
RESCRIPTUM * 

Quarta Oecumenicae Synodi periodus indicitur 


Sanctissimus Dominus Noster Paulus Pp. VI, in Audientia hac die 
infrascripto impertita, statuere dignatus est ut quarta Ss. Concilii Oecu- 
menici Vaticani Secundi periodus initium habeat die xiv mensis Sep- 
tembris, in festo Exaltationis S. Crucis, anno mcmlxv; qua periodo exacta, 
memorato Concilio finis imponetur. 

Ex Aedibus Vaticanis, die iv mensis Ianuarii, anno mcmlxv. 

Hamletus I. Card. Cicognani 
a publicis Ecclesiae negotiis 

2 

EPISTULA ENCYCLICA ** 

Ad V enerabiles Fratres Patriarchas , Primates, Archiepiscopos, Episcopos 
aliosque locorum Ordinarios pacem et communionem cum Apostolica 
Sede habentes: in mensem maium supplicationes Beatae Mariae Virgini 
indicuntur. 

PAULUS PAPA VI 

VENERABILES FRATRES 
SALUTEM ET APOSTOLICAM BENEDICTIONEM 

Mense maio instante, quem christifidelium religio Mariae Dei Geni- 
trici iamdiu dicare consuevit, gaudio animus Noster exsultat, illud quasi 
praecipiens fidei amorisque spectaculum ad permovendum aptum, quod 
mox ubique terrarum ad honorem Reginae caelorum praebebitur. Hoc 
enim mense, ex altera parte, cum in templis tum intra domesticos pa- 
rietes a christianorum animis Deiparae Virgini amantiora pietatis et 
cultus officia ex recepto instituto tribuuntur; ex altera, crebriora et di- 
tiora divinae misericordiae dona e Matris nostrae solio in nos defluere 
solent. 


* A.A.S., 51 (196 5), p. 188. 

** A.A.S., 51 (1965), pp. 353-358. 

Quapropter iucundissimus solaciique plenus advenit Nobis religio- 
sus hic mos cum mense Maio coniunctus; unde et in beatissimam Vir- 
ginem tantus honor, et in populum christianum tam uberes proficiscun- 
tur fructus. Cum enim Maria iure merito tamquam via sit habenda, 
qua ad Christum ducamur, fieri idcirco non potest quin Mariae qui oc- 
currerit, Christo pariter occurrat. Quid namque ad Mariam continenter 
confugientes aliud quaerimus, nisi in eius ulnis, in ipsa scilicet Virgine, 
per ipsam, cumque ipsa, Christum quaerimus, Servatorem nostrum, ad 
quem homines, in huius saeculi trepidationibus et periculis, suorum 
animorum necessitate quadam compulsi, quasi ad salutis portum, ad vi- 
taeque fontem, rerum naturam transcendentem, se vertere debent? 

Quod videlicet mense Maio hinc ad crebriores fidentioresque preces 
magnopere provocamur, hinc vota nostra ad cor Virginis Mariae cle- 
mentissimum faciliorem habent aditum, ideo in pergrato Decessorum 
Nostrorum more fuit, hunc mensem, Deiparae Mariae sacrum, eligere, 
quo christianum populum ad publicas supplicationes faciendas horta- 
rentur, quotiescumque vel id sanctae Ecclesiae postularent necessitu- 
dines, vel grave aliquod discrimen in humanam consortionem impende- 
ret. Iamvero, Venerabiles Fratres, hoc anno Nosmetipsi veluti cogimur 
ad id genus obsecrationes totius catholici orbis homines elicere. Etenim 
si hac ad praesentes Ecclesiae necessitates spectamus, hac animadverti- 
mus quo loco sit mundi pax, cum certis causis putamus, hanc, qua nunc 
utimur, horam esse admodum gravem, atque adeo nihil prius nec potius 
esse quam cunctos christianos homines ad precum concentum vocare. 

Primam precandi causam magnum hoc Ecclesiae tempus affert, quo 
nempe Concilium Oecumenicum Vaticanum II habetur. Scilicet maximus 
huiusmodi conventus ponderosum illud Ecclesiae proponit consilium, ut 
seipsam, quoad conveniat, ad nostri aevi necessitates accommodet: in 
cuius rei successu sive futura Sponsae Christi aetas, sive plurimorum 
animorum sors in diuturnum tempus sitae erunt. Porro grandis ea nunc 
vertitur hora, a Deo non modo vitae Ecclesiae, sed etiam historiae mundi 
constituta. Cuius Concilii labores quamvis magnam partem consumpti 
sint, in proxima tamen eius Sessione, quae extrema erit, amplissima vos, 
Venerabiles Fratres, opera et officia manent. Deinde tempus sequetur, 
haud sane minus grave quam prius, quo Concilii deliberationes ad ef- 
fectum erunt adducendae; tunc enim consociatae cleri populique vires 
exposcentur, ut quae semina per Concilii dies sparsa sint, ea praesentem 
salutaremque maturitatem adipiscantur. Ut autem mentis lumen et mu- 
nera superna, ad tanti negotii adhuc perficiendi magnitudinem necessa- 
ria, consequamur, spem Nostram in ea collocamus, quam in exitu Ses- 
sionis proxime praeteritae cum animi gaudio renuntiavimus Matrem Ec- 

clesiae. Ea, quae ab exordio Concilii amanti cura nobis auxilia praebuit, 
non omittet quominus benigne nobis pergat adesse, donec operi finis 
imponatur. 

A vobis igitur, Venerabiles Fratres, petimus, ut haec Nostra vota 
atque hortamenta ad fidelium, vestrae vigilantiae concreditorum, noti- 
tiam perferatis, ea sane ratione, quae vobis magis accommoda visa erit; 
pariterque curetis, ut proximo mense Maio peculiares precationes in 
omnibus dioecesibus atque curiis indicantur, atque praesertim sollemni 
die, Beatae Mariae Virgini Reginae dicato, publica habeatur supplicatio 
ad ea, quae diximus, impetranda. 

Sciatis Nos spem in puerorum inque afflictorum precibus collocare 
praecipuam, quandoquidem huiusmodi potissimum voces Caelum pene- 
trant atque divinam flectunt iustitiam. Quoniam vero opportuna praebe- 
tur occasio, ne omittatis Marialis Rosarii consuetudinem omni cum dili- 
gentia iterum iterumque suadere: precationis nempe formulam, Deiparae 
Virgini tantopere acceptam atque a Romanis Pontificibus tam saepe 
propositam, qua christifidelibus quam maxime idonea offertur copia huic 
Divini Magistri suaviter efficaciterque obtemperandi praecepto: Vetite 
et dabitur vobis ; quaerite et invenietis; pulsate et aperietur vobis 
(. Mt . 7, 7). 

Hisce benevolentis animi sensibus moti, laetaque spe ducti, fore ut 
huic Nostrae adhortationi alacres docilesque respondeatis omnes, vobis, 
Venerabiles Fratres, cunctisque vobis commissis gregibus Apostolicam 
Benedictionem peramanter impertimus. 

Datum Romae, apud S. Petrum, die xxix mensis Aprilis, anno 
mcmlxv, Pontificatus Nostri secundo. 

PAULUS PP. VI 
3 

ALLOCUTIO SUMMI PONTIFICIS * 

Ad E. mos Purpuratos Patres , Summo Pontifici nominalem diem cele- 
branti felicia ac fausta ominatos. Die 24 mensis iunii a. 1965. 

Verso la conclusione dei Concilio Ecumenico Vaticano II 

Accenneremo piuttosto alie due maggiori questioni che gravano sui 
Nostro spirito, e che caratterizzano ora agli occhi di tutti il Nostro pon- 


* A.A.S., 57 (196 5), pp. 640-643. 

tificato; vogliamo dire la conclusione dei Concilio Ecumenico, e la pace 
nel mondo. 

Tra gli avvenimenti, infatti, dei quali la bonta dei Signore Ci ha 
voluti testimoni e partecipi in questo trascorso anno, ha trovato posto 
precipuo lo svolgimento della terza Sessione dei Concilio Ecumenico 
Vaticano Secondo, alia fine della quale, dopo 1’approfondita e completa 
elaborazione compiutane dalla venerabile Assemblea dei Padri, avemmo 
la ventura e la gioia di approvare e promulgare tre importanti docu- 
menti: la Costituzione dogmatica sulla Chiesa ed i Decreti sulPEcume- 
nismo e suile Chiese Orientali Cattoliche. 

Non Ci sembra necessario soffermarCi a sottolineare il significato di 
tali testi e la vasta influenza che essi sempre piu eserciteranno nella vita 
della Chiesa; lo attestano gia i numerosi commenti, analisi, studi, appli- 
cazioni, che sono stati fatti e quelli che ancora piu ampiamente e con- 
cretamente lo saranno. Cosi, la luminosa dottrina conciliare sara motivo 
e fondamento di rinnovate prese di coscienza individuale e collettiva 
sulla natura divina e misteriosa della Chiesa, sulla vocazione, la dignita 
e 1’ordine dei suoi membri, nonche sulPuniversale missione di salvezza 
affidatale dal Signore e che essa fedelmente compie lungo il corso dei 
secoli e delle generazioni. 

Abbiamo ragione di compiacerCi vivamente di questo generale ri- 
sveglio di interesse per la dottrina ecclesiologica, augurandoCi che esso 
converga verso un sempre piu pieno e profondo intendimento dei Decreti 
Conciliari ed un esatto adempimento delle norme in essi contenute. 

E anche entrata in vigore, durante il corso di quest’anno, la riforma 
della Sacra Liturgia predisposta dal rispettivo Decreto della precedente 
Sessione Conciliare, nelPintento di facilitare ai fedeli — come sta gia 
avvenendo — 1’accostamento alie sorgenti di una spiritualita piu auten- 
tica e la comprensione piu profonda e fruttuosa dei contenuto e dei 
significato dei riti sacri. Non possiamo, percio, che rallegrarCi delle mol- 
teplici iniziative di apostolato liturgico, desiderando che esse corrispon- 
dano fedelmente alio spirito ed alia lettera della Costituzione Conciliare 
e della relativa Istruzione, non che delle norme promulgate dalPAutorita 
Ecclesiastica competente, si che sicuri, ordinati ed abbondanti siano i 
frutti che ne derivano al popolo fedele. 

Sempre in relazione con le attivita e gli orientamenti dei Concilio 
Ecumenico, crediamo di dover ricordare anche, come particolarmente 
significativa, la istituzione di un Segretariato per i non credenti, quale 
segno delPinteresse con cui la Chiesa si rivolge ai problemi di tutti gli 
uomini, anche di quelli da lei piu lontani, nel desiderio di prenderne 

piu esatta ed approfondita conoscenza, si da poter meglio poi offrire il 
suo aiuto nella leale ricerca delle soluzioni veraci. 

Ora siamo nelPattesa e nella fervida preparazione della quarta e con- 
clusiva Sessione dei Concilio, nella quale diversi Schemi di Decreti, che 
non lo erano stati ancora, dovranno essere discussi, mentre di altri 
dovra essere ripetuto od ultimato 1’esame. 

Ognuno di voi conosce, Signori Cardinali, quanto Ci stia a cuore por- 
tare felicemente a termine questo provvido e solenne Concilio. La sua 
regolare celebrazione, 1’importanza delle deliberazioni gia prese, il clima 
di fervore suscitato in ogni strato della compagine ecclesiastica, la con- 
versazione piena di rispetto e di promessa avviata con i Fratelli separati, 
Pattenzione suscitata nel mondo verso la Chiesa cattolica sono gia risul- 
tati di grandissimo valore, cbe Ci lasciano intravedere e gustare 1’as- 
sistenza dello Spirito Santo a questa Sede Apostolica e alPintero corpo 
della Chiesa cattolica. Noi confidiamo che questi benefici frutti saranno 
enormemente accresciuti dai lavori e dai Decreti finali della prossima 
quarta Sessione. Come il Concilio comincio nella esultanza e nella fiducia 
alia sua prima Sessione, cosl vorremmo che potesse terminare nella piu 
serena e fraterna concordia, nella mutua promessa di amicizia e di soli- 
darieta, nella composta armonia delle strutture organiche che compon- 
gono questa santa Chiesa di Dio, nella confermata fiducia delle sue tra- 
dizioni, delle sue leggi, dei suo stile spirituale e pastorale, nella pro- 
fonda e quasi estatica coscienza dei beatissimo mistero clPessa porta con 
se, nelPaccresciuto vigore per il compimento della sua umile e divina 
missione di servizio, di apostolato e di salvezza in mezzo alPumanita. 
Bisogna che il Concilio finisca bene, in un lavoro rapido e costruttivo, in 
una pace piena dello spirito di Cristo. 

Vintenso e pratico lavoro delle Commissioni conciliari 

Per questo abbiamo favori to il lavoro delle varie Commissioni, alie 
quali dobbiamo fin d’ora tributare il Nostro ringraziamento per 1’assi- 
dua fatica sostenuta; per questo abbiamo cercato che gli Schemi delle 
questioni conciliari tuttora pendenti f os sero quanto mai accurati e suf- 
fragati da libere e laboriose discussioni preparatorie; e per questo chie- 
diamo a voi, Signori Cardinali, di volerCi conservare la vostra piu at- 
tenta e devota collaborazione; e questo Nostro invito si estende, natu- 
ralmente, a tutti i Nostri Fratelli nelPEpiscopato, a tutti i membri dei 
grande Sinodo; non che a quanti, in diverse forme, possono contribuire 
al suo sereno svolgimento e al suo epilogo felice: consultori, periti, 
pubblicisti, fedeli. Che 1’azione concorde e positiva di tutti questi figli 
Ci segua; Ci segua la loro preghiera, perche davvero Pora storica, che 

stiamo per attraversare, abbia la sua luce e la sua benedizione. Fac- 
ciamo assegnamento ancora non solo sulla presenza, per Noi desiderabile 
ed onorifica, degli « Osservatori » dei Fratelli separati, che interver- 
ranno alie riunioni conciliari, ma altresi sulla loro cortese bonta e 
sulla comune speranza che crolli un giorno, nei debiti modi, ogni dia- 
framma che ancora ci impedisce di celebrare insieme la perfetta unita, 
a cui Cristo ci invita. 

II Concilio, speriamo, potra pronunciarsi, in modo definitivo, circa 
i terni proposti al suo programma; non saranno con cio chiuse tutte le 
questioni riguardanti la vita della Chiesa; che anzi il Concilio stesso 
molte ne apre, nuove e grandi, le quali Noi, a Concilio finito, raccoglie- 
remo con ogni riverenza e cercheremo di trattare e di risolvere, non 
senza la cooperazione e il consiglio delFEpiscopato, non cbe la collabo- 
razione dei Religiosi e dei Fedeli stessi, aventi titolo per farlo, nei modi 
migliori. La vita continua! 

4 

ADHORTATIO APOSTOLICA * 

Ad universos Episcopos pacem et communionem cum Apostolica Sede 
habentes: instante quarta Sessione Concilii Oecumenici Vaticani Secundi. 

PAULUS PP. VI 

VENERABILES FRATRES 
SALUTEM ET APOSTOLICAM BENEDICTIONEM 

Quarta Sessio Concilii Oecumenici Vaticani Secundi quoniam festo 
die Exaltationis Sanctae Crucis initium capiet, Patres eiusdem universa- 
lis Synodi e cunctis orbis terrarum partibus Romam, ad sepulcrum Petri 
Apostoli, revertentur, secum veluti ferentes ad hanc primariam sedem 
catholicae unitatis exspectationem, desideria, anxia studia populorum 
suorum, qui summam spem ponunt in hoc Oecumenico Coetu. Illi, opus 
suum perficientes, finem imponent magnae celebrationi huius Concilii, 
quod, in Spiritu Sancto congregatum, quattuor annos ad considerandas et 
solvendas pernecessarias et gravissimas quaestiones attendit, quibus ho- 
dierna vita Ecclesiae premitur, eo consilio ut vultus ipsius novo splen- 
dore coram hominibus refulgeat hosque universos spirituali invitamento 
suo alliciat ad fidem in Christum et ad promptiorem eiusdem secutionem. 

Quam ob rem voluimus, ut quartae Sessionis initium ipso die litur- 
gicae sollemnitatis fieret, qua mysterium Crucis et virtus redemptrix 


A.A.S., 57 (1965), pp. 689-693. 

sacrificii in ea peracti celebrantur, ut universi, Christum Cruci affixum 
aspectantes, penitius in dies comprehendant eum solum in ligno illo 
exaltatum omnia attrahere ad se ipsum , 1 neque aliud nomen « sub caelo 
datum esse hominibus, in quo oporteat nos salvos fieri ». 2 

Re quidem vera Sacrum Concilium coram universo mundo vim sal- 
vificam Crucis testatur; atque adeo iura de humano quolibet corde, quae 
Salvator per eam est adeptus, cupit confirmare; elatius proferre vult 
nuntium spei, amoris, pacis, quod ipse solus auctoritate divina ad genus 
hominum defert, hodie non immerito gloriantium de iis, quae ingenia ar- 
tiumque progressiones pepererunt, quae audacter invenerunt vel in na- 
turalibus disciplinis sunt experti, quae in re sociali et politica potuerunt 
efficere. Quae omnia, sine Christo, id est nisi caelesti eius doctrinae 
inhaereatur, et nisi, quod dedit, praeceptum amoris volenter fideliterque 
impleatur, utique obnoxia sunt interrogationibus, quae sollicita cum 
dubitatione fiunt et ad quas nulla datur responsio; obnoxia sunt mutuae 
diffidentiae, quae animos lacerat, et acerbis casibus nondum depulsis, 
nempe dolori, morbo, fami, bello. 

Oportet profecto cuncta ex re ac veritate aestimemus; quapropter 
Nobis non sumimus, ut celebratione Concilii unicam et praesentissimam 
solutionem eiusmodi gravium quaestionum proponi posse arbitremur; 
sed verum est homines vehementer exspectare ea, quae Concilium Oecu- 
menicum decernet et quae tempore post conclusionem suam futuro ad ef- 
fectum deducet; verum est momentum eiusmodi decretorum, tota ipsius 
amplitudine et gravitate eminente, manifestum fieri ei, qui immensum 
opus Patribus faciendum considerat; verum est Concilium vim inaesti- 
mabilis efficacitatis habiturum esse ad vitam Ecclesiae propter stimulos, 
quos sacris Pastoribus, clero omnibusque fidelibus debet admovere, ut 
secundum vocationem suam magis sibi conscii vivant; propter immu- 
tationes, quas postulabit, quarundam normarum canonicarum, quae non 
amplius bono animarum conveniunt; propter alias novas formas in insti- 
tuta et agendi rationem inducendas, quae aptius respondeant ad id, quod 
nostra tempora poscunt, et propter impulsum missionalem, quo in ani- 
mis magis insidat et propagetur pacificum illud et liberans nuntium mundo 
deferendum, nuntium videlicet spiritualis regni veritatis, iustitiae et Chri- 
sti amoris. 

Haec pauca, quae attigimus, sufficiunt, ut intellegatur, quam necesse 
sit in proxima Sessione omnia recte, ordinatim, fructuose agantur, et 
quae officia Patribus sint tempore proximo exsequenda. Est opus sane 


1 Cf. Io. 12, 32. 

2 Cf. Act. 4, 12. 

praecelsum, quod perspicuitatem requirit sententiarum et coniunctum 
voluntatum studium, ut fideliter opportunitas arripiatur divinitus Ec- 
clesiae et mundo concessa, ut homines salvi fiant. Hoc opus est tanti one- 
ris et gravitatis, ut sine omnipotentis Dei auxilio, qui dixit « sine me 
nihil potestis facere », 3 perfici nequeat. Tantummodo si gratia eius, 
quem misit, Spiritus veritatis Concilium illustrare non desinet, si Patrum 
animi illius afflatui, leni et efficaci, recondito ac tali, ut ei resisti non 
possit, patebunt, Sessio, quae mox incipiet, et Concilii conclusio exopta- 
tos omnes afferent fructus. 

Verumtamen ad felicem eiusmodi eventum assequendum precatio 
est res omnino necessaria, de qua Dominus nos suaviter monet, ut bene- 
ficia sua nobis largiatur: « omnia quaecumque petieritis in oratione cre- 
dentes accipietis ». 4 Hac de causa ad vos universos, Venerabiles Fratres 
ac dilecti filii, Nos convertimus, iterum vos instanter rogantes, ut ora- 
tionibus vestris labores Concilii praeparetis hisque eas adiungatis. Ascen- 
dat ad Deum imploratio totius Ecclesiae, ut consessui in aula Concilii 
gratiae caelestis uberem largitatem impertiat, ut actioni Patrum neces- 
sarius vigor et agilitas tribuatur, ut omnes conspirantes operam socient 
ad exsequenda, annis futuris, consulta ac decreta Synodi universalis. 
Quoniam vero haec oportet sit nova quaedam Pentecostes, tota Ecclesia 
unanimiter perseverans coniungatur cum Petri Successore ac Successori- 
bus Apostolorum, quemadmodum discipuli, circa Mariam Matrem Iesu 
et Matrem nostram congregati, fecerunt in Cenaculo adventum divini 
Paracliti exspectantes . 5 

Quapropter postmeridiano tempore festi Exaltationis Sanctae Cru- 
cis, quo die Sessionis initium fiet, Patres Concilii una Nobiscum paeni- 
tentiae causa processionem agent, laudes divinas decantando et insignes 
reliquias Sanctae Crucis ferendo e basilica eius nomine appellata in atrio 
Sessoriano, ubi honorifice asservantur, usque ad basilicam Lateranensem, 
cathedralem ecclesiam Episcopi Urbis Romae. Eadem de causa in sacra 
Aede Paulina Palatii Apostolici Vaticani per totam quartam Sessionem 
Sanctissimum altaris Sacramentum palam proponetur, ut ad Iesum Chri- 
stum in Eucharistia praesentem, qui est centrum caritatis et unitatis vincu- 
lum in Ecclesia, continenter dirigantur animi et precationes Patrum Con- 
cilii, eorum omnium, qui eidem operam dant, et qui, sive sacerdotes 
sunt sive animae Deo consecratae sive laici fideles, in pontificia domo 
Nostra ministerium obeunt. 


3 Io. 15, 5. 

4 Mt. 21, 22. 

5 Cf. Act. 1 , 14. 

Itaque, quasi chorus supplicantium et paenitentiam agentium ex 
cunctis resonet quinque continentibus orbis, ubicumque scilicet Ecclesia 
est constituta, in maximis urbibus hodierno cultu insignibus, in quavis 
amplissima sede officinis referta, in pagis rusticis et montanis, quin etiam 
in solitariis et quasi in acie positis stationibus regionum missionali opere 
excolendarum: etenim cupimus, ut in singulis paroeciis et ecclesiis orbis 
catholici ritus paenitentialis celebretur, ad quem pueri et puellae inno- 
centia ornati, iuvenes generosa et egregia indole praediti, patres matres- 
que familias vocentur; cui intimas animi aerumnas et corporis dolores 
iungant omnes infirmi, quos habemus carissimos et quorum vis impe- 
trandi apud Cor divinum singulari prorsus modo valet ac tali, ut sup- 
pleri non possit. Intuemur etiam commoto et fidenti animo utriusque 
sexus communitates religiosas, in quibus innumerabiles animae Deo 
consecratae vitam degunt continuae orationi et perfectae sui abnegationi 
deditam, cum laetitia Deo et fratribus famulantes. Hae mente prompta 
et amanti verba Nostra excipient et certatim Deo impensissimas preces 
adhibebunt, diuturno et secreto se devovendi studio roboratas. 

Hic supplicantium concentus sine intermissione perferatur ad Deum, 
ut Ecclesia universa circa Patrem Communem congregata, divinum adiu- 
mentum continenter mereatur et ad onera et officia, mentes inflammantia, 
se comparet, quae post Concilium peractum ei erunt suscipienda. 

Pignus demum grati animi Nostri, quod huic invitamento vos, Ve- 
nerabiles Fratres ac dilecti filii sacerdotes et fideles Ecclesiae Catholicae, 
libenter obsequemini — cui, quemadmodum confidimus, etiam fratres 
aliarum Communitatum Christianarum favebunt — sit Apostolica Be- 
nedictio, quam, caelestium munerum conciliatricem, summo paterni amo- 
ris affectu largiter impertire gaudemus. 

Datum Romae apud Sanctum Petrum, die xxvm mensis Augusti, 
anno mcmlxv, Pontificatus Nostri tertio. 

PAULUS PP. VI 

5 

INTIMATIO 

per cursores facienda, domi dimisso exemplari 

Feria III die 14 septembris 1965 in festo Exaltationis SS.mae Cru- 
cis, hora nona, in Patriarchali Basilica Vaticana, Concilii Oecumenici 
Vaticani II celebratio solemniter resumetur, SS.mo D.no Nostro 
Paulo PP. VI Missam cum nonnullis Patribus Conciliaribus con- 
celebrante. 

Intimentur omnes et singuli E. mi et Rev.mi DD. Cardinales qui, 
vestibus rubris, calceis nigris (concelebrantes vero calceis rubris) et ga- 
lero usuali rubro induti, ad Patriarcbalem Basilicam Vaticanam accedent, 
ubi in Sacello S. Sebastiani, depositis mantellettis et mozzetis, supra 
rochetum, sericas cappas rubras sine pellibus assument. Qui autem cum 
Summo Pontifice sunt celebraturi, supra rochetum omnes vestes sacras, 
videlicet: amictum, albam, cingulum, crucem pectoralem, stolam, ca- 
sulam, manipulum et mitram serico-damascenam induent. Omnes dein 
in Sacellum SS.mae Trinitatis convenient ibique adventum Summi Pon- 
tificis expectabunt, accessuri cum Eo ad Aulam Conciliarem. 

Cappellani Caudatarii consuetam croceam supra vestem violaceam 
assument; qui autem concelebrantibus assistunt, superpelliceum cum 
vimpa supra croceam assument. 

Exc.mi Patres Conciliares cum Summo Pontifice celebraturi in prae- 
dicto Sacello S. Sebastiani omnes vestes sacras pro Missae celebratione 
induent; sed cum mitra alba linea-, deinde, una cum Cardinalibus, 
SS.mum D.num processionali more ad Aulam Conciliarem comitabun- 
tur. Cappellani superpelliceum cum vimpa supra vestem talarem nigram 
induent. 

Omnes Exc.mi Patriarchae, Archiepiscopi, Episcopi, Abbates, ro- 
cheto, mantelletta, mozzeta supra proprias consuetas vestes, ceterique 
Conciliares Patres et Officiales Concilii, vestibus sibi propriis induti, 
continuo et ordinatim ad Aulam Conciliarem pergent, propria subsellia 
adepturi. 

Officiales, Praelati Cappellae Papalis, ceterique in Cappella locum 
habentes, vestibus sibi propriis induti ad Basilicam Vaticanam accedent 
ac pariter continuo et ordinatim ad sua loca, prope Altare Confessionis 
venient. 

Decanus Auditorum Rotae, una cum alio e suis Collegis, rocheto et 
superpelliceo induto, prope lectum Paramentorum, Pontificem expectabit 
et praemonebit alium, qui cappa indutus, crucem gestabit. 

Decanus Votantium Signaturae praemonebit duos e suis Collegis, 
qui rocheto ac superpelliceo induti, officio accoly torum fungentur. 

Summus Pontifex in Sacello SS.mae Trinitatis sacris vestibus pro 
Missae celebratione sumptis, cum baculo et mitra pretiosa, comitanti- 
bus E.mis Cardinalibus et Concelebrantibus Se conferet ad Altare Con- 
fessionis, ubi, depositis baculo et mitra, Missae celebrationem inchoabit. 

Interim a schola antiph. Tu es Petrus cum Ps. 131 Memento, Do- 
mine, David decantatur universo clero respondente. Proinde rogantur 
omnes ut, quoquo modo, se abstineant ab acclamationibus, sed uno ore, 
moderate et devote cum schola alternatim canant. 

Expleta Missa, Summus Pontifex deposita casula, pluviale, formale 
et mitram induet et a duobus Cardinalibus Diaconis antiquioribus asso- 
ciabitur et ad sedem eminentem ascendet. 

Deinde perficitur Ritus initio Quartae Sessionis Concilii servandus. 

Intimentur itaque omnes et singuli E. mi DD. Cardinales, Exc.mi Pa- 
triarchae, Archiepiscopi, Episcopi, necnon Abbates et supremi Mode- 
ratores Ordinum et Congregationum, et qui ex Apostolica concessione 
locum in Concilio Vaticano II habent. 

Insuper intimentur Vice Camerarius, Principes Solii Concilii Custo- 
des, Auditor et Thesaurarius Generalis R. C. A., Protonotarii Aposto- 
lici de numero Participantium, Auditores S. R. Rotae, Clerici Camerae 
Apostolicae, Votantes Signaturae, Officiales Concilii, ceterique intimari 
soliti, qui omnes suis locis scilicet: prope Altare Confessionis, praesto 
esse debent hora saltem octava cum dimidio. Ex his, qui cappa induti in- 
teresse debent, eas sine pellibus, supra consuetas vestes assument in Sa- 
crario Basilicae Vaticanae. 

De mandato Sanctissimi D. N. Papae 

Salvator Capoferri 

Praefecturam Caerem. Ap. 

Regens ad interim 

6 

LITTERAE APOSTOLICAE 
MOTU PROPRIO DATAE * 

Synodus Episcoporum pro universa Ecclesia constituitur 
PAULUS PP. VI 

Apostolica sollicitudo, qua signa temporum attente perscrutantes 
vias ac rationes sacri apostolatus increbrescentibus nostrorum dierum 
necessitatibus mutatisque societatis condicionibus aptare contendimus, 
Nos impellit, ut coniunctionem Nostram cum Episcopis quos Spiritus 
Sanctus posuit... regere Ecclesiam Dei / artioribus usque vinculis con- 
firmemus. Ad id Nos permovent non solum reverentia, existimatio, gra- 
tique animi sensus, quibus omnes Venerabiles in Episcopatu Fratres 
merito iure prosequimur, sed etiam gravissimum Pastoris universalis 
onus Nobis impositum, quo officio obstringimur populum Dei ad aeterna 


* A.A.S., 57 (1965), pp. 775-780. 
1 Act. 20, 28. 

pascua perducendi. Aetate enim hac nostra, perturbata quidem et discri- 
minum plena, sed ad salutares caelestis gratiae afflatus tantopere patente, 
cotidiano experimento comperimus quantum prosit apostolico officio No- 
stro huiusmodi cum sacris Pastoribus coniunctio, quam proinde Nobis 
in animo est omni ope provehere ac fovere, ne Nobis — ut alias asse- 
veravimus — illorum praesentiae solacium, illorum prudentiae ac rerum 
usus auxilium, illorum consilii munimentum, illorum auctoritatis suf- 
fragium desit. 2 

Consentaneum propterea erat, praesertim inter Concilii Oecumenici 
Vaticani II celebrationem, in animo Nostro firmiter insidere persuasio- 
nem hanc Nostram de momento ac necessitate magis magisque utendi 
adiutrice opera Episcoporum in bonum Ecclesiae universae. Immo Con- 
cilium Oecumenicum Nobis etiam causa fuit, cur propositum concipere- 
mus constituendi stabiliter peculiare sacrorum Antistitum consilium, ea 
quidem mente, ut etiam post Concilium peractum ad cbristianum popu- 
lum affluere pergeret larga illa beneficiorum copia, quae Concilii tem- 
pore ex arta Nostra cum Episcopis coniunctione feliciter percepta est. 

Nunc autem, cum ad exitum vergat Concilium Oecumenicum Vati- 
canum II, opportunum advenisse tempus putamus conceptum iamdiu 
propositum tandem ad effectum deducendi; idque eo libentius facimus, 
quod catholici orbis Episcopos scimus aperte huic Nostro proposito fa- 
vere, ut constat ex plurimorum sacrorum Pastorum votis, quae de hac 
re in Concilio Oecumenico significata sunt. 

Itaque, omnibus mature perpensis, pro Nostra existimatione atque 
observantia erga universos catholicos Episcopos, atque ut iisdem copia 
detur manifestiore efficacioreque ratione participandi sollicitudinem No- 
stram erga Ecclesiam universam, motu proprio ac Nostra apostolica 
auctoritate erigimus ac constituimus hac in alma Urbe stabile Episco- 
porum consilium pro Ecclesia universa, Nostrae potestati directe atque 
immediate subiectum, quod nomine proprio SYNODUM EPISCOPO- 
RUM appellamus. 

Haec Synodus, quae omnium humanorum institutorum more, suc- 
cessu temporis, perfectiorem usque formam assequi poterit, generalibus 
normis regitur, quae sequuntur. 

I 

Synodus Episcoporum, qua Episcopi selecti e diversis orbis regio- 
nibus supremo Ecclesiae Pastori validiorem praestant adiutricem ope- 


2 Allocutio ad Patres Conciliares habita, III exacta Oecum. Synodi Sessione; 

A.A.S., 1964, p. 1011. 

ram, ita constituitur, ut sit: a) institutum ecclesiasticum centrale; 
b) partes agens totius catholici Episcopatus; c) natura sua perpetuum; 
d) quoad structuram, ad tempus atque ex occasione munere suo per- 
fungens. 

II 

Ad Synodum Episcoporum suapte natura munus pertinet edocendi et 
consilia dandi. Poterit etiam potestate deliberativa gaudere, ubi haec 
ei collata fuerit a Romano Pontifice, cuius erit in hoc casu decisiones 
Synodi ratas habere. 

1. Fines generales Synodi Episcoporum sunt: a) fovere artam 
coniunctionem et adiutricem operam inter Summum Pontificem et Epi- 
pos totius orbis terrarum; b) curare ut directa ac vera notitia habeatur 
de quaestionibus et de rerum condicionibus, quae spectant ad vitam in- 
ternam Ecclesiae eiusque debitam in hodierno mundo actionem; c) fa- 
ciliorem efficere concordiam sententiarum saltem quoad essentialia ca- 
pita doctrinae et quoad modum procedendi in vita Ecclesiae. 

2. Fines speciales atque proximi sunt: a) opportunos nuntios 
invicem communicare; b) consilia conferre circa negotia, quorum causa 
Synodus singulis vicibus convocabitur. 

III 

Synodus Episcoporum directe et immediate subest auctoritati Romani 
Pontificis, cuius praeterea erit: 

1. convocare Synodum, quotiescumque id ipsi opportunum visum 
erit, loco etiam designato ubi coetus habendi erunt; 

2. ratam habere membrorum electionem, de qua in nn. V et 

VIII; 

3. statuere argumenta quaestionum pertractandarum saltem sex 
menses, si fieri poterit, antequam Synodus celebretur; 

4. decernere ut materia rerum pertractandarum iis mittatur, qui 
harum quaestionum tractationi interesse debeant; 

5. statuere ordinem rerum agendarum; 

6. praeesse Synodo per se vel per alios. 

IV 

Synodus Episcoporum congregari potest in coetum generalem, in 
coetum extraordinarium et in coetum specialem. 

V 

Synodus Episcoporum in coetum generalem congregata complectitur 
primo et per se: 

1. a) Patriarchas, Archiepiscopos Maiores et Metropolitas extra Pa- 
triarchatus Ecclesiarum Catholicarum ritus orientalis; 

b) Episcopos electos a singulis Conferentiis Episcopalibus Natio- 
nalibus, ad normam n. VIII; 

c) Episcopos electos a Conferentiis Episcopalibus plurium Na- 
tionum, constitutis scilicet pro iis Nationibus quae propriam Conferen- 
dam non habent, ad normam n. VIII; 

d ) his accedunt decem viri religiosi qui partes agunt Instituto- 
rum Religiosorum Clericalium, electi ab Unione Romana Superiorum 
Generalium. 

2. Intersunt coetui generali Synodi Episcoporum etiam Patres Car- 
dinales Dicasteriis Curiae Romanae praepositi. 

VI 

Synodus Episcoporum in coetum extraordinarium congregata com- 
plectitur: 

1. a) Patriarchas, Archiepiscopos Maiores et Metropolitas extra Pa- 
triarchatus Ecclesiarum Catholicarum ritus orientalis; 

b) Praesides Conferentiarum Episcopalium Nationalium; 

c) Praesides Conferentiarum Episcopalium plurium Nationum, 
pro iis Nationibus constitutarum quae propriam Conferentiam Episco- 
palem non habent; 

d ) Tres viros religiosos qui partes agunt Institutorum Religio- 
sorum Clericalium, electos ab Unione Romana Superiorum Generalium. 

2. Intersunt coetui extraordinario Synodi Episcoporum etiam Patres 
Cardinales Dicasteriis Curiae Romanae praepositi. 

VII 

Synodus Episcoporum in coetum specialem congregata complectitur 
Patriarchas, Archiepiscopos Maiores et Metropolitas extra Patriarchatus 
Ecclesiarum Catholicarum ritus orientalis, necnon eos qui partes agunt 
sive Conferentiarum Episcopalium unius vel plurium Nationum, sive 
Institutorum Religiosorum, ut in n. V et n. VIII statutum est, qui tamen 
omnes ad regiones pertineant, pro quibus Synodus Episcoporum convo- 
cata est. 

VIII 

Episcopi, qui partes agunt singularum Conferentiarum Episcopalium 
Nationalium, ita eliguntur: 

a) unus pro unaquaque Conferentia Episcopali Nationali, quae 
constet non plus quam 25 membris; 

b) duo pro unaquaque Conferentia Episcopali Nationali, quae 
constet non plus quam 50 membris; 

c ) tres pro unaquaque Conferentia Episcopali Nationali, quae 
constet non plus quam 100 membris; 

d) quattuor pro unaquaque Conferentia Episcopali Nationali, 
quae constet plus quam 100 membris. 

Conferentiae Episcopales plurium Nationum eligunt eos, qui suas par- 
tes agunt, secundum easdem normas. 

IX 

In eligendis iis, qui partes agunt Conferentiarum Episcopalium unius 
vel plurium Nationum et Institutorum Religiosorum in Synodo Episco- 
porum, summopere ratio habenda est non solum ipsorum scientiae et 
prudentiae generatim, sed etiam cognitionis, ad theoriam et ad praxim 
quod attinet, materiae de qua Synodus pertractabit. 

X 

Summus Pontifex, si ei placuerit, auget numerum membrorum Sy- 
nodi Episcoporum, addendo sive Episcopos, sive religiosos sodales qui 
partes agunt Institutorum Religiosorum, sive denique ecclesiasticos viros 
peritos, usque ad quindecim centesimas partes universi numeri mem- 
brorum, de quibus in nn. V et VIII. 

XI 

Cum coetus concluditur, cuius causa Synodus Episcoporum convo- 
cata est, desinunt ipso facto sive compositio personarum eiusdem Sy- 
nodi, sive officia et munera quae ad singula membra qua talia pertinent. 

XII 

Synodus Episcoporum habet secretarium perpetuum seu generalem, 
cui congruus adiutorum numerus destinatur. Praeterea quilibet coetus Sy- 
nodi Episcoporum habet suum secretarium specialem, qui in officio suo 
permanet usque ad eiusdem coetus terminum. 

Tum secretarius generalis tum secretarii speciales a Summo Pon- 
tifice nominantur. 

Haec decernimus et statuimus, contrariis quibusvis non obstantibus. 

Datum Romae, apud Sanctum Petrum, die xv mensis Septembris, 
anno mcmlxv, Pontificatus Nostri tertio. 

PAULUS PP. VI 

7 

ALLOCUTIO 

Em. mi P. D. Eugenii card. Tisserant Decani 
primi ex Consilio Praesidendae 

Allocuturus vos, Patres venerabiles, hac ineunte quarta Sacri Con- 
cilii periodo, temperare mihi non possum quin, post Deo actas ex corde 
gratias, venerationis et amoris sensus, omnium nomine, Summo Pon- 
tifici pandam, atque gratulationes et laudes cunctis iis rependam, qui in 
apparandis schematibus, necnon emendationibus modisque, ex Patrum 
sententiis, aestimandis, multum elapsis mensibus adlaboraverunt. 

Salutationem dico plurimam Patribus, qui primum participes sacro- 
sancti Concilii fiunt. Commoto autem animo eflusisque precibus Patres 
recolo venerandos, qui ab ultima periodo nos in terris reliquerunt ut 
Concilium suis apud Deum precibus iuvarent. 

Nunc vero, cum quartae et ultimae periodi labores suscipimus, spem 
maximam fovemus fore ut omnes nos, consociatis ex caritate Christi 
viribus, eo contendamus ut Ecclesiae sanctae sancta decreta dentur, per 
quae veritatis et bonitatis plurimos liceat fructus percipere. 

Itaque quod tempus erit ad hoc necessarium, id totum insumatur. 
Libertas disserendi et proprias sententias dicendi salva et integra esto. At 
caveamus, Fratres, a pluries et frustra repetitis sententiis et verbis; tem- 
peremus animum a cupiditate dicendi, ubi, quod dicendum erat, a fra- 
tribus iam dictum fuerit. Abstineamus — ut plurimum admonitum est — 
a plausibus, qui coetus nostros haud decent: in suffragiis dandis distric- 
tum ordinem servemus. 

Meminerit unusquisque nostrum se esse Ecclesiae pastorem, cui gra- 
vissimum munus incumbit in hoc coetu sacro, qui ab humanis et pro- 
fanis coetibus longe distat, ea de proprii spiritus thesauro depromendi, 
quae Ecclesiae maiorem latioremque tribuant splendorem. Qua de re, 
inter multa, quae mentibus nostris de singulis rebus observentur, ea tan- 

tum manifestemus, quae Ecclesiae mundique universi bono prodesse 
coram Domino existimaverimus. 

Patres venerabiles, homines nostri temporis nos, pleni magnae spei, 
conspiciunt. Ecclesia, mater nostra, res magnas a nobis exspectat: tantam 
spem, tam fervida vota, Dei et Deiparae auxilio confisi, implere omni ope 
curemus. Cito illucescat dies, quo, sacrosancto Concilio iam ad finem 
perducto, Deo pro collatis beneficiis gratias agere ex corde possimus. 

E Civitate Vaticana, die xv sept. mcmlxv. 

8 

EPISTULA AD SUMMUM PONTIFICEM 

Em.mi P. D. Eugenii card. Disserant 
Decani S. Collegii , primi e Consilio Praesidentiae 
nomine Patrum conciliarium 

Gratias agit pro Litt. M. P. datis Apostolica sollicitudo 
et pro Litt. Enc. Mysterium Fidei. 

Beatissime Pater, 

Patres Sacrosancti Concilii, qui gratissimo plausu Tibi significaverunt 
quam acceptae sibi essent litterae « Apostolica sollicitudo », motu pro- 
prio a Te datae die 15 mensis huius, cum Congregationes Generales 
quartae Concilii periodi inchoarentur, suam gratitudinem et veneratio- 
nem manifestius nunc renovare intendunt. 

Sibi enim plane perspectum habent ex Tua erga Episcopos benevo- 
lentia et existimatione hoc grave et vere novum documentum promana- 
visse, ipsaque verba, quibus illud incipit, perspicue ostendere quanta 
apostolica sollicitudine motus sis, sollicitudine quidem omnium Ecclesia- 
rum, ut fratres in ordine episcopali ad gubernandam Ecclesiam universam 
consilio Tibi sociares, arctiore coniungeres caritate. 

Qui grati animi sensus eo vehementiores fiunt, si duo considerentur: 
imprimis, quod, in constituenda Synodo Episcoporum, Tu, Beatissime 
Pater, volueris votis Patrum in Concilio manifestatis paterne annuere; 
deinde quod constitueris hoc documentum in ipsa Aula conciliari, Te 
praesente, omnibusque Patribus coniuncto, promulgari. 

Nostrum nunc erit, Tuis mandatis parendo, adiutricem Tibi operam 
praestare et in id validioribus viribus, toto corde et animo, contendemus. 
Fecerit Deus, intercedente Deipara, ut nostrum tenue auxilium in decus 
vertat Ecclesiae, in bonum cedat animarum et plenius incrementum ha- 
beat votum supremum Redemptoris: « ut omnes unum sint »! 

Hac usi occasione, Beatissime Pater, cum scilicet simus omnes in 
Concilio congregati, nostrum officium nostrumque reputamus honorem 
plurimas Tibi gratias dicere ob non ita pridem editas litteras Encyclicas, 
quibus a verbis « Mysterium fidei » initium est. Iis quidem praelucenti 
splendore nitet sacrum Corporis et Sanguinis Christi mysterium et omnes 
gaudio afficiuntur qui Sanguine Christi sunt redempti et ad sacrum con- 
vivium invitantur « in quo Christus sumitur, recolitur memoria Pas- 
sionis eius ». 

Nostri profecto muneris reputamus in hoc propositum Tecum no- 
stras ingeminare vires, vota, preces, ut sacrosanctum Eucharistiae sacra- 
mentum magis magisque exaltetur eiusque cultus penes cunctos christi- 
fideles splendidiora in dies obtineat incrementa: Christus enim est vita 
et spes et resurrectio nostra. 

Denique, cum in eo sis, Beatissime Pater, ut iter arripias Neo-Ebo- 
racum versus, ut ibi apud amplissimum Nationum Unitarum Consessum, 
pacem in nomine Domini annunties, scias nos omnes, quotquot Conci- 
lium participamus, esse Tecum, nostras Tuae coniungere voces, fervidas 
Tecum fundere preces, ut pacis donum, quod nostris diebus tam anxie 
periclitari videmus, per Te efficaciter cunctis hominibus bonae voluntatis 
nuntietur: Quam speciosi pedes evangelizantis pacem, evangelizantis 
bona! 

Pater Sancte, dignare nobis Tuam Benedictionem impertire! 

Eugenius card. Tis serant 


9 

AVVISO PER I PADRI CONCILIARI * 


Secretariatus pro rebus oeconomicis 
Concilii Vaticani II 


E Civitate Vaticana, 1 octobris 1965 


[C/. vol. III, pars. I , pag. 26-27]. 


* Distributus est Patribus conciliaribus in congregatione generali 141, die 
4 octobris 1965. 

10 

NUNTIUS 

Summi Pontificis Pauli VI 
ad Coniunctarum Nationum Coetum 

PAULUS PP. VI 

Inclito et perinsigni Coniunctarum Nationum Coetui. 

Nuntius Evangelii pacis. 

Nos transgressi sumus Oceanum ut hunc amplissimum Coniunctarum 
Nationum Coetum adiremus. Potuimus sane per alios et aliter vos in 
hunc coetum ascitos alloqui et sententias Nostras vobis aperire. Verum- 
tamen de pace vos visere cupivimus et ad vos orationem habere, ut rebus 
factisque ostenderemus quanta insideret animo nostro existimatio qua 
semper vos et opus in quod incumbitis prosequimur. 

Ipsi pacis constituistis consessum, ut inter gentes quarum aequis 
suffragiis personas ageritis pacis concordiam, securitatem, mutuam ad- 
iutricem operam foveretis et ut haeremini contra minas et semper redi- 
viva pericula violentiae et belli. Alia ratio et via ut publico bono humani 
generis consulatur esse nequit ac ea quam vos sumpsistis, scilicet obser- 
vantia iuris, rectae libertatis, personae humanae dignitatis, amota scele- 
rata insania belli et nocenti furore potentium. 

Tanti aedificii structura et forma, quod condidistis, in melius ire 
potest. Attamen sine immani pernice deleri non potest. « Tantum est 
pacis bonum, ut etiam in rebus terrenis ac mortalibus nihil gratius soleat 
audiri, nihil desiderabilius concupisci, nihil postremo possit melius in- 
veniri » (S. Augustinus, De civitate Dei). 

Numquam satis magni pendendum hoc humanae consortionis emolu- 
mentum, hunc saluberrimum profectum quem amare et optare continen- 
ter oportet, vos navitate, diligentia, patientia prosequimini; Nos vero 
minime latet viam vestram per ardua et aspera saepius ad editum verti- 
cem ferri; amorem, plausum, incitamentum nostrum haec omnia merito 
sibi conciliant. 

Nomine quoque Patrum Oecumenici Concilii Vaticani II, qui Romae 
simul congregati sunt, nuntium pacis, verba bona et consolatoria profe- 
rimus. Pro certo habetote catholicam Ecclesiam vobis, in sectanda cum 
iustitia pace, consensu studii, spirituali auxilio sedulis votis adesse et 
bene precari, cui nihil tam cordi est quam fraterni amoris flammam in 
animis hominum accendere et consociata opera provehere. 

Deus pacis vobis universis et nobilissima operi, cui moliendo gene- 
rosa conamina adhibetis, propitius semper adsit. 

Die iv mensis Octobris, anno mcmlxv, Pontificatus Nostri tertio. 

PAULUS PP. VI 

11 

SUMMI PONTIFICIS ALLOCUTIO 
IN CONSILIO NATIONUM UNITARUM * 

Au moment de prendre la parole devant cet auditoire unique au 
monde, Nous tenons a exprimer d’abord Notre profonde gratitude a 
Monsieur Thant, votre Secretaire General, qui a bien voulu Nous in- 
viter a rendre visite aux Nations-Unies a Toccasion du vingtieme anni- 
versaire de cette institution mondiale pour la paix et la collaboration 
entre les peuples de toute la terre. 

Merci egalement a Monsieur le President de PAssemblee, Monsieur 
Amintore Fanfani, qui, des le jour de son entree en charge, a eu pour 
Nous des paroles si aimables. 

Merci a vous tous, ici presents, pour votre bienveillant accueil. A 
chacun d’entre vous, Nous presentons Notre salut cordial et deferent. 
Votre amitie Nous a convie et Nous admet a cette reunion: c’est en 
ami que Nous Nous presentons a vous. 

En plus de Notre hommage personnel, Nous vous apportons celui 
du Second Concile (Ecumenique du Vatican, actuellement reuni a Rome, 
et dont les Cardinaux qui Nous accompagnent sont les eminents repre- 
sentants. 

En leur nom, comme au Notre, a vous tous, honneur et salut! 

Simplicite et grandeur d’une rencontre 

Cette rencontre, vous en etes tous bien conscients, revet un double 
caractere: elle est empreinte a la fois de simplicite et de grandeur. De 
simplicite, car celui qui vous parle est un homme comme vous; il est 
votre frere, et meme un des plus petits parmi vous, qui representez des 
Etats Souverains, puisqufil n’est investi — s’il vous plait de Nous con- 
siderer a ce point de vue — que d’une minuscule et quasi symbolique 
souverainete temporelle: le minimum necessaire pour etre libre d’exercer 


* 


A.A.S., 57 (1965), pp. 877-885. 

sa mission spirituelle et assurer ceux qui traitent avec lui qu’il est inde- 
pendant de toute souverainete de ce monde. II n’a aucune puissance 
temporelle, aucune ambition d’entrer avec vous en competition. De fait, 
Nous n’avons rien a demander; aucune question a soulever; tout au 
plus un desir a formuler, une permission a solliciter: celle de pouvoir 
vous servir dans ce qui est de notre competence, avec desinteressement, 
humilite et amour. 

Telle est la premiere declaration que Nous avons a faire. Comme 
vous le voyez, elle est si simple qu’elle peut paraitre insignifiante pour 
cette assemblee, habituee a traiter d’affaires extremement importantes et 
difficiles. 

Et pourtant, Nous vous le disions, et vous le sentez tous, ce moment 
est empreint d’une singuliere grandeur: il est grand pour Nous, il est 
grand pour vous. 

Pour Nous d’abord. Oh! Vous savez bien qui Nous sommes. Et quelle 
que soit votre opinion sur le Pontife de Rome, vous connaissez Notre 
mission: Nous sommes porteur d’un message pour toute 1’humanite. 
Et Nous le sommes non seulement en Notre Nom personnel et au nom 
de la grande famille catholique: mais aussi au nom des Freres chretiens 
qui partagent les sentiments que Nous exprimons ici, et specialement 
de ceux qui ont bien voulu Nous charger explicitement d’etre leur in- 
terprete. Et tel le messager qui, au terme d’un long voyage, remet la 
lettre qui lui a ete confiee: ainsi Nous avons conscience de vivre 1’instant 
privilegie, — si bref soit-il — ou s’accomplit un vceu que Nous portons 
dans le coeur depuis pres de vingt siecles. Oui, vous vous en souvenez. 
C’est depuis longtemps que Nous sommes en route, et Nous portons avec 
Nous une longue histoire; Nous celebrons ici Tepilogue d’un laborieux 
pelerinage a la recherche d’un colloque avec le monde entier, depuis le 
jour ou il Nous fut commande: « allez, portez la bonne nouvelle a toutes 
les nations! ». Or c’est vous qui representez toutes les nations. 

Laissez-Nous vous dire que Nous avons pour vous un message, oui, 
un heureux message, a remettre a chacun d’entre vous. 

Une ratification morale et solennelle 

1. Notre message veut etre tout d’abord une ratification morale et 
solennelle de cette haute Institution. Ce message vient de Notre expe- 
rience historique. C’est comme « expert en humanite » que Nous appor- 
tons a cette Organisation le sufirage de Nos derniers predecesseurs, celui 
de tout PEpiscopat Catholique et le Notre, convaincu comme Nous le 
sommes que cette Organisation represente le chemin oblige de la civili- 
sation moderne et de la Paix mondiale. 

En disant cela, Nous avons conscience de faire Notre aussi bien la 
voix des morts que celle des vivants: des morts tombes dans les terribles 
guerres du passe en revant a la concorde et a la paix du monde; des 
vivants qui y ont survecu, et qui condamnent d’avance dans leur cceurs 
ceux qui tenteraient de les renouveler; d’autres vivants encore: les 
jeunes generations d’aujourd’hui, qui s’avancent conflantes, attendant a 
bon droit une humanite meilleure. Nous faisons Notre aussi la voix des 
pauvres, des desherites, des malheureux, de ceux qui aspirent a la jus- 
tice, a la dignite de vivre, a la liberte, au bien-etre et au progres. Les 
peuples se tournent vers les Nations-Unies comme vers Tultime espoir de 
la concorde et de la paix: Nous osons apporter ici, avec le Notre, leur 
tribut d’honneur et d’esperance. Et voila pourquoi pour vous aussi ce 
moment est grand. 

Les uns et les autres 

2. Nous le savons, vous en etes pleinement conscients. Ecoutez 
maintenant la suite de Notre Message. II est tout entier tourne vers 
Tavenir. L’edifice que vous avez construit ne doit plus jamais tomber 
en ruines: il doit etre perfectionne et adapte aux exigences que l’his- 
toire du monde presentera. Vous marquez une etape dans le develop- 
pement de 1’humanite: desormais, impossible de reculer, il faut avancer. 

A la pluralite des Etats, qui ne peuvent plus s’ignorer les uns les 
autres, vous proposez une forme de coexistence extremement simple et 
feconde. La voici: d’abord vous reconnaissez et vous distinguez les uns 
et les autres. Vous ne conferez certes pas 1’existence aux Etats: mais 
vous qualifiez comme digne de sieger dans 1’assemblee ordonnee des 
peuples chacune des nations; vous donnez une reconnaissance d’une 
haute valeur morale et juridique a chaque communaute nationale sou- 
veraine, et vous lui garantissez une honorable citoyennete internationale. 
C’est deja un grand Service rendu a la cause de rhumanite: bien definir 
et honorer les sujets nationaux de la communaute mondiale; les etablir 
dans une condition juridique qui leur vaut la reconnaissance et le respect 
de tous, et d’ou peut deriver un sys terne ordonne et stable de vie inter- 
nationale. Vous sanctionnez le grand principe que les rapports entre les 
peuples doivent etre regles par la raison, par la justice, le droit, et la 
negociation, et non par la force, ni par la violence, ni par la guerre, non 
plus que par la peur et par la tromperie. 

C’est ainsi que cela doit etre. Et permettez que Nous vous felicitions 
d’avoir eu la sagesse d’ouvrir 1’acces de cette assemblee aux peuples 
jeunes, aux Etats parvenus depuis peu a Tindependance et a la liberte 

nationales; leur presence ici est la preuve de Luniversalite et de la ma- 
gnanimi te qui inspirent les principes de cette institution. 

C’est ainsi que cela doit etre. Tei est Notre eloge et Notre souhait, 
et comme vous le voyez Nous ne les attribuons pas du dehors: Nous les 
tirons du dedans, du genie meme de votre Institution. 

Les uns avec les autres 

3. Votre Statut va plus loin encore: et Notre message s’avance avec 
lui. Vous existez et vous travaillez pour unir les nations, pour associer 
les Etats. Adoptons la formule: pour mettre ensemble les uns avec les 
autres. Vous etes une Association. Vous etes un pont entre les peuples. 
Vous etes un reseau de rapports entre les Etats. Nous serions tente de 
dire que votre caracteristique reflete en quelque sorte dans l’ordre tem- 
porel ce que notre Eglise Catholique veut etre dans 1’ordre spirituel: 
unique et universelle. On ne peut rien concevoir de plus eleve, sur le 
plan naturel, dans la construction ideologique de Phumanite. Votre voca- 
tion est de faire fraterniser, non pas quelques-uns des peuples, mais tous 
les peuples. Entreprise difficile? Sans nui doute. Mais telle est 1’entre- 
prise, telle est votre tres noble entreprise. Qui ne voit la necessite d’ar- 
river ainsi progressivement a instaurer une autorite mondiale en mesure 
d’agir efficacement sur le plan juridique et politique? 

Ici encore Nous repetons Notre souhait: allez de l’avant! Nous 
dirons davantage: faites en sorte de ramener parmi vous ceux qui se 
seraient detaches de vous; etudiez le moyen d’appeler a votre pacte de 
fraternite, dans 1’honneur et avec loyaute, ceux qui ne le partagent pas 
encore. Faites en sorte que ceux qui sont encore au dehors desirent et 
meritent la confiance commune, et soyez alors genereux a 1’accorder. Et 
vous, qui avez la chance et 1’honneur de sieger dans cette assemblee de 
la communaute pacifique, ecoutez-Nous: cette confiance mutuelle qui 
vous unit et vous permet d’operer de bonnes et grandes choses, faites en 
sorte qu’il n’y soit jamais porte atteinte, qu’elle ne soit jamais trahie. 

Pas Vun au-dessus de Vautre 

4. La logique de ce souhait qui app artient, peut-on dire, a la structure 
de votre Organisation, Nous porte a le completer par d’autres formules. 
Les voici: que personne, en tant que membre de votre union, ne soit 
superieur aux autres: Pas l’un au-dessus de Vautre. C’est la formule 
de 1’egalite. Nous savons, certes, que d’autres facteurs sont a considerer 
outre la simple appartenance a votre organisme. Mais Legali te aussi 
fait partie de sa constitutioni non pas que vous soyez egaux, mais ici 
vous vous faites egaux. Et il se peut que, pour plusieurs d’entre vous, 

ce soit un acte de grande vertu: permettez que Nous vous le disions, 
Nous, le representant d’une religion qui opere le salut par Phumilite 
de son divin Fondateur. Impossible d’etre frere si 1’on n’est humble. 
Car c’est 1’orgueil, si inevitable qu’il puisse paraitre, qui provoque les 
tensions et les luttes du prestige, de la predominance, du colonialisme, 
de Pegoisme: c’est lui qui brise la fraternite. 

/ amais plus les uns contre les autres 

5. Et ici Notre Message atteint son sommet. Negativement d’abord: 
c’est la parole que vous attendez de Nous et que Nous ne pouvons pro- 
noncer sans etre conscient de sa gravite et de sa solennite: jamais plus 
les uns contre les autres, jamais, plus jamais! N’est-ce pas surtout 
dans ce but qu’est nee 1’Organisation des Nations-Unies: contre la 
guerre et pour la paix? Ecoutez les paroles lucides d’un grand disparu, 
John Kennedy, qui proclamait, il y a quatre ans: « L’humanite devra 
mettre fin a la guerre, ou c’est la guerre qui mettra fin a Phumanite ». 
II n’est pas besoin de longs discours pour proclamer la finalite supreme 
de votre Institution. II suffit de rappeler que le sang de millions 
d’hommes, que des souflrances inouies et innombrables, que d’inutiles 
massacres et d’epouvantables ruines sanctionnent le pacte qui vous unit, 
en un serment qui doit changer Phistoire future du monde: jamais plus 
la guerre, jamais plus la guerre! Cest la paix, la paix, qui doit guider 
le destin des peuples et de toute Phumanite! 

Merci a vous, gloire a vous, qui depuis vingt ans travaillez pour la 
paix, et qui avez meme donne a cette sainte cause d’illustres victimes! 
Merci a vous et gloire a vous pour les conflicts que vous empeches 
et pour ceux que vous avez regles. Les resultats de vos eflorts en faveur 
de la paix, jusqu’a ces tout derniers jours, meritent, meme s’ils ne sont 
pas encore decisifs, que Nous osions Nous faire Pinterprete du monde 
entier et que Nous vous exprimions en son nom felicitations et gratitude. 

Construire la paix 

Vous avez, Messieurs, accompli, et vous accomplissez une grande 
ceuvre; vous enseignez aux hommes la paix. L’ONU est la grande ecole 
ou Pon regoit cette education, et nous sommes ici dans YAula Magna 
de cette ecole. Quiconque prend place ici devient eleve et devient maitre 
dans Part de construire la paix. Et quand vous sortez de cette salle, le 
monde regarde vers vous comme vers les architectes, les constructeurs 
de la paix. 

La paix, vous le savez, ne se construit pas seulement au moyen de la 
politique et de Pequilibre des forces et des interets. Elie se construit 

avec Pesprit, les idees, les ceuvres de la paix. Vous travaillez a cette 
grande ceuvre. Mais vous n’etes encore qu’au debut de vos peines. Le 
monde arrivera-t-il jamais a changer la mentalite particulariste et bel- 
liqueuse qui a tisse jusqufici une si grande partie de son histoire? II est 
difficile de le prevoir; mais il est facile d’affirmer qu’il faut se mettre 
resolument en route vers la nouvelle histoire, Phistoire pacifique, celle 
qui sera vraiment et pleinement bumaine, celle-la meme que Dieu a 
promise aux hommes de bonne volonte. Les voies en sont tracees devant 
vous: la premiere est celle du desarmement. 

Si vous voulez etre freres, laissez tomber les armes de vos mains. On 
ne peut pas aimer avec des armes offensives dans les mains. Les armes, 
surtout les terribles armes que la Science moderne vous a donnees, avant 
meme de causer des victimes et des ruines, engendrent de mauvais 
reves, alimentent de mauvais sentiments, creent des caucbemars, des 
defiances, de sombres resolutions; elles exigent d’enormes depenses; elles 
arretent les projets de solidarite et d’utile travail; elles faussent la 
psychologie des peuples. Tant que Phomme restera Petre faible, chan- 
geant, et meme mechant qu’il se montre souvent, les armes defensives 
seront, helas!, necessaires. Mais vous, votre courage et votre valeur 
vous poussent a etudier les moyens de garantir la securite de la vie 
internationale sans recourir aux armes: voila un but digne de vos efforts, 
voila ce que les peuples attendent de vous. Voila ce qu’il faut obtenir! 
Et pour cela, il faut que grandisse la confiance unanime en cette Insti- 
tution, que grandisse son autorite; et le but alors — on peut Pesperer — 
sera atteint. Vous y gagnerez la reconnaissance des peuples, soulages 
des pesantes depenses des armements, et delivres du cauchemar de la 
guerre toujours imminente. 

Nous savons — et comment ne pas Nous en rejouir? — que beaucoup 
d Entre vous ont considere avec faveur 1’invitation que Nous avons 
lancee pour la cause de la paix, de Bombay, a tous les Etats, en decembre 
dernier: consacrer au benefice des Pays en voie de developpement une 
partie au moins des economies qui peuvent etre realisees grace a la reduc- 
tion des armements. Nous renouvelons ici cette invitation, avec la con- 
fiance que Nous inspirent vos sentiments dEumanite et de generosite. 

Les uns pour les autres 

6. Parier d’humanite, de generosite, c’est faire echo a un autre prin- 
cipe constitutif des Nations-Unies, son sommet positif: ce n’est pas 
seulement pour conjurer les conflits entre les Etats que Pon ceuvre ici; 
c’est pour rendre les Etats capables de travailler les uns pour les autres. 
Vous ne vous contentez pas de faciliter la coexistence entre les nations: 

vous faites un bien plus grand pas en avant, digne de Notre eloge et de 
Notre appui: vous organisez la collaboration fraternelle des Peuples. 
Ici sfinstaure un systeme de solidarite, qui fait que de hautes finalites, 
dans 1’ordre de la civilisation, regoivent 1’ appui unanime et ordonne 
de toute la famille des Peuples, pour le bien de tous et de chacun. C’est 
ce qu’il y a de plus beau dans 1’Organisation des Nations-Unies, c’est 
son visage bumain le plus authentique; c’est 1’ideal dont reve 1’huma- 
nite dans son pelerinage a travers le temps; c’est le plus grand espoir 
du monde; Nous oserons dire: c’est le reflet du dessein de Dieu — des- 
sein transcendant et plein d’amour — pour le progres de la societe 
bumaine sur la terre, reflet oii Nous voyons le message evangelique, de 
celeste, se faire terrestre. Ici, en effet, il Nous semble entendre 1’echo 
de la voix de Nos Predecesseurs, et de celle, en particulier, du Pape 
Jean XXIII, dont le Message de Vacem in terris a trouve parmi vous 
une resonance si bonorable et si significative. 

Droits et devoirs de Vhomme 

Ce que vous proclamez ici, ce sont les droits et les devoirs fondamen- 
taux de Phomme, sa dignite, sa liberte, et avant tout la liberte religieuse, 
Nous sentons que vous etes les interpretes de ce qu’il y a de plus haut 
dans la sagesse humaine, Nous dirions presque: son caractere sacre. Car 
c’est, avant tout, de la vie de Phomme qu’il s’agit, et la vie de Phomme 
est sacree: personne ne peut oser y attenter. C’est dans votre Assemblee 
que le respect de la vie, meme en ce qui concerne le grand probleme de 
la natalite, doit trouver sa plus haute profession et sa plus raisonnable 
defense. Votre tache est de faire en sorte que le pain soit suffisamment 
abondant a la table de 1’humanite, et non pas de favoriser un contrble 
artificiel des naissances, qui serait irrationnel, en vue de diminuer le 
nombre des convives au banquet de la vie. 

Mais il ne suffit pas de nourrir les affames: encore faut-il assurer a 
chaque homme une vie conforme a sa dignite. Et c’est ce que vous vous 
efforcez de faire. N’est-ce pas Paccomplissement, sous Nos yeux, et grace 
a vous, de Pannonce prophetique qui s’applique si bien a votre Insti- 
tutioni « Iis fondront leurs epees pour en faire des cbarrues et leurs 
lances pour en faire des faux »? 1 N’employez-vous pas les prodigieuses 
energies de la terre et les magnifiques inventions de la Science non plus 
en instruments de mort, mais en instruments de vie pour la nouvelle ere 
de Phumanite? 


1 Is. 2, 4. 

Nous savons avec quelle intensite et quelle efficacite croissantes 
1’Organisation des Nations-Unies et les organismes mondiaux qui en 
dependent travaillent pour aider les Gouvernements qui en ont besoin a 
hater leur progres economique et social. 

Nous savons avec quelle ardeur vous vous employez a vaincre Panal- 
phabetisme et a repandre la culture dans le monde; a donner aux 
homines une assistance sanitaire appropriee et moderne; a mettre au 
Service de l’homme les merveilleuses ressources de la Science, de la 
technique, de Forganisation: tout cela est magnifique et merite 1’eloge 
et 1’appui de tous, y compris le Notre. 

Nous voudrions Nous aussi donner 1’exemple, meme si la petitesse 
de Nos moyens empeche d’en apprecier la portee pratique et quantita- 
tive: Nous voulons donner a Nos institutions caritatives un nouveau 
developpement contre la faim du monde et en faveur de ses principaux 
besoins: c’est ainsi, et pas autrement, qu’on construit la paix. 

Construire sur des principes spirituels 

7. Un mot encore, Messieurs, un dernier mot: cet edifi.ee que vous 
construisez ne repose pas sur des bases purement materielles et terres- 
tres, car ce serait alors un edifice construit sur le sable; il repose 
avant tout sur nos consciences. Oui, le moment est venu de la « conver- 
sion », de la transformation personnelle, du renouvellement interieur. 
Nous devons nous habituer a penser d’une maniere nouvelle 1’homme; 
d’une maniere nouvelle aussi la vie en commun des hommes, d’une 
maniere nouvelle enfin les chemins de 1’histoire et les destins du monde, 
selon la parole de saint Paul: « revetir 1’homme nouveau cree selon 
Dieu dans la justice et la saintete de la verite ». 2 Voici arrivee 1’beure 
ou sfimpose une halte, un moment de recueillement, de reflexion, quasi 
de priere: repenser a notre commune origine, a notre histoire, a notre 
destin commun. Jamais comme aujourd’hui, dans une epoque marquee 
par un tel progres humain, n’a ete aussi necessaire 1’appel a la con- 
science morale de Thomme. Car le perii ne vient ni du progres ni de la 
Science, qui, bien utilises, pourront au contraire resoudre un grand 
nombre des graves problemes qui assaillent 1’humanite. Le vrai perii 
se tient dans 1’homme, qui dispose dfinstruments toujours plus puis- 
sants, aptes aussi bien a la ruine qu’aux plus hautes conquetes. 

En un mot, 1’edifice de la civilisation moderne doit se construire 
sur des principes spirituels, les seuls capables non seulement de le 
soutenir, mais aussi de 1’eclairer et de 1’animer. Et ces indispensables 


2 Eph. 4, 23. 

principes de sagesse superieure ne peuvent reposer — c’est Notre 
con viet ion, vous le savez — que sur la foi en Dieu. Le Dieu inconnu 
dont parlait Saint Paul aux Atheniens sur 1’areopage! Inconnu de ceux, 
qui pourtant, sans s’en douter, le cherchaient et 1’avaient pres d’eux, 
comme il arrive a tant d’hommes de notre siecle! ... Pour nous, en tout 
cas, et pour tous ceux qui accueillent Lineffable revelation que le Christ 
nous a fait de lui, c’est le Dieu vivant, le Pere de tous les homines. 


12 

ALLOCUTIO SUMMI PONTIFICIS 
AD PATRES CONCILIARES 

die 5 octobris 1965 * 

V enerabiles Fratres, 

Iter, quod trans Oceanum suscepimus, hic, unde initium cepit, pro- 
spere, Deo auxiliante, conficitur. Ad extraordinarium Coetum Consilii 
Nationum Coniunctarum nuntium salutis et pacis attulimus, quem hoc 
Sacrosanctum Concilium Nobis commiserat. Ibi allocuti sumus sodales 
amplissimi illius Instituti mundum complectentis, qui personas gerunt 
centum amplius Civitatum orbis terrarum, ut communem eorum volun- 
tatem concordiae et pacis servandae confirmaremus, ut eos cohortaremur 
ad pergendum opus, abhinc viginti annos inchoatum eoque pertinens, 
ut bella amoveantur, quaevis inter populos conflictatio cum honore ac 
dignitate dirimatur et ut remedia quaerantur necessitatibus et malis, 
quibus profectus civilis omnibusque consentaneus adhuc praepeditur. 
Recte autem meminimus ad inceptum tam grave ac diuturnum perfi- 
ciendum oportere, ut id in sapientia innitatur, quae a Deo est et nobis 
data fuit per Christum. 

Non necesse habemus vobis exponere quanta cum humanitate simus 
excepti; quo observanti cum studio auditi; quam commotis animis 
populus se Nobis circumfuderit; quam amanti reverentia dilecti illi et 
fideles filii metropolis Americanae Nos sint prosecuti: haec enim omnia, 
per imagines televisificas abundanter pervulgata et explicata, vobis tam 
nota sunt quasi vos ipsi praesentes ibi adfueritis duplici singularique 
eventui: scilicet cum Romanus Pontifex primum terram, a Christophoro 
Columbo abhinc quinque fere saecula inventam et cum civili consortione 


* 


A.A.S., 57 (1965), pp. 894-896. 

socia ratione coniunctam, invisit, et cum Petri Successor idemque Vi- 
carius Christi primum auspicato convenit Coetum eorum, qui omnium 
fere gentium orbis terrarum pro munere gerunt personas et qui ibidem 
congregati attenderunt verba Moderatoris Ecclesiae Catholicae. 

Iter Nostrum fuit quidem valde festinatum, brevissima fuit mansio 
Nostra in terra illa continenti, sed finis, ob quem ibi sumus morati, dignus 
sane est, qui animos moveat nostros: is enim fuit causa pacis in mundo 
tuendae. 

Gratias agimus Deo, Venerabiles Fratres, quod Nobis datum fuit 
quodammodo ad totius orbis terrarum homines nuntium pacis deferre. 
Numquam hic evangelicus nuntius edictus est coram auditorio frequen- 
tiore et — hoc etiam addere licet — paratiore et avidiore ad eum audien- 
dum. Numquam idem nuntius visus est significare una simul miserentem 
veluti vocem caeli et supplicem vocem terrae, scilicet ostendendo arca- 
num consilium divinum circa humanum genus plane congruere cum inti- 
mis desideriis eiusdem humanae familiae; atque adeo numquam munus 
Ecclesiae, mediatricis inter Deum et homines, comprobatum esse argu- 
mentis magis perspicuis, magis opportunis ex Dei providentis consilio, 
magis huic aetati consentaneis. 

Aegre equidem ferimus, quod in tam praeclaro eventu princeps fuit 
humillima persona Nostra (sed nonne Deus, ut gloriam sibimet ipsi attri- 
buat grandium rerum, quas gestas historia nostra commemorat, ministros 
eligit impares momento et efficientiae earum?); aegre id ferimus, sed ea 
de causa non minore afficimur gaudio de vi prophetica, quae nuntio 
Nostro est adiecta: etenim in nomine Christi hominibus praedicavimus 
pacem. 

Animadvertimus autem ex eiusmodi munere consequi aliquid spectans 
ad eum, qui onere illo obstringitur; qua in cogitatione finem esse volumus 
itineris Nostri. 

Novistis verba annuntiata eum, a quo prolata sunt, gravibus officiis 
devincire; officiis videlicet, ex quibus ipse sibi constet oportet, alios ne- 
cessitudine attingat, exemplum aliis praebeat. Quid valet verbum, nisi 
operosa voluntate id pro se et per se ad effectum deducendi comprobetur? 

Auctoritas alicuius verbi oritur quidem e veritate, cuius est veluti 
repercussus sonus vel imago, sed in rebus humanis maiorem accipit effi- 
caciam e modo, quo ab eo, qui illud protulit, ad effectum perducitur; vox 
quidem emittitur, sed exemplum praeconis Evangelii animis persuadet. 
Grave igitur quiddam consequitur ex eo quod annuntiavimus pacem. Ec- 
clesia Catholica maius officium et onus suscepit causae pacis inserviendi 
eo quod per os Nostrum causam eius peroravit. 

Sine dubio non est munus Nostrum neque vobis propositum ad res 

politicas et oeconomicas animum applicare, in quarum provincia ipse ille 
ordo constituitur, quo pax civilis efficitur. Sed possumus ac debemus 
etiam adiutricem operam praebere ad pacem civilem stabiliendam ac 
quidem assiduo auxilio morali et aliquo modo caritatis quoque praesentis 
veraeque officiis. 

Nonne hoc ipso tempore Concilium Oecumenicum id prorsus agit, ut 
rationes inter Ecclesiam et mundum huius aetatis intercedentes efficaces 
reddantur ac salutares? Hac ipsa re ad pacem firmandam operam confe- 
rimus, quae procul dubio validior et praestantior evadet, si, persuasum 
nobis habentes pacem in iustitia ut in fundamento inniti debere, iustitiae 
erimus tutores. Iustitia enim opus est humanae consortioni; Christus 
vult, ut eam appetamus et sitiamus. Novimus vero iustitiam grada- 
tim progredi, et, paulatim proficiente societate, etiam animos moneri 
illam nondum esse perfectam et absolutam, et apparere discrimina ma- 
nifesta et remedium poscentia, quibus genus humanum adhuc discrucia- 
tur. Nonne haec discrimina, agnita inter civium ordines et inter nationes, 
pacem in gravissimum periculum adducunt? Haec omnia nota sunt qui- 
dem. Ea autem nos hortantur, ut consideremus quomodo iis remedia 
afferre possimus: in condicionem populorum, qui ad profectum civilem 
adhuc nituntur, animos oportet intendamus; scilicet, quo apertius rem 
dicamus, caritas nostra erga pauperes , qui sunt in mundo quorumque est 
innumerabilis numerus, oportet fiat sollicitior, efficacior, generosior. 

Alia, quae consideranda occurrunt, ad idem, quod inde consequitur, 
nos perducunt, in re religiosa et morali. Oportet fides nostra caritati de- 
serviat, sive in disceptationibus oecumenicis sive in rationibus, quae 
nobis sunt, circa rem spiritualem et socialem, cum hominibus bonae vo- 
luntatis cuiusvis generis, cuiusvis religionis; nonne hoc idem est ac con- 
ferre operam ad pacem et nonne hoc etiam propositis consiliisque nostris 
continetur? 

Ea autem proposita et consilia nostra perscrutemur et ad effectum 
adducamus oportet aucto cum vigore, eo quod pacis facti sumus defen- 
sores, veluti finis, quam omnes persequi debemus: scilicet Deus nobis 
tribuat, ut testimonium actionis subsequatur testimonium verbi. 

Vos denique omnes, Venerabiles Fratres, qui nobiscum « ministerium 
reconciliationis » 1 obitis, vos, fideles hic praesentes, vos, qui nationum 
geritis personas, vos, Observatores dignissimi, una Nobiscum concupi- 
scite pacem, preces fundendo et operando pro ea: Benedictionem Apo- 
stolicam impertientes, oramus, ut « Deus... pacis sit cum omnibus vobis ». 2 


1 2 Cor. 5 , 18 . 

2 Rom. 15 , 33 . 

EPISTULA em. mi D. HAMLETI IOANNIS card. CICOGNANI 

a Secretis Status 

ad. em.mum D. Achilleum card. Lienart 


Eminentissime ac Reverendissime Domine, 

Nobili reverentia nitentibus litteris, ipso die datis, quo Augustus 
Pontifex Romam ex Unitarum Nationum Sede feliciter reversus est, 
egregios animi sensus ob sollemnem illum eventum, nomine quoque uni- 
versorum Oecumenicae Synodi Patrum, iterum exprompsisti, qui iam 
in maximo Concilii coetu advenientem Sanctitatem Suam humanissima 
flagrantique oratione consalutaveras, omnium disertus factus interpres 
et nuntius. 

Dum igitur vos paterna gratulatione ac benevolentia complectitur, 
qui hoc singulari temporis momento Ipsi auxiliatricem operam tanta 
cum sedulitate et spondetis et navatis, Christi Vicarius vota ex animo 
facit, ut in hoc communi gravique labore, alendae pacis, iustitiae carita- 
tisque gratia suscepto, « Deus nobis tribuat, ut testimonium actionis 
subsequatur testimonium verbi », sicut Ipse sua reditus oratione vos 
allocutus est. 

Praesentissimum vero supernorum munerum pignus, ac Suae pro- 
pensae voluntatis testem Augustus Pontifex tibi atque universis Conci- 
lii Vaticani II Purpuratis Patribus, Archiepiscopis et Episcopis Aposto- 
licam Benedictionem peramanter impertit. 

Denique, quod petiisti ut, ad recentis itineris memoriam perpetuo 
tradendam, sermo apud Unitarum Nationum Consilium ab Ipso habitus 
Concilii Oecumenici actibus adiceretur, id scito a Beatissimo Patre, 
quemadmodum vobis placet, libenter concessum esse. 

Interea, hisce tecum communicatis, maxima cum existimatione et 
observantia me profiteri gaudeo 


Eminentiae tuae 
addictissimum et deditissimum 

Ham letum Io annem Cardinalem Cicognani 

EPISTULA SUMMI PONTIFICIS PAULI VI 

Ad em.mum P. D. Eugenium card. T is serant 
Praesidem Consilii Praesidendae Ss. Concilii 


Certiores facti sumus, nonnullis Patribus Conciliaribus id in animo 
esse, ut in proximis Concilii coetibus quaestionem de caelibatu clerico- 
rum Ecclesiae Latinae ponant, utrum scilicet lex illa servanda sit necne, 
quae caelibatum cum sacerdotio quodammodo coniungit. 

Qua de re, quin libertatem ullo modo laedamus, qua Patres f ruuntur 
suam patefaciendi sententiam, optamus tamen ad eorum notitiam perfe- 
ratur, Nos in ea esse opinione, nequaquam expedire, publicam haberi 
disceptationem circa rem, quae et tantam postulat prudentiam et tanti 
ponderis est; itemque Nobis esse propositum, quantum in Nobis erit, 
non tantum huiusmodi legem antiquam, sacram, providamque servare, 
sed eius etiam corroborare observantiam, sacerdotes Ecclesiae Latinae 
ad conscientiam revocantes causarum rationumque, quae hodie, immo 
hodie quam maxime, efficiunt, ut lex ipsa ab omnibus tamquam perapta 
significatio habeatur, et plene seipsos Christo eiusque solius amori sacra- 
visse, et totos se addixisse Ecclesiae hominumque animis solummodo 
serviendis. 

Quodsi Patrum Conciliarium unus vel alter necessarium putet, potius- 
quam publice dicendo, scriptis peculiarem de hac re sententiam aperire, 
scriptionem suam ad Concilii Praesidentiam mittere poterit, cui sane 
curae erit eandem Nostrae notitiae tradere; Nos vero Nostrum esse exi- 
stimabimus eam attento animo coram Deo perpendere. 

Ex Aedibus Vaticanis, die x mensis Octobris, anno mcmlxv, Pon- 
tificatus Nostri tertio. 


PAULUS PP. VI 

EPISTULA Em.mi P. D. EUGENII card. TISSERANT 
AD SUMMUM PONTIFICEM PAULUM VI 

Beatissime Pater , 

Acceptas litteras diei 10 octobris currentis anni, quibus Tu mentem 
et voluntatem Tuam de caelibatu ecclesiastico pandebas, notas feci in 
Congregatione Generali diei 11 octobris sequentis Patribus Sacri Con- 
cilii, qui eas repetito plausu exceperunt. Quod in nobis erit, Pater 
Sancte, Tuae semper obsequemur voluntati, parebimus mandatis. 

Nobis, Beatissime Pater, benedictionem Tuam impertire digneris. 


16 

INTIMATIO 

per cursores facienda, domi dimisso exemplari 

Feria V die 28 octobris 1965 in festo Ss. Simonis et Iudae App., 
hora nona, in Patriarchali Basilica Vaticana, Concilii Oecumenici Vati- 
cani II publica solemnis sessio erit, SS.mo D.no Nostro Paulo PP. VI 
Missam cum nonnullis Patribus Conciliaribus concelebrante. 

Intimentur omnes et singuli E. mi et Rev.mi DD. Cardinales qui, 
vestibus rubris, calceis rubris et galero usuali rubro induti, ad Patriar- 
chalem Basilicam Vaticanam accedent, ubi in Sacello S. Sebastiani, 
depositis mantelletis et mozzetis, supra rochetum (et si sint ex Ordine 
Episcoporum etiam supra superpelliceum) assument amictum et para- 
menta suo Ordini propria albi coloris et mitram serico-damascenam 
(Episcopi pluviale cum formali). Qui autem cum Summo Pontifice sunt 
celebraturi, supra rochetum omnes vestes sacras, videlicet: amictum, 
albam, cingulum, crucem pectoralem, stolam, casulam, manipulum et 
mitram serico-damascenam induent. Omnes dein in Sacellum SS.mae 
Trinitatis convenient ibique adventum Summi Pontificis expectabunt, 
accessuri cum Eo ad Aulam Conciliarem. 

Cappellani Caudatarii induent superpelliceum cum vimpa, supra 
consuetam croceam et vestem violaceam. 

Exc.mi Patres Conciliares cum Summo Pontifice celebraturi in prae- 
dicto Sacello S. Sebastiani omnes vestes sacras pro Missae celebratione 
induent; sed, dignitate episcopali ornati, cum mitra alba linea\ deinde, 

una cum Cardinalibus, SS.mum D.num processionali more ad Aulam 
Conciliarem comitabuntur. 

Exc.mi Patriarchae, Archiepiscopi, Episcopi, Abbates ad Patriarcha- 
lem Basilicam Vaticanam accedent, ubi, in atrio Basilicae, supra roche- 
tum, amictum, pluviale album et mitram albam lineam assument; ceteri- 
que Conciliares Patres et Officiales Concilii vestes sibi proprias induent. 
Omnes dein continuo et ordinate ad Aulam Conciliarem pergent, propria 
subsellia adepturi. 

Officiales, Praelati Cappellae Papalis, ceterique in Cappella locum 
habentes, vestibus sibi propriis induti ad Basilicam Vaticanam acce- 
dent ac pariter continuo et ordinatim ad sua loca, prope Altare Confes- 
sionis venient. 

Decanus Auditorum Rotae, una cum alio e suis Collegis, rocheto 
et superpelliceo induto, prope lectum Paramentorum, Pontificem ex- 
pectabit et praemonebit alium, qui cappa indutus, crucem gestabit. 

Decanus Votantium Signaturae praemonebit duos e suis Collegis, 
qui rocheto ac superpelliceo induti, officio acolythorum fungentur. 

Summus Pontifex in Sacello SS.mae Trinitatis sacris vestibus sumptis, 
cum baculo et mitra pretiosa, comitantibus E.mis Cardinalibus et con- 
celebrantibus Se conferet ad Altare Aulae Conciliaris, ubi depositis baculo 
et mitra, aliquantum orabit et, comitantibus duobus Cardinalibus Dia- 
conis antiquioribus, ad sedem eminentem ascendet. 

Interim a schola antiph. Tu es Petrus cum Ps. 131 Memento , Do- 
mine , David decantatur universo clero respondente. Proinde rogantur 
omnes ut, quoquo modo, se abstineant ab acclamationibus, sed uno ore, 
moderate et devote cum schola alternatim canant. 

Fit initium publicae sessionis Concilii. 

Post Decreta ab Exc.mo D.no Archiepiscopo Secretario Generali 
Concilii, nomine Summi Pontificis lecta, ipse Exc.mus Secretarius ex- 
quiret a Patribus de decretis lectis sententiam. 

Deinde Summus Pontifex, una cum Patribus Concelebrantibus ad 
Altare Confessionis veniet, ubi, depositis formali et pluviali, casulam 
induet et fit initium concelebrationis. 

Expleta Missa, Summus Pontifex, deposita casula, iterum induet 
pluviale, formale et mitram, duobus Cardinalibus Diaconis antiquioribus 
Ipsi se sociantibus, et ad sedem eminentem ascendet. 

Postea perficitur Ritus publicae sessionis Concilii. 

Intimentur itaque omnes et singuli E. mi DD. Cardinales, Exc.mi 
Patriarchae, Archiepiscopi, Episcopi, necnon Abbates et supremi Mo- 
deratores Ordinum et Congregationum, et qui ex Apostolica concessione 
locum in Concilio Vaticano II habent. 

Insuper intimentur Vice-Camerarius, Principes Solii Concilii Custo- 
des, Auditor et Thesaurarius Generalis R. C. A., Protonotarii Apo- 
stolici de numero Participantium, Auditores S. R. Rotae, Clerici Came- 
rae Apostolicae, Votantes Signaturae, Advocati S. Consistorii, Officiales 
Concilii, ceterique intimari soliti, qui omnes suis locis, scilicet prope 
Altare Confessionis, praesto esse debent hora saltem octava cum dimidio. 
Ex his, qui cappa induti interesse debent, eas, sine pellibus, supra con- 
suetas vestes assument in Sacrario Basilicae Vaticanae. 

De mandato Sanctissimi D. N. Papae 


Salvator Capoferri 

Praefecturam Caerem. Ap. 
Regens ad interim 


17 

ADHORTATIO APOSTOLICA * 

Ad universos Episcopos pacem et communionem cum Apostolica Sede 
habentes : supplicationes indicuntur instante exitu Concilii Oecumenici 
'Vaticani secundi. 

PAULUS PP. VI 
venerabiles fratres 

SALUTEM ET APOSTOLICAM BENEDICTIONEM 

Postrema Sessio Concilii Oecumenici Vaticani II iam ad exitum 
properat. Mox amplissimus huiusmodi dimittetur Consessus, qui quat- 
tuor ante annos apud Sancti Petri Apostoli sepulcrum congregatus est, 
ut exspectationi, optatis et gravioribus urgentioribusque christiani po- 
puli necessitatibus consuleret. Ac vos, Venerabiles Fratres, ad vestras 
tandem redibitis sedes, post diuturnum frugif erumque laborem, gaudio 
iure merito exsultantes, quod, vestra opera, salutaria instrumenta appa- 
rata sunt, ad veram Ecclesiae renovationem et christianorum omnium 
unitatem promovendam, atque ad pacem humanarumque rerum ordinem 
digniore ratione componenda. 

Dum Oecumenica Synodus, laboribus fere absolutis, in eo est ut 
novam quandam uberem spiritualis vitae effusionem Ecclesiae et mundo 
afferre videatur, facere non possumus, quin christifideles ad crebriores 
instantioresque supplicationes Deo admovendas paterno animo adhorte- 


A.A.S., 51 {196 5), pp. 865-871. 

mur. Cupimus, Venerabiles Fratres, ut flagrantissimum illud precationis 
studium, ad quod Ecclesiae filios per Concilii decursum iterum iterumque 
compulimus, nedum deferveat, hoc potissimum tempore, quo Concilii 
opus concluditur, impensius exardescat; ita quidem, ut, hisce diebus, 
tota Ecclesia per universum terrarum orbem in unum collecta, sicut olim 
Apostoli una cum Maria Matre Iesu et nostra in Cenaculo , 1 cum Petri 
Apostolorumque successoribus ferventibus precibus consocietur, ad no- 
vam impetrandam Pentecosten, qua Christi Sponsae vultus hominumque 
societas Spiritus Sancti gratia salutariter renovetur. 

Ac primum dignae Omnipotenti Deo gratiae referantur, qui toto 
Concilii celebrationis tempore, superna ope sua caelestiumque luminum 
copia numquam destitit Oecumenicae Synodo praesens adesse. Revera, 
si spectamus immensam laboris molem, quam Concilium hucusque ab- 
solvit, admiratione sane percellimur, sive ob complura doctrinae capita 
a Magisterio Ecclesiae extraordinario proposita, sive ob disciplinae nor- 
mas sapienter impertitas, quae quidem, ecclesiastica traditione fideliter 
servata, actioni Ecclesiae nova patere iubent itinera, et ad animorum 
bonum procul dubio summopere conferent. 

Si vero animum intendimus ad communem existimationem, qua pro- 
fani homines Concilii celebrationem prosecuti sunt, non minore laetitia 
afficimur, cum animadvertamus Oecumenicam Synodum tantopere ho- 
minum studia et cogitationes ad se convertisse, adeo ut Ecclesiae quae- 
stiones et praecepta nostris temporibus maximi momenti esse videantur 
apud omnes egregiae voluntatis viros, qui sincero animo veritatem anqui- 
rant et germanae hominum prosperitati prodesse studeant; quod quidem 
Ecclesiae opportunitatem praebet frugiferi colloquii cum mundo ineundi, 
scilicet cum cuiusvis religionis et cuiusvis civilis cultus populis atque 
hominibus, ut sociam conferre possit operam ad tuenda vera hominum 
bona et ad humanas quaestiones secundum evangelicam doctrinam aptius 
dissolvendas. 

Profecto Catholica Ecclesia coram omnibus gentibus clarissimo lu- 
mine fulgere visa est, veluti civitas supra montem posita , 2 veritatum divi- 
narum humanaeque dignitatis custos invicta. Neque ardua res est, animo 
iam praecipere futura religiosae rei incrementa, quae inde secutura sunt, 
cum nempe populus Dei sacro illo spiritualis renovationis afflatu, quem 
Concilium in Ecclesia excitavit, magis magisque imbutus fuerit. 

Haec omnia, dum suavissimo solacio eos omnes afficiunt, quorum 


1 Cf. Act. 1, 14. 

2 Cf. Mt. 5, 14. 

opera « multiformis gratia Dei » 3 ad christifidelium animos ubertim af- 
fluxit, simul tamen nos iubent omni ope contendere, ne ullo impedimento 
remoretur illud quasi exundans caelestium gratiarum flumen, quod in 
praesens « laetificat civitatem Dei », 4 neve vitales spiritus, quibus hodie 
fervet Ecclesia, ullo modo remittant. Quod sane contingere possit, si, 
post transactum disceptationum condendarumque legum tempus, remis- 
sius subinde evadat apostolicum sacrorum Pastorum studium, iidemque 
non satis attendant, ut oportet, ad munera illius temporis propria, quod 
Concilii celebrationem subsequetur. Nam felix Concilii exitus eiusque 
saluberrimi in Ecclesiae vita fructus, potius quam a multiplicitate legum, 
a studio et industria verius pendebunt, quibus in posterum opera dabitur 
iisdem legibus ad effectum deducendis. Scilicet opus erit praesertim 
christifidelium prudenter componere animos ad novas excipiendas nor- 
mas; eorum inertiam excitare, qui novo rerum cursui se accommodare 
renuant; compescere aliorum intemperantiam, qui plus aequo privatis 
novitatibus indulgeant, atque adeo incepto renovationis operi haud pa- 
rum nocere possint; disciplinae immutationem intra fines continere a 
legitima auctoritate praescriptos; in omnium denique animis fiduciam 
erga sacros Pastores inculcare plenamque suadere oboedientiam, quae 
veri amoris erga Ecclesiam testimonium est, ac simul unitatis felicisque 
exitus tutissimum pignus. 

Satis est haec breviter attingere, Venerabiles Fratres, ut pateat of- 
ficiorum gravitas et momentum, quae vos posthac manent. Immensae 
sane molis opus iam est aggrediendum, quod prudentiam, perseverantiam, 
consiliorum sagacitatem a vobis quidem postulat; at non minus postulat 
coniunctam operam, eamque promptam atque magnanimam, universi 
gregis qui unicuique vestrum concreditus est. Concilium Oecumenicum, 
enim, utpote quod ad omnium Ecclesiae filiorum spiritualem vitam per- 
tineat, communi omnium opera carere nequaquam potest. 

In huiusmodi coniunctissimo nisu dubium non est, prae ceteris di- 
lectissimos sacerdotes Pastoribus suis auxilio fore, eos praesertim qui 
animorum curationi sunt addicti. Concilium Oecumenicum, cum providas 
ediderit normas ad eos pertinentes, incomparabile ipsis instrumentum 
praebuit ad sacerdotii munera dignius et efficacius exercenda; illud igitur 
volentes excipiant eodemque utantur, firmioribus usque animati propo- 
sitis sanctitudinem assequendi et sacrum ministerium sollerti generosoque 
animo obeundi. E pastorali experientia Nostra probe compertum habe- 
mus, quot Christi operarii, sane dignissimi, naviter in excolendo Domi- 


3 1 Pt. 4, 10 . 

4 Ps. 45 , 5 . 

nico agro desudent; neque difficultates ac dolores ignoramus, quibus 
multorum vita est obnoxia, in solitudine, in paupertate atque inter in- 
fensos hominum animos tam saepe traducta. Noverint hi carissimi filii 
Nostri, Christi Vicarium ad eos cogitationes convertere ac pro iis assidue 
Deum orare; eorum aerumnas, plerumque occultas, homines latere qui- 
dem posse, Deum autem non posse, qui ipsis dignam suorum laborum 
mercedem in caelis parat. 

Peculiari etiam fiducia pervolat mens Nostra ad magni pretii ope- 
ram, quam universae religiosorum familiae in id ipsum conferent. A 
florenti enim vitae religiosae condicione Ecclesia magnam repetit partem 
vigoris sui, studii apostolici, ardoris sanctitatis adipiscendae. Ac si alias 
umquam, nunc cum maxime, Ecclesiae opus est testimonium publicum 
et sociale, quod religiosa vita impertitur, necnon auxilium dioecesano 
clero in apostolatu ferendum. Magis magisque igitur exempla praeful- 
geant eorum, qui mundo revera renuntiaverunt, atque adeo aperte de- 
monstrant regnum Dei non esse de hoc mundo ; 5 neque apostolicum 
studium, quo ipsi incensi sunt, intra fines suae sodalitatis circumscriba- 
tur, sed ad omnes pateat spirituales necessitates, quibus aetas nostra mi- 
sere laborat. 

Denique spem multam reponimus in christifidelibus e laicorum or- 
dine apostolatui addictis, quos paterna benevolentia complectimur. Quod 
Concilium Oecumenicum de iis data opera agere voluit, eorumque locum 
et munera in Ecclesia fuse descripsit, id satis manifesto ostendit, quas 
magni momenti partes laicis hominibus iam tribuere oporteat. Ac revera 
pastoralis sacrorum administrorum navitas fines suos consequi nequit, 
nisi comitem habeat actionem laicorum hominum, quorum est Ecclesiae 
in sacro obeundo ministerio auxilium ferre, sacerdotes pro viribus sup- 
plere in iis locis qui cleri paucitate laborant, itemque novas vias rationes- 
que reperire, quibus Ecclesia aptius atque efficacius nostrorum temporum 
hominibus salutis nuntium tradere valeat. Hos igitur filios Nostros pa- 
terno animo adhortamur, ut grandi huic Concilii Oecumenici horae pares 
se exhibeant, atque Ecclesiae spem et exspectationem in se collocatam 
alacriter adimpleant. 

Venerabiles Fratres, Nobis spes bona affulget, fore ut filii vestri in 
Christo, quemadmodum sollicitudines vestras de Concilii exitu hucusque 
precando, trepidando, sperando, gaudendo participarunt, ita, cum ad 
vestras redieritis sedes, generosis suae adiutricis operae propositis vos 
abunde laetificare velint. Immo vehementer optamus ut vobis in patriam 
redeuntibus minime desint publica honoris testimonia debitaeque grati 


5 Cf. Io. 18, 30. 

animi significationes, ut sane postulat grande opus, quod cum prudentia, 
sapientia, sollertiaque maxima una Nobiscum absolvistis, utque eos ad- 
decet, qui Ecclesiae novas patefecerunt assequendas metas, ac simul di- 
gnitatis humanae, fraterni amoris, unitatis pacisque rectam semitam tanta 
cum auctoritate hominibus ostenderunt. Per vos spes magna in Ecclesia 
atque in mundo excitata est; beati, qui ad eam alendam, roborandam, per- 
ficiendam vobis auxiliatricem operam praestabunt. 

Ad arduum autem summaeque gravitatis officium, quod post Con* 
cilium explendum vobis iniungitur, nostis, Venerabiles Fratres, quam 
impares sint hominis vires. Quare hoc tantummodo pacto exsecutio legum 
Concilii exoptatos afferet Ecclesiae fructus, si nempe Divini Redemptoris 
auxilium vestris nisibus accedat, qui dixit « Sine me nihil potestis fa- 
cere », 6 et si actio Spiritus Sancti in posterum quoque sacrorum Pasto- 
rum animos penitus afficere, illustrare et corroborare pergat. 

Preces igitur — in quibus veluti vitalis Ecclesiae afflatus consistit 
— peculiari modo preces Spiritui Sancto adhibitae, cuius est sectatorum 
Christi gressus dirigere, officium declarant quod primum omnium hoc 
postremo Concilii tempore praecipitur. Hinc christifideles supernas hau- 
riant vires ut terere valeant iter, quod spei plenum iam coram panditur; 
ut omni cum obsequio Ecclesiae monitis pareant, quae filios suos nunc 
praesertim vult dociles in oboediendo, promptos in agendo, atque in re- 
bus asperis perferendis, quae forte occurrant, magnanimos; ut denique 
impetrent a Deo confertum sanctorum virorum agmen, qui instar 
Sancti Caroli Borromei, christiano populo exemplo et incitamento sint 
ad Concilii decreta fideliter exsequenda, quandoquidem ex his viris po- 
tissimum vera Ecclesiae renovatio, quam Concilium Oecumenicum vehe- 
menter cupit, tandem erit exspectanda. 

Quam ad rem statuimus, Venerabiles Fratres, ut antequam Concilio 
Oecumenico finis imponatur, in universis catholici orbis dioecesibus, pa- 
roeciis religiosisque communitatibus sollemnes supplicationes in tri- 
duum indicantur. Hae autem supplicationes, quae inter proxima noven- 
dialia in honorem Beatae Mariae Immaculatae habendae erunt, non modo 
spectare debent ad debitas persolvendas Deo grates atque ad nova po- 
scenda superna munera, sed etiam opportunam occasionem praebere 
poterunt christifideles de novis suis muneribus monendi, eosque adhor- 
tandi, ut, inceptis vestris suas iungendo vires, in actionem christianae 
vitae sive privatae sive publicae salutaria Concilii Oecumenici praecepta 
alacriter traducant. 

Denique liceat Nobis, Venerabiles Fratres, hoc etiam optatum No- 


6 Io. 15, 5. 

strum significare vobis, ut scilicet a vobis ex Urbe opportuna monita et 
hortamenta de huiusmodi supplicationibus habendis vestris gregibus im- 
pertiantur; et quidem ita rebus dispositis, ut cum in Vaticana Basilica 
sollemnis Concilii Oecumenici conclusio celebrabitur, eodem die eadem- 
que hora universa per orbem catholicorum familia cum Christi Vicario 
et cum suis sacris Pastoribus ferventer precando, una voce unoque animo 
coniuncta videatur. 

Hac spe suffulti, divinorum munerum auspicem ac benevolentiae 
Nostrae testem, vobis singulis universis, Venerabiles Fratres, et clero 
populoque vestris curis concreditis Apostolicam Benedictionem peraman- 
ter in Domino dilargimur. 

Datum Romae, apud Sanctum Petrum, die iv Novembris, in festo 
S. Caroli Borromei, anno mcmlxv, Pontificatus Nostri tertio. 

PAULUS PP. VI 
18 

EPISTULA * 

Ad E.mum P. D. Eugenium S. R. E. Cardinalem Tisserant, Episcopum 
Ostiensem, Portuensem et S. Rufinae, Sacri Collegii Decanum et primum 
e Consilio Praesidentiae Concilii Oecumenici Vaticani II, quem Sum- 
mus Pontifex certiorem facit, statuisse Se ut die octavo proximi mensis 
decembris, in festo Immaculatae Conceptionis B. Mariae Virginis, Oecu- 
menica Synodus sollemni ritu finem habeat. 

PAULUS PP. VI 

VENERABILIS FRATER NOSTER 
SALUTEM ET APOSTOLICAM BENEDICTIONEM 

Laeto animo comperimus labores Concilii Oecumenici Vaticani II 
non modo celeriter procedere, sed etiam ad exitum vergere. Hac de causa, 
nomine istius Consilii Praesidentiae, a Nobis postulasti, Venerabilis Fra- 
ter Noster, ut dies ac sollemnes ritus statuantur, quibus Oecumenica Sy- 
nodus sit concludenda. 

Grates Deo maximas agamus de superna ope per totum Concilii ce- 
lebrationis decursum Patribus et Ecclesiae collata, ac nostras multipli- 


. AA.S., 57 (1965), pp. 898-899. 

cemus preces, ut nuper per Adhortationem Apostolicam « Postrema Ses- 
sio » christifideles omnes appellavimus, quibus quidem ab Omnipotenti 
Deo impetretur, ut grande eventum, cuius initium spem maximam exci- 
tavit, ad exitum feliciter perducatur atque uberrimam salutarium fruc- 
tuum copiam Ecclesiae et mundo gignere valeat. 

Quamobrem tuis precibus libenter annuentes, statuimus ut Sacro- 
sanctum Concilium Oecumenicum Vaticanum II, quod in festo divinae 
Maternitatis Mariae Ss.mae initium cepit eiusque peculiari patrocinio 
commissum est, finem sollemni ritu habeat die vm proximi mensis de- 
cembris, quo liturgicum festum Immaculatae Conceptionis Mariae, Ma- 
tris Ecclesiae, recoletur. Eodem decembris die, anno mdccclxix, sol- 
lemniter inauguratum fuit Concilium Oecumenicum Vaticanum I, cuius 
praesens Oecumenica Synodus non una de causa veluti dignum comple- 
mentum optimo iure haberi potest. 

Statuimus etiam ut die vn eiusdem mensis decembris celebretur pu- 
blica Sessio, in qua Sacri Concilii deliberationi proponantur postrema 
Schemata, quae in superioribus Congregationibus Generalibus iam ap- 
probata sunt. 

Faveas, Venerabilis Frater Noster, haec, quae statuimus, in notitiam 
Patrum Conciliarium humaniter perferre. 

Spem bonam foventes, fore ut superna ope et Conciliarium Patrum 
sollertia reliqui Oecumenicae Synodi labores prosperum sortiantur exi- 
tum, Tibi, Venerabilis Frater Noster, ceterisque Consilii Praesidendae 
Membris, necnon Concilii Oecumenici Patribus universis Apostolicam 
Benedictionem peramanter in Domino impertimus. 

Datum Romae, apud S. Petrum, die ix mensis novembris, anno 
mcmlxv, Pontificatus Nostri tertio. 

PAULUS PP. VI 

19 

NOTIFICATIO 

facta ab exc.mo Secretario Generali Ss. Concilii in congregatione gene- 
rali CLXXI , die 15 nov. 1965. 

Quaesitum est quaenam esse debeat qualificatio theologica doctri- 
nae, quae in Schemate Constitutionis dogmaticae de Divina Revelatione 
exponitur et suffragationi subicitur. 

Huic quaesito Commissio de doctrina fidei et morum hanc dedit 
responsionem iuxta suam Declarationem diei 6 martii 1964: 

« Ratione habita moris conciliaris ac praesentis Concilii finis pasto- 
ralis, haec S. Synodus ea tantum de rebus fidei vel morum ab Ecclesia 
tenenda definit, quae ut talia aperte ipsa declaraverit. 

« Cetera autem, quae S. Synodus proponit, utpote Supremi Eccle- 
siae Magisterii doctrinam, omnes ac singuli christifideles excipere et 
amplecti debent iuxta ipsius S. Synodi mentem, quae sive ex subiecta 
materia sive ex dicendi ratione innotescit, secundum normas theologicae 
interpretationis ». 

© Pericles Felici 

Archiepiscopus tit. Samosatensis 
Ss. Oecumenici Concilii Vaticani II 
Secretarius Generalis 


20 

INTIMATIO 

per cursores facienda , domi dimisso exemplari 

Feria V die 18 novembris 1965: Dedicatio Basilicarum Ss. Petri et 
Pauli App. Hora nona, in Patriarchali Basilica Vaticana, Concilii Oecu- 
menici Vaticani II publica solemnis sessio erit, Ss.mo D.no Nostro 
Paulo PP. VI Missam cum nonnullis Patribus Conciliaribus conce- 
lebrante. 

Intimentur omnes et singuli E. mi et Rev.mi DD. Cardinales qui, 
vestibus rubris, calceis rubris et galero usuali rubro induti, ad Patriar- 
chalem Basilicam Vaticanam accedent, ubi in Sacello S. Sebastiani, depo- 
sitis mantelletis et mozzetis, supra rochetum (et si sint ex Ordine Episco- 
porum etiam supra superpelliceum) assument amictum et sacra paramenta 
suo Ordini propria albi coloris cum mitra serico-damascena (Episcopi 
pluviale cum formali); deinde in Sacellum Ss.mae Trinitatis convenient 
ibique adventum Summi Pontificis expectabunt, accessuri cum Eo ad 
Aulam Conciliarem. 

Cappellani Caudatarii induent superpelliceum cum vimpa, supra con- 
suetam croceam et vestem violaceam. 

Rev.mi Patres Conciliares cum Summo Pontifice celebraturi in prae- 
dicto Sacello S. Sebastiani omnes vestes sacras pro Missae celebratione 
induent; postea una cum Cardinalibus, Ss.mum D.num processionali more 
ad Aulam Conciliarem comitabuntur. 

Exc.mi Patriarchae, Archiepiscopi, Episcopi, Abbates ad Patriarcha- 

lem Basilicam Vaticanam accedent, ubi, in atrio Basilicae , supra roche- 
tum, amictum, pluviale album et mitram albam lineam assument; ceteri- 
que Conciliares Patres et Officiales Concilii vestes sibi proprias induent. 
Omnes dein continuo et ordinate ad Aulam Conciliarem pergent, pro- 
pria subsellia adepturi. 

Officiales, Praelati Cappellae Papalis, ceterique in Cappella locum 
habentes, vestibus sibi propriis induti ad Basilicam Vaticanam accedent 
ac pariter continuo et ordinatim ad sua loca, prope Altare Confessionis 
venient. 

Decanus Auditorum Rotae, una cum alio e suis Collegis, rocheto et 
superpelliceo induto, prope lectum paramentorum, Pontificem expecta- 
bit et praemonebit alium, qui, vestibus sacris indutus, crucem gestabit. 

Decanus Votantium Signaturae praemonebit duos e suis Collegis, qui 
rocheto ac superpelliceo induti, officio acolythorum fungentur. 

Summus Pontifex in Sacello Ss.mae Trinitatis sacris vestibus sumptis, 
cum baculo et mitra pretiosa, comitantibus E.mis Cardinalibus et conce- 
lebrantibus Se conferet ad Altare Aulae Conciliaris, ubi, depositis baculo 
et mitra, aliquantum orabit et, comitantibus duobus Cardinalibus Diaco- 
nis antiquioribus, ad sedem eminentem ascendet. 

Interim a schola antiph. Tu es Petrus cum Ps. 131 Memento, Do- 
mine, David decantatur universo clero respondente. Proinde rogantur 
omnes ut, quoquo modo, se abstineant ab acclamationibus, sed uno ore, 
moderate et devote cum schola alternatim canant. 

Fit initium publicae sessionis Concilii. 

Post decreta ab Exc.mo D.no Archiepiscopo Secretario Generali Con- 
cilii, nomine Summi Pontificis lecta, ipse Exc.mus Secretarius exquiret 
a Patribus de decretis lectis sententiam. 

Deinde Summus Pontifex, una cum Patribus concelebrantibus ad 
Altare Confessionis veniet, ubi, depositis formali et pluviali, casulam in- 
duet et fit initium concelebrationis. 

Expleta Missa, Summus Pontifex, deposita casula, iterum induet plu- 
viale, formale et mitram, duobus Cardinalibus Diaconis antiquioribus 
Ipsi se sociantibus, et ad sedem eminentem ascendet. 

Postea perficitur Ritus publicae sessionis Concilii. 

Intimentur itaque omnes et singuli E. mi DD. Cardinales, Exc.mi Pa- 
triarchae, Archiepiscopi, Episcopi, necnon Abbates et supremi Modera- 
tores Ordinum et Congregationum, et qui ex Apostolica concessione lo- 
cum in Concilio Vaticano II habent. 

Insuper intimentur Vice-Camerarius, Principes Solii Concilii Custo- 
des, Auditor et Thesaurarius Generalis R. C. A., Protonotarii Apostolici 
de numero Participantium, Auditores S. R. Rotae, Clerici Camerae Apo- 

stolicae, Votantes Signaturae, Advocati S. Consistorii, Officiales Con- 
cilii, ceterique intimari soliti, qui omnes suis locis, scilicet prope Altare 
Confessionis, praesto esse debent hora saltem octava cum dimidio. Ex 
his, qui cappa induti interesse debent, eas, sine pellibus, supra consuetas 
vestes assument in Sacrario Basilicae Vaticanae. 

De mandato Sanctissimi D. N. Papae 


Salvator Capoferri 

Praefecturam Caerem. Ap. 
Regens ad interim 


21 

ALLOCUTIO SUMMI PONTIFICIS * 

In sede v. d. « Ufficio Stampa dei Concilio Ecumenico Vaticano II », ad 
diurnarios scriptores ex omnibus nationibus , qui operam navarunt ad 
notitias de Occumenica Synodo evulgandas (die 26 mensis novembris 
a. 1965). 

Chers Messieurs, 

C’est pour Nous un grand plaisir — Nous vous le disons bien since- 
rement — de Nous trouver aujourd’hui au milieu de vous, au lieu meme 
de votre travail. Si les realisations ne sont jamais aussi parfaites qu’on 
le souhaiterait, vous aurez du moins, en utilisant ces moyens qui etaient 
mis a votre disposition, senti que 1’Eglise sfinteressait a votre travail, 
et faisait de son mieux pour vous aider a repondre a vos obligations pro- 
fessionnelles. Comment d’ailleurs ne pas etre impressionne, quand on 
songe a la somme enorme d’efforts que vous avez fournie, au labeur qui 
a ete le votre, et souvent dans des circonstances qui vous obligeaient a 
faire tres vite, en raison des lois qui sont aujourd’hui celles de l’infor- 
mation. Et comment ne pas etre frappe aussi par 1’importance conside- 
rable du role qui a ete le votre depuis le debut de ce second Concile 
CEcumenique du Vatican. Si 1’Eglise a senti, comme jamais au cours de 
son histoire bimillenaire, tant de millions dffiommes interesses a la reu- 
nion des eveques du monde entier, c’est sans nui doute, chers Messieurs, 
a vous qu’on le doit tres largement. Soyez-en vivement felicites et remer- 
cies de tout coeur! 

Nous aimons d^illeurs a penser que ce benefice n’a pas ete unilateral, 


* A.A.S., 51 (1965), pp. 991-995. 

et que vous avez vous aussi largement profite des possibilites qui vous 
etaient offertes de voir vivre de tres pres 1’organe supreme de TEglise. 
Votre interet pour le Concile lui-meme et pour tous les evenements, 
petits et grands, qui en ont marque le deroulement, montre que vous avez 
ete attentifs aux problemes souleves, et que vous en avez compris la portee 
pour Thomme d’aujourd’hui, pour Timmense masse de ceux qui sont 
vos lecteurs et vos auditeurs. En decouvrant progressivement les dimen- 
sions du fait conciliaire, vous avez du meme coup pris une meilleure con- 
science de ce que les questions abordees par le Concile representaient de 
grave et de profond pour la pensee religieuse et pour Thomme tout entier. 
Vous avez saisi quelque chose des relations entre la doctrine de TEglise et 
la vie de Thomme: 1’histoire, la civilisation, et les destins de Thomme. 
Vous avez pergu la vitalite de TEglise et son effort de fidelite, tant a ses 
propres sources qu’a ses propres fins, tant a ses propres traditions qu’aux 
nouveaux besoins de la societe, tant civile qu’ecclesiastique. Vous avez 
decouvert ce qu’etait le sens profond de cet aggiornamento dont le Pape 
Jean XXIII, Notre venere predecesseur, avait senti la necessite, et que 
vous avez tant contribue a populariser dans le grand public. 

Et, en faisant cet eflort de decouverte progressive, vous aurez sans 
nui doute experimente combien il est difficile d’arriver a comprendre 
vraiment le Concile. Car s’il est relativement simple de faire la descrip- 
tion des phenomenes exterieurs qui le caracterisent, combien plus diffi- 
cile est-il de conduire les esprits jusqu’a sa dialectique interieure doctri- 
nale et spirituelle! C’est sans nui doute a cette reelle difficulte qu’il faut 
attribuer tant de presentations purement exterieures et d’hypotheses 
bien peu fondees et porteuses d’interpretations marginales laissant echap- 
per Tessence meme des faits. C’est ainsi par exemple qu’on a trop souvent 
applique sans discernement aux faits du Concile, pour en dramatiser la 
description par des termes courants, les concepts et les categories en 
usage dans la societe civile. 

Qui d’ entre vous ne voit surgir de cette difficulte meme une invitation 
pressante? Pour renseigner, il faut etre informe; pour enseigner, il faut 
savoir; pour remplir pleinement votre si noble tache d’informateurs, il 
faut avoir compris. Ainsi donc, pour parier de TEglise, il faut la con- 
naitre, et pour la connaitre, il faut 1’etudier; pour conduire le lecteur 
a saisir la verite en ce qui la concerne, il faut d’abord en avoir fait soi- 
meme la decouverte. Et ce n’est pas facile: car la vie profonde de 
TEglise est tout interieure et spirituelle: c’est donc a ce niveau seule- 
ment qu’on peut la percevoir, Tapprecier a sa juste valeur, et jouir, s’il 
se peut, de ses experiences magnifiques et mysterieuses. 

La fonction de Tinformation, de la presse, de la radio-television, en 

un mot de toutes les techniques audio- visuelles, est vraiment conside- 
rable, et son importance — qui ne le voit a Pevidence? — ne fait qu’aug- 
menter. C’est dire, chers Messieurs, la gravite de vos devoirs. II depend 
de plus en plus de vous, pour une part sans cesse croissante de 1’ huma- 
ni te, que les hommes et les femines de ce temps accedent a la verite. 
C’est dire que, guides par le souci de bien faire, et respectueux des va- 
leurs morales et spirituelles, vous pouvez accomplir une mission que Nous 
n’hesitons pas a qualifier de providentielle. 

Vous devinez bien que, pour Notre part, ainsi convaincu de la valeur 
de votre mission, Nous avons bien la ferme volonte de faire tout ce qui 
est en Notre pouvoir pour vous aider a la remplir toujours mieux, en 
tenant compte des necessites souvent imperatives de vos obligations pro- 
fessionnelles. Comme Nous vous le disions au debut de cet entretien fa- 
milier, Nous avons voulu, pendant toute la duree du Concile, satisfaire 
le plus possible votre legitime requete de recevoir, de bonne source, 
nouvelles et informations. C’est dans ce but qu’a ete cree le bureau de 
presse du Concile, et Nous sommes heureux de cette occasion de rendre 
publiquement hommage a ses responsables pour leur labeur quotidien, 
souvent obscur et austere, a votre Service et au Service de la verite. 

Et maintenant, Nous direz-vous? Maintenant que le Concile touche 
a son terme? Certes, la vie de PEglise continue, dans son centre visible 
comme a travers les nations, dans le monde entier. Nous savons qu’un 
gros effort est fait par nombre de conferences episcopales pour aider tous 
les informateurs religieux a remplir leur tache, leur communiquer des 
informations, leur fournir aussi les indications et les explications sou- 
vent necessaires pour rendre compte de la vie d un organisme aussi 
complexe. De cela, Nous sommes tres heureux, et Nous en felicitons de 
grand cceur les promoteurs et les realisateurs. 

Vous Nous direz aussi: et le Saint-Siege? Eh bien, le Saint-Siege, 
sachez-le, est tout dispose a continuer, dans la mesure de ses possibilites, 
le meme service, de telle maniere que les nouvelles vous soient transmises 
avec la rapidite et Pampleur requises par les necessites d’aujourd’hui 
et 1’importance des informations. 

Mais Nous ajouterons aussi quelque chose qui sans doute ne vous 
surprendra guere, vous qui etes devenus depuis des annees des habitues, 
des familiers, pourrait-on dire, des milieux du Vatican. Ce n’est pas a 
vous qu’il est besoin d’expliquer que le Saint-Siege est un organisme 
tout a fait special, de par son origine, de par sa nature, et de par ses 
fins. C’est dire que ce monde particulier a naturellement aussi ses 
methodes particulieres, et specialement en ce qui concerne la maniere 
de diffuser ses informations: le Vatican tient a le faire, a temps certes, 

mais bien entendu sans jamais ceder a cette fievre et a cette passion qui 
sont parfois celles des reporters dans 1’exercice de leur profession. Ce 
n’est pas ici, est-il besoin de le repeter, le sensationnel et le spectaculaire 
que vous pouvez attendre, mais tout au contraire 1’objectivite et la 
serenite. Et vous le savez bien, si parfois le Saint-Siege semble reserve 
dans les nouvelles a donner, ce n’est pas pour se soustraire a ce qui est 
devenu une obligation dans le monde moderne. De fait, c’est dans ce but 
meme que travaille un organisme que vous connaissez, le Service de 
presse de UOsservatore Romano , qui malgre les faibles moyens dont 
il dispose, a deja rendu a beaucoup d’entre vous de grands Services, 
et qui, sans nui doute, continuera a le faire encore dans 1’avenir. La 
reserve du Saint-Siege a une autre cause: c’est la crainte, malheureuse- 
ment fondee, dune mauvaise interpretation. Car, trop souvent encore 

— nui ne peut le nier — les nouvelles du Vatican sont diffusees d’une 
maniere ou le respect du aux personnes et le souci de la verite sont 
loin d’etre primordiaux. 

C’est vous dire, chers Messieurs, que, dans cette situation, il depend 
aussi de vous qu’une amelioration soit apportee. Nous sommes pour 
Notre part desireux de vous aider, tant qu’il s’agit du Service de la 
verite, mais de ce seul Service, et non pas d’autres interets auxquels la 
verite serait etrangere. Plus les journalistes seront droits et probes dans 
1’accomplissement de leur tache, plus iis trouveront aupres des organes 
competents du Vatican 1’attention qu’ils attendent legitimement et l’in- 
formation objective dont iis ont besoin. 

C’est donc un echange fraternel, prudent et sincere, qui doit s’in- 
staurer toujours plus et une aide mutuelle qui doit se developper tou- 
jours mieux. Ainsi, sans nui doute, chacun y trouvera son profit, les 
uns et les autres seront reciproquement satisfaits, la verite surtout sera 
mieux servie, et les bommes la pourront mieux connaitre, cette verite 
qui, pour les chretiens, a le nom de 1’amour et le visage du Christ 
Redempteur dont Nous sommes 1’humble Vicaire. 

Chers Messieurs, Nous aimerions poursuivre cette conversation. Nous 
voulons du moins, a son terme, redire a chacune et chacun d’entre vous, 
Nos remerciements pour le bon travail qu’il a fait, le souhait qu’il em- 
porte de Rome, avec d’heureux souvenirs, la joie dune decouverte plus 
profonde de 1’Eglise et du Saint-Siege, et le voeu que les uns et les autres 
nous nous retrouvions. En ces lendeniains du Concile, votre travail 

— comme le Notre — continue, et le Notre contribuera sans aucun 
doute a alimenter le votre! Dieu veuille benir vos personnes, tous ceux 
qui vous sont chers, et tout ce que vous faites au Service de la Verite. 

EPISTULA OBSERVATORUM AD PATRES CONCILIARES * 

V ener abiles Patres Conciliares, 

Fine Concilii Vaticani II iam adventante, Observatoribus et Hospi- 
tibus Secretariatus ad Christianorum Unitatem fovendam cordi est sensus 
gratitudinis exprimere, qua insignes gravissimosque eventus, quorum te- 
stes fuerunt, animo considerant. 

Invitationem accepimus, ut Concilii labores observando intimius co- 
gnosceremus de iisque Ecclesias nostras certiores faceremus. Ubique 
admodum humaniter accepti sumus. Innumeras aestimationis, caritatis 
atque amicitiae significationes experti sumus. Dialogus, de quo saepe erat 
sermo, nullatenus vox vacua vel inanis remansit. Iterum iterumque oc- 
casio nobis praebebatur et conversationis personalis et colloquii. Quam- 
vis tam Patres conciliares quam Periti nimio labore occupati fuere, nihilo- 
minus vere solliciti erant, quo cognitionem de persuasionibus aliarum 
Ecclesiarum penitiorem acquirerent. Vinculis ac necessitudinibus perso- 
nalibus in hisce annis initis ipsi nos Observatores non parum ditati su- 
mus atque pro semper manebimus. 

Momentum nunc non est de Concilio et de eius fructibus in hisce 
annis obtentis singillatim disserere. Id unum hac occasione asseverare 
Patribus conciliaribus desideramus: nos nempe Concilii labores non so- 
lummodo observatione quasi a longe facta, sed vera quadam animi parti- 
cipatione prosecutos esse. Id enim quod in una Ecclesia evenit, ad alias 
quoque omnes spectat. Hoc certe in sessionum decursu clarius atque 
clarius elucebat. Seiunctione non obstante Ecclesiae in nomine Christi 
nihilominus coniunctae manent. Nobis Observatoribus firmiter persua- 
sum est communionem, quae hucusque obtenta est, adhuc crescere posse 
atque revera auctum iri. In prima audientia, qua Observatores coram ad- 
misit, Ioannes Papa XXIII felicis recordationis haec verba Psalmistae 
protulit: « Benedictus Dominus per singulos dies! ». Quae verba nunc 
hoc modo iterari possunt: Benedictus Dominus pro omnibus, quae Ipse 
nobis per Spiritum Eius usque in diem hunc donavit, et pro iis, quae 
Ipse nobis in futurum etiam donare intendit! 


* Huiusmodi epistula lecta est a secretario generali in congregatione 167, die 
4 decembris 1965. 

23 

INTIMATIO 

per cursores facienda , domi dimisso exemplari 

Feria III, die 7 decembris 1965: in festo S. Ambrosii Ep. C. et 
Eccl. Doct. Hora nona, in Patriarchali Basilica Vaticana, Concilii Oecu- 
menici Vaticani II publica solemnis sessio erit, SS.mo D.no Nostro 
Paulo PP. VI Missam cum nonnullis Patribus Conciliaribus conce- 
lebrante. 

Intimentur omnes et singuli E. mi et Rev.mi DD. Cardinales qui, 
vestibus rubris, calceis rubris et galero usuali rubro induti, ad Patriar- 
chalem Basilicam Vaticanam accedent, ubi in Sacello S. Sebastiani, de- 
positis mantelletis et mozzetis, supra rochetum (et si sint ex Ordine 
Episcoporum etiam supra superpelliceum) assument amictum et sacra 
paramenta suo Ordini propria albi coloris cum mitra serico-damascena 
(Episcopi pluviale cum formali); deinde in Sacellum SS.mae Trinitatis 
convenient ibique adventum Summi Pontificis expectabunt, accessuri 
cum Eo ad Aulam Conciliarem. 

Cappellani Caudatarii induent superpelliceum cum vimpa, supra con- 
suetam croceam et vestem violaceam. 

Rev.mi Patres Conciliares cum Summo Pontifice celebraturi in prae- 
dicto Sacello S. Sebastiani omnes vestes sacras pro Missae celebratione 
et mitram albam lineam induent; postea una cum Cardinalibus, SS.mum 
D.num processionali more ad Aulam Conciliarem comitabuntur. 

Exc.mi Patriarchae, Archiepiscopi, Episcopi, Abbates ad Patriarcha- 
lem Basilicam Vaticanam accedent, ubi, in atrio Basilicae, supra roche- 
tum, amictum, pluviale album et mitram albam lineam assument; cete- 
rique Conciliares Patres et Officiales Concilii vestes sibi proprias induent. 
Omnes dein continuo et ordinate ad Aulam Conciliarem pergent, propria 
subsellia adepturi. 

Officiales, Praelati Cappellae Papalis, ceterique in Cappella locum 
habentes, vestibus sibi propriis induti ad Basilicam Vaticanam accedent 
ac pariter continuo et ordinatim ad sua loca, prope Altare Confessionis 
venient. 

Decanus Auditorum Rotae, una cum alio e suis Collegis, rocheto 
et superpelliceo induto, prope lectum par amentorum, Pontificem ex- 
pectabit et praemonebit alium, qui, vestibus sacris indutus, crucem 
gestabit. 

Decanus Votantium Signaturae praemonebit duos e suis Collegis, qui 
rocheto ac superpelliceo induti, officio acolythorum fungentur. 

Summus Pontifex in Sacello SS.mae Trinitatis sacris vestibus sumptis, 
cum baculo et mitra pretiosa, comitantibus E.mis Cardinalibus et con- 
celebrantibus Se conferet ad Altare Aulae Conciliaris, ubi, depositis 
baculo et mitra, aliquantum orabit et, comitantibus duobus Cardinalibus 
Diaconis antiquioribus, ad sedem eminentem ascendet. 

Interim a schola antiph. Tu es Petrus cum Ps. 131 Memento, Do- 
mine, David decantatur universo clero respondente. Proinde rogantur 
omnes ut, quoquo modo, se abstineant ab acclamationibus, sed uno ore, 
moderate et devote cum schola alternatim canant. 

Fit initium publicae sessionis Concilii. 

Post Decreta ab Exc.mo D.no Archiepiscopo Secretario Generali 
Concilii, nomine Summi Pontificis lecta, ipse Exc.mus Secretarius exqui- 
ret a Patribus de decretis lectis sententiam. 

Deinde Summus Pontifex, una cum Patribus concelebrantibus ad 
Altare Confessionis veniet, ubi, depositis formali et pluviali, casulam 
induet et fit initium concelebrationis. 

Expleta Missa, Summus Pontifex, deposita casula, iterum induet plu- 
viale, formale et mitram, duobus Cardinalibus Diaconis antiquioribus 
Ipsi se sociantibus, et ad sedem eminentem ascendet. 

Postea perficitur Ritus publicae sessionis Concilii. 

Intimentur itaque omnes et singuli E. mi DD. Cardinales, Exc.mi 
Patriarchae, Archiepiscopi, Episcopi, necnon Abbates et supremi Mode- 
ratores Ordinum et Congregationum, et qui ex Apostolica concessione 
locum in Concilio Vaticano II habent. 

Insuper intimentur Vice-Camerarius, Principes Solii Concilii Custo- 
des, Auditor et Thesaurarius Generalis R. C. A., Protonotarii Apostolici 
de numero Participantium, Auditores S. R. Rotae, Clerici Camerae Apo- 
stolicae, Votantes Signaturae, Advocati S. Consistorii, Officiales Con- 
cilii, ceterique intimari soliti, qui omnes suis locis, scilicet prope Altare 
Confessionis, praesto esse debent hora saltem octava cum dimidio. Ex 
his, qui cappa induti interesse debent, eas, cum pellibus, supra consuetas 
vestes assument in Sacrario Basilicae Vaticanae. 

De mandato Sanctissimi D. N. Papae 


Salvator Capoferri 
Praefecturam Caerem. Ap. 
Regens ad interim 

24 

INTIMATIO 

per cursores facienda , domi dimisso exemplari 

Feria IV die 8 decembris 1965 in festo Immaculatae Conceptio- 
nis Beatae Mariae Virginis, hora decima cum dimidio in Patriar- 
chali Basilica Vaticana, Concilii Oecumenici Vaticani II postrema solem- 
nis sessio erit, in qua ipsum Concilium concludetur, SS.mo D.no Nostro 
Paulo PP. VI Missam celebrante. 

Intimentur omnes et singuli E. mi et Rev.mi DD. Cardinales qui, 
vestibus rubris, calceis rubris et galero usuali rubro induti, ad Patriar- 
chalem Basilicam Vaticanam accedent, ubi in Sacello S. Sebastiani, de- 
positis mantelletis et mozzetis, supra rochetum (et si sint ex Ordine 
Episcoporum etiam supra superpelliceum) assument amictum et sacra 
paramenta suo Ordini propria albi coloris cum mitra serico-damascena 
(Episcopi pluviale cum formali); deinde in Sacellum SS.mae Trinitatis 
convenient ibique adventum Summi Pontificis exspectabunt. 

Cappellani Caudatarii induent superpelliceum cum vimpa, supra con- 
suetam croceam et vestem violaceam. 

Exc.mi Patriarchae, Archiepiscopi, Episcopi, Abbates ad Patriarcha- 
lem Basilicam Vaticanam accedent, et supra rochetum, amicto, pluviali 
albo, mitra alba linea sumptis, sua quaeque loca in Aula conciliari occu- 
pabunt. Ceteri Conciliares Patres et Officiales Concilii, Praelati Cap- 
pellae Papalis et qui in Cappella locum habent, in atrio Basilicae Vatica- 
nae, vestes sibi proprias induent et continuo in ambulacrum, quo descen- 
ditur ad portam aeneam, vulgo di bronzo appellatam, venient ibique ex- 
spectantes donec processionali modo ad aream ante frontem Basilicae 
Vaticanae patentem, pergant et illic unusquisque locum sibi assignatum 
occupabit. 

Decanus Auditorum Rotae, una cum alio e suis Collegis, rocheto et 
superpelliceo indutis, prope lectum paramentorum, Pontificem exspec- 
tabit et praemonebit alium, qui, vestibus sacris indutus, crucem ge- 
stabit. 

Decanus Votantium Signaturae praemonebit duos e suis Collegis, 
qui, rocheto ac superpelliceo indutis, officio acolythorum fungentur. 

Summus Pontifex in Sacello SS.mae Trinitatis sacris vestibus sump- 
tis, comitantibus E.mis Cardinalibus, Exc.mis Patriarchis, Archiepisco- 
pis, Episcopis, Abbatibus, sella gestatoria vectus, per plateam S. Petri, 
processionali more, ad Altare ante frontem Basilicae Vaticanae erectum, 
Se conferet, ibique missam celebrabit. 

In Supplicatione omnes alternatim preces, uti in libello reperiun- 
tur, recitabunt. 

Expleta Missa, Summus Pontifex, duobus Cardinalibus Diaconis an- 
tiquioribus Ipsi se sociantibus, ad sedem eminentem ascendet; deposita 
casula, induet pluviale, formale et mitram. 

Postea perficitur Ritus postremae sessionis Concilii. 

Intimentur itaque omnes et singuli E. mi DD. Cardinales, Exc.mi 
Patriarchae, et omnes alii Patres conciliares. 

Insuper intimentur Vice-Camerarius, Principes Solio Assistentes Con- 
cilii Custodes, Auditor et Thesaurarius Generalis R. C. A., Protonotarii 
Apostolici de numero Participantium, Auditores S. R. Rotae, Clerici Ca- 
merae Apostolicae, Votantes Signaturae, Advocati S. Consistorii, Offi- 
ciales Concilii, ceterique intimari soliti, qui omnes suis locis, praesto esse 
debent hora nona cum dimidio ut supplicationis initium fieri possit. Ex 
his, qui cappa induti interesse debent, eas, cum pellibus , supra consuetas 
vestes assument in Atrio Basilicae Vaticanae. 

De mandato Sanctissimi D. N. Papae 

Salvator Capoferri 
Praefecturam Caerem. Ap. 

Regens ad interim 


25 

LITTERAE APOSTOLICAE 
quibus SS. Concilio Oecumenico finis imponitur * 

PAULUS PP. VI 

Ad perpetuam rei memoriam. — In Spiritu Sancto congregatum et 
obtectum praesidio Beatae Mariae Virginis, quam Matrem Ecclesiae 
renuntiavimus, Sancti Ioseph eius incliti Sponsi nec non Sanctorum 
Apostolorum Petri et Pauli, Concilium Oecumenicum Vaticanum Se- 
cundum sine dubio maximis Ecclesiae eventis est accensendum: etenim 
frequentissimum fuit numero Patrum, qui ex omnibus orbis terrarum 
partibus, ex iis etiam, in quibus hierarchicus ordo recens est consti- 
tutus, ad Petri Sedem convenerant; copiosissimum fuit argumentis, 
quae in quattuor Sessionibus studiose et accurate sunt pertractata; con- 


A.A.S., 58 (1966), pp. 18-19. 


* 

venientissimum denique fuit, quod, necessitatum, quas haec aetas in- 
duxit, habens rationem, utilitates pastorales imprimis attendit et, flam- 
mam alens caritatis, magnopere est annisum, ut christifideles a Sedis 
Apostolicae communione adhuc seiunctos, quin immo universam huma- 
nam familiam fraterno attingeret animo. Quandoquidem ergo omnia ad 
idem Sacrosanctum Oecumenicum Concilium spectantia, Deo adiuvante, 
in praesenti absoluta sunt, atque omnes Constitutiones, Decreta, Decla- 
rationes et Vota synodali deliberatione approbata riteque a Nobis pro- 
mulgata, idem Concilium Oecumenicum a Decessore Nostro f. r. Ioan- 
ne XXIII die xxv mensis Decembris anno mcmlxi indictum, die autem 
xi mensis Octobris anno mcmlxii inchoatum, atque post eius piissimum 
obitum a Nobis continuatum, auctoritate Nostra Apostolica concludere 
decernimus atque statuimus ad omnes iuris effectus. Mandamus autem 
ac praecipimus, ut quae synodaliter in Concilio statuta sunt, sancte et 
religiose ab omnibus christifidelibus serventur ad Dei gloriam, ad Sanc- 
tae Matris Ecclesiae decus et ad hominum universorum tranquillitatem 
et pacem. Haec edicimus, statuimus, decernentes praesentes Litteras 
firmas, validas atque efficaces iugiter exstare ac permanere; suosque 
plenos atque integros effectus sortiri et obtinere; iliisque, ad quos spec- 
tant seu spectare poterunt, nunc et in posterum plenissime suffragari; 
sicque rite iudicandum esse ac definiendum; irritumque ex nunc et 
inane fieri, si quidquam secus, super his, a quovis, auctoritate qualibet, 
scienter sive ignoranter attentari contigerit. 

Datum Romae, apud Sanctum Petrum, sub anulo Piscatoris, die 
vm mensis Decembris, in festo Conceptionis Immaculatae B. M. V., 
anno mcmlxv, Pontificatus Nostri tertio. 


PAULUS PP. VI 

CXXVIII 

Congregatio generalis centesima vicesima octava habita est die 15 Sep- 
tembris 1965, feria IV, hora nona ante meridiem. Interfuerunt 2266 
Patres, nempe 81 cardinales, 3 patriarchae, 7 primates, 336 archiepiscopi, 
1683 episcopi, 10 abbates nullius, 15 praelati nullius, 41 praefecti apo- 
stolici, 90 superiores generales. 

Summus Pontifex, Paulus VI, una cum tribus praelatis domus suae 
et exc.mo P. D. Pericle Felici, secretario generali Ss. Concilii, in Aulam 
ingressus est, Patribus plaudentibus. 

Secretarius generalis S. Evangelii codicem super paratum thronum 
statuit, dum chorus et Patres alternatim cantant antiphonam ad introi- 
tum Missae cum psalmo. 

Missa de festo Septem Dolorum B.M.V., ritu romano, celebrata est 
ab exc.mo P. D. Bernardo Cazzaro O.S.M., vic. ap. Aysenensi in Cbilia. 
Chorus Cappellae Sixtinae una cum Patribus exsecutus est cantus, modo 
gregoriano: antiphonam ad introitum, Beata Mater, cum Ps. 45, 44; 
Alleluia; antiphonam ad offertorium, Recordare, Virgo Mater ; antipho- 
nam ad communionem, Beata es, cum cantico Magnificat. 

Post Missam, secretarius generalis intimavit: Exeant omnes, et Sum- 
mus Pontifex precem dixit: Adsumus. 

Idem secretarius generalis monuit Summum Pontificem promulgavisse 
Litteras Apostolicas Motu Proprio datas: Apostolica sollicitudo, quibus 
Synodus episcoporum pro universa Ecclesia constitutus est. Omnes Pa- 
tres plauserunt. 

Em. mus P. D. card. Paulus Marella illustravit Motu Proprio, quem 
postea secretarius generalis legit. 

Deinde Summus Pontifex benedictionem Patribus impertivit et ab 
Aula discessit. 

Em.mus P. D. card. Eugenius Tisserant, decanus Sacri Collegii et 
primus e consilio praesidendae, Patres allocutus est. 

Etiam em.mus P. D. card. Gregorius Petrus Agagianian, primus 
e moderatoribus, Patres allocutus est. 

Secretarius generalis legit « telegramma » missum a patr. Oecume- 
nico Athenagora ad Summum Pontificem Paulum VI, initio quartae pe- 
riodi Concilii Vaticani II. Deinde proclamavit nomen moderatoris con- 
gregationis, em. mi P. D. card. Gregorii Petri Agagianian, atque legit 
nomina Patrum, qui loqui petierant circa schema declarationis de liber- 
tate religiosa. 

Post relationem, lectam ab exc.mo P. D. Ioseph De Smedt, ep. Bru- 
gensi, ad loquendum de illo schemate ex ordine vocati sunt em. mi PP.DD. 
cardd. Franciscus Spellman, arch. Neo-Eboracensis, Ioseph Frings, arch. 
Coloniensis, Ernestus Ruffini, arch. Panormitanus, Ioseph Siri, arch. 
Ianuensis, Beniaminus de Arriba y Castro, arch. Tarraconensis, Ioannes 
Urbani, patr. Venetiarum, Ricardus Cushing, arch. Bostoniensis, Bernar- 
dus Alfrink, arch. Ultraiectensis. 

Tandem secretarius generalis quaedam Patribus communicavit circa 
licentiam assistendi congregationibus generalibus. 

Durante congregatione Patribus distributa sunt: Missae in quarta 
periodo Concilii Oecumenici Vaticani II celebrandae, Typis Poly glottis 
Vaticanis 1965; Missa ante congregationem generalem diei 15 Septem- 
bris 1965 celebranda ; Allocutio em. mi P. D. Eugenii card. Tisserant, 
decani, primi ex consilio praesidentiae ; Elenco dei Padri Conciliari. A 
cura della segreteria generale dei Concilio, Tipografia Poliglotta Vati- 
cana 1965; Relatio super schema declarationis de libertate religiosa. 

Intimata proxima congregatione generali, sequenti die, hora nona 
habenda, repositus est S. Evangelii codex et em.mus P. D. card. Euge- 
nius Tisserant preces Agimus... Angelus... recitavit. Congregatio finita est 
hora 12,30. 


CXXIX 

Congregatio centesima vicesima nona habita est die 16 septembris 
1965, feria quinta, hora nona ante meridiem. Interfuerunt 2252 Patres, 
nempe 81 cardinales, 3 patriarchae, 6 primates, 340 archiepiscopi, 1672 
episcopi, 10 abbates nullius, 15 praelati nullius, 39 praefecti aposto- 
lici, 86 superiores generales. 

Ante Missae celebrationem, exc.mus P. D. Iacobus Le Cordier, ep. 
tit. Prienensis, Ss. Concilii subsecretarius, Patres monuit de ordine et 
cantibus Missae. 

Exc.mus P. D. Michael Callens, arch. tit. Moxoritanus, praelatus 
nullius Tiinetanus in Tunisia, Missam celebravit, ritu romano, de festo 
SS. Cornelii et Cypriani Martyrum. Chorus Cappellae Sixtinae exsecutus 
est cantus proprios e communi Martyrum. 

Exc.mus P. D. Philippus Nabaa, arch. Berytensis et Gibailensis Mel- 
chitarum, subsecretarius Ss. Concilii, S. Evangelii codicem super paratum 
thronum statuit. 

Exc.mus P. D. Pericles Felici, arch. tit. Samosatensis, Ss. Concilii 
secretarius generalis, intimavit: Extra omnes et proclamavit nomen mo- 
deratoris congregationis, em .mi P. D. card. Gregorii Petri Agagianian. 

Dein legit nomina Patrum, qui circa schema declarationis de liber- 
tate religiosa loqui petierant. 

Rogavit praesides conferentiarum episcopalium ut ipsi communica- 
rent nomen officiale conferentiae, nomen praesidis eiusque domicilium 
romanum. 

Tandem illustravit ordinem schematum discutiendorum et suffraga- 
tionum. 

Ad loquendum ex ordine vocati sunt em. mi PP. DD. cardd. Ioseph 
Ritter, arch. S. Ludovici, Radulfus Silva Henriquez, arch. S. Iacobi; beat. 
Paulus Petrus Meouchi, patr. Antiochenus Maronitarum, Ioseph Slipyj, 
arch. maior Leopolitanus Ucrainorum; Laurentius Jager, arch. Paderbor- 
nensis; exc.mi PP. DD. Henricus Nicodemo, arch. Barensis, Casimirus 
Morcillo, arch. Matritensis-Complutensis, Stanislaus Lokuang, ep. Taina- 
nensis, Ioannes Baptista Velasco, ep. Sciiamenensis in Sinis, vicarius 
gen. pro Sinensibus in Insulis Philippinis, Gregorius Modrego, arch. Bar- 
cinonensis, Simon Lourdusamy, arch. tit. Philippensis, eoad. Bangaloren- 
sis, Ioannes Carolus Aramburu, arch. Tucumanensis, Aloisius Carli, ep. 
Signinus, Eduardus Mason, ep. tit. Rusicadensis, vic. ap. de EI Obeid, 
Ioseph Marafini, ep. Verulanus-Frusinatensis, Ignatius Ziade, arch. Be- 
rytensis Maronitarum, Aemilius Tagle, ep. Vallis Paradisi. 

Interim Patribus distributa sunt: Schema decreti de pastorali epi- 
scoporum munere in Ecclesia. Textus recognitus et modi a commissione 
conciliari de episcopis et dioecesium regimine examinati, Typis Polyglot- 
tis Vaticanis 1965; Schema decreti de accommodata renovatione vitae 
religiosae. Textus recognitus et modi a commissione conciliari de religio- 
sis examinati, Typis Polyglottis Vaticanis 1965. 

Ultimo secretarius generalis Patres monuit de ratione exarandi Modos. 

Intimata proxima congregatione generali habenda, sequenti die, hora 
nona, repositus est S. Evangelii codex et em .mus P. D. card. Eugenius 
Tisserant preces Agimus... Angelus... recitavit. Congregatio finita est 
hora 12,30. 

CXXX 

Congregatio generalis centesima trigesima habita est die 17 Septem- 
bris 1965, feria sexta, hora nona ante meridiem. Interfuerunt 2215 Pa- 

tres, nempe 82 cardinales, 3 patriarchae, 7 primates, 329 archiepiscopi, 
1651 episcopi, 9 abbates nullius, 14 praelati nullius, 37 praefecti apo- 
stolici, 82 superiores generales. 

Ante Missae celebrationem unus e caeremoniariis Patres monuit de 
ordine et cantibus. 

Missa de Spiritu Sancto celebrata est, ritu romano, ab exc.mo P. D. 
Ioanne Aggey, arch. Lagosensi. Chorus Cappellae Sixtinae exsecutus est 
cantus antiphonarum e graduali romano. 

S. Evangelii codex super paratum thronum ab exc.mo P. D. Casi- 
miro Morcillo Gonzalez, arch. Matritensi-Complutensi, Ss. Concilii sub- 
secretario, positus est. 

Intimato Exeant omnes, post precem Adsumus... exc.mus P. D. Pe- 
ricles Felici, arch. tit. Samosatensis, Ss. Concilii secretarius generalis, 
omina prompsit, Patribus plaudentibus, beat. card. Maximo IV Saigb, 
in die sexagesimi anniversarii ordinationis sacerdotalis. 

Inde promulgavit nomen moderatoris congregationis, em. mi P. D. 
card. Gregorii Petri Agagianian, atque legit nomina Patrum, qui loqui 
petierant circa schema declarationis de libertate religiosa. 

Item illustravit rationem exarandi Modos et elenchum suffragatio- 
num circa schema de divina revelatione. 

Deinde ad loquendum ex ordine vocati sunt: em. mi PP. DD. cardd. 
Thomas Cooray, arch. Columbensis, Ermenegildus Florit, arch. Flo- 
rentinus, Franciscus Seper, arch. Zagrabiensis, Ioannes Heenan, arch. 
Vestmonasteriensis, Villelmus Conway, arch. Armachanus, Alfredus Ot- 
taviani; exc.mi PP. DD. Petrus Cantero, arch. Caesaraugustanus, Anto- 
nius Baraniak, arch. Posnaniensis, Ioannes Sauvage, ep. Anneciensis, 
Salvator Baldassarri, arch. Ravennatensis, Leo Arturus Elchinger, ep. 
tit. Antandrinus, eoad. Argentinensis, Abilius dei Campo, ep. Calagurita- 
nus, Ioannes Rupp, ep. Monoecensis, Carolus Maloney, ep. tit. Capsita- 
nus, aux. Ludovicopolitanus, Custodius Alvim Pereira, arch. de Lourengo 
Marques, Primus Gasbarri, ep. tit. Thennesiensis, adm. ap. Grossetanus, 
Paulus Hallinan, arch. Atlantensis, Secundus Garcia de Sierra, arch. 
Burgensis. 

Interim Patribus distributa sunt: Litterae Apostolicae... Apostolica 
sollicitudo, Typis Polyglottis Vaticanis 1965; Kalendarium Suffragatio- 
num schematis constitutionis dogmaticae « de divina revelatione ». 

Moderator intimavit proximam congregationem generalem, die 20 Sep- 
tembris, feria II, hora nona, habendam. 

Reposito S. Evangelii codice, em .mus P. D. card. Eugenius Tisse- 
rant preces Agimus..., Angelus... recitavit. Congregatio finem habuit 
hora 12,20. 



PROCESSUS VERBALES 


69 


CXXXI 

Congregatio generalis centesima trigesima prima habita est die 20 Sep- 
tembris 1965, feria II, hora nona ante meridiem. Interfuerunt 2206 Pa- 
tres, nempe 79 cardinales, 3 patriarchae, 7 primates, 339 archiepiscopi, 
1628 episcopi, 10 abbates nullius, 16 praelati nullius, 40 praefecti apo- 
stolici, 84 superiores generales. 

Ante Missae celebrationem exc.mus P. D. Iacobus Le Cordier, ep. tit. 
Prienensis, subsecretarius Ss. Concilii, Patres monuit circa Missae cele- 
brationem. 

Missa de Spiritu Sancto celebrata est, ritu romano, ab exc.mo P. D. 
Fremiot Torres Oliver, ep. Poncensi in insula Portoricensi. Chorus Cap- 
pellae Sixtinae exsecutus est cantus. 

S. Evangelii codicem super paratum thronum statuit exc.mus P. D. 
Ioannes Krol, arch. Philadelphiensis Latinorum, Ss. Concilii subsecre- 
tarius. 

Secretarius generalis intimavit: Exeant omnes, et em.mus P. D. card. 
Eugenius Tisserant, una cum Patribus, recitavit orationem Adsumus... 

Promulgato nomine moderatoris congregationis, em. mi P. D. card. 
Gregorii Petri Agagianian, secretarius generalis annuntiavit obitum exc.mi 
P. D. Emmanuelis Trindade Salgueiro, arch. Eborensis in Lusitania. 
Em.mus P. D. card. Eugenius Tisserant, alternatim cum Patribus, reci- 
tavit De profundis... cum oratione. 

Dein secretarius generalis legit epistulam, quam em.mus card. Deca- 
nus proponit, nomine Patrum conciliarium, ad Summum Pontificem 
mittere, ad gratias agendas pro institutione Synodi episcoporum. 

Demum legit nomina Patrum, qui loqui petierant circa schema decla- 
tionis de libertate religiosa. 

Ad loquendum ex ordine vocati sunt: em. mi PP. DD. cardd. Ioseph 
Lefebvre, arch. Bituricensis; Stephanus Wyszinski, arch. Gnesnensis et 
Varsaviensis, Rufinus Santos, arch. Manilensis, Ioseph Beran, arch. Pra- 
gensis, Owen McCann, arch. Civitatis Capitis, Laurentius Shehan, arch. 
Baltimorensis, Agnellus Rossi, arch. S. Pauli in Brasilia, Michael Browne, 
Ioseph Cardijn; exc.mi PP. DD. Marcellus Lefebvre, arch. tit. Synna- 
densis in Phrygia, Ioannes Gran, ep. Osloensis, Antonius Anoveros, ep. 
Gadicensis et Septensis, Thomas Muldoon, ep. tit. Fesseitanus, aux. Syd- 
ney ensis. 

Durante disceptatione, peractae sunt sex suffragationes circa schema 
de divina revelatione. 

Secretarius generalis proclamavit exitum suffragationum: I (284): 
praesentes votantes 2199, placet 2175, non placet 19, placet iuxta mo- 

dum (nullum) 1, vota nulla 4; II (285): praesentes votantes 2183, 
placet 2180, vota nulla 3; III (286): praesentes votantes 2071, placet 
2049, non placet 20, vota nulla 2. 

Intimata proxima congregatione generali habenda, sequenti die, hora 
9, repositus est S. Evangelii codex et em. mus P. D. card. Eugenius Tis- 
serant preces Agimus... Angelus... recitavit. Congregatio finita est ho- 
ra 12,25. 

CXXXII 

Congregatio generalis centesima trigesima secunda habita est die 
21 septembris 1965, feria III, hora nona ante meridiem. Interfuerunt 
2257 Patres, nempe 79 cardinales, 3 patriarchae, 7 primates, 345 ar- 
chiepiscopi, 1671 episcopi, 11 abbates nullius, 16 praelati nullius, 41 
praefecti apostolici, 84 superiores generales. 

Missa de festo S. Matthaei apostoli et evangelistae celebrata est, ritu 
romano, a rev.mo P. Basilio Heiser, ministro generali Ordinis Fratrum 
Minorum Conventualium. Schola Collegii Seraphici Fratrum Minorum 
Conventualium et schola Cappellae Sixtinae cantus exsecutae sunt. 

Codicem S. Evangelii statuit super paratum thronum exc.mus P. D. 
Villelmus Kempf, ep. Limburgensis, subsecretarius Ss. Concilii. 

Secretarius generalis intimavit: Exeant omnes, et em.mus P. D. 
card. Eugenius Tisserant, una cum Patribus, orationem Adsumus... re- 
citavit. 

Secretarius generalis promulgavit nomen moderatoris congregatio- 
nis, em.mi P. D. card. Gregorii Petri Agagianian, et communicavit no- 
mina cardinalium comitum Summi Pontificis ad consessum Nationum 
Unitarum die 4 octobris 1965. 

Dein annuntiavit distributum iri relationem exc.mi D. Gabrielis 
Garrone circa schema constitutionis pastoralis de Ecclesia in mundo huius 
temporis; atque legit nomina Patrum, qui loqui petierant circa schema 
de libertate religiosa. 

Item communicavit exitum suffragationum IV- VI, quae pridie per- 
actae erant circa schema de divina revelatione : IV (287): praesentes 
votantes 2079, placet 1822, non placet 3, placet iuxta modum 248, vota 
nulla 6; V ( 288): praesentes votantes 2068, placet 2049, non placet 15, 
vota nulla 4; VI (289): praesentes votantes 2122, placet 2071, non pla- 
cet 49, vota nulla 2. 

Ad loquendum circa schema de libertate religiosa ex ordine vocati 
sunt: em.mi PP. DD. cardd. Henricus Dante; Journet; exc.mi PP. DD. 
Adam Kozlowiecki, arch. Lusakensis; P. Paulus Munoz Vega, ep. tit. 
Ceramensis, eoad. s.d. Quitensis. 

Postea moderator proposuit ut finis imponeretur disceptationi de li- 
bertate religiosa. Patres, surgendo, approbarunt, et relator exc.mus P. D. 
Aemilius De Smedt, ep. Brugensis, disceptationem conclusit. 

Interea peractae sunt suffragationes VII-IX de divina revelatione. 
Item suffragatio facta est super quaesitum: utrum textus reemendatus 
de libertate religiosa placeat Patribus tanquam basis definitivae declara- 
tionis ulterius perficiendae iuxta doctrinam catholicam de vera religione 
et emendationes a Patribus in disceptatione propositas et approbandas 
ad normam Ordinis Concilii. 

Secretarius generalis proclamavit nomen moderatoris pro altera parte 
congregationis, em.mi P. D. Iacobi Lercaro, arch. Bononiensis, et legit 
nomina Patrum qui loqui petierant circa schema de Ecclesia in mundo 
huius temporis. 

Exc.mus P. D. Gabriel Garrone, arch. Tolosanus, relationem legit 
circa illud schema et disceptatio incepta est. 

Ad loquendum ex ordine vocati sunt: em.mi PP. DD. cardd. Fran- 
ciscus Spellman, arch. Neo-Eboracensis; Ioannes Landazuri Ricketts, arch. 
Limanus; Radulfus Silva Henriquez, arch. S. Iacobi in Chile; Laurentius 
Jager, arch. Paderbornensis; Augustinus Bea. 

Interea peractae sunt suffragationes X-XI circa schema de divina re- 
velatione. 

Secretarius generalis communicavit exitum suffragationum: VII 

(290): praesentes votantes 2253, placet 2214, non placet 34, placet 
iuxta modum (nulla) 3, vota nulla 2; VIII (291), de integro cap. II: 
praesentes votantes 2246, placet 1874, non placet 9, placet iuxta mo- 
dum 354, vota nulla 9; IX (292): praesentes votantes 2241, placet 2179, 
non placet 56, placet iuxta modum (nulla) 2, vota nulla 4; X (294): prae- 
sentes votantes 2064, placet 2029, non placet 28, placet iuxta modum 
(nulla) 4, vota nulla 3. Suffragatio (293) super quaesitum circa schema 
de libertate religiosa : praesentes votantes 2222, placet 1997, non placet 
224, votum nullum 1. 

Interim Patribus distributa sunt: Relationes circa schema constitu- 
tionis pastoralis de Ecclesia in mundo huius temporis, Typis Polyglottis 
Vaticanis 1965; Commissioni Conciliari, IV ed., a cura della Segreteria 
Generale dei Concilio, Typis Polyglottis Vaticanis 1965. 

Intimata proxima congregatione generali, habenda sequenti die, hora 
9, repositus est S. Evangelii codex et em.mus P. D. card. Eugenius Tis- 
serant preces Agimus... Angelus... recitavit. Congregatio finita est ho- 
ra 12,30. 

CXXXIII 

Congregatio generalis centesima tricesima tertia habita est die 22 Sep- 
tembris 1965, feria IV, hora nona ante meridiem. Interfuerunt 2240 
Patres, nempe 76 cardinales, 3 patriarchae, 8 primates, 341 archiepiscopi, 
1660 episcopi, 11 abbates nullius, 15 praelati nullius, 40 praefecti apo- 
stolici, 86 superiores generales. 

Missa de feria IV Quattuor Temporum celebrata est, ritu romano, 
ab exc.mo P. D. Francisco Ndong, ep. tit. Raphaneotano aux. Liberopoli- 
tano in Gabon. Cantus exsecutus est Chorus Cappellae Sixtinae et altari 
inservivit Pontificium Collegium Hibernicum. 

Ante Missam unus ex caeremoniariis Patres monuit de ordine et 
cantibus Missae. 

S. Evangelii codex super paratum thronum positus est ab exc.mo 
P. D. Iacobo Le Cordier, ep. tit. Prienensi, aux. Parisiensi, subsecretario 
Ss. Concilii. 

Secretarius generalis intimavit Exeant omnes. Monuit versiones in 
linguas vernaculas schematis de Ecclesia in mundo huius temporis distri- 
butum iri ad ingressus Basilicae; et proclamavit nomen moderatoris con- 
gregationis, em .mi P. D. card. Iacobi Lercaro, arch. Bononiensis. 

Plaudentibus omnibus, gratulationes dixit em.mo P. D. card. Ham- 
leto Ioanni Cicognani, a secretis Status, sexagesimum sacerdotii annum 
complenti. 

Dein annuntiavit distributionem Kalendarii suffragationum schema- 
tis decreti de apostolatu laicorum, et legit exitum suffragationis XI (295) 
de divina revelatione super integro cap. III: praesentes votantes 2109, 
placet 1777, non placet 6, placet iuxta modum 324, vota nulla 2. 

Tandem legit nomina Patrum, qui nomine 70 Patrum verbum adhuc 
facere petierant circa schema de libertate religiosa, necnon nomina eo- 
rum, qui loqui petierant super schema de Ecclesia in mundo huius tem- 
poris. 

Indicta suffragatione XII de divina revelatione, super integrum 
cap. IV, em.mus P. D. card. Eugenius Tisserant, una cum Patribus, pre- 
cem Adsumus... recitavit. 

Ad loquendum circa schema declarationis de libertate religiosa ex 
ordine vocati sunt: exc.mi PP. DD. Carolus Wojtyla, arch. Cracoviensis, 
Michael Doumith, ep. Sarbensis Maronitarum, Iucundus Grotti, ep. tit. 
Thunigabensis, praei, null. Acrensis et Puruensis, Alfredus Ancel, ep. 
tit. Myrinensis, aux. Lugdunensis. 

Dein prosecuta est disceptatio circa schema de Ecclesia in mundo 
huius temporis in genere et locuti sunt em .mi PP. DD. cardd. Ernestus 

Ruffini, arch. Panormitanus, Ioseph Siri, arch. Ianuensis, Franciscus Ko- 
nig, arch. Vindobonensis, Iulius Dopfner, arch. Monacensis et Frisin- 
gensis; exc.mi PP. DD. Ioseph Amici, arch. Mutinensis, Antonius Jor- 
dan, arch. Edmontonensis, Ioannes Carolus Aramburu, arch. Tucuma- 
nensis, Ioseph McVinney, ep. Providentiensis, Ioseph D’Avack, arch. tit. 
Leontopolitanus in Pamphylia, Paulus Rusch, ep. Oenipontanus, Gerar- 
dus de Proenga Sigaud, arch. Adamantinus, Maximus Hermaniuk, arch. 
Vinnipegensis Ucrainorum. 

Interea peractae sunt suffragationes XII-XX circa schema de divina 
revelatione , quarum exitum secretarius generalis communicavit: XII 
(296): praesentes votantes 2233, placet 2183, placet iuxta modum 47, 
vota nulla 3; XIII (297): praesentes votantes 2230, placet 2211, non 
placet 15, placet iuxta modum (nulla) 3), votum nullum 1; XIV (298): 
praesentes votantes 2233, placet 2162, non placet 61, placet iuxta mo- 
dum (nulla) 7, vota nulla 3; XV (299): praesentes votantes 2231; placet 
2219, non placet 6, placet iuxta modum (nulla) 3, vota nulla 3; XVI 
(300): praesentes votantes 2170, placet 1850, non placet 4, placet iuxta 
modum 313, vota nulla 3; XVII (301): praesentes votantes 2040, placet 
2029, non placet 8, placet iuxta modum (nulla) 2, votum nullum 1; 
XVIII (302): praesentes votantes 2012, placet 1988, non placet 21, 
placet iuxta modum (nullum) 1, vota nulla 2; XIX (303): praesentes vo- 
tantes 2057, placet 2041, non placet 9, placet iuxta modum (nulla) 3, 
vota nulla 4. 

Intimata proxima congregatione generali sequenti die, hora 9, ha- 
benda, repositus est S. Evangelii codex et em.mus P. D. card. Eugenius 
Tisserant preces Agimus... Angelus... recitavit. Congregatio finita est 
hora 12,30. 


CXXXIV 

Congregatio generalis centesima trigesima quarta habita est die 23 Sep- 
tembris 1965, feria V, hora nona ante meridiem. Interfuerunt 2228 Pa- 
tres, nempe 77 cardinales, 2 patriarchae, 8 primates, 337 archiepiscopi, 
1653 episcopi, 11 abbates nullius, 16 praelati nullius, 42 praefecti apo- 
stolici, 82 superiores generales. 

Missa de festo S. Lini Papae et Martyris celebrata est, ritu romano, 
ab em.mo D. Hamleto Ioanne card. Cicognani, a secretis Status, sexage- 
simum sui sacerdotii annum complente. 

Sacro ritui adsti terunt officiales secretariae Status, membra Corporis 
Legatorum et delegati ex civitate natali em. mi cardinalis. 

Chorus Cappellae Sixtinae, praeter cantus proprios Missae, ad offer- 

torium cantavit Da pacem, auctore Bartolucci, et ad communionem O Sa- 
lutaris Hostia, auctore Perosi. 

Altari inservierunt alumni almi collegii Capranicensis. 

S. Evangelii codicem super paratum thronum posuit exc.mus P. D. 
Ioannes Krol, arch. Philadelphiensis Latinorum, Ss. Concilii subsecre- 
tarius. 

Exc.mus P. D. Pericles Felici, Ss. Concilii secretarius generalis, inti- 
mavit: Exeant omnes. Post precem Adsumus..., proclamavit nomen mo- 
deratoris congregationis, em.mi P. D. Iacobi Lercaro, arch. Bononiensis, 
et communicavit exitum suffragationis XX (304) de integro cap. VI 
schematis de divina revelatione-, praesentes votantes 2132, placet 1915, 
non placet 1, placet iuxta modum 212, vota nulla 4. Praeterea legit no- 
mina Patrum, qui loqui petierant circa schema de Ecclesia in mundo 
huius temporis. 

Relator exc.mus D. Franciscus Hengsbach, ep. Essendiensis, legit 
declarationem quoad suffragationes circa schema de apostolatu laicorum. 

Ad loquendum de Ecclesia in mundo huius temporis in genere, ex 
ordine, vocati sunt em.mi PP. DD. cardd. Laureanus Rugambwa, ep. 
Bukobaensis, Laurentius Shehan, arch. Baltimorensis; exc.mi PP. DD. 
Antonius de Castro Mayer, ep. Camposinus; Mauritius Baudoux, arch. 
S. Bonifacii; Casimirus Morcillo, arch. Matri tensis-Complutensis; Simon 
Lourdusamy, arch. tit. Philippensis, eoad. Bangalorensis; Alexander Re- 
nard, ep. Versaliensis; Eduardus Mason, ep. tit. Rusicadensis et vic. ap. de 
EI Obeid; Boleslaus Kominek, arch. tit. Euchaitenus, adm. Vratislaviensis. 

Interea factae sunt suffragationes IV-VI de apostolatu laicorum. 

Moderator interrogavit utrum placeret disceptationi de Ecclesia in 
mundo huius temporis in genere, finem imponere. Patres, surgendo, 
consenserunt. 

Secretarius generalis annuntiavit iter Summi Pontificis ad campum 
gitanorum Pometiae. Deinde legit quaesitum: utrum placeat ut transitus 
fiat ad disceptationem circa singulas partes schematis de Ecclesia in mundo 
huius temporis et proclamat nomen moderatoris pro reliqua parte huius 
congregationis generalis, em.mi card. Iulii Dopfner, arch. Monacensis 
et Frisingensis, et legit nomina Patrum qui verbum facere petierunt. 

Tunc exc.mus P. D. Marcus McGrath, ep. S. Iacobi Veraguensis, 
relationem legit pro expositione introductiva schematis de Ecclesia in 
mundo huius temporis ; et ad loquendum vocantur em.mus P. D. card. 
Ioseph Cardijn et exc.mus P. D. Ioannes Abasolo, ep. Vijayapuranensis. 

Tandem exc.mus P. D. Ioannes Krol, arch. Philadelphiensis, subse- 
cretarius Concilii, proclamat exitum suffragationum de apostolatu lai- 
corum-. suffragatio I (305): praesentes votantes 2224, placet 2218, 

non placet 5, placet iuxta modum (nullum) 1. Suffragatio II (306): prae- 
sentes votantes 2224, placet 2205, non placet 18, placet iuxta modum 
(nullum) 1. Suffragatio III (307): praesentes votantes 2206, placet 2185, 
non placet 19, placet iuxta modum (nulla) 2. Suffragatio IV (308): prae- 
sentes votantes 2130, placet 1904, non placet 8, placet iuxta modum 
213, vota nulla 5. Suffragatio V (309): praesentes votantes 2034, placet 
2025, non placet 9. Suffragatio VI (310): praesentes votantes 2077, 
placet 2068, non placet 8, votum nullum 1. 

Intimata proxima congregatione generali sequenti die, hora 9, ha- 
benda, repositus est S. Evangelii codex, et em.mus P. D. card. Euge- 
nius Tisserant preces Agimus... Angelus... recitavit. Congregatio clausa 
est hora 12,36. 

CXXXV 

Congregatio generalis centesima trigesima quinta habita est die 24 Sep- 
tembris 1965, feria VI, hora nona ante meridiem. Interfuerunt 2182 
Patres, nempe 75 cardinales, 3 patriarchae, 8 primates, 336 archiepi- 
scopi, 1610 episcopi, 11 abbates nullius, 16 praelati nullius, 40 praefecti 
apostolici, 83 superiores generales. 

Missa de feria VI Quattuor Temporum septembris, ritu romano, ce- 
lebrata est ab exc.mo P. D. Ioanne Francisco Janssen, ep. tit. Coelianensi, 
vic. ap. Gimmaensi in Aethiopia. Cantus exsecutus est Chorus Cappellae 
Sixtinae. 

Altari inservivit Pontificium Collegium Brasilianum. 

S. Evangelii codex super paratum thronum positus fuit ab exc.mo 
P. D. Maria Yemmeru Asrate, arch. Neanthopolitano in Aethiopia. 

Intimato a secretario generali Exeant omnes , Patres recitaverunt pre- 
cem Adsumus... 

Dein secretarius generalis, proclamato nomine moderatoris huius 
congregationis em.mi card. Iulii Dopfner, arch. Monacensis et Frisin- 
gensis, obitum annuntiavit exc.morum DD. Ioseph Ferche, ep. tit. Vi- 
nensis, aux. Coloniensis, et Alphridi Caselle, ep. tit. Lugurensis, aux. 
Melphensis, qui erat episcopus electus sed nondum consecratus. Em.mus 
card. Tisserant cum Patribus recitat De profundis cum oratione. 

Tunc secretarius generalis proponit pro dominica proxima, die na- 
tali Summi Pontificis, telegramma eidem mittendum, quod legit et quod 
plausu excipitur. 

Dein communicat exitum ultimae suffragationis heri factae super 
quaesitum ut transeatur ad discutienda singula capita schematis de Ec- 
clesia in mundo huius temporis (311): praesentes votantes 2157, placet 
2111, non placet 44, placet iuxta modum (nullum) 1, votum nullum 1. 

Et legit nomina Patrum qui verbum facere petierunt circa prooemium, 
introductionem et primam partem, et ad loquendum vocati sunt ex or- 
dine em.mi PP. DD. cardd. Ioseph Frings, arch. Coloniensis, cuius 
textum tamen legit secretarius generalis; Hermannus Volk, ep. Mogun- 
tinus; exc.mi PP.DD. Ioseph Marafini, ep. Verulanus-Frusinatensis, Leo 
Arturus Elchinger, ep. tit. Antandrinus, eoad. Argentoratensis, Andreas 
Charue, ep. Namurcensis. 

Dein fit transitus ad discussionem diversorum capitum primae partis 
de Ecclesia in mundo huius temporis. Ad loquendum vocati sunt em.mi 
PP. DD. cardd. Paulus Petrus Meouchi, patr. Antiochenus Maronita- 
rum, Paulus Richaud, arch. Burdigalensis, Rufinus Santos, arch. Mani- 
lensis, Franciscus Seper, arch. Zagrabiensis et exc.mi PP. DD. Ignatius 
Ziade, arch. Berytensis Maronitarum, Petrus Cantero Quadrado, arch. 
Caesaraugustanus . 

Tunc secretarius generalis communicat obitum exc.mi D. Francisci 
Ioseph Tief, ep. tit. Niseni in Lycia, olim ep. Concordiensis; et em. mus 
P. D. card. Eugenius Tisserant, decanus, recitat De profundis cum 
oratione. 

Interea peractae sunt suffragationes VII-XIV (312-319) de aposto- 
latu laicorum. En exitus: VII (312): praesentes votantes 2171, placet 
2163, non placet 8; VIII (313) de integro cap. II: praesentes votantes 
2167, placet 1975, non placet 2, placet iuxta modum 190; IX (314): 
praesentes votantes 2172, placet 2161, non placet 8, placet iuxta mo- 
dum (nulla) 2, votum nullum 1; X (315): praesentes votantes 2162, 
placet 2145, non placet 14, placet iuxta modum (nullum) 1, vota nulla 2; 
XI (316): praesentes votantes: 2073, placet 2065, non placet 6, placet 
iuxta modum (nullum) 1, votum nullum 1; XII (317) de integro cap. III: 
praesentes votantes 2023, placet 1707, non placet 4, placet iuxta modum 
311, votum nullum 1; XIII (318): praesentes votantes 1975, placet 
1972, non placet 3. 

Intimata proxima congregatione generali, sequenti feria II, hora 9, 
habenda, repositus est S. Evangelii codex, et em.mus P. D. card. Eu- 
genius Tisserant preces Agimus... Angelus... recitavit. Congregatio finita 
est hora 12,25. 

CXXXVI 

Congregatio generalis centesima trigesima sexta habita est die 27 Sep- 
tembris 1965, feria II, hora nona ante meridiem. Interfuerunt 2143 
Patres, nempe 75 cardinales, 4 patriarchae, 7 primates, 324 archiepiscopi, 
1592 episcopi, 10 abbates nullius, 15 praelati nullius, 38 praefecti apo- 
stolici, 78 superiores generales. 

Missa de festo SS. Cosmae et Damiani martyrum celebrata est, ritu 
romano, ab exc.mo D. Stephano Loosdregt, ep. tit. Amaurensi, vic. ap. 
Vientianensi in Laos. Cantus exsecutus est Chorus Cappellae Sixtinae. 

Altari inservivit Pontificium Collegium Pio-Latinum americanum. 

S. Evangelii codicem super paratum thronum posuit exc.mus D. Io- 
seph Attipetty, arch. Veropolitanus in Kerala. 

Secretarius generalis intimavit: Exeant omnes, et Patres recitaverunt 
orationem Adsumus... 

Dein secretarius generalis annuntiavit obitum exc.mi P. D. Hyacin- 
thi Ioannis Ambrosi, arch. tit. Anchialitani, olim arch. Goritiensis. 
Em.mus card. Eugenius Tisserant recitavit De profundis... 

Secretarius generalis, proclamato nomine moderatoris congregationis, 
em.mi card. Iulii Dopfner, arch. Monacensis et Frisingensis, legit, sur- 
gentibus Patribus, telegramma quo Summus Pontifex respondebat ad 
omina, quae Patres ad eum miserant die eius natali. 

Dein legit nomina Patrum, qui loqui postulaverant de Ecclesia in 
mundo huius temporis, parte I. Item communicavit exitum suffraga- 
tionis XIV (319) de apostolatu laicorum-. praesentes votantes 2022, 
placet 2013, non placet 8, votum nullum 1. 

Prosecuta est disceptatio circa primam partem schematis de Ecclesia 
in mundo huius temporis et ad loquendum ex ordine vocati sunt: em.mi 
PP. DD. cardd. Maximus IV Saigh, patr. Antiochenus Melchitarum, 
Franciscus Konig, arch. Vindobonensis, Ermenegildus Florit, arch. Flo- 
rentinus, Agnellus Rossi, arch. S. Pauli in Brasilia; exc.mi PP. DD. Mi- 
chael Klepacz, ep. Lodzensis, Ioseph Ruotolo, ep. Uxentinus, Eugenius 
D’Souza, arch. Bhopalensis, Nicolaus Elko, ep. Pittsburgensis Rutheno- 
rum, Petrus Arrupe, praepositus generalis S. I., Aemilius Guerry, arch. 
Cameracensis, Antonius Pildain, ep. Canariensis, Iacobus Corboy, ep. 
Monzensis, Anicetus Fernandez, magister generalis O. P. 

Interea peractae sunt suffragationes XV-XXII (320-327) de aposto- 
latu laicorum. En exitus: XV (320): praesentes votantes 2143, placet 
2104, non placet 35, placet iuxta modum (nulla) 3, votum nullum 1; 
XIV (321), de integro cap. IV: praesentes votantes 2128, placet 1834, 
non placet 7, placet iuxta modum 287; XVII (322): praesentes votan- 
tes 2139, placet 2123, non placet 11, vota nulla 5; XVIII (323): prae- 
sentes votantes 2139, placet 2121, non placet 18; XIX (324) de integro 
cap. V: praesentes votantes 2140, placet 1894, non placet 9, placet 
iuxta modum 230, vota nulla 7; XX (325): praesentes votantes 2080, 
placet 2063, non placet 17; XXI (326): praesentes votantes 2020, pla- 
cet 2012, non placet 5, placet iuxta modum (nullum) 1, vota nulla 2; 

XXII (327) integro cap. VI: praesentes votantes 2016, placet 1865, 
non placet 3, placet iuxta modum 143, vota nulla 5. 

Intimata proxima congregatione generali sequenti die, hora 9, ha- 
benda, repositus est S. Evangelii codex, et em.mus P. D. card. Euge- 
nius Tisserant preces Agimus... Angelus... recitavit. Congregatio finita 
est hora 12,30. 


CXXXVII 

Congregatio generalis centesima trigesima septima habita est die 
28 septembris 1965, feria III, hora nona ante meridiem. Interfuerunt 
2161 Patres, nempe 73 cardinales, 2 patriarchae, 8 primates, 328 archi- 
episcopi, 1608 episcopi, 10 abbates nullius, 15 praelati nullius, 39 prae- 
fecti apostolici, 78 superiores generales. 

Ante Missam subsecretarius Concilii, exc.mus P. D. Iacobus Le Cor- 
dier, ep. tit. Prienensis, aux Parisiensis, Ss. Concilii subsecretarius, Pa- 
tres monuit de precibus in Missa recitandis. 

Missa de Spiritu Sancto celebrata est ab em.mo D. Ioseph card. 
Beran, arch. Pragensi. Chorus Cappellae Sixtinae cantus exsecutus est 
et Pontificium Collegium Poloniae altari inservivit. 

Secretarius generalis intimavit: Exeant omnes , et post precem Ad- 
sumus... annuntiavit obitum exc.mi P. D. Ernesti Tweedy, arch. tit. As- 
surensis, olim arch. Hobartensis in Australia. 

Em.mus card. Eugenius Tisserant alternatim cum Patribus recita- 
vit de profundis... 

Tunc secretarius generalis proclamavit nomen moderatoris congre- 
gationis, em.mi card. Iulii Dopfner, arch. Monacensis et Frisingensis, et 
legit nomina Patrum, qui circa partem I schematis de Ecclesia in mundo 
huius temporis verbum facere petierant. Deinde Patres monuit de ratione 
suffragandi Modos circa schema de episcopis et dioecesium regimine pro- 
ximis diebus. 

Ad loquendum de parte I schematis de Ecclesia in mundo huius 
temporis ex ordine vocati sunt beat. mus P. D. Ignatius Petrus XVI Ba- 
tanian, patr. Ciliciae Armenorum, exc.mi PP. DD. Emmanuel Llopis, 
ep. Cauriensis-Castrorum Caeciliorum, Sergius Mendez Arceo, ep. Cuer- 
navacensis, Paulus Hnilica, ep. tit. Rusaditanus, Franciscus Marty, arch. 
Remensis, Gabriel Garrone, arch. Tolosanus, Eduardus Schick, ep. tit. 
Araditanus, aux. Fuldensis, Michael Rusnack, ep. tit. Tzernicensis, aux. 
Torontinus Ucrainorum, Sebastianus Soares de Resende, ep. Beirensis, 
Iustinus Darmajuwana, arch. Semarangensis, Caesar Antonius Mosquera, 
arch. Guayaquilensis, Franciscus Kuharic, ep. tit. Metensis, aux. Zagra- 

biensis, Alfredus Bengsch, arch.-ep. Berolinensis, Carolus Wojtyla, arch. 
Cracoviensis, Felix Romero, ep. Giennensis. 

Dein moderator exhaustum declarat numerum eorum qui de parte I 
schematis loqui petierunt, et ad discutiendum de Parte II congregatio- 
nem generalem indicit, crastina die hora 9 habendam. 

Interea Patribus distributus est fasciculus cui titulus: V ariationes 
in textu schematis decreti de pastorali episcoporum munere in Ecclesia , 
et in relationibus generalibus a commissione conciliari de episcopis et 
dioecesium regimine propositae. 

Secretarius generalis rogavit praesides conferendarum episcopalium, 
qui petitas notitias (congr. gen. 129) nondum dederant, ut eas illa die 
mitterent. 

Indicta congregatione generali habenda, sequenti die, hora nona, re- 
positus est S. Evangelii codex et em. mus P. D. card. Eugenius Tisserant 
preces Agimus... Angelus... recitavit. Congregatio clausa est hora 12,20. 

CXXXVIII 

Congregatio generalis centesima trigesima octava habita est die 29 Sep- 
tembris 1965, feria IV, hora nona ante meridiem. Interfuerunt 2190 Pa- 
tres, nempe 75 cardinales, 3 patriarchae, 8 primates, 334 archiepiscopi, 
1630 episcopi, 11 abbates nullius, 15 praelati nullius, 39 praefecti apo- 
stolici, 75 superiores generales. 

Missa de dedicatione S. Michaelis Archangeli celebrata est, ritu ro- 
mano, ab exc.mo D. Ludovico Haller, ep. tit. Bethleemitano, abb. null. 
S. Mauritii Agaunensis in Helvetia, abb. primate Ordinis Canonicorum 
Regularium S. Augustini. Cantus exsecutus est Chorus Cappellae Sixti- 
nae, et altari inservierunt alumni Congregationis S. Salvatoris Lateranen- 
sis (S. Petri ad Vincula) ex Ordine Canonicorum Regularium S. Augu- 
stini. 

S. Evangelii codex super paratum thronum positus est ab exc.mo 
D. Andrea Cesarano, arch. Sipontino et Vestano, in cuius archidioecesi 
situm est sanctuarium S. Michaelis in Monte Gargano. 

Secretarius generalis intimavit Exeant omnes et post precem Adsu- 
mus... promulgavit nomen moderatoris congregationis generalis, em.mi 
D. Leonis Suenens, arch. Mechliniensis-Bruxellensis. Deinde legit epi- 
stolam Secretarii Status, qua Summus Pontifex respondebat ad epistolam 
Patrum conciliarium gratias agentium pro editione Motu Proprio Myste- 
rium Fidei. 

Item annuntiavit distributum iri relationes super schema decreti 

de activitate missionali Ecclesiae , et super II partem de Ecclesia in mundo 
huius temporis. 

Patres monuit de suffragationibus, illa die faciendis, de Modis super 
schema de pastorali episcoporum munere in Ecclesia. Tandem legit no- 
mina Patrum, qui verbum facere petierant circa II partem schematis 
de Ecclesia in mundo huius temporis. 

Dein exc.mus P. D. Petrus Veuillot, arch. tit. Constantiensis in 
Thracia, eoad. Parisiensis, legit relationem Modorum de prooemio et 
cap. I schematis decreti de pastorali episcoporum munere in Ecclesia. 

Exc.mus D. Franciscus Hengsbach, ep. Essendiensis legit relationem 
super II partem schematis de Ecclesia in mundo huius temporis. 

Ad loquendum ex ordine vocati sunt em .mi PP. DD. cardd. Erne- 
stus RufEni, arch. Panormitanus; Paulus Aemilius Leger, arch. Mariano- 
politanus; Ioseph Leo Suenens, arch. Mechliniensis-Bruxellensis; Ioan- 
nes card. Colombo, arch. Mediolanensis; exc.mi PP. DD. Ludovicus 
Alonso, arch. tit. Sionensis, Paulus Taguchi, ep. Osakensis, Casimirus 
Majdonski, ep. tit. Zorolensis, aux. Vladislavensis, Elias Zoghby, arch. 
tit. Nubiensis, vic. patr. Melchitarum in Aegypto, Henricus Nicodemi, 
arch. Barensis, Hermannus Volk, ep. Moguntinus. 

Interea peractae sunt suffragationes nn. 328-334, de pastorali epi- 
scoporum munere in Ecclesia. En exitus: suffragatio 328: praesentes 
votantes 2182, placet 2160, non placet 22; suffragatio 329: praesentes 
votantes 2182, placet 2171, non placet 8, placet iuxta modum (nulla) 2, 
votum nullum 1; suffragatio 330: praesentes votantes 2162, placet 2144, 
non placet 18; suffragatio 331: praesentes votantes 2137, placet 2115, 
non placet 22; suffragatio 332: praesentes votantes 2122, placet 2070, 
non placet 51, votum nullum 1; suffragatio 333: praesentes votantes 
2097, placet 2041, non placet 54, vota nulla 2; suffragatio 334, quaesi- 
tum generale: praesentes votantes 2014, placet 1999, non placet 15. 

Intimata congregatione generali sequenti die, hora 9, habenda, re- 
positus est S. Evangelii codex et em .mus card. P. D. Eugenius Tisse- 
rant preces Agimus..., Angelus... recitavit. Congregatio clausa est ho- 
ra 12,25. 


CXXXIX 

Congregatio generalis centesima trigesima nona habita est die 30 Sep- 
tembris 1965, feria V, hora nona ante meridiem. Interfuerunt 2177 Pa- 
tres, nempe 71 cardinales, 3 patriarchae, 8 primates, 328 archiepiscopi, 
1627 episcopi, 11 abbates nullius, 16 praelati nullius, 38 praefecti apo- 
stolici, 75 superiores generales. 

Ante Missae celebrationem secretarius generalis invitavit Patres ut 
in Missa orare vellent pro victimis explosionis vulcani in Insulis Phi- 
lippinis. 

Missa de festo S. Hieronymi celebrata est, ritu romano, ab exc.mo 
P. D. Ioseph Martin, ep. Bururiensi. 

Cantus exsecutus est Chorus Cappellae Sixtinae, et altari inservie- 
runt alumni Collegii Anglici. 

S. Evangelii codex super paratum thronum positus fuit ab exc.mo 
P. D. Ludovico Magliacani, ep. tit. Diensi, vic. ap. Arabiae. 

Secretarius generalis intimavit: Exeant omnes. Post precem Adsu- 
mus..., proclamavit nomen moderatoris congregationis, em .mi card. Leo- 
nis Ioseph Suenens, arch. Mechliniensis-Bruxellensis, et annuntiavit di- 
stributum iri relationem super schema decreti de accommodata renova- 
tione vitae religiosae, et schema de Ecclesiae habitudine ad religiones non- 
christianas. 

Item legit nomina Patrum, qui loqui postulaverant circa partem II 
schematis de Ecclesia in mundo huius temporis. 

Exc.mus P. D. Narcissus Jubany Arnau, ep. Gerundensis, legit rela- 
tionem circa Modos super cap. II decreti de pastorali episcoporum mu- 
nere in Ecclesia. 

Tunc ad loquendum de parte II schematis de Ecclesia in mundo 
huius temporis vocati sunt em .mi PP. DD. cardd. Carolus Journet, Ioan- 
nes Heenan, arch. Vestmonasteriensis, Agnellus Rossi, arch. S. Pauli in 
Brasilia, Villelmus Conway, arch. Armachanus, Michael Browne; exc.mi 
PP. DD. Hadrianus Djajasepoetra, arch. Djakartanus, Franciscus Toma- 
sek, ep. tit. Butiensis, adm. ap. Pragensis, Franciscus M. da Silva, arch. 
Brakarensis, Remigius De Roo, ep. Victoriensis in ins. Vancouver, Io- 
seph Urtasun, arch. Avenionensis, Ioseph Reuss, ep. tit. Sinopenus, aux. 
Moguntinus, Herbertus Bednorz, ep. tit. Bullensium Regiorum, eoad. 
Katovicensis, Franciscus von Streng, ep. Basileensis et Luganensis (eius 
textum legit exc.mus Ioannes Baptista Przyklenk, ep. Ianuariensis), Igna- 
tius de Orbegozo, ep. tit. Ariassensis, praei, null. Yauyosensis. 

Interea peractae sunt suffragationes 335-339 de pastorali episcopo- 
rum munere in Ecclesia. En exitus: suffragatio 335: praesentes votan- 
tes 2178, placet 2172, non placet 5, placet iuxta modum (nullum) 1; 
suffragatio 336: praesentes votantes 2175, placet 1989, non placet 185, 
placet iuxta modum (nullum) 1; suffragatio 337: praesentes votantes 
2176, placet 2163, non placet 13; suffragatio 338: praesentes votantes 
2170, placet 2137, non placet 32, votum nullum 1; suffragatio 339: 
praesentes votantes 2147, placet 2137, non placet 9, votum nullum 1. 

Intimata proxima congregatione generali sequenti die, hora 9, ha- 
benda, repositus est S. Evangelii codex et em .mus card. Eugenius Tis- 
serant recitavit preces Agimus... Angelus... Congregatio clausa est ho- 
ra 12,20. 

CXL 

Congregatio generalis centesima quadragesima habita est die 1 octo- 
bris 1965, feria VI, hora nona ante meridiem. Interfuerunt 2128 Pa- 
tres, nempe 75 cardinales, 3 patriarchae, 8 primates, 321 archi episcopi, 
1577 episcopi, 12 abbates nullius, 15 praelati nullius, 37 praefecti apo- 
stolici, 80 superiores generales. 

Missa celebrata est, ritu Ecclesiae Siro- Antiochenae, ab exc.mo D. 
Athanasio Ioanne Bakose, arch. Babylonensi Syrorum in Iracq. 

Servitium altari praestitum est ab alumnis syriacis Pontificii Collegii 
Urbaniani de Propaganda Fide qui cantus etiam exsecuti sunt. 

Exc.mus D. Ignatius Mansourati, arch. tit. Apamenus in Syria, aux. 
patr. Antiocheni Syrorum, ritum illustravit. Patribus distributus fuit 
libellus, cui titulus: Divina Liturgia iuxta Ritum Ecclesiae Syro- Antio- 
chenae coram Sacrosancto Concilio Oecumenico Vaticano II in Patriar- 
chali Basilica S. Petri ad Vaticanum ab exc.mo ac rev.mo Mar Athanasio 
Ioanne Bakose, arch. Babylonensi Syrorum celebrata. 

S. Evangelii codex super paratum thronum positus est ab exc.mo 
D. Basilio Habra, ep. tit. Bathnensi Syrorum, vic. patr. in Aegypto 
et Sudan. 

Post missae celebrationem secretarius generalis intimavit: Exeant 
omnes. Prece Adsumus... recitata, proclamavit nomen moderatoris con- 
gregationis, em. mi card. Leonis Ioseph Suenens, arch. Mechliniensis- Bru- 
xellensis, et illustravit Kalendarium congregationum pro mense octobri. 
Deinde legit nomina Patrum, qui loqui petierant de parte II schematis 
de Ecclesia in mundo huius temporis. 

Ad loquendum ex ordine vocati sunt em. mi PP. DD. cardd. Vale- 
rianus Gracias, arch. Bombayensis, Ioseph Slipyj, arch. maior Leo- 
politanus Ucrainorum; exc.mi PP. DD. Hadrianus Ddungu, ep. Mara- 
kaensis, Antonius Hacault, ep. tit. Mediensis, aux. S. Bonifacii. 

Interea peractae sunt suffragationes 340-343 de pastorali episcopo- 
rum munere in Ecclesia. Moderator proposuit transitum ad disceptatio- 
nem cap. II partis II schematis de Ecclesia in mundo huius temporis. 
Patres fere unanimiter consenserunt. 

Nomine plus quam 70 Patrum, de cap. I partis II adhuc locutus 
est exc.mus P. D. Paulus Schmitt, ep. Metensis. 

Ad loquendum de cap. II ex ordine vocati sunt exc.mi PP. DD. Leo 

Arturus Elchinger, ep. tit. Antandrinus, eoad. Argentinensis, Iulianus 
Le Couedic, ep. Trecensis, Lucianus Lebrun, ep. Augustodunensis, Ani- 
cetus Fernandez, mag. gen. O. P., Michael Pellegrino, arch. el. Tauri- 
nensis, Aemilius Blanchet, arch. tit. Philippopolitanus in Thracia, Can- 
didus Padin, ep. tit. Tremithusius. 

Secretarius generalis legit nuntium, a Summo Pontifice ad O.N.U. 
mittendum, atque communicavit exitum suffragationum de pastorali epi- 
scoporum munere in Ecclesia. Suffragatio 340: praesentes votantes 2129, 
placet 2093, non placet 36; suffragatio 341: praesentes votantes 2125, 
placet 2046, non placet 76, vota nulla 3; suffragatio 342: praesentes 
votantes 2118, placet 2090, non placet 26, vota nulla 2; suffragatio 343: 
praesentes votantes 2060, placet 2039, non placet 20, votum nullum 1. 

Intimata proxima congregatione generali feria II, hora 9, habenda, 
repositus est S. Evangelii codex et em. mus card. Eugenius Tisserant 
preces Agimus... Angelus... recitavit. Congregatio clausa est hora 12,30. 

CXLI 

Congregatio generalis centesima quadragesima prima habita est die 
4 octobris 1965, hora nona ante meridiem. Interfuerunt 1944 Patres, 
nempe 62 cardinales, 3 patriarchae, 8 primates, 292 archiepiscopi, 1464 
episcopi, 9 abbates nullius, 10 praelati nullius, 31 praefecti apostolici, 
65 superiores generales. 

Ante Missae celebrationem exc.mus P. D. Iacobus Le Cordier, ep. 
tit. Pienensis, aux. Parisiensis, subsecretarius Ss. Concilii, quaedam 
monuit circa celebrationem Missae. Interim distributum est folium cum 
oratione fidelium in Missa adhibenda. 

Missa de S. Francisco Assisiensi, Patrono Italiae, ritu romano, cele- 
brata est ab exc.mo D. Cyro Silvestri, ep. Fulginatensi. Chorus Cappellae 
Sixtinae exsecutus est cantus Missae et Da pacem Domine, auctore 
Bartolucci, et O Sacrum Convivium, auctore Bartolucci. 

Altari inservierunt Fratres Minores. S. Evangelii codicem super pa- 
ratum thronum posuit rev.mus P. Clementinus da Vlissingen, min. gen. 
O.F.M. Cap. 

Subsecretarius Ss. Concilii, exc.mus D. Ioannes Krol, arch. Phila- 
delphiensis Latinorum, intimavit: Exeant omnes. Post precem Adsumus..., 
proclamavit nomen moderatoris congregationis, em. mi card. Ioseph Sue- 
nens, arch. Mechliniensis-Bruxellensis, et legit nomina Patrum, qui ver- 
bum facere petierant circa capp. II et III schematis de Ecclesia in mundo 
huius temporis. 

Dein communicavit obitum exc.mi D. Iacobi Navagh, ep. Paterso- 

nensis, cuius exsequiae celebratae sunt illa die, in ecclesia romana S. Su- 
sannae, hora 16. Item communicavit obitum exc.mi D. Attilii Beltra- 
mini, ep. Iringensis. 

Em .mus P. D. Achileus Lienart, e Consilio Praesidendae, recitavit 
de profundis... 

Ad loquendum de cap. II partis II schematis de Ecclesia in mundo 
huius temporis ex ordine vocati sunt exc.mi PP. DD. Casimirus Mor- 
cillo, arch. Matritensis-Complutensis, Augustinus Frotz, ep. tit. Cora- 
denus, aux. Coloniensis, Otto Spiilbeck, ep. Mismensis, Petrus Veuillot, 
arch. tit. Constantiensis in Thracia, eoad. Parisiensis, Elias Zoghby, 
arch. tit. Nubiensis, vic. patr. Melchitarum in Aegypto, Aloisius Bet- 
tazzi, ep. tit. Thagastensis, aux. Bononiensis. 

Deinde ad loquendum de cap. III partis II eiusdem schematis ex 
ordine vocati sunt em.mi PP. DD. cardd. Ioseph Siri, arch. Ianuensis, 
Beniaminus de Arriba y Castro, arch. Tarraconensis, Ioseph M. Bueno 
y Monreal, arch. Hispalensis; exc.mi PP. DD. Eduardus Swanstrom, ep. 
tit. Arbensis, aux. Neo-Eboracensis, Franciscus Hengsbach, ep. Essen- 
diensis, Gregorius Thangalathil, arch. Trivandriensis Syrorum Malanka- 
rensium, Angelus Fernandes, arch. tit. Neopatrensis, eoad. Delhiensis, 
Franciscus Franic, ep. Spalatensis, Ioseph Hoffner, ep. Monasteriensis, 
Gerardus M. Coderre, ep. S. Ioannis Quebecensis, Secundus Garcia de 
Sierra, arch. Burgensis. 

Intimata proxima congregatione generali, sequenti die hora 9, ha- 
benda, repositus est S. Evangelii codex, et em. mus P. D. card. Achil- 
leus Lienart recitavit preces Agimus... Angelus... Congregatio clausa est 
hora 12,30. 

CXLII 

Congregatio generalis centesima quadragesima secunda habita est die 
5 octobris 1963, feria III, hora nona ante meridiem. Interfuerunt 2174 
Patres, nempe 67 cardinales, 3 patriarchae, 8 primates, 331 archiepiscopi, 
1619 episcopi, 11 abbates nullius, 16 praelati nullius, 39 praefecti apo- 
stolici, 80 superiores generales. 

Missa, pro gratiarum actione pro Summo Pontifice, ex Neo-Eboraci 
redeunte, celebrata est, ritu romano, ab exc.mo P. D. Alfredo Bengsch, 
arch. ep. Berolinensi. Cantus exsecutus est Chorus Cappellae Sixtinae. 

Altari inservivit Congregatio Immaculati Cordis Mariae. S. Evangelii 
codex super paratum thronum positus est ab exc.mo P. D. Gustavo 
Raballand, ep. tit. Egugensi. 

Exc.mus P. D. Ioannes Krol, arch. Philadelphiensis Latinorum, sub- 
secretarius Ss. Concilii, intimavit: Exeant omnes. Post precem Adsu- 

mus..., promulgavit nomen moderatoris congregationis, em.mi card. Leo- 
nis Ioseph Suenens, arch. Mechliniensis-Bruxellensis, et legit nomina 
Patrum, qui loqui petierant circa cap. III partis II schematis de Ecclesia 
in mundo huius temporis. Praeannuntiato ordine suffragationis et di- 
sceptationis pro sequenti die, communicavit obitum exc.mi P. D. Augu- 
stini Rousset, ep. Ventimiliensis, et exc.mi P. D. Angeli Rossini, arch. 
Amalphitani. 

Em.mus P. D. card. Achilleus Lienart recitavit de profundis... 

Ad loquendum de cap. III partis II schematis de Ecclesia in mundo 
huius temporis ex ordine vocati sunt em.mi PP. DD. cardd. Stephanus 
Wyszinski, arch. Gnesnensis-Varsaviensis, Ioseph Cardijn; rev.mus P. D. 
Geraldus Mahon, sup. gen. Societatis S. Ioseph de Mill Hili; exc.mi 
PP. DD. Carolus Himmer, ep. Tornacensis, Emmanuel Larrain, ep. Tal- 
censis, Bernardinus Echeverria Ruiz, ep. Ambatensis, Antonius Ano ve- 
ros, ep. Gadicensis et Septensis, Carolus Parteli, ep. Tacuarembianus, 
Marius Castellano, arch. Senensis, Conradus De Vito, ep. Lucknovensis. 

Dein item ad loquendum de cap. IV ex ordine vocati sunt exc.mi 
PP. DD. Abilius dei Campo, ep. Calaguritanus et Eugenius Beitia, ep. 
tit. Verronensis, Antonius Baraniak, arch. Posnanensis, Dionysius Hur- 
ley, arch. Durbaniensis. 

Ad loquendum de cap. V eiusdem schematis vocati sunt em.mi 
PP. DD. cardd. Bernardus Alfrink, arch. Ultraiectensis et Owen McCann, 
arch. Capetownensis. 

Postea moderator finem imposuit congregationi et indixit proximam 
congregationem generalem sequenti die, hora 9, habendam. 

Subsecretarius, Ioannes Krol, annuntiavit suffragationes sequenti die 
faciendas. Tunc Ss. Concilii Aulam ingressi sunt Legatorum Corpus 
aliique invitati. 

Summus Pontifex cum comitatu sui itineris, ad atrium Basilicae a 
Consilio Praesidentiae, moderatoribus et subsecretariis receptus, ingres- 
sum fecit in Basilicam et ad sedem praesidentiae perrexit. 

Em.mus card. Achilleus Lienart illum gratulatorie allocutus est. 
Summus Pontifex ei et omnibus Patribus gratias egit. 

Tandem em.mus card. Lienart recitavit preces Agimus... Angelus..., 
et Summus Pontifex Benedictionem impertivit. 

Dum Summus Pontifex discedit, omnes canunt: Christus vincit... 
Congregatio clausa est hora 13,05. 

CXLIII 

Congregatio generalis centesima quadragesima tertia habita est die 
6 octobris 1965, feria IV, hora nona ante meridiem. Interfuerunt 2180 
Patres, nempe 75 cardinales, 2 patriarchae, 8 primates, 333 archiepi- 
scopi, 1620 episcopi, 10 abbates nullius, 16 praelati nullius, 37 prae- 
fecti apostolici, 79 superiores generales. 

Missa de Spiritu Sancto celebrata est, ritu romano, ab exc.mo P. D. 
Ioseph Cucherousset, arch. Banguiensi. Chorus Cappellae Sixtinae can- 
tus exsecutus est. Altari inservierunt alumni Congregationis Clericorum 
Regularium S. Pauli Barnabitarum. S. Evangelii codicem super paratum 
thronum posuit exc.mus P. D. Ioannes McEleney, ep. Kingstonensis. 

Secretarius generalis intimavit: Exeant omnes. Post Patrum precem 
Adsumus..., proclamavit nomen moderatoris congregationis, em .mi card. 
Leonis Ioseph Suenens, arch. Mechliniensis-Bruxellensis, et annuntiavit 
distributum iri textum emendatum cum Modis schematis declarationis 
de educatione christiana. 

Dein legit nomina Patrum, qui verbum facere petierant circa cap. V 
partis II de Ecclesia in mundo huius temporis. 

Tandem indixit suffragationem 344 quoad totum schema de pastorali 
episcoporum munere in Ecclesia. 

Ad loquendum de cap. V partis II schematis de Ecclesia in mundo 
huius temporis vocati sunt em .mi cardd. Achilleus Lienart, ep. Insulen- 
sis, et Paulus Aemilius Leger, arch. Marianopolitanus. 

Exc.mus P. D. Henricus Romulus Compagnone, ep. Anagninus, le- 
git relationem super schema de accommodata renovatione vitae religiosae 
iuxta Modos recognitum. 

Postea disceptatio prosecuta est et locuti sunt circa cap. V partis II 
schematis de Ecclesia in mundo huius temporis em.mus P. D. card. Leo 
Stephanus Duval, arch. Algeriensis; exc.mi PP. DD. Gabriel Garrone, 
arch. Tolosanus, Franciscus Simons, ep. Indorensis, rev.mus P. Christo- 
phorus Butler, sup. gen. Congregationis Angliae O.S.B., Villelmus Whee- 
ler, ep. tit. Theudalensis, eoad. Medioburgensis, Laureanus Castan, ep. 
Seguntinus-Guadalajarensis, Ioseph Marling, ep. Civitatis Jeffersoniensis, 
Carolus Grant, ep. tit. Alindensis, aux. Northantoniensis, Paulus Rusch, 
ep. Oenipontanus, Paulus Brezanoczy, ep. tit. Rotariensis, adm. ap. 
Agriensis. 

Interea peractae sunt suffragationes 345-350 de accommodata reno - 
vatione vitae religiosae. En exitus: suffragatio 344 super integrum schema 
de pastorali episcoporum munere in Ecclesia : praesentes votantes 2181, 
placet 2167 , non placet 14. Super schema de accommodata renovatione 

vitae religiosae : suffragatio 34 5: praesentes votantes 2176, placet 2163, 
non placet 9, placet iuxta modum (votum nullum) 1, vota nulla 3; suffra- 
gatio 346: praesentes votantes 2124, placet 2113, non placet 9, vota 
nulla 2; suffragatio 347: praesentes votantes 2062, placet 2057, non 
placet 5; suffragatio 348: praesentes votantes 2064, placet 2057, non 
placet 5, placet iuxta modum (votum nullum) 1, votum nullum 1; suf- 
fragatio 349: praesentes votantes 2057, placet 2040, non placet 15, 
vota nulla 2; suffragatio 350: praesentes votantes 2055, placet 2049, 
non placet 3, vota nulla 3. 

Intimata proxima congregatione generali sequenti die, hora 9, ha- 
benda, repositus est S. Evangelii codex et em. mus card. Eugenius Tisse- 
rant preces recitavit Agimus... Angelus... Congregatio clausa est ho- 
ra 12,30. 


CXLIV 

Congregatio generalis centesima quadragesima quarta habita est die 
7 octobris 1965, hora nona ante meridiem. Interfuerunt 2147 Patres, 
nempe 74 cardinales, 2 patriarchae, 7 primates, 327 archiepiscopi, 1602 
episcopi, 9 abbates nullius, 15 praelati nullius, 37 praefecti apostolici, 
74 superiores generales. 

Missa de festo B. M. V. a Rosario celebrata est, ritu romano, ab 
exc.mo P. D. Villelmo Bolatti, ep. Rosariensi. Chorus Cappellae Sixti- 
nae exsecutus est cantus. Altari inservierunt Fratres O.P. S. Evange- 
lii codex super paratum thronum positus est ab exc.mo D. Villelmo 
Cobben, ep. Hilsinkiensi. 

Secretarius generalis intimavit: Exeant omnes , et post precem Ad- 
sumus..., a Patribus recitatam, proclamavit nomen moderatoris congre- 
gationis, em.mi card. Leonis Iosepb Suenens, arch. Mechliniensis-Bruxel- 
lensis. 

Item legit nomina Patrum, qui de cap. V partis II schematis de Ec- 
clesia in mundo huius temporis verbum facere petierant. Ad loquendum 
ex ordine vocati sunt em.mi PP. DD. cardd. Ioseph M. Martin, arch. Ro- 
thomagensis, Alfredus Ottaviani; exc.mi PP. DD. Marianus Gaviola, ep. 
Cabanatuanensis, Michael Klepacz, ep. Lodzensis, Petrus Cantero Cua- 
drado, arch. Caesaraugustanus; Paulus Gouyon, arch. Rhedonensis, Aloi- 
sius Carli, ep. Signinus et Georgius Beck, arch. Liverpolitanus. 

Postea moderator proposuit finem imponere disceptationi circa cap. V 
schematis de Ecclesia in mundo huius temporis. Dein secretarius gene- 
ralis legit nomina Patrum, qui circa schema de activitate missionaria Ec- 
clesiae loqui petierant. Em. mus P. D. card. Gregorius Petrus Aganianian 

schematis disceptationem introduxit, et rev.mus P. Ioannes Schiitte, su- 
perior generalis Societatis Verbi Divini, relationem legit. 

Ad loquendum vocati sunt ex ordine em. mi PP. DD. cardd. Paulus 
Petrus Meouchi, patr. Antiochenus Maronitarum, Iacobus de Barros 
Camara, arch. S. Sebastiani Fluminis Ianuarii, Rufinus Santos, arch. Ma- 
nilensis, Laurentius Jager, arch. Paderbornensis. 

Interea peractae sunt suffragationes 351-357, circa Modos super 
schema de accommodata renovatione vitae religiosae. En exitus: suffraga- 
tio 351: praesentes votantes 2140 placet 2133, non placet 4, vota nulla 3; 
suffragatio 352: praesentes votantes 2136, placet 2126, non placet 7, 
vota nulla 3; suffragatio 353: praesentes votantes 2150, placet 2142, 
non placet 7, placet iuxta modum (nullum) 1; suffragatio 354: praesen- 
tes votantes 2148, placet 2088, non placet 51, placet iuxta modum (nul- 
la) 2, votum nullum 1; suffragatio 355: praesentes votantes 2136, placet 
2112, non placet 22, placet iuxta modum (nulla) 2; suffragatio 356: 
praesentes votantes 2130, placet 2126, non placet 3, placet iuxta modum 
(nullum) 1; suffragatio 357: praesentes votantes 2097, placet 2089, 
non placet 7, placet iuxta modum (nullum) 1. 

Intimata proxima congregatione generali sequenti die, hora 9, ha- 
benda, repositus est S. Evangelii codex et em .mus P. D. card. Eugenius 
Tisserant preces Agimus... Angelus... recitavit. Congregatio clausa est 
hora 12,30. 

CXLV 

Congregatio generalis centesima quadragesima quinta habita est die 
8 octobris 1965, feria VI, hora nona ante meridiem. Interfuerunt 2150 
Patres, nempe 72 cardinales, 2 patriarchae, 7 primates, 324 archiepiscopi, 
1603 episcopi, 10 abbates nullius, 16 praelati nullius, 38 praefecti apo- 
stolici, 78 superiores generales. 

Missa celebrata est, ritu coptico alexandrino, ab exc.mo D. Isaac 
Ghattas, arch. Thebano, adsistentibus sacerdotibus Ioseph Sarraf et Ioseph 
Khoury. Exc.mus Ioannes Nuer, ep. Lycopolitanus ritum illustravit. 
Cantus exsecuti sunt exc.mus D. Ioannes Kabes, ep. tit. Cleopadriten- 
sis, aux. patr. Alexandrinus Cop torum, et alumni Pontificii Collegii Ur- 
baniani de Propaganda Fide. 

S. Evangelii codex super paratum thronum positus est ab exc.mo 
D. Paulo Nousseir, arch. Hermopolitano. 

Patribus distributus est libellus cui titulus: Ordo Missae iuxta ritum 
copticum alexandrinum occasione Sacrosancti Concilii Oecumenici Va- 
ticani II in Basilica S. Petri celebratae. 

Secretarius generalis intimavit: Exeant omnes, et post precem Ad- 

sumus..., a Patribus recitatam, proclamavit nomen moderatoris congre- 
gationis, em.mi card. Gregorii Petri Agagianian, et legit nomina Patrum, 
qui nomine 70 Patrum loqui petierant circa schema de Ecclesia in mundo 
huius temporis, necnon eorum qui loqui postulaverant de schemate de 
activitate missionali Ecclesiae. 

Item monuit distributum iri folium continens nova quaesita circa 
schema de institutione sacerdotali. 

Ad loquendum circa cap. V partis II schematis de Ecclesia in mundo 
huius temporis vocati sunt ex ordine exc.mi PP. DD. Alfredus Ancel, 
ep. tit. Myrensis, aux. Lugdunensis, Ioannes Rupp, ep. Monoecensis, 
Aloisius Faveri, ep. Tiburtinus, Villelmus Philbin, ep. Dunensis et Con- 
norensis, Petrus Boillon, ep. Virodunensis. 

Secretarius generalis monuit vitandas esse foliorum distributiones in 
Aula, absque licentia factas. 

Exc.mus D. Gabriel Garrone, arch. Tolosanus, conclusit disceptatio- 
nem de Ecclesia in mundo huius temporis. 

Deinde ad loquendum circa schema de activitate missionali Ecclesiae 
ex ordine vocati sunt em.mi PP. DD. cardd. Ioseph Frings, arch. Colo- 
niensis, Bernardus Alfrink, arch. Ultraiectensis, Carolus Journet; exc.mi 
PP. DD. Martinus Legarra, ep. tit. Lupercianensis, praei, null. Buccae 
Taurinae, Sixtus Mazzoldi, ep. tit. Lamenus, vic. ap. Jubaensis, Vincen- 
tius McCauley, ep. Arcis Portal, Radulphus Koppmann, ep. tit. Dali- 
sandensis, vic. ap. Vindhoekensis. 

Interea peractae sunt suffragationes 358-363 super schema de accom- 
modata renovatione vitae religiosae. En exitus: suffragatio 358: prae- 
sentes votantes 2150, placet 2122, non placet 27, placet iuxta modum 
(nullum) 1; suffragatio 359: praesentes votantes 2152, placet 2134, non 
placet 16, vota nulla 2; suffragatio 360: praesentes votantes 2141, pla- 
cet 2127, non placet 12, vota nulla 2; suffragatio 361: praesentes vo- 
tantes 2132, placet 2110, non placet 20, placet iuxta modum (nullum) 1, 
votum nullum 1; suffragatio 362: praesentes votantes 2112, placet 2109, 
non placet 2, votum nullum 1; suffragatio 363: praesentes votantes 
2082, placet 2071, non placet 9, vota nulla 2. 

Intimata proxima congregatione generali feria II habenda, hora 9, 
repositus est S. Evangelii codex et em. mus P. D. card. Eugenius Tis- 
serant preces recitavit Agimus... Angelus... Congregatio clausa est ho- 
ra 12,30. 

CXLVI 

Congregatio generalis centesima quadragesima sexta habita est die 
11 octobris 1965, feria II, hora nona ante meridiem. Interfuerunt 2125 

Patres, nempe 72 cardinales, 2 patriarchae, 8 primates, 320 archiepi- 
scopi, 1584 episcopi, 8 abbates nullius, 13 praelati nullius, 38 prae- 
fecti apostolici, 80 superiores generales. 

Ante Missam exc.mus P. D. Iacobus Le Cordier, ep. tit. Prienensis, 
aux. Parisiensis, subsecretarius Ss. Concilii, Patres monuit de ordine cele- 
brationis atque de anniversario initii Concilii. Item Patres rogavit ut pre- 
ces funderent pro memoria Ioannis XXIII et pro Paulo Papa VI. 

Missa de festo Maternitatis B.M.V., ritu romano, celebrata est a rev.mo 
P. D. Ignatio Gillet, abb. gen. Trappistarum. Chorus Capellae Sixtinae 
exsecutus est cantus Missae, et ant. O Salutaris Hostia , auctore Perosi. 

Altari inservierunt alumni Ordinis Trappistarum. 

S. Evangelii codex super paratum thronum positus est ab exc.mo 
P. D. Stephano Kuypers, ep. Paramariboensi in Guyana. 

Secretarius generalis intimavit: 'Exeant omnes, et post precem Adsu- 
mus..., a Patribus recitatam, proclamavit nomen moderatoris congrega- 
tionis, em. mi card. Gregorii Petri Agagianian. Item annuntiavit distri- 
butum iri relationem circa schema decreti de ministerio et vita presbyte- 
rorum; libellum, cui titulus: I Concili Ecumenici nei documenti del- 
VArchivio Vaticano ; relationem super schema declarationis de Ecclesiae 
habitudine ad religiones non christianas. 

Tandem legit nomina Patrum, qui verbum facere postulaverant circa 
schema de activitate missionali Ecclesiae. 

Exc.mus D. Ioseph Carraro, ep. Veronensis, legit relationem circa 
schema de institutione sacerdotali. 

Ad loquendum de activitate missionali Ecclesiae vocati sunt em. mi 
PP. DD. cardd. Ernestus Ruffini, arch. Panormitanus, Franciscus Konig, 
arch. Vindobonensis, rev.mus P. D. Mauritius Queguiner, sup. gen. 
M.E.P., exc.mi PP. DD. Andreas Sapelak, ep. tit. Sebastopolitanus in 
Thracia, vis. ap. pro Ucrainis in Argentina, Ernestus Gongalves da 
Costa, ep. Inhambenianus, Ioseph Cordeiro, arch. Karachiensis, Marcus 
McGrath, ep. S. Iacobi Veraguensis. 

Secretarius generalis legit epistolam Summi Pontificis ad em.mum 
P. D. card. Eugenium Tisserant circa disceptationem de lege caelibatus. 

Postea disceptatio prosecuta est et locuti sunt: exc.mi PP. DD. Sta- 
nislaus Lokuang, ep. Tainanensis, Nicolaus Geise, ep. Bogorensis, Iaco- 
bus Corboy, ep. Monzensis, Ioseph Attipetty, arch. Verapolitanus. 

Interea peractae sunt suffragationes 364-373. En exitus: suffraga- 
tio 364, super integrum schema de accommodata renovatione vitae reli- 
giosae : praesentes votantes 2142, placet 2126, non placet 13, placet 
iuxta modum (nulla) 2, votum nullum 1; circa schema de institutione 
sacerdotali, suffragatio 365: praesentes votantes 2138, placet 2125, non 

placet 11, vota nulla 2; suffragatio 366: praesentes votantes 2139, pla- 
cet 2119, non placet 19, placet iuxta modum (nullum) 1; suffragatio 
367: praesentes votantes 2141, placet 2046, non placet 95; suffragatio 
368: praesentes votantes 2127, placet 2038, non placet 88, votum nul- 
lum 1; suffragatio 369: praesentes votantes 2057, placet 2054, non pla- 
cet 3; suffragatio 370: praesentes votantes 2024, placet 2020, non pla- 
cet 3, votum nullum 1; suffragatio 371: praesentes votantes 1989, 
placet 1971, non placet 16, vota nulla 2; suffragatio 372: praesentes 
votantes 1981, placet 1975, non placet 6; suffragatio 373: praesentes 
votantes 2022, placet 2011, non placet 11. 

Intimata proxima congregatione generali sequenti die, hora 9, ha- 
benda, repositus est S. Evangelii codex et em. mus P. D. card. Euge- 
nius Tisserant preces Agimus... Angelus... recitavit. Congregatio clausa 
est hora 12,30. 

CXLVII 

Congregatio generalis centesima quadragesima septima habita est die 
12 octobris 1965, feria III, hora nona ante meridiem. Interfuerunt 2177 
Patres, nempe 76 cardinales, 3 patriarchae, 8 primates, 331 archiepiscopi, 
1614 episcopi, 10 abbates nullius, 15 praelati nullius, 38 praefecti apo- 
stolici, 82 superiores generales. 

Missa de Spiritu Sancto celebrata est, ritu romano, ab exc.mo P. D. 
Alberto Cousineau, ep. Capitis Haitiani. Cantus exsecutus est Chorus 
Cappellae Sixtinae. 

Altari inservierunt alumni Congregationis SS. Redemptoris. 

S. Evangelii codex super paratum thronum positus est ab exc.mo 
P. D. Daniele Liston, ep. Portus Ludovici. 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congre- 
gationis, em. mi P. D. Gregorii Petri Agagianian, atque commemoravit 
tertium anniversarium initii Concilii. Item legit responsum, quod em.mus 
card. Tisserant misit ad Summum Pontificem circa litteras diei 10 octo- 
bris de caelibatu sacerdotali, atque annuntiavit distributum iri nova 
quaesita circa schema de educatione christiana, et pittacia vehicularia 
Civitatis Vaticanae ob iter Summi Pontificis ad O.N.U. 

Tandem legit nomina Patrum, qui verbum facere postulaverant circa 
schema de activitate missionaria Ecclesiae. 

Ad loquendum vocati sunt em.mi P. D. cardd. Laureanus Rugambwa, 
ep. Bukobaensis, Leo Ioseph Suenens, arch. Mechliniensis-Bruxellensis, 
Paulus Zoungrana, arch. Uagadaguensis; exc.mi PP. DD. Ioseph Guffens, 
ep. tit. Germaniaciensis, Victor Garaygordobil, ep. tit. Prudentianensis, 

praei, null. Fluminum, Ioseph Sibomana, ep. Ruhengeriensis, Ioseph 
Martin, ep. Dururiensis, Ioannes Gahamanyi, ep. Butarensis, Michael 
Ntuyahaya, ep. Bulumburaensis, Iucundus Grotti, ep. tit. Thunigabensis, 
praei, null. Acrensis et Puruensis, Petrus Arrupe, praep. gen. S.I., Hugo 
Poletti, ep. tit. Medelitanus, Paulus Yiipin, arch. Nanchimensis, Sebastia- 
nus Soares de Resende, ep. Beirensis, Paulus Kinam Ro, arch. Seulensis. 

Interea peractae sunt suffragationes 375-379, super schema de in- 
stitutione sacerdotali. 

Moderator proposuit ut disceptationi de activitate missionali Eccle- 
siae finis imponeretur. Patres surgentes consenserunt, et statim facta est 
suffragatio (n. 380) super quaesitum: utrum schema placeat tanquam 
basis ulterioris elaborationis. Ad loquendum, nomine 70 Patrum, de 
eodem schemate, vocatus est exc.mus D. Daniel Lamont, ep. Umtaliensis. 

Secretarius generalis communicavit exitum suffragationum: n. 374: 
praesentes votantes 2179, placet 2164, non placet 14, votum nullum 1; 
n. 375: praesentes votantes 2185, placet 2127, non placet 58; n. 376: 
praesentes votantes 2189, placet 2170, non placet 16, placet iuxta mo- 
dum (nullum) 1, vota nulla 2; n. 377: praesentes votantes 2186, placet 
2180, non placet 6; n. 378: praesentes votantes 2174, placet 2166, 
non placet 6, vota nulla 2; n. 379: praesentes votantes 2135, placet 
2120, non placet 13, placet iuxta modum (nullum) 1, votum nullum 1. 

Deinde communicavit obitum exc.mi D. Bartholomaei Badalik, ep. 
Veszprimiensis. 

Em.mus P. D. card. Eugenius Tisserant recitavit de profundis... 

Intimata proxima congregatione generali die sequenti, hora 9, ha- 
benda, repositus est S. Evangelii codex et em.mus P. D. card. Euge- 
nius Tisserant preces Agimus... Angelus... recitavit. Congregatio clausa 
est hora 12,30. 


CXLVIII 

Congregatio generalis centesima quadragesima octava habita est die 
13 octobris 1965, feria IV, hora nona ante meridiem. Interfuerunt 2210 
Patres, nempe 77 cardinales, 3 patriarchae, 8 primates, 337 archiepi- 
scopi, 1638 episcopi, 10 abbates nullius, 15 praelati nullius, 40 prae- 
fecti apostolici, 82 superiores generales. 

Missa de Spiritu Sancto celebrata est, ritu romano, ab exc.mo P. D. 
Adolfo Schmitt, ep. Bulauaiensi. Cantus exsecutus est Chorus Cappellae 
Sixtinae. 

Altari inservierunt alumni Congregationis Missionariorum B. M. V. 
Immaculatae. 



PROCESSUS VERBALES 


93 


S. Evangelii codex super paratum thronum positus est ab exc.mo 
D. Ioanne Rupp, ep. Monoecensi. 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congre- 
gationis, em .mi card. Iacobi Lercaro, arch. Bononiensis, atque annun- 
tiavit distributum iri relationem super schema declarationis de educa- 
tione christiana necnon disceptationem et suffragationes in hac congre- 
gatione faciendas. Item legit exitum suffragationis n. 380, super schema 
de activitate missionali Ecclesiae: praesentes votantes 2085, placet, 2070, 
non placet 15. 

Deinde legit nomina Patrum, qui nomine 70 Patrum verbum facere 
petierunt de activitate missionali Ecclesiae, necnon nomina eorum, qui 
loqui petierant circa schema de ministerio et vita presbyterorum. 

Exc.mus D. Iulius Daem, ep. Antverpiensis, legit relationem super 
schema de educatione christiana. 

Ad loquendum nomine 70 Patrum de activitate missionali Ecclesiae 
vocati sunt ex ordine exc.mi PP. DD. Carolus Heerey, arch. Onitshaen- 
sis, Orner Degrijse, sup. gen. Congregationis Immaculati Cordis Mariae, 
Ioannes Gazza, ep. tit. Circesiensis, praei, null. Abactiensis, Ioannes 
Van Cauwelaert, ep. Inongoensis, Ioannes Gay, ep. Imae Telluris et Poin- 
tapitrensis, Laurentius Nagae, ep. Urawaensis, Ioannes Baptista Vela- 
sco, ep. Sciiamenensis, Aristides Pirovano, ep. tit. Hadrianensis, Petrus 
Han Kong-Ryel, ep. Ieoniuensis, et Ioannes De Reeper, ep. Kisumuen- 
sis, Auditor Eusebius Adjakpley, ex Togo. 

Rev.mus D. Ioannes Schutte, superior generalis S.V.D. conclusit 
disceptationem schematis de activitate missionali Ecclesiae. 

Interea peractae sunt suffragationes 383-390 de educatione chri- 
stiana. 

Exc.mus D. Franciscus Marty, arch. Remensis, relationem super 
schema decreti de ministerio et vita presbyterorum legit. 

Secretarius generalis communicavit exitum suffragationum: n. 381, 
de integro schemate de institutione sacerdotali : praesentes votantes 
2212, placet 2196, non placet 15, votum nullum 1; de educatione chri- 
stiana: n. 382: praesentes votantes 2202, placet 2117, non placet 85; 
n. 383: praesentes votantes 2194, placet 2098, non placet 96; n. 384: 
praesentes votantes 2181, placet 2105, non placet 76; n. 385: praesen- 
tes votantes 2120, placet 2007, non placet 111, placet iuxta modum 
(nulla) 2; n. 386: praesentes votantes 2108, placet 2020, non placet 85, 
placet iuxta modum (nullum) 1, vota nulla 2; n. 387: praesentes votan- 
tes 2088, placet 2000, non placet 83, placet iuxta modum (nullum) 1, 
vota nulla 4. 

Intimata proxima congregatione generali sequenti die, hora 9, ha- 
benda, repositus est S. Evangelii codex et em. mus P. D. card. Eugenius 
Tisserant preces Agimus... Angelus... recitavit. Congregatio clausa est 
hora 12,40. 

CXLIX 

Congregatio generalis centesima quadragesima nona habita est die 
14 octobris 1965, feria V, hora nona ante meridiem. Interfuerunt 2196 
Patres, nempe 76 cardinales, 3 patriarchae, 8 primates, 334 archiepiscopi, 
1632 episcopi, 10 abbates nullius, 16 praelati nullius, 39 praefecti apo- 
stolici, 78 superiores generales. 

Missa de festo S. Callisti, Papae et Martyris, celebrata est, ritu ro- 
mano, ab exc.mo P. D. Paulo Maze, ep. tit. Ascalonitano, vic. ap. Insu- 
larum Tahiti. Cantus exsecutus est Chorus Cappellae Sixtinae. Altari 
inservierunt alumni Ordinis SS. Trinitatis. 

S. Evangelii codex super paratum thronum positus est ab exc.mo 
P. D. Mariano Bergonzini, ep. Volaterrano. 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congre- 
gationis, em.mi card. Iacobi Lercaro, arch. Bononiensis, atque commu- 
nicavit exitum suffragationum de educatione christiana : n. 388: prae- 
sentes votantes 2063, placet 1961, non placet 99, placet iuxta modum 
(nulla) 3; n. 389: praesentes votantes 2040, placet 1956, non placet 79, 
placet iuxta modum (nulla) 2, vota nulla 3; n. 390: praesentes votantes 
2083, placet 1977, non placet 102, placet iuxta modum (nulla) 2, vota 
nulla 2. 

Deinde legit nomina Patrum, qui loqui petierant circa schema de mi- 
nisterio et vita presbyterorum. 

Ad loquendum ex ordine vocati sunt em.mi PP. DD. cardd. Paulus 
Meouchi, patr. Antiochenus Maronitarum, Ernestus Ruffini, arch. Pa- 
normitanus, Beniaminus de Arriba y Castro, arch. Tarraconensis. 

Interea peractae sunt suffragationes 391-394 de educatione chri- 
stiana. 

Em .mus card. Augustinus Bea, praeses secretariatus ad unitatem Chri- 
stianorum fovendam, legit relationem de Ecclesiae habitudine ad reli- 
giones non christianas. 

Postea de ministerio et vita presbyterorum locuti sunt em.mi PP. 
DD. cardd. Ferdinandus Quiroga y Palacios, arch. Compostellanus, Aemi- 
lius Leger, arch. Marianopolitanus, Paulus M. Richaud, arch. Burdiga- 
lensis, Ioannes Colombo, arch. Mediolanensis. 

Interea peractae sunt suffragationes 396-398, super schema de Ec- 
clesiae habitudine ad religiones non-christianas. 

Secretarius generalis communicavit exitum suffragationum super 
schema de educatione christiana : n. 391: praesentes votantes 2187, 
placet 2068, non placet 116, placet iuxta modum (nullum) 1, vota nulla 
2; n. 392: praesentes votantes 2180, placet 2043, non placet 132, pla- 
cet iuxta modum (nullum) 1, vota nulla 4; n. 393: praesentes votantes 
2184, placet 2095, non placet 87, placet iuxta modum (nullum) 1, vo- 
tum nullum 1; n. 394: praesentes votantes 2181, placet 2079, non pla- 
cet 100, placet iuxta modum (nullum) 1, votum nullum 1. 

Ad loquendum de ministerio et vita presbyterorum vocati sunt ex 
ordine exc.mi PP. DD. Hyacinthus Argaya, ep. Mindoniensis-Ferrolien- 
sis, Ioannes Guyot, ep. Constantinensis, Aloisius Henriquez, ep. tit. 
Lamdiensis, aux. Caracensis, Antonius Santin, arch.-ep. Tergestinus et 
Iustinopolitanus, Narcissus Jubany, ep. Gerundensis. 

Interim adhuc peractae sunt suffragationes 399-401 de Ecclesiae 
habitudine ad religiones non-christianas. 

Exc.mus P. D. Ioannes Krol, subsecretarius Ss. Concilii, communi- 
cavit exitum suffragationum ( de Ecclesiae habitudine ad religiones non- 
christianas), n. 395: praesentes votantes 2185, placet 2071, non placet 
110, vota nulla 4; n. 396: praesentes votantes 2143, placet 1953, non 
placet 184, placet iuxta modum (nulla) 2, vota nulla 4; n. 397: prae- 
sentes votantes 2105, placet 1910, non placet 189, vota nulla 6; n. 398: 
praesentes votantes 2099, placet 1937, non placet 153, placet iuxta mo- 
dum (nulla) 2, vota nulla 7; n. 399 (de integro schemate): praesentes 
votantes 2096, placet 1912, non placet 183, votum nullum 1. 

Intimata proxima congregatione generali die sequenti, hora 9, ha- 
benda, repositus est S. Evangelii codex et em. mus P. D. card. Eugenius 
Tisserant preces Agimus... Angelus... recitavit. Congregatio clausa est 
hora 12,30. 

CL 

Congregatio generalis centesima quinquagesima habita est die 15 octo- 
bris 1965, feria VI, hora nona ante meridiem. Interfuerunt 2122 Patres, 
nempe 78 cardinales, 3 patriarchae, 8 primates, 333 archiepiscopi, 1560 
episcopi, 10 abbates nullius, 16 praelati nullius, 35 praefecti apostolici, 
79 superiores generales. 

S. Missa celebrata est, ritu Ecclesiae Antiochenae Maronitarum, ab 
exc.mo P. D. Francisco Ayoub, arch. Aleppensi Maronitarum. Altari inser- 
vierunt et cantus exsecuti sunt alumni Collegii Maronitarum, Balladitarum 
et Antoninorum. 

S. Evangelii codex super paratum thronum positus fuit ab exc.mo 
D. Antonio Khoraiche, ep. Sidoniensi Maronitarum. 

Secretarius generalis intimavit: Exeant omnes, et post precem Adsu- 
mus..., a Patribus recitatam, proclamavit nomen moderatoris congrega- 
tionis, em.mi card. Iacobi Lercaro, arch. Bononiensis, atque legit nomina 
Patrum, qui loqui postulaverant circa schema de ministerio et vita pre- 
sbyterorum. 

Deinde communicavit exitum suffragationum super schema de Eccle- 
siae habitudine ad religiones non christianas\ n. 400: praesentes votan- 
tes 2072, placet 1875, non placet 188, placet iuxta modum (nullum) 1, 
vota nulla 8; n. 401: praesentes votantes 2080, placet 1821, non placet 
245, placet iuxta modum (nulla) 4, vota nulla 10. 

Ad loquendum circa schema de ministerio et vita presbyterorum 
vocati sunt em.mi PP. DD. cardd. Iulius Dopfner, arch. Monacensis et 
Frisingensis, Petrus Tatsuo Doi, arch. Tokiensis, Bernardus Alfrink, arch. 
Ultraiectensis, Ioannes Landazuri Ricketts, arch. Limanus, Leo Ioseph 
Suenens, arch. Mechliniensis-Bruxellensis, Laurentius Jager, arch. Pader- 
bornensis, Angelus Herrera Oria, ep. Malacitanus; exc.mi PP. DD. Mi- 
chael Miranda, arch. Mexicanus, Franciscus Franic, ep. Spalatensis, Ioseph 
D’Avack, arch. tit. Leontopolitanus in Pamphylia, Philippus Nabaa, arch. 
Berytensis et Gibailensis Melchitarum, Andreas Charue, ep. Namurcen- 
sis, Stanislaus Brzana, ep. tit. Cufrutensis, aux. Buffalensis, Alexander 
Renard, ep. Versaliensis, Titus Mancini, ep. tit. Vartanensis, aux. Ostien- 
sis ac Portuensis et S. Rufinae, Aloisius Tome, ep. Mercedensis. 

Interea peractae sunt suffragationes super schema de Ecclesiae habi- 
tudine ad religiones non-christianas nn. 402-405. En exitus: n. 402: 
praesentes votantes 2118, placet 1905, non placet 199, placet iuxta mo- 
dum (nulla) 3, vota nulla 11; n. 403: praesentes votantes 2128, placet 
2064, non placet 58, vota nulla 6; n. 404: praesentes votantes 2108, 
placet 1856, non placet 243, placet iuxta modum (nulla) 2, vota nulla 
7; n. 405 (de integro schemate de Ecclesiae habitudine ad religiones 
non-christianas)\ praesentes votantes 2023, placet 1763, non placet 250, 
placet iuxta modum (nullum) 1, vota nulla 9. 

Intimata proxima congregatione generali die sequenti, hora 9, ha- 
benda, repositus est S. Evangelii codex. Em. mus P. D. card. Eugenius 
Tisserant preces Agimus... Angelus... recitavit. Congregatio clausa est 
hora 12,30. 

CLI 

Congregatio generalis centesima quinquagesima prima habita est die 
16 octobris 1965, sabbato, hora nona ante meridiem. Interfuerunt 1694 

Patres, nempe 58 cardinales, 3 patriarchae, 5 primates, 251 archiepi- 
scopi, 1263 episcopi, 9 abbates nullius, 11 praelati nullius, 34 praefecti 
apostolici, 60 superiores generales. 

Missa de Spiritu Sancto celebrata est, ritu romano, a rev.mo P. Petro 
Arrupe, praep. gen. S.I., in vigilia beatificationis Iacobi Berthieu S.I. 
Cantus exsecutus est Chorus Cappellae Sixtinae. Altari inservierunt 
alumni S.I. 

S. Evangelii codex super paratum thronum positus est ab exc.mo 
Vitali Bertoli, ep. tit. Attaeatano, vic. ap. Tripolitano in Lybia. 

Secretarius generalis intimavit: Exeant omnes , et post precem Adsu- 
mus..., a Patribus recitatam, proclamavit nomen moderatoris congrega- 
tionis, em. mi card. Iacobi Lercaro, arch. Bononiensis, atque legit no- 
mina Patrum, qui loqui petierant de ministerio et vita presbyterorum. 

Ad loquendum ex ordine vocati sunt em. mi PP. DD. cardd. Ioseph 
Lefebvre, arch. Bituricensis, Laureanus Rugambwa, ep. Bukobaensis, 
Mauritius Roy, arch. Quebecensis, Ermenegildus Florit, arch. Florenti- 
nus, Ioannes Heenan, arch. Vestmonasteriensis, Laurentius Shehan, arch. 
Baltimorensis, Agnellus Ros si, arch. S. Pauli in Brasilia, Augustinus Bea; 
exc.mi PP. DD. Ioannes Klooster, ep. Sarabaiensis, Ioannes Bank, ep. 
tit. Materianensis (cuius textum legit exc.mus Ioseph Ijjas, ep. tit. Ta- 
garatensis), Stephanus Leven, ep. tit. Buritanus, aux. S. Antonii, Fran- 
ciscus Zak, ep. S. Hippolythi. 

Moderator quaesivit utrum Patres vellent disceptationi de illo sche- 
mate finem imponere. Patres surgentes annuerunt. Deinde peracta est 
suffragatio (n. 406) super quaesitum: utrum schema placeat ut basis 
ulterioris elaborationis. 

Interea discepatio prosecuta est et locuti sunt exc.mi PP. DD. Em- 
manuel Fernandez-Conde, ep. Cordubensis, Stephanus Barela, ep. Cze- 
stochoviensis, Sebastianus Soares de Resende, ep. Beirensis, Albertus 
Ndongmo, ep. Nkongsambensis. 

Tandem secretarius generalis communicavit exitum suffragationis 
n. 406: praesentes votantes 1521, placet 1507, non placet 12, placet 
iuxta modum (nullum) 1, votum nullum 1; et exc.mus P. D. Franciscus 
Marty, arch. Remensis, conclusit disceptationem super illud schema. 

Intimata congregatione generali proxima die 25 octobris, hora 9, 
habenda, repositus est S. Evangelii codex et em. mus P. D. card. Euge- 
nius Tisserant preces Agimus... Angelus... recitavit. Congregatio clausa 
est hora 12,30. 

CLII 

Congregatio generalis centesima quinquagesima secunda habita est 
die 25 octobris 1965, feria II, hora nona ante meridiem. Interfuerunt 
2039 Patres, nempe 67 cardinales, 3 patriarchae, 8 primates, 310 archi- 
episcopi, 1514 episcopi, 11 abbates nullius, 11 praelati nullius, 35 prae- 
fecti apostolici, 80 superiores generales. 

Missa de Spiritu Sancto celebrata est, ritu romano, ab exc.mo D. 
Ioanne Suhr, ep. tit. Apisanensi, adm. ap. Hafniae. Pueri Cantores Ra- 
tisbonenses exsecuti sunt cantus: ad Offertorium, ant. Confirma hoc , 
auctore Aichinger; ad Communionem, Factus est , eodem auctore, cum 
Ps. 142 alternatim cum Patribus; post Benedictionem, Laudate Domi- 
num, auctore Palestrina. 

S. Evangelii codex super paratum thronum positus est ab exc.mo 
Ioseph Colago, ep. S. Iacobi Capitis Viridis. 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congre- 
gationis, em .mi card. Iulii Dopfner, arch. Monacensis et Frisingensis, 
atque legit epistolam, quam Secretaria Status miserat ad card. Lienart 
ob illius allocutionem ad Summum Pontificem ex O.N.U. revertentem. 

Item annuntiavit distributionem quorundam fasciculorum et ordinem 
suffragationum. 

Tandem legit Intimationem praefecti Caeremoniarum pro proxima 
sessione publica, et nomina eorum, qui nomine 70 Patrum loqui petie- 
rant circa schema de ministerio et vita presbyterorum. 

Dein exc.mus D. Aemilius Ioseph De Smedt, ep. Brugensis, legit 
relationem circa schema emandatum declarationis de libertate religiosa. 

Ad loquendum, nomine 70 Patrum, de schemate de ministerio et vita 
presbyterorum ex ordine vocati sunt exc.mi PP. DD. Romanus Arrieta, 
ep. Pluviensis, Remigius De Roo, ep. Victoriensis in Ins. Vancouver, 
Paulus Aemilius Charbonneau, ep. Hullensis, Iacobus Flores, ep. Barba- 
strensis, Ioacbim Segedi, ep. tit. Gyspariensis, aux. Crisiensis, Thomas 
Connolly, arch. Seattlensis, Ioseph M. Garcia Lahiguerra, ep. Huelvensis. 

Interim Patribus distributa sunt opuscula: Modi schematis de divina 
revelatione; Decretum de pastorali episcoporum munere in Ecclesia; 
Decretum de accommodata renovatione vitae religiosae; Declaratio de 
Ecclesiae habitudine ad religiones non-christianas , de quibus agendum 
erat in sessione publica. 

Intimata proxima congregatione generali crastina die, hora 9, ha- 

benda, repositus est S. Evangelii codex et em.mus P. D. card. Euge- 
nius Tisserant preces Agimus... Angelus... recitavit. Congregatio clausa 
est hora 11,50. 


CLIU 

Congregatio generalis centesima quinquagesima tertia habita est die 
26 octobris 1965, feria III, hora nona ante meridiem. Interfuerunt 2220 
Patres, nempe 77 cardinales, 3 patriarchae, 8 primates, 346 archiepiscopi, 
1639 episcopi, 11 abbates nullius, 16 praelati nullius, 40 praefecti apo- 
stolici, 80 superiores generales. 

Ante S. Missae celebrationem exc.mus P. D. Iacobus Le Cordier, 
ep. tit. Prienensis, aux. Parisiensis, subsecretarius Ss. Concilii, Patres 
monuit de ordine concelebrationis Missae de Spiritu Sancto, ritu ro- 
mano. Concelebraverunt exc.mi PP. DD. Victor De Zanche, ep. Concor- 
diensis, Carolus Gavilanes Chamorro, ep. Portus Veteris, Nicolaus Grim- 
ley, ep. tit. Thuburbitanus, vic. ap. Capitis Palmensis, Benedictus Gas- 
songo, ep. tit. Cubdensis, aux. Arcis Rousset et rev.mus P. Sighardus 
Kleiner, abb. gen. S. Ord. Cisterciensis. 

Altari inservierunt alumni Seminarii Gallici. Cantus exsecutus est 
Chorus Cappellae Sixtinae. 

S. Evangelii codex super paratum thronum positus est ab exc.mo 
P. D. Ioseph Mueller, ep. Siopolitano. 

Secretarius generalis intimavit: Exeant omnes, et post precem Adsu- 
mus..., a Patribus recitatam, proclamavit nomen moderatoris congrega- 
tionis, em.mi P. D. card. Leonis Ioseph Suenens, arch. Mechliniensis- 
Bruxellensis, atque communicavit distributionem Intimationis pro ses- 
sione publica, necnon fasciculorum decreti de institutione sacerdotali 
et declarationis de educatione christiana, de quibus agendum erat in 
sessione publica. 

Ad loquendum circa schema de ministerio et vita presbyterorum vo- 
cati sunt exc.mi PP. DD. Brian Foley, ep. Lancastrensis, Armandus Fares, 
arch. Catacensis; Henricus Pechuan, ep. Crucis Axeatae; Henricus Com- 
pagnone, ep. Anagninus, Michael Pellegrino, arch. el. Taurinensis. 

Interea peractae sunt suffragationes 407-418 super schema de li- 
bertate religiosa. 

Secretarius generalis, nomine praesidis ac moderatorum Concilii, Pa- 
tres monuit de obligatione participandi congregationes generales, in qui- 
bus fierent suffragationes magni momenti, et communicavit exitum suf- 
fragationis n. 407: praesentes votantes 2232, placet 2031, non placet 
193, placet iuxta modum (nulla) 2, vota nulla 6. 

Intimata proxima congregatione generali sequenti die, hora 9, ha- 
benda, repositus est S. Evangelii codex et em.mus P. D. card. Eugenius 
Tisserant preces Agimus... Angelus... recitavit. Congregatio clausa est 
hora 11,30. 

CLIV 

Congregatio generalis centesima quinquagesima quarta habita est die 
27 octobris 1965, feria IV, hora nona ante meridiem. Interfuerunt 2241 
Patres, nempe 76 cardinales, 3 patriarchae, 8 primates, 350 archiepiscopi, 
1657 episcopi, 11 abbates nullius, 15 praelati nullius, 40 praefecti apo- 
stolici, 81 superiores generales. 

Missa de Spiritu Sancto celebrata est, ritu romano, a rev.mo P. D. 
Iacobo Ireland, praef. ap. de Insulis Malvinis. Cantus exsecutus est 
Chorus Cappellae Sixtinae. Altari inservierunt alumni Societatis Mariae. 

S. Evangelii codex super paratum thronum positus est ab exc.mo 
P. D. Michaele Ol^omendy, arch. Malacensi-Singaporensi. 

Secretarius generalis intimavit: Exeant omnes, et post precem Adsu- 
mus..., a Patribus recitatam, proclamavit nomen moderatoris congrega- 
tionis, em .mi P. D. card. Gregorii Petri Agagianian, atque communica- 
vit obitum exc.mi P. D. Ioseph Do Patrocinio Dias, ep. Beiensis. 

Em.mus P. D. card. Eugenius Tisserant recitavit de profundis... 

Postea secretarius generalis illustravit ordinem agendorum et com- 
municavit exitum suffragationum super schema de libertate religiosa : 
n. 408, praesentes votantes 2234, placet 2000, non placet 228, placet 
iuxta modum (nulla) 2, vota nulla 4; n. 409: praesentes votantes 2236, 
placet 2026, non placet 206, placet iuxta modum (nullum) 1, vota nulla 
3; n. 410: praesentes votantes 2223, placet 2034, non placet 186, pla- 
cet iuxta modum (nulla) 2, votum nullum 1; n. 411: praesentes votan- 
tes 2161, placet 1539, non placet 65, placet iuxta modum 543, vota 
nulla 14; n. 412: praesentes votantes 2161, placet 1715, non placet 68, 
placet iuxta modum 373, vota nulla 5. 

Dein D. Thomas Falis, parochus ex archidioecesi Philadelphiensi 
Latinorum, locutus est, nomine parochorum Auditorum, circa schema 
de ministerio et vita presbyterorum. 

Secretarius generalis monuit Patres de vestibus in sessione publica 
induendis, de modo suffragia ferendi et de subsignatione decretorum iam 
approbatorum. 

Durante congregatione, peractae sunt suffragationes super schema 
de libertate religiosa, nn. 413-417. En exitus suffragationis n. 413: prae- 
sentes votantes 2238, placet 2087, non placet 146, placet iuxta modum 
(nullum) 1, vota nulla 4. 

Moderator intimavit proximam congregationem generalem feria VI, 
hora 9, habendam. Reposito S. Evangelii codice, em. mus P. D. card. Eu- 
genius Tisserant preces Agimus... Angelus... recitavit. Congregatio clausa 
est hora 11,20. 

CLV 

Congregatio generalis centesima quinquagesima quinta habita est die 
29 octobris 1965, feria VI, hora nona ante meridiem. Interfuerunt 2240 
Patres, nempe 76 cardinales, 3 patriarchae, 8 primates, 351 archiepiscopi, 
1640 episcopi, 12 abbates nullius, 15 praelati nullius, 41 praefecti apo- 
stolici, 94 superiores generales. 

Ante S. Missae celebrationem exc.mus P. D. Iacobus Le Cordier, 
ep. tit. Prienensis, aux. Parisiensis, subsecretarius Ss. Concilii, Patribus 
commendavit preces pro omnibus peregrinantibus et iter facientibus. 

Missa celebrata est, ritu armeno, ab exc.mo P. D. Nerses Tayroyan, 
arch. Babylonensi Armenorum. Ritum illustravit exc.mus Georgius Layek, 
arch. Aleppensis Armenorum. Cantus exsecutus est Pontificium Colle- 
gium Armenorum. Altari inservierunt alumni Pontificii Collegii Armeni. 

S. Evangelii codex super paratum thronum positus est ab exc.mo 
P. D. Ioseph Genangi, ep. Kamechliensi Armenorum. 

Secretarius generalis intimavit: Exeant omnes, et post precem Adsu- 
mus..., a Patribus recitatam, proclamavit nomen moderatoris congrega- 
tionis, em .mi P. D. card. Iacobi Lercaro, arch. Bononiensis, atque com- 
municavit obitum exc .morum PP. DD. Leonis Taylor, iam arch. Lago- 
siensis, et Frederici Perez Silva, arch. Truxillensis. 

Em.mus P. D. Eugenius card. Tisserant recitavit de profundis... 

Dein secretarius generalis annuntiavit distributum iri nummum in 
memoriam quartae sessionis Concilii, et communicavit exitum suffraga- 
tionum (circa schema de libertate religiosa) n. 414: praesentes votantes 
2238, placet 1979, non placet 254, placet iuxta modum (nulla) 2, vota 
nulla 3; n. 415: praesentes votantes 2239, placet 2107 , non placet 127 , 
placet iuxta modum (nullum) 1, vota nulla 4; n. 416: praesentes votan- 
tes 2236, placet 1751, non placet 60, placet iuxta modum 417, vota 
nulla 8; n. 417: praesentes votantes 2202, placet 1843, non placet 47, 
placet iuxta modum 307 , vota nulla 5. 

Em.mus P. D. card. Ermenegildus Florit, arch. Florentinus, legit 
relationem circa schema de divina revelatione. 

Dein Chorus S. Ioannis Damasceni ex civitate Essendiensi in Ger- 
mania, sub directione D. Caroli Linke, exsecutus est cantus Otce nas 
(Pater noster ), auctore Alexandro Grecaninov, et V oskeiknite Gospodovi 
(lubilate Deo omnis terra), eodem auctore. 

Deinde peractae sunt suffragationes nn. 423-424 super schema de di- 
vina revelatione. Exc.mus P. D. Andreas Charue, ep. Namurcensis, legit 
relationem circa Modos super capp. III-VI schematis de divina revela- 
tione. Inde peractae sunt super idem schema suffragationes nn. 425-429, 
dum Chorus S. Ioannis Damasceni exsecutus est cantus Chvalide Gospoda 
S Nebes ( Laudate Dominum de caelis ), auctore Sergio Rachmaninov; 
Velicaem, hymnum festi Dormitionis Virginis, auctore Alexandro Kasta- 
ljski; Priidite Poklonimaja (V enite adoremus et procidamus ), auctore 
Sergio Rachmaninov; Bogorodice Devo ( Ave Maria), eodem auctore. 

Tunc secretarius generalis communicavit exitum suffragationum: 
n. 423: praesentes votantes 2194, placet 2169, non placet 23, placet 
iuxta modum (nullum) 1, votum nullum 1; n. 424: praesentes votantes 
2185, placet 2123, non placet 55, placet iuxta modum (nullum) 1, vota 
nulla 6; n. 425: praesentes votantes 2189, placet 2154, non placet 31, 
placet iuxta modum (nulla) 2, vota nulla 2; n. 426: praesentes votantes 
2188, placet 2178, non placet 8, vota nulla 2; n. 427: praesentes vo- 
tantes 2139, placet 2115, non placet 19, vota nulla 5; n. 428: prae- 
sentes votantes 2146, placet 2126, non placet 14, placet iuxta modum 
(nulla) 2, vota nulla 4; n. 429: praesentes votantes 2115, placet 2081, 
non placet 27, placet iuxta modum (nullum) 1, vota nulla 6. 

Intimata proxima congregatione generali die 9 novembris, hora 9,30, 
habenda, repositus est S. Evangelii codex. Em .mus P. D. card. Euge- 
nius Tisserant preces Agimus... Angelus... recitavit. Congregatio clausa 
est hora 11,50. 

CLVI 

Congregatio generalis centesima quinquagesima sexta habita est die 
9 novembris 1965, feria III, hora 9,30 ante meridiem. Interfuerunt 
2159 Patres, nempe 79 cardinales, 2 patriarchae, 8 primates, 344 archi- 
episcopi, 1575 episcopi, 11 abbates nullius, 16 praelati nullius, 38 prae- 
fecti apostolici, 86 superiores generales. 

Missa celebrata est, ritu Byzantino Melchitarum, ab exc.mo P. D. Ef- 
timio Youakim, ep. Mariamnensi Melchitarum, praesidente beat.mo P. 
D. Maximo IV. Patribus distributus est fasciculus: Divina Liturgia 
S. P. N. Ioannis Chrysostomi iuxta Ritum Byzantinum ( Melchitarum ). 
Cantus exsecuti sunt alumni Pontificii Collegii Graecorum in Urbe. 

S. Evangelii codex super paratum thronum positus est ab exc.mo 
P. D. Ioseph Perniciaro, ep. tit. Arbanensi, aux. Planensis Albanorum 
in Sicilia. 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congrega- 

tionis, em.mi P. D. card. Iulii Dopfner, arch. Monacensis et Frisin- 
gensis, atque communicavit obitum exc.morum PP. DD. Adulfi Marx, 
ep. Brownsvillensis, Petri Dib, ep. Cahirensis Maronitarum, Francisci 
Niccoli, ep. Collensis, Aloisii Francisci Frizar Salazar, vic. ap. Tumaco- 
censis, Alfonsi Rodenas, ep. Almeriensis. 

Em.mus P. D. card. Eugenius Tisserant recitavit de profundis... 

Postea secretarius generalis communicavit exitum suffragationum su- 
pra Modos ad capp. IV-VI schematis de divina revelatione-, n. 426 (ad 
cap. IV), praesentes votantes 2188, placet 2178, non placet 8, vota 
nulla 2; n. 427 (ad cap. V): praesentes votantes 2139, placet 2115, non 
placet 19, vota nulla 5; n. 428 (ad cap. VI): praesentes votantes 2146, 
placet 2126, non placet 14, placet iuxta modum (nulla) 2, vota nulla 4; 
n. 429 (super integrum schema): praesentes votantes 2115, placet 2081, 
non placet 27, placet iuxta modum (nullum) 1, vota nulla 6. 

Item annuntiavit distributum iri: Positio et Relatio de Sacrarum 
Indulgentiarum recognitione; Textus emendatus et relationes schematis 
de activitate missionali Ecclesiae; Textus emendatus et relationes sche- 
matis de ministerio et vita presbyterorum; Variationes textus de aposto- 
latu laicorum. 

Tandem secretarius generalis communicavit sequenti die, hora 9, 
coram Summo Pontifice, em.mum card. Hamletum Ioannem Cicognani 
celebraturum esse Missam in suffragium Cardinalium et Patrum conci- 
liarium, qui elapso anno defuncti erant. 

Exc.mus P. D. Franciscus Hengsbach, ep. Essendiensis, legit rela- 
tionem super textum recognitum et Modos circa schema de apostolatu 
laicorum. Dein em.mus P. D. card. Ferdinandus Cento, Paenitentiarius 
Maior, legit introductionem ad relationem super schema de ss. indulgen- 
tiarum recognitione ; et rev.mus D. Ioannes Sessolo, S. Paenitentiariae 
Apostolicae regens, legit relationem super illud schema. 

Secretarius generalis legit epistolam Summi Pontificis ad card. Tis- 
serant circa conclusionem Concilii. 

Interea peractae sunt suffragationes nn. 432-435 super schema de 
apostolatu laicorum. 

Patribus distributi sunt fasciculi, continentes Modos circa schemata 
de activitate missionali Ecclesiae; de ministerio et vita presbyterorum. 

Secretarius generalis communicavit exitum suffragationum {de apo- 
stolatu laicorum ): n. 430, praesentes votantes 2127, placet 2117, non 
placet 10; n. 431: praesentes votantes 2116, placet 2099, non placet 
16, placet iuxta modum (nullum) 1; n. 432: praesentes votantes 2087, 
placet 2075, non placet 12. 

Indicta proxima congregatione generali sequenti die, hora 9, ha- 

benda, repositus est S. Evangelii codex, et em. mus P. D. card. Eugenius 
Tisserant preces Agimus... Angelus... recitavit. Congregatio clausa est 
hora 12,30. 

CLVII 

Congregatio generalis centesima quinquagesima septima habita est 
die 10 novembris 1965, feria IV, hora nona ante meridiem. Interfuerunt 
2228 Patres, nempe 79 cardinales, 2 patriarchae, 8 primates, 351 archi- 
episcopi, 1634 episcopi, 10 abbates nullius, 15 praelati nullius, 42 prae- 
fecti apostolici, 87 superiores generales. 

Ante Missae celebrationem secretarius generalis monuit Patres ut se- 
des suas occuparent, ob adventum Summi Pontificis. S. Evangelii codi- 
cem super paratum thronum posuit rev.mus P. D. Urbanus Murphy, 
praef. ap. Bechuanalandensis, dum Summus Pontifex ingressum fecit in 
aulam et sedem suam petiit. 

S. Missam celebravit, ritu romano, em.mus D. Hamletus Ioannes 
Cicognani, S.R.E. Camerarius, pro cardinalibus ceterisque Patribus con- 
ciliaribus illo anno defunctis. 

Patribus distributus est fasciculus, cui titulus Missa pro Cardinalibus 
et ceteris Patribus hoc anno defunctis. 

Altari inservierunt alumni Pontificii Collegii Hispanici. Cantus exse- 
cutus est Chorus Cappellae Sixtinae, modo gregoriano alternatim cum 
Patribus, secundum ordinem praescriptum in libello, et modo polypho- 
nico, auctore Bartolucci, ad introitum: Requiem aeternam ; ad offerto- 
rium: Domine lesu Christe ; ad communionem: Lux aeterna. 

Post Missam, recitata prece de profundis , Summus Pontifex ex Aula 
discessit. 

Secretarius generalis intimavit: Exeant omnes , et post precem Ad- 
sumus..., a Patribus recitatam, proclamavit nomen moderatoris congre- 
gationis, em.mi P. D. card. Leonis Ioseph Suenens, arch. Mechliniensis- 
Bruxellensis, atque illustravit ordinem agendorum in illa congregatione. 

Dein monuit Summum Pontificem statuisse ut schema de divina re- 
velatione in sessione publica diei 18 novembris deferretur, atque commu- 
nicavit exitum suffragationum circa schema de apostolatu laicorum : 
n. 433, praesentes votantes 2076, placet 2061, non placet 14, votum 
nullum 1; n. 434: praesentes votantes 2097, placet 2089, non placet 8; 
n. 435: praesentes votantes 2109, placet 2100, non placet 6, vota 
nulla 3. 

Deinde illustravit Kalendarium agendorum usque ad finem Conci- 
lii, atque legit principium et finem singulorum capitum schematis de apo- 
stolatu laicorum pro suffragatione super integrum schema (n. 436). 

Rev.mus P. D. Ioannes Schiitte, sup. gen. Societatis Verbi Divini, 
relationem legit super textum emendatum de activitate missionali Ec- 
clesiae. 

De SS. Indulgentiarum recognitione ex ordine locuti sunt em .mi 
PP. DD. cardd. Maximus IV Saigh, patr. Antiochenus Melchitarum, 
Paulus Petrus Meouchi, patr. Antiochenus Maronitarum, Stephanus I 
Sidarouss, patr. Alexandrinus Coptorum, Emmanuel Gongalves Cerejeira, 
patr. Lisbonensis, Laurentius Shehan, arch. Baltimorensis. 

Interim peractae sunt suffragationes n. 436 (super integrum schema 
de apostolatu laicorum) et nn. 437-446 (super schema de activitate mis- 
sionali Ecclesiae). En exitus: n. 436, praesentes votantes 2208, placet 
2201, non placet 2, placet iuxta modum (nulla) 2, vota nulla 3; n. 437: 
praesentes votantes 2207 , placet 2183, non placet 21, placet iuxta mo- 
dum (nulla) 2, votum nullum 1; n. 438: praesentes votantes: 2135, 
placet 2012, non placet 117, placet iuxta modum (nulla) 2, vota nulla 4; 
n. 439: praesentes votantes 2114, placet 2106, non placet 5, vota nulla 3; 
n. 440: praesentes votantes 2128, placet 2083, non placet 11, placet 
iuxta modum (nulla) 27, vota nulla 7; n. 441 (super integrum cap. I 
de activitate missionali Ecclesiae)-, praesentes votantes 2142, placet 1858, 
non placet 7, placet iuxta modum 272, vota nulla 5. 

Moderator intimavit proximam congregationem generalem sequenti 
die, hora 9,30, habendam. Repositus est S. Evangelii codex, et em .mus 
P. D. card. Eugenius Tisserant preces Agimus... Angelus... recitavit. 
Congregatio clausa est hora 12,30. 


CLVIII 

Congregatio generalis centesima quinquagesima octava habita est die 
11 novembris 1965, feria V, hora 9,30 ante meridiem. Interfuerunt 2204 
Patres, nempe 76 cardinales, 2 patriarchae, 8 primates, 339 archiepiscopi, 
1626 episcopi, 10 abbates nullius, 16 praelati nullius, 41 praefecti apo- 
stolici, 86 superiores generales. 

Missa de festo S. Martini celebrata est, ritu romano, ab exc.mo 
P. D. Aemilio Blanchet, arch. tit. Philippopolitano in Thracia, rectore 
Instituti Catholici Parisiensis. Altari inservierunt et cantus exsecuti sunt 
alumni Pontificii Seminarii Lombardi SS. Ambrosii et Caroli in Urbe. 

S. Evangelii codex super paratum thronum positus est ab exc.mo 
P. D. Paulo Tavares, ep. Macaoensi. 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congre- 

gationis, em.mi P. D. card. Gregorii Petri Agagianian, atque annuntiavit 
obitum exc.mi P. D. Michaelis Blecharczyk, ep. tit. Iotani, aux. Tarno- 
viensis. 

Em.mus P. D. card. Eugenius Tisserant recitavit de profundis... 

Dein secretarius generalis communicavit distributum iri fasciculum 
Decreta et Declarationes adprobata et promulgata in Sessione Eublica 
diei 28 mensis octobris anno 1965. Item legit exitum suffragationum 
super schema de activitate missionali: n. 442, praesentes votantes 2161, 
placet 2154, non placet 1; n. 443: praesentes votantes 2175, placet 
2165, non placet, 9, votum nullum 1; n. 444: praesentes votantes 2182, 
placet 2138, non placet 37, placet iuxta modum (nulla) 5, vota nulla 2; 
n. 445 de integro cap. II: praesentes votantes 2116, placet 1982, non 
placet 13, placet iuxta modum 118, vota nulla 3; n. 446: praesentes 
votantes 2166, placet 2160, non placet 4, placet iuxta modum (nullum) 
1, votum nullum 1. 

De SS. Indulgentiarum recognitione locuti sunt em.mi PP. DD. 
cardd. Stephanus Wyszynski, arch. Gnesnensis et Varsoviensis, Ber- 
nardus Alfrink, arch. Ultraiectensis, Beniaminus de Arriba y Castro, 
arch. Tarraconensis, Ioannes Urbani, patr. Venetiarum, Franciscus Ko- 
nig, arch. Vindobonensis, Iulius Dopfner, arch. Monacensis et Frisin- 
gensis. 

Interea peractae sunt suffragationes nn. 447-456 super schema de 
activitate missionali Ecclesiae. En exitus: n. 447, praesentes votantes 
2209, placet 2196, non placet 12, placet iuxta modum (nullum) 1; n. 448 
(super integrum cap. III): praesentes votantes 2209, placet 2066, non 
placet 10, placet iuxta modum 131, vota nulla 2; n. 449: praesentes 
votantes 2165, placet 2138, non placet 18, placet iuxta modum (nulla) 
6, vota nulla 3; n. 450: praesentes votantes 2151, placet 2117, non pla- 
cet 4, placet iuxta modum (nulla) 26, vota nulla 4. 

Intimata proxima congregatione generali sequenti die, hora 9,30, 
habenda, repositus est S. Evangelii codex, et em.mus P. D. card. Euge- 
nius Tisserant recitavit preces Agimus... Angelus... Congregatio clausa 
est hora 12,30. 


CLIX 

Congregatio generalis centesima quinquagesima nona habita est die 
12 novembris 1965, feria VI, hora 9,30 ante meridiem. Interfuerunt 
2182 Patres, nempe 75 cardinales, 2 patriarchae, 7 primates, 340 archi- 
episcopi, 1607 episcopi, 10 abbates nullius, 14 praelati nullius, 40 prae- 
fecti apostolici, 87 superiores generales. 

Missa de festo S. Iosaphat martyris celebrata est, ritu Byzantino 
Ucrainorum, ab em.mo P. D. card. Ioseph Slipyj, arch. maiore Leopoli- 
tano et Metropolita Kievo-Halicensi, concelebrantibus exc.mis PP. DD. 
Iosepb Schmondiuk, ep. Stanfordensi Ucrainorum in U.S.A., Nilo Nico- 
lao Savaryn, ep. Edmontonensi Ucrainorum et presbyteris Chmil et 
Urynchyshyn. Cantus exsecuti sunt alumni Pontificii Collegii Ucraini 
S. Iosaphat. 

S. Evangelii codex super paratum thronum positus est ab exc.mo 
P. D. Ceslao Sipovic, ep. tit. Mariamnitano, vis. dei. ad Bielo-Russicos 
in exsilio. 

Patribus distributum est folium cui titulus: Divina Liturgia iuxta 
ritum Byzantinum IJcrainum... 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congre- 
gationis, em .mi P. D. card. Iacobi Lercaro, arch. Bononiensis, atque 
legit exitum suffragationum super schema de activitate missionali Ec- 
clesiae: n. 451 (super integrum cap. IV): praesentes votantes 2138, 
placet 1816, non placet 11, placet iuxta modum 309, vota nulla 2; 
n. 452: praesentes votantes 2131, placet 2064, non placet 53, placet 
iuxta modum (nulla) 7, vota nulla 7; n. 453: praesentes votantes 2125, 
placet 2105, non placet 16, placet iuxta modum (nullum) 1, vota nulla 3; 
n. 454: praesentes votantes 2142, placet 2101, non placet 37, placet 
iuxta modum (nulla) 2, vota nulla 2; n. 455 (super integrum cap. V): 
praesentes votantes 2153, placet 1428, non placet 9, placet iuxta mo- 
dum 712, vota nulla 4; n. 456 (super integrum cap. VI): praesentes vo- 
tantes 2171, placet 2006, non placet 6, placet iuxta modum 158, votum 
nullum 1. 

Patribus distributus est fasciculus continens partem II schematis 
de Ecclesia in mundo huius temporis. 

Exc.mus P. D. Franciscus Marty, arch. Remensis, legit relationem 
super textum emendatum schematis de ministerio et vita presbyterorum. 

Durante congregatione peractae sunt suffragationes nn. 457-465 su- 
per schema de ministerio et vita presbyterorum. En exitus: n. 457 (su- 
per prooemium et integrum cap. I): praesentes votantes 2154, placet 
1772, non placet 16, placet iuxta modum 361, vota nulla 5; n. 458: 
praesentes votantes 2118, placet 2073, non placet 20, placet iuxta mo- 
dum (nulla) 22, vota nulla 3; n. 459: praesentes votantes 2218, placet 
2095, non placet 16, placet iuxta modum (nulla) 6, votum nullum 1; 
n. 460: praesentes votantes 2114, placet 2073, non placet 35, placet 
iuxta modum (nulla) 6. 

Intimata proxima congregatione sequenti die, hora 9,30, habenda, 



108 


ACTA CONC. VATICANI II - PERIODUS IV 


repositus est S. Evangelii codex, et em. mus P. D. card. Eugenius Tisse- 
rant recitavit preces Agimus... Angelus... Congregatio clausa est hora 
12,35. 


CLX 

Congregatio generalis centesima sexagesima habita est die 13 no- 
vembris 1965, sabbato, hora 9,30 ante meridiem. Interfuerunt 2090 
Patres, nempe 67 cardinales, 2 patriarchae, 6 primates, 318 archiepi- 
scopi, 1552 episcopi, 9 abbates nullius, 15 praelati nullius, 41 praefecti 
apostolici, 80 superiores generales. 

Missa de Spiritu Sancto celebrata est, ritu romano, ab exc.mo P. D. 
Ignatio Phakoe, ep. Leribensi in Basutoland. Cantus exsecutus est Cho- 
rus Cappellae Sixtinae. Altari inservierunt alumni Pontificii Collegii 
Belgici. 

S. Evangelii codicem super paratum thronum posuit exc.mus P. D. 
Constantinus Stella, arch. Aquilensis. 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congre- 
gationis, em.mi P. D. card. Iulii Dopfner, arch. Monacensis et Frisin- 
gensis, atque annuntiavit distributum iri partem I schematis de Ecclesia 
in mundo huius temporis ; textum schematis de divina revelatione, de 
quo agendum erat in sessione publica, die 18 novembris; Adhortatio- 
nem Apostolicam Eostrema sessio. 

Deinde legit exitum suffragationum super schema de ministerio et 
vita presbyterorum: n. 461, praesentes votantes 2120, placet 2016, 
non placet 84, placet iuxta modum (nulla) 17, vota nulla 3; n. 462: 
praesentes votantes 2125, placet 2107, non placet 16, placet iuxta mo- 
dum (nullum) 1, votum nullum 1; n. 463: praesentes votantes 2142, 
placet 2131, non placet 8, placet iuxta modum (nulla) 3; n. 464 (super 
integrum cap. II): praesentes votantes 2129, placet 1548, non placet 9, 
placet iuxta modum 568, vota nulla 4; n. 465 (super cap. III) prae- 
sentes votantes 2134, placet 2037, non placet 2, placet iuxta modum 95. 

Durante congregatione, peractae sunt suffragationes nn. 466-471 
super schema de ministerio et vita presbyterorum. En exitus suffraga- 
tionis n. 466: praesentes votantes 2091, placet 2005, non placet 65, 
placet iuxta modum (nulla) 17, vota nulla 4. 

Intimata proxima congregatione generali feria II, hora 9,30, ha- 
benda, repositus est S. Evangelii codex, et em. mus P. D. card. Euge- 
nius Tisserant preces Agimus... Angelus... recitavit. Congregatio finita 
est hora 11,20. 

CLXI 

Congregatio generalis centesima sexagesima prima habita est die 
15 novembris 1965, feria II, hora 9,30 ante meridiem. Interfuerunt 
2201 Patres, nempe 73 cardinales, 2 patriarchae, 7 primates, 351 ar- 
chiepiscopi, 1617 episcopi, 7 abbates nullius, 16 praelati nullius, 42 
praefecti apostolici, 86 superiores generales. 

Missa de festo S. Alberti Magni celebrata est ab exc.mo P. D. Ioseph 
Schroffer, ep. Eystettensi. Altari inservierunt et cantus exsecuti sunt 
alumni Pontificii Seminarii Romani. 

S. Evangelii codex super paratum thronum positus est ab exc.mo 
P. D. Francisco Cieret de Langavant, ep. tit. Mactaritano. 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congrega- 
tionis, em. mi P. D. card. Leonis Ioseph Suenens, arch. Mechliniensis- 
Bruxellensis, atque communicavit obitum exc.mi P. D. Ioannis Ludo- 
vici Coudert, ep. tit. Rhodiapolitani, adm. ap. Vicariatus Vhitehorsensis. 

Em.mus P. D. card. Eugenius Tisserant recitavit de profundis... 

Deinde secretarius generalis Patres monuit de qualificatione theolo- 
gica doctrinae schematis de divina revelatione, et communicavit exitum 
suffragationum super schema de ministerio et vita presbyterorum: n. 467, 
praesentes votantes 2097, placet 2070, non placet 6, placet iuxta mo- 
dum (nulla) 18, vota nulla 3; n. 468: praesentes votantes 2076, placet 
1434, non placet 11, placet iuxta modum 630, votum nullum 1; n. 469: 
praesentes votantes 2075, placet 2023, non placet 45, placet iuxta mo- 
dum (nulla) 5, vota nulla 2; n. 470: praesentes votantes 2073, placet 
2059, non placet 9, placet iuxta modum (nulla) 4, votum nullum 1; 
n. 471: praesentes votantes 2058, placet 1510, non placet 4, placet iuxta 
modum 544. 

Postea exc.mus P. D. Gabriel Garrone, arch. Tolosanus, legit relatio- 
nem super schema de Ecclesia in mundo huius temporis. 

Exc.mus P. D. Marcus McGrath, ep. S. Iacobi Veraguensis, legit 
relationem circa introductionem eiusdem schematis. 

Durante congregatione peractae sunt suffragationes nn. 472-478 su- 
per schema de Ecclesia in mundo huius temporis. En exitus: n. 472: 
praesentes votantes 2187, placet 2009, non placet 41, placet iuxta mo- 
dum 134, vota nulla 3; n. 473: praesentes votantes 2113, placet 2074, 
non placet 27, placet iuxta modum (nulla) 7, vota nulla 5. 

Intimata proxima congregatione generali sequenti die, hora 9, ha- 

benda, repositus est S. Evangelii codex, et em.mus P. D. card. Eugenius 
Tisserant preces Agimus... Angelus... recitavit. Congregatio clausa est 
hora 12,35. 

CLXII 

Congregatio generalis centesima sexagesima secunda habita est die 
16 novembris 1965, feria III, hora nona ante meridiem. Interfuerunt 
2211 Patres, nempe 76 cardinales, 3 patriarchae, 8 primates, 355 ar- 
chiepiscopi, 1615 episcopi, 11 abbates nullius, 15 praelati nullius, 42 
praefecti apostolici, 86 superiores generales. 

Ante Missae celebrationem exc.mus P. D. Iacobus Le Cordier, Ss. Con- 
cilii subsecretarius, communicavit ordinem ritus atque hortatus est Pa- 
tres ut orarent pro vocationibus sacerdotalibus. Ante Missam Chorus 
Puerorum Cantorum Viennensium exsecutus est cantum: Duo Seraphim, 
auctore Vittoria. 

Missa de Spiritu Sancto, ritu romano, celebrata est ab exc.mo P. D. 
Narcisso Jubany Arnau, ep. Gerundensi. Altari inservierunt alumni Au- 
gustiniani ab Assumptione. Cantus exsecuti sunt alumni Augustiniani 
ab Assumptione. 

Chorus Puerorum Cantorum Viennensium exsecutus est cantus: 
post Communionem, O bone Iesu, auctore Ingegneri; post Missam, Ex- 
sultate Deo, auctore Scarlatti. 

S. Evangelii codex super paratum thronum positus est ab exc.mo 
P. D. Eduardo Schlotterback, ep. tit. Balanensi, vic. ap. Keetmanshoo- 
pensi. 

Secretarius generalis intimavit: Exeant omnes, post precem Ad- 
sumus..., a Patribus recitatam, proclamavit nomen moderatoris congre- 
gationis, em. mi P. D. Gregorii Petri Agagianian, atque annuntiavit di- 
stributum iri: Notificationem de qualificatione theologica doctrinae sche- 
matis de divina revelatione ; textum schematis de apostolatu laicorum, 
de quo agendum erat in sessione publica diei 18 novembris. 

Deinde legit exitum suffragationum super schema de Ecclesia in 
mundo huius temporis : n. 474: praesentes votantes 2133, placet 2088, 
non placet 35, placet iuxta modum (nulla) 8, vota nulla 2; n. 475: prae- 
sentes votantes 2144, placet 2057 , non placet 74, placet iuxta modum 
(nulla) 11, vota nulla 2; n. 476: praesentes votantes 2149, placet 1672, 
non placet 18, placet iuxta modum 453, vota nulla 6; n. 477: praesen- 
tes votantes 2115, placet 2074, non placet 34, placet iuxta modum 
(nulla) 3, vota nulla 4; n. 478: praesentes votantes 2155, placet 2115, 
non placet 35, placet iuxta modum (nulla) 3, vota nulla 2. 

Exc.mus P. D. Franciscus Hengsbach, ep. Essendiensis, relationem 

legit circa recognitionem partis II schematis de Ecclesia in mundo huius 
temporis. 

Durante congregatione peractae sunt suffragationes nn. 479-493, su- 
per schema de Ecclesia in mundo huius temporis. En exitus: n. 479 
(super integrum cap. II, partis I), praesentes votantes 2212, placet 
1801, non placet 18, placet iuxta modum 388, vota nulla 5; n. 480: 
praesentes votantes 2216, placet 2173, non placet 33, placet iuxta mo- 
dum (nulla) 8, vota nulla 2; n. 481: praesentes votantes 2227 , placet 
2169, non placet 45, placet iuxta modum (nulla) 9, vota nulla 4; n. 482 
(super integrum cap. III partis I): praesentes votantes 2223, placet 
1727, non placet 25, placet iuxta modum 467, vota nulla 4; n. 483: 
praesentes votantes 2227, placet 2107, non placet 113, placet iuxta mo- 
dum (nulla) 3, vota nulla 4; n. 484: praesentes votantes 2222, placet 
209 5, non placet 112, placet iuxta modum (nulla) 11, vota nulla 4; 
n. 485 (super integrum cap. IV partis I): praesentes votantes 2202, 
placet 1817, non placet 99, placet iuxta modum 284, vota nulla 2; 
n. 486: praesentes votantes 2149, placet 2106, non placet 39, vota nulla 
4; n. 487: praesentes votantes 2150, placet 2052, non placet 91, placet 
iuxta modum (nulla) 4, vota nulla 3; n. 488: praesentes votantes 2163, 
placet 2011, non placet 140, placet iuxta modum (nulla) 10, vota nulla 2. 

Intimata proxima congregatione generali sequenti die, hora 9, ha- 
benda, repositus est S. Evangelii codex, et em.mus P. D. card. Euge- 
nius Tisserant preces Agimus... Angelus... recitavit. Congregatio clausa 
est hora 12,25. 

CLXIII 

Congregatio generalis centesima sexagesima tertia habita est die 
17 novembris 1965, feria IV, hora nona ante meridiem. Interfuerunt 
2262 Patres, nempe 75 cardinales, 3 patriarchae, 8 primates, 358 archi- 
episcopi, 1661 episcopi, 11 abbates nullius, 16 praelati nullius, 44 prae- 
fecti apostolici, 86 superiores generales. 

S. Missa de Spiritu Sancto celebrata est, ritu romano, a rev.mo P. D. 
Georgio Tomzinski, priore gen. Ordinis Fratrum S. Pauli Primi Eremi- 
tae. Altari inservierunt et cantus exsecuti sunt alumni Congregationis 
SS. Cordium Iesu et Mariae. 

S. Evangelii codicem super paratum thronum posuit exc.mus P. D. 
Villelmus Fitzgerald, ep. tit. Zernensis, aux. Portus Hispaniae. 

Secretarius generalis intimavit: Exeant omnes , et post precem Ad- 
sumus..., a Patribus recitatam, proclamavit nomen moderatoris congre- 
gationis, em.mi P. D. Iacobi Lercaro, arch. Bononiensis, atque annun- 
tiavit distributum iri fasciculum continens Modos circa schema de liber- 

tate religiosa, et Ordo Concelebrationis et Methodus servanda in Publica 
Sessione Concilii Oecumenici Vaticani II die 18 novembris 1965. 

Deinde legit exitum suffragationum super schema de Ecclesia in mundo 
huius temporis : n. 489 (super prooemium et cap. I partis II), praesen- 
tes votantes 2157, placet 1596, non placet 72, placet iuxta modum 484, 
vota nulla 5; n. 490: praesentes votantes 2158, placet 1202, non placet 
52, placet iuxta modum (nulla) 2, vota nulla 2; n. 491: praesentes vo- 
tantes 2125, placet 2058, non placet 61, placet iuxta modum (nulla) 2, 
vota nulla 4; n. 492 (super integrum cap. II): praesentes votantes 2146, 
placet 1909, non placet 44, placet iuxta modum 185, vota nulla 8; 
n. 493: praesentes votantes 2162, placet 2115, non placet 40, placet 
iuxta modum (nulla) 2, vota nulla 5. 

Praeterea secretarius generalis illustravit modum distributionis nu- 
mismatum Observatoribus, Auditoribus, Peritis atque Patres monuit de 
subscriptione decretis sessionis publicae. 

Tandem illustravit qualificationem constitutionis pastoralis de Eccle- 
sia in mundo huius temporis. 

Durante congregatione, super illud schema peractae sunt suffraga- 
tiones nn. 494-504. En exitus: n. 494, praesentes votantes 2260, pla- 
cet 2182, non placet 68, placet iuxta modum (nulla) 4, vota nulla 6; 
n. 495: praesentes votantes 2233, placet 2157, non placet 68, placet 
iuxta modum (nulla), 3, vota nulla 5; n. 496 (super integrum cap. III 
partis II): praesentes votantes 2253, placet 1740, non placet 41, placet 
iuxta modum 469, vota nulla 3; n. 497: praesentes votantes 2261, pla- 
cet 2188, non placet 70, vota nulla 3; n. 498: praesentes votantes 2217, 
placet 2145, non placet 66, placet iuxta modum (nulla) 5, votum nul- 
lum 1. 

Intimata proxima congregatione generali feria VI, hora 9, habenda, 
repositus est S. Evangelii codex, et em.mus P. D. card. Eugenius Tisse- 
rant preces Agimus... Angelus... recitavit. Congregatio clausa est ho- 
ra 11,50. 

CLXIV 

Congregatio generalis centesima sexagesima quarta habita est die 
19 novembris 1965, feria VI, hora nona ante meridiem. Interfuerunt 
2268 Patres, nempe 78 cardinales, 4 patriarchae, 8 primates, 368 archi- 
episcopi, 1651 episcopi, 11 abbates nullius, 14 praelati nullius, 42 prae- 
fecti apostolici, 92 superiores generales. 

Missa celebrata est, ritu Byzantino-Hungarico, ab exc.mo P. D. Nico- 
lao Dudas, ep. Hajdudoroghensi. Cantus exsecuti sunt alumni Pontifi- 
cii Collegii Germanico-Hungarici. 

S. Evangelii codex super paratum thronum positus est ab exc.mo 
P. D. Paulo Bresanoczy, ep. tit. Rotariensi, adm. ap. Agriensi. 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congrega- 
tionis, em.mi P. D. card. Iulii Dopfner, arch. Monacensis et Frisingen- 
sis, atque communicavit obitum exc.mi P. D. Aegidii Lari, arch. tit. 
Tyrensis. 

Em.mus P. D. card. Eugenius Tisserant recitavit de profundis... 

Praeterea secretarius generalis communicavit distributum iri: D. Ali- 
ghieri, La Divina Commedia, donum Summi Pontificis; II viaggio di 
Paolo VI in India ... ; opusculum continens Litt. Enc. Pauli Pp. VI My- 
sterium Fidei. 

Tandem illustravit ordinem quattuor ultimarum congregationum et 
legit exitum suffragationum super schema de Ecclesia in mundo huius 
temporis : n. 499, praesentes votantes 2241, placet 1970, non placet 54, 
placet iuxta modum 210, vota nulla 7; n. 500: praesentes votantes 2242, 
placet 2081, non placet 144, placet iuxta modum (nulla) 12, vota nulla 5; 
n. 501: praesentes votantes 2170, placet 2122, non placet 43, placet 
iuxta modum (nullum) 1, vota nulla 4; n. 502: praesentes votantes 
2200, placet 2126, non placet 65, placet iuxta modum (nulla) 3, vota 
nulla 6; n. 503: praesentes votantes 2218, placet 2165, non placet 33, 
placet iuxta modum (nulla) 17, vota nulla 3; n. 504: praesentes votan- 
tes 2227, placet 1656, non placet 45, placet iuxta modum 523, vota 
nulla 3. 

Deinde exc.mus P. D. Aemilius Ioseph De Smedt, ep. Brugensis, le- 
git relationem super Modos circa schema de libertate religiosa. 

Durante congregatione, super illud schema peractae sunt suffragatio- 
nes nn. 507-511, dum Chorus Associationis S. Mariae a Colle Subla- 
censi, magistro rev.mo D. Aloisio Nocilli, exsequitur cantus: Exsultate 
lusti, 4 vocibus disparibus, auctore Viadana; Tu es Petrus, 4 vocibus 
disparibus, auctore Armando Antonelli; Ave Maria, 4 vocibus dispari- 
bus, auctore Vittoria; Super flumina Babylonis, 4 vocibus mixtis, auc- 
tore Palestrina; Vergine Chiara, 5 vocibus mixtis, auctore Palestrina; 
Nigra sum sed formosa, 5 vocibus disparibus, auctore Palestrina; O bone 
Iesu, 4 vocibus mixtis, auctore Palestrina; Loda il Signore, 4 vocibus 
mixtis, auctore J. S. Bach. 

Intimata proxima congregatione generali die 30 novembris habenda, 
hora 9, repositus est S. Evangelii codex, et em.mus P. D. card. Euge- 
nius Tisserant recitavit preces Agimus... Angelus... Congregatio clausa 
est hora 11,40. 


8 

CLXV 

Congregatio generalis centesima sexagesima quinta habita est die 
30 novembris 1965, feria III, hora nona ante meridiem. Interfuerunt 
2241 Patres, nempe 77 cardinales, 4 patriarchae, 8 primates, 379 archi- 
episcopi, 1618 episcopi, 10 abbates nullius, 13 praelati nullius, 42 prae- 
fecti apostolici, 90 superiores generales. 

Summus Pontifex, comitantibus archipresbytero Basilicae S. Petri, 
em.mo P. D. card. Paulo Marella, et secretario generali Concilii, exc.mo 
P. D. Pericle Felici, cum Praelatis Domus Pontificiae ingressus est in 
aulam conciliarem et ad sedem suam accessit. 

S. Evangelii codex super paratum thronum positus est ab exc.mo P. 
D. Ioseph Khoury, arch. Tyrensi Maronitarum. 

Secretarius generalis Patres hortatus est ut, durante Missa, orare 
vellent pro omnibus, qui in bellis huius saeculi interempti sunt. 

Concelebraverunt, iuxta ritum Ecclesiae Antiochenae Maronitarum, 
em.mus P. D. card. Paulus Petrus Meouchi, patr. Antiochiae Maroni- 
tarum, et quidam archiepiscopi et episcopi Ecclesiae Maronitarum. 

Patribus distributus est fasciculus Divina Liturgia iuxta Ritum Ec- 
clesiae Antiochiae Maronitarum, celebrata die 30 Novembris 1963. 
Cantus exsecutus est Chorus Monachorum Ordinis Libanensis Maroni- 
tarum. Ritum illustravit rev. P. Ignatius Kbalife S.I. 

Post Missam Summus Pontifex benedictionem impertiit et ex aula 
discessit. 

Secretarius generalis proclamavit nomen moderatoris congregationis, 
em.mi P. D. card. Gregorii Petri Agagianian, et communicavit obitum 
exc.morum PP. DD. Aloisii Yanez Tagle Ruiz, ep. Angelorum in Chile, 
et Stephani Uzdoczy-Zadrovecz, ep. tit. Domeziopolitani. 

Em.mus P. D. card. Eugenius Tisserant recitavit de profundis... 

Dein secretarius generalis annuntiavit distributum iri schema de pre- 
sbyterorum ministerio et vita (textus recognitus et Modi); Intimationem 
pro sessione publica diei 7 decembris 1965; fasciculum continentem 
Missas S. Ioannis Baptistae et S. Ioseph, sequentibus diebus celebrandas. 

Rev.mus P. D. Ioannes Schiitte, superior generalis Societatis Verbi 
Divini, legit relationem super Modos circa schema de activitate missio- 
nali Ecclesiae. 

Postea secretarius generalis legit exitum suffragationum super schema 
de libertate religiosa : n. 507: praesentes votantes 2242, placet 1989, 
non placet 246, placet iuxta modum (nulla) 3, vota nulla 4; n. 508: 
praesentes votantes 2200, placet 1957 , non placet 237 , placet iuxta mo- 
dum (nulla) 2, vota nulla 4; n. 509: praesentes votantes 2210, placet 

1989, non placet 217 , placet iuxta modum (nulla) 2, vota nulla 2; n. 510: 
praesentes votantes 2228, placet 2033, non placet 190, placet iuxta 
modum (nullum) 1, vota nulla 4; n. 511 (super integrum schema): prae- 
sentes votantes 2216, placet 1954, non placet 249, placet iuxta modum 
(nulla) 7, vota nulla 6. 

Praeterea secretarius generalis communicavit proiectionem teniolae 
documentariae de itinere Summi Pontificis Pauli VI in Indiam, ad Pa- 
latium « Pio » die 2 decembris, hora 17,30. 

Item Patres invitavit ad celebrationem pro Christianorum unitate, ad 
basilicam S. Pauli, die 4 decembris, hora 17. 

Durante congregatione, peractae sunt suffragationes nn. 512-521 
super Modos circa schema de activitate missionali Ecclesiae. En exitus: 
n. 512: praesentes votantes 2229, placet 2209, non placet 20; n. 513: 
praesentes votantes 2210, placet 2189, non placet 18, vota nulla 3; 
n. 514: praesentes votantes 2162, placet 2133, non placet 26, vota 
nulla 3. 

Intimata proxima congregatione generali feria V die 2 decembris 
habenda, hora nona, repositus est S. Evangelii codex, et em .mus P. D. 
card. Eugenius Tisserant recitavit preces Agimus... Angelus... Congrega- 
tio clausa est hora 12,10. 

CLXVI 

Congregatio generalis centesima sexagesima sexta habita est die 2 de- 
cembris 1965, feria V, hora nona ante meridiem. Interfuerunt 2296 
Patres, nempe 74 cardinales, 4 patriarchae, 8 primates, 384 archiepi- 
scopi, 1665 episcopi, 11 abbates nullius, 14 praelati nullius, 43 prae- 
fecti apostolici, 93 superiores generales. 

S. Evangelii codicem super paratum thronum posuit exc.mus P. D. 
Andreas Creemers, ep. Bondoensis. 

Ante Missam, exc.mus P. D. Iacobus Le Cordier, Ss. Concilii sub- 
secretarius, monuit Missam de S. Ioseph, Concilii patrono, celebrari pro 
Ecclesiae unitate. 

Missa concelebrata est, ritu romano, ab exc.mis PP. DD. Ioseph 
D’Angelo Neto, arch. de Pouso Alegre, Ioseph Pronti, ep. Nucerino- 
Tadinensi, Alberto Fletcher, ep. Petriculano, Theodosio Moreno, ep. Hua- 
razensi (qui omnes iubilaeum sacerdotale vel episcopale celebrabant), 
Mauritio Rigaud, ep. Apamiensi, Gregorio Garavita, ep. tit. Cyparis- 
siensi, aux. Villavicentiensi, Roberto Caceres, ep. Melensi. 

Chorus Puerorum Cantorum « a la croix de bois » Parisiensium, ma- 
gistro R. D. Rogerii Delsinne, cantus exsecutus est. 

Altari inservierunt alumni Pontificii Collegii Nepomuceni. 

Secretarius generalis intimavit: Exeant omnes , et post precem Ad- 
sumus..., a Patribus recitatam, proclamavit nomen moderatoris congre- 
gationis, em.mi P. D. card. Iacobi Lercaro, arch. Bononiensis, atque 
communicavit obitum exc.mi P. D. Ioseph Albers, ep. Lansingensis. 

Em.mus P. D. card. Eugenius Tisserant recitavit de profundis... 

Dein secretarius generalis communicavit exitum suffragationum supra 
Modos circa schema de activitate missionali Ecclesiae : n. 515, praesen- 
tes votantes 2161, placet 2142, non placet 16, vota nulla 3; n. 516: 
praesentes votantes 2169, placet 2147, non placet 22; n. 517: prae- 
sentes votantes 2169, placet 2112, non placet 54, vota nulla 3; n. 518: 
praesentes votantes 2168, placet 2152, non placet 14, vota nulla 2; 
n. 519: praesentes votantes 2195, placet 2175, non placet 18, vota 
nulla 2; n. 520: praesentes votantes 2186, placet 2159, non placet 24, 
placet iuxta modum (nullum) 1, vota nulla 2; n. 521 (super integrum 
schema): praesentes votantes 2182, placet 2162, non placet 18, placet 
iuxta modum (nullum) 1, votum nullum 1. 

Patribus distributus est fasciculus continens Modos circa partem I 
schematis de Ecclesia in mundo huius temporis. 

Exc.mus P. D. Franciscus Marty, arch. Remensis, legit relationem 
supra modos circa schema de presbyterorum ministerio et vita. 

Durante congregatione, peractae sunt suffragationes nn. 522-527 
super illud schema, dum Pueri Cantores Parisienses exsequuntur can- 
tus: Jubilate Deo , auctore Bouzignac; Ego sum Fanis vivus, auctore Pa- 
lestrina; Nous sommes tous des freres, auctore Rogerio Delsinne; La Nuit, 
auctore Rameau; Enfants de tous pays, auctore Macias. 

Exc.mus D. Gabriel Garrone, arch. Tolosanus, legit relationem su- 
per Modos circa schema de Ecclesia in mundo huius temporis. 

Secretarius generalis communicavit exitum suffragationum super Mo- 
dos circa schema de presbyterorum ministerio et vita : n. 522, praesentes 
votantes 2298, placet 2291, non placet 5, placet iuxta modum (nullum) 
1, votum nullum 1; n. 523: praesentes votantes 2301, placet 2262, 
non placet 38, votum nullum 1. 

Intimata proxima congregatione generali sabbato, hora 9, habenda, 
repositus est S. Evangelii codex, et em.mus P. D. card. Eugenius Tisse- 
rant recitavit preces Agimus... Angelus... Congregatio clausa est ho- 
ra 11,40. 

CLXVII 

Congregatio generalis centesima sexagesima septima habita est die 
4 decembris 1965, sabbato, hora nona ante meridiem. Interfuerunt 
2246 Patres, nempe 73 cardinales, 4 patriarchae, 8 primates, 372 archi- 

episcopi, 1624 episcopi, 10 abbates nullius, 13 praelati nullius, 46 prae- 
fecti apostolici, 96 superiores generales. 

Unus e caeremoniariis ordinem Missae celebrationis communicavit. 

S. Evangelii codex super paratum thronum positus est ab exc.mo 
P. D. Ludo vico Dadoglio, arcb. tit. Leriensi. 

Exc.mus P. D. Iacobus Le Cordier, Ss. Concilii subsecretarius, an- 
nuntiavit Missam offerri pro iis, qui persecutionem patiebantur propter 
iustitiam. 

Missa de S. Ioanne Baptista celebrata est, ritu romano, ab exc.mo 
P. D. Irenaeo Dud, ep. tit. Barcuseno, vic. ap. Wavensi. 

Altari inservierunt et cantus exsecuti sunt alumni Congregationis 
S. Mariae Montis Oliveti O.S.B. 

Secretarius generalis intimavit: Exeant omnes, et post precem Ad- 
sumus..., a Patribus recitatam, proclamavit nomen moderatoris congre- 
gationis, em.mi P. D. card. Iulii Dopfner, arch. Monacensis et Frisin- 
gensis, atque annuntiavit in proxima congregatione generali omnibus 
Patribus distributum iri, ut donum Summi Pontificis, anulum aureum 
necnon diploma (nominatim) participationis Concilii. 

Praeterea legit nuntium reverentiae et gratitudinis Observatorum ad 
Patres conciliares, et epistolam em.mi card. Wyszinski circa millenna- 
rium catholicismi Poloniae. 

Tandem legit exitum suffragationum supra Modos circa schema de 
presbyterorum ministerio et vita\ n. 524: praesentes votantes 2278, 
placet 2261, non placet 15, vota nulla 2; n. 525: praesentes votantes 
2271, placet 2243, non placet 27, votum nullum 1; n. 526: praesentes 
votantes 2268, placet 2254, non placet 11, vota nulla 3; n. 527 (super 
integrum schema) praesentes votantes 2257 , placet 2243, non placet 11, 
vota nulla 3. 

Item annuntiavit, sequenti feria II, distributum iri numisma argen- 
teum ex parte Syndaci et Consilii Comunalis Urbis Romae, qui etiam 
invitabant Patres ad coetum, die 7 post meridiem. 

Durante congregatione peractae sunt suffragationes nn. 528-539 su- 
per Modos circa schema de Ecclesia in mundo huius temporis. En exi- 
tus: n. 528, praesentes votantes: 2230, placet 2153, non placet 72, 
placet iuxta modum (nullum) 1, vota nulla 4; n. 529: praesentes vo- 
tantes 2238; placet 2103, non placet 131, placet iuxta modum (nulla) 3, 
votum nullum 1; n. 530: praesentes votantes 2236, placet 2166, non 
placet 68, placet iuxta modum (nullum) 1, votum nullum 1; n. 531: 
praesentes votantes 2230, placet 2165, non placet 62, placet iuxta mo- 
dum (nullum) 1, vota nulla 2; n. 532: praesentes votantes 2228, placet 
2149, non placet 15, vota nulla 4. 

Intimata proxima congregatione generali feria II, hora 9, habenda, 
repositus est S. Evangelii codex, et em.mus P. D. card. Eugenius Tisse- 
rant recitavit preces Agimus... Angelus... Congregatio clausa est hora 12. 


CLXVIII 

Congregatio generalis centesima sexagesima octava habita est die 

6 decembris 1965, feria II, hora nona ante meridiem. Interfuerunt 2387 
Patres, nempe 82 cardinales, 4 patriarchae, 8 primates, 407 archiepi- 
scopi, 1717 episcopi, 11 abbates nullius, 15 praelati nullius, 47 prae- 
fecti apostolici, 96 superiores generales. 

Missa in honorem SS. Apostolorum Petri et Pauli celebrata est, ritu 
Byzantino Ruthenorum Americae Septemtrionalis, ab exc.mo P. D. Nico- 
lao Elko, ep. Pittsburgensi Ruthenorum. 

Altari inservierunt et cantus exsecuti sunt alumni Pontificii Colle- 
gii Russici. 

S. Evangelii codex super paratum thronum positus est ab exc.mo 
P. D. Martino Johnson, arch. Vancuverensi. 

Secretarius generalis intimavit; Exeant omnes, et post precem Ad- 
sumus..., a Patribus recitatam, proclamavit nomen moderatoris congre- 
gationis, em. mi P. D. card. Leonis Ioseph Suenens, arch. Mechliniensis- 
Bruxellensis, atque legit exitum suffragationum supra Modos circa schema 
de Ecclesia in mundo huius temporis-, n. 533, praesentes votantes 2209, 
placet 2047, non placet 155, placet iuxta modum (nullum) 1, vota nulla 
6; n. 534: praesentes votantes 2226, placet 2137, non placet 81, vota 
nulla 8; n. 535: praesentes votantes 2212, placet 2110, non placet 98, 
placet iuxta modum (nullum) 1, vota nulla 3; n. 536: praesentes 
votantes 2214, placet 2086, non placet 121, vota nulla 7; n. 537: prae- 
sentes votantes 2201, placet 1710, non placet 483, placet iuxta modum 
(nulla) 2, vota nulla 6; n. 538: praesentes votantes 2174, placet 2039, 
non placet 128, vota nulla 7; n. 539: praesentes votantes 2174, placet 
1873, non placet 293, placet iuxta modum (nullum) 1, vota nulla 7. 

Patribus distributa sunt: decreta de divina revelatione et de aposto- 
latu laicorum, iam in publica sessione approbata; schema de presbyte- 
rorum ministerio et vita, de quo agendum erat in sessione publica, diei 

7 decembris 1965; Ordo Concelehrationis et Methodus servanda in pu- 
blica sessione Concilii Oecumenici Vaticani II die 7 decembris 1967; 
Bulla Indictionis lubilaei extraordinarii; numisma argenteum Urbis Ro- 
mae; anulum aureum cum diplomate Summi Pontificis. Secretarius gene- 
ralis legit textum diplomatis et bullae indictionis lubilaei extraordinarii. 

Interea peracta est suffragatio n. 540 super integrum schema de Ec- 
clesia in mundo huius temporis. En exitus: n. 540, praesentes votan- 
tes 2373, placet 2111, non placet 251, placet iuxta modum (nullum) 1, 
vota nulla 10. 

Tandem secretarius generalis et moderator Patres allocuti sunt. Hora 
12,20 repositus est S. Evangelii codex et em. mus P. D. card. Eugenius 
Tisserant preces Agimus... Angelus... recitavit. 




SESSIO PUBLICA VI 

QUA CONCILII VATICANI SECUNDI 
PERIODUS QUARTA INCHOATUR 


14 Septembris 1965 




SESSIO PUBLICA VI 
14 septembris 1965 


Die 14 septembris 1965, feria III, in festo Exaltationis S. Crucis, 
hora nona, Concilii Oecumenici Vaticani II periodus quarta sollemniter 
inchoata est. 

Patres praesentes 2.245: cardinales 89, patriarchae 4, primates 7, 
archiepiscopi 336, episcopi 1.660, abbates nullius 10, praelati nul- 
lius 14, praefecti apostolici 40, superiores generales 85. 

Santa Missa de festo Exaltationis S. Crucis concelebrata est ad al- 
tare papale Basilicae S. Petri a Summo Pontifice Paulo VI cum viginti sex 
Patribus conciliaribus, 1 secundum ritum latinum. Cf. Ordo concelebra- 
tionis et ritus servandus initio quartae sessionis Concilii Oecumenici Vati- 
cani II die 14 septembri 1965. 


1 Cum Summo Pontifice concelebraverunt omnes Patres, qui munus exerce- 
bant in Concilio dirigendo, scii. 12 membra consilii praesidendae; 4 delegati seu 
moderatores; membra commissionis de coordinandis Concilii laboribus; secretarius 
generalis et 5 subsecretarii Concilii: em .mi ac rev.mi DD. cardd. Eugenius Tisse- 
rant, ep. suburb. Ostiensis, Portuensis et S. Rufinae, S. Collegii decanus; Hamletus 
Ioannes Cicognani, ep. suburb. Tusculanus; Achilles Lienart, ep. Insulensis in Gal- 
lia; Ignatius Gabriel Tappouni, patr. Antiochenus Syrorum; Gregorius Petrus Aga- 
gianian; Normannus Thomas Gilroy, arch. Sydneyensis in Australia; Franciscus 
Spellman, arch. Neo-Eboracensis in Statibus Foederatis Americae Septemtrionalis; 
Ioseph Frings, arch. Coloniensis in Germania; Ernestus Ruffini, arch. Panormi- 
tanus in Italia; Antonius Caggiano, arch. Bonaerensis in Argentina; Ioseph Siri, 
arch. Januensis in Italia; Iacobus Lercaro, arch. Bononiensis in Italia; Stephanus 
Wyszynski, arch. Gnesnensis et Varsaviensis in Polonia; Ioannes Urbani, patr. Ve- 
netiarum in Italia; Carolus Confalonieri; Iulius Dopfner, arch. Monacensis et Fri- 
singensis in Germania; Bernardus Alfrink, arch. Ultraiectensis in Hollandia; Leo 
Ioseph Suenens, arch. Mechliniensis-Bruxellensis in Belgio; Laurentius Ioseph 
Shehan, arch. Baltimorensis in Statibus Foederatis Americae Septemtrionalis; Fran- 
ciscus Roberti; exc.mi DD. Pericles Felici, arch. tit. Samosatensis; Philippus Nabaa, 
arch. Berytensis et Gibailensis Melchitarum in Libano; Casimirus Morcillo Gonza- 
lez, arch. Matritensis-Complutensis in Hispania; Ioannes Krol, arch. Philadelphien- 
sis Latinorum in Statibus Foederatis Americae Septemtrionalis; Villelmus Kempf, 
ep. Limburgensis in Germania; Iacobus Le Cordier, ep. tit. Prienensis, aux. Pari- 
siensis in Gallia. 

1. Processio et Missa 

Hora 9, exc.mis patriarchis, archiepiscopis, episcopis ceterisque Pa- 
tribus sua quaeque loca in aula conciliari iam occupantibus, Summus 
Pontifex ingressum fecit in Basilicam Vaticanam, comitantibus em.mis 
cardinalibus et patribus concelebrantibus, dum chorus et omnes praesen- 
tes cantant antiphonam Tu es Petrus..., alternatim cum versiculis Ps. 131. 

Post brevem orationem ad altare papale, Summus Pontifex alternatim 
cum concelebrantibus omnique populo preces ad gradus altaris dicit. 
Ritus prosecutus est modo indicato in Ordine concelebrationis... 

Rev.mus D. Petrus Mattioli, Auditor S. R. Rotae, ad legile episto- 
lam legit. 

Primus e concelebrantibus, em.mus P. D. Eugenius card. Tisserant, 
Evangelium legit. 

Post recitationem antiphonae ad Offertorium, duo concelebrantes, 
scii, exc.mi DD. Casimirus Morcillo Gonzalez, arch. Matritensis-Com- 
plutensis, et Villelmus Kempf, ep. Limburgensis, panem et vinum ad 
altare tulerunt, dum chorus Cappellae Sixtinae cantat mottetum Per tuam 
Crucem..., quinque vocibus, auctore Morales. 

Post communionem Summi Pontificis, dum concelebrantes se com- 
municant, chorus recitat antiphonam ad Communionem, deinde cantat 
aliquos versus hymni Adoro te..., quinque vocibus, auctore Bartolucci. 

Sollemni Benedictione a Summo Pontifice impertita, Missa finita est. 


2. Quartae Periodi inchoatio et fidei professio 

Summus Pontifex, postquam paramenta Missae deposuerit, pluviale 
induit, sine mitra, accepit Codicem Sancti Evangelii et, comitantibus 
em.mis DD. cardd. diaconis Alfredo Ottaviani et Arcadio Larraona, prae- 
euntibus ceteris em.mis DD. cardinalibus et concelebrantibus (excepto 
exc.mo D. secretario generali Concilii), sollemniter procedit usque ad 
altare conciliare ibique, super paratum thronum, Evangelii Codicem 
statuit. 

Chorus Cappellae Sixtinae cantavit antiphonam Exaudi nos, Do- 
mine..., quinque vocibus, auctore Bartolucci. 

Postea Summus Pontifex ad solium accessit, et Patres conciliares, 
duo tantum, nomine ceterorum, ex unoquoque ordine, scii.: cardinales, 

patriarchae, archiepiscopi, episcopi, abbates et superiores generales Ordi- 
num Mendicantium, « oboedientiam » praestiterunt. Chorus et Patres 
simul cantaverunt, modo gregoriano, antiphonam Tu es Petrus... 

Em.mus cardinalis Protodiaconus, elata voce, dixit: Orate, et, post 
breve temporis spatium, Summus Pontifex praecinit hymnum Veni, Crea- 
tor Spiritus..., quem chorus Cappellae Sixtinae et Patres alternatim pro- 
secuti sunt: chorus quidem musica polyphonica, auctore Bartolucci, Pa- 
tres vero cantu gregoriano. Quo finito, Summus Pontifex versiculos et 
orationes recitavit. 

Deinde exc.mus P. D. Pericles Felici, arch. tit. Samosatensis, Ss. Con- 
cilii secretarius generalis, monuit: 

Patres, qui primum Concilio participant, velint mecum professionem 
fidei emittere, stando. In fine professionis, omnes mecum pronuntiabunt 
verba, quae habentur in libro Missae hodie distributo, pag. 36, n. 13. 
Stando, igitur, Patres, qui debent professionem emittere..., et iuramen- 
tum praestabunt tacto pectore. 

Exc.mus secretarius generalis legit textum professionis fidei: « Ego 
Pericles, Archiepiscopus titulo Samosatensis, firma fide credo et profiteor 
omnia et singula quae continentur in Symbolo fidei quo Sancta Romana 
Ecclesia utitur ... quantum in me erit curaturum. ( Tacto pectore) Et 
ego iuro in omnibus, ac per omnia iuxta formulam nuper perlectam. Sic 
me Deus adiuvet et haec Sancta Dei Evangelia ». 

Omnes Patres, qui professionem emiserunt, folium subscripserunt 
et assignatoribus tradiderunt. 


3. Summi Pontificis allocutio * 

Venerabiles Fratres, 

In hoc laetamur admodum, quod quartae Sessionis Concilii Oecu- 
menici Vaticani secundi initium in nomine Domini facere possumus. 

Principio Deo Patri nostro omnipotenti, per Iesum Christum eius 
Filium et Salvatorem nostrum, et in Spiritu Sancto Paracleto, sanctam 
Ecclesiam alente et gubernante, laudes gratesque habendas esse cense- 
mus, quod ad hoc feliciter perducti sumus, ut huius sacrosanctae Synodi 
oecumenicae extremum conventum cogeremus; summo videlicet com- 
munique consilio moti, ut primum dedito firmoque animo haereremus 


* 


A.A.S., 57 (1965), pp. 794-805. 

divinis verbis; ut tum fraterno more essemus in catholica fide penitus 
consentientes; ut deinde liberam ardentemque operam plurimis quae- 
stionibus daremus, ad nostram religionem, in primisque ad naturam 
munusque Ecclesiae Dei pertinentibus; ut post unanimo studio arctiora 
necteremus communionis vincula cum christianis fratribus, adhuc a Nobis 
seiunctis; ut tum sincero proposito ad mundum amicitiae et salutis 
nuntium mitteremus; ut postremo demissa firmaque mente fore spe- 
raremus, ut a Dei misericordia, quamvis indigni, necessaria auxilia im- 
petraremus, quibus fulti nostrum Pastorum munus amanti, alacri, de- 
vinctoque animo coleremus. 

Grande profecto quiddam est hoc Concilium! Quam ob rem gau- 
deant vehementer animi nostri, quod nobis illud tribuitur, ut tam magna 
et composita caerimonia unitatem aspectabilis Ecclesiae celebremus: 
unitatem dicimus, quam hic iucunde professi sumus non extrinsecus 
magis quam in intimis animis nostris, ob mutuam, quae inter nos orta 
est, cognitionem, et ob eas alacres congressiones, in quibus et commu- 
niter Deum precati sumus, et una simul res perpendimus, et invicem 
colloquia seruimus, et in eadem denique sententia fuimus: id semper 
seduli et laeti spectantes, ut eam unitatem pariter referremus, pariter 
adiuvaremus, quam quasi pulcherrimam certamque hereditatem, et tam- 
quam supremam hortationem Christus Apostolis reliquit. Gaudeant 
— iterum dicimus — animi nostri, quod per hanc singularissimam 
congregationem, quae, statuto anni tempore, in hac Basilica, memoriae 
sacra Petri Apostoli, Christi Ecclesiae aspectabilis fundamenti, iam tertio 
habita est, cuiusque nunc quarta incipit Sessio, catholica Hierarchia 
verbis expressit, firmavit, illustravitque vincula illius concordis et uni- 
vocae consensionis, qualem, qui multiplicem humanarum gentium va- 
rietatem, itemque acerbissimas discordias, homines in contrarias partes 
distrahentes, cernat, coalescere posse neget; qualem, ex contrario, no- 
stra opera, ad rem veritatemque feliciter traductam, arcanam nempe 
et catholicam, ante oculos nostros versari videmus. 

Qua de re in mentem occurrunt Nostram illa verba eximii Doctoris, 
eiusdemque veteris et Sancti Decessoris nostri Leonis magni: cumque 
hanc venerabilium consacerdotum meorum splendidissimam frequentiam 
video , angelicum nobis in tot sanctis sentio interesse conventum } 

Atque nobiscum universa Ecclesia, cuius tum Pastores sumus tum 
personam gerimus, gaudeat, id intellegens et sentiens, se nobiscum con- 
gregari, seque ea animorum consensione totam perfundi, qua, si vigila- 
verit, non poterit quin inflammetur. 


1 Sermo II in anniversario die suae assumptionis, PL 54, 143. 

Grande quiddam hoc est Concilium! Quapropter, cum ob certam 
eius sessionum iterationem fieri possit, ut animi nostri minus novitate 
afficiantur huius maximi momenti et ponderis conventus, hortamur, ne 
ob eam rem minus attenti minusque mirabundi in eventum quod cele- 
bramus, intueamur; sed ut potius rei ipsius consuetudo, ab iteratione 
horum coetuum profecta, nos magis idoneos magisque pios efficiat ad 
magnam, multiplicem, mysticam huius conventus significationem per- 
scrutandam. Ne quis ergo nostrum — quaesumus — gravissimam huius- 
modi horam neglegentia praetereat; neve ea quae e singulari hac re 
experiendo collecta sunt, permixte cum tot usitatisque casibus implicet, 
quibus nostrae cotidianae vitae exercitatio continetur. Illud praeterea 
tenendum est — hoc diligentissime meminerimus! — in hac nostra 
congressione non unos nos interesse, cum nobiscum sit Christus, in 
cuius nomine congregati sumus , 2 quique in terrestri hac vita nostrum 
iter praesens comitatur . 3 

Ex officio, quo tenemur, persequendi plena mentis assensione extre- 
mum hoc Concilii tempus, in nos grave manat onus, quod quisque in 
intimo animo suo aestimet oportet, atque cum peculiaribus suis mora- 
libus et spiritualibus conformationibus congruere iubeat. Ne nos pigeat, 
Fratres dilectissimi, multiplicibus et instantibus curis, quae nos ma- 
neant, tempus hoc anteferre meditationis, ut animos nostros, ut par est, 
opportune inclinemus ad reconditam Dei actionem cum nostra nescimus 
quo modo coniungendam. Quae coniunctio, si, ad gratiam quod attinet, 
semper est in effectione, praecipua tamen ratione et modo efficitur, cum 
in medio est Ecclesiae fortuna; quemadmodum reapse fit cum Concilium 
celebratur. Nam in huiusmodi causa optime in nos cadit haec sancti Pauli 
sententia: Dei enim sumus adiutores : 4 5 non quo nobis hoc sumere possi- 
mus, ut ad Dei actionem efficacitatem ipsi adiungamus, sed quod spera- 
mus fore ut tenuis et prompta alacritas nostra robur praemiumque a Dei 
actione capiat. Equidem non ignoramus, Concilium hoc nostrum, cum in 
exitu erit, ea sacra et formidolosa Apostolorum verba esse usurpaturum: 
visum est ... Spiritui Sancto et nobis? Necesse est igitur nos omni studio 
niti, ut Spiritus Sancti actio non solum cum nostra coniungatur, sed 
ut eam etiam penitus afficiat, illustret, corroboret, sanctamque praestet. 
Quo autem studio nobis sit enitendum pariter novimus, cum in Apoca- 


2 Cf. Mt. 18, 20. 

3 Cf. Mt. 28, 20. 

4 1 Cor. 3, 9. 

5 Act. 15, 28. 

lypseos libro 6 Ecclesiarum primigeniarum Pastoribus — Angelis ap- 
pellatis — huius generis nuntius apostolicus septies iniungatur: Qui 
habet aurem, audiat quid Spiritus dicat ecclesiis. Hoc ergo primum 
omnium nobis praecipitur, ut proximis diebus, inter hos extremos Con- 
cilii coetus, occultae Paracleti voci aures iterum iterumque praebeamus; 
utque sinamus Spiritum Sanctum in animos nostros eam profundere 
caritatem, quae in sapientiam, hoc est in eam iudicii aequitatem iuxta 
excellentissimas scientiae rationes, vertatur, cuius ope ad Deum, a quo 
inenarrabile hoc donum accepit, mens hominis ascendat, atque adeo 
quaevis eiusdem cogitatio, quaevis eiusdem actio, in amorem, inque ca- 
ritatem transeat. A Deo orta caritas in caritatem mutatur, quae ad 
Deum ascendit, et eo spectat, ut ab homine ad Deum revertatur. 

Hic progressus caritatis peculiaris nota esse debet extremae huius 
partis Synodi nostrae oecumenicae. Oportet quam maxime valeamus ad 
eum progressum caritatis in nobismetipsis perficiendum, ut hoc tempus 
plenitudine vitali insigne, quod Ecclesiae contigit, altissimam signifi- 
cationem et vim efficientissimam accipiat. Caritate oportet incitemur 
ac dirigamur ad veritates, quas hic in sua luce ponere nitimur, et ad 
proposita, quae hic statuere volumus: quae quidem veritates et pro- 
posita annuntiata ab hoc Concilio, quod ipsum est instrumentum aucto- 
ritatis pastoralis celsissimae et amantissimae, non sunt nisi significatio- 
nes caritatis. Ad hanc igitur veritatem sequendam, sive in doctrinis 
tradendis, sive in edendis normis, caritas nos perducat, memores diluci- 
dae sententiae Sancti Augustini: nullum{que) bonum perfecte noscitur, 
quod non perfecte amatur . 7 

Nec difficile esse videtur Concilio nostro Oecumenico notam actus 
caritatis imprimere: actus nempe caritatis vehementis ac triplicis: erga 
Deum, erga Ecclesiam, erga genus humanum. 

1. Imprimis nos ipsos, Venerabiles Fratres, inspiciamus. Nonne ex 
convocatione Concilii in ea condicione versamur, quae aliter appellari 
nequit quam animorum contentio et spiritualis conatus? Ea convocatio 
a torpore vitae cotidianae nos abduxit ac plenam conscientiam divinae 
vocationis et muneris nostri in nobis excitavit, vires exstimulavit in 
nobis latentes, mentesque nostras inflammavit spiritu prophetiae, qui 
proprius est Ecclesiae Dei. Eadem nos movit, ut necessitatem et officium 
sentiremus fidem nostram palam profitendi, Dei laudes celebrandi, Chri- 
sto prorsus adhaerendi, in mundo enuntiandi mysterium Revelationis 
et Redemptionis. Nonne haec omnia e caritate oriuntur? In haec veluti 


6 Apoc. 2,1-3, 22 . 

7 De diversis quaest. 83 ; PL 40 , 24 . 

rostra arcessiti, unde mundus hodiernus circumspectatur, nubibus dubi- 
tationis ac tenebris neglegentiae religionis coopertus, quodammodo in 
regionem lucis divinae ascendimus; hoc spirituale fastigium adepti, nos 
ipsi, socii et fratres hominum, inter quos vitam degimus, nobis visi su- 
mus emersisse e terra, ex eius rebus implicatis et perditis, atque solem 
vitae clarum et calidum cernere, secundum illud: et vita erat lux homi- 
num-, 8 quinimmo nobis visi sumus Deum, Patrem nostrum, cum humili- 
tate, filiorum in modum, cum gaudio, in spiritu et veritate, alloqui; ei, 
canendo et flendo, laudes tribuere propter magnam gloriam eius, quae 
hodie ex aucta cognitione universitatis rerum est magis manifesta, feli- 
citatem nostram ei significare, quod nomen suum, regnum suum, volun- 
tatem suam nobis revelavit; ac deinde patefacere dolorem, quo mundus 
vexatur, gravem molestiam et immanitatem miseriarum nostrarum et 
errorum late serpentium. Sed hic fortes, magis quam umquam alias, 
nos esse sentimus propter certam persuasionem, quam habemus et quae 
animos nostros singulari cum vi pulsat, eosque monet nos esse defenso- 
res spiritus, tutores fortunae hominum, verae spei nuntios. Nonne haec 
est caritas, de qua in divinis litteris hoc verbis praeclaris et significan- 
tibus dicitur: credimus caritati, quam habet Deus in nobis ? 8 9 

Concilium enim in vicissitudines mundi huius aetatis inseritur ut 
eventus, quo ratione praestantissima, clarissima, humanissima affirmatur 
religio sublimis, non ab hominibus excogitata, sed revelata a Deo; quae 
posita est in necessitudine, naturam extollente et amoris plena, quam 
ipse ineffabilis Pater, per Christum Filium suum et Fratrem nostrum, 
in Spiritu Sancto vivificante cum humano genere constituit. 

2. En autem altera ratio caritatis nostrae, Concilii propriae; siqui- 
dem, hoc proferentes sentimus nos solos non esse. Unus populus sumus, 
videlicet populus Dei. Nos efficimus Ecclesiam Catholicam. Efficimus 
societatem singularem, visibilem simul et spiritualem. Concilium aper- 
tius nos monet Ecclesiam nostram esse societatem innixam in unitate 
fidei et universalitate amoris. Cum de perfecta et superiore consortione 
sociali comparanda agitur, de quaestione scilicet summi momenti in 
historia hominum, quae solvi non posse videtur — satis est de perenni 
illo casu Babylonio cogitare, hac aetate acerbissimis eventibus compro- 
bato — eadem consortio quoad principia pro nobis est absoluta, licet 
re vera solum virtualiter sit ad effectum deducta. Novimus tamen solu- 
tionem, quam habemus, non posse deficere, scilicet communionem qua 
inter nos coniungimur et ad quam hortamur, quia non in rationibus 

8 Io. 1 , 4 . 

9 1 Io. 4 , 16 . 

deformis obsequii unius cuiusvis hominis vel societatis innititur, sed in 
principio religioso quod permutari non potest: in amore videlicet erga 
homines, quos non propter merita eorum vel utilitates nostras amamus, 
sed propter caritatem Dei. Ecclesia numquam antea, ex quo, recens ab 
ortu erat cor unum et anima una , 10 affirmando, vivendo et laetando, ita 
voluit, oravit et concupivit, ut mystica unitas, quam Christus ei con- 
cedit, perfecte compleretur, quemadmodum in huius Concilii celebra- 
tione. Oportebat quasi experiendo cognosceremus unitatem, qua omnes 
familia ac templum Dei et Corpus Christi Mysticum efficimur, dum res 
huius aetatis nostrae turbulente aguntur, dum aliae perturbationes in 
posterum praevidentur, dum animadvertimus continenter discordias inter 
homines spe destitutos concitari, dum contra populi ad consociationem 
coniunctionemque irrevocabiliter progrediuntur; oportebat inter nos 
congrederemur, sentiremus nos fratres esse, osculum pacis invicem prae- 
beremus, ut paucis verbis dicamus, inter nos diligeremus sicut Christus 
dilexit nos. 

Mutuus amor iam hic ita est manifestatus et manifestatur, ut, in 
historia praesenti et futura, huius Concilii peculiaris nota evadat. Ex 
hoc profecto responsum capiet homo cupiens Ecclesiam describere quod 
attinet ad hoc tempus magni momenti et periculi pro eius vita: quid 
fecit, ita interrogabit, Ecclesia Catholica tempestate illa? Eam amavisse 
respondebitur. Amabat animo pastorali, ut omnes noverunt, quamvis 
altitudo et divitiae huius amoris difficile per spiciantur, quem Christus 
e pectore Simonis Petri, paenitentia et ardore commoti, ter exprompsit 
(meministisne? dicit Simoni Petro lesus: Simon loannis, diligis me plus 
his? Dicit ei: Etiam, Domine, tu scis quia amo te. Dicit ei [lesus]: 
Pasce oves meas ). 11 Sane, mandatum, ex amore Christi profectum, gre- 
gem eius pascendi, adhuc vim suam obtinet, et causa est cur haec Sedes 
exsistat, quemadmodum ad vos, Venerabiles Fratres, adhuc pertinet, 
et causa est, cur vestrae Sedes sint; hodie vero nova cum conscientia 
et vi illud a nobis affirmatur. Hoc Concilium asserit Ecclesiam esse socie- 
tatem, quae in amore innitatur regaturque amore! 

Ecclesia, quo tempore Concilium nostrum celebrabatur, amabat — ita 
dicetur — ; amabat animo missionali. Neminem latet hanc Sacrosanctam 
Synodum unicuique recto proboque Ecclesiae Catholicae filio praece- 
pisse, ut esset apostolus, eamque studium apostolicum eo provexisse, ut 
universos complecteretur homines cuiusvis generis, omnes nationes, 
cunctos civium ordines. Hic sollemniter enuntiata est — et velimus id 


10 Act. 4, 32 . 

11 Io. 21 , 15 . 

factum esse in omne aevum — universalitas amoris, superantis etiam 
vires eorum, qui ei adversantur vel qui postulant, ut plane et ad fortis- 
simorum hominum exemplum se aliis addicat. 

Sane quidem Ecclesia, cum Concilium Vaticanum secundum ageba- 
tur, amabat animo oecumenico, id est animo qui humiliter blandeque 
aperiebatur omnibus fratribus christianis, perfecta communione nondum 
coniunctis cum hac Ecclesia nostra, quae est una, sancta, catholica et 
apostolica. 

Quodsi huius Concilii tractationibus nota frequens et animos permo- 
vens inerat, haec sine dubio ad gravem spectabat quaestionem de resti- 
tuenda omnium Christianorum unitate, quam Christus voluit, de diffi- 
cultatibus, quae obstant, de spe, quae affulget. Nonne, Venerabiles Fra- 
tres et reverendi ac dilecti Observatores, haec est nota caritatis? 

3 . Neque huic universali Synodo, quae tota in nomine Christi eiusque 
Ecclesiae vertitur, atque adeo indolem certam habet certisque finibus 
circumscribitur, dicere licet se omnia absolvisse, si excludat, ignoret et 
neglegat utilitates aliorum innumerabilium hominum, quibus bonum, quo 
nos sine merito nostro f ruimur, non obtigit; scilicet qui in hoc beatis- 
simo regno Dei, quod est Ecclesia, non sunt congregati. 

Non ita est, non ita. Amor enim, quo communio nostra roboratur, 
nos non segregat ab hominibus, non sinit nos ab aliis esse alienos nostris- 
que tantum commodis servire. Quinimmo, amor, utpote cum a Deo pro- 
veniat, universalitatem persequi nos docet; veritas nostra impellit nos 
ad caritatem; meministis hortamentum Apostoli: veritatem facientes in 
caritate} 1 Hic vero, in hoc Coetu, eiusmodi praeceptum caritatis, quod 
enuntiatur, nomen sacrum et grave accipit: dicitur scilicet suscepti of- 
ficii ratio; Sanctus vero Paulus ad hoc significandum utitur verbo ur- 
gendi: caritas Christi urget nos} 1 Hoc modo toti generi humano nos 
obligari sentimus. Omnibus debitores sumus. 14 Ecclesia, in hoc mundo, 
non se ipsam tantum, quasi finem, spectat, sed cunctis hominibus inservit; 
eius est Christum apud universos et singulos homines et populos, quam 
amplissime et animo ardentisimo praesentem efficere; hoc est munus 
ipsius. Ea est nuntia amoris, ea est fautrix verae pacis, haec Christi 
iterans verba: ignem veni mittere in terram} 1 Ut huius etiam rei con- 
scia fieret, ut hoc palam ediceret, opus Ecclesiae fuit; cuius rei oppor- 
tunitatem Concilium praebuit. 


12 Eph. 4, 15. 

13 2 Cor. 5, 14. 

14 Cf. Kom. 1, 14. 

15 Lc. 12, 49. 



132 


ACTA CONC. VATICANI II - PERIODUS IV 


Num oblivisci fas erit, huc tamquam ad suum exitum confluere cur- 
sum historiae salutis, hoc est divini amoris terrenas vicissitudines? Num 
nos effugiet, Ecclesiam, huius Concilii ope, plenius ac perfectius con- 
sciam factam esse sive de se ipsa, seu de reconditis consiliis Dei, qui 
dilexit mundum sive de natura muneris sui, quod dives ac ferax sem- 
per exstitit vitalium veluti germinum ad novo vigore donandam hominum 
societatem? 

Concilium Oecumenicum praeterea Ecclesiae, atque in primis omni- 
bus nobis, prospectum praebet ad mundum universum: quid Ecclesia, 
quid nos aliud agere possumus, nisi hunc contemplari atque diligere? 17 
Quare in hac mundi contemplatione haec Sessio, quae initium habet, 
potissimum versabitur; deinde ac praesertim accedet amor; amorem 
dicimus, erga homines qui hodie sunt, ut sunt, ubi sunt, scilicet erga 
homines universos. 

Aliter quidem sentiunt atque alia se gerunt ratione, qui ad humanum 
cultum promovendum longe diversa statuunt principia, cuiusmodi sunt 
potentia, opes, doctrina, contentiones, privatae utilitates: Ecclesia vero 
amoris necessitatem edicit. Ac revera Concilium publica ac sollemnis 
amoris significatio sane est erga hominum societatem. Christus adsit 
nobis, ut ita reapse contingat. 

Hoc loco animum Nostrum cogitatio subit, quae minime congruere 
videtur cum hac suavi vehementique Nostrae humanae et christianae 
benevolentiae effusione, qua singulos homines et singulos populos ter- 
rarum orbis complectimur. Revera ex acerbo ac praesenti semper rerum 
usu perspectum hoc habemus, quod etiam amor, immo fortasse prae- 
sertim amor, comites habet ac gignit neglectionem, repugnantiam, con- 
temptum, simultatem. Ac revera nullum lacrimabile eventum, nullus 
miserandus casus comparari potest cum Christi immolatione, cui pro- 
fecto suus amor et inimicorum odium causa fuerunt, cur ipse supplicium 
crucis pertulerit. Saepe ars amandi in patiendi artem convertitur. 

Haud secus res se habent ad Ecclesiam quod attinet: an ipsa ab 
amandi studio recedet, propterea quod eius amori insidiae et impedi- 
menta opponuntur? 

Rursus audite Sancti Pauli verba: Quis nos separabit a caritate Chri- 
sti ?; 18 ac mente recolite adversos casus, quod Apostolus, quasi illos 
provocans, subinde enumerat, ut admoneat, nihil esse quod nos a cari- 
tate Christi separare possit aut debeat, famvero hoc Concilium a Deo 


16 Io. 3, 16. 

17 Cf. Mc. 10, 21. 

18 Rom. 8, 35. 

pie postulat, ut gaudio affici mereatur, sicut primi Apostoli , 19 si forte 
pro nomine Iesu contumeliae ipsi tolerandae sint. Nam gravis adhuc et 
acerba contumelia huic pacifico Concilio infertur; non pauci enim ex 
iis, qui una vobiscum praesentes hic adesse debuerant, Venerabiles Fra- 
tres, iniuste prohibiti sunt quominus Nobis, qui eos arcessivimus, obtem- 
perare possent. Quod profecto palam ostendit, graves etiamnunc acerbas- 
que vigere vexationes, quibus in non paucis Nationibus Catholica Ec- 
clesia opprimitur, atque de industria opera datur eidem exstinguendae 
atque eradicandae. Haec dum Nobiscum reputamus, tristitia oppletur 
animus Noster, cum pro dolor animadvertamus, mundum sane longe 
procul adhuc abesse a veritate, a iustitia, a libertate, ab amore, boc est 
a pace, ut verbis utamur Decessoris Nostri Ioannis XXIII . 20 

Nos vero cum fideliter viae ac rationi huius Concilii obsecundare ve- 
limus, ad haec duplici amoris significatione respondebimus, cuius altera 
ad Fratres Nostros spectat, qui in aerumnis versantur. Utinam Angeli 
Dei ipsis annuntient, Nos eis salutem dicere, ad eos mentes cogitationes- 
que Nostras semper convertere, eosque impenso amore prosequi! Ad 
suum solacium Nostri illi Fratres plane persuasum habeant, exemplum 
suum in Ecclesiae gloriam transire. Faciant igitur, ut communionem 
illam caritatis, qua Ecclesiae adhaerent, ne flendo exstinguant, sed spe- 
rando corroborent. 

Alteram vero amoris significationem ad eos pertinere volumus, qui 
Christum eiusque Ecclesiam oppugnant, ac Dei cultores timore vexa- 
tionibusque debilitant; scilicet erga eos Nos gerimus ad normam humi- 
lis supernaeque caritatis, quam divinus Magister nobis praecepit: Dili- 
gite inimicos vestros ... et orate pro persequentibus, et calumniantibus 
vos . 21 Quare boc Concilium clare quidem et firmiter rectam doctrinam 
tuebitur; quod autem ad eos attinet, qui praeiudicatis opinionibus per- 
moti contra religionem, aut iniustis ducti propositis adversus Ecclesiam, 
eam tantopere afflictant, erga eos, dicimus, Concilium, potius quam dam- 
nare aliquos, sensus bonitatis et pacis testari exoptat et pro iisdem Deum 
precabitur. Reipsa, Venerabiles Fratres, nos omnes Deum amanter pre- 
cabimur, ut misericordiam illam, quam nobis imploramus, iis quoque di- 
largiri dignetur. Amor dumtaxat apud omnes victor triumphet. 

Atque etiam pax inter homines triumphet! Pacem dicimus, quae 
hisce ipsis diebus veluti vulneratur atque cruentatur acribus populorum 
conflictionibus, qui pace tantopere egent! Flagrantissimum votum, ne 


19 Cf. Act. 4, 41. 

20 Cf. Litt. Enc. Pacem in terris. 

21 Mt. 5, 44. 

hac quidem hora, tacere possumus, eo spectans ut bellum restinguatur, 
ut mutuum honoris concordiaeque officium inter populos tandem redin- 
tegretur, ut postremo pax quam primum semperque triumphet! 

Hic orationem Nostram concludimus, qua quidem nihil aliud specta- 
vimus, nisi ut significatio huius postremae Sessionis Concilii Oecume- 
nici clarius pateret, eiusque proposita novo vigore firmarentur. Ut vobis 
in comperto est, nullum eorum argumentorum tetigimus, de quibus in 
hoc consessu vobis erit disputandum atque decernendum; at silentium 
Nostrum significatione non vacat, immo vero palam declarat, Nos data 
opera siluisse, ne scilicet verba Nostra libero vestrarum opinionum cur- 
sui impedimentum inferre possent. 

Nonnulla tamen silentio praeterire nolumus. 

Ac primum memoris gratique animi Nostri sensus patefacere cupimus 
iis omnibus, qui apud Commissiones et Subcommissiones operam dede- 
runt, eximiam quidem et diligentem, ut proxime excutienda Schemata 
in aptiorem formam redigerentur. De quibus Schematibus qualecumque 
vos iudicium tuleritis, nihilominus omnes quotquot in ea exaranda stu- 
dium, tempus, laborem contulerunt, laudem et gratiam merentur. 

Deinde Nosmetipsi vobis iam praenuntiare gaudemus, Episcoporum 
Synodum, secundum huius Concilii optata et vota, mox constitutum iri; 
quae quidem Episcopis constabit maxima ex parte a Coetibus Episco- 
porum variarum Nationum approbatione Nostra nominandis; eandem- 
que Romanus Pontifex convocabit pro Ecclesiae necessitatibus, ut Sacro- 
rum Pastorum consilio et opera adiuvetur, quotiescumque ad commune 
Ecclesiae bonum et utilitatem id Ipsi opportunum visum fuerit. Super- 
vacaneum addere censemus, huiusmodi auxiliatricem operam sacrorum 
Antistitum oportere plurimum cedat in bonum Sanctae Sedis et universae 
Ecclesiae, peculiarique modo prosit cotidianis laboribus Romanae Cu- 
riae: cui a Nobis tanta est habenda gratia, ob maximi momenti Nobis 
latum auxilium; quo Nos, quemadmodum Episcopi in sua quisque dioe- 
cesi, pro Nostris apostolicis sollicitudinibus assidue indigemus. Nuntii 
et normae de hac re in notitiam huius Concilii quam primum perferen- 
tur. Nos vero carere noluimus honore et gaudio haec breviter vobiscum 
communicandi, ut Nosmetipsi rursus vobis significaremus Nostram fidu- 
ciam, Nostram fraternam coniunctionem. Novum huiusmodi institutum, 
eximium sane ac spei plenum, patrocinio Beatissimae Mariae Virginis 
commendamus. 

Quod postremo loco vobis significare cupimus, iam compertum habe- 
tis. Siquidem agitur de proposito annuendi invitationi, quae Nobis facta 
est, ut ad Consilium Nationum Unitarum in sua Neo-Eboracensi sede 
Nos conferremus, anno vicesimo expleto, postquam hoc omnium gen- 

tium Consilium conditum est. Hoc autem iter, Deo volente, inter hanc 
Concilii Sessionem, brevissimo temporis spatio peragemus, ut ad eos, 
qui illic una congregati Nationum personam gerunt, Nostri obsequii 
testimonium Nostrumque pacis nuntium afferamus. Plane confidimus, 
cum Nostro hoc pacis nuntio vestram omnium consensionem coniunctum 
iri. Non alio enim consilio ducimur, quam ut vox Nostra concentum 
referat vocum vestrarum; quae quidem voces apostolici muneris vobis, 
sicut Nobis, a Christo concrediti, semper annuntiant et precantur con- 
cordiam, iustitiam, fraternum amorem, pacem inter homines a Deo di- 
lectos et bona praeditos voluntate. 

Reliquum est, ut qua par est reverentia vos singulos universos in 
Christo salvere ex animo iubeamus, Fratres Nostri, sive Orientis sive 
Occidentis, qui in hoc Concilio praesentes adestis. 

Peculiare etiam obsequii et benevolentiae testimonium deferre placet 
excellentissimis viris, qui ad Legatorum Corpus pertinent. Item omnes 
Observatores grato animo salutamus; gaudio affecti atque honori Nobis 
habentes, quod eos hic praesentes cernere licet, eosdem de sincera Nostra 
observantia certiores facere volumus. Salutamus denique Auditores, Audi- 
trices, Peritos, Nobis sane carissimos, ac ceteros omnes qui assistunt aut 
operam collocant in Concilio celebrando, ac viros praesertim qui nuntiis 
dandis sunt addicti, sive scriptis, sive radiophonicis et televisificis instru- 
mentis. Extremum, Apostolicam Benedictionem universis impertimus. 

4. Sessionis conclusio 

Post allocutionem Summi Pontificis, exc.mus secretarius generalis, 
benedictione Summi Pontificis accepta, e suggesto admonuit: 

Faveatis, Patres venerabiles! Sedeatis. De mandato Summi Pontifi- 
cis, crastina celebrabitur centesima duodetricesima congregatio genera- 
lis huius Sacrosancti Concilii, hora nona, ut suetum est. In hac Congre- 
gatione incipiet disceptatio schematis de libertate religiosa [plausus]. 

Congregatio initium habebit hora nona; attamen, cum crastina sedes 
assignandae sint, rogo vos, venerabiles Patres, ut saltem hora octava cum 
tribus quadrantibus in hac Basilica vos stetis. 

In congregatione generali, a crastina ac deinceps, habebitur Missa 
iuxta novum ordinem approbatum a Sacra Rituum Congregatione. Vos 
invenietis in vestris subselliis librum liturgicum, ut ita dicam, in quo 
invenientur omnes caeremoniae et precationes et schemata Missarum 
quae celebrabuntur durante hac quarta et ultima periodo Concilii, simul 
cum cantibus. 

Hodie, post meridiem, uti nostis, celebrabitur sollemnis supplicatio 
paenitentialis, nempe habebitur processio a Basilica Sessoriana Sanctae 
Crucis in Ierusalem usque ad Archibasilicam Lateranensem . 1 Omnes Pa- 
tres humanissime invitantur. Patres, qui volunt et valent processioni 
participare (spatium est septingentorum metrorum), se paratos habeant 
hora quinta cum dimidio in Basilica Sessoriana et processioni participa- 
bunt. Alii vero exspectent ante Archibasilicam Lateranensem. Postquam 
Summus Pontifex benedictionem impertitus fuerit cum reliquia Sanctae 
Crucis ante Basilicam, omnes Patres cum Summo Pontifice Archibasili- 
cam ingredientur, ex ordine quidem, et in Archibasilica ritus sacer finem 
habebit. 

Videatis, Patres venerabiles: omnes illi qui utuntur autocinetis no- 
stri Secretariatus, iisdem vehiculis transvehentur ad Basilicas praedictas. 
Ergo exspectent vehicula ita ut commode possint se transferre ad Basili- 
cas, nempe ad locum sollemnis processionis. 

Habitus est rochetum cum mantelleta, sine mozzeta. 

Omnia dixi, ni fallor. Ergo, congregatio generalis centesima duode- 
tricesima habebitur crastina, practice hora octava cum tribus quadran- 
tibus. 

Gratias multas, Patres venerabiles! 

Deinde Summus Pontifex omnibus praesentibus Apostolicam Bene- 
dictionem impertitur: 

Summus Pontifex: Sit nomen Domini benedictum! 

3 -. Ex hoc nunc et usque in saeculum. 

Summus Pontifex: Adiutorium nostrum in nomine Domini. 

Qui fecit caelum et terram. 

Summus Pontifex: Benedicat vos Omnipotens Deus, Pater et Filius 
et Spiritus Sanctus. 

3 -. Arnen! 

Summus Pontifex, renuens sedem gestatoriam, pedibus discedit, 
praeeuntibus DD. cardinalibus et Patribus Concelebrantibus, dum cho- 
rus et omnes praesentes cantant antiphonam Tu es Petrus... alternatim 
cum versiculis Ps. 131. 


1 Processione P enitenziale in occasione deWapertura della IV sessione dei Con- 
cilio Ecumenico Vaticano II , a cura di G. Nolli-A. Del Giudice, Roma 14 set- 
tembre 1963 ( pro manuscripto). 

Exc.mus P. D. Pericles Felici, arch. tit. Samosatensis, Ss. Con- 
cilii secretarius generalis : Ad loca vestra, venerabiles Patres, quia ventu- 
rus est Summus Pontifex. 

Summus Pontifex, una cum tribus Praelatis domus suae et exc.mo 
secretario generali Concilii, intravit in aulam, veniens ex parte dextra 
transepti Basilicae, omnibus Patribus plaudentibus, et ivit in locum sibi 
praeparatum, inter mensam moderatorum et altare conciliare, ad mis- 
sam participandam. 

Unus ex caeremoniariis : Hodie, festum Septem Dolorum B. Mariae 
Virginis. Indicationes pro Missa inveniuntur in folio particulari, quod 
una cum libello Missarum pro tota periodo Concilii distributum est. 

Missam celebrat exc.mus D. Bernardus Cazzaro, Ordinis Servorum 
Mariae, Vicarius Apostolicus Aysenensis in Chilia (Cile). 

Deinde fit processio ad inthronizandum librum Evangeliorum et ad 
introitum Missae. Canitur antiphona ad introitum cum psalmo. 

Post inthronizationem Codicis Evangeliorum recitatur Kyrie et pro- 
sequitur Missa. 

Postea exc.mus secretarius generalis monuit: Exeant omnes! 

Summus Pontifex accessit ad sedem suam, in medio mensae Consilii 
Praesidentiae, et, preces Adsumus recitavit una cum omnibus praesen- 
tibus. 

Secretarius generalis : Venerabiles Patres, hac die, 15 septembris, 
Summus Pontifex promulgavit Litteras Apostolicas Motu Proprio datas, 
quibus Synodus Episcoporum pro universa Ecclesia constituitur [plausus]. 

Litterae incipiunt a verbis Apostolica sollicitudo. 

Nunc, venia obtenta a Sanctissimo Domino, em.mus card. Paulus 
Marella Motu proprio illustrabit. Postea legam vobis, venerabiles Patres, 
has Litteras Apostolicas. 

Loquatur em.mus card. Paulus Marella. 

Em. mi P. D. PAULI card. MARELLA 
RELATIO 

super Motu Proprio « Apostolica Sollicitudo » 

V ener abii es Patres , 

Heri, in sollemni instauratione quartae Sessionis Concilii Oecume- 
nici Vaticani II, commoto animo, audivimus Beatissimum Patrem verba 
caritatis et pacis colloquentem, nobisque demum praenuntiantem consti- 
tutionem auspicatissimi novi Instituti in Ecclesia, quod Synodus Episco- 
porum nuncupabitur. 

Inter vos omnes, venerabiles Patres, praesertim inter viros commis- 
sionis conciliaris de episcopis et de dioecesium regimine, constat quam 
exoptata et expetita fuerit, nunc autem valde exspectetur constitutio 
cuiusdam centralis ac permanentis Instituti, quo Augustus Pontifex arctius 
sibi adiungere possit episcopos, circa ea quae ad Ecclesiae regimen per- 
tinent. 

Res huiusmodi ab ipso Summo Pontifice — qua eius est sagacitate, 
caritate ac sollicitudine — proposita fuit apertis verbis, quae allocutus 
est primum ad Romanae Curiae viros die vigesima prima mensis Sep- 
tembris anni millesimi nongentesimi sexagesimi tertii, postea ad Con- 
cilii Patres, occasione sollemnis initii secundae Sessionis Concilii ...*, die 
vigesima nona eiusdem mensis. 

Res autem, vota flagrantia et communem episcoporum exspectationem 
explens, expresse refertur in n. 5 cap. I schematis decreti de pastorali 
episcoporum munere in Ecclesia , quod, recognitum atque emendatum 
iuxta modos a Patribus propositos, tempore opportuno, iterum hic nobi- 
lis conciliaris coetus rite perpendet atque omnino confirmabit. 

Nunc mihi committitur, utpote praesidi commissionis de episcopis 
et dioecesium regimine, honorificum ac pergratum munus Patribus con- 
ciliaribus in hac aula nuntiandi Beatissimum Patrem benigne statuisse ut 
optatum votum, a Concilio Ipsi significatum, conficeretur et publico sol- 
lemnique instrumento sanciretur, videlicet illo Motu Proprio Apostolica 
Sollicitudo , quod mox promulgabitur cuiusque textus vobis cunctis in hac 
aula suo tempore 2 dabitur. 

Illud instrumentum perlegendo, vobis ipsis, venerabiles Patres, pa- 
tebit agi de re magni momenti, quippe quod significat, exprimit ac per- 
ficit arctissimam unionem et adiumentum, quae vigere debent inter Ro- 
manum Pontificem, Petri Successorem, et episcopos, apostolorum suc- 
cessores et episcopalis collegii membra. 

Instrumentum Pontificium, igitur, habemus, cuius momentum doc- 
trinale, pastorale et historicum facile neminem vestrum latet, quodque 
certo in universo catholico orbe haud parvi existimabitur ac, denique, 
uberes fructus afferet Ecclesiae Dei. 

Summus Pontifex, in illo Motu Proprio, non tantum significavit con- 
stitutionem istius novi et centralis Instituti, scii. « Synodi Episcopo- 
rum », sed, nulla interiecta mora, statuit quoque ac decrevit, in duodecim 
articulos, ea omnia quae ad eiusdem Instituti naturam et rationem at- 
tinent; necnon ad fines generales et peculiares assequendos; ad auctori- 
tatem, quae illud efficiat, moderetur ac dirigat; ad triplex genus con- 
ventuum; ad genus et numerum virorum, qui conventibus ipsis interesse 
debent, et ad eorum electionem; ad rationem et naturam, denique, eo- 
rum muneris persolvendi, quod a quaestionibus illis propositis definitur, 
proinde ad tempus durabit. 

Ad rem apte componendam, postea, eligentur secretarius generalis, 
secretarii speciales et administri officii secretariae. 

Quae omnia nuper enuntiata, ita sapienter composita et definita sunt, 
ut Synodus huiusmodi munus suum obire possit statim ac eius convo- 
catio urgeat. 

Hoc modo, Ecclesiae regimen augebitur novo instrumento, vere apto 
atque efficaci, hisce praesertim temporibus tam inquietis et difficilibus, 
ita ut Augustus Pontifex directe certior fieri queat de quibusdam rerum 
condicionibus, de episcoporum sententia, necnon uti possit eorum sapienti 
consilio in explendo suo apostolico munere pro universa Ecclesia. 

Potissimum autem velim considerationem vestram intendatis in grave 
illud amplissimumque munus quod in Motu Proprio conferentiis episco- 
palibus delegatur, deligendi scii, episcopos qui variis huius Episcoporum 
Synodi conventibus intersint. 

Neminem certe vestrum momentum ac pondus praeterit huius dispo- 
sitionis, quae rursum in conferentiis episcopalibus vim et virtutem in- 
strumenti Ecclesiae universalis agnoscit et tamen minime violat princi- 
pale illud atque firmissimum Institutum, libertatis scii, singulorum epi- 
scoporum in illorum dioecesis administratione, et liberi commercii illo- 
rum cum Ipso Summo Ecclesiae Moderatore in omni tempore, omnique 
occasione. 

Haec omnia pariter momentum comprobant illarum praescriptionum 
ad conferendas episcopales spectantium quae, in cap. III schematis de- 
creti de pastorali episcoporum munere in Ecclesia prolatae, a maiore epi- 
scoporum parte, in congregatione generali diei sextae mensis novembris 
anni praeteriti, adprobatae fuerunt. 

Fraterna, itaque, tantum sollicitudine impulsus, munerumque et of- 
ficiorum, quae in Motu Proprio conferendis episcopalibus delegantur, 
rationem habens, episcopos illarum nationum ubi conferentiae episcopa- 
les opportunis fortasse carent Statutis ab Apostolica Sede rite probatis; 
vel episcopos illos, quibus Statuta ipsa episcopalis conferentiae mutare 
vel innovare in animo est, admonere audeo praeclaram ipsis occasionem 
offerri ut, conlatis consiliis cum omni caritate, dispositiones ineant ido- 
neas, rationibus illis et normis, ut fundamento, innixas, quae in sche- 
mate decreti de pastorali episcoporum munere in Ecclesia, quod supra 
memoravi, continentur, quasque quam primum, ut est in votis, hoc Sacro- 
sanctum Concilium ratas habebit et confirmabit. 

Compertum habeo, venerabiles Patres, sed et multis ex vobis pariter 
constat, quam intenta cogitatione, quam assidua meditatione, quam ar- 
denti oratione Summus Pontifex omnia sit prosecutus; quot homines 
edoctos aut variarum disciplinarum peritos, episcopos praesertim, sit 
percontatus; quam accurate atque subtiliter disceptationes, opiniones, 
sententias perquisiverit, quas de hac difficili quaestione conciliares Pa- 
tres e commissione praesertim de episcopis et dioecesium regimine, sive 
in praeparatoriis actibus sive in conciliaribus ipsis consessibus expo- 
suerint. 

Hac quidem ratione, ut prudentis scientisque meditationis fructus, 
hoc Motu Proprio editum est. 

Liceat denique mihi iucundam vestram attentionem ad verba ipsa 
sollicitare quae huic Motu Proprio Vicarius Christi praefatus est: in eis 
etenim verbis eminet « primatus ille servitii » cuius tam saepe Paulus VI 
mentionem facit et in quem re ipsa « primatus auctoritatis » resolvitur. 
Paterna pariter in eis eminet Summi Pastoris de Sanctae Ecclesiae salute 
summa atque diuturna sollicitudo. 

Tota in hoc documento orationis ratio Fratris animum exprimit cum 
fratribus in Christo colloquentis et eorum opem, firmamentum, solacium 
hisce Ecclesiae temporibus quaeritantis. 

Si munus officiumque confirmandi fratres Beatissimus Pater recepit, 
debent et hi fratres, necessitate urgente, in unitate spiritus Ipsi Patri 
adesse, summa illa, magnanima, ab antiquitus tradita fidelitate, qua sem- 
per catholici orbis episcopi gloriati sunt quaeque populi nostri, populi 
scii. Dei, semper est laudem admirationemque consecuta. 


In textu scripto tradito-, 1 Oecumenici. 


2 deest. 

Secretarius generalis : 

Sanctissimi Domini nostri 
PAULI 

Divina Providentia 
PAPAE VI 

LITTERAE APOSTOLICAE 
MOTU PROPRIO 

DATAE 

QUIBUS SYNODUS EPISCOPORUM 
PRO UNIVERSA ECCLESIA CONSTITUITUR 

[C/. pag. 19]. 

Nunc Summus Pontifex suam Benedictionem impertit. 

Summus Pontifex: 

Sit nomen Domini benedictum! 

Ex hoc nunc et usque in saeculum. 

Adiutorium nostrum in nomine Domini. 

Qui fecit caelum et terram. 

Benedicat vos Omnipotens Deus, Pater, et Filius, et Spiritus 

Sanctus. 

Arnen. [Plausus]. 

Summus Pontifex ex aula discessit et congregatio generalis prose- 
cuta est. 

Em.mus P. D. Gregorius Petrus card. Agagianian, moderator : 
Venerabiles Patres, velitis audire nunc allocutionem quam em.mus card. 
Eugenius Tisserant, decanus Sacri Collegii, primus e Consilio Praesiden- 
dae, faciet Patribus conciliaribus ac omnibus in laboribus Concilii par- 
tem habentibus [cf. pag. 24]. 

Secretarius generalis: Allocutio em. mi card. Decani typis impressa 
omnibus Patribus nunc distribuitur. 

Moderator: Venerabiles Patres, roborati effusione Divini Spiritus 
cuius dona invocavimus, una cum Summo Pontifice hesterna die sub 
auspiciis Sanctissimae Crucis concelebrantes, et confortati veneranda 
allocutione Supremi Pastoris, moderatores auctos sibi ducunt honori et 
officio suos venerationis et amoris sensus erga Summum Pontificem Pau- 
lum VI, cum Consilio Praesidentiae et omnibus Patribus ostendere. 

Membris pariter Consilii Praesidentiae fraternum exhibent obse- 
quium; peritis, parochis, Observatoribus, Auditoribus et Auditricibus 
existimationem et salutationem; peculiari autem modo grates rependunt 
praelatis secretariae generalis eorumque administris, optime de Concilio 
meritis et certe merituris. 

Ab em.mo card. Decano, Primo ex Consilio Praesidentiae, monita 
audivimus et vota; valde moderatores exoptant ut illis fideliter pareatur, 
haec rite compleantur. 

Velit Immaculata Virgo, per merita suorum Dolorum, quorum me- 
moriam in actione liturgica recoluimus, nobis impetrare affluentem Spi- 
ritus Sancti gratiam, ut tam grande opus nobis commissum ad felicem 
exitum perducatur in gloriam Ss.mae Trinitatis: renovationem et in- 
crementum Populi Dei in bonum totius generis humani in Christo a 
finibus terrae congregandi. 

Velit nunc exc.mus secretarius generalis legere nomina Patrum, qui 
verba petierunt circa schema declarationis de libertate religiosa. 

Secretarius generalis-. Antequam legam nomina praedicta, de man- 
dato Summi Pontificis, lego vobis telegramma quod Patriarcha Oecume- 
nicus Athenagoras Suae Sanctitati Paulo VI misit [plausus]. 

Lego gallice, uti possum. Parcant mihi Galli! « Sa Saintete Pape de 
Rome Paul VI, Cite du Vatican. A Poccasion de 1 ’ouverture de la qua- 
trieme session du Concile Vatican deux, nous adressons a Votre bien- 
aimee Venerable Saintete nos f elici tations fraternelles et nos souhaits 
pour une cloture de ses travaux heureuse et grandiose au profit de toute 
PEglise de Notre Seigneur Jesus-Christ. 

Patriarche Athenagoras ». 

[Plausus]. 

Huic congregationi, quae est 128 , praeest, ut iam audistis, em.mus 
ac rev.mus card. Gregorius Petrus Agagianian. 

Disceptatio habebitur schematis de libertate religiosa. Iam distributa 
est dissertatio relatoris, ni fallor; et circa hoc schema verbum facere 
petierunt — non lego omnia nomina mihi data, nam multum tempus 
non est; lego tantum nomina eorum qui praevidentur posse loqui, horae 
vel paulo amplius spatio. Hi sunt: em. mi ac rev.mi DD. cardd. Fran- 
ciscus Spellman, arch. Neo-Eboracensis in Statibus Foederatis Americae 
Septemtrionalis (New York). 

Hoc dico, venerabiles Patres, quia aliqui Patres a me petierunt ut, 
pro quibusdam latinis nominibus longe distantibus a lingua nostra ho- 

dierna, dicerem etiam, si possibile esset, nomen dioecesis lingua ho- 
dierna. Nescio utrum hoc bonum sit. Hoc faciam quantum potero; nam 
non sum polyglotta! 

Cardinales, igitur, Ioseph Frings, arch. Coloniensis in Germania; 
Ernestus Ruffini, arch. Panormitanus in Italia; Ioseph Siri, arch. Ianuen- 
sis in Italia; Beniaminus de Arriba y Castro, arch. Tarraconensis in Hi- 
spania; Ioannes Urbani, patr. Venetiarum in Italia; Richardus Cushing, 
arch. Bostoniensis in Statibus Foederatis Americae Septemtrionalis; Ber- 
nardus Alfrink, arch. Ultraiectensis in Neerlandia (Utrecht); Ioseph Rit- 
ter, arch. S. Ludovici in Statibus Foederatis Americae Septemtrionalis 
(Saint Louis); Radulfus Silva Henriquez, arch. S. Iacobi in Chilia (San- 
tiago in Chile); Paulus Meouchi, patr. Antiochenus Maronitarum; Ioseph 
Slipyj, arch. maior Leopolitanus. 

Alias communicationes dabo postea, ne taedio vos afficiam. 

Hoc mane vobis distribuetur etiam libellus, qui continet nomina 
Patrum conciliarium huius quartae periodi. Si quis error irrepserit, ve- 
nerabiles et patientissimi Patres, parcite nobis! 

Moderator : Velit loqui em. mus D. card. Franciscus Spellman... 

Veniam peto! Loquitur nunc exc.mus D. De Smedt Ioseph, ep. Bru- 
gensis, relationem super schema declarationis de libertate religiosa. 


10 

1 - SCHEMA DECLARATIONIS 
DE LIBERTATE RELIGIOSA * 


Textus emendatus 
Declaratio 

DE LIBERTATE RELIGIOSA 

SEU 

DE IURE PERSONAE ET COMMUNITATUM 
AD LIBERTATEM IN RE RELIGIOSA 

Libertatis religiosae generalis ratio 

1. [Rerum status hodiernus ]. Dignitatis 
>ersonae humanae hac nostra aetate homines 
nagis magisque conscii fiunt. Exigunt liber- 
ates civiles, ut possint in societate vitam age- 
e homine dignam. Itemque postulant iuridi- 5 
:am limitationem potestatis publicae, ne fines 
aonestae libertatis personalis nimis circumscri- 
)antur. Quae libertatis postulatio maxime ea 
espicit, quae ad religionem spectant. In per- 
nultis publicis civitatum constitutionibus ci- io 
dum libertas in re religiosa instituta est tam- 
juam stabile regimen. 


4. 3, pag. 6, lin. 37-42 ** 

Affirmat insuper libertatem religiosam, sensu 15 
am descripto, esse verum ius, in ipsa dignitate 


Textus reemendatus 
Schema declarationis 
DE LIBERTATE RELIGIOSA 

SEU 

DE IURE PERSONAE ET COMMUNITATUM 
AD LIBERTATEM IN RE RELIGIOSA 

1 . Dignitatis humanae personae homines hac 
nostra aetate magis in dies conscii fiunt. 1 Po- 
stulat haec dignitas, ut in agendo homo proprio 
suo consilio et libertate f ruatur, sitque non 
coercitione commotus sed officii conscientia. 
Quae libertatis postulatio in societate humana 
ea maxime respicit, quae ad religionem spec- 
tant. Ad has animorum appetitiones diligenter 
attendens, Ecclesia sibi proponit discernere, 
quantum sint veritati et iustitiae conformes. 
Simulque ad suam doctrinam divinitus traditam 
denuo animadvertens, de thesauro suo vetera 
profert et nova, quae ad iustas hominum ap- 
petitiones confirmandas inserviunt. 

I. Declaratio 

2. Itaque haec Vaticana Synodus declarat ius 
ad libertatem religiosam esse revera fundatum 


* In initio fasciculi legitur. « Ss.mus Dominus Noster Paulus Pp. VI, in audientia hac die infrascripto im- 
>ertita, statuere dignatus est ut hoc schema, de quo in Concilio Oecumenico Vaticano Secundo deliberabitur, ad 
iusdem Concilii Patres transmitteretur. 

Ex Aedibus Vaticanis, die xxvm mensis Maii, anno mcmlxv. 

Hamletus Ioannes Card. Cicognani 
a publicis Ecclesiae negotiis » 

Verba, initio singulorum numerorum litteris inclinatis inter uncos [ ] posita, in redactione definitiva tollentur. 

** Numeri, paginae et lineae referuntur ad textum emendatum Patribus Conciliaribus die 17 novembris 1964 
n Aula distributum. 

personae humanae fundatum, quod omnes ho- 
mines omnesque communitates religiosae pos- 
sunt sibi legitime vindicare. 

N. 1, pag. 3, lin. 17 - pag. 4 , lin. 3 

Percipitur insuper esse ius, secundum quod 
homines debent liberi seu immunes esse a 
coercitione ex parte hominum et cuiusvis pote- 
statis mere humanae, non solum in sua con- 
scientia efformanda de re religiosa, sed etiam 5 
in religionis libero exercitio. Quod quidem 
exercitium religionis agnoscitur liberum esse 
debere duplici sensu, ut scilicet in re religiosa 
nemo cogatur ad agendum contra suam con- 
scientiam, neque impediatur quominus iuxta 
suam conscientiam agat, intra limites qui certa 
norma morali et iuridica determinantur. 

N. 3, pag. 6, lin. 37-42 

Affirmat insuper libertatem religiosam, sen- 
su iam descripto, esse verum ius, in ipsa digni- 10 
tate personae humanae fundatum, quod omnes 
homines omnesque communitates religiosae 
possunt sibi legitime vindicare. 

N. 1, pag. 4, lin. 3-19 15 

Denique intelligitur tutelam huius iuris tum 
ad singulos homines tum maxime ad potestates 
publicas pertinere. 

Per hanc igitur iuridicam libertatis religio- 
sae notionem, quae nostra aetate generatim 
agnoscitur, nullatenus significatur hominem 
nulla obligatione in re religiosa teneri aut a 
Dei potestate emancipari. Non enim concipitur 20 
ac si persona humana falsum et verum possit 
aeque aestimare, vel ipsi officium non incum- 
bat formandi veram sibi de rebus religiosis 
sententiam vel arbitrario statuere valeat utrum, 


Textus reemendatus 

in ipsa dignitate personae humanae, qualis et 
ratione et maxime verbo Dei revelato cogno- 
scitur . 2 Huiusmodi autem libertas in eo con- 


sistit quod homines debent immunes esse a 
coercitione sive hominum singulorum sive coe- 
tuum socialium et cuiusvis potestatis humanae, 
et ita quidem ut in re religiosa neque aliquis 
cogatur ad agendum contra suam conscientiam, 
neque impediatur, quominus iuxta suam con- 
scientiam privatim et publice agat intra debitos 
limites. 


Insuper declarat huiusmodi ius in iuridica 
societatis ordinatione ita esse agnoscendum, ut 
ius civile evadat, quod omnes homines omnes- 
que communitates religiosae legitime sibi pos- 
sint vindicare. Cura autem huius iuris tum ad 
cives tum ad potestates publicas pertinet modo 
unicuique proprio . 3 


Declarat denique, ex hac libertatis religiosae 
affirmatione non sequi hominem nulla obliga- 
tione in re religiosa teneri aut esse a Dei aucto- 
ritate emancipatum. Libertas enim religiosa 
non implicat personam humanam falsum ac 
verum posse aeque aestimare, aut dispensari 
officio formandi sibi veram de rebus religio- 
sis sententiam, aut posse arbitrario statuere, 
utrum et in qua religione et quanam ratione 

in qua religione et quanam ratione Dei servire 
velit. 

N. 3, pag. 6 , lin. 18-21 

Insuper declarat haec Sacra Synodus, hanc 
catholicam de unica vera religione doctrinam 
nullatenus adversari libertati humanae et civili 
in vita religiosa ducenda. 

7] II. Doctrina de libertate religiosa ex 

RATIONE DESUMPTA 

N. 4, pag. 8, lin. 9-18 

d) ( Conscientia humana ). Suprema hu- 
manae vitae norma est lex divina, quae est 
aeterna, absoluta, obiectiva, universalis. 


Homo autem legi divinae obtemperare tan- 
tummodo potest, secundum quod illam sui 
ipsius conscientiae dictamine percipit. Neque 
finem suum ultimum consequi potest, nisi certa 
conscientiae iudicia, mediis adhibitis idoneis, 
sibi prudenter efiormet et his dictaminibus 
fideliter oboediat. 

N. 4 , pag. 7, lin. 16-30 

b) ( Inquisitio veritatis). Homo habet of- 
ficium et ius quaerendi veritatem. Veritatem 
autem quaerere, eique iam inventae firmiter 
adhaerere tenetur humano modo, libera scilicet 
inquisitione atque assensu personali. Insuper, 
cum homo sit natura sua socialis, veritas quae- 
ritur et invenitur per magisterium seu institu- 
tionem et per communicationem inter homines, 


Textus reemendatus 

Deo servire velit. Porro ratio libertatis reli- 
giosae intactam relinquit doctrinam catholicam 
de unica vera religione et de unica Christi 
Ecclesia. 


II. Doctrina de libertate religiosa ex 

RATIONE DESUMPTA 

3. Suprema humanae vitae norma est lex 
divina, aeterna atque universalis, qua Deus 
consilio sapientiae et dilectionis suae mundum 
universum viasque communitatis humanae or- 
5 dinat, dirigit, gubernat. 4 Deus autem huius 
suae legis hominem participem reddit, eam ve- 
luti quadam irradiatione ipsi naturae humanae 
imprimens, ut homo, providentia divina suavi- 
ter disponente, veritatem incommutabilem ma- 
io gis magisque cognoscere possit. 5 

Dictamina vero huius legis divinae homo 
semper percipit et agnoscit mediante conscien- 
tia sua; hoc autem ad ipsam personae humanae 
dignitatem pertinet. Quapropter tenetur quis- 
15 que in universa activitate sua conscientiam se- 
qui fideliter, ut ad Deum, finem suum, per- 
veniat. 

Ideo homo officium et ius quoque habet 
veritatem in re religiosa quaerendi, ut sibi me- 
20 diis adhibitis idoneis certa conscientiae iudicia 
prudenter efiormet. Veritas autem est humano 
modo inquirenda, libera scilicet inquisitione, 
eique inventae firmiter est adhaerendum, as- 
sensu nempe personali. Insuper, cum homo 
25 sit natura sua socialis, veritas quaeritur et in- 

in qua alii aliis exponunt veritatem quam in- 
venerunt vel se invenisse iudicaverint. Quae 
omnia maxime valent de veritatibus in re reli- 
giosa. Quare ad debitam hominis libertatem reli- 
giosam pertinet ut non impediatur in suis 30 
persuasionibus de re religiosa in dialogo expo- 
nendis. 

N. 4, pag. 8, lin. 18-29 

Inde sequitur principium morale absolu- 
tum, quod vetat, ne quis in re religiosa cogatur 
ad agendum contra suam conscientiam. Hisce 
autem nostris diebus, aucto sensu dignitatis 
humanae, personalis et civilis, aliud insuper 
exigitur, ne scilicet quis in societate humana 
impediatur, maxime a potestate publica, quo- 
minus agat in re religiosa secundum suam 5 
conscientiam, salvo ordine publico, qui par- 
tem essentialem totius boni communis consti- 
tuit. Quae quidem exigentia est prorsus rationi 
consentanea et homine digna. 

N. 4, pag. 7 , lin. 31 - pag. 8, lin. 3 

c ) ( Indoles religionis ). Ex ipsa religio- 10 
nis indole, exercitium eius consistit primario 
in actibus interioribus prorsus voluntariis at- 
que liberis, quibus homo sese ad Deum directe 
ordinat, eo quidem animo ut suam necessitu- 
dinem ad Deum agnoscat et debita oboedien- 15 
tia adhaereat voluntati divinae. Actus autem 
religionis interiores sua ipsorum indole, quae 
cum natura sociali hominis cohaeret, in actus 
exteriores prodeunt. 

AT , 20 

N. 4, pag. 7, lin. 4-8 

Ergo iniuria homini fit, si quis interiorem 
hominis personalem libertatem in re religiosa 
agnoscat, simulque ei liberum in societate reli- 
gionis exercitium deneget. 25 


Textus reemendatus 

venitur per magisterium seu institutionem et 
per communicationem atque dialogum, quibus 
alii aliis exponunt veritatem quam invenerunt 
vel invenisse putant, ut sese invicem in veri- 
tate quaerenda adiuvent. 


Sollemne ergo est principium morale, quod 
vetat, ne quis in re religiosa cogatur ad agen- 
dum contra suam conscientiam . 6 

Nostris autem diebus, aucto sensu dignita- 
tis humanae personalis et civilis, exigitur insu- 
per ne quis in societate humana, ulla vi adhi- 
bita vel a singulis hominibus vel a coetibus 
socialibus aut a potestate publica, impediatur 
quominus privatim et publice agat in re reli- 
giosa iuxta suam conscientiam, intra videlicet 
debitos limites. Quae quidem exigentia est ra- 
tioni prorsus consentanea et homine digna. 

Etenim natura socialis personae humanae 
necessario sese exhibet in rebus quoque ad reli- 
gionem pertinentibus. Exercitium namque re- 
ligionis, ex ipsa eius indole, consistit primario 
in actibus internis prorsus voluntariis et liberis, 
quibus homo sese ad Deum directe ordinat, 
eo nempe animo, ut suam necessitudinem ad 
Deum agnoscat et debita oboedientia adhaereat 
voluntati divinae. Sed praeterea ipsa socialis 
hominis natura exigit, ut homo internos reli- 
gionis actus socialiter manifestet, seu actibus 
externis, quibus in societate cum aliis commu- 
nicet. Iniuria ergo homini fit, si quis internam 
cuiusque libertatem in re religiosa agnoscat 
quidem at simul ei deneget liberum in socie- 
tate religionis exercitium debitos limites non 
excedens. 

N. 4, pag. 8, lin. 30 - pag. 9, lin. 10 

e) ( Moderatio civitatis). Actus religio- 
si, quibus homines privatim et publice sese 
ad Deum ex intima sententia personali ordi- 
nant, temporalem et terrestrem rerum ordinem 
transcendunt. Ideo in his actibus ponendis ho- 
mo non subest potestati civili, cuius compe- 
tentia ob ipsum eius finem ad ordinem terre- 
strem et temporalem restringitur, et cuius po- 
testas legifera solummodo ad actus exteriores 
extenditur. Potestas ergo publica, quae de in- 
terioribus actibus religiosis nequit iudicare, 
nequit pariter publicum religionis exercitium 
coercere aut impedire, salvis tamen exigentiis 
ordinis publici. Libertas debet homini agnosci 
quam maxima fieri potest ac non restringenda 
est nisi inquantum est necessarium. Ipsa om- 
nino limites suos excedit, si in regimen ani- 
morum aut in curam animarum sese quovis 
modo immisceat. 

N. 4, pag. 8, lin. 21-28 

Hisce autem nostris diebus, aucto sensu 
dignitatis humanae, personalis et civilis, aliud 
insuper exigitur, ne scilicet quis in societate 
humana impediatur, maxime a potestate pu- 
blica, quominus agat in re religiosa secundum 
suam conscientiam, salvo ordine publico, qui 
partem essentialem totius boni communis con- 
stituit. 

N. 5, pag. 9, lin. 11-37 

5. [ Limites libertatis religiosae ]. 

a) ( Norma moralis). Ius ad libertatem 
in re religiosa exercetur in societate humana, 
ideoque quibusdam normis limitantibus ob- 
noxium est. Quarum prima est principium mo- 
rale responsabilitatis personalis erga alios. Et- 
enim in iuribus suis exercendis unusquisque 


Textus reemendatus 

Praeterea actus religiosi, quibus homines 
privatim et publice sese ad Deum ex animi 
sententia ordinant, natura sua terrestrem et 
30 temporalem rerum ordinem transcendunt. Com- 
petentia vero potestatis civilis ob ipsum eius 
finem proprium, qui exactius his diebus perspi- 
citur atque describitur secundum exigentias 
dignitatis personae eiusque iura, ad ordinem 
35 terrestrem et temporalem eo consilio restrin- 
gitur, 7 ut personae humanae expeditiore liber- 
tate ad finem suum ultimum secundum con- 
scientiam suam tendere possint. Potestas igi- 
tur civilis limites suos excedere dicenda est, si 
in ea, quae ipsam ordinationem hominis ad 
Deum respiciunt, sese immisceat. Neque ideo 
ullo modo e naturali sua dignitate excidere di- 
5 cenda est, si suas erga communitatem partes 
agat, sese ad res huius saeculi restringendo, 
atque ita personam humanam agnoscat eique 
inserviat. 

Dignitas ergo personae humanae exigit, ne 
io quis impediatur, etiam a potestate publica, 
quominus in re religiosa tum privatim tum 
publice agat, intra debitos limites, iuxta suam 
conscientiam. 


4. [ Limites libertatis religiosae ]. 

15 a) ( Norma moralis). Ius ad libertatem 

in re religiosa exercetur in societate humana, 
ideoque eius usus quibusdam normis mode- 
rantibus obnoxius est. Quarum prima est prin- 
cipium legis moralis observandae. In vita 
zo autem sociali eminet principium responsabili- 

debet rationem habere iurium aliarum perso- 
narum suorumque officiorum erga alios, qui- 
buscum est ei agendum secundum iustitiam 
et humanitatem. 

b) ( Norma iuridica). Societas civilis ius 
habet sese protegendi contra abusus, qui per- 
petrari possint adducto titulo libertatis reli- 
giosae. Pertinet praecipue ad potestates publi- 
cas huiusmodi protectionem praestare, non ta- 
men modo arbitrario, sed secundum normas 
iuridicas, quae constituuntur exigentiis ordinis 
publici. Qui ordo publicus est illa pars essen- 
tialis boni communis, quae committitur pote- 
stati publicae, ut praecipue vi coercitiva legis 
protegatur. Exercitium religionis in societate 
a coercitiva interventione status immune esse 
debet, nisi quando exercitium religionis gravi- 
ter noceat ordini publico sive per perturbatio- 
nem pacis publicae, sive per violationem mo- 
ralitatis publicae, sive per laesionem iurium 
civilium aliorum. 

N. 4, pag. 9 , lin. 9-7 

Libertas debet homini agnosci quam maxi- 
ma fieri potest ac non restringenda est nisi 
inquantum est necessarium. 

N. 6, pag. 10, lin. 1-18 

III. Consequentiae practicae 

6 . [ Cura libertatis religiosae]. Inviolabi- 
lia hominis iura tueri praecipuum est cuiusvis 
potestatis publicae officium. Debet igitur po- 
testas publica, per iustas leges, efficaciter su- 
scipere tutelam curamque libertatis religiosae 
omnium civium. Itemque a potestate publica 


Textus reemendatus 

tatis personalis et socialis. Etenim in iuribus 
suis exercendis singuli homines coetusque so- 
ciales debent rationem habere et iurium alio- 
rum et suorum officiorum erga alios; cum om- 
25 nibus enim secundum iustitiam et humanita- 
tem agendum est. 

b) {Norma iuridica). Societas civilis ius 
habet sese protegendi contra abusus, qui haberi 
possint, invocato titulo libertatis religiosae. 

30 Pertinet praecipue ad potestatem civilem huius- 
modi protectionem praestare, non tamen modo 
arbitrario, sed secundum normas iuridicas, 
quas necessitates ordinis publici postulant. Il- 
lud autem societatis bonum, quod est ordo 
35 publicus, requirit sufficientem pacis publicae 
curam, debitam custodiam publicae moralita- 
tis, et pacificam compositionem atque effica- [■ 
cem aequalium iurium tutelam pro omnibus 
civibus. Quod quidem bonum est universae 
societati adeo necessarium, ut actus, qui grave 
5 damnum ei inferant, sint reprimendi. Exerci- 
tium ergo religionis in societate legitime non 
potest prohiberi coercitiva interventione po- 
testatis civilis nisi vel perturbet pacem publi- 
cam vel publicam violet moralitatem vel iura 
io laedat aliorum. Ceterum servanda est regula 
iuris ex qua libertas debet quam maxime ho- 
mini agnosci nec restringenda est nisi quando 
et prout est necessarium . 8 


5. [ Cura libertatis religiosae]. Inviolabilia 
15 hominis iura tueri ac promovere est praeci- 
puum cuiusvis potestatis civilis officium . 9 De- 
bet igitur potestas civilis per iustas leges effi- 
caciter suscipere tutelam curamque libertatis 
religiosae omnium civium. Eidem providen- 

providendum est, ne civium aequalitas in ordi- 20 
natione iuridica laedatur propter rationes re- 
ligiosas. 

Ex quibus sequitur nefas esse potestati pu- 
blicae, per vim vel metum civibus imponere 
professionem aut reiectionem cuiusvis religio- 
nis. Eo magis contra voluntatem Dei et contra 25 
sacra personae et familiae gentium iura agitur, 
quando vis adhibeatur ad religionem ipsam 
delendam vel cohibendam sive in toto genere 
humano sive in aliqua regione sive in determi- 
nato coetu religioso. 30 

N. 9, pag. 12, lin. 15-18 

9. [ Libertas associationis religiosae ]. Per- 
sonae humanae ius inest ne a potestate civili 
impediatur quominus communitatem religio- 
sam ingrediatur aut relinquat. 

L1 J N. 6, pag. 10, lin. 18-27 

Immo vero huic Sacrae Synodo in votis 
est, ut ius personae humanae ad libertatem re- 
ligiosam in omnibus per orbem terrarum civi- 
tatibus agnoscatur et efficaci tutela iuridica 
muniatur. Quo magis enim societas civilis pro- 5 
pitias suppeditat condiciones ad veritatem di- 
vulgandam vitamque religiosam fovendam, eo 
magis ipsa f ruetur bonis, quae undequaque 
proveniunt ex fidelitate hominum erga Deum 
Eiusque sanctam voluntatem. 10 


Textus reemendatus 

dum est, ne civium aequalitas iuridica unquam 
laedatur propter rationes religiosas. 

Hinc sequitur nefas esse potestati publi- 
cae, per vim vel metum aut alia iniusta media 
civibus imponere professionem aut reiectio- 
nem cuiusvis religionis, vel impedire, quomi- 
nus quisquam communitatem religiosam aut 
ingrediatur aut relinquat. Eo magis contra vo- 
luntatem Dei et contra sacra personae et fami- 
liae gentium iura agitur, quando vis quocum- 
que modo adhibeatur ad religionem ipsam de- 
lendam vel cohibendam sive in toto genere 
humano sive in aliqua regione sive in deter- 
minato coetu religioso. 


Huic Vaticanae Synodo in votis est, ut ius 
personae humanae ad libertatem religiosam in 
omnibus per orbem terrarum civitatibus agno- 
scatur, efficaci tutela iuridica muniatur et aptis 
mediis consulatur ut cives revera ipsa religionis 
iura exercere eiusdemque officia adimplere va- 
leant. Ceterum, quo magis societas civilis pro- 
pitias suppeditabit condiciones ad vitam reli- 
giosam fovendam, eo magis ipsa fruetur bonis, 
quae undequaque proveniunt ex fidelitate ho- 
minum erga Deum Eiusque sanctam volun- 
tatem. 10 

Hoc vero libertatis religiosae regimen non 
impedit, quominus, attentis populorum cir- 
cumstantiis historicis, uni communitati reli- 
giosae specialis agnitio in iuridica civitatis ordi- 
natione tribuatur, eo tamen pacto, ut simul 
omnibus civibus et communitatibus religiosis 
ius ad libertatem in re religiosa agnoscatur et 
observetur. 

i : ! ■ 

N. 7 'j pag. 11, lin. 3 - pag. 12, lin. 2 

7. [Libertas communitatum religiosarum ]. 
Libertas religiosa, quae singulis personis com- 
petit, etiam communitatibus agnoscenda est. 
Hae namque a sociali natura tum hominis, tum 
ipsius religionis requiruntur. 25 

Illis igitur iure debentur independentia et 
immunitas, ut secundum proprias leges sese re- 
gant, Deum cultu publico honorent, membra sua 
in vita religiosa exercenda adiuvent et doctrina 
sustentent atque eas institutiones promoveant, 30 
in quibus membra cooperentur ad vitam pro- 
priam secundum sua principia religiosa ordi- 
nandam. 

Communitatibus religiosis pariter competit 
ius, ne mediis legalibus vel actione admini- 35 
strativa status impediantur in suis propriis mi- 
nistris seligendis atque educandis, in commu- 
nicando cum auctoritatibus religiosis in aliis 
orbis terrarum partibus degentibus, necnon in 
bonis acquirendis et f ruendis. 

Communitates religiosae ius etiam habent, 
ne impediantur in sua fide, ore et scripto, pu- 5 
blice docenda atque testanda. In fide autem 
religiosa spargenda et usibus inducendis absti- 
nendum semper est ab omni actionis genere, 
quod coercitionem vel suasionem inhonestam 
aut minus rectam sapere videatur, praesertim 10 
quando de pueris vel rudioribus agitur. 

Tandem ad libertatem religiosam spectat 
quod communitates religiosae libere possint 15 
ostendere singularem valorem veritatis religio- 
sae in ordinanda societate et in tota activitate 
humana dirigenda. 


Textus reemendatus 


6. [Libertas communitatum religiosarum ]. 
Libertas religiosa, quae singulis personis com- 
petit, etiam communitatibus agnoscenda est. 
Hae namque a sociali natura tum hominis tum 
ipsius religionis requiruntur. 

His igitur communitatibus iure debetur im- 
munitas, ut secundum proprias leges sese re- 
gant, Numen supremum cultu publico hono- 
rent, membra sua in vita religiosa exercenda 
adiuvent et doctrina sustentent atque eas in- 
stitutiones promoveant, in quibus membra co- 
operentur ad vitam propriam secundum sua 
principia religiosa ordinandam. 

Communitatibus religiosis pariter competit 
ius, ne mediis legalibus vel actione administra- 
tiva potestatis civilis impediantur in suis pro- 
priis ministris seligendis atque educandis, in 
communicando cum auctoritatibus et commu- 
nitatibus religiosis, quae in aliis orbis terrarum [1 
partibus degunt, necnon in bonis congruis 
acquirendis et f ruendis. 

Communitates religiosae ius etiam habent, 
ne impediantur in sua fide ore et scripto publi- 
ce docenda atque testanda, legitimis exigentiis 
ordinis publici non violatis. In fide autem reli- 
giosa disseminanda et in usibus inducendis 
abstinendum semper est ab omni actionis ge- 
nere, quod coercitionem vel suasionem inho- 
nestam aut minus rectam sapere videatur, prae- 
sertim quando de rudioribus vel de egenis 
agitur. 

Tandem ad libertatem religiosam spectat 
quod communitates religiosae libere possint 
ostendere singularem suae doctrinae virtutem 
in ordinanda societate ac tota vivificanda acti- 
vitate humana. Praeterea in sociali hominis na- 

N. 9, pag. 12, lin. 18-24 

Praeterea in natura hominis sociali atque 
in ipsa natura religionis fundatur ius, quo ho- 
mines possint, salvis iuribus aliorum, conven- 
tus vel associationes ad fines religiosos, educa- 
ti vos, culturales, caritativos, sociales prose- 
quendos sibi libere constituere. 

N. 8, pag. 12, lin. 3-14 

8. [ Libertas religiosa familiae ]. Cuique fa- 
miliae, utpote quae est societas proprio iure 
gaudens, competit ius ad libere ordinandam 
religiosam vitam suam domesticam, sub mo- 
deratione parentum. Parentibus autem compe- 
tit ius ad determinandam rationem institutionis 
religiosae liberis tradendae. Parentibus insu- 
per a publicis potestatibus agnoscendum est 
ius eligendi, vera cum libertate, scholas vel 
alia educationis media. Propter hanc autem 
electionis libertatem non sunt eis iniusta one- 
ra imponenda. 


13] III. Doctrina libertatis religiosae sub 

LUCE REVELATIONIS. 

N. 12, pag. 14, lin. 12 - pag. 13, lin. 36 

12. [ Doctrina evangelica]. Libertas reli- 
giosa, prout hodie intelligitur, altas radices 
habet in verbo Dei. Libertas, quam Christus 
praedicavit, donum Dei est quo homo, libera- 
tus a lege peccati ( Rom . 8, 2), directe ordinatur 
ad Deum Patrem per Iesum Christum (1 Cor. 
8, 6). Libertas autem religiosa a societate po- 
stulata innititur in dignitate personae, ad quam 
Christus semper spectavit in conducendis ho- 
minibus ad perfectam libertatem filiorum Dei. 


Textus reemendatus 

tura atque in ipsa indole religionis fundatur ius, 
20 quo homines, suo ipsorum sensu religioso moti, 
libere possunt conventus habere vel associatio- 
nes educati vas, culturales, caritativas, sociales 
constituere. 


7. [ Libertas religiosa familiae ]. Cuique fa- 
25 miliae, utpote quae est societas proprio ac pri- 
mordiali iure gaudens, competit ius ad libere 
ordinandam religiosam vitam suam domesticam 
sub moderatione parentum. His autem compe- 
tit ius ad determinandam rationem institutio- 
30 nis religiosae suis liberis tradendae. Insuper 
a civili potestate agnoscendum est ius paren- 
tum deligendi, vera cum libertate, scholas vel 
alia educationis media, neque ob hanc electio- 
nis libertatem sunt eis iniusta onera imponen- 
35 da. Potestas civilis iura parentum violat, si uni- 
cam imponat educationis rationem, ex qua 
omnis formatio religiosa excludatur. 

III. Doctrina libertatis religiosae sub 

LUCE REVELATIONIS. 


8. Quae de iure hominis ad libertatem reli- 
giosam declarat haec Vaticana Synodus funda- 
mentum quidem proximum habent in dignitate 
personae, cuius exigentiae rationi humanae 
5 plenius innotuerunt per saeculorum experien- 
tiam. Ast haec libertas radices habet in divina 
revelatione, qua primum humanae personae di- 
gnitas in tota sua amplitudine incepit manife- 
stari, et inde eo magis a christianis sancte ser- 
to vanda. Praeterea libertas religiosa in societate 
plene est cum libertate actus fidei christianae 

Textus reemendatus [1 

congrua ac cum debita Ecclesiae libertate in 
sua divina missione exsequenda omnino con- 
sona. 

15 9. [ Libertas religiosa in historia salutis ra- 

dicatur ]. Deus enim initio ad imaginem suam 
constituit hominem eumque in manu consilii 
sui reliquit (cf. Gn. 1, 27; Sir. 15, 14; 17, 6). 
T mm o voluit, ut libere sancta societate Ei 
20 haereat: cum populo qui Ei oboedientiam spo- 
ponderat foedus sanctum inivit (cf. Ex. 19, 
5-8; 24, 7; Ios. 24, 16 ss. 22). Per Prophe- 
tas illum paulatim edocuit unumquemque per- 
sonali devotione ad Deum esse convertendum 
25 novumque foedus promisit, quo legem suam 
in corde et mente inscriberet (cf. Ier. 31, 
31-33; Ez. 36, 26-27). 

Ubi ergo venit plenitudo temporis misit 
Deus Filium suum qui mandatum amoris di- 
3 0 scipulis suis dedit libere ad Se, trahente Patre, 
per fidem accedentibus (cf. Io. 6, 44). In corda 
eorumdem Spiritum suum et caritatem effudit, 
qua non iam servi, sed sicut filii Dei agunt 
(cf. Rom. 5,5; 8, 14), in libertatem iam vocati 
35 (cf. Gal. 5, 13), perventuri tandem ad « liber- 
tatem gloriae filiorum Dei » (Rom. 8, 21). 
Distinxit insuper Dominus Iesus quae Dei sunt 
et quae Caesaris, ita ut Christifideles et Cae- [1 
sari propter conscientiam oboediant in iis quae 
Caesaris sunt (cf. Rom. 13, 5), et Deo in iis 
quae inviolabiliter Dei sunt. Hanc viam secuti 
5 sunt innumeri martyres et fideles per saecula 
et per orbem. 

Quae omnia Ecclesia decursu temporum se- 
dulo custodivit et tradidit. Fideles ad maiorem 
in dies libertatem spiritus instituit, et in iis 
io genuinum oboedientiae sensum excoluit. Pote- 
statum saecularium oppressioni restitit, suique 
ministerii sacri libertatem propugnavit. Tan- 
dem, etsi inter populum Dei in terris peregri- 

Etenim Iesus, qui Christus et Dominus est 
(. Act . 2, 36) idemque mitis et humilis corde 
(Mt. 11, 29), in ministerio suo peragendo di- 
scipulos allexit quidem et invitavit, numquam 
vero coegit (Mt. 4, 19; 11, 28-30; 19, 16- 
22; Io. 6, 68). Miracula fecit ut auditores 
fide verbo suo adhaererent; tamen consulto 
prodigia illa patrare iterum iterumque renuit, 
quibus homines ad assentiendum quodammo- 
do cogerentur (Mt. 12, 38-39; Io. 6, 30-33). 

5] Revera Satanas huiusmodi prodigia proposuit 
Christo, tentans Eum (Mt. 4, 5-7); Iudaei 
pariter talia signa petebant (Lc. 11, 16; Io. 
2, 18): quae omnia recusavit Iesus (Lc. 11, 
16 ss.; Io. 4, 48). Respuit prodigia illa quae 
violentiam redolerent, ut quando Apostoli, a 
Samaritanis non recepti, Ei proposuerunt: 
« Domine, vis dicimus ut descendat ignis de 
caelo et consumat illos? », quemadmodum tem- 
pore Eliae prophetae factum est. Severe eos 
increpavit Dominus dicens: « Nescitis cuius 


Textus reemendatus 

nantem non defuerunt qui alias vias, spiritui 
15 evangelico minus conformes inierint, inconcus- 
sa tamen semper mansit Ecclesiae doctrina, 
neminem esse ad fidem cogendum. 

Evangelicum fermentum in mentibus quo- 
que hominum diu est operatum atque multum 
20 contulit ad hoc, ut temporum decursu latius 
agnosceretur principium, in re religiosa homi- 
nes immunes esse servandos in civitate a qua- 
cumque humana coercitione. 

10. [ Modus agendi Christi et Apostolo- 
25 rum ]. Deus Ipse quidem homines ad inser- 
viendum Sibi vocat, non vero coercet. Ratio- 
nem enim habet dignitatis personae humanae 
ab Ipso conditae, quae proprio consilio duci et 
libertate frui debet. Hoc autem summe appa- 
30 ruit in Christo Iesu, in quo Deus Seipsum ac 
vias suas tamquam in perfecto humano exem- 
plari manifestavit. Etenim Christus, qui Magi- 
ster et Dominus est noster (cf. Io. 13, 13), 
idemque mitis et humilis corde (cf. Mt. 11, 
35 29), in ministerio suo peragendo discipulos 
patienter allexit et invitavit (cf. Mt. 4, 19; 
11, 28-30; 19, 16-22; Io. 6, 68). Miraculis 
utique praedicationem suam suffulsit et con- 
firmavit, ut auditores verbo suo fide haererent. 
40 At vero ea prodigia semper renuit patrare, quae 
violentia quadam assensum fidei ab hominibus 
non bene dispositis extorquere viderentur. Au- 
ditores quidem eiusmodi signa petebant (cf. 
Lc. 11, 16; Mt. 27, 42-43), quae tamen recu- 
savit Iesus (cf. Lc. 11, 16 sq.; Io. 4, 48). 

5 Ipsos Apostolos increpavit, qui Ei propone- 
bant: « Domine, vis dicimus ut descendat ignis 
de caelo et consumat illos? » (cf. Lc. 9, 54-56). 
Christus autem sese praebuit ut perfectum Ser- 
vum Yahweh (cf. Is. 42, 1-4), qui « harundi- 
io nem quassatam non confringit et linum fumi- 
gans non extinguit » (Mt. 12, 20). Regnum 

spiritus estis. Filius hominis non venit ani- 
mas perdere, sed salvare » ( Lc . 9, 54-56). 
Christus semper fuit ille perfectus Servus 
Yahweh (Is. 42, 1-4) qui harundinem quassa- 
tam non confringit neque linum fumigans ex- 
tinguit (Mt. 12, 20). Venit ut ministraret (Mc. 
10, 45) et ut testimonium perhiberet veritati 
(Io. 18, 37), quod tandem summopere praesti- 
tit sanguine suo. Exaltatus a terra, omnes vi 
amoris traxit ad seipsum. 

Quod Christus fecit et docuit, Apostoli 
secuti sunt. Ab ipso Ecclesiae initio discipuli 
Christi laboraverunt ut homines ad Deum con- 
verterent non per actionem coercitivam nec 
per artificia inhonesta, sed per virtutem verbi 
Dei. Sicuti Christus, Apostoli quoque intenti 
fuerunt, ut testimonium redderent veritati Dei, 
abundantius audentes coram populo et princi- 
pibus « sine timore verbum Dei loqui » (Phil. 
1, 14; Act. 4, 13-20). Firma fiducia tenebant, 
ipsum evangelium revera esse virtutem Dei in 
salutem omni credenti (Rom. 1, 16). Omnibus 
ergo spretis « armis carnalibus », exemplum 
mansuetudinis et modestiae Christi sequentes, 
verbum Dei praedicaverunt plene confisi in di- 
vina huius verbi virtute ad potestates Deo 
adversas destruendas et homines ad fidem et 
obsequium Christi reducendos (2 Cor. 10, 3-5). 


Iuxta mentem ergo Christi Eiusque princi- 
pia agit Ecclesia, quando hodie, aucto in homi- 
nibus sensu propriae dignitatis, regimen liber- 
tatis religiosae tuetur, eique fovet pro pasto- 
rali sua erga libertatem humanam sollicitudine. 

N. 11, pag. 13, lin. 29 - pag. 14, lin. 11 
11. [ Libertas fidei]. Doctrina fundamenta- 
lis catholica est, in verbo Dei contenta et a 


Textus reemendatus [1 

eius non percutiendo vindicatur (cf. Mt. 26, 
51-53), sed stabilitur testificando et audiendo 
veritatem (cf. Io. 18, 37), et crescit amore, 

15 quo homines ad Seipsum trahit (cf. Io. 12, 32). 


Christi exemplum secuti sunt Apostoli. Ab 
ipso Ecclesiae exordio discipuli Christi allabo- 
rarunt ut homines ad Christum Dominum con- 
fitendum converterent, non actione coercitiva 
20 neque artificiis Evangelio indignis, sed in pri- 
mis virtute verbi Dei (cf. 1 Cor. 2, 3-5; 

1 Thess. 2, 3-5). Sicuti Christus, Apostoli in- 
tenti semper fuerunt ad testimonium redden- 
dum veritati Dei, abundantius audentes coram 
25 populo et principibus « sine timore verbum 
Dei loqui » (Rhii. 1, 14; cf. Act. 4, 13-20). 
Firma fiducia tenebant ipsum evangelium re- 
vera esse virtutem Dei in salutem omni cre- 
denti (cf. Rom. 1, 16). Omnibus ergo spretis 
30 « armis carnalibus » (cf. 2 Cor. 10, 4), exem- 
plum mansuetudinis et modestiae Christi se- 
quentes, verbum Dei praedicaverunt plene con- 
fisi divina huius verbi virtute ad potestates 
Deo adversas destruendas et homines ad fidem 
35 et obsequium Christi reducendos (cf. 2 Cor. 
10,3-5). 

Ecclesia igitur, evangelicae veritati fidelis, 11 [1 
viam Christi et Apostolorum sequitur quando 
rationem libertatis religiosae ut hominis digni- 
tati consonam agnoscit eamque fovet. 


5 1 1 . [ Libertas actus fidei ] . Caput est ex prae- 

cipuis doctrinae catholicae, in verbo Dei con- 

Patribus constanter praedicata, hominem ha- 
bere veram responsabilitatem in credendo, ne- 
minem tamen invitum esse cogendum ad am- 
plexandam fidem catholicam. Etenim ipsa sua 
natura actus fidei christianae liber est. Nam- 
que homo, a Christo Salvatore redemptus et 
in adoptionem filiorum per Iesum Christum 
vocatus (Eph. 1,5), Deo sese revelanti adhae- 
rere non potest, nisi Pater traxerit eum (Io. 
6, 44) et rationabile liberumque Deo praesti- 
terit fidei obsequium. Unde etiam sequitur, 
quod fides eo magis est genuina, quo magis 
libera est et personalis. 

Indoli ergo fidei christianae oppositum est 
quodvis in re religiosa genus coercitionis ex 
parte humanae potestatis. Ideo in regimine li- 
bertatis religiosae condiciones dantur, in qui- 
bus exigentiae doctrinae catholicae in hac ma- 
teria observantur. 

N. 10, pag. 12, lin. 25 - pag. 13, lin. 28 

10. [Libertas Ecclesiae]. In bonis Eccle- 
siae, quae ubique semperque conservanda sunt 
ab omnique iniuria defendenda, illud certe 
praestantissimum est, tanta ipsam perfrui agen- 
di libertate, quantam salus hominum curanda 
requirat. Haec enim est libertas divina, ab 
Unigenito Dei Filio auctore profecta, qui Ec- 
clesiam sanguine fuso excitavit. Atque adeo 
propria est Ecclesiae, ut qui contra eam fa- 
ciunt libertatem, iidem contra Deum faciunt. 
Iuxta totam traditionem catholicam, libertas 
■71 Ecclesiae est principium fundamentale in iis, 
quae spectant ad relationem inter Ecclesiam et 
ordinem civilem vitae humanae. 

Ecclesia sibi in societate humana et coram 
quavis potestate publica vindicat libertatem, 
utpote quae est auctoritas spiritualis, a Christo 
Domino constituta, cui soli ex divino mandato 


Textus reemendatus 

tentum et a Patribus constanter praedicatum, 12 
hominem debere Deo libere respondere creden- 
do; invitum proinde neminem esse cogendum 
io ad amplectendam fidem. 13 Etenim actus fidei 
ipsa sua natura liber est, cum homo, a Christo 
Salvatore redemptus et in adoptionem filiorum 
per Iesum Christum vocatus (cf. Eph. 1, 5), 
Deo sese revelanti adhaerere non possit, nisi 
15 Pater traxerit eum (cf. Io. 6, 44) et rationa- 
bile liberumque Deo praestiterit fidei obse- 
quium. Indoli ergo fidei repugnat ut, in re 
religiosa, quodvis genus coercitionis ex parte 
hominum adhibeatur. Ac proinde ratio liber- 
20 tatis religiosae haud parum eo confert ad illum 
rerum statum efficiendum, quo homines expe- 
dite possint invitari ad fidem christianam libe- 
re amplectendam eamque in tota vitae ratione 
actuose confitendam. 


25 12. [Libertas Ecclesiae]. Inter ea quae ad 

bonum Ecclesiae spectant et ubique semper- 
que servanda sunt atque ab omni iniuria defen- 
denda, illud certe praestantissimum est, eam 
tanta perfrui agendi libertate, quantam salus 
30 hominum curanda requirat. 14 Haec enim liber- 
tas sacra est, qua Unigenitus Dei Filius ditavit 
Ecclesiam acquisitam sanguine suo. Ecclesiae 
autem adeo propria est, ut qui eam impugnent, 
iidem contra Dei voluntatem agant. Ex catho- 
35 lica traditione libertas Ecclesiae est principium 
fundamentale in relationibus inter Ecclesiam 
et ordinem civilem vitae humanae. 

In societate humana et coram quavis pote- 
state publica Ecclesia sibi vindicat libertatem, 
5 utpote auctoritas spiritualis, a Christo Domino 
constituta, cui ex divino mandato incumbit 

incumbit officium, ut in mundum universum 
eat atque evangelium praedicet omni creatu- 
rae (cf. Mc. 16, 15; Mt. 28, 10-20). Pariter 
libertatem sibi vindicat Ecclesia, prout est 10 
etiam societas hominum divinitus convocata, 
quorum omnes et singuli in societate civili iure 
gaudent vivendi ad rationis conscientiaeque 
christianae praescripta. 

Iamvero ubi reapse viget hodiernum regi- 
men libertatis religiosae, ipsa Ecclesia stabilem 15 
obtinet condicionem et iuris et facti plenamque 
independentiam in missione divina exsequenda, 
quae ei soli ex mandato Christi committitur. 
Praeterea Christifideles iure civili gaudent ne 
impediantur in vita ducenda iuxta fidem ca- 20 
tholicam. Concordia igitur datur inter liberta- 
tem, quam Ecclesia sibi mandato Christi vin- 
dicat, et libertatem religiosam illam quam Ec- 
clesia postulat pro omnibus hominibus et com- 
munitatibus ut verum ius, ipsius rationis lu- 
mine comprobatum. 

N. 13, pag. 13, lin. 37 - pag. 17, lin. 13 

13. [ Munus Ecclesiae]. Ecclesia Catholica, 25 
ut divino obtemperet mandato: « docete omnes 
gentes ... docentes eos servare omnia quaecum- 
que mandavi vobis » (Mt. 28, 19-20), impensa 
cura adlaborare debet « ut sermo Dei currat 
et clarificetur » (2 Thess. 3, 1) et omnes uno 30 
animo et ore honorificent Deum et Patrem Do- 
mini nostri Iesu Christi. 

Obsecrat igitur Ecclesia, a filiis suis « pri- 
mum omnium fieri obsecrationes, orationes, 
postulationes, gratiarum actiones pro omnibus 
hominibus . . . Hoc enim bonum est et acceptum 
coram Salvatore nostro Deo, qui omnes ho- 
mines vult salvos fieri et ad agnitionem veri- 
tatis venire » (1 Tim. 2, 1-4). 

Christifideles in sua efformanda conscien- 
tia diligenter attendere debent ad sacram cer- 5 


Textus reemendatus [E 

officium eundi in mundum universum et evan- 
gelium praedicandi omni creaturae (cf. Mc. 

16, 15; Mt. 28, 18-20). 15 Pariter libertatem 
sibi vindicat Ecclesia prout est etiam societas 
hominum convocationi divinae libere respon- 
dentium, qui iure gaudent vivendi in societate 
civili secundum fidei christianae praescripta. 16 

Iamvero si reapse viget ratio libertatis reli- 
giosae, Ecclesia stabilem obtinet et iuris et 
facti condicionem plenamque independentiam 
in missione divina exsequenda, quae ei ex man- 
dato Christi commissa est. 17 Praeterea Christi- 
fideles, non minus quam ceteri homines, iure 
civili gaudent ne impediantur in vita sua iuxta 
conscientiam agenda. Concordia igitur viget 
inter libertatem Ecclesiae et libertatem illam 
religiosam, quae omnibus hominibus et com- 
munitatibus est tamquam ius agnoscenda. 


13. [Munus Ecclesiae]. Ecclesia Catholica, 
ut divino obtemperet mandato: « docete om- 
nes gentes ... docentes eos servare omnia quae- 
cumque mandavi vobis » (Mt. 28, 19-20), im- 
pensa cura adlaborare debet « ut sermo Dei 
currat et clarificetur » (2 Thess. 3, 1). 

Enixe igitur rogat Ecclesia ut a filiis suis 
« primum omnium fiant obsecrationes, oratio- 
nes, postulationes, gratiarum actiones pro om- 
nibus hominibus ... Hoc enim bonum est et 
acceptum coram Salvatore nostro Deo, qui [i{ 
omnes homines vult salvos fieri et ad agnitio- 
nem veritatis venire » (1 Tim. 2, 1-4). 

Christifideles autem in sua efformanda con- 
scientia diligenter attendere debent ad sacram 

[ 18 ] tamque Ecclesiae doctrinam. Dei enim volun- 
tate Ecclesia Catholica magistra est veritatis, 
eiusque munus est, ut veritatem, quae Christus 
est, explicet atque authentice doceat, simul- 
que principia ordinis moralis, ex ipsa natura 
humana profluentia, auctoritate sua declaret 
atque confirmet. Insuper Christiani, in sapien- 
tia ambulantes ad eos qui foris sunt, « in Spi- 
ritu Sancto, in caritate non ficta, in verbo ve- 
ritatis » (2 Cor. 6, 6-7), lumen vitae cum 
omni fiducia (cf. Act. 4, 29) et fortitudine apo- 
stolica, ad sanguinis usque effusionem, diffun- 
dere satagant auxiliis naturae et gratiae, quibus 
ipse Dominus unus est, praedicatione nempe 
doctrinae, exemplo vitae et testimonio perhi- 
bito veritati. 

Etenim discipulus gravi adstringitur offi- 
cio erga veritatem Christi, ut eam nimirum 
plenius in dies cognoscat, fideliter annuntiet, 
strenue defendat. Simul tamen caritas Christi 
urget eum ut amanter prudenter patienter agat 
cum hominibus, qui in errore circa fidem ver- 
santur. Adhibendus est modus suavis et hu- 
manae naturae aptatus, quo ipse Deus et Pater 
Domini nostri Iesu Christi homines sensim ad 
suum amorem allicit. Respiciendum igitur est 
tum ad officia erga verbum vivificans quod 
praedicandum est, tum ad humanae iura per- 
sonae, tum ad mensuram gratiae a Deo per 
Christum tributam homini, qui ad fidem libere 
accipiendam et profitendam invitatur. Error 
reficiendus est, veritas praedicanda, intellectus 
illustrandus, persona humana debita reverentia 
prosequenda. 

[ 19 ] N. 14, pag. 17, lin. 14 - pag. 18, lin. 10 

14. [ Conclusio ] . Constat igitur praesentis 
aetatis homines, quacumque cultura imbuan- 
tur, magis in dies optare ut libere possint reli- 
gionem privatim publiceque profiteri; patet 


certamque Ecclesiae doctrinam. 18 Dei enim vo- 
luntate Ecclesia Catholica magistra est verita- 
tis, eiusque munus est, ut veritatem, quae 
Christus est, enuntiet atque authentice doceat, 
io simulque principia ordinis moralis, ex ipsa na- 
tura humana profluentia, auctoritate sua decla- 
ret atque confirmet. Insuper Christiani, in sa- 
pientia ambulantes ad eos qui foris sunt, « in 
Spiritu Sancto, in caritate non ficta, in verbo 
15 veritatis » (2 Cor. 6, 6-7) lumen vitae cum 
omni fiducia (cf. Act. 4, 29) et fortitudine apo- 
stolica, ad sanguinis usque effusionem, dif- 
fundere satagant. 


Etenim discipulus erga inaestimabile donum 
20 veritatis Christi gravi adstringitur officio, eam 
plenius in dies cognoscendi, annuntiandi fide- 
liter, strenue defendendi. Simul tamen caritas 
Christi urget eum, ut amanter prudenter pa- 
tienter agat cum hominibus, qui in errore vel 
25 ignorantia circa fidem versantur. 19 Respicien- 
dum igitur est tum ad officia erga verbum vivi- 
ficans quod praedicandum est, tum ad huma- 
nae personae iura, tum ad mensuram gratiae 
a Deo per Christum tributam homini, qui ad 
30 fidem libere accipiendam et profitendam invi- 
tatur. 


IV. Conclusio 

14. Constat igitur praesentis aetatis homi- 
nes optare ut libere possint religionem priva- 
tim publiceque profiteri; libertatem autem re- 
ligiosam in plerisque constitutionibus iam ut 

Textus emendatus 

etiam libertatem religiosam in plerisque con- 5 
stitutionibus iam ut ius civile declarari. 

Non desunt tamen regimina in quibus, etsi 
in ipsa eorum constitutione ius ad cultum Deo 
praestandum agnoscitur, tamen ipsae publicae 
potestates conantur cives a religione profitenda 10 
removere et communitatibus religiosis vitam 
perdifficilem ac periclitantem reddere. 

Illa fausta huius temporis signa laeto ani- 
mo salutans, haec vero deploranda facta cum 
moerore denuntians, Sacra Synodus Christifi- 15 
deles adhortatur et huius aetatis homines uni- 
versos adprecatur ut perattente considerent 
quantopere libertas religiosa necessaria sit in 
praesentibus potissimum vitae humanae adiun- 
ctis. 

Manifestum est enim cunctas gentes magis 20 
magisque in dies unum fieri, homines diversae 
culturae et religionis arctioribus inter se de- 
vinciri relationibus, augeri conscientiam pro- 
priae cuiusque responsabilitatis. Proinde ut pa- 
cificae relationes et concordia in genere huma- 25 
no instaurentur et firmentur, omnino requiritur 
ut ubique terrarum libertas religiosa efficaci 
tutela iuridica muniatur et suprema hominum 
officia et iura ad vitam religiosam libere in 
societatem ducendam observentur. 30 


Textus reemendatus [P 

ius civile declarari 20 et instrumentis interna- 
tionalibus agnosci . 21 

At non desunt regimina in quibus, etsi in 
eorum constitutione ius ad cultum Deo prae- 
standum agnoscitur, tamen ipsae publicae po- 
testates conantur cives a religione profitenda 
removere et communitatibus religiosis vitam 
perdifficilem ac periclitantem reddere. 

Illa fausta huius temporis signa laeto animo 
salutans, haec vero deploranda facta cum moe- 
rore denuntians, Sacra Synodus Christifideles 
hortatur, exorat autem homines universos, ut 
perattente considerent quantopere libertas re- 
ligiosa necessaria sit, in praesentibus potissi- 
mum vitae humanae adiunctis. 

Manifestum est enim cunctas gentes magis 
in dies unum fieri, homines diversae culturae 
et religionis arctioribus inter se devinciri ra- 
tionibus, augeri denique conscientiam propriae 
cuiusque responsabilitatis. Proinde ut pacificae 
relationes et concordia in genere humano in- 
staurentur et firmentur, requiritur ut ubique 
terrarum libertas religiosa efficaci tutela iuri- 
dica muniatur atque observentur suprema ho- 
minum officia et iura ad vitam religiosam libere 
in societate ducendam. 

Manifestum praeterea est, cum nostrae aeta- 
tis homines varia ratione premantur et in peri- 
culum veniant ne proprio libero consilio utan- 
tur, Christianis quam maxime incumbere offi- 
cium veram libertatem in se et in aliis tutandi 
ac promovendi. Ex altera autem parte non 
pauci ita propensi videntur, ut specie libertatis 
omnem subiectionem reiiciant ac debitam oboe- 
dientiam parvi faciant. Religiosa igitur liber- 
tas ad hoc inservire et ordinari debet, ut homi- 
nes eam nobilem libertatem expeditius conse- [ 2 ( 
qui possint, ad quam a Deo vocati sunt. 

Textus emendatus 


Faxit igitur Deus et Pater omnium ut fami- 
lia humana, diligenter servato regimine liber- 
tatis religiosae in societate, per gratiam Christi 15 
et virtutem Spiritus Sancti adducatur ad subli- 
miorem illam ac perennem libertatem « qua 
Christus nos liberavit » ( Gal . 5 , 1 ). 


Textus reemendatus 

Quapropter haec Vaticana Synodus omnes 
hortatur, praesertim vero eos qui curam habent 
alios educandi, ut homines formare satagant, 
qui et legitimae auctoritati oboedientes et ge- 
nuinae libertatis amatores sint; homines nem- 
pe, qui proprio consilio res in luce veritatis 
diiudicent, activitates suas cum sensu respon- 
sabilitatis disponant, et quaecumque sunt vera 
atque iusta persequi nitantur, operam suam li- 
benter cum ceteris consociando. 

Faxit Deus et Pater omnium ut familia hu- 
mana, diligenter servata libertatis religiosae 
ratione in societate, per gratiam Christi et vir- 
tutem Spiritus Sancti adducatur ad sublimem 
illam ac perennem « libertatem gloriae filio- 
rum Dei » ( Rom . 8, 21). 


NOTAE 


1 Cf. Io annes XXIII, Litt. Encycl. Vacem in terris, 11 aprilis 1963: A.A.S., 55 
(1963), p. 279, ubi Summus Pontifex ad realitates hodiernas animadvertit: « At 
hae, de quibus diximus, animorum appetitiones illud etiam manifesto testantur, 
nostro hoc tempore homines magis magisque fieri dignitatis suae conscios, atque 
adeo incitari cum ad reipublicae administrationem participandam, tum ad poscen- 
dum, ut propria inviolabiliaque iura in publica civitatis disciplina serventur. Neque 
haec satis; nam homines nunc illud insuper poscunt, ut nempe civitatis auctoritates 
et ad normam publicae constitutionis creentur, et sua munera intra eiusdem termi- 
nos obeant ». Cf. ibid., p. 265: « Illud praeterea humanae dignitas personae exigi- 
tur, ut in agendo homo proprio consilio et libertate f ruatur. Quocirca, si de civium 
coniunctione agitur, est profecto cur ipse iura colat, officia servet, atque, in innu- 
meris operibus exercendis, aliis sociam tribuat operam, suo praesertim impulsu 
et consulto; ita scilicet ut suo quisque instituto, iudicio, officiique conscientia agat, 
iam non commotus coercitione vel sollicitatione extrinsecus plerumque adductis; 
quandoquidem, si qua hominum societas una ratione virium est instituta, ea nihil 
humani in se habere dicenda est, utpote in qua homines a libertate cohibeantur, 
qui contra ad vitae progressus, ad perfectionemque assequendam apte ipsi inci- 
tandi sunt ». 

Quod pertinet ad dignitatem illam civilem, secundum quam dignitas humana [ 21 ] 
in publicum prodit; cf. Pius XII, Nuntius radiophonicus, 24 dec. 1944: A.A.S., 37 
(1945), p. 14: « In un popolo degno di tal nome il cittadino sente in se stesso la 
coscienza della sua personalita, dei suoi doveri e dei suoi diritti, della propria liberta 
congiunta coi rispetto della liberta e della dignita altrui ». Hoc loco commendat 
Romanus Pontifex etiam illud « ideale di liberta e di uguaglianza » (loc. cit.), quod 
in Statu democratico, iuxta sana rationis principia ordinato, obtineat necesse est, 
quodque postulat, ut hominis ius in societate ad liberum exercitium religionis plene 
agnoscatur, colatur, defendatur. 

2 Cf. Ioannes XXIII, Litt. Encycl. Pacem in terris, 11 aprilis 1963, A. AS., 55 
(1963), pp. 260-261: « In hominis iuribus hoc quoque numerandum est, ut et Deum, 
ad rectam conscientiae suae normam, venerari possit, et religionem privatim publice 
profiteri ». Cf. Pius XII, Nuntius radiophonicus, 24 dec. 1942: A.A.S., 35 (1943), 
p. 19, ubi inter « iura fundamentalia personae » hoc etiam collocatur: « il diritto 
al culto di Dio privato e pubblico, compresa 1’azione caritativa religiosa ». Cf. 

Pius XI, Litt. Encycl. Mit brennender Sorge, 14 martii 1937: A.A.S., 29 (1937), 
p. 160: « Der glaubige Mensch hat ein unverlierbares Recht, seinen Glauben zu 
bekennen und in den ihm gemassen Formen zu betatigen. Gesetze, die das Bekennt- 
nis und die Betatigung dieses Glaubens unterdriicken oder erschweren, stehen in 
Widerspruch mit einem Naturgesetz ». Cf. Leo XIII, Litt. Encycl. Libertas prae- 
stantissimum, 20 iunii 1888: Acta Leonis XIII, 8 (1888), pp. 237-238: « Illa 
quoque magnopere praedicatur, quam conscientiae libertatem nominant; quae si ita 
accipiatur ut suo cuique arbitratu aeque liceat Deum colere, non colere, argumentis, 
quae supra allata sunt, satis convincitur. Sed potest etiam in hanc sententiam accipi, 
ut homini ex conscientia officii Dei voluntatem sequi et iussa facere, nulla re impe- 
diente, in civitate liceat. Haec quidem vera, haec digna filiis Dei libertas, quae hu- 
manae dignitatem personae honestissime tuetur, est omni vi iniuriaque maior, 
eademque Ecclesiae semper optata ac praecipue cara ». 

3 De conceptu libertatis religiosae, ut ab aliis Christianis intelligitur cf. docu- 
menta Consilii Mundialis Ecclesiarum (World Council of Churches): « Declaration 
on Religious Liberty » (Assembly Amsterdam, 1948), « Stat ement on Religious 
Liberty » (Assembly New Delhi, 1961). 

4 Cf. S. Thomas, Summa Theol., I-II, q. 91, a. 1; q. 93, a. 1. 

5 Cf. Ibid., q. 93, a. 2. 

6 Quoad historiam huius quaestionis cf. J. Lecler, S. I., Histoire de la tole- 
rance religieuse au siecle de la Reforme, Paris, Aubier, Edition Montaigne, 1955, 
tom. II, fere passim. 

7 Cf. Leo XIII, Epist. Encycl. Cum multa, 8 dec. 1882: A.A.S., 15 (1898), 
pp. 242-43: « Igitur oportet rem sacram remque civilem, quae sunt genere natura- 
que distincta, etiam opinione iudicioque secernere. Nam hoc genus de rebus civili- 
bus, quantumvis in honestum et grave, si spectetur in se, vitae huius, quae in terris 
degitur, fines nequaquam praetergreditur. Contra vero religio, nata Deo et ad Deum 
referens omnia, altius se pandit caelumque contingit... Quapropter religionem et 
quidquid est singulari quodam vinculo cum religione colligatum, rectum est supe- 
rioris ordinis ducere ». Traditionem iteravit Pius XI, Litt. Encycl. Non abbiamo 
bisogno, 29 iunii 1931: A. AS., 23 (1931), p. 303: « La Chiesa di Gesu Cristo non 
ha mai contestato i diritti e i doveri dello Stato circa 1’educazione dei cittadini e 
Noi stessi li abbiamo ricordati e proclamati nella recente Nostra Lettera Enciclica 

[21] sulla educazione cristiana della gioventu; diritti e do veri contestabili finche riman- 
gono nei confini delle competenze proprie dello Stato; competenze che sono alia 
loro volta chiaramente fissate dalle finalita dello Stato; finalita certamente non sol- 

[22] tanto corporee e materiali, ma di per se stesse necessariamente contenute nei limiti 
dei naturale, dei terreno, dei temporaneo ». 

Cf. S. Thomas, Summa Theol., I-II, q. 91, a. 4 c: « De his potest homo 
legem ferre de quibus potest iudicare. Iudicium autem hominis esse non potest de 
interioribus actibus, qui latent, sed solum de exterioribus actibus, qui apparent »; 
cf. II-II, q. 104, a. 5 c: « In his quae pertinent ad interiorem motum voluntatis, 
homo non tenetur homini oboedire sed solum Deo ». Cf. Ioannes XXIII, Litt. 
Encycl. Vacem in terris, 11 aprilis 1963: A.A.S., 55 (1963), p. 270: « Sed quoniam 
omnes homines in naturali dignitate sunt inter se pares, tum nemo valet alium ad 
aliquid intimis animi sensibus efficiendum cogere; quod quidem unus Deus potest, 
utpote qui unus arcana pectoris consilia scrutetur ac iudicet ». 

8 Sic redditur aliis verbis nota regula iuris canonici, ex iure romano quoad 
sensum deprompta, « Odia restringi et favores convenit ampliari ». Cf. V. Bartoc- 
cetti, De regulis iuris canonici (Angelo Belardetti Editore, Roma 1955), p. 73. 

9 Cf. Ioannes XXIII, Litt. Encycl. Vacem in terris, 11 aprilis 1963: A.A.S., 55 
(1963), pp. 273-274: « Verum cum nostra hac aetate commune bonum maxime in 
humanae personae servatis iuribus et officiis consistere putetur, tum praecipue in 
eo sint oportet curatorum rei publicae partes, ut hinc iura agnoscantur, colantur, 
inter se componantur, defendantur, provehantur, illinc suis quisque officiis facilius 
fungi possit. Etenim “ inviolabilia iura tueri, hominum propria, atque curare, ut 
facilius quisque suis muneribus defungatur, hoc cuiusvis publicae potestatis offi- 
cium est praecipuum ” ». Cf. Pius XII, Nuntius radiophonicus, 1 iunii 1941: A.A.S., 
33 (1941), p. 200. 

10 Cf. Leo XIII, Litt. Encycl. Immortale Dei, 1 nov. 1885: A.S.S., 18 (1885), 
p. 161: « Immortale Dei miserenti opus, quod est Ecclesia, quamquam per se et 
natura sua salutem spectat animorum adipiscendamque in caelis felicitatis, tamen 
in ipso etiam rerum mortalium genere tot ac tantas ultro parit utilitates, ut plures 
maioresve non posset, si in primis et maxime esset ad tuendam huius vitae, quae 
in terris agitur, prosperitatem institutum ». Quod quidem thema, e S. Augustino 
derivatum, saepe saepius evolvere solebat Leo XIII. 

11 Cf. Paulus VI, Litt. Encycl. Ecclesiam suam, 6 aug. 1964: A.A.S., 56 
(1964), pp. 642-43. 

12 Lactantius, Divinarum Institutionum, lib. V, 19: ed. S. Brandt et G. Laub- 
mann, CSEL 19, p. 463; VL 6, 614 (cap. 20): « Non est opus vi et iniuria, quia 
religio cogi non potest, verbis potius quam verberibus res agenda est, ut sit vo- 
luntas ». 

Op. cit.: CSEL 19, p. 464; VL 6, 614: « Itaque nemo a nobis retinetur in- 
vitus — inutilis est enim Deo qui devotione ac fide caret — et tamen nemo discedit 
ipsa veritate retinente ». 

Op. cit.: CSEL 19, p. 465; VL 6, 616: «Nihil est enim tam voluntarium 
quam religio, in qua si animus sacrificantis aversus est, iam sublata, iam nulla est ». 

S. Ambrosius, Epistola ad Valentinianum Imp., Ep. 21: VL 16, 1047: «Dei 
lex nos docuit quid sequamur, humanae leges hoc docere non possunt. Extorquere 
solent timidis commutationem, fidem inspirare non possunt ». 

S. Augustinus, Contra litteras Vetiliani, Lib. II, cap. 83: ed. M. Petschenig, 

CSEL 52, p. 112; PL 43, 315; cf. C. 23, q. 5, c. 33 (ed. Friedberg, coi. 939): [22] 
« Augustinus respondit: Ad fidem quidem nullus est cogendus invitus; sed per 
severitatem, immo et per misericordiam Dei tribulationum flagellis solet perfidia 
castigari ». Eandem sententiam illustris Doctor exprimit in Ep. 23 (PL 33, 98), in 
Ep. 34 (PL 33/132), et quoad sensum in Ep. 35 (PL 33/135). 

S. Gregorius Magnus, Epistola ad Virgilium et Theodorum Episcopos Mas- 
silliae Galliarum, Registrum Epistolarum, I, 45: ed. P. Ewald et L. M. Hartmann, 

MGH Ep. 1, p. 72; PL 77, 510-11 (Lib. I, ep. 47): « Dum enim quispiam ad [23] 
baptismatis fontem non praedicationis suavitate, sed necessitate pervenerit, ad 
pristinam superstitionem remeans inde deterius moritur, unde renatus esse vide- 
batur ». 

Epistola ad lohannem Episcopum Constantinopolitanum, Registrum Episto- 
larum, III, 52: MGH Ep. 1, p. 210; PL 77, 649 (lib. III, ep. 53); cf. D. 45, 
c. 1 (ed. Friedberg, coi. 160): « Nova vero atque inaudita est ista praedicatio, 
quae verberibus exigit fidem ». 

Conc. Tolet. IV, c. 57: Mansi 10, 633; cf. D. 45, c. 5 (ed. Friedberg, 
coi. 161-162): « De Iudaeis hoc praecepit sancta synodus, nemini deinceps ad 
credendum vim inferre; cui enim vult Deus miseretur, et quem vult indurat. Non 
enim tales inviti salvandi sunt, sed volentes; ut integra sit forma iustitiae: sicut 
enim homo proprii arbitrii voluntate serpenti oboediens periit, sic vocante gratia 
Dei, propriae mentis conversione homo quisque credendo salvatur. Ergo non vi, 
sed liberi arbitrii facultate, ut convertantur suadendi sunt, non potius impel- 
lendi ... ». 

Clemens III, Litterae Decretales: X., V, 6, 9, ed. Friedberg, coi. 774: 

« ... Statuimus enim ut nullus Christianus invitos vel nolentes Iudaeos ad bapti- 
smum (per violentiam) venire compellat. Si quis autem ad Christianos causa fidei 
confugerit, postquam voluntas eius fuerit patefacta, Christianus absque calumnia 
efficiatur: quippe Christi fidem habere non creditur, qui ad Christianorum bapti- 
smum non spontaneus, sed invitus cogitur pervenire ... ». 

Innocentius III, Epistola ad Arelatensem Archiepiscopum, X., III, 42, 3: 
ed. Friedberg, coi. 646: « ... Verum id est religioni Christianae contrarium, ut 
semper invitus et penitus contradicens ad recipiendam et servandam Christiani- 
tatem aliquis compellatur ... ». 

13 Cf. C.I.C., can. 1351; cf. Pius XII, Alloc. ad Praelatos auditores ceterosque 
officiales et administros Tribunalis S. Romanae Rotae, 6 oct. 1946: A.A.S., 38 
(1946), p. 394, ubi citatur a R. P. Pro Memoria Secretariatus Status ad Legationem 
Yugoslaviae ad Sanctam Sedem: « D’apres les principes de la doctrine catholique, 
la conversion doit etre le resultat, non pas de contraintes exterieures mais de 
1’adhesion de 1’ame aux verites enseignees par 1’Eglise catholique. C’est pour cela 
que 1’Eglise catholique n’admet pas dans son sein les adultes, qui demandent a y 
entrer ou a y faire retour, qu’a la condition qu’ils soient pleinement conscients 
de la portee et des consequences de 1’acte qu’ils veulent accomplir ». Idem, Litt. 
Encycl. Mystici Corporis, 29 iunii 1943: A. AS. (1943), p. 243: «At si cupimus 
non intermissam eiusmodi totius mystici Corporis comprecationem admoveri Deo, 
ut aberrantes omnes in unum Iesu Christi ovile quam primum ingrediantur, pro- 
fitemur tamen omnino necessarium esse id sponte libenterque fieri, cum nemo 
credat nisi volens. Quamobrem si qui, non credentes, eo reapse compelluntur ut 
Ecclesiae aedificium intrent, ut ad altare accedant, sacramentaque suscipiant, 

[ 23 ] ii procul dubio veri Christifideles non fiunt; fides enim, sine qua « impossibile est 
placere Deo » ( Hebr . 11, 6), liberrimum esse debet « obsequium intellectus et vo- 
luntatis » (Conc. Vat., Const. de fide catholica, cap. 3). Si igitur aliquando con- 
tingat, ut contra constantem Apostolicae huius Sedis doctrinam, ad amplexandam 
catholicam fidem aliquis adigatur invitus, id Nos facere non possumus quin, pro 
officii nostri conscientia, reprobemus ». 

14 Cf. Leo XIII, Litterae Officio sanctissimo, 22 dec. 1887: A.S.S., 22 (187), 
p. 269: « In bonis autem Ecclesiae, quae Nos ubique semperque conservare debe- 
mus, ab omnique iniuria defendere, illud certe praestantissimum est, tantam ipsam 
perfrui agendi libertate, quantam salus hominum curanda requirat. Haec nimirum 
est libertas divina, ab Unigenito Dei Filio auctore profecta, qui Ecclesiam san- 

[ 24 ] guine fuso excitavit; qui eam perpetuam in hominibus statuit; qui voluit ipsi ipse 
praeesse. Atque adeo propria est Ecclesiae, perfecti divinique operis, ut qui contra 
eam faciunt libertatem, iidem contra Deum et contra officium ». Ut olim Grego- 
rius VII, sic temporibus modernis exstabat Leo XIII propugnator libertatis Ec- 
clesiae. Cf. Litterae Ex litteris, 7 aprilis 1887: A.S.S., 19 (1886), p. 465: «Nos 
quidem vel ab initio nostri pontificatus multo et serio cogitare de vobis instituimus, 
atque, ut ratio Nostri ferebat officii, consilium cepimus omnia conari, si qua ratione 
liceat, pacatam tranquillitatem cum libertate legitima catholico nomini restituere ». 
In sexaginta fere documentis, quae relationes inter rem sacram remque civilem 
tractant, octaginta vices occurrit formula verborum, « libertas Ecclesiae », vel for- 
mula aequipollens. Ipsi enim Leoni XIII, sicut toti traditioni catholicae, libertas 
Ecclesiae principium est fundamentale in iis, quae spectant ad relationem inter 
Ecclesiam et instituta omnia ordinis civilis. 

15 Cf. Pius XII, Litt. Encycl. Summi Pontificatus, 20 oct. 1939: A.A.S., 31 
(1939), pp. 445-46: « Quamobrem Nos, ut eius in terris vices gerimus, qui a 
sacro vate “ Princeps pacis ” appellatur (Is. 9, 6), civitatum rectores eosque omnes, 
e quorum opera quovis modo publica res pendet, compellamus vehementerque 
obtestamur ut Ecclesia plena semper libertate fruatur debita, qua suam possit 
educationis operam exsequi, ac veritatem impertire mentibus, animi inculcare 
iustitiam, eosque divina Iesu Christi refovere caritate ». 

16 Cf. Pius XI, Litterae Firmissimam constantiam, 28 martii 1937: A.A.S., 29 
(1937), p. 196: « Proposita eiusmodi aestimandarum rerum mensura, conceden- 
dum sane est, ad christianam vitam explicandam externa quoque praesidia, quae 
sensibus percipiuntur, esse necessaria, pariterque Ecclesiae tamquam hominum 
societati opus omnino esse, ad vitae usuram atque incrementum, iusta agendi liber- 
tate, ipsosque fideles iure gaudere in societate civili vivendi ad rationis conscientiae- 
que praescripta ». 

17 Cf. Pius XII, Allocutio Ci riesce, 6 dec. 1953: A.A.S., 45 (1953), p. 802, 
ubi fines clare definiuntur, quos Ecclesia prae oculis habet in ineundis Concor- 
datis: « I Concordati debbono quindi assicurare alia Chiesa una stabile condi- 
zione di diritto e di fatto nello Stato, con cui sono conclusi, e garantire ad essa la 
piena indipendenza nelLadempimento della sua divina missione ». Exinde insuper 
constat, nihil esse in doctrina de libertate religiosa, quod cum praxi hodierna 
Concordatorum quovis modo pugnat. 

18 Cf. Pius XII, Nuntius radiophonicus, A.A.S., 44 (1952), pp. 270-78, de 
conscientia christiana eflormanda. 

19 Cf. Ioannes XXIII, Litt. Encycl. Facem in terris, 11 aprilis 1963: A.A.S., 

pp. 299-300: « Omnino errores ab iis qui opinione labuntur semper distinguere 
aequum est quamvis de hominibus agatur, qui aut errore veritatis aut impari 
rerum cognitione capti sint, vel ad sacra ad optimam vitae actionem attinentium. 
Nam homo ad errorem lapsus iam non humanitate instructus esse desinit, neque 
suam umquam personae dignitatem amittit cuius ratio est semper habenda. Prae- 
terea in hominis natura numquam facultas perit et refragandi erroribus et viam 
ad veritatem quaerendi. Neque umquam hac in re providentissimi Dei auxilia 
hominem deficiunt. Ex quo fieri potest, ut, si quis hodie vel perspicuitate egeat, 
vel in falsas discesserit sententias, possit postmodum, Dei collustratus lumine, veri- 
tatem amplecti ». 

20 Giannini A., Le Costituzioni degli Stati dei Vicino Oriente, Roma 1931. - 
Peaslee Amos. S., Constitutions of Nations, New Jersey (USA) 1950. - Mirkine- 
Guetzevitch B., Le Costituzioni Europee, Milano 1954. - Zamora A., Digesto 
Constitutional Americano , Buenos Aires 1958. - Lavroff D. G. et Peiser G., Les 
Constitutions Ajricaines , Paris 1963. - Stramacci M., Le Costituzioni degli Stati 
Africani, Milano 1963. 

21 Cf. Ioannes XXIII, Litt. Encycl. Vacem in terris, 11 aprilis 1963: A.A.S., 55 
(1963), pp. 295-296, ubi quibusdam defectibus non obstantibus, commendatur Pro- 
fessio Universalis Iurium Humanorum, die 10 dec. 1948 a Foederatarum Nationum 
Coetu Generali rata habita: « Nihilominus Professionem eandem habendam esse 
censemus quemdam quasi gradum atque aditum ad iuridicialem politicamque or- 
dinationem constituendam omnium populorum, qui in mundo sunt. Siquidem ea 
universis prorsus hominibus solemniter agnoscitur humanae dignitas personae, atque 
iura cuivis homini asseruntur veritatem libere quaerendi, honestatis sequendi nor- 
mas, iustitiae officia usurpandi, vitam exigendi homine dignam, alia deinceps cum 
hisce coniuncta ». 

2 - RELATIO 

DE REEMENDATIONE SCHEMATIS EMENDATI 
Pars prima 

DE ANIMADVERSIONIBUS PATRUM 
POST SESSIONEM TERTIAM SCRIPTO DATIS 

I. Notae praeviae de genesi schematis. 

Schema Declarationis « De Libertate Religiosa », quod in hoc fa- 
sciculo « Textus reemendatus » nominatur, est tertia forma textus huius 
Declarationis quae Patribus Concilii tradita est. 

Prima textus forma (« Textus prior »), quae tunc temporis caput V 
schematis Decreti « De Oecumenismo » constituit, die 19 mensis No- 
vembris anni 1963 Patribus in proprio fasciculo distributa est. 

Discussio generalis de schemate Decreti « De Oecumenismo », in 
qua plures Patres etiam de capite V locuti sunt, in Aula habita est a die 
19 ad diem 21 mensis Novembris anni 1963. 

Die 21 Novembris 1963 discussio particularis de capite V dilata est 
ad tertiam Sessionem Concilii. 

In tertia Sessione die 23 mensis Septembris anni 1964 post Rela- 
tionem ab Exc.mo De Smedt prolatam discussio particularis de schemate 
praedicto initium sumpsit, quae die 25 Septembris approbante Concilio 
clausa est. 

Die 28 Septembris quinque adhuc interventiones relate ad schema, 
unaquaeque nomine saltem 70 Episcoporum, in Aula prolatae sunt. 

Examine omnium interventionum Patrum peracto Secretariatus ad 
Christianorum unitatem fovendam textum priorem emendavit. 

Die 17 Novembris 1964 Patribus novus fasciculus traditus est, in 
quo « Textus emendatus », iuxtapositus « Textui priori » nec non Re- 
latio Exc.mi De Smedt, atque Relatio Secretariatus de examine Animad- 
versionum Patrum Conciliarium continentur. 

Eodem die Secretarius Generalis in Aula annuntiavit suffragationem 
textus emendati Schematis faciendam esse feria V, die 19 Novembris 
1964. 

Feria IV, die 18 Nov., Secretarius Generalis in Congregatione Ge- 
nerali annuntiavit: 1°) multos Patres postulare, ut concedatur con- 
gruum temporis spatium, ad normam Articuli 30, § 2, Ordinis Concilii, 
ad maturanda iudicia de textu reapse novo, qui ad normam Art. 35 
eiusdem Ordinis ante suffragationem examini subiciendus sit; 2°) Em.mum 

Praesidem Consilii Praesidendae et Em. mos Moderatores statuisse se- [ 28 ] 
quenti die ante praescriptas suffragationes circa schema praemittendam 
esse suffragationem praeiudicialem an procedendum sit ad suffragationes 
faciendas. 

Feria V, die 19 Nov., Em. mus Praeses Consilii Praesidendae in Con- 
gregatione Generali annuntiavit, re maturius perpensa, visum esse Con- 
silio Praesidentiae negotium quod ordinem Concilii celebrandi tangit 
non posse a Congregatione Generali per suffragationem decerni, idcirco 
Consilium Praesidentiae statuisse, post auditam Relationem, non esse 
procedendum ad suffragationem in hac Concilii Sessione, Patres autem 
suas animadversiones scriptis intra diem 31 Ianuarii anni 1965 propo- 
nere posse. 

In eadem Congregatione Generali feriae VI, Exc.mus De Smedt 
Relationem de schemate emendato « De Libertate Religiosa » pronun- 
tiavit, quae in fasciculo invenitur post textum pagg. 25-31, cuius finem 
tamen datis circumstantiis mutavit. 

Eodem die multi Patres, magno dolore affecti, quod habita non sit 
suffragatio schematis, supplices Summo Pontifici porrexerunt preces, 
ut suffragatio quocumque modo fieret antequam haec Sessio finem ha- 
beret. 

Feria VI, die 20 Nov., in Congregatione Generali Em.mus Praeses 
Consilii Praesidentiae nomine Summi Pontificis haec communicavit: 

« Noverint hi Patres dilationem in suffragando fuisse a Consilio Prae- 
sidentiae concessam, quia ad normam Ordinis Concilii celebrandi conce- 
denda erat. Eam insuper postulabat reverentia quaedam erga libertatem 
Patrum Conciliarium, quibus maxime cordi est rite et profunde schema 
tanti momenti examinare atque perpendere. Itaque schema Declaratio- 
nis « De Libertate Religiosa » in proxima Concilii Sessione tractabitur 
et, si possibile sit, antequam alia schemata tractentur ». 

Usque ad diem 17 Februarii 1965 218 interventiones scriptae circa 
schema emendatum Declarationis, quarum 12 nomine plurium Patrum, 
Secretariatui Generali missae et ab hoc Secretariatui ad Christianorum 
unitatem fovendam traditae sunt. 

Omnes et singulae hae animadversiones in sessione a die 18 ad diem 
28 Februarii 1965 habita a consultoribus Secretariatus diligenti exa- 
mini subiectae et proposita reemendationis textus emendati exarata 
sunt. Relatione de his facta membris Secretariatus, in horum sessione 
plenaria a die 28 Februarii ad diem 6 Martii, ampla discussione insti- 
tuta, textus reemendatus stabilitus est. 

Qui textus initio mensis Aprilis Em.mo Praesidi Commissionis de 
fide et moribus traditus et ab eo membris huius Commissionis trans- 

[28] missus est. Secretariatus 17 vota scripta a Patribus Commissionis acce- 
pit atque in sua sessione inde a die 2 Maii habita examinavit et secun- 
dum ea plures adhuc emendationes textus perfecit. 

[29] Tandem die 11 Maii 1965 Commissio de coordinandis Concilii labo- 
ribus statuit, ut textus hoc modo reemendatus simul cum Relatione Pa- 
tribus Concilii mitteretur. 

N. B.: Neque utile neque possibile visum est omnes et singulas 
emendationes a Patribus post tertiam Concilii Sessionem scriptis pro- 
positas in hac Relatione typis mandare. Permultae emendationes muta- 
tionem, additionem, omissionem unius alteriusve expressionis propo- 
nunt. In sequentibus eae tantum Animadversiones explicite nominantur, 
quae maioris sunt momenti. 

Notandum indicationes numerorum, paginarum et linearum referri 
ad textum emendatum, qui continetur in fasciculo in tertia Sessione 
distributo. 

II. Animadversiones P 'atrum titulum Declarationis spectantes. 

Ab aliquibus Patribus alius titulus Declarationis proponitur, scilicet: 

1) Declaratio conciliaris Vaticani II de humana dignitate ac 
de personae et communitatum libertate in re praesertim religiosa 
(L-Gen. 20). 

2) Declaratio de libertate personae et communitatum in re reli- 
giosa (L-Gen. 26). 

3) De libertate civili religiosa, seu de iure civili personae et com- 
munitatum ad libertatem in re religiosa (L-Gen. 31). 

III. Animadversiones structuram seu ordinem partium schematis spec- 
tantes. 

A pluribus Patribus sequentes mutationes ordinis proponuntur: 

1) Ordo argumentorum ita invertatur, ut in initio ea ponantur, 
quae revelatio continet de libertate religiosa, quo declaratio magis appa- 
reat ut expositio pastoralis Concilio propria (L-Gen. 28, 33, 36, 40, 
49, 63, 75, 77, 85). 

2) In numero 1 inseratur, quod in numero 4 de conscientia hu- 
mana et de obligatione subiectiva hominis exponitur (L-l, 41). 

3) Post primum incisum numeri 1 statim sequatur expositio histo- 
rica ex numero 2 (L-l, 38). 

4) In fine numeri 1 inseratur textus de doctrina ex Revelatione 
desumpta (ex. num. 10, 11, 12) (L-l, 14). 

5) Textus numeri 3, pag. 6, linn. 21-24 transferatur ad finem nu- [29] 
meri 7, pag. 12, lin. 2 (L-3, 1). 

6) Proponuntur varii modi aliter ordinandi argumenta numeri 4 
(L-Gen. 43; L-4, 1, 29, 43, 45, 53, 59, 99). 

7) Textus incisi e) numeri 4, pagg. 8-9, transferatur ad incisum b), 
pag. 7 (L-4, 105). 

8) Incisum e) numeri 4, pagg. 8-9, transferatur in numerum 5, [ 30 ] 
pag. 9 (L-5, 26). 

9) Consequentiae practicae incisi b) numeri 5, pag. 9, transferatur 
in finem numeri 13, pag. 17 (L-5, 10). 

10) Numerus 9, pag. 12, transferatur in finem numeri 7 (L-9, 5). 

11) In numero 10 prius ponatur textus prior notatus in pag. 13 
(n. 30, pag. 32, linn. 25-32), deinde sequantur textus sequenti ordine: 
num. 12-11-13-10 (L-10, 24). 

12) Teneatur sequens ordo textuum: num. 12-13-11-10 (L-10, 25). 

13) Textus numeri 10 ponatur post numerum 11 (L-10, 16). 

14) Textus numerorum 12 et 13 in unum numerum contrahantur 
et pro textu incisi pag. 16, linn. 11-28 redeatur ad textum priorem cor- 
respondentem (L-12, 22). 

IV. Animadversiones , quibus maiores omissiones proponuntur. 

Ob varias rationes desideratur, ut sequentes partes textus emen- 
dati omittantur: 

1) Totum Caput I, quia confusum, contradictorium, falsa conti- 
nens, retentis tantum pag. 6, linn. 8-19 et addita affirmatione solam 
veritatem habere plenum ius professionis et diffusionis (L-3, 21). 

2) Tota tractatio historica numeri 2, cum sit expositio insufficiens, 
trunca et non necessaria quaestionis spinosae, quae non spectat ad Con- 
cilium, sed ad scientiam theologicam (L-Gen. 10, 13, 18, 75; L-2, 1,2, 

3, 13, 29, 43). 

vel post correctionem radicalem ad notam aliquam remittatur 
(L-2, 15, 36, 41), 

vel saltem funditus emendetur (L-2, 13, 14, 28, 34, 38). 

3) Totus numerus 3 excepta animadversione contra indifferentismum 
et de certitudine veritatis catholicae (L-3, 23). 

4) In numero 3 totum primum incisum pag. 6, linn. 5-28, quia 
non necessarium pro Declarationis intento (L-3, 1, 12, 15, 28, 43, 44) 
vel quia est repetitio dictorum in numero 1 (L-3, 39) 

aut retinetur tantum prima sententia pag. 6, linn. 5-8 (L-3, 33) 

vel dicta in linn. 18-21 (L-3, 13). 

[30] 5) In numero 3 propositio pag. 6, linn. 11-16 (L-3, 35) vel redeatur 
ad textum priorem (L-3, 42). 

6) In numero 3 secundum incisum, pag. 6, linn. 29-42 
vel alio modo formuletur (L-3, 45 cum alia formula). 

7) In numero 3 textus pag. 6, linn. 32-39, vel redeatur ad textum 
priorem (L-3, 20). 

8) Ultima proposito numeri 3, pag. 6, linn. 37-42 (L-3, 13, 22 b). 

9) Totum Caput II, pagg. 7-9, vel ita emendetur, ut salvetur vera 
religio et Status catholicus (L-4, 54). 

[ 31 ] 10) Caput II et III cum argumentis ex natura rei, cum talis tracta- 
tus non sit munus Concilii (L-10, 1 cf. L-12, 7). 

11) In numero 4 incisum a), pag. 7, vel saltem linn. 9-15, pag. 7 
(L-4, 3) (L-4, 51, 56, 113, 43: « fortasse »). 

12) In numero 4 incisum b ), pag. 7 (L-4, 52). 

13) In numero 4 incisum e), pagg. 8-9 (L-4, 20, 25, 39, 91). 

14) In numero 4 ultima propositio incisi e), pag. 9, linn. 7-10 
(L-4, 112). 

15) In numero 5, pag. 9, linn. 14-15 (L-5, 6). 

16) Totus numerus 6, pag. 10 (L-6, 6, 17, 18). 

17) In numero 6, pag. 10, linn. 13-18 et redeatur ad textum prio- 
rem (L-6, 4). 

18) In numero 6, pag. 10, linn. 22-27 (L-6, 31). 

19) In numero 7, primum incisum, pag. 11, linn. 2-5 et redeatur 

ad textum priorem (L-7, 28). 

20) In primo inciso numeri 7 propositio pag. 11, linn. 4-5 (L-7, 13). 

21) In numero 7, pag. 11, incisum linn. 21-28, vel aliter formule- 

tur, ne damnum inferatur populis catholicis (L-7, 16). 

22) In numero 9, pag. 12, linn. 22-23 verba « educativas, cultu- 
rales, caritativas, sociales », quia inopportuna (L-9, 6). 

23) Totus numerus 10, pagg. 12-13, quia laborat « maximalismo » 
(L-10, 2 cf. etiam L-Gen. 79). 

24) Primum incisum numeri 10, pagg. 12-13 (L-10, 26). 

25) In numero 10 incisum pag. 13, linn. 16-28 (L-10, 14). 

26) In primo inciso numeri 10, linn. 30-34, pag. 12, quia phrasis 
nimis polemica (L-10, 24, 26). 

27) In numero 10, pag. 13, linn. 16-20, cum non correspondeat 
toti veritati historicae (L-10, 20). 

28) In numero 11, pag. 14, linn. 3-5 (L-ll, 2, 11, 13, 14, 15; 
L-Gen. 79, p. 12). 

29) Primum incisum numeri 12, pag. 14, linn. 12-21 (L-12, 4). 

30) In secundo inciso numeri 12, pag. 14, linn. 27-35 (L-12, 4, 5, [31] 
8, 10, 12, 17, 18, 20, 30, 34, 35, 36, 41). 

31) In numero 12, pag. 15, linn. 7-10 et 17-29, cum non sint 
ad rem (L-12, 39). 

32) In numero 12, pag. 15, linn. 17-21 (L-12, 26). 

33) In numero 12, pag. 15, linn. 31-36 (L-12, 14, 16, 19, 37). 

34) Totus numerus 13, quia nil novi affert, vel abbrevietur (L-13, 10). 

35) In numero 13, quae pag. 16, linn. 16-19 dicuntur quia inuti- 
liter suscitant controversiam circa auctoritatem Ecclesiae in lege naturali 
(L-13, 6, 12, 13). 

36) In numero 13 incisum pag. 16, linn. 11-28 et substituatur 
textu priori (L-12, 12). 

37) Secundum incisum numeri 14, pag. 17, linn. 20-25, quia fide- 
libus in certis regionibus difficultates causare potest (L-14, 2. Cf. L-Gen. [32] 
2; L-14, 8 contrarium postulat: fortiorem scii, condemnationem perse- 
cutionum religiosarum et viriliorem protestationem). 

V. Animadversiones , quibus maiores additiones et completiones propo- 
nuntur. 

Ad complendum textum emendatum a Patribus proponitur, ut ad- 
da(n)tur: 

1) In initio schematis expositio doctrinalis de libertate christiana 
(L-Gen. 5 [pagg. 3 et 4], 15; L-12, 30). 

2) Ante numerum 1 aliquid de ratione tractationis, quae est vindica- 
tio libertatis religiosae contra totalitarismum (L-l, 29). 

3) Explicita affirmatio libertatem religiosam non adversari « Statui 
confessionali » seu religioni Status et concordatis (L-Gen. 23, 31, 40, 

42, 48. Cf. etiam L-6, 28). 

4) Explicita declaratio etiam eos qui Deum nondum cognoscunt et 
atheos habere ius ad libertatem (L-l, 27; L-4, 16, 23, 47, 79). 

5) In fine numeri 1, verba Relationis pag. 37 « Exinde constat ... 
collective sumptis » (aliquibus verbis omissis), ut melius patefiat con- 
ceptus libertatis religiosae (L-l, 29). 

6) Versus finem numeri 1: hominem non posse falsum et verum 
aeque aestimare, quin ad egestatem quamdam spiritualem, quae digni- 
tati ipsius contradicit, se condemnet (L-l, 19). 

7) Pag. 6, lin. 21: « Obligatione enim morali et religiosa libertas 
creata non minuitur, sed vere libera ab omni coactione constituitur » 

(L-3, 37). 

[32] 8) Pag. 6, lin. 34, post « regimen iuridicum »: « populorum huius 
temporis, dummodo principiis rationis humanae fulciatur » (L-3, 41, 
47. Cf. L-3, 5, 25, 32, 34). 

9) In numero 5, pag. 9, aliquid de normis christianis vel saltem 
de normis iuris naturalis communiter admissis (L-5, 22). 

10) In numero 7, pag. 11, lin. 13: « nec non in actuatione caritatis 
vel in formatione operibus socialibus aut culturalibus secundum eadem 
principia » (L-7, 27). 

11) In numero 7, pag. 11, lin. 20, affirmatio ius Communitatum 
religiosarum bona acquirendi eisque utendi non esse illimitatum (L-7, 11). 

12) In numero 7, pag. 11, lin. 23: «dummodo doctrinas aperte 
falsas ne doceant, vel mores manifeste pravos ne spargant, contra com- 
munem religiosum sensum civium » (L-7, 3, 33) vel « libere acceden- 
tibus » (L-7, 4, 6, 31, 33, 39) vel « non renuentibus » (L-7, 23). 

13) In numero 8, pag. 12, affirmatio Statum violare ius patrumfa- 
milias, si tantum scholas instituit, in quibus omnis religiosa educatio 
excludatur (L-8, 3). 

[33] 14) In numero 8, pag. 12, affirmatio in iure familiae quoad educa- 
tionem filiorum partem matris non esse inferiorem quam partem patris; 
quod magni momenti est in matrimoniis mixtis (L-8, 3). 

15) In numero 8, pag. 12, affirmatio ad libertatem parentum tuen- 
dam in educandis filiis eis etiam adiumentum esse praebendum a publicis 
potestatibus (L-8, 6). 

16) In numero 10, pag. 13, aliquid de iuribus minorennium erga 
parentes et tutores et horum erga minorennes, quae etiam ab Ecclesia 
nequeunt violari (L-3, 37 sub 3). 

17) Ante numerum 11, pag. 13, ex Relatione pagg. 38-39 nume- 
rus 4 ut introductio historica, propter doctrinam et praxim Ecclesiae 
saeculo xix (L-ll, 1). 

18) In numero 13, pag. 17, lin. 5: « Ipse modus diffundendi ve- 
ritatis divinae spiritualis esse debet, utpote huic veritati plene cohaerens 
atque conformis » (L-13, 4). 

19) In numero 14, pagg. 17-18, declaratio proselytismo et propa- 
gandae, quae fidem aliorum offendunt, debilitant, destruunt, non esse 
concedendam libertatem, sed iis coactionem esse imponendam (L-14, 
3; L-Gen. 39 sub 4). 

20) In fine conclusio pastoralis (L-Gen. 35; cf. etiam L-Gen. 5, 
81 in fine). 

VI. Animadversiones , quibus clarificationes petuntur. [ 33 ] 

Plures Patres petunt, ut quoad sequentia textus clarior reddatur: 

1) Quae in primo inciso numeri 1, pag. 3, exponuntur, clariore 
ordine indigent (L-l, 31). 

2) Explicetur in numero 1, in quo consistat dignitas humana ut fun- 
damentum libertatis religiosae (L-l, 39). 

3) Cum in numero 1 affirmari videatur libertatem religiosam fun- 
dari in conscientia dignitatis personae, clarius efferatur eam fundari in 
ipsa dignitate personae (L-l, 10). 

4) Tractatio historica numeri 2 ne restringatur ad saeculum xix, 
sed extendatur ad saecula quoque praecedentia (L-Gen. 8, 49). 

5) Numerus 3 funditus mutetur, cum non sit clarus et contineat 
contradictiones (L-3, 48). 

6) In primo inciso numeri 3, pag. 6, melius distinguatur inter li- 
bertatem iuridicam externam (i. e. immunitatem a coercitione externa) 
et libertatem moralem (L-3, 46). 

7) Proponitur alius ordo textus secundi incisi numeri 3, pag. 6, 
linn. 29-42 (L-3, 2, 41, 47). 

8) In secundo inciso numeri 3, pag. 6, sollemnius dicatur Eccle- 
siam agnoscere libertatem religiosam etiam eorum hominum, qui non 
sunt filii eius (L-3, 12). 

9) In secundo inciso numeri 3, pag. 6, linn. 32-33, declaretur, quale [ 34 ] 
regimen libertatis intelligatur (L-3, 24; L-Gen. 39; L-3, 46). 

10) Incisum a) numeri 4, pag. 9, funditus mutetur, quia falsae 
interpretationi obnoxium (L-4, 5, 45, 49). 

11) Proponuntur aliae formulae pro inciso a) numeri 4, pag. 9. 

12) Proponitur alia formula pro inciso d) numeri 4, pag. 9, qua 
melius appareat, legem divinam non esse extrinsecam homini (L-4, 100). 

13) Incisum e) numeri 4, pagg. 8-9, non deberet nimis restringere 
activitatem Status, cum hic adiuvare debet etiam scholas etc. (L-4, 112). 

14) Clarius determinentur limites ordinis publici, cuius tutela aucto- 
ritati civili committitur, quia saepe nomine ordinis publici persecutio- 
nes fiunt (L-Gen. 54). 

15) Proponitur novus textus pro numero 5, pag. 9 (L-5, 9). 

16) In numero 5, pag. 9, linn. 12-15, distinguatur inter ius et eius 
exercitium externum: non ius, sed eius exercitium limitatur (L-5, 25). 

17) In numero 5, pag. 9, efferatur auctoritatem civilem debere mu- 
nire normis iuridicis exigentias ordinis moralis ac boni communis 
(L-5, 26). 

[34] 18) In numero 5, explicite dicatur libertatem religiosam esse ele- 
mentum essentiale boni communis et quidem magni momenti (L-5, 8). 

19) In numero 5 exponatur conceptus ordinis publici secundum ius 
canonicum (L-5, 82). 

20) In numero 6, pag. 10, baec veritas efferatur: Nedum religio 
civitati noceat, e contrario ei quam maxime inservit (L-6, 33). 

21) In numero 7, pag. 11, lin. 8, loco « Deum » dicatur « Numen 
supremum aut numina superna », propter religiones non christianas 
(L-7, 15). 

22) Pro quarto inciso numeri 7, pag. 11, linn. 21-28, proponitur 
alia formula (L-7, 15). 

23) In numero 8, pag. 12, explicandum esset, quomodo affirmatio 
de iure parentum quoad educationem filiorum concilianda sit cum doc- 
trina catholica, secundum quam liberi e matrimonio mixto nati in reli- 
gione catholica educandi sunt (L-8, 1). 

24) Ostendatur nexus inter doctrinam ex ratione in capitibus I, II, 
III et doctrinam ex revelatione in capite IV (pag. 12 ss.) expositam 
(L-10, 1). 

25) In numero 11, pagg. 13-14, libertas actus fidei melius expo- 
natur (L-ll, 12, ubi indicationes). 

26) Pro numero 11 redeatur ad textum priorem (L-Gen. 81). 

27) In secundo inciso numeri 11, pag. 14, explicite dicatur indoli 
fidei opponi coercitionem etiam ex parte ipsius Ecclesiae (L-ll, 4). 

28) Textus numeri 12, saltem pro parte, denuo redigatur, ut me- 
lius correspondeat tum S. Scripturae tum themati Declarationis (L-12, 

[35] l, 2, 3, 4, 23, 25, 27, 29, 30, 31, 33, 35, 38, 39, 40, 41; L-Gen. 
19, pag. 4; 79, pag. 22). 

VII. Animadversiones principiis Declarationis adversantes. 

Plures Patres contra schema quaedam obiciunt, quae cum principiis 
Declarationis componi nequeunt: 

1) Doctrina schematis contradicere videtur magisterio Summorum 
Pontificum, praesertim saeculi xix (L-Gen. 15, 27, 40). 

2) Affirmandum esset, iuxta documenta Summorum Pontificum, 
personam inculpabiliter in errore remanentem habere solummodo ius 
improprie dictum ad tolerantiam (L-Gen. 25). 

3) Schema non considerat principium iuridicum fundamentale, se- 
cundum quod sola veritas est fundamentum iuris (L-Gen. 22, 37). 

4) Schema non considerat, quod in conscientia invincibiliter erro- 
nea non possunt fundari nisi iura putativa et existimata (L-Gen. 25, 77). 

5) Schema illegitime in eodem ordine iuridico constituit veritatem [ 35 ] 
et errorem, cultum verum et cultum falsum (L-Gen. 19, 29, 40, 46, 51). 

6) Notio iuris in schemate adhibita favet subiectivismo (L-Gen. 37). 

7) Schema non sufficienter servat distinctionem inter ordinem subiec- 
tivum et ordinem obiectivum (L-Gen. 77). 

8) Schema laborat positivismo iuridico, cum pro aequo habeat in 
ordine iuridico veritatem et errorem (L-Gen. 18, 79). 

9) Schema favet passivitati pastorali (L-Gen. 35) et exstinguit spi- 
ritum missionarium (L-Gen. 39). 

10) Schema falso limitat finem auctoritatis civilis ad meram curam 
rerum temporalium et ordinis publici, cum revera rectores civitatis adiu- 
vare debeant, ut cives vivant secundum virtutem, in populo christiano 
secundum virtutem christianam ab Ecclesia edocendam (L-Gen. 15). 

11) Schema contradicit doctrinae Ecclesiae de ideali regimine Sta- 
tus confessionalis et fovet separationem potestatis civilis a religione 
(L-Gen. 18, 76, 79; cf. L-Gen. 24). 

12) Schema deberet distinguere inter ius ad veram libertatem et 
meram tolerantiam et defendere tolerantiam in societate religiose pro- 
miscua, necessariam propter exigentias boni communis (L-Gen. 9, 15, 

24, 25, 29, 79). 

13) Schema deberet affirmare, solam veritatem habere plenum ius 
diffusionis professionisque, in nationibus secundum sensum christianum 
ordinatis alias religiones tantum privatim exerceri debere, in aliis natio- 
nibus Ecclesiam agnoscere situationem de facto existentem, in qua aliae 
confessiones faventur (L-3, 21). 

14) Falso in numero 3, pag. 6, linn. 40-41, affirmatur omnes com- 
munitates religiosas posse sibi vindicare libertatem religiosam, cum com- 
munitates falsae religionis tale ius non habeant (L-3, 14). 

15) Omnia argumenta numeri 4, pagg. 7-9, sunt fallaciis plena [ 36 ] 
(L-4, 52, 113). 

16) Argumentum incisi a) numeri 4, pag. 7, exaggerat nexum inter 
libertatem internam et externam; sapit subiectivismum et liberalismum; 
non distinguit inter veram et falsam religionem (L-4, 2, 3, 4, 5, 27, 43, 

47, 65, 76, 81, 96, 101, 113, 114, 118). 

17) Argumentum incisi b) numeri 4, pag. 7, facit saltum ab officio 
quaerendi veritatem ad ius propagandi qualescumque sententias; sapit 
Protestantismum; negat errorem nullum ius habere sese propagandi; 
non distinguit inter Statum paganum et catholicum; non considerat bo- 
num commune mensurare communicationem idearum; aequiparat veri- 
tatem et errorem (L-4, 37, 89, 92, 97, 102, 103, 119). 

18) Argumentum incisi c) numeri 4, pagg. 7-8, non considerat com- 

[ 36 ] municationem idearum non esse illimitatam; falso supponit ius erroris 
ad sese propagandum; falso vetat interventionem legalem quoad cultum 
(L-4, 83, 103, 113). 

19) Argumentum incisi d) numeri 4, pag. 8, insufficiens est, quia 
non agit nisi de libertate externa et iuridica (L-4, 79); ita loquitur, ac si 
quilibet homo habeat conscientiam certam et veram in re religiosa (L-4, 
42); linn. 21-29 delendae, quia falso sensu intelligi possunt (L-4, 38). 

20) Argumentum incisi e) numeri 4, pagg. 8-9, non considerat, ut 
deberet, eam tantum libertatem agnoscendam esse, quae est iustitiae con- 
sentanea (L-4, 18). 

21) Argumentum incisi e) numeri 4, pagg. 8-9, imponit opinionem 
inacceptabilem de Statu (L-4, 50); competentiam Status nimis restringit 
et manifestat aversionem erga auctoritates civiles (L-4, 52). 

22) In inciso b) numeri 5, pag. 9, adhiberi deberet conceptus tra- 
ditionalis « boni communis », non vero conceptus « ordinis publici », 
qui est vagus et abusibus obnoxius (L-5, 3, 7, 13, 14, 17, 19, 22, 
23, 24); dicta in linn. 29-38 non correspondent doctrinae traditionali 
(L-5, 26). 

23) In primo inciso numeri 6, pag. 10, non consideratur, quod 
Status tueri debet tantum iustam civium libertatem, quod in populis 
catholicis aequalitas iuridica omnium religionum non est iusta et quod 
in populis unius religionis catholicae potestas publica prohibere tenetur 
publica vi propagationem ac publicum cultum Protestantismi (L-6, 32). 

24) Numerus 7, pagg. 11-12, affirmat quae in populo unius religio- 
nis catholicae nequeunt admitti, quia essent contra bonum commune, 
quod publica potestas promovere tenetur (L-7, 37); quia omnibus Com- 
munitatibus religiosis eadem iura agnoscuntur atque Ecclesiae catholicae 
ac si error eadem iura habeat ac veritas (L-7, 13). 

25) In numero 7, pag. 11, linn. 4-5, falso affirmatur religionem 
natura sua esse socialem (L-7, 35). 

[ 37 ] 26) In numero 7, pag. 11, falso affirmatur numquam coercitionem 
esse permittendam ne haeresis propagetur (L-7, 10). 

27) In numero 11, pag. 14, linn. 8-11, falso supponitur regimen 
libertatis religiosae valere etiam pro populo unius religionis catholicae, 
in quo revera esset perniciosum et bono communi oppositum (L-ll, 17; 
cf. L-ll, 11). 

28) Numerus 14, pagg. 17-18, admitti nequit, quia proclamat re- 
lativismum doctrinalem, indifferentismum practicum, exstinctionem spi- 
ritus missionarii et inanitatem sacrificiorum ab Ecclesia pro Veritate 
factorum (L-14, 4; L-Gen. 37 in fine; L-Gen. 39, 4); quia in populis 
unius religionis catholicae pro conviventia pacifica non requiritur aequa- 

litas inter omnes coetus religiosos, sed sufficit, ut non-catholicis conce- [37] 
datur libertas cultus privati et tutela iurium civilium omnibus commu- 
nium (L-14, 10). 

29) Plures Patres schemati obiciunt, quod loquitur simpliciter de 
iure conscientiae et de iure ad libertatem, cum sermo fieri possit tantum 
de iure rectae vel verae conscientiae et de iure ad iustam libertatem. 

VIII. Principia in reemendatione textus observata. 

Omnes et singulae animadversiones Patrum a Secretariatu diligen- 
ter examinatae et ad mentem earum, quantum fieri potuit, textus reemen- 
datus est. 

In quo labore peragendo Secretariatus sequentia principia obser- 
vavit: 

1) Principia ipsa Declarationis, in « Textu emendato » iam expo- 
sita, retinenda sunt, cum hoc sine dubio correspondeat menti longe maio- 
ris partis Patrum Concilii. 

2) Argumenta, ubi requiritur, melius et clarius exponenda sunt. 

3) Ordo partium, ubi et in quantum claritas et structura logica id 
postulant, mutandus est. 

4) Textus secundum eas tantum Animadversiones mutandus est, 
quae eum certe meliorem et clariorem reddunt. Considerandae autem 
et ponderandae sunt omnes emendationes, etiam propositae a Patribus, 
qui principiis Declarationis adversari videntur. 

5) Ubi Animadversiones relate ad eundem textum contradictoria 
postulant, rationes prolatae bene ponderandae sunt et generatim stan- 
dum est « textui emendato » schematis. 

6) Partes textus, quae iuxta mentem plurium Patrum principia De- 
clarationis defendentium non sunt necessariae et maiores difficultates 
provocant, omittendae sunt. 

IX. Praecipuae mutationes textus emendati iuxta proposita Patrum 

factae. 

In sequentibus indicantur, iuxta ordinem numerorum textus emen- 
dati, praecipuae tantum mutationes textus emendati a Secretariatu factae, 
non vero singulae emendationes. 

Numerus 1: 

Cum descriptio status rerum hodierni pluribus Patribus minus pla- 
cuerit, quae retinenda erant, partim tamquam Introductio schematis ad- 
hibentur, partim Capiti I i. e. Declarationi inserta sunt (in numero 1 et 2 

[38] textus reemendati). Quaedam in fine Introductionis addita sunt, ut cla- 
rius appareat methodus Declarationis (ut infra in Parte altera huius Re- 
lationis explicabitur). 

Numerus 2: 

Cum multi Patres graves rationes contra expositionem historicam 
textus emendati obiecerint, totus textus huius numeri nunc omissus est. 
Quaestio difficilis et complexa evolutionis doctrinalis, quae brevi decla- 
ratione sufficienter exponi nequit, potius scientiae theologicae relin- 
quenda est. 

Numerus 3: 

Iuxta vota plurium Patrum textus emendatus concinnior factus et 
melius dispositus est. Compositus praeterea est cum eis, quae ex nu- 
mero 1 textus emendati retinenda erant. 

Notandum est in textu reemendato (in fine novi numeri 2) secundum 
petitiones plurium Patrum explicite affirmari libertatem religiosam intac- 
tam relinquere doctrinam catholicam de unica vera religione et de unica 
Ecclesia Christi. 

Numerus 4: 

Argumentum ex ratione desumptum, quod in textu emendato 
(pagg. 7-9) in quinque partes [ a ), b), c ), d ), e)] divisum erat, nunc con- 
tractum, melius dispositum et unitum est, ut satisfiat desideriis plurium 
Patrum, qui maiorem claritatem et meliorem ordinem petierunt. 

Ut clarius appareat, in quo sit punctum saliens argumentationis, in 
textu reemendato (in novo numero 3) proceditur iuxta distinctionem 
antea iam factam (in fine primi incisi novi numeri 2) inter duplex 
elementum libertatis religiosae: primo nempe ostenditur neminem esse 
cogendum, ut contra suam conscientiam agat; secundo ostenditur ne- 
minem esse impediendum, quominus iuxta suam conscientiam agat, in- 
tra debitos utique limites. 

[39] 

Numerus 5: 

Textus emendatus totus, exceptis quibusdam emendationibus mi- 
noribus a Patribus propositis, in numerum 4 textus reemendati assump- 
tus est. 

Numerus 6: 

Totus textus emendatus, paucis ulterioribus emendationibus factis, 
in numerum 5 textus reemendati transiit. 

Addita tamen est, iuxta petitiones plurium Patrum, affirmatio at- [39] 
tentis circumstantiis historicis legitimam esse posse agnitionem specia- 
lem unius communitatis religiosae (ultimum incisum numeri 5 textus re- 
emendati). 

Praeterea prima sententia numeri 9 textus emendati translata est, 
iuxta propositum aliquorum Patrum, in numerum 5 textus reemendati 
(in secundo inciso), cum hic in contextu congruo collocetur. 

Numerus 7: 

Textus emendatus totus assumptus est in numerum 6 textus reemen- 
dati, paucis emendationibus exceptis. 

In fine addita est secunda propositio numeri 9, novo contextui adap- 
tata, cum hic, ut aliqui Patres notarunt, in aptiori loco inveniatur. 

Numerus 8: 

Totus textus emendatus nunc invenitur in numero 7 textus reemen- 
dati. 

Votis aliquorum Patrum desiderantium, ut aliquid dicatur de iure 
parentum erga liberos in re religiosa et de iure liberorum erga parentes, 
satisfieri, proh dolor, non potuit, quamvis certe quaestio in se sit magni 
momenti. Nam haec quaestio valde complexa est et gravia suscitat pro- 
blemata, ita ut brevi expositione nequeat sufficienter absolvi; et cum ad 
thema Declarationis non stricte pertineat (nam respicit relationes intra 
ipsam familiam), sine detrimento Declarationis omitti potest. 

Numerus 9: 

Prima propositio textus emendati, ut supra iam notatum est, trans- 
lata est in numerum 5 textus reemendati, secunda sententia in novum 
numerum 6. Numero 9 ergo textus emendati non correspondet proprius 
numerus textus reemendati. 

Numeri 10, 11, 12: 

Ordo textuum horum numerorum, sicut natura rerum postulare vi- 
detur, inversus est: 

primo loco nunc invenitur textus numeri 12 schematis emen- 
dati, agens de exemplo Christi et Apostolorum (numerus 8 et 10 textus 
reemendati), 

secundo loco textus numeri 11 schematis emendati, agens de [40] 
libertate actus fidei (numerus 11 textus reemendati), 

tertio loco textus numeri 10 schematis emendati, agens de liber- 
tate Ecclesiae (numerus 12 textus reemendati). 

[40] Quoad argumentum ex modo agendi Christi et Apostolorum haec 
notentur: Cum in circumstantiis historicis Christi et Ecclesiae primae- 
vae quaestio de libertate religiosa, prout hodie ponitur, nondum exsur- 
gere potuerit (sicut ceteroquin multae aliae quaestiones, quae Ecclesiae 
posterioribus temporibus occurrerunt), in Novo Testamento quaeri ne- 
queunt assertiones explicitae de quaestione hodierna circa libertatem 
religiosam. Considerari vero possunt et debent mens et modus agendi 
Apostolorum erga homines, quibus elucet Ecclesiam modo exemplo 
Christi et Apostolorum conformi agere, si in hodiernis rerum circum- 
stantiis declarat et observat libertatem religiosam omnium hominum in 
sensu huius Declarationis, servando omnes veritates ipsi commissas. Cum 
plures Patres petierint, ut amplior argumentatio ex revelatione fiat, no- 
vus textus redactus est, quo ostenditur, quomodo libertas religiosa in 
historia salutis radicetur. Ex hoc conspectu historiae salutis, qui nunc 
in novo numero 9 invenitur, contextus elucet, in quo Declaratio de liber- 
tate religiosa collocanda est. 

Numerus 13: 

Textus emendatus, aliquo modo contractus, assumptus est in nu- 
merum 13 textus reemendati. 

Numerus 14: 

Textus emendatus transiit totus in numerum 14 schematis reemen- 
dati. 

Additio tamen quaedam indolis pastoralis iuxta vota plurium Patrum 
facta est, quae circumstantias nostri temporis respicit. 

Pars altera [41] 

DE METHODO ET DE PRINCIPIIS SCHEMATIS 


I. De notione libertatis de qua in schemate. 

Libertas religiosa est hodie terminus technicus, cuius sensus in sche- 
mate Declarationis exacte describitur. Schema autem etiam adhibet vo- 
cabulum « libertas » aliis sensibus, de quibus facile iuxta contextum ser- 
monem iudicatur. Sunt hi sensus, qui sequuntur. 

1) Physica: ipsum liberum arbitrium seu facultas sese determinandi 
in agendo. 

2) Psychologica: conscientia de libero arbitrio, de capacitate agendi 
propria responsabilitate, et de propria consequenti dignitate. 

3) Moralis: a) positive sumpta: facultas sese determinandi in lege 
morali implenda in tota eius amplitudine, proindeque etiam quoad ea 
quae spectant necessitudinem hominis ad Deum. Hoc sensu dicitur, quod 
quo magis homines legem moralem adimplent et seipsos moraliter per- 
ficiunt, eo magis liberi fiunt, b) Negative sumpta: facultas legem mo- 
ralem libere reiciendi. Hoc sensu dicitur, quod quo magis homines le- 
gem moralem libere reiciunt vel violant, eo magis propriam genuinam 
libertatem minuunt, secundum illud: « Qui facit peccatum, servus est 
peccati » {Io. 8, 34). Haec libertas vocatur etiam libertas physica. Hoc 
sensu dicitur, quod homines, libero arbitrio praediti, legem moralem 
physice reicere possunt, moraliter tamen ipsam adimplere tenentur. 

4) Evangelica: libertas qua homines veritate evangelica et Spiritus 
Sancti gratia a peccato et a daemone liberi fiunt, sancta societate cum 
Deo per Christum in Spiritu vivunt, donec tandem in gloria perfectam 
libertatem assequantur. 

3) Ecclesiastica: libertas quae competit Ecclesiae, mandato Chri- 
sti, in sua missione adimplenda. 

6) Religiosa: immunitas a coercitione ex parte singulorum, coetuum 
socialium et cuiusvis potestatis humanae, prout asseritur in ipsa De- 
claratione. 

Libertas religiosa omnino distinguitur ab aliis libertatibus supra 
enumeratis; cum ipsis tamen intime connectitur. Primo quidem quia 
fundamentum habet in aliis libertatibus, quamvis diversimode: 

1) In libertate physica. Nam si homo non esset libero arbitrio prae- 
ditus, de eius libertate religiosa, sicut de omnibus aliis libertatibus, nec 
sermo fieri posset. 

[ 41 ] 2) In libertate psychologica. Speciatim quatenus haec libertas con- 
notat hominis responsabilitatem in agendo ac proinde dignitatem per- 

[ 42 ] sonae in ordine ontologico, prout intelligitur praesertim in nostra 
aetate. 

3) In libertate morali. Ex officio hominis Deo cultum tribuendi 
ad suae conscientiae dictamen, in ipso quoad alios exsurgit ius prout 
est immunitas a coactione, et quidem duplici sensu, ut in schemate ex- 
plicatur. Brevius, e libertate prout est officium versus Deum, exsurgit 
in homine libertas quoad alios prout est ius ad immunitatem a coac- 
tione. 

4) In libertate evangelica. Primo per Christum Redemptorem homi- 
nes elevantur ad filiorum Dei dignitatem, ita ut in eorum necessitudine 
ad Deum Patrem libertas vivatur praecipue ut dilectio, iuxta illud: « Ve- 
ritatem autem facientes in caritate, crescamus in illo per omnia, qui est 
caput Christus » {Eph. 4, 15). Deinde iuxta praeceptum Domini ea quae 
sunt Deo reddenda clare distinguuntur ab iis quae Caesari debentur. Ex 
quibus factum est, ut ex historia patet, quod homines, christiani facti, 
magis ac magis sibi vindicaverunt libertatem prout est ius ad immuni- 
tatem a coercitione praesertim ex parte civilis potestatis. 

5) In libertate ecclesiastica. Primo, decursu temporis in tota fami- 
lia humana Ecclesia, propriam missionem adimplens, eo contulit ac con- 
fert, ut homines suam ipsorum genuinam dignitatem altius percipiant, 
prout sunt personae ordinatae ad finem supernaturalem, qui est ipse 
Deus in gloria aeterna plene possidendus. Deinde Ecclesia libertatem, 
quam ex mandato Christi habet, indesinenter sibi propugnans, eo pariter 
contulit ac confert, ne potestas civilis in suis muneribus exercendis pro- 
priae competentiae campum evadat. Quae omnia fundamentum incon- 
cussum constituunt pro libertate religiosa, pro libertate scilicet quatenus 
est ius ad immunitatem a coercitione in re religiosa. 

Praeterea libertas religiosa alio ex capite cum aliis libertatibus con- 
nectitur. Etenim sua ipsius natura ad hoc contendit ideoque ordinari 
debet, ut aliae libertates — praesertim libertas moralis, evangelica, ec- 
clesiastica — expeditius ac plenius exerceri possint. Et revera, ubi li- 
bertas religiosa agnoscitur, excolitur et efficaciter protegitur, nedum 
obstacula ponantur, sed potius incitamenta habentur et adminicula offe- 
rentur, ut omnes homines officia quoad religionem iuxta suae ipsorum 
conscientiae dictamen adimplere valeant, et ut Ecclesia suam missionem 
libere expleat. 

Conclusio est, quod libertas religiosa, dum ex una parte fundamen- 
tum habet in omnibus aliis libertatibus atque ab ipsis exigitur, ex alia 

parte ad hoc ordinatur, ut libertas prout est officium et dilectio expe- [42] 
ditius et plenius exerceatur. 

II. De methodo schematis. 

Exinde initium sumit schema, quod hodie libertas religiosa intelli- 
gitur esse conceptus technicus iuridicus. 

Iam ante 1947 admittebatur in plus quam 50 publicis constitutio- [43] 
nibus (cf. Brunet R., La protection internationale des droits de Vhom- 
me, Geneve 1947, p. 65); posthac autem in permultis constitutionibus 
noviter confectis locum habet (cf. fontes citatos in nn. 20-21 ad schema). 

Secundum hunc conceptum igitur regulantur relationes cives inter 
et potestates publicas necnon inter ipsos cives. Longiori porro evolu- 
tione historica, politica, et morali perventum est ad hunc conceptum, 
qui nonnisi saeculo decimo octavo valere coepit. Quaestio igitur de liber- 
tate religiosa, cum ad ordinem civilem pertineat, distinguenda est ab 
aliis quaestionibus, quae sunt ordinis theologici. Quarum prima est de 
sensu atque scopo illius libertatis evangelicae, qua scilicet Christus nos 
liberavit (cf. Gal. 5, 1); altera autem est de relationibus inter liberta- 
tem et auctoritatem intra ipsam Ecclesiam. 

His suppositis, argumentum pro libertate religiosa primum haurit 
schema ex ratione. Ad hoc argumentum construendum appellat ad auctam 
hominis hodierni conscientiam dignitatis personae atque ad libertatis 
civilis postulationem, quae exinde profluit. Notandum vero est, argu- 
mentum non fundari in nudo facto huiusmodi crescentis conscientiae, 
neque in nudo facto postulationis libertatis civilis, acsi Ecclesia quasi 
cederet opinioni publicae vel positivismo cuidam iuridico indulgeret. 
Quod absit. E contra, fundatur argumentum in veritate de dignitate per- 
sonae, quam conscientia hodierna manifestat, ac proinde in iustitia ipsa, 
qua postulatur libertas personae debita. 

Posito hoc argumento ex ratione, quod in schemate reemendato 
structuram clariorem exhibet, ad considerationem libertatis religiosae 
sub luce revelationis pergit schema. Non eo utique confecta est haec 
altera pars schematis (nn. 8-12), ut demonstraretur aut exegetice aut 
theologice, ius hominis ad libertatem religiosam esse validum. Quod qui- 
dem ineptum esset atque impossibile. Sed eo tendit haec rei considera- 
tio, ut exponatur atque ostendatur, quomodo conceptus hodiernus tech- 
nicus et iuridicus radices habeat in verbo Dei scripto, et quomodo bene 
componatur et concordet cum veritatibus revelatis, quae ad rem spec- 
tant, cum doctrina nempe de libertate actus fidei et de libertate propria 
Ecclesiae. Sequitur denique pars schematis pastoralis. 

At proposita est alia methodus. Primo loco, inquiunt, late expona- 

[43] tur doctrina scripturistica et theologica de libertate hominis, deinde fiat 
transitus ad argumentum ex ratione pro libertate religiosa. Concilium 
enim Oecumenicum decet loqui ex thesauro doctrinae catholicae, et 
quidem sermone styloque conciliari, non arguendo sed veritatem pro- 
clamando, veritatem nimirum de hominis libertate, quae profundior in 
Sacra Scriptura omnino est. 

Quibus tamen argumentis non potuit omni ex parte assentire Secre- 
tariatus ad Christianorum Unitatem Fovendam. Agitur enim in schemate 
quaestio particularis, quae non est de hominis libertate in genere, neque 

[44] est cum aliis quaestionibus confundenda, quamvis sit cum illis quodam- 
modo connexa (cf. supra, de notione libertatis). Huc maxime accedit, 
quod Synodus Vaticana II, cum mentem suam circa libertatem religiosam 
declarat, audiri vult atque exaudiri ab omnibus hominibus per orbem, 
et non tantum a Christifidelibus. Sunt autem, proh dolor, plurimi, qui 
optime intelligunt, quaestionem de libertate religiosa esse formaliter 
iuridicam et politicam necnon ethicam, quae solvenda est argumentis 
rationalibus, experientia saeculari confirmatis. 

Constat tandem atque conceditur, doctrinam scripturisticam de ho- 
minis dignitate de eiusque libertate per gratiam donata profundiorem 
esse omnino quam illa, quae naturali rationi pervia est. Certo fidelibus 
est late latius exponendum, quomodo sint iuxta Apostolum in liberta- 
tem vocati. Ast inter doctrinam scripturisticam et conceptum modernum 
libertatis religiosae in societate humana magna percipitur veluti distan- 
tia. Libertas utique civilis a libertate evangelica quodammodo exigitur; 
de modo tamen quo exigatur, disputant periti. Unum vero constat, li- 
bertatem nempe religiosam non posse ex libertate evangelica quasi lo- 
gice deduci, ac si illa huius esset consequentia iuridica. Nexus enim 
inter utramque libertatem magis, ut videtur, ope experientiae historicae 
percipitur quam mera argumentatione logica, sicuti in schemate innuitur, 
cum sermo fit de fermento evangelico inter homines de eiusque fructu 
per saecula. 

III. De ratione doctrinae in schemate. 

1) Nexum cum doctrina de societate. - Doctrina schematis locum 
suum organicum habet in generaliori doctrina de humana societate bene 
ordinanda, prout haec doctrina evoluta est a Summis Pontificibus no- 
strae aetatis, praesertim a Pio P. XII et a Ioanne P. XXIII. Quattuor 
principia suprema eiusmodi ordinationis sic enucleantur: « Ordo autem, 
qui in hominum consortione viget, totus incorporali est natura; siqui- 
dem in veritate idem nititur, secundum iustitiae praecepta ad effectum 
perducendus est, mutuo amore animari perfici que poscit, postremo, li- 

bertate integra, ad aequabilitatem cotidie humaniorem est componen- [44] 
dus » (Litt. Encycl. Vacem in terris, 11 aprilis 1963, A.A.S., 55 [1963], 
p. 266). Secundum haec principia, quae ab ipso Deo, Prima Veri- 
tate, initium suum repetunt, ordinari debet hominum coniunctio, ut 
« recte constituta sit et frugifera, ad hominumque dignitatem apta » 
{ibid., p. 267). 

2) Veritas primaria. - Societas humana tota nititur in veritate 
de persona humana de eiusque dignitate, tamquam in veritate funda- 
mentali, unde provenit universa eius aspiratio ad iustitiam, ad carita- 
tem, ad libertatem integram. Pio P. XII laudi est, quod hanc veritatem 
in loco eius fundamentali firmiter collocavit; eumque secutus est Ioan- 

nes P. XXIII: « Porro in quovis humano convictu, quem bene compo- [45] 
situm et commodum esse velimus, illud principium pro fundamento po- 
nendum est, omnem hominem personae induere proprietatem; hoc est, 
naturam esse, intellegentia et voluntatis libertate praeditam; atque adeo, 
ipsum per se iura et officia habere, a sua ipsius natura directo et una 
simul profluentia. Quae propterea, ut generalia et inviolabilia sunt, ita 
mancipari nullo modo possunt » ( ibid ., p. 259). 

3) Notio dignitatis personae. - Humanae personae dignitas ma- 
xime exigit, « ut suo quisque instituto, iudicio, officiique conscientia 
agat, iam non commotus coercitione vel sollicitatione extrinsecus ple- 
rumque adductis » {ibid., p. 265). Ad rem S. Thomas: « Tertio ostendit 
eorum dignitatem, in hoc scilicet quod huiusmodi legem non habentes 
ipsi sibi sunt lex, in quantum scilicet funguntur officio legis ad seipsos, 
instruendo se et inducendo in bonum, quia, ut Philosophus dicit Ethic. 

(c. XI), Lex est sermo coactionem habens ab aliqua prudentia et intel- 
lectu procedens. Et ideo dicitur 1 Tim. 1, 9 quod iusto lex non est po- 
sita, id est, exteriori lege non cogitur, sed posita est iniustis, qui indi- 
gent exterius cogi. Et iste est supremus gradus dignitatis in hominibus, 
ut non ab aliis sed a seipsis inducantur in bonum. Secundus vero gradus 
est eorum qui inducuntur ab alio sed sine coactione. Tertius autem 
est eorum, qui coactione indigent ad hoc quod fiant boni. Quartus est 
eorum qui nec coactione ad bonum dirigi possint: Ier. 2, 30: Frustra 
percussi filios vestros, disciplinam non receperunt » ( Com . in Epist. ad 
Rom., c. 2, lect. 3). 

Humanae personae dignitas ex veritatibus divinitus revelatis claris- 
sime elucet, quippe quibus docemur, hominem esse ad Dei imaginem 
creatum, sanguine Christi redemptum, superna gratia filium Dei factum 
gloriaeque aeternae heredem, ita tamen ut ad bonum suum supremum, 
quod ipse Deus est, libere sese moveat, cum gratia divina cooperando. 
Essentialis autem dignitas personae etiam est veritas, quae humanae ra- 

[45] tioni pervia est. Iam olim utique innotuit homini haec veritas. At nostro 
hoc tempore homines magis magisque conscii sunt facti huius veritatis, 
et, quod maius est, eius exigentias quoad coniunctionem socialem consti- 
tuendam atque dirigendam plenius perceperunt. Ideoque postulant sibi 
libertates civiles, ut possint in societate vitam degere homine dignam. 
Hae autem animorum appetitiones ad libertatem ex veritate percepta 
profluunt, in ipsaque veritate de persona humana fundantur iura quae 
postulantur. 

4) Notio societatis liberae. - Veritati de hominis dignitate corre- 
spondet conceptus societatis liberae. Ea quippe est societas, in qua 
libertas responsabilis concipitur ut id quod imprimis est homini debitum 
ex iustitia, idque simul quod est ab omnibus hominibus amandum tam- 
quam bonum quod ad eorum bonum commune quam maxime per- 
tinet. 

[46] 5) Munus potestatis publicae. - Cum igitur commune bonum prae- 
cipue in humanae personae servatis iuribus et officiis consistat, veritas 
postulat, ut « praecipue in eo sint oportet curatorum rei publicae partes, 
ut hinc iura agnoscantur, colantur, inter se componantur, defendantur, 
provehantur, illinc suis quisque officiis facilius fungi possit. Etenim 
inviolabilia iura tueri, hominum propria, atque curare, ut facilius quis- 
que suis muneribus defungatur, hoc cuiusvis publicae potestatis officium 
est praecipuum » (Pacem in terris, p. 274). 

6) Regula iuris. — In veritate de hominis dignitate pariter fundatur 
traditionalis regula iuris, secundum quam tanta est homini agnoscenda 
libertas quanta possibilis est, tanta vero restrictio libertatis est decer- 
nenda quanta est necessaria. Usus scilicet libertatis non est restringen- 
dus nisi detur ratio valida, proportionata, necessitans. Homo utique, 
peccati originalis sequelis obstrictus, saepius sua libertate abutitur, in 
errores incidit, et plura patrat mala. Ex altera parte, nullum exstat 
praeceptum morale absolutum, secundum quod omnia mala impedian- 
tur oportet, quoad eius fieri possit. Ne ipse Deus quidem cuivis auctori- 
tati humanae tale dedit mandatum absolutum et universale (cf. Pius XII, 
Allocutio Ci riesce, 6 dec. 1953: A.A.S., 45 [1953], p. 799). E contra, 
praesumptio iuris stat pro libertate personae seu pro eius immunitate 
a coercitione impediente, quominus agat iuxta proprium suum consi- 
lium. Haec autem praesumptio non cedit nisi facto, necessitati scilicet 
restrictionis, quae tamen necessitas est in casu probanda. Aliis verbis, 
valet ius personae ad libertatem, nisi in casu probari possit, validis ra- 
tionibus, ius aliorum cohibendi usum libertatis. 

7) Libertas religiosa. - Omnia principia superius allata praesertim 
valent in iis omnibus, quae ad hominis animi bona spectant, qualia 

sunt, e. g., veritatis inquisitio et propriae opinionis pervulgatio, cultus [46] 
scientiarum atque artium, etc. Magis adhuc observanda sunt haec prin- 
cipia quoad ea, quae religionem spectant. Religio enim seu relatio atque 
officium hominis erga Deum est hominis bonum prae ceteris personale 
atque intimum. Res porro religiosa natura sua talis est, ut ab ea omne 
genus coercitionis pro principio sit alienum. Ergo quoad res religiosas 
servanda omnino est circa personam humanam quasi quaedam zona li- 
bertatis, curaque summa est adhibenda, ne absque evidenti necessitate 
circumscribantur religiosae libertatis fines. Nominatim, in ipsa veri- 
tate de personae humana dignitate atque in principiis veris circa socie- 
tatem ordinandam, quae ex dignitate personae profluunt, fundatur ius 
hominis ad libertatem seu ad immunitatem a coercitione in re religiosa. 

Quae autem immunitas duplex est, quatenus scilicet nemo constringen- 
dus est ad agendum contra suam conscientiam, neque est impediendus, 
quominus iuxta conscientiam agat. Utraque est ius strictum. Prima autem 
immunitas est prorsus inviolabilis, altera vero in casu cessare potest, 
si nimirum probetur necessitas restrictionis libertatis ex parte legitimae [47] 
auctoritatis. 

Necessitas autem restringendi libertatem in re religiosa non exsur- 
git, nisi quando actus ponitur, invocato titulo religionis, qui tamen de 
facto est crimen vel delictum contra ordinem publicum. Hoc vero acci- 
dit, quando actus iste vel laedit iura aliorum, vel communem morali- 
tatem publicam violat, vel pacem publicam graviter perturbat. In his 
casibus comprobatur ius potestatis publicae cohibendi usum libertatis 
ad ordinem publicum servandum, et cessat immunitas personae, quae 
non iam modo suae dignitati consono agit. 

8) Conclusio. — Ius hominis ad libertatem in re religiosa fundatur 
in veritate obiectiva de dignitate personae et in principiis, exinde deri- 
vatis et obiective veris, de societate ordinanda. 

IV. De difficultatibus motis circa schema. 

1) Quoad methodum. - Proponitur quandoque alia methodus, ut 
scilicet quaestio de libertate religiosa initium sumat a doctrina de con- 
scientia, distinguendo inter conscientiam veram et erroneam. Quae tamen 
methodus non videtur convenire statui quaestionis hodierno. Etenim 
non agitur quaestio, utrum homo habeat ex conscientia vera ius agendi, 
quod ex conscientia erronea non haberet. Quaestio enim est de iure ho- 
minis eo sensu, quod ius asserit immunitatem a coercitione. Exactius lo- 
quendo, quaestio est, utrum et sub quibusnam conditionibus detur ius 
ex parte aliorum, ac nominatim ex parte potestatis publicae, ad homi- 
nem impediendum, quominus publice iuxta conscientiam agat. Iamvero 

[47] ex eo quod conscientia agentis est erronea non sequitur, dari in aliis 
ius impediendi eius actionem. Huc accedit, quod nulla datur compe- 
tentia apud auctoritatem humanam iudicandi, utrum cuiusvis hominis 
conscientia sit vera aut erronea, recte formata aut male, « quod quidem 
unus Deus potest, utpote qui unus arcana pectoris consilia scrutetur ac 
iudicet » (Pacem in terris, ibid., p. 270). 

2) Quoad argumenta. - In hodierna quaestione frustra adducitur 
principium quod sonat, iura non aequaliter fundari in veritate atque 
in errore. Quod quidem verum est, si intelligitur, in errore non fundari 
ius sed in veritate sola. Rursus tamen considerandum est, agi hodie 
quaestionem de iure, ut est immunitas a coercitione. Iamvero eiusmodi 
immunitate gaudet homo conscientiae verae; ea autem gaudet etiam 
homo conscientiae erroneae, donec probetur, penes alium ac nomina- 
tim penes potestatem publicam dari in casu ius impediendi hunc illumve 
actum externum religionis. 

Frustra quoque in hodierna quaestione adducitur aliud principium, 
potestati scilicet publicae non licere aequo iure habere verum et fal- 
sum. Quod quidem principium verum est; non tamen est ei locus in 

[48] 

quaestione, quae coram est. Nullatenus enim agitur de iudicio ferendo 
a statu circa verum ac falsum in re religiosa. Agitur tantummodo de 
servanda immunitate personae in agendo publice iuxta conscientiam, 
nisi forte eius actio sit delictum contra ordinem publicum. 

Huc pertinet, quod in schemate Declarationis nullatenus asseritur, 
hominem verae conscientiae et hominem conscientiae erroneae esse in 
pari vel simili conditione aut morali aut spirituali. Quod absonum est. 
Agitur vero tantummodo de eorum conditione iuridica in societate hu- 
mana, in qua iisdem aequalibus iuribus civilibus gaudere debent, cum 
constet, « omnes homines esse naturae dignitate inter se aequales » 
(Pacem in terris, ibid., p. 268). 

Item notare iuvat, quod schema Declarationis non affirmat, dari ius 
ad errores religiosos in societate spargendos. Etenim tum in se tum 
maxime in statu quaestionis praesenti eiusmodi affirmatio omni caret 
sensu. Quaestio enim exactius ponitur, utrum et quonam iure possit 
potestas publica hominem coercitive cohibere, qui sententias suas reli- 
giosas publice testatur. Quaestione sic posita, redit principium, ad 
potestatem publicam non pertinere de veritate vel falsitate religiosa 
iudicare, ei vero pertinere officium omittendi actionem coercitivam, nisi 
in casu probari possit crimen publicum. 

3) Quoad regulam iuris. - Adducitur quandoque sententia secun- 
dum quam intolerantia civilis (seu coercitio, qua impediantur homines, 
quominus iuxta conscientiam publice agant), exercenda est, ubicumque 

haec concessio sit necessaria. Quae quidem sententia videtur supposito [48] 
niti non probando. Supponitur enim dari principium morale absolutum, 
secundum quod error in rebus fidei et morum semper est reprimendus, 
quando eius repressio est possibilis, et non tolerandus, nisi quando tole- 
rantia est necessaria. Quod vix, ut videtur, componi potest cum doctri- 
na Pii P. XII supra citata ( Ci riesce). Pariter cum traditionali sensu 
regulae iuris vix componitur sententia, secundum quam tanta in re 
religiosa adhibenda est coactio, quanta possibilis est, tanta vero admit- 
tenda libertas, quanta est necessaria. 

4) Quoad tolerantiam a Statu exhibendam. - Tolerari non dicuntur 
nisi mala, quae a competenti auctoritate indicantur esse mala. Iamvero 
ipsum regimen libertatis religiosae in societate nullatenus dici potest 
malum, cum in ipsa dignitate personae fundamentum habeat, atque 
elementum essentiale boni communis societatis constituit, ut dictum 
est. Ergo nequit fieri sermo de hoc regimine « tolerando », sive a socie- 
tate sive a statu sive a singulis civibus. 

Utique error in re religiosa est in se quid mali, quod ipse Deus 
nonnisi tolerat, quodque proinde ab hominibus nonnisi tolerari debet. 

Hoc autem sensu tolerantia est conceptus moralis, denotans animi habi- 
tudinem, veritate simul et prudentia informatam, erga id quod cogno- 
scitur esse quid mali, quod vero ob rationes validas oportet permitta- 
tur. Attamen non exinde licet tolerantiam erroris religiosi transferre in [49] 
conceptum iuridicum, secundum quem ipse status agere tenetur. Status 
enim non est auctoritas competens, quae possit iudicia ferre de veritate 
vel falsitate in re religiosa. Ergo nequit esse sermo de errore religioso 
« tolerando » a statu. 

Quandoque allegatur, errores religiosos, praesertim si publice in 
natione unitatis catholicae pervulgentur, bono communi nocere. Hoc 
tamen dato, non exinde sequitur, errores istos vel cultus quodammodo 
in errore fundatos esse a potestate publica coercitive impediendos. Etenim 
ex una parte ad officium status non pertinet, vi legis vel alia actione 
coercitiva extirpare omne id quod quovis modo contrarietur bono com- 
muni. Ex altera vero parte omnino pertinet ad officium status, iura 
seu immunitates personae in re religiosa tueri, nisi quidem in casu ces- 
sent, ordine publico violato. 

Ceterum ad solam Ecclesiam pertinet, potentem esse exhortari in 
doctrina sana et eos, qui contradicunt, arguere (cf. Tit. 1, 9), ut non 
decipiantur homines per philosophiam et inanem fallaciam secundum 
traditionem hominum, secundum elementa mundi (cf. Coi. 2, 8). 

5) Quoad diversitatem circumstantiarum. - Non una quidem vel 
univoca est aut esse debet relatio inter Ecclesiam et societates omnes 

[49] earumque debite constitutas potestates publicas. De hac enim relatione 
iudicandum est iuxta circumstantias historicas vel sociologicas, sicut 
in schemate Declarationis innuitur. Attamen nefas est asserere, non 
easdem esse exigentias dignitatis personae humanae, aut non eadem esse 
iura hominis, in statu sic dicto confessionali ac in societate sic dicta plu- 
ralistica. 

6) Quoad fundamentum iuris. — Verum omnino est, ius non posse 
fundari in errore, cum in veritate fundetur oporteat. lura autem per- 
sonae, ut supra dictum est, fundantur in illa veritate obiectiva, quae est 
personae dignitas, et in veritatibus obiectivis, quae sunt principia ab 
illa dignitate profluentia, secundum quae societas est ordinanda. Ultima- 
tim autem fundantur haec iura in ordine morali obiectivo, complete 
sumpto (cf. S. Thomas, Contra Gentes, III, 129), ad quem dignitas 
personae pertinet tamquam elementum eius essentiale. 

V. De subiecto iuris de eiusque natura. 

Non raro sermo fit de « iuribus veritatis », de « iure ad veritatem », 
de « iure ad errorem ». Claritatis igitur causa, iuvabit doctrinam com- 
munem de subiecto iuris de eiusque natura breviter exponere. 

Subiectum iuris sunt tantum personae physicae vel morales. Ideo- 
que ius connotat immediate et formaliter relationem inter subiectivam, 
relationem scilicet quae intercedit inter personam et personam. Etenim 
in omni relatione iuridica habentur semper duae personae seu duo sub- 

[50] iecta; est subiectum activum in quo inest ius, et subiectum passivum 
quod obiectum iuris praestare tenetur, sive agendo sive actionem omit- 
tendo. Sensu ergo stricto non datur ius ad veritatem; nam relatio inter 
personam et veritatem est vel logica vel moralis, non autem iuridica. 
Dari potest et revera datur ius, ne quis ab aliis impediatur quominus 
veritatem dicat. Sed in hoc casu obiectum iuris non est manifestatio ve- 
ritatis; est vero id quod subiectum iuris passivum praestare tenetur, et 
hoc est immunitas a coercitione seu omissio actionis, quae impediret, 
quominus veritas dicatur a subiecto iuris activo. 

Utique aliquando potest dari ius, ut aliquis veritatem dicat vel 
doceat, cum agitur, verbi gratia, de testibus in causis vel de praecep- 
toribus in scholis. Sed etiam his in casibus relatio iuridica non inter- 
currit inter personam et veritatem; intercurrit vero inter personam 
(subiectum iuris activum), in qua inhaeret ius ut veritas dicatur vel 
doceatur, et personam (subiectum iuris passivum), quae correlativum 
officium habet veritatem dicendi vel docendi. Et si veritas non dicitur 
vel non docetur, non laeditur ius veritatis non manifestatae; laeditur 

vero ius personae, cui veritas erat manifestanda. Ipsa veritas quidem [50] 
etiam offenditur; hoc tamen est deordinatio moralis, non vero laesio 
iuris. 

Nimis tandem evidens est, non dari ius ad errorem nec posse dari; 
hoc enim omni sensu caret. Potest tamen dari ius et revera datur, ne 
quis mediis coercitivis ab aliis impediatur, quominus id quod est erro- 
neum in actum deducat vel etiam aliis communicet. Et hoc quidem sensu 
sumitur ius in schemate. 

VI. De indole Status. 

Non est timendum, ne schema Declarationis statui « a-religioso » 
aut « indifferenti » favere videatur. 

Etenim schema nititur in doctrina traditionali de distinctione inter 
duplicem ordinem vitae humanae, sacrum scilicet et profanum, civilem 
et religiosum. Quam quidem doctrinam modernis temporibus magnifice 
elaboravit atque auxit Leo P. XIII, clarius nempe quam antea umquam 
docendo, duas dari societates, duos quoque ordines iuris, duas denique 
potestates, divinitus constitutas utrasque sed diverso modo, lege scilicet 
naturali et lege Christi positiva. Sicut ratio libertatis religiosae in hac 
distinctione ordinum nititur, ita quoque quoddam medium est ad eam 
sancte servandam contra confusiones, quas quidem non raro peperit hi- 
storia. Insuper nititur schema in alia distinctione, quam praecipue extu- 
lerunt Pius P. XII et Ioannes P. XXIII, id est, inter societatem et 
statum, de quibus igitur est ex ordine dicendum. 

Primo, tantum abest ut ratio libertatis religiosae noceat religioni in 
societate, ut ei potius non parum faveat. Quod patebit diligenter le- 
genti ipsum schema, nn. 5-7 (ubi constat, quam abunde provisum sit, [51] 
ut religio in societate protegatur atque provehatur), et etiam nn. 11-12 
(ubi constat, quam efficaciter possit Ecclesia missionem suam adimplere 
eiusque fideles vitam suam christianam agere). Quibus accedit, quod 
ipsa societas libera est, ut possit actus cultus publici habere, quibus socie- 
tas qua talis dependentiam suam a Deo agnoscat Eumque debito honore 
prosequatur, iuxta officium quod societati qua tali incumbit. 

Secundo, ratio libertatis religiosae nullatenus secumfert, quod sta- 
tus sit vel esse debeat a-religiosus aut erga religionem indifferens. Quod 
rursus patebit legenti schema (in iisdem fere locis). Constat enim ipsum 
principium, quamdam scilicet curam religionis ad statum pertinere ex 
officio. Hoc est, status tenetur eo modo religioni favere, qui ipsi pro- 
prius est, eoque etiam modo quo maxime potest secundum indolem 
suam terrestrem ac temporalem. Ubi enim status auctoritate sua ra- 

[51] 

tionem libertatis religiosae agnoscit et curat, cives omnes liberi sunt in 
veritate religiosa quaerenda, amplectenda, testanda, vivenda. Quod qui- 
dem est munus non despiciendum personis humanis in societate a statu 
praestitum. Huc accedit, quod in libertate religiosa tuenda status etiam 
agnoscit, ipsam religionem esse valorem summum socialem, qui, si a 
civibus colitur, utilitates non parvas parit tum societati tum etiam ipsi 
statui, quod quidem in schemate explicite asseritur (n. 5). Vix tandem 
obiici potest, per tuitionem libertatis religiosae statum sese exhibere 
indifferentem erga varias religiones, sive vera sit religio sive falsa. Ita 
enim status tuetur, non indifferentismum religiosum, sed dignitatem 
personae humanae eiusque iura. Denique schema ipsum declarat, ratio- 
nem libertatis religiosae non officere confessionalismo status, qui di- 
citur. 

VII. De conceptu ordinis publici. 

Agnoscitur conceptus in iure canonico: « Peregrini non adstrin- 
guntur legibus territorii in quo versantur, iis exceptis quae ordini pu- 
blico consulunt... » (can. 14, § 1, n. 2). Res exponitur a Vermeersch: 
« Verba: ordo publicus satis parum definita sunt ex voluntate legisla- 
toris, atque usibus receptis interpretationem recipiunt. Satis concordes 
sunt scriptores leges illas ordini publico consulere quae bonum publi- 
cum seu commune non pro fine tantum (sicut omnis lex) sed pro obiecto 
immediate habent. Quae nisi ab omnibus in territorio commorantibus 
observantur, ipsa communitas detrimentum patietur. Tales non sunt 
leges quae sanctificationem fidelium promovere intendunt. Dici fortasse 
posset ordini publico consuli per eas leges quae ad damnum avertendum 
potius quam ad bonum commune promovendum latae sunt. Peregrini 
enim communi alieni territorii bono cooperari per se non debent, cum 
ad communitatem particularem non pertineant; damnosi tamen esse ve- 

[52] tantur » (Vermeersch-Creusen, Epitome iuris canonici, II, ed. 8 
[1963], n. 110; de tota re cf. Hackett, John Henry, The Concept of 
Public Order, Washington, D. C.: The Catholic University of America 
Press, 1959). 

Distinctio igitur inter bonum commune et ordinem publicum co- 
haeret cum modo nota distinctione inter societatem et statum. Aliud 
enim est bene esse societatis, quod societas universa tenetur conser- 
vare, aliud vero est ipsum esse societatis, quod status tenetur assicu- 
rare. Iamvero ad bene esse societatis pertinent omnia cuiusvis generis 
bona, quae personae humanae his in terris perfectionem respiciunt. Ast 
ad ipsum esse societatis pertinent bonum politicum, quod est pax publi- 

ca, bonum morale, quod est publica moralitas, et bonum iustitiae, quod [52] 
est secura possessio atque exercitium iurium humanorum atque civilium. 

Aliud igitur est id, quod societati utile foret; aliud vero id, quod 
societati necessarium est. Itemque aliud est id, quod ordini publico 
opponitur, quod quidem est reprimendum; aliud vero id, quod bono 
communi opponitur, quod tamen non necessario reprimendum est, cum 
per se valeat principium libertatis, quae ipsa regula iuris sancitur. Quae 
cum ita sint, videre est, cur exigentiae ordinis publici restrictionem liber- 
tatis iustificent in casu, simulque cur utilitates boni communis eiusmodi 
restrictionem non iustificarent. Illae enim speciali modo urgent, haec 
autem non. Sicuti innuit Vermeersch, restrictio libertati legitima esse 
potest ad damna avertenda, nullatenus tamen ad bonum commune pro- 
movendum. Ad ipsum enim bonum commune pertinet libertas civilis 
quam maxima, cum ad vitae progressus ad perfectionemque personae 
humanae assequendam nata sit. 

Tandem aliquando verum non est, schema propugnare obsoletum 
conceptum status sic dicti liberalistici (Petat gendarme). Abstrahentium 
enim non est mendacium, iuxta tritum axioma. Atqui abstrahere debuit 
schema a plurimis quaestionibus generalioribus circa interventionem sta- 
tus in vita sociali, qualis et quanta esse possit atque debeat. Breviter 
tamen tangit schema principium de subsidiis positivis, quae status sup- 
peditare possit ad religionis in societate expeditius exercitium. Cetero- 
quin haec quaestio est valde complexa, de qua iuxta diversas traditiones 
politicas atque iuxta varias circumstantias sociologicas est iudicandum, 
non tamen a priori. 

3 - EXC.MUS P. D. AEMILIUS IOSEPH DE SMEDT 

Episcopus Brugensis 

RELATIO SUPER SCHEMA DECLARATIONIS 
DE LIBERTATE RELIGIOSA * 

V enerabiles Patres, 

Secretariatus Concilii ante diem 28 februarii 1965 non minus quam 
218 accepit documenta scripta in quibus Patres Conciliares animadver- 
siones suas exposuerunt et emendationes suas proposuerunt super textum 
Declarationis ipsis traditum in fine praecedentis sessionis. 

Haec documenta a membris et consultoribus Secretariatus ad Chri- 
stianorum unitatem fovendam accurate examinata sunt. Nonnullae in- 
terventiones ipsi doctrinae textus opponuntur; longe autem maior pars 
animadversionum doctrinae substantiam admittit sed sive alium modum 
exponendi vel distribuendi materiam sive maiorem claritatem vel muta- 
tionem in determinatis punctis particularibus postulat. 

Conspectus harum interventionum in prima parte relationis typis 
impressae invenitur a pagina 27 ad paginam 40. Ibi etiam ...’ describun- 
tur principia in re-emendatione textus observata et praecipuae mutatio- 
nes introductae. 

Hae interventiones magno auxilio fuerunt Secretariatui in revisione 
textus. Qua de causa sincere gratias agimus Patribus Conciliaribus qui 
hoc dialogo valde utili efficaciter nobiscum collaboraverunt ad praepa- 
randum textum reemendatum quem hodie vestro examini submittimus. 

Nonnulli Patres, pastoralibus moti rationibus, proposuerunt ut in 
initio Declarationis daretur generalis expositio doctrinae catholicae de 
libertate in Ecclesia. Sane, nostris diebus multae agitantur quaestiones de 
variis aspectibus libertatis quae populo Dei eiusque membris a Christo 
tribuitur quaeque in Ecclesia vigere debet. Theologica tractatio sine du- 
bio multum conferret ut obiectum nostrae Declarationis, remoto omni 
confusionis et ambiguitatis periculo, clarius perspiceretur. Profecto, ita 
melius via praecluderetur indebitae interpretationi nostrae Declarationis. 
Secretariatus ... 2 non fuit insensibilis his venerabilium Patrum votis. 
Omnibus tamen consideratis, iudicavimus hanc viam inire nobis non 
licere. Ratio est quod Secretariatus noster non accepit munus proponendi 
huic Sacrae Synodo schema in quo doctrina catholica de libertate in uni- 
versum evolvitur. 

* Huiusmodi fasciculus Patribus distributus est in congregatione generali 
CXXVIII, die 15 septembris 1965. 

1. Status quaestionis 

Ex multis quaestionibus quae circa libertatem in re religiosa oriuntur 
unum tantum problema explicite tangitur in Declaratione nostra. Agimus 
nempe de obiecto et de fundamento iuris humani et civilis ad libertatem 
in re religiosa prout in societate hodierna vindicatur. Obiectum est 
illud bonum personae humanae quod ei ex iustitia debetur, ut scilicet 
sit immunis a coercitione in re religiosa. Fundamentum autem est illa 
veritas de dignitate personae humanae, in qua nititur totus ordo so- 
cialis. 

In societate evoluta huius temporis homines magis magisque autu- 
mant sibi ex iustitia debitam esse personalem independentiam seu liber- 
tatem responsabilem. Quo latius extenditur eorum cultura, quo profun- 
dius progreditur eorum formatio intellectualis, eo vehementius homines 
volunt ipsi vitam suam ordinare secundum suas personales persuasiones. 
Libertatem considerant tanquam bonum ab omnibus amandum. Libertas 
habetur ut pars boni communis ideoque positivo modo in societate pro- 
sequenda. Homo modernus acutius quam antea vult ut observetur tra- 
ditionalis regula iuris: usus libertatis non est restringendus nisi detur ratio 
valida, proportionata, necessitans. Iuxta mentem seu « mentalitatem » 
huius temporis personae humanae ex iustitia debetur ut sit, si ita loqui 
fas est, circumdata aliqua zona libertatis. 

Inter bona in hac zona libertatis praesertim observanda et defen- 
denda habentur bona animi, qualia sunt v. g. veritatis inquisitio et pro- 
priae opinionis pervulgatio, methodus et cultus scientiarum atque ar- 
tium. Sed supremus locus in hac zona libertatis tribuitur materiae reli- 
giosae. Homo modernus iudicat suae humanae dignitati oppositum esse 
quod in hac materia cuivis coercitioni humanae subiceretur. Limitatio 
eius libertatis sive ex parte alius hominis, sive ex parte coetuum socia- 
lium, sive ex parte ipsius potestatis civilis hominibus nostri temporis 
apparet ut prorsus reiicienda. Hanc suae libertatis restrictionem non 
admittunt nisi propter graves exigentias ordinis publici. Haec immunitas 
habetur ut ius personae debitum (cf. pp. 44-46). 

Homines moderni aestimant hanc immunitatem a coercitione sociali 
hominis dignitate exigi, immo volunt ipsam in societate bene ordinata lege 
civili stabiliri et sanciri. Ita ante annum 1947 libertas religiosa iam agnita 
erat in plus quam 50 publicis statuum constitutionibus, et hodie hoc 
statutum invenitur in plus quam centum constitutionibus. 

Ex his apparet quod libertas religiosa est in vita sociali et in legisla- 
tione civili huius aetatis notio stricte definita vel, ut dicitur, ... 3 technica. 



198 


ACTA CONC. VATICANI II - PERIODUS IV 


[5] Per ipsam enuntiatur obiectum exigentiae universalis, immo saepe statu- 
tum iuridicum, iuxta quod homini competit ius ad immunitatem a coac- 
tione 4 in re religiosa. 

Nonnisi de hac libertate in materia religiosa explicite tractat schema 
5 nostrum. Materia igitur est bene determinata et valde limitata. 

In quaestione sic circumscripta non examinamus, vel indirecte tan- 
tummodo dicimus, v. g. quaenam sint hominis officia erga Deum, neque 
quaenam sit missio et summa iurium Ecclesiae Catholicae, neque quaenam 
sint omnia officia potestatum publicarum, neque agitatur quaestio mora- 
10 lis de officio tolerantiae quo unusquisque tenetur erga errantem circa 
fidem. De his omnibus nihil praeiudicatum est. Quaestio nostra est om- 
nino restricta: competit-ne personae vel coetui humano, vel potestati 
publicae ius cogendi aliquem hominem vel coetum hominum in re reli- 
giosa? 

2. Doctrina proposita 

15 1 ) Quaestione sic posita, Declaratio nostra primum exponit argu- 

menta ex ratione desumpta et postea sub luce revelationis materiam 
illustrat. 

Secundum multos Patres prius exponenda esset doctrina scripturi- 
stica et theologica de libertate. Secretariatus ... 5 aestimat quidem rationes 
20 horum Patrum, sed, re maturius perpensa, ordinem non esse mutandum 
censuit. Rationes inveniuntur paginis 43-44. Sequentia notentur: a) Ut 
supra expositum est, in materia nostra agitur tantum de notione hodierna 
libertatis religiosae. Cum multis peritis 6 in S. Scriptura iterum atque ite- 
rum omnia loca examinavimus; si accurate res inspicitur, concludi debet 
25 in Sacris Litteris nullibi directe affirmari hominem ius habere ad immuni- 
tatem a coactione in humana conviventia. Religiosa libertas moderna 
non potest considerari ut iuridica consequentia libertatis evangelicae. 
Dicendum tamen est nullam inter ambas dari oppositionem, quinimmo 
libertatem evangelicam adducere ad libertatem modernam aestimandam 
30 et colendam, b) Sermo noster non ad solos christianos dirigitur. In Decla- 
ratione tantopere a mundo exspectata praestat expositionem incipere ar- 
gumentis quae etiam a non credentibus intelligi possunt. 

2) Obiectiones contra doctrinam ipsam vel contra argumenta adhi- 
bita attentissime a nobis ponderatae sunt. Re penitus inspecta, putamus 
35 non dari veram oppositionem inter ea quae a nobis de hac libertate 
iuridica hodierna dicuntur et ea quae nobis opponuntur quoad doctrinam 
de relationibus inter Ecclesiam et Statum. Hac de causa textum nostrum 

amplissima relatione illustravimus. Spem nutrimus fore ut praesertim 
ea quae in libello vobis tradito inde a pagina 41 habentur, multum con- 
ferre possint ad obiectiones et dubia dissipanda. 

Cum res sit maximi momenti, cum venia vestra simul legamus prae- 
cipua puncta eorum quae ibi inveniuntur inde a pagina 47 ... 7 


In oratione-, postea. 2 noster. 3 notio 4 coercitione 5 noster. 
6 peritissimis 7 Velitis igitur inspicere libellum vobis traditum, in pag. 47 ubi 
sermo est « de difficultatibus motis circa schema ». [c/. pag. 187-1901. Et haec suf- 
ficiant. Venerabiles Patres, agnitio et iustificatio libertatis religiosae in schemate 
nostro descriptae ab universa familia humana exspectatur. Votatio circa textum 
propositum his diebus fiet. Secretariatus ad Christianorum Unitatem fovendam 
unamquamque enuntiationem, unumquodque verbum huius schematis adamussim 
iterum atque iterum ponderavit. De emendationibus nonnunquam inter se valde 
oppositas accuratim rationem habuit. In punctis ubi plena non vigebat concordia, 
media via prudenter incedere conatus est. Speramus fore ut haec Sacra Synodus, 
votatione sua, textum nostrum ut basim seu substantiam definitivae Declarationis 
admittere dignabitur. Dixi. 

Moderator. Gratias exc.mo relatori et omnibus collaboratoribus in 


commissione. 

4 - PATRUM ORATIONES 
1 

Em. mus P. D. FRANCISCUS card. SPELLMAN 
Archiepiscopus Neo-Eboracensis 

Venerabiles Fratres , 

Cum praesertim in hodiernis adiunctis maxima cura adhiberi debet 
de dignitate personae humanae a Deo creatae et redemptae necnon de 
iuribus et officiis talis personae, schema declarationis de libertate religiosa 
secundum placita Patrum Concilii nuperrime elaboratum omnino per- 
gratum est. 

Tandem aliquando, non solum acatholici sed etiam aliqui catholici 
ideam partialem vel erroneam sibi efformant de mente Ecclesiae circa 
personam humanam eiusque ius ad libertatem religiosam. Quam ob rem, 
opportunius videtur ut vindicatio ab Ecclesia huius libertatis clare elabo- 
retur et quasi systematice redigatur. Perpulchra dicta sunt de dignitate 
personae humanae et de exclusione omnis externae coercitionis in ma- 
teriis religiosis. Similiter, optime notatur quod ius ad libertatem reli- 
giosam externe exercendam semper et ubique valet et agnosci debet. 

Praecipua praestantia huius schematis est quod fundamentum eius 
doctrinae ponitur in dignitate personae humanae. Caute vitantur verba 
et dicta quorum significatio est ambigua. Illud dictum: « libertas con- 
scientiae », e. g., ab aliquibus ita intellegi potest ut libertas humana 
nullis omnino normis moderantibus obnoxia sit. Optime in hoc sche- 
mate concinne affirmatur concordia verae libertatis cum obligatione unius- 
cuiusque sibi recte formandi propriam conscientiam. 

Utilissime declaratio decernit de catholicorum cooperatione cum eis 
qui non sunt catholici et de relationibus inter Ecclesiam et societatem 
civilem. Simili fere modo ac antea dixi, multi hodierni omnino ignorant 
quod Ecclesia catholica approbat societates civiles modernas quando, 
in ordinanda vita civili, libertatem religiosam et aequalitatem politicam 
asseclis cuiusvis religionis tribuendam esse statuunt. Etiam secundum 
mentem Ecclesiae nefas est potestati publicae imponere civibus profes- 
sionem determinatae religionis tamquam conditionem ut pleno et integro 
iure vitae nationali et civili participare valeant. Ecclesia desiderat Statum 
esse impartialem et benevolum erga omnes in rebus religiosis. 

Omnia, quae hac in declaratione proposita sunt, verissima sunt et 
vero oecumenismo valde favent necnon christifideles eorumque pastores 

apud homines disparis cultus et diversae religionis degentes vere iuva- 
bunt. Timeo ne aliqua mutatio huius declarationis sit pro multis causa 
dubitationis, de sinceritate Ecclesiae quando loquitur de libertate reli- 
giosa. Declaratio uti nunc elaborata stare debet. Dixi. 

2 

Em. mus P. D. IOSEPH card. FRINGS 
Archiepiscopus Coloniensis 

Venerabiles Patres, 

Schema de libertate religiosa in genere placet, quia spirat spiritum 
Domini qui voluit Evangelium praedicare nulla adhibita vi et etiam vult 
praedicari Evangelium eodem modo. Et quia Dominus enarravit disci- 
pulis suis parabolam de zizaniis et bono semine, in qua Dominus messis 
dicit: « Sinite utraque crescere usque ad messem », et ipse sibi vindicat 
iudicium. 

In prima parte huius schematis, quo aliud est meliorandum littera- 
rium genus Declarationis clarius exprimendum, alia sunt abbrevianda, 
alia veritati historicae adaequanda. Prima quidem parte huius schematis 
continetur declaratio ipsa de libertate religiosa iuridice sumpta in respectu 
ad potestates exteriores. Sed augenda, mihi videtur, haec declaratio iis 
— breviter et iuxta essentiam — iis quae habentur in parte secunda, 
nn. 4-7, quia quae hic dicuntur non sunt argumenta sed sunt revera de- 
clarationes respicientes limites et curam libertatis religiosae, libertatem 
communitatum religiosarum et familiarum. Ipsi sunt novum in art. 5 in 
quo agitur de privilegianda aliqua communitate religiosa, servata liber- 
tate omnium aliorum, satis periculosum mihi videtur et melius oppri- 
mendum. 

In secunda parte, iuxta propositum meum, remanet tantum numerus 
tertius, sed et hic mihi videtur opprimendus, nam non est Concilii sed 
theologorum et philosophorum ex ratione afferre argumenta. Pro Con- 
cilio sufficit declarationem dare. Insuper non omnia quae hic dicuntur 
concordant cum historia religionum, quia revelatio divina demum et 
fides catholica illam transcendentiam religionis supra Statum in clara luce 
posuerunt. Ergo secunda pars decideret, secundum meum humilem pro- 
positum. 

In tertia parte, quae inscribitur « Doctrina de Libertate in luce Re- 
velationis », articulus nonus mihi videtur tollendus. Quia hic confun- 
duntur variae notiones libertatis religiosae. Alia est enim libertas arbitrii, 
scilicet eligendi bonum vel malum, datum homini a Creatore; alia est 

libertas perfecta filiorum Dei, qua Christus nos liberavit a peccato et per 
Spiritum Sanctum nobis dat virtutem superandi tentationes ad pecca- 
tum; et alia est religiosa libertas iuridica, de qua hic loquimur. Insuper, 
quae dicuntur hic de praxi et doctrina Ecclesiae male consonant cum 
factis historicis. Ex hoc numero nono maneat tantum verbum Domini: 
« Reddite quae sunt Caesaris Caesari, et quae sunt Dei Deo », quia hoc 
verbum revera est ad rem. 

In parte quarta, multa abbreviari possunt quia est pars pastoralis. 
Cetera tradam secretario generali. 

Textus scripto traditus : 

Schema in genere placet, quia spirat spiritum Domini, qui nulla adhibita vi 
evangelium praedicare et evangelium praedicari voluit discipulisque suis parabolam 
de zizaniis et bono semine (Mt. 13, 24-30) enarravit, in qua dominus dicit « sinite 
utra que crescere usque ad messem », et iudicium sibi soli vindicat. 

Sed Schema melius est ordinandum, genus litterarium declarationis conciliaris 
clarius efformandum, alia sunt abbrevianda et alia veritati historicae adaequanda. 

1. Pars I huius schematis continet ipsam declarationem Concilii de libertate 
religiosa iuridice sumpta in respectu ad potestates exteriores. Sed haec declaratio 
augenda videtur iis, quoad essentiam et breviter, quae in parte II, nn. 4-7, conti- 
nentur, quia revera non sunt argumenta sed declarationes, respicientes limites et 
curam libertatis religiosae, libertatem communitatum religiosarum et familiarum. 

2. In parte II, quae inscribitur « doctrina de libertate religiosa ex ratione 
desumpta », delendus est n. 3, quia non est Concilii sed theologorum vel philoso- 
phorum rationes ex iure naturae afferre. Insuper non omnia hic dicta concordant 
cum factis historiae religionum, quia revelatio divina et fides christiana demum 
transcendentiam religionis supra Statum in clara luce posuerunt. Ergo tota pars II 
schematis decidit. 

3. In parte III, quae exhibet doctrinam libertatis religiosae sub luce revela- 
tionis, tollatur n. 9 duabus ex rationibus: 

a) Notiones diversae libertatis hic confunduntur. Alia est libertas arbitrii a 
Creatore homini data, alia est libertas perfecta filiorum Dei, quae a Christo datur, 
qui nos a servitute peccati liberat, alia denique est libertas, quae a iure civili Sta- 
tuum hominibus et coetibus in re religiosa tribuenda est. 

b) Quae de doctrina et praxi libertatis in historia Ecclesiae hic dicuntur, male 
cum veritate historica consonant et hac de causa expungenda sunt. 

4. Quae in parte IV dicuntur, valde abbreviari possunt. 

Emendationes additae-. 

N. 1, pag. 5, lin. 5: tollatur « sed officii conscientia », quia saltem pro Ger- 
manis Kantianismum sonat, cuius ethica mere formalis in documentum Conciliare 
intrare nequit. 

N. 1, pag. 5, lin. 9: loco « Ecclesia » dicatur « haec Sacra Synodus », quia de 
facto subiectum huius textus Sacra Synodus est, quae quidem Ecclesiam repraesen- 
tat, sed non simpliciter Ecclesia est. 

Nisi, sicut proponimus, pars II, n. 3, pag. 7, lin. 1 - pag. 9, lin. 13, penitus 
tollitur, ad minimum emendationes sequentes attendendae videntur. 

Pag. 7, linn. 6-8: «Eam... imprimens» tollatur, quia theoriam specialem de 
participatione luminis divini in homine exprimit, quae non ab omnibus agnosci 
debet. 

Pag. 7, lin. 31: «ergo» scholasticismum sonat et monstrat genus loquendi 
in hoc numero esse deductivum et scholasticum (quod in suo loco, i. e. in schola, 
bonum est), non conciliare, declaratorium. Cf. pag. 8, lin. 22, et pag. 9, lin. 9. 

Pag. 8, linn. 1-9: Displicet «Nostris autem diebus, aucto sensu...». Solum- 
modo nostris diebus exigitur, ne ulla vis adhibeatur? Numquid poterit hoc in 
futuro denuo mutari imminuto rursus hoc sensu? Numquid vere constat hunc sen- 
sum speciatim nostris diebus auctum esse? 

Et quid est, « intra ... debitos limites » (lin. 7 s.)? 

Melius erat « salvo ordine publico » in textu priori. 

Ultima phrasis huius incisi (lin. 8 s.) rationalismum quendam sapere videtur. 

Quapropter deleatur totum incisum. 

Pag. 8, lin. 10 - pag. 9, lin. 8: Quae hic dicuntur, solummodo in luce religionis 
christianae dici possunt, quia permultae aliae religiones (forsan omnes) hanc trans- 
scendentiam religionis supra Statum nescierunt, et religio pars erat iustitiae civilis. 
Qua de causa ea, quae hic dicuntur, non simpliciter ex essentia hominis et religionis 
deduci possunt, sed exprimunt illam progressionem mentis humanae, quam reve- 
latio christiana in historia hominum protulit. 

Pars II, nn. 4-7, pag. 9, linn. 14 - pag. 12, lin. 37 multum contrahenda et 
abbrevianda et in ipsam declarationem ( = pars I) brevissime inserenda sunt. 

Imprimis pag. 11, linn. 7-20 tollantur, quia male intelligi possent. 

Pars III, n. 8, pag. 13, lin. 3: deleatur « proximum », quia nimis scholasticum. 

Pars III, n. 9, pag. 13, lin. 15 - pag. 14, lin. 23 tollantur ex rationibus in ora- 
tione mea allatis. Quae tamen in pag. 13, lin. 37 - pag. 14, lin. 6 dicuntur, in n. 10 
transferri possent. 

Pars III, n. 10, pag. 14, lin. 40 - pag. 15, lin. 4 deleantur, quia exegetice non 
constat Dominum Iesum miracula recusasse, ne libertas humana coerceatur. Sed 
etsi hoc constaret, necessitas fidei, quae a miraculis veniret, omnino differret ab 
ea violentia, qua Status libertatem religiosam civium suorum supprimit. 

Pars III, n. 10, pag. 15, lin. 15 inseri posset allusio brevis ad parabolam Do- 
mini de zizaniis et tritico, in qua Dominus discipulos iubet utraque crescere sini 
et sic omnem vim exteriorem clare vetat (cf. Mt. 13, 28 s.). Haec allusio alicuius 
momenti esset, quia S. Thomas textui Scripturae hic contrarius affirmavit, haere- 
ticos occidi posse, si sine periculo bonorum fieri possit ( Summa Theol. II-II 
q. 64 a 2). Etiam verba Domini Mt. 26, 51-54 indicare utile videtur, quibus Petro 
et in Petro Ecclesiae vis externa ad defendendum evangelium prohibetur. 

Pars IV, n. 14, pag. 19, linn. 20-30 omittantur, quia iam nimis in documentis 
conciliaribus de unificatione hodierna generis humani loquimur et hic nil novi 
affertur. 

Pars IV, n. 14, pag. 19, lin. 31 - pag. 20, lin. 2 deleantur, quia nullo modo 
manifestum est, homines aetatis nostrae plus quam aliis temporibus in periculo 
esse, ne proprio libero consilio utantur. Et sic etiam ea, quae sequuntur, fundamento 
sufficiente carent. 

Etiam quae in parte IV, n. 14, pag. 20, linn. 3-12 dicuntur, omitti possunt, 
quia non nimis utilia videntur, etiamsi sine dubio alicuius momenti sunt. 

3 

Em.mus P. D. ERNESTUS card. RUFFINI 
Archiepiscopus Panormitanus 

Venerabiles Patres, 

Plura quae in schemate affirmantur, sub aspectu technico iuridico, 
optima sunt, e. g. de personae humanae dignitate, utpote creatae ad ima- 
ginem et similitudinem Dei atque praetioso Christi sanguine redemp- 
tae ... 2 , de hominis iure et officio sequenti conscientiam suam, de liber- 
tate actus fidei et consequenter 3 de vitanda quacumque coactione 4 in 
re religiosa. 

I. Attamen, gravissimo quaestionis momento perspecto, ad difficul- 
tates praecavendas et dissentiones — quantum fieri potest — impedien- 
das, oportet omnino — mea quidem humili sententia — ut initio 5 clare 
libertatem physicam, vel psychologicam, a libertate morali, quae tan- 
tummodo ad veritatem pertinet, distinguatur; Iesus enim, unus Magister 
noster, id clare enuntiavit dicens: « Veritas liberabit vos » ... 6 Exinde 
sequitur libertatem quoque religiosam a veritate seiungere non licere. 
Cum autem veritas in omni rerum ordine una sit et indivisa, vera religio 
non potest esse nisi una, ad quam solam, per se, ius pertinet libertatis, 
ius nempe sanctum et inviolabile veritatis proprium. Secus incideremus 
in libertatem illam quam S. Augustinus « libertatem perditionis » voca- 
vit ... 7 et Pius IX, postquam dixerat illam catholicae Ecclesiae animarum- 
que saluti maxime exitialem esse, non dubitavit eamdem cum decessore 
suo Gregorio XVI appellare « deliramentum » ... 8 

Si vero fit transitus ad vitam, quam re hisce in terris homines ducunt, 
innumeris tentationibus obnoxii, saepe peccatis gravati et erroribus in- 
vincibiliter obumbrati, necesse est ut rerum publicarum moderatores, ad 
ordini publico vel bono communi consulendum, varia divini cultus genera 
sinant libera esse, cum patientia et benevolentia eorum qui firmiter tenent 
se veram habere religionem; nam « Deus omnes homines vult salvos 
fieri » ... 9 et ad sanctitatem vocat ... 10 , attamen multa mala quae impedire 
posset, ex sapienti misericordia tolerare solet. 

Distinctionem, quam supra dixi, omittere minime decet, etiam ne 
Concilium CEcumenicum, suprema Ecclesiae potestas, omnibus homini- 
bus, proinde etiam catholicis, videatur nihil amplius, ad religionem quod 
attinet, a Statu exposcere quam observantiam articulorum 18, 19, 20 
Declarationis Universalis de hominis iuribus ab O.N.U. mense decem- 
bri 1948 adprobatae. Articuli illi sanciunt, fere eisdem verbis quae in 

declaratione nostra habentur, libertatem conscientiae et religionis pro 
singulis hominibus, ius insuper omnium manifestandi tam privatim quam 
palam publiceque propriam religionem nec non ius se consociandi. Qui 
conatus maximus Societatis Nationum ad civilem concordiam inter ho- 
mines diversarum religionum servandam, magna laude dignus est; ast 
indifferentismum agnosticum redolet. 

II. Porro in schemate, initio pag. 9, potestas civilis ex quocumque 
officio religioso eximitur, cum omnes suae partes erga communitates ad 
res huius saeculi restringantur; quod mihi videtur infici saltem ambi- 
guitate. 

« Competentiam potestatis civilis ob ipsum eius finem proprium 

— ut legimus in pag. 8 inde a lin. 30 — ad ordinem terrestrem et tem- 
poralem restringi », verum est; itemque verum est potestatem civilem 
limites suos excedere « si in iis, quae ipsam ordinationem hominis ad 
Deum respiciunt, sese immisceat ». 

Profecto quae pertinent ad religionem potestati sacrae subsunt no- 
minatim — secundum doctrinam catholicam — Ecclesiae; sed, iure Ec- 
clesiae servato, potestati civili, ut mihi persuasissimum est, manet per se 11 
obligatio exhibendi cultum Deo, et, quoad tempora ferunt, tuendi et 
adiuvandi religionem. Etenim: nonne omnis potestas est a Deo? ... 12 et 
si ita est, quomodo admitti potest principium: potestatem civilem nullo 
vinculo Deo astringi? Fines potestatis suae Leo XIII certo non excedebat 
quando in Encycl. Litt. Immortale Dei ... n scribebat: « Civitates non 
possunt citra scelus (i. e. sine scelere) gerere se tamquam Deus non 
esset ». 

Praeterea, si finis plenus potestatis civilis, secundum communem 
voluntatem, est non solum tueri ordinem iuridicum, sed etiam providere 

— quantum potest — condiciones omnimodae 14 et verae prosperitatis 
omnium, quis negaverit religionem multa magnaque adiumenta ei prae- 
bere, in primis ut castitas, temperantia, mutua fides et sinceritas serven- 
tur, ut iustitia semper excolatur, ut vita civium ad rectas ipsius civitatis 
leges libenter conformetur, ut pax universa foveatur? Itaque potestas 
civilis religioni semper favere deberet, tum — repeto — quia ipsa ,.. 15 
Deum habet auctorem et conservatorem, tum quia a religione haud pau- 
cas utilitates ,.. 16 facile percipit. 

III. Spiritus meus magis angore conficitur dum timeo ne a declara- 
tione de qua agimus consequatur Ecclesiam a potestate civili penitus 
seiungendam esse; quod Pius IX in Syllabo ... 17 aperte damnavit et 
Pius XII, in universum, reprobavit ... 18 . Et quis auderet affirmare Sum- 
mos Pontifices usque ad hodiernum diem errasse? 

Reapse in pag. 11, linn. 13-17 ponitur: «libertatis religiosae regi- 
men non impedire quominus, attentis populorum circumstantiis histo- 
ricis, uni communitati religiosae specialis agnitio in iuridica civitatis 
ordinatione tribuatur » ; ast 19 sufficiuntne haec verba ut Conventiones 
quas Sancta Sedes cum pluribus Statibus inivit intactae remaneant? 
Ratio dubitandi vi crescit si prae oculis habeantur quae inveniuntur in 
pag. 10, linn. 19-21: « ... providendum est, ne civium aequalitas iuri- 
dica unquam laedatur propter rationes religiosas ». 

Ne e patria mea exeam, Conventione inter Sanctam Sedem et Italiam 
inita die 11 februarii 1929 initio statuitur religionem catholicam, apo- 
stolicam, romanam esse religionem Status eamdemque unicam; deinde 
plura iura peculiaria tribuuntur viris ecclesiasticis et catholicis, e. g. 
exemptio a servitute militari, excepto tempore belli, clericorum in sacris 
et religiosorum qui vota emiserint ... 20 , plena libertas administrandi bona 
ecclesiastica sine ullo potestatis civilis interventu ... 21 , validitas matri- 
monii religiosi etiam coram Statu, reservatio tribunalibus ecclesiasticis 
causarum matrimonialium ... 22 , ius docendi religionem catholicam in scho- 
lis Status ... 23 . 

Haec omnia si declaratio nostra staret qualis nobis hodie exhibetur, 
vi ipsius declarationis , 24 ab Ecclesiae inimicis, cum firma victoriae spe, 
facile 25 impugnabuntur. Similiter ad instructionem religiosam pro pueris 
et pauperibus abolendam causa haud dubie praeberetur in pag. 12, 
linn. 9-13, ubi abstinendum esse dicitur « a suasione religiosa quae minus 
recta haberi posset, praesertim quando de rudioribus vel de egenis 
agitur ». 

Etenim etiam nunc id nobis obiciunt communistae! 

IV. Ad finem disceptationis meae properans animadverto in pag. 15 
duo priora testimonia biblica nihil prorsus afferre ad demonstrandum 
quod asseritur, Christum nempe adhibere noluisse violentiam ut « assen- 
sum fidei extorquere videretur ». 26 Nam primo loco Christus reprobare 
tantum voluit perfidiam et pervicaciam pharisaeorum scribarumque qui 
tentantes eum, prava evidenter intentione ducti, signum petebant de 
caelo; altero autem loco narratur Ioannem et Iacobum exoptasse ignem 
de caelo non ut Samaritani ad fidem converterentur sed ut subitanea 
morte punirentur. 

V. Demum in textu nonnulla sine sufficienti causa — ut opinor — 
repetuntur, quarum repetitionum clarum habetur exemplum si inter se 
conferantur 27 quae sunt initio pag. 5 et initio pag. 8. 

Venerabiles Patres, quae dicenda habebam iam dixi; vos amantissimi 
Ecclesiae qui estis, ne pigeat si affirmare audeo declarationem de libertate 

religiosa gravissima consectaria habituram esse, et idcirco schema eius 
in formam accuratiorem redigendum esse. 2s 


In textu scripto tradito-. 1 (Gn. 1, 26). 2 {Coi. 1, 14; 1 Pt. 1, 18). 

3 deest. 4 coercitione. 5 deest. 6 {Io. 8, 32). 7 (Aug. Ep. 105, 2, 9, 

ML 33, 399). 8 (cf. Pius IX, Enc. Quanta cura, 8 dec. 1864, Denz. 1690). 

9 (1 Tim. 2, 4). 10 (cf. Mt. 5, 48). 11 deest. 12 (cf. Rom. 13, 1). 

13 (1 nov. 1885). 14 universae. 15 potestas. 16 ipsa. 17 (prop. 55). 

18 (cf. Pius XII, sermo habitus in Conventu V nationali italico Iureconsultorum 
catholicorum, 6 dec. 1953). 19 sed. 20 (art. 3). 21 (art. 29). 

22 (art. 34). 23 (art. 36). 24 deest. 25 expedite. 26 noluisse prodigia 

patrare « quae violentia quadam assensum fidei ab hominibus non bene dispositis 
extorquere viderentur ». 27 comparantur. 28 multo accuratius esse con- 

ficiendum. 


4 

Em. mus P. D. IOSEPH card. SIRI 
Archiepiscopus Januensis 

Venerabiles Patres, 

De hoc schemate circa libertatem religiosam unum tantum hoc mane 1 
habeo notandum, quod est simplex et grave. 

Praemitto : loquor de textu uti iacet, non de interpretatione quae 
dari potest 2 

Non loquor contra libertatem, absit! 3 , sed debeo loqui contra abu- 
sum libertatis: notum est enim adesse ex Deo libertatem in homine et 
posse hominem libere ad malum declinare, non adprobante sed simpli- 
citer permittente et tolerante Deo. Libertas est facultas et dat facultatem 
peccandi, non vero respectu Dei obtinet adprobationem peccati sed 
simpliciter tolerantiam peccati. 

Quibus praemissis, devenio ad ipsum schema. 

Schema religiosam libertatem affirmat et quidem pluries pro omnibus 
communitatibus religiosis, ideo etiam pro religionibus qui a veritatem 
saltem naturalem aberrant, immo etiam pro immoralibus et — si adhuc 
sunt, nescio 4 — etiam sanguinariis. Non enim omnes communitates reli- 
giosae sunt in veritate et lege divina saltem naturali. 

Iamvero respectus obiectivus abusus libertatis, Deus, qui solus liber- 
tatem hominibus largitur, factum tolerat, non legitimum habet, immo 
promittit idem se esse puniturum. Nos non possumus aliquid amplecti 
quod sit alium a Dei iudicio. Ubi Deus tolerat nos non possumus « De- 

fendere », sed tantum possumus « tolerare » et quidem possumus « to- 
lerare » et non possumus tolerare ultra quosdam limites, v. g., boni 
communis. 

Atqui hoc schema defendit omnium libertatem ... 5 indiscriminatim. 
Quod censeo admitti non possumus . 6 

Schema vult defendere libertatem et libertas in genere est utique 7 
defendenda. Sed nobis hominibus et maxime nobis, apostolorum succes- 
soribus, magis est defendendus ordo divinus et magis defendenda est lex 
divina. Quod si defendimus libertatem, despiciendo legem, mala certo 
obvenient sive theoretica sive practica circa indifferentismum, circa fruc- 
tum apostolatus, circa illusionem qua plures credent 8 animam suam esse 
servaturos dum faciunt id quod libet et dum conversionem suam ad 
rectam fidem diu vel semper differunt. 

Peto ut, ulterius attendantur quae de libertate religiosa authenticae 
fontes theologicae dicunt et praesertim quae 9 dixerunt Leo XIII, Pius XI 
et Pius XII. Si mutationes in doctrinam inferimus, non agentes de ... 10 
recta religione saltem iure naturali — uti suspicor — auctoritatem fon- 
tium theologorum 11 deprimimus et nostram auctoritatem infirmamus. 
Dixi. 


In textu scripto tradito-. 1 aliquid. 2 deest. 3 deest. 4 deest. 

5 religiosam. 6 admitti nequit. Res est gravis. 7 deest. 8 credentes. 
9 ultra ea quae dixi, quae de libertate religiosa fontes theologicae dicant ulterius 
exploretur, et praesertim num schema revera conveniat cum his quae de libertate 
religiosa. 10 solummodo. 11 theologicarum. 

Animadversiones additae : 

Rationes summae perplexitatis pro adprohando schemate nn. 2-7 . 

1. Textus, pag. 6, n. 2, linn. 8-13, ita exponit centrum totius « declarationis »: 
« Huiusmodi libertas in eo consistit quod omnes homines debent immunes esse a 
coercitione ex parte sive singulorum sive coetuum socialium et cuiusvis potestatis 
humanae, et ita quidem ut in re religiosa neque aliquis cogatur ad agendum contra 
suam conscientiam neque impediatur quominus iuxta suam conscientiam agat pri- 
vatim et publice, vel solus vel aliis consociatus, intra debitos limites ». 

Hic textus perplexitatem gravem ingerit non ob ea quae affirmat, sed ob ea 
quae tacet. Etenim, dummodo apte et late intelligantur verba « intra debitos limi- 
tes » (quae in toto contextu non nimis explicantur), potest admitti. Hi « debiti 
limites » sunt magni. 

2. En quae textus et contextus tacent, vel insufficienter insinuant: a) conceptus 
cuiusvis libertatis humanae (et ideo etiam « libertatis religiosae ») habet aliquid 
« relativum »; ideo talis est ut, si ordo non servatur ad ea quibus necessario rela- 
tionem dicit, recte intelligi non possit et consectaria falsa vel periculosa deducantur; 

h) conceptus cuiusvis libertatis humanae, cum haec a Deo Creatore largita sit 
et solummodo existat ex eadem divina largitione, ordinem necessarium semper 

dicit ad ea quae idem Creator et simul posuit et cum quibus explicitam relationem 
constituit; 

c ) ea quae Creator simul posuit, cum iisdem relationem inducendo sunt: 
Ordo divinus et Lex Divina. Persona humana, a cuius essentia deducitur libertas, 
omnino subiicitur ordinationi divinae et legi divinae ita ut debeat veritati et volun- 
tati divinae plane oboedire. Equidem potest non oboedire quia moraliter in liber- 
tate ducitur, sed debet oboedire; sanctio tributa homini libero renitenti, quae est 
Infernus aeternus; 

d) consectaria eorum quae hucusque dicta sunt. Sunt etenim: adprobatio divina 
respectu actus liberi boni; reprobatio divina relate ad actum liberum malum. 

Quibus fit, quamquam in religione libere possit homo agere, ut adprobationem 
Dei non habeat, habeat vero simplicem permissionem seu tolerantiam, si quovis 
titulo male agere eligat. Proinde quae, in quavis religione, obiective non sunt 
secundum veritatem et legem divinas nullo modo obtinent adprobationem divinam. 

3. Quibus omnibus supra expositis ac prae oculis habitis: 

a) apparet nimia defensio cuiuscumque libertatis cuiuslibet societatis religiosae 
(necnon individuorum). Nimia defensio potest apparere quasi oblivio reprobationis 
divinae et simplicis tolerantiae divinae. Ita textus totus nn. 2-7 ad pauca, cauta, 
veriora reducendus esset; b) timentur consectaria et interpretationes omnino 
damnosa. 

4. Quae dicuntur pag. 7, n. 3, linn. 22-25 apparent nimis reducere potestatem 
auctoritatis civilis, ubi — fortasse — nulla esset societas religiosa legitime constituta. 


5 

Em.mus P. D. BENIAMIN card. DE ARRIBA Y CASTRO 
Archiepiscopus Tarraconensis 

Venerabiles Patres , 

Liceat mihi aliqua breviter et verbis simplicissimis {ne ergo, quaeso, 
exspectetis ullam dissertationem doctrinalem ), repeto: liceat mihi aliqua 
breviter et verbis simplicissimis 1 examini vestro subiicere circa schema 
gravissimum de quo nunc disceptatur in hac aula, scii, de libertate reli- 
giosa. Nescio utrum aliud sit maioris momenti pro fide nostrorum in 
themario Concilii. 

Principium fundamentale ideoque fortiter in hac re tenendum hoc 
est: Sola Ecclesia catholica ius habet et officium praedicandi Evangelium. 
Ideo proselytismus acatholicorum inter catholicos illicitus est illicitus 
est 2 et, quantum bonum commune exigat, impediri debet non tantum 
ab Ecclesia sed etiam a Statu civili. 

Iure meritoque aiebat Pius XII in allocutione ad iuristas catholicos 
circa ordinem servandum in tolerantia et coexistentia confessionum dis- 
sidentium en verba 1 -. « Modus agendi Ecclesiae in hac re imponitur a 


14 

bono communi Ecclesiae et Status (de quo in casu ... 4 tractetur) et a 
bono communi Ecclesiae universalis et Regni Dei in toto mundo ». 

Curet ergo Sacrosanctum Concilium Vaticanum II de non decernenda 
ruina religionis catholicae in nationibus in quibus practice haec religio 
unica est. De facto postquam agi coeptum est, sive ore sive scripto, de 
libertate religiosa, sunt plurimi, maxime inter rudiores, qui dicunt: 
« Ut videtur, omnes religiones sunt aequales ». Tantum iam deest ut 
concludant: ergo nulla interest! 

Relinquatur ergo solutio huius gravissimae quaestionis conferentiis 
episcopalibus respectivis, approbante Sancta Sede; etenim applicatio 
principiorum in hac re accommodari debet circumstantiis temporum, 
locorum et personarum de quibus episcopi et Sancta Sedes sunt primi 
iudices. 

Aliunde magnum puto errorem eorum qui forte sperant libertatem 
proselytismi ab Ecclesia definitam libertati praedicationis Evangelii inter 
acatholicos profuturam. 

De cetero hic non agitur de cultu privato acatholicorum qui, meo 
iudicio, liber esse debet, dum privatus vere maneat, de quo etiam aucto- 
ritas civilis curare debet. 

Denique perspicuum est nullam religionem, quaecumque sit, nemini 
vi imponi posse. 

Spiritus Sanctus Ecclesiam suam incolumem servet eamque per viam 
salutis in bonum totius humanae societatis ducat. Gratias. 


In textu scripto tradito : 1 deest. 


2 deest. 


3 deest. 


4 hoc. 

6 

Em. mus P. D. IOANNES card. URBANI 

Patriarcha V enetiarum 

V enerahiles Fratres , 

Loquor nomine 32 episcoporum Italiae, quorum nomina tradam 
secretariae. 

1. Textus propositus ad examen nostrum, variis de causis, quoad 
substantiam placet. De duabus tantum dicam, alias, brevitatis causa, ad 
se cretariam transmittam } 

Vivimus et diutissime vivemus historico momento, quo homines ex 
diversa origine et opinione etiam in re religiosa, iisdem finibus simul 
vitam degere debent, habita ratione invicem reverentiae, aequalitatis 
iuridicae et concordiae ad bonum commune assequendum, in quo pro- 
fecto, bonum uniuscuiusque continetur ... 2 . Necesse est ergo 3 quam ma- 
xime declarare mutua iura et munera civium in re religiosa quoque, quae 
tam proxime pertinet ad bonum personale uniuscuiusque: ex diligenti 
enim definitione, ex fideli observantia istorum munerum et officiorum, 
quae ultro citroque dantur latissime provenit pacifice simul et concordes 
vivere, in quibus pretiosissima pars boni communis residet sive cuiusvis 
populi sive ipsius communitatis inter nationes. 

Ecclesia per suam doctrinam de vera et iusta libertate in vita reli- 
giosa, quam maxime praestabit 4 ut magis magisque haec officia et munera 
mutua cognoscantur, reverenter habeantur et ita in civili communitate 
pretiosissimum opus efficiet pro pace et animorum concordia, sive inter 
cives singulae nationis sive in internationali conventu ... 5 

... 6 Quaestio de libertate religiosa, quae nunc expetitur, aliquo sensu 
nova est, neque absolvi potest simplici ac mera recordatione Magisterii 
anteacti. Distinguitur vero a quaestione de fidei libertate, circa quam 7 
diutissime traditio doctrinalis exstat quae ab ipsa revelatione haurit; 
neque congruit prorsus cum quaestione de relationibus inter Ecclesiam 
et Statum. 

Agitur hic de loco definiendo religiosae libertati civium in apto ordine 
sociali, praesertim in ipso civili ordine cuiuscumque reipublcae. Est enim 
libertas religiosa unus ex aspectibus libertatum civilium essentialium, 
quibus respublica pro omnibus civibus consulere debet ut instituta sua 
dignitati et aequis postulatis personae humanae vere aptentur ... 8 

Thema igitur libertatis religiosae, quod hic examinatur, agit de rela- 

tionibus inter personam, rempublicam et bonum commune; agit quoque 
de relationibus inter reipublicae vitam quae per se pertinet ad res natu- 
rales, et veritatem religiosam revelatam et supernaturalem. 

Argumentum ordinationis civilis rerumpublicarum in relationibus 
cum persona humana eiusque iuribus, cum quadra progressione investi- 
gatum est 9 a Magisterio Ecclesiae: si enim 10 attente et studiose legantur 
documenta Summorum Pontificum b. m. Gregorii XVI, Pii IX, Leo- 
nis XIII, Pii XI, Pii XII, Ioannis XXIII, procul dubio conspicietur quo- 
modo progressive ditescat rebus et verbis doctrina de personae humanae 
primatu, eiusque iuribus quae ex natura defluunt, quasi columen in doc- 
trinis Ecclesiae circa bonum commune et ordinationem civilem rerum 
publicarum. Doctrina libertatis civilis in re religiosa inhaeret isti pro- 
gressui, quasi sit ulterior explanatio consequens; Ecclesia vero omnino 
invenitur fidelis, tum sibi ipsi, tum doctrinae suae circa dignitatem per- 
sonae humanae et relationes inter personam et rempublicam, quae hodie 
palam declaratur in Concilio. 

... 11 Libertas civilis in re religiosa in primis pertinet ad relationes 
inter personam et institutionem naturalem reipublicae. Iustum est igitur 
has relationes examinari et illustrari rationis naturalis lumine, quoniam 
et Revelatio et Ordo supernaturalis ordinem naturalem et iura naturae 
non destruunt, sed perficiunt ... 12 

Praeterea optima est quoque methodus habita, nobis videtur, 13 ad 
ostendendam congruentiam civilis libertatis in re religiosa cum doctrina 
revelata. Textus explicat quomodo iste ordo vitae civilis optime conve- 
niat cum generali spiritu Revelationis divinae, praesertim cum methodo 
quam Iesus et apostoli habuerunt ad diflundendam veritatem salvifi- 
cam ... 

Attamen vota et desideria proponimus, quae nobis videntur esse 
necessario recipienda, ut schema plenius illucescat et interdum exacte 
evadat. 

a) Opportunum videtur lucidius et enucleatius declarari in prooe- 
mio naturam libertatis religiosae de qua agitur: quae est potius libertas 
civilis in re religiosa. 

Titulus declarationis id exprimere melius debet; ita ut non detur 
ambigendi locus. Ut materia sit bene determinata et valde limitata, ut 
dixit egregie Relator in sua relatione , 15 dicatur ... 16 : « De libertate civili 
in vita religiosa », iam in titulo R Non omnes extemplo sunt capaces di- 
stinguendi inter erratam libertatem cogitandi et agendi in re religiosa et 
legitimam libertatem iuridicam agendi, in civili communitate, quoad 
omnia quae vitam religiosam pertingunt. 

b) Eadem de causa pastorali videtur melius posse et debere exprimi 

tum distinctio inter aspectum iuridicum et aspectum moralem libertatis 
religiosae, tum firma et perpes persuasio Ecclesiae catholicae, unam scii, 
esse veritatem religiosam, quam in eius plenitudine ipsa et possidet et 
docet. Nemo putat nec 18 supponere potest Ecclesiam catholicam tantam 
hanc persuasionem relinquere vel relicturam esse, neque eam in memo- 
riam revocari mirabitur ... 19 

c) Argumentum rationale 20 pro iure civili ad libertatem religiosam 
videtur nobis non omnino clare et bene expositum. Quare rogare volu- 
mus, versus initium n. 2, ad finem, pag. 6, linn. 16-28, ut perfciatur et 
forte praeponatur ad initium eiusdem n. 2, vel melius in ipso prooemio 
ponatur f Nimium innititur in aspectu subiectivo oboediendi conscien- 
tiae, quod difficilius poterit sufficienter iustificare omnia obiective iura 
libertatis religiosae, quae in textu ponuntur A 

Fundamenta obiectiva libertatis religiosae, mea sententia, ita expo- 
nantur: ius et officium ad vivendum in veritate, praesertim in re reli- 
giosa; ius et officium ad inquirendam veritatem omnibus mediis et pro- 
priis et dialogi, ad hunc finem necessariis; ius et officium ad vivendum 
iuxta cognitam veritatem in vita sive privata sive publica, sive pro se 
quisque, sive communiter; ius et officium ad communicandam veritatem 
cognitam intra fines ad pacifice convivendum et ab ordine publico requi- 
sitos ... 23 

Venerabiles Fratres, ex textu quem probaturi sumus plurimae 
quaestiones oboriri possunt in animis nostris: fortasse nonnullas sollici- 
tudines ... 24 Non parvipendimus 25 quaestiones et sollicitudines huiusce- 
modi; at ius civile ad libertatem religiosam pro certo inscribitur in doc- 
trina quam Sancta Ecclesia aperte proclamare debet coram mundo in 
praesenti et in futuro non modo « ratione opportunitatis », sed potis- 
simum « ratione veritatis ». Dixi. 


In textu scripto tradito-. 1 A. Primum ratione opportunitatis. Nostra aetate 
non desunt aliquae doctrinae et factiones absolutae et effrenatae, quae naturam, 
dignitatem ac veram libertatem humanae personae ita minantur, ut non modo opi- 
niones et agendi rationes vi comprimere, sed etiam mentes conscientiasque civium 
ad unicam doctrinam et quidem perversam externa vi coercere studeant. Ecclesia 
autem iustam ac debitam personae humanae libertatem in re religiosa affir- 
mans, procul dubio fortius efficiet ad hominis spiritualem dignitatem enodan- 
dam, ad defendendam iustam ac debitam libertatem, potissimum illam spiritualem, 
qua homo ad imaginem Dei effingitur et vocatur ad ineundam personalem relatio- 
nem cum ipso. Propterea homines hodie et in crastinum gratissimi erga Ecclesiam 
semper erunt, quod in ea veram propugnatricem eorum dignitatem invenient. 
Insuper. 2 et agnoscere et efficere omnium civium iura et munera mutua 
omnibus enitendum erit. Quapropter. 3 deest. 4 praestat. 5 Insuper pro 
certo omnes habent quod Ecclesia hodie magis magisque suam libertatem suorum- 

que filiorum defendere debeat, non ut privilegium, sed ut ius et officium ab omnibus 
hominibus nostro tempore in humana societate conquisitum. 6 B. Ratione 

veritatis. 1. 7 quoniam circa istam. 8 Quousque libertas religiosa agnoscenda 

est inter iura civium, servatis tamen et bono omnium et immenso bono veritatis, 
quam Deus nobis revelavit ut fiat lux et dux omnium hominum. 9 alte investi- 
gandum est per partes subsequentes. 10 deest. 11 2. Etiam modus in textu 
expositus quoad substantiam non displicet. Placet enim doctrinam catholicam relate 
ad ius humanum libertatis civilis in re religiosa depromi primum hominis natura 
et civili vita, postea vero conferri cum doctrina revelata. Necesse enim est ut audia- 
tur ab iis qui ignorant doctrinam revelatam aut eam minime recipiunt ut verbum 
Dei. 12 quod enim recta ratio ostendit decere naturam personae eiusque vitae 
civilis, id cognoscendum erit validum etiam in ordine supernaturali, cuius caput et 
centrum Iesus Christus est: non quidem aegre et taediose, sed quia exigit reve- 
rentia Christi Domini ad Patris eius voluntatem. 13 deest. 14 Id vero naturae 
revelationis christianae respondet, quae sibi non proposuit nobis codicem iurium 
personae humanae vel ordinis civilis praebere, sed potius edocuit spiritum, quem 
fideles debent penitus agnoscere et adhibere in omnibus rebus, doctrinas rectae 
rationis et historiae una cum revelatione comparando. Hisce de causis doctrina 
exposita in schemate quoad substantiam placet. 3. 15 deest. 16 ergo. 

17 deest. 18 deest. 19 e contra, fere omnes mirantur, quandam fucatam 
dissimulationem, si non explanetur, suspicientes, dum vero plena declaratio non 
parum proderit ad intelligendam doctrinam fidelibus nostris. Praeterea haec affir- 
matio maius et melius corroborabit ipsam declarationem de libertate religiosa, cum 
Ecclesia catholica, quamvis firmiter sibi persuasum habeat se veritatem possidere, 
tamen libertatem civilem in re religiosa defendit suae ipsius doctrinae causa. Quare 
ausim rogare versus initium n. 2 ad finem (pag. 6, linn. 16-28) ut perficiatur et 
forte praeponatur ad initium eiusdem n. 2, vel melius in ipso prooemio. 20 Argu- 
mentatio rationalis. 21 deest. 22 proponuntur. Necessario videtur vim addere 
ad validas vires obiectivas quae connectuntur cum dignitate et integritate personae 
humanae. Quae. 23 Quae iura obiectiva sunt necessaria ad plenam explicatio- 
nem et reverentiam debitam integritati personae humanae. Est igitur reipublicae 
haec iuridice cognoscere, definire in eorum relationibus, ne iura uniuscuiusque 
obstent aequalia iura aliena, denique pro viribus tueri. Quis enim nostrum negat 
nonne se offendi velut hominem prius quam velut christianum nisi cognoscere et 
inquirere possit veritatem in re religiosa, vel vivere iuxta cognitam veritatem pro 
se quisque et socialiter; vel communicare quod cognoscit in primis familiaribus 
suis posteaque ceteris? d) Quaedam explanatio magni momenti adiungenda est 
paenultima paragrapho n. 3, pertiens munera generalia auctoritatis civilis et rela- 
tiones eius cum vita religiosa (cf. pag. 8, lin. 27; pag. 9, lin. 8). Ut iam scriptum 
est is videtur nimis agnosticus, neque cohaeret cum verbis relatis ad pag. 11, 
linn. 13-20. e) Meliorem redactionem assumere debet etiam n. 4 litt. a) quoad 
terminos morales libertatis religiosae. Nostri officii est affirmare non posse existere 
vera iura obiectiva libere agendi contra legem moralem naturalem, liceat quidem 
rationibus religiosis; non potest existere ius faciendi malum. At existere potest 
necessitudo tolerandi etiam aliquod malum, quo plenius admittatur ius primarium 
ad religiosam libertatem omnium civium. Hic vero mihi liceat adiungere animad- 
versionem cuiusdam momenti, ius ad libertatem generare posse etiam nonnullos 
abusus et eventus qui minime desiderantur, at possibilitas abusus non adimit ius. 

f) Postremo bene perpendere debetur quomodo ius naturale ad libertatem religio- 
sam, non aliter ac aliis iuribus naturalibus ex parte legis civilis, exigat definitionem 
certam, quae autem potest accidentaliter variare pro locis temporibusque; atque 
in reverentia quidem libertatis omnium, debiliores protegere ad satisfaciendum sine 
dubio omnibus civibus de aequali et germana libertate. Attamen firmum debet per- 
manere principium iuridicum opportune in textu memoratum: libertas scii, conce- 
denda est ad singulos cives quam quae maxime neque coarctanda nisi mensura 
stricte necessaria (cf. pag. 10, linn. 10-13). 24 Quaestiones technicae quidem, 

quod ipse textus viam vere novam demonstrat rei tanti momenti de relationibus 
inter vitam civilem et religionem catholicam, unicam et veram; sollicitudines prac- 
ticae autem, quoniam dixerim in nonnullis regionibus desinet vel excedetur status 
relativae tranquillitatis fidei in populo qua ipse usque adeo fruitur. 25 parvi- 
pendo. 26 deest. 


7 

Em.mus P. D. RICHARDUS IACOBUS card. CUSHING 
Archiepiscopus Bostoniensis 

Patres reverendi et Fratres dilecti, 

Duo habeo dicenda de schemate: primo, eius doctrina de iure ho- 
minis ad libertatem in re religiosa est solide fundata in doctrina catho- 
lica; secundo, promulgatio huius doctrinae toti mundo est hodie neces- 
sitas pastoralis primi ordinis. 

Loquor primo de doctrina schematis. Utique non sum ego philoso- 
phus magni nominis, attamen cognosco communem doctrinam catho- 
licam de iuribus; i. e. omne ius debet fundari in aliqua veritate, et 
omne ius debet pro obiecto suo habere aliquid bonum. 

Evidens est quod totum schema in his duabus propositionibus fun- 
data est. Primo enim docet schema quod fundamentum iuris ad liber- 
tatem in re religiosa est aliquid verum: dignitas personae humanae 
quae postulat ut homo agere debet proprio consilio et propria respon- 
sabilitate, ut libere agat ex officii conscientia, non propter coactionem 
externam. Haec veritas de dignitate hominis est fundamentum non 
tantum omnium iurium humanorum sed etiam totius ordinis socialis. 
Est etiam fundamentum iuris ad libertatem in re religiosa. 

Secundo enim docet schema quod ohiectum huius iuris est aliquid 
bonum: bonum libertatis seu immunitatis a coactione. Illud bonum 
maxime debetur homini in societate. Humanae enim personae bonum 
necessarium est, ut non cogatur contra conscientiam suam et ut non 
impediatur ab aliis, etiam a potestate publica, quando agit iuxta con- 
scientiam suam. 

Ergo , tum quoad fundamentum iuris, tum quoad obiectum iuris 
ad libertatem in re religiosa, doctrina schematis fundatur non in ordine 
omnino subiectivo (uti aliqui dixerunt) sed in ordine obiectivo veri- 
tatis et quapropter in sana philosophia morali. 

Loquor nunc de schemate sub lumine pastoralis muneris Ecclesiae. 
Ad hoc munus maxime pertinet praedicatio Evangelii. Hoc Evangelium 
quod praedicamus est non solum evangelium veritatis sed etiam evan- 
gelium libertatis quo homines a Deo ad libertatem vocati sunt. 

Haec libertas, tamen, duplex est: ex dono gratiae (in quantum facti 
sumus filii Dei Patris) et ex iure naturae (in quantum creati sumus ad 
imaginem Dei). In praesenti ordine salutis, ius hominis ad libertatem in 
societate est in suo modo pars vocationis eius ad libertatem ab Evan- 
gelio annuntiatam. Ergo, haec Sacra Synodus munere suo pastorali fun- 
gitur, quando declarat ius hominis ad libertatem religiosam. 

Constat, autem, secundum experientiam hodiernam quod in multis 
mundi regionibus, potestas publica dictatorialis nimis restringit liberta- 
tem humanam, praesertim in re religiosa. Propter quod, fortius hodie 
quam in praeterito, praedicandum est Evangelium libertatis, quia quando 
denegatur homini eius ius ad libertatem religiosam, plerumque etiam 
ei denegantur plura alia iura civilia ita ut ipsa societas quasi cessat 
esse humana. 

Concludo. Hisce autem nostris diebus, secundum spiritum Pauli Apo- 
stoli, immo vero secundum spiritum dilectissimi Papae nostri Pauli, 
Ecclesia debet proclamare: « Non timeo Evangelium, secundum quod 
est Evangelium libertatis ». 

Pericula libertatis vero saepe saepius indicantur ab Ecclesia. Sed 
in vita Ecclesiae, sicut in vita S. Pauli, pericula sunt undique. Hodie 
tamen periculum maximum datur, ne Ecclesia Evangelium Christi prae- 
dicet auribus surdibus. 

Valor autem et bonum, quod homo hodiernus anxio animo prose- 
quitur, est bonum libertatis eiusque valor in vita humana. Pro nostro 
igitur munere pastorali, praedicandum nobis est totum Evangelium 
libertatis Christi, ut aperiantur aures hominum verbo Dei vero. Quasi 
initium huius praedicationis per orbem terrarum faciet haec nostra 
declaratio de libertate religiosa. 

Faxit igitur Deus, ut praedicatio huius libertatis humanae ubique 
excitet in cordibus hominum initium fidei in Evangelium veritatis Christi 
Domini nostri! Dixi. 

8 

Em. mus P. D. BERNARDUS IOANNES card. ALFRINK 

Archiepiscopus Eltraiectensis 

V ener abiles Patres , 

In genere schema novum de libertate religiosa, funditus emendatum, 
valde videtur esse laudandum ita ut speremus ut schema istud a Concilio 
sine difficultatibus unanimi consensu possit acceptari ... 1 

Breviter duas tantum observationes facere vellem, etiam nomine 
aliorum episcoporum Neerlandiae. 

Prima observatio . 2 In pag. 6, lin. 1 ss., libertas religiosa describitur 
sequentibus verbis, scib: «... homines debent immunes esse a coerci- 
tione sive hominum singulorum sive coetuum socialium et cuiusvis pote- 
statis humanae, et ita quidem ut in re religiosa neque aliquis cogatur ad 
agendum contra suam conscientiam neque impediatur, quominus iuxta 
conscientiam privatim et publice agat intra debitos limites ». 

Haec descriptio libertatis videtur esse nimis negativa, in quantum 
dicitur homines debere esse immunes a coercitione. 

Libertas enim in primo loco non est notio negativa, scii. « liber 
esse a » — in casu, a coercitione — sicut hic et etiam in relatione super 
hoc schema dicitur. Libertas in primo loco est notio positiva, scii. « ius 
habere ad » — in casu ius habere ad libere eligendum valores vere hu- 
manos quibus dignitas personae humanae perficitur. 

Ideo proponitur ut in linn. 16 ss. eiusdem paginae post primam 
phrasin inserantur verba sequentia, scii.: « Libertas enim religiosa fun- 
damentum habet in hominis facultate libere eligendi valores vere huma- 
nos quibus dignitas personae humanae perficitur. Quapropter libertas 
religiosa non implicat », etc., prout textus prostans sonat. 

Et observatio secunda . 3 Pag. 11, linn. 13-20, sermo fit de positione 
privilegiata et de « speciali agnitione in iuridica civitatis ordinatione » 
quae communitati religiosae tribui potest. 

Statuitur thesis scii. « hoc vero libertatis regimen non impedit, quo- 
minus attentis populorum circumstantiis historicis uni communitati reli- 
giosae specialis agnitio in iuridica civitatis ordinatione tribuatur ». 

Nescio an talis thesis in documento conciliari opportune statuatur. 
Primo enim talis positio privilegiata semper cum rebus politicis concretis 4 
intime connexa est ita ut periculum adsit quod Concilium — etsi modo 
mere theoretice de hac thesi loquitur — per interpretationem quae huic 
paragrapho sine dubio postea dabitur, in rebus politicis immiscebitur. 

Et secundo animadvertere liceat quod verba ista quae hanc thesim 
statuunt, non tantum de communitate catholica intelligi possunt et de- 
bent, sed etiam de communitate non-catholica et non-christiana. 

Thesis ista theoretica de positione privilegiata alicuius communi- 
tatis religiosae semper in circumstantiis et conditionibus concretis et 
determinatis realisatur. Periculum adesse videtur quod haec verba con- 
ciliaria in posteriori interpretatione ad approbandas istas conditiones 
concretas et determinatas 5 abutitur. 

Ideoque proponitur ut in istis de privilegiata positione unius com- 
munitatis religiosae minus positive loquatur. 

Quod fieri potest, si prima huius paragraphi pars conditionaliter con- 
cipitur, v. g.: « Si attentis populorum circumstantiis historicis uni com- 
munitati religiosae specialis agnitio in iuridica civitatis ordinatione tri- 
buitur, vigilandum est ut simul omnibus civibus et communitatibus reli- 
giosis ius ad libertatem in re religiosa agnoscatur et observetur ». Dixi. 


In textu scripto tradito : 1 huius laudis rationibus a pluribus oratoribus optime 
iam expositis. 2 1. 3 2. 4 deest. 5 deest. 

Secretarius generalis : Patres venerabiles, congregationes in bac pe- 
riodo habebuntur omnibus diebus ferialibus excepto sabbato. Si quae 
aliae vacationes habebuntur, hoc suo tempore indicabitur. 

Thermopolia ... (et non thermopylia, uti multi scribunt, nam Ther- 
mopylae est quid diversum ...: sunt portae calidae; nunc non sunt portae 
calidae; calidum est ultra portas ...), thermopolia valvas suas aperiunt 
hora undecima, uti elapso anno. 

Et vobis, venerabiles Patres, aliquam meam anxietatem communico. 
Aliqui Patres conquesti sunt quod nimiae licentiae dentur assistendi 
congregationibus generalibus, personis sive ecclesiasticis sive laicis, quae 
partem non habent in Concilio. Forsan ego in praecedentibus periodis 
largior fui. Ex alia parte perveniunt ad me centenae et centenae petitio- 
nes, ex parte Patrum. Superiores mihi mandatum dederunt ut maxima 
moderatio adhibeatur. Quapropter commendo vobis, ne nimias peti- 
tiones faciatis. Dolet respondere negative. Si quae petitio fit, fiat ab Or- 
dinario, cum explicatione causae gravis, cur petitio fiat, praesertim 
si petitur licentia pro pluribus diebus. Hoc est mihi mandatum. Qua- 
propter conabor omnibus satisfacere, sed non ultra mandata. Ergo par- 
catis mihi iam nunc si negative respondere debebo, saltem aliquibus 
vicibus. Hoc dico quia aliquod incommodum habitum est elapsis sessio- 
nibus pro licentiis datis. Et praefero ut commendatio fiat ab Ordina- 
rio, cum indicatione causae ob quam petitur licentia. Excusate me! 

Nunc, hodie sunt assignatae vobis Patribus sedes. Officiales, qui 
regesta paraverunt quae vidistis, tota nocte laboraverunt, tota nocte, 
et ego ipse qui eram supra locum ubi ipsi laborabant comperivi eorum 
laborem. Proh dolor! aliqui Patres — non numero — heri non erant 
praesentes; quapropter non potuit dari sedes praecisa omnibus et qui- 
dem sine sede hodie manserunt. Ergo habeatis patientiam. Post aliquos 
dies, cum Patres erunt numerosiores, videbimus adhuc hanc quaestionem 
et resolvemus, quantum potis erit. 

Moderator : Proxima congregatio generalis habebitur crastina die, 
hora nona. 

Em. mus P. D. Eugenius card. Tis serant: Reponatur Sacrosanc- 
tum Evangelium! 

Exc.mus P. D. Iacobus Le Cordier, ep. tit. Prienensis, Ss. Con- 
cilii subsecretarius: 

Velint Patres audire! Missa celebratur de Ss. Cornelio et Cypriano, 
Martyribus. 

Cantus sumuntur e communi Martyrum exstante in libello Missarum, 
nn. a 56 ad 60. 

Oratio fidelium: schema II, n. 87, et dicitur in cantu peculiari. 

Epistola erit a cap. I Actuum Apostolorum. Evangelium e cap. XIII 
S. Ioannis, secundum Ordinem proprium quartae periodi. 

Missam celebrat exc.mus D. Michael Callens, arch. tit. Moxoritanus, 
praei, null. Tunetensis in Tunisia. 

Velint Patres tantum repetere antiphonam ad introitum post quem- 
que psalmi versiculum ac post Gloria Patri. Gratias. 

Exc.mus P. D. Pericles Felici, arch. tit. Samosatensis, Ss. Concilii 
secretarius generalis: 

Congregationem generalem 129 moderabitur em.mus ac rev.mus 
D. card. Gregorius Petrus Agagianian. 

Prosequitur disceptatio super schemate de libertate religiosa. Verbo 
uti petierunt: em.mi ac rev.mi DD. cardd. Ioseph Ritter, arch. S. Lu- 
dovici in Statibus Foederatis Americae Septemtrionalis (Saint Louis); 
Radulfus Silva Henriquez, arch. S. Iacobi de Chilia (Santiago dei Chile); 
Paulus Meouchi, patr. Antiochenus Maronitarum; Ioseph Slipyj arch. 
Maior Leopolitanus; Laurentius Jager, arch. Paderbornensis in Germa- 
nia; exc.mi DD.: Henricus Nicodemo, arch. Barensis in Italia; Casimirus 
Morcillo, arch. Matritensis in Hispania; Stanislaus Lokuang, ep. Taina- 
nensis in Sinis (Tainan); Ioannes Velasco, ep. Sciiamenensis in Sinis 
(Hsia-Men); Gregorius Modrego, arch. Barcinonensis in Hispania; Simon 
Lourdusamy, arch. eoad. Bangalorensis in India; Ioannes Carolus Aram- 
buru, arch. Tucumanus in Argentina (Tucuman); Aloisius Carli, ep. Si- 
gninus in Italia; Eduardus Mason, vic. ap. de « EI Obeid »; Ioseph 
Marafini, ep. Verulanus in Italia (Veroli-Frosinone); Ignatius Ziade, 
arch. Berytensis Maronitarum in Libano; TEmilius Tagle, ep. Vallis Pa- 

radisi in Chilia (Valparaiso); Petrus Cantero, arch. Caesaraugustanus in 
Hispania (Zaragoza). 

Antequam disceptatio incipiat, rogo praesides conferentiarum epi- 
scopalium, quae vel iure constitutae sunt vel de facto exsistunt et ope- 
rantur, ut mihi notum faciant quam primum nomen praesidis, nomen 
officiale conferentiae episcopalis et domicilium romanum eiusdem prae- 
sidis. Ergo: nomen praesidis, nomen officiale conferentiae episcopalis 
et domicilium romanum eiusdem praesidis. Cum domicilio indicent 
quoque numerum telephonicum. Numerus telephonicus quo possit facile 
perveniri ad personam, nam quandoque frustra utimur numeris tele- 
phonicis indicatis! 

Si quae conferentia habet praesidentiam collegialem, respondeat 
tantum senior inter collegas. 

Si autem habentur parvae conferentiae, vel iure constitutae vel facto 
exsistentes, quae in aliquam confoederationem unitae sunt, rescribat 
praeses illius confoederationis, indicando tamen quaenam sint illae con- 
ferentiae quibus ille praeest, de facto saltem. 

Potest contingere, venerabiles Fratres, ut praeses conferentiae non 
sit heic Romae, et tunc est certissime aliquis Pater qui eius vices gerit 
Romae si conferentia coadunatur. Bene! Respondeat hic vices gerens. 
Non debet respondere praeses conferentiae qui est v. g. in sua natione. 

Puto me omnia clare dixisse. Ceterum, praesides qui aliquas expli- 
cationes ulteriores volunt, possunt a me quaerere hic in aula, nam prae- 
sides non multi sunt. 

Quamprimum igitur velint mittere ad me omnia quae quaesivi. 

Communico nunc Patribus ordinem schematum discutiendorum et 
suffragationum faciendarum. Velitis notas scribere. 

Schemata discutientur hoc ordine: 1 . de libertate religiosa, et nunc 
disceptatur; 2. de Ecclesia in mundo huius temporis; 3. de activitate 
missionali Ecclesiae ; 4. de ministerio et vita presbyterorum. 

Habentur autem duo schemata, quae sunt suffragationi subiicienda 
et quidem triplici consueta formula: 1 . de divina revelatione; et suffra- 
gationes incipient a die 20 septembris, nempe feria II proxima; et, 
crastina, dabitur vobis elenchus suffragationum; 2. de apostolatu laico- 
rum; et etiam huius schematis dabitur suo tempore, ante aliquot dies, 
elenchus suffragationum. 

Denique erunt quinque schemata suffraganda tantummodo quoad 
modos; et pro his habebitur suffragatio per duplicem tantum formulam, 
nempe placet vel non placet, naturaliter per partes, ut fieri consuevit, 
nam modi sunt multi, possunt esse multi. Huiusmodi schemata sunt 
— hic est ordo statutus: 1. de pastorali episcoporum munere in Eccle- 

sia; 2. de accommodata renovatione vitae religiosae ; 3. de educatione 
christiana; 4. de institutione sacerdotali ; 5. de habitudine Ecclesiae ad 
religiones non christianas. 

Fasciculi, qui continent hos modos, distribuentur vobis gradatim, 
his diebus. 

Hodie distribuetur fasciculus continens modos schematis de pasto- 
rali episcoporum munere in Ecclesia et de accommodata renovatione 
vitae religiosae. 

Alii fasciculi commode vobis distribuentur posterioribus diebus. 

Si quae alia communicatio facienda erit, decursu huius congrega- 
tionis eam faciam. 


PATRUM ORATIONES 
(De libertate religiosa) 

1 

Em.mus P. D. IOSEPH ELMAR card. RITTER 
Archiepiscopus S. Ludovici 

Venerabiles Fratres , 

Magnum gaudium exprimere velim de documento quod nunc con- 
sideramus. Gratias agamus omnes illis ex secretariatu qui diligentissime 
laboraverunt ut affirmationem libertatis religiosae firmam, claram, et 
praecisam reciperemus. Labor eorum nihil relinquit desiderandum — 
nihil, ut ita dicam, nisi approbationem sine mora et tempore opportuno 
promulgationem ! 

In hac maxima aula nemo est qui ignoret totum mundum Romam 
aspicere et documentum exspectare quod permultorum corda laetificet 
et vitam amelioret. Nec caritas nec iustitia nec fidelitas aut dilationem 
aut recusationem nobis permittet. 

Primo, « caritas Christi urget nos » ut documentum iam acceptum 
approbemus. Multis in regionibus mundi homines quasi sine numero 
persecutiones patiuntur solummodo propter vitas quas sinceras ducere 
intendunt secundum fidem et conscientias proprias. Sine ulla difficultate, 
quasi per unum verbum, fratres carissimi, possumus praestare multis, 
si non omnibus, ut pacem inveniant in qua Deum secundum conscien- 
tias colere ac veritatem vitamque Christi abundantius participare pos- 
sint. Quae cum ita sint, num caritas silentium permittit? 

Insuper, ut sincere et aperte loquar, declaratio de libertate religiosa 
multis debetur ex iustitia — et in sensu pleno. Etenim in aliquibus na- 

15 

tionibus catholicis, fratres nostri in Christo — utique separati, ger- 
mani tamen — multa patiuntur propter conscientias sinceras et vere 
christianas. Saltem in aliquibus casibus, tales persecutiones religiosae 
originem habuerunt in ... 1 praescriptis ecclesiasticis. Nonne reparandae 
sunt nobis conditiones iniustae ex nostra actione provenientes? Nemo 
dicat has conditiones saltem in parte non provenisse ex actione catho- 
licorum quasi-officiali. 

In fine, nisi declarationem firmam et claram de libertate religiosa 
approbaverimus, multa in constitutione conciliari de Ecclesia et in de- 
creto de cecumenismo iam promulgatis , 2 sine sensu, sine valore, sine 
veritate remanebunt. Fides, seu fidelitas, quae erga nos et erga alios 
servanda est, non permittit ut in hac re simus indifferentes. Etenim 
constitutio de Ecclesia docet Spiritum Sanctum in omnibus nationibus 
omnique tempore gratiam conferre salutemque operari. « Divina Pro- 
videntia auxilia ad salutem necessaria non denegat his qui sine culpa 
ad expressam agnitionem Dei nondum pervenerunt et rectam vitam non 
sine gratia divina assequi nituntur. Quidquid enim boni et veri apud 
illos invenitur, ab Ecclesia tamquam praeparatio evangelica aestimatur 
et ab Illo datum qui illuminat omnem hominem, ut tandem vitam ha- 
beat ». Insuper, « Spiritus in cunctis Christi discipulis desiderium actio- 
nemque suscitat, ut omnes, modo a Christo statuto, in uno grege sub 
uno Pastore pacifice uniantur ». 

Proinde, fratres carissimi, omnes persecutiones religiosae, ut mihi 
videtur, militant adversus Spiritum Eiusque actionem et gratiam. Li- 
bertatem religiosam promovere nonne est illam pacem fovere in qua 
homines vocem Spiritus melius audire et illi promptius respondere 
possunt? Approbemus ergo hanc declarationem de libertate religiosa 
ne negligentia nostra inter Evangelii inimicos mereamur numerari. Dixi. 


In textu scripto tradito: 1 concordatibus et. 2 promulgata. 


2 

Em. mus P. D. RADULFUS card. SILVA HENRIQUEZ 
Archiepiscopus S. lacobi in Chile 

V ener abiles Patres , 

Textus reemendatus schematis declarationis de libertate religiosa, 
nobis placet et quoad ordinem tractationis, et quoad argumenta adhi- 
bita, et quoad emendationem textus prioris. 

Obiectum declarationis est determinatum et limitatum: agitur de 
iure concreto personae et communitatum in re religiosa. 

Notio libertatis, tam ampla et analogica, est in schemate omnino 
restricta et quidem clare secundum distinctiones bene propositas in 
Relatione in pagg. 41-42. 

Circa textum ipsum aliquas habemus observationes faciendas, quas 
textui profuturas esse humiliter censemus; has vero non legemus, sed 
in scriptis trademus. 

Hic autem explanare nunc cupimus non argumenta ius libertatis 
religiosae probantia, sed rationem aliquam pastoralem qua « declara- 
tionem » istam cum gaudio approbamus: schema de libertate religiosa 
nobis, qui sumus pastores, placet praesertim quia implicat novam men- 
tem in activitate apostolica, extollentem sensum spiritus et libertatis in 
nuntio Evangelii, et potius quam consectaria relativismi ducit ad con- 
sectaria maioris responsabilitatis. 

1. De oeconomia libertatis. Secundum affirmationem S. Irenaei in 
suo opere « Adversus Haereses », Novum Testamentum est « oecono- 
mia libertatis » apostoli a Christo missi « libertatis Novum Testa- 
mentum dabant his qui nove in Deum per Spiritum Sanctum crede- 
bant » ... 2 ; « veritatis fuerunt praedicatores et apostoli libertatis » ... 3 

Apostolorum successores accipiunt missionem spiritualem ad hanc 
libertatem promovendam: sunt, ut verbis S. Irenaei utar, « apostoli 
libertatis ». Deus enim homines invitat non vi nec metu, nec allicentia 
divitiarum temporalium, nec conniventia cum potentibus huius saeculi, 
sed Verbo suo, Iesu Christo, qui est verbum vivum et efficax, penetra- 
bilius gladio ancipiti ... 4 . Iesus Christus, ut asserit S. Ioannes, est veritas 
quae liberat homines ... 5 ; spiritum veritatis effundens, suam actionem 
liberatricem perficit, quia ubi Spiritus Domini, ibi libertas ... 6 

Schema nobis propositum implicat valorisationem huius sensus 
evangelici et sic multum iuvabit ad hoc ut christianismus melius appa- 
reat quam maxime consonus cum illa dignitate personae humanae, cuius 
vivam perceptionem in dies augescere videmus. 

2. De activitate apostolica in oeconomia libertatis. Ista declaratio 
de libertate religiosa revera nos invitat ad subiciendam examini pro- 
fundo totam activitatem apostolicam populi Dei. Gratias agamus Deo 
pro isto examine conscientiae omnino indispensabili in hac hora ma- 
gnae evolutionis humanae. 

Activitas apostolica populi Dei ad personas dirigitur, et quidem ad 
suscitandos earum actus liberos ... 7 . Ad hoc autem obtinendum est hodie 
necessarium ut vigilanter se abstineant apostoli ab omni specie coac- 



228 


ACTA CONC. VATICANI II - PERIODUS IV 


tionis: sive ab ea quae inducitur per nimiam confidentiam in pecuniis 
et divitiis, sive ab actione propagandistica non servante debitam reve- 
rentiam erga personam, sive a dependentia ab auctoritate politica in 
Evangelio praedicando, sive a sic dicto « proselytismo ». 

Nunc autem: ista omnia de vitanda quacumque coactione in con- 
versione, non solum consideranda sunt quoad habitudinem ad paganos, 
et ad christianos non catholicos, sed valent quoque, et hoc pastoraliter 
considerandum est, et quoad habitudinem Ecclesiae ad domesticos fidei. 
Nam affirmatio de libertate religiosa respicere debet non tantum acces- 
sum ad fidem, sed etiam permanentiam in ea; activitas enim fidei est om- 
nino libera, non solum in sua origine, sed et in tota sua vitalitate. Iuxta 
sapientem paedagogiani in sacris Evangeliis nobis traditam, omni quo 
par est conatu, vitandum est quidquid redolet usum mediorum non 
spiritualium pro servandis credentibus in fide et in praxi disciplinae Ec- 
clesiae. Nulla enim coactio politica, vel oeconomica, vel sociologica, 
vel psychologica, quae personam laedet, medium est aptum ad servan- 
dum fidei assensum. « Deus ipse — dicit schema declarationis — ho- 
mines ad inserviendum Sibi vocat, non vero coercet » ... 8 

Vitandum est tamen ut, sub specie libertatis, omnis subiectio reficia- 
tur ac debita oboedientia parvi fiat ... 9 ; e contra dicendum est in oeco- 
nomia libertatis peculiarem ac profundiorem dari debere sensum aucto- 
ritatis, sive in christifidelibus qui hilari ac filiali oboedientia eam con- 
spiciunt ut sacramentum paternitatis divinae ad consecutionem verae 
libertatis, sive in ipsis pastoribus qui, missionem suam a Patre receptam, 
ut ministerium pro fratribus et instrumentum eorum liberationis cum 
caritate et abnegatione plena adimplent. 

3. De necessitate Ecclesiae secundum oeconomiam libertatis. Deni- 
que, ex consideratione istius sensus libertatis deducere possumus pecu- 
liarem aspectum responsabilitatis baptizatorum quoad affirmationem 
necessitatis Ecclesiae, extra quam nulla salus. Possumus enim conside- 
rare istam necessitatem Ecclesiae in sua dimensione dynamica et perso- 
nali. Ipsi baptizati constituunt istam Ecclesiam; ipsi ergo sunt neces- 
sarii in sua activitate formaliter christiana, i. e., in sua navitate libera 
per gratiam Christi vivificata. 

In historia salutis necessaria est Ecclesia pro unaquaque genera- 
tione humana quae indiget libera activitate apostolica Christianorum pe- 
regrinantium; gratia salutis, quam Christus omnibus hominibus diver- 
simode donat, ab ista libera activitate apostolica de facto pendet: ab 
oratione, a sacrificiis, ab evangelizatione, a laboribus missionariis, et 
cetera, uno verbo, a navitate supernaturali membrorum Ecclesiae pe- 
regrinantis. 



CONGREGATIO GENERALIS CXXIX 


229 


Maximi ergo est momenti in Ecclesia omnis activitas libertatis a 
caritate Christi mota, sive in singulis personis sive in communitatibus; 
potius quam metum ob libertatis abusum excolere debemus amorem 
pro libertatis usu: maior enim est amor Patris erga liberam oblationem 
Christi in cruce et erga merita electorum, quam eius detestatio pro 
libertatis abusu omnium peccantium. 

Caritas Christi urget omnes christianos non solum « ut amanter, 
prudenter, patienter, agant cum hominibus » ... 10 , sed etiam ut christia- 
nam libertatem quam maxime fructificare satagant ad homines suae 
generationis salvandos. 

Nostra declaratio ergo, quin impulsum evangelizationis et sensum 
missionarium christianorum deprimat aut debilitet, eum potius extollit 
ac impellit ad melius et intensius operandum secundum naturam evan- 
gelicam fidei. Textus nobis propositus nulli omnino favet relativismo, 
e contra, maiorem exigit navitatem apostolicam secundum spiritum 
veritatis et libertatis. 

Venerabiles Patres, Verbum et Spiritus Sanctus, et exinde omnes 
per saecula apostoli, a Patre mittuntur ut extruant eius Regnum, quod 
est revera « Patria libertatis »; omnes enim, ut dicit apostolus, « in 
libertatem vocati » sumus ... n , quinimmo « et ipsa creatura liberabitur 
a servitute corruptionis, in libertatem gloriae filiorum Dei » ,.. 12 . Dixi. 


In textu scripto tradito-. 1 (lib. III, 10, 5). 2 (ibid. 12, 14). 3 (ibid. 

15, 3). 4 (cf. Hebr. 4, 12). 5 (cf. Io. 8, 32). 6 (2 Cor. 3, 17). 

7 (cf. decl. pag. 8, lin. 14). 8 (pag. 14, linn. 25 ss.). 9 (cf. decl. pag. 19, 

linn. 37-39). 10 (decl. pag. 18, linn. 23 s.). 11 ( Gal . 5, 3). 12 ( Rom . 

8, 21). 

Animadversiones scripto traditae-. 

Animadversiones generales : 1. Textus, qualis nunc proponitur, perfectior 

absque dubio iudicandus est. In genere ergo placet. Optatur ideo ut, non multis 
emendationibus magni momenti inductis, Patrum positivo suffragio fulciatur. 

2. Valde placet omissio earum rationum quae in textu tertia sessione perdu- 
rante distributo inveniebantur sub n. 2, quae iustificationem redolebant in hoc 
documento innecessariam et postea certe a theologis faciendam. 

3. Bene etiam permulta quae in textu priori de vera religione sub n. 3 dis- 
serebantur, pariter deleta sunt. Scopus enim et natura huius Declarationis minime 
indigent illis verbis, pro non catholicis inintelligibilibus et in hoc contextu fere 
iniuriosis. Textus tamen « reemendatus » de hac re non silet, verbis accuratis 
simul ac ponderatis. 

4. Res quoque pretii est quod nucleus declarationis, sub n. 2 contentus, per- 
spicuus, concinnus nec non brevis est. 

5. Ordo quoque totius documenti magis logicus ac simplex evasit. 

Animadversiones ad particularia. Ad n. 1. Pag. 5, linn. 1-14: Proponitur nova 
redactio huius numeri, quae dicendi rationem respicit, minime vero doctrinam: 
« Dignitas humanae personae, cuius homines hac nostra aetate magis in dies 
conscii fiunt, postulat ut ii in agendo proprio suo consilio ac libertate fruantur, 
sintque non coercitione commoti sed officii conscientia. Quae quidem libertatis 
exigentia in societate humana ea maxime respicit, quae ad religionem spectant. 
Ad has animorum appetitiones diligenter attendens, Ecclesia sibi proponit decla- 
rare quantum sint veritati et iustitiae conformes; simulque de thesauro doctrinae 
sibi divinitus traditae, nova et vetera proferre, quae ad iustas hominum appeti- 
tiones confirmandas inserviunt ». 

Ad n. 2. Pag. 6, lin. 19: Post verbum « religiosa » addatur « ab externa coer- 
citione ». Sic denuo inculcatur sensus huius libertatis secundum ea quae supra 
(in linn. 1 ss.) dicta sunt. 

Pag. 6, linn. 25 ss.: Proponitur mutatio huius commatis hoc modo: « Ratio 
itaque huiusmodi libertatis religiosae, minime adversatur doctrinae catholicae de 
unica vera religione et de necessitate Ecclesiae Christi ad salutem ». Ratio : Nova 
redactione proposita melius ostenditur nexus inter hanc orationem, quae est veluti 
conclusio, et praecedentia ex quibus conclusio profluit. Porro formula in textu 
adhibita « intactam reliquit » sic interpretari posset ac si esset hic sermo de doc- 
trina omnino independens, ex qua posset suspicari detrimentum pro doctrina 
catholica. 

Ad n. 3. Pag. 3, linn. lis.: Scribatur: « Dictamina vero huius legis divinae 
homo nonnisi mediante conscientia sua percipit et agnoscit ». Ratio : Substituitur 
verbum « semper » quia ambiguum in hac phrasi, et insuper paululum mutatur 
ordo orationis, claritatis causa. 

Pag. 7, linn. 14 ss.: Scribatur: «Quapropter tenetur quisque, etiamsi ad 
explicitam Dei cognitionem non pervenerit, in universa activitate sua propriam 
conscientiam sequi... ». Ratio : Verba cuius additio proponitur exhibent sensum 
Const. Dogm. De Ecclesia, « Lumen Gentium », n. 16 (cf. A.A.S., vol. 57, 30 ian. 
1965, pag. 20). Hac additione clarius ostenditur nexus inter conscientiam et ten- 
dendam in Deum. Deinde additur verbum « propriam » ut apertius appareat hic 
agi de conscientia personali, etiam erronea. Cf. S. Thom. I-II ae , 19, 5, in c.: 
« Unde dicendum est simpliciter quod omnis voluntas discordans a ratione, sive 
recta sive errante, semper est mala »; ibid. ad 2: « Quando ratio errans proponit 
aliquid ut praeceptum Dei, tunc idem est contemnere dictamen rationis et Dei 
praeceptum ». 

Pag. 8, lin. 7: Scribatur: « ... iuxta suam conscientiam et intra debitos limi- 
tes ». Ratio : Verbum « videlicet » sic sonat ac si conscientia idem esset ac debiti 
limites, quod saltem perspicuitate caret. Melius si, ut proponitur, debita distinctio 
sublineetur. 

Pag. 8, linn. 25 s.: Deleantur verba « debitos limites non excedens ». Ratio-. 
Non apparet cur iteretur quod supra (linn. 7 s.) iam dictum est. Contextus etenim 
semper respiciendus est. 

Pag. 8, lin. 36: Duae citationes S. Thomae quae afferuntur in pag. 22 non 
videntur ad rem. Melius videtur ut deleantur. 

Pag. 9, lin. 8: Transferantur in hunc locum ea quae leguntur sub n. 5, pag. 11, 
linn. 13-20, et quidem parva emendatione inducta: « Regimen vero libertatis 
religiosae non impedit... observetur ». Ratio-. Res de qua in hac alinea, melius 

congruere videtur cum iis quae in pag. 9, linn. 1-8 dicuntur, ubi de modo sese 
gerendi Status, quam cum verbis generalibus et sollemnibus initii pag. 11. Notan- 
dum est quod specialis agnitio potius veluti exceptio considerari debet. 

Pag. 9, lin. 12: Deleantur verba « intra debitos limites ». Ratio: Non videntur 
necessaria et iam paulo supra allata sunt (cf. pag. 8, linn. 7 s.). Recole ea quae 
dicta sunt ad pag. 8, linn. 25 s. 

Ad n. 4. Pag. 9, lin. 15: Post verbum « Ius » addatur « tamen »; sic enim 
melius currit concatenatio idearum, praesertim post suppressionem verborum 
« intra debitos limites », in lin. 12. 

Pag. 9, linn. 18 s.: Deleatur phrasis « Quarum prima est principium legis 
moralis observandae ». Ratio: Phrasis est nimis abstracta et, attentis postea di- 
cendis, superest. 

Pag. 9, linn. 19 s.: Scribatur: « In vita enim sociali eminet principium respon- 
sabilitatis personalis et socialis; in iuribus nempe suis... ». Ratio: Sic melius appa- 
ret idearum consecutio et nexus cum praecedentibus. 

Pag. 9, lin. 29: Suadetur ut pro verbis « invocato titulo » scribatur « prae- 
textu ». Ratio: Quamvis verba quae in textu usurpantur innuunt non agi hic de 
re ex ipsa natura libertatis religiosae profluente, idem clarius exprimitur verbo 
proposito. Vel posset adhiberi utrumque: «... invocato titulo seu praetextu... » 
sicque aequivalentiam ostenderetur. 

Pag. 10, linn. 5 ss.: Suadetur redactio paulo immutata: « Exercitium ergo 
religionis in societate, legitime potest prohiberi coercitiva interventione potestatis 
civilis si et in quantum contingat vel pacem perturbari publicam vel publicam vio- 
lari moralitatem, vel iura laedi aliorum ». Ratio : Formula proposita est forsitam 
magis directa et magis accurata, ope praesertim verborum «si et in quantum». 

Ad n. 5. Pag. 10, linn. 14 ss.: Scribatur: « Inviolabilia hominis iura tueri ac 
promovere est e praecipui cuiusvis potestatis civilis officiL ». Ratio: Textus sche- 
matis videtur nimis absolutus, propterea proponitur parva emendatio ad menten 
notae 9. 

Pag. 11, linn. 13-20: Haec paragraphus, correcta quidem, transferatur ad 
pag. 9, post lin. 8, ut in illo loco notatum est. In correctione istius paragraphi 
tamen praeferenda videtur alia redactio quam in scriptis tradimus, nomine quoque 
aliorum Patrum in folio separato. 

Ad n. 6. Pag. 12, lin. 9: Post verbum « semper », addatur « illis », claritatis 
causa. 

Pag. 12, lin. 12: Post verbum « quando », addatur « de pueris ». Ratio est 
quia proselytismus exerceri potest etiam erga pueros. 

Ad n. 7. Pag. 12, lin. 28: Deleantur verba « sub moderatione parentum ». 
Loco « his », scribatur « Familiae ». 

Pag. 12, lin. 31: Loco « ius parentum » dicatur « ius familiae ». 

Pag. 12, lin. 35: Loco « iura parentum », scribatur « iura familiae ». Ratio 
istarum emendationum: Ne aliquid praeiudicetur de usu libertatis religiosae in 
sinu ipsius familiae, praesertim si prae oculis habemus quod notio ipsa « familiae » 
non est univoca ut apparet ex consideratione conditionum familiae in aliquibus 
regionibus. 

Ad n. 8. Pag. 13, lin. 1: Scribatur « Quae de iure hominis et communitatum 
ad libertatem... ». Ratio: Sic melius servatur scopus iam in titulo Declarationis 
expositus. 



232 


ACTA CONC. VATICANI II - PERIODUS IV 


Ad n. 9. Pag. 13, lin. 22 s.: Supprimatur punctum hoc modo: « ... sanctum 
inivit (...); illum deinde paulatim per Prophetas edocuit... ». Ratio : Ut melius 
appareat continuitas argumenti. 

Pag. 13, linn. 28-34: Scribatur: « At ubi venit plenitudo temporis, misit Deus 
Filium suum sub lege, ut eos qui sub lege erant redimeret, ut adoptionem filiorum 
reciperemus ( Gal . 4, 5). In cordibus eorum caritatem Dei diffudit per Spiritum 
Sanctum, quem dedit eis ( Rom . 5, 5), ut quicumque Eo aguntur, iam non sunt 
servi, sed filii Dei (Rom. 8, 14; Gal. 4, 7) in libertatem iam vocati (cf. Gal. 
5, 13)... ». Ratio harum emendationum est ut magis servetur fidelitas erga textus 
paulinos. 

Pag. 14, lin. 1: Post verbum «Caesaris», addatur nota cum referentia ad 
Mt. 22, 21 et loca parallela. 

Ad n. 12. Pag. 17, lin. 19: Scribatur: « Praeterea christifideles sicut ceteri 
homines (vel: “ sicut omnes homines ”, vel etiam “ eo quod sint homines ”) ». 
Ratio huius emendationis est ut vitetur species quaedam comparationis inter chri- 
stifideles et reliquos homines. Forsitan praeferenda est formula « eo quod sint 
homines ». 

Pag. 17, linn. 21-24: Proponitur ut pro alinea quae incipit « Concordia... » 
usque ad « ... agnoscenda », scribatur: « Ecclesia itaque sibi nihil plus exigit quam 
id quod omnibus agnoscit ». Haec redactio commendatur brevitate, perspicuitate, 
et esset formula omnino intelligibilis unicuique hominum. Verbo « exigit » clare 
exprimitur Ecclesiam posse aliquid amplius libere sibi oblatum acceptare. 

Ad n. 13. Pag. 18, lin. 22: Proponitur additio hoc modo: « ... strenue, iustis 
tamen adhibitis mediis (vel: “ euangelicis adhibitis mediis ”, quod forsan melius 
est), defendi ». Ratio : Oportet vitare interpretationem secundum quam sub verbo 
« strenue » aliqua lateat aggressivitas. 

Ad n. 14. Pag. 19, lin. 39: Post verbum « faciant » proponitur ut addatur: 
« quod hodie praesertim periculum non spernendum constituit ». Sic phrasis magis 
completur et simul iudicium aliquod de hac re profertur. 


* -k * 

Proponitur particularis emendatio. In pag. 11, sub n. 5, linn. 13-20, inve- 
nitur paragraphus circa agnitionem specialem alicuius communitatis religiosae in 
concreta ordinatione iuridica Status. De hac re plura occurrunt observanda: 

1) Negative: a) Non agitur de iudicanda veritate alicuius religionis, nam hoc 
excedit competentiam Status qua talis; b) Non agitur de tali agnitione quae secum- 
ferret iniustam conditionem aliarum communitatum vel personarum. 

2) Positive: « Specialis agnitio »,' si datur, sese ad comprobationem facti so- 
ciologici refert. 

3) Attamen: a) Difficulter determinari potest in quo consistat quousque per- 
gere possit haec « specialis agnitio ». 

b) Quid faciendum si civis ad supremam magistraturam Status evectus non 
profiteatur religionem specialiter agnitam? Prae oculis habenda est conditio non 
tantum nationis maioritatis catholicae, sed etiam aliae religionis. Nonne melius 
pro omnibus esset si Status hanc quaestionem non ingrederetur? 

c ) Quamvis negari nequeat iustitiam in regimine specialis agnitionis servari 
posse, tamen neminem fugit his in rebus magnum periculum latere. 

Quapropter, si textus servandus iudicatur, tunc emendandus videtur hoc vel 
simili modo, ad mentem dictorum em .mi card. Alfrink: « Si, attentis peculiaribus 
populorum historicis circumstantiis, alicui vel aliquibus communitatibus religiosis 
specialis quaedam agnitio in iuridica civitatis ordinatione tribuatur, id tantummodo 
eo pacto fieri potest ut simul omnibus civibus et communitatibus religiosis ius ad 
libertatem in re religiosa agnoscatur et servetur, neque praetextu illius specialis 
agnitionis aliorum iura vel indirecte minuantur ». 

Hoc modo res melius proponitur: argumentum sub specie hypothesis osten- 
ditur, non veluti ad factum concretum sese referens. Insuper limites huius agni- 
tionis aliquo saltem modo designantur praesertim verbis sublineatis. 

Hanc emendationem proponunt Patres, quorum nomina sequuntur: Sergius 
Mendez, ep. Cuernavacen., Alafridus Viola, ep. Salten., Raimundus Salas, praei, 
null. Aricen., Aloisius Baccino, ep. S. Ioseph de Mayo, Iosephus Emm. Santos, 
ep. Valdivien., Wladimirus Boric, ep. de Punta Arenas, Franciscus Fresno, ep. 
Copiapen., Augustus Salinas, ep. Linaren., Robertus Caceres, ep. Melen., Iulius 
Laschi, ep. Abiden., Carolus Partelli, ep. Tacuaremben., Michael Balaguer, ep. 
Castelmin., Hannibal Maricevich, ep. Diocletian., Marcellus Mendiharat, ep. Zerten., 
Fcus. a Borgia Valenzuela, ep. Antofagasten., Candidus Rada, ep. Guaranden., 
Ismael Rolon, ep. Caacupen., Franciscus Gillmore, ep. Auzien., Alexander Duran, 
ep. Ancudien., Henricus Alvear, ep. S. Philippi. 


3 

Em. mus P. D. PAULUS PETRUS card. MEOUCHI 
Patriarcha Antiochenus Maronitarum 

Venerabiles Patres, 

Centum annis post illas condemnationes errorum saeculi praeteriti, 
contra veram notionem libertatis religiosae, a Pio IX latas, quae tantas 
et varias commentationes habuerunt, nostrum Concilium, in idem pro- 
blema libertatis arduum, attentionem dirigit, sed cum mentalitatum 
et circumstantiarum historicarum diversitate. 

Liceat mihi observationibus quas iam ad secretariam misi de doc- 
trina in schemate de libertate religiosa proposita, duas alias hic adiun- 
gere. 1 

1. Agitur de terminologia schematis. Nostra aetate, quaestio de ter- 
minologia est, plus quam in temporibus anteactis, maximi momenti, 
dum evolutio mentalitatum citior fit (vicesimum primum saeculum iam 
initium habet), et vocabula a christianis et a non credentibus saepe sae- 
pius eadem propagantur quin eumdem sensum habeant. 

Illa velocitas evolutionis, etenim, a Concilio nostro in schemate prae- 
senti et in schemate praesertim de Ecclesia in mundo huius temporis, 
adaptationem, ut ita dicam, citiorem, necessariam reddit, quinimmo et 
quasi propheticam, ne considerationes sint evolutioni praesenti inadae- 
quatae, sed cum conceptionibus, ex experientia intellectuali et prac- 
tica mundi huius, relationem arctissimam habeant. 

Vocabula vero, dum saepius pro nobis e systematibus certis philo- 
sophicis et theologicis promanant, et in eis solis sensum suum plenum 
habent, non videntur aptari eisdem vocabulis quibus mundus hodier- 
nus abundanter utitur. Mundus enim ea vocabula 2 idearum abundantia 
ditat, e diversis disciplinis ortarum, scii, culturali, sociali, historica, etc. 
a nostris systematibus valde diversis. 

Problemata denique mundi huius e vita oriuntur, ab exsistentia con- 
creta initium sumunt, et inductionem quamdam supponunt, dum e 
principiis aeternis ad concreta iter facere assueti fuimus. 

Omnia haec ad dialogum necessaria, dialogi sunt fundamenta, et 
his omnibus uti non debemus, nisi ratione habita mentalitatis saeculi 
et problematicae, quae dicitur, mundi in quo vivimus et futuri quod 
praeparare habemus. Dialogum, dico, cum hominibus qui censent se 
non posse credere, et cum mundo hodierno qui patitur se Deum non 
invenire et in Incarnationem Verbi divini se non posse credere, et qui 
in materialismo dialectico liberationem quaerit ad paradisi terrestris 
beati tudinem stabiliendam. 

Ideoque considerationes nostrae non desursum evolvi debent et 
quasi obiectivo modo, sed manandae sunt e vita hominis qui ad fidem 
vocatus est, et de eius profunda experientia spirituali et secundum 
oeconomiam vitae divinae mundo sese revelanti. 

His omnibus perpensis, mihi videtur schema de libertate religiosa, 
quod multis fulget qualitatibus, reconsiderandum esse in luce huius no- 
strae primae considerationis. 

2. Consequenter: Agitur de methodo nostri schematis in exponenda 
doctrina. Methodus adhibenda in exponenda doctrina de libertate reli- 
giosa non debet esse theologica et metaphysica, sed in experientia fun- 
data et per vitae semitas progrediens, usquedum fides in libertatem lucem 
veram iniiciat, valorem profundiorem ei ex intimo det, et homo non 
credens in hac fide inveniat plenitudinem desideriorum suorum; siqui- 
dem Ecclesia conscientiam suiipsius habet, non in aliqua deductione 
a priori ex principiis aeternis promanante, sed dum mundus ei obviam 
venit; siquidem etiam Evangelium actualitatem suam ex tentationibus, 
problematibus et quaestionibus hominis sumit. 

Libertatem igitur homo experitur, dum ubicumque et ex antiquis 
eam quaesivit et eius iura fortiter propugnavit. Illam situationem con- 
cretam e natura hominis originem sumit et a dependentia reali postu- 
latur quam homo se sentit exprimendam erga Ens supremum a quo vita 
sua pendet; siquidem libertas religiosa factum universale est, ex intima 
conscientia oriens et omnibus societatibus idem problema et easdem 
exigentias, mutatis mutandis, semper imponens. 

Methodus igitur ingrata esset proponendi conditiones a priori liber- 
tatis e veritatibus aeternis manantes, quia non videtur veritas nec rea- 
litas ulla, illo modo, constitui et evolvi. Libertas vero religiosa suum 
ambitum terrestrem et quasi carnalem habet in quo nascitur, in quo 
evolvitur et progreditur, et sine quo nec intelligi nec fundamentum iuri- 
dicum realem habere potest; ille ambitus consideratur vel individualis 
vel socialis; in eo, non alio modo, experitur libertas cum omnibus suis 
difficultatibus, tentationibus, excessibus et defectibus. Secundum om- 
nia haec mensuranda est libertas realis, intelligitur in suis exigentiis et 
intelligitur etiam Status interventus ad ordinem publicum servandum 
et defendendum. 

Dignitas vero personae humanae in qua insistit schema praesens 
ad iustificandam libertatis religiosae existentiam, non est rationi pervia, 
nec illa imago Dei quae non est nisi reflexionis et fidei christianae con- 
sectarium. Posset , 3 in cursu indagationis, constituere quasi secundum 
gradum ascensionis nostrae ad clarificandam libertatis realitatem et ad 
mentem conducendam in radices illius realitatis quae homini, plus 
quam desiderat, lumen serenum offerent. 

Sic, mihi videtur, iustificatur libertatis religiosae necessitas, per 
inviolabilem personae humanae dignitatem, quam exprimit et in qua 
apparet. 

Liceat tamen adhuc progredi et tertium gradum ascendere, scii, 
fidem, cuius actus personam humanam in suo esse vero constituit et in 
quo intelligitur interioritas, quam maxima, personae in relatione cum 
Deo, in una relatione « JE-TU » amicitiae, quae in structura personali 
hominis intrat. Illa relatio tam realis et profunda est, ut constituat dia- 
logum veritatis, fiduciae et amoris. In illa relatione, veritas et libertas 
tam arcte connectuntur ut una sine altera esse non possit. Ideoque 
fides, in qua manifestatur activitas quam maxime personalis hominis 
in optione sua fundamentali relate ad Absolutum Personale, fundat li- 
bertatem religiosam et eam exigit. Fides, igitur, vera esse non potest, 
quin sit libera. 

Tunc vero ... 4 

Moderator : Em. me Domine, pergas ad conclusionem! 

Orator-. Melius est quod dixi. Sufficit! Pauca verba remanent. 
Moderator : Gratias, em. me Domine! 


In textu scripto tradito-. 1 praeter alias quas iam ad secretariam misi, duas ob- 
servationes facere de schemate de libertate religiosa. 2 eis vocabulis. 3 Pos- 
sent. 4 Tunc vero exemplum Christi Domini et apostolorum potest esse quasi 
iustificatio illius libertatis religiosae in fide fundatae, quod exemplum rationem 
plene reddit praedicationis Iesu Christi et testimonii apostolorum, ad quae non 
necessitantur homines, sed libere et sponte a Patre alliciuntur. Conclusio: Metho- 
dus schematis praesentis theologica et metaphysica esse non debet, sed magis 
exsistentialis et in circumstantiis concretis radicata, quod gallice interpretatur « les 
condi tionnements historiques et sociaux ». Si vero illa methodus recognoscatur, 
quasi sponte reconsiderantur vocabula et problemata textus nostri, ut sint evolu- 
tioni saeculi consona et mentalitati hominum nostri temporis accommodata, ne in 
vacuum laboremus et simus quasi vox clamantis in deserto. 


4 

Em. mus P. D. IOSEPH card. SLIPYJ 
Archiepiscopus Maior Leopolitanus Ucrainorum 

Venerabiles Fratres et Patres, 

Loquar nomine aliquorum patriarcharum et episcoporum orienta- 
lium et conferentiae episcoporum Ucrainorum. 

1. Ventura saecula et futurae generationes sine dubio admirata fue- 
rint immensum laborem impensum a Concilio Vaticano II in defen- 
dendo schemate de libertate religiosa, quamvis veritas ipsa luce clarius 
pateat et nemo id serie 1 negavit. Sicuti libertas necessaria est ad vitam 
physicam et corporalem fovendam, ita etiam ad vitam spiritualem, cuius 
religio semper centrum constituit. Attamen omne Concilium, necessita- 
tibus sui temporis in Ecclesia emergentibus, remedium procurare sibi 
proponit, contra errores fidei, haereses, abusus disciplinares, transgres- 
siones legis, crimina moralitatis, etc. Qua de causa et Concilium Vati- 
canum II ex professo quaestionem de libertate religiosa movet, quia 
haec dolorosissime vitam Ecclesiae contemporaneam afficit. Eoque ma- 
gis quod schema nostrum cum constitutione dogmatica de Ecclesia inti- 
me coniunctum est. Quamvis persecutio et oppressio Ecclesiae decursu 
saeculorum a Domino Nostro Iesu Christo praedicta sit, attamen nostris 
temporibus haec calamitas gravior, vehementior et universalior prae 

anterioribus saeculis evasit, et Concilii attentionem in primo loco prae 
ceteris aliis attrahit. Ideo clarius et expressius hoc dicendum est in initio 
ipsius introductionis quamvis brevissime, ne schema tantum ut theore- 
ticum et academicum appareat, neque sine ulla generaliori ratione ad- 
ducta schema indeferenter de dignitate personae incipiat. Ratio liber- 
tatis religionis clare et fortiter in initio schematis reddi debet, uti multi 
Patres Concilii ardenter iam desiderabant. 

2. Reemendatus textus pluribus defectibus purgatus est, tantum 
manet ut quibusdam imperfectionibus liberetur. Immunitas a coercitione 
et vi non solum indispensabilis proprietas Ecclesiae est ut ex revelatione 
et ratione probatur, sed etiam ad uniuscuiuscumque Status salutem et 
bonum pertinet ne ipse suis civibus et subditis onus sit insupportabile, 
a quo iure merito cives se liberare in intimo suo corde semper deside- 
rium fovent et data occasione etiam 2 vi ad actum reducunt. Ultimis 
decenniis elaboratae sunt a sociologis limites intra 3 ius personae hu- 
manae et Status, quae etiam hodie sub respectu religionis agnitae sunt, 
ut cives pacifice vivant et bonum suum prosequantur et ut finis ultimus 
non solum a singulis hominibus, sed etiam a societatibus et Statibus 
assequatur. Concilium has rationes quoad limites religionis sufficienter 
supplet. 

3. Si ad magis concreta transeamus, in n. 4 schematis non super- 
fluum esset addere post verba: « Exercitium ergo religionis in societate 
legitime non potest prohiberi coercitiva interventione potestatis civilis 
nisi vel perturbet pacem publicam vel publicam violet moralitatem vel 
iura laedat aliorum, de facto vere et non ficte », ne ianua aperiatur abu- 
sibus et excusationibus in Statu praesertim 4 religioni hostili. 

Ad 5: « Huic Vaticanae Synodo in firmis votis est ... ». 

Ad 6 ... 5 : « Praeterea in sociali hominis natura atque in ipsa indole 
religionis fundatur ius, quo homines suo ipsorum sensu religioso moti, 
libere possunt conventus habere vel associationes educativas, culturales, 
caritativas, sociales, scientifcas constituere omniaque quae ad vitam 
religiosam colendam et evolvendam necessaria sunt ». 

Ad 7 : « Potestas civilis iura parentum violat, si unicam imponat 
educationis rationem, ex qua omnis formatio religiosa excludatur et huic 
atheisticae educationi suos cives omnibus repressalibus sibi possibilibus 
se subiicere conatur ». Quae statuta ad defendendam educationem reli- 
giosam viam habeant non solum pro temporibus nostris sed etiam pro 
futuris, Concilium alta voce enuntiet. 

Ad 9: Argumenta ex S. Scriptura non omnia ne quidem indirecte 
thesim probare videntur, ceterum quaedam textus sufficerent. 

Inter n. 9 et 11 quaedam repetitio esse videtur. 

Ad finem n. 9 addere debetur 6 : «In defendenda libertate personae 
humanae et libertate religionis, Ecclesia Christi semper omni cum digni- 
tate sine vehementi resistentia, perturbatione et aggressione processit 
et vero in primis aciebus ut historia confessorum et martyrum usque ad 
nostra tempora testatur ». 

Ad n. 12: « Inter ea speciatim, quae contra Dei voluntatem agunt 
immo contra bonum ipsius civitatis ... ». 

« Ex catholica traditione libertas Ecclesiae est principium funda- 
mentale in relationibus inter Ecclesiam et ordinem civilem vitae huma- 
nae, quodque pro futuro ab ea non solum numquam recusandum sed 
semper strenue defendendum est ut iura inalienabilia, quibus necessa- 
riis instructa sine impedimento frui queat utpote auctoritas spiritualis 
et societas perfecta ». 

Ad n. 13: «... ut amanter prudenter patienter agat cum hominibus, 
qui in errore vel ignorantia circa fidem versantur, sua principia non per- 
dendo ... 7 ». 

Conclusio: Concilium omni auctoritate sua pollens vocem altam 
sublevat ut in praesenti tristi persecutione libertas religioni restituatur 
et quae libertas non solum theoretice et negative (ut card. Siri dixit 8 ) 
agnoscatur, sed etiam ad actum practice et positive reducatur. 

In finem 9 : Omnis libertas non obstanter regulis moralibus et iuri- 
dicis deviare potest, nisi nobilitas eam perficiat secundum verba Evan- 
gelii: « Estote ergo vos perfecti, sicut et Pater vester caelestis perfectus 
est » ... 10 . Nobilitas autem est animae virtus, qualitas et habitus cogi- 
tandi et agendi secundum altis sima principia divina et humana in oppo- 
sitione ad proprias commoditates et egoisticas utilitates, materiales vel 
spirituales. Nil mirum, quod iam paganus poeta Iuvenalis cantat: « No- 
bilitas sola est et unica virtus ». Neminem latet nos in atmosphera bel- 
lorum vivere et omnibus crudelitatibus volens nolens affici. Omne 
autem bellum ferocitatem, brutalitatem, rusticitatem, ruditatem, mo- 
rum pravitatem secumfert. Et hodie proh dolor! ab infimis societatis 11 
humanae usque ad verticem immo clerus tali ignobili influxui subicitur 
ita ut ait S. Paulus revera « non multi nobiles sunt » ... 12 . In tractanda 
libertate religionis quaestio nobilitatis praetermitti nequit. Nobilitas 
defectus inevitabiles in omnibus litibus et pugnis in quibus caeca vis 
physica vincit, supplet. In omnibus talibus casibus non obliviscendum 
est adagium « noblesse oblige ». Nobilitas unctionem quamdam et odo- 
rem dat toti rationi cogitandi et agendi et homines altae culturae cha- 
racterizat eorumque ornamentum est, ad quos primo loco clerus perti- 
nere debet. Nam nobilitas est etiam perfectio pietatis et religionis ita 

ut vita supernaturalis eiusque manifestatio si in forma brutali appareat, 
deformitas et monstrum est immo et caricatura. 

Moderator. Em .me Domine, tempus explicit. 

Orator. Finiam! Ideo in libro De Imitatione Christi legimus sacer- 
dotis « conversatio non cum popularibus et communibus hominum viis, 
sed cum angelis in caelo, aut cum perfectis viris in terra » ... 13 . Sine 
dubio nobilitas omnem actionem, cogitationem et praedicationem per- 
ficit et libertatem religionis tum ex parte moderatorum tum ex parte 
fruentium ab excessibus praecavet, quia nobilis homo solummodo quae- 
rit bonum Dei et suum et proximi sub aspectu divino in forma perfecta, 
i. e. nobili. Ex altera parte « Beata est terra, cuius rex est nobilis », ut 
docet Ecclesiastes , 14 Concilium nobili tractatione omnium acatholicorum 
viam nobilitati pandit et data occasione discussionis de libertate reli- 
giosa de nobilitate verbum faciat; « noblesse oblige ». 


In textu scripto tradito'. 1 deest. 

5 (versus finem). 6 deest. 

9 4. 10 (Mt. 5, 48). 11 societates. 

IV, c. V). 14 Salomon (Ecc. 10, 17). 


2 deest. 3 inter. 

7 Respiciendum igitur ... 


12 ( 1 Cor. 1, 26). 


4 deest. 
8 deest. 
13 (Lib. 


5 

Em. mus P. D. LAURENTIUS card. JAGER 
Archiepiscopus Paderbornensis 

Venerabiles Patres, 

Loquor etiam nomine conferentiae episcoporum Germaniae / quo- 
rum nomina postea dabo secretariatui. 

Schema reemendatum in genere placet, quia argumenta ordine logico 
clare exponit et sapienti consilio non intrat in particularia historiae 
doctrinalis, quae magis investigationi theologorum sunt relinquenda. 
Liceat mihi tamen animadversiones sequentes proponere: 

1. Difficultates heri a tribus Patribus ... 2 motae serio sunt ponde- 
randae, nam versantur circa punctum neuralgicum totius discussionis. 
Puto, quod omnes nos consentimus, rempublicam christianam, sicut in 
medio-aevo existebat, nunc mutatis circumstantiis historicis omnino 
evanuisse. Adsunt autem Status, quorum cives fere omnes sunt unius 
religionis, et ideo considerare debemus situationem Status civilis con- 
fessionalis. Schema nostrum ideo in ultimo inciso n. 5, pag. 11, de spe- 

ciali agnitione unius religionis prae aliis in iuridica civitatis ordinatione 
agit. Si haec verba in suo pleno pondere considerantur, iam multae dif- 
ficultates hac in aula motae solvuntur. 

Etenim haberi potest privilegiata positio unius religionis praeser- 
tim in istis nationibus, qui fere unanimes sunt in una eademque reli- 
gione. Cum structura iuridica Status ab eius civibus ad fovendum bonum 
commune sit constituta, populus v. g. unanimiter catholicus potest a 
publica potestate postulare, ut vita publica nationalis eiusque cultura 
informetur a tali religione. Schema nostrum hoc regimen non excludit. 
Attamen iure meritoque insistit, ut hoc in casu etiam cives, qui aliam 
religionem profitentur, vera gaudeant libertate religiosa, non solum- 
modo ex rationibus tolerantiae sub respectu pacis ac boni communis, 
sed ex iure personae humanae debito. Ad hoc non sufficit, ut non co- 
gantur ad amplexandam fidem catholicam, et iterum non sufficit ut 
solummodo cultum suum privatim exercere valeant. Postulatur, ut in 
rebus religionis privatim et publice secundum suam conscientiam agant 
infra limites iustos, quibus v. g. excluditur usus religiosus, qui ethicae 
naturali vel iuribus aliorum certo contradicit. Schema nostrum sapienti 
consilio exhibet regulam generalem, quae applicari potest ad omnes 
nationes ubi aliqua religio speciali gaudet agnitione. 

2. Schema reemendatum nullatenus fovet indifferentismo, nam clare 
affirmat unam esse veram religionem et unicam esse Ecclesiam Christi 
catholicam, cui ius est praedicandi Evangelium omnibus gentibus. In- 
differentismus revera in mundo nostro iam adest, sed nec excitatur nec 
fovetur hoc schemate, si eius doctrina recte intelligitur. Deinde schema 
nostrum omnino reprobat autonomiam absolutam conscientiae, sed e 
contra affirmat officium inquirendi veritatem et efformandi conscientiam 
suam ad legem divinam. 

Forsan haec moralis obligatio clarius adhuc indicetur, ita ut in 
pag. 6, lin. 25, post verba « Dei servire velit » haec fere sententia inse- 
ratur: « Nam dignitas personae humanae eiusque libertas eo magis per- 
ficiuntur, quo seipsam libere ad Deum personalem religat secundum 
ipsius ordinationem ». 

Ratio: Etsi libertatis religiosae notio, ubi hoc in schemate suppo- 
nitur, dicit praecise immunitatem a coactione, tamen tendit in illam 
libertatem, qua persona humana seipsam libere ligans ad Deum, quasi 
culmen suae dignitatis attingit. Hac via roboratur etiam sententia de 
agnitione speciali religioni a Statu civili tributa ... 3 

3 . 4 Cum schema nostrum omnes homines etiam non christianos 
alloquatur, huic fini correspondet partium dispositio, qua primum expo- 
nitur argumentum ex ratione desumptum et deinde ostenduntur radices 

ex verbo Dei revelato. Propono, ut pag. 14, lin. 32 post verbum « ma- 
nifestatur » inseratur hoc incisum: 

« Etenim Christus repudiabat illam tunc a multis desideratam spem 
in Messiam, qui vi et armis malos deleret legemque Dei severitatis 
coercitione imponeret et regnum absolutum voluntatis Dei omnibus etiam 
invitis cogendo imponeret. Ut hanc vanam opinionem et spem penitus 
convelleret, usque ad ultimos suae vitae dies a titulo Messiae tam false 
intellecto abstinuit coram populo, cuius cultum subterfugit ... 5 . Ex alia 
parte verum conceptum Messiae paulatim sub titulo Filii Hominis ma- 
nifestans regni sui leges fundamentales in octo beatitudinibus promul- 
gavit ... 6 , quas vita sua et passione mirando modo illustravit ». 

Ratio: In reiectione et repudiatione messianismi politici et in expo- 
sitione paedagogica veri messianitatis suae Christus clarissime demon- 
strat indolem regni Dei et libertatis evangelicae, quae etiam radix est 
aliquomodo libertatis religiosae. 

4. 7 Libertas religiosa ad ordinem civilem pertinens non est confun- 
denda cum libertate morali, a qua est distinguenda, quamvis non om- 
nino separanda. Hac distinctione observata solvitur etiam difficultas, 
quae exoriri possit ex consideratione conscientiae mala fide erroneae. 
Etenim hoc problema non intrat in ordinem iuridicum civilem. Nam 
Status civilis non potest iudicare de secretis conscientiae et ideo com- 
muniter praesumere debet suos cives bona fide agere in religiosa. Cum 
autem problema conscientiae mala vel bona fide erronae sit ordinis mora- 
lis, schema nostrum in ultimo inciso n. 2, pag. 6, insistit in obligatione 
morali efformandi conscientiam veram. Et insuper in n. 4, sub litt. a), 
in pag. 9, schema postulat rectum usum libertatis religiosae, nam ex 
recto exercitio huius libertatis multipliciter dependet eius integritas 
moralis et eius custodia ex parte Status civilis. 

Cetera dabo in scriptis. Gratias. 


In textu scripto tradito: 1 nomine 150 episcoporum. 2 ab em.mis cardd. 
Ruffini, Siri et de Arriba y Castro. 3 3. Forsan quaedam historiae doctrinalis 
principia in nota 6, pag. 21 possint apponi. Et tradam in scriptis huius notae am- 
plificandae exempla. 4 4. 5 (Io. 6, 15; Mc. 1, 35). 6 (Mt. 5, 

1-12). 7 5. 

Animadversiones additae: 

Pag. 21, ad notam 6, adiungi possint forsan duae animadversiones: 

a) In sic dicta « Republica Christiana » medio-aevali, quae Ecclesiam et 
Statum in uno Corpore christiano amplectebatur, vix cogitari potuit libertas reli- 
giosa hodierno sensu concepta. Nam haec libertas praesupponit societatem liberam 
a societate medio-aevali omnino diversam. Similiter in praefato Corpore christiano 


16 

conceptus libertatis conscientiae a theologis scholasticis exculta vix potuit plene ad 
effectum perduci. 

b) Quodsi Ecclesia saeculo elapso pluries libertatem religiosam reprobavit, 
eius documenta respiciebant libertatem indifferentismi et extremi cuiusdam indi- 
vidualismi, qui tam veritatem revelatam quam etiam normas obiectivas, cui con- 
scientiae oboedire oportet repudiabat. Hanc Ecclesiae iudiciorum indolem rev.mus 
ep. De Smedt iam in prima sua relatione declaravit. 

Cf. etiam P. Blaser, Freiheit im V erstdndnis der Schrift, in: Lexikon fur Theo- 
logie und Kirche, tom. IV (1960), coi. 328-331; R. Hoffmann, Gewissensfreiheit, 
ibid. tom. IV (1960), coi. 870-873; J. B. Hirschmann, Paritat , ibid. tom. VIII 
(1963), coi. 103-105; A. Hartmann, Toleranz und christlicher Glaube , Frankfurt/ 
Main 1955. 

In nota 12, pag. 22, citantur testimonia Patrum, quibus adiungi potest etiam 
testimonium S. Martini Turonensis, qui omnino interdixit, ne coercitionis mediis 
contra Priscillianistas ageretur (cf. Sulpicium Severum, Dialogi III, 11-12). 


Quamvis placent singula huius schematis argumenta proponam quasdam 
animadversiones . 

In n. 3, pag. 7, lin. 12, deleatur verbum « semper ». Ratio: hoc verbum hic 
superfluum videtur. 

In eodem n. 3, pag. 8, lin. 2, forsan loco verbi « et civilis » dicatur: « tam 
indi vidualis quam socialis ». Ratio : nisi fallor, hoc modo intentio effati fit clarior. 

In eodem n. 3, pag. 9, linn. 2-3, loco verborum « in ea, quae ipsam ordina- 
tionem hominis ad Deum respiciunt sese immisceat » forsan melius dicatur: « ea, 
quae ipsam ordinationem hominis ad Deum respiciunt, ullo modo impediat vel 
dirigat ». Ratio : ut clarius indicetur, in quo consistat haec immixtio illicita et ne 
omne subsidium ex parte potestatis civilis religioni praestitutum speciem immixtio- 
nis habere videatur. 

In n. 4, pag. 10, lin. 8, post verbum « nisi » inserantur verba « secundum 
sanum sensus communis iuridicum ». Ratio: forsan his verbis melius abusus ex 
parte potestatis civilis potest vitari. 

In n. 3, pag. 11, linn. 8-9, post verbum « vitam religiosam » inserantur verba: 
« debito modo ». Ratio: ut appareat, vitam religiosam infra limites supra iam 
indicatas foveri debere. 

In n. 9, pag. 14, linn. 7-12, loco verborum: « instituit... excoluit... restitit... 
propugnavit » dicatur: « instituere... excolere intendebat... resistebat... propugna- 
bat ». Ratio: conatus et labores iterati, saepius etiam impediti vel imperfecti indi- 
centur, ut omnis species triumphalismi vitetur. 

6 

Exc.mus P. D. HENRICUS NICODEMO 
Archiepiscopus Bar ensis 

Venerabiles Patres , 

Textus schematis declarationis de libertate religiosa, qui reemen- 
datus, Patribus proponitur, talis est qui, meo iudicio, sit acceptandus 
quoad substantiam. Et de hoc gaudemus atque redactoribus gratulamur, 
cum omnibus persuasum sit peropportunam esse, immo necessariam, 
declarationem de libertate religiosa in nostri temporis adiunctis. 

Nemo tamen negare potest agi de re tam gravi, sive in seipsa sive 
ratione consectariorum, ut maxima requiratur claritas in principiis enun- 
tiandis et in limitibus definiendis. 

Ad isti sane necessariae claritati consulendum, haec quae sequuntur 
suggerenda censeo. 

1. In n. 2 videtur melius determinandum ius ad libertatem religio- 
sam. Haec declaratio de libertate religiosa fit — uti iam anno praete- 
rito notavi — non a quovis hominum coetu, sed a Concilio (Ecumenico. 
Nunc quaero: ius, quod hic affirmatur, estne ius obiectivum et abso- 
lutum, quod ideo omnibus omnino hominibus aequali modo obiective 
pertinet, vel potius agitur de iure subiectivo pro singulis, fundato scii, 
in dignitate personae, et putatitio quidem? Et insuper, nonne determi- 
nanda esset natura huius iuris? 

Haec puto legitime quaeri posse si textus remanet uti iacet. Quod 
si, uti affirmatur in Relatione hesterna die lecta et 1 distributa, per liber- 
tatem religiosam, de qua hic agitur, tantum « enuntiatur obiectum exi- 
gentiae universalis, immo saepe statutum iuridicum, iuxta quod homini 
competit ius ad immunitatem a coactione in re religiosa », explicitius 
et clarius hoc indicetur et declaretur quid de hoc sentiat Ecclesia. Ita 
reapse materia erit bene determinata, ut dicit Relatio , 2 et valde limitata. 

2. In eodem n. 2, in fine, post verba: « Porro ratio libertatis reli- 
giosae intactam relinquit doctrinam catholicam de unica religione et 
de unica Christi Ecclesia », opportune addentur verba: « Quam doc- 
trinam haec Sacrosancta Synodus propriam facit et integram confirmat 
atque proponit ». 

3. Circa ea quae habentur in n. 3, linn. 18 ss., haec mihi notanda 
videntur: 

a) Nescio utrum in declaratione conciliari, quae certo a Litteris 
Encyclicis differt, quae sat diffusae et discursivae sunt, necessarium 

revera sit ita late doctrinam ex ratione desumptam exponere. Melius 
ergo fortasse erit concisius principia affirmare. 

b) Ea quae dicuntur circa limites potestatis civilis in ordine ad 
libertatem religiosam non videntur plene consonare cum constantibus 
Ecclesiae magisterio et praxi. Cavendum omnino est ab illis absolutis 
affirmationibus, quarum exasperata interpretatio locum dare potest incon- 
venientibus pergravibus in societate catholica maioritaria. 

4. Cum in n. 4 agitur de limitibus libertatis religiosae et de norma 
iuridica, secundum quam limites ipsi determinari possunt, videtur non 
attendendum tantum ad ordinem publicum, etsi, ut habebatur in textu 
praecedenti, ordo publicus « partem essentialem totius boni communis 
constituit », sed rationem habendam esse de bono communi in tota sua 
amplitudine, et quidem in suis historicis contentis (i contenuti storici), 
quod bonum commune in tota sua amplitudine potestas civilis in suis 
ordinationibus semper considerare debet. 

5. Minus placet quod legitur in n. 5, linn. 13-20. Locutio negativa 
« non impedit » et locutio explicativa-restrictiva « eo tamen pacto etc. » 
dant sensationem quod concedatur timide et quasi invito animo quod, 
e contra, perclare affirmari debet. 

6. Nihil vel fere nihil dicitur de libertate religiosa in sinu commu- 
nitatis religiosae, cui quis adhaeret, et modo speciali, immo singulari 
— quod revera nostra interest et veritatem interest — in sinu Ecclesiae 
catholicae. Dicitur utique in n. 13 Ecclesiam esse magistram veritatis 
eiusque munus esse « ut veritatem, quae Christus est, enuntiet atque 
authentice doceat, simulque principia ordinis moralis, ex ipsa natura 
humana profluentia, auctoritate sua declaret atque confirmet ». Non 
videtur tamen hoc sufficere, sed explicite et determinate sunt indicandae 
relationes inter fideles et Ecclesiae auctoritatem, cuius munus est fines 
signare et limites ponere libertati in re religiosa. Cum diffuse — etiam 
satis diffuse, uti notavimus — alibi, in hoc textu, de aliis sermo factum 
sit, de hoc quoque, si non diffuse, clare nihilominus et absque ambigui- 
tate, loquendum est. Vitare omnino debemus quod declaratio de liber- 
tate religiosa ansam praebeat, in futuro, individualismo religioso in Ec- 
clesia, immo dubio, confusioni, contemptui ipsi, fortasse, cuiuscumque 
auctoritatis, etiam supremae. Cum declaratione de libertate religiosa 
perfecte componi debet exercitium efficax potestatis sive magisterii sive 
regiminis in Ecclesia; perfecte componi debet ius poenale Ecclesiae. 
Nemo ex affirmationibus vel ex silentio huius declarationis censere de- 
bebit in posterum argumenta deduci posse ad vindicandam falsam liber- 
tatem religiosam in Ecclesia. 

Quod si ista omnia hic locum habere nequeunt quia, uti in Relatione 

ultima affirmatur, quaestio circumscripta est, bene 3 explicite et absque 
ambiguitate hoc est declarandum ad omne dubium auferendum et ad 
omnem difficultatem praecavendam. Dixi. 


In textu scripto tradito : 1 ultimo. 2 deest. 3 deest. 


7 

Exc.mus p. d. casimirus morcillo gonzalez 

Archiepiscopus Matritensis-Complutensis 
V enerabiles Patres Conciliares , 

Exsurgere audeo ut libertatem religiosam defendam et, eo ipso, 
ut schema nobis propositum totis viribus impugnem. 

Proferre intendit Concilium declarationem, non constitutionem, 
immo nec decretum, de libertate religiosa. Iamvero, declaratio, ni fallor, 
est iudicium quoddam de statu, seu, valeat verbum, de situatione con- 
creta, in nostro casu sociologico-religiosa, quae nobis occurrit in deter- 
minatis 2 tempore et loco. 

Non est, non esse debet declaratio nostra quaedam enuntiatio et 
prolatio ordinata principiorum ad modum cuiusdam constitutionis doc- 
trinalis quae vel revelationem vel traditionem vel ius naturale declarat. 
Esse tantum debet accurata problematis contemplatio, iudicium de ipso 
problemate et promulgatio quarumdam practice agendi normarum iuxta 
Evangelii praecepta. 

1. Iamvero, rerum status in mundo hodierno hic est: 

a) Maior nationum pars pluralitatem religionum et religiosarum 
confessionum patitur. Pluralismus ille, societati malum, non bonum di- 
cendum est; atque ex historicis et difficilibus adiunctis exortus et adhuc 
perseverans, nunc temporis insuperabilis videtur. 

b) Socializatio, intellecta, ut Ioannes XXIII aiebat / tamquam 
« socialium rationum incrementa ... 4 », intensive iam colligat et fortius 
in supervenientibus annis homines populosque colligabit. 

c) (Ecumenismus, de quo sapienter iam Concilium locutum est, 
omnes movet christianos ut in veritate, et caritate et humilitate cum 
ceteris christianis se habeant et cum eis cooperentur in rebus publicis 
pro bono communi promovendo. 

d) Religiones non christianae et confessiones christianae non ca- 
tholicae reciprocitatem libertatis postulant ut Ecclesiae catholicae liceat 
Evangelium populo non catholico praedicare. 

e) Negatis omnibus omnino iuribus et libertate religioni chri- 
stianae, in nonnullis nationibus soli atheismo libertas, iura, privilegia 
atque statalis protectio concessa fuere. 

/) Moraliter impossibile fit multis hominibus per se, seu proprio 
marte et consilio ob confusionismum pluralisticum ad agnitionem catho- 
licae veritatis venire nisi ipsos traxerit Pater. 

Hoc hodierni mundi statu prae oculis habito, habita quoque ratione 
iuris humanae personae ad agendum iuxta rectam suae conscientiae nor- 
mam, indubitanter libertas religiosa necessaria nobis agnoscenda et pro- 
mulganda est. 

Iamvero haec argumenta, valida cum sint, mutantia sunt, perma- 
nentia non sunt, utpote deprompta et prolata e quodam statu rerum 
determinato et concreto qui cursu temporum mutari potest sicut iam 
in historia non semel mutatus est. 

Ad coexistentiam et hominum pacificam conversationem in mundo, 
rationes illae sufficientes sunt ut de libertate religiosa Concilium, debi- 
tis cautelis, declarationem seu iudicium practicum proferat. 

2. Attamen de schemate nobis proposito aliter sentiendum est. Fun- 
damentalis error schemati subiacet, ex eo praecise quod statum rerum 
transeuntem et mutabilem fulcire velit permanentibus argumentis phi- 
losophicis et biblicis quae longe a veritate dissonant; ex eo etiam quod 
pontificium magisterium ignorare et, quod peius est, contravenire in- 
tendat. Breviter nonnulla videamus: 

a) Verum est quod homines hac nostra aetate dignitatis humanae 
personae consciores fiunt, et quod, in agendo, proprio consilio et liber- 
tate iuxta rectae conscientiae suae normam frui debent. Sed verum etiam 
est quod omnes homines suam rectam conscientiam ad normam obiecti- 
vam veritatis et bonitatis efformare tenentur, nec semper, immo, nec 
saepe per se ipsos eam efformare valent, ut in rudioribus et in permultis 5 
non rudioribus apparet. Magisterium illis necessarium est ut plene ius 
illud adquirant et illo iure bene utantur, sicut in humanis disciplinis et 
artibus necessarium est et semper et ubique desideratur et exigitur . 6 

b) Iure propriae et personalis conscientiae agnito et libenter con- 
cesso, aliud inalienabile et irrenuntiabile ius ab humana persona postu- 
latur et a Concilio promulgandum est: Ius humanae personae ut in 
veritate et morali bonitate continuo edoceatur. Quod in humanis scien- 
tiis non toleratur, non est cur in religione, quam veram scimus, admit- 
tatur. Alioquin, conscientia efformari potest non solum in errore, sed 
in aberrationibus moralibus quae, etiamsi e dictamine conscientiae pro- 
deant, nullo pacto tolerari possunt. Ioannes XXIII, sicut antea Pius XII, 
iam praeclare dixerat: « Ius ad veritatem et ad cognitionem ducentem 

ad moralem normam obiectivam, super divinarum legum perennitatem 
fundatam, prius et superius est omni alii iuri, omni alii exigentiae » ... 7 

c ) Libenter quoque consentio cum schemate in hoc quod, in oeco- 
nomia christiana, non vero in oeconomia naturali nec in oeconomia ve- 
tero-testamentaria, civilis potestas incompetens est ad diiudicandum in 
re religiosa, sed certo certius asserendum est Statum nullo pacto impa- 
rem esse ad audiendum et accipiendum magisterium Ecclesiae, ideoque 
nec imparem esse ad statuendum Evangelium, religionem scii, catholi- 
cam, ut principium omnium suarum ordinationum legalium. Tunc, ete- 
nim, civilis potestas non diiudicat in re religiosa, sed Ecclesia. Status 
audit Ecclesiam et iudicium Ecclesiae facit suum. 

d ) Schema, improbos aggreditur, et certissime inanes, labores ut 
verbis Novi Testamenti, immo et Testamenti Veteris — quod non sine 
admiratione auditur et legitur — thesim doctrinalem de libertate reli- 
giosa suffulciat. Maiorem exoptarem reverentiam Sacris Scripturis, nam 
ut de Novo Testamento pauca tantum dicam, expositio incompleta et 
tendentiosa in schemate fit: omittuntur, inter alia, textus illi cap. II 
Apocalypsis damnantes doctrinam Balaam et Nicolaitarum in Perga- 
mo ... 8 , et doctrinam Iezabel prophetissae in Ecclesia Thyatirensi ... 9 ; 
omittuntur et textus cap. II Epistolae II ad Corinthios. Exhibet nobis 
Christum renuentem ea prodigia patrare quae assensum fidei ab homi- 
nibus non bene dispositis extorquere viderentur ... 10 et non nobis osten- 
dit Christum sanantem paralyticum in Capharnaum coram scribis et 
pharisaeis incredulis ... n . Potius dicendum quod Christus a miraculis 
patrandis se abstinebat quando homines pervicaces in incredulitate vi- 
debat ... 12 . 

Diligenter libertatem in Novo Testamento quaesivi et nullam aliam 
inveni praeterquam illam quadruplicem libertatem qua Christus nos 
liberavit: libertatem ab errore de qua Iesus perhibuit testimonium ... 13 ; 
libertatem a peccato ... 14 ; libertatem a Lege Vetere ... 15 ; et libertatem 
a morte ... 16 . 

Quae in schemate, ergo, dicuntur, apparent ut thesis praeconcepta 
et praeiudicata quae in Sacra Scriptura fundamentum incassum et non 
fideliter quaerit. Opposita via nobis sequenda est: diligentissime videa- 
mus quid docet Scriptura et super fundamentum verbi revelati veram 
exstruamus 17 thesim. 

Denique, schematis auctores nihil scire volunt de magisterio eccle- 
siastico, iam a tempore Leonis XII explicite et iteratissime expressum ... 18 . 

3. Consequenter, postulo ut declaratio de libertate religiosa fiat, 
quia necessaria est in nostro tempore ratione oecumenismi, ... 19 plura- 
lismi religiosi, et ceterorum . 20 

Eadem et potiori ratione postulo ut a schemate auferantur argu- 
menta philosophica et biblica quae, debilia et inadaequata cum sint, 
nullimode favent, sed potius infirmant schema. Periculosum, etenim, 
est infirmam philosophiam ad conciliare trahere documentum. Pericu- 
losius et gravius est magisterium Ecclesiae expungere in re tanti mo- 
menti. Periculosissimum et gravissimum est vim Sacrae Scripturae fa- 
cere ut ea dicat quae, non Auctor Scripturarum, sed homines, id est 
Commissio , 21 dicere volunt. 

Patres, ignoscite mihi, sed, dum tempus est, cogitate. 


In textu scripto tradito-. 1 totis viribus. 2 determinato. 3 ait. 

4 mutuae scii, illae auctioresque in dies civium necessitudines, quae in eorum vitam, 
atque actionem multiplices induxerunt socialis consortionis formas » ( Mater et Ma- 
gistra-. A.A.S., 1961). 5 nonnullis. 6 deest. 7 (Siamo particolar- 

mente, A.A.S., 52 [1960], p. 47). 8 ( Apoc . 2, 14-16). 9 (2, 20-24). 

10 (n. 10). 11 ( Mt . 9, 1-8; Mc. 2, 1-12; Lc. 5, 17-19). 12 sicut legitur in 

Mt. 13, 58 et Mc. 6, 5 s. 13 et quae liberabit nos (Io. 18, 21). 14 quae 

est et remissio peccati et immunitas ab invincibili coercitione peccati ( Rom . 6, 
18-23; Io. 8, 31. 36; Tit. 2, 14). 15 quae «propter transgressiones posita 

est, donec veniret semen » ( Gal . 3, 19) cui in Abraham « dictae sunt promissiones » 
(Gal. 3, 16; Act. 15, 10; Rom. 7, 3 s.; 8, 2; Gal. 2, 4; 5, 1 et 13). 16 quae 

stipendium peccati est (Rom. 6, 23). Et hanc libertatem hancque solam libertatem 
habemus per Christum, non libertatem ad errorem, non ad peccatum, non ad aliam 
legem quae lex Christi non sit. Si tamen vos aliam in Evangelio libertatem inveni- 
stis, dicite mihi et circuibo libertatem novae libertatis et intrabo libenter in eam. 
17 aedificemus. 18 Magisterium illud, quidquid subtiliter in hac aula dixerit re- 
lator, longe abest a consensu cum doctrina schematis de quo disceptamus. 19 ra- 
tione. 2U ratione socializationis relationum inter nationes et etiam ratione iuris 
humanae personae ad agendum iuxta suam conscientiam quia non omnes in veritate 
et morali bono edoceri et efformari potuerunt. 21 (Commissio). 

Animadversiones additae: 

Mt. 13, 58: «Et non fecit ibi virtutes multas propter incredulitatem eorum ». 

Mc. 6, 5 s.: « Et non poterat ibi virtutem ullam facere, nisi paucos infirmos 
impositis manibus curavit: et mirabatur propter incredulitatem eorum, et circui- 
bat castella in circuitu docens ». 

Rom. 6, 18-23: «Liberati autem a peccato, servi facti estis iustitiae. ...Cum 
enim servi essetis peccati, liberi fuistis iustitiae. ... Nunc vero liberati a peccato, servi 
autem facti Deo, habetis fructum vestrum in sanctificationem, finem vero vitam aeter- 
nam. Stipendia enim peccati mors. Gratia autem Dei, vita aeterna, in Christo Iesu 
Domino nostro ». 

Io. 8, 31-36: « ... Si vos manseritis in sermone meo, vere discipuli mei eritis et 
cognoscetis veritatem, et veritas liberabit vos ». ... «Si ergo vos Filius liberaverit, 
vere liberi estis ». 

Tit. 2, 14: « ... qui dedit semetipsum pro nobis, ut nos redimeret ab omni 
iniquitate et mundaret sibi populum acceptabilem, sectatorem bonorum operum ». 

Ad. 15, 10: « Nunc ergo quid tentatis Deum imponere iugum super cervices 
discipulorum, quod neque patres nostri neque nos portare potuimus? ». 

Rom. 7, 3 s. « ... si autem mortuus fuerit vir eius, liberata est a lege viri, ut non 
sit adultera, si fuerit cum alio viro ». 

Rom. 8, 2: « Lex enim spiritus vitae in Christo Iesu liberavit me a lege peccati 
et mortis ». 

Gal. 2, 4: « ... sed propter subintroductos falsos fratres, qui subintroierunt ex- 
plorare libertatem nostram, quam habemus in Christo Iesu, ut nos in servitutem 
redigerent ». 

Gal. 5, 1: « Qua libertate Christus nos liberavit. State et nolite iterum iugo 
servitutis contineri ». 

13: « Vos enim in libertatem vocati estis fratres; tantum ne libertatem in occa- 
sionem detis carnis, sed per caritatem Spiritus servite invicem ». 

Textus Apoc. 2, 14-16 damnans doctrinam Balaam et Nicolaitarum in Pergamo: 
« Sed habeo adversus te pauca: quia habes illic tenentes doctrinam Balaam, qui do- 
cebat Balac mittere scandalum coram filiis Israel, edere, et fornicari; ita habes et 
tu tenentes doctrinam Nicolaitarum. Similiter poenitentiam age: si quominus veniam 
tibi cito, et pugnabo cum illis in gladio oris mei ». 

Apoc. 2, 20-24, damnans doctrinam Iezabel prophetissae in Ecclesia Thyati- 
rensi: « Sed habeo pauca adversus te: quia permittis mulierem Iezabel, quae se dicit 
propheten, docere, et seducere servos meos, fornicari, et manducare de idolothytis. 
Et dedi illi tempus ut poenitentiam ageret: et non vult poenitere a fornicatione sua. 
Ecce mittam eam in lectum: et qui moechantur cum ea, in tribulatione maxima 
erunt, nisi poenitentiam ab operibus suis egerint. Et filios eius interficiam in morte, 
et scient omnes Ecclesiae, quia ego sum scrutans renes, et corda: et dabo unicuique 
vestrum secundum opera sua. Vobis autem dico, et ceteris qui Thyatirae estis: Qui- 
cumque non habent doctrinam hanc, et qui non cognoverunt altitudines Satanae, 
quemadmodum dicunt, non mittam super vos aliud pondus ». 

Christus sanat paralyticum in Cafarnaum coram scribis et pharisaeis incredulis, 
Mi. 9, 1-8; Mc. 2, 1-12; Lc. 5, 17-19. 

Mi. 9, 1-8: « ...Et ecce offerebant ei paralyticum iacentem in lecto. Et videns 
Iesus fidem illorum, dixit paralytico: Confide fili, remittuntur tibi peccata tua. Et 
ecce quidam de scribis dixerunt intra se: Hic blasphemat. Et cum vidisset Iesus 
cogitationes eorum, dixit: « Ut quid cogitatis mala in cordibus vestris? Quid est 
facilius dicere: Dimittuntur tibi peccata tua: an dicere: Surge et ambula? Ut autem 
sciatis, quia Filius hominis habet potestatem in terra dimittendi peccata, tunc ait 
paralytico: Surge, tolle lectum tuum; et vade in domum tuam. Et surrexit et abiit 
in domum suam. Videntes autem turbae timuerunt, et glorificaverunt Deum, qui 
dedit potestatem talem hominibus ». 

8 

Exc.mus P. D. STANISLAUS LOKUANG 
Episcopus Tainanensis 

Venerabiles Patres , 

Schema de libertate religiosa nobis, qui munus Evangelii praeconis 
in missionibus agimus, maxime interest Quis enim nostrum non 

videt quantis difficultatibus quantisque angustiis labores missionales in 
pluribus regionibus subiciuntur? Quis nescit quanti concives mei ge- 
munt sub iugo dominationis dictatoriae atheismi? Optamus igitur fore 
ut hoc schema maiori cum consensu Patrum approbari valeat } 

Novus textus huius schematis perfectiorem formam maioremque 
claritatem prae se fert quam textus praecedens. Attamen mihi videtur 
adhuc adesse quaedam obscuritas quae auferri oportet, ut Declaratio 
(Ecumenici Concilii nullum sensum ambiguum nullamque erroneam 
interpretationem patiatur. 

1. Prima obscuritas habetur in sensu ipsius libertatis religiosae. Li- 
bertas enim religiosa intelligi potest vel de libertate conscientiae eligendi 
quamcumque fidem religiosam vel de libertate exercendi fidem religiosam 
in ordine sociali. In declaratione nostra agitur de libertate religiosa in 
secundo sensu, scii, de libertate exercendi fidem religiosam in ordine 
sociali. Cum vero in textu expositio completa vel saltem distinctio de 
libertate non habeatur, libertas religiosa in declaratione, speciatim a 
profanis, a non christianis, ut in missionibus / intelligi potest in sensu 
de libera electione fidei religiosae sine respectu ad veram vel falsam reli- 
gionem. Immo dum in ultima paragrapho n. 2, pag. 6 / quando haec di- 
stinctio innuitur, forma stylistica est nimis negativa ita ut id quod dici- 
tur in textu: « libertas enim religiosa non implicat personam humanam 
falsum ac verum posse aeque aestimare », profanis appareat esse aliquid 
artificiale. Etiam id quod sequitur in textu: « Porro ratio libertatis reli- 
giosae intactam relinquit doctrinam catholicam de unica vera religione 
et de unica Christi Ecclesia », dictum est in forma negativa, nullum 
nexum indicans, et intelligi potest a non-christianis uti aliquid artificia- 
liter positum ad defendendam ambitionem Ecclesiae catholicae. 

Propono igitur ut vel in prooemio distinctio de libertate religiosa 
clare explicetur, vel saltem in hac paragrapho n. 2 forma affirmativa 
adhibeatur quae ita fieri forsitan possit 5 : « Declarat denique hanc liber- 
tatem religiosam per se supponere libertatem ab erroribus et passionibus 
et consequenter obligationem inquirendi veram religionem erga verum 

Deum. Haec obligatio adimpletur mediante dictamine conscientiae, quae 
quidem in erroribus obiective remanere potest. Doctrina igitur catho- 
lica de unica vera religione et de unica Ecclesia Christi integre rema- 
nere debet ». 

2. Secunda obscuritas habetur in ultima paragrapho n. 5, pag. 22/ 
ubi dicitur: « Hoc vero libertatis regimen non impedit, quominus, at- 
tentis populorum circumstantiis historicis, uni communitati religiosae 
specialis agnitio in iuridica civitatis ordinatione tribuatur, eo tamen 
pacto, ut simul omnibus civibus et communitatibus religiosis ius ad 
libertatem in re religiosa agnoscatur et observetur ». 

Haec quidem affirmatio est consequentia necessaria principii pro- 
positi in parte praecedenti. Tamen forma dicendi multam ambiguitatem 
gignere potest. In primis plene aequiparatur regimen specialis agnitionis 
Ecclesiae catholicae factae ad regimen specialiter agnoscendi alias reli- 
giones. Quae aequiparatio in iuridico ordine et sociali poni quidem 
potest, tamen non in ordine theologico et doctrinali, multo minus in 
documento sollemni Concilii CEcumenici. Etiam haec aequiparatio mul- 
tis Patribus conciliaribus displicet et consensum unanimem pro appro- 
batione optatum impedit. 

Secundo, verba: « Hoc vero libertatis regimen non impedit, quomi- 
nus, ... specialis agnitio uni communitati religiosae ... tribuatur ... », 
videntur implicite innuere quod forma regiminis neutri Status civilis 
melius est regimini recognoscendi specialiter Ecclesiam catholicam uti 
religionem Status. Hoc quidem verum est de facto et praesertim in 
istis 7 temporibus Ecclesia catholica in regimine libertatis religiosae in- 
discriminatim pro omnibus religionibus maiore libertate gaudet. Tamen 
hoc affirmare vel innuere in documento Concilii CEcumenici valde incon- 
veniens est. Tollantur igitur haec verba et nova forma dicendi adhiberi 
potest / 

Documentum huius schematis, attentionem totius mundi ad se tra- 
hens et exspectationem catholicorum speciatim persecutorum prae se 
ferens, maximam gravitatem et sobrietatem in se continere debet 9 . Dixi. 


In textu scripto tradito-. 1 et cum magno consensu Patrum approbari optatur. 
2 deest. 3 a profanis. 4 n. 9. 5 potest. 6 deest. 7 his 

nostris. 8 debet. 9 De cetero textus declarationis est nimis longus et 

sicut em.mus card. Frings dixit, contrahi et sobrior esse debet. 

9 

Exc.mus P. D. IOANNES BAPTISTA VELASCO 
Episcopus Sciiamenensis 

V enerabiles Patres, 

Schema « reemendatum » de libertate religiosa est penitus inaccep- 
tabile et novo schemate substitui necesse est. 

Schema nostrum reemendatum inter alia 1 redolet legalismum iuri- 
dicum; doctrinam per saecula edoctam a Magisterio Ecclesiae pervertit; 
pragmatismum, indifferentismum et naturalismum religiosum ad minus 2 
gignere potest; subiectivismum in re religiosa plus minusve admittit; 
iura veri et erroris — si falsum seu error ullum ius obiectivum habeat! 
quod non possumus admittere 3 — non sufficienter distinguit; ac demum 
anxietates, confusiones atque dubia innumera apud nostros fideles, de 
quibus primitus curare debemus , 4 excitabit immo iam ... 5 nunc excitat 
(expertis potestis credere). 

Substantialiter enim 6 hoc schema « reemendatum » idem est ac illud, 
sic dictum « emendatum », quod Patribus in fine tertiae sessionis tra- 
ditum erat. 

In primis haec reemendatio est, si verbum admittitur, omnino par- 
tialis ... 7 . In hac namque reemendatione consideratae fuerunt solummodo 
animadversiones illorum Patrum qui substantialiter schemati favebant. 
Proinde, aliquibus minoris momenti mutationibus inductis circa titulum, 
structuram aut ordinem; vel etiam paucis maioris momenti defectibus aut 
erroribus suppressis, schema, plena luce, idem fere remanet nunc ac illud 
nobis in fine tertiae sessionis oblatum. 

Nunc vero, animadversiones plurimorum illorum Patrum quae prin- 
cipiis declarationis adversantur totaliter parvipensae, praetermissae et 
exclusae fuerunt. Huiusmodi tamen Patrum animadversiones, ... 8 sensu 
Magisterii Ecclesiae plenae, numerum attingunt saltem viginti novem, 
prout, reductive , 9 enumeratae veniunt pagg. 35-37 in Relatione quae 
subsequitur hoc schema. Istae quidem Patrum animadversiones, et prin- 
cipiis declarationis re vera obstant atque huic declarationi sunt ... 1Q con- 
trariae. Tamen in doctrina ... u in his viginti novem numeris contenta inve- 
nitur ... 12 vera doctrina Ecclesiae circa religiosam libertatem, atque fal- 
laciae erroresque excluduntur qui in ,.. 13 schemate indubie continentur. 
Tamen apportationes horum Patrum in schemate penitus omittuntur. 
Liceat hic nobis quaerere: Qua ratione praetermittuntur horum Patrum 
animadversiones circa ipsa, in hac ... 14 quaestione, fidei principia? Quae- 

nam valet dici congruitas 15 cum, ex una parte, Patrum sententiae ... 16 
exquiruntur, alia vero ex parte illorum ... 17 sententiae praeiudicatae a 
priori 18 habentur et in exclusionem practice mandantur? 

Adhuc magis dolendum hoc apparet cum ratio seu motivum huius 
exclusionis consideretur, quod, ut verbis utamur in pag. 37 allatis, sic 
exprimitur: « Principia ipsa declarationis in “ Textu emendato ” iam 
exposita, retinenda sunt, cum hoc sine dubio correspondeat menti longe 
maioris partis Patrum Concilii ». His verbis plane evincitur in compo- 
sitione huius re emendationis mentem fuisse positive excludendi appor- 
tationes Patrum qui, ex conscientiae eorum dic tamine, sincere credunt 
schema fundari in falsis principiis, et adversari doctrinae fidei, traditionis 
et Ecclesiae per saecula Magisterio. 

Intelligi quidem datur in illis verbis, Patres qui principiis declaratio- 
nis adversantur esse in minore numero. — Ista gloriosa minoritas ! 19 — 
Hoc modo habetur factum contradictorium, cum ex alia 20 parte iura con- 
scientiae sive individuae sive communitatum in schemate (licet perperam) 
proclamentur; 21 alia vero ex parte, indubia Patrum iura eorumque stric- 
tissimum veram doctrinam edocendi officium eis practice denegatur. 

Facultas tamen nobis detur aequivocationem in re « de numeris » hic 
prodendi. Cum de rebus ,.. 22 a Deo revelatis agitur, nomen, e. g., Irenaei, 
Hieronymi, Augustini, Thomae, Leonis XIII, etc. personam singularem 
quidem sonat, at, ut omnes norunt, nomina haec pro legionibus valent! 
Si vero in re conciliari sistere velimus, nomen Athanasii, in Nicaeno, 
atque nomen Cyrilli in Ephesino Concilio absque ulla invidia vel aliorum 
praeiudicio, sacrosancte exaltat Mater Ecclesia. Nos quidem nulli prae- 
sentium, procul dubio, 23 Athanasii aut Cyrilli nomen vindicare intendi- 
mus. Historia de cetero nos, et quidem gravissime atque strictissime 24 
iudicabit ... 25 ! Petimus tamen a Concilio nostro ut Patrum, omnium Pa- 
trum, iura etiam illorum qui minoritatem ... 26 constituunt non verbis sed 
praxi ac re agnoscantur atque ut eorum interventiones atque animadver- 
siones schemati incorporentur et conciliari disceptationi subiiciantur. 

In re tanti momenti sicut in inquisitione veritatis non ad numerum, 
immo neque ad personarum qualitatem ... 27 , sed ad rem ipsam obiective 
est inspiciendum. 

Forsan multi Patres, praesertim nostri reemendati schematis aucto- 
res, nos audientes sic cogitent: « Pater Conciliaris qui nunc nobis loqui- 
tur schema de libertate religiosa nec intellexit neque recte interpretatur ». 
Dato, sed non concesso, quod res ita sit, liceat mihi vos ... 28 interrogare: 
Si ego sacerdos, minimus 29 episcopus ac in re theologica et doctrinali, 
credo , 30 non absolute 31 ignarus, post annos studii, postquam consilia et 
opinionem multorum in re theologica et pastorali peritorum audivi, sche- 

ma nostrum ita non recte intellexi, quid dicendum ... 32 de fidelibus no- 
stris, de populis totius mundi? An ne illi ... 33 sine scandalo intelligent 
contenta, in nostro « De libertate religiosa » schemate 34 ? Dixi. 


In textu scripto tradito-. 1 deest. 2 deest. 3 admittimus. 4 deest. 
5 de facto. 6 etenim. 7 (biased) 8 sapientia et 9 modo complexivo. 
10 funditus. 11 vel summatim. 12 certa atque. 13 nostro hoc. 

14 gravissima. 15 Immo, et qua iustitia deliberate excluduntur? Et quaenam 

ratio agendi est illa. 16 et vota. 17 opiniones et. 18 deest. 19 deest. 
20 una. 21 declarantur. 22 fidei. 23 deest. 24 stricte. 25 suo tem- 
pore. 26 forsan gloriosam. 27 et dignitatem. 28 venerabiles Patres, 

candide. 29 deest. 30 deest. 31 omnino. 32 erit. 33 recte ac. 
34 et innumeris confusionibus intelligent quae in nostro schemate de libertate 
religiosa uti sollemnis declaratio nostri Concilii continentur? 


10 

Exc.mus p. d. gregorius modrego y casaus 

Archiepiscopus Barcinonensis 
Venerabiles Patres, 

In schemate reemendato magnus gressus factus est versus illam per- 
fectionem declarationis de libertate religiosa, quam omnes sincero animo 
desideramus atque coniunctis viribus intendimus. Correctiones, omissio- 
nes, additiones, iuxta vota ac observationes Patrum conciliarium factae, 
textum declarationis profundiorem, clariorem, securiorem reddiderunt. 
Quod quidem laeto animo recognoscimus ac laudamus. 

Doctrina tamen schematis reemendati, quoad substantiam, fere eadem 
est quae continebatur in schematibus praecedentibus, cuius theses fun- 
damentales possunt sic enuntiari: Homo, ratione suae dignitatis seu quia 
est natura sua liber, ius naturale habet religionem quamcumque semper 
et ubique publice profitendi, docendi, propagandi. Societas civilis hoc 
ius inviolabiliter revereri ac tueri debet illudque limitare non potest nisi 
ratione ordinis publici servandi. Hinc immunitas a coercitione et aequa- 
litas iuridica in re religiosa statui ac protegi debet iure quoque positivo, 
pro omnibus civibus ac coetibus religiosis. 

In schemate res tractatur primo philosophice seu ex ratione, uti in 
cap. II, et deinde sub luce Revelationis, in cap. III. 

At animadvertendum est: 

1 . Lumen rationis ostendit hominem esse quidem natura sua liberum 
ideoque magna dignitate praeditum, at essentialiter dependentem ab 

ordine morali obiectivo, qui in ipsa natura Dei fundatur, et a voluntate 
divina, quae de facto, historice, per Revelationem Positivam humanitati 
manifestata est. Exercitium libertatis, quod dignitati personae humanae 
debetur, haberi non potest nisi intra exigentias huius essentialis depen- 
dentiae hominis. Extra ambitum huius dependentiae, nullum verum ius 
naturale ad libertatem haberi potest. 

Ex alia parte, maximum bonum hominis in hac vita in eo consistit 
quod homo veritatem religiosam cognoscat eique libere adhaereat. Haec 
vero cognitio et adhaesio obtineri non potest nisi in societate. Hinc est 
quod veritas religiosa sit unum ex bonis in societate actuandis et obtinen- 
dis, quae Bonum Commune a societate procurandum integrant. Status 
ergo non potest indifferens esse circa veritatem vel falsitatem opinionum 
religiosarum, quia intra eius finem naturalem cadit illas procurare con- 
diciones iuridicas et sociales, in quibus cives facilius veram religionem 
cognoscere, amplecti ac conservare possint. 

Non est quidem negandum saepe iustum immo et necessarium esse 
immunitatem a coercitione et aequalitatem iuridicam in re religiosa sta- 
tuere ac protegere. Hoc tamen ita erit, non quia dignitas personae huma- 
nae huiusmodi immunitatem ac aequalitatem exigit, sed vi aliorum prin- 
cipiorum: scii, quia attentis circumstantiis temporis et loci, per dictamen 
prudentiae gubernati vae diiudicandis, talis immunitas ac aequalitas in re 
religiosa apparent ut convenientes vel necessariae ad bonum commune 
securius et efficacius procurandum. 

2. Quae ex revelatione afferuntur non probant nec confirmant 
thesim de iure naturali ad plenam libertatem in re religiosa. Nam textus 
qui sive ex Veteri sive ex Novo Testamento afferuntur, respiciunt veram 
religionem, non religiones falsas. Ex illis textibus probatur quidem nemi- 
nem cogi debere ad amplectendam veram religionem, actumque fidei esse 
liberum; at minime probant hominem, ratione suae dignitatis, ius natu- 
rale habere propriam religionem, quaecumque illa sit, semper et ubique 
publice profitendi, docendi, protegendi . 2 Nec est obliviscendum in Veteri 
Testamento non tantum prohibitum esse legibus positivis cultum idolo- 
latricum, verum etiam severissimas poenas esse statutas contra earum 
transgressores. Quod quidem difficile explicaretur si plena immunitas a 
coercitione in re religiosa deberetur homini ipso iure naturali, ratione 
propriae dignitatis. 

3. Schema praetermittit Magisterium Ecclesiae. Doctrina tamen in 
eo contenta certo contradicit tum Magisterio explicito Romanorum Pon- 
tificum usque ad Ioannem XXIII inclusive, tum eorum Magisterio im- 
plicito in modo gubernandi Ecclesiam. Romani enim Pontifices saepe 

doctrinam contrariam explicite proposuerunt, et praeterea semper vel 
iusserunt vel rogaverunt ut Gubernia in societatibus catholicis minime 
concederent vel recognoscerent acatholicis ius civile profitendi publice 
et propagandi confessiones non catholicas. Quod non fecissent, si ratione 
dignitatis personae humanae tale ius civile exigeretur inviolabiliter pro 
omnibus, ubique et semper. 

Schema igitur corrigendum est, ita ut in eo doctrina catholica recte 
proponatur, nec quidquam a Concilio dicatur quod constanti rationi 
loquendi et agendi Romanorum Pontificum contradicat, vel apparenter. 

In foliis separatis plurimas emendationes propono quas secretariatui 
trado quaeque meo iudicio adhuc meliorem et Concilio nostro digniorem 
declarationem « de libertate religiosa » redderent . 3 Dixi. 


In textu scripto tradito : 1 (cap. III). 2 propagandi. 3 deest. 

Animadversiones additae : 

N. 1, pag. 5, linn. 1-4: Haec introductio non est digna documento conciliari. 
Est enim nimis abrupta. Praeterea eius stylus est rudis et elementaris, ut patet 
ex initio uniuscuiusque phrasis: « Postulat haec dignitas... », « Quae libertatis po- 
stulatio ... », « Ad has animorum appetitiones... ». Huiusmodi repetitiones vitan- 
dae sunt. 

N. 2, pag. 6, linn. 5-6: Sic corrigerem: « ...et ita quidem ut in re religiosa 
neque cogatur ad agendum contra rectum dic tamen propriae conscientiae, neque 
impediatur, quominus iuxta illud dictamen privatim et publice agat intra debitos 
limites ». Ratio correctionis: quia locutio « contra suam conscientiam » et « iuxta 
suam conscientiam » est nimis generalis et non proponit doctrinam veram. Nam: 
primo, potest quis cogi ad faciendum aliquid quod per errorem putat sibi non fa- 
ciendum, immo ad subeundam poenam debitam si id non fecerit. V. g. obiector 
conscientiae, qui nullo modo vult operam dare militiae, potest cogi ad eam aliquo 
modo praestandam, et puniri si non praestiterit; et secundo potest quis impediri 
ne faciat aliquid quod in conscientia putat sibi faciendum, v. g. si quis putat se 
obligatum esse ad occidendum aliquem, potest et debet impediri quominus illud 
crimen patret, et punietur, servatis servandis, si id patraverit. 

N. 3, pag. 7, linn. 13-14: Supprimatur incisum: « hoc autem ad ipsam perso- 
nae humanae dignitatem pertinet ». Ratio: est evidens, nec est cur dicatur. Hoc 
incisum interrumpit cursum cogitationis. Praeterea ostendit Redactores possideri 
veluti obsessione quadam dignitatis humanae extollendae. Cur toties repetitur? 

N. 3, pag. 7, linn. 23-24: Supprimatur declaratio: « assensu nempe personali ». 
Ratio: est superflua, quia homo non potest adhaerere veritati nisi assensu per- 
sonali. 

N. 3, pag. 7, lin. 29: Supprimatur incisum: « vel invenisse putant ». Ratio: 
quia sapit agnosticismum. 

N. 3, pag. 7, linn. 31-33: « Sollemne ergo est principium... ». Ex praecedenti- 
bus non fluit hoc principium. Praeterea prout iacet non est verum, utpote nimis ge- 
nerale. 

N. 3, pag. 8, linn. 1-2: Supprimantur verba: « Nostris autem diebus aucto sensu 
dignitatis humanae personalis et civilis... ». Ratio: quia ea quae sequuntur vera sunt 
in se, et non pendent ab eo quod nostris diebus auctus sit sensus dignitatis personae 
humanae. 

N. 3, pag. 8, linn. 8-9: Supprimantur verba: « Quae quidem exigentia est ra- 
tioni prorsus consentanea et homine digna ». Ratio: sunt superflua, nihilque novi 
addunt. 

N. 3, pag. 8, linn. 27-28 et p. 9, linn. 1-8: Haec paragraphus vel omnino sup- 
primenda vel radicitus corrigenda est. Ratio: Quia continet doctrinam falsam. Plus 
enim aequo detrahitur competentiae Status in re religiosa. Supponitur notio boni 
communis nimis materialistica, ut ita dicamus. Iuxta doctrinam traditionalem, functio 
Status non limitatur ad quid mere negativum in re religiosa, sed positive procurare 
debet bonum commune integrale, quod includit, ut partem potissimam, bonum spi- 
rituale civium. 

N. 3, pag. 9, linn. 12-13: Loco « iuxta suam conscientiam », dicatur: « iuxta 
rectum dictamen propriae conscientiae ». Ratio: cf. supra ad n. 2, pag. 6, linn. 5-6. 

N. 4, pag. 10, lin. 2: Supprimatur verbum: « aequalium ». Ratio: quia iura 
civium possunt non esse aequalia. Iustitia enim postulat ut cuique detur quod ei 
debetur, non tamen postulat ut detur idem omnibus. Immo dare idem omnibus, 
saepe iniustitia est. 

N. 4, pag. 10, lin. 13: In nota 8, quae ad calcem huius lineae ponitur, omit- 
tatur citatio V. Bartoccetti. Regula enim de qua agitur est notissima, nec eget 
citatione ulla. Si vero citatio alicuius commentatoris affertur, afferatur aliquis inter 
magnos, minime vero Bartoccetti, qui summarie tantum et elementariter regulas 
commentatus est. Ridiculum fere est ut in tanto documento huiusmodi opusculum 
citetur. 

N. 5, pag. 10, lin. 20: «Ne civium aequalitas iuridica umquam laedatur... ». 
Dicatur: « Ne civium positio iuridica ... ». Ratio: quia iustitia et aequitas non po- 
stulant aequalitatem iuridicam inter cives, sed solum ut suum cuique detur, quod 
potest non esse idem. 

N. 5, pag. 11, linn. 19-20:« Ius ad libertatem in re religiosa agnoscatur et 
observetur ». Dicatur: « iusta libertas in re religiosa... ». Ratio: non potest concedi 
indiscriminatim ius ad libertatem « omnibus civibus et communitatibus religiosis », 
nisi in concreto Bonum Commune hoc exigat in circumstantiis determinatis. 

N. 6, pag. 12, lin. 15: « ... quod communitates religiosae libere possint ». Di- 
catur: «... quod communitates religiosae servatis exigentiis boni communis Ubere 
possint... ». Ratio: locutio prout iacet videtur nimis generalis et obnoxia laxae in- 
terpretationi. 

N. 8, pag. 13, lin. 3: Supprimatur verbum «proximum». Ratio: non patet 
quodnam sit punctum relationis. Quodnam est fundamentum remotum ? An Re- 
velatio? Id videtur erui ex his quae statim adduntur. At maxime mirum est quod 
dicatur Revelationem esse fundamentum remotum, dignitatem vero humanam fun- 
damentum proximum eorum quae dicta sunt de iure ad libertatem in re religiosa. 

N. 10, pag. 14, lin. 40 ad pag. 15, lin. 8: Quae dicuntur de miraculis Christi 
non videntur exegetice bene constare. Christus non illa miracula recusavit, quae 
requirebant iudaei, quod cogentia essent (poterant enim dicere, ut S. Hieronymus 
notat, ea praestigiis daemonum deberi), sed quod carnalibus iudaeorum optatis satis 

facerent. Et ipse arguebat iudaeos de peccato quia non credebant miraculis ab 
eo patratis. 

N. 10, pag. 16, linn. 1-4: Per modum conclusionis dicitur: « Ecclesia igitur, 
e. g. viam Christi et Apostolorum sequitur quando rationem libertatis religiosae ut 
hominis dignitati consonam agnoscit eamque fovet ». At ex longa textuum serie, 
quae parum digesta et in aliquibus parum est exegetice secura, id unum sequitur: 
Neminem cogi debere ad acceptandam fidem christianam. Minime sequitur homini 
deberi ratione suae dignitatis ius ad exercendam quamlibet religionem in qualibet 
societate, ut intendit demonstrare schema. 

N. 11, pag. 16, linn. 5-24: Totus numerus debet corrigi. Nam quod actus 
fidei est liber, non est cur hic affirmetur. Quod vero ratio libertatis conferat ad 
« illum rerum statum efficiendum quo homines expedite possint invitari ad fidem 
christianam libere amplectendam eamque in tota vitae ratione actuose confitendam », 
non est verum pro omnibus circumstantiis possibilibus. Praeterea attendendum ius 
et correlativa obligatio conservandi fidem ubi iam viget, quod difficilius fit, praesertim 
apud rudes, ubi viget plena libertas religiosa. 

N. 12, pag. 16, lin. 25, ad pag. 17, lin. 24: In toto hoc numero habetur bona 
expositio libertatis quae competit Ecclesiae iure divino. At ad finem, fit transitus de 
iure ad factum, et asseritur libertatem religiosam prout in schemate defenditur con- 
stituere systema ideale ad exercendam libertatem illam quae Ecclesiae competit iure 
divino. Dicitur: « Iam vero si reapse viget ratio libertatis religiosae, Ecclesiam 
stabilem obtinet et iuris et facti condicionem plenamque independentiam in missione 
divina exsequenda, quae ei ex mandato Christi commissa est ». Haec vera sunt in 
hypotesi pluralismi religiosi et praesertim si vera religio opprimeretur nisi haec ratio 
libertatis vigeret. At non potest statui haec ratio libertatis ut norma idealis pro 
semper et ubique, ut implicite videtur supponere schema. Reapse, ubi libertas et 
quidem aequalis viget pro omnibus religionibus, Ecclesia catholica potest missionem 
suam adimplere maiore fortasse facilitate; sed si agitur de societate iam catholica, 
libertas aequalis pro omnibus religionibus cum possibilitate propagandi errores, no- 
ceret graviter populo catholico, praesertim fidelibus rudioribus. Ibi, igitur, Ecclesia 
non gauderet positione iuridica sibi debita ad tutandam et promovendam vitam re- 
ligiosam suorum membrorum, iuxta missionem a Deo sibi commissam. Leo XIII in 
epistola « Longinqua oceani » dicebat expresse episcopis Americae Septemtrionalis 
aequalem libertatem pro omnibus confessionibus non esse ideale Ecclesiae Catholicae. 

N. 12, pag. 17, lin. 6 et lin. 18: Cur omissum est « soli », quod erat in sche- 
mate emendato? Tota haec paragraphus, sicut etiam n. 13, pag. 18, melius in 
priore schemate. 

Ex emendationibus retinendae sunt pag. 33, lin. 19, de proselytismo, et pag. 34, 
lin. 17, de munitione ordinis moralis. 



CONGREGATIO GENERALIS CXXIX 


259 


11 

Exc.mus p. d. duraisamy simon lourdusamy 

Archiepiscopus tit. Philippensis, eoad, c.i.s. Bangolorensis 
Venerabiles Patres, 

I. Schema in genere, prout iacet in textu reemendato, valde placet, 
in quantum vindicat ius personae et communitatum ad libertatem in re 
religiosa: perspicue et sine ulla inhibitione, sub luce tum rationis tum 
revelationis, speciatim una cum debitis limitibus talis iuris. 

Mihi persuasum est quod, doctrina catholica sic declarata et probata, 
vera religio et Ecclesia Christi nullatenus detrimentum patientur, e contra 
bene aestimabuntur ab omnibus hominibus bonae voluntatis. 

II. Et nunc, salva reverentia secretariatus ad ebristianorum unita- 
tem fovendam, qui hoc schema sedulo praeparavit atque magna cum dif- 
ficultate emendavit et reemendavit, sequentes animadversiones facere 
audeo: 

In n. 3, pag. 7, linn. 24-30 sic sonat: « Insuper, cum homo sit na- 
tura sua socialis, veritas quaeritur et invenitur per magisterium seu insti- 
tutionem et per communicationem atque dialogum, quibus alii aliis ex- 
ponunt veritatem quam invenerunt vel invenisse putant, ut sese invicem 
in veritate quaerenda adiuvent ». 

Sane 1 homo communicat aliis hominibus veritatem a se inventam. 
Huiusmodi agendi ratio (i. e., veritatem a se 2 acquisitam aliis commu- 
nicare) non est merae utilitatis causa, sed verae necessitatis causa, — est 
non solum ius, sed etiam officium hominis. Haec necessitas et obligatio 
clare enuntianda est in schemate. 

Praeterea hoc officium seu obligatio oritur non tantum, ut in textu 
dicitur, ex natura sociali hominis, qua homines « sese invicem in veritate 
quaerenda adiuvent », sed oritur etiam ex natura universali ipsius veri- 
tatis. Nulla nempe veritas acquiritur suumque sensum habet exhaustivum 
soli uni aliive individuo vel communitati; inventio veritatis secumfert 
convictionem illam veritatem omnibus hominibus valere. Quae convictio, 
in re tam maximi momenti ut in veritate religiosa, imponit officium veri- 
tatem salvificam ceteris hominibus communicandi; ex altera parte, haec 
communicatio ab aliis hominibus exigi potest. 

Si officium hoc communicandi veritatem aliis et huius officii origo 
duplex bene declarantur in schemate, ius ad propagandam veritatem reli- 
giosam 3 melius fundabitur, quod ius quidem in n. 6 ... 4 proclamatur, 
in textu tamen nec clare nec fortiter enuntiatur et vindicatur. 

Deinde n. 5, pag. 11, linn. 13 ss. agunt de speciali agnitione quae 
attentis populorum circumstantiis historicis uni communitati religiosae 
in iuridica civitatis ordinatione tribui licet. Sed , 5 salvo meliore iudicio, 
puto magis prodesse has lineas omittere; nam: 

1. Talis specialis agnitio esset difficilis intellectu tam pro catholicis 
quam pro aliis, speciatim in Statibus hodiernis saecularibus . 6 

2. Talis agnitio specialis, etsi theoretice concipi et agnosci possit, 
in praxi tamen periculum discriminationis avertere nequit; consequenter 
libertas religiosa aliorum civium in periculum versari potest ... 7 

3 . 8 In mundo huius temporis — in societate ex una parte plurali- 
stica, ex altera autem magis in unum coalescente (ut bene dicitur in sche- 
mate, in n. 14 ... 9 ) — , talis agnitio specialis uni communitati religiosae 
tribuenda in fine finali causae eiusdem religionis magis nocebit quam 
favebit. 

Et tandem, quando sermo ft de tali agnitione speciali, mihi videtur 
prae oculis haberi forsan tantum regiones catholicas. Quid de regionibus 
non-catholicis , speciatim missionibus ? Sicut em.mi DD. cardd. Alfrink 
et Jdger iam dixerunt, si in illis regionibus agnitio specialis tribuatur, 
v. g. communitatibus non christianis in Asia, attentis quidem circum- 
stantiis historicis, conditio civium catholicorum in illis regionibus deplo - 
rabilis evadet. 

Quae cum ita sint, mihi videtur melius esse omittere lineas supra- 
dictas 10 ... n . Dixi. Gratias. 


In textu scripto tradito-. 1 deest. 2 deest. 3 religionem. 4 pag. 12, 
linn. 4-23. 5 deest. 6 Specialis agnitio quae, secundum schema, in iuri- 

dica civitatis ordinatione uni communitati religiosae tribui licet, esset difficilis in- 
tellectu tam pro catholicis quam pro aliis, speciatim in sic-dictis statibus saecula- 
ribus. 7 3. Quando sermo fit de tali agnitione speciali, mihi videtur prae oculis 
haberi forsan tantum regiones catholicas. Quid de regionibus non-catholicis, specia- 
tim missionalibus? Si in illis regionibus agnitio specialis tribuatur, v. g. communi- 
tatibus Hinduistarum, Buddhistarum etc., attentis quidem circumstantiis historicis, 
conditio civium catholicorum deplorab ilis evadet. 8 4. 9 pag. 19, linn. 20-24. 

10 deest. 11 N. 9, pag. 14, linn. 8-17: Quod his in lineis dicitur non est totali- 
ter verum; nam, teste historia, modus agendi Ecclesiae hac in re non fuit quandoque 
omnino inculpabilis. Ergo melius est has lineas omittere, vel saltem emendare mu- 
tatis mutandis quin factum historicum celetur. 

12 

Exc.mus P. D. IOANNES CAROLUS ARAMBURU 

Archiepisco pus T ucumanensis 


V ener abiles Patres, dilectissimi Fratres , 

Loquor nomine aliquorum episcoporum Argentinae } Quamvis certe 
datur ius ad libertatem religiosam exercendam, tamen existunt limites 
huius exercitii sicut schema exponit in doctrina de libertate religiosa ex 
ratione desumpta. 

Sed cum ibi exponuntur causae exceptionem facientes ab exercitio 
libero religioso, schema praesentat quoddam principium quod nimis pro- 
bat, propter suam diffusam et illimitatam significationem, et videretur 
dicendum ipsum principium de facto impedire mandatum Domini Nostri 
Iesu Christi praedicandi Evangelium omni creaturae. 

Loquor de sequentibus verbis schematis in pag. 10, linn. 5 ss. ubi 
dicitur: « Exercitium ergo religionis in societate legitime non potest 
prohiberi coercitiva interventione potestatis civilis, nisi perturbet pacem 
publicam ... etc. etc. ». 

Dubium est circa verba: «... nisi perturbet pacem publicam ». Quid 
vero significat phrasis « pax publica »? Estne fortasse tranquillus et 
communis status morum iam existens, i. e. ordo externus et socialis iam 
stabilitus? Sed ex hoc solo, non eo ipso colligitur statum illum tranquil- 
lum, externum et socialem esse fundatum in iustitia iuxta ordinem natu- 
rae hominis. 

Praeterea quid vero significat « publica pax », quatenus « publica »? 
Estne tranquillitas externa et socialis maioritatis personarum, vel etiam 
minoris partis ipsarum, vel etiam parvae partis, sed non despicienda, 
alicuius societatis? 

Si haec phrasis « publica pax » hic non ampliori modo et concrete 
specificatur, tunc Concilium Vaticanum II statuet principium quod 
nimis probat, et erit, in mundo, periculum magnum exsistens, sicut 
anceps gladius, praesertim si ibi iudex ad determinandum sensum authen- 
ticum phrasis « pacis publicae » est potestas civilis sicut traditur in ipso 
schemate. 

Si « pax publica », sine addito, significat tranquillus status rerum 
iam exsistens seu ordo externus socialis, iuxta hoc principium doctrina 
Christi, in mundo pagano et imperio Romano in initio praedicationis, 
non habebat ius ad libertatem praedicationis ipsiusmet quia perturbabat, 

vere in suis principiis fundamentalibus, ordinem externum et sociale tunc 
exsistentem, et tranquillitatem paganismi et Imperii Romani. 

Et in ipso initio praedicationis discipulorum Christi in Ierusalem, 
licet magistratus et ministri « timebant populum ne lapidarentur », prin- 
ceps sacerdotum, quia discipuli Iesus avertebant populum post se, prae- 
cepit eos ne docerent populum quia iam replebant Ierusalem doctrina 
sua, et ipsi apostoli respondent: « Oboedire oportet Deo magis quam 
hominibus » ... 2 

Idem possent dicere actuales Status athei quia religio v. g. catholica 
vel alia perturbat tranquillitatem socialem communiter iam exsistentem 
in illis locis cum atheistico sensu. Ita iudicant auctoritates illorum loco- 
rum quoad exercitium liberum cuiusque religionis. 

Idem esset de recenti perturbatione, secundum periodisticam infor- 
mationem, in Statibus Foederatis Americae Septemtrionalis, propter sic 
dicta iura nigrorum, ad stabiliendam plenam aequalitatem iurium om- 
nium hominum cuiusque 3 coloris vel stirpis illi sint. 

Ibi datur in aliquibus locis, quaedam perturbatio pacis publicae, vel 
tranquillitatis externae et socialis, etiam cum destructione vitae hominum 
et etiam ... 4 rerum. Et fundamentum huius perturbationis pacis seu tran- 
quillitatis externae et socialis est, in suis fundamentis, adimpletio man- 
dati fraternitatis et aequalitatis contenti in doctrina Domini Nostri Iesu 
Christi, et de facto a non paucis hominibus non admissa, etiam violenter 
reiecta. 

Ergo hic, in hoc casu, iuxta hanc exceptionem schematis ad utendum 
libertate religiosa (i. e. « nisi perturbet pacem publicam » sine addito) 
videtur non esse licitum illam restaurationem aequalitatis iurium omnium 
hominum cuiuscumque coloris vel stirpis ipsi sint, ubi datur perturbatio 
pacis publicae. 

Etiam iuxta illam exceptionem (« nisi perturbet pacem publicam » 
sine addito) non fuisset licita Sacrae Crucis Militia (le crociate) in medio 
aevo quia sensus religiosus ipsius Militiae vere perturbabat pacem publi- 
cam in dominio Mahometanorum illius regionis et temporis. 

Idem dicendum esset de liceitate (hoc modo non agnita) abolitionis 
servitutis humanae (la schiavitu) facta diversis temporibus historiae hu- 
manae propter doctrinam evangelicam Domini Nostri Iesu Christi, quia 
ipsa permutatio socialis perturbabat magis vel minus pacem publicam. 

Et ita porro de quibusdam aliis factis ex historia sumptis. 

Tamen schema de Ecclesia in mundo huius temporis, in cap. V, lo- 
quens « de communitate gentium et de pace promovenda », docet in suo 
textu haec verba: « pax nunquam est quidquam factum, sed semper 
aliquid faciendum ... ». 

Et Dominus Noster Iesus Christus dedit mandatum praedicandi 
Evangelium omni creaturae. Certe haec omnia intelliguntur pacifice 
facienda. Sed solum factum tranquillitatis externae et socialis in aliqua 
societate nequit esse impedimentum ut detur quaedam psychologica 
excutio religiosa ad modum evolutivae permutationis in melius iuxta 
naturam humanam impulsam versus suum proprium progressum. 

Ergo erit necessarium vel mutare verba « nisi perturbet pacem pu- 
blicam », vel addere eis aliquid specificans ita ut significet non quaecum- 
que pax vel tranquillitas externa et socialis de facto exsistens in quovis 
loco, sed pax naturaliter legitima i. e. consentanea naturae humanae et 
eius recto progressui, seu fundata in principiis superioribus seu in ordine 
morali a Deo insito ipsae naturae humanae. 

Sic, quamvis non generaliter admissa in aliquo medio sociali, non 
impeditur quaecumque humaniter legitima et non violenta evolutio seu 
permutatio in melius, sive iurium, sive morum hominum et eius socie- 
tatis iuxta principia naturalia magis ac magis evoluta, quae semper erunt 
concorditer consentanea cum doctrina Domini Nostri Iesu Christi. 

Ergo concludo proponendo ut aut expungantur verba sequentia: 
« vel perturbet pacem publicam », et suo loco scribantur alia, v. g. « vel 
perturbet publice ordinem naturae hominis 5 a Deo insitum » aut aliquid 
simile; vel etiam ipsa verba « perturbet pacem publicam » specificentur 
ita, nempe « vel perturbet legitimam et naturalem pacem publicam », 
aut aliud similiter et melius. Dixi. 


In textu scripto tradito : 1 deest. 2 (Act. 5, 29). 

4 cum destructione materiali sive domorum sive aliarum. 


3 cuiuscumque. 
5 humanae. 


13 

Exc.mus P. D. ALOISIUS M. CARLI 

Episcopus Signinus 

V enerabiles Patres , 

In pag. 44 relationis sic 1 legimus: « Inter doctrinam scripturisticam 
et conceptum modernum libertatis religiosae in societate humana magna 
percipitur veluti distantia ». 

Rebus ergo sic stantibus, ad talem distantiam abolendam vel saltem 
breviandam alterutra patebat via: aut conceptum modernum diiudicare 
et conformare ad mentem doctrinae scripturisticae, aut Sacram Scriptu- 

ram ad suffragandum conceptum modernum quoquo modo distrahere 
ac veluti detorquere. 

Iamvero, hanc alteram viam schema nostrum inivisse non dubito. 
Nam: 

... 2 Thesis vere nova et, ut ita dicam, nevralgica quae toti schemati, 
licet inexpressis verbis, subiacet eiusque veluti animam constituit, haec 
est: « Homo habet verum (scii, reale minimeque putativum) et obiecti- 
vum (ergo: non tantummodo subiectivum) ius naturale — fundatum 
enim asseritur in ipsa dignitate personae humanae, i. e. in illa iurium 
summa quam Auctor naturae Deus omni homini inalienabiliter con- 
cessit — ius naturale ut sine ullo impedimento externo possit externe 
manifestare et propagare, etiam inter asseclas unius verae religionis, suas 
ideas religiosas et morales, licet obiective falsas aut malas, dummodo 
ipse sit in bona fide et agat intra limites ab auctoritate civili statutas 
intuitu ordinis publici ». 

Neque obiiciant auctores schematis se libertatem religiosam sumere 
tantummodo in sensu « iuris ad immunitatem a coercitione externa ». 
Quibus ita respondendum censeo: re intimius perpensa 3 et seposito 
omni lusu verborum, illud, quod statuitis, ius ut ego non impediar ab 
aliqua actione ponenda est aliquid negativum, relativum et consequens, 
quod exigit omnino iustificari et fundari in aliquo positivo, absoluto et 
antecedenti, videlicet in iure quo ego potior illam actionem libere po- 
nendi. A. v.: mea immunitas a coercitione externa, seu melius officium 
quo alii tenentur ne meam libertatem externam coarctent, non est nisi 
consequentia et quasi protectio mei anterioris iuris, aliunde profecto 
demonstrandi. 

Unde stat punctum nevralgicum a me superius indicatum, quod 
debebat aut ratione aut Revelatione aut utraque simul ab auctoribus sche- 
matis demonstrari. Nunc autem demonstrationem ex Revelatione in sche- 
mate allatam equidem opinor non esse validam. 

II. Animadversiones generales-. 1) Mirum profecto videbitur quod 
schema, dum lucem e divina Revelatione invocat, omnino praetereat 
lucem S. Traditionis, ad eamdem Revelationem aequo iure ac Scriptura 
pertinentis. Suspicari fortasse quispiam potuerit ita evenisse / quia Tra- 
ditio aegre componi posse videtur cum thesi fundamentali schematis! 

2) Sex illi textus, qui e Vetere Testamento citantur, probant quidem 
libertatem hominis psychologicam in adhaerendo vero Deo, sed nihil 
amplius. E contra plurimi silentur loci Veteris Testamenti in quibus 
Deus ita loquens aut agens inducitur ut hominibus et populis falsarum 
religionum nullo pacto recognoscere probetur ius aliquod naturale pro- 
pagandi suas falsas ideas! 

3) Sed etiam doctrina Novi Testamenti exponitur modo unilaterali 
et manco, praetermissis videlicet illis locis qui ad rem nostram aliquid 
conferrent, sed non in sensu schematis. 

Nihil v. g. legimus de illa « eleutheria », seu libertate in Christo 
filiorum Dei, ad mentem S. Pauli ... 5 , S. Ioannis ... 6 et S. Iacobi ... 7 , quae 
est unica libertas religiosa admissa ut legitima in Nova (Economia, cum 
in veritate revelata fundetur. 

Item non commemoratur Christus Dominus avertens fideles a pseu- 
dochristis et pseudoprophetis ... 8 ; minitans incredulis Corozain et Ca- 
pharnaum ... 9 , necnon et ludaeis ... 10 licet arbitrentur obsequium se prae- 
stare Deo, praedicationem apostolorum impediendo eisque mortem infe- 
rendo ... n . Non commemoratur Christus loquens de inimico homine zi- 
zania spargente et de messoribus ea ad comburendum alligantibus ... 12 ; de 
domino excludente a sua coena invitatos qui invitationem detrectave- 
rint ... 13 ; necnon de fratre tamquam ethnico et publicano habendo quippe 
qui Ecclesiam audire noluerit ... 14 

Nihil in schemate legimus de S. Paulo tam severo contra eos « in 
quibus deus huius saeculi excaecavit mentes infidelium » ... 15 , contra 
magum Elimam in insula Cypro ... 16 , contra denique iudaizantes qui 
rectae Galatarum fidei errores superseminabant ... 17 

Nihil de S. Ioanne tam severo contra pseudoprophetas et antichristos 
seductores fidelium ... 18 

Uterque autem apostolus contra « errantes et in errorem mitten- 
tes » ... 19 , contra « lupos rapaces », viros scii. « loquentes perversa ut 
discipulos abducant post se » ... 20 durissime loquitur, iubetque ut corri- 
piantur, ut vitentur, ut vel salutatione et communione mensae priven- 
tur ... 21 

Haec autem omnia inexplicabilia forent si Christus Dominus, si 
Paulus et Ioannes agnovissent in falsa praedicantibus ius verum ac pro- 
prium, et quidem fundatum in naturali dignitate personae humanae, 
suas ideas propagandi inter christianos. Nisi dicas sive Christum, sive 
Paulum, sive Ioannem falsos praedicatores sui temporis omnes in mala 
fide versari supposuisse, quemadmodum, e converso, nos nostri temporis 
omnes in bona fide versari supponimus! 

III. Animadversiones particulares. 1 . Textus biblici citati in n. 9 sche- 
matis non probant libertatem religiosam in sensu schematis, scii, neque 
ut ius naturale propagandi religionem quamcumque homo veram cen- 
suerit, neque ut ius immunitatis a coercitione externa in suae religionis 
externa manifestatione. Id unum, ad summum, probant: libertatem psy- 
chologicam actus fidei ex parte eorum qui veram amplectuntur religio- 

nem. Quod quidem nemo umquam negavit, neque in quaestionem nunc 
venit. 

Quaedam praetermitto 22 ... 

c) Ex effatu ... 23 « Reddite ergo quae sunt Caesaris Caesari, et quae 
sunt Dei Deo » ... 24 , sequitur quidem non posse Caesarem exigere a sub- 
ditis aliquid contrarium iuribus veri Dei — de Deo enim vero, non 
autem de diis putativis, Christus loquitur — , at minime sequitur non 
posse Caesarem subditos iustis mediis urgere ad iura veri Dei explenda! 

In pag. 14 legitur 25 : «... inconcussa semper mansit Ecclesiae doctri- 
na, neminem esse ad fidem cogendum ». Utique. 76 Sed pariter inconcussa 
mansit — saltem hucusque — Ecclesiae doctrina errantes, licet bonae 
fidei, ius nullum habere verum ac proprium ad propagandos suos errores 
inter catholicos, et proinde eos a tali propagatione esse aut iustis mediis 
impediendos aut, ad summum, tolerandos; aiente Pio XII: « Cio che 
non risponde alia verita e alia norma morale non ha oggettivamente alcun 
diritto ne alPesistenza, ne alia propaganda, ne alPazione » . . 77 

2) Textus biblici citati in n. 10 schematis aut nihil ad rem nostram 
probant, aut probant tantummodo vel libertatem psychologicam actus 
fidei vel Christum Dominum tam esse misericordem et patientem ut 
toleret errantes et malefacientes in hoc mundo, nullum profecto eis ius 
recognoscendo ,.. 28 

Concludo. Nn. 9 et 10 schematis aut integri reficiantur, ita ut solide 
probetur quod schema probare intendit, aut integri — et melius esset — 
supprimantur. Dixi. 


In textu scripto tradito : 1 In relatione ad schema (pag. 44). 


mentum. 


rebus intimius perpensis. 


esse factum. 


2 I. Funda- 
5 (cf. Rom. 

6 (Io. 8, 
11, 20-24). 
13 (Lc. 14, 
17 ( Gal . 
20 (Act. 


6, 18 ss.; 7, 24; 8, 2. 21; 2 Cor. 3, 17; Gal. 4, 31; 2 Tim. 1, 9 etc.). 

32. 36). 7 (lac. 1, 25; 2, 12). 8 (Mt. 24, 11-24). 9 (Mt 

10 (Io. 15, 18-25). 11 (Io. 16, 2). 12 (Mt. 13, 24-30). 

15-24). 14 (Mt. 18, 17). 15 (2 Cor. 4, 4). 16 (Act. 13, 8. 

5, 11). 18 (1 Io. 2, 18 ss.; 4, 1 ss.). 19 (2 Tim. 3, 13). 

20, 31). 21 (cf. 1 Cor. 5, 5-11; 2 Thess. 3, 14-15; 1 Tim. 1, 19-20; 2 Io. 7-11). 

22 Notata velim sequentia: a) Rom. 8, 21 perperam citatur (pag. 13, lin. 36), quia 
ibi sermo est non de christianis, sed de creatura irrationali perventura, et ipsa, ad 
liberationem e servitute, quam liberationem secumferet futura gloriatio filiorum 
Dei. b) Libertas ad quam in Gal. 5, 13 vocati dicuntur christiani (pag. 13, lin. 35), 
est liberatio a iugo legis mosaicae. Ergo agitur de uno tantum adspectu, et quidem 
historice valido pro solis iudaeo-con versis, libertatis christianae. 23 Mt. 22, 21. 
24 (pag. 13, 37) et ex citatione Rom. 13, 5: « Ideo necessitate subditi estote non 
solum propter iram, sed etiam propter conscientiam » (pag. 14, lin. 3). 25 d) Uti- 


que. 


(pag. 14, linn. 15-17). 


(A.A.S., 1953, p. 788). Unde non est 

undequaque verum quod scribitur in schemate pag. 14, linn. 18-23. 28 In 

specie haec notentur: a) « Deus ipse quidem homines ad inserviendum sibi vocat, 
non vero coercet » (pag. 14, lin. 25): physice, concedo; moraliter, nego. Nam ut 
inserviatur sibi, Deus dat grave praeceptum, comminatione quoque paenarum suf- 
fultum. Sed nemini ipse recognoscit ius naturale, verum ac proprium, sibi aut 
non serviendi aut modo diverso ac a se statuto serviendi, quamquam errorem et 
rebellionem misericorditer toleret, b) « Etenim Christus ... in ministerio suo per- 
agendo discipulos patienter allexit et invitavit » (pag. 14, linn. 35-36). Citati loci 
Mt. 4, 19 et 19, 16-22 agunt de vocatione ad apostolatum et ad perfectam pau- 
pertatem, quae duo sunt moraliter libera. Ergo hi loci biblici non sunt ad rem. 
Etiam locus Io. 6, 68 « Dixit ergo Iesus ad Duodecim: Numquid et vos vultis 
abire? » non est ad rem, quia Christus per hanc interrogationem minime concedit 
discipulis moralem libertatem non credendi suis verbis. Item locus Mt. 11, 28-30 
non est ad rem, nam Christus, licet suave et leve ratione gratiae adiuvantis dicat, 
non tamen diffitetur suam legem esse iugum, scii, moraliter obligare, c) « At vero 
ea prodigia semper renuit patrare, quae violentia quadam assensum fidei ab ho- 
minibus non bene dispositis extorquere viderentur » (pag. 14, lin. 40). Mira affir- 
matio! Quale prodigium resurrectione mortuorum maius magisque capax provo- 
candi assensum fidei? Et tamen Iesus ter resurrectionem peregit, quin violentiam 
ullam se exercere censuerit circa assensum fidei eorum, qui propterea crediderunt! 
Si Christus « signum de caelo » ( Lc . 11, 16) aut descensionem e cruce (Mt. 27, 
42-43) concedere noluit, id factum est non quasi ipse scrupulo teneretur non infe- 
rendi violentiam in assensum fidei, sed quia illae petitiones ex una parte non erant 
iuxta imperscrutabilem Providentiam Dei, ex altera vero erant petulantes et minus 
rectae, immo incredulitatem petentium demonstrabant, quatenus praesupponebant 
miracula hucusque a Iesu patrata non fuisse sufficientia ad credendum. 

d ) Citatio Io. 4, 48 (pag. 15, lin. 4) non est ad rem quia ex contextu patet 
ibi non agi de signis a Iudaeis petitis et a Iesu negatis, sed potius exprobrare vult 
Iesus « immoderatum Galilaeorum studium miracula videndi, et talem animi dispo- 
sitionem, ut totam regni Dei manifestationem miraculis potius quam interna refor- 
matione fundatam arbitrarentur » (Simon-Dorado, Praelectiones biblicae, Nov. 
Test. n. 318). 

e) Item verba Lc. 9, 54-56 « Domine vis dicimus ut descendat ignis de caelo 
et consumat eos » (pag. 15, linn. 5-7) non agunt de libertate religiosa, sed simpli- 
citer respuere intendunt spiritum vindictae. 

/) Textus Is. 42, 14; Mt. 12, 20; 26, 51-53; Io. 18, 37; 12, 32 citati in 
pag. 15, linn. 10-15 probant quidem quae sit natura Regni Christi, voluntario nempe 
actu fidei recipiendi, sed nihil probant pro libertate religiosa in sensu schematis. 
Insuper minime contradicunt iis quae alibi habent Evangelia de obligatione morali 
audiendi vocem Veritatis et aures claudendi falsa praedicantibus: « Qui crediderit 
et baptizatus fuerit salvus erit; qui vero non crediderit condemnabitur » ( Mc . 
16, 16). 

g) Cetera quae in pag. 15, linn. 16-35 scribuntur de exemplo Apostolorum 
id unum demonstrant: fidem non esse imponendam actione coercitiva neque arti- 
ficiis Evangelio indignis. Minime vero demonstrant non debere praedicatores verae 
fidei uti etiam licitis mediis humanis, quae possint favere praedicationi veritatis. 
Ceterum, nonne dicitur in toto schemate XIII Ecclesiam assumere et sanctificare 
velle omnes « valores » vere humanos ut Regno Christi instaurando inserviant? 



268 


ACTA CONC. VATICANI II - PERIODUS IV 


14 

Exc.mus P. D. EDUARDUS MASON 
Episcopus tit. Rusicadensis , vic. ap. de « EI Obeid » 

Velim praemittere meam adhaesionem ex toto corde iis quae nuper 
ab exc.mo Aramburu declarata sunt et iis quae heri ab em.mis Alfrink 
et Silva declarata sunt } 

De cura libertatis religiosae , in n. 5. Huic perpulchrae declarationi 
de libertate religiosa mihi videtur aliquid addendum esse tum de mediis 
ad istam libertatem fovendam et practice colendam tum de insidiis quae 
ipsi a pluribus parantur; hoc necessarium est ne nos videamur tantum 
generaliter loqui 2 pulchris eloquiis et definitionibus, omissis vero prac- 
ticis adiumentis. 

Circa media quae curae libertatis possunt inservire, duo velim indi- 
care, scii.: educationem iuvenum, tum in familia quam in societate civili 
et in scholis , 3 ad respectum opinionum ceterorum hominum; dein etiam 
educationem 4 et formationem hominum gubernia moderantium ad sic 
dictam libertatem religiosam vel 5 tolerantiam civilem. 

Sensus respectus opinionum et tolerantiae non est ex sua natura evi- 
dens in societate nostra hodierna nisi foveatur speciali cura inter homi- 
nes omnes ad hanc libertatem educandos ... 6 

Quod vero ad tolerantiam religiosam attinet, nostis, Patres Vene- 
rabiles, quod adsint in mundo homines politici et rectores rerum publi- 
carum qui postquam declarationem libertatis religiosae vel libertatis 
universalis 7 subscripserunt S. Francisci de California eamdem libertatem 
Californiae dereliquerunt, nec desint alii qui in conventibus Nationum 
Unitarum New York buccis crepantibus libertatem religiosam acclament, 
dum in suo territorio cives proprii eadem misere priventur. 

Circa vero insidias contra libertatem religiosam omnibus compertum 
est quam maximae insidiae parentur ab iis qui communismo atheo no- 
men dederunt, ab iis qui inordinato amore propriae stirpis capti pro- 
priam culturam colunt in damnum aliorum; ab iis qui separationem socia- 
lem stirpium acerrime propugnant; et tandem ab iis qui deliramenta 
colunt a graeca voce « PAN » incipientia. Cultores errorum istorum a 
nobis publice indicandi sunt et arguendi ne alios decipiant. 

Nec otiosum erit si nos in nostra hac declaratione expressius note- 
mus libertatem religiosam esse quoddam unum indivisibile cum ceteris 
libertatibus humanis, ita ut, hac destructa, vel quomodocumque inficiata, 
necessario et ceterae aliae libertates 8 damnum patiantur. Hoc dico propter 

illos homines qui hisce diebus videntur maximi facere de libertate sociali 
vel politica tantum / dein vero parum vel nihil curant de libertate reli- 
giosa. Intelligant et isti quod bonum indivisibile libertatis numquam im- 
pune labefactetur sive agatur de christianis Africae in suis iuribus impe- 
titis, sive de Buddhistis Asiae. 

Conclusionem faciens, rogare velim vos, Patres venerabiles , 10 et prae- 
sertim eos qui e regionibus ex maxima parte catholicis proveniunt, ut 
hanc declarationem paucis additamentis amelioratam, velint suo suffra- 
gio quam cito approbare. 

Mihi videtur quod Ecclesia missionalis nullum maius impedimentum 
vereatur vel reapse patiatur quam carentiam libertatis religiosae! 

Itaque sincere deplorando omnia vulnera libertati religiosae inflicta 
saeculis elapsis sive a quibusdam viris Ecclesiae sive a multo-maioribus 
aliis, iter praebeamus hominibus ad Deum in caritate libertatis fundatum. 


In textu scripto tradito : 1 deest. 2 aerem verberare. 3 deest. 

4 deest. 5 deest. 6 Omnes homines ius habent ad respectum et conside- 

rationem suarum opinionum tum intuitu dignitatis personae humanae a Deo liber- 
tate ditatae, tum intuitu participationis veritatis quam haud raro continent, et prae- 
sertim intuitu principii reflexi experientiae nostrae quotidianae qua persaepe acci- 
dit quod ea quae prima facie videntur contraria, inveniantur postea in multis con- 
venire. 7 deest. 8 deest. 9 deest. 10 venerandos. 

Animadversio addita : 

Suggero ut huic numero, in pag. 11, in lin. 12 post verba: « ...erga Deum 
Eiusque sanctam voluntatem » haec sequentia inserantur modo novae paragraphi: 
« Cum vero sensus libertatis religiosae saepe obnubiletur humanis passionibus, cu- 
randum est ut homines, praesertim iuvenes, educentur in familia, in scholis, et 
generatim in societate civili ad hunc sensum efformandum, colendum et exercendum. 

Monet insuper Synodus Vaticana ut homines bonae voluntatis non tantum se 
custodiant ab erroribus virorum illorum qui specie oeconomica decepti, vel inor- 
dinato amore propriae stirpis et culturae libertatem aliorum hominum impetunt, sed 
etiam ceteros homines doceant bonum libertatis amare et custodire in sua integri- 
tate », dein prosequitur: « Hoc vero libertatis etc. » ut in textu pag. 11, lin. 13. 

15 

Exc.mus P. D. IOSEPH MARAFINI 

Episco pus V erulanus-Erusinatensis 

V enerabiles Patres , 

Schema nobis propositum magnam considerationem meretur, cum 
faveat iuridicae ordinationi de libertate religiosa, quae postulatur et pro- 
ponitur sive ob hominum evolutionem civilem et auctum dignitatis per- 
sonae sensum, sive ob correlativam evolutionem civilis potestatis. 

Ne autem repetam quae a quibusdam Patribus iam et melius dicta 
sunt, pauca dicere audeam. 

Ad praecavenda pericula falsae interpretationis textus, videtur pres- 
sius et clarius definiendos esse limites libertatis religiosae non solum ab 
extrinseco, sicut habetur revera in n. 4, i. e. ex ratione ordinis publici et 
publicae moralitatis, sed etiam ab intrinseco, nempe ex convenientia reli- 
gionis cum principiis ordinis moralis et religiosi naturae, quae semper 
exstant fundamentum iuris et de quibus potestas civilis iudicare potest 
et debet cum non sufficiat conscientia bonae fidei ad fundandum ve- 
rum ius. 

Insuper, ad tollendum periculum interpretandi schema tamquam si 
notioni « Status » areligiosi aut indifferentis faveat — quod periculum 
iam a Patribus est denunciatum — necessarium videtur declaratio- 
nem ad rem schemati addi. 

Sicut sub n. 2 ... 2 peropportune adfirmatur ex libertate religiosa non 
sequi hominem nulla obligatione in re religiosa teneri neque falsum ac 
verum posse aeque aestimare, aut dispensari officio formandi sibi veram 
de rebus religiosis sententiam, ita apertis verbis adfirmandum est curam 
libertatis religiosae non eximere Statum suis officiis ethico-religiosis, 
conformandi nempe leges, dispositiones et instituta cum rationibus mo- 
ralis naturalis atque religioni quodammodo favendi, salvo respectu varia- 
rum communitatum religiosarum. 

Nam Status potest esse aconfessionalis, ut dicitur — quod immo, in 
praesentibus rerum adiunctis, considerata societatis « pluralisticae » ex- 
sistentia, bonum esse videtur — , attamen areligiosus vel indifferens aut 
amoralis esse non debet. Potestatis civilis incompetentia in iudicandis 
rebus religiosis non implicat indifferentiam in rebus religiosis. 

Nam, quamquam Status nullam religionem ut propriam agnoscit et 
ius libertatis religiosae constituit et defendit, tamen tenetur sequi ratio- 
nes moralis naturalis, quae potentialiter doctrina christiana perficienda 

est, necnon appetitiones et opiniones religionis naturalis, quae in fide 
Dei supremi legislatoris, mundi artificis et ipsius ordinis socialis et iuri- 
dici fundatoris condensantur. 

Quo rectius suos fines temporales consequatur, debet Status exigen- 
tias religiosas magni facere atque dispositiones rationesque rei publicae 
administrandae cum praeceptis et moribus rectae rationis componere. 
Quapropter Statui, cum religiosae libertati institutum decernat, nota 
etbico-religiosa semper attribuenda est. 

Etenim stricta ac indissolubilis est coniunctio inter regulam morum 
et religionem; nam religio non solum veritates credendas et ritus sacros 
peragendos complectitur, sed etiam doctrinas et regulas de moribus, quae 
singulis et societati servandae proponuntur. 

Atqui in quadam religione contineri possunt normae de moribus, 
quae naturae legis adversantur, vel normae quae naturae legem perfi- 
ciant, sicut v. g , 3 caritatis lex, a religione christiana promulgata. 

Status igitur alienum aut neglegentem huiusmodi condicionum se 
habere nequit, sed tenetur et eas sequi, quae magis legi naturali conve- 
niunt, et eas repellere quae eidem legi opponantur. 

Qua de re, illius officia in ordine publico tuendo contrahi nequeunt, 
sed ad bonum commune promovendum revera ordinantur ope actionis 
subsidiariae, quae liberae civium actioni non obstet. 

Declaratio igitur, quae affirmaret Status officium esse exigentias mo- 
rales et religiosas naturae humanae sequi, componitur, mihi videtur , 4 
cum instituto iuridico religiosae libertatis, simulque timorem removet ne 
Statui areligioso faveretur, immo efficeret ut potestas civilis fautrix civi- 
tatis Dei esse posset, i. e. illius societatis informatae plena veritate mo- 
rali-religiosa, quae habetur in religione revelata. 

Huiusmodi declaratio n. 5, ubi de cura libertatis religiosae disseritur 
ex parte auctoritatis civilis, addi potest his verbis: « Cura libertatis reli- 
giosae non implicat potestatem civilem se habere areligiosam vel indiffe- 
rentem, neque illam eximit officio et conformandi dispositiones et insti- 
tuta cum lege naturali sive morali sive religiosa eamdemque legem posi- 
tive aptisque modis promovendi ». Dixi. 


In textu scripto tradito-. 1 quibusdam. 
4 deest. 


2 in linn. 16-18. 


3 deest. 

16 

Exc.mus P. D. IGNATIUS ZIADE 
Archiepiscopus Berytensis Maronitarum 

Venerabiles Patres , Observatores et Auditores carissimi , 

Textus reemendatus schematis declarationis de libertate religiosa 
laudandus est et iam acceptari potest post aliquas emendationes } Liceat 
mihi tamen duas animadversiones proponere, ut principia declarationis 
magis cohaereant tum consequentiis suis internis, tum ceteris documentis 
huius Concilii. 

1. Circa n. 5, pag. 11 ... 3 . Plures Patres iam locuti sunt , quapropter 
trado illam observationem in scriptis et venio ad secundamd 

2. Circa n. 7, pag. 12 (De libertate religiosa familiae). Post princi- 
pia enunciata in prima parte, applicatio fit in secunda parte ad officia 
civilis potestatis erga ius parentum. Propono ut fiat etiam brevis appli- 
catio ad officia Ecclesiae erga idem ius, scii, circa matrimonia in quibus 
sponsi in eadem fide non conveniunt. (Liceat ibi dicere per transennam, 
expressio « matrimonium mixtum » inter christianos theologice recte 
non sonat, sed abusive et uni vociter a matrimoniis cum parte achristiana 
desumpta est; matrimonium autem inter baptizatos qui fidem habent in 
sacramentum Ecclesiae, mixtum esse nequit sed vere homogenum evadit. 
Optandum est ergo ut expressio « matrimonium mixtum » paulatim 
amoveatur a glossario oecumenico). 

Quoad libertatem religiosam familiae, principium firmum est ac fir- 
miter tenendum est: nemini licet agere contra dictamen conscientiae 
suae. Omnis actus, contra conscientiam effectus, culpabilis est. Contra 
hanc legem naturae, a revelatione confirmatam ... 5 , nulla lex positiva, 
etiam ecclesiastica, potest praevalere. Itaque nobis numquam licet quem- 
quam inducere ad agendum contra praescriptiones fidei suae, etiamsi erro- 
neae, dum convictus sit fidei suae. « Omne autem quod non est ex fide, 
peccatum est »... 6 

Quae cum ita sint, quotiescumque requirimus a parte acatholica aut 
achristiana ut polliceatur prolem suam baptizaturam ac instructuram 
esse in Ecclesia catholica, eam inducimus ad agendum contra conscien- 
tiae suae dictamen. Adest enim convictio seu bona fides. 

Ideo in his casibus corrigere oporteret rationem nostram agendi, se- 
cundum normas sequentes: 

1. Pro certo habere debemus convictionem partis acatholicae aut 
achristianae. 



CONGREGATIO GENERALIS CXXIX 273 

2. Si nullam convictionem habet, eam rogare licet utrum libere 
consentiat baptismo ac instructioni prolis in Ecclesia catholica. 

3. Si veram convictionem habet, licet tantum requirere ut agnoscat 
reapse parti catholicae libertatem sequendi fidem suam. 

4. In hoc casu, cautiones requiramus tantum a parte catholica, in 
quantum potest. 

5. In omni casu matrimonii inter christianos, optandum est colla- 
borationis incrementum inter pastores utriusque Ecclesiae, ita ut libertas 
fidei magis ac magis foveatur et fructum suum ferat, i. e. fraternam cari- 
tatem in veritate. Dixi. 


In textu scripto tradito : 1 valde. 2 fere ab unanimi voce. 3 linn. 

13-20. 4 N. 5 clarus est, moderatus et consequens cum principiis supra 

edictis. Sed cur, quaero, cur repente in cauda venenum? Quid significat hodie 
« uni communitati religiosae specialis agnitio in iuridica civitatis ordinatione » tri- 
buta, nisi quaedam discriminatio? In hodiernis adiunctis omnis discriminatio iniu- 
ria est. Non sumus contemptores neque laudatores temporis acti. Sed hodie con- 
scientia humana necnon libertas christiana admittere nequeunt principium in istis 
lineis suppositum, etiamsi mitigatum, « cuius regio, eius religio ». Talis concessio 
in fine n .5: 1) contradictionem internam secum fert, quia de facto libertati religio- 
sae sese opponit; 2) valde periculosa est, quia explicite approbat discriminationem 
religiosam in tantis nationibus vigentem nomine « specialis agnitionis » huius reli- 
gionis aut illius ideologiae; 3) iniuriosa est libertati evangelicae, quia e contra chri- 
stiani omni potestati legitimae subiici debent, speciali autem protectione civili non 
egent. Cauda venenum, ergo amputanda est. 5 ( Rom . 2, 14-15). 6 ( Rom . 

14, 23). 

Emendationes additae: 

1. Ad n. 5, pag. 11, linn. 13-20: deleatur. Rationes: adest contradictio interna 
inter duas partes huius paragraphi; de iure ac de facto talis « specialis agnitio » 
aequivalet discriminationi contra ceteras communitates religiosas; datur approbatio 
potestatibus musulmanis et marxistis: nomine Islamismi et religionis Status aut 
nomine atheismi Status, communitates christianae in statu discriminationis sub- 
iiciunt, v. g. RAU, Sudan, Iraq, Democratiae populares...; dignitas Concilii laedi- 
tur: revendicatio libertatis religiosae debet eadem esse pro nationibus sic dictis 
« christianis » ac pro ceteris. 

2. Ad n. 7, pag. 12, lin. 30: addatur post verba « suis liberis tradendae » haec 
propositio: « Ideo lege ecclesiastica de cautionibus matrimonii agnoscendum est 
ius utriusque partis, ita ut nihil ultra requiratur quam id cui consentit liberum 
dictamen conscientiae. Insuper a civili potestate agnoscendum est ius... ». Ratio- 
nes: 1. Lex ecclesiastica catholica olim fuit, et non desinit, iniusta erga partem 
acatholicam circa cautiones requisitas: principium revisionis legis convenienter hic 
inseritur. 2. Propositio supra dicta convenit etiam Ecclesiis acatholicis; quod non 
est inutile in aliquibus regionibus. 3. Declaratio nequit requirere a civili potestate 
plus quam requirendum est a lege ecclesiastica; a. v. mundus non expectat a lege 


18 

ecclesiastica minus quam a lege civili. 4. Casus matrimonii inter christianos tanti 
momenti videtur oecumenismo quod valde inconveniens esset saltem brevem allu- 
sionem non facere de hac quaestione. 


17 

Exc.mus P. D. yEMILIUS TAGLE COVARRUBIAS 
Episcopus Vallis Paradisi 

Venerabiles Patres, 

Loquor nomine 45 Patrum Americae latinae. Textus « reemenda- 
tus » de libertate religiosa, qui nunc nobis proponitur ...\ plurima iam 
continet quae sunt certo laudanda. 

Attamen sincere confiteor quasdam inveniri in textu contradictiones. 
Hae contradictiones, nisi auferantur, maximam ingererent confusionem 
atque ambiguitatem in hoc vere gravi argumento de libertate religiosa. 

Contradictiones vero quae magis sub oculis versantur, sunt: 

1. In pag. 5, lin. 5, affirmatur principium veritatis et iustitiae ut 
animorum appetitiones modernae possint approbari ab Ecclesia; at, ite- 
rum, in pag. 8 ... 2 , approbatur modo absoluto sensus hodiernus digni- 
tatis humanae et opinio hodierna circa competentiam potestatis civilis 
in re religiosa. 

2. In pag. 7 ... 3 , statuitur egregie Lex divina, aeterna atque univer- 
salis, ut suprema humanae vitae norma, qua Deus consilio sapientiae et 
dilectionis suae, mundum universum viasque communitatis humanae 
ordinat, dirigit, gubernat. Iam vero, et modo contradictorio, in pag. 6, 
lin. 9 dicitur: « Insuper declarat huiusmodi ius, in iuridica societatis 
ordinatione ita esse agnoscendum, ut ius civile evadat, quod omnes 
homines omnesque communitates religiosae legitime sibi possint vindi- 
care ». Hoc autem est contradictorium, quia omnes communitates reli- 
giosae non possunt esse verae; ergo non possunt esse conformes veritati 
et iustitiae; non possunt ergo sibi vindicare legitime verum ius civile, 
quod sit conforme Legi divinae, aeternae et universali. 

3. In pag. 5 ... 4 , ius ad libertatem religiosam fundatur in ipsa digni- 
tate personae humanae, qualis et ratione et maxime verbo Dei revelato 
cognoscitur. Hoc autem « ius » esse non potest illud « ius civile » quod 
recognoscitur omnibus hominibus, et omnibus communitatibus religiosis 
indiscriminatim a vero et falso, a bono morali vel immorali. Quia per- 
sona humana non habet propriam suam et veram dignitatem nisi quando 
est constituta in vero et bono; et verum ius, secundum rectam rationem 
et maxime revelationem, recognosci nequit nisi unicae religioni verae, 
i. e., Ecclesiae catholicae. 

4. In pag. 6, lin. 16 textus reemendatus optime procedit damnando 
liberalismum religiosum et indifferentismum; at est contradictio evidens 
cum concedit verum ius ad libertatem religiosam omnibus simul et indi- 
scriminatim communitatibus religiosis. 

5. In eadem pag. 6 ... 5 , affirmatur modo praeclaro ita: « Porro ratio 
libertatis religiosae intactam relinquit doctrinam catholicam de unica vera 
religione et de unica Christi Ecclesia ». Iam vero haec sollemnis decla- 
ratio deinde pluries vel obscuratur, vel etiam negatur semper ac idem 
ius recognoscitur omnibus simul et indiscriminatim communitatibus 
religiosis. 

6. In toto n. 13 textus reemendatus optime et feliciter extollit spiri- 
tum missionarium in Ecclesia catholica. Attamen, in pag. 12 ... 6 , affir- 
matur: « Communitates religiosae ius etiam habent, ne impediantur in 
sua fide ore et scripto publice docenda atque testanda ... » . Ergo Ecclesiae 
catholicae denegatur unicum et verum ius evangelizationis; nam, qua 
ratione iam « missionariis catholicis, et in genere fidelibus catholicis » 
dici possit, etiam in textu: quod « lumen vitae cum omni fiducia et 
fortitudine apostolica ad sanguinem usque effusionem diffundere sata- 
gant »? Etenim, si et aliae communitates religiosae habent verum ius 
in diffusione suae doctrinae, ut quid flumen sanguinis a martyribus 
christianis effusum? ut quid ... 7 , dicam / mors cruenta Christi? 

7. In pag. 5 ... 9 , dicitur quod Ecclesia profert de thesauro suo nova 
et vetera; i. e. affirmatur esse perfectam concordiam inter doctrinam 
traditionis catholicae et doctrinam qua hodie proponitur. Iam vero, doc- 
trina catholicae traditionis, prouti clarissime invenitur in Litteris En- 
cyclicis Pontificum ... 10 , est aperte contraria recognitioni eiusdem iuris 
religiosi omnibus communitatibus religiosis, quia, uti dicebat egregie 
Leo XIII: « Vetat iustitia, vetat ratio ... singulis religionibus iura pro- 
miscue largiri ». Et non minus egregie aiebat Papa Pius XII: « Cio che 
non risponde alia verita e alia norma morale non ha oggettivamente 
alcun diritto ne alPesistenza, ne alia propaganda, ne alPazione ». 

8. In pag. 19 ... n , dicitur quod: « non pauci ita propensi videntur 
ut specie libertatis omnem subiectionem reiiciant ac debitam oboedien- 
tiam parvi faciant ». Quod utique rectissime et prudentissime dictum 
est. At liceat mihi quaerere: num sit sufficiens quod in fine tantum de- 
clarationis, et quidem per modum exhortationis, indicentur pericula quae 
certissime in textu ipso inveniuntur? Melius absque dubio esset ut textus 
ipse corrigatur ut ne propendat in subiectivismum quoddam effrenatum 
fovendum, ut multoties, hodie, accidit. Textus clare favet et roborat ... 12 
subiectivismum et inoboedientiam. 

Ordo iuridicus ab ordine theologico et morali separari nequit. Non 
potest dari ius aliquid quod in ordine divino, i. e. in veritatis et iustitiae 
norma obiectiva, fundamentum suum non habeat. Contrarium erit posi- 
ti vismum iuridicum. 

Ecce, venerabiles Patres, contradictiones aliquae, non parvae molis, 
quae inveniuntur in textu nunc ultimo proposito. Haec contradictiones 
sunt adeo evidentes, ut nisi corrigantur, textum ipsum reddunt confu- 
sum, ambiguitatibus plenum, ideoque non aptum ut a Concilio Vati- 
cano II proponatur. Dixi. 


In textu scripto tradito : 1 post tot tantosque labores perpessos. 2 linn. 1 
et 3. 3 lin. 1. 4 lin. 16. 5 lin. 25. 6 lin. 4. 7 ipsa. 

8 dico. 9 lin. 12. 10 iam ab uno integro saeculo. 11 linn. 36 ss. 

12 in omnibus. 

\_Subscripserunt etiam ] J. Cl. Maurer, arch. Sucrensis; A. Munoz Duque, 
arch. Neo-Pampilonensis; A. Duque Villegas, arch. Manizales; C. Crous y Salichs, 
vic. ap. Sibundoy; M. Sola, ep. tit. Colofone; V. Roig y Villalba, vic. ap. Valle- 
dupar; D. Zambrana Camader, ep. Facatativa; J. Giraldo, ep. Pasto; A. M. Ocampo 
Berrio, arch. Tunja; M. A. Builes, ep. S. Rosa de Osos; J. Franco Arango, ep. 
Duitama; M. A. Medina, ep. Monteria; E. Mari, vic. ap. Riohacho; J. J. Florez 
Hernandez, ep. Ibague; B. Arango, ep. Barranca Bermeja; G. Valencia Cano, 
vic. ap. Buena ventura; B. Alvarez, ep. Pereira; A. Rubio Diaz, ep. Sonson; 
A. Castro Bocerra, ep. Palmira; J. Coronado Caro, praef. ap. Ariari; J. I. Lopez, 
arch. Cartagena; P. J. Rivera Mejia, ep. Socurro y San Gil; J. G. Calderon, ep. 
Cartago; H. Correa Yepes, praef. ap. Mi tu; G. de Proen^a Sigaud, arch. Diaman- 
tina; H. Rueda Hernandez, ep. Bucaramanga; V. Escobar, ep. Antioquia; J. Pi- 
miento, ep. Garzon-Neiva; P. Grau, ep. tit. Pella; E. Vallejo, praef. ap.; A. Garcia 
Rodriguez, vic. ap. Tucupita; Fr. Bruls, ep. Villa vicencio; G. Garavito, aux. Villa- 
vicencio; G. Villa Gaviria, ep. Barranquilla; V. Gomez Frande; G. Posada Pelaez, 
vic. ap.; F. Gillmore Stock, ep. tit. Auzia, vic. castr. Chile; B. Chiriboga, ep. Lata- 
cunga; A. Cuniberti, vic. ap. Florencia; A. Mery Beckdorf, ep. tit. Fasi; A. Silva 
Santiago, arch. tit. Petra di Palestina; C. Oviedo Cavada, ep. tit. Benevento; 
C. Gomez Villa, vic. ap. Caroni; A. Tortolo, arch. Parana: M. Sanchez B., arch. 
Concepcion. 

[ Adhaeserunt ] A. Cifuentes, arch. La Serena; E. Larrain C., ep. Rancagua; 
P. Farina, ep. tit. Citarizo. 

Secr et avius generalis-. Patres venerabiles, crastina vobis dabitur fa- 
sciculus continens Litteras Apostolicas Motu Proprio datas, quas heri 
legi, nempe Apostolica sollicitudo. 

Quidam Pater a me quaesivit utrum indicari deberent nomina prae- 
sidum conferentiarum episcopalium regionalium. Non! Tantummodo na- 
tionalium vel quae sunt inter nationes. Iam hoc dixi, ni fallor, clare. 

Denique, ut dixi, suffragationes incipient feria II proxima. 

Elapsis periodis nos animadvertimus modos exarari quandoque, immo 
forsan saepe, in foliis cuiuscumque generis, etiam inferioris notae; quod 
non congruum videtur dignitati Concilii et multa incommoda pro con- 
sultatione documentorum procurat. Vae nobis si post 50 annos ii qui 
studebunt his rebus videbunt haec folia! Quapropter nos inceptum habui- 
mus dandi Patribus aliqua folia quae sint destinata modis. Est aliqua pars 
scripta typis, v. g. « Modum quoad ... numerum ... capitis ...» etc., et 
reliquum est scribendum a Patribus. Haec folia potestis vos habere inde 
a crastina in nostro officio mechanographico, vel potestis etiam petere 
ab assignatoribus locorum. Petatis numerum foliorum quae possunt esse 
praesto vel utilia modis significandis, et modos — si vultis ponere, uti 
patet — scribatis in his foliis. Melius est etiam pro consultatione, pro 
« catalogatione », uti dicitur, et etiam pro conservatione documenti. 
Gratias. 

Moderator. Proxima congregatio generalis habebitur crastina die, 
hora 9. 

Em.mus P. D. Eugenius card. Tis serant: Reponatur Sacrosanc- 
tum Evangelium! 

Unus e caeremoniariis : Hodie, missa erit de Spiritu Sancto. Cantus 
sumentur e primo schemate missarum de Spiritu Sancto, nn. 1-5. Schola 
cantabit antiphonas iuxta modos gregorianos Gradualis Romani. Ad in- 
troitum, si tempus processionis id requisierit, coetus aliquos versus 
psalmi alternatim cum schola concinet. In cantibus inter lectiones occur- 
rentibus, coetus Alleluia cantabit. 

Ad Epistolam et Evangelium continuatur lectio Actuum Apostolo- 
rum et Evangelii Sancti Ioannis, secundum ordinem libelli. 

Oratio fidelium profertur in cantu iuxta schema III, n. 88. 

Missam celebrat Exc.mus D. Ioannes Aggey, arch. Lagosensis, Ni- 
geria. 

Exc.mus P. D. Pericles Felici, arch. tit. Samosatensis, Ss. Con- 
cilii secretarius generalis : 

Patres venerabiles, nunc recitabimus orationem Adsumus. Videatis 
paginam ultimam libelli qui continet missas. Variae phrases huius ora- 
tionis distinguuntur lineola. Velitis aliquam pausam ad unamquamque 
lineolam facere, ita ut ordinatim oratio pronuncietur. 

Em.mus P. D. Eugenius card. Tis serant: Adsumus, Domine... 
(Omnes Patres prosequuntur orationem). 

Secretarius generalis : Patres venerabiles, hodie cadit sexagesimus 
anniversarius ordinationis sacerdotalis Suae Beat. card. Maximi IV Saigh 
\ plausus ]. 

Beat .me Domine, hic plausus, nunc valde laudabilis, dicit nostra 
omina, vota, preces. Ad multos, ad plurimos annos! [Plausus]. 

Moderatur 130 congregationem generalem em.mus ac rev.mus D. 
card. Gregorius Petrus Agagianian. 

Prosequitur disceptatio de libertate religiosa. Verbum facere postu- 
laverunt: em.mi ac rev.mi DD. cardd.: Thomas Cooray, arch. Colum- 
bensis in Ceylon (Colombo); Hermenegildus Florit, arch. Florentinus in 
Italia; Franciscus Seper, arch. Zagrabiensis in Iugoslavia; Ioannes Heenan, 
arch. Vestmonasteriensis (Westminster), Anglia; Villelmus Conway, 
arch. Armachanus (Armagh) in Hibernia; Alfredus Ottaviani; exc.mi 
ac rev.mi DD.: Petrus Cantero, arch. Caesaraugustanus in Hispania (Za- 

ragoza); Antonius Baraniak, arch. Posnaniensis in Polonia; Ioannes Sau- 
vage, ep. Anneciensis in Gallia (Annecy); Salvator Baldassarri, arch. Ra- 
vennatensis in Italia; Leo Elchinger, ep. eoad. Argentoratensis in Gallia 
(Strasbourg); Abilius dei Campo, ep. Calaguritanus in Hispania (Cala- 
horra); Thomas Toolen, arch.-ep. Mobiliensis in Statibus Foederatis Ame- 
ricae Septemtrionalis (Birmingham); Ioannes Rupp, ep. Monoecensis in 
Monaco; Carolus Maloney, ep. aux. Ludovicopolitanus in Statibus Foede- 
ratis Americae Septemtrionalis (Louisville); Custodius Alvim, arch. de 
Lourengo Marques in Mozambico; Franciscus Da Silva, arch. Bracha- 
rensis in Lusitania (Portogallo, Braga); Primus Gasbarri, adm. ap. Gros- 
setanus in Italia; Robertus Tracy, ep. Rubribaculensis in Statibus Foede- 
ratis Americae Septemtrionalis (Baton Rouge); Secundus Garcfa de 
Sierra, arch. Burgensis in Hispania (Burgos). 

Heri, venerabiles Patres, dixi praesto esse pro vobis aliqua folia ad 
indicandos modos, si, forte, velitis apponere in variis suffragationibus. 
Hoc factum est in vestrum commodum. Nulla obligatio est utendi illis 
foliis. Attamen folia, quibus forte utemini, sint digna hoc Sacro Concilio 
et, si possibile est, eiusdem formae ac folia quae nos paravimus. Ergo 
nostra folia sunt tantum in commodum. Si velitis accipietis; ceterum 
potestis vestris foliis liberissime uti. 

Hodie distribuetur elenchus suffragationum circa schema de divina 
revelatione. Suffragatio, uti dixi, incipiet feria II proxima, die 20 men- 
sis huius. Et hoc mane, iterum, distribuetur vobis textus Litterarum Apo- 
stolicarum motu proprio datarum, scii. Apostolica sollicitudo. 


PATRUM ORATIONES 
{De libertate religiosa) 

1 

Em. mus P. D. THOMAS card. COORAY 
Archiepiscopus Columb ensis in Ceylon 

V enerabiles Patres, 

Liceat mihi perpauca 1 proponere super hoc schema de libertate reli- 
giosa, ... 2 ad nn. 2 et 4. 

Dicitur in n. 2, pag. 6, in fine: « Porro ratio libertatis religiosae in- 
tactam relinquit doctrinam catholicam de unica vera religione et de 
unica Christi Ecclesia ». 

Humili meo sensu, expositio doctrinae de libertate ... 3 ita debet fieri 
ut ipsissima expositione et non per meram assertionem quamdam quasi 
externam, quaelibet incertitudo hac de re ex mentibus legentium tolla- 
tur. Immo, si ex expositione, vel dubium vel obscuritas relinquitur in- 
trinsece, indignum Concilio Oecumenico est hunc defectum occultare 
per meram assertionem externam. 

Unde propono ut, quando agitur de limitibus libertatis religiosae, 
nempe in n. 4, expresse dicatur limitationem per se primo exoriri ex 
parte veritatis obiectivae. Ut patet contra veritatem obiectivam non da- 
tur libertas per se. Dico contra veritatem obiectivam, cum veritas potest 
esse etiam subiectiva. ... 4 « Per se » et non 5 per accidens, v. g. propter 
ignorantiam ex parte personae humanae aliter potest fieri. Contra talem 
veritatem ne quidem in re physica datur libertas; multo minus in re dog- 
matica quae fundari debet super veritatem metaphy sicam. 

Etiam norma moralis et norma iuridica valorem proprium non habent 
nisi fundantur super veritatem obiectivam. Ceteroquin, quid dicendum de 
doctrina fautorum materialismi atheistici qui fundamentum tam morali- 
tatis quam iuris ponunt in bono seu utilitate Status civilis? 

Ius ergo veritatis sic vindicando, nempe ratione veritatis obiectivae, 
ab intrinseco « intacta relinquitur doctrina catholica de unica vera reli- 
gione et de unica Ecclesia Christi », Christi qui est Veritas, qui venit 
ut testimonium perhiberet veritati ... 6 , immo qui istud testimonium pro- 
prio sanguine sanxit. Nos ipsi debemus defendere libertatem certissime 
in omni caritate, sed semper secundum veritatem. 

Unde propositio mea est ut ad n. 4, pag. 9, sub verba « Limites li- 
bertatis religiosae » primo in loco ponatur sub littera a) haec verba, 
nempe « per se primo ratio veritatis obiectivae » cum paucis adnotatio- 
nibus explicati vis. Postea quasi secundo sub b) « Norma moralis », et 
sub c) « Norma iuridica ». Dixi. 


In textu scripto tradito-. 1 quaedam brevissime. 2 et quidem in specie. 

3 religiosa. 4 Dico. 5 quia. 6 (Io. 19, 37). 

2 

Em.mus P. D. EERMENEGILDUS card. FLORIT 
Archiepiscopus Florentinus 

V ener ab ile s Patres, 

1. Schema ... ! omnino praestat aliis ipsius anteactis redactionibus. 

Etenim ius, quod universale affirmatur ad libertatem religiosam, in 
dignitate personae humanae directe fundatur, potiusquam in veritate ipsa 
religiosa qua absolutam obiectivitatem accepit a revelatione divina. Hic 
modus procedendi profecto confert ut nostra declaratio non solis chri- 
stianis, sed cunctis quoque gentibus intelligibilis evadat. 

2. Videtur tamen ius prorsus peculiare quod uni competit Ecclesiae, 
ad religionem divinitus revelatam profitendam, aliquatenus obscurari. 
Verum quidem est hoc ius originarium et proprium Ecclesiae agnosci in 
n. 10, ideoque periculum praecavetur quominus iuri omnibus homini- 
bus communi assimiletur. Cavendum tamen est ne ius ad libertatem 
religiosam christianam appareat tamquam aliquid superadditum, veluti 
elementum subiectivum ad instar aliorum elementorum subiectivorum 
quibus conscientia hominum efformatur et iuxta quam libertate religiosa 
f ruuntur. In oeconomia namque salutis, natura ipsa humana ita elevatur 
ut quidquid a Deo supernaturaliter provenit, ad eiusdem obiectivam di- 
gnitatem pertineat quam naturaliter acceperat. Inde consequitur, ex vo- 
luntate Dei, professionem unius verae religionis ipsam qualitatem onto- 
logicam seu essentialem dignitatem personae humanae attingere ideoque 
haud parem esse condicionem hominis non christiani et hominis chri- 
stiani: aliud enim est sequi religionem quae vera putatur, aliud est sequi 
religionem quae vera ex testimonio Dei comprobatur. 

Ex hoc etiam duo distincta iura habentur quoad libertatem religio- 
sam: ius mere naturale quod omnibus indistinctim competit hominibus; 
ius naturale insimul et supernaturale, quod soli competit in Christum 
credentibus, quodque longe praecellit ius in sola dignitate personae hu- 
manae fundatum. 

Hisce praenotatis, petere liceat ut: 1. inde ab initio declarationis 
affirmetur summum et sacrum ius — ideo distinctum a naturali, etsi in 
christiano identificetur vel locupletetur — , igitur, petere liceat ut inde 
ab initio declarationis affirmetur summum et sacrum ius 2 ad libertatem 
religiosam habere omnes et singulos qui christianam religionem profi- 
tentur; 

2. pariter declaretur Ecclesiam omni tempore plenam libertatem 
in re religiosa sibi posse et debere vindicare, eamque exercere iuxta 
Evangelii exigentias; 

3. claris verbis dicatur Ecclesiam, semper iuxta dictamina huma- 
nae probitatis et christianae caritatis, ius habere ad exercendam suam 
libertatem religiosam etiamsi hoc exercitium perturbationem suscitet in 
libertate religiosa naturali qua alii fruuntur homines dummodo id in- 
tuitu faciat Ecclesia 3 non illam libertatem per vim destruendi, sed verbo 
Dei sacrandi. Cum enim agatur de iure ipsius Dei, pro christifidelibus 
omnium temporum, illa valent verba quae apostoli coram Synedrio pro- 
tulerunt: « Non enim possumus ea quae vidimus et audivimus non lo- 
qui... Oboedire oportet magis Deo quam hominibus » ... 4 ; 

4. aperte affirmetur libertatem religiosam christianam minime ad 
id tendere ut pro Ecclesia commoda vindicentur, sed ut potius incom- 
moda rememorentur 5 ad quae astringitur vi conditionis suae uti depo- 
sitaria religionis divinitus revelatae, omnibus hominibus, ex praecepto 
Christi, praedicandae ... 6 

Venerabiles Patres, si placuerit, poterit deinde aliqua organizatio 
internationalis e nostro textu extrahere declarationem de libertate civili 
in re religiosa. Sed Concilium est realitas sacra et sacra imprimis consi- 
derare debet. In casu nostro ... 7 praeter ius naturale etiam ius sacrum 
libertatis christianae declarare velit Concilium . 8 Si hoc fieret schema no- 
strum quod generatim laudandum est, ditabitur iusta dimensione theo- 
logica et plenius exspectationi destinatariorum, maxime domesticorum 
fidei obviabit. 

Ad hoc ausus sum prooemii instar brevissimum textum proponere ... 9 

Secunda animadversio ... 10 Iuxta schema — haec est medulla quae- 
stionis 11 — , homo, ratione suae dignitatis, i. e. ut natura liber, ius na- 
turale, ubique et semper, opiniones suas in re religiosa, quaecumque 
sint illae, publice docendi et vulgandi, quin societas publica ius ullum 
habeat eum impediendi, possidet. 

Cuius libertatis non alii dantur limites nisi necessitates ordinis pu- 
blici. 

Status seu societas civilis, dummodo ordo publicus servetur, circa ve- 
ritatem vel falsitatem opinionum religiosarum indifferens esse debet, 
quia agitur de re posita extra suum finem naturalem. Potest tamen alicui 
religioni, non quidem propter maiorem veritatem, sed propter rationes 
quasdam historicas, magis favere. Tunc plenam tamen ceterarum liberta- 
tem tuebitur. 

Haec est, venerabiles Fratres, si bene intellexi, substantia totius sche- 
matis. lamvero, liceat mihi haec animadvertere 12 : 

1 . Indifferentia Status in re religiosa contra ipsam naturam eius pro- 
cedit. Status enim est societas naturalis cuius finis est bonum commune 
civium. Unde ad naturam Status pertinet cura totius boni communis (uti- 
que temporalis in hac terra). 

Bonum autem commune multo latius patet quam ordo publicus. Aliis 
ac maioribus bonis constat, ut sunt veritas et virtus, necnon rectus ordo 
civium et societatis erga Deum, societatis auctorem. Proinde ad finem 
naturalem Status pertinet veritas religiosa acquirenda, conservanda, de- 
fendenda. 

Unde sequitur limites libertatis religiosae non esse tantum necessi- 
tates ordinis publici, sed etiam et maxime necessitates veritatis reli- 
giosae. 

2. In hac quaestione species iurium distinguendae sunt. Quamvis 
propagatio erroris non iure nitatur naturali — ego puto 13 — , dari potest 
tamen ut a prudenti legislatione permittatur et hoc in casu ius conce- 
ditur ei quoddam positivum, i. e. 14 immunitas a repressione. Etenim, 
cum temporibus modernis adsit de facto in omnibus fere nationibus plu- 
ralismus opinionum religiosarum, Status potest, vel etiam debet leges 
ferre quae libertatem religiosam extendant usque ad limites in schemate 
positos; et hoc, ut concreto bono communi, datis circumstantiis, provi- 
deatur. 

Venerabiles Patres , verba schematis huius , quae nimis in una linea 
videntur ponere conscientiam rectam, sed erroneam, et conscientiam quae 
veritati adhaeret, adnotavi et proposui aliquas emendationes unice ad 
fraternam aliquam praestandam cooperationem in quaestione satis com- 
plexa, nova pro notabili parte et summe actuali P Dixi. 


In textu scripto tradito-. 1 nunc propositum. 2 deest. 3 deest. 

4 {Act. 4, 20; 5, 29). 5 revocentur. 6 (cf. Mc. 16, 15). Quae quidem 

incommoda, usque ad persecutiones et martyrium, alium aspectum libertatis chri- 
stianae manifestant: libertatem nempe mortem ipsam subeundi propter veritatem 
religiosam, respectu ad persecutores; et libertatem spiritus, quae gaudium generat, 
respectu ad ipsos christianos, iuxta exemplum apostolorum qui « ibant gaudentes 
a conspectu Concilii, quoniam digni habiti sunt pro nomine Iesu contumeliam 
pati » {Act. 5, 42). 7 etsi breviter. 8 deest. 9 Benignissimus Deus 

omnes homines illa libertate donavit, qua suam imaginem et similitudinem, ad quas 
creavit eos {Gen, 1, 26, 27), exprimere valerent, praesertim cultum religiosum 
Deo dignum praestando, quod etiam in humanae personae dignitatem redundat. 

Cum vero, ob peccatum, homines insipientes facti fuerint in cogitationibus suis 
(cf. Rom. 1, 21), placuit Deo Filium suum Unigenitum mittere, qui illos a lege 
peccati et mortis liberaret (cf. Rom. 8, 21). 

Hac perfecta lege libertatis fruentes (cf. Ic. 1, 25), quae est lex spiritus et 

vitae (cf. Rom. 8, 2), scimus quae a Deo donata sunt nobis (cf. 1 Cor. 2, 12), ea 
imprimis, quibus Patrem in spiritu et veritate adorare possimus (cf. Io. 4, 24). 

Libertas igitur, qua Christus nos liberavit (cf. Gal. 5, 1), in omnimoda fa- 
cultate profitendi et diffundendi religionem divinitus datam maxime collocatur, ea- 
demque competit omnibus christifidelibus non ratione alicuius terrestris privilegii, 
immo vero iniunctione divini Magistri, Apostolis suis mandantis: «Euntes ergo 
docete omnes gentes baptizantes eos in nomine Patris et Filii et Spiritus Sancti, 
docentes eos servare omnia quaecumque mandavi vobis » (Mt. 28, 19-20; cf. Mc. 
16, 15-16). 

Huiusmodi christiana libertas, utpote in praecepto divino fundata, illam reli- 
giosam libertatem longe praecellit quae in una humanae personae dignitate inni- 
titur. « Quocirca minime par est conditio eorum, qui per caeleste fidei donum ca- 
tholicae veritati adhaeserunt, atque eorum qui, ducti opinionibus humanis falsam 
religionem sectantur » (Concilium Vaticanum I, Const. dogm. Dei Filius, cap. III: 
Denz. 1794). 

Propterea Ecclesia ius inalienabile sibi vindicare numquam destitit Evangelium 
Dei, cuius discipula et magistra est a Christo constituta, semper et ubique profitendi 
et praedicandi in multa sollicitudine (cf. 1 Thess. 2, 2). 

Scit enim, huic libertati abrenuntiando, in libertatem perditionis se esse in- 
cursuram, cum et ipsi, veluti vitae suae suaeque missionis integra ratio, illa apo- 
stolica verba incumbant: « Non enim possumus quae vidimus et audivimus non 
loqui » ( Act . 4, 20). 

Hoc autem dum facit, non libertatem ad quam vocata est, in occasionem dat 
carnis, sed per caritatem Spiritus servire intendit (cf. Gal. 5, 13), omnes illumi- 
nando qui in tenebris et in umbra mortis sedent, ad dirigendos pedes eorum in 
viam pacis (cf. Lc. 1, 79). 10 Exsistitne ius naturale ad propagandum (bona 

fide) errorem? 11 deest. 12 Rationes cur haec doctrina emendanda sit. 

13 deest. 14 deest. 15 E contra in schemate nimis in una linea poni 

videtur conscientia recta, attamen erronea, et conscientia quae adhaeret veritati 
(obiectivae). Cum error sit in se malum et error religiosus sit magnum malum, 
natura sua procedit contra bonum commune societatis; etenim bonum commune est 
finis naturalis societatis. Posset autem error religiosus non turbare ordinem socia- 
lem (speciatim in sua prima propagatione, antequam radices egerit) et tamen mul- 
tum obstare ceteris bonis. Itaque tali in casu error diffundi nequit ex iure natu- 
rae, sed potius ex tolerantia ob timorem maioris mali, vel propter consecutionem 
maioris boni, quod tandem ad prosecutionem boni communis redit. Si haec neces- 
saria distinctio non clare ponatur, doctrina schematis contradicere videtur traditioni 
Ecclesiae, usque ad Pium XII, et etiam, quidquid dicatur in contrarium, usque ad 
Ioannem XXIII inclusive. 

Animadversiones additae-. 

N. 3, pag. 7, lin. 21: « ... prudenter efformet ad illum finem assequendum ». 
Ratio: in alinea praecedenti (« Dictamina vero... ») quaestio erat de iudiciis con- 
scientiae et de officio conscientiam fideliter sequendi. Transitus factus est ad subse- 
quentem alineam per coniunctionem deductivam « ideo ». Oportet, igitur, utram- 
que ideam deducere; eo magis quod obligatio attingendi Deum iuxta dictamina 
conscientiae certae non multum urgeri videtur in schemate. 

Pag. 8, lin. 20: Non «manifestat», sed «manifestat». Vel potius « manife- 

stare possit », aut « manifestare permittitur ». Ratio : non fit quaestio de « obli- 
gatione » religionem socialiter exercendi. Si autem abstrahitur ab ea obligatione, 
natura socialis hominis exigit quidem ut actus religiosos socialiter manifestare 
possit. Non autem ut de ‘facto manifestet. Re vera si talis esset exigentia naturae, 
Status posset compellere ad talem manifestationem. 

Pag. 8, linn. 27 ss.: Non videtur quod « actus religiosi quibus homines... 
sese ad Deum ordinant, natura sua terrestrem... ordinem transcendunt », ita ut 
unde quaque civilis potestatis interventui subtrahantur. Habent enim magnum 
valorem moralem et socialem; et, sub hac ratione, etiam potestati civili intersunt. 
Secus non posset limites ullos ponere activitati religiosae, nec aequum esset spe- 
cialem agnitionem concedere uni communitati religiosae (cf. pag. 11, linn. 13 ss.). 
Revera etiam « ad ordinem terrestrem et temporalem » (pag. 8, lin. 35) pertinet 
vita religiosa; ideoque, aliqua ratione, etiam curae potestatis civilis committitur. 

Nota 7 refert textus qui non videntur esse ad rem. Clarius hoc patet de texti- 
bus S. Thomae, qui referuntur ad actus internos , iudicio et potestati humanae sub- 
tractos. Sed etiam Leo XIII et Pius XI alia mente locuti fuisse videntur. 

Pag. 9, linn. 2-3: Consequenter suggereretur parva additio, mutato ordine 
verborum ex motivo grammaticali: « ... in ea sese immisceat quae ipsam hominis 
ad Deum ordinationem, ut talem, respiciunt ». 

N. 4, pag. 10, linn. 7-10: Meliori logica videtur adhibenda forma assertiva, 
attenta affirmatione immediate praecedenti: « Exercitium religionis... legitime potest 
prohiberi... quando vel perturbat... vel vioLzt... vel laedit... ». 

N. 5, pag. 10, linn. 14 ss.: Textus videtur indigere emendatione. Munus fun- 
damentale status civilis non consistit solum in defensione et promotione « iurium » 
hominis, sed etiam in advigilando ut iidem propria officia adimpleant. Textus 
schematis opportune remittit ad documenta Pii XII et Ioannis XXIII. Nunc autem 
in Encyclica Vacem in terris (sufficiat hanc citare) legimus: « Cum... commune 
bonum maxime in humanae personae servatis iuribus et officiis consistere putetur... 
in eo sint oportet curatorum rei publicae partes ut hinc iura agnoscantur, colantur, 
inter se componantur, defendantur, provehantur, illinc suisquisque officiis facilius 
fungi possit ». 

Hac emendatione neglecta sensus naturalis huius textus mutilus fieret. Reti- 
neretur pars prior (de iuribus), congruens cum thesibus Rousseau et omitteretur 
pars altera quae urgetur a recentioribus documentis Ecclesiae. Evidens etiam fit 
sub lumine humanae rationis « bonum commune » pendere sive ab adimpletione 
suorum officiorum ex parte singulorum civium sive ex observatione iurium eorun- 
dem. Proponere liceat ergo hanc levem sed momentosam emendationem « ad 
praecipuum potestatis civilis officium essentialiter pertinet » loco « est praecipuum 
cuiusvis potestatis civilis officium ». 

Pag. 10, lin. 21: Fortasse: «Propter rationes formaliter (vel “specifice”) 
religiosas ». Ratio : mens religiosa, antireligiosa, proselytista falsae religionis 

attendi posse videtur ad quandam inaequalitatem iuridicam admittendam relate ad 
certa munera, cathedras publicas etc. 

Pag. 10, lin. 30: Dicatur « ad religionem quamlibet delendam », loco « ad 
religionem ipsam delendam ». Ratio : ne videatur « religio », generice considerata, 
implicare iam per semetipsam talem valorem essentialem, cuius religiones particu- 
lares, haud excepto christianismo, nihil aliud essent nisi modalitates plus minusve 
secundariae. 

Pag. 11, linn. 7-12. Dicitur quod aliquis status quo magis conditiones propitias 
ad vitam religiosam fovendam promoverit, eo magis prosperitate gaudebit. Sed hoc 
fortasse esset accuratius enucleandum. Formula praesens videtur ita considerare 
« vitam religiosam » ac si nonnisi bona esse possit. Verum est, e contra, quod 
haberi possunt « religiones » potius crassae et utcumque parum « moralizatrices ». 

Rectius dicatur « ad sanam vitam religiosam fovendam »; quo sufficienter 
indicatur non esse sub hoc aspectu omnes religiones inter se aequiparandas. 

Pag. 11, linn. 13 ss.: Peropportune sublineatur nullam adesse intentionem 
excludendi legitimitatem « status confessionalis ». 

Liceat tamen animadvertere verba linn. 13-17: «non impedit quominus... uni 
communitati religiosae specialis agnitio in iuridica civitatis ordinatione tribuatur » 
posse intelligi hoc tantum sensu: Conditio praestans huius vel istius religionis in 
hoc vel isto statu agnoscatur veluti quoddam factum quin inferatur erga illam esse 
eo ipso exercendam quandam benevolentiam. Sufficeret additio unius vocabuli: 
« Specialis quaedam agnitio et protectio, in iuridica civitatis ordinatione tribua- 
tur ». Sic haberetur textus congruentior cum doctrina Leonis XIII. Patet vero 
servandam esse subsequentem restrictionem « eo tamen pacto ut simul omnibus... 
ius ad libertatem in re religiosa agnoscatur » (linn. 17-19). 

N. 6, pag. 12, lin. 10: Fortasse: « coercitionem vel suasionem vel attractionem 
seu invitatione... ». Ratio: in quibusdam regionibus assistentia oeconomico-socialis 
quoad laborem obtinendum, studia peragenda etc., videtur esse medium obtinendi 
conversionem ad sectas. 

N. 9, pag. 13-14. Placent quae hic dicuntur. Tamen sub aspectu divinae reve- 
lationis si eadem exhibeantur simpliciter veluti argumenta quae confirmant doctri- 
nam iuris generalis personae humanae ad adoptandam in re religiosa illam vel 
istam quamcumque positionem, lector inducitur ad credendum quod elementum 
essentiale libertatis mundo allatae a Christo (linn. 28-36), « libertatis », quam mar- 
tyres effusione sanguinis defenderunt (pag. 14, linn. 4-6), et pro qua Ecclesia 
semper pugnavit (linn. 7-12) tandem aliquando nihil aliud esset nisi illa libertas 
generalis, quae provenit ex simplici dignitate personae humanae. 

Ad praecavendas confusiones huius generis nobis videtur esse praeponendam 
doctrinam Ecclesiae circa ius eminens et sacrum quod per viam Revelationis vin- 
dicatur verae Religioni et omnibus eam profi tentibus, ita ut nonnisi postea perve- 
niamus ad considerationem complementarem (et, specifice, « modernam ») iuris 
generalis hominum ad libertatem in re religiosa. 

Fortasse textus praesens nimis vitat ut directe et explicite efferatur ius pri- 
mordiale sacrumque quod Deus habet ut colatur ab hominibus per exercitium 
verae religionis. Hinc modus procedendi aliqualiter timidus, habetur etiam in raris 
allusionibus quae incidentaliter inseruntur. Sic e. g. in pag. 16, linn. 32-34, nisus 
detegitur explicandi quid omnino proprium sibi vindicat huiusmodi libertas sacra 
verae religionis, qui inopinata consideratione fulcitur: nempe qui libertati christia- 
nae sese opponunt « agunt contra Dei voluntatem ». Sed nonne idem dici potest 
de violatione cuiuslibet « libertatis » ad quam ius habeat persona humana? 

N. 10, pag. 14, linn. 27 et 29: suggero « conditionis » loco « dignitatis »; 
« convenit » pro « debet ». Unde textus sit: « Rationem enim habet condicionis 
personae... libertate frui convenit ». 

Ratio : coram Deo minus proprie loquimur de dignitate creaturae (in textu 
quaestio est de Deo!) et de iure eiusdem. 


19 

Pag. 14, linn. 40 ss. Ad quidnam explicatur Christum noluisse « vim inferre » 
hominum mentibus per miracula quae ut « signa de caelo » praeberentur? Id ad 
rem non pertinet: 1. quia est potius ingenuitas supponere quod « signa caelestia » 
fuissent adeo evidenter « divina » ut supressissent libertatem fidei (signa caele- 
stia nonne potuissent, sicut et ipsa signa resurrectionum et sanationum, fortasse 
tribui alicui diabolicae fraudi?); 

2. quia in qualibet hypothesi, manifestatio evidens veritatis Revelationis chri- 
stianae (ut illa, qua fruiti fuissent apostoli, iuxta quosdam theologos) nullimodo 
constituerent quandam « violentiam contrariam » dignitati personae humanae: 
E contra, nihil honorabilius homini quam perceptio evidens veritatis. 

Haec igitur quaestio proprie non attinet quaestionem iuris naturalis secundum 
quod homo cogi nequit ad profitendas convictiones quas minime possidet. 

Pag. 15, linn. 5 ss.: Textus non videntur plane ad rem; Lc. 9, 54-56 agit de 
sanctione in non credentes, qui supponuntur culpabiles, Mt. 12, 20 revelat modum 
procedendi; sed non inde sequitur indignum vel iniustum esse recursum ad minas, 
poenas etc. Ceterum, Christus eas non semel adhibuit. 

k k k 

Applicationes particulares ad textum iudicii generalis superius prolati seu secun- 
dae Animadversionis Generalis. 

1. Sit primum sententia quae legitur in n. 3, pag. 8-9: « Potestas igitur civilis 
limites suos excedere dicenda est, si in ea, quae ipsam ordinationem hominis respi- 
ciunt, sese immisceat ». Verba quidem electa sunt — « sese immisceat » — quae 
ex seipsis insinuent abusum ex parte eius qui se immiscet. Nihilominus dicendum 
est potestatem civilem non tantum non excedere limites suos si ad ordinationem 
hominis ad Deum attendat eique faveat, sed proprio officio incumbere, cum nata 
sit ad bonum commune procurandum. Haec est explicita doctrina Leonis XIII: 
« Civilem igitur societatem, communi utilitati natam, in tuenda prosperitate reipu- 
blicae, necesse est sic consulere civibus, ut obtinendo adipiscendoque summo illi 
atque incommutabili bono quod sponte appetunt, non modo nihil importet incom- 
modi, sed omnes quascumque possit opportunitates afferat. Quarum praecipua est 
ut detur opera religioni sancte inviolateque servandae, cuius officia hominem Deo 
coniungunt » ( Immortale Dei: A. S.S., 18, p. 64). 

2. Sint deinde linn. 30 ss. in pag. 9, n. 4. In hoc loco definiuntur debiti limites 
religiosae libertatis, qui in n. 2 (pag. 6, lin. 7) positi sunt ut definitionem liber- 
tatis illius integrantes, et qui continuo invocantur (etiam in eadem pagina, lin. 12). 
Unde libertas religiosa quam schema dicit iure naturali debitam — i. e., ex digni- 
tate humanae personae — , non habet alios limites praeter eos qui hic determinantur. 
Res proinde est summi momenti. Porro isti limites restringuntur, lin. 33, ad neces- 
sitates ordinis publici. 

Ordo autem publicus, sicut explicite dicebatur in praecedenti textu emen- 
dato, est quidem pars essentialis boni communis, sed tantum pars. Bonum com- 
mune multo latius extenditur. Ioannes XXIII docet in enc. Pacem in terris : 
« bonum commune ad integrum hominem attinere, hoc est ad eius tam corporis 
quam animae necessitates »; et in eodem loco recitat definitionem quam ipse 
dederat in encyclica Mater et Magistra , nempe « bonum omnium commune sum- 
mam complecti earum vitae socialis condicionum quibus homines suam ipsorum 
perfectionem possent plenius atque expeditius consequi » (A.A.S. 55 [1963] 273). 

Finis autem naturalis societatis civilis est bonum commune civium, et non 
tantum pars huius boni. Limites igitur libertatis religiosae non sunt solum « neces- 
sitates ordinis publici », ut habetur in lin. 32, sed « necessitates boni communis ». 

Sic, v. g. libertas non solum tenendi, exercendi, sed etiam vulgandi gravem 
errorem religiosum, etiamsi non turbet ordinem publicum, procedit tamen per se 
contra bonum commune; ergo non est secundum ordinem naturalem, i. e. per se, 
concedenda; non procedit ex iure naturali, non est ius naturale. Qui vero approbat 
schema reemendatum prout iacet, approbat hanc propositionem: homines habent 
ius naturale propagandi errorem religiosum, dummodo ordinem publicum non 
disturbent. 

Exinde non sequitur libertatem propagandi errorem esse necessario negan- 
dam. Ius quod non habetur a natura aliquando datur legitime a lege. In certis 
condicionibus concretis, prudens legislator iudicabit melius esse concedere ius 
civile, quod per se esset contra bonum commune, sed quod in casu concreto minus 
malum vel maius bonum quam eiusdem negatio procurabit. 

Ita hodie, dato pluralismo et datis aliis condicionibus, libertas haberi potest 
etiam diffundendi gravem errorem religiosum, non quidem ex iure naturae, sed 
ex lege prudenter condita. 

Quod proinde corrigendum est in schemate non est extensio quae datur liber- 
tati concedendae, sed doctrina qua haec extensio iustificatur. Nec dicendum est 
hoc non multum referre. Concilium non potest falsum docere: sed falsum est 
dari ius naturale diffundendi errorem religiosum. 

Deinde certum est Ecclesiam a tempore Patrum usque ad Pium XII, et quid- 
quid dicatur, ad Ioannem XXIII, repressionem erroris admisisse vel diffusionem 
erroris nonnisi ex prudenti tolerantia permisisse. Si schema prout iacet probaretur, 
dicendum esset Ecclesiam contra ius naturale docuisse et egisse per saecula. Quid 
gravius dici potest? 

Consequenter ad supra dicta, hae correctiones indicantur: pag. 8-9: a pag. 8, 
lin. 30 ad pag. 9, lin. 8: hae lineae supprimantur vel corrigantur secundum textum 
Leonis XIII supra laudatum. 

Pag. 9, n. 4, lin. 33: ut supra dictum est, loco dicendi: « necessitates ordinis 
publici », ponatur « necessitates boni communis ». 

Pag. 10, linn. 5-10: « Exercitium... ». Haec sententia tollatur. 

N. 6, pag. 12. Mutetur prima sententia, quae asserit ius naturale propagandi 
errorem religiosum. Dici posset: « Communitates religiosae ius civile obtineant 
ne impediantur in sua fide ore et scripto publice docenda atque testanda, legiti- 
mis exigentiis boni communis servatis ». 

Quamvis res sit minoris momenti, bene supprimeretur quod legitur n. 5, 
pag. 10, lin. 20: «ne civium aequalitas iuridica unquam laedatur propter rationes 
religiosas ». Hoc nimis absolute dici videtur: intendi tne Concilium prohibere quo- 
minus in natione catholica rex debeat esse catholicus? Et quomodo posset dari 
« uni communitati religiosae specialis agnitio in iuridica civitatis ordinatione », 
ut in eodem numero postea, — pag. 11, lin. 16 — , conceditur? 

Em.mus P. D. FRANCISCUS card. SEPER 

Archiepiscopus Zagrabiensis 

V enerabiles Patres, 

Libertas religiosa certe est conditio ut vita religiosa hominum plene 
efflorescere possit, simul ac fundamentalis necessitas Ecclesiae ut mis- 
sionem suam salvificam in mundo hodierno adimplere valeat. Ipsa iam 
proclamatio libertatis religiosae maximi habenda est in hodiernis rerum 
adiunctis, quamvis modica spes forsan affulgeat libertatem religiosam 
in o mn ibus terrae regionibus mox futuram esse vere realem et plenam. 
Abusus et iniustae oppressiones semper sunt possibiles, at essentialis 
momenti est, si in conscientia communi hominum et in opinione publica 
vivat manifesta condemnatio omnium quibus ius libertatis in re reli- 
giosa infringitur aut mutilatur. Ideo promulgationem eiusmodi decla- 
rationis a Concilio faciendam omnino puto } 

Maxima nobis incumbit responsabilitas, ut in Concilio conceptum 
libertatis religiosae describamus et affirmemus quam accuratius, plenius 
et hodiernis conditionibus generis humani quam accommodatius. 

Specificis experientiis ex parte innixus, dicturus sum aliqua, quae 
partes Status in ordine ad libertatem religiosam respiciunt, quae autem 
in schemate accuratius ponenda velim. 

1. Maxime attendendum est, ne problema libertatis religiosae con- 
cipiatur primarie tamquam quaestio habitudinis et aequilibrii inter di- 
versas communitates religiosas, inter quas tunc potestas civilis (Status) 
tamquam quidam arbiter supremus haberetur, qui omnibus aequalem 
libertatem concederet atque praestaret. 

Evitandum est omne vel minimum vestigium, quod ansam praebere 
possit conclusioni, velut si potestati civili ullum ius competeret, ut ab 
intus — i. e. sub aspectu specifice religioso et spirituali — deiudicet, 
quid sit obiectum libertatis religiosae. Provincia libertatis religiosae non 
est quid a potestate civili hominibus concessum aut largitum, sed est 
ius nativum et inalienabile personarum, quod ex ipsa natura rei ad ipsas 
competit. Status est, ut hanc libertatem magni faciat et instrumentis 
suis specificis efficaciter protegat tamquam elementum non parvum boni 
communis. Per accidens tantum exercitium libertatis limitari potest, 
attamen non ex ratione quae ex deiudicando interno valore religionis 
— sive obiective sive subiective sumptae — peteretur, sed ex conse- 
quentiis funestis in campo cuius protectio a potestate civili dependet. 

Quapropter mentionem conscientiae ex contextu schematis, ubi de 
partibus potestatis civilis agitur ( ergo non omnino, sed solummodo ubi 
de partibus potestatis civilis agitur ) 2 , expungendam esse puto. Potestati 
civili nefas est sive religionem imponere sive impedire vel reprimere, 
seclusa quaestione de recta aut certa conscientia, de qua potestas civilis 
iudicare non debet nec potest (« de internis non iudicat praetor »). Coer- 
citio ex parte potestatis civilis in rebus religionis nec iuxta nec contra 
conscientiam civium locum habet. 

Praeterea, ad ipsam notionem iuris ad libertatem religiosam pertinet 
ius ut nullus in bonis et iuribus, quae sunt extra ambitum religiosum 3 
et quae sunt omnibus civibus communia, quoquo modo defraudatus sit, 
aut civis secundi ordinis habitus. Omnis igitur discriminatio civilis in 
fundamento religioso radicata fortiter et expresse reprobanda est in ipsa 
descriptione libertatis religiosae. 

Textum quem propono, ut hoc modo reformetur textus praesentatus, 
scripto trado? 

2. Possibilitas ut una religio prae aliis in legislatione civili et bonis 
distribuendis praeferatur, quae certe locum habere potest, petatur opor- 
tet non ex titulis religiosis sed ex titulis extrareligiosis, in quibus pote- 
stas civilis certe competentiam habet: i. e. 5 fructus religionis in vita et 
bonis civitatis qua talis. Si Status aliquem favorem nonnullis communi- 
tatibus religiosis tribuit ex his titulis, qui ut iusti sint debent de facto 
existere, nullam iniuriam aliis communitatibus infert, dummodo omnia 
iura, quae ex libertate religiosa qua tali proveniunt, his aliis communi- 
tatibus earumque membris agnoscuntur et servantur. Potestas civilis 
certe potest communitatem religiosam adiuvare in conservandis monu- 
mentis artis, in institutis scholaribus, educativis et caritati vis gerendis, 
et in permultis aliis rebus, quibus communitas quaedam religiosa in vitam 
civitatis etiam temporalem reapse historice introivit et influxum salu- 
tarem de facto exercet. Immo quandoque potestas civilis id facere et 
agnoscere debet, cum agatur de bono communi. 

Ideo propono ut k textus, igitur, in n. 5, pag. 11, linn. 13-20, hoc 1 
modo rescribatur: 

« Hoc vero libertatis religiosae regimen non impedit, quominus ali- 
quibus, aut etiam uni communitati religiosae, in iuridica quoque civi- 
tatis ordinatione, specialis positiva agnitio civilis tribuatur necnon favo- 
res et respectiva subsidia assignentur, suadentibus id peculiaribus ratio- 
nibus quas huiusmodi communitates religiosae etiam in vita civitatis 
temporali salubriter reapse adimplent, eo tamen pacto, ut simul exclusa 
sit quaevis limitatio libertatis religiosae aliarum communitatum pariter 

ac discriminatio erga earum membra in iuribus civium communibus 
fruendis ». 

3. Ordo publicus, ex quo limitatio libertatis petitur, in iustitia fun- 
datus et constitutus esse debet. Explicita mentio huius momenti moralis, 
i. e. iustitiae, in adducendo conceptu ordinis publici prorsus necessaria 
videtur, ut pateat non agi de re iuridice tantum ordinata et vi atque 
oppressione omnium qui contenti non sunt conservata. Limites, de qui- 
bus pag. 6, linn. 7-8 et passim, dicantur iusti, non simpliciter debiti. 

N. 4, pag. 9, linn. 26 ss., propono ut % sic reformetur: « Societas 
humana (i. e. non solus Status aut societates temporales, sed etiam e. g. 
Ecclesia) ius habet sese protegendi contra abusus, qui forsan sub titulo 
libertatis in rebus religionis oriri sibique in damnum cedere possint ». 
Sic accuratius determinantur isti abusus, ne textus noster ansam praebeat 
falsis et arbitrariis interpretationibus, sicuti e. g. accidit quandoque cum 
conceptu sic dicti 9 « abusus religionis in fines politicos », qui in ali- 
quibus Statibus lege vetatur et punitur, sed qui conceptus valde ambi- 
guus est et arbitrarie applicatur; v. g. sacerdos qui condemnatus est quia 
loquebatur de martyribus in Congo : hoc fuit abusus religionis in fines 
politicos apud aliquos™ 

Ideo propono ut 11 sequentia sic reformentur: « Pertinent praecipue 
ad potestatem civilem huiusmodi protectionem praestare, non tamen 
modo arbitrario vel ope sic dictae liberae discretionis magistratus, sed 
secundum accurate stabilitas normas iuridicas, quas necessitates iusti 
ordinis publici postulant » ... 12 Satis. 


In textu scripto tradito-. 1 fulcire vellem. 2 deest. 3 religiosorum. 

4 Propono igitur ut ipsa declaratio (n. 2, pag. 5, linn. 15-19 et pag. 6, linn. 1-8) 
fiat verbis sequentibus: « Haec Vaticana Synodus declarat ius ad libertatem reli- 
giosam fundatum esse in ipsa dignitate personae humanae, qualis et ratione et 
maxime verbo Dei revelato cognoscitur. Hoc autem ius in eo consistit, quod ho- 
mines possint ab extrinseco non impediti dictamina propriae conscientiae in re reli- 
giosa sequi, quatenus inde ius aliarum personarum non laeditur aut aliquod malum 
certum societati humanae non provenit ». Haec est descriptio iuris in se. Nunc 
obligationes ex parte aliorum: « Nulli, igitur, homini aut coetui sociali vel publicae 
potestati licitum esse potest quamcumque coercitionem adhibere, sive ut aliquis 
ad agendum in re religiosa cogatur, sive ut impediatur quominus intra iustos limi- 
tes private vel publice iuxta religionem suam agat ». Hic nulla mentio conscientiae. 
Et addatur: « Nefas est, pariter, iustam aequalitatem in fruitione iurium civilium 
et bonorum societatis temporalium cuicumque ob rationes religiosas quoquo modo 
denegare vel in discrimen vocare ». 5 deest. 6 deest. 7 sequenti. 

8 deest. 9 deest. 10 deest. 11 deest. 12 Ratio patet. 

Em.mus P. D. IOANNES CARMELUS card. HEENAN 
Archiepiscopus V estmonasteriensis 

V ener abiles Fratres , 

Momentum huius declarationis nemo est qui ignorat. Brevissime, 
tamen, hoc momentum sublineare vellem. Pluribus acatholicis est per- 
suasum nos duplicem normam hac in quaestione de libertate religiosa 
seu tolerantia profiteri. Ubi scii. Ecclesia caret hegemonia politica, i. e., 
quando fideles parvum civium numerum constituunt, libertates procla- 
mantur. Cum autem maiore parte in gubernio civili gaudent catholici, 
tantum de sic dictis iuribus veritatis loquuntur. Libertas religiosa alio- 
rum supprimitur. Hanc accusationem examini sincero subiicere debemus. 

Apud nos revera non duplex datur lex. De facto minime verum est 
doctrinam catholicam sic sonare. Haud tamen negare poterimus in ali- 
quibus regionibus Protestantes aliquando persecutionem manibus catho- 
licorum sustulisse. Tolerantia inter Protestantes et catholicos est phae- 
nomenon recentius. Decursu saeculorum usque ad tempora moderna 
quaestiones de religione modo simplici aggredi consuebantur. Christiani 
alienae confessionis aut haeretici aut schismatici tum a nobis tum a Pro- 
testantibus nuncupabantur. Ius hominis conscientiam sequendi vix con- 
siderabatur et certo certius non admittebatur. Principium bene notum, 
« Cuius regio eius religio », quasi norma legis civilis observabatur. 
Haeretici unius aliusve campi comburi solebant. Nemo inter christianos 
hanc intolerantiam hodie defendere promptus esset. Sunt autem inter 
nos qui, dum inhumanitatem temporis acti minime plaudunt, nihilomi- 
nus contendunt — cum error natura sua ius habere dici non possit — 
acatholicas doctrinas utpote falsas propagari non licere. 

Absurdum videtur affirmare errorem in se (vel veritatem in se) iura 
habere. lura enim tantum in personis, nunquam in rebus collocantur. 
Ius autem inviolabile hominis est conscientiae suae oboedire dummodo 
ordini publico et iuribus aliorum non noceat. Ecce argumentum nostrae 
declarationis ! 

Planum est vero 1 in regionibus ubi fere omnes sunt catholici pericu- 
losum esset viam ad proselytismum pandere. Nos omnes scimus quod 
interdum membra alicuius sectae fanaticae catholicis incultis graviter 
nocent. Ordo publicus facile destruitur ab eis qui loco doctrinae posi- 
tivae exponendae, ad oppugnandam et vilificandam Ecclesiam sanctam 2 
Dei se restringunt. Praedicatores qui mendacia de nostra doctrina et 

moribus profitentur, qui Sanctissimam Eucharistiam et Virginem Dei 
Genetricem Immaculatam blasphemant, certo certius tumultum in po- 
pulo catholico excitaturi sunt. Attamen nostra declaratio (pag. 9, lin. 1) 
hunc casum praecise spectat ubi dicit « salvis tamen exigentiis ordinis 
publici ». Etenim oblivisci non debemus quod Anglicani, Lutherani, 
Methodistae et ceterae ecclesiae et communitates nostrorum fratrum 
seiunctorum activitatem huiusmodi sectarum minime approbant. Nec, 
ni fallor, inter membra Concilii Mundialis Ecclesiarum (World Council 
of Churches) adnumerari illis sectis insolentibus licentia datur. 

Loquenti de Eucharistia mihi in mentem venit dicere, per transen- 
nam, quam gratum animum nos episcopi sentiamus pro egregia et ma- 
xime opportuna Encyclica de Sanctissima Eucharistia. Multorum quidem 
sacerdotum, multorumque acuti ingenii iuvenum fidelium mentem illu- 
minabit, qui novis et inusitatis doctrinis confundebantur. Hac praesente 
hora Concilii necessitudini Ecclesiae Encyclica Mysterium Fidei iustis- 
sime obvia facta est. 

Ab hinc aliquot diebus de intolerantia civitatum Sovieticarum Sum- 
mus Pontifex fortiter est locutus. Ius hominis ad conscientiae suae dic- 
tamina sequenda et religionis liberum exercitium verbis ardentibus vin- 
dicavit. Omnino funestum esset si hoc Concilium Sancti Patris exem- 
plum et praeceptum non sustentaret. Coram mundo haec quarta et 
finalis sessio iudicabitur ex modo quo declaratio haec 3 accepta erit. 

In dissertatione quadam de conscientia, card. Newman opinionem 
dat Salmanticensium secundum quam conscientiae semper est oboedien- 
dum, sive vera docet sive falsa — idque sive error culpabilis sit vel non. 
Liceat etiam citare ipsa verba card. Newman: « Primum conscientia, 
deinde Summus Pontifex ». 

Christiani hodierni motu oecumenico impulsi studiose rixas et iniu- 
rias inter se evitant. Spectaculum facti sumus omnibus mundi religioni- 
bus. Apud non-christianos tolerantia non semper exercetur. Levamini 
oculos, Patres venerabiles, et videbitis odia et — proh dolor! — bella 
inter filios Dei non christianos. Sicut in Ecclesia nascente mundus mi- 
rari possit, dicendo « Hi christiani se invicem diligunt ». 

Nunc est tempus acceptabile. Religio fratrum Christi est religio amo- 
ris. Semel pro semper, clara et unanimi voce dicamus Ecclesiam catho- 
licam ubique terrarum plenam libertatem et tolerantiam audacter pro- 
clamare. Dixi. 


In textu scripto tradito-. 1 deest. 


2 deest. 


3 de libertate religiosa. 

Em. mus P. D. VILLELMUS card. CONWAY 

Archiepiscopus Armachanus 


Venerabiles Patres, 

Schema declarationis de libertate religiosa placet. 

Placet praesertim doctrina schematis quae fundamentum iuris ad 
libertatem religiosam ponit in dignitate personae humanae, placet defi- 
nitio data talis iuris tanquam ius ad immunitatem a coactione. 

Quoad ea quae saeculis anteactis acciderunt, iuvat in memoriam 
revocare quod quaedam intolerantia religiosa diu erat omnibus fere regio- 
nibus communis. Nos quidem in Hibernia multa passi sumus, usque ad 
sanguinis effusionem, propter denegationem quasi totalem libertatis reli- 
giosae per plus quam ducentos annos — et tamen, immediate post adep- 
tam libertatem politicam, plenam libertatem religiosam pro omnibus 
declaravimus et in ipsa Constitutione nationali expressis verbis firma- 
vimus. 

Quamvis tamen schema placet, nonnulla in eo sunt, meo iudicio, 
corrigenda — inter quae de duobus velim verba facere. 

1. De libertate religiosa quoad educationem puerorum. Ius ad liber- 
tatem religiosam includit — uti in par. 7 expresse affirmatur — ius pa- 
rentum ad scholas seligendas quas pueros suos frequentare volunt. 

Iamvero nemo in dubium vocare potest quin potestas civilis pleno 
iure polleat exigendi ut omnes cives ad congruentem educationis gene- 
ralis gradum accedant — ut magistri aptis diplomatibus academicis in- 
structi sint, ut appropriatum studiorum curriculum ab omnibus iuveni- 
bus observetur, et sic deinceps. 1 

Attamen potestas civilis, hoc munus exsequendo, debet aequali modo 
se habere erga omnes scholas quae has conditiones adimplent. 

Non debet declarare se subsidia praebiturum illis scholis quae has 
conditiones adimplent, dummodo instructio religiosa in schola non detur. 

Talis enim agendi ratio qua scholae catholicae — vel acatholicae — 
a subsidiis civilibus destituuntur 2 ob solum suum characterem religio- 
sum, ipsi principio libertatis religiosae uti in schemate nostro enuntiato 
contradicit. 

Nec sufficit agnoscere ius liberae electionis. Si ius elegendi scholas 
ita parentibus porrigitur ut ii qui scholas religiosas eligunt gravibus ideo 
oneribus pecuniariis quandoque importabilibus plectantur, hoc nihil aliud 

est quam ius theoretice proclamare et statim in praxi idem ius vel valde 
limitare vel fere nugatorium efficere. 

Libenter fateor hanc quaestionem esse valde complexam in praxi. 
Sed ipsum principium non est complexum: est simplex et clarum: po- 
testas civilis non debet discriminare contra scholas religiosas ob solum 
suum characterem religiosum, et hoc, meo submisso iudicio, debemus 
clare dicere. Eo vel magis quod aliquae novae nationes, exemplum natio- 
num antiquarum secuti, educationem areligiosam uti normam nunc vi- 
dentur considerare. 

Propono ergo ut pag. 12, lin. 35 sic mutetur: « Potestas civilis iura 
parentum violat si libertatem electionis limitat oneribus pecuniariis ... 3 
vel si imponat unicam educationis rationem ... » ut in textu. 

2. Par. 3 dicitur quod potestas civilis non debet sese immiscere in 
ea quae ipsam ordinationem hominis ad Deum respiciunt sed debet 
sese restringere ad res huius saeculi. 

Haec verba sunt 4 valde ambigua. Si quidem nihil aliud intendunt 
quam ut finis Status sit hominum bonum temporale promovendum, nulla 
exoritur difficultas. Sed verba possunt etiam suggerere religionem nihil 
cum mundo commune habere et ex eo sequi quod Status nihil cum reli- 
gione commune habeat. 

Hoc, ut patet, non est verum. Tota enim historia, etnologia, psycho- 
logia socialis attestantur factum religiosum ... 5 esse datum primordiale 
totius situationis humanae, elementum constitutivum ipsius naturae 
humanae. Potestas civilis non potest praescindere ab isto facto: non 
debet ita se gerere quasi si religio a sua sphaera totaliter aliena sit. 
Non de religione catholica tantum, uti patet, hic loquor sed de religione 
ut sic, de illa ipsa ordinatione hominis ad Deum de qua schema loquitur. 

Haec ordinatio ad Deum a parlamentis per orbem terrarum dispersis 
agnoscitur cum sessiones invocato nomine Dei inchoantur, cum Praeses 
Statuum Foederatorum Americae Septemtrionalis officium inaugurat 
tacto libro Sacrae Scripturae, cum Angliae Regina caeremoniis religiosis 
coronatur. His et similibus signis Status moderni — et christiani et 
non christiani — habitudinem hominis ad Deum agnoscunt et parti- 
cipant. 

Num ideo dicendi sunt excedere limites suos — ut verbis schematis 
utar? Certissime haec non fuit mens redactorum schematis. Sed num di- 
cere possumus quod verba non ita intelligentur ab iis qui totalem saecu- 
larizationem vitae civilis et politicae postulant — ab iis qui non vident 
quod ordo temporalis qui prorsus profanus est, ex quo Deus et religio 
qua talis excluduntur, est ordo temporalis non dico incompletus sed 
simpliciter inhumanus? 

Libenter sane acceptemus omnia et singula principia libertatis reli- 
giosae in hac declaratione enuntiata, sed pro posse vitemus periculum 
ne libertas religiosa confundatur cum totali exclusione Dei 6 e vita pu- 
blica civili . 

Meo submisso iudicio verba in par. 3 quae citavi — quaeque in 
priori textu aberant — non sunt necessaria ad scopum declarationis et 
sunt tam ambigua ut in conceptum erroneum vix non possunt aliquos 
inducere. Dixi. 


In textu scripto tradito-. 1 deest. 2 destituantur. 3 ab iis qui scho- 
las religiosas eligere volunt suscipiendis. 4 mihi videntur esse. 5 uti 

dicunt. 6 ipsius religionis. 


6 

Em.mus P. D. ALFREDUS card. OTTAVIANI 
Venerabiles Fratres, 

Sinatis me aliquod praenotamen praemittere quod fortasse super- 
fluum videretur post ea quae em.mus card. Florit enunciavit in initio 
suae declarationis. Sed, quia in rebus fundamentalibus mihi videtur 
quod etiam in Concilio repetita iuvant — in fundamentalibus, ne con- 
tradicam secretario qui dixit non esse multas orationes faciendas ad 
repetenda ea quae iam dicta sunt — igitur, quia sumus in fundamenta- 
libus, mihi videtur bonum esse eas repetere. 

Dico igitur esse praemittendam in hac declaratione sollemnem asser- 
tionem: Ecclesiam catholicam verum, nativum, obiectivum ius habere 
ad suam libertatem, quia ipsa habet originem divinam missionemque 
divinam. Igitur ponitur in conditione speciali tum origine, tum missione. 
Secus nos ageremus de Ecclesia sicut de aliis societatibus, quomodo age- 
ret etiam verbi gratia societas quaedam laicalis, societas nationum. Sed 
nos hic loquimur nomine Ecclesiae quae est fundata a Christo Domino 
Filio Dei. 

Et nunc, ad singula quae ad ipsam declarationem pertinent. 

1. Licet saepe conclamatum fuerit hic in Concilio abstinendum esse 
a rebus disputatis seu ab his quae adhuc in controversia sunt, et hac de 
causa eliminata fuerunt plura quae tamen erant in tuta possessione doc- 
trinae quae passim tradebatur, e contra, in hac declaratione, multa attin- 
guntur quae sunt in controversia, et quidem etiam datur eis solutio, et 
solutio quae est ut plurimum contraria doctrinae communi. Igitur, sub 
hoc aspectu, haec declaratio omnino reformanda est. 

2. Licet sub n. 3 expressis verbis dicatur verum et falsum non esse 
aeque aestimanda, tamen reapse in parte priori, falsa religio et vera reli- 
gio, conscientia erronea et conscientia recta in eadem linea ponuntur. Ita 
ut consequantur quaedam conclusiones, et commendentur, et proponan- 
tur quaedam quae ad summum toleranda essent, toleranda quandoqui- 
dem, sicut dixit Leo XIII, « boni alicuius maioris adipiscendi causa aut 
avertendi mali ratione sunt permittenda », sed beic potius commendantur. 

3. Tota declaratio velut fundamentum ponit dignitas humana. Est 
aliquod fundamentum naturale, utique. Sed nescio utrum dignitatis hu- 
manae sit v. g. falsum docere, vel etiam Deo revelanti fidem negare, et 
ideo peccare contra Spiritum Sanctum. Eo vel magis quod in ipsa decla- 
ratione edicitur quod dignitas humana petit, expedit, exigit quod prae- 
sertim in rudioribus et simplicioribus tutetur, salvetur eorum directio 
in perfectionem illam quae consistit in ultima perfectione, seu filiationis 
divinae et cognitionis rerum divinarum. 

4. Esset melius distinguendum intra coactionem physicam et coac- 
tionem moralem, seu: potius quam coactio moralis, obligatio moralis. 
Deus non cogit, tamen obligat, et igitur edicitur in Evangelio: « Qui 
crediderit et baptizatus fuerit, salvus erit; qui vero non crediderit, con- 
demnabitur ». Igitur et Christus et Ecclesia obligationem moralem pos- 
sunt imponere, et in rebus religiosis, quae obligant in conscientia. 

5. Declaratio contendit postea confirmare ex Revelatione ea quae ex 
iure naturali desumpsit et ex dignitate personae. Et quaedam utique bona 
dicit, sed selectae sunt citationes uti dicam unilaterali ter. Quia omissae 
sunt, non fit verbum quidem de aliis quae fieri deberent ad ostendendam 
obligationem, quam habent cives seu omnes homines amplectendi veri- 
tatem, inquirendi veritatem, conscientiam bonam, rectam sibi efformandi. 
Verbi gratia nihil dicitur, tantummodo verba pacifica citantur ...; non, 
nihil dicitur v. g. de gravibus verbis Domini Nostri contra Corozain, 
Capharnaum et Bethsaida. Nihil dicitur etiam de comminatione perdi- 
tionis aeternae, quae est in Evangelio. Nihil dicitur de verbis gravis- 
simis quae Stephanus fecit coram Iudaeis; et alia huiusmodi. Igitur com- 
plenda essent illa ad ostendendum quod, licet irenismus quidam inve- 
niatur igitur in Evangelio, tamen habentur quidem comminationes con- 
tra eos qui resistunt veritati, et hic possent citari etiam alia verba Sacrae 
Scripturae, praeter Evangelium. 

6 . Quod attinet ad habitudinem civitatum erga religionem, dico illam 
partem esse omnino reformandam, omnino conficiendam ad mentem Sum- 
morum Pontificum, praesertim ea quae tradita sunt a Leone XIII in 
Enc. Litt. Immortale Dei et Libertas , et in celebri oratione Pii XII 

Ci riesce factam anno 1953. Ceterum, si Status in aliquibus debet 
aliquot — sicut iam dixit em. mus card. Florit — aliquot incommodos 
sustinere ob res religiosas, hoc pronum est ut abstineat, quia bonum 
minus debet cedere quodam bono maiori. Est scala bonorum. Et bona 
superna praemittenda sunt bonis inferioribus. Utique, non omnes hoc 
intelligunt, quia non omnes veritatem evangelicam et etiam plenam veri- 
tatem naturalem admittunt, sed Ecclesia debet ea asserere. Ceterum re- 
cordari debemus quod apostoli dicebant: « Non possumus non loqui », 
et adiiciebant: « Oportet Deo magis oboedire quam hominibus ». 

Igitur rogo ut haec pars declarationis recte conformetur praecedenti 
doctrinae Ecclesiae catholicae. Satis. 


Textus scripto traditus-. 

Vraenotamen. Maxime mihi videtur necessarium hoc schema Declarationis ante 
omnia debere firmissi m am assertionem pronunciare secundum quam verum primum 
et obiectivum ius ad libertatem religiosam competit verae Ecclesiae seu Religioni 
a Deo Revelatae quam Ecclesia Catholica profitetur. Secus ratiocinantes tantum- 
modo ex dignitate personae Ecclesiam Catholicam poneremus in eadem condicione, 
in qua sunt, quoad veritatem et quoad iura, aliae Religiones. Quod mihi videtur 
absonum, cum nos loquamur non tamquam institutum quodcumque civile prout 
e. g. Societas Nationum, sed ut vocem referentes societatis religiosae a Christo Dei 
Filio institutae. 

Nunc autem ad particularia. 1. In hoc Concilio Vaticano II saepius procla- 
matum est abstinendum esse a quaestionibus disputatis, et sub hoc titulo eliminata 
sunt quaedam quae communiter in tota Ecclesia docebantur hactenus; e contra 
Declaratio haec attingit plures quaestiones disputatas, easque ut plurimum solvit 
contra Doctrinam communem hucusque acceptam. 

2. Etsi in n. 3 declaretur expressis verbis falsum et verum non posse aeque 
aestimari, tamen reapse in parte priore veritas religiosa et error religiosus, con- 
scientia recta et conscientia erronea in eadem linea ponuntur, ita ut, maxime 
quod spectat ad propagandas doctrinas religiosas, iustificetur et commendetur id 
quod non potest nisi ob maius bonum tolerari. 

3. In tota Declaratione proceditur ex asserta dignitate personae humanae. 
Valde dubitandum est num facultas propagandi falsum, negandi actum fidei Deo 
revelanti ideoque peccandi contra Spiritum Sanctum, procedant e dignitate hu- 
manae personae, idque eo vel magis quod praecise in Declaratione observatur, 
quod ipsa dignitas personae humanae, maxime simplicium et debilium, postulat 
quod protegatur contra ea omnia, quibus consecutio ultimae perfectionis huma- 
nae, videlicet filiatio divina et vera cognitio rerum divinarum, impediatur vel in 
periculo ponatur. 

4. Desideratur clara distinctio inter coactionem physicam et coactionem mo- 
ralem, insuper inter coactionem moralem proprie dictam et obligationem. Istam 
ultimam Dominus Noster et Ecclesia eius clare adhibent proclamando: « Qui non 
crediderit, condemnabitur ». 

Homo habet quidem plenissimam libertatem physicam Deo revelanti negandi 
obsequium fidei; sed huic abusui libertatis punitio praedicitur. 

5. In parte tertia Declaratio id sibi proponit ut, lumine naturali iam expo- 
sita, e revelatione confirmentur. Ad id consequendum plura dicuntur vera quidem, 
sed non plena obiecti vitate. Exempli gratia quae dicuntur de modo agendi Christi 
et Apostolorum sunt quaedam defiguratio, idque per unilateralem selectionem cita- 
tionum. E contra nihil de Mc. 16, 16: « Qui non crediderit, condemnabitur ». 
Nihil de verbis tremendis contra Corozaim, Bethsaida et Cafarnaum. Nihil de 
verbis Mt. 10, 34 et sequentibus: « Non veni pacem mittere sed gladium. Veni 
separare hominem etc. ... ». Nihil de vocatione Pauli, qui, spirans minarum contra 
christianos, efficacissima actione superna prostratur et sic ad conversionem compel- 
litur; n ih il etiam de dialogo S. Stephani cum Iudaeis. 

6. Quae autem ponuntur de habitudine civitatis respectu religionis et Eccle- 
siae sunt omnino reformanda, quia scatent periculis in damnum quarumdam na- 
tionum Catholicarum et non habent rationem illius assertionis Apostolorum «... non 
possumus non loqui ... » et iterum « oportet Deo magis oboedire quam hominibus ». 
Optimum autem esset si haec pars conformetur doctrinae expositae in Encyclicis 
Litteris Leonis XIII Immortale Dei et Libertas , necnon in gravissima Oratione 
Pii XII ad iuristas habita anno 1953 quae verbis incipit: « Ci riesce ... ». 

Non possumus in Concilio Oecumenico prorsus valedicere traditionali doctri- 
nae quae in tuta est possessione luris Publici Ecclesiastici, a magisterio Summorum 
Pontificum firmiter defensa contra conatus Liberalismi, Agnosticismi et Atheismi. 
Veritas liberabit nos. 


7 

Exc.mus P. D. PETRUS CANTERO CUADRADO 
Archiepiscopus Caesar augustanus 

Venerabiles Patres conciliares, 

1 . Vocabula et conceptus hominum possunt praestari diversis, immo 
contradictoriis, interpretationibus. Ni multum fallor, hoc est quod gignit 
difficultatem principaliorem ad consequendam unanimitatem, saltem mo- 
ralem, Patrum conciliarium in hac complexa et delicatissima declaratione 
de libertate religiosa. 

Hac de causa puto quod in primis necessarium est nonnullas expli- 
cationes stabilire, quia, meo humili iudicio, cardo nostrae declarationis 
stat in ipsa impostatione ideologica, in qua tractetur et resolvatur pro- 
blema doctrinale libertatis religiosae. 

2. Sub aspectu doctrinali, duae quaestiones explicitandae sunt: 

Prima quaestio. Oportet explicite et taxative declarare in prooemio 

aut in n. 2 quod: a) hic agitur de libertate religiosa, non de libertate 
conscientiae in materia religiosa ... 1 b) Hic agitur tantummodo de liber- 
tate religiosa coram Caesare, et in foro externo sociali, non coram Deo; 

quia coram Deo homines et communitates non habent libertatem reli- 
giosam neque moralem neque iuridicam ... 2 c) Hic agitur, denique, de 
libertate religiosa tamquam ius civile — non proprie naturale — immu- 
nitatis a coactione ex parte Caesaris, hominum et coetuum humanorum, 
quia, de facto, sic impostatur hodie haec quaestio in societate moderna , 3 
tum in plano nationali, tum in plano internationali. 

Certe, ordo iuridicus civilis non est independens sed est pars inte- 
grans ordinis moralis; ideo non potest seiungi ordo iuridicus civilis ab 
ordine morali, sed exigentiae huius relationis non 4 afficiunt distinctionem 
horum ordinum sed solum ordinationem legalem positivam ordinis iuri- 
dici civilis, sive in plano nationali sive in plano internationali. 

Unde statuta quaestione iuris ad libertatem religiosam in suo ad- 
spectu iuridico civili, quaeritur: 1) homines et communitates sunt aut 
non sunt civiliter liberi coram Caesare et coram aliis ad exercitium 

— limitatum quidem — profitendi priva tim et publice religionem suam 5 ? 
2) Homines et communitates habent aut non habent verum et obiecti- 
vum ius civile ad hanc libertatem religiosam coram Caesare et coram 
aliis ... 6 ? 

Secunda quaestio. 3. Intra haec delineamenta doctrinalia transire pos- 
sumus ad secundam quaestionem, scii.: quale sit fundamentum theologi- 
cum et iuridicum ad supradictam libertatem religiosam. 

Hae duae quaestiones constituunt, meo humili iudicio, perspectivam 
et essentiam huius declarationis. Cetera omnia sunt corollaria iuridica 
et pastoralia applicationis principiorum circa has duas quaestiones, iuxta 
dictamina virtutis prudentiae; nam virtus prudentiae agit de scientia 
non solum mediorum practicorum sed etiam limitum vel limitationum 
omnis activitatis humanae. 

4. His explicitationibus stabilitis, salva semper doctrina catholica 
de unica vera religione et de unica Ecclesia Christi, humiliter puto quod 
non in plano simplicis tolerantiae sed in plano iuridico civili, agnitio et 
affirmatio positiva veri et obiectivi iuris civilis personae et communita- 
tum ad exercitium limitatum praedictae libertatis religiosae, potest de- 
fendi ut propositio vera et consona non solum cum exigentiis practicis 
spiritus missionarii Ecclesiae Christi et conviventiae pacificae omnium 
hominum et populorum in mundo nostri temporis, de die in diem magis 
ac magis parvulus, unus, socializatus et internationalizatus, sed etiam 

— meo quidem iudicio 7 — cum principiis fundamentalibus Magisterii 
ecclesiastici, quae principia in sua orientatione et evolutione doctrinali 
sunt plene cohaerentia ab Encyclica Mirari vos usque ad Vacem in terris 
et Ecclesiam suam nostri Sanctissimi Patris Papae Pauli VI. 

5. Rationes. Antequam has rationes exponam, liceat mihi affirmare 
quod iuxta meam sententiam, rationes allatae in n. 3 novi schematis non 
sufficienter probant. Nituntur enim, tandem aliquando, in principio quo 
homo habet obligationem moralem sequendi dictamen practicum suae 
conscientiae personalis. Hoc principium verum est. Attamen haec obli- 
gatio gignit, certe, liceitatem nostrorum actuum humanorum coram Deo 
et coram nostra conscientia ... 8 , sed haec obligatio moralis non gignit 
nec gignere potest coram Caesare et societate ius obiectivum ad actus 
externos sociales, i. e., ad actus qui positive aliis personis socialiter 
afficiant. 

Ius enim supponit relationem iuridicam ad alios, scii, alteritatem; in- 
deque implicat bilateralitatem. Hac de causa, omne verum ius hominis 
secum fert et gignit obligationem iuridicam correlativam ex parte alio- 
rum admittendi praedictum ius. Nunc vero, mihi videtur absurdum quod 
ista obligatio iuridica correlativa exsurgat ex uno tantummodo facto, 
quod in se ... 9 , seu a natura sua, est internum, immo imperceptibile et 
incontrolabile /° sicut est omne dictamen subiectivum internum conscien- 
tiae individualis hominum. 

Quia: a) sic in ordine ontologico et morali identificaretur et con- 
funderetur sinceritas subiectiva cum veritate seu iustitia obiectiva, quod 
redolet sentimentalismum antiiuridicum. 

b) Si fundamentum iuris ad libertatem religiosam niteretur in 
obligatione morali sequendi dictamina subiectiva conscientiae indivi- 
dualis, 

1 . ansa praeberetur ad agnoscendum ius hominis ad actus mon- 
struosos, ex eo solo quod possent nasci ex dictamine suae conscientiae; 

2. denegaretur, de facto, aliis personis ius primarium ad suam 
legitimam defensionem, in casu quo exsecutio dictaminis conscientiae 
laederet iura ipsarum. 

c) Destrueretur, in praxi, principium auctoritatis humanae et fun- 
damentum suae competentiae ad ordinationem iuridicam vitae socialis, 
ut apparet hodie in casu obiectionis conscientiae ad servitium militare. 

6. Quale est, tunc, fundamentum theologicum et iuridicum iuris ad 
libertatem religiosam? Iuxta meam humilem opinionem non sufficit di- 
cere modo generali et indiscriminato quod ius ad libertatem religiosam 
fundetur in dignitate personae humanae. Quaestio est quare dignitas 
personae humanae exigat tale ius ad libertatem religiosam. 

Mihi videtur quod: a) Fundamentum theologicum oritur et radica- 
tur in ipso obiecto proprio libertatis religiosae; i. e. in natura et trans- 
scendentia ipsius assensus et optionis religiosae, quae, qua tales , perti- 
nent ad sphaeram responsabilitatis exclusivae personae humanae in vita 

sociali. In dominio enim nostrarum relationum religiosarum, auctoritas 
humana et aliae personae non habent neque competentiam neque ius 
interventionis et coactionis, nisi agatur de casu in quo actus externi ha- 
rum relationum laedant iura societatis vel aliorum. Quia in hoc casu, 
actus religiosi, sicut omnes actus sociales hominum, cadunt sub regula- 
tione iuris civilis, non quatenus actus religiosi, sed quatenus sunt actus 
sociales; et cadunt sub coactione iuris civilis tantummodo, si isti actus 
sociales — sive religiosi sint sive non religiosi — laedant iura aliorum 
et boni communis societatis. Ergo propter suam responsabilitatem reli- 
giosam personalem coram Deo et coram societate, et propter naturam 
et transcendendam ipsius actus religiosi, homo habet libertatem civilem 
ad profitendam religionem intra limites legitimos stabilitos in ordinatione 
iuridica societatis. 

b) Quoad fundamentum iuridicum. Mihi videtur quod ius civile 
ad hanc libertatem religiosam iuridice fundatur in ipsa libertate psycho- 
logica et sociabilitate naturali hominis. Quia libertas civilis ad religionem 
profitendam esset de facto illusoria, si, data sociabilitate intrinseca et 
constitutiva hominis, non agnosceretur tale ius, vel lex civilis non prae- 
beret homini et communitatibus « garantias » iuridicas ad libere exer- 
cendam in vita sociali suam religionem ... u 

Unde modificentur nn. 1, 2, 3 huius textus emendati ,.. 12 et addatur 
ipsi subtitulo nostrae declarationis verbum « civile », et sic sonaret: 
« De libertate religiosa, seu de iure civili aut sociali personae et com- 
munitatum in re religiosa ». Dixi. 


In textu scripto tradito-. 1 Istae duae libertates non identificantur, ut patet. 
2 siquidem semper debent amplecti et adimplere voluntatem Dei in suis decisio- 
nibus religiosis. 3 hodierna. 4 nos. 5 secundum suam rectam con- 

scientiam. 6 hominibus. 7 deest. 8 personali. 9 ipso. 10 in- 
verificabile. 11 Verum est quod exercitium religionis, ex ipsa ipsius indole, 

consistit primario in actibus internis quibus homo sese ad Deum ordinat; tamen 
ipsa natura socialis hominis exigit quod homo possit manifestare actus religiosos 
socialiter, i. e. actibus externis. Ergo si homo habet libertatem religiosam perso- 
nalem, seu ius personale coram Caesare, habet etiam ius ad exercitium sociale 
huius libertatis intra limites iam praedictos. 12 declarationis de libertate re- 

ligiosa. 


20 

8 

Exc.mus P. D. ANTONIUS BARANIAK 
Archiepiscopus Posnaniensis 

Em. me Praeses, venerabiles Patres Concilii, 

Neminem sanae philosophiae principiis imbutum latet, quod inter 
iura principalia, quibus homo in societate constitutus fruitur, adnumerari 
debeat ius ad plenam libertatem religiosam. Cum autem iura religiosa 
haec — uti constat — persaepe adhuc violentur, necesse est ut Ecclesia 
universalis in Concilio adunata iura haec alta voce proclamet atque vin- 
dicet. Quod fit in schemate declarationis de libertate religiosa. 

Episcopi Poloniae iudicant textum reemendatum declarationis de li- 
bertate religiosa essentialiter recipi posse, additis nonnullis momentis 
corrigendis et supplendis. 

Textus reemendatus per se recipi potest, nam melius quam textus 
priores dat notionem libertatis religiosae, tradit argumenta ex ratione et 
revelatione pro hac libertate, ostendit valorem eius relate ad individuum, 
familiam, societatem, civitatem et Ecclesiam. Denique textus reemenda- 
tus habet characterem oecumenicum et pastoralem. 

Attamen etiam in hoc textu reemendato correctiones quaedam et 
supplementa addenda videntur, ut res melius pateat et ut vitetur falsa 
et perversa interpretatio declarationis de libertate religiosa ex parte ho- 
minum malae voluntatis. 

In primo capite huius textus libertas religionis definitur ut ius ho- 
minis ne quisquam — neque singularis persona, neque coetus socialis, 
neque ulla potestas humana — cogat eum in re religiosa ad agendum 
contra conscientiam neque prohibeat ab actione secundum conscientiam. 
Inter hos, qui libertati religiosae imminere possunt, enumerandae vi- 
dentur — ut historia docet — etiam ipsae communitates religiosae. 
Propterea, si hoc possibile est, iam in hac parte textus ... 1 addenda vi- 
dentur verba doloris, quod etiam in Ecclesia existebant institutiones, 
quae contra libertatem religiosam agebant. Tali modo satisfactio quae- 
dam iis, qui olim hac de causa passi sunt, insimul probatur Ecclesiam 
velle promovere sincerum dialogum cum hominibus alias religiones pro- 
fitentibus. 

Videtur quoque, quod in definitione libertatis religiosae verbum 
« coactio » deberet expressim explicari, i. e. quando in textu adhibentur 
verba « coactio, coercitio, vis », addatur, quod hic agitur solum de talibus 
mediis influendi in alios, quae in se et secundum communem aestima- 

tionem iniusta sunt. Scimus enim ex tristi experientia nostrorum tempo- 
rum, quod in non paucis regionibus, ubi omnis religio impugnatur, sermo 
fiat de coactione et suppressione libertatis religiosae etiam tum, quando 
iuventus ante 18 annum vitae religiose instituitur vel quando fideles in- 
vitantur ad ecclesiam visitandam et sacra exercitia peragenda. 

In definitione recte indicatur libertatem religiosam suos limites pro- 
venientes ex norma morali et iuridica, respiciente bonum individui, bo- 
num commune et ordinem publicum, habere. Etsi illud per se pateat, ut 
vitentur dubia et abusus, putamus addendum esse formaliter et ex- 
presse ... 2 , quod norma iuridica (i. e. ius civile custodiens ordinem pu- 
blicum) debeat respondere normae morali, ergo debeat esse iusta et uti- 
lis. Timendum enim est, ne quaedam potestates civiles irreligiosae ordi- 
nem publicum interpretentur contra bonum individui et societatis. 

Cautissime procedendum est in adiudicandis iuribus, quae compete- 
rent 3 Statibus in ordinanda libertate religiosa, cum vel ipse conceptus 
iuris, quem Status totalitarii accipiunt, differat omnino a nostris defini- 
tionibus et « ius » vocetur id omne, quod Statui inservit ad fines proprios 
politicos assequendos, licet, e contra, potius maxima iniustitia et liber- 
tatis religiosae praesertim 4 violenta sit destructio. 

Dantur enim — ut scimus — , temporibus tam praeteritis quam 
praesentibus, exempla falsae interpretationis ordinis publici, quando, 
e. g., propter hunc ordinem prohibetur publicus usus vestium clerica- 
lium, aut 5 vetantur publicae functiones religiosae, ut processiones et 
similia . 6 

In capite, in quo argumenta pro libertate religiosa proponuntur, dici- 
tur ... 7 : fundamentum libertatis est dignitas personae humanae necnon 
pacifica cohabitatio membrorum societatis. Sed respiciendum videtur etiam 
obiectivum fundamentum libertatis religiosae, i. e. veritas ipsius religionis, 
quae res in textu non satis patet. Ergo directe exponendum videtur, 
fontem libertatis religiosae esse etiam veritatem religionis, quae in iis, 
qui sine culpa errant, est solummodo subiectiva, apud christianos autem 
etiam obiectiva. ... 8 Supplementum hoc, textui additum, praecavebit a 
falsis interpretationibus nostri textus, i. e. in sensu promoventi subiecti- 
vismum, relati vismum, indifferentismum. 

Verba textus de cura libertatis religiosae ... 9 magna gratitudine reci- 
pientur in civitatibus, ubi exsistit discriminatio civilis propter rationes 
religiosas, praesertim verba sequentia: « Eidem (potestati civili nempe) 
providendum est, ne civium aequalitas iuridica unquam laedatur propter 
rationes religiosas ». Verba haec tamen maiorem valorem habebunt, si ex 
eis apertius patebit etiam potestati civili non licere adhibere discrimina- 
tionem civilem ob causas religiosas. Bene enim scimus in regionibus mul- 

tis ob rationes religiosas cives iustis iuribus privari: iure ad laborem, 
educationem, proprietatem, ad certas occupationes, actionem socialem, 
caritativam etc. 

Denique declaratio de libertate religiosa familiae tractans statuit ... 10 , 
quod potestas civilis iura parentum violat, si unicam imponat educationis 
rationem, ex qua omnis formatio religiosa excludatur. Sed in multis civi- 
tatibus iura parentum etiam multo peiore modo violantur: non solum 
ex statutis scholarum omnis formatio religiosa excluditur, sed etiam po- 
sitive atheismus propagatur. Ergo verbis declarationis de iure parentum 
idoneum supplementum addendum est. 

Haec non numerosae observationes sunt, tamen valde graves, quodsi 
acceptae non fuerint, partem eorum assumerem qui schema reiiciunt 
tamquam non aptum ad temporis circumstantias praesentes. Limites enim 
necessario ponendi sunt ad praecavendas falsas et perversas applicationes 
principiorum a nobis statutorum. 

In diiudicando et adaptando schemate de libertate religiosa, prae 
oculis habenda sunt ea quae Summus Pontifex Paulus VI pronunciavit 
his ultimis diebus ad catacumbas orans : imago Ecclesiae realistica et 
tristissima . u Dixi. 


In textu scripto tradito-. 1 (n. 2, lin. 5, pag. 6). 2 (n. 4, lin. 15, pag. 9-10). 

3 competunt. 4 deest. 5 deest. 6 etc. 7 (I et II). 8 Inde 
accuratius patebit discrimen internum inter iuridicam libertatem religiosam qua 
gaudent Ecclesiae fideles, et hanc libertatem quae alias religiones confitentibus 
competit. Distinctionem hanc iuste urgebat in aula Concilii die 23 septembris 1964 
em .mus card. Ottaviani, loquens de subiectivo et obiectivo iure ad libertatem reli- 
giosam. 9 (n. 5, lin. 15, pag. 10). 10 (n. 7, lin. 35, pag. 12). 11 Ani- 

madversiones has pronuntiantes spem in Deo profitemur, declarationem de libertate 
religiosa tali labore praeparatam neminem adhibiturum esse in damnum religionis, 
sed ut medium efficax ab Ecclesia traditum serviens concordiae et salutari vitae 
omnium membrorum familiae humanae, quae tam ardenter aspirat ad veritatem 
et pacem. 


9 

Exc.mus P. D. IOANNES SAUVAGE 
Episcopus Anneciensis 

Venerabiles Patres, carissimi Fratres et Sorores, 

Assentio 1 iis omnibus qui dixerunt hunc textum reemendatum pla- 
cere et progressum evidentem manifestare quoad textus priores . 2 Spe- 
ramus nunc illum cum labore ... 3 Patrum conciliarium in meliorem ac 

definitivam formam redactum iri et approbari cum illa unanimitate quae 
iure meritoque ab omnibus exspectatur. 

Ad hunc effectum assequendum necesse est ut firma sit ac stabilis ... 4 
ratio procedendi ... 5 : ex rationali ... 6 probatione ad eius concordantiam 
cum revelatione. 

Ad hunc etiam effectum assequendum a nobis firmiter standum erit 
conceptui sociali iuridico iuris ad libertatem religiosam, qui obiective 
in hoc consistit quod ita disponuntur relationes inter personas et com- 
munitates ut ne quis 7 impediatur ab assensu et cultu personali et sociali, 
ne quis 8 cogatur, secundum normas 9 iuris naturalis. 

Si firmiter sistitur in hac 10 formali ratione iuris ad libertatem reli- 
giosam, exprimetur fons universalis minimus (affirmation universelle 
minimum) qui ab omnibus retineri potest . n Et sic vitare possumus 12 
quaestiones difficillimas 13 de arctiore nexu inter Statum et religionem et 
de valore doctrinali 14 talis ac talis religionis relate ad veram religionem. 
In his intricatis quaestionibus non potest ingredi Concilium in hac limi- 
tata declaratione , 15 Sufficit ut affirmetur non esse quaestio de 16 chri- 
stiana libertate, cuius doctrina integra remanet aliunde , et quaestiones 
alias relinquat apertas ulteriori disquisitioni , 17 

Sed accuratius deberet tractare 18 de fundamento iuris illius ad liber- 
tatem religiosam. Secunda paragraphus pag. 8, quae est quasi cardo totius 
argumenti, non sat explicitat omnes aspectus illius dignitatis humanae 
personae. Melius esset si, sub hoc respectu, concordantia statueretur cum 
schemate Xllf, quod hac de dignitate personae humanae 19 etiam lo- 
quitur ... 20 

Revera dignitas personae humanae, in quantum puro rationis lumine 
perspicitur, centrum dicit agnitionis volitionis et amoris quod transcen- 
dit omnes alias creaturas inanimatas vel viventes et 21 est aliquid sacrum. 
Et hoc includit autonomiam simul ac ... 22 capacitatem distantiae inter 
seipsum, suas tendentias ,.. 23 influxus sociales suosque proprios actus. 
En proprium mysterium dignitatis personae humanae. 

Fatendum tamen insistendam totius schematis ad aspectum perso- 
nalem, qua individualis est™ non sufficiens praebet aequilibrium dignita- 
tis 25 personae. Magis et magis positive loquendum esset de natura sociali 
personae humanae. At 26 cum de hac natura sociali loquitur textus no- 
ster, nimis timidus apparet et eius formulatio videtur inadaequata. In- 
terna actio hominis ... 27 dicitur esse « primaria », et hoc iustum. Sed 
quomodo qualificabitur eius externus effectus et socialis manifestatio? 
Vocabulum « secundaria » esset aequivocum. In hac perspectiva con- 
ceptus hominis nimis exclusive insistat 28 in aspectu personali existentiae 
humanae et, dum mentionem facit aspectus socialis, nunquam dicit 29 

aspectum illum esse partem constitutivam dignitatis humanae personae. 
Homo non est tantum capax intelligendi, volendi, amandi per seipsum, 
est etiam capax relationis structuralis cum aliis personis. In hac relatione 
constituitur etiam homo, et non tantum in actibus eius intimitatis li- 
berae , 30 

Expediret igitur ut in nostro textu non tantum sermo fieret de aspectu 
sociali ... 31 ut limites exprimantur iurium societatis in personam (vide 
relationem, pag. 44 ... 32 ) vel ut vindicentur iura personae in societate 
(vide n. 3, pag. 7 ... 33 ; pag. 8 ... 34 ; n. 6, pag. 11 ... 35 ). Optatur in hac 
parte textus magis positivus ubi exprimatur ille aspectus socialis existen- 
tiae et dignitatis humanae, qui? b si non principaliter hic tractatur, nun- 
quam tamen in oblivionem versetur et semper in iustum aequilibrium 
praesentetur. 

Et hoc 37 permitteret exprimere officia ab hoc respectu 38 sociali pro- 
manantia in exercitio libertatis personalis , 39 non excepta libertate ... 40 
religiosa. 

Hoc etiam daret occasionem, in formidanda partitione totius no- 
stri mundi, manifestandi transcendendam positionis 41 Ecclesiae quae ... 42 
salvat integrum hominem, et individuum et socialem, et facit ex utroque 
unum, sub eodem respectu dignitatis personae humanae.® 

Emendationes cum hoc aspectu concordantes tradam scripto se creta- 
riae generali " Dixi. 


In textu scripto tradito-. 1 Consentio. 2 prae textibus prioribus. 

3 omnium. 4 teneatur. 5 qua schema utitur. 6 scii. 7 nemo. 

8 nemo. 9 salvis normis. 10 illa. 11 poterit. 12 poterimus. 

13 intricatas. 14 proportionato. 15 In his enim quaestionibus nostra bre- 
vis declaratio non potest ingredi. 16 hic de sic dicta. 17 prout revelatur 

in Sancta Scriptura et cuius doctrina remanet aliunde integra et dicatur has quae- 
stiones apertas manentes relinqui ulteriori inquisitioni. 18 tractari. 19 deest. 
20 (cf. nn. 13-14-15-16). 21 in hoc mundo. Persona sic intellecta. 22 ten- 
dendam ad verum et bonum, simul ac consequentem. 23 spontaneas. 24 in 

aspectu personali, qua distinguitur ab omni alio. 25 in fundanda dignitate 

humanae. 26 De facto. 27 quae promanat ex eius libera intimitate perso- 
nali. 28 insistit. 29 affirmat. 30 ex eius liberae intimitatis proma- 

nantibus. 31 personae humanae. 32 n. 2. 33 linn. 24-30. 34 linn. 

10 s. 35 linn. 24-25. 36 humanae ut personam constituens. Qui aspectus. 

37 Quae aequilibrata praesentatio. 38 ex hoc aspectu. 39 religiosae. 

40 in re. 41 deest. 42 veram defendit omnis hominis transcendentiam. 

43 deest. 44 deest. 

Emendationes additae : 

Pag. 7, n. 3, linn.fl 24 s., post « assensu nempe personali » addatur sine puncto 
sed tantum cum commate: « sed etiam in dialogo cum aliis, sive per magisterium 

seu institutionem, sive per simplicem communicationem», Quae secunda exigentia 
fundatur in eadem dignitate personae humanae quae est etiam socialis ex natura sua. 

Pag. 8, linn. 10-25 reficiatur ut vitetur illa distinctio inter internum et manife- 
stationem externam, cuius una esset primaria, altera « praeterea ». Ceterum in hoc 
referatur ad meam emendationem iam scripto traditam secretariae generali pag. 3-4. 

Pag. 11 ad n. 6 referatur ad emendationem propositam in meo textu pag. 8. 


10 

Exc.mus P. D. SALVATOR BALDASSARRI 
Archiepiscopus Ravennatensis 

Venerabiles Fratres , 

Episcopis Regionum /Emilianae et Flaminiae (viginti episcopi) quo- 
rum nomine loquor, haec de schemate declarationis de libertate religiosa 
dicenda videntur: 

Profunda persuasione et firma conscientia declarationem conciliarem 
de libertate religiosa pro possibili, immo et pro necessaria habemus. 

Intellectus nempe christianus, ope revelationis illustratus, clare videt 
libertatem actus fidei absolutam exigentiam esse Dei, qui vult veros ado- 
ratores in spiritu et veritate ... 1 ; itemque absolutam exigentiam Matris 
Ecclesiae quae, dum coram quavis societate et publica potestate plenam 
libertatem sibi vindicat, tum filios liberos gignere vult. 

Extra autem ordinem revelationis et fidei, libertas religiosa — at- 
tenta dignitate personae humanae et pacifica civium conviventia — exi- 
gentia fundamentalis est cuiusvis reipublicae bene ordinatae. Libertas 
ergo religiosa firmiter tutanda est iure positivo in omnibus societatibus 
politicis, catholicis et non catholicis, pariter pro omnibus hominibus et 
pro omnibus religionibus. 

Quod scii, supra dictum est, perspicue et sine ulla reticentia asserere 
oportet, non solum contra novas aggressiones quibus libertas religiosa 
periclitatur, sed hodie praesertim, cum in hominibus bonae voluntatis 
profundior huius libertatis sensus et conscientia viget. 

Nunc autem, quamquam propositum schema supradictis exigentiis 
substantialiter satisfacit, in textu tamen prout exstat, aliqua remanent 
quae, nisi corrigantur, non solum optatae maiori perfectioni obstant, sed 
ipsius declarationis sensum pervertere eiusque vim graviter extenuare 
possunt. 

1. Contra multorum Patrum animadversiones declaratio primo et 
praecipue in argumentis ex ratione desumptis fundatur. Atqui proprium 
Concilii est non sensus communis argumenta, sed verbum Dei propo- 

nere: hoc enim fideles legitime exspectant, hoc etiam homines qui extra 
Ecclesiam sunt a nobis audire cupiunt. Aliter, dialogus ipse cum illis ad 
nihil aliud reducitur nisi ad inutiles repetitiones verborum alterius col- 
locutoris. 

Sed et ipsa argumenta quae tali modo sumuntur, in schemate non 
adeo profunditatem et maturitatem sapiunt. Nec mirum: huius enim 
doctrinae ... 2 expositio nova recensque est in Ecclesia. Sed proculdubio 
ipsi laici exculti primi harum probationum exiguitatem agnoscent totam- 
que rerum connexionem fragilem esse videbunt. 

Unius verbi gratia, gravissimae difficultates — sub respectu sive 
iuridico sive philosophico — obstant quin libertas religiosa ius subiecti- 
vum stricto sensu dicatur in ordine iuris positivi. Rationes sane in para- 
grapho octava et sequentibus additae ex revelatione sumuntur, sed rem 
totam peiorem ac minus perspicuam saltem 3 reddunt. Cum enim struc- 
tura ipsa schematis evidenter in argumentis alius ordinis — rationalis 
scii. — innitatur, verba revelata hic addita nequeunt cum ceteris bene 
componi, aut aliquam probationem adducere ad ea quae in priori parte 
specifice adfirmantur. Nemo enim est qui non videat libertatem evange- 
licam omnimodo aliam esse ac libertatem religiosam de qua in schemate 
agitur, sed nostrum schema in citationibus vel textibus 4 saepe saepius 
confundit et propterea varii textus exegetice 5 non sunt absolute pro- 
bativi. 

Nostro iudicio, sic potius procedendum erit. Primo simpliciter adfir- 
manda est ut in revelatione fundata absoluta exigentia libertatis actus 
fidei. Secundo in personae humanae dignitate — non tantum quatenus 
in seipsa sumitur sed potius relate ad boni communis exigentias in socie- 
tate pluralistica — rationaliter fundari potest libertas religiosa proprie 
dicta pro omnibus hominibus et confessionibus. 

2. Secunda contra schema prout exstat gravis animadversio est quod 
ibi principium ordinis publici quasi absolutum quoddam ponitur — quod 
non est simpliciter verum — et sub hoc respectu limites libertatis reli- 
giosae signantur; sed haec observatio iam facta est ab aliis Patribus, 
quapropter ultra progredior. 

Denique 3. Et haec suggerere liceat: ab hac declaratione pro libertate 
religiosa longe abest intentio plenam potestatem magisterii aut regiminis 
ecclesiastici coarctandi, aut denegandi facultatem Ecclesiae poenas spi- 
rituales suis fidelibus comminandi, dummodo hoc fit secundum Evan- 
geliumf 

Hoc autem, nostro iudicio, et in declaratione clarum , ad evitanda 
aequivoca, 1 dicendum est, cum ipsa declaratio — ut intendo 8 — non 
intendat nisi ordini positivo reipublicae negare facultatem iuridice coarc- 

tandi actus religiosos sive singulorum sive communitatis, aut discrimina 
inter cives faciendi pro diversa eorum confessione religiosa. Gratias. Dixi. 


In textu scripto tradito-. 1 (cf. Io. 4, 23-25). 2 explicita. 3 deest. 

4 deest. 5 deest. 6 hoc enim, si secundum Evangelium fit, certo veram 

libertatem religiosam non minuit. 7 deest. 8 deest. 


11 

Exc.mus P. D. LEO ARTURUS ELCHINGER 
Episcopus tit. Antandrinus, eoad, c.i.s. Argentoratensis 

V enerabiles Patres, 

Tantummodo tres observationes modeste proponere vellem circa 
schema, quod, in genere valde placet. 

1. Cum schema non tractare intendit, per modum doctrinalis con- 
stitutionis, de doctrina specifice christiana circa libertatem, sed tantum- 
modo — sicut iam dictum est — per modum declarationis ad mun- 
dum, de libertate civili in re religiosa, iustificatio biblica et theologica 
tertiae partis aliqualiter extranea apparet, et, ut magis praecise dicam, 
formaliter non respondens obiecto proprio huius declarationis. 

Insuper, prout stat satisfacere nequit homines, tam credentes quam 
non credentes, tam philosophos quam theologos, difficiles quoad veri- 
tatis investigationem. 

Genus litterarium, ut dicunt, declarationis ad mundum universum 
talem investigationem scientificam non requirit, sed, e contra, brevem 
et omnibus apertam affirmationem postulat, quae rationibus mere natu- 
ralibus et iuridicis innititur. Nonne Ecclesia fuit, est et remanere debet 
etiam custos et tutrix iuris naturalis? 

Sufficiens esset adiungere pro credentibus, quod positio ista sche- 
matis omnino consentit cum ratione agendi ipsius Domini Iesu et cum 
fontibus revelationis. 

2. Vitandum est ne, occasione huius declarationis, Ecclesia ansam 
praebeat accusationi alicuius opportunismi. 

Ad hoc vitandum, affirmare deberemus in n. 2 quod ius, in nostro 
textu postulato in favorem valorum religiosorum, se analogice extendit 
ad omnes valores sic dictos « transcendentales ». Propterea inserendum 
esset in textu quod optime dixit episcopus relator, in n. 7 relationis 
suae, pag. 46 fasciculi de libertate religiosa. Dixit: omnia principia qui- 

bus innititur libertas religiosa « valent in iis omnibus, quae ad hominis 
animi bona spectant, qualia sunt, e. g. veritatis inquisitio ... cultus scien- 
tiarum atque artium, etc. ». 

Nisi hoc aliquo modo proponatur, semper dubium remaneret apud 
multos non catholicos, de Ecclesiae sinceritate. Multi enim contendunt 
quod Ecclesia doctrinam hanc de libertate religiosa statim relinqueret, 
si, ulterius, situatio generalis politica forte in beneficium novae domi- 
nationis eius, quam theocratiam vocant, denuo verteretur. 

3. Declaratio nostra, per modum conclusionis, fraterna invitatione 
ad omnes communitates religiosas se vertere deberet, ad omnes socie- 
tates quae culturam humanam fovere intendunt, ad omnes homines bonae 
voluntatis, ut omnes simul, concordi studio, defendant et promoveant 
ius personarum et communitatum ad libertatem religiosam, et hoc sine 
discriminatione inter diversas religiones, culturas, stirpes vel civitatis 
formas — nunc et in futurum. Dixi. 


12 

Exc.mus P. D. ABILIUS DEL CAMPO Y DE LA BARCENA 
Episcopus Caiaguritanus et Calceatensis-Logrognensis 

Venerabiles Patres , 

Etsi prioribus perfectior, textus reemendatus eodem tono eademque 
linea generali ac praecedentes decurrere videtur. In ipso non pauca occur- 
runt quae vitanda aut corrigenda apparent. Aliqua quoad « orientatio- 
nem et lineam generalem » breviter 1 indicabo ... 2 

I. Declaratio Natur alismum humanisticum vel Humanismum natu- 
ralistam sapere videtur. In textu saepe mentio fit de « dignitate personae 
humanae » eaque proponitur tanquam radix et fundamentum « iuris » 
ad libertatem religiosam cuilibet hominum concessi aut concedendi . 3 
Haec vero ratio agendi et argumentandi periculosa mihi videtur ... 4 

Etenim a) nullibi dicitur nec explicatur, quod sciam f quae et qualis 
sit vera dignitas personae humanae quidque ipsa reapse importet. Ex 
contextu apparet debere intelligi de dignitate naturali personae ut sic, 
quae nempe ex ipsa natura humana derivatur et procedit. Nunc autem 
in actuali statu historico humanitatis vel, ut accuratius theologice sermo 
fiat, in praesenti et actuali oeconomia salutis ... 6 , cum de dignitate per- 
sonae humanae sermo fiat, necessario attendatur oportet ad realitatem 
elevationis et sub luce ... 7 revelationis semper 8 necessario erit iudican- 
dum. Loqui ergo de dignitate personae humanae sub aspectu tantum 

naturali, prout de facto fieri videtur in declaratione, erit naturalismum 
humanisticum proponere vel humanismum naturalistam firmare. 

b) Mirum videtur in declaratione saepissime loqui de « iuribus per- 
sonae humanae », numquam vero de « iuribus Dei ». Quomodo autem 
in materia religiosa proclamari valeant iura hominis et oblivisci iura Dei, 
non intelligo ... 9 . Posita vero elevatione et necessaria consequenti reve- 
latione ipsius Dei, unam prae aliis viam determinantis, possibilitas illa 
pluralistica, ad ius quod attinet, stricte loquendo amplius homini non 
datur. A momento elevationis et revelationis initialiter et radicaliter 10 
nullum homini competit ius eligendi, sed officium imponitur acceptandi. 

c) Dato iure ad libertatem religiosam ex dictamine propriae con- 
scientiae desumpto, quid 11 dicendum de activitate missionali Ecclesiae? 
Nihil iam mirum si quidam, etiam inter ecclesiasticos viros, aperte 
hodie 12 scribant et loquantur contra praxim et systema evangelizationis 13 
Ecclesiae. Et recte quidem sic loquuntur, supposita doctrina de libertate 
religiosa. Qui enim in quieta et tranquilla possessione iuris est, v. g. 
infidelis quis in propria religione, sacram invocare potest inviolabilita- 
tem ne ab alio in sui iuris possessione turbetur. 

Liceat mihi nunc memorare 14 exceptionem illam de « duplici men- 
sura et criterio » Ecclesiae, ac si aliter et aliter Ipsa iudicet et loquatur 
et procedat, prout in maioritate vel minoritate sociali alicubi inveniatur. 
Ecclesia etenim non duplici sed uno semper criterio iudicat, non duas 
sed unam tantum applicat mensuram. Una enim est doctrina Ecclesiae, 
qua semper credidit et docuit ius et officium sibi soli et non aliis com- 
petere ubique terrarum fidem suam libere praedicandi illamque etiam 15 
a zizania defendendi, non quidem iure ab hominibus dato, sed ab Eo 
solo cui data est omnis potestas in caelo et in terra. Quod si aliquoties 
de facto tale ius urgeri non potest vel Ecclesia urgere non vult, hoc 
nullatenus erit nullo modo 16 ob defectum iuris sed ob difficultates prac- 
ticas in casu concreto datas. 

II. Ni fallor, argumentatio, quae schemati subiacet, magna ex parte 
fundatur et superstruitur in his duobus factis sociologico-religiosis: plu- 
ralitas religiosa in maiore parte societatum civilium nostrae aetatis et 
consequens libertatis religiosae agnitio et sollemnis proclamatio in plu- 
rimis 17 publicis Constitutionibus hodiernorum Statuum civilium. Ex 
hoc duplici facto, indubio utique sed particulari et concreto, transitus 
fit in argumentatione ad principium iuridicum, generale et absolutum, 
de iure ad libertatem religiosam a Concilio agnoscendo et proclamando. 

Quid dicendum? ,.. 18 Pluralitas religiosa est utique factum indubium 
in mundo hodierno, at lugendum sane et non canonizandum; qua ergo 

ratione adducitur tanquam fundamentum iuris ... 19 ? Neve dicas agi solum- 
modo de iure civili , simili modo ac in « Declaratione iurium hominis » 
ab O.N.U. factum; etenim a) Concilium non est Institutum quoddam 
iuridicum et iuridico-civile, etsi laude dignum ... 20 ; b) Concilium expo- 
nere et tradere debet non appetitiones hominum, sed iudicia et mentem 
Dei, quae in re religiosa non factis sociologicis certo certius lugendis, 
sed revelatione et magisterio Ecclesiae nobis patefiunt; c) dato, non 
concesso, factum pluralitatis religiosae fundare posse ius civile ad liber- 
tatem religiosam, hoc ad summum validum fuisset pro societatibus vel 
Nationibus de facto 21 reapse pluralistis, minime vero pro Nationibus 
quarum una sit fides catholica; d) non apparet qua ratione « agnitio et 
proclamatio libertatis religiosae » in publicis Constitutionibus ... 22 Sta- 
tuum ,.. 23 adduci possit tanquam argumentum declarationis conciliaris 
hac de re, etsi solummodo de opportunitate illius sermo sit 24 ; a saeculis 
enim non est auditum Constitutiones civiles connumerandas esse inter 
loca theologica et fontes e quibus Ecclesia catholica doctrinam suam 
haurire debeat. 

,.. 25 Veniamus ad 26 casum concretum: acatholico cuilibet, individuo 
vel coetui, ius conceditur in schemate 27 propriam fidem ore et scripto 
etiam inter catholicos publice docendi ... 28 ; quoniam ius et officium sunt 
correlativa, si acatholicus ius habet loquendi et docendi, catholicis offi- 
cium erit illum audiendi; iamvero catholici simul habent sacratissimum 
officium ... 29 et ius non audiendi, vitandi pericula in fide et ab illis fu- 
giendi; quomodo poterunt in praxi iura haec contradictoria harmonice 
conciliari? Quae praevalere debent? Quale vos confessarii in confessione 
consilium daretis? ... 30 

VI. De libertate actus fidei. Omnes nos persuasi sumus de libertate 
actus fidei. Nescio tamen an omnes intime persuasi simus de veritate 
illorum verborum, quae in n. 11 leguntur: « indoli ergo fidei repugnat 
ut, in re religiosa, quodvis genus coercitionis ex parte hominum adhi- 
beatur ». Notate terminos « quodvis genus coercitionis ». Eritne verum 
hoc? Quid ergo dicendum de nostro ambienti religioso 31 familiari? Quid 
de baptismo infantulis primis annis dato? Quid de educatione christiana 
filiorum? Quid de propitio ambienti sociali curando? Quid de thesauro 
christianitatis tot saeculorum decursu obtento quodque nunc laeto animo 
inconscienter forte 32 venumdari tentamus decreto brevissimo conciliari 33 ? 
Quid de nostris christianis simplicibus et rudioribus? Quid de massa 
fidelium? Certo, fides nequit violentia imponi, est enim actus psycholo- 
gicus et psychologia violentiam externam fugit. Attamen, violentia qua- 

dam suavi morali in ambiente propitio omnes nos quadantenus in- 
digemus. 

Conclusio. Haec unica: loco schematis reemendati, proponatur doc- 
trina Romanorum Pontificum a Pio IX ad nostra usque tempora; illo- 
rum enim verba nostris hisce temporibus applicari etiam possunt immo 
et debent. Dixi. 


In textu scripto tradito-. 1 deest. 2 Liceat primo hanc fidenter propo- 

nere sincerationem : Intime persuasus sum de inutilitate proponendi praesentes 
animadversiones generales. Secretariatus enim noster « firmissimus » apparet in 
proponendo, approbando et publicando textum reemendatum, quin observationes 
generales acceptet doctrinali textus orientationi contrarias, cum « principia ipsa 
declarationis — sic legitur in relatione (pag. 37, VIII, 1) — in textu emendato iam 
exposita, retinenda sunt, cum hoc sine dubio correspondeat menti longe maioris 
partis Patrum Concilii ». Curiosa affirmatio democratica libertatis! ... Attamen ad 
quietam conscientiae, quae etiam Patribus conciliaribus graves imponere potest 
obligationes, animadversiones quasdam generales, alias quoque inutiliter expositas, 
impraesentiarum iterabo. 3 deest. 4 Et fallaciis forte obnoxia. 5 deest. 
6 non amplius natura ut sic, nuda et pura natura, sed elevata et in statu superna- 
turali constituta consideranda est. In declaratione ergo sophisma latere videtur, 
dum confusio fit inter essentiam rerum qua talem et ipsarum statum historicum 
actualem ». Possumus quidem elucubrationem instituere de essentia et natura per- 
sonae humanae ut sic et in abstracto, de essentia personae in statu naturae pu- 
rae etc. etc. At haec omnia erunt simplices elucubrationes abstractae. Status enim 
naturae purae numquam exstitit a parte rei. Hinc. 7 elevationis. 8 nempe. 
9 Fortasse explicatio quaerenda sit in naturalismo de quo sub litt. A nuper dixi. 
Et merito quidem; si enim homo fuisset in statu naturae purae, solo rationis suae 
lumine duci, iudicare et agere debuisset. Posset tunc hanc vel illam aliam viam 
accedendi ad Deum libere eligere « pro suo quisque naturali consilio ». 10 deest 

11 Argumento e sola dignitate naturali personae humanae desumpto, nulla de 
eiusdem personae dignitate supernaturali et consequentibus officiis facta mentione, 
praeterquam quod Concilio indignum forte appareat, lata aperitur via indifferen- 
ti smo religioso. Quoniam enim dignitas personae humanae aequalis omnibus est, 
singuli homines suam possunt eligere religionem, quin ab aliis aliquomodo turbari 
possint, omnes enim religiones, quoad dignitatem et obligatorietatem, aequales fo- 
rent atque indifferenter unam prae aliam aequo iure homines sectare possent, quin 
ullo pacto ab aliis, utputa missionariis, possent induci ad unam vel aliam prae ceteris 
eligendam. Quid igitur tunc. 12 deest. 13 catechizationis. 14 d) de 

facto, in actuali ordine historico dignitas personae humanae non potest adduci tan- 
quam fundamentum ad proclamandum « ius ad libertatem religiosam », cum de re- 
ligione revelata sermo est. Nulla enim exigentia nullumque ius in persona humana, 
quaecumque sit eius dignitas, inveniri potest ad religionem revelatam. Hac de re 
hoc unum velim notare: Christiani ius ad professionem, et quidem liberam, propriae 
fidei religiosae non ex dignitate humana, sed ex intima ipsius doctrinae revelatae 
veritate supernaturali certo desumunt et reclamant, sicut et Ecclesia « ius ad 
praedicandum ubique terrarum » non ex gratiosa hominum conventione, sed ex 

mandato divini Fundatoris. Exinde sequitur nullam vim habere. 15 deest. 

16 deest. 17 diversis, plurimis, si placet. 18 Meo simplicissimo iudicio, 

huiusmodi argumentatio vitio laborat atque ut vitiosa reiicienda semper erit. Nos 
enim non de factis, sed de principiis, non de phoenomenis, sed de doctrina loqui- 
mur. Numquam vero facta et phoenomena principia et doctrinas, sed e converso 
principia et doctrina facta et phoenomena regulare debent, nisi in positivismum 
philosophico-iuridicum incidere velimus. 19 coram Deo et in conscientia? 

20 velut ONU. 21 deest. 22 plurimorum. 23 verbis saltem facta. 

24 deest. 25 III. Ab initio usque ad finem schematis frequentissime sermo 

fit de iure ad libertatem religiosam illudque tam pro individuis quam pro communi- 
tatibus religiosis solemniter proclamatur. Notate pro nunc terminum « ius ». Eritne 
verum hoc? Qua ratione de iure loqui liceat hac in re? Ius est facultas inviola- 
bilis ad aliquid praestandum, agendum vel omittendum. Ius est terminus correla- 
tivus, cui necessario correspondet officium. Ius nemini affirmari potest, quin simul 
affirmetur officium in alio. Quod ergo iure uni competit, ab alio exigi potest prae- 
standum, exigentia enim in alium et ab alio de essentia iuris est. Dum ergo et in- 
dividuis et communitatibus religiosis ius ad libertatem religiosam solemniter conce- 
ditur, quae et qualis et coram quo illis datur exigentia? in quem et coram quo? 
in Deum et coram Deo, an solummodo in homines et coram hominibus? Fortasse 
nimium sit loqui de exigentia in Deum, quid enim poterit homo a Deo exigere? 
Restat ergo ut de exigentia in alios homines unice intelligatur. Quando igitur cui- 
libet hominum conceditur ius ad libertatem religiosam, eo ipso et insimul datur 
inviolabilis facultas exigendi ab aliis concivibus recognitionem talis libertatis et 
praestandi officium correlativum iuri illi concesso. 26 Demus. 27 deest. 

28 (cf. schema pag. 12, lin. 5). 29 simul. 30 IV. Declaratio de libertate 

religiosa fovet subiectivismum religiosum. In schemate conscientia propria institui 
videtur arbiter et iudex in materia religiosa. Iudicium vero conscientiae quid sub- 
iectivum est, personale et proprium; poterit ergo quilibet hanc vel illam aliam reli- 
gionem publice profiteri, acceptare vel respuere pro consilio suo, quod erit subiecti- 
vismum religiosum adstruere. Quis enim unquam poterit alium de falsitate suae reli- 
gionis arguere? V. Declaratio de libertate religiosa theoriae favet sic dictae de « mo- 
ralitate situationis ». Religio et moralitas intime connectuntur, cum nec religio 
sine moralitate nec moralitas sine religione dari queant. Si ergo « ius » ad liber- 
tatem religiosam proclamatur, « ius » etiam ad libertatem in moralitate procla- 
metur oportet. Quod si fiat, quis deinde de immoralitate loqui poterit? quis haec 
vel illa alia prohibere et condemnare? quo iure naturae? Verum quis poterit ius 
naturae in plurimis determinare? Loquantur qui in certis regionibus ministerium 
suum exercent. Hac in re duo vellem ultimo notare: 1. In declaratione negatur 
Statibus vel minima competentia in re religiosa, dum e contra illis aliqualis conce- 
datur competentia in re morali, quando ipsis conceditur facultas restringendi pu- 
blicam religionis professionem, si quid contra moralitatem in tali cultu viderint; 
2. Curiosum et vere mirum est observare qualiter quibusdam in nationibus, in qua- 
rum Constitutionibus libertas religiosa proclamatur, prohibita de facto declarari 
quibusdam civibus aliqua, quae in propria horum religione certo permittuntur. 
31 deest. 32 deest. 33 deest. 

13 

Exc.mus P. D. IOANNES RUPP 

Episcopus Monoecensis 

V ener abiles Patres, 

Quod sit opportunum aliqua ponere de libertate religiosa omnino 
admitto. Haec tamen statim animadverto. Affirmatio clara normarum 
practicarum ac promotio dynamica boni communis universalis magis 
respondet ad quaesita et necessitates mundi hodierni quam cultus plus 
minusve antiquatus ac negativus libertatis theoreticae. 

Liberalismus, sub omni aspectu, a mente vere moderna, praesertim 
apud iuvenes, alienus est ubi omne quod pondus et momentum habet, 
nempe via vitae occidentalis (the Western way of life) nationalismus, 
communismus, socialismus, aliaeque ideologiae non tam libertatem ab- 
stractam fovent quam conspirationem multorum ad finem assequendum 
quem nobilem et iustum esse contendunt. 

Caveamus ne, si tam fuse de libertate sub aspectu praesertim nega- 
tivo scribimus / ea de christianitate iterum dicantur quae saeculo prae- 
terito de illustri ac nobili Monarchia catholica libenter asserebantur: 
« Semper serius nova cogitat, prava corrigit, mala eradicat », vel gal- 
lice: « Elie est toujours en retard d’une idee, d’une reforme, d’une 
revolution ». 

Itaque ne declaratio nostra remaneat sicuti est, potius dissertatio 
quam proprie declaratio, propono, ut pars II et III simpliciter deleantur, 
praesertim pars III ubi argumenta ex Scriptura desumpta saltem dubia 
videntur. Insuper propono ut septem puncta recenter a Consilio Oecu- 
menico Ecclesiarum Genevensi de libertate elaborata, de libertate reli- 
giosa, a nobis simpliciter admittantur. 

Breviter sensum septem punctorum expono. Primum punctum: 
Christiani eam libertatem civilem — agitur de libertate civili tantum 2 — 
quam sibi vindicant, omnibus hominibus competere agnoscant ac tutari 
velint. 

Secundum punctum. Qui ab una ad alteram religionem transit ius 
habet ad bona socialia, civilia, oeconomica vel politica omnino servanda. 
Idem valet de homine qui in propria optione religiosa vel a-religiosa 
permanere vult. 

Tertium punctum. Omnibus inest ius propriam fidem manifestam 
faciendi ac in scholis docendi ... 3 atque ad proprium cultum exercendum. 

Quartum punctum. Haec manifestatio fidei potest esse tam publica 
quam privata. 

Quintum punctum. Ius haberi debet ad communicandum cum mem- 
bris eiusdem societatis religiosae extra fines talis talisve nationis vi- 
ventibus. 

Sextum punctum. Normae libertatis religiosae internationales esse 
debent ita ut iura propria diversarum nationum ad has normas accom- 
modanda sint, in quantum fieri potest. 

Septimum punctum. Ordo publicus limites afferre potest exercitio 
libertatis religiosae. 

Quod si textum propositum in sua substantia salvare cupitis, haec 
tria animadvertere audeo: 

Prima animadversio. Quae de Magisterio in textu ponuntur omnino 
non sufficiunt. ... 4 Libertas catholicorum in hoc consistit quod, Dei adiu- 
vante gratia, de credibilitate ac credentitate facti revelationis divinae 
eiusque in Ecclesia transmissionis iudicare possunt; omnes e contra 
intelligunt ad magisterium pertinere de his quae reapse in doctrina 
catholica continentur, iudicare. 

Secunda animadversio. Hac de causa, quae in § 10 de modo agendi 
Christi et apostolorum habentur, etsi substantialiter vera, tamen uti 
leguntur, periculo non carent. Etenim in linn. 35 s. ponuntur: « Mi- 
raculis utique suis praedicationem suffulsit et confirmavit, ut auditores 
verbo suo fide haererent », quae aliquem fideismum sapiunt. Aliter in 
Vat. I can. 4, ubi damnatus est qui « dixerit in miraculis divinam ori- 
ginem religionis christianae rite probari non posse ». 

Ad libertatem ac dignitatem hominis pertinet quod non caeco in- 
stinctu etiam supernaturali ad factum revelationis ducetur, sed veris 
atque rationi consentaneis argumentis quae « rationabile obsequium » 
de quo S. Paulus, graece « XoyiKr\v» fovent. 

Tertia et ultima animadversio. Quae de potestate civili pagg. 8 et 9 
ponuntur non sufficiunt, uti optime hodie dictum est et alio modo, s ad 
doctrinam catholicam recte exponendam. 

Potestas civilis dicitur excedere limites suos si in ea quae ipsam 
ordinationem hominis ad Deum respiciunt sese immisceat. Haec miro 
modo cum littera art. 44 Syllabi {non dicitur !) coincidunt / ubi ponitur, 
quoad substantiam, in Syllabo art. 44 , 7 quod « civilis auctoritas non 
potest se immiscere rebus quae ad religionem, mores et regimen spiri- 
tuale pertinent ». Sed Syllabus, de quo cum timore et tremore loquor, 
prophetico quodam sensu motus, Statum totalitarium ante factum dam- 
nat qui contra leges Ecclesiae agit, non vero Statum qui leges Ecclesiae 
applicat. Ergo textus ad rem non pertinet. 

Insuper homo etiam in hoc mundo degens « non in solo pane 
vivit ». Ergo Status qui famem spiritualem subditorum ignorat ipsum 
ordinem terrestrem ac temporalem qui ei competit non recte intelligit 
ac laedit. 

Vera libertas, quae dignitas est hominis, animos nostros maxime 
gratos facere debet erga Status, nationes et populos, catholicos vel non 
catholicos, etiam laicos, qui ministris Evangelii adiumentum praebent. 
Dixi. 


In textu scripto tradito-. 1 agimus. 2 deest. 3 (gallice: enseigner). 

4 Si. 5 deest. 6 deest. 7 deest. 8 deest. 


14 

Exc.mus P. D. CAROLUS GARRET MALONEY 
Episcopus tit. Capsitanus, aux. Ludovicopolitanus 

V ener abiles Patres, 

Manuscriptum meum, ad tempus redimendum, libenter tradam 
secretariatui et attentionem vestram pro tribus tantum momentis rogo. 

1. Velim offerre demonstrationem « ad hominem », ut aiunt, sed 
magna cum caritate. In ipsa hac aula quaedam contradictoria in re reli- 
giosa prolata, sine dubio, sunt. Ergo quaedam erronea dicta sunt. Nunc 
quaero: ex quonam iure locuti sunt isti qui errorem protulerunt? Re- 
spondeo: non ex iure veritatis neque ex iure erroris: ex iure personali- 
tatis, ni fallor, Patrum Concilii. 

Et pari ratione errantes in re religiosa in mundo non debent loqui 
vel agere ex fundamento erroris vel veritatis sed ex iure personalitatis 
a Deo datae, ex iure vel facultate, melius, liberi arbitrii a Deo datae et 
ideo toto caelo distant haec duo: errantem iure agere vel iure omittere 
actionem debitam aut dicere errantem agere cum iure immunitatis a 
coercitione. 

2. Ex orationibus, mihi videtur obicem conciliationis in hac re esse 
in hoc quod non omnes unanimiter accipimus rationem praecisam huius 
declarationis de libertate religiosa. Ratio cur non loquimur de positivo 
iure agendi in re religiosa est haec, ni fallor: volumus loqui de re quam 
in communi cum tota familia humana habemus et ideo non possumus lo- 
qui neque ex Scriptura neque ex aliis rebus sed debemus loqui, ut melius 

loquimur, ex ratione personalitatis a Deo datae. Hoc consonat placitis 
decreti de Oecumenismo ut dicitur quod oportet quod nos sumamus 
res quas in communi cum aliis fratribus seiunctis cum aliis hominibus 
possumus promovere ad bonum communem, ad moralitatem publicam, 
ad pacem fovendam et ita porro. 

Tandem, et maximi momenti est hoc: nocte praeterita Auditores et 
Auditrices nostri convenerunt et, post discussionem, a me petierunt ut 
vobis communicem hoc votum unanime: « Omnes Auditores et Audi- 
trices doctrinam schematis de libertate religiosa approbant. Praeterea 
promulgationem eius maxime cupiunt ». 

Votum hoc ego, pro mea parte, commendo. Dixi. 


Textus scripto traditus : 

Ad tempus redimendum, manuscriptum meum Secretariatui libenter tradam 
et attentionem vestram pro tribus tantum momentis rogo. 

1. Primo velim demonstrationem « ad hominem », ut aiunt, offerre sed hoc 
facio magna cum caritate. In ipsa hac aula, quaedam vere contradictoria prolata sunt. 
Ergo, ex necessitate, quaedam falsa dicta sunt. Nunc quaero: Ex quonam iure lo- 
cuti sunt illi qui errores protulerunt? Respondeo, certo non ex iure erroris neque 
ex iure veritatis, sed ex iure personalitatis Patris conciliaris. 

Pari ratione, in subiecta materia is qui errat non agit ex iure erroris sed ex 
iure personae humanae. 

Haec duo toto caelo distant: Ius agendi vel ius omittendi actionem debitam, 
ex una parte, et ex altera parte, ius ad immunitatem a coactione, in agendo. Est 
hoc ultimum quod approbamus. 

2. Spectatis omnibus quae in aula dicta sunt, mihi videtur obicem, quae con- 
ciliationem opinionum impedit, partim in hoc esse: Non omnes accipiunt rationem 
formalem secundum quam redacta est nostra Declaratio. 

Ratio haec, ut mihi videtur, sic exprimi potest: Maxima ex parte volumus 
loqui de iure quod communiter cum fratribus seiunctis, immo cum tota familia 
humana, habemus. Ergo loquimur de iure personae humanae ad immunitatem a 
vi physica, a coercitione, et a coactione, in re religiosa intra debitos limites. 

Et hoc consonat cum placitis Decreti de Oecumenismo, ubi laudantur actiones 
communes Christianorum vel omnium hominum quae tendunt ad bonum commune 
promovendum, ad moralitatem publicam stabiliendam, ad pacem fovendam, etc. 
Praeterea, velimus vocem efferre quae aliquo saltem modo a saecularistis audiatur. 
Ergo de iure loquimur quod ex analysi personalitatis humanae eruitur, potius quam 
de iuribus revelationis divinae. 

3. Tandem maximi momenti est ut hoc dicam: Nocte praeterita Auditores et 
Auditrices nostri convenerunt et, post discussionem, hodie a me petierunt ut vobis 
communicem hoc votum unanime. 

Omnes Auditores et Auditrices doctrinam schematis de libertate religiosa ap- 
probant. Praeterea, promulgationem eius maxime cupiunt. 

Hoc votum, pro mea parte, ex corde commendo. Dixi. 

Emendationes additae: 

Pag. 6, lin. 21: Possibilitas aequivocationis tollitur, si dicitur «aequi aesti- 
mare » potius quam « aequ<? aestimare ». 

Pag. 7, lin. 9: Num dicere volumus « incommutabilem » potius quam simpli- 
citer « immutabilem »? 

Pag. 7, linn. 11-12: Meo iudicio, verius omittitur verbum « semper », quia 
aliquando homo simpliciter non percipit. 

Praeterea, in quantum loquimur de naturali perceptione sine beneficio Revela- 
tionis et Magisterii Ecclesiae, forte adhuc verius diceremus: « Dictamina vero huius 
legis divinae homo percipere et agnoscere potest mediante conscientia sua; ... ». 

Pag. 7, lin. 17, in fine huius alineae, aut lin. 21 in fine periodi, opportune 
poneretur referentia ad notam huiusmodi: « cf. infra ad n. 13 ». Ita, forte, minui 
possunt querelae de conscientia catholica informanda. 

Pag. 7, linn. 31-33: Obvium est consensum interiorem sensu stricto cogi 
non posse. Sed potestas publica subditum aliquando exterius cogit ad obligationes 
suas adimplendas, renitente conscientia. E. g., civis cogitur taxas solvere pro iusta 
defensione patriae, etiamsi ipse ex conscientia obiiciat contra arma militaria. 

Forte, lin. 33 addi oportet aliquid huiusmodi: « dummodo iura aliorum gra- 
viter non periclitentur » vel « dummodo iura aliorum detrimentum grave exinde 
non capiant ». Secus, verba « in re religiosa » arctius quam « in rebus conscien- 
tiae » accipiantur oportet; quod non videtur indicari in schemate. 

Pag. 8, linn. 19-21: Num melius legeretur: « ut homo internos religionis actus 
aliquando manifesta modo sociali, seu actibus externis, etc. ». 

Pag. 10, lin. 23: Omittatur verbum « iniusta », quod intimare videtur quae- 
dam media esse iusta; quod falsum est. 


15 

Exc.mus P. D. CUSTODIUS ALVIM PEREIRA 
Archiepiscopus de Lourenqo Marques 

Cum iam alii em .mi ac rev.mi Patres dixerunt quae dicere velim, 
ad secretariam iam folia transmisi. Tria tantum brevissime dicam; 

1. Verba pag. 7, linn. 24-30, a Concilio Oecumenico, mihi videtur, 
dici nequeunt. Nam error eodem modo ac veritas tractatur. 

2. Pag. 8, lin. 22: « Iniuria fit, etc. »: nequaquam! Iniuria fieret 
Ecclesiae si haec verba scriberentur. Intelligi omnino non possum quo- 
modo Ecclesia, mater et magistra veritatis, in eadem linea se collocari 
debeat ac aliae religiones. 

3. Pag. 12, linn. 4-23: mirandum omnino quomodo haec verba in 
documento conciliari proposita sint. Si ita a Concilio declaratur, idem 
est ac mundo annuntiare Ecclesiam catholicam unam ex tantis esse et sim- 
pliciter aequalis: absonum! 

Quae tamquam explicationem in pag. 47 dicta sunt nihil probant. 
Dici quidem possunt opiniones non veritas acquisita et probata. Et dixi. 

Textus scripto traditus-. 

I. - Pag. 6, lin. 7. « Privatim et publice » supprimendum est, quia a) non est 
necessarium ad claritatem textus; b) quia exercitium publicum cuiusque religionis 
inducit ad indijferentismum, defectum essentialem schematis et mihi videtur con- 
trarium doctrinae traditionali, quae, decursu saeculorum, semper distinxit inter 
veritatem et errorem. 

« Ite, docete omnes gentes » intelligi tantum potest de veritate. 

Adiunctio facta in schemate, relate ad primam redactionem est manifestatio 
spiritus aliquorum ven. Patrum, qui per « fas et nefas » de libertate loquuntur. Ut 
in re tanti momenti cum maxima libertate procedatur, cautum saltem sit ut exco- 
latur votum singulis casibus. 

Declaratio de qua in linn. 16-27 est aliquid curiosum. Claudit ianuam antea 
apertam. Si quis habet ius stricto sensu quomodo potest, alias, obligari ad contra- 
rium? significat, ergo, ius ante dictum non esse stricto sensu intelligendum, sed 
tantum quantum conscientia petit. Reprobat (et hoc est verum) omnem oppres- 
sionem. 

Videtur in schemate metum existere distinguendi inter veritatem et errorem. 
Hoc est falsum oecumenismum et contra sensum Ecclesiae. 

II. - Pag. 7, linn. 24-30. Haec certe dici nequeunt a Concilio, quasi homines sine 
peccato essent et omnes sancti... Error in eodem modo ac veritas tractatur. 

Pag. 8, lin. 6, omnino tollatur illud « privatim et publice » propter rationes 
supra allatas. 

Eadem pag. 8, lin. 22, « iniuria etc. »... Nequaquam. Iniuria jit Ecclesiae, si 
haec verba scribuntur. 

Agnoscit Ecclesia libertatem internam, quia conscientia est « sanctum sancto- 
rum », in quo nemo potest introire nisi solus Deus. 

Agnosci non debet (mihi videtur) libertatem externam propter malitiam huma- 
nae naturae et malum exemplum hominibus debilioris ingenii vel culturae. 

Intelligere omnino non possum quomodo Ecclesia, mater et magistra veritatis, 
in eadem linea se collocari debeat ac aliae religiones. Hoc est absonum. 

Pag. 10, linn. 5-10: « exercitium ergo religionis »... Tollatur vel scribatur « in- 
ternum ». Societas ius habet protegendi ab errore subditos suos. Ergo externe 
potest (debet!) aliquod cultum prohibere, scilicet falsum cultum. Si quis dixerit 
societas civilis non esse magistra cultus, ecce indijferentismum, scholium terribile 
huius schematis. 

Pag. 11, lin. 22: addendum «internam» vel «super enuntiata». 

Pag. 12, linn. 4-23: Mirandum omnino quomodo aliquis catholicus haec scri- 
bere potuit. 

Si ita a Concilio declaratur idem est ac mundo annuntiare Ecclesiam Catholi- 
cam unam ex tantis esse, aliis aequalem. Hoc est absonum et contra fidem. 

Si quis me exaggeratum dicat, in mente habeat consectaria huius doctrinae. 

Quae tamquam explicationem pag. 47 dicta sunt nihil probant, vel melius, 
hoc tantum: aliqui Patres velle per fas et nefas, proprias ideas aliis imponere. 

III. - Totum caput ad pauca verba reduci poterat et deberet. 

Ad quid haec tam longa dissertatio. Nunquam Ecclesia aliter egit ac si actus 
fidei esset omnino liber. Ignoro quid sibi vult talis erudita dissertatio. 

IV. - Conclusio. Pag. 19. Propter rationes allatas tollenda sunt verba « pri- 
vatim publiceque ». 

Optandum est (et esset nobilior pro Concilio) ut totum schema reduceretur ad 
aliqua principia, quibus clare enucleetur: 

a) actus fidei esse omnino liber et nemo potest coegeri ad actum fidei vel 
aliquam religionem amplectendam. 

b) Religio catholica romana ex historia probatur esse unicam veram, ideo- 
que privatim et publice libere est colenda et propaganda, independenter ab omni 
potestate civili. 

c) Propagatio aliarum religionum non esse ius, sed potest tolerari gravibus 
causis, non approbari. 

d) Nemo, propter proprias convictiones religiosas, est persequendum vel 
iuribus civilibus privandum. 

e) Alia similia et magni momenti. 


16 

Exc.mus P. D. PRIMUS GASBARRI 
Episcopus tit. Thennesiensis, adm. ap. Grossetanus 

Venerabiles Patres, 

Theoria iuris ad libertatem religiosam excludit theoriam tolerantiae 
religiosae quatenus hodierna conscientia historica excludit sensum clas- 
sicum personae humanae. Revera fautores iuris, cum arguuntur a fau- 
toribus tolerantiae de erroribus doctrinae, nempe neoliberalismo, subiec- 
tivismo, relativismo, indifferentismo, existentialismo, ethica situationis, 
irenismo, contendunt huius generis accusationes destitui fundamentis eo 
quod hodiernus status quaestionis est de iure hominis historici sensu 
quo ius asserit immunitatem a coercitione. Fautores libertatis religiosae 
proferunt imaginem libertatis sui generis, nempe quae consequatur histo- 
ricam necessitatem nostrae aetatis. Recusant igitur categoriam optimi et 
categoriam tolerantiae, thesim et hypothesim, urgentes momentum in- 
stantis contextus historico-socialis. Iuxta eorum theoriam, libertas ex- 
terna religionis coniungitur iure suo libertati conscientiae, scii, quatenus 
persona humana essentialiter est historica et socialis. 

Quare non est loquendum de conscientia erronea vel non, neque de 
iure conscientiae erroneae vel de tolerantia, cum hae aliae sint quaestio- 
nes. Unice loquendum est de libertate religiosa ut parte integrali amplio- 
ris notionis iuridicae libertatis. Ageremus enim hominis dichotomiam, 
vel speciem quamdam kantismi, seiungentes existentiam hominis inte- 
riorem ab eiusdem existentia historico sociali. Libertas conscientiae et 
libertas religiosa sunt elementa constitutiva integritatis et dignitatis per- 

sonae humanae socialis. Talem hominem historicum et socialem recla- 
mant metaphysica ipsa hodierna personae humanae; doctrinae politicae 
huius temporis quae postulata christiana pessumdederunt; disciplinae 
historicae quae, post graves tot saeculorum vicissitudines, tandem in 
theoriam iuris ad libertatem religiosam effloruerunt. 

Argumentis brevi comprehensis quae quaestionem de iure ad liber- 
tatem religiosam, prouti in praesenti communiter proponitur, spectant, 
animadvertere velim 1 ab his non abstrahere textum reemendatum sche- 
matis. 

Etenim, in pag. 5, lin. 8, affirmat: « Ad has animorum appetitiones 
(nempe libertatis, praesertim religiosae) diligenter attendens, Ecclesia 
sibi proponit discernere quantum sint veritati et iustitiae conformes »; 
deinde, ibid., lin. 15: « Vaticana Synodus declarat ius ad libertatem reli- 
giosam esse revera fundatum in ipsa dignitate personae humanae »; et 
in pag. 6, lin. 9: « Insuper declarat huiusmodi ius in iuridica societatis 
ordinatione ita esse agnoscendum ut ius civile evadat »; tandem in pag. 19, 
lin. 4: « Libertatem autem religiosam in plerisque constitutionibus iam 
ut ius civile declarari »; id quod, in eadem pag., lin. 13, Sacra Synodus 
tamquam « fausta huius temporis signa laeto animo salutat ». 

Talis sententiarum progressus ambiguitate non caret, nam imparem 
includit duplicem notionem iuris. Nempe iuris, ut ita dicam iusti, scii, 
quod sit consentaneum iuri naturali, et iuris prouti apud modernos et 
Constitutiones civiles assumi solet, quod positi vismo iuridico est infec- 
tum. Ex hac confusione revera descendit conflictus inter fautores tole- 
rantiae religiosae et fautores iuris ad libertatem religiosam. 

Insuper, his admissis, alia via, redit famosa quaestio de iuribus con- 
scientiae erroneae, a qua Secretariatus pro Unione, mutato consilio, de- 
scivit. 

Nam, de facto, idem ius civile veritati et errori concederetur. Ius 
civile, cum sit ius, non potest praescindere a consideratione veritatis et 
erroris, seu iusti et iniusti, secus incideret in positi vismum iuridicum vel 
functionalismum existentialisticum, qui iustitiam, seu veritatis normam, 
dissociant a iure. 

Videtur, ad summum, schema nobis propositum reducere quaestio- 
nem de libertate religiosa ad facilem functionalismum iuridicum lega- 
lem qui gradatim generat indifferentismum religiosum, laicusmum, obiec- 
tivismum legalisticum, scii, omnia systemata quae conculcant verum va- 
lorem personae humanae. 

Tandem aliquando, quaestio huc redit: in positione iuridica in qua 
simplex ius civile unum idemque statuat pro omnibus, Ecclesia catho- 

lica aequaretur sectis religiosis. Sed, quaero, ius, etsi tantum sit civile, 
unum idemque esse potest pro religione vera et pro falsis religionibus? 

Fateor me assidue cogitantem de hac re nullum invenisse acceptabi- 
lius responsum doctrina catholica traditionali quae a documentis Ponti- 
ficum praebetur quaeque fundatur in iustitia uniuscuiusque iuris humani 
et civilis quod tamen, pro bono servando et fovendo, quandoque malum 
toleret. 

Consequenter, iuxta meam submissam opinionem, textus reemen- 
datus esset iterum emendandus, necnon schematis ipse titulus congruen- 
ter substituendus. Dixi. 


In textu scripto tradito-. 1 animadverto. 


17 

Exc.mus P. D. PAULUS HALLINAN 
Archiepiscopus Atlantensis 

Fratres in Christo, 

Textus reemendatus schematis valde 1 placet in genere. Pauca verba 
facere volo tantummodo circa eius doctrinam de extensione et de limiti- 
bus potestatis publicae in re religiosa. 

Est doctrina in se solida et nostris temporibus exacte accommodata. 
Nititur enim in doctrina Ecclesiae, recentius evoluta, de « Statu iuri- 
dico », sic dicto (quod anglice vocatur « constitutional government »). 
Late evolvit hanc doctrinam Pius Papa XII, quem secutus est Ioan- 
nes XXIII. Uterque Pontifex in hac re progressum authenticum doc- 
trinae catholicae perfecerunt. Qui vero progressus correspondet et ipsi 
veritati et intimis aspirationibus populorum per orbem, praesertim in 
nationibus quae recentius ad propriam suam independentiam feliciter 
pervenerunt. 

Radix huius conceptionis Status est dignitas personae humanae, ut- 
pote quae est, ut ait Pius XII, « vitae socialis... subiectum, fundamen- 
tum, finis ». Exinde sequitur, quod commune bonum maxime consistit 
in humanae personae servatis iuribus et officiis. Ulterius autem sequitur, 
quod potestas publica certis limitibus circumscribitur, qui primo deter- 
minantur eius officio tuendi et colendi iura humana et civilia. 

Haec generalis doctrina apte in schemate applicatur. Etenim, cum 
ius ad libertatem religiosam clare probetur esse ius in dignitate personae 
fundatum, potestas publica evidenter tenetur tutelam efficacem huius 

iuris suscipere. Ad potestatem publicam pertinet, dico, cura libertatis 
religiosae, non tamen cura ipsius religionis. Ipsa enim religio, ut recte 
docet schema (sequendo Leonem XIII), superioris ordinis est, ad quem 
potestas publica attingere nequit. 

Denique notandum est quod, ubi viget ius civile ad libertatem reli- 
giosam, lege constitutionali firmatum, Status seu potestas publica nulla- 
tenus profitetur ... 2 aut indifierentismum religiosum aut falsam neutrali- 
tatem aut agnosticismum, in re religiosa. 

Etenim per institutum libertatis religiosae Status simpliciter agno- 
scit debitas illas limitationes, quae eius potestati apponuntur iuribus 
humanis, quae mancipari nequeunt. A. v., Status agnoscit, quod nullum 
habet ius ad liberum exercitium religionis cohibendum, nisi in casu aga- 
tur de delicto civili. 

Eodem pacto agnoscit Status, quod religio ipsa est valor socialis primi 
ordinis. Ideoque Status intendit valorem socialem religionis promovere 
modo sibi proprio. Ad Statum autem proprie pertinet religionem in so- 
cietate promovere, promovendo liberum exercitium religionis ... 3 Dixi. 


In textu scripto tradito : 1 deest. 2 erga religionem. 3 in societate. 


18 

Exc.mus P. D. SECUNDUS GARCIA DE SIERRA Y MENDEZ 
Archiepiscopus Burgensis 

V ener abiles Patres, 

Breves liceat mihi, pro conscientia, observationes exhibere. 1 

Schema reemendatum declarationis de libertate religiosa, licet qui- 
busdam defectibus purgatum sit, adhuc retineri non potest in pluribus 
vere substantialibus. 

Substantialia reputo methodum adhibitam simul ac quaedam prin- 
cipia, quae eadem remanent ac in textu praecedenti, eo quod, ut dicitur 
(in pag. 37, VIII, 1), « hoc sine dubio correspondeat menti longe maio- 
ris partis Patrum Concilii ». Talis vero praetextus debet comprobari in 
unoquoque casu post examen huius novi schematis. 

Quoad methodum. Schema intendit, ut videtur, haec duo conciliare: 
libertatem religiosam pro omnibus et exclusivum ius Ecclesiae catho- 
licae ad veritatem revelatam diffundendam. Concordia vero non obtine- 
tur, quia agitur de iuribus diversi ordinis, quae in schemate consideran- 

tur in eodem plano. Iam vero, ius Ecclesiae innititur in missione divina, 
ordinis supernaturalis est, immo Dei ius est. Ius ad libertatem religiosam 
fundatur in dignitate naturali personae humanae, naturale est, hominis 
ius est. Primum est absque dubio ius potius, nec aequiparari potest 
huic altero, quin incidamus in humanismum naturalisticum. 

Utrumque ius verum est, sed ius hominis suppeditari debet iuri Dei. 
Schema vero tantum exaltare videtur ius naturale personae humanae. 
Cur non prius clare statuit ius divinum, ut recte intelligatur postea ius 
humanum? Hoc autem maxime necessarium est, 1. quia homo, prius 
quam ius habeat coram aliis, habet officium coram Deo; 2. quia si ius 
divinum dissimuletur, ut accidit in schemate, de facili ius hominis inter- 
pretabitur tamquam supremum; quod quidem periculum non vitatur qui- 
busdam animadversionibus quasi per transennam in textu reemendato 
factis. 

Proinde: schema exponat prae primis ius Dei, scii, ius ad hoc ut, 
iuxta divinam voluntatem in revelatione manifestatam, ab omnibus in re- 
ligione vera colatur. Seu quod idem est: exponatur ius singulare Ecclesiae 
praedicandi Evangelium omni creaturae ... 2 

Quoad principia. 1 . Attenta iterata declaratione in relationibus facta, 
libertas religiosa est ius coram potestate civili ad hoc ut nemo impedia- 
tur coactione religionem profiteri, nemo cogatur religionem amplectere. 
His limitibus conclusa, libertas religiosa ab omnibus sanae mentis agnosci 
debet. Attamen, prout in schemate de facto proponitur, haec clara pro- 
positio undequaque est obscurata, ita ut declaratio aut aliud intendat 
aut saltem videatur intendere. 

Nam inde ab initio invocatur conscientia et, decursu expositionis, in- 
gressus fiunt frequentissimi in ordinem moralem; insuper, ansa praebe- 
tur plenae aequiparationis conscientiae rectae et conscientiae erroneae, 
ita ut facies problematis mutetur. 

2. Motivum huius declarationis non tam dignitas hominis, ad ima- 
ginem Dei formati, esse videtur quam hodiernae appetitiones libertatis. 
Hae autem nec semper legitimae sunt nec in amplissima mundi parte 
adhuc animadvertuntur. Exinde nemo est qui non videat schema oppor- 
tunisticum et artificiosum apparere. 

3. Schema videtur supponere conscientiam semper exprimere modo 
recto legem Dei aeternam (n. 3), aut saltem actum iustificari eo quod a 
conscientia procedat. Ex hac optimistica vel potius naturalistica asser- 
tione indifferentismus religiosus sequatur necesse est. Parum refert in 
ordine practico cautio a schemate proposita, nam, stabilitis principiis, 
conclusiones logice eruuntur. 

4. Limitationes iuris naturalis ad libertatem religiosam, saepe vago 

modo propositae (« intra debitos limites », « debitos limites non exce- 
dens » ... 3 ) iudicio auctoritatis civilis amandantur, nam haec auctoritas 
iudicabit de violatione « ordinis publici ». Qua de causa, auctoritates ci- 
viles, doctrinae catholicae diversae / non raro fundamentum in ipsa de- 
claratione invenient ad agendum contra Ecclesiam catholicam! 

5. Auctoritas civilis, quando de religione revelata agitur, competens 
non est ad iudicandum de rebus religiosis stricte dictis. Attamen sollemne 
est apud doctores in pluribus ei competentiam tribuere in religionibus 
paganis — et praxis et ipsa structura quarumdam religionum hoc com- 
probat. 

Aliunde, manifestationes religiosae connexionem habent vel habere 
possunt cum ordine sociali; potest igitur auctoritas civilis regulas sancire 
iustas — quae sat diversae in variis regionibus et circumstantiis esse pos- 
sunt — tangentes manifestationes externas religionis propter ordinem 
socialem servandum. 

6. In schemate non constat quid nomine legis moralis intelligatur. 
Supponendum est declarationem intelligere legem moralem naturalem 
iuxta principia christiana intellectam; sed, cum schema nimis indulgeat 
modo cogitandi hodierno et omnibus hominibus sit destinatum, merito 
quaeritur: De quanam morali agitur? Nam unusquisque legem moralem 
poterit interpretare iuxta suam « conscientiam » et propriam doctrinam 
philosophicam. 

7. Licet expresse non affirmetur, schema favet doctrinae de Statu 
ideali « neutro ». Haec vero doctrina contradicit Magisterio Ecclesiae, 
veritati obiectivae et tristi experientiae historicae plurium populorum. 

Ultimo 5 : Voluntas Christi et opus Ecclesiae huc intendit 6 : ut omnes 
catholici fiant. In illis populis ubi huiusmodi scopus post innumera sacri- 
ficia feliciter evenit, hoc summum bonum unitatis catholicae testis 7 legi- 
timis viribus defendendum est. Quod impossibile videtur iuxta doctrinam 
schematis, nam erroris propagatio non modo toleranda esset sed eodem 
iure ac unica recta doctrina gauderet. Evidens autem est huiusmodi pro- 
pagatio mediis licitis et recta intentione fieri non posse de facto, ut 
experientia comprobat, in huiusmodi regionibus, semper enim implicat 
proselytismum. Ideo ab auctoritate civili, absque individuorum coactione, 
impediri potest. Secus, errori concederetur quod veritati denegatur! ... 8 

Conclusio : Methodus schematis ab ovo reformetur, principia et no- 
tiones clare et irrecusabili ter adhibeantur, uno verbo: non quaeramus 
hominibus placere nostri temporis in his quae Deo placere non possunt. 


In textu scripto tradito-. 1 deest. 2 (cf. Mc. 16, 15). 3 etc. 

4 adversae. 5 8. 6 tendit. 7 totis. 8 9. Denique, argumenta 

Sacrae Scripturae in fine schematis allata ad rem non pertinent. Ratione reveren- 
tiae erga Sacram Scripturam oporteret textibus non dare tormentum, tanti Conci- 
lii indignum. 

Secretarius generalis: In proxima congregatione generali prosequetur 
disceptatio de libertate religiosa. Post exactam disceptationem circa hoc 
schema, incipiet, ut iam dictum est, disceptatio super schemate de Eccle- 
sia in mundo huius temporis. 

Moderator : Suffragatio! 

Secretarius generalis: Et item feria II fient suffragationes, prouti iam 
dixi initio. 

Moderator: Proxima congregatio generalis habebitur feria II, die 
20 septembris, hora nona. 

Em.mus P. D. Eugenius card. Tis serant: Reponatur Sacrosanc- 
tum Evangelium! 

Exc.mus P. D. Pericles Felici, arch. tit. Samosatensis, Ss. Concilii 
secretarius generalis : 

Moderatur congregationem generalem centesimam tricesimam pri- 
mam em. mus ac rev.mus D. card. Gregorius Petrus Agagianian. 

Prosequitur disceptatio super schema de libertate religiosa et inte- 
rim fiunt suffragationes super schemate de divina revelatione. 

Annuntio vobis, Patres venerabiles, piissimum obitum exc.mi D. Em- 
manuelis Trindade Salgueiro, arch. Eborensis in Lusitania. Oremus pro eo! 

Em.mus P. D. Eugenius card. Tis serant: De profundis clamavi 
ad te, Domine ... 

Secretarius generalis : Patres venerabiles, em.mus D. card. Decanus, 
primus e consilio praesidentiae, proponit vobis ut mittatur Summo Pon- 
tifici epistola, quam nunc lego: [ cf . pag. 25]. Hae litterae mittentur 
Summo Pontifici nomine Patrum Conciliarium. 

Lego nunc nomina eorum, qui verbum facere postulaverunt circa 
schema de libertate religiosa. Sunt em. mi ac rev.mi DD. cardd. Ioseph 
Lefebvre, arch. Bituricensis in Gallia (Bourges); Stephanus Wyszynski, 
arch. Varsaviensis in Polonia; Rufinus Santos, arch. Manilensis in Insu- 
lis Philippinis; Ioseph Beran, arch. Pragensis in Cecoslovachia; Owen 
McCann, arch. Civitatis Capitis (Cape Town) in Africa Meridionali; 
Laurentius Shehan, arch. Baltimorensis in Statibus Foederatis Americae 
Septemtrionalis; Agnellus Rossi, arch. S. Pauli in Brasilia; Michael 
Browne; Ioseph Cardijn; exc.mi ac rev.mi DD. Patricius 0’Boyle, arch. 
Vashingtonensis in Statibus Foederatis Americae Septemtrionalis; Mar- 
cellus Lefebvre, ep. sup. gen. Congregationis Spiritus Sancti; Ioannes 
Gran, ep. Osloensis (Oslo) in Norvegia; Antonius Anoveros, ep. Ga- 
dicensis et Septensis (Cadiz y Ceuta) in Hispania; Thomas Muldoon, 
ep. aux. Sydneyensis in Australia (Sydney); Adam Kozlowiecki, arch. 
Lusakensis in Zambia (Lusaka); Paulus Munoz-Vega, ep. eoad. Qui- 
tensis (Quito) in Aequatore; Thomas Holland, ep. Salfordensis in An- 
glia; Gabriel Garrone, arch. Tolosanus in Gallia; Gerardus de Proen^a, 
arch. Adamantinus in Brasilia (Diamantina); Conradus Mingo, arch. 
Montis Regalis in Italia (Monreale); Michael Gonzi, arch. Melitensis 
(Malta); Dionysius Hurley, arch. Durbanianus (Durban) in Africa Me- 
ridionali; Ioannes Hervas, ep. Cluniacensis in Hispania (Ciudad Real), 

1 - SCHEMA DE CONSTITUTIONE DOGMATICA 
DE DIVINA REVELATIONE * 


Textus prior 


Textus emendatus 


PROOEMIUM 


1. Sacrosancta Synodus verbis S. Ioannis 
obsequitur dicentis: « Annuntiamus vobis vi- 
tam aeternam, quae erat apud Patrem et ap- 
paruit nobis: quod vidimus et audivimus an- 
nuntiamus vobis, ut et vos societatem habeatis 5 
nobiscum, et societas nostra sit cum Patre et 
cum Filio eius Iesu Christo » ( 1 Io. 1 , 2-3). 
Propterea, Concilii Vaticani I inhaerens vesti- 
giis, genuinam de divina Revelatione ac de 
eius transmissione doctrinam proponere in- io 
tendit, ut mundus universus audiendo credat, 
credendo speret, sperando amet (1). 


1. Sacrosancta Synodus verbis S. Ioannis 
obsequitur dicentis: « Annuntiamus vobis vi- 
tam aeternam, quae erat apud Patrem et ap- 
paruit nobis: quod vidimus et audivimus an- 
nuntiamus vobis, ut et vos societatem habeatis 
nobiscum, et societas nostra sit cum Patre 
et cum Filio eius Iesu Christo » (1 Io. 1, 2-3). 
Propterea, Concilii Vaticani I inhaerens vesti- 
giis, genuinam de divina Revelatione ac de 
eius transmissione doctrinam proponere in- 
tendit, ut mundus universus audiendo credat, 
credendo speret, sperando amet (1) (A). 


Caput I 

DE IPSA REVELATIONE 

2. [De revelationis natura et obiecto~\. 2. [De revelationis natura et obiecto~\ (A). 

Placuit Deo in sua bonitate et sapientia seipsum Placuit Deo in sua bonitate et sapientia seip- 


revelare et notum facere nobis sacramentum 15 
voluntatis suae (cf. Eph. 1 , 9), quo homines 
per Christum, Verbum carnem factum, in Spi- 
ritu Sancto accessum habent ad Patrem et di- 
vinae naturae consortes efficiuntur (cf. Eph. 2, 

18; 2 Et. 1 , 4). Hac itaque revelatione Deus 20 
invisibilis (cf. Coi. 1 , 15; 1 Tim. 1 , 17) ex 
abundantia caritatis suae homines tamquam 
amicos alloquitur (cf. Ex. 33, 11; Io. 15, 
14-15) et cum eis conversatur (cf. Bar. 3, 38), 
ut eos ad societatem cum Patre et Filio et Spi- 25 


sum revelare et notum facere sacramentum 
voluntatis suae (cf. Eph. 1 , 9), quo homines 
per Christum, Verbum carnem factum, in Spi- 
ritu Sancto accessum habent ad Patrem et di- 
vinae naturae consortes efficiuntur (cf. Eph. 
2, 18; 2 Petr. 1, 4). Hac itaque revelatione 
Deus invisibilis (cf. Coi. 1 , 15; 1 Tim. 1 , 17) 
ex abundantia caritatis suae homines tamquam 
amicos alloquitur (cf. Ex. 33, 11; Io. 15, 14-15) 
et cum eis conversatur (cf. Bar. 3, 38), ut eos 
ad societatem secum invitet in eamque susci- 


Huiusmodi fasciculus Patribus distributus est in Congregatione generali CXXVII, die 20 novembris 1964. 

Textus emendatus 

ritu Sancto invitet et admittat. Haec revela- 
tionis oeconomia fit gestis verbisque intrinsece 
inter se connexis, ita ut opera, in historia sa- 
lutis a Deo patrata, doctrinam et rem verbis 
significatam manifestent et corroborent, verba 5 
autem opera proclament et mysterium in eis 
contentum elucident. Intima ergo per hanc 
revelationem tam de Deo quam de hominis sa- 
lute veritas nobis in Christo illucescit, qui non 
solum mediator, sed et plenitudo totius reve- 10 
lationis existit (2). 

3. [De evangelicae revelationis praepara- 
tione]. Deus qui in Verbo suo omnia creavit 
et in ipsa rerum natura perenne sui testimo- 
nium hominibus ostendit (cf. Rom. 1, 19-20; 15 
Act. 14, 15-17), inde ab initio Protoparenti- 
bus sese manifestavit, quos post lapsum in 
spem salutis erexit, redemptione promissa (cf. 
Gen. 3, 15). Suo autem tempore Abraham vo- 
cavit ut faceret eum in populum magnum 20 
(cf. Gen. 12, 2), quem post Patriarchas per 
Moysen et Prophetas erudiret ad solum Deum 
vivum et verum, providum hominum Patrem 
et iudicem iustum agnoscendum et ad pro- 
missum ab Eo Salvatorem expectandum, sic- 25 
que per saecula viam Evangelio praepararet. 


4. [De Christo revelationis consummato- 
re ]. Postquam multifariam multisque modis 
Deus locutus est in prophetis, « novissime die- 
bus istis locutus est nobis in Filio » ( Hehr . 1, 35 
1-2). Misit enim Filium, suum, aeternum scili- 
cet Verbum, per quem omnia facta sunt et qui 


Textus prior [ 4 . 

piat (B). Haec revelationis oeconomia fit ge- 
stis verbisque intrinsece inter se connexis, ita 
ut opera, in historia salutis a Deo patrata, doc- 
trinam et res verbis significata manifestent 
ac corroborent, verba autem opera proclament 
et mysterium in eis contentum elucident (C). 
Intima autem per hanc revelationem tam de 
Deo quam de hominis salute veritas nobis in 
Christo illucescit, qui mediator et plenitudo 
totius revelationis simul existit (2) (D). 

3. [De evangelicae revelationis praepara- 
tione]. Deus qui per Verb um omnia creavit 
{cf. Io. 1, 3), perenne sui testimonium in re- 
rum creatarum natura hominibus ostend ens, 
et viam salutis supernae aperire intendens (cf. 
Rom. 1, 19-20; 2, 10-11), inde etiam ab ini- 
tio protoparentibus sese manifestavit. Post 
eorum autem lapsum eos in spem salutis ere- 
xit (cf. Gen. 3, 15), redemptionem piomittens, 
ab indeque sine intermissione generis humani 
curam egit, ut omnibus qui secundum patien- 
tiam boni operis salutem quaerunt, vitam aeter- 
nam daret {cf. Rom. 2, 6-7) (A). Suo autem 
tempore Abraham vocavit, ut faceret eum in 
populum magnum (cf. Gen. 12, 2), quem post 
Patriarchas per Moysen et Prophetas erudi vit 
ad se solum Deum vivum et verum, providum 
Patrem et iudicem iustum agnoscendum, et ad 
promissum Salvatorem expectandum, atque ita 
per saecula viam Evangelio praeparawY (B). 

4. [De Christo revelationis consummato- 
re] (A). Postquam multifariam multisque mo- 
dis Deus locutus est in prophetis, « novissime 
diebus istis locutus est nobis in Filio » ( Hebr . 

1, 1-2). Misit enim Filium suum, aeternum 
scilicet Verbum, qui omnes homines illuminat, 


22 

Textus prior 

omnes homines illuminat, ut inter homines ha- 
bitaret iisque intima Dei enarraret (cf. Io. 1, 
1-18). Iesus Christus ergo, « homo ad horni- 40 
nes » missus (3), « verba Dei loquitur » (Io. 

3, 34) et opus salutare consummat quod dedit 
ei Pater faciendum (cf. Io. 5, 36; 17, 4). Qua- 
propter verbis et operibus, signis et miraculis, 
praesertim autem morte sua et gloriosa ex mor- 5 
tuis resurrectione, missione quoque Spiritus 
veritatis, et tota sua persona revelationem com- 
plendo perficit ac testimonio divino confirmat, 
Deum nempe nobiscum esse ad homines ex 
peccati mortisque tenebris liberandos eosque io 
in aeternam vitam resuscitandos. 


Oeconomia ergo christiana numquam prae- 
teribit (cf. Mt. 24, 35), et non est aetas histo- 15 
riae religiosae transitoria tantum, sed novis- 
sima et definitiva, nullaque adhuc nova reve- 
latio publica exspectanda est ante finalem « re- 
velationem Domini nostri Iesu Christi » ( 1 
Cor. 1, 7). 20 

5. [De fide revelationi praebenda ]. Deo 
revelanti praestanda est « oboeditio fidei » 

(j Rom . 16, 26; cf. 1, 5; 2 Cor. 10, 5-6), quae 
est « plenum revelanti Deo intellectus et vo- 
luntatis obsequium », seu voluntarius veritati 25 
ab eo revelatae assensus. Quae fides ut prae- 
beatur, opus est praeveniente et adiuvante gra- 
tia Dei et internis Spiritus Sancti auxiliis, qui 
cor moveat et in Deum convertat, mentis ocu- 
los aperiat, et det « omnibus suavitatem in 30 
consentiendo et credendo veritati » (5). Quo 
vero profundior usque evadat revelationis in- 
telligentia, idem Spiritus Sanctus fidem iugi- 
ter per dona sua perficit. 


II - PERIODUS iv 

Textus emendatus 

ut inter homines habitaret iisque intima Dei 
enarraret (cf. Io. 1, 1-18) (B). Iesus Christus 
ergo, Verbum caro factum , « homo ad homi- 
nes » missus (3), « verba Dei loquitur » (Io. 
3, 34), et opus salutare consummat quod dedit 
ei Pater faciendum (cf. Io. 5, 36; 17, 4) (C). 
Quapropter Ipse, quem qui videt, videt et 
Ratrem (cf. Io. 14, 9), verbis et operibus, 
signis et miraculis, praesertim autem morte 
sua et gloriosa ex mortuis resurrectione, tota 
denique suiipsius praesentia ac manifestatione, 
misso tandem Spiritu veritatis, revelationem 
complendo perficit ac testimonio divino con- 
firmat, Deum nempe nobiscum esse ad homi- 
nes ex peccati mortisque tenebris liberandos 
eosque in aeternam vitam resuscitandos (D). 

Oeconomia ergo christiana, foedus nempe 
novissima et definitivz/rv, numquam praete- 
ribit, et nulla iam nova revelatio publica ex- 
pectanda est ante finalem revelationem Do- 
mini nostri Iesu Christi (E). 


5. [De revelatione fide suscipienda ] (A). 
Deo revelanti praestanda est « oboeditio fidei » 
(Rom. 16, 26; cf. Rom. 1, 5; 2 Cor. 10, 5-6), 
qua homo se totum libere Deo committit et 
« plenum revelanti Deo intellectus et volun- 
tatis obsequium » praestat (4), voluntarie ve- 
ritati ab eo revelatae as sentiens (B). Quae 
fides ut praebeatur, opus est praeveniente et 
adiuvante gratia Dei et internis Spiritus Sancti 
auxiliis, qui cor moveat et in Deum convertat, 
mentis oculos aperiat, et det « omnibus sua- 
vitatem in consentiendo et credendo verita- 
ti » (5). Quo vero profundior usque evadat 
revelationis intelligentia, idem Spiritus Sanc- 
tus fidem iugiter per dona sua perficit (C). 


35 

Textus prior 

6. \De veritatibus revelatis ]. Divina re- 
velatione manifestantur ea, quae Deus de 
seipso ac de aeternis voluntatis suae decretis 
circa hominum salutem divinaeque vitae par- 
ticipationem communicare voluit, et « quae 40 
humanae mentis intelligentiam omnino supe- 
rant » (6). Confitetur quidem Sacra Synodus, 

« Deum, rerum omnium principium et finem, 
naturali humanae rationis lumine e rebus crea- 
tis certo cognosci posse » (cf. Rom. 1 , 20); 5 

eius autem revelationi tribuendum esse docet, 

« ut ea, quae in rebus divinis humanae rationi 
per se impervia non sunt, in praesenti quoque 
generis humani conditione ab omnibus expe- 
dite, firma certitudine et nullo admixto errore io 
cognosci possint » (7). 


Textus emendatus 

6. [De veritatibus revelatis ] (A). Divina 
revelatione Deus seipsum atque aeterna volun- 
tatis suae decreta circa hominum salutem ma- 
nifestare ac communicare voluit, « ad partici- 
panda scilicet bona divina, quae humanae men- 
tis intelligentiam omnino superant » (6) (B). P* 

Confitetur Sacra Synodus, « Deum, rerum 
omnium principium et finem naturali huma- 
nae rationis lumine e rebus creatis certo co- 
gnosci posse » (cf. Rom. 1 , 20); eius vero re- 
velationi tribuendum esse docet, « ut ea, quae 
in rebus divinis humanae rationi per se im- 
pervia non sunt, in praesenti quoque generis 
humani conditione ab omnibus expedite, fir- 
ma certitudine et nullo admixto errore cognosci 
possint » (7) (C). 


NOTAE 


Prooemium 


Ad n. 1. 


Ad 


(1) Cf. S. Augustinus, De catechizandis rudibus, c. IV, 8: PL 40, 316. 

Caput I - De ipsa Revelatione 

n. 2. 

(2) Cf. Io. 1, 14 et 17; 14, 6; 17, 1-3; 2 Cor. 3, 16 - 4, 6; Epb. 1, 3-8. 


Ad n. 4. 

(3) Epist. ad Diognetum, c. VII, 4: Funk, Patres Apostolici, I, p. 403. 


Ad n. 5. 

(4) Conc. Vat. I, Const. dogm. de fide cath., cap. 3: Denz. 1789 (3008). 

(5) Conc. Araus. II, can. 7: Denz. 180 (377); Conc. Vat. I, l. c.: Denz. 
1791 (3010). 

Ad n. 6. 


(6) Conc. Vat. I, Const. dogm. de fide cath., cap. 2; Denz. 1786 (3003). 

(7) Ibid.: Denz. 1785 et 1786 (3004 et 3005). 

RELATIO GENERALIS 


Praenotamen. Capita I et II commissa fuerunt Sectioni I Subcom- 
missionis, quae constabat Exc. Dom. Florit, praeside, Pelletier, Heuschen 
et Rev. Dom. Butler. Haec sectio quatuor conventus habuit, in quibus 
discussae sunt omnes animadversiones Patrum, sive dictae in Congrega- 
tionibus Generalibus, sive in scriptis traditae, quae usque ad diem 
26 octobris 1964 inclusive ad eam pervenerunt. Has animadversiones 
prae oculis habens, Subcommissio textum emendavit. Labori adstabant 
periti RR. DD. et PP. Tromp , Philips, C er faux, Schmaus, Schauf, Moeller, 
Congar, Salaverri, Trape, Betti relator de Capite II et Smulders relator 
de Capite I. 

Generalia 

I. Laudatur Schema a quampluribus, modo sincero et quandoque 
effuso, in 45 orationibus, quae mentem 297 Patrum, necnon Epp. Po- 
loniae et Neerlandiae referebant. 

In specie laudatur: 

dictio positiva, accurata, clara et latinitas rei appropriata; 

structura organica, bene ordinata, aequilibrata; 

doctrina firma et bene perpensa, ex S. Scriptura et antiqua Tra- 
ditione hausta; 

conceptio christocentrica et personalistica revelationis, et modus 
quo de habitudine inter Traditionem et Scripturam agitur. 

Nonnulli expressis verbis petunt, ne substantia Schematis mutetur: 
e. g. E/3216, E/3275. 

II. E contra sunt quibus Schema minus placet. 

1. Propter stylum nimis complexum, inaequalem, vel obscurum: 
E/3145, 3133, 3236, 3250 et 3286. 

2. Propter contentum, ob sequentes rationes: 

E/3161: silentium de concretis erroribus et abusibus; 

E/3236, E/3294: deficiens sensus Veteris Testamenti. 

III. Desideria quaedam generalia, praeter ea quae sub II exprimun- 
tur, nempe ut evolvantur: 

E/3175: dimensio ecclesialis revelationis; 

E/3135: transcendentia depositi apostolici; 

E/3294: munus Spiritus Sancti relate ad Magisterium. 

Conclusio. His consideratis, Commissio censuit textum substantialiter (71 
non esse mutandum. Inter 150 emendationes et additiones, ad cap. I 
propositas, illas imprimis ponderavit, quae textum vere emendarent, non [8] 
illas quae tenorem mutarent. Quasdam ergo additiones, quae cap. I multo 
longius redderent, vel nova omnino agitarent problemata, non putavit 
admittendas. 


RELATIONES DE SINGULIS NUMERIS 

RELATIO DE N. 1 

(A) Commissio censuit mutationem huius textus non esse necessa- 
riam. In specie non necessariae videntur inversiones propositae ab E/ 3 489 
et E/3159, nec additio proposita ab E/3260, nec insertio quam proponit 
E/3236, vel omissio verborum ac de eius transmissione, quam vult 
E/2959. Nec videtur admittenda additio E/3139 de Atheismo condem- 
nando, quia talis condemnatio aptius alibi fit, et quia tenorem totius 
Constitutionis in sensum negativum mutaret, dum plures laudant posi- 
tivum. 

Dum alii citationes ex Ioanne et Augustino laudant (E/2598, 
E/3138), aliqui existimant Concilium non posse sua facere verba Ioan- 
nis (E/3145, E/3155), vel verba Augustini scopum nimis altum pro- 
ponere Constitutioni (E/3121). Respondendum est ad primum, quod 
propterea scriptum est obsequitur, non autem sua facit; ad secundum, 
quod haec Constitutio quodammodo est prima omnium Constitutionum 
huius Concilii, ita ut eius Prooemium omnia quodammodo introducat. 

Aliquis desiderat, dimensionem ecclesialem revelationis in luce poni 
(E/3175). Ad quod dicendum, hoc fieri non posse, nisi totus textus 
retractetur, neque esse necessarium, cum de hac re agatur in Consti- 
tutione de Ecclesia. 


RELATIO DE N. 2 

(A) Non admittendae videntur additiones E/2317, quae vellet hic 
sermonem fieri de naturali Dei cognitione, de qua sub n. 6; E/3141, 
quae aliis verbis iterat ideas quae in textu habentur; E/ 3143, quae in- 
troducit novam theoriam de relatione inter revelationem et inspiratio- 
nem. 

(B) Non videntur admittendae insertiones plures, propositae ab 
E/3236, quibus exprimeretur in hac sententia tota fere oeconomia chri- 
stiana. Neque videbatur necessarium omittere in pag. 5, lin. 16 prae- 

[8] positio in (E/3294); nec substituere vocabulum sacramentum per my- 
sterium (E/3134; Cf. E/3236); nec in pag. 5, lin. 18 substituere voca- 
bulum quo per secundum quod (E/2515) vel per ut (E/2959). 

[9] Maioris considerationis dignae sunt hae observationes: 

1 - ad pag. 5, lin. 19: E/3489 coli. E/3162: scribatur: Verbum 
carnem factum, Redemptorem in caelis exaltatum etc. Sed glorificatio 
exprimitur in n. 4, et hic sufficit subintelligi. 

2 - ad pag. 5, lin. 24: E/3294 coli. E/3121 et E/3236: scribatur: 
tamquam filios et amicos. Non videtur necessarium. 

3 — ad pag. 5, lin. 22-6 lin. 2: Plures reprehendunt constructionem: 
Deus homines alloquitur, ut eos ad societatem cum Patre et Filio et 
Spiritu Sancto invitet etc., quia Deus est ipsa Trinitas: E/2959, E/3034, 
E/3121, E/3140, E/3191, E/3294, E/3489, qui diversa proponunt. 
Commissio censet, incommodum hoc tolli posse, si hoc loco iam non 
fit sermo de Trinitate, da qua iam sermo fit pag. 5, linn. 18-19, et sim- 
pliciter scribatur: ad societatem secum. 

4 - ad pag. 6, lin. 3: E/3191: pro admittat scribatur suscipiat. 
Placet haec emendatio, et in textu noviter redacto introducta est. 

(C) Dum plures hanc sententiam laudant, aliquis censet eam esse 
obscuram (E/3137). Alius timet, ne ansam det phantasticis interpre- 
tationibus (E/3138); quibus verbis forte intelligit, quod aliqui puta- 
rent, singula omnino verba cum gestis esse connexa. Non videtur tamen 
textus uti stat tali abusui ansam dare. 

Unus vult scribere: verbis gestis que (E/3137), alius factis verbisque 
(E/3294). De prima propositione iam diu discussum est; vocabulum 
autem gesta est magis personale ac traditionale. 

Alii volunt pro doctrinam et rem verbis significatam scribi veritatem 
salutiferam (E/3121). Hi forsan non perspexerunt, vocabulum res hic 
adhiberi eo fere sensu quem habet in expressione « res sacramenti », ut 
significetur profunda realitas, quae per verba significatur et per gesta 
in sua realitate exprimitur. Quia analogia, quae existit inter opera 
Scripturae et sacramenta christiana, est traditionalis, Commissio voca- 
bulum retinuit. Sed putat intentionem facilius patere, si scribitur: 

« doctrinam et res verbis significa tas ... ». 

E/3255 proponit additionem longiorem, quae tamen magis spectat 
ad fidem nostram in revelatione quam ad revelationem in suo primo 
fieri seu ad oeconomiam revelationis. 

(D) Tres observationes a Subcommissione admissae fuerunt: 

— pro ergo, quod pluribus non placet (E/3043, E/3121, E/3489), 
scribatur autem. 

— constructio adversativa non solum, sed et, secundum propo- 

situm ab E/3191, mutata est in simplicem affirmationem: mediator et [9] 
plenitudo simul. 

— allegationes textuum, quorum nullus rem directe exprimit, in 
notam relegantur, secundum propositum ab E/3133 et E/3236. 

Non autem videbantur admittendae additiones propositae ab 
E/3043 et E/3141, quae iterant eadem quae in textu iam habentur. [ 10 ] 
Nec placet propositum ab E/3382, qui pro qui vellet scribi in quo ; 
multi enim laudant quod Christus ipse dicitur revelatio. 

RELATIO DE N. 3 

(A) Admissae sunt hae emendationes propositae: 

— post vocabulum creavit addatur citatio quaedam (E/3134, 
E/3147, E/2653). Scribendo autem: qui per Verbum omnia creavit 
(Io. 1 , 3) satisfactio etiam datur E/3489. 

— E/3136 petit clarius distingui revelationem supernaturalem a 
cognitione ex rerum natura. Provisum est eo quod additur: rerum crea- 
tarum, et vocabulum etiam. 

— Plures petunt, ut expressius agatur de salute universo generi 
humano oblato et de hominibus ante Abraham viventibus (E/2317, 
E/3121, E/3133, E/3186, E/3356, E/3489). Cui desiderio satisfieri 
potest duabus insertionibus cum allegationibus ex Rom. 2, 6-11. 

Non pauci petierunt, ut pro protoparentihus scribatur hominibus 
(E/3043, E/3218, E/3356, E/3463, E/3489), ne Concilium videretur 
dirimere controversias de monogenismo, de proprio genere litterario 
Protohistoriae etc., neve videretur restringere revelationem ad solos 
protoparentes. Iidem volunt non allegari Gen. 3, 15 pro doctrina de 
redemptione promissa, quia exegetice minime constaret hunc esse sensum 
litteralem illius versiculi. Huic ultimo voto facile satisfieri potuit. Com- 
missio autem putat vocabulum protoparentes manere posse, quia nemo 
existimabit textum nostrum, de revelatione agentem, dirimere quaestio- 
nes huiusmodi, quas relinquit in statu quo ante. 

(B) Tres mutationes factae sunt: 

— Constructio grammaticalis simplificata. 

— Scribitur se solum Deum, secundum observationem E/3140. 

— Omittitur vocabulum hominum, quia paternitas Dei in VT non 
clare extenditur ad omnes homines (E/3245). 

Econtra non videtur hic necessarium, ut persona Moysis et Foedus 
Sinaiticum magis extollatur (E/3356, E/3442), quod fit in cap. IV. 

Nec pro Patrem scribendum est Dominum, vel pro agnoscendum scri- 
bendum colendum (E/3245); nam VT affectus Dei paternos describens, 
praeparat revelationem evangelicam; et agnitio includit cultum. 

[10] RELATIO DE N. 4 

(A) Tria desideria generalia exprimuntur, scilicet ut dicatur Christum 
esse revelationem (E/3158), ut agatur de Messianismo (E/3356), ut in- 
doles definitiva operis Christi in clariorem lucem ponatur (E/3256). 

[ 11 ] Huic ultimo desiderio satisfactio praebetur per novam redactionem ulti- 
mae sententiae; duobus autem prioribus satis provisum videtur in nu- 
meris praecedentibus. 

(B) Omittitur per quem omnia facta sunt, sicut vult E/3294, quia 
iam antea dictum est (n. 3, pag. 6, lin. 16). 

Non admittenda videtur propositio E/3133, quae vellet scribi: ut 
omnes homines illuminare/. 

(C) Adduntur verba Verbum caro factum, secundum propositionem 
E/3142. Non placet autem quod E/ 3294 et E/ 3245 petunt, scilicet quod 
omittantur verba homo ad homines et missus. Haec enim sunt ex Epi- 
stula ad Diognetum, et inserta propter rationem in Relatione expositam. 

(D) In hac sententia plura sunt mutata: 

1 - Inserta citatio Io. 14, 9, proponente E/3133. 

2 — Pro tota sua persona, quae formula pluribus displicebat, qui 
doctrinam intentam approbant (E/2615, E/2625, E/3136, E/3169, 
E/3245, E/3250), scriptum est: tota denique suiipsius praesentia ac 
manifestatione , quae formula partim provenit ex propositionibus ab 
E/2615 et E/3133 factis, et commendatur eo quod simul sumpta latine 
reddunt id quod graece dicitur epiphaneia. 

3 — Mentio missionis Spiritus in locum paululum diversum trans- 
fertur, petente E/3133; non tamen poterat admitti propositio eiusdem, 
quae hanc mentionem transfert ad finem numeri: nam haec missio per- 
tinet ad completionem revelationis. 

Non autem necessaria videbatur expressior redemptionis mentio, 
quam petit E/3242. Nec additiones propositae ab E/2670 et E/3141 
videntur admittendae, quae iterant quae hic et alibi iam dicta sunt, 
aut problemata nova introducunt. 

(E) Sententia simplificata est, quia E/2667 observat, in textu ante- 
riori indirecte dici, quod oeconomia christiana est quaedam aetas hi- 
storiae religiosae. Propterea doctrina positive tantum enuntiatur. Ex 
eiusdem propositione insertum est vocabulum foedus. Haec nova re- 
dactio satisfacit etiam desideriis E/3236 et E/3160, qui volebant scribi: 
oeconomia christiana praesens. 

Omissa est citatio ex Mt. 24, 35, petente E/3146, quia textus non 
directe de eadem re agit. Pro adhuc scribitur iam, melioris latinitatis 
causa (E/3256). 

Aliae autem propositiones non acceptae sunt, scilicet: l 1 *] 

1 - Quod expresse dicatur, revelationem clausam esse cum morte 
apostolorum (E/3155, E/3160). Nam res intenta iam habetur, quando 
dicitur quod Christus revelationem complet; formula autem non caret 
difficultatibus, et quidem propter rationes divergentes. 

2 - Ut scribatur: sed definitiva et necessaria pro omnibus homini- 
bus (E/2615). Nam vocabulum novissimum non est superfluum. Con- 
ceptus de necessitate non videbatur introducendus, nisi adhibitis expli- [12] 
cationibus, quae occurrunt in Constitutione de Ecclesia. 

3 - Ut vocabulum publica et sententia de revelatione finali tolle- 
rentur (E/3356, E/3156). Utrumque enim introductum est multis pe- 
tentibus. 

Deleta autem sunt signa allegationis et citatio ex 1 Cor., quia Pau- 
lus haec verba in alio contextu scribit. 

RELATIO DE N. 5 

(A) Titulus mutatus est, auctore E/3191, ut exprimatur hunc etiam 
articulum agere de revelatione. 

Non autem accepta fuit propositio E/3121, quae vellet ita inchoari: 

« Dei revelantis verbum evadit efficax auditu fidei ( Gal . 3, 2; 5). Deo 
revelanti etc. ». Nam res difficilior videbatur, quam ut brevissima for- 
mula exprimatur: quid enim de praedicatione, de sacramento fidei etc. 

(B) Plures postulant, ut praebeatur descriptio fidei magis biblica et 
personalistica, quae melius correspondeat descriptioni datae de revelatio- 
ne ipsa (E/3121, E/3135, E/3146, E/3175, E/3191, E/3236, E/3275 
coli. 3463, E/3356, E/3489). Ut huic desiderio satisfiat, inserta est 
sententia: qua homo se totum libere Deo committit, quae proponitur 
ab E/3121. 

Non tamen Commissio putabat accedi posse ad desiderium quinque 
ex iisdem, qui vellent supprimi verba seu voluntarius veritati ab eo reve- 
latae assensus, utpote iteratio sub forma scholastica earumdem rerum. 

Nam haec verba exprimunt, fidem essentialiter comprehendere assensum 
doctrinae datum, et ab altera parte hunc assensum essentialiter esse de- 
ditionem personalem. 

Aliqui postularunt, expressam mentionem fieri de obiecto formali 
fidei, quod est auctoritas Dei revelantis (E/3155, E/3160). Commissio 
censet, hoc satis exprimi per verba Deo revelanti, sicut exponit Exc. Dom. 
Florit in sua relatione. 

Unus vult supprimi vocabulum plenum (E/3135). Suppressio non 
videtur necessaria. 

[12] (C) Variae emendationes proponuntur, quarum tamen nulla videtur 
acceptanda: 

— E/3162 vult pag. 7, linn. 23-24 inseri: Per fidem homo vocatur 
ad as sentiendum Veritati primae Dei revelantis. Est autem pura iteratio, 
nisi quoad mentionem Veritatis Primae, quae scholastice sonat. 

— E/2667 proponit pag. 7, lin. 24 inseri: Quae fides ut, ex auditu 
Verbi Dei certissimis signis confirmati, praebeatur etc. Videtur super- 
fluum, quia de signis iam egit n. 4; et difficultatibus plenum, quia videtur 

[13] plane excludere possibilitatem fidei, quae niteretur in signis quae subiec- 
tive satisfaciunt, sed obiective non sunt certissima. 

— Pag. 7, lin. 25: E/2515: pro et scribatur seu. Consulto scriptum 
est, ne videantur excludi gratiae externae, quales sunt signa, praedi- 
catio etc. 

— E/3137: Omittantur verba et internis Spiritus Sancti auxiliis 
utpote superflua. Dicendum est idem ac ad propositionem praecedentem. 
Insuper haec verba petentibus patribus inserta sunt, ut viam ad ultimam 
sententiam praeparent. 

— Pag. 7, linn. 26-27: E/2959: scribatur: movet, convertzt, dat. 
Emendatio non est necessaria; formae coniunctivae innuunt finalitatem et 
dynamismum gratiae. 

Additionem, eiusdem longitudinis ac articulus ipse, proponit E/3141. 
Partim iam dicta iterat, partim aggreditur quaestiones omnino novas de 
eo quod praedicatio Evangelii auditores in discrimen vocat. 


RELATIO DE N. 6 

(A) 1 - Hunc articulum poni ante n. 5 petit E/3236. Huiusmodi in- 
versio non videtur facienda, nisi sit absolute necessaria. 

2 - E/3356 optat, aliquid dici de homine historico, qui de facto 
ordinatur ad vitam supernaturalem, et qui a Deo ad gratiae unionem 
paratur. Sed de his rebus satis dictum esse videtur in nn. 2-4. 

3 - E/2959, E/3121, E/3489 proponunt alium ordinem sententia- 
rum in hoc numero, quin rationem huius inversionis indicent. Forte 
eorum ratio et est, quae sub B indicabitur, et cui commodius ibi satisfieri 
potest. Insuper omnes formulae ab eis propositae in eo peccant, quod re- 
velationem mysteriorum in ultimo loco et quasi per obliquum enuntiant. 

(B) Ad pag. 7, linn. 36-38 observat E/2620 quod verba et quae ... 
superant videntur restringere obiectum revelationis ad mysteria stricte 
dicta. Eadem observatio videtur subesse etiam emendationibus ab 
E/2959, E/3121, E/3382, E/3489 propositis. Commissio existimat, 

hanc observationem rectam esse, et putat simplex remedium afferri eo [13] 
quod ex Vaticano I allegantur etiam verba immediate praecedentia, sci- 
licet « ad participanda scilicet bona divina, quae humanae etc. ». 

(C) Commissio putat, accedendum esse ad emendationem propositam 
ab E/2625, ut in pag. 7, lin. 38 vocabulum quidem omittatur aut mu- 
tetur. Deinde in pag. 8, lin. 2 pro autem scribitur vero, quod est adver- 
sativum debilius; contra propositum ab E/3256, qui vellet scribi tamen. 

Caput II 

DE DIVINAE REVELATIONIS TRANSMISSIONE 


Textus prior 

7. [ Apostoli eorumque successores, prae- 
cones EvangeliT\. Quae Deus ad salutem cunc- 
tarum gentium revelaverat, eadem benignis- 
sime disposuit ut in aevum integra permane- 
rent omnibusque generationibus transmitte- 5 
rentur. Ideo Christus Dominus, in quo sum- 
mi Dei tota revelatio consummatur (cf. 2 Cor. 

1, 20; 3, 16-4, 6), mandatum dedit Apostolis 
ut Evangelium, quod promissum ante per pro- 
phetas Ipse adimplevit et proprio ore promul- io 
gavit, tamquam fontem omnis et salutaris ve- 
ritatis et morum disciplinae omnibus praedi- 
carent (1), eis dona divina communicantes. 
Quod quidem fideliter factum est, tum ab 
Apostolis, qui in praedicatione orali, exemplis 15 
et institutionibus ea tradiderunt quae sive ex 
ore, conversatione et operibus Christi accepe- 
rant, sive a Spiritu Sancto suggerente didice- 
rant, tum ab ipsis virisque apostolicis, qui 
peculiari charismate ditati, sub inspiratione 20 
eiusdem Spiritus Sancti, nuntium salutis scrip- 
tis mandaverunt (2). 

Ut autem Evangelium integrum et vivum 
iugiter in Ecclesia servaretur, Apostoli succes- 
sores reliquerunt Episcopos, ipsis « suum 25 
ipsorum locum magisterii tradentes » (3). Sa- 
cra igitur Traditio et Sacra Scriptura veluti 
speculum sunt in quo Ecclesia in terris peregri- 
nans contemplatur Deum, a quo omnia accipit, 
usquedum ad Eum videndum facie ad faciem 30 
sicuti est perducatur (cf. 1 Cor. 13, 12). 


Textus emendatus 

7. [ Apostoli eorumque successores, prae- 
cones Evangelii]. Quae Deus ad salutem cunc- 
tarum gentium revelaverat, eadem benignissi- 
me disposuit ut in aevum integra permanerent 
omnibusque generationibus transmitterentur. 
Ideo Christus Dominus, in quo summi Dei tota 
revelatio consummatur (cf. 2 Cor. 1 , 20; 3, 
16-4, 6), mandatum dedit Apostolis ut Evange- 
lium, quod promissum ante per prophetas Ipse 
adimplevit et proprio ore promulgavit, tam- 
quam fontem omnis et salutaris veritatis et 
morum disciplinae omnibus praedicarent (1), 
eis dona divina communicantes. Quod quidem 
fideliter factum est, tum ab Apostolis, qui 
in praedicatione orali, exemplis et institutio- 
nibus ea tradiderunt quae sive ex ore, conver- 
satione et operibus Christi acceperant, sive a 
Spiritu Sancto suggerente didicerant, tum ab 
ipsis virisque apostolicis, qui, (A) sub inspi- 
ratione eiusdem Spiritus Sancti, nuntium salu- 
tis scriptis mandaverunt (2). 

Ut autem Evangelium integrum et vivum 
iugiter in Ecclesia servaretur, Apostoli succes- 
sores reliquerunt episcopos, ipsis « suum ip- 
sorum locum magisterii tradentes » (3). Sacra 
igitur Traditio et utriusque Testamenti (B) 
Scriptura veluti speculum sunt in quo Ecclesia 
in terris peregrinans contemplatur Deum, a 
quo omnia accipit, usquedum ad Eum viden- 
dum facie ad faciem sicuti est perducatur (cf. 
1 Io. 3 , 2) (C). 

Textus prior 

8. [De Sacra Traditione ]. Itaque praedi- 
catio apostolica, quae in inspiratis libris spe- 
ciali modo exprimitur, continua successione 
usque ad consummationem temporum conser- 
vari debebat. Unde Apostoli, dum fideles in- 
struunt, tradendo eis quod et ipsi acceperunt 
(cf. 1 Cor. 11 , 23), eosdem simul traditae san- 5 
ctis fidei supercertari deprecantur (cf. Iud. 

3), traditionesque quas, sive per sermonem 
sive per epistulam didicerunt, tenere iubent 
(cf. 2 Thess. 2, 15) (4). Quod vero ab Apo- 
stolis traditum est, ea omnia complectitur 10 
quae ad Populi Dei vitam sancte ducendam 
fidemque augendam conferunt, sicque Eccle- 
sia, in sua doctrina, vita et cultu, omne illud 
perpetuat cunctisque generationibus transmit- 
tit quod ipsa est, omne quod habet, omne quod 15 
credit. 

Viva haec Traditio in Ecclesia sub assisten- 
tia Spiritus Sancti proficit (5). Crescit enim tam 
rerum quam verborum traditorum intelligen- 
tia, tum ex contemplatione credentium, qui 
ea conferunt in corde suo (cf. Lc. 2, 19 et 51), 20 
tum ex intima spiritualium rerum experientia. 
Ecclesia scilicet, volventibus saeculis, mulierem 
illam evangelicam imitatur, quae abscondit fer- 
mentum in farinae satis tribus, donec fermen- 
tatum est totum (cf. Mt. 13, 33; Lc. 13, 21). 25 
Sanctorum Patrum dicta huius Traditionis vi- 
vificam testificantur praesentiam, cuius divi- 
tiae in praxim vitamque credentis et orantis 
Ecclesiae transfunduntur. Per eandem Tradi- 
tionem et ipsae Sacrae Litterae absoluta certi- 30 
tudine Ecclesiae innotescunt in eaque indesi- 
nenter actuosae redduntur; sicque Deus, qui 
olim locutus est, sine intermissione cum dilecti 
Filii sui Sponsa colloquitur, et Spiritus Sanc- 
tus, qui vivam vocem Evangelii in Ecclesia, 35 
et per ipsam in mundo resonare facit, creden- 


Textus emendatus [P 

8. [De Sacra Traditione ]. Itaque praedi- 
catio apostolica, quae in inspiratis libris spe- 
ciali modo exprimitur, continua successione [1' 
usque ad consummationem temporum conser- 
vari debebat. Unde Apostoli, dum fideles in- 
struunt, tradendo eis quod et ipsi acceperunt 
(cf. 1 Cor. 11 , 23; 15, 3), eosdem semel tra- 
ditae sanctis fidei supercertari deprecantur 
(cf. Iud. 3), traditiones quas, sive per sermo- 
nem sive per epistulam didicerunt, tenere iu- 
bent (cf. 2 Thess. 2, 15) (4) (A). Quod vero 
ab Apostolis traditum est, ea omnia complecti- 
tur quae ad Populi Dei vitam sancte ducen- 
dam fidemque augendam conferunt, sicque Ec- 
clesia, in sua doctrina, vita et cultu, perpetuat 
cunctisque generationibus transmittit omne 
quod ipsa est, omne quod credit (B). 

Haec quae est ah Apostolis Traditio sub 
assistentia Spiritus Sancti in Ecclesia proficit (5) 
(C): crescit enim tam rerum quam verborum 
traditorum perceptio, tum ex contemplatione 
et studio credentium, qui ea conferunt in cor- 
de suo (cf. Lc. 2, 19 et 51), tum ex intima 
spiritualium rerum quam experiuntur intelli- 
gentia (D). Ecclesia scilicet, volventibus saecu- 
lis, ad plenitudinem divinae veritatis iugiter 
tendit, donec consummentur verba Dei in ea 
(cf. 1 Cor. 13, 10; Apoc. 17, 17) (E). 

Sanctorum Patrum dicta huius Traditionis 
vivificam testificantur praesentiam, cuius divi- 
tiae in praxim vitamque credentis et orantis 
Ecclesiae transfunduntur. Per eandem Tradi- 
tionem integer sacrorum librorum Canon Ec- 
clesiae innotescit, ipsae que Sacrae Litterae in 
ea penitius intelleguntur et indesinenter actuo- 
sae redduntur (F); sicque Deus, qui olim locu- 
tus est, sine intermissione cum dilecti Filii sui 
Sponsa colloquitur, et Spiritus Sanctus, per 

] Textus -prior 

tes in omnem veritatem inducit (cf .Io. 16, 13), 
verbumque Christi in eis abundanter inhabitare 
facit (cf. Coi. 3, 16). 

] 9. [6". Traditionis et S. Scripturae mutua 

relatio]. S. Traditio et S. Scriptura arcte inter 
se connectuntur atque communicant. Nam am- 
bae, ex eadem divina scaturigine promanantes, 
in unum quodammodo coalescunt et in eun- 
dem finem tendunt. Etenim S. Scriptura est 
locutio Dei quatenus divino afflante Spiritu 
scripto consignata, S. Traditio autem mens, 
doctrina, exempla et mandata Christi per Apo- 
stolorum eorumque successorum praeconium, 
assistente Spiritu Sancto, fideliter transmissa. 
Quapropter utraque pari pietatis affectu ac 
reverentia suscipienda et veneranda est (6). 


10. [ Utriusque relatio ad totam Ecclesiam 
et Magisterium]. S. Traditio et S. Scriptura 
unum verbi Dei sacrum depositum constituunt, 
Ecclesiae commissum, cui inhaerens tota plebs 
sancta sacerdotibus suis adunata in doctrina 
Apostolorum et communione, in fractione pa- 
nis et orationibus iugiter perseverat (cf. Act. 
2, 42 gr.), ita ut in tradita fide tenenda, exer- 
cenda profitendaque singularis fiat antistitum 
et fidelium conspiratio (7). 

Munus autem verbum Dei scriptum vel 
traditum (8) authentice interpretandi soli vivo 
et infallibili Ecclesiae Magisterio concreditum 
est (9), per quod suprema auctoritas in uno 
nomine Iesu Christi et in una Eius Ecclesia 
est constituta. Quod quidem Magisterium non 
supra verbum Dei est, sed eidem ministrat, 
docens nonnisi quod traditum est, quatenus 
illud, ex divino mandato et Spiritu Sancto 


Textus emendatus 

quem viva vox Evangelii in Ecclesia, et per 
ipsam in mundo resonat, credentes in omnem 
veritatem inducit, verbumque Christi in eis 
40 abundanter inhabitare facit (cf. Coi. 3, 16) (G). 

9. \Tr aditionis et S. Scripturae mutua 
relatio]. S. Traditio ergo et S. Scriptura arcte 
inter se connectuntur atque communicant. Nam 
ambae, ex eadem divina scaturigine promanan- 

5 tes, in unum quodammodo coalescunt et in 
eundem finem tendunt. Etenim S. Scriptura 
est locutio Dei quatenus divino afflante Spiritu 
scripto consignata, S. autem Traditio verbum 
Dei a Christo Domino et a Spiritu Sancto Apo- 
10 stolis concreditum, successoribus eorum integre 
transmittit, ut illud, praelucente Spiritu veri- 
tatis, praeconio suo fideliter servent, exponant 
atque diffundant (A). Quapropter utraque pari 
pietatis affectu ac reverentia suscipienda et ve- 
15 neranda est (6). 

10. \Utriusque relatio ad totam Ecclesiam 
et Magisterium]. S. Traditio et S. Scriptura 
unum verbi Dei sacrum depositum constituunt 
Ecclesiae commissum, cui inhaerens tota plebs 

20 sancta sacerdotibus suis adunata in doctrina 
Apostolorum et communione, fractione panis 
et orationibus iugiter perseverat (cf. Act. 2, 
42 gr.), ita ut in tradita fide tenenda, exer- 
cenda profitendaque singularis fiat Antistitum 
25 et fidelium conspiratio (7). 

Munus autem verbum Dei scriptum vel tra- 
ditum (8) authentice interpretandi soli vivo 
(A) Ecclesiae Magisterio concreditum est (9) 
cuius auctoritas in nomine Iesu Christi exer- 
30 cetur (B). Quod quidem Magisterium non su- 
pra verbum Dei est, sed eidem ministrat, do- 
cens nonnisi quod traditum est, quatenus il- 
lud, ex divino mandato et Spiritu Sancto assi- 
stente, pie audit (C), sancte custodit et fideli- 

Textus prior Textus emendatus [ 16 ] 


assistente, sancte custodit et fideliter exponit, 35 
ac ea omnia ex hoc uno fidei deposito hau- 
rit quae tamquam divinitus revelata credenda 
proponit. Patet igitur S. Traditionem, S. Scrip- 
turam et Ecclesiae Magisterium, iuxta sapientis- 
simum Dei consilium, ita inter se connecti et 40 
consociari, ut unum sine aliis non consistat, 
omniaque simul, singula suo modo ad anima- 
rum salutem efficaciter conferant. 


ter exponit, ac ea omnia ex hoc uno fidei depo- 
sito haurit quae tamquam divinitus revelata 
credenda proponit. Patet igitur S. Traditionem, 

S. Scripturam et Ecclesiae Magisterium, iuxta 
sapientissimum Dei consilium, ita inter se con- 
necti et consociari, ut unum sine aliis non con- 
sistat, omniaque simul, singula suo modo ad [*^ 
animarum salutem efficaciter conferant. 


NOTAE 

Caput II - De divinae Revelationis transmissione 

Ad n. 7. 

(1) Cf. Conc. Trid., Sess. IV, decr. De canonicis Scripturis : Denz. 783 
(1501). 

(2) Cf. Conc. Trid., I. c.\ Conc. Vat. I, Sess. III, Const. dogm. de fide catho- 
lica, cap. 2: Denz. 1787 (3006). 

(3) S. Irenaeus, Adv. Haer. III, 3, 1: PG 7, 848; Harvey, 2, p. 9. 

Ad n. 8. 

(4) Cf. Conc. Constant. IV, Sess. X, can. 1: Denz. 336. 

(5) Cf. Conc. Vat. I, Const. dogm. de fide catholica, c. 4: Denz. 1800 
(3020). 

Ad n. 9. 

(6) Cf. Conc. Trid., I. c. ad n. 7. 

Ad n. 10. 

(7) Cf. Pius XII, Const. Apost. Munificentissimus Deus, 1 nov. 1950: A.A.S., 
42 (1950), p. 756. 

(8) Cf. Conc. Vat. I, Const. dogm. de fide catholica, cap. 3: Denz. 1792 
(3011). 

(9) Cf. Pius XII, Litt. Encycl. Humani Generis, 12 aug. 1950: A.A.S., 42 
(1950), p. 569; Denz. 2314 (3886). 

RELATIO 

ANIMADVERSIO PRAEVIA 

Disceptatio huius Capitis, diebus 30 sept.-2 oct. 1964 in aula conci- 
liari habita, nihil attulit novi quod textum receptum notabiliter immu- 
tare cogeret. 

Animadversionum enim longe maior pars, quae tunc quomodocumque 
prolatae sunt vel antea scripto manifestatae, substantiam textus non at- 
tingit, etsi in aliquibus melior eiusdem expressio non semel suggera- 
tur. Nonnullae igitur emendationes, quae hunc finem consequerentur, 
hic inde inductae sunt. 

Ratio autem habita non est de illis postulatis quae in id intende- 
bant ut textus aequilibrium, diu expetitum, quodammodo tangeretur. 
Hoc vero minime significat istiusmodi postulata, quamquam pauciora 
numero, debita privari aestimatione. Si iisdem Commissio satisfacere ne- 
quivit, uni adscribendum est officio quo ipsa devincta manebat: de 
quo cf. Relatio textui adnexa, in fasciculo typis impresso, pp. 19-25. 

RELATIO DE N. 7 

(A) Omissa sunt verba « peculiari charismate ditati », duplici ra- 
tione: quia conceptus, iisdem expressus, subsequentibus verbis pariter 
significatur « sub inspiratione eiusdem Spiritus Sancti »; quia illa verba 
insinuare videbantur charisma inspirationis esse hagiographis habituale 
(cf. E/3121). 

(B) Dicitur « utriusque Testamenti Scriptura », ut clarius pateat non 
tantum de Novo, sed etiam de Vetere Testamento hic agi (cf. E/3236). 

(C) Omittitur citatio 1 Cor., 13, 12 ad vitandam difficultatem exe- 
geticam, a pluribus motam, de imagine speculi (cf. E/2872, E/3043, 
E/3156, E/3292, E/3121, E/3489. Inducitur autem referentia ad 
1 Io. 3,2, quae exclusive sese refert ad visionem Dei in altera vita. 


RELATIO DE N. 8 

(A) In hac periodo tres parvae factae sunt immutationes: referen- 
dae 1 Cor., 11, 23 additur eiusdem epistolae 15, 3, ubi agitur de accepta 
traditione a Paulo circa mortem et resurrectionem Domini (cf. E/3489); 
loco « simul » restituitur « semel », uti exigit textus gr. Iud. (cf. E/3162, 

E/3043, E/2039, E/3489); loco «traditiones#^ quas» ponitur sim- [1®] 
pliciter « traditiones quas », ad vitanda male sonantia « que quas » 

(cf. E/3162). 

(B) Supprimuntur verba « omne quod habet », ut clarius appareat a 
Traditione apostolica ea omnia, eaque sola, provenire quae substantia- 
lia sunt Ecclesiae, videlicet: omne quod ipsa est, omne quod credit 
(cf. E/3133, E/3292). 

(C) Loco « Viva haec Traditio », dicitur: « Haec quae est ab Apo- 
stolis Traditio ». Hisce additis verbis quae, a S. Irenaeo proveniunt 
Adv. Haer., III, 3, 2 (PG 7, 849 A), apertius ostenditur hic de Traditione 
agi tantum originis divinae, non autem de traditionibus mere ecclesia- 
sticis (cf. E/3192, E/3186, E/2398, E/2667, E/3139, E/3043). 

(D) Loco « intelligentia », quae sumi poterat etiam uti ablativum, 
ponitur « perceptio »; et ita clare patet profectum non ipsam Traditio- 
nem, at tantum ipsius intelligentiam attingere (cf. E/2631, E/3192, 
E/2667, E/3233, E/3136, E/2670, E/3137). 

Ut autem duae generaliores categoriae, intellectualis nempe et expe- 
rimentalis, quibus profundior Traditionis intelligentia attingitur, cla- 
rius explicentur: post verbum « contemplatione » additur « et studio », 
quo melius momentum indicatur operis theologorum (cf. E/3230, 
E/3114, E/3183, E/3234, E/3143, E/2609, E/3137, E/3191, 
E/3043, E/3133, E/3381, E/3192, E/3489, E/3406); loco vero « spi- 
ritualium rerum experientia » dicitur: « spiritualium rerum quam expe- 
riuntur intelligentia » (cf. E/2670, E/3140, E/3133, E/3137, E/3489). 

(E) Omittitur comparatio Ecclesiae cum muliere evangelica, et Tra- 
ditionis cum fermento ab ea in farina abscondito, utpote exegetice haud 
recte fundata (cf. E/2631, E/3294, E/3236, E/3042, E/3489). Verbis 
autem noviter inductis conceptus servatur de animatione quam tota 
Ecclesiae vita a Traditione accipit, eiusque progressio affirmatur quae 
uti terminum habet Ecclesiae consummationem eschatologicam. 

(F) Momentum Traditionis respectu ad Scripturam in vita Ecclesiae 
clarius extollitur, aperta hac affirmatione: per vivam Traditionem inte- 
ger librorum sacrorum Canon Ecclesiae innotescit (cf. E/3236, E/3121, 
E/3273, E/3463, E/3489, E/3406, E/2623). Iustificatio insuper datur 
de iugi actuositate qua vi Traditionis Scriptura in Ecclesia pollet: quae 
in eo est ut haec, per illam, profundiorem consequatur intelligentiam. 

(G) Immutatio inducitur stylistica, ad vitandam repetitionem verbi 
« facit » (cf. E/ 3489, E/3406). Ad obviandum vero difficultati de ap- 
plicatione Io. 16, 13 (cf. E/3236, E/3179), simpliciter omittitur alle- 
gatio. Quae enim in textu dicuntur omnino recta censentur. 


23 

RELATIO DE N. 9 

(A) Altera huius periodi sententia ita nunc procedit, ut ex una parte 
clarius indoles divina Traditionis affirmetur, quatenus verbum Dei in- 
tegre transmittit; ex altera autem parte pressius premitur distinctio in- 
ter munus Apostolorum et munus Episcoporum , quatenus per illos 
Traditio ipsa constituitur, per hos vero eadem Traditio tantum servatur, 
exponitur, atque diffunditur (cf. E/3162, E/3184, E/3256, E/3135, 
E/2872, E/3196, E/3264, E/3236, E/3043, E/3121, E/3406, 
E/3489). 


RELATIO DE N. 10 

(A) Omittitur vox « infallibili », quia decisiones Magisterii, etsi 
omnes authenticae sint ideoque auctoritate polleant, non omnes tamen 
uti infallibiles ab eo eduntur (cf. E/3121, E/3275, E/3192, E/3489, 
E/3463). 

(B) Clarior redditur sententia de auctoritate Magisterii (cf. E/2615, 
E/3256, E/3136, E/3245, E/3121, E/3489). Haec autem auctoritas 
non amplius qualificatur ut « suprema »; nam Magisterium, ut dictum 
est sub A, non exclusive in sua expressione infallibili consideratur. 

(C) Addita sunt verba « pie audit », ad ulterius indicandam depen- 
dentiam Magisterii a deposito revelato atque huiusce, respectu ad illud, 
transcendentiam (cf. E/3135, E/3489, E/3406). 

Caput III [21 

DE SACRAE SCRIPTURAE DIVINA INSPIRATIONE 
ET DE EIUS INTERPRETATIONE (A) 


Textus prior 

11. [ Statuitur factum inspirationis et iner- 
r antiae S. Scripturae ] . Divinitus revelata, quae 
afflante Spiritu Sancto litteris consignata sunt, 
in Sacra Scriptura continentur et prostant. 
Libros enim tam Veteris quam Novi Testa- 5 
menti sancta Mater Ecclesia, ex apostolica 
fide (cf. Io. 20, 31; 2 Tim. 3, 16; 2 Pt. 3, 
15-16), pro sacris et canonicis habet propterea 
quod Spiritu Sancto inspirante conscripti, Deum 
habent auctorem, atque ut tales ipsi Ecclesiae 10 
traditi sunt. In sacris vero libris conficiendis 
Deus homines elegit, quos omnibus facultati- 
bus ac viribus suis utentes adhibuit (1), ut 
Ipso in illis et per illos agente (2), ea omnia 
eaque sola, quae Ipse vellet, scripto trade- 15 
rent (3). Cum ergo omne id, quod auctor inspi- 
ratus seu hagiographus asserit, retineri debeat 
assertum a Spiritu Sancto, inde Scripturae libri 
integri cum omnibus suis partibus (4) veritatem 
sine ullo errore docere profitendi sunt (5). 20 


12. [Quomodo S. Scriptura sit interpre- 
tanda ]. Cum autem Deus in Sacra Scriptura 
per homines more hominum locutus sit (6), in- 
terpres Sacrae Scripturae, ut perspiciat, quam- 30 
nam veritatem Ipse nobis communicare volue- 


T ex tus emendatus 

11. [Statuitur factum inspirationis et ve- 
ritatis S. Scripturae ] (B). Divinitus revelata, 
quae afflante Spiritu Sancto litteris consignata 
sunt, in Sacra Scriptura continentur et prostant. 
Libros enim tam Veteris quam Novi Testamenti 
sancta Mater Ecclesia, ex apostolica fide (cf . Io. 
20, 31; 2 Tim. 3, 16; 2 Pt. 1, 19-20 ; 3, 15-16) 
(C) pro sacris et canonicis habet propterea quod, 
Spiritu Sancto inspirante conscripti, Deum ha- 
bent auctorem, atque ut tales ipsi Ecclesiae tra- 
diti sunt. In sacris vero libris conficiendis Deus 
homines elegit, quos (D) facultatibus ac viribus 
suis utentes adhibuit (1), ut Ipso in illis et per 
illos agente (2), ea omnia eaque sola, quae Ipse 
vellet, ut veri auctores (E) scripto traderent (3) 
Cum ergo omne id, quod auctor inspiratus seu 
hagiographus asserit, retineri debeat assertum 
a Spiritu Sancto, inde Scripturae libri integri 
cum omnibus suis partibus (4) veritatem salu- 
tarem (F) inconcusse et fideliter, integre et sine 
errore docere (G) profitendi sunt (5). Itaque 
« omnis Scriptura divinitus inspirata utilis est 
ad docendum, ad arguendum, ad corripiendum, 
ad erudiendum in ius titia: ut perfectus sit ho- 
mo Dei, ad omne opus bonum instructus » (2 
Tim. 3, 16-17 ) (H). 

12. [Quomodo S. Scriptura sit interpre- 
tanda ]. Cum autem Deus in Sacra Scriptura 
per homines more hominum locutus sit (6), in- 
terpres Sacrae Scripturae, ut perspiciat, quid 
(A) Ipse nobis communicare voluerit, attente 

'] Textus prior 

rit, attente investigare debet, quid hagiogra- 
phi reapse significare intenderint et eorum 
verbis manifestare Deo placuerit. 

Ad hagiographorum intentionem eruendam 
inter alia etiam « genera literaria » respicien- 
da sunt. Aliter enim veritas in textibus va- 
rio modo historicis, propheticis, poeticis, vel 
aliis dicendi generibus proponitur et exprimi- 
tur. Oportet porro ut interpres sensum inqui- 
rat, quem in determinatis adiunctis hagiogra- 
phus, pro sui temporis condicione, exprimere 
intenderit et expresserit (7). Veritas enim seu 
id quod sacer auctor scripto significare voluit, 
non recte intelligitur, nisi rite attendatur ad sue- 
tos illos nativos cogitandi, dicendi, narrandi ve 
modos, qui temporibus hagiographi vigebant, 
quique tunc mutuo hominum commercio passim 
adhiberi solebant (8). Cum haec omnia in di- 
vino eloquio, quod pro hominibus modis ver- 
bisque humanis exprimitur (9), inveniantur, 
non magis erroris eadem argui debent quam 
cum paria aut similia in quotidiano usu habita 
sint, immo habeantur, proindeque auctoritati 
et sanctitati Scripturae minime officiunt. 

Sed ad recte sacrorum textuum significatio- 
nem eruendam, respiciendum est etiam ad con- 
tentum totius Scripturae, in viva Ecclesiae tra- 
ditione, sub analogia fidei. Exegetarum autem 
est secundum has regulas adlaborare ad Sacrae 
Scripturae locos penitius intelligendos, ut, qua- 
si praeparato studio, iudicium Ecclesiae matu- 
retur. Cuncta enim haec, de ratione interpre- 
tandi Scripturam, Ecclesiae iudicio ultime sub- 
sunt, quae verbi Dei servandi et interpretandi 
divino fungitur mandato et ministerio (10). 

13. [ Dei condescensio]. Quae omnia, sal- 
va semper Dei veritate et sanctitate, manife- 


Textus emendatus 

investigare debet, quid hagiographi reapse si- 
gnificare intenderint et eorum verbis manifesta- 
re Deo placuerit (B). 

Ad hagiographorum intentionem eruendam 
5 inter alia etiam « genera litteraria » respicienda 
sunt. Aliter alit er que (C) enim veritas in texti- 
bus vario modo historicis, propheticis, poeticis, 
vel in (D) aliis dicendi generibus proponitur et 
exprimitur. Oportet porro ut interpres sensum 
io inquirat, quem in determinatis adiunctis hagio- 
graphus, pro sui temporis condicione ope ge- 
nerum litterariorum illo tempore adhibitorum 
(E), exprimere intenderit et expresserit (7). 
Veritas enim seu id quod sacer auctor scripto 
15 asserere (F) voluit, non recte intelligitur, nisi 
rite attendatur ad suetos illos nativos sentiendi, 
(G) dicendi, narrandi ve modos, qui tempori- 
bus hagiographi vigebant, quique tunc in (H) 
mutuo hominum commercio passim adhiberi so- 
20 lebant (8) (I). 


25 Sed ad recte sacrorum textuum sensum (J) 
eruendum, respiciendum est etiam ad conten- 
tum et unitatem (K) totius Scripturae, ratione 
habita vivae Ecclesiae traditionA et analo giae 
fidei (L). Exegetarum autem est secundum has 
30 regulas adlaborare ad Sacrae Scripturae locos 
penitius intelligendos, ut quasi praeparato 
studio, iudicium Ecclesiae maturetur. Cuncta 
enim haec, de ratione interpretandi Scriptu- 
ram, Ecclesiae iudicio ultime subsunt, quae 
35 verbi Dei servandi et interpretandi divino fun- 
gitur mandato et ministerio (9). 

13. [Dei condescensio]. In Sacra Scriptura 
ergo manifestatur (A) aeternae sapientiae ad- 

Textus prior 

stam statuunt aeternae sapientiae admirabilem 
« condescensionem », qua Dei verba humanis 40 
linguis expressa, quoad omnia humano sermo- 
ni assimilia facta sunt, sicut olim Aeterni Pa- 
tris Verbum, humanae infirmitatis assumpta 
carne, hominibus quoad omnia simile factum 
est. 


Textus emendatus [22] 

mirabilis « condescensio », « ut discamus inef- 
fabilem Dei benignitatem, et quanta sermonis 
attemperatione usus sit, nostrae naturae provi- 
dentiam et curam habens » (10) (B). Dei enim [23] 
verba humanis linguis expressa, quoad omnia 
humano sermoni assimilia facta sunt, sicut 
olim Aeterni Patris Verbum, humanae infirmi- 
tatis assumpta carne, hominibus quoad omnia 
simile factum est. 


NOTAE 

Caput III - De Sacrae Scripturae divina inspiratione et de eius interpretatione 
Ad n. 11. 

(1) Cf. Pius XII, Litt. Encycl. Divino afflante Spiritu, 30 sept. 1943: A.A.S., 
35 (1943), p. 314, Enchir. Bibi. ( EB ) 556. 

(2) In et per hominem: cf. Hebr. 1, 1 et 4, 7 {in): 2 Sam. 23, 2; Mt. 1, 

22 et passim (per); Conc. Vat. I: Schema de doctr. cath., nota 9: Coli. Lac. VII, 

522. 

(3) Leo XIII, Epist. Encycl. Providentissimus Deus, 18 nov. 1893: Denz. 
1952 (3293); EB 125. 

(4) Cf. Comm. Bibi, Decr. 18 iun. 1915: Denz. 2180 (3629); EB 420; 

S. S. C. S. Officii, Epist. 22 dec. 1923: EB 499. 

(5) Leo XIII, Providentissimus , 1. c.: EB 124; Pius XII, Divino afflante, 
1. c.: EB 539. 

Ad n. 12. 

(6) S. Augustinus, De Civ. Dei, XVII, 6, 2: PL 41, 537; CC s. 1. XLVIII, 
p. 567, 58-59. 

(7) S. Augustinus, De Doctr. Christ., III, 18, 26; PL 34, 75-76. 

(8) Pius XII, 1. c., Denz. 2294 (3829-3830); EB 558-562. 

(9) Cf. Conc. Vat. I, Const. de Revelatione : Denz. 1788 (3007). 

(10) S. Ioannes Chrysostomus, In Gen. 3, 8: PG 53, 135: « Attempera- 
tio » graece dicitur synkatabasis. 

[24] RELATIO GENERALIS 

Examen animadversionum Patrum pro Capite III De divina Revela- 
tione , sive missae fuerint ad Secretariatum, sive in Aula prolatae diebus 
2 ad 6 oct. 1964, factum est a Subcommissione diebus 21 et 22 oct., 
praeside Exc. Charue, adstantibus Exc. van Dodewaard, cum pluribus 
Peritis et P. Grillmeier, Relatore pro capite III, P. Kerrigan pro ca- 
pite IV, P. Rigaux pro capite V et P. Semmelroth pro capite VI. 


RELATIO DE SINGULIS NUMERIS 

RELATIO DE TITULO ET DE N. 11 

(A) E/3157 quaerit, num verbum « divinum » in Titulo Cap. III 
etiam referatur ad verbum « interpretationem ». Quod utique negan- 
dum. Ad tollendam quamcumque ambiguitatem nova forma Tituli pro- 
ponitur: De S. Scripturae divina inspiratione et de eius interpretatione. 

(B) Novus Titulus n. 11 propositus est ab E/3463 et E/3380, ut 
effectus inspirationis exprimatur positive, scilicet dicitur de veritate 
S. Scripturae, ut postulant etiam E/3202 et E/3215, E/3356 proponit 
formam: « De facto inspirationis et de eius effectibus ». 

(C) In linn. 7-8 textus prioris insertum est 2 Pt. 1, 19-20, sec. 
E/3217. Non tamen inseruntur Lc. 1 , 3 et 1 Pt. 1 , 12, ut E/3162 et 
E/ 3 2 1 7 innuebant . 

(D) Deletum est « omnibus » sec. E/3134, quia de facto de singulis 
hagiographis edici non potest, illos « omnibus » facultatibus suis usos 
esse. E/3222 loco « omnibus » proponit « humanis », quod videtur su- 
perfluum. E/3221 scribere vult loco «utentes»: «praeditos», quod 
omissione supra dicta admissa superfluum est. Neque admissa est propo- 
sitio ut dicatur: « facultatibus limitatis ». 

(E) Sec. E/3221 clarius apparere debet, hagiographos ipsos veros 
auctores esse. Ideo nova verba inseruntur: « ut veri auctores ». 

(F) Sat multi Patres (E/3202, E/3463, E/3489, etiam nomine alio- 
rum Episcoporum loquentes) optant, ut effectus inspirationis a) positive 
exprimatur et b) obiectum inerrantiae clare circumscribatur. Ad a): Com- 
missio censuit et positivam et negativam formulam ponendam esse. 
Omittitur tamen illud « ullo », lin. 20, cum E/3463 et E/3380. Ad b)\ 
Aliqui Patres proponunt, ut dicatur « veritatem seu revelationem » seu 
simpliciter « revelationem » provocantes ad Vaticanum I: « revelationem 

sine errore continet » (Denz. 1787; EB 77). Parallelismum esse inter [25] 
obiectum infallibilitatis Magisterii et inerrantiae S. Scripturae efferunt 
E/3218, E/3293. Ideo exprimere volunt inerrandam S. Scripturae ha- 
bere ut obiectum « revelationem ». Similiter E/3463, E/3380, E/3667. 
Commissioni visum est adhibendum esse appositum: « salutarem » ad 
« veritatem », quo verbo cointelliguntur facta quae in Scriptura cum 
historia salutis iunguntur. 

(G) « Docere » (lin. 20) sec. Relationem ad n. 1 textus recepti 
(sub H) substituendum erat per « exhibere », quod in textu omissum est. 

Sec. E/3380, E/3463, E/3293, E/3498, «docere» maneat. Alii vo- 
lunt «exhibere» vel «continere» (sec. formulam Vat. I) (E/3667). 
Retinetur « docere ». 

(H) Additur ad n. 11 sententia finalis, ex 2 Tim. 3, 16-17, com- 
plens doctrinam de inspiratione. Propositae erant diversae formulae 
(E/3356, E/3380), ex quibus E/3380 praefertur. 

RELATIO DE N. 12 

(A) Loco « quamnam veritatem » dicitur « quid » secundum E/3667. 

(B) Secundum E/ 3 22 2 in lin. 28 textus prioris post « et » repeten- 
dum esset « quid », ita ut clarius appareat, S. Synodum abstinere a sol- 
venda quaestione de « sensu pleniore S. Scripturae », sicuti in relatione 
ad n. 12 textus prioris sub littera D monetur. Commissioni visum est 
non repetendum esse illud « quid »; iterum tamen inculcandum esse 
quaestionem de sensu pleniore non dirimi. 

(C) Aliter aliterque ponitur sec. E/3222. Ita satisfit quoque E/2689. 

(D) Claritatis causa repetitur « in », sec. E/3222. 

(E) Insertio sec. E/2689: « ope generum litterariorum illo tempore 
adhibitorum ». 

(F) Loco « significare » ponendum esse « asserere » postulat E/2515. 

(G) E/321 1 postulat ut omittatur « cogitandi ». Ponitur « sentiendi ». 

(H) Apponitur « in » sec. E/2515, provocantem ad EB 560. 

(I) Diversi Patres postulant ut linn. 14-20 in n. 12, pag. 28 omit- 
tantur. Ita E/2317, E/3463, E/3667, subscriptae a sat multis Patri- 
bus, quorum propositum admittitur. 

(F) Loco « significationem » ponitur « sensum » sec. E/3294. 

(K ) « Et unitatem » inseritur secundum E/3667, qui tamen putat 
omittendum esse « contentum ». Ponitur utrumque, quia « unitas utrius- 
que Testamenti » habet momentum theologicum proprium, sicuti etiam 
« contentum ». 

(L) E/3201 et E/3256 postulaverunt ut clarior redderetur textus 
prior. 

[26] RELATIO DE N. 13 

(A) Diversi Patres postulant 1) meliorem nexum ad praecedentia 
(vel omnino alium locum pro toto hoc numero 13, id quod tamen accipi 
non potuit) (cf. E/3356). 2) Omittenda esse verba « salva semper Dei 
veritate et sanctitate » (E/3332, E/3666 et E/3667), vel transponenda 
esse in finem numeri 13: E/3236. 3) Clarius exponatur idea « conde- 
scensionis », adducta citatione alicuius fontis: E/3236. 4) Clarior ap- 
pareat constans norma actionis divinae cum hominibus, quae verificatur 
in S. Scriptura, in Ecclesia, in Incarnatione, ubi divinum cum humanis 
coniungitur: E/3356. Principalioribus tantum propositionibus satisfieri 
potuit, ne textus receptus nimis immutandus esset. Additur itaque citatio 
S. loannis Chrysostomi. 

Elenchus animadversionum, quae accipi non potuerunt'. 

Ad n. 11 

E/3356: Illa divinitus revelata loco: Divinitus revelata ... 

E/3201: postulans ut addatur linn. 5-10 ad « ex apostolica fide »: 
« integros cum omnibus suis partibus, prout in Tridentini Concilii De- 
creto recensentur ». At quaestio de canone in sensu Tridentini soluta 
supponitur, et nunc in Cap. II breviter tangitur (n. 8). 

E/3221: introducendum esse conceptum « instrumentalitatis ». 

Resp.: cum sit terminus technicus in textu conciliari omittitur. Res vero 
exponitur. 

E/3292: lin. 12 addatur post « homines » « singillatim vel collec- 
tive », ut status hodiernus de origine librorum sacrorum exhibeatur 
(pluralitas auctorum). Noster textus rem apertam sinit. 

Emendationes propositae post laborem S/C II absolutum: 

Ad n. 11: 

E/3667: pag. 27, linn. 2-5: Dicatur: « Deus sese omnibus revelare 
voluit per verbum suum, quod afflante Spiritu Sancto prolatum et con- 
scriptum fuit, et in Sacra Scriptura continetur et prostat ». 

linn. 11-12: « Ideo Sacra Scriptura revelationem sine errore con- 
tinet ». 

E/3666: pag. 27, linn. 16-21: «Cum ergo omne id quod auctor 
inspiratus sive bagiograpbus dicit retineri debeat dictum a Spiritu Sancto 
eo modo quo ab hagiographo dictum est, inde libri Sacrae Scripturae 
veritatem exhibere dicendi sunt in omnibus suis partibus, diversimode 
tamen pro qualitate affirmationis hagiographi ». Quae additiones admis- 
sae non sunt. 

Ad n. 12: 

E/3667: pag. 28, lin. 4: Addatur: « Deus enim multifarie multisque 
modis locutus est ». 

lin. 8: loco « veritas enim seu id quod » dicatur: « id quod ». 

E/3666: pag. 28, linn. 5-9: deleri potest, cum de facto nonnisi re- 
petat quae in paragr. praecedenti dicuntur. 

E/3667: pag. 28, lin. 12: loco « cogitandi, dicendi, narrandive mo- 
dos » dicatur: « cogitandi, dicendi, scribendi, narrandive modos et 
artes » (ut accuratius exprimantur artes scribendi et dicendi illorum 
auctorum). 

Hae mutationes non visae sunt utiles. 

Caput IV 


DE VETERE 

Textus prior 

14. [ Historia salutis in libris Veteris Te- 
stamenti consignata]. Amantissimus Deus hu- 
mani generis salutem sollicite intendens, sin- 
gulari dispensatione populum sibi elegit, cui 
promissiones concreditae sunt. Foedere enim 
cum Abraham (cf. Gen. 15, 18) et cum plebe 
Israel per Moysen (cf. Ex. 24, 8) inito, populo 
sibi acquisito ita Se tamquam unicum Deum 
verum et vivum verbis ac gestis revelavit, 
ut Israel divinas cum hominibus vias experire- 
tur, easque, ipso Deo per os prophetarum lo- 
quente, penitius et clarius in dies intelligere 
posset atque latius in gentes exhiberet (cf. Ps. 
21, 28 s.; 95, 1 ss., 7 ss.; Ier. 3, 17; Tob. 13, 
4). Quae oeconomia salutis ab auctoribus sacris 
praenuntiata, enarrata atque explicata, ut ve- 
rum Dei verbum in libris Veteris Testamenti 
exstat; hi libri igitur divino afflante Spiritu 
conscripti vim atque auctoritatem suam peren- 
niter servant: « Quaecumque enim scripta sunt, 
ad nostram doctrinam scripta sunt, ut per pa- 
tientiam et consolationem Scripturarum spem 
habeamus » {Rom. 15, 4). 

15. [De momento Veteris T est amenti pro 
Christifidelibus]. Vetus autem Foedus ad hoc 
praesertim dispositum erat, ut Christi univer- 
sorum redemptoris Eiusque regni adventum 
praepararet, prophetice nuntiaret (cf. Lc. 24, 
44; Io. 5, 39; 1 Pt. 1, 10) et variis typis 
significaret (cf. 1 Cor. 10, 11). Praeterea Ve- 
teris Testamenti libri, pro conditione humani 
generis ante tempora instauratae a Christo sa- 
lutis, Dei et hominis cognitionem ac modos 
quibus Deus iustus et misericors cum homini- 


TESTAMENTO 

Textus emendatus 

14. [ Historia salutis in libris Veteris Te- 
stamenti consignata]. Amantissimus Deus to- 
tius (A) humani generis salutem sollicite inten- 
dens, singulari dispensatione populum sibi ele- 

5 git, cui promissiones concrederet (B). Foedere 
enim cum Abraham (cf. Gen. 15, 18) et cum 
plebe Israel per Moysen (cf. Ex. 24, 8) inito, 
populo sibi acquisito ita Se tanquam unicum 
Deum verum et vivum verbis ac gestis revelavit, 
io ut Israel divinas cum hominibus vias experire- 
tur, easque, ipso Deo per os prophetarum lo- 
quente, penitius et clarius in dies intelligere 
posset atque latius in gentes exhiberet (cf. Ps. 
21, 28-29; 95, 1-3; Is. 2, 1-5; Ier. 3, 17) (C). 
15 Oeconomia autem (D) salutis ab auctoribus sa- 
cris praenuntiata, enarrata atque explicata, ut 
verum Dei verbum in libris Veteris Testamenti 
exstat; quapropter hi libri divinitus inspirati 
(E) vim atque auctoritatem suam perenniter 
20 servant: « Quaecumque enim scripta sunt, ad 
nostram doctrinam scripta sunt, ut per patien- 
tiam et consolationem Scripturarum spem ha- 
beamus » {Rom. 15, 4). 

15. [De momento Veteris Testamenti pro 
25 Christifidelibus]. Veteris T e st amenti oecono- 
mia (F) ad hoc potissimum (G) disposita erat, 
ut Christi universorum redemptoris Eiusque re- 
gni adventum praepararet, prophetice nuntiaret 
(cf. Lc. 24, 44; Io. 5, 39; 1 Pt. 1 , 10) et variis 

30 typis significaret (cf. 1 Cor. 10, 11). Veteris 
autem (H) Testamenti libri, pro conditione hu- 
mani generis ante tempora instauratae a Chri- 
sto salutis, Dei et hominis cognitionem ac mo- 
dos quibus Deus iustus et misericors cum ho- 

Textus prior 

bus agit, omnibus manifestant. Qui libri, etiam- 
si plura imperfecta et pro visoria contineant, 
momentum verae paedagogiae divinae etiam 
pro Christifidelibus servant (1). Unde attente 
a Christi discipulis legendi sunt, speciatim quia 5 
vividum sensum Dei sanctissimi ac clementis- 
simi luculenter exprimunt. 

16. [De unitate utriusque Testamenti ]. 
Deus igitur librorum utriusque Testamenti in- 10 
spirator et auctor, ita sapienter disposuit, ut 
Novum in Vetere lateret et in Novo Vetus pa- 
teret (2). Nam, etsi Vetus Foedus morte Chri- 
sti Novo cessit ( Rom . 7, 4; Coi. 2, 14), libri 
tamen Veteris Testamenti integri, utpote pars 15 
unius revelationis in praeconio evangelico as- 
sumpti (3), in Novo significationem suam com- 
pletam acquirunt (cf. Mt. 3, 17 ss.; Rom. 8, 

2, 3) (E) et ostendunt. 


Textus emendatus [2 

minibus agit, omnibus manifestant. Qui libri, 
etiamsi quaedam imperfecta et temporaria (I) 
contineant, tamen veram paedagogiam divinam 
demonstrant (1) (J). Unde devote accipiendi 
sunt (K) quia vivum sensum Dei exprimunt et 
quia sublimes de Deo doctrinae ac salutaris de 
vita hominis sapientia mirabilesque precum the- 
sauri in ipsis reconduntur (L). 

16. [De unitate utriusque Testamenti ]. 
Deus igitur librorum utriusque Testamenti in- 
spirator et auctor, ita sapienter disposuit, ut 
Novum in Vetere lateret et in Novo Vetus pa- 
teret (2). Nam, etsi Christus in sanguine suo 
Novum Foedus condiderit {cf. Lc. 22, 20; 1 
Cor. 11, 25) (M), libri tamen Veteris Testa- 
menti integri in praeconio evangelico assump- 
ti (3) (N) in Novo significationem suam com- 
pletam acquirunt et ostendunt (2 Cor. 3, 14) 
(O), illudque vicissim illustrant (P). 


NOTAE 

Caput IV - De Vetere Testamento 

A. n. 15. 

(1) Pius XI, Litt. Encycl. Mit Brennender Sorge, 14 martii 1937: A.A.S., 29 
(1937), p. 151. 

Ad n. 16. 

(2) S. Augustinus, Quaest. in Hept. 2, 73: PL 34, 623. 

(3) S. Irenaeus, Adv. Haer. III, 21, 3: PG 7, 950; (=25, 1: Harvey 
2, p. 115). S. Cyrillus Hieros., Catech. 4, 35: PG 33, 497. Theodorus Mops., 
In Soph. 1, 4-6: PG 66, 452A-453A. 

RELATIO DE NOVIS EMENDATIONIBUS IN CAP. IV 

Emendationes nuper introductae maioris textus claritati atque ex- 
pressioni doctrinarum accuratiori intendunt. Quaedam animadversiones 
a Patribus factae (E/2515; E/2640; E/3220; E/3245; E/3292; 
E/3293; E/3556) non fundatae videntur; de nonnullis emendationibus 
Subcommissioni visum est iam provisum esse sive in textu huius capitis 
(E/3186; E/3220) sive alibi in hac Constitutione (E/3246; E/3667). 

Unus vero Pater animadvertit quod textus claritate caret, quoniam 
in num. 14-16 iterum transitus fit a Vetere Testamento (quatenus libros 
S. Scripturae designat) ad Vetus Testamentum (quatenus Foedus signifi- 
cat) et viceversa (E/3216). Cui Patri respondendum videtur quod hic 
transitus sine negotio fit et apud omnes est usitatus quin ulla obscuritas 
exinde oriatur; in Decreto pro lacobitis Foedera eorumque libri saltem 
iuxtaponuntur (EB 47); Foedera e respectivis libris innotescunt, imo Foe- 
dera libros sponte evocant et viceversa. Distinctio inter Foedera et libros 
facile fit et haec distinctio sat clare in textu apparet. 

Commissioni Plenariae autem non placuit postulatum cuiusdam Pa- 
tris qui vult ut in num. 14 mentio expressa fiat de Lege et de Decalogo 
(E/3220). 

Quod spectat particulares emendationes admissas, dicendum est: 

(A) Ob insertam vocem totius fortius effertur quod dispensatio Vete- 
ris Testamenti saluti omnium gentium inservit (E/2640). 

(B) Ponitur concrederet ad premendum quod Deus sua sponte est 
auctor promissionum (E/2515; E/3294). 

(C) Inseritur Is. 2, 1-5 (E/3162); aufertur Tob. 13, 4 ne textus ni- 
mis multiplicentur; ceteri textus magis accurate citantur. 

(D) Ob omissam expressionem Quae et ob verbum autem adiunc- 
tum, enuntiatio textus clarior fit (E/3256); ceteroquin animadvertendum 
est quod populus oeconomiam omnino experiri potuit pro rata portione 
iam revelata vel in effectum iam deducta. 

(E) Ne eaedem expressiones iterum iterumque repetantur (E/3294) 
hic ponitur « libri divinitus inspirati ». Insuper inseritur vox quaprop- 
ter et expressio igitur deletur ut vis perennis librorum ex eorum inspi- 
ratione clarius derivetur; nec obstat quod infra dicetur libros imperfecta 
continere (E/3256), quia imperfectiones cum inspiratione ob divinam 
condescensionem semper sunt compatibiles; insuper imperfectio e ma- 
teria tractata nonnumquam desumitur. 

(F) Claritatis causa loco vetus Foedus scribitur Veteris Testamenti 
oeconomia; insuper tollitur expressio autem, quae tamen infra (H) inse- 
ritur. 

(G) Loco praesertim ponitur potissimum (E/3256) ad premendum [31] 
finem christologicum Veteris Foederis. 

(H) Vox praeterea aufertur; inseritur vox autem, quia vera illatio 
heic non habetur. 

(I) Ut textus vim universalem heic habeat (E/2640), voces « etiam 
pro Christifidelibus » auferuntur. Expressio plura quoque tollitur ut 
quaedam satisfactio duobus Patribus praebeatur (E/3157; E/3220). 
Expressio « quaedam » ab ipsa Commissione inserta est. 

(J) Haec nova emendatio sufficienter inculcat quod Deus hodie etiam 
libris uti vult ut instrumentis quibus homines instruit (E/3216); Sub- 
commissio expressionem paedagogiam, longo usu consecratam, servare 
voluit. 

(K) Loco legendi sunt ponitur devote adbibendi sunt, quia de lectione 
librorum potius in cap. 6 sermo fit. 

(L) Nova emendatio satisfacit votis plurium Patrum (E/3178; 
E/3216; E/3220; E/3236; E/3293; E/3667) qui postulant ut textus 
de Vetere Testamento generosius loquatur, memorato etiam « sensu Dei » 
et sermone facto de precibus. 

(M) Ita scribendum est loco Vetus Foedus morte Christi Novo ces- 
sit, quia textus citati ( Rom . 7, 4; Coi. 2, 14) Subcommissioni non 
videntur doctrinam enuntiatam reapse probare. Ideo res modo mere 
positivo expressa est. 

(N) Ad enuntiationem clariorem reddendam (E/3216) voces ut pote 
pars unius revelationis omittuntur. 

(O) Auferuntur Mt. 5, 17 et Rom. 8, 2, 3 quia doctrinam hanc non 
demonstrant; additur autem 2 Cor. 3, 14 (E/3489). 

(P) Additamentum a pluribus postulatum (E/3463; E/3489; 
E/3667), de momento librorum Veteris Testamenti pro intelligendis 
Scripturis Novi Testamenti. 

Caput V 

DE NOVO TESTAMENTO 


'Textus prior 

17. [ Novi Testamenti excellentia ]. Ver- 
bum Dei quod in Evangelio operatur in salu- 
tem omni credenti (cf. Rom. 1, 16) praecellenti 
modo per scripta Novi Testamenti inspirata ef- 
ficax adest. Ubi enim venit plenitudo temporis 
(cf. Gal. 4, 4), Verbum caro factum est et ha- 
bitavit in nobis plenum gratiae et veritatis (cf . 
Io. 1 , 14). Christus Regnum Dei in terris in- 
stauravit, factis et verbis Seipsum manifesta- 
vit, atque morte, resurrectione et gloriosa ascen- 
sione missioneque Spiritus Sancti opus suum 
complevit. Exaltatus a terra omnia ad Seipsum 
traxit (cf. Io. 12, 32), utpote solus verba 
vitae aeternae habens (cf. Io. 6, 68). Quod 
autem aliis generationibus non est patefactum, 
revelatum est sanctis Apostolis eius et Prophe- 
tis in Spiritu (cf. Eph. 3, 4-6, gr.), ut ipsi Evan- 
gelium praedicarent, fidem in Iesum Christum 
ac Dominum excitarent et Ecclesiam congrega- 
rent. Quarum omnium rerum scripta Novi 
Testamenti exstant testimonium perenne at- 
que divinum. 

18. \Evangeliorum origo apostolica ]. Ne- 
minem fugit inter omnes, etiam Novi Testa- 
menti Scripturas, Evangelia merito excellere, 
quippe quae praecipuum testimonium sint de 
Verbi Incarnati Salvatoris nostri vita atque do- 
ctrina. 

Quattuor Evangelia originem apostolicam 
habere Ecclesia semper et ubique tenuit ac te- 
net. Quae enim Apostoli ex mandato Christi 
praedicaverunt, postea divino afflante Spiritu, 
in scriptis, ipsi et apostolici viri nobis tradide- 
runt, fidei fundamentum, quadriforme nempe 


Textus emendatus 

17. [Novi Testamenti excellentia ]. Ver- 
bum Dei, quod virtus Dei est in salutem omni 
credenti (cf. Rom. 1 , 16), in scriptis Novi Te- 
stamenti praecellenti modo praesentatur et 

5 vim suam exhibet (A). Ubi enim venit plenitu- 
do temporis (cf. Gal. 4,4), Verbum caro factum 
est et habitavit in nobis plenum gratiae et ve- 
ritatis (cf ^ Io. 1, 14). Christus Regnum Dei in 
terris instauravit, factis et signis Patrem suum 
io (B) ac Seipsum manifestavit, atque morte, re- 
surrectione et gloriosa ascensione missioneque 
Spiritus Sancti opus suum complevit. Exaltatus 
a terra omnes ad Seipsum trahit (cf. Io. 12, 
32, gr.) (C), utpote solus verba vitae aeternae 
15 habens (cf. Io. 6, 68). Quod autem aliis gene- 
rationibus non est patefactum, revelatum est 
sanctis Apostolis (D) et Prophetis in Spiritu 
(cf. Eph. 3, 4-6, gr.) ut ipsi Evangelium prae- 
dicarent, fidem in Iesum Christum ac Dominum 
20 excitarent et Ecclesiam congregarent. Quarum 
(E) rerum scripta Novi Testamenti exstant te- 
stimonium perenne atque divinum. 

18. [Evangeliorum origo apostolica ]. Ne- 
minem fugit inter omnes, etiam Novi Testa- 

25 menti Scripturas, Evangelia merito excellere, 
quippe quae praecipuum testimonium sint de 
Verbi Incarnati Salvatoris nostri vita atque do- 
ctrina. 

Quattuor Evangelia originem apostolicam 
30 habere Ecclesia semper et ubique tenuit ac te- 
net. Quae enim Apostoli ex mandato Christi 
praedicaverunt, postea divino afflante Spiritu, 
in scriptis, ipsi et apostolici viri nobis tradide- 
runt, fidei fundamentum, quadriforme nempe 

Textus prior 

Evangelium, secundum Matthaeum, Marcum, 
Lucam et Ioannem. 

19. [Euangeliorum indoles historica\. Sanc- 
ta Mater Ecclesia firmiter et constantissime te- 
nuit ac tenet quattuor recensita Evangelia vere 5 
tradere quae Iesus Dei Filius, vitam inter ho- 
mines degens, ad aeternam eorum salutem reap- 
se et fecit et docuit (cf. Act. 1,1). Apostoli qui- 
dem post mortem Domini ea quae Ipse dixe- 
rat et fecerat auditoribus ea pleniore intelligen- 10 
tia tradiderunt, qua ipsi eventibus gloriosis 
Christi instructi et lumine Spiritus veritatis ( 1 ) 
edocti f ruebantur (2). Auctores autem sacri 
quattuor Evangelia conscripserunt, quaedam e 
multis vel ore vel iam scripto traditis seligendo, 15 
quaedam in synthesim redigendo, quaedam ad 
statum ecclesiarum suarum attendendo, for- 
mam praeconii retinendo, ita semper ut non 
ficta, ex creatrici potentia primaevae commu- 
nitatis promanantia (3), sed vera et sincera de 20 
Iesu nobis communicarent. Illa enim intentio- 
ne scripserunt, sive ex sua propria memoria et 
recordatione, sive ex testimonio illorum « qui 

ab initio ipsi viderunt et ministri fuerunt sermo- 
nis », ut cognoscamus eorum verborum de qui- 25 
bus eruditi sumus « veritatem » (cf. Lc. 1, 
2-4). 

20. [De ceteris scriptis Novi Testamenti\. 
Novi vero Testamenti canon praeter quattuor 
Evangelia etiam alia scripta apostolica Spiritu 30 
Sancto inspirante exarata continet, quibus, ex 
sapienti Dei consilio, ea quae sunt de Christo 
Domino confirmantur, genuina eius doctrina 
magis magisque declaratur, salutifera virtus di- 
vini operis Christi praedicatur, Ecclesiae insti- 35 
tutio ac admirabilis diffusio narratur eiusque 
consummatio gloriosa revelatur. 


Textus emendatus [33 

Evangelium, secundum Matthaeum, Marcum, 
Lucam et Ioannem. 

19. [Ev angellorum indoles historica ]. Sanc- 
ta Mater Ecclesia firmiter et constantissime te- 
nuit ac tenet quattuor recensita Evangelia vere 
tradere quae Iesus Dei Filius, vitam inter ho- 
mines degens, ad aeternam eorum salutem reap- 
se et fecit et docuit (cf. Act. 1, 1). Apostoli 
quidem post mortem Domini (A) quae Ipse 
dixerat et fecerat auditoribus ea pleniore intel- 
ligentia tradiderunt, qua ipsi eventibus glorio- 
sis Christi instructi et lumine Spiritus verita- 
tis (1) edocti f ruebantur (2). Auctores autem 
sacri quattuor Evangelia conscripserunt, quae- 
dam e multis aut ore aut iam scripto traditis 
seligentes, quaedam in synthesim redigentes, 
vel sta tui (B) ecclesiarum attendendo explanan- 
tes (C), formam denique praeconii retinentes, 
ita semper ut (D) vera et sincera de Iesu nobis 
communicarent (3). Illa enim intentione scrip- 
serunt, sive ex sua propria memoria et recorda- 
tione, sive ex testimonio illorum « qui ab ini- 
tio ipsi viderunt et ministri fuerunt sermonis », 
ut cognoscamus eorum verborum de quibus 
eruditi sumus « veritatem » (cf. Lc. 1, 2-4). 


20. [De ceteris scriptis Novi Testamenti]. 
Novi Testamenti canon praeter quattuor Evan- 
gelia etiam epistulas sancti Eauli (A) aliaque 
scripta apostolica Spiritu Sancto inspirante con- 
tinet, quibus, ex sapienti Dei consilio, ea quae 
sunt de Christo Domino confirmantur, genuina 
eius doctrina magis magisque declaratur, salu- 
tifera virtus divini operis Christi praedicatur, 
Ecclesiae initia (B) ac admirabilis diffusio nar- 
rantur eiusque consummatio gloriosa revelatur. 

] Textus prior 

Apostolis enim suis Dominus Iesus sicut 
promiserat afluit (cf. Mt. 28, 20), et iis Para- 
] clitum Spiritum misit, qui eos in « omnem ve- 
ritatem » in aevum servandam induceret (cf . Io. 
16, 13, graece) ad aeternam humani generis 
salutem. 


Textus emendatus 

Apostolis enim suis Dominus Iesus sicut 
promiserat afluit (cf. Mt. 28, 20) et iis Para- 
clitum Spiritum misit, qui eos in plenitudinem 
veritatis induceret (cf. Io. 16, 13) (C). 


NOTAE 

Caput V - De Novo Testamento 

Ad n. 19. 

(1) Cf. Io. 14, 26; 16, 13. 

(2) Io. 2, 22; 12, 16; 11, 51-52; cf. 14, 26; 16, 12-13; 7, 39. 

(3) Cf. Instructio Sancta Mater Ecclesia a Pontificio Consilio Studiis Biblio- 
rum provehendis edita: A.A.S., 56 (1964), p. 715. 

RELATIONES DE SINGULIS NUMERIS [35] 

Generatim caput V huius schematis placet et etiam valde placet Pa- 
tribus (E/2598, 3186, 3227, 3236, 3292, 3356). Subcommissioni pau- 
cae mutationes vel emendationes ut necessariae vel utiles visae sunt. 


RELATIO DE N. 17 

(A) Desiderantur ab E/3216 textus magis perspicuus et citatio fide- 
lior ad Rom. 1 , 16. Propterea textum paulinum accuratius sequimur, et 
efficaciam scriptorum Novi Testamenti simplicioribus verbis explicamus. 

(B) Additio verborum « Patrem suum » ab E/3489 proposita placet, 
quia Christus Patrem et Seipsum manifestavit. Si tantum « Seipsum » 
diceretur, oppositio suspicari posset inter Vetus Testamentum, quod 
revelatio Dei esset, et Novum Testamentum, quod revelatio Christi esset. 

(C) Trahit scribitur vice traxit (E/3293, 2640), quia attractio Christi 
semper durat. 

(D) Omittitur suis , ut aperta remaneat quaestio de sensu stricto vel 
lato pro verbo « Apostolis » in Eph. 3, 4-6. 

(E) Omittitur omnium , quia omnia non sunt in N. T. relata (E/3293). 


RELATIO DE N. 18 

Non adsunt in tribus animadversionibus propositiones quae aliquid 
positivum nostro textui afferre visae sunt (E/3245, 3256, 3293). 


RELATIO DE N. 19 

(A) Deletur ea et qua, ut vitentur duo ea in sensu diverso adhibita. 

(B) Stylus sermonis huius phraseos inelegans visus est (E/3116, 
3489, 3667), et ideo quattuor gerundia vitantur; insuper « attendendo » 
cum dativo construitur. 

(C) Vox explanantes, quae e casu lapsa est, rursus introducitur 
(E/2689, 3228, 3275, 3489), secundum textum Commissionis Biblicae. 

(D) Primum voces « historia » et « historice » (E/2515, 3225, 3267, 
3043) vitantur ob ambiguitatem horum verborum apud modernos. Se- 
cundo, phrasis « ut non ficta, ex creatrici potentia primaevae communi- 
tatis promanantia » visa est non retinenda, quia verba haec nimium hono- 


24 

rem tribuunt opinioni alicui in decursu obsoletae. In specie, expressio 
« non ficta » deleta est, quia ambiguitatem retinet, quae a pluribus Pa- 
tribus notata et reprobata est (E/3228, 3292, 3043, 3489) et ceteroquin 
parum addit formulae positivae: « vera et sincera de Iesu nobis com- 
municarent ». 


RELATIO DE N. 20 

(A) Additio epistulas sancti Pauli admissa est ut satisfiat voto E/ 3228, 
3226. 

(B) Initia dicitur loco institutio, quia Ecclesiae « institutio » non 
tantum in scriptis apostolicis sed iam in Evangeliis narratur (E/3489). 

(C) Propter difficultatem textus Io. 16, 13, et ut simplicior et solem- 
nior fiat sermo, textus ad formulam magis concisam reducitur. 

Caput VI 

DE SACRA SCRIPTURA IN VITA ECCLESIAE (A) 


Textus prior 

21. [ Ecclesia Sacras Scripturas veneratur ]. 

« Non per alios dispositionem salutis nostrae 
cognovimus quam per eos, per quos Evange- 
lium pervenit ad nos; quod quidem tunc prae- 
conaverunt, postea vero per Dei voluntatem in 5 
Scripturis nobis tradiderunt, fundamentum et 
columnam fidei nostrae futurum » (1). Praedi- 
cationis ergo evangelicae testimonium eximium 
sunt Scripturae Sacrae. Eas velut ipsum cor- 
pus dominicum semper venerata est Ecclesia, io 
cum non desinat ex mensa tam verbi Dei quam 
corporis Christi panem vitae sumere atque fide- 
libus porrigere. Eas una cum Traditione sem- 
per sicut supremam fidei suae regulam habuit, 
cum non tantum a Deo inspiratae sint, ita ut 15 
verbum ipsius Dei impertiant, sed insuper illam 
immutabilitatis indolem, quae regulae competit, 
prae se ferant, et in verbis Prophetarum Apo- 
stolorumque vocem Spiritus Sancti personare 
faciant. Omnis ergo praedicatio ecclesiastica 20 
atque ipsa religio christiana ad Scripturam sem- 
per respicere debent tamquam ad normam et 
auctoritatem, quibus reguntur et iudicantur. 

In sacris libris Pater qui in caelis est filiis 
suis peramanter occurrit et cum eis sermonem 25 
confert; tanta autem verbo Dei vis ac virtus 
inest, ut Ecclesiae sustentaculum ac vigor, et 
Ecclesiae filiis fidei robur, animae cibus, vitae 
spiritualis fons reapse exstet. « Vivus enim est 
sermo Dei et efficax » ( Hebr . 4, 12), « qui po- 30 
tens est aedificare et dare haereditatem in sanc- 
tificatis omnibus » (Act. 20, 32; cf. 1 Thess. 

2, 13). 

22. [Commendantur accuratae versiones ]. 
Christifidelibus aditus ad Sacram Scripturam 
late pateat oportet. Qua de causa iam ab ori- 


T ex tus emendatus 

21. [Ecclesia Sacras Scripturas veneratur ]. 
Divinas Scripturas (B) velut ipsum corpus do- 
minicum semper venerata est Ecclesia, cum 
non desinat ex mensa tam verbi Dei quam cor- 
poris Christi panem vitae sumere atque fideli- 
bus porrigere (C). Eas una cum Traditione sem- 
per sicut supremam fidei suae regulam habuit, 
cum non tantum a Deo inspiratae sint, ita ut 
verbum ipsius Dei impertiant, sed insuper im- 
mutabilitatis indolem prae se ferant, atque in 
verbis Prophetarum Apostolorumque vocem 
Spiritus Sancti personare faciant (D). Omnis 
ergo praedicatio ecclesiastica sicut ipsa religio 
christiana Sacra Scriptura nutriatur oportet (E). 
In sacris enim libris Pater qui in caelis est filiis 
suis peramanter occurrit et cum eis sermonem 
confert; tanta autem verbo Dei vis ac virtus 
inest, ut Ecclesiae sustentaculum ac vigor, et 
Ecclesiae filiis fidei robur, animae cibus, vitae 
spiritualis fons reapse exstent. « Vivus enim est 
sermo Dei et efficax » (Hebr. 4, 12), « qui po- 
tens est aedificare et dare haereditatem in sanc- 
tificatis omnibus » (Act. 20, 32; cf. 1 Thess. 2, 
13) (F). 


22. [Commendantur accuratae versiones ]. [3 
Christifidelibus aditus ad Sacram Scripturam 
late pateat oportet. Qua de causa iam ab ori- 

Textus prior 

gine sua Ecclesia graecam illam antiquissimam 
Veteris Testamenti versionem a LXX viris nun- 
cupatam suscepit, quam sicuti alias versiones 
orientales et versionem latinam quam Vulga- 
tam vocant, semper in honore habet. Cum 
autem verbum Dei omnibus temporibus prae- 
sto esse debeat, Ecclesia sua auctoritate man- 
dat et materna sollicitudine satagit, ut accu- 
ratae exarentur in varias linguas versiones, in 
liturgia atque catechesi necnon in pia lectione 
adhibendae, ex primigeniis scilicet sacrorum 
librorum textibus. Quae si conficerentur com- 
muni etiam cum fratribus separatis nisu, ab 
omnibus christianis adhiberi possent. 

23 . [Doctorum catholicorum officium apo- 
stolicum]. Verbi incarnati Sponsa, Ecclesia 
nempe, a Sancto Dei et Christi Spiritu edocta, 
ad profundiorem in dies Scripturarum Sacra- 
rum intelligentiam assequendam procedit, ut 
filios suos divinis eloquiis indesinenter pa- 
scat. Exegetae autem catholici, aliique Sacrae 
Theologiae cultores, collatis sedulo viribus, ope- 
ram dent oportet, ut Patrum vestigia sequen- 
tes, sub ductu Magisterii, altius Divinas Lit- 
teras investigent, et quam plurimi divini verbi 
administri Scripturarum pabulum plebi Dei fru- 
ctuose suppeditent, quod mentem illuminet, 
firmet voluntates, hominum corda ad Dei amo- 
rem accendat (2). Sacra Synodus biblicarum 
rerum cultores quotquot devoti sunt Ecclesiae 
filii, eiusque doctrinae et normis fideliter obse- 
quuntur, animum addit ut opus feliciter suscep- 
tum, renovatis in dies viribus, omni studio ex- 
sequi pergant (3). 

24 . [De momento Sacrae Scripturae pro 
Theologia ]. Sacra Theologia in verbo Dei reve- 
lato scripto et tradito tamquam in suo prima- 
rio et perenni fundamento innititur, quo verbo 
firmissime roboratur semperque iuvenescit, om- 


Textus emendatus 

gine sua Ecclesia graecam illam antiquissimam 
5 Veteris Testamenti versionem a LXX viris nun- 
cupatam ut suam (G) suscepit; alias vero ver- 
siones orientales et versionem latinam quam 
Vulgatam vocant, semper in honore habet. Cum 
autem verbum Dei omnibus temporibus prae- 
io sto esse debeat, Ecclesia materna sollicitudine 
curat, ut aptae ac rectae exarentur in varias 
linguas versiones, etiam ex primigeniis sacro- 
rum librorum textibus (H). Quae si, annuente 
auctoritate Ecclesiae, ex opportunitate confi- 
15 cientur communi etiam cum fratribus seiunctis 
nisu, ab omnibus christianis adhiberi pote- 
runt (J). 

23 . [Doctorum catholicorum officium apo- 
stolicum ]. Verbi incarnati Sponsa, Ecclesia 

20 nempe, a Sancto Spiritu (K) edocta, ad profun- 
diorem in dies Scripturarum Sacrarum intelli- 
gentiam assequendam procedit, ut filios suos 
divinis eloquiis indesinenter pascat. Exegetae 
autem catholici, aliique Sacrae Theologiae cul- 
25 tores, collatis sedulo viribus, operam dent opor- 
tet, ut Patrum vestigia sequentes, sub vigilan- 
tia (L) Magisterii, aptis subsidiis (L) divinas 
Litteras investigent et quam plurimi divini Ver- 
bi administri plebi Dei Scripturarum pabulum 
30 fructuose suppeditent, quod mentem illuminet, 
firmet voluntates, hominum corda ad Dei amo- 
rem accendat (1). Sacra Synodus Ecclesiae filiis 
biblicarum rerum culto ribus (M) animum addit, 
ut opus feliciter susceptum, renovatis in dies 
35 viribus, omni studio exsequi pergant (2). 

24 . [De momento Sacrae Scripturae pro 
Theologia ]. Sacra Theologia in verbo Dei scrip- 

40 to, sub luce traditionis explicando, tamquam 
in perenni fundamento innititur (N), quo verbo 
ipsa firmissime roboratur semperque iuvenescit, 

Textus prior 

nem veritatem in mysterio Christi conditam 
sub lumine fidei perscrutando. Sacrae autem 
Scripturae verbum Dei continent et vere ver- 
bum Dei sunt; ideoque Sacrae Paginae studium 
sit veluti anima Sacrae Theologiae. Eodem au- 
tem verbo Scripturae etiam ministerium verbi, 
pastoralis nempe praedicatio, catechesis omnis- 
que instructio christiana, in qua homilia litur- 
gica eximium locum habeat oportet, salubriter 
nutritur sancteque virescit, et fides credentium 
in eo veritatem Dei revelantis agnoscit. 

25. [Lectio Sacrae Scripturae commenda- 
tur ]. Quapropter clericos omnes, imprimis 
Christi sacerdotes ceterosque qui ut diaconi vel 
catechistae ministerio verbi legitime instant, 
assidua lectione atque exquisito studio in Sa- 
cris Scripturis haerere necesse est, ne quis eo- 
rum fiat « verbi Dei inanis forinsecus praedica- 
tor, qui non est intus auditor » (4), dum verbi 
divini amplissimas divitias, speciatim in cultu 
liturgico, cum fidelibus sibi commissis com- 
municare debet. Pariter Sancta Synodus christi- 
fideles omnes, praesertim sodales religiosos, ve- 
hementer peculiariterque exhortatur, ne « ob 
ignorationem Scripturarum ignoratione Chri- 
sti » laborent (5), sed ut potius frequenti di- 
vinarum Scripturarum lectione « eminentem 
scientiam lesu Christi » {Phil. 3, 8) ediscant. 
Libenter igitur ad sacrum textum ipsum acce- 
dant, sive per sacram liturgiam divinis eloquiis 
confertam, sive per piam lectionem, sive per 
institutiones ad id aptas aliaque subsidia, quae 
approbante et curante Ecclesia ubique nostro 
tempore laudabiliter diffunduntur. 


Textus emendatus [ 

omnem veritatem in mysterio Christi conditam 
sub lumine fidei perscrutando. Sacrae autem 
5 Scripturae verbum Dei continent et, quia inspi- 
ratae, vere verbum Dei sunt; ideoque Sacrae 
Paginae studium sit veluti anima Sacrae Theo- 
logiae. Eodem autem verbo Scripturae (O) etiam 
ministerium verbi, pastoralis nempe praedica- 
io tio, catechesis omnisque instructio christiana, 
in qua homilia liturgica eximium locum ha- 
beat oportet, salubriter nutritur sancteque vi- 
rescit (P). 

25. [ Lectio Sacrae Scripturae commenda- 
15 tur]. Quapropter clericos omnes, imprimis 
Christi sacerdotes ceterosque qui ut diaconi 
vel catechistae ministerio verbi legitime in- 
stant, assidua lectione sacra (Q) atque exqui- 
sito studio in Scripturis haerere necesse est, ne 
20 quis eorum fiat « verbi Dei inanis forinsecus 
praedicator, qui non est intus auditor » (3), 
dum verbi divini amplissimas divitias, specia- 
tim in sacra liturgia (R), cum fidelibus sibi com- 
missis communicare debet. Pariter Sancta Sy- 
25 nodus christifideles omnes (S), praesertim so- 
dales religiosos, vehementer peculiariterque ex- 
hortatur, ut frequenti divinarum Scripturarum 
lectione « eminentem scientiam lesu Christi » 
(Phil. 3, 8) ediscant. « Ignoratio enim Scrip- 
30 tur arum ignoratio Christi est » (4) (T). Liben- 
ter igitur ad sacrum textum ipsum accedant, sive 
per sacram liturgiam divinis eloquiis confertam, 
sive per piam lectionem, sive per institutiones 
ad id aptas aliaque subsidia, quae cowproban- 
35 te (U) et curante Ecclesia ubique nostro tem- 
pore laudabiliter diffunduntur. Meminerint au- 
tem orationem concomitari debere Sacrae Scrip- 
turae lectionem, ut fiat colloquium inter Deum 
et hominem; nam « illum alloquimur, cum ora- 
40 mus, illum audimus, cum divina legimus oracu- 
la » (5) (V). 

Textus prior 

Sacris autem antistitibus, « apud quos est 
apostolica doctrina » (6), fideles sibi commis- 
sos ad rectum divinorum Librorum usum, prae- 
sertim Novi Testamenti et imprimis Evange- 
liorum, opportune instituere competit per sa- 
crorum textuum versiones, quae necessariis et 
vere sufficientibus explicationibus instructae 
sint, ut tuto ac utiliter Ecclesiae filii cum 
Scripturis Sacris conversentur earumque spi- 
ritu imbuantur. 

Insuper editiones Sacrae Scripturae, debi- 
tis instructae adnotationibus, ad usum etiam 
non-christianorum eorumdemque conditionibus 
accommodatae, conficiantur, quas quoquomodo 
sive animarum Pastores sive christiani cuius- 
cumque status spargere sapienter curent. 

26. [Epilogus]. Ita ergo lectione et studio 
Sacrorum Librorum « sermo Dei currat et cla- 
rificetur » (2 Thess. 3, 1), thesaurusque reve- 
lationis, Ecclesiae concreditus, magis magisque 
corda hominum impleat. Sicut ex adaucto Sanc- 
tissimae Eucharistiae cultu Ecclesiae vita in- 
crementum suscipit, ita ex digna aestimatione 
et cultu verbi Dei quod « manet in aeternum » 
(Is. 40, 8; cf. 1 Pt. 1 , 23-25), novum spiritua- 
lis vitae impulsum sperare licet. 


Textus emendatus 

Sacris autem Antistitibus, « apud quos est 
apostolica doctrina » (6), fideles sibi commis- 
sos ad rectum divinorum librorum usum, prae- 
sertim Novi Testamenti et imprimis Evange- 
5 liorum, opportune instituere competit per sa- 
crorum textuum versiones, quae necessariis et 
vere sufficientibus explicationibus instructae 
sint, ut tuto ac utiliter Ecclesiae filii cum Scrip- 
turis Sacris conversentur earumque spiritu im- 
10 buantur (W). 

Insuper editiones Sacrae Scripturae, aptis 
(X) instructae adnotationibus, ad usum etiam 
non-christianorum eorundemque conditionibus 
accommodatae, conficiantur, quas quoquomodo 
15 sive animarum Pastores sive christiani cuius- 
cumque status spargere sapienter curent. 

26. [Epilogus]. Ita ergo lectione et studio 
Sacrorum Librorum « sermo Dei currat et cla- 
rificetur » (2 Thess. 3,1), thesaurusque revela- 
20 tionis, Ecclesiae concreditus, magis magisque 
corda hominum impleat. Sicut ex assidua fre- 
quentatione mysterii Eucharistici (R) Ecclesiae 
vita incrementum suscipit, ita novum spiritua- 
lis vitae impulsum sperare licet ex adaucta 
25 veneratione (R) verhi Dei , quod « manet in 
aeternum » (Is. 40, 8; cf. 1 Pt. 1 , 23-25) (YZ). 


NOTAE 

Caput VI - De Sacra Scriptura in vita Ecclesiae 

Ad n. 23. 

(1) Pont. Comm. Biblica, Instructio de S. Scriptura in Clericorum Semi- 
nariis et Religiosorum Collegiis recte docenda, 13 maii 1950: A.A.S., 42 (1950), 
pp. 495-505. 

(2) Cf. Pius XII, EB 569. 

Ad n. 25. 

(3) S. Augustinus, Serm. 179, 1: PL 38, 966. 

(4) S. Hieronymus, Comm. in Is., Prol.: PL 24, 17. 

(5) S. Ambrosius, De officiis ministrorum I, 20, 88: PL 16, 50. 

(6) S. Irenaeus, Adv. Haer. IV, 32, 1: PG 7, 1071; (= 49, 2) Harvey, 
2, p. 255. 

RELATIO AD CAP. VI 

(A) Emendationes quaedam generales: 

1. Desideratur, ut non tantum de S. Scriptura in hoc capite sermo 
fiat, sed de Verbo Dei in genere et praesertim de Traditione (E/2515; 
E/3295). Propterea exoptatur, ut mutetur titulus totius capitis: «De 
Verbo Dei in vita Ecclesiae », et titulus n. 21: « Ecclesia verbum Dei 
revelatum veneratur » (E/3251). 

Resp. Hoc caput consulto de S. Scriptura eiusque functione in vita 
Ecclesiae sermonem facit; quod magni esse videtur momenti. De tradi- 
tione habetur specialis numerus, 8 in capite 2, et insuper in hoc capite 
S. Scriptura nunquam sine traditione, in cuius luce interpretanda est, 
inducitur. 

2. Optatur alia structura capitis magis logica (E/3253; E/3259). 

Resp. Utique perfectior structura inveniri posset. Tamen in hoc ca- 
pite indolis magis pastoralis Logica non est unica norma. Videbatur struc- 
tura capitis non essentialiter mutanda. 

Ad num. 21. 

(B) Textus S. Irenaei in initio capitis uni Patri non videtur bene elec- 
tus (E/3259); intra hunc textum aliquae mutationes desiderabantur 
(E/3293; E/3256). Quoad phrasim sequentem unus Pater timet, ne im- 
pressio oriatur, ac si Vetus quoque Testamentum praedicationem aposto- 
licam testificaret (E/3256). 

Resp. Videbatur bonum esse citationem S. Irenaei omittere, immo 
etiam phrasim sequentem, et simpliciter incipere verbis: Divinas Scrip- 
turas ... 

(C) Aliquibus Patribus non placet comparatio inter Verbum divinum 
et s. Eucharistiam (E/3256; E/2670; E/3251; E/2667). 

Resp. Haec comparatio, in ipsa S. Scriptura (Io. 6) fundata, in Tra- 
ditione quoque consueta est. Cf. etiam « Imitatio Christi ». 

(D) Verba de « immutabilitatis indole, quae regulae competit », non 
placent (E/3253; E/3256). 

Resp. Immutabilitatis indoles maneat, additio autem « quae regulae 
competit » deleatur. 

(E) Aliqui Patres desiderant, ut minus absolute de S. Scriptura tan- 
quam regula omnis praedicationis dicatur (E/3250; E/3256; E/3293; 
E/2667). 

Resp. Textus mutandus videbatur hoc sensu, quod S. Scriptura om- 
nem praedicationem christianam nutriat. 

[42] (F) Desideratur, ut addantur pauca verba de fide, quacum lectio 

S. Scripturae recipi debet (E/ 3170; E/3257). 

Resp. Quia in hoc capite non agitur de modo, quo homines reci- 
piant verbum Dei, sed magis de ipso Verbo Dei scripto, et quia de fide 
in capite 1, n. 5 sermo est, non videbatur obsequendum esse huic desi- 
derio. 

Ad num. 22. 

(G) Unus Pater quaerit, utrum necesse sit, de LXX explicite loqui 
(E/3256). 

Resp. Ab exegetis subcommissionis valde premebatur haec necessi- 
tas. Etiam propter Orientales de LXX loqui bonum videtur. 

(H) Subcommissioni necessarium visum est, textum aliquomodo mu- 
tare, ne impressio oriatur Ecclesiae auctoritatem pro usu liturgico ubique 
versiones in lingua vernacula imponere. 

(J) Quae de versionibus una cum non-catholicis faciendis dicuntur, 
aliquibus non placent (E/2631; E/3258; E/2625; E/3818); 6 Patribus 
e contra in forma nimis irreali videntur exprimi (E/ 3 3 82). 

Resp. Textus retinendus videbatur; nostris diebus ex parte Societa- 
tum biblicarum non-catholicarum petitio non raro fit, ut una cum Eccle- 
sia Catholica versiones fiant, et paratae sunt admittere ut, in exemplari- 
bus pro catholicis edendis explicationes et « imprimatur » addantur. 
Textus ita mutatus est, ut minus irrealis appareat. 

Ad num. 23. 

(K) Textus « a Sancto Dei et Christi Spiritu » secundum desiderium 
trium Patrum (E/3245) mutatus est in locutionem simpliciorem. 

(L) Multi Patres volebant, ut mutaretur « sub ductu » in « sub vigi- 
lantia Magisterii » et ut addantur verba de « aptis subsidiis » scientiae 
(E/3223). 

(M) Laus exegetarum ita exprimitur, ut nullum odium erga exegetas 
non-catholicos prae se ferre videatur (E/3463); praeterea « animum ad- 
dere » cum dativo coniungi debuit (E/3256; E/2515). 

Ad num. 24. 

(N) Quae de verbo Dei scripto et de traditione dicuntur, quibusdam 
Patribus non videbantur sufficienter praecisa dicta (E/3245; E/3162; 
E/3229; E/3223). 

Resp. Electa est propositio, quae videtur desideriis correspondere, 
quin praeiudicentur quaestiones disputatae. 

(O) Repetitio vocabuli « verbum », cui E/3162 opponitur, est inten- [42] 
tionalis, ut scilicet appareat continuitas. 

(P) Ultima phrasis videbatur non satis clara et sine damno deleri po- [43] 
tuit (E/3256). 

Ad num. 25. 

(Q) Desiderabatur, ut necessitas meditationis extolleretur (E/3295); 
E/3118). 

Resp. Responsum datur eo, quod additur lectioni attributum « sacra ». 

Sacra Lectio secundum traditionem Patrum est meditatio S. Scripturae. 

Cf. etiam, quae sub (V) dicuntur. 

(R) Vitetur hic et alibi (pag. 40, linn. 22-25) verbum « cultus », sicut 
etiam in constitutione liturgica evitatur (E/3231). 

Resp. De fundamento huius desiderii utique disputari potest. Ta- 
men sine difficultate textus mutari potuit. 

(S) Uni patri videtur commendatio tam universalis lectionis S. Scrip- 
turae periculosa (E/3252). 

Resp. Textus praebet cautelas, scilicet loquitur de necessitate anno- 
tationum et de vigilantia ecclesiasticae auctoritatis. 

(T) Pluribus Patribus non placuit, quod quoad religiosos dicitur, 
curandum esse ne ignorantia Scripturae laborent (E/3216; E/3118; 
E/3293; E/3294). 

Resp. Textus de ignoratione Scripturae, quae est ignoratio Christi, 
ita transpositus est, ut non tantum de religiosis valeat. 

(U) Non placuit sat multis, quod Ecclesia et auctoritas hierarchica 
identificari videntur (E/3186). 

Resp. Loco « approbante » dicitur « comprobante et curante », quod 
videtur non tantum Hierarchiae, sed totius Ecclesiae esse. 

(V) Desiderabatur, ut aliqua verba de necessitate orationis in lectione 
S. Scripturae dicantur (E/3236; E/3257). 

Resp. Quod factum est verbis S. Ambrosii. 

(W) Exoptantur quaedam sat concreta, ut commendatio « horarum 
biblicarum » (E/3157), « gruppi dei vangelo » et similia (E/3246), in- 
stitutio ritus liturgici traditionis Scripturae Sacrae et secretariatus seu 
commissionis apud conferendas episcoporum (E/3236). 

Resp. Haec omnia videntur non pertinere ad nostrum caput. 

(X) Loco « debitis » dicatur « aptis » (E/3186) (30 Patres). 

Ad num. 26. 

(Y) Ultima phrasis inversa est, ut cum citatione S. Scripturae finiretur 
textus secundum desiderium unius Patris (E/3257). 

[43] (Z) Desideratur conclusio seu epilogus totius schematis (E/3256), 

pro quo etiam sat longus textus proponitur (E/3170). 

Resp. Hoc non videtur necessarium neque in aliis schematibus hoc 
factum est. 


[44] 2 - RELATIO 

SUPER CAPITA I ET II SCHEMATIS EMENDATI « DE DIVINA REVELATIONE » 
Venerabiles Patres , 

Schema Constitutionis « De Divina Revelatione », quod vestro suf- 
fragio proponitur sedula cura a Commissione Doctrinali recognitum est 
atque emendatum. Ad hoc quidem plurimum contulerunt animadversiones 
quas vos protulistis, ac de quibus Commissio nostra gratias vobis referre 
cupit. 

Quod ad duo priora Capita speciatim attinet, mihi in animo est prin- 
cipaliores inductas immutationes sapienti vestrae considerationi subiicere. 

A) Circa Caput I 

1) In n. 3: Revelatio supernaturalis ulterius distinguitur a revelatione 
in ipso ordine creato inscripta; haec enim consistit in perenni Dei testi- 
monio quod in rerum creatarum natura ostenditur; illa vero in mani- 
festatione quam Deus de seipso protoparentibus fecit ut eisdem viam 
salutis aperiret. 

Duae insuper adduntur affirmationes, in Rom. 2, 6-11 fundatae ad 
significandum voluntatem Dei salvificam esse universalem. Unde, licet 
ad solos protoparentes promissio salutis expresse facta sit unusque po- 
pulus Israel depositarius futurae Redemptionis sit constitutus, cura Dei 
tamen ad totum genus humanum sine intermissione dirigitur. 

2) In n. 4: Haec potiora notanda sunt: iuxta petitionem plurium 
Patrum, locutio « tota sua persona » substituitur locutione « tota de- 
nique suipsius praesentia ac manifestatione ». Ita praecavetur difficultas 
alicuius contradictionis ex eo obvenientis quod persona Christi, divina 
cum sit ideoque invisibilis, Revelationem constituere nequiret. 

Ultima periodus eiusdem numeri ita retractata est ut clarius pateat 
indoles definitiva operis Christi, ratione cuius nulla alia Revelatio pu- 
blica umquam locum habebit. 

3) In n. 5: Titulus ita mutatus est ut in recto non fides sed Reve- 
latio fide suscipienda consideretur, sicut exigit doctrina in eodem nu- 
mero exposita. 

Insuper, pluribus Patribus postulantibus, primae etiam periodo nova [44] 
data est exstructio qua magis natura personalistica obeditionis fidei 
efiertur. 

4) In n. 6: « Parvis mutationibus adductis », clarius enuntiatur 
obiectum divinae Revelationis in tota sua amplitudine expressum. 

B) Circa Caput II [45] 

Cum Commissio nostra a praecedenti et iam notissima positione 
nullatenus recedere intenderit, textum substantialiter immutatum cen- 
suit esse servandum. Unde eae tantum vobis proponuntur nunc emen- 
dationes quae textum in melius reformarent, quin eundem deformarent. 

Quarum igitur praecipuas fas sit indicare: 

1) In n. 8: Addita verba « Haec, quae est Apostolis Traditio » aper- 
tius produnt in hoc capite sermonem fieri unice de Traditione divino- 
apostolica, minime vero de traditionibus quae mere ecclesiasticae sunt. 

Item vox « Intelligentia » cum sumi potuerit (grammaticaliter loquendo) 
in casu ablativo et sic ansam praebere falsae interpretationi, substituta 
est per vocem « perceptio ». Ita inaequivocabiliter profectus exprimitur 
qui spectat non Traditionem in se, sed eius intelligentiam seu penetra- 
tionem. 

Momentum Traditionis respectu ad Scripturam adhuc apertius ex- 
tollitur cum asseratur per eandem Traditionem integrum librorum sa- 
crorum canonem Ecclesiae innotescere, prouti non pauci postularunt 
Patres. 

Explicatur denique quare, vi Traditionis, Scriptura in Ecclesia iugi 
polleat actuositate, videlicet quia per Traditionem, Ecclesia Scripturae 
intelligentiam adipiscitur profundiorem. 

2) In n. 9: In periodo ubi de Sacra Scriptura et de Traditione con- 
iunctim fit consideratio, duo quae a Patribus non paucis postulabantur 
clare exprimuntur, videlicet: origo divina Traditionis indubitanter ef- 
fertur quatenus dicitur eandem verbum Dei integre transmittere; mu- 
nus autem Apostolorum a munere Episcoporum apte discernitur cum 
Apostolis ipsa Traditionis constitutio adscribatur, Episcopis autem tan- 
tummodo conservatio, expositio atque diffusio Traditionis iam consti- 
tutae tribuantur. 

V enerabiles Patres, 

Textus emendatus opus humanum est et manet; quod propterea, 
ipsa natura sua, ulterius perfici potest. Attamen imperfectiones, quae 
fortasse ibidem permanent qualitatibus abunde superari, sine praesump- 

[45] tione, putamus. Has nominatim recolere iuvabit: modum dicendi posi- 
tivum, sapore biblico perfusum; doctrinae expositae indolem Christo- 
centricam, speciatim quod Revelationis conceptum attinet; firmitatem 
et claritatem in doctrina catholica affirmanda; accuratam ex professo enu- 
cleationem circa naturam, obiectum et momentum Sacrae Traditionis, 
et quidem prima vice in documento Supremi Magisterii ; libertatem de- 
nique quae, in rebus adhuc disputatis vel non absolute necessariis, peni- 
tioribus Theologorum inquisitionibus relinquitur. 

[46] Ad has igitur qualitates apprime attendere velitis. Quod si facere 
intenditis, Commissio Doctrinalis fore confidit ut labor a se peractus 
suffragio vestro expetitam consequatur adprobationem. 

Auspicari liceat ut quotquot meditabuntur super fulcra doctrinae de 
Verbo divino in praesenti textu exhibita, aemulari nitantur christifideles 
primaevos, in medio quorum, praedicantibus Apostolis, « verbum Do- 
mini crescebat et multiplicabatur » ( Act . 12, 24) quique « glorificabant 
verbum Domini » et « susceperunt cum omni aviditate » ( ibid 12, 48; 
17, U) ' 

Est enim verbum Patris, quem Filius per Apostolos nobis communi- 
cavit: « Ego dedi eis sermonem tuum », qui « est veritas » (Io. 17, 
14-17) et propterea est « verbum salutis » (Act. 13, 26) et « vitae » 
(Phil. 2, 16). 

t Hermenegildus Florit 
Archiepiscopus Florentinorum 

[47] 3 _ RELATIO 

SUPER CAPP. 3-6 TEXTUS EMENDATI SCHEMATIS CONSTITUTIONIS 
« DE DIVINA REVELATIONE » 

V enerabiles Patres, 

Valde breviter, ne tempus perutile perdamus, textum novum apud 
vos introducam. Laboris gravis ac diligentiae peritorum gratia brevi tem- 
pore emendationes a Patribus propositae omni cura in sub-commissioni- 
bus Commissionis nostrae doctrinalis examinatae sunt. Deinde ampla di- 
scussio praesertim de propositionibus maioris momenti in sessionibus 
plenariis Commissionis nostrae facta est. Exitum laboris nostri in textu 
impresso ante oculos habetis. Omnes mutationes faciliter ex textu novo 
impresso dignosci possunt; de principalioribus tamen mutationibus mihi 
aliquid hic proferre liceat. 

In fine n. 11, cap. 3, p. 21, linn. 19-20 secundum optatum plurium 

Patrum textus ita mutatus est, ut effectus inspirationis positive expri- [ 47 ] 
matur et obiectum inerrantiae clarius circumscribatur. Nunc sic sonat: 

« ... inde Scripturae libri integri cum omnibus suis partibus veritatem 
salutarem inconcusse et fideliter, integre et sine errore docere profitendi 
sunt ». 

In n. 15, cap. 4, p. 29, linn. 1-4 textus perpolitus est: de Libris Ve- 
teris Testamenti nunc dicitur: « Qui libri, etiamsi quaedam imperfecta et 
temporaria contineant, tamen veram paedagogiam divinam demonstrant ». 
Deinde sequitur formula magis positiva de momento Veteris Testamenti 
in qua etiam de thesauro precum locutio fit, uti erat in votis Patrum. 

In n. 19, cap. 5, p. 33, linn. 18-20 phrasis « ut non ficta, ex creatrici 
potentia primaevae communitatis promanantia » visa est non retinenda, 
quia verba haec nimium honorem tribuunt opinioni alicui in decursu 
obsoletae. 

In n. 25, cap. 6, p. 39, linn. 36-41 secundum desiderium Patrum ali- 
quid additum est de necessitate orationis in lectione S. Scripturae. 

Venerabiles Patres. Hae sunt mutationes principaliores, ceterae 
faciliter ex contextu et relatione typis edita clarescunt. Spero humiliter 
fore ut hoc opus, quod suffragiis vestris nunc proponimus, vobis omni- 
bus placeat ad gaudium omnium praesertim tamen membrorum et peri- 
torum Commissionis nostrae. 

f IOHANNES VAN DODEWAARD 
Episcopus Harlemensis 

KALEND ARIUM SUFFRAGATIONUM 
SCHEMATIS CONSTITUTIONIS DOGMATICAE 

DE DIVINA REVELATIONE 
QUAE INCIPIENT A DIE 20 MENSIS SEPTEMBRIS 1965 

Prooemium et Cap. I de ipsa Revelatione. 

Suflr. I, n. 1 et n. 2 per placet vel non placet. 

Suffr. II, n. 3 et n. 4 per placet vel non placet. 

Suffr. III, n. 5 et n. 6 per placet vel non placet. 

Suflr. IV, super integro capite per placet , non placet, placet iuxta 
modum. 

Cap. II de Revelationis Transmissione. 

Suflr. V, n. 7 per placet vel non placet. 

Suflr. VI, n. 8 per placet vel non placet. 

Suflr. VII, nn. 9-10 per placet vel non placet. 

Suflr. VIII, super integro capite per placet, non placet, placet iuxta 
modum. 

Cap. III de S. Script. inspiratione et interpretatione. 

Suflr. IX, n. 11 per placet vel non placet. 

Suflr. X, nn. 12-13 per placet vel non placet. 

Suflr. VIII, super integro capite per placet, non placet, placet iuxta 
modum. 

Cap. IV de V. T. 

Suflr. XII, nn. 14-16 per placet, non placet, placet iuxta modum. 
Cap. V de N. T. 

Suflr. XIII, nn. 17-18 per placet vel non placet. 

Suflr. XIV, n. 19 per placet vel non placet. 

Suflr. XV, n. 20 per placet vel non placet. 

Suflr. XVI, super integro capite per placet, non placet, placet iuxta 
modum. 

Cap. VI de S. Script. in vita Ecclesiae. 

Suflr. XVII, nn. 21 et 22 per placet vel non placet. 

Suflr. XVIII, nn. 23 et 24 per placet vel non placet. 

Suflr. XIX, nn. 25-28 per placet vel non placet. 

Suflr. XX, super . integro capite per placet, non placet, placet iuxta 
modum. 

Secretarius generalis : Quidam Patres conquesti sunt quod secum non 
habeant librum qui continet schema de divina revelatione. Ratio est 
quod illum in patria reliquerunt! Possunt iidem apud confratres inve- 
nire textum. Attamen Patres novi, qui non receperunt hoc schema in 
fine sessionis tertiae, possunt illud petere. Multi iam illud petierunt, 
et laudabiliter quidem. Si quis autem adhuc sine libro sit, potest petere: 
aliqua exemplaria adhuc habemus. Sed tantum Patres novi, qui num- 
quam receperunt hunc librum, illum repetant. Alii sibi provideant hone- 
stiore quo possunt modo! 

Incipiamus ergo, Patres, suffragationes. Lego textum I suffraga- 
tionis. Liber, ad quem me refero, ita inscribitur — ne confusio fiat 
cum praecedenti editione, quae facta est antequam discussio haberetur: 
Schema Constitutionis dogmaticae de divina revelatione , capita I , II, 
III, IV, V et VI. In praecedenti editione non erant haec capita praecise 
indicata, et forma textus erat minor; quapropter ne confusio fiat. 

In hoc textu autem, quo utimur, habentur duae columnae, ut videre 
potestis: in columna sinistra, refertur « textus prior »; in columna 
dextra, « textus emendatus ». Iamvero suffragationes fient circa textum 
emendatum. 

Si in legendo aliquando dormitabo et errabo, vos me moneatis. 

Textus, qui suffragationi subicitur, est textus columnae dexterae. 

Lego igitur textum I suffragationis. Videatis pag. 3: [cf. pag. 336 
nn. 1-2]. 

Ergo, Patres, placet an non placet hic textus? Duplex forma tan- 
tum: placet vel non placet. 

PATRUM ORATIONES 
(De libertate religiosa) 

1 

Em. mus P. D. IOSEPH card. LEFEBVRE 
Archiepiscopus Bituricensis 

Venerabiles Fratres, 

Compertum habemus, sive dum interventiones in aula factas audi- 
mus, sive dum aurem praebemus verbis a membris Concilii dictis, non- 
nullos Patres conturbari. Timent enim ne tale schema optima fide appro- 
bare nequeant. 

Vellem quosdam ex his timoribus hic evocare et conari lumen quod- 
dam afferre quod eos dissipare posset. 

1. Quidam putant proclamationem libertatis religiosae favere sub- 
iectivismo et indifferentismo, ac si omnes affirmationes eodem valore 
gauderent. 

Duplex responsio potest, mea sententia, aequivocationem tollere: 

A. Sicut optime animadvertit em .mus card. Urbani, schema unice 
loquitur de libertate civili in re religiosa, quod explicite dicitur in n. 2, 
et in relatione ab exc.mo De Smedt facta ...\ Haec vero libertas ab omni 
coactione externa, essentialiter differt a libero examine erga doctrinam. 

Nam, quod omnis externa coactio reiiciatur, nullo modo aufert obli- 
gationem qua homo, ob ipsam naturam humanam et dignitatem personae 
suae, tenetur veritatem quaerere, eique adhaerendo, seipsum ditescere 
in ipsa sua natura, in ipso suo esse} Praeterea, secundum revelationem di- 
vinam, Christus, qui est Veritas incarnata, pro iure suo obligationem 
eiusmodi imponit; sed haec obligatio, cum Christus sit etiam infinita 
Caritas, et 3 est omnino obligatio ex amore; ad nullum alium finem tendit 
nisi ut crescere faciat et modo divino nobilitet illos quibus imponitur. 
Cum sit obligatio moralis, libertatem expostulat. Sanctio quae illam 
subsequitur, interior est illi qui tenetur veritatem accipere. Etenim, qui 
veritatem quaerere negligit aut illam reiicit, lumine se privat quo auge- 
retur, et regeretur in via quae ad vitam ducit. 

B. Itaque — et haec est responsio secunda ad timorem ad quem al- 
luditur — schema nostrum modo maxime distincto excludit in para- 
grapho tertia n. 2 quemvis indifferentismum aut positivismum; eadem 

vi affirmat, in eodem loco, obligationem qua tenetur homo quaerendi ve- 
ritatem. 

2. Alii autem putant quod, proclamando libertatem religiosam, desi- 
stit Concilium a docendo unicam esse religionem et unicam Ecclesiam 
Iesu Christi. Sane quidem, schema non directe intendit has immutabiles 
fidei nostrae veritates affirmare. Quas tamen explicite recolit his verbis: 
« Porro notio libertatis religiosae intactam reliquit doctrinam catholicam 
de unica vera religione et de unica Christi Ecclesia » ... 4 

Sed simul, directe refert Concilium tradi tionalem doctrinam circa 
libertatem necessariam ad actum fidei. Quae libertas includit, tamquam 
immediatam consequentiam, quod nemo ad hunc actum cogi possit. 

3. Timent vero alii dum cogitant de libertate errorem disseminandi 
et de consequentiis quae ex ea oriri possunt. At libertas religiosa non con- 
cedit ut quodvis genus propagationis liceat. Qui conarentur propriam 
doctrinam propagare quin sufficienter aliorum libertatis rationem habe- 
rent, praesertim cum de pauperibus et de rudibus agitur, illi non respon- 
derent primae libertatis religiosae exigentiae, quae praescribit quod alio- 
rum libertas colatur. Addamus quod, ubi haec libertas existit, interest 
ut pastores, virtuti veritatis confidentes quam comitatur gratia Domini, 
institutioni religiosae fidelium invigilent maiore cum diligentia. Fideles 
ipsi adniti debent ut scientias et convictiones religiosas profundiores et 
quae ipsis magis sint personales acquirant. Ex quo omnibus magnus 
spiritualis profectus sequi posset. 

4. Dicunt autem alii quod proclamatio libertatis religiosae spiritum 
et ardorem missionarium minuet. Sed e contra, haec libertas favere 
potest cognitioni nuntii Christi in regionibus in quibus nondum procla- 
matum est. Praeterea, quomodo christiani, agnoscentes divitias superna- 
turales, divinas et aeternas quas homini confert quivis progressus in 
veritate revelata, non compellerentur caritate Christi ut illam veritatem 
ad fratres ferrent cum plenitudine quam maxima esse possit? 

5. Dicunt quidam quod proclamatio libertatis religiosae extollit ho- 
minem in damnum Dei. Sed e contra, libertas religiosa homini permit- 
tere debet ut quaerat veritatem modo naturae suae consentaneo, et 
sic voluntati Dei oboediat qui hanc libertatem hominis statuit et qui 
eius errores et infirmitates tolerat potiusquam illam destruat. 

Insuper libertas religiosa de qua loquitur schema servat hominem 
ab omni externa coactione. Libere ergo et toto corde Veritatem quaerere 
poterit. Sed ad extremum, Veritas haec Deus Ipse est. Qui ergo sincere 
veritatem religiosam quaerit, Deum quaerit. Iam incepit Illum invenire, 

sub influxu gratiae quae eum adiuvat in hac quaestione, et quae paulatim 
eum ducere poterit ad plenum lumen. 

6. Alii tandem putant quod Concilium, proclamando libertatem ci- 
vilem in re religiosa, doctrinam docebit contrariam traditionali doctri- 
nae. Revera, interest ut animadvertamus quod, praeteritis temporibus, 
obiectum multum differebat ab obiecto ad quod hodie tenditur. Tunc 
Ecclesia agebat contra omnes formas subiectivismi et indifferentismi quae 
diffundebantur. Nunc vero, clare et firmiter retinens quae de hac re 
dicebat, aliam quaestionem aggreditur: vim scii, quae homini imponitur 
in re religiosa; quam vim improbat. Haec est nostra principalis respon- 
sio. Cui addi possunt sequentes breves considerationes: 

Schema fatetur quaedam Ecclesiae membra aliquoties non egisse se- 
cundum doctrinam Ecclesiae de libertate actus fidei; et Ecclesia istud 
deplorat. Sed cur hoc miramur? Non est nostrum iustificare illud omne 
quod in praeterito actum est, sed nec amplius iudicium dare in intentio- 
nes illorum qui nos praecesserunt, quasi illos absolute damnandos . 5 Con- 
scientia illorum, sicut evenit et pro sectatoribus aliarum confessionum, 
misere impulsa est a mentalitate communi sui temporis. Si fateri debe- 
mus quosdam modos agendi male congruisse cum doctrina Ecclesiae, 
feliciter gaudere possumus tales mores pravos desiisse, reflexione theo- 
logica progrediente. 

Forsan illae quaedam observationes nos adiuvabunt ad superandas 
aliquas inanes oppositiones. Liceat mihi, in fine, optare ut redactores 
schematis, ita fructum capiant ex omnibus observationibus in hac aula 
allatis ut deleantur omnia quae adhuc ambiguitatem quamdam praebe- 
rent. Sic, ut mihi videtur, nobis iam licet afferre nostrum « placet in ge- 
nere » de hoc schemate, exspectantes tamen ut, in materia tam gravi, 
expressio adhuc ad melius feratur. Dixi. Gratias. 


In textu scripto tradito : 1 pag. 4. 2 deest. 3 deest. 4 (in fine 

tertiae paragraphi n. 2). 5 damnantes. 

2 

Em.mus P. D. STEPHANUS card. WYSZYNSKI 
Archiepiscopus Gnesnensis et Varsaviensis 

Agimus de libertate religiosa, magna quidem contentione. Omnium 
tamen interest, ut huiusmodi libertas salvetur ... 1 

Pronuntiatio declarationis, quam daturi sumus, debet ni fallor, fieri 
nomine Ecclesiae docentis ore Concilii Oecumenici ... 2 

Inde opus est, ut definiatur, quid doceat Ecclesia in re: quaenam 
sint argumenta, vincentia omnia membra communitatis. Declaratio no- 
stra debeat indicare fontem necnon vim obligatoriam, quae est auctori- 
tas Ecclesiae. ... 3 Verumtamen missio Ecclesiae magis indicanda est, ma- 
gisque ostendenda est auctoritas Ecclesiae, quae habet mandatum Do- 
mini: « Ite et docete ». Inde deducitur munus Ecclesiae docendi et pro- 
pagatio Fidei. 

Enuntiationes Concilii fiunt auctoritate Ecclesiae, praesentis in mundo 
hodierno. Sed mundus hodiernus sequitur principia diversa in rebus ma- 
ximi momenti, ita ut huiusmodi diversitas dividat mundum in diversos 
mundos. Sufficit indicare duos mundos, qui reguntur diversis principiis, 
quae respiciunt ius, societatem publicam, libertatem. 

Est mundus, qui educationem recepit a notionibus antiqui iuris Ro- 
mani, in iis quae respiciunt ius, societatem publicam, libertatem. Opera 
S. Thomae Aquinatis progressioni locum dederunt usque ad notam « De- 
clarationem iurium hominis et civis » ... 4 . Recenter, notiones adhuc ma- 
gis accommodatae sunt ad nostrae aetatis praecepta, opera Litterarum 
Ency dicarum Leonis Pp. XIII, necnon opera modernae « Conventionis 
Parisiensis » ... 5 . Neque oblivioni dandae sunt Litterae Encyclicae Ioan- 
nis Pp. XXIII Vacem in terris. 

Si huiusmodi notiones fuissent communiter receptae, nostra decla- 
ratio nullimodo ansam daret suspicionis neque confusionis. Etenim sen- 
sus notionum esset communis. Attamen existit et agit alter mundus, qui 
sequitur diversa principia, iuris, societatis, libertatis. Quae principia de- 
ducuntur a materialismo dialectico — vulgo « diamat ». 

1. Ipsa iuris notio, in conceptione rationis «diamat», deducitur 
a fine, quem sequitur ius. Atqui, iuxta hanc rationem, ius prosequitur 
hunc unum finem, i. e. bonum classis, cuius est ordinare novum statum 
socialem et oeconomicum. 

Inde vim iuris habet, quidquid iuvat classem, quae hunc novum 
statum socialem prosequitur. Consequenter ius non servit individuo (per- 



38 & ACTA CQNC. VATICANI II - PERIODUS IV 

sonae), sed servit novo statui sociali et oeconomico adducendo: non pro- 
sequitur finem componendi classium ordinem 6 et bona, sed finis huius- 
modi iuris est ordinandi res materiales et oeconomicas. Antiquus ille 
conflictus inter personam et rem solutus est in favorem « rei », cui servit 
persona in opere transformationis oeconomicae, et quidem ex toto et 
unice. lura personae reducuntur ad unum, nempe ut cooperetur novo 
ordini materiali. Inde omnia iura individui serviunt transformationi 
oeconomicae. Sed neque haec iura indolem habent stabilem seu immu- 
tabilem: ipsa quoque dependent a nutu « classis imperantis atque iura 
dictantis quae vim habent legis ». Conceptus « diamat », i. e. mater ia- 
lismus dialecticus / condidit notiones iuris, quae excludunt normas sta- 
biles et immutabiles. Non existunt principia inconcussa neque ordines 
sociales stabiles, neque normae inconfusae. Normae obligatoriae sta- 
tuuntur iuxta rationem et ad arbitrium eorum qui dirigunt classem ope- 
rariorum. Ius est quidquid iuvat media apta ad consequendum finem. Si 
huiusmodi media assecuta sunt finem possunt reici. Pro nunc, serviunt 
tamquam media applicanda ad consequendum finem: possunt proinde 
constituere elementa conventionis cum parte contraria, opposita , 8 sed 
conventio facta non indicat nisi normam et rationem agendi cum parte 
opposita / atque obligat solummodo alium contrahentem. Sic, e. 
conventio facta cum Ecclesia obligat solummodo Ecclesiam, sed non 
obligat Statum, in casu quo Status praevalere incoeperit Ecclesiae. Con- 
ventio itaque tueri debet Statum, eique servire, sed non obligat Statum. 
Quoquo modo pars altera obligatur ad servandam conventionem. Proinde 
nulla conventio fit in bonum Ecclesiae, eiusque tuitionem: neque est 
norma iuridica, quae ordinetur in defensionem iurium civilium seu indi- 
vidui. Habent vim suam et pondus nonnisi auctoritas Ecclesiae necnon 
fides et constantia christianorum . n Quibus non obstantibus, Ecclesia 
semper parata esse debet ad portandam crucem, etiam in conditionibus 
difficillimis: haec est via propagationis et victoriae finalis Veritatis 
Divinae. 

Quae omnia necessaria mihi videntur ad percipiendam et iuste pon- 
derandam conditionem Ecclesiae in mundo, qui regitur conceptibus sic 
dicti 12 «diamat» deductis. Proh dolor! multi sunt inter auctores ... 13 
qui hanc quaestionem tractant neque eam bene intelligunt, quia prae 
oculis habent notiones iuris et principia, quae valent in partibus Occi- 
dentis. Haec est etiam ratio cur episcopi nostri arguantur defectus pro- 
gressus, quasi conservare voluissent iura et principia antiqui feudi. Res 
non est hic de feudo, neque de privilegiis, sed agitur de iure ad vitam 
et quidem vitam apostolicam Ecclesiae. 

2. Similiter res se habet, si agitur de notione societatis publicae, 
quae in ratione, deducta a principiis sic dicti 14 « diamat » non servit 
bono communitatis, sed bono classis, quae tendit ad instituendum novum 
ordinem socialem. Usu quotidiano, classis (vulgo « partito »), et Status 
unum sunt, immo Status quasi disparet, remanet classis ( partito 1S ). Id 
quod servit classi, quae parat transformationem oeconomicam, « legis 
habet vigorem ». Bonum commune totius universi commutatum est in 
« bonum fractionis politicae ». 

Inde notiones: « bonum communitatis » vel « ordo publicus » fac- 
tae sunt notiones vagae et vacuae, quia non amplius indicant iura et 
obligationes civis vel Status. 

Sufficit sequens exemplum. Mundus universus plene acceptavit actio- 
nem, qua Papa Ioannes XXIII defendere conatus est pacem in mundo, in 
Litteris Ency elicis Vacem in terris. Non omnes tamen aequo modo per- 
penderunt elementa et substantiam buiusmodi pacis, quae nititur iuri- 
bus individui seu personae humanae, in singulis gradibus socialibus com- 
munitatis. Communiter sermo fuit de iure individui ad veritatem, ad li- 
bertatem, ad iustitiam, ad bonam famam. Attamen in « diversis mundis » 
diverse huiusmodi iura interpretabantur. Ita factum est, ut episcopi, qui 
Litteras Encyclicas explicaverunt iuxta principia philosophiae christia- 
nae, arguebantur deformationis sensus genuini Litterarum Summi Ponti- 
ficis. Quae etiam mihi contigerunt. 

Utique dixerunt illi, admittimus « ius ad veritatem », sed intra limi- 
tes, definitos a principiis sic dicti « diamat ». 16 Ius ad libertatem, pro- 
secuti sunt illi, continetur intra limites iuris statuti 17 a postulatis Status 
seu civitatis. Ius ad libertatem significat libertatem agendi sub ductu, 
vel etiam coacte, iuxta tamen placita et principia conceptuum « diamat », 
et in bonum regiminis addicti collecti vismo. 

Notio « libertas » deducenda est non ex natura personae humanae, 
moderata principiis conscientiae bene formatae, sed ex rationibus quae 
iuvant transformationem socialem in spiritu sic dicti « diamat ». 18 

3. et ultimo. Non omnia hic dici possunt neque valent. Sed haec 
sufficiant. Prae oculis habeamus oportet, magnam partem mundi hodierni 
gubernari principiis, quae sequitur regimen in quo valent notiones, di- 
versae a nostra traditione, uti ius, Status, libertas, et haec applicantur 
hominibus, qui sunt subditi vel melius fideles Ecclesiae ... 19 

Exinde ad hoc, ut textus declarationis promulgandae recte intelliga- 
tur, neque confusio fiat neque abusus verborum in damnum fidelium, 
opus est, ut textui praemittatur prooemium , in quo notentur diversae, 
et ab invicem separandae, notiones iuris, Status et libertatis, iuxta dif- 
ferentes ideologias nostrae aetatis. 

Etenim nos desideramus, ut declaratio de libertate religiosa promul- 
getur a Concilio, sed volumus, ut ubique intelligatur sensu unanimi, et 
etiam uniformi exsecutioni mandetur. 


In textu scripto tradito-. 1 Sane consilia et vota difformia enuntiata sunt in 
hoc alto congressu; sunt qui ex toto confirmatum volunt schema propositum, sunt 
alii qui timent ne res in peiorem partem vertat. 2 Normae huius declara- 

tionis vim obligatoriam habebunt pro catholicis, sed etiam pro iis qui rem com- 
munem habent cum Ecclesia. 3 Non licet tacere in declaratione de auctoritate 
Ecclesiae, societatis externae, perfectae. Iam audivimus in hac aula Patres qui in- 
nuerunt argumentum. 4 proclamatam a Revolutione Gallica. 5 diei 

15 septembris a. 1960. 6 ordines. 7 deest. 8 deest. 9 con- 
traria. 10 deest. 11 catholicorum. 12 a. 13 in occidente. 

14 deest. 15 deest. 16 « diamat » etc. 17 statutis. 18 com- 

munismi. 19 De hoc iam saepius locuti sumus in hac aula. 


3 

Em. mus P. D. RUFINUS card. SANTOS 
Archiepiscopus Manii ensis 

V enerabiles Patres, 

Ipsum 1 factum quod schema nostrum excitaret discussiones gra- 
vissimi momenti, clare demonstrat Sacrosanctum Concilium cautissime 
procedere debere in deliberando super hac materia de libertate religiosa, 
ut dum veram doctrinam tradit, eam ita proponat quin ansam praebeat 
deviatis interpretationibus. 

Ideo, praeter eas observationes sapientissime factas, quarum multae 
quaestionis radices tetigerunt iam, 2 adhuc addere vellem notulam quam- 
dam 3 , circa ipsum fundamentum doctrinae, necnon et circa subiectum 
iurium, de quibus in nostro schemate fit sermo. 

1) Exordium schematis incipit ab affirmatione maioris quam hac 
aetate homines habent conscientiae dignitatis humanae, quasi haec 
maior conscientia ratio esset iuris libertatis agnoscendi. Id quidem ratio 
potest esse convenientiae vel opportunitatis ut Ecclesia palam mundo 
suam mentem proponat super hac quaestione. Sed in exponenda doctrina 
de libertate religiosa exordium fieri debet a principiis, scii, ab officio 
quo tenentur omnes Deo cultum et reverentiam exhibendi, non solum 
internis actibus sed etiam externis actionibus, tamquam supremo et 
indeficienti principio hominis et tamquam supremo fini in quem homo 
dirigi debet. 

Inde proflueret correlativum ius omnium Deo praestandi cultum 
iuxta hominis conditionem et naturam. Est autem haec talis ordinata 
a Deo, ut homo, ad imaginem et similitudinem Dei formatus, propria 
deliberatione scienter et volenter ad agendum determinetur, non externa 
coactione aut vi alio incussa. 

Haec dignitas hominis est, quae ei semper inest; nec maior prae- 
dicanda est quia homo ipse illius clariorem habeat conscientiam nec 
minor agnoscenda eo quod illius conscientia careat vel quod ab aliis 
illa dignitas vi deprimatur: semper est enim homo ad Dei imaginem 
factus, et ad f ruendum Deo ordinatus, quem libera voluntate debet 
quaerere. 

Exinde quae sequentur bene dicentur 4 ut in schemate proponuntur 5 : 

1. Ius esse omni homini libere exercendi officium quo tenetur 
Deum religiose colere. 

2. Gravem ceteris omnibus inesse obligationem qua vetantur ali- 
quem vi quavis compellere ad determinandam formam religionis se- 
quendam. 

3. Nemini quoque licere quempiam prohibere a professione et 
praxi religionis quam propria deliberatione elegit, quae aliorum iuribus 
non officit neque communi bono. 

4. Illud hominum ius mensurandum esse iuxta conscientiam quam 
quisque habeat officii Deum colendi. Quod quidem officium imprimis 
obligat ad inquirendam veritatem religiosam omnibus mediis quae prae- 
sto sint unicuique, et ad sequendam veritatem inventam; ex quo con- 
sequitur libertatem esse cuique sequendi formam religionis, eamque 
externe profitendi, quam ipse secundum conscientiam novit, etsi non 
ex sua culpa veram non invenerit. 

5. Quia vero aliorum iura violare non licet, liberum exercitium 
externum libertatis religionis 6 non eo usque trahi posse, ut aliorum legi- 
timis iuribus aut publico bono societatis iniuriam afferat. 

6. Publicam potestatem quamlibet teneri ut abstineat ab omni 
iniuria huius 7 iuris, immo ut illud positive tueatur sicut et alia iura per- 
sonae humanae quae ipsi competunt ante cuiuslibet civilis societatis 
existentiam. 

2) Dum haec omnia extra omne dubium schema satis illustrat, non 
ita clare illustrata dici possunt quae in n. 6 schematis de extensione liber- 
tatis communitatum religiosarum dicuntur. 

Etenim religio est relatio et officium hominis erga Deum, intimum, 
personale. Quia autem homo natura indolem socialem induit, et ad actio- 
nem socialem inclinatur, hinc procedit quod in religioso cultu exercendo, 

quo Deo honor debitus redditur adoratione, obsecratione, sacrificiorum 
oblatione (quibus essentialiter religio constat), etiam consociatus aliis 
agat. 

Sed non ideo aliud subiectum creatur iuris libertatis religiosae di- 
stinctum ab individuis hominibus. 

Subiectum iurium, et ideo etiam iuridicae libertatis religiosae, est 
tantum persona vel physica vel moralis. Sola autem Ecclesia Christi ex 
voluntate Divini Conditoris constituta est cum personalitate iuridica. 
Ex iure naturae nulla est institutio indolis religiosae cui competat iuri- 
dica personalitas, nulla associatio causa religionis quae personalitatem 
iuridicam habeat, nulla auctoritas cui rei religiosae regimen sit commis- 
sum; sed si cui auctoritati id munus competeret ea esset auctoritas fami- 
liae, vel tribui, vel genti, vel civitati praeposita. 

Sive enim rerum ordo naturalis consideretur, sive ordo historicus, 
homines primario politice consociantur, sive societas in qua adunantur 
fuerit patriarchalis, sive gens, sive tribus, sive civitas qualis hodie inter 
excultos populos habetur. In ea quidem politica societate communiter 
socialis religio semper extitit electa tamquam propria, sed non tamquam 
prior politicae societati et ei praevalens, sed potius a politica auctoritate 
iura recipiens et munera, sin minus permissa. 

Ideo tandem propono quod in n. 6 schematis potius quam de iure 
communitatum, quasi communitas ipsa sit distinctum subiectum nativi 
iuris libertatis 8 in re religiosa, sermo sit de libertate individuorum homi- 
num ad ea omnia quae religionem spectant, sive individuatim peragenda, 
sive simul cum aliis sibi sociis in cultu, in praxi, in doctrina et in actione. 
Gratias. 


In textu scripto tradito-. 1 deest. 2 deest. 3 deest. 4 bene 

consequitur. 5 dilucide proponitur. 6 religiosae. 7 illius. 8 li- 

bertatum. 

Moderator : Exc.mus secretarius generalis legit suffragationem alte- 
ram circa schema de divina revelatione . 

Secretarius generalis-. Suffragatio II, n. 3, pag. 4 [c/. pag. 337-338 
nn. 3-4 ]. 

Ergo, Patres, placet an non placet? Favete! Suffragium exprimitur 
tantum per stylum magneticum. Nam, in prima suffragatione, multi Pa- 
tres suo stylo, licet splendido, suum votum dixerunt; sed splendor styli 
non est splendor suffragii; ergo, stylo magnetico tantum! 

Audite, Patres, suffragationes usque fere ad horam meridianam pro- 
ducentur. 



CONGREGATIO GENERALIS CXXXI 


393 


4 

Em. mus P. D. IOSEPH card. BERAN 
Archiepiscopus Pragensis 

Declaratio de libertate religiosa , quae etiam sensu lato de omni vera 
libertate conscientiae valet, est maximi momenti tam theologici quam 
practici. 

In Sacra Scriptura aperte dicitur: « Omne, quod non est ex fide », 
i. e. (secundum contextum epistolae ad Romanos) ex sincera conscientia, 
« peccatum est » Qui ergo quemquam vi physica aut morali ad agen- 
dum contra conscientiam compellit, eum in peccatum contra Deum 
inducit ... 2 

Quae principia etiam experientia confirmantur. Et hic ego humiliter 
audeo testimonium meum personale interponere. 

Ab ipso momento, quo libertas conscientiae in patria mea radicaliter 
restricta fuit, testis eram gravium tentationum, quas talis status rerum 
pro multis secumferebat. In toto grege meo, immo etiam inter sacer- 
dotes, observavi non solum gravia pericula fidei, sed etiam gravissimas 
tentationes ad mendacium, hypocrisim aliaque vitia moralia, quae popu- 
lum, vera libertate conscientiae carentem, facile corrumpunt. 

Si haec conscientiae oppressio scienter in detrimentum verae reli- 
gionis dirigitur, gravitas scandali neminem fidelium latet. Attamen expe- 
rientia item constat, tales rationes contra libertatem conscientiae agendi 
etiam tunc moraliter perniciosas esse, si per eas bonum verae fidei inten- 
ditur vel praetenditur. Semper et ubique libertatis conscientiae violatio 
apud multos hypocrisim parit. Et forsitan dici potest hypocrisim in fide 
profitenda Ecclesiae magis nocere quam hypocrisim in fide occultanda, 
quae quidem nostris diebus latius patet. 

Sic in patria mea Ecclesia catholica nunc temporis dolorosam expia- 
tionem agere videtur pro defectibus et peccatis, temporibus actis contra 
libertatem conscientiae eius nomine commissis, ut fuit saeculo xv cre- 
matio Ioannis Hus sacerdotis et saeculo xvii externa coactio magnae 
partis populi Bohemici ad fidem catholicam iterum amplectendam, secun- 
dum normam « cuius regio eius et religio » in actum deducta. Per tales 
actus brachium saeculare, Ecclesiae catholicae inservire volens vel prae- 
tendens, re vera vulnus quoddam reliquit, in corde populi latens. Quod 
quidem « trauma » progressui vitae spiritualis impedimento fuit atque 
inimicis Ecclesiae facilem agitationis materiam praebuit et praebet. 

Sic historia quoque nos admonet, ut in hoc Concilio principium liber- 

tatis religiosae et libertatis conscientiae claris verbis et sine ulla restric- 
tione, quae ex rationibus opportunisticis proflueret, declaremus. Si hoc 
factum fuerit, et quidem in spiritu quoque paenitentiae pro peccatis hac 
in re saeculis antecedentibus commissis, auctoritas moralis Ecclesiae 
nostrae in bonum populorum magnum incrementum acquiret. Illi etiam, 
qui hodie libertatem conscientiae in detrimentum Ecclesiae opprimunt, 
seipsos — et quidem, temporibus hodiernis, quasi solos — in quodam 
ignominiae palo coram omnibus hominibus bonae voluntatis confusos 
invenient, quae quidem confusio salutaris aliquod initium resipiscentiae 
fieri posset. Et hoc Concilium nostrum maiorem vim moralem habebit, 
ut pro fratribus persecutionem patientibus cum spe boni effectus effica- 
citer interveniat. 

Quare ego vos, venerabiles Patres, rogo, ut vim huius declarationis 
nullo modo attenuemus, et deinde, ut ad conclusionem eiusdem decla- 
rationis haec vel similia verba addemus: « Omnia autem huius mundi 
gubernia Ecclesia catholica enixe deprecatur, ut principium libertatis 
conscientiae ad omnes cives, etiam ergo ad credentes in Deum, efficaciter 
extendant et a quacumque oppressione libertatis religiosae cessent. Li- 
berentur quamprimum sacerdotes et laici, qui propter actionem suam reli- 
giosam, quamvis sub diversis speciebus, post tantos annos adhuc in car- 
ceribus detinentur. Episcopi et sacerdotes permulti, qui in munere suo 
adimplendo impediuntur, gregibus suis restituantur. Ecclesiae in Stati- 
bus, ubi per leges iniustas arbitrio magistratuum sibi hostilium tradita 
est, autonomia interna et facilis cum Sede Petri communio reddatur. 
Ab obstaculis, quae ad sacerdotium vel vitam monasticam amplectendam 
iuvenibus ponuntur, cessetur. Ordinibus religiosis congregationibusque 
fratrum et sororum vita communis iterum permittatur. Omnibus deinde 
fidelibus effectiva libertas fidem profitendi, veritates revelatas positive 
proponendi et explicandi atque filios in fide educandi praestetur ». Et sic 
verum opus pacis, diebus nostris maxime necessarium, perficiatur. 
Gratias. 


In textu scripto tradito-. 1 ( Rom . 14, 12). 2 Etiam pro nobis, venera- 

biles fratres, exhortatio S. Iacobi valet: « Sic loquimini et sic facite, sicut per 
legem libertatis incipientes iudicari » (lac. 2, 12). 

5 

Em.mus P. D. OWEN card. McCANN 
Archiepiscopus Civitatis Capitis 

Venerabiles Patres , 

Schema placet et substantialiter acceptanda est. Tantummodo aliquae 
modificationes, secundum meam humilem 1 opinionem, faciendae sunt. 

1. Mihi videtur quod non sufficienter exprimitur officium quod 
obligat quamcumque personam conformandi conscientiam suam in re 
religiosa veritatibus a Deo revelatis et ab Ecclesia nuntiatis secundum 
eius posse. 

Etenim factum revelationis de veritatibus supernaturalibus certe 
constat et omnes constringit, obiective loquendo. Ista revelatio facta 
est in et a Domino Nostro Iesu Christo, qui est « via, veritas et vita », 
qui etiam pro omnibus in mundum a Patre missus fuit, et qui pro salva- 
tione omnium, in cruce mortuus est. Ipse etiam Ecclesiam suam fundavit 
ut Eius munus continuetur. 

Igitur propono quod in par. 2 (pag. 6) in ultima pericope, vel in 
par. 3 (pag. 7) addatur sententia sequens (vel similis ei): « Omnis homo 
officium seu obligationem habet, obiective dicendo, veritates quae in 
doctrina Ecclesiae catholicae continentur, examinandi et amplectendi ». 

2. Etiam mihi videtur quod par. 5 (pag. 11) amplificari debet. Dicitur 
ibi enim: « Hoc vero libertatis religiosae regimen non impedit quomi- 
nus, attentis populorum circumstantiis historicis, uni communitati reli- 
giosae specialis agnitio in iuridica civitatis ordinatione tribuatur, eo tamen 
pacto ut simul omnibus civibus et communitatibus religiosis ius ad liber- 
tatem in re religiosa agnoscatur et observetur ». Phrasis « specialis agni- 
tio » est nimis vaga et interpretari potest sicut subsidia financiaria isti 
communitati a potestate civili dabuntur, pro quibus omnes cives, etiam 
non pertinentes ad istam communitatem, taxas seu tributa solvere debent. 

Mea opinione / melius esset dicere « eo tamen pacto, etc. ... obser- 
vetur necnon sine coercitione (anglice dicitur “ compulsion ”) vel obli- 
gatione civium non pertinentium ad eamdem communitatem 3 ad taxas 
isti communitati destinatas contribuendum ». 

3. Item in par. 7 (pag. 12) ubi loquitur de libertate parentum deli- 
gendi scholas pro educatione filiorum, hoc vere concordat cum iuribus 
parentum iam clare enuntiatis in Encyclicis pontificalibus, tamen 4 mihi 
videtur quod non est sufficiens dicere, uti schema dicit 5 : « neque ob 

hanc electionis libertatem sunt eis iniusta onera imponenda ». Clariori 
modo dicendum est quod parentes, qui taxas publicas solvent, in exer- 
cendo istam libertatem ius habent ad proportionatum subsidium a po- 
testate civili in solvendis expensis pro educatione filiorum secundum con- 
scientiam eorum. 

Valde laudandum est sacrificium quod tam multi parentes jaciunt 
hac in re, sed etiam, cum expensas pro educatione solvent, etiam taxas 
publicas solvere debent. Ius eorum fortissimo modo igitur a Concilio 
declarandum videtur in hoc schemate f Dixi. 


In textu scripto tradito: 1 deest. 2 deest. 3 deest. 4 deest. 

5 deest. 6 deest. 

Moderator : Exc.mus secretarius generalis legit textum III suffra- 
gationis circa divinam revelationem. 

Secretarius generalis : Pag. 5 \_cf. pag. 338-339 nn. 5-6]. 

Patres venerabiles, placet an non placet? 


6 

Em. mus P. D. LAURENTIUS IOSEPH card. SHEHAN 
Archiepiscopus Baltimorensis 

V ener abiles Patres, 

Schema ../ mihi valde placet et beneplacitum Patrum, mea senten- 
tia, 2 meretur. Ad hunc finem optabilem assequendum, propono ut, post- 
quam haec discussio iure terminata fuerit, schema, nostris suffragiis, 
possessione iuridica firmetur. Per hanc suffragationem, documentum no- 
strum, tribus fere annis elaboratum, bis discussum, usque adhuc, tamen, 
non acceptum, fieri potest textus vere receptus, quamvis perficiendus. 

Primo dicendum est mihi omnino placere quae ab em.mo card. Ur- 
bani dicta sunt de profectu doctrinae in schemate expositae — doctrina 
cuius semen in dignitate personae humanae invenitur cuiusque confir- 
matio ex Sacris Scripturis trahitur. Hic, solummodo de profectu doctrinae 
libertatis religiosae in tempore recentiori velim loqui. 

Stadium evolutionis doctrinae de libertate religiosa, nostrae aetati 
proximum, incipere videtur cum illis documentis a Leone Papa XIII con- 
fectis, in quibus agitur de societate et potestate civili earumque relatio- 
nibus cum Ecclesia. 

Nemo tenet doctrinam schematis explicite inveniri in scriptis Leonis. 
Sed ea, quae docuit Leo XIII, simul sunt in via ad doctrinam schematis, 
et notabiliter profecta sunt ab iis quae his de rebus tempore Medii 
Aevi et tempore post Reformationem communiter docebantur. Doctrina 
sua, Leo XIII viam stravit quam secuti sunt Pontifices successores et 
praesertim Pius XI, Pius XII et Ioannes XXIII. 

Doctrinam Leoninam non bene intelligit qui conceptum tolerationis 
aestimet ac si esset eius centrum et cor, vel ac si sententiam exprimeret 
ipsius Ecclesiae definitivam ... 3 de libertate religiosa doctrinam . 4 Doctrina 
de tolerantia respicit eum qui in re civili gaudeat potestate cuique per- 
mittitur ut regimen libertatis religiosae in determinatis adiunctis toleret 
ad bona maiora custodienda et mala vitanda. Nihil in doctrina Leonina 
— quae et ipsa magnum repraesentet progressum — nihil in ea prohibet 
quin, experientia ducente et dignitate humanae personae melius et pro- 
fundius intellecta, ulterius progrediamur usque dum libertatem religio- 
sam, recte intellectam, ut ius humanum et universale agnoscamus. 

Pariter doctrinam Leoninam male intelligit qui, in iis quae ad curam 
publicam religionis pertineant, aestimet conceptum regentem esse affirma- 
tionem de veritate omnia iura possidente ita exclusive, ut error iura 
non habeat ... 5 

Revera duo conceptus centrales regunt doctrinam Leoninam in hac 
materia: 1. Distinctio clara inter potestatem Ecclesiae et potestatem rei 
civilis; 2. libertas Ecclesiae. 

Leo, modo quasi novo, postulavit Ecclesiam transcendentem ratione 
potestatis spiritualis et ratione Populi Dei, qui lege divina a Christo 
revelata regitur. Similiter, modo quasi novo, postulavit ordinem saecu- 
larem relative independentem qui regitur a lege civili quae et ipsa limi- 
tatur ab ordine iuridico superiori. 

Cor autem doctrinae Leoninae invenitur in libertate Ecclesiae. Haec 
enim pars doctrinae Leoninae implicite continet declarationem libertatis 
populi qui revera implevit conditiones libertati necessarias, nempe matu- 
ritatem personalem et politicam. Pariter libertas populi implicite con- 
tinet libertatem religiosam, ut regimen iuridicum correlativum potestati 
civili constitutione limitatae. Exinde Leo, pro libertate Ecclesiae propu- 
gnans, ad libertatem personae humanae pervenit et sic ad libertatem 
religiosam, saltem ut regimen iuridicum a potestate civili constitutum, 
viam patefecit. 

Per doctrinam ergo Leoninam via strata est quam sequitur Pius 
Papa XI qui, in litteris « Non abbiamo bisogno », suscepit « pugnam 
bonam propugnare pro libertate conscientiarum »; qui in litteris « Fir- 

missimam constantiam » affirmavit « fideles iure gaudere in societate 
civili vivendi ad rationis conscientiaeque praescripta »; qui in litteris 
« Mit brennender Sorge » dixit « Homini fide religioso competere ius 
inalienabile suam profiteri fidem eamque in praxim deducere in formis 
quae illae fidei conveniant ». 

Ulterius progressus est Pius Papa XII in via ad doctrinam schematis 
declarationis de libertate religiosa. In nuntio suo radiophonico ... 6 , inter 
« iura fundamentalia personae », quae recognoscenda et promovenda 
sunt, enumeravit « ius ad publicum et privatum cultum Dei cum activi- 
tate religiosa et caritativa ». Libertas religiosa ut conceptus iuridicus, 
legibus agnoscendus et muniendus, vere in aperto fuit ... 7 

Doctrina Ioannis Papae XXIII, in Litteris Encyclicis Vacem in terris 
exposita, quae ulteriori gressu progreditur, omnibus bene nota est et 
nimis recens ut repeti debeat ... 8 

In allocutione sua, anno praeterito Romae habita, coram repraesen- 
tantibus e Nationibus Unitis, Beatissimus Papa noster Paulus dixit: 
« Ecclesia etiam praeoccupata est cum problemate, vestro problemati si- 
mili. Hoc est problema de libertate religiosa. Tanti momenti et ampli- 
tudinis est hoc problema ut Concilium Oecumenicum ad illud se con- 
vertat. Exspectare licet promulgationem documenti de hac re, quae summi 
momenti est et 9 non modo pro Ecclesia, verum etiam pro iis omnibus 
— ingenti numero — qui credunt declarationem hac de re seipsis perti- 
nere ». Hactenus verba Summi Pontificis. 

Omnibus patet mundum exspectare a Concilio Oecumenico declara- 
tionem de libertate religiosa ... 10 

Doctrina ... u quae invenitur in schemate est sana et salutifera et cum 
corpore doctrinae ab Ecclesia traditae omnino congrua. Manet in votis 
perardentibus ut schema a Patribus quasi una voce adprobetur. 


In textu scripto tradito : 1 de libertate religiosa. 2 opinione. 3 et 

irreformabilem. 4 deest. 5 Instanter quidem Leo declarat veritatem et 

errorem, bonum et malum, eodem titulo in ordinem iuridicum ingredi non posse 
contra sophismum rationalistarum; verum et bonum in ordine iuridico positive 
approbari posse; errorem et malum nonnisi tolerari posse. In sensu concreto et 
iuridico sic solummodo rationabiliter intelligi potest dictum de errore nullum ius 
habente, nam error est « abstractio » ab ordine reali seiuncta. Dictum aliter intel- 
lectum sterile et infructuosum est; nam iura proprie dicta in personis inhaerent; 
minime vero in « abstractionibus ». 6 anni 1942. 7 Ex ingenti mole 

epistolarum et allocutionum Pii Papae XII principia schematis colligi possunt. Ve- 
rum est ipsum clarissimum Pontificem in unum systema principia illa non collegisse 
nec explicite ad nostras conclusiones pervenisse: Principia tamen in scriptis eius 
manent quae ad doctrinam in schemate declarationis propositam vere ducunt. 

8 Non est negandum in actis Pii Papae XI et Pii Papae XII inveniri posse scripta 
quae citari possint pro mera tolerantia potius quam pro vera libertate religiosa. At- 
tamen in comperto est Leonem aperuisse portam per quam, cum propriis donis, 
progrediebantur Pius Papa XI et Pius Papa XII et Ioannes Papa XXIII in via 
ad doctrinam huius schematis cuius semina ab initio Ecclesiae in traditione et 
Sacra Scriptura fuerunt. 9 deest. 10 Pro mundo opus est talis decla- 

rationis, nam nisi ius ad libertatem religiosam admittatur, vana est spes pacis verae 
et perennis. Pro Ecclesia opus est talis declarationis, nam ubi Ecclesia nunc repri- 
mitur, hoc ius ad libertatem requiritur ut reviviscat; ubi Ecclesia in catenis langue- 
scit, hoc ius ad libertatem religiosam Ecclesiam liberabit; ubi Ecclesia tantam habeat 
spem de futuro, nempe in novis et emergentibus nationibus, libertas religiosa vera 
est tutela optanda ut floreat. 11 libertatis religiosae. 

Moderator. Suffragatio IV super integro cap. I de divina revelatione. 

Secretarius Generalis : Proponitur suffragatio super prooemium et 
cap. I schematis de divina revelatione. 

Patres venerabiles, hoc prooemium et primum caput quod lectum est 
placet vobis, non placet an placet iuxta modum ? Ergo triplici formula. 

Qui modos apponere volunt, eos tradant una cum schedula suffra- 
gationis. 


7 

Em.mus P. D. AGNELLUS card. ROSSI 
Archiepiscopus S. Pauli in Brasilia 

Venerabiles Patres, 

Nomine 82 episcoporum brasiliensium, qui nobiscum convenire po- 
tuerunt, vobis alloquar de declaratione circa libertatem religiosam, cuius 
textum sincere laudamus, propter eius opportunitatem, synthesim ac pro- 
funditatem. Opportunitas demonstratur ob anxietatem, qua mundus uni- 
versus eam exspectat. Ad perspectivam iuridicam sese delimitantes, vi- 
tando nempe ulteriorem theologicam inquisitionem, invenerunt redacto- 
res, ut tenemus, unicam loquelam possibilem, ut ab omnibus intelligan- 
tur et acceptentur, siquidem problema libertatis religiosae ab hominibus 
nostri temporis sic ponitur. Demum, totam expositionem fundando in 
ipsa dignitate personae humanae, ad imum fundamentum descenditur 
omnium libertatum ac iurium inter homines, nempe ipsa hominis na- 
tura, Dei opus et imago. 

Quasdam emendationes concretas, cum specificatione numeri Patrum 
qui unicuique adhaeserunt, secretariatui scripto mittemus. 

Coram vobis, autem, venerabiles Patres, exponere cupimus quae 

maioris momenti nobis videntur et in quibus convenit unanimitas vel 
saltem longe maior pars eorum in quorum nomine loquor. 

Prima quaestio est de conceptu ipsius rei religiosae, circa quam ex- 
ponitur libertas conscientiae. Non nobis supervacaneum videretur, quam- 
vis non facile, conamen breviter dicendi quid tandem aliquando intelli- 
gendum sit per « rem religiosam », vel saltem quid, sub dicta denomi- 
natione, non potest intelligi ut abusus vitentur. Optatum istud perito- 
rum commissionis conciliaris confidimus. 

Secundo et instanter petimus, quod numerus vel paragraphus addatur 
de consectariis pastoralibus. Si pastorale enim est Concilium, si pasto- 
ralis esse vult ipsa declaratio, ut fatentur redactores, et si quaestio tam 
urgens et practica est, omnino omitti non possunt quaedam consectaria 
pastoralia ad in praxim declarationem efficaciter applicandam, quod in 
brevi conclusione non videtur sufficienter contineri. Ita erunt, exempli 
tantum gratia, aedificatio fidei ut personalis et non mera hereditaria 
adhaesio Christo Domino; efformatio conscientiae christianae communi- 
tatis in actione apostolica fidelium, et sensus paupertatis Ecclesiae, quae 
ad suam missionem explendam spem in potestati civili reponere nequit. 

Tertia quaestio, hic in aula iam ab aliis agitata, etiam nostrum epi- 
scopatum dividens, est de sic dicto « statu confessionali », quae ut ex- 
ponitur pag. 11, linn. 13-20 nondum placet. Longe maior pars episco- 
porum, quorum nomine loquor, suam adhaesionem exprimere vult illae 
formulationi conditionatae, quam exposuit em .mus card. Alfrink, quae- 
que meliores conditiones habet diversas opiniones conciliandi. 

Quarto, specialem attentionem vestram vocare volumus ad quaestio- 
nem historicam, de modo agendi Ecclesiae, hac in re saeculis elapsis. 
Commissio conciliaris difficultatem rei non ignoravit. Attamen, proposita 
solutio in pag. 14, linn. 7-13, adhuc non placet. Plurimi ex nostris vel- 
lent rem simpliciter omitti, cum veritas historica nondum adhuc suffi- 
cienter explorata sit. Alia vero dimidia pars cohaerens positioni illae 
in decreto de Oecumenismo expressae, in quo Deo et hominibus errorem 
fatentes veniam petimus de culpis circa unitatem commissis, mavult ut 
sincere fateamur errores praeteritos circa libertatem conscientiae in re 
religiosa, in posterum committendos non esse. Sincera retractatio errorum 
auget apud homines conscientiam sinceritatis nostrae doctrinae. De ce- 
tero, omnes sumus concordes quaestionem, loco in quo invenitur, extra 
locum esse. 

Postremo, instantem sollicitationem commissioni conciliari proponi- 
mus, scientes ac fatentes validitatem positionis assumptae et in pag. 39 
ad n. 8 a redactoribus expositae. Certo, quaestiones de libertate con- 
scientiae intra ambitum familiae, immo et inter operarios et laboris da- 

tores, sine detrimento declarationis omitti possunt. Ast, cum quaestio 
tam gravis sit et urgens, vos enixe rogamus, ut saltem per transennam, 
illa agnita sollertia quam habetis, aliquomodo eam tangatis. 

Has observationes, venerabiles Patres, ceterasque quae scripto mit- 
temus, velitis accipere, tamquam fraterna cooperatio plurimorum episco- 
porum brasiliensium, ad felicem exitum operis omnibus nobis commu- 
nis, scii, opus veritatis, et libertatis et pacis. Dixi. 


'Emendationes additae : 

Textus laudandus propter opportunitatem, concisionem et profunditatem quae- 
stionum quae in eo tractantur. Quaedam tamen maioris vel minoris momenti, cor- 
rigenda vel melius exprimenda videntur. Opinio unanimis. 

N. 2, pag. 6, lin. 4: cum sermo sit in toto schemate de libertate religiosa per- 
opportunum nobis videtur ante omnia clare et praecise declarare quid intelligatur 
per verba: « in re religiosa » ut notum fiat quid significet libertas in casu. Adhae- 
serunt 74. 

N. 2, pag. 6, lin. 26: ubi legitur-. « ...ratio libertatis religiosae intactam re- 
linquit doctrinam catholicam de unica vera et de unica Christi Ecclesia », dicatur: 
«... intactam relinquit doctrinam quam tenet catholica Ecclesia de unica vera et de 
unica Christi Ecclesia ». Ratio: sic textus clarior fit et melius exprimitur agi de doc- 
trina quae ab Ecclesia catholica docetur. Adhaeserunt 81. 

N. 3, pag. 7, linn. 11-13, ubi legitur: « Dictamina vero huius legis divinae 
homo semper percipit et agnoscit mediante conscientia sua » dicatur: « homo per- 
cipit et agnoscit mediante conscientia sua ». Ratio: ne ingrediatur in discussione 
problematis de extensione cognitionis legis naturalis. Adhaeserunt 79. 

N. 4, pag. 10, lin. 10: post verba « iura laedat aliorum » addatur: « vel no- 
ceat graviter et manifeste necessario progressui oeconomico et sociali ipsius com- 
munitatis ». Ratio: in textu quando sermo est de interventu Status nihil omnino 
dicitur de dimensionibus et exigentiis socialibus huius interventus. Quod quidem 
dolendum videtur praesertim nostris diebus cum vividior evadit conscientia harum 
exigentiarum specialiter in regionibus illis quae in via progressus (developpement) 
inveniuntur. Religio enim unquam impedire potest verum ac necessarium progres- 
sum oeconomicum et socialem communitatis, immo illum adiuvare debet. Aliquando 
vero hoc non accidit. Secundum expositiones sociologicas, cultus v. g. animalis 
sacri in India unum ex factoribus est defectus progressus illius regionis. Adhaese- 
runt 36. 

N. 5, pag. 11, linn. 13-20: circa hanc paragraphum duae proponuntur observa- 
tiones: 

Prima: textus conservandus est: tum quia non videtur negandum communi- 
tatibus ius affirmandi, per eorum iuridicam institutionem, i. e. per Publicam Con- 
stitutionem ipsius Status, in quod tenetur ut conscientia collectiva populi; tum quia 
ea quae maiori parti communitatis placent iura acquisita fiunt totius communitatis 
quin inde minoris partis iura laedantur. Adhaeserunt 15. 

Secunda: textus est supprimendus: etenim, experientia historica teste, specialis 
agnitio uni communitati facta practice exercitium ipsius libertatis religiosae impe- 


26 

dit et opponitur illi aequalitati iuridicae nunquam laedendae propter rationes reli- 
giosas de qua agitur in pag. 10, linn. 20-21 huius schematis. Adhaeserunt 14. 

Textus modificandus iuxta propositionem conditionatam ab em.mo card. Al- 
frink in aula propositam. Adhaeserunt 52. 

N. 6, pag. 12, linn. 5-8, ubi legitur-. « Communitates religiosae ius habent ne 
impediantur in sua fide ore et scripto publice docenda atque testanda legitimis exi- 
gentiis ordinis publici non violatis » legatur : « Communitates religiosae ius habent 
ne impediantur in sua fide docenda ac testanda, legitimis exigentiis ordinis publici 
non violatis, omnibus mediis hodiernis communicationum socialium adhibendi ». 
Ratio-, ut ostendatur nexus cum textu promulgato circa media communicationis 
socialis. Adhaeserunt 76. 

N. 7, pag. 12, linn. 24-30: in pericope gravis omissio videtur adesse quatenus 
possibiles coactiones libertatis religiosae intra limites ipsius familiae non perpen- 
duntur (v. g. in matrimoniis mixtis). Adhaeserunt 52. 

N. 9, pag. 13, lin. 36: post verba « ( Rom . 8, 21) » addatur-, qua revera Deo 
« rationabile obsequium » {Rom. 12, 1) praestant. Ratio: textus magni momenti 
non omittendus. Adhaeserunt 74. 

N. 9, pag. 14, linn. 7-13: Circa hanc paragraphum duo alternative propo- 
nuntur: 

Rrimum: tota paragraphus est supprimenda: tum ex vera difficultate expo- 
nendi exacte et obiective tam complexam quaestionem historicam de modo agendi 
Ecclesiae hac in re saeculis elapsis, tum ut norma servetur ab ipsis redactoribus 
schematis proposita (cf. pag. 37, VIII, 6): « partes textus quae... non sunt neces- 
sariae et maiores difficultates provocant omittendae sunt ». Adhaeserunt 40. 

Secundum: paragraphus est conservanda sed maiori cum obiectivitate ac fide- 
litate veritas historica exponatur et ad aptiorem locum remittatur (v. g. in conclu- 
sione). Adhaeserunt 42. 

N. 10, pag. 14, lin. 40 - pag. 15, lin. 4: alineae istae supprimantur. Ratio: 
non videtur admittenda interpretatio iuxta quam intentionem Christi fuisse, cum 
aliqua miracula renuit patrare, assensum fidei ab hominibus non bene dispositis 
non extorquere. Adhaeserunt 11. 

N. 14: Opportunum nobis videtur paragraphum specialem addere de pastora- 
libus applicationibus libertatis religiosae ut saepe factum est in aliis schematibus. 
Inter alia haec proponuntur: 

1. Doctrina de libertate conscientiae in re religiosa Ecclesiae ostendit viam 
illius paupertatis euangelicae, in qua ad suam missionem implendam nullatenus 
Ecclesia a protectione et privilegiis Status pendere debet vel in eis suam spem 
reponere. 

2. Actio pastoralis, sub luce istius doctrinae, renovanda erit in linea educa- 
tionis fidei et conscientiae communitatis, ita ut christiani magis ac magis exculti ac 
conscii fiant eorum responsabilitatis ac missionis apostolicae. 

3. Denique sub luce istius doctrinae etiam ante revisionem Codicis luris Cano- 
nici praxis disciplinae ecclesiasticae quoad poenas innovetur. Adhaeserunt 11. 

Observatio generalis: perspectiva iuridica Declarationis videtur potius respi- 
cere institutiones luris Publici, nempe Statum et Internationales Organizationes. 
Quaeritur: nonne opportunum esset rationem habere etiam de institutionibus pri- 
vatis, verbi gratia quae regunt relationes inter operarios et datores laboris, ubi non 
raro vera coactio libertatis religiosae etiam habeatur? Adhaeserunt 69. 

8 

Em.mus P. D. MICHAEL card. BROWNE 

Em. mi Praesides et Moderatores, venerabiles Patres, 

Ea quae nunc dicturus sum respiciunt schema nostrum fere unice 
sub aspectu doctrinae theologicae. 

Bene scimus 1 quod hodie quamplurimae civitates non sunt catho- 
licae sed vel acatholicae vel mixtae religionis. Bene quoque agnosco quod 
in regimine civitatum, etiam catholicarum, oporteat rationem habere 
boni communis totius familiae humanae. Ratio autem secundum quam 
gubernium civitatis disponi debeat, determinanda est, attento bono com- 
muni, omnibus aeque consideratis secundum altam prudentiam regitivam. 

Nihil dicere volo quod ullatenus affligeret dilectos nostros fratres 
seiunctos. Confido omnino in eorum rectitudine secundum quam deside- 
rant ut omni sinceritate proferam ea quae doctrinaliter mihi dicenda 
videntur. 

Doctrina Romanorum Pontificum respectu libertatis religiosae num- 
quam fidem non volenti imposuit, sed tria praecipue intendit: a) ut in 
civitate, maxime catholica, fides populi prudenter tueatur; b) ut in civi- 

tate catholica, auctoritas catholica publica aeque, iuste, et benigne se ge- 
rens erga subditos non catholicos, amico foedere cum Ecclesia religio- 
nem catholicam promoveat; c ) ut in civitate mixtae religionis, auctoritas 
publica aeque, iuste et benigne se gerat erga Ecclesiam. 

Schema nostrum in suis elementis magis essentialibus sic reassumi 
potest: 

1. Libertas religiosa hic ponitur ut ius quoddam naturale sive indi- 
viduorum sive communitatum ad habendum ius civile in societate ad pro- 
fessionem religionis, non solum prout haec religio intelligitur ut simplex 
cultus veri Dei, sed insuper prout intelligitur ut quaecumque forma cul- 
tus divini a propria sincera conscientia admissa et approbata, necnon 
ad eam publice, ore et scripto, intra certos limites, docendam ... 2 

2. Istud ius naturale hic ponitur ut proxime fundatum in dignitate 
personae humanae ... 3 

3. Potestas civilis ex eo quod ad ordinem temporalem restringitur, 
incompetens hic exhibetur respectu istius iuris, nisi ea mensura in qua, 
respectu eiusdem, ordo temporalis involvitur ... 4 

4. Limites seu conditiones intra quas libertas religiosa, ita intellecta, 
exerceri potest sunt, secundum schema, ut per eam: a) neque ordo pu- 
blicus turbetur; b) neque moralitas publica violetur; c ) neque iura alio- 
rum laedantur ... 5 

Nunc / quoad fundamentum proximum allatum, scii, dignitatem per- 
sonae humanae, plura utique dici possent. Impraesentiarum notandum 
est maximam dignitatem personae humanae consistere in sua elevatione 
ad ordinem supernaturalem per fidem et per virtutes quae in fide fun- 
dantur. Haec dignitas exigit ut fides prudenter tueatur, et ut religiones 
quae in fide supernaturali non fundantur, non sinantur ut fidei noceant. 
Utique, nihil faciendum est quod profitentibus istas religiones ullam 
iniuriam faciat, sed in omni 7 caritate et benignitate tractandi omnino 
sunt, et opiniones eorum secundum dictamen caritatis omnino 8 sunt 
sustinendi, sed iura iuribus fidei quodammodo aequalia istis opinionibus 
non competunt. Absonum ergo esse videtur ut concedatur ius tales opi- 
niones spargendi in civitate catholica per publicam 9 praedicationem vel 
librorum diffusionem. 

Quoad fundamentum remotius quod ponitur, scii, potestatem aucto- 
ritatis civilis restringi ad temporalia et ita non extendi ad ea quae 
religionem respiciunt, dico 10 : hoc partim est verum et partim non est 
verum. 

Utique, ex sua nativa qualitate, potestas civilis ordinatur ad procu- 
randum bonum temporale commune, eo tamen fine ut cives optime vi- 

vant secundum omnem virtutem intellectualem et moralem, religione 
inclusa. 

Homines tamen qui civitatem regunt, sicut cives qui reguntur, pos- 
sunt, ex moti vis credibilitatis et per gratiam Dei, discernere veram fidem 
eamque amplecti, et, si civitas ex catholicis constituatur, rectores tenen- 
tur eos regere attentione habita ad veram fidem quam profitentur, et in 
qua summum eorum bonum consistit. 

Quoad conditiones, seu limites libertatis religiosae in schemate al- 
latos, observo: 

a) De prima nihil habeo dicendum. 

b) Sed de secunda quaeri potest: an publica difiusio alterius reli- 
gionis in civitate catholica sit, vel non sit, violatio publicae moralitatis? 
Videtur quod ita sit. Offensio fidei catholicae per publicam diffusionem 
talis religionis tangit, sine dubio, publicam moralitatem in civitate ca- 
tholica. 

c ) De tertia conditione item quaeri potest: an publica diffusio 
talis religionis in civitate catholica laedat vel non laedat iura aliorum? 
Item videtur quod laedat ista iura. Cives enim catholici ius habent ut 
religio eorum non exponatur alicui periculo sive quoad seipsos sive quoad 
eorum prolem. 

Et adiungo: Deus quoque ius habet ut religio ab Eo instituta et a 
populo christiano in aliqua civitate catholica 11 amplexata, a periculis 
prudenter tueatur. 

His omnibus consideratis, mihi videtur schema secundum ea adhuc 
corrigendum esse. 

Immo humiliter existimo quaestionem de libertate religionis hodie ita 
fere proponi posse, et forte debere, scii. 12 : « Quanam ratione hodie se 
gerere debeant, quoad libertatem religionis, rectores civitatum quae unius, 
fere, catholicae religionis sunt, intuitu veri boni communis propriae 
respecti ve civitatis, attento bono religionis aliarum quoque civitatum 
immo totius humanae familiae? ». Dixi. 


In textu scripto tradito : 1 agnosco. 2 (cf. pag. 6, linn. 5-8; pag. 11, 

linn. 21-15; pag. 12, linn. 4-7; pag. 16, linn. 1-4; pag. 17, linn. 15-24). 3 (cf. 

pag. 5, linn. 15-18; pag. 6, linn. 6-8; pag. 7, linn. 11-14; pag. 13, linn. 1-5). 
4 (cf. pag. 6, linn. 10-15; pag. 8, lin. 30; pag. 9, lin. 13). 5 (cf. pag. 8, linn. 7-8; 

ib. lin. 25; pag. 10, linn. 5-13). 6 deest. 7 deest. 8 deest. 

9 deest. 10 deest. 11 deest. 12 deest. 

Moderator. Exc.mus secretarius generalis legit suffragationem V 
de divina revelatione. 

Secretarius generalis : Videatis pag. 14 [ cf . pag. 348 n. 7]. Ergo: 
placet vel non placet? Patres, qui sunt extra locum, velint ad suum 
locum redire; secus quomodo fiet suffragatio? 


9 

Em. mus P. D. IOSEPH card. CARDIJN 
V enerabiles Patres, 

Liceat mihi, quamvis novissimo, relate ad libertatem religiosam 
— cuius schema mihi valde placet — vobiscum humiliter communicare 
conclusiones procedentes ex sacerdotali apostolatu quo fere iam sexa- 
ginta annis functus sum, in omnibus mundi plagis, pro aetatis huius 
iuvenibus atque opificibus. 

Sollemnis et clara proclamatio iuridicae libertatis religiosae omnium 
hominum in quavis regione degentium, mihi videtur esse urgentis ne- 
cessitatis. 

1. Haec est prima ratio : unificatio pacifica mundi pluralistici. 

Mundus hodiernus mundus est qui in dies magis unus fit, et in quo 
conflictus gentium et culturarum paulatim evanescant oportet. 

Sicut Sua Sanctitas Papa Ioannes XXIII mirabiliter exposuit in 
Pacem in terris, magnum officium nobis est ut omnes communiter, cum 
cunctis hominibus bonae voluntatis, mundum humaniorem exstruamus, 
fundatum « in veritate et iustitia, libertate et amore ». Atqui conditio 
fundamentalis ut homines pacifice communiter vivant et fecunda colla- 
boratione sincere 1 collaborent est sincera observatio libertatis in re 
religiosa. 

Persuasiones philosophicas et religiosas aliorum non observare ma- 
gis magisque persentitur ut signum diffidentiae erga alios, 2 et quidem 
in materia quae consideratur ut maxime sacra et personalis. Talis diffi- 
dentia impossibilem reddit mutuam fidem sine qua non datur vera vitae 
communio et in laborando efficax consociatio. 

E contra, hac mutua fide regnante, felicissima oriri potest laborum 
consociatio, non tantum in rebus scientificis et technicis, sed etiam in 
campo sociali, culturali, paedagogico et morali. 

Si Ecclesia, sine ambagibus, libertatem religiosam promovet et pro- 
pugnat, omnes cum fiducia agnoscent ipsam velle partem sumere in aedifi- 
cando mundo magis humano et unificato. Recusata vero hac declaratione, 
magna evanesceret spes, praesertim apud iuniores huius mundi 3 

2. Altera ratio est efficacitas actionis apostolicae, missionalis, oecu- 
menicae. 

In mundo qui unificatur, praesentia Ecclesiae inter homines neces- 
sario formam novam praebet. 

In maiore parte orbis, christiani sunt numero paucissimi. Ecclesia, 
ut missionem suam adimplere possit, niti iam non valet sicut in Medio 
Aevo et sicut sub regiminibus colonialibus saepe 4 contigit, auxilio pote- 
statum temporalium, sive politico, sive oeconomico, sive culturali; sed 
unice inniti poterit virtute Verbi divini, paupertate evangelica et puritate 
testimonii sui, exhibita in authentica vita laicorum, et demum benevo- 
lenta populorum inter quos vult vivere et testis fidei esse. Haec autem 
benevolentia populorum nihil aliud est quam quod nominavimus liber- 
tatem religiosam. Sed quomodo Ecclesia in illis populis inter quos nu- 
mero minor est, exspectare poterit ut libertatem religiosam observent, 
si ipsa Ecclesia alte non proclamet aut exercere neglegat hanc libertatem 
religiosam in illis regionibus ubi numero maior est? 

Haec proclamatio libertatis religiosae non tantum magni momenti 
est pro efficacitate actionis apostolicae et missionariae generatim sumptae, 
sed est etiam conditio sine qua non motus oecumenici. 

Nos omnes scimus fratres nostros non-catholicos existimare hanc 
declarationem esse gradum necessarium in via ad oecumenismum sin- 
cerum et efficacem. 

3. Tertia ratio est valor educativus et paedagogicus libertatis reli- 
giosae. 

In schemate agitur de iure personae et communitatum ad libertatem 
in re religiosa. Haec libertas, sic iuridice sumpta, non est finis in se. 
Ipsa est conditio / medium necessarium ad educationem libertatis sensu 
presso, quae ducit ad libertatem interiorem vel libertatem animae, qua 
homo fit ens autonomum, ( personne 6 ) responsabilis erga societatem et 
Deum, et paratus, si necesse est, potius Deo oboedire quam hominibus. 

Haec libertas interior lenta tantum sequitur institutione et colenda 
est per triplicem methodum: videndo, iudicando, agendo. Si, Deo 
iuvante, apostolatus noster per sexaginta annos vanus non fuit, id effec- 
tum est quia non voluimus iuniores longe arceri a periculis, abstractos 
a suo sociali 7 vitae et laboris / sed fidem fecimus illorum libertati ut 
haec libertas melius educaretur. Eos adiuvimus in videndo, in iudicando, 
in agendo per se ipsos, in instituendo per ... 9 ipsos actionem socialem, 
culturalem, apostolicam 10 in libere oboediendo normis auctoritatis, ut 
fierent adulti testes Christi et Evangelii, atque 11 scirent se rationem red- 
dere debere de fratribus et sororibus in mundo toto. In mundo qui 
unificatur ... 

Moderator ; Em. me Domine, tempus explicit! 

Orator : In mundo qui unificatur iam non possibile est iuniores seor- 
sim educare sine coniunctione cum mundo reali. Complures ex iuniori- 
bus fidem amittunt propter educationem puerilem. Sola informatione 
solida ad libertatem interiorem iuniores nostri possunt fieri cbristiani 
adulti. Obiicitur ... 12 

Moderator : Parcas mihi, em. me Domine, tempus iam transactum est! 


In textu scripto tradito: 1 fecunde. 2 ipsos. 3 deest. 4 fieri. 

5 deest. 6 deest. 7 sua societate. 8 operum. 9 se. 10 deest. 
11 utque. 12 Obiectio. Obiicitur regimini libertatis multa inesse pericula: 

pericula indifferentismi, diffusionis errorum, abusus ignorantiae multitudinum et 
passionum. Ad haec respondebo duobus: 1. Me non fugiunt pericula: nonnulli 
forsan libertate religiosa abutentur, sed illa pericula minora sunt quam pericula 
quae oriuntur ex suppressione et oppressione libertatis religiosae. « Regimina ab- 
soluta » quae, etiamsi contendunt se Ecclesiae opem ferre, loco formationis perso- 
nalis ponunt pressuram socialem, favent anti-clericalismo et de facto turbas addu- 
cunt ut insurgant contra fidem et Ecclesiam. 2. Pericula regimini libertatis inhae- 
rentia debent eludi modo positivo: v. g., concordia internationali proba et sincera 
inter auctoritates civiles et auctoritates religiosas; sed praesertim institutione et 
educatione humana, morali et religiosa, quibus iuniores et adulti acquirunt con- 
scientiam responsabilitatis propriae. Conclusio. Concludendo haec liceat proponere: 
Quarta Synodi periodus et tota haec Vaticana Synodus concludatur sollemni et 
quasi fulgenti actu: actu, dico, quo Beat. mus Papa noster Paulus VI una cum 
universis Patribus, sollemniter proclamaret libertatem religiosam et urgeret omnes 
Confessiones, omnes ideologias, omnes auctoritates et institutiones, ut conveniant 
atque consentiant ad libertatem religiosam servandam et tuendam; ad exigentias 
ordinis publici recte et honeste definiendas; ad quaerenda et stabilienda media 
apta ut efficaciter servetur libertas religiosa in toto mundo. 

Moderator-. Exc.mus secretarius generalis legit suffragationem VI 
de divina revelatione. 

Secretarius generalis : Videatis pag. 14, n. 8 [ cf . pag. 3491. 

Patres, placet an non placet? 

10 

Exc.mus P. D. MARCELLUS LEFEBVRE 

Archiepiscopus tit. Synnadensis in Phrygia, 
sup. gen. Congr. Spiritus Sancti 

V ener ab ile s Patres, 

Breviter mihi videtur principia declarationis de libertate religiosa 
sic exprimi posse: « Libertas religiosa fundata in dignitate personae 
humanae exigit aequabilitatem iurium pro omnibus cultibus in societate 
civili. Unde societas civilis neutra esse debet et protectionem religionum 
intra limites ordinis publici praestare debet ». 

Talis est — mihi videtur 1 — conceptus libertatis religiosae qui a 
redactoribus nobis proponitur. 

Hic conceptus estne novus vel iam a multis saeculis affirmatur? 

Ipse relator in pag. 43 respondit huic quaestioni. Ita scribit: « Lon- 
giori porro evolutione historica, positiva, morali perventum est ad hunc 
conceptum, qui nonnisi saec. xvm valere coepit ». 

Hoc dicendo — mihi videtur 2 — ruit ipso facto tota argumentatio 
declarationis. Etenim, ubive coepit valere hic conceptus? in Ecclesiae 
traditione vel extra Ecclesiam? Evidenter coepit apud sic dictos philo- 
sophos saec. xvm : Hobbes, Locke, Rousseau, ... 3 qui in nomine digni- 
tatis rationis humanae conati sunt destruere Ecclesiam, provocando oc- 
cisionem innumerorum episcoporum, sacerdotum, religiosarum, fidelium. 

Hunc conceptum in medio saec. xix catholici liberales cum Lamme- 
nais conati sunt accommodare cum doctrina Ecclesiae et damnati sunt 
a Pio IX. 

Hunc conceptum quem « ius novum » vocat in sua Encyclica Im- 
mortale Dei sollemniter damnavit Papa Leo XIII ut contrarium sanae 
philosophiae et contrarium Sacrae Scripturae et Traditioni. 

Hunc eumdem conceptum, hoc « ius novum » damnatum multoties 
ab Ecclesia, nobis Patribus Concilii Vaticani II commissio conciliaris 
proponit ad subscribendum et subsignandum. 

In nomine huius conceptus, i. e. in nomine dignitatis personae hu- 
manae, communistae volunt omnes homines atheos fieri et legitimant per- 
secutiones contra omnes religiones. 

In nomine ordinis publici servandi, multae societates civiles scholas 
et institutiones Ecclesiae nationalizant, ad unitatem politicam creandam. 

Nonne — possumus dicere 4 — Iesus Christus Ipse in nomine ordi- 

nis publici fuit crucifixus et in hoc nomine omnes martyres passionem 
subierunt? 

Hic conceptus libertatis religionis non 5 est conceptus ... 6 Ecclesiae. 

Hoc anno editus est liber a Massone Yves Marsandou, « UEcume- 
nismo visto da un Massone di tr admone », 7 in quo exprimit spem Mas- 
sonum ut Concilium nostrum libertatem religiosam sollemniter procla- 
met. Item Protestantes in eorum Sessione in Helvetia exspectant a no- 
bis subsignationem declarationis sine ulla imminutione terminorum 
— sic dicitur . 8 Quid amplius volumus ad nostram informationem? 

Ut dicit Leo XIII, hoc ius novum est « ad interitum omnium religio- 
num nominatim ad catholicae, quae cum una ex omnibus sit vera exae- 
quari cum ceteris sine iniuria summa non potest ». 

Sed denique tandem in quonam puncto deficit tota ... 9 argumentatio 
quae nequit probari neque a Traditione, neque a Sacra Scriptura, et quae 
vult esse probata a ratione. 

Haec est ratio cur non potest probari a ratione: quia praescindit a 
definitione notionum libertatis, conscientiae, dignitatis humanae per- 
sonae. 

Etenim si definiuntur hae notiones, ruit argumentatio. 

Equidem hae notiones non possunt in sana philosophia definiri nisi 
relate ad legem divinam. 

Libertas nobis datur ad spontaneam observationem legis divinae. 
Conscientia est lex divina naturalis in cordibus nostris et post gratiam 
baptismi lex divina supernaturalis. 

Dignitas personae humanae acquiritur per observantiam legis divinae. 

Qui resistit legi divinae in hoc non est dignus. 

Numquid damnati adhuc dignitatem habent in infernis? 

Impossibile est in veritate loqui de libertate, de conscientia, de di- 
gnitate personae nisi relate ad legem divinam. 

Ipsa observantia legis divinae est criterium dignitatis. 

Homo, familia, societas civilis dignitatem habent in quantum legem 
divinam observant. 

Ipsa lex divina regulas nobis indicat ad usum libertatis nostrae. 

Ipsa lex divina mensuram coactionis exhibet pro auctoritatibus a 
Deo constitutis. 

Ipsa lex divina dat mensuram libertatis religiosae. 

Cum sola Ecclesia Christi integre et perfecte possidet legem divinam 
naturalem et supernaturalem, eaque sola mandatum accepit legem divi- 
nam docere et media accepit ad eius observantiam, in ipsa enim invenitur 
vere et realiter Iesus Christus qui est lex nostra, ipsa sola verum ius 
habet ad libertatem religiosam. 

Alii cultus in quantum hanc legem divinam aliquo modo observant 
dici possunt habere aliquem titulum ad publicam existentiam et activi- 
tatem. Hic incidimus in casibus particularibus ubi existunt multae va- 
rietates quae casus per casum iudicari possunt. 

Lex divina est clavis totius huius quaestionis de libertate religiosa, 
quia est norma fundamentalis ipsius religionis, et criterium bonitatis et 
dignitatis totius activitatis humanae. Loqui non possumus de re religiosa 
abstrahendo a lege divina. Idem est finis qui religat et obligat, testibus 
Veteri Testamento et populo electo, pro quibus Lex divina in tabulis 
inscripta eamdem venerationem habebat ac ipse Deus. Dixi. 


In textu scripto tradito : 1 deest. 2 deest. 3 Voltaire. 4 deest. 
5 religiosae. 6 adversariorum. 7 « L’CEcumenisme vu par un Magon de 

tradition ». 8 deest. 9 haec. 


11 

Exc.mus P. D. IOANNES GRAN 
Episcopus Osloensis 

Venerabiles Patres, 

Schema declarationis de libertate religiosa profecto breve est sed 
maximi momenti. Est quasi probatio nostrae et Ecclesiae catholicae sin- 
ceritatis erga familiam humanam universalem hodie. 

Materia satis difficilis est, ut probant iam exantlati labores necnon 
textus emendationes et reemendationes. Libertas nempe ad rem religio- 
sam multipliciter refertur. 

Attamen mihi placet, immo 1 valde placet haec declaratio sicut nunc 2 
suffragiis nostris proponitur. 

Quia agitur solummodo de iure civili hominum, tam privatim quam 
publice, et intra debitos limites agendi iuxta eorum conscientiam, appa- 
ret nullam contradictionem existere inter sic acceptam religiosam liber- 
tatem et religionis christianae principia: haec libertas neque missiona- 
rium Ecclesiae fervorem minatur neque in dogmaticis rebus relativismum 
fovet neque praeceptum veritatis tam quaerendae quam serviendae fran- 
git. Non est scii, ius erroris — cum subiectum iuris tantum possint esse 
personae physicae et morales — sed ius omnium membrorum humanae 
familiae a Deo vocatorum ad libere ipsi Deo adhaerendum. 

Declaratio bene apta est ad illas nimis absolutas declarationes saeculi 
praeteriti complendas, quae cum illius temporis angustiis congruebant. 

Hodie patet tam humanae rationis profectum quam Novi Testamenti 
spiritum tale complementum poscere. Sed ecce iam rogant declarationis 
adversarii ut integra paragraphus de modo agendi Christi et apostolorum 
supprimatur, quasi reluctantes suam opinionem cum Christi et aposto- 
lorum exemplo comparare. 

Placet declaratio in sua praesenti forma praesertim quia accurate 
respondet quaestioni nobis ab hominibus bonae voluntatis hodie direc- 
tae: Estne Ecclesia catholica parata ad ius nostrum ad libertatem in re 
religiosa et conscientiae negotiis tuendum ac defendendum? 

Dolenter comperimus nonnullos adhuc opinionem adversam susti- 
nere. Secundum eorum sententiam potest Ecclesia catholica iuste aliis 
communitatibus religiosis et bonae fidei personis ius ad libertatem dene- 
gare quod ipsa 3 sibi vindicat, et tamen ex altera parte, in nonnullis cir- 
cumstantiis, pro sua utilitate, cum illis communitatibus convenire in 
libertate exigenda. Quod opportunismum sapit. Tempus est duplicita- 
tem talem reicere: iam immane damnum fecit. Et certe nonnisi a per- 
paucis approbatur, catholicorum maxima parte ab ea abhorrente. 

Tamquam membrum coetus episcopatus Sandiae meum est vos, ve- 
nerabiles Patres, certos facere magnum scandalum fore populis nordicis 
si Concilium nostrum hic non aperte et sine ambiguitate loquatur. In 
diaspora vivimus, pusillimus grex sumus. Attamen magna liberalitate 
f ruimur. Quotidie experimur auctoritates civiles regionum nostrarum 
acatholicarum libertatem nostram religiosam tueri, non quia in omnibus 
nobiscum conveniunt, sed intuitu nostrae humanae dignitatis. Nonne 
debemus nos omnia aliis hominibus facere quaecumque optamus ut no- 
bis faciant? ... 4 

Quotidie etiam experimur omnes libertates connexas esse. In nostris 
hodiernis societatibus maxime interest, ut dicam, « mores libertatis » 
promovere. Quicumque utilitatem e libertate sibi capere attentat et non 
omnino aliorum libertates defendit, personarum communitatem cor- 
rumpit et nexus humanae societatis solvit. Horum morum observantia 
apud catholicos conditio sine qua non est aptitudinis Ecclesiae ad liber- 
tatem sibi vindicandam. 

Quapropter existimo schema declarationis adhuc fortius ad mores 
libertatis exhortare debere. Multae nationes quae principium libertatis 
religiosae in suis constitutionibus inscripserunt, hos mores nihilominus 
de facto parvipendunt. Civium aequalitas iuridica laeditur propter ratio- 
nes religiosas, non aperte sed sub falsis speciebus. Ideo mihi opportu- 
num videtur in pag. 10, lin. 21 declarationis textui addere verba « aper- 
tas aut occultas », ita ut scribatur: « Providendum est, ne civium aequa- 

litas iuridica umquam laedatur propter rationes religiosas apertas aut 
occultas ». 

Ecclesia tamen catholica quae saepe tali duplicitate laeditur, non 
efficaciter contra iniuriam se defendere potest nisi ea ipsa sincere ut in- 
trepidus defensor morum libertatis appareat. 

Experientia testatur multos acatholicos sincero corde nos melius 
cognoscere velle. Unum vero merito expostulant, scii, firmam apud ca- 
tholicos voluntatem ab omni coactione abstinendi et aliorum libertatem 
ad sinceram inquisitionem agnoscendi sine ullae potestatis immixtione. 
Nullus dialogus sine hac mutua liberalitate existere potest. 

Nihil habet dubitationis Concilii nostri maiorem partem pro liber- 
tate religiosa sincero corde stare, et ideo textum integrum sine imminu- 
tione promulgatum iri, praesertim hanc, ut ita dicam, declarationem in 
declaratione quae sub n. 2 doctrinam breviter contrahit ad usum mundi 
hodierni. Sed id satis non est: non debet ita adversari in hac aula ut 
exemplum mundo demus tepiditatis in negotio tanti pro humanae per- 
sonae dignitate momenti. 

Principia nunc satis clara sunt et opportunae distinctiones factae. 
Ecclesiae et Concilii honor poscit principium de libertate in re religiosa, 
prout in declaratione exprimitur, unanimiter suffragari. Secus, ut legi- 
timus collocutor vix Ecclesia catholica apparebit. 

Certe, modos adhuc possumus proponere ad declarationem emen- 
dandam, modos qui secretariatum adiuvare possint ad clarius principia 
formulanda quae iam praesens declaratio statuit: textus probabiliter 
melior reddi potest. 

Sed ius personae humanae et communitatum ad libertatem in re 
religiosa ne oppugnemus. Tempus enim est e libertate actus fidei ultimas 
rationes protrahendi. Gratias. 


In textu scripto tradito-. 
7 , 12 ). 


deest. 


hodie. 


deest. 


(Mt. 

Exc.mus P. D. ANTONIUS ANOVEROS ATAUN 
Episcopus Gadicensis et Sep tensis 

V enerabiles Patres , 

In primis breviter aliqua particularia ad n. 4. ..} Ambitus libertatis 
religiosae a civili potestate Status limitari potest (dicitur in schemate), 
ratione ordinis publici tutelae, quae ratio tria bona amplectitur, nempe 
bonum politicum seu pacem publicam, bonum morale, sive mor alitatis 
publicae tutelam, et bonum iuridicum, quod idem est ac civium con- 
cordia in suorum legitimorum iurium exercitio. 

Ut vitentur confusae interpretationes huius triplicis boni ordinis pu- 
blici, expedire censeo, ut in textu huius declarationis super libertate reli- 
giosa, succincta definitio, et quam maxime accurata appareat, quam ut 
mens Concilii circa pacem publicam, publicam moralitatem et civium 
concordiam habeatur. 

De his rebus aliqua praenotare audeo. 

Forsan intelligere possumus pro definitione pacis publicae, ille tran- 
quillitatis status, in quo omnes cives suam promotionem ac evolutionem 
attendere possunt, absque periculo ullius violationis. 

Potestas civilis Gubernii restringere potest libertatem religiosam, si 
haec libertas occasionem praebet discordiae et violentiae, graviter laedens 
ac nocens pacem civium. 

Sed notandum volumus hanc restrictionem libertatis, in multis ad- 
iunctis, solum pro tempore permanere; potest enim accidere hanc per- 
turbationem pacis publicae solum a momentanea ac transitoria rerum 
specialium commotione perventam fuisse. 

In hoc ordine definire possumus bonum morale, illam honestatem ci- 
vilem, ac moralitatem publicam, quae complectitur naturalem rectitudi- 
nem moralem actuum externorum in publicis relationibus. 

Existimamus in hoc sensu, potestatem civilem Status, quamlibet re- 
ligionem prohibere posse, si publicam honestatem clariter laederit, utpote 
quod talis religio, non solum bonum temporale, quod attributioni Status 
pertinet, sed etiam bonum spirituale clariter nocet, et ideo sibi ipsa con- 
tradicitur. 

Tertium bonum, i. e. iuridicum, in concordia civium et in libero 
exercitio iurium legitimorum consistit. Ordo iuridicus naturalis debet esse 
eius fundamentum et radix, in natura hominum fulci tus. Personae hu- 
manae complementum debet esse et suorum iurium fideiussio, complec- 

tens libertatem, in iustitia fundatam, sine qua ordo et salus publica eva- 
nescunt ... 2 

De alia re relate ad schema in genere. 

Ita ut evolvuntur interventiones in aula conciliari, clare duae posi- 
tiones apparent, quae difficile componuntur, quia ex statutis omnino 
contrariis procedunt. 

Ut humiliter sentio schema suos fines ... 3 Secretariatus pro Christia- 
norum Unione evadit. 

Declaratio de libertate religiosa problema factum est aperte doctri- 
nale. Quod cum ita sit, quaero: nonne conveniens est, forsan etiam ne- 
cessarium erit, excogitare et resolvere ut schema tradatur quam citius 
cuidam subcommissioni, ex iurisconsultis, quibusdam theologis et iuris 
publici peritis efformatae, qui offerre possint Concilio declarationem 
quamdam, forsan meram declarationem, de libertate religiosa, quae cuncto 
coetui acceptabilior sit? Rationes : 

1. Melius et prudentius mihi videtur, fidelibus et fratribus seiunctis 
non ita scandali periculosum, ut schema inscribatur « De libertate civili 
in re religiosa » quam de libertate religiosa in genere. 

2. Doctrina de libertate religiosa, tantum in dignitate personae hu- 
manae stabilita, matura non apparet. 

3. Magni in Sacris Litteris periti affirmant neque hanc neque illam 
positionem convenienter probari posse, ex locis Sacrae Scripturae. 

4. Cum sincera recognitione arduis laboribus commissionis, et cum 
eadem etiam sinceritate, debemus dicere: non parva Patrum Concilio- 
rum pars, considerat commissionem huius schematis partialem, sive uni 
tantum sententiae faventem, ideoque obiecti vitate carentem, in re de 
qua agitur. 

5. Non agitur tantum de quadam declaratione de libertate religiosa 
ad fratres seiunctos, ratione qua videtur Secretariatus esse motus ut hoc 
schema proponeret, quod in eius intentione laudabile credo, et nobile 
in eius propositio. Res multo latius patet. Nova quaedam doctrina pro- 
ponitur, de facto libertatis religiosae, et quae profunde ad catholicos et 
non catholicos attinet. 


In textu scripto tradito : 1 Teneor ut declarem aliquid unice de his quae schema 
statuit intra limites libertatis religiosae, quin significet unam tantum fontem limi- 
tationis me existimare, nempe ordinem publicum, ut legitur in n. 4 schematis. 
Magni momenti esse censeo ut quantum fieri possit statuantur limites et extensio 
libertatis religiosae, ita ut iura catholicorum sufficienter attendantur, tam eorum 
qui minorato numero in societate degunt, quam qui copiosa numerositate immi- 
nent. 2 Denique concludo hunc votum, referens, paucis verbis, art. 29 n. 2, 

declarationis universalis iurium hominum, in Organizatione Universali Nationum, 
vulgo ONU, in quo summatim refertur duplex limitatio libertatis religiosae, et ita 
se habet: « In exercitio suorum iurium et in usu libertatum, unusquisque tantum- 
modo constringitur a limitationibus in lege statutis, ad unice assequendam et se- 
cure reddendam recognitionem et observantiam iurium et libertatum aliorum, et 
ad iustas exigentias ordinis moralis, ordinis publici et salutis generalis societatis 
democraticae persolvendas ». Ioannes XXIII fere similia profert in Litteris iurium 
personae humanae « Pacem in terris », cum ait: « Omnis humana natura ius habet 
naturale ad debitum honorem propriae personae, ad bonam famam, ad libertatem 
inquirendi veritatem, et, intra limites ordinis moralis et boni communis, ad suae 
mentis acquisitiones patefaciendas et manifestandas ». Propterea poscere audemus 
inclusionem in textu schematis huius concretae et arctae propositionis, circa mo- 
dum intelligendi ordinem publicum in eo triplici sensu, sicuti diximus in exposi- 
tione voti. 3 et fortasse etiam possibilitates. 


13 

Exc.mus P. D. THOMAS VILLELMUS MULDOON 
Episcopus tit. Fesseitanus, aux. Sydneyensis 

V enerabiles Patres , 

Cum schema declarationis de libertate religiosa Patribus Concilii pri- 
mum propositum est, multi ex nobis profundam animi inquietudinem ex- 
perti sumus. Videbatur enim Concilium invitari ad doctrinam propu- 
gnandam iuxta quam homini insit ius verum et strictum non tantum ad 
religionem exercendam, cultu tum privato tum publico / iuxta propriam 
conscientiam — quod nemo sanus negabit — sed etiam ius verum et 
strictum ad cuiusvis generis errores religiosos in societate spargendos. 
Nobis inquietis videbatur Concilium invitari ad sic, in praxi, pronun- 
ciandum coram omnibus fautoribus religionis falsae: « Vos omnes ius 
habetis rapiendi oves Christi, easque ad pascua venenata ducendi, si 
potestis ». Hoc nobis videbatur, et adhuc videtur quid prorsus into- 
lerabile. 

Deinde decursu disceptationis in aula habitae in ultima sessione, plu- 
res Patres sic, plus minusve, locuti sunt: « Nos in hac declaratione non 
intendimus docere homini inesse ius verum ad falsas religiones propa- 
gandas, sed intendimus tantum quod si homo ita agat, tunc ius habet 
ut non impediatur ab auctoritate civili, dummodo intra limites ordinis 
publici agat. Qui hoc non intelligit — ita isti Patres — nihil de doctrina 
in schemate proposita intelligit ». 

Et 2 sic facta est clarificatio quae in schemate priore non inveniebatur. 
Ex una parte, nos inquieti hanc quaestionem apprime considerabamus 

sub aspectu theologico-morali. Porro, sub hoc aspectu nullum adest ius 
ad errores in re religiosa propagandos, atque nullum adest ius absolutum 
ut quis non impediatur si ita de facto agat, quamvis actio eius tolerari 
possit — immo in hodierna societate pluralistica tolerari debeat intra 
debitos limites — tolerari debeat 3 ob bonum commune; i. e., ob pacem 
et concordiam in societate civili. 

Ex parte opposita, autem, Patribus quibus placuit schema ... 4 sic sen- 
tiebant: « Nos 5 nolumus hanc quaestionem considerare sub aspectu theo- 
logico-morali, sed volumus solummodo emittere declarationem pragma- 
ticam, ad hanc unam quaestionem iuridico-civilem coarctatam, nempe: 
quomodo auctoritas civilis in hac re practice se gerere debeat? ». 

Nunc, venerabiles Patres, hic praecise 6 habetur radix dissensionis: 
An liceat Concilio hanc rem delicatam perpendere solummodo sub 
aspectu iuridico-civili, praetermisso aspectu theologico-morali? Meo iudi- 
cio, omnino non licet si velimus declarationem aequabilem et non-ambi- 
guam emittere. 

Nos inquieti sperabamus fore ut commissio, post disceptationem in 
ultima sessione habitam , 7 magni momenti clarificationes in textum re- 
emendatum introduceret. Sed 8 frustra. 

Quid fecit commissio? Desideriis nostris satisfacere cogitavit in re- 
latione textui declarationis adiuncta, in pag. 47, 48 et 49, ... 9 a relatore 
lectis, quae absque dubio partem praestantissimam totius documenti 
exhibent. {Revera, si relatio fieret textus et textus fieret relatio non 
amplius essent Patres inquieti 10 ). Ibi enim breviter tractatur aspectus 
theologico-moralis huius quaestionis. Sed ad quid 11 explicationes et 
concessiones in relatione tantum positae? Ipsa relatio non promulgabitur, 
quae tamen maioris perspicuitatis est quam textus ipse; et tunc multi 
catholici, qui textus legent, easdem ac nos habebunt difficultates et an- 
xietates, et multi acatholici exinde haurient interpretationes omnino 
falsas. 

Ut igitur omnis inquietudo de pectoribus nostris tollatur, utque dif- 
ficultates et erroneae interpretationes ex parte lectorum praecaveantur, 
et, insuper, ut hoc documentum logice procedat, haec propono: 

Primum, in ipsum textum declarationis inseratur, saltem quoad sub- 
stantiam, ea maximi momenti doctrina quae in pag. 48 et 49 relationis 
invenitur. Ponatur hoc corpus doctrinae tanquam extra omnem discus- 
sionem , 12 

Secundum : Illo fundamento posito, scopus valde limitatus declara- 
tionis in prooemio explicitis verbis indicetur. Dicatur aperte id quod 
in relatione, in pag. 48, declaratur, nempe: « Agitur tantummodo de 
hominum conditione iuridica in societate humana ». 


27 

Tertium : In sub- titulo declarationis, post vocem « Libertatem » in- 
seratur vox « civilem », ita ut sub- titulus sic sonet: « De iure personae 
et communitatum ad libertatem civilem in re religiosa ». Dixi. Gratias. 


In textu scripto tradito-. 1 tum privatim tum publice. 2 deest. 3 deest. 
4 propositum. 5 deest. 6 Heic igitur. 7 peractam. 8 At. 

9 benigne. 10 deest. 11 Ad quid autem. 12 haec doctrina theologica 

tanquam fundamentum inconcussum huius quaestionis. 

Moderator : Exc.mus secretarius generalis communicabit exitum suf- 
fragationum peractarum. 

Secretarius generalis : En, venerabiles Patres, exitum I suffragationis 


factae hoc mane: 

Inter Patres 2.199 

Dixerunt placet 2.175 

non placet 19 

placet iuxta modum (nullum) ... 1 

Suffragia nulla 4 


Ergo textus est in congregatione approbatus. 

II suffragatio : 

Praesentes votantes 2.183 

Dixerunt placet 2.180 

non placet : hic nullus habetur. 

Et vota nulla 3 

Ergo summa bona est. Placuit etiam alter textus. 


III suffragatio : 

Praesentes votantes 2.071 

Dixerunt placet 2.049 

non placet 20 

Suffragia nulla 2 


Ergo etiam hic tertius textus placuit. 

Alias suffragationes communicabo crastina et in proxima congrega- 
tione generali prosequetur disceptatio circa schema de libertate religiosa. 

Moderator : Proxima congregatio generalis habebitur crastina die, 
hora nona. 

Em.mus P. D. Eugenius card. Tis serant: Reponatur Sacrosanc- 
tum Evangelium! 

Exc.mus P. D. Pericles Felice, arch. tit. Samosatensis, Ss. Con- 
cilii secretarius generalis : 

Congregationem generalem 132 moderabitur em .mus ac rev.mus 
D. card. Gregorius Petrus Agagianian. Prosequetur discussio schematis 
de libertate religiosa. 

Patres venerabiles, Summus Pontifex, qui, uti scimus, die 4 octobris 
Neo-Eboracum se conferet ad consessum Nationum Unitarum, benigne 
disposuit ut secum iter facerent aliqui Patres Sacri Concilii qui Conci- 
lium, varias nationes et ritus repraesentent. Hi sunt: em .mi ac rev.mi 
DD. cardd. Hamletus Ioannes Cicognani, a Secretis Status; Tisserant, 
Decanus; Agagianian; Gilroy; Spellman; Caggiano; Doi et Rugambwa. 
Censeo deferendas esse gratias Summo Pontifici qui dignatus est ipsum 
Concilium quasi repraesentari ubi ille nuntium pacis in nomine Domini 
afferet [plausus]. 

In hac congregatione, Patres venerabiles, distribuetur vobis relatio 
circa schema de Ecclesia in mundo huius temporis, et libellus qui con- 
tinet nomina eorum qui partem habent in commissionibus conciliaribus: 
est quarta editio. 

Quoad schema de Ecclesia in mundo huius temporis, crastina praesto 
erunt vobis, Patres, versiones in linguas — textus lingua gallica exa- 
ratus iam vobis distributus est — in linguam anglicam, hispanicam, ger- 
manicam, italicam. In ingressibus huius aulae invenietis illos textus. 
Unusquisque habeat secum illum textum quem praefert, et puto, qui 
est propriae linguae. Attamen, uti ibidem notatur, textus officialis, circa 
quem fiet disceptatio et dein suffragatio, est textus latinus, Patribus iam 
missus, mandante Summo Pontifice. 

Lego nomina eorum, qui adhuc verbo uti petierunt circa schema de 
libertate religiosa : em .mi ac rev.mi DD. cardd. Henricus Dante et Ca- 
rolus Journet; exc.mi ac rev.mi DD. Adam Kozlowiecki, arch. Lusa- 
kensis in Zambia; Paulus Munoz Vega, ep. aux. Quitensis in Aequatore; 
Thomas Holland, ep. Salfordensis in Anglia; Gabriel Garrone, arch. To- 
losanus in Gallia; Geraldus de Proenga, arch. Adamantinus (Diaman- 

tina) in Brasilia; Conradus Mingo, arch. Montis Regalis in Italia (Mon- 
reale); Michael Gonzi, arch. Melitensis (Malta); Dionysius Hurley, arch. 
Durbanianus (Durban) in Africa Meridionali; Ioannes Hervas, ep. Clu- 
niacensis (Ciudad Real) in Hispania; Eugenius D’Souza, arcb. Bhopa- 
lensis in India; Ioseph Maria Cuenco, arcb. Jarensis in Insulis Philip- 
pinis; Ernestus Primeau, ep. Manchesteriensis in Statibus Foederatis 
Americae Septem trionalis; Carolus Wojtyla, arch. Cracoviensis in Po- 
lonia; rev.mus P. Athanasius Welykyj, sup. gen. Ordinis Basiliani S. Iosa- 
phat; exc.mi ac rev.mi DD. Ioannes Abasolo, ep. Vijayapuramensis in 
India; Maximus Hermaniuk, arch. Vinnipegensis pro Ucrainis in Ca- 
nada; Armandus Fares, arcb. Catacensis (Catanzaro) in Italia; Marianus 
Oblak, ep. aux. Jadrensis (Zadar) in Iugoslavia; Ioseph Vairo, ep. Gra- 
vinensis et Montis Pelusii in Italia (Gravina); Hannibal Munoz, arch. 
Neo-Pampilonensis (Neo-Pamplona) in Colombia; Remigius De Roo, 
ep. Victoriensis in Canada; Ioseph Attipetty, arcb. Verapolitanus in 
India; Mauritius Baudoux, arch. S. Bonifacii in Canada; Antonius de 
Castro May er, ep. Camposinus in Brasilia. 


PATRUM ORATIONES 
{de libertate religiosa) 

1 

Em.mus P. D. HENRICUS card. DANTE 
Venerabiles Patres , 

Quae em.mus Slipyj, ex iis quae passus est doctus, nobis in hac aula 
insinuavit, magnopere meditanda sunt; et quae meditatus sum ad schema 
nostrum pertinens, exponere vobis mihi liceat. 

Iamvero aequivocationem gravissimam toti schemati inesse animad- 
verti. Nonne declaratio de libertate religiosa, id consequi vult, ut com- 
muni iure statuto, religio nostra libere 1 omnino per orbem diffundatur? 
Ita quidem est. 

Hoc plane intenderant, saeculo elapso, celeberrimi viri qui, ut La- 
mennais et Montalembert et alii, doctrinam Liberalismi, qui catholicus 
appellatus est, secuti sunt; qui declarationem magnae Revolutionis gal- 
licae de iuribus hominum decimam resonabant, scii.: « Nui ne doit etre 
inquiete pour ses opinions, meme religieuses, pourvu que leur manifes- 
tation ne trouble pas 1’ordre public, etabli par la loi ». 

Attamen, omissis quae Papae elapsi saeculi huic theoriae adversantes 

docuerunt, liceat mihi doctrinam de « debitis limitibus », ultra quos pu- 
blicum religionis exercitium praetergredi nequeat, impugnare. Haec 
enim doctrina omnino aequivoca esse probatur. 

Si enim tales limites, qui pax, civium iura, moralitas publica, in de- 
claratione dicuntur, pro habitu habitudineque Status ad ius naturae per- 
pendimus (Status inquam, qui limites illos statuerit) ex diversa immo 
vero ex inversa substantia constant. Et re quidem vera: 

a) Si Status qui « limites » illos statuerit, christianus est, ipsa 
ad ius naturae , plus minus reapse leges suas ordinemque suum iuridicum 
conformat; unde termini: pax, civium iura, moralitas publica, certum 
honestum rationabilemque sensum equidem continent. 

b) Si vero Status est paganus, « limites » isti, nisi a naturali iure 
forte praescindunt, generici sunt, et instrumentum tyrannidis fieri plane 
possunt, non modo contra religiones falsas, verum etiam contra unam 
veram; sensus enim horum « limitum » aestimatio ab iis pendet qui 
Status administrant. 

c) Tandem si Status communisticus est, « limites » isti, scii.: pax, 
civium iura, moralitas publica, toto caelo diversam substantiam immo 
vero inversam ... 2 continent; quia tales « limites » contra ius naturae, 
proh dolor! Status id genus, plane constituit vel statuere consuevit. 

Unde hi « limites » instrumentum certum tyrannidis sunt; et quod 
declaratio de libertate religiosa obtinere intendit, scii, religiosam liber- 
tatem, ipsum a nobis in infinitum recedet. 

Immo vero: quo fortius aliqua religio naturali iure communistico 
Statui adhaerere videatur, eo vehementiore persecutione ab eodem Statu 
impugnatur. 

Quam ob rem schema non tales limites ponere debet, sed illos qui 
de ipso naturae iure statuuntur, a sana ratione perspectos, ne declaratio 
nostra, aequivocatione corrupta, praeter intentionem profecto sed tamen 
re, infensis Ecclesiae hostibus, instrumentum tyrannidis ipsa miserrime 
praebeat. Dixi. 


In textu scripto tradito-. 1 libera. 2 (capovolta). 

Moderator: Exc.mus secretarius generalis leget suffragationem VII 
schematis de divina revelatione. 

Secretarius generalis: Prosequitur suffragatio circa schema de divina 
revelatione. Videatis, Patres venerabiles, pag. 16, n. 9 [ cf . pag. 350 
nn. 9-101. Patres, placet vobis an non placet textus perlectus? 

Communico vobis interea exitum suffragationis IV heri factae, nem- 


pe, super integro cap. I: 

Suffragium tulerunt Patres 2.079 

Dixerunt placet 1.822 

non placet 3 

placet iuxta modum .... . 248 

Suffragia nulla 6 


Ergo textus in congregatione placuit. 

Nunc exitus suffragationis V , quae est I super cap. II: 


Suffragia tulerunt 2.068 

Dixerunt placet 2.049 

non placet 15 

Suffragia nulla 4 

Nunc suffragatio VI, quae fuit ultima heri: 

Praesentes votantes 2.122 

Dixerunt placet 2.071 

non placet 49 

Suffragia nulla 2 


Ergo omnes textus placuerunt Patribus. 

Nunc suffragium feratis super textum quem modo legi: placet vel 
non placet. 


2 

Em.mus P. D. CAROLUS card. JOURNET 
V ener abiles Patres, 

In hac quaestione de libertate religiosa, adest inter nos fundamen- 
talis unitas doctrinalis et tamen diversitates, quae proveniunt praesertim 
ex praeoccupationibus pastoralibus multorum Patrum. 

Hae diversitates, ..f videtur, possent pro magna parte reduci, si 
magis sublinearentur aliqua sequentia themata, quae in ipso schemate 
iam reperiuntur, 2 scii.: 

1. Persona humana est membrum duorum ordinum socialium: nempe 
ordo temporalis et societatis politicae, et ordo spiritualis seu ordo Evan- 
gelii et Ecclesiae. 

2. Quantum ad ordinem temporalem, dicendum est quod persona 

humana, quamvis sub uno aspectu sit pars societatis civilis, tamen trans- 
cendit totum ordinem politicum per suam ordinationem ad bonum in- 
commutabile et ad Deum suum creatorem. Unde sub hoc secundo re- 
spectu, persona humana: a) est libera erga totam societatem politicam; 
sed b) debebit rationem Deo reddere omnium suarum optionum. 

3. Persona quae errat aut peccat, vel cuius conscientia erronea est, 
remanet tamen persona humana, et debet ut talis considerari a societate 
politica in qua conversatur. Non poterit ab ea societate coerceri nisi in 
casu ubi ageret externe ad destruendum verum bonum publicum socie- 
tatis. Sed huic personae competet reddere rationem coram Deo de cul- 
pabilitate vel non-culpabilitate 3 suae ipsius conscientiae. 

4. Officium est societatis etiam civilis, explicite manifestandi in quo 
honore teneat Deum. Ergo potestas ipsa civilis non potest ignorare di- 
versas familias religiosas in civitate vigentes, sed officii eius est recur- 
rere ad eas ut digne ab omnibus civibus Deus laudetur. 

5. Haec sint dicta de iuribus personarum humanarum. Sed christiani 
sciunt quod praeter hunc ordinem naturalem , Ecclesia, ex ipsa voluntate 
Dei et Christi, habet ius supernaturale et inviolabile, libere praedicandi 
Evangelium omni creaturae, et pro hac libertate mortui sunt apostoli 
et martyres. 

6. Ecclesiae rectores, a tempore Constantini et ultra, conversi sunt 
non semel ad brachium saeculare ut defenderent iura fidelium et ad ser- 
vandum ordinem temporalem et politicum sic dictae « christianitatis ». 
Sed sub influxu ipsius praedicationis evangelicae, distinctio rerum tem- 
poralium et rerum spiritualium paulatim magis explicata est, et hodie 
omnibus patet. 

Ergo, et hoc est maximi momenti: principium doctrinale secundum 
quod res temporales de se subordinandae sunt rebus spiritualibus nullo 
modo tollitur, sed alio modo applicatur, scii, oppugnando errores armis 
lucis, non armis castrorum. 

Omnia haec themata continentur, nisi fallor, in ipso schemate decla- 
rationis de libertate religiosa, ubi poterunt forsan in meliori luce poni. 
Et idcirco haec declaratio mihi videtur maxime approbanda. Dixi. Gratias. 


In textu scripto tradito : 1 ut. 2 inveniuntur. 3 innocentia. 

3 

Exc.mus P. D. ADAM KOZLOWIECKI 
Archiepiscopus Lusakensis 

V enerabiles Patres , 

Loquor nomine non tantum meo, sed etiam aliquorum Patrum Afri- 
cae Centro-Orientalis, nempe ex Zambia, Tanzania et Malawi — sed 
non omnium nomine 1 — quibus schema declarationis de libertate reli- 
giosa valde placuit d 

Sed nunc, quia multa iam dicta sunt, tria postulata tantum pro- 
ponimus 3 . 

1 . Praecise quia huic doctrinae tam fortiter favemus 4 cum quadam 
perplexitate notavimus 5 doctrinam in schemate propositam fundatam 
esse in argumentis non semper sufficientibus, praesertim ex documentis 
praecedentium Summorum Pontificum desumptis, uti speciatim 6 in 
nota 2 ad art. 2 fit. 

Petimus ut quotationes horum documentorum revisioni subiiciantur 
praesertim in luce eorum quae initio praesentis discussionis tam clare 7 
ab em.mo card. Urbani, nomine 32 episcoporum Italiae dicta sunt. 

2. Petimus etiam ut mens et significatio singulorum praecipuorum 
terminorum, uti: ius, libertas, conscientia, etc., ut haec 8 clare descri- 
bantur uti heri 9 ab em.mo card. Wyszynski postulatum est. Nemini enim 
latet libertatem religiosam restrictam hodie esse vel etiam totaliter sub- 
latam a guberniis Statuum quae sic dictam « Chartam Nationum Uni- 
tarum » signaverunt, chartam quae libertatem religiosam clare postulat, 
immo etiam a guberniis Statuum quae 10 in suis Constitutionibus theore- 
tice libertatem religiosam ... n concedunt. Loquimur tamen de iisdem 
verbis, sed varias significationes his verbis dant. Petimus ut saltem Ec- 
clesia idem sentiat de his verbis} 1 

3. Tandem 13 eadem clarificatio pro ipsis catholicis necessaria videtur. 
Multus enim hodie sermo fit de libertate, et hoc quidem rectum, rectis- 
simum 14 est. Sed libertas humana, tam naturalis quam christiana, intelligi 
nequit nisi simul et eadem emphasi sermo fiat de iuribus Dei et de 
auctoritate quam Deus, sive directe per Seipsum sive indirecte 15 per ho- 
mines, exercet. Ubicumque de libertate est sermo, etiam dicatur oportet 
de obligatione hominis sese auctoritati Dei, immo etiam auctoritati ho- 
minum quibus Deus et in quantum Deus ipsis auctoritatem communi- 
cavit, submittendi. 

Enuntiatio huius doctrinae praesertim hodie necessaria videtur, cum 
mala, quibus in hoc Concilio mederi intendimus 16 , ex duplici fonte pro- 

veniunt: ex una parte ex abusu auctoritatis religiosam libertatem iniuste 
restringentis, et ex altera parte ex abusu libertatis quae saepe confundi- 
tur cum independentia totali, cum arbitrarietate, immo cum licentia et 
dissolutione. 

Idcirco contra beneplacita eorum qui hodie non solum extra Eccle- 
siam, sed etiam intra Ecclesiam ad libertatem conscientiae continuatim 
provocant, de conscientia autem recta, hoc est, de conscientia obiective 
formata secundum voluntatem Dei, vix solliciti sunt, schema « de liber- 
tate religiosa » multo clarius loquatur oportet. Dixi. 

In textu scripto tradito-. 1 deest. 2 placet. 3 deest. 4 favent. 

5 notaverunt. 6 deest. 7 deest. 8 deest. 9 deest. 10 im m o 
etiam. 11 clare postulantem. 12 deest. 13 deest. 14 deest. 

15 deest. 16 doctrina in praesenti schemate contenta mederi intendit. 

Textus additus-. 

Schema de libertate religiosa in genere valde placet et plura bona elementa 
continet. 

Faveo proinde schematis promulgationi et quidem non tam ob motiva oppor- 
tunitatis quam potius quia iura et dignitas personae humanae agnitionem liberta- 
tis religiosae postulant, omnem vero coercitionem et vim excludunt. 

Praecise autem quia tam fortiter huic doctrinae faveo, cum quadam perple- 
xitate notavi, quod redactores schematis non raro doctrinam in schemate propo- 
sitam confirmare et iustificare intendunt documentis praecedentium Summorum 
Pontificum, quae tamen intentum probare non videntur. 

Sic in n. 2 schematis adicitur nota 2 in qua recurritur ad quattuor textus Sum- 
morum Pontificum Leonis XIII, Pii XI, Pii XII et Ioannis XXIII, qui textus tamen 
omni vi probativa carent relate ad doctrinam in hoc numero schematis propositam. 

Observationes meas huc spectantes in scriptis secretariatui tradam. Unum autem 
exemplum concretum hic explicite adducere velim cum intime cohaereat cum emen- 
datione magni momenti quam deinceps proponam. 

Iamvero, schema de libertate religiosa in n. 2 sequens principium fundamentale 
enuntiat: « Itaque haec Vaticana Synodus declarat ius ad libertatem religiosam 
esse revera fundatum in ipsa dignitate personae humanae qualis et ratione et ma- 
xime verbo Dei revelato cognoscitur » (schema, n. 2). 

Ad hoc principium iustificandum, redactores, omissis quibusvis argumentis 
scripturisticis, primo et principali loco citant sequentia verba quae Summus Pon- 
tifex in Encyclica Vacem in terris scripsit: « In hominis iuribus hoc quoque nume- 
randum est, ut et Deum, ad rectam conscientiae suae normam, venerari possit, et 
religionem priva tim publice profiteri » (Ioannes XXIII, Litt. Encycl. Vacem in ter- 
ris, 11 aprilis 1963: A.A.S., 55 [1963], pp. 260-261). 

Summus Pontifex Ioannes XXIII ergo in hoc textu unice et exclusive loquitur 
de iure hominis, ut Deum venerari possit ad rectam conscientiae suae normam, et 
nequaquam loquitur de iure hominis, ut Deum venerari possit ad normam suae 
conscientiae vel rectam vel non rectam. 

Expressio de recta conscientiae suae norma, a Summo Pontifice Ioanne XXIII 

sane non inconsulto adhibita fuit, sed utique diserta opera et ob motiva valde clara. 
Admitti ergo nequit quod redactores schematis ad hunc textum Ioannis XXIII 
referunt et tamen sine ulla iustificatione in hoc eodem n. 2 et alibi passim loquun- 
tur non de recta conscientiae norma, sed de norma conscientiae simpliciter. 

Talis modus citandi sane placere nequit et cum sit frequentissimus in hoc sche- 
mate, accurata revisio omnium et singularum notarum absolute necessaria esse 
videtur. 

Quod ad ipsam doctrinam in schemate propositam attinet, insistere velim ut 
schema, inhaerens integris verbis Ioannis XXIII aliorumque tot Summorum Pon- 
tificum, inde ab initio et modo utcumque inambiguo loquatur non iam de norma 
conscientiae sic et simpliciter sed de norma conscientiae recta. 

Talem autem conscientiam rectam sibi efformare unusquisque homo tenetur 
et ad ipsam sibi efformandam constanter tendere debet. 

Hodie multus in Ecclesia est sermo de libertate, et hoc quidem optimum est. 
Sed libertas humana, naturalis et christiana, intelligi nequit nisi simul etiam et eadem 
cum emphasi sermo fiat de iuribus Dei et de auctoritate quam Deus sive directe 
per seipsum sive per homines exercet. Ubicumque de libertate est sermo, etiam 
dicatur oportet de obligatione hominis ut dociliter sese submittat auctoritati Dei 
et auctoritati hominum quibus Deus et inquantum Deus ipsis auctoritatem com- 
municavit. 

Enuntiatio huius doctrinae praesertim hodie necessaria est, cum libertas saepe 
confundatur cum independentia totali, cum arbitr arietate, immo cum licentia et 
dissolutione. Vera autem libertas filiorum Dei ea est quae voluntati Dei et aucto- 
ritati divinitus constitutae in plena suiipsius submissione et oboedientia perfecte 
adhaerere conatur. 

Idcirco, contra beneplacita eorum qui hodie intra et extra Ecclesiam ad liber- 
tatem conscientiae continuatim provocant, de conscientia autem recta — h. e.: de 
conscientia obiective formata secundum voluntatem Dei — vix solliciti sunt, hoc 
schema de libertate religiosa multo clarius loquatur oportet. 

Qua de re propono ut singuli textus schematis qui de libertate conscientiae 
sic et simpliciter sumpta loquuntur, subiciantur revisioni et ubique clare sermo 
sit de iuribus conscientiae rectae et de obligationibus hominis ut constanter verita- 
tem inquirat donec conscientiam rectam hac in re sibi formaverit. 

Unice hoc modo schema veram et authenticam libertatem religiosam promo- 
vebit et homines nostrorum temporum efficacius conducet ad veram Christi Eccle- 
siam, qui est via veritas et vita. 

[ Subscripserunt etiam\ J. Holmes-Siedle; J. Corboy; H. van Elswijck; R. Pail- 
loux; J. Jobidon; F. Courtemanche; C. Msakila. 

Moderator : Exc.mus secretarius generalis legit suffragationem VIII 
super integro cap. II: de revelationis transmissione. 

Secretarius generalis-. Fit suffragatio super integro cap. II schematis 
de divina revelatione, hac formula: Hoc caput integre sumptum placet- 
ne vobis Patribus, non placet, an placet iuxta modum? Ergo nunc triplex 
formula. Qui modos apponit, velit eos dare assignatoribus locorum una 
cum scheda. 

4 

Exc.mus P. D. PAULUS MUNOZ VEGA 
Episcopus tit. Ceramensis, eoad. s. d. Quitensis 

Venerabiles Patres conciliares, 

Doctrina praesentis schematis adeo ample discussa est, ut iam clare 
tangere liceat — ut opinor 1 — tum cardinem rationum ob quas plures 
Patres ipsum in sua substantiali integritate probandum esse censent, 
tum etiam cardinem difficultatum quas alii Patres inveniunt admodum 
graves et serias. 

Non loquar nec de illis nec de his, cum iam abundantissime de utris- 
que fuerit sermo. Sed breviter agere velim de puncto quodam in quo, 
ut videtur, consistit hic quem vocamus cardinem problematis quod in 
hac aula discutitur. 

Commissio, quae textum declarationis exaravit, accuratissime restrin- 
xit eius obiectum formale ad hoc exclusivum quaesitum: quaenam liber- 
tas competat personae humanae et communitatibus in re religiosa secun- 
dum iuris naturalis principia, seu quale et quantum sit ius naturale ad 
libertatem in religione privatim et publice profitenda iuxta dictamen 
propriae conscientiae. Non vero in obiecto Declarationis includere voluit 
quaestionem magis altam et primariam pro theologia: quale, videlicet, 
et quantum sit ius ad libertatem religiosam, quod in revelatione divina 
continetur et promulgatur ut ius omnibus et singulis hominibus conces- 
sum profitendi libere religionem Christi, quae est unica vera religio. 

Schema igitur excogitatum et redactum est cum conscia quadam 
abstractione philosophico-iuridica. Hoc iterum it erum que animadvertere 
oportet, ut rectum iudicium de doctrina schematis formuletur. 2 Nulla- 
tenus negatur ... 3 quaestionem religiosam in sua exsistentia concreta in- 
volvere iura et officia quae nobis deteguntur mediante revelatione super- 
naturali; sed schema abstrahit ab hac realitate supernaturali, praescindit 
ab eius consideratione theologica et intendit sistere unice in campo iuri- 
dico-sociali. 

Ratio huius restrictionis provenit ex hoc quod praesens documentum 
conciliare dirigitur formaliter ad universum mundum hodiernum, in quo 
vigent fere universaliter structurae religioso-sociales pluralistae; ineptum 
proinde videretur 4 declarationem fundare in doctrinis quae nonnisi per 
revelationem supernaturalem et fidem acceptantur. 

Sed nobis videtur quod textus declarationis, propter hunc laudabi- 
lem scopum, nimium tamen 5 eradicaverit problema libertatis religiosae 

a suis fundamentis theologicis. Exinde credimus provenire illa ambiguitas 
quae plures Patres anxios tenet circa consequentias declarationis , prae- 
sertim in campo pastorali f 

In quovis textu conciliari interest maxime cernere unde doctrina 
proposita desumat suam profundiorem vim et lucem. Iam vero, fatendum 
est quod doctrina textus, etsi genuine catholica, innititur tota 7 in studiis 
recentioribus circa originem iuris personalis et socialis, circa societatem 
et Statum eorumque relationes 8 cum religione, studia quae nobis 9 non 
videntur adeo matura 10 ut textui conciliari praebeant fundamentum in- 
concussum. Schema 11 aliquantulum pragmatice libertatem religiosam 
considerat praevalenter sub aspectu sociali-iuridico, sine sufficienti re- 
spectu ad fundamenta theologica. Haec nobis videtur quaedam praecipua 
deficientia , quae tamen superari possit quin opus sit novum schema 
redigere n 

Magni est momenti sine dubio, in actuali situatione historica Ec- 
clesiae et mundi, ut a Concilio clare proponantur ipsius iuris naturalis 
principia ad libertatem religiosam pertinentia; sed impossibile est ple- 
nam claritatem de hac veritate habere, nisi simul cernantur relatio et 
nexus quos habet ius naturale ad libertatem religiosam cum iure super- 
naturali ad libertatem « qua Christus nos liberavit » ... 13 

Hic fortasse latuit in compositione textus aliquod principium satis 
praecipuum ut declaratio plene et profunde conscientias illuminare possit. 
Nempe, quod secundum plenum consilium Dei de homine omnis libertas 
religiosa, etiam in minimo suo ambitu habita,™ non tribuitur personae 
humanae nisi intuitu supremi sui finis assequendi. 

Religio Christi certe 15 non posset in vita personali et sociali suam 
expressionem vivam et summe realem habere, nisi adesset libertas. Ius 
supernaturale ad libertatem quam Christus nobis contulit supponit ius 
naturale ad libertatem religiosam fundatum in natura personae humanae, 
ut bene statuitur in textu™ Sed hoc ius naturale non existit ratione sui 
et per se; ideo existit ut verificetur libertas qua homo personaliter respon- 
dere possit vocationi suae supernaturali in Christo. Omnis religiosa 
libertas ordinatur ad hunc finem. 11 Hoc nobis videtur esse aliquod prin- 
cipium necessario prae oculis habendum ad meliorem et aptiorem expla- 
nationem obiecti declarationis, et etiam ad eius interpretationem dandam 
postmodum in campo pastorali. Si sub hac luce ipsa intellegatur facilius , 
ni fallor, nonnullae fundatae anxietates dissipari poterunt} 8 

Per modum conclusionis, haec ... 19 suggerere volumus, nomine etiam 
episcoporum Nationis Aequatorianae: 

1. Exordiatur declaratio quodam numero, in quo succincte quidem 

sed nervose enuntietur doctrina Ecclesiae circa ius primarium hominum 
ad libertatem quam Christus religioni suae tribuit et imposuit. 

2. Retineatur ut obiectum specificum declarationis affirmatio iuris 
ad libertatem religiosam in dignitate personae humanae fundati, non 
tamen insistendo, quasi exclusive, in conceptione quadam 20 technica et 
iuridica, disiuncta a realitate morali et supernaturali, quia quamdiu prae- 
dominet haec abstractio aderit periculum interpretandi doctrinam decla- 
rationis in sensu indifferentismi religiosi et neutralitatis Status ... 21 

3. ,.. 22 Illa pars textus quae explanat quamdam demonstrationem ve- 
ritatis de iure naturali ad libertatem religiosam argumentis desumptis 
sive ex ratione, sive ex revelatione, revideatur accurate, ita ut elementa 
demonstrationis non adeo certa et solida amoveantur. 


In textu scripto tradito : 1 deest. 2 deest. 3 in schemate. 4 es- 
set. 5 deest. 6 deest. 7 deest. 8 eiusque relationem. 9 quae. 
10 maturae. 11 Ideo non placet indoles schematis in quantum. 12 deest. 

13 ( Gal . 5, 1). 14 deest. 15 deest. 16 deest. 17 deest. 18 deest. 

19 quattuor puncta. 20 mere. 21 ac societatis. 22 Cum agitur de 

indole Status eiusque competentia in re religiosa definiendis, retineatur utique di- 
stinctio inter societatem et Statum; sed ad huius finem et competentiam exactius 
tradendam, multum optamus ut ratio habeatur doctrinae quam hesterna die expo- 
suit em .mus card. Browne, cui adhaeremus. 4. 

Moderator : Velitis audire, venerabiles Patres! 

Circa schema declarationis de libertate religiosa locuti sunt in aula 
conciliari in ista quarta sessione 62 Patres. Disceptatio videtur satis ac 
late producta esse. Hinc moderatores deliberaverunt proponere vobis, 
venerabiles Patres, quaesitum hoc: « placetne finem imponi discepta- 
tioni in aula circa schema de libertate religiosa? » 

Quibus placet finem imponi, ii velint surgere; quibus vero non placet 
finem imponi, velint manere sedentes in suis subselliis. Assignatores 
locorum notabunt modum sese gerendi Patrum et referent. [lntervallum~\ 

Placuit Patribus pro maxima maioritate finem imponi disceptationi. 
Fere unanimes. 

Nunc exc.mus P. D. Aemilius Ioseph De Smedt, ep. Brugensis, re- 
lator schematis, pauca verba faciet per modum conclusionis. 

Exc.mus P. D. AEMILIUS IOSEPH M. DE SMEDT 

Episcopus Brugensis 
Relator 

V enerabiles Patres , 

Ad textum recognoscendum in hac nostra disceptatione valde con- 
structiva allata sunt multa elementa pretiosa. Gratias agimus Patribus 
qui oratione et studio suo commissionem nostram adiuvare voluerunt. 

Serio studio nunc submittemus omnes et singulas emendationes. 

Liceat iam nunc hic enumerare quasdam observationes, inter se 
saepe sat oppositas, quae prima facie mutationem et ameliorationem 
textus postulare videntur et ad quae specialiter attendemus. 

1. Quoad notionem et momentum libertatis religiosae. Petitur ut 
utamur expressione « de libertate civili ac sociali in re religiosa », ut 
melius definiatur res religiosa et modo magis positivo definiatur 1 immu- 
nitas a coercitione. Accuratius distinguendae dicuntur libertas moralis 
et libertas religiosa. Vitandae affirmantur expressiones quae videntur 
favere indifferentismo religioso vel falso irenismo vel laicitati potestatis 
publicae et scholarum. Clarius indicetur utilitas, etiam pro progressu 
religionis, observationis dignitatis personae et educationis ad persona- 
liter agendum. Exponantur, petitur, 2 consectaria pastoralia libertatis 
religiosae. 

2. Quoad argumenta : Expungenda dicitur mentio conscientiae in 
iustificatione libertatis religiosae et melius ordinanda vel forte in bre- 
viorem formam reducenda pars scripturistica. 

3. Quoad limites libertatis religiosae : Clarior et profundior petitur 
expositio notionis pacis publicae, ordinis publici, boni communis. 

4. Quoad officia personae : Modo firmiore affirmanda dicitur obli- 
gatio quaerendi veritatem, agnoscendi iura divina, colendi Deum, ob- 
servandi iura Ecclesiae catholicae et officium oboediendi in Ecclesia. 

Nobis dictum est multas difficultates et obscuritates evanescere 
posse 3 si quis attente legit longam relationem quae in fine libelli vobis 
traditi impressa est. Forsitan quaedam praecisiones ibi expositae in 
ipsum textum introducendae erunt. 

Ad concordiam circa hunc textum attingendam debebimus attendere 
ad hoc quod agitur hic de problemate novo: nempe de libertate civili et 
sociali in exercenda religione. 

Solutio huius novi problematis exigit progressum in explicitatione 
doctrinae catholicae. Hoc cohaeret cum progressu qui invenitur in expli- 
citatione doctrinae catholicae de re sociali (cogitetis progressum doctri- 

nalem factum 4 inde a Rerum Novarum per Quadragesimo Anno usque 
ad Mater et Magistra et Facem in Terris). 

Hoc nostrum 5 problema adamussim distinguendum est a quaestio- 
nibus connexis. 

a) Frimum problema connexum : de obligatione in ordine morali. 
In ordine morali omnes homines, omnes societates, omnes auctoritatem 
civilem gerentes obiective et subiective debent (i. e. morali ter obligan- 
tur) quaerere veritatem, et moraliter eis non licet propugnare falsum. 

b) Secundum problema morale connexum-, de officio et iuribus 
Ecclesiae et de officio morali hominum erga Ecclesiam catholicam eiusque 
doctrinam ac mandata. Ecclesia habet officium et ius praedicandi Iesum 
Christum. Nulla instantia humana obiective moraliter libera est in accep- 
tando vel respuendo Evangelium et Ecclesiam veram. Et haec obligatio 
est etiam subiectiva quatenus perspicitur. Fideles, immo omnes homines 
moraliter obligantur ad recte formandam conscientiam et ad vivendum 
iuxta eam. 

Ab his quaestionibus moralibus connexis sedulo 6 distinguenda est 
quaestio nostra nova. Nunc enim examinatur utrum personae humanae 
in societate humana ... 7 agnosci possit ut libera sit a coercitione ex parte 
aliorum hominum societatis et potestatis publicae . 8 

In solvendo hoc novo problemate debemus ad generaliora nos limi- 
tare. Ulterioribus disquisitionibus theologorum et magisterio ordinario 
oportet relinquamus ea puncta quae nondum sunt matura. 

Venerabiles Patres, secundum vestras observationes schema nostrum 
re-emendatum 9 re-re-emendabimus et textum recognitum vestrae suf- 
fragationi submittemus. Constitutiones de Liturgia, de Ecclesia, de Oecu- 
menismo post longiores et forte difficiliores vicissitudines demum fere 
unanimi consensu a Synodo nostra suffragati sunt. Fiduciam habemus 
quod, assistente Spiritu Sancto, fine finaliter similis concordia et unani- 
mitas obtinebitur quando praesens declaratio cum vestro fraterno adiu- 
torio adamussim erit recognita. Et ad hunc finem, ad hanc unitatem 10 
moralem obtinendam, Commissio nostra quae recognitionis textus re- 
sponsabilis est, cum vera gratitudine accipiet collaborationem omnium 
Patrum cuiusvis sint opinionis. Dixi. 


In textu scripto tradito : 1 deest. 2 deest. 3 deest. 4 de pro- 

gressu doctrinali. 5 deest. 6 deest. 7 ius. 8 deest. 9 deest. 
10 unanimitatem. 

Moderator-. Exc.mo relatori gratias ex corde agimus. Exc.mus secre- 
tarius generalis nunc leget suffragationem IX de divina relatione. 


28 

Secretarius generalis : Videatis pag. 21, cap. III: De Sacrae Scrip- 
turae divina inspiratione et de eius interpretatione, n. 11 {cf. pag. 355~\. 
Patres venerabiles, placet an non placet? 

Moderator-. Venerabiles Patres, velitis attendere voto quod nomine 
moderatorum nunc enuntiabit exc.mus secretarius generalis. 

Secretarius generalis : Patres venerabiles, em. mi moderatores vobis 
proponunt hanc quaestionem, cui respondendum est per suffragium in 
schedula. Bonum est ut, si potestis, scribatis. 

« Utrum textus re-emendatus de libertate religiosa placeat Patribus 
tamquam basis definitivae declarationis ulterius perficiendae iuxta doctri- 
nam catholicam de vera religione et emendationes a Patribus in discep- 
tatione propositas et approbandas ad normam Ordinis Concilii? » 

Responsio, Patres venerabiles, duplex tantum esse potest: placet, 
non placet. Ergo, cogitate et votum vestrum apponatis in schedula, quae 
mox vobis distribuetur ... Ne confusio fiat cum schedula praecedenti, 
nunc distribuitur schedula in qua exprimendum est suffragium circa hoc 
quaesitum. Et schedula fert numerum 293. {Inter vallum]. 

Nunc, ut mihi refertur, omnes schedae pro textu cap. III de divina 
revelatione ablatae sunt, et distribuuntur schedae in quibus est manife- 
standum suffragium circa quaesitum quod proposui et iterum lego ... 

Ut dixi, numerus schedae — potestis etiam conferre in latere sini- 
stro, in parte alta schedae — est 293. Ne ullus error fiat. 

Ergo quaeritur nomine em .morum moderatorum: « Utrum textus 
re-emendatus ... ». Ad hoc quaesitum respondeatis, quaeso, placet vel 
non placet. 

Interea prosequitur congregatio generalis et fit transitus ad discep- 
tandum circa schema de Ecclesia in mundo huius temporis. Moderabitur 
em. mus ac rev.mus D. card. Iacobus Lercaro. 

Post relationes, verbo uti petierunt: em. mi ac rev.mi DD. cardd. 
Franciscus Spellman, arch. Neo-Eboracensis (New York) in Statibus 
Foederatis Americae Septemtrionalis; Iacobus Lercaro, arch. Bononien- 
sis in Italia; Bernardus Alfrink, arch. Ultraiectensis (Utrecht) in Neer- 
landia; Ioannes Landazuri, arch. Limanus in Peruvia; Radulfus Silva 
Henriquez, arch. S. Iacobi in Chilia. 

Moderator : Transitus ergo fit ad disceptationem circa schema con- 
stitutionis pastoralis de Ecclesia in mundo huius temporis. Antequam 
vero disceptatio initium habeat, loquatur exc.mus relator D. Gabriel Gar- 
rone, arch. Tolosanus, ut legere velit relationem generalem. 

DISCEPTATIO 

1 - CONSTITUTIO PASTORALIS 
DE ECCLESIA IN MUNDO HUIUS TEMPORIS * 

PROOEMIUM 

1. [De coniunctione Ecclesiae cum tota familia gentium~\. Gau- 
dium et spes, luctus et angor hominum huius temporis, pauperum prae- 
sertim et quorumvis afflictorum, sunt etiam gaudium et spes, luctus 
et angor, membrorum Populi Dei, nihilque humanum invenitur, quod in 
corde Christi discipulorum non resonet. Ecclesia enim seu Populus 
Dei coalescit ex hominibus qui in Christo coadunantur et a Spiritu 
Sancto diriguntur in sua ad Regnum Patris peregrinatione et qui nun- 
tium salutis omnibus proponendum acceperunt. Quapropter ipsa sentit 
se cum genere humano eiusque historia intime esse coniunctam et 
revera coniuncta est. Hodie ceterum, magis quam olim, omnes terrae 
incolae, cuiuscumque stirpis, coloris, opinionis, socialis originis aut 
religionis, agnoscere debent omnium sortem tam in prosperis quam in 
adversis rebus esse communem communeque iter omnibus instituendum 
versus finem nonnisi sub umbris clarescentem. 

2. [Ad quosnam Concilium sermonem dirigat ]. Quapropter Con- 
cilium Vaticanum secundum, postquam mysterium Ecclesiae penitius 
investigare sategit, iam non tantum ad Ecclesiae filios omnesque Christi 
nomen invocantes, sed etiam ad universos homines incunctanter sermo- 
nem convertit. Cunctis exponere cupit, quomodo Populi Dei, Ecclesiae 
videlicet, praesentiam ac navitatem in mundo hodierno concipiat. 

* In initio fasciculi dicebatur-. « Ss.mus Dominus Noster Paulus Pp. VI, in 
audientia hac die infrascripto impertita, statuere dignatus est ut hoc schema, de 
quo in Concilio Oecumenico Vaticano Secundo deliberabitur, ad eiusdem Concilii 
Patres transmitteretur ». 

Ex Aedibus Vaticanis, die xxvm mensis Maii, anno mcmlxv. 

Hamletus Ioannes Card. Cicognani 
a publicis Ecclesiae negotiis 

Verba, initio singulorum numerorum litteris inclinatis inter uncos [ ] posita, 
in redactione definitiva tollentur. 

[ 5 ] Nomine « mundi » hic intelligimus ex una parte caelum et terram 
seu universitatem rerum a Deo creatarum, ex altera parte universam 
familiam humanam, cuius membra, quamvis peccatores sint, a Deo 
tamen personaliter diliguntur, pro quibus Christus seipsum tradidit et 

25 postea resurrexit 1 et qui omnes una eademque gaudent vocatione divina; 
licet « mundus » quatenus sub signo Maligni positus est, Deo hoc tem- 
pore adversetur, donec in fine et ipse per fidem salvetur . 2 Illum uno 
verbo dicimus mundum, quem sic dilexit Deus ut Filium suum Unige- 
nitum daret 3 : Christum nempe, lucem mundi . 4 

30 3 . [De ministerio homini praebendo~\. Nostris hisce diebus genus 

humanum, de propriis inventis propriaque potestate miratus, saepe 

[6] tamen anxias agitat quaestiones de hodierna mundi evolutione, de loco 
et munere hominis in orbe universo, de sui « indi vidualis » ac « col- 
lectivi » conaminis sensu, de ultimo rerum et humanitatis fine. Qua- 
propter Concilium, fidem testificans et exponens, coniunctionem, obser- 

5 vantiam ac dilectionem Populi Dei erga hominum familiam eloquentius 
demonstrare non valet, quam instituendo cum ea de variis illis proble- 
matibus colloquium, lumen afferendo ex Evangelio depromptum, atque 
humano generi salutares vires suppeditando, quas ipsa Ecclesia, Spiritu 
Sancto ducente, a Fundatore suo accepit. Hominis enim persona sal- 
io vanda humanaque societas instauranda est. Homo igitur, ac quidem 
homo totus cum corpore et anima, corde et conscientia, mente et vo- 
luntate, in capite nostrae explanationis collocabitur. 

Ideo cum Episcopi, in communione cum Summo Pontifice, altissi- 
mam vocationem hominis ante oculos ponunt, divinum quoddam semen 
15 in eo insertum asseverantes et generi humano sinceram cooperationem 
Ecclesiae offerentes ad meliorem fraternitatem omnium instituendam, 
nulla ambitione terrestri moventur , 5 sed unum tantum desiderant: 
nempe ducente Spiritu Sancto opus ipsius continuare Christi, qui in 
mundum venit ut testimonium perhiberet veritati, ut salvaret, non 
20 iudicaret, ut ministraret, non ut sibi ministraretur . 6 

EXPOSITIO INTRODUCTIVA 
DE HOMINIS CONDICIONE IN MUNDO HODIERNO 

4 . [De spe et angore~\. Ad tale propositum exsequendum, oportet 
cognoscere et intelligere mundum in quo vivimus, necnon exspectationes 

et appetitiones et indolem saepe « dramaticam » quibus notatur. Idonei 

auctores quosdam principaliores huius mundi aspectus sequenti modo 
25 delineant. 

Hodie genus humanum in nova historiae suae aetate versatur, in qua [6] 
profundae et celeres mutationes ad universum orbem progressione qua- 
dam extenduntur. Ab ipso homine eiusque intelligentia et velut creativa 
industria excitatae, in ipsum hominem recidunt, in eius iudicia et desi- 
deria, « indi vidualia » et « collectiva », in eius modum cogitandi et 30 
agendi tum circa res tum circa homines quibuscum vivit, ita ut plures 
de vera sociali et « culturali » transformatione loqui non dubitent. 

Ut in repentino incremento saepius contingit, haec transformatio 
non leves secum fert difficultates. Ita nunquam homo potestatem suam 
tam late extendit quam nostra aetate; at eam non semper ad suum ser- 35 
vitium redigere valet. Proprii cordis intimiores recessus altius pene- 
trans, saepe de seipso magis incertus apparet. Leges vitae socialis pede- 
tentim clarius detegens, de directione eis imprimenda anceps haeret. 

Nunquam genus humanum tantis divitiis, facultatibus, potentiis [7] 
oeconomicis abundavit, dum tamen ingens pars incolarum orbis fame 
torquetur et innumeri litterarum ignorantia plane laborant. Nunquam 
mundus suam unitatem necnon singulorum « complementariam » indo- 
lem in ineluctabili coniunctione animorum tam vivide persensit, et 5 
nunquam sicut hodie, viribus inter se pugnantibus, tam graviter in op- 
posita distrahitur, dum novum bellum cuncta usque ad ima destruere 
minatur. 

Plurimi exinde coaevi nostri, inter spem et angorem agitati, de 
praesenti rerum cursu sese interrogantes, inquietudine premuntur. Qui 10 
cursus rerum hominem ad respondendum provocat, immo ineluctabili- 
ter constringit. 

5. [De profunde mutatis condicionibus~\ . Hodierna animorum com- 
motio et vitae commutatio connectitur cum plena quadam rerum trans- 
mutatione, quae in mentem inducitur per praevalentes scientias de re 15 
mathematica et physica necnon de ipso homine tractantes, et in actione 
applicatur per artes technicas, ex iisdem scientiis exortas. 

Mens scientifica rationem « culturalem » modosque cogitandi ho- 
minum aliter quam antea finxit. Technicae artes eo progrediuntur ut 
faciem terrae transforment et, post spatium planetarum, nunc etiam trac- 20 
tus intersidereos subigere conantur. 

Super tempora quoque homo quodammodo sui intellectus dominium 
dilatat: versus praeterita, ope cognitionis historicae; versus futura, 
verisimilium rationum computatione ( calculus probabilitatum ) , arte pro- 
spectiva et bonorum ac virium conspirante dispositione {plani f catio). 25 

Hodierna amplificatio demographica ex praedicta technica perfectio- 
ne ex parte consequitur, et genus humanum de incremento proprio prae- 
videndo iam et ordinando magis magisque cogitat. 

[7] Insimul progredientes scientiae biologicae, psychologicae et sociales 
30 hominem ad altiorem cognitionem sui non solum perducunt, sed capa- 
cem eum efficiunt ut, technice elaborando actionem circa consimiles 
suos, in vitam societatis directe vim exerceat. 

Nova denique et aptiora communicationis socialis instrumenta ad 
modos cogitandi et sentiendi quam citissime et latissime diffundendos 
35 maxime conferunt. Quidquid magni accidit, statim in omnibus orbis 
plagis cognoscitur et connexas repercussiones excitat. 

Unde ipsa historia tam rapido cursu acceleratur ut singuli vix eam 
prosequi valeant. Unica ratio consortionis humanae efficitur, non am- 
plius inter varias velut historias divisa, et homo minus ac minus soli 
40 naturae fluxui se sentit obnoxium. 

Ita genus humanum a notione magis « statica » ordinis rerum ad 
notionem magis « dynamicam » atque « evolutivam » transit, unde na- 
scitur complexio problematum inaudita. Plurima igitur rursus examini 

[8] et « analysi » subicienda sunt, atque in partes resolvenda substantiales 
et accidentales, postea rursus componendas, ut omissis ubi necesse 
fuerit accidentalibus, essentiales in novas redintegrentur syntheses, quae 
et ipsa quasi per ignem experientiae probanda erunt. 5 * 7 * * io * * * * 15 * * * * 20 * * * * 25 

5 6. [ Mutationes in ordine sociali] . Eo ipso communitates locales 

traditionales, uti sunt familiae patriarchales, « clani », tribus, pagi, varii 

coetus et consortionis socialis necessitudines pleniores in dies immuta- 

tiones experiuntur. 

Typus « industrialis », qui dicitur, societatis paulatim praeponderat, 

io quasdam nationes ad oeconomicam opulentiam adducens, et notiones 

et conditiones vitae socialis, a millenniis constitutas, penitus subvertens. 

Usus ac studium vitae urbanae ad similem praestantiam assequen- 

dam contendit sive per urbium earumque incolarum augmentum, sive 

per motum quo vita urbana ad ruricolas dilatatur. 

15 Socializatio indesinenter multiplicat et graviores reddit necessitu- 

dines hominis cum similibus suis, attamen non necessario congruentem 

« personalizationem » promoveat. 

Huiusmodi evolutio clarius apparet in nationibus quae beneficiis 

progressus oeconomici et technici iam gaudent, sed populos quoque 

20 movet, adhuc ad progressionem nitentes, qui suis regionibus beneficia 

« industrializationis » et « urbanizationis » tribuere cupiunt. 

7. [ Mutationes psychologicae, morales et religiosae ]. Mutatio for- 

marum sentiendi et institutorum passim cogitata ubique recepta ac mo- 

res ab antiquo inductos in controversiam vocat, maxime apud iuvenes, 

25 qui inquieto animo non semel ad seditionem excitantur. Instituta vero, 

leges atque modi cogitandi et sentiendi a maioribus tradita, non amplius [8] 
statui rerum hodierno bene aptantur. Inde gravis perturbatio in modo 
et in ipsis normis agendi. 

Plures passive se gerunt erga transformationem quam dominari non 
valent, immo quam ne intelligere quidem conantur, praesidium quae- 30 
rendo in vitae commodis et oblectamentis aut in cuiuscumque generis 
effugiis. Pauciores tamen certamini non renuntiant et nostrae aetatis 
progressionem valida manu dirigere aggrediuntur. 

Novae condiciones denique, in ipsam vitam religiosam vim exercent. 

Ex una parte, acrior diiudicandi facultas eam a superstitionibus adhuc 35 
vagantibus purificat, et maiorem in dies personalem adhaesionem ad 
fidem exigit, actibus etiam extrinsecus comprobatam; ita non pauci ad 
vividiorem sensum Dei accedunt; ex altera parte, crebriores turbae ab 
usu religionis discendunt, et in socordia vivere videntur. Dei negatio 
vero, secus ac transactis temporibus non amplius eventus singularis 40 
est, sed interdum quaedam potestates publicae eam ut suam doctrinam 
proponunt. In pluribus regionibus, haec Dei negatio non tantum in [9] 
philosophorum sententiis exprimitur, sed latissime litteras, artes, scien- 
tiarum humanarum et historiae interpretationem inficit ita ut multi 
perturbentur. 

8 . [De disruptis aequilibriis in mundo hodierno~\. Tam rapida rerum 5 
progressio, saepe inordinate peracta, ineluctabiles contradictiones infert 
et aequilibrium disrumpit. 

Frequentius rumpitur aequilibrium in intima persona inter intel- 
lectum practicum, adultum, tempori nostro accommodatum, et theore- 

ticam cogitandi rationem, quae summam cognitionum suarum neque io 

dominari neque ordinare valet, ut ad sufficientes syntheses perveniat 

Rumpitur inter curam efficacitatis practicae et exigentiam certitudinis 
moralis. Rumpitur inter condiciones vitae pro multitudine et requisita 
cogitationis personalis. Homo enim in visibilibus immersus et strepitu 

ac motu arreptus, ingentem conatum ad propriam cogitationem et con- 8 * * * * * * 15 * * * * 

templationem efficere vix valet. Saepe veluti a seipso fugit et in ipsa 

densissima turba, cum acerbiore animi dolore, solitudinem suam per- 

sentit. 

Discrepantiae oriuntur in familia, sive ex pondere condicionis demo- 
graphicae, oeconomicae et socialis, sive ex conflictu inter subsequentes 20 

generationes, sive ex experientia novae necessitudinis inter virum ac 
feminam. 

Discrepantiae inter stirpes ac varii generis societatis ordines. 

Discrepantiae inter nationes opulentas, minus valentes, egentes. 

[ 9 ] 25 


30 


35 


40 


[ 10 ] 


5 


10 


15 


20 


Discrepantiae inter instituta internationalia, ex pacis desiderio po- 
pulorum exorta et studium sui commodi collectivum vel ambitionem 
propriae « ideologiae » disseminandae; quod mutuas diffidentias et ini- 
micitias indesinenter fovet. 

Ex his omnibus saepe gravissimae oriuntur conflictationes et aerum- 
nae acerbissimae, quarum ipse homo simul est causa et quasi victima. 

9. \_De appetitionibus et interrogationibus profundioribus et in dies 
universalioribus generis humani~\. Interea crescit persuasio genus huma- 
num non tantum viribus naturae dominari imperiumque suum super res 
creatas roborare posse ac debere, sed insuper eius esse ut ordinem poli- 
ticum, socialem et oeconomicum statuat, qui in dies melius homini 
inserviat et singulis ac coetibus facultatem det dignitatem suam affir- 
mandi et « personalitatem » propriam excolendi. 

Hinc plurimi acerrime exigunt illa bona, quibus per iniquitatem vel 
iniustam distributionem, vivida conscientia moti, orbatos se esse iudi- 
cant. Nationes recenter sui iuris factae, bona cultus civilis hodierni non 
tantum in campo politico sed etiam oeconomico participare et libere 
partibus suis in actione mundi fungi cupiunt. Cum autem hae nationes 
non tam cito progrediantur, in dies augetur earum distantia ab aliis 
ditioribus nationibus. Mulieres sibi vindicant, ubi eam nondum sunt 
consecutae, aequalitatem de iure et de facto cum viris. Opifices non 
solum victui necessaria comparare, sed laborando dotes suae personae 
excolere, immo in ordinanda vita oeconomica suas partes agere volunt. 
Populi fame pressi populos opulentiores interpellant. Nunc primum in 
historia humana populi arbitrari audent civilis cultus beneficia reapse 
ad cunctos extendi posse ac debere. 

Sub omnibus autem istis exigentiis latet profundior et universalior 
appetitio: personae nempe, atque coetus qui plenam vitam liberam, 
homine dignam sitiunt, in suum bonum convertentes omnia illa quae 
hodiernus mundus eis tam abundanter praebere potest. 

Hae exigentiae, hae sententiae de bonitatis gradibus magnum mo- 
mentum habent ad huius aetatis evolutionem. 

Multa igitur, uti patet, sunt elementa scientifica, humana, intellec- 
tualia, moralia, religiosa, quae mundum conspiranter transformant, eique 
indolem implicatam et cuncta commoventem imprimunt. 

Quae cum ita sint, mundus hodiernus simul potens ac debilis ap- 
paret, capax meliora et peiora agendi, daturque ei optio eligendi liber- 
tatem aut servitutem, progressum aut regressum, fraternitatem aut 
odium. Quae homo expetere pro bono suo non poterit, nisi seipsum 
superans. Subobscure novit in ipso homine positum esse utrum vires, 

quas ipse suscitavit et quae eum postea opprimere aut ei servire pos- [ 10 ] 
sunt, recte dirigantur, nam pedetentim imperium omnium sibi arripit. 

At quo tendere debet? Quid haec mirabilis fortuna significat? 25 

Variis rationibus huiusmodi interrogatio in dies latius diffunditur. 

Sane plurimi homines, suae vitae condicionibus, a talibus problematibus 
considerandis impediuntur vel avertuntur. Alii responsum a priori prae- 
bere se posse autumant, varia invocando philosophica theoremata. At- 
tamen coram hodierna mundi evolutione numero quotidie crescunt qui 30 
seipsos interrogant. Ita haud raro ad illas pertingunt aeternas humani 
generis quaestiones, quae singulis hominibus in itinere suo interdum 
occurrunt, vel quae non semel eis ipsa existentia Ecclesiae eiusque mem- 
brorum obtruduntur: quid significationis in dolore, in malo, in morte, 
quae non obstante tanto progressu subsistunt? Quid post hanc vitam 35 
subsequetur? Quemnam sensum habent tum existentia tum conamina 
hominum? Ad quid haec omnia? 

Utriusque ordinis quaestionibus, distinctis quidem sed eodem ver- 
gentibus, in quibus de ipso generis humani fine ambigitur, responsum 
praebere urget. Ad quod obtinendum plures etiam ad Ecclesiam oculos 40 
vertunt. Quare Concilium libertatem et legitimam autonomiam hominis 
servans, eum ad solutionem detegendam adiuvare libenter intendit. 

NOTAE [ 11 ] 

Ad n. 2. 

1 Cf. 2 Cor. 5, 15; Rom. 4, 25; Rom. 8, 32 et 34. Cf. etiam Symbola. 

2 Cf. Io. 3, 17-18. 

3 Cf. Io. 3, 16. 

4 Cf. Io. 8, 12. 

Ad n. 3. 

5 Cf. Paulus VI, Litt. Encycl. Ecclesiam suam, 6 aug. 1964: A.A.S., 56 
(1964), pp. 649 et 650. 

6 Cf. Io. 18, 37; 3, 17; 12, 47; Mt. 20, 28. 

Ad n. 5. 

7 Cf. Paulus VI, Alloc. Noi godiamo, 3 ian. 1965: UOsservatore Romano, 

4-5 ian. 1965, p. 1, coi. 2. 

[12] PARS I 

DE ECCLESIA ET CONDICIONE HOMINIS 

PROOEMIUM 

10. [ Impulsionibus Spiritus respondendum ]. Populus Dei, a Patre 
convocatus, in vita omnium hominum intime implicatus et perspiciens 
quantam vim hic status rerum in modum agendi membrorum suorum 
exerceat, in spe Christi Redemptoris firmus remaneat oportet. Apprime 
5 sciens se a Spiritu Domini duci qui replevit orbem terrarum 1 et ubi vult 
spirat, 2 in eventibus, postulationibus, optatis, quorum una cum ceteris 
nostrae aetatis hominibus partem habet, signa praesentiae Dei discernere, 
Eiusque interventus animadvertere satagit. Cui voci incunctanter oboedire 
debet; quod facere non poterit sine incessante nisu et novis inquisitio- 
10 nibus magnanimiter suscipiendis. 

Ad tantum munus obeundum omnes vires humanas colligere debe- 
bit, intellectum et spiritum inventionis, omnes tum mentis tum cordis 
facultates, omnes denique scientiae disciplinas. Sed fides potest et debet 
auxilium decretorium praebere. Fides enim, nedum christianos in mundi 
15 navitatibus implicatos a studio singulorum problematum aut ab obser- 
vantia erga proprias illorum leges eximat, eos e contrario officio circa 
ea astringit. Haec fides interea omnia novo lumine eoque non fallaci 
illustrat et mentem versus solutiones dirigit, quae in altissimo funda- 
mento, nempe in integra hominis vocatione, sunt posita. 

20 Ideo Concilium imprimis sufiundata bona, quibus aetas nostra me- 
rito afficitur, sub hoc lumen reducere, eaque cum fonte suo divino 
coniungere intendit. Quid Ecclesia de homine cogitet explanabit (cap. I). 
Deinde normas aliquas directivas inculcabit, quarum observantia in so- 
cietate hodierna ei speciatim necessaria videtur (cap. II). Semper sub 
25 lumine fidei, significationem ultimam humanae operae in universo mundo 
illustrabit (cap. III). Exinde indoles religiosa, et consequenter summe 
humana, missionis Ecclesiae in mundo hodierno, coniunctio Populi Dei 
et generis humani necnon mutuum servitium ad quod praestandum ambo 
invitantur, luculentius apparebunt (cap. IV). 

Caput I [ 13 1 

DE HUMANAE PERSONAE VOCATIONE 

11. [De homine ad imaginem Dei]. Secundum credentium et non 
credentium fere concordem sententiam, tota socialis vitae ordinatio ad 
hominem respicere debet, si intimiori eius cordis desiderio respondere 
velit. 

Quid vero est homo? 5 

Ut sacrae Litterae docent, homo « ad imaginem Dei » creatus est et 
qua talis super cunctas creaturas visibiles dominus est constitutus 3 
atque ad Deum ut ad finem suum dirigitur. « Quid est homo », ita ait 
Psalmista, « quod memor es eius? aut filius hominis, quoniam visitas 
eum? Minuisti eum paulo minus ab angelis, gloria et honore coronasti io 
eum, et constituisti eum super opera manuum tuarum. Omnia subiecisti 
sub pedibus eius » (Ps. 8, 5-7). 

Hoc autem dominium homo exercere valet, quia intellectu et con- 
scientia, corde et voluntate praeditus est. Ad similitudinem Dei, qui 
caritas est, 4 diligere et sese libere pro aliis impendere potest. Neque Deus 15 
creavit hominem solum. Inde a primordiis « masculum et feminam crea- 
vit eos » (Gen. 1, 27). Quae consociatio viri ac mulieris, ad stirpem 
humanam propagandam instituta, primam quoque formam efficit com- 
munionis personarum. 

Deus, sicut iterum in sacra Pagina legimus, vidit « cuncta quae fece- 20 
rat, et erant valde bona » {Gen. 1, 31). Homini in peccatum lapso mise- 
ricordiam amoris non denegavit. Cum omni carne super terram foedus 
iniit et solemniter declaravit se ab homine sanguinem omnis hominis 
requisiturum: « ad imaginem quippe Dei factus est homo ». 5 

12. [De dignitate corporis humani]. Corporali sua conditione homo 25 

universas mundanas creaturas in se colligit et culmen vitae terrestris 
constituit. In eo elementa mundi materialis et cuncta quae super faciem 
terrae vita moventur, fastigium suum attingunt, et ad liberam sui Crea- 
toris laudem vocem attollunt, in totius mundi symphonia, ore hominis 
proferenda. 6 30 

Ita constitutus, homo non tantum cum hoc mundo conseritur super 
quem virtute mentis agere valet, sed seipsum per corpus exprimendo, 
per id etiam cum aliis hominibus communionem et colloquium instituit. 
Utpote a Deo creatum, et ipsum corpus in se bonum est, quod homo 
honorare et semper magis in sua vocatione personali assumere debet. 35 
Homo totus, omnibus viribus suis, corporalibus et spiritualibus, ad 

[14] laborandum non sine sudore, ad gaudendum, sperandum et amandum 
destinatur, nec homo esset si de carne et sanguine non participaret. 7 

At homo ne pravis desideriis serviat cordis sui, 8 contra glorificet 
Deum in corpore suo. 9 Corporis vires igitur spiritus imperio inservire 
5 cogat: melius est enim « ad vitam ingredi debilem vel claudum, quam 
duas manus vel duos pedes habentem mitti in ignem aeternum » 

(Mt. 18, 8). 

Corpus nostrum, ut fides docet, non est simpliciter periturum: die 
ultimo, spiritualiter transformatum, resuscitabitur, ut in Symbolo con- 
io fitemur: « Credo ... carnis resurrectionem », et a Liturgia docemur: 
« Et in carne mea videbo Deum », Salvatorem meum. 10 

13. [De dignitate animae et imprimis intellectus humani ]. Recte 
iudicat homo se intellectu suo, divinae mentis speculo, universitatem 
rerum superare, neque ad sola « phaenomena » physica cognoscenda 

15 coartari. Intelligentiam suam per saecula impigre exercendo, ipse in 
scientiis et artibus technicis mirifice profecit. At sapientia ductus, etiam 
artem technicam ad inserviendum altioribus humanis facultatibus diri- 
gat, quae in meditatione « fundamentalium » veritatum humanarum et 
in contemplatione mirabilium Dei exercentur. Ceterum, etsi hodierni 
20 technici progressus fraterno inter homines colloquio plurimum confe- 
runt, non in hoc campo tamen perficitur colloquium illud, quod condicio 
et subsidium est vitae socialis, sed profundius in communione perso- 
narum et mutua reverentia erga plenam dignitatem spiritualem. 

Non enim de solo pane vivit homo, 11 sed de veritatis perceptione 
25 et verbi Dei acceptione. Magis quam saecula anteacta, aetas nostra sup- 
plemento animae indiget ad sibi humanius adicienda quaecumque nova 
detegit. Sors eius futura periclitatur, si sapientiores quosdam homines 
non suscitat. Quocirca plures nationes oeconomice pauperes, sed sa- 
pientia a maioribus accepta ditiores, aliis eximium emolumentum prae- 
30 stare possunt. 

14. [De dignitate conscientiae ]. Homo pariter non fallitur cum 
dominationem super res corporales affirmat et cum seipsum non tantum 
ut particulam naturae aut anonymum elementum civitatis humanae 
considerat. Aliquid enim intimius in se habet, quo universitatem rerum 

35 et socialem organizationem excedit: ad haec profunda redit, quando con- 
vertitur ad cor, 12 ubi Deus eum exspectat qui corda scrutatur 13 et ubi 
ipse sub oculis Dei de propria sorte decernit: ibi non illuditur fallaci 
figmento quod tantum physicas et sociales condiciones reflecteret, sed 
e contra ipsam abyssalem realitatem attingit. Quod tam verum est ut 

nihil homini prodesset, si mundum universum lucraretur, sui ipsius vero 
detrimentum pateretur. 

In imo conscientiae praesentiam alicuius legis detegit, quam ipse 
sibi non dedit, sed cui oboedire debet et cuius vox ita sonat: Fac hoc, 
et hoc devita. Nam legem in corde suo inscriptam habet et secundum 
hanc legem iudicabitur. 14 Huius legis lumine, christiani cum omnibus 
hominibus coniuncti, solutionem inquirant tot problematum moralium, 
quae tam in vita singulorum quam societatis oriuntur. Quae solutio nul- 
lius individui aut coetus arbitrio relinqui potest, siquidem normis et 
exigentiis verae mor alitatis conformari debet, ut homo ad virtutis exer- 
citium indesinenter proficere possit. 

15. [De praestantia libertatis ]. At nonnisi libere homo ad bonum 
se convertere potest, et libertas est in eo praecellens divinae imaginis 
signum; quo bono ceterum multi coaevi nostri ardenter afficiuntur. Non 
est mera et pigra indifferentia, cum veram suam significationem et nobi- 
litatem non obtineat, nisi finem suum in Bono spontanea electione per- 
sequendo et apta subsidia efficaciter procurando et veluti creando. Homo, 
personalitatem suam detegens, simul se affirmat esse sui iuris et iuris 
Dei. Dignitas humana ab eo requirit ut secundum liberam et consciam 
determinationem agat, personaliter ab intra motus et persuasus, li- 
benter scilicet et non sub mero impulsu externae motionis aut coac- 
tionis. 15 

Deus autem ipse hominem voluit liberum, qui actuum suorum con- 
scientiam et onus in se receperit. Permittit potius creaturae ut contra 
Creatorem suum insurgat quam ut ei libertatem auferat. Praecepta sua 
renitenti non violenter obtrudit, et mere serviliter prostratos nullius 
pretii aestimat. 16 E contra cum Populo suo agens, eum semper a servi- 
tute redimit et velut itinere per desertum versus terram libertatis dirigit. 
Vita christiana similiter, a baptismo usque ad definitivam resurrectionem 
in Christo, non est nisi indesinens e servitute peccati ereptio, et quoties 
Spiritus ad ostium cordis nostri pulsat, ad libertatem filiorum Dei nos 
etiam invitat. 

16. [De sociali indole hominis ]. Homo, dum materiae praestat, omni 
homini similis est, atque sine rationibus cum aliis nec vivere nec suas 
dotes explicare potest; ita ut vita socialis non sit ei onus accidentaliter 
superadditum, sed necessarie consequatur eius intimam naturam: com- 
mercio cum aliis mutuis officiis, colloquio cum fratribus grandescit homo, 
quoad omnes suas dotes, et suae vocationi respondere potest. 

In his rebus, fides christiana novos omnino prospectus nobis prae- 
bet, nostrae rationi impervios. Nam docet nos Deum, qui Unus quidem 

[15] est, in tribus subsistere Personis, quarum unaquaeque ita ad alias vivit 
ut ea ipsa relatione constituatur. Persona humana igitur, cum ad imagi- 

40 nem Dei unius et trini creata sit, quomodo signum Eius in se non 
habeat? Enimvero, si homo in terris sola creatura est quam Deus propter 

[ 16 ] seipsam voluerit, 17 idem ex seipso ad alios refertur, ita ut nonnisi se 
dando invenire se possit. 

Uno mandato ceteroquin reliqua mandata comprehenduntur: diliges! 
Atque cum amor Dei non possit a christiano ab amore proximi seiungi, 
5 a Paulo docemur: « ... si quod est aliud mandatum, in hoc verbo instau- 
ratur: diliges proximum tuum sicut teipsum (...). Plenitudo ergo legis 
est dilectio » ( Rom . 13, 9-10). 

Quod vero pro hominibus magis in dies ab invicem dependentibus 
atque pro mundo in dies magis unificato maximi comprobatur esse mo- 
10 menti. 

17. [De morte devincenda ]. Recte denique iudicat homo, quando 
omnia cadere et in nihilum ruere firmiter negat. Semen aeternitatis, quod 
supra facultates materiae in se gerit, contra mortem insurgit, ultra quam 
ipse vitam non perituram attingere contendit. Sane omnia technicae artis 

15 molimina, licet utilissima, respectu mortis irrisiones esse videntur, nam 
prorogatio longaevitatis biologicae huic quaestioni non respondet. Dum 
coram morte omnis imaginatio deficit, Populus Dei tamen affirmat homi- 
nem pro beato fine, ultra terrestris miseriae limites, a Deo in existentia 
positum esse. Revelatione Christi edoctus, firmiter credit mortem per 
20 peccatum in mundum intrasse et Deum hominem vocasse ut cum tota sua 
natura vitae divinae incorruptibilis per victoriam Christi resurgentis par- 
ticeps fieret. Non tantum ad communionem cum fratribus suis, sed etiam 
ad communionem cum ipso Deo invitatur homo. Utrumque colloquium 
ei a prima sua existentia praesta est: non enim existit nisi quia a Deo 
25 Creatore diligitur et non plene vivit nisi amorem illum libere agnoscat 
et Creatori suo se committat. Haec amoris ratio eum subsistentem facit; 
quod si non agnoscit, in extremam incidit calamitatem. 

Fides igitur, cuicumque recogitanti homini cum solidis rationibus 
oblata, capax est ad respondendum anxiosae interrogationi hominis de 
30 sorte sua futura, immo facultatem nobis facit communionis cum fratribus 
iam morte praereptis, quos dileximus et adhuc diligimus et qui veram 
vitam sunt adepti. 18 

18. [De Deo ab hominibus agnoscendo ]. Multi ex coaevis nostris, 
pro dolor, intimam ac vitalem hominis cum Deo rationem nullo modo aut 

35 non recte percipiunt. Unde diversi oriuntur modi cogitandi et agendi, 

qui se invicem non necessario excludunt, immo aliquando invicem impii- [ 16 ] 
cantur, sed omnes circa veram hominis cum Deo rationem errant. 

Plures legitimum optatum autonomiae eousque perducunt, ut contra 
qualemcumque a Deo personali dependentiam difficultatem suscitent. 

Inter illos quidam, plus minusve conscie, hominem tantopere exaltant, 40 
ut fides in Deum quasi enervis reddatur, magis proclives, ut videtur, in 
affirmationem hominis, quam in Dei negationem. Sunt qui censent homi- 
nem omnino nihil circa hoc problema affirmare posse. Alii Deum tali [ 17 ] 
forma repraesentant, ut Eum repudiantes nullo modo Deum Evangelii 
reiciant. Alii quibusdam humanis bonis characterem imprimunt absolu- 
tum, qui nonnisi Deo iure agnoscitur, ita tamen ut illa bona pro Deo in 
eorum mente substituantur. Multi non vident aut non agnoscunt quare 5 
in vita sua de Deo aut religione curare debeant. Plurimi, praesertim prac- 
tico materialismo dediti, omnem inquietudinem religiosam a corde suo 
arcere conantur ac huius generis quaestiones consulto devitant. In qui- 
bus erratis ipsi credentes non omni semper culpa carent. 

Omnis homo interea, ipsa sua existentia, sibi ipsi remanet quaestio 10 
insoluta, subobscure percepta. Nemo etenim quibusdam momentis, prae- 
cipue in maioribus vitae eventibus, praefatam interrogationem omnino 
effugere valet. Cui quaestioni solus Deus respondet, qui ad altiorem cogi- 
tationem et humiliorem inquisitionem hominem vocat. 

19 . [ Problema atheismi\. Comperimus tamen plures systematicam 15 
Dei negationem probare; quod inter gravissima huius temporis facta nu- 
merandum est. 

Atheismus quidem diversissimas induit formas, non simpliciter ad 
invicem reducendas. In multis regionibus data opera spargitur, immo a 
potestatibus publicis sustentatur et varia adhibita impulsione sociali, 20 
praesertim in iuvenum educatione, diffunditur, civium libertate despecta. 

Secundum unam ex his « ideologiis », homo, multifariis miseriis liga- 
tus, in certis ac definitis condicionibus socialibus sibi perfectionem liber- 
tatis ac felicitatis sub specie supraterrestris entis divini repraesentat. Huic 
suae imaginationis figmento deinde se subicit, ab eo salutem exspectans 25 
et a terrestri navitate sese avertens, sicque quodammodo se a seipso aba- 
lienat. Ab huiusmodi alienatione et servitute homo enixe liberandus est, 
ut omnes suas vires profectui oeconomico ac sociali impendat atque feli- 
citatem suam in his terris constituat. 

Atheismus ille, ad fidem in Deum e corde multitudinis extirpandam, 30 
pseudo-argumenta ex scientiis affert et saepe subsidiis utitur, quae digni- 
tatem personae humanae graviter offendunt. Pro Deo vivente tamen 
numerosi martyres ante faciem mundi praeclarum reddiderunt et reddunt 

[ 17 ] 

testimonium. Deus quidem solus corda scrutatur; Ecclesia autem, fideliter 
35 tum Deo tum homini addicta, desinere non potest quin perniciosas illas 
doctrinas actionesque dolenter sed firmiter reprobet, quae universali 
experientiae humanae contradicunt et hominem ab innata eius excellentia 
deiciunt. 

Illos vero qui haec systemata asserunt invitamus ut sincere inquirant 
40 num suam contra Deum oppositionem rationibus validis atque puris 
fulcire valeant. 19 Quaerimus insuper quo iure civitatum rectores inter 
homines credentes et non credentes discrimen inducant et quare funda- 
mentalia iura personae humanae non agnoscant. Ecclesia, atheismum rei- 

[ 18 ] ciens, sincere fatetur homines omnes, credentes et non credentes, com- 
muniter in hoc mundo habitare omnesque ad hunc mundum aedificandum 
opem conferre debere. At pro credentibus simul libertatem expostulat ut 
in hoc mundo etiam Dei templum exstruere sinantur, communitatem 

5 praesertim christianorum in Ecclesia congregatorum. 

Ecclesia apprime novit se cum secretissimis humani cordis desideriis 
concordare, cum vocationis humanae dignitatem vindicat, sicque illis 
qui iam de altiore sua sorte desperabant, spem restituit. Nuntium eius, 
nedum hominem minuat, lucem, vitam et libertatem ad eius utilitatem 
io fundit. Nullum praeter illud cordi hominis satisfacere valet: « Fecisti nos 
ad Te », Domine, « et inquietum est cor nostrum, donec requiescat 
in Te ». 20 

20. [De Christo, Homine perfecto ]. Reapse nonnisi in mysterio 
Verbi incarnati mysterium hominis vere clarescit. Adam enim, primus 
15 homo, erat « forma futuri » ( Rom . 5, 14), scilicet Christi Domini. Chri- 
stus, novissimus Adam, in ipsa revelatione mysterii Patris Eiusque amo- 
ris, hominem ipsi homini plene manifestat eique altissimam suam voca- 
tionem patefacit. Nil igitur mirum si in Eo omnes praedictae veritates 
suum inveniunt fontem atque fastigium. 

20 Qui est imago Dei invisibilis, Ipse est homo perfectus, qui Adae 
filios ad similitudinem divinam, inde a primo peccato obnubilatam, resti- 
tuit. In Eo natura humana, assumpta, non perempta, 21 ad incomparabi- 
lem dignitatem evecta est. Ipse, incarnatione sua, Se cum omni homine 
quodammodo in unum coaluit. Humanis manibus opus fecit, humana 
25 mente cogitavit, humana voluntate egit, 22 humano corde dilexit. Natus 
de Maria Virgine, vere unus ex nostris factus est, in omnibus nobis 
similis excepto peccato. 

Agnus innocens, sanguine suo libere effuso, vitam nobis meruit in 
Ipsoque Deus nos reconciliavit Sibi et inter nos 23 et e servitute diaboli 
30 ac peccati nos eripuit, ita ut unusquisque nostrum cum Apostolo dicere 

possit: Filius Dei « dilexit me et tradidit Semetipsum pro me » {Gal. 2, [18] 

20). Virtute enim Spiritus Sancti, redemptionis mysterium perpetuo 
vivum et efficax per saecula manet, donec Dominus veniat. De cetero fides 
nos docet neminem impugnationem mali devincere neque ad vitam per- 
venire posse, nisi passionem, mortem et resurrectionem Iesu participa- 35 
verit, videlicet mysterium paschale quod in baptismate et Eucharistia 
repraesentatur. Quia vero Christus pro omnibus mortuus est, credere 
debemus Spiritum cunctis possibilitatem ofierre, ut, modo Ipsi cognito, 
huic mysterio sese consocient. 24 In Christo itaque illuminatur problema 
doloris et mortis, quod extra Eius revelationem caligine nos obruit. 40 

Instanter Christus nos monuit: « Quicumque quaesierit animam 
suam salvam facere, perdet illam: et quicumque perdiderit illam, vivifi- 
cabit eam » ( Lc . 17, 3 3). 25 Sed scriptum est etiam: « Si reprehendit nos 
cor nostrum, maior est Deus corde nostro » (1 Io. 3, 20) et « ubi abun- [19] 
davit delictum, superabundavit gratia » ( Rom . 5, 20). Christus autem, 
mittendo Spiritum suum, qui solus cor nostrum transformare potest, 
unumquemque nostrum suo nomine appellat eique comitem viae se prae- 
bet. Ipse est « via, veritas et vita » (Io. 14, 6); « hic est vere Salvator 5 
mundi » (Io. 4, 42). Morte sua mortem destruxit vitamque nobis elargi- 
tus est, 26 ut filii in Filio, clamemus in Spiritu: Abba, Pater! 27 


NOTAE 

Caput II p 

DE HOMINUM COMMUNITATE 

21. [Quid Concilium intendat ]. Secundum Dei ordinationem, homi- 
nis vocatio, cuius celsitudinem monstravimus, nonnisi in vita sociali 
compleri potest. Quoniam vero recentiora Magisterii documenta Christia- 
nam societatis humanae notionem plane exposuerunt, 1 haec Sancta Sy- 
nodus quasdam tantum principaliores veritates in memoriam revocabit 5 
(nn. 22-26). Deinde in quaedam exinde manantia consectaria insistet, 
quae nostris diebus maioris sunt momenti: respiciunt autem reverentiam 
personae humanae exhibendam (nn. 27-29), fundamentalem inter homi- 
nes aequalitatem (nn. 30-31), necnon humanam libertatem eiusque in 
hodierna societate condiciones (nn. 32-34). Quae omnia denique ad 10 
fundamenta sua theologica reducentur et ad ipsum Christum ut ad cen- 
trum convertentur (nn. 35-36). 

Sectio 1: De principiis fundamentalibus 

22. [De « interdependentia » humanae personae et humanae socie- 
tatis ]. In omni campo, incrementum humanae personae et ipsius huma- 
nae societatis arctissime mutuo consistunt. Ex una parte, principium, 15 
subiectum et finis omnium institutionum socialium est atque esse debet 
persona humana. Haec autem, ex altera parte, natura sua ad alias perso- 
nas et societates ordinatur, sine quibus individuus homo neque vivere 
neque ad mentis et cordis perfectionem pervenire potest. 2 

Homo ab infantia in saeculorum seriem, quae rebus prosperis et 20 
adversis abundat, inseritur; dum autem crescit, adiunctis socialibus, in 
quibus vivit, maxime sive in bonum sive in malum afficitur; moriens 
vero, aliquid in mundo mutatum relinquit, sive in commodum sive in 
detrimentum fratrum suorum. 

Sane malum in societate non infertur tantum ex pondere formarum 25 
oeconomicarum et socialium, sed etiam ac penitius ex ipso hominis 
corde, ex singulorum superbia et sui commodi studio, et ex eo quod 
omnes in peccato conveniunt. Iamvero ubi ordo rerum peccati sequelis 
perturbatus est, homo proclivis ad malum natus, nova deinde incita- 
menta experitur, quae eum ad perperam se gerendum erga Deum, erga 30 
fratres, erga mundum impellunt. Quamobrem homo, in omnibus a Deo 
pendens, propter ipsum peccatum novis indiget divinis remediis et 
donis, non solum ut gaudia assequatur aeterna, sed etiam ut civitatem 
terrenam super solidum iustitiae et caritatis fundamentum exstruat. 

[22] 23. [De multiplicatione socialium vinculorum ]. Homo ad se exco- 

lendum multiplicibus formis societatum indiget, quarum quaedam, ut 
familia et communitas politica, intimae eius naturae immediatius con- 
gruunt; quaedam aliae vero, v. g. « professionem » vel animi culturam 
5 respicientes, magis ex eius libera procedunt voluntate et priores com- 
plent. In omnibus autem campis humanum commercium, colloquium, 
mutua servitia et conspirantes conatus sunt cuiuscumque vitae socialis 
elementa. 

Nostra aetate, ob multiplices causas ad historiam, scientiam atque 
10 technicam artem pertinentes, mutui interventus et « dependentiae » in 
dies multiplicantur; unde diversissimae nascuntur institutiones sive 
publici sive privati iuris: quod factum « socializatio » appellatur. Etiam 
si talis rerum evolutio pericula certa infert, multa tamen affert commoda, 
quibus speciatim numerosis oeconomicis socialibusque iuribus satisfieri 
15 potest. Haec quidem evolutio ita ducenda est, ut propriae qualitates perso- 
nae humanae confirmentur et augeantur, ut exigentiae iustitiae socialis 
impleantur, ut humana societas ad congruentem compaginem perducatur. 3 

24 . [lura et officia humanae personae confirmantur ]. Dum nostris 
diebus ligamina inter homines strictiora fiunt et paulatim ad univer- 

20 sum mundum extenduntur, simul crescit conscientia eximiae dignitatis 
hominis, quippe qui rebus praestet et cuius iura et officia abalienari 
nequeant, sintque universalia et inviolabilia. Merito ergo exigitur ut 
omnia ei tribuantur quorum ad vitam vere humanam gerendum indiget, 
non solum quoad materiales existentiae condiciones, utputa victum, 
25 vestitum, habitationem, sed etiam quod spectat ius ad bonam famam, 
ad reverentiam, ad vitae privatae protectionem. Ut omnia haec implean- 
tur, amplae societatis immutationes inducendae erunt. 

Dei Spiritus, qui cursum temporis dirigit et renovat faciem terrae, 
ab hac tam decretoria evolutione alienus non est; neque ei alienum 
30 est evangelicum fermentum, quod in corde hominis irrefrenabilem 
dignitatis exigentiam excitavit. 

25. [Ordo socialis necessariae in dies evolvitur ]. Exinde patet nor- 
mas vitae hominum in societate degentium alias esse et alius naturae ac 
leges, quae elementa irrationalia totius universi aut coetus animalium 

35 regunt. Humana societas est praeprimis quiddam spirituale, morale, 
e fraterna reverentia et communione ortum, in quo cuncti integrae 
suae vocationi, propriae et communi, terrestri et aeternae libere obtem- 
perare possint. 4 

Unde intelligitur ordinem socialem necessario in dies evolvi: in 
40 veritate fundatur, in iustitia efficitur, amore vivificandus est, in liber- 

tate semper novum semperque magis humanum aequilibrium invenire [22] 
debet. 5 Sedulo servatis elementis permanentibus cuiuscumque vitae 
socialis, et respectu habito adiunctorum et possibilitatum, quae reapse [23] 
habentur, oportet igitur ut societates ipsae incessanter perficiant tum 
mores tum institutiones suas, ut legitimis personarum postulationibus 
respondeant. Subiciendus est enim ordo rerum ordini personarum, non 
ordo personarum ordini rerum. 5 

Christus ipse asseruit sabbatum propter hominem esse factum, non 
hominem propter sabbatum. 6 

26. [ Bonum commune est universale ]. Nunquam denique est obli- 
viscendum, mundum, dum crescit, sicut omne vivens corpus, magis 
magisque variari et sensim necessariam coniunctionem inter propria io 
membra clarius detegere: unde principia memorata non tantum ra- 
tiones in una eademque societate regunt, sed etiam normas inter diver- 
sas societates efficiunt. Aliis verbis bonum commune cuiusdam particu- 
laris coetus, seu summam condicionum, quae tum coetui tum singulis 
membris permittunt ut propriam perfectionem plenius atque expedi- 15 
tius consequantur, hodie minus quam antea, modo ad proprium com- 
modum omnia referente concipere non licet. 7 Quilibet coetus rationem 
habere debet necessitatum et legitimarum appetitionum aliorum coe- 
tuum quibuscum coniungitur, immo boni communis totius familiae hu- 
manae. Nunc primum in historia humanitatis, non solum principia sed 20 
etiam ipsa facta imperant ut coniunctio humana reapse fit universalis. 

Sectio 2: De viis sequendis 

27. [De reverentia erga humanam personam ]. Ne tamen doctrina 
exposita inefficax maneat, complenda est normis practicis, speciatim 
aetati nostrae accommodatis. 

Garrire circa dignitatem personae humanae non sufficit: quid in 25 
vitae usu a nobis exigat investigandum est. 

Qui hominem reveretur, rationem imprimis habet eius existentiae, 
eum ut « alterum seipsum » considerat atque tractat. In parabola dives, 
qui quotidie splendide epulabatur, nullam Lazari pauperis curam egit: 
ideo et damnatus est. 8 30 

Magis hodie quam praeteritis saeculis urget obligatio ut proximos 
nos efficiamus cuiuslibet omnino hominis, sive sit senex ab omnibus 
derelictus, sive alienigena operarius immerenter despectus, vel illegi- 
timus infans, iniuste patiens propter peccatum non a se commissum, 
vel esuriens qui, repente nobis in televisione occurrens, sopitam con- 35 
scientiam nostram interpellat: « Quamdiu fecistis uni ex his fratribus 
meis minimis », dicit Dominus, « Mihi fecistis » ( Mt . 25, 40). 

[23] Contra, quaecumque sacrae indoli vitae adversantur, ut genocidia, 
abortus, euthanasia vel ipsum voluntarium suicidium; quaecumque 

40 humanae personae integritatem violant, ut mutilationes, tormenta cor- 

[24] pori aut menti inflicta, systematici conatus ipsos animos coercendi; 
quaecumque humanam dignitatem oflendunt aut laedunt, ut hominum 
deportationes, prostitutio, mercatus mulierum vel iuvenum; vel etiam 
condiciones laboris ignominiosae, quibus operarii ut mera quaestuosa 

5 instrumenta et non ut liberae et « responsabiles » personae tractantur: 
haec omnia probra sunt et dedecora nostri civilis cultus, magis inqui- 
nant eos qui sic se gerunt, quam eos qui tales iniurias patiantur, et de- 
nique honori Creatoris gravissime contradicunt. 

Item reverentia pro persona exposcit ut « ad amplexandam fidem 
io catholicam nemo invitus cogatur ». 9 Gaudium igitur oflerunt Populi 
Dei illae nationes, quae ius ad libertatem religiosam, tam « individua- 
lem » quam « collectivam », ut quoddam elementum constitutivum 
boni communis considerant. Veritas, quae Christus est, non per vim 
imponitur, sed propter seipsam libere amatur. 

15 28. [De reverentia erga adversarios]. Reverentia erga humanam 

personam inter eos quoque servanda est, qui de rebus socialibus, politi- 
cis aut religiosis aliter et aliter sentiunt. In nostris societatibus, ubi di- 
versae et quandoque adversae opiniones vigent, diligenter colenda est 
caritas mentis, qua modos sentiendi eorum qui aliter ac nos arbitrantur 
20 intelligere possimus. Haec caritas nequaquam « indifferentiae » erga 
veritatem indulget, sed amorem et inquisitionem veri imperat. Aliunde 
Dominus nos vetat de interiore cuiusvis culpa iudicare. 10 Semper aequum 
est inter errorem et errantem distinguere, etiam ubi notiones falsae aut 
non accuratae circa rem religiosam aut moralem occurrunt. Nam deerrans 
25 homo personae humanae dignitatem non amittit, quam semper honorare 
debemus. 11 

29. [De amore inimicorum]. Doctrina Christi praeceptum amoris 
erga omnes inimicos nostros extendit; quod proprium est novae legis 
mandatum: « Audistis quia dictum est: oculum pro oculo et dentem 
30 pro dente. Ego autem dico vobis non resistere malo ... Audistis quia 
dictum est: Diliges proximum tuum, et odio habebis inimicum tuum. 
Ego autem dico vobis: Diligite inimicos vestros, benefacite his qui ode- 
runt vos, et orate pro persequentibus et calumniantibus vos » ( Mt . 5, 
38-39; 43-44). Praescribit Dominus ut usque septuagies septies, id est 
35 semper, ignoscamus, 12 ut simus filii Patris nostri qui in caelis est, « qui 
solem suum oriri facit super bonos et malos et pluit super iustos et 
iniustos » (Mt. 5, 45). Quae magnanimitas ignaviae erga bonum aut 

verum succumbere non debet. Sperandum est autem et satagendum ut [24] 
errantes libere mentem veritati et cor bonitati aperiant, sicut Christus 
e cruce pendens opere ostendit et Apostolus commendavit: « Vince in 40 
bono malum » ( Rom . 12, 21). 

30. [ De fundamentali inter omnes homines aequalitate ]. Simul cum [25] 
dignitate personae humanae, « fundamentalis » aequalitas inter omnes 
homines magis magisque agnoscitur; quod cum doctrina christiana aperte 
congruit, secundum quam omnes ad imaginem Dei creati et eadem divina 
vocatione praediti sunt. At credentes ac non credentes consectaria huius 5 
principii ad actum deducere debent. 

Omnis igitur discriminandi modus, aut politicus, aut socialis, aut 
« culturalis », secundum sexum, stirpem, socialem condicionem, linguam 
tribum, « castam », pellis colorem vel religionem, damnandus et sen- 
sim removendus est, utpote humani generis conscientiae et Dei propo- 10 
sito contrarius. 

Multi ut res melius disponantur sese impendunt, sed plura supersunt 
facienda. Sic viri ac mulieris aequalitas et « complementaris » indoles 
latius agnoscuntur, in vita familiae vel etiam in ordine civico et sociali. 

At in pluribus regionibus mulieri adhuc negantur iura « fundamentalia », 15 

veluti libere sponsum eligendi, vitae statum amplectendi, ad parem edu- 
cationem et animi culturam accedendi. 

Simplicius, nonne ubique pari reverentia tractantur dives et pauper, 
potens et debilis, operarius et dominus? Si autem personarum acceptioni 
indulgemus, opulentum honore praevenientes et inopem exhonorantes, 20 
teste sancto Iacobo, peccatum operamur et ordinem divinum everti- 
mus. 13 Ne obliviscamur denique Christum pauperes peculiari amore 
dilexisse. 

31. [De caritate sociali]. Ulterius procedentes, consentire debemus 
aequalitatem spiritualem inter omnes homines per progressiones ad 25 
quamdam aequalitatem in ipsis condicionibus socialibus perducendam 
esse. 

Eo tempore quo potestas hominis amplissime increvit et adhuc incre- 
scit, ingentes inaequalitates oeconomicae, sociales ac « culturales », inter 
membra unius humanae familiae adhuc vigentes, scandalum movent. 30 
Quod auferre debemus minuendo disparitates, discriminationem qualem- 
cumque vero constanter excludendo, ut enixe postulant iustitia, aequitas, 
dignitas humanae personae et ipsa mundi pax. 

Miro modo hodie dilatantur spatia caritatis. Ultra formam « indivi- 
dualem » semper necessariam, caritas induit illum efficacissimum agendi 35 

modum, quo civili cultui auxilia praestat et institutionibus reformandis 
curam impendit, praeceptis iustitiae socialis melius observatis. 

Eget quidem homo non solum pane, sed et dignitatis suae observan- 
tia, libertate et amore. Huiusmodi vero fames explenda est ope institu- 
tionum tam oeconomicarum quam socialium, politicarum, nationalium, 
« internationalium ». Ubique terrarum personam humanam tueri et ho- 
norare debemus, in quacumque condicione ipsa invenitur et quaecumque 
pericula nobis sunt obeunda. 

Profecto libertas christiana non in eodem loco quo liberatio a ter- 
restri servitute collocatur. Onesimus, de quo Paulus scribit, quamquam 
intus liberatus, servus manebat. Sed ab ipso die quo servus noverat se 
coram Deo eadem dignitate ac dominum suum gaudere, servitus radicitus 
devicta erat. Humanae enim institutiones spiritualibus rebus, omnium 
altissimis, paulatim congruant oportet, etiamsi interdum pluribus saecu- 
lis opus sit ut ad optatum finem perveniatur. Omnes igitur qui humanae 
personae dignitatem propugnant, admitti debent ut technicas artes ad 
hominis servitium reducant, ut strenue adversus omnem servitutis spe- 
ciem decertent, ut in tota vita sociali ad bonum omnium effulgere faciant 
libertatis spiritum. 

Quocirca magni esset emolumenti, si iura quae plurimae nationes 
omnibus agnoscunt hominibus, sub omni regimine politico reapse obser- 
varentur. 14 

32. [De libertate et hominum coniunctione~\. Libertatem aequales 
nostri magni aestimant, sed hominem esse liberum asserere non sufficit. 
Verum est hominem, quamvis germen autonomiae in se gerat, potius 
liberum fieri quam nasci. Ad libertatem autem non ascendit, nisi ubi 
condiciones vitae ei permittunt ut suae dignitatis conscius fiat et voca- 
tioni suae, seipsum pro aliis impendendo, respondeat. Cum homo a so- 
ciali vita secluditur, in tristitiam incidit et languescit. Expedit insuper 
ut utilem se sentiat, ne taedio affectus, rationem vivendi se deperdidisse 
putet. Non ut solitarius sed ut « solidaris » sit, creatus est homo. 

Ideo humana libertas debilior fit et quasi extinguitur, ubi homo in 
extremam incidit egestatem, sicut vilescit, ubi ipse nimiis vitae facilita- 
tibus indulget vel in aurea veluti solitudine seipsum occludit. E contra 
roborem acquirit, cum homo inevitabiles coercitiones vitae socialis ac- 
cepit, multiformes exigentias humanae coniunctionis adsumit atque offi- 
cio serviendi humanae communitati se obstringit. 

Humanum genus, cum magis magisque rebus dominatur, hodie etiam 
clarius perspectum habet quanta ab antecessoribus accepit, simulque de- 
tegit sortem suam futuram pro magna parte e coniunctione inter omnes 

homines pendere. Haec coniunctio oportet igitur ut magis effectiva et [26] 
universalior fiat, atque velut ad aetatem adultam perveniat. Bene de his 
rebus sentire non sufficit: necesse est ut omnes una cum omnibus ad 35 
opus procedant. 

33. [ Quod ultra ethicam individualisticam progrediendum sit ]. Cum 

multa tam cito et tam profunde mutentur, perplures sunt qui rerum cursui 
non attendunt, vel coram eo quasi obstupefacti aut torpentes manent. 

Huic novo statui neque singulorum conscientiae neque coetuum men- 40 
tes accommodantur. Dum spatia inter diversa terrarum loca coartantur, 
dum uniuscuiusque coetus destinatio partim iam ex omnium destinatione 
pendet, cor hominum nonnisi ardue angustos vitae quotidianae limites [27] 
transcendit. Sunt etiam qui largas generosasque opiniones profitentur, 
ita tamen reapse vivunt ac si nullam de necessitatibus societatum curam 
habeant. 

Magni hodie interest ut nullus homo et nullus coetus ethicae « indi- 5 
vidualisticae » obsequatur, veram condicionem socialem nimis negli- 
gendo, atque ubi de rationibus inter individuum hominem et societatem 
agitur, multa reprehensibilia permittendo, immo iustificando. Ita in va- 
riis regionibus, plures sunt qui leges et praescriptiones sociales minimi 
faciunt. Non pauci variis fraudibus ac dolis iusta vectigalia vel alia quae 10 
societati debentur effugere non verentur. Alii normas ad valetudinem 
tuendam, aut ad cursum vehiculorum per vias moderandum statutas, 
parvi aestimant, non animadvertentes se tali incuria vitam aliorum pe- 
riculo exponere. In nostra societate, in qua magis ac magis alii ex aliis 
pendent, omnibus agnoscendum est necessitudines sociales longius latius- 15 
que extendi et primas partes tenere atque ut tales ab omnibus observari 
debere. Uno verbo, quo magis mundus unitur, eo apertius officia munera- 
que hominum particulares coetus superant et ad universum mundum 
paulatim extenduntur. 

34 .'[De « responsabilitate » et participatione ]. Ut singuli suum 20 
conscientiae officium accuratius servent tum erga seipsos, tum erga varios 
coetus quorum membra sunt, diligenter ad ampliorem animi culturam 
sunt educandi, adhibitis ingentibus subsidiis quae hodie toti generi hu- 
mano praesto sunt. Praeprimis educatio iuvenum cuiuslibet socialis 
originis ita instituenda est, ut viri mulieresque suscitentur qui non tan- 25 
tum exculti ingenii sed et magni animi sint, utpote qui a nostro tempore 
vehementer postulentur. 

Apud omnes exstimulenda est voluntas communes nisus participandi. 
Similiter appetitio qua plures nationes iam impelluntur, ut sibi talem 
socialem ac politicam formam impertiant, in qua maxima pars civium 30 

[27] rerum publicarum particeps fiat, ratione habita condicionis « concretae » 
uniuscuiusque gentis et necessarii vigoris publicae auctoritatis, strenue 
fovenda est. 

De cetero, si hanc viam non sequimur, maxima pars hominum existi- 
35 mabit se a viris privilegiariis duci, qui sine multitudinis assensu de ea 
disponunt. Tunc quasi frustratos se sentient et propensi erunt sive ad 
spem in quadam desperata seditione collocandam, sive ad seipsos penitus 
tradendos quasi « machinae » societatis exanimis, a qua nihil exspectant 
nisi ut immediatis eorum necessitatibus provideat. 

40 Ut vero omnes cives proni sint ad participandum vitam variorum 
coetuum, e quibus corpus sociale constat, necesse est ut in his coetibus 
bona inveniant, ac ipsos attrahant eosque ad aliorum servitium disponant. 
Iure arbitrari possumus futuram sortem humanitatis in illorum manibus 

[28] repositam esse, qui posteris generationibus rationes reddere poterunt et 
vivendi et sperandi. 

35. [De fundamentis theologicis vitae socialis ]. Revelatio, univer- 
sum hominis mysterium illuminans, ad altiorem intelligentiam nos perdu- 

5 cit legum vitae socialis, quas Creator in natura spirituali ac morali homi- 
nis inscripsit. Secundum doctrinam sacram Deus, paterna cura super 
omnes vigilans, voluit ut cuncti homines unam efficerent familiam frater- 
noque animo se invicem tractarent. Omnes enim ad imaginem Dei creati 
sunt, et ex uno principio orti, ad unum eumdemque finem vocantur, iam 
io nunc vitam SS. Trinitatis participantes ab Eaque vires ad communem 
salutem accipientes. 

In Sacris Litteris Revelatio constanter manifestat indolem commu- 
nitatis propriam. Ad cunctum populum verbum Dei dirigitur et omnibus 
gentibus praedicandum est nuntium evangelicum. In vita autem aeterna 
15 omnes qui Deum facie ad faciem videbunt, in idem intrant gaudium 
Domini sui. Nemo scilicet solus neque pro seipso solo salvatur. 

36. [Verbum incarnatum et coniunctio humana~\. Ipsum Verbum in- 
carnatum in coniunctionem humanam introire voluit. Natum ex muliere, 
ex semine David secundum carnem, necessitudines humanas, imprimis 

20 familiares, ex quibus sociales oriuntur, sanctificavit. Triginta annos vitam 
duxit opificis sui temporis et regionis. Nuptiis Canae interfuit, in domum 
Zachaei descendit, cum publicanis et peccatoribus manducavit. Ipsius 
Patris amorem hominumque eximiam vocationem eis revelavit invo- 
cando communissimas res sociales et adhibendo locutiones figurasque 
25 vitae plane quotidianae. 

Primogenitus in multis fratribus, inter omnes qui Eum fide accipiunt, 
dono sui Spiritus novam fraternam communionem instituit, in proprio 

scilicet Corpore suo, in quo omnes, secundum dona diversa singulis con- 
cessa, quasi essent alii aliorum membra, mutua sibi praestarent servitia. 

Ita christiani, sub lumine fidei, praesentem evolutionem mundi cla- 
rius perspicere et intelligere possunt et gratia omnino parantur ut validam 
manum fratribus in veritate adiuvandis apponant. 

[ 30 ] Caput III 

QUID SIGNIFICET HUMANA NAVITAS IN UNIVERSO MUNDO 

37. [ Problema ponitur~\. Praesens rerum evolutio coaetaneis nostris, 
sive in Deum credant sive non credant, multas quaestiones proponit: 
quorsum haec omnia ducunt? Quid humana navitas reapse significat? 
Ad quid tendunt sive singulorum sive societatum nisus? Et si omnia 

5 finaliter ad mortem destinantur, ad quid valet? 

Pro omnibus hominibus haec problemata perobscura remanent, quam- 
diu in fide peregrinamur, videntes « per speculum in aenigmate » ( 1 Cor. 
13, 12), id est usque ad ultimum diem. Deus enim, qui nobis illumina- 
tiones ac vires omnes quibus indigemus praebuit, ut sancte vivere et in 
io suum Regnum, hic in terris iam inchoatum, intrare possemus, non in 
antecessum omni nostrae curiositati respondit. Attamen cum hae quae- 
stiones a salute nostra alienae non sint, credere debemus nos humili ac 
fidenti meditatione verbi divini, impellente Spiritu Sancto, posse ali- 
quam arcanae veritatis intelligentiam impetrare. 

15 Prima quaedam responsio, satis obvia, in doctrina de homine ad ima- 
ginem Dei creato iam continetur, quam doctrinam penitius considerabi- 
mus (nn. 38-39). Postquam dein dixerimus quid pro christianis significet 
autonomia rerum terrestrium, ultra progrediemur ad perspiciendum quo- 
modo humana navitas et Regnum Dei inter se connectantur (nn. 40-44); 
20 quae via nos recto tramite ducet ad mysterium universalis dominatus 
Christi (nn. 45-47). 

38. [Testimonium Sacrae Scripturae ]. Hoc credentibus certum est: 
hominum navitas, « indi vidualis » et « collectiva », seu ingens summa 
conatuum, quibus homines decursu saeculorum universitati rerum domi- 

25 nari et condiciones vitae socialis meliores reddere aggressi sunt, si recte 
ordinatur, manifeste Dei voluntati respondet. Haec navitas certum sen- 
sum habet, nullo modo absurda est, indubitanter bonum pro hominibus 
efficit. 

Ad imaginem enim Dei creatus, homo mandatum accepit ut terram 
30 sibi subiceret cum omnibus quae in ea continentur, 1 ut creaturae a Deo 
factae dominaretur, 2 ut universum mundum in sanctitate et iustitia rege- 
ret, 3 ut aequitatem et caritatem in societatibus vigere iuberet. Quod qui- 
dem sine gravibus difficultatibus et offendiculis ad effectum non perducet. 
Deus tamen noluit ut vacua essent sapientiae suae opera. 4 
35 Quod testimonium etiam ad opera penitus quotidiana pertinet. Ma- 
terfamilias amanter saluti corporis et mentis et animi liberorum suorum 

invigilans, ut valida humana « personalitas » in eis efformetur; opera- [31] 
rius utilem laborem praestans et pleniorem socialem iustitiam propu- 
gnans; vir doctrinarum peritus, qui leges naturae discernere contendit; 
agricola, pistor, officiis sedis administra, technicae artis cultor, uno verbo 
hi omnes viri ac mulieres qui, dum vitae sustentationem sibi et familiae 5 
suae comparant, opera sua ita regunt ut societati opportune ministrent, 
hi omnes iure existimare possunt se suo labore Creatoris opus peragere, 
commodis fratrum suorum inservire, Deo se invitanti ut libere Secum 
cooperentur veluti responsum dare, et ad consilium divinum in historia 
adimplendum « personali » ratione conferre . 5 io 

Haec assertio pertinet etiam ad mentis humanae opera maxime 
mira, cuius generis sunt machinae ab homine constructae, quae eius 
mandatis obsequentes immensa mundi spatia vincunt atque ipsam cogi- 
tationem nostram quasi exsuperant. 

39. [De fide christiana et humanis victoriis\. Christiani itaque nullo 15 
modo arbitrantur, ut quidam asseveraverunt , 6 opera quae homines vir- 
tute pepererunt Dei potentiae opponi, neque creaturam rationalem qua- 
si aemulam Creatoris exsistere. E contrario victoriae humani generis 
sunt signum magnitudinis divinae et fructus illius ineffabilis consilii 
Dei, qui voluit hominem ad imaginem suam creare. Ita constitutus, homo 20 
profecto in creaturis mirabilia Dei contemplari debet, sed ultra cum Eo, 

ut creaturae perficiantur, quasi socio labore cooperari. Sicut filiorum illu- 
stria facta patrem magnificant, sic victoriae hominum Deum glorificant. 

Unde apparet tantum abesse ut propter christianorum nuntium ho- 
mines ab excolendo mundo avertantur, vel ad bonum sui similium negli- 25 
gendum impellantur — ut quidam obiciunt — sed contra officio haec 
operandi eos arcte obstringuntur . 7 Re enim vera, quo magis augetur po- 
tentia hominum, quo latius extenditur eorum « responsabilitas », eo 
clarius detegere possumus divinae doctrinae altitudinem, efficacitatem 
praesentem, universalitatem. 30 

Unum tamen manet omnino necessarium, quod per superbiam homi- 
nis et inordinatum sui ipsius amorem cotidie in discrimine versatur: 
ut scilicet omnes illae navitates secundum mentem Creatoris ordinentur, 
assumptae et ad perfectionem deductae in Christo; ut cum veraci hu- 
mani generis bono congruant; ut homini individuo et in societate posito 35 
permittant integrae suae vocationis cultum et impletionem. Haec est 
assertio Apostoli: « Omnia enim vestra sunt, vos autem Christi, Chri- 
stus autem Dei » ( 1 Cor. 3, 22-23). 

40. [De rerum terrestrium autonomia ]. Pro credente igitur omnia 

ultimatim vim religiosam induunt, etiam humillima et quotidiana opera: 40 



462 


ACTA CONC. VATICANI II 


PERIODUS IV 


[31] « Omne quodcumque facitis in verbo aut in opere, omnia in nomine 

[32] Domini Iesu Christi, gratias agentes Deo et Patri per Ipsum » {Coi. 
3, 17). 8 

At multi coaevi nostri vereri videntur, ne vita « concreta » et religio 
nimis arcte inter se coniungantur. Periculum reformidant ne exinde 
5 autonomia rerum, hominum, societatum impediatur et libera inquisitio 
veritatis prohibeatur. Quaedam igitur de autonomia rerum terrestrium 
exponenda sunt. 

Si his verbis intelligimus res creatas et ipsas societates propriis legi- 
bus propriaque firmitate gaudere, quas homo gradatim dignoscere atque 
io servare debet, talem autonomiam exigere plene fas est: quod non solum 
ab hominibus nostrae aetatis vehementer postulatur, sed cum voluntate 
Creatoris congruit, qui leges physicas et sociales condidit atque hunc 
rerum firmum ordinem voluit. Debent ergo homines hanc exigentiam 
vereri. Inquisitio methodica in omnes doctrinarum partes, si more 
15 humano et secundum normas morales procedit, omni opportuna liber- 
tate f ruatur oportet. Qui enim, humili et constanti animo, abscondita 
rerum perscrutari conatur, etiam inscius quasi manu ducitur Dei, qui 
omnia sustinet et facit ut sint id quod sunt. Ex altera parte, hae leges 
et haec inventa, si vera sunt, nunquam fidei adversabuntur, cum Crea- 
20 tor universorum idem sit ac Deus Sacrae Scripturae, cumque ille qui 
salvos nos fecit et ad vitam suam participandam vocavit, idem sit atque 
ille qui omnia condidit. 9 

Hinc deplorare liceat quosdam animi habitus, a sana « scientifica » 
indagatione alienos, qui pristinis saeculis in ipsa Ecclesia non de- 
25 fuerunt. Qui habitus, cum contentionibus et controversiis exinde su- 
scitatis, plurium animos eo perduxerunt, ut fidem et scientiam inter 
se opponerent. Huiusmodi autem conflictationes et falsae sententiae 
circa concordiam inter res fidei et scientiarum interpretationem, in ad- 
iunctis sui temporis consideratae, non ita operose explicantur; neque 
30 errores exclusive catholicorum fuerunt. De quibus casibus non tantum 
doleamus oportet, sed omnibus viribus connitamur ut, quantum humana 
fragilitas patiatur, talia nunquam iterentur. 10 

At si verbis « rerum temporalium autonomia » intelligitur res crea- 
tas ac leges sociales e Deo non pendere, eisque hominem sic uti posse 
35 ut ad Creatorem se non referat, nullus credens est qui non sentiat quam 
falsae sint tales sententiae. Creatura enim sine Creatore evanescit. Cete- 
rum, omnes qui in Deum credunt, cuiuscumque sunt religionis, vocem et 
manifestationem Eius in creaturarum loquela semper audierunt, et cum 
Psalmista crediderunt caelum et terram laudem Dei cantare et gloriam 
40 Eius enarrare. 11 Immo per oblivionem Dei ipsa creatura obscuratur: 

« A Te vultum meum avertens, ita scribit Indius quidam sapiens, litte- l 3 ^] 
ras tuas perperam computabam earumque sensum non amplius intel- 
ligebam ». 

Sub velo itaque eorum omnium quae nos circumstant vitamque 
nostram quotidianam replent, Deus ipse adest, submisse loquens; sed [33] 
ad Eum non attendimus. 

41. \_De ratione inter humanam actionem et Regnum Dei\. Multi 
longius progredi velint. Si unquam homo boc ipsum assecuturus esset, 

ut mundum plane sibi subiceret eumque sat apte componeret, quid 5 
ultra adveniret? Similiter christiani saltem aliquatenus perspicere cu- 
piunt, quae sit rationis natura certe vigentis inter terrestrem hominis 
navitatem decursumque humanae historiae, ex una parte, et, ex altera 
parte, ultimum huius historiae terminum, qui pro eis glorioso adventu 
Domini signatur. io 

Quibus in rebus magna prudentia uti debemus: in fide enim pro- 
gredimur et non in claritate, et quid futuri simus nondum videmus. 

Haec tamen quae sequuntur asseverare possumus. 

42. [ Quod homo magis valeat propter id quod est quam propter 

id quod habet ]. Quia, statuente Deo, universum ad hominem, homo 15 
vero ad Christum ordinatur, actiones hominis diudicandae sunt quatenus 
ad hominis incrementum conferunt. 

Revera homo, cum agit, non tantum res et societatem transformat, 
sed seipsum perficit. Multa discit, facultates suas excolit, extra se et 
supra se procedit. Tale incrementum, si recte intelligitur, maioris pretii 20 
est quam externae divitiae quae colligi possunt: homo magis valet prop- 
ter id quod est quam propter id quod habet. 12 

Sic ex talentis suis fructum afferens, homo ut servus bonus et fidelis 
Evangelii, mercede dignus est. 13 Omne opus bene factum, pulchritudinis 
cultus, contemplatio Dei in mirabilibus suis, quaecumque hominem 25 
iuvant ut altiores suas facultates augeat, haec omnia per se cum divina 
voluntate congruunt. Regnum quidem Dei thesaurus est, ad quem emen- 
dum homo paratus esse debet omnia relinquere; 14 et amicitia cum Deo 
plenam abnegationem requirere potest. 15 Gratia tamen minime destruit 
naturam, sed perficit, omnia elevando quae in nobis bona inveniuntur. 30 

Ad hoc enim in Christo vocamur ut, mente et corde humano aliisque 
facultatibus nostris, prout eas his in terris excolere possumus, at a Spi- 
ritu Sancto purgatis, collustratis ac penitus transfiguratis, simul f rua- 
mur, modo quidem communitatis proprio, ipso gaudio Dei, quando Ipse 
se totum nobis donabit nosque Illum ex integra nostra substantia in 35 
aeternum laudabimus atque amabimus. 



464 


ACTA CONC. VATICANI II - PERIODUS IV 


[33] 43. [ Civitas terrestris et Civitas caelestis ]. Simili modo, cum ea 

omnia quae homines ad maiorem iustitiam ampliorem fraternitatem et 
firmiorem amicitiam in socialibus necessitudinibus obtinendas operan- 
40 tur, non sine connexione cum Regno futuro inveniantur, fides christiana 
non dubitat quin civitati terrestri exemplum proponat ipsius Civitatis 
[34 1 caelestis, « cuius rex veritas, cuius lex caritas, cuius modus aeternitas ». 16 
Item recta socialis corporis ordinatio iure cum Corpore mystico com- 
parari potuit. 17 

Certocertius, perfectio ordinis socialis omnino diversa est ab aug- 
5 mento Regni Dei, neque eum idem esse atque hoc asseverari potest. 
Nihilominus, modus quo societas instituitur ac regitur maximum mo- 
mentum habet ad modum agendi humanum ac moralem civium, qui 
exinde facilius aut difficilius ad Regnum Dei accedunt. 18 Unde christiani 
inhaesitanter oppignorare se debent ad meliorem ordinem socialem pro- 
io movendum. 

Haec itaque bona dignitatis, fraternae communionis, libertatis et 
sponsionis, postquam ea in terris secundum Domini mandatum propa- 
gaverimus, postea denuo inveniemus, et mundata ab omni sorde, illu- 
minata, transfigurata, cum Christus Patri reddet « regnum aeternum et 
15 universale: regnum veritatis et vitae, regnum sanctitatis et gratiae, 
regnum iustitiae, amoris et pacis ». 19 His in terris Regnum iam in my- 
sterio adest; adveniente autem Domino consummabitur. 20 

44. [« Caelum novum et terra nova »]. Ulteriore gressu progredien- 
tes, animadvertimus ipsum universum, modo quidem obscuro et mentes 
20 nostras omnino exsuperante, sortis hominis particeps esse factum. 

Propter peccatum hominis, terra fuit maledicta 21 et creatura vani- 
tati subiecta est, 22 non sine influxu Maligni. In Sacrae Liturgiae descrip- 
tionibus cum mysterio Redemptoris consociatur terra, quae contremiscit 
moriente Domino et exsultat Illo resurgente: « Resurrexit in eo mun- 
25 dus, resurrexit in eo caelum, resurrexit in eo terra. Erit enim caelum 
novum et terra nova ». 23 Exspectatio creaturae ad revelationem filiorum 
Dei adspirat; et sicut nos ipsi, primitias Spiritus habentes, exspectamus 
redemptionem corporis nostri, « et ipsa creatura liberabitur a servitute 
corruptionis » ( Rom . 8, 19-23). In dispensatione plenitudinis tempo- 
30 rum instaurabuntur omnia in Christo, quae in caelis et quae in terra 
sunt. 24 « Novos vero caelos et novam terram secundum promissa ipsius 
exspectamus, in quibus iustitia habitat » (2 Petr. 3, 13). Caelum novum 
et terra nova, quae vidit Ioannes cum sancta civitate Ierusalem nova 
de caelo a Deo descendente, 25 in fine saeculorum consummabuntur et 
35 « quamdam claritatis gloriam suo modo consequentur », 26 cum Christus 

tradiderit regnum Deo Patri, ut sit Deus omnia in omnibus. 27 

45. [De universali dominatu Christi ], Fides denique nos docet [34] 
Spiritum Dei saecula labentia regere et, salva hominis libertate, omnia 

in bonum electorum arcana ratione redigere. 28 In divino igitur redemp- 
tionis consilio omnes humanae actiones locum suum obtinent. 40 

Immo Spiritus Dei, qui caritatis vinculum est Patris et Filii, omne 
genus humanum et, per illud, totum universum ad Christum attrahit. Ideo 
omnia, quae supra memoravimus, ultimam suam significationem habent [35] 
in persona Christi, qui verus est Deus et verus homo, Filius unicus Pa- 
tris, Verbum per quod omnia creavit, Salvator noster. 

Dilectissimus Dominus et Magister noster, qui venit ut omnes 
homines salvos faceret, atque mitis est et humilis corde, 29 idem est 5 
atque Ille qui, « Dei Sapientia », « attingit a fine usque ad finem fortiter 
et disponit omnia suaviter » (Sap. 8, 1). Splendor Patris aeterni, imago 
Dei invisibilis, primogenitus omnis creaturae, in Illo condita sunt uni- 
versa in caelis et in terra, visibilia et invisibilia; omnia per Ipsum et in 
Ipsum creata sunt, 30 et Ipse est ante omnes et omnia in Ipso constant. 31 io 
Omnia portat verbo virtutis suae. 32 Deus qui homo factus est, ut homo 
fieret Deus, 33 idem est atque Ille cuius sunt tempora et saecula: 34 
« Unus Dominus Iesus Christus per quem omnia et nos per Ipsum » 

( 1 Cor. 8, 6). 

46. [ Regnavit a ligno Deus\. Hic quidem universalis Christi domi- 15 

natus, qui totum genus humanum comprehendit, nullatenus imperio 
rectorum huius mundi assimilatur. Ampliore ratione, Ecclesia, huic 
dominatui inserviens, non propriam suam persequitur dominationem. 
Christus ipse omnem terrestrem potestatem pro se abnuit: « Non 
eripit mortalia, qui regna dat caelestia ». Diabolo qui Eum tentavit ut 20 
a via sua Ipsum averteret, iniunxit: «Vade, Satana» ( Mt . 4, 10). 
Discipulis qui ignem de caelo super eos invocabant qui renuissent Illum 
recipere, respondit: « Nescitis cuius spiritus estis » ( Lc . 9, 55). Petro, 
qui gladio Eum defendere volebat, dixit: « Converte glaudium tuum in 
locum suum; omnes enim qui acceperint gladium, gladio peribunt » 25 

{Mt. 26, 52). Ipse noluit a Patre petere legiones angelorum, qui Eum 

a passione eriperent. 35 Per solam crucem regnare voluit, relinquens exem- 
plum ut, cum Eo compatientes, cum Eo quoque conregnemus. 

Haec divina dispositio non mutabitur. Christus, qui nullius hominis 
adhaesionem cogit, per Spiritum suum, ad ostium cordis nostri stat et 30 
pulsat, responsum nostrum exspectans. Talis est divinus regnandi mo- 
dus, in spiritu famulatus et observantiae erga hominem, quem Deus 
reliquit « in manu consilii sui » ( Eccli . 15, 14), ut seipsum tanquam 
donum a Deo accipiens, se rursus ex amore Ei dedat. « Qui fecit te sine 
te, non te iustificat sine te. Fecit nescientem, iustificat volentem ». 36 35 


30 

[35] 47. [ Alpha et Omega\. Hoc est mysterium amoris Dei erga hominem 
simulque totius vocationis hominis. Dominus est finis humanae histo- 
riae, qui sensum dat humanis actibus, « punctum medium desideriorum 
historiae ac civilisationis », centrum humani generis, gaudium et pleni- 

40 tudo aspirationum omnium cordium. 37 

In Ipso, ut docet Apostolus, electi sumus ante mundi constitutionem, 
et in adoptionem filiorum praedestinati. 38 Ille est quem Pater a mortuis 

[36] suscitavit, exaltans collocansque Eum a dextris suis, et quem constituit 
iudicem vivorum atque mortuorum. 39 In Eius Spiritu, qui « omnia scru- 
tatur, etiam profunda Dei » ( 1 Cor. 2, 10), subobscure significationem 
plenam historiae humanae prospicere valemus, quae mysterio Eius volun- 

5 tatis respondet: « Instaurare omnia in Christo, quae in caelis et quae 
in terra sunt » {Eph. 1, IO). 40 

Dicit Dominus: « Ecce venio cito, et merces mea mecum est, red- 
dere unicuique secundum opera sua. Ego sum alpha et omega, primus et 
novissimus, principium et finis » ( Apoc . 22, 12-13). 

Ad n. 39. 

6 Alluditur ad illos qui agitant mythum Promethei. 

7 Cf. Nuntius ad universos homines a Patribus missus ineunte Concilio Vati- 
cano II, oct. 1962: « Tantum vero abest ut Christo adhaerentes a terrenis officiis 
et laboribus avertamur, ut fides e contra, spes et caritas Christi nos impellant ad 
inserviendum fratribus nostris: A.A.S., 54 (1962), p. 823. 

Ad n. 40. 

8 Cf. 1 Cor. 10, 31. 

9 Cf. Rom. 1, 20 et Cone. Vat. I. Const. dogm. De fide cath., cap. 2, Denz. 
1785 et 1786 (3004 et 3005). 

10 Cf. Mgr. Pio Paschini, Vita e opere di Galileo Galilei, 2 lib., Lib. Edit. 
Vaticana, 1964. 

11 Cf. Ps. 18 (19), 2 et Eccli. 43. 

Ad n. 42. 

12 Cf. Paulus VI, Alloc. ad Corpus Diplomaticum, 7 ian. 1965: A.A.S., 51 
(1965), p. 232. 

13 Cf. Mt. 25, 21-23. 



CONGREGATIO GENERALIS CXXXII 


467 


14 Cf. Mt. 13, 44. 

15 Cf. Mt. 16, 24; Mc. 8, 34; Lc. 14, 26-27. 

Ad n. 43. 

16 Cf. Ioannes XXIII, Alloc. Ad Cone., 11 oct. 1962: A.A.S., 54 (1962), 
p. 794, ex S. Augustino, Epist. 138, 3: PL 33, coi. 533. 

17 Cf. Pius XI, Litt. Encycl. Quadragesimo Anno-. A.A.S., 23 (1931), p. 207. 

18 Cf. Const. dogm. Lumen Gentium, Cap. IV, n. 36: A.A.S., 51 (1965), 
pp. 41-42. 

19 Praefatio festi Christi Regis. 

20 Cf. Const. dogm. Lumen Gentium, Cap. I, n. 5: A.A.S., 51 (1965), p. 8. 
Ad n. 44. 

21 Cf. Gen. 3, 17. 

22 Cf. Rom. 8, 20. 

23 Cf. Liturgia romana ex S. Ambrosio, De -fide resurrectionis. 

24 Cf. Eph. 1, 10; Coi. 1, 20. 

25 Cf. Apoc. 21, 1-2. 

26 S. Thomas, Contra Gentiles, IV, 97. 

27 Cf. 1 Cor. 15, 24 et 28. 

Ad n. 45. 

28 Cf. Rom. 8, 28. 

29 Cf. Mt. 11, 29. 

30 Cf. Io. 1, 3. 

31 Cf. Coi. 1, 15-17. 

32 Cf. Heb. 1, 3. 

33 Cf. « theologiam commercii » apud Patres. Cf. etiam 2 Pt. 1, 4; Gal. 4,5. 

34 Cf. Liturgiam Sabbati sancti, in benedictione cerei paschalis. 

Ad n. 46. 

35 Cf. Mt. 26, 53-54. 

36 S. Augustinus, Sermo 169, 11, 13: PL 38, 923. 

Ad n. 47. 

37 Cf. Paulus VI, Alloc. 3 febr. 1965: « Gesu e al vertice delle aspirazioni 

38 Cf. Eph. 1, 4-5. 

39 Cf. Act. 2, 33-34; 4, 10; 10, 40-42. Cf. etiam Phil. 2, 8-10; Heb. 1, 2; 2, 8. 

40 Cf. Coi. 1, 20. 



468 


ACTA CONC. VATICANI II - PERIODUS IV 


[38] Caput IV 

DE MUNERE ECCLESIAE IN MUNDO HUIUS TEMPORIS 

48. [Quid huic capiti sit propositum ]. Omnia quae a nobis dicta 
sunt de integra hominis vocatione, de hominum communitate, de ultimo 
navitatis humanae sensu, diversis quidem rationibus ad doctrinam Ec- 
clesiae pertinent. Hoc tandem capite de ipsa Ecclesia agitur, quatenus 
5 ut visibilis communitas in hoc mundo exsistit: ipsa enim hominem a 
superbia simul et a desperatione liberat eique vires affert ut mirabili suo 
fini respondeat. 

Rationibus expositis, ob quas Ecclesia in hoc mundo praesens dici 
debeat (n. 49), et memoratis arctis vinculis quibus ordo creationis cum 
io redemptionis ordine coniungitur (n. 50), huius doctrinae principalia con- 
sectaria proponemus (nn. 51-52). Munere dein indicato quod unicuique 
in Populo Dei proprium est (nn. 53-54), explanabimus quomodo et ipsa 
Ecclesia a mundo huius temporis iuvetur (n. 55), necnon quonam spiritu 
animata, hodiernis exigentiis suae missionis respondere cupiat (nn. 56-58). 

15 49. [Rationes propter quas Ecclesia in hoc mundo praesens esse 

dicenda sit ]. Ecclesia, ex Patris « philanthropia » procedens, 1 a Christo 
Domino fundata est; virtute autem Spiritus Sancti, mysterium redemp- 
tionis, a Verbo incarnato peractum, per saecula repraesentat et applicat, 
donec Dominus veniat. 2 Unicus finis propter quem vivit, est Christi pro- 
20 positum exsequi, ut homines vitam habeant et abundantius habeant, 3 et 
filii Dei, qui erant dispersi, congregentur in unum. 4 Ipsa est veluti sa- 
cramentum intimae cum Deo unionis totiusque generis humani unitatis. 5 

Vere novit Ecclesia solum Dei verbum, cui ipsa inservit, respon- 
dere profundissimis desideriis humani cordis, quod nutrimentis terre- 
25 stribus nunquam plene satiatur. Novit praeterea hominem, incessanter 
a Spiritu Dei sollicitatum, nunquam circa problema religionis indiffe- 
rentem fore, sicut non solum experientia saeculorum ante actorum, sed 
multiplici etiam testimonio nostrorum temporum comprobatur. Semper 
enim homo scire desiderabit, saltem confuse, quae sit significatio suae 
30 vitae, sui conatus, suae mortis. Ipsa praesentia Ecclesiae haec problemata 
in eius mentem revocat. Solus autem Deus, qui hominem ad imaginem 
suam creavit, his quaestionibus responsum praebet, plenissime quidem 
in Revelatione. 

Credentibus enim Revelatio non apparet tanquam « ideologia » ad 
35 instar plurium aliarum, sed ut manifestatio mysterii Dei, quo homini 

simul aperitur sensus propriae exsistentiae, integra scilicet de homine [39] 
veritas. Pro homine summa « realitas » est Verbum Dei caro factum, 
homo Christus Iesus, fons omnis sanctitatis. 

Fundamenta igitur, quibus Ecclesia in mundo praesens innititur sunt 
voluntas Patris et missio quam ipsa a Christo accepit, quibus respondet 5 
libera hominum adhaesio. 

50. [Ordo redemptionis ordinem creationis assumit~\. Ex eo quod 
missio Ecclesiae religiosa est, concludere non licet eam nullo prorsus 
modo universalitatem factorum et problematum attingere, quibus decur- 
sus humanae historiae efficitur. Deus enim qui novissimis temporibus in 10 
Verbo incarnato se revelavit, ipse est qui omnia creavit et Spiritu suo 
saecula dirigit, hominum corda purificat, et viis ac vicissitudinibus diversis 

eos ad Christum Salvatorem ordinat, aliquando ita ut ipsi id non adver- 
tant. Deus enim vult omnes homines salvos fieri, nec aliud nomen est 
sub caelo datum hominibus, in quo oporteat nos salvos fieri, praeter 15 
nomen Christi Iesu. 6 

Arctissime igitur historia hominum historia salutis implicatur, et in 
praesenti ac « definitiva » oeconomia ordo redemptionis in se ordinem 
creationis includit. Verbum Patris incarnatione sua totum assumpsit 
hominem, corpus et animam, in eoque totam naturam a Deo creatam, 20 
materia non excepta, sanctificavit, ita ut omne quod exsistit, suopte 
modo, ad Redemptorem suum clamet. 

Ex hac doctrina duo maioris momenti consectaria eruuntur. 

51. [De missione universali Ecclesiae]. Imprimis, cum ordo redemp- 
tionis ordinem creationis comprehendat, Ecclesiae ministerium, sub re- 25 
spectu sibi proprio, ad universas res omniaque problemata humana 
necessario extenditur. 

Quod quidem recte intelligendum est. Christus enim Ecclesiae suae 
nullum mandatum concredidit nullumque finem assignavit, qui ad ordi- 
nem politicum, oeconomicum, socialem spectaret. Finis quem ei prae- 3 0 
fixit ordinis religiosi est. 7 Unde sequitur rationem qua Ecclesia de 
rebus humanis iudicat, non esse nisi hunc vel illum modum quo res 
istae ad Regnum Dei referendae sint; quod Regnum quidem futurum 
est, sed iam in terris appropinquavit et propria virtute in hoc mundo 
crescit. 8 Cum igitur Ecclesia de his quaestionibus tractet, non se adae- 35 
quat artibus aut particularibus systematibus ad rem socialem spectan- 
tibus. Quapropter disciplina eius, licet certas et firmas normas propo- 
nat, quae hominis ac societatis magnopere intersunt, formis « institutio- 
nalibus » et adiunctis historicis diversissimis accommodatur. Pariter 
iustam autonomiam rerum, hominum et societatum plene servat: haec 40 

[ 39 ] 

enim autonomia, significatione iam exposita, voluntati Creatoris re- 
spondet. 

[ 40 ] Cum magna reverentia Concilium considerat quaecumque vera, bona, 
iusta inveniuntur in diversissimis institutionibus, quas genus humanum 
sibi condidit incessanterque condit. Declarat insuper Ecclesiam, Christi 
vestigia sequentem, nullius generis appetere terrestrem dominationem: 

5 natura sua ad nullam alligatur particularem cultus humani formam aut 
systema politicum, oeconomicum vel sociale; nihil ardentius desiderat 
quam ut omnium bono inserviens, se sub quovis regimine evolvere possit, 
quod iura « fundamentalia » personae ac familiae, necessitates boni com- 
munis et libertatem Ecclesiae missionis agnoscat, 
io At optime etiam novit Ecclesia totum ordinem socialem, peccato vi- 
tiatum, donis remediisque indigere divinis, ut exigentiis ab ipso Deo in 
corde hominis inscriptis respondere possit. Praedicatione sua, fermenti 
instar, totam massam humanam in omni campo sublevare potest ac debet. 
Universalitati missionis suae religiosae renuntiare non potest nec sinere 
15 eam arctari aut ad aliquam particularem societatis formam redigi. Quod 
si permitteret, Deo et propterea homini infidelis fieret: gloria Dei, vivens 
homo. 

52. [De unione inter fidem et vitam concretam ]. Alterum consecta- 
rium, haud minoris momenti, ex inclusione totius creationis in ordine 
20 redemptionis manat. Omnes scilicet navitates humanae, initio sumpto 
a maxime quotidianis, a christianis Spiritu Christi vivificari et cum Regno 
Dei ordinari debent. 

Graviter igitur errent qui scientes nos non habere hic manentem 
civitatem, sed futuram inquirere, 9 putent se ideo officia sua terrestria 
25 negligere posse, non attendentes se per ipsam fidem ad eadem implenda 
magis teneri, secundum vocationem qua quisque vocatus est. At non 
minus errent qui, modo inverso, opinentur sese totos negotiis terrestribus 
immergere posse, quasi ista omnino sint extranea a vita religiosa, quippe 
quam in solius cultus actibus et officiis quibusdam moralibus implendis 
30 consistere arbitrentur. Divortium illud quod inter fidem professam et 
vitam quotidianam multorum saepius animadvertimus, inter graviores 
nostri temporis errores recensendum est: scandalum gignit quod tacere 
non possumus. 

Quinimmo christiani semper memores esse debent, ipsius Dei nomine 
35 prophetas publice iniustitiam arguisse et illos qui opprimerentur defen- 
disse. Quod verbis saepe vehementibus fecerunt, iniustitiam non tantum 
considerantes tanquam ordinis socialis laesionem aut offensam egentibus 
factam, sed ut legis divinae violationem et proinde Dei sanctitatis insui- 

tationem. « Qui despicit pauperem exprobrat Factori eius » ( Prov . 17 , [40] 

5 ). 10 Dicit Dominus: « Nonne hoc est magis ieiunium quod elegi: 40 

dissolve colligationes impietatis, solve fasciculos deprimentes, dimitte 
eos qui confracti sunt liberos et omne onus dirumpe? Frange esurienti 
panem tuum et egenos vagosque induc in domum tuam; cum videris [41] 
nudum, operi eum et carnem tuam ne despexeris » (Is. 58 , 6 - 7 ). 

Quam doctrinam Dominus noster non minuit sed perfecit, mandans 
ut, aemuli boni Samaritani, ad omnem hominem, praesertim indigentem, 
cum misericordia propius accederemus. 11 « Qui non diligit », ita ait Ioan- 5 
nes, « manet in morte » ( 1 Io. 3, 14). Si quis dixerit se Deum quem non 
videt diligere, fratrem autem suum quem videt non diligit, mendax est. 12 
Quinimmo in die iudicii unusquisque, quod sane mirari debemus, rationem 
reddet de omnibus quae homini fecerit vel non fecerit, ac si ipsi Christo 
fuissent facta vel non facta. 13 io 

Ne igitur dolose inter se opponantur navitates « professionales » et 
sociales ex una parte, vita religiosa ex altera. Christianus, officia sua tem- 
poralia negligens, officia sua negligit erga ipsum Deum suamque aeternam 
salutem in discrimen adducit. 

Gaudeant potius christiani, exemplum sequentes Christi, qui fabri- 15 
lem artem exercuit, se omnes suas navitates terrestres exercere posse, 
in unam « synthesim » colligendo conatus humanos « professionales », 
scientificos, technicos et altissima bona religiosa. 

53 . [De munere laicorum ]. Sed meminisse oportet non omnes in 
Corpore Christi, quod est Ecclesia, eumdem locum obtinere neque idem 20 
munus exercendum habere. Totus Populus Dei messianicus mortem et 
resurrectionem Domini coram mundo testificari debet, at modis valde 
diversis. 

Saecularia officia et navitates proprie, quamvis non exclusive, laicis 
competunt. Quamobrem laici primas tenent partes, ubi Ecclesia intrat 25 
in mundum, saepe redarguendum, semper autem vivificandum et sanctifi- 
candum. 14 Cum igitur christifideles, praesertim laici, sive singuli sive 
consociati, ut cives mundi agunt, non solum leges proprias uniuscuiusque 
disciplinae servabunt, sed veram peritiam in illis campis sibi comparare 
studebunt. Libenter cum hominibus eosdem fines persequentibus coope- 30 
rabuntur. Agnoscentes tum exigentias quas movet viresque quas praebet 
fides, tum instrumenta technica quae eis praesto sunt, incunctanter, ubi 
oportet, nova incepta excogitent atque ad effectum deducant. 

Quocirca sedulo animadvertentur ad christianam conscientiam, iam 
apte formatam, generatim spectare, ut legem divinam in vita civi- 35 
tatis terrenae inscribendam curet; sacerdotum vero esse, non impe- 

[41] rium ac dominatum exercere, sed illuminationem et animationem prae- 
bere. Ne censeant laici Pastores suos semper plane peritos esse, ut in omni 
oriente quaestione, etiam gravi, sibi responsum praebere queant, aut 

40 illos ad hoc missos esse: ipsi potius, sapientia christiana illustrati et 
doctrinae Magisterii observanter attendentes, propria negotia in se re- 
cipiant. 

Pluries ipsa visio christiana rerum eos ad certam solutionem in 

[42] quibusdam rerum adiunctis inclinabit. Alii tamen fideles, non minore 
sinceritate ducti, aliter fortasse de eadem re iudicabunt. In quo casu 
se invicem illuminare satagant, mutuam semper caritatem servantes. 
Cum vero solutio ab utrisque proposita a multis facile connectetur cum 

5 nuntio christiano cuius sunt praecones, etiamsi ipsi hoc non intendant, 
meminerint nemini licere in praefatis casibus auctoritatem Ecclesiae 
obligare. 

Laicorum vero munus multo latius extenditur quam ut mundum 
spiritu christiano animare possint: non solum in tota vita Ecclesiae 
io activas partes gerendas habent, sed in omnibus, et quidem in media 
consortione humana, Christi testes esse debent. A Spiritu Sancto robo- 
rati, interventus Eius audient, qui in ipsa vita maxime quotidiana ho- 
minum manifestantur. Cui voci non tantum respondere conentur, sed 
satagant ut eadem vox etiam ab illis audiatur quibuscum iter commune 
15 instituunt, quos libenter ad sociam operam invitabunt. Vincula inter 
homines multiplicando, eumdem panem cum eis dividendo, omnes vene- 
rando, cum eis pariter communicabunt amicitiam Illius cui se devove- 
runt, et verbis et operibus suis eis infinitum amorem Patris patefacient. 

Quis unquam mensurare poterit quantum valeat hoc testimonium, 
20 vivide expressum in ipsis humillimis ac plane cotidianis occupationibus? 

54. [De munere Pastorum]. Pastorum vero, quibus onus moderandi 
Ecclesiam Dei Petro ceterisque Apostolis commissum traditum est, non 
solum munus est, nuntium Christi cum auctoritate praedicare, sed hoc 
ita praestare ut eodem nuntio imbuatur vita « concreta » fidelium, ra- 
2 5 tione habita particularis condicionis atque vitae generum et adiuncto- 
rum in quibus iidem vivunt necnon animi culturae qua f ruuntur. Quod 
constans et fidum postulat colloquium. 

Nuntium quod profitentur simplicitate et benignitate morum suorum 
testificantes, praesertim ipsius Dei virtutem dispensandam curabunt. 
30 Non solum cum fidelibus, sicut oportet, manifestationes Spiritus quae- 
rent, sed imprimis per sacramenta dona eiusdem Spiritus omnibus di- 
spertient. Nihil profecto hominibus prodesset cognoscere legem Dei, 
cuius plenitudo est caritas, si fortitudinem eam adimplendi non habe- 

rent. Nunc autem sine Christo et sine dono Spiritus, homo nihil potest [42] 
ad salutem. 15 35 

Munus pastorale fontem et fastigium suum in sacra Liturgia attin- 
git, praeprimis in eucharistico sacrificio, in quo opus nostrae redemptio- 
nis exercetur, 16 nos autem fidem nostram in victoriam Christi super 
peccatum et mortem profitemur, et operante Spiritu Sancto in illud quod 
sumimus transimus. 17 40 

Ecclesia iam sola sua praesentia, cum omnibus quae continet donis, 
inexhaustus fons est illarum virtutum, quarum mundus hodiernus maxi- 
me indiget. 

55. [ Quomodo Ecclesia a mundo hodierno iuvetur ]. Ecclesia autem [4 3 1 
non ignorat quantum ex humani generis historia utilitatis acceperit. 

Experientia praeteritorum saeculorum, profectus scientiarum, the- 
sauri in variis cultus humani formis absconditi ipsius hominis naturam 
planius manifestant novasque vias ad Veritatem aperiunt. Quapropter 5 
nostris temporibus, in quibus res citissime mutantur et cogitandi modi 
valde variantur, Ecclesia, ad missionem suam adimplendam, peculiari- 
ter eorum auxilio indiget qui viventes in mundo, varias institutiones et 
disciplinas callent earumque intimam mentem intelligunt, sive de cre- 
dentibus sive de non credentibus agatur. Totius Populi Dei est, praeser- 10 
tim vero theologorum, adiuvante Spiritu Sancto, varias loquelas nostri 
temporis auscultare, discernere, et interpretari easque sub lumine verbi 
divini diudicare, ut revelata Veritas semper penitius percipi, melius in- 
telligi et aptius proponi possit, ita nempe ut omnes cultus humani for- 
mae omnesque nationes ad inscrutabiles divitias Christi accedere possint. 15 
Quocirca notetur coaetaneos nostros magis magisque bonis autono- 
miae affici. Unde illud quod plurimi non credentes adhuc ab Ecclesia 
exspectant, non est manifestatio cuiusdam veritatis mere humanae, quam 
ab aliis fontibus quaerunt, sed ostensio mysterii hominis prout ex revela- 
tione Christi elucet. Sane doctrinis abstractis difficulter adhaerent, sed 20 
fraterno testimonio, quod eis in eorum « concreta » vita proponitur et 
libertatem eorum nullo modo offendit, facile moventur. Talis autem 
agendi ratio multo plura a christianis exigit: etiam hoc modo Ecclesia 
a mundo iuvatur. 

56. [De temporum vicissitudinibus ]. Populus Dei minime ignorat 25 
membra sua, sive clericos sive laicos, decurrente multorum saeculorum 
serie, Spiritui Dei non semper fuisse fideles, et etiam hac aetate, nuntium 

a se prolatum suam infirmitatem longe excedere: quae quidem res semper 
ita se habebit. Haec enim est condicio totius Populi ad Terram promis- 

[43] 30 sam peregrinantis, ut lex salutis in humanitatem peccatricem intret in 

eaque velut incarnetur. Ecclesia vero ab Evangelio iudicatur. 

Mirum non est Ecclesiam, cum vita hominum penitus immixtam 
eorumque historiae intextam, omni saeculo apparuisse quibusdam rugis 
maculatam. Ut in facie sua splendorem dilectissimi Domini ac Magistri 
35 sui clarius effulgendum curaret, hoc Concilium convocavit. 

Ut de eius infirmitatibus aequum iudicium feratur, semper adiuncta 
temporum et locorum inspicienda sunt et de anteactis, mente antiquorum 
neglecta, sententiam pronuntiare non licet. Varia eius modi adiuncta, 
verbi gratia necessitas defendendi fidem contra quosdam cogitandi mo- 
40 dos tunc Ecclesiae adversos, vel deficiens comprehensio apud quosdam 
fideles, sive clericos sive laicos, in aliquibus regionibus effecerunt, ut 
communitas christianorum apparuerit, praesertim apud illos quos tamen 
speciali modo aestimat atque diligit Ecclesia, pauperes scilicet et afflic- 

[44] tos, tanquam amica divitum et praepotentium, socia illorum qui alios op- 
primebant, protectrix eorum qui « immobilismo » favebant. Suspiciones 
eiusmodi ab adversariis inter populos propagatae, Ecclesiae etiam hodie 
gravia detrimenta afferunt, cordaque multorum ab ea avertunt. Quae 

5 omnia firmo animo auferri debent, ut Ecclesia tanquam Ecclesia omnium 
agnoscatur. 

57. [De communione fraterna in spiritu paupertatis aedificanda ]. 
Meminerint igitur christiani unicum suum exemplum quod sequantur, 
oportere esse Christum. Hoc sentiant in se quod et in Christo Iesu, qui 

io propter nos egenus factus est, cum esset dives, ut Illius inopia nos divi- 
tes essemus. 18 Hic spiritus caritatis et paupertatis, quem exprimere debent 
omnes Ecclesiae compages, regalem demonstrat omnibus christianis viam, 
qui cordi habebunt pati cum patientibus, gaudere cum gaudentibus, flere 
cum flentibus, uno verbo omnibus omnia fieri. 19 Christiani qui in fra- 
5 tribus Christum agnoscunt, in copiis et opulentia quiescere non possunt, 
quamdiu tot homines egestate et fame vexantur. 

58. [De spe Populi Dei]. Ecclesia vero amica omnium esse exoptat, 
praesertim humilium et pauperum necnon eorum qui eam persequuntur. 
Gaudet cum videt fermentum evangelicum, a Spiritu indesinenter vivifi- 
co catum, in toto genere humano operari. Scit quidem Ecclesia se esse tem- 
plum Spiritus Sancti, Sponsam Christi, Matrem fidelium, quae non ob- 
stantibus propriis infirmitatibus, ex misericordissimo Domini sui amore, 
mansit, manet, manebit fidelis suo Sponso. Pariter novit, quo magis suae 
missioni totis viribus fidelem se comprobaverit, totumque nuntium evan- 

25 gelicum opportune importune praedicaverit, eo plures persecutiones se 

passuram esse: « Non est servus maior domino suo. Si Me persecuti sunt, 
et vos persequentur » (Io. 15, 20). 

Ecclesia intime coniuncta cum mundo, qui eam conspicit eamque 
aliquando etiam intemperanter interpellat, in multiplicibus eius interro- 
gationibus invitationem Spiritus discernere eique generose respondere 
studet. A dilectissimo Domino et Magistro suo suppliciter petit, ut virtu- 
tem et animum sibi conservet atque adaugeat, ut sese necessitatibus 
« concretis » suae missionis in mundo huius temporis perfectius adaequat. 
Ipsi soli se committit. 


NOTAE 


Ad n. 49. 

1 Cf. Tit. 3, 4. 

2 Cf. Const. dogm. Lumen Gentium, Cap. III, n. 28; Cap. I, n. 8: A.A.S., 57 
(1965), pp. 34 et 12. 

3 Cf. Io. 10, 10. 

4 Cf. Io. 11, 52. 

5 Cf. Const. dogm. Lumen Gentium, Cap. I, n. 1: A.A.S., 51 (196 5), p. 5. 
Ad n. 50. 

6 Cf. 1 Tim. 2, 4; Act. 4, 12. 

Ad n. 51. 

7 Cf. Pius XII, Alloc. 9 mart. 1956, ad cultores historiae et artis: A.A.S., 48 
(1956), p. 212. « Son divin Fondateur, Jesus-Christ, ne lui a donne aucun mandat 
ni fixe aucune fin d’ordre culturel. Le but que la Christ lui assigne est strictement 
religieux (...). L’Eglise doit conduire les hommes a Dieu, afin qu’ils se livrent a 
lui sans reserve (...). L’Eglise ne peut jamais perdre de vue ce but strictement 
religieux, surnaturel. Le sens de toutes ses activites, jusqu’au dernier canon de 
son Code, ne peut etre que d’y concourir directement ou indirectement ». 

8 Cf. Const. dogm. Lumen Gentium, Cap. I, n. 5: A.A.S., 51 (1965), p. 7. 

Ad n. 52. 

9 Cf. Heb. 13, 14. 

10 Cf. etiam Prov. 14, 31. 

11 Cf. Lc. 10, 36-37. 

12 Cf. 1 Io. 4, 20. 

13 Cf. Mt. 25, 31-46. 

Ad n. 53. 

14 Cf. Pius XII, Alloc. La elevatezza, 20 febr. 1946: A.A.S., 38 (1946), 
p. 149. « Sotto questo aspetto, Venerabili fratelli, i fedeli, e piu precisamente i 
laici, si trovano nella linea piu avanzata della vita della Chiesa; per loro, la Chiesa 
e il principio vitale della societa umana (...). Essi sono la Chiesa ». 

[ 45 ] Ad n. J 54. 

15 Cf. Io. 15, 5. 

16 C£. Const. De Sacra Liturgia, n. 2: A.A.S., 56 (1964), p. 97. Necnon secreta 
dominicae IX post Pentecosten. 

17 Cf. Const. dogm. Lumen Gentium, cap. III, n. 26: A.A.S., 57 (1965), 
p. 32, ex S. Leon. M., Sermo 63, 7 (PL 54, 357). 

Ad n. 57. 

18 Cf. Phil. 2, 5 et 2 Cor. 8, 9. 

19 Cf. Rom. 12, 15; 1 Cor. 9, 22. 

PARS II 

DE QUIBUSDAM PROBLEMATIBUS URGENTIORIBUS 

59. [Prooemium]. Concilium, postquam exposuit quid sit homo 
necnon ad quodnam munus, sive singulare sive commune, in terris adim- 
plendum sit vocatus, omnium nunc animos ad quasdam urgentiores huius 
temporis necessitates convertit, quae maxime genus humanum afficiunt. 

Inter multa quae hodie sollicitudinem Pastorum excitant haec prae- 
sertim recolere iuvat: matrimonium et familiam, cultum humanum 
( la culture), vitam oeconomicam-socialem ac politicam, coniunctionem 
familiae populorum et pacem; ut circa singula clarescant principia et 
lumina a Christo manantia, quibus christifideles ducantur omnesque 
homines illuminentur in tot implicatorum problematum solutione quae- 
renda. 

Caput I 

DE DIGNITATE MATRIMONII ET FAMILIAE FOVENDA 

60. [De matrimonio et familia in mundo hodierno]. Salus personae 
et societatis humanae arcte cum fausta condicione communitatis fami- 
liaris connectitur. Ideo christiani de omnibus subsidiis quibus hodie 
genus humanum, in vita aestimanda et colenda, progreditur et coniuges 
atque parentes in praecellenti suo munere adiuvantur sincere gaudent 
et meliora exinde beneficia pro matrimonio et familia exspectant atque 
promovere student (A). Non ubique tamen huius institutionis dignitas 
eadem claritate illucescit, siquidem in quibusdam regionibus polygamia 
aliisve fallacibus formis obscuratur; amor nuptialis insuper non semel in 
certa hominum consortione quae « erotismo » atque proclivitate ad 
« hedonismum » et « egoismum » infecta est, a sacra sua indole desti- 
tuitur. Praeterea, cum nostra aetate tot ac tanta citius crescant et mu- 
tentur, necessitudines oeconomicae et sociales non leves pro vita fami- 
liae inducunt commotiones et incertitudines. Accedit in pluribus orbis 
partibus praerapidum incrementum demographicum. Unde ardua pro- 
blemata exorta sunt quae passim angorem et crisim quamdam con- 
scientiarum invexerunt (B). Verumtamen matrimonialis familiarisque 
instituti vis et robur ex eo quoque apparent, quod variae et profundae 
immutationes societatis hodiernae illud funditus evertere non potuerunt, 
sed potius veram eius naturam plurium oculis manifestaverunt (C). 

[47] Christifideles, praesens tempus redimentes 1 atque aeterna a muta- 
bilibus formis discernentes, bona familiae, tum propriae vitae testimonio 
tum concordi actione cum hominibus bonae voluntatis, diligenter pro- 
moveant, et sic, interceptis difficultatibus, providebunt familiae neces- 
5 sitatibus et commodis, quae novis temporibus conveniunt (D). 

61. [De sacra matrimonii et familiae indole]. Communitas coniu- 
galis a Creatore condita suisque legibus instructa, foedere coniugii seu 
irrevocabili consensu personali instauratur (A). Ita actu humano, quo 
sese mutuo tradunt atque accipiunt sponsi, etiam coram communitate 
io institutum oritur, lege divina firmatum; quod vinculum sacrum respectu 
boni personarum non amplius e solo singulorum arbitrio pendet. Ipse 
vero Deus, caritatis suae consilio, variis bonis ac finibus matrimonium 
instruxit (B); quae omnia pro generis humani continuatione, pro singu- 
lorum familiae membrorum felicitate terrena ac salute aeterna, pro 
15 stabilitate et pace, progressu et prosperitate totius humanae societatis 
maximi sunt momenti. Amore autem coniugali, generoso atque conscio, 
quemadmodum extra legitimam unionem existere nequit, animetur opor- 
tet ipsum institutum matrimonii, quod ad procreationem et educationem 
prolis ordinatur, quibus veluti fastigio, completur et coronatur (C). Vir 
20 itaque et uxor, qui foedere dilectionis « iam non sunt duo, sed una 
caro » (Mt. 19, 6), intima animorum, corporum atque operum coniunc- 
tione mutuum sibi adiutorium et servitium praestant, sensumque suae 
unitatis experiuntur et semper plenius adipiscuntur. Quae intima unio, 
ex ipsa coniugalis amoris natura, plenam coniugum fidem exigit atque 
25 indissolubilem eorum unitatem urget. 

Christus Dominus hanc multiformem dilectionem, e divino caritatis 
fonte exortam et ad exemplar suae cum Ecclesia unionis constitutam, 
benigne et abundanter benedixit. Sicut enim Deus olim foedere dilectio- 
nis et fidelitatis populo suo occurrit, 2 ita nunc Salvator hominum Eccle- 
30 siaeque Sponsus, 3 in sacramento matrimonii fidelibus coniugibus obviam 
venit (D). Manet porro cum eis, ut quemadmodum Ipse dilexit Eccle- 
siam et semetipsum pro ea tradidit 4 ita et coniuges, mutua deditione, se 
invicem perpetuo diligunt. Amor coniugalis, qui christiana « ascesi » 
dirigitur atque nobilitatur, in divino amore, qui etiam virgines colit, 
35 assumitur ac virtute redemptiva Christi Ecclesiaeque salvifica actione 
ditatur, ut efficaciter ad Deum ducat. Quapropter christifideles ad sui 
status officia et dignitatem peculiari veluti consecrantur et roborantur 
sacramento; 5 cuius virtute munus suum coniugale explentes, gradatim 
ad plenam humanae personae perfectionem mutuamque sanctificationem, 
40 ideoque communiter ad Dei glorificationem accedunt. Unde per ipsos 

parentes, filii, immo et omnes in familiae convictu degentes, sanctitatis [ 47 ] 
atque salutis viam facilius invenient (E). Coniuges autem, dignitate ac 
munere paternitatis et maternitatis ornati, educationis officium diligenter 
adimplebunt, et laborem domesticum matris, cuius amantissima cura [ 48 ] 
iuniores praesertim liberi naturaliter indigent, spernere non sinent sed 
magni aestimabunt. 

Liberi (F), ut viva familiae membra, ad sanctificationem parentum 
suo modo conferunt. Gratae etiam mentis affectu, pietate atque fiducia 5 
beneficiis parentum respondebunt ipsis que in rebus adversis necnon in 
senectutis solitudine filiorum more assistent. Familia proinde christiana, 
cum ex matrimonio ut imagine et participatione foederis dilectionis 
Christi et Ecclesiae exoriatur , 6 vivam Salvatoris in mundo praesentiam 
atque germanam Ecclesiae naturam omnibus hominibus patefaciat, tum io 
coniugum amore, generosa fecunditate, unitate atque fidelitate, tum 
omnium membrorum suorum amabili cooperatione. 

Parentum ius procreandi prolem (G) eamque educandi, prae ceteris 
in religione, secundum propriae conscientiae praecepta, omnino in tuto 
ponatur. Civilis autem societas, quae tunc floret cum ipsa floret familia, 15 
sanctuarium familiae omni quo possit modo revereatur atque inviola- 
tum servet, necnon prosperitati omnique incremento societatis dome- 
sticae faveat (H). 

62 . [De amore coniugalf\. Pluries verbo divino sponsi atque coniu- 
ges invitantur, ut casto amore sponsalia et indivisa dilectione coniugium 20 
nutriant atque foveant . 7 Plures quoque nostrae aetatis homines verum 
amorem inter maritum et uxorem magni faciunt (A). Ille autem amor, 
utpote actus eminenter humanus, cum in personam dirigatur ab eaque 
terminetur, corporis animique motus peculiari dignitate ditare eosque 
tamquam elementa ac signa specialia coniugalis amicitiae nobilitare valet. 25 
Hunc amorem Dominus, supremo gratiae dono, quo christifideles filii 
Dei vocantur, ornare et elevare dignatus est. Talis amor, humana 
simul et divina consocians, coniuges ad liberum et mutuum sui ipsius 
donum, tenero affectu et opere probatum conducit; vitae coniugalis 
quotidiana officia et sacrificia pervadit; 8 immo ipse generosa sua ope- 30 
rositate perficitur et crescit (B). Longe igitur exsuperat meram « eroti- 
cam » inclinationem, quae, « egoistice » exculta, citius et misere eva- 
nescit (C). 

Haec dilectio proprio opere exprimitur et perficitur. Actus proinde, 
quibus coniuges intime et ordinatim inter se uniuntur, honesti sunt et, 35 
modo vere humano perpetrati, donationem mutuam plenam significant 
et fovent. Amor ille fide ratus et in Christo sanctus est, atque, inter 

[48] 

prospera et adversa, indis solubiliter fidelis. Quapropter christiani cete- 
rique legitimo coniugio dediti omnibus exemplo sint in abstinendo ab 
omni illicito opere, maxime ab illo quo coniugalis fides adulterii divor- 
tiique lue misere proditur (D). Cum vero ad officia vitae christianae 
constanter peragenda virtus insignis requiratur, coniuges, gratia ad vi- 

[49] tam sanctam roborati, firmitatem amoris, magnitudinem animi et spiri- 
tum sacrificii assidue colent et oratione impetrabunt. 

Ut autem germanus amor coniugalis in mundo magni aestimetur 
atque sana circa eum opinio publica efformetur, christifideles honestate 
5 suae vitae, filiorum praesertim educatione, eminere debent atque in 
necessaria renovatione « culturali », psychologica et sociali partes suas 
agere. Ordo socialis postulat ut sedulo et incessanter omnibus procure- 
tur bonum quo, in familia vere unita nati, ibi enutriantur atque edu- 
centur, ita ut liberi, ad aetatem adultam provecti, plena officii sui con- 
io scientia ( responsabilite ) vocationem suam etiam spiritualem sequi ac 
vitae statum eligere valeant, in quo, suo tempore, si nuptiis iunguntur, 
familiam propriam, in condicionibus moralibus, socialibus et oecono- 
micis ipsi propitiis, condere possint. Curandum quoque est ut iuvenes 
suo tempore apte de amoris dignitate, munere et opere, potissimum in 
15 sinu ipsius familiae, instruantur et, castitatis cultu instituti, convenienti 
aetate ab honestis sponsalibus ad legitimas nuptias transire possint. 
Parentum aliorumve tutorum est se iunioribus prudenti consilio, ab eis 
libenter audiendo, duces praebere, caventes tamen ne iniusta coactione, 
neque directa neque indirecta, ad matrimonium ineundum aut partem 
20 eligendam adigant. Varia opera, praesertim familiarum consociationes, 
iuvenes ipsosque coniuges, praecipue recens matrimonio iunctos, doctri- 
na et actione confirmare eosque ad vitam socialem, ecclesiasticam atque 
apostolicam formare satagent. 

63. [De matrimonii fecunditate ] (A). Talis est matrimonii et amoris 
25 coniugalis indoles, ut ex semetipsis ad prolem procreandam simul et 
educandam ordinentur (B). Unde verus amoris coniugalis cultus tota- 
que vitae familiaris ratio inde oriens eo tendunt (C), ut coniuges forti 
animo dispositi sint ad cooperandum cum amore Creatoris atque Salva- 
toris, qui per eos Suam familiam in dies dilatat et ditat. 

30 Matrimonium autem, licet in prolem ordinetur (D), non est merum 
procreationis institutum; sed natura foederis indissolubilis inter perso- 
nas bonumque prolis exigunt, ut mutuus etiam coniugum amor recto 
ordine proficiat et maturescat (E). Si proles, saepius tam optata (F), 
deficiat, matrimonium vim suam fundamentalem suamque indissolubi- 
litatem non amittit, verum coniuges ad multiformem fecunditatem spiri- 

tualem invitat. Aequalis quoque dignitas personalis cum mulieris tum [49] 
viri, in mutua atque plena dilectione agnoscenda, unitatem matrimonii 
a Domino confirmatam luculentius patefacit (G). 

Sciunt coniuges (H), in familia condenda et ducenda, non ad arbi- 
trium suum procedere sibi licere, sed conscientia se regi debere quae 40 
lege Dei recte informetur, necnon suum esse prolis numerum secundum 
Dei dona verique amoris indicationem determinare. Qua in re iugi vigi- 
lantia et docilitate erga Deum (I), communi consilio atque conatu (J) 
prudens iudicium sibi efformabunt (K), intendentes salutem mentis ac [ 50 ] 
corporis, dignoscentes temporum et status vitae condiciones tum paeda- 
gogicas tum oeconomicas (L), ac denique rationem servantes boni ipsius 
familiae, societatis temporalis (M) et Ecclesiae necessitatum. Ita fideles 
divinum consilium implentes, Creatorem glorificant, seipsosque in Christo 5 
perficiunt cum procreandi munere generosa, humana et christiana officii 
onerisque conscientia (N) funguntur. Coniuges omnes qui tali modo 
muneri sibi a Deo commisso satisfaciunt (O), aestimationem omnium 
revera merentur. Quod inter peculiari modo memorandi sunt illi qui, 
divinae Providentiae confidentes, prudenti communique consilio, magno io 
animo prolem congruenter educandam etiam numerosiorem suscipiunt. 9 
Qui omnes, affectu compari, mente consimili et mutua sanctitate adu- 
nati, 10 suo quisque modo conferunt ad mundi ornatum et Ecclesiae 
augmentum. 11 

64. [Deus dominus vitae]. S. Synodus novit (A) coniuges saepe 15 
multis et gravibus praepediri difficultatibus oeconomicis, socialibus- 
psychologicis, civilibus aliisque (B), quibus permanentibus amor coniu- 
galis, in sua integritate et harmonia difficulter excoli potest (C). Non sem- 
per statim clare apparet quomodo germani amoris cultus, quo cessante 
coniuges saepe sibi velut extranei fiunt, componatur (D) cum exigentiis, 20 
quibus saltem ad tempus numerus prolis augeri nequit. Ubi autem intima 
vita coniugalis abrumpitur, bonum fidei in discrimen vocari et bonum 
prolis pessumdari potest: tunc enim educatio liberorum necnon fortis 
animus ad prolem ulteriorem suscipiendam periclitantur (E). 

Sunt qui his difficultatibus solutionem faciliorem temere afferrunt, 25 
immo ab occisione non abhorrent (F). Deus autem, Dominus vitae, offi- 
cium atque munus servandi vitam hominibus commisit necnon praecel- 
lens ministerium, quo ubertas vitae humanae colatur atque augeatur. 

Vita igitur in utero iam concepta maxima cura tuenda est; abortus vero 
quo innocenti vita iniuste aufertur, necnon infanticidium nefanda sunt 30 
crimina. 

Coniuges, vitae ministri Deique cooperatores, spiritu generoso im- 

t^O] buti, quo in adimplendo suo munere sacrificia non aspernantur, leges 
vitae coniugalis pie custodient (G). Revelatione illuminati et dociles erga 
35 Magisterium, sedulo scrutabuntur Dei de vita coniugali ordinanda volun- 
tatem, quae per Eiusdem donorum naturam et harmoniam manifestatur. 12 
Ad quam voluntatem divinam clarius detegendam et penitius perspicien- 
dam, sensus christianus fidelium, recta omnium hominum conscientia 
necnon sapientia ac peritia eorum qui in sacris disciplinis et profanis de 
40 homine scientiis versati sunt, efficaciter conferunt (H). Facultas humana 
generandi, mirabiliter exsuperans ea quae in inferioribus vitae gradibus 
fiunt, necnon ipsi actus vitae coniugali proprii, secundum germanam di- 
gnitatem humanam ordinati, magna observantia reverendi sunt (I). Ideo- 
[51] que coniuges, legi divinae inhaerentes, fortes in fide et gratia Christi 
suffulti, constanter omnia officia sua implenda ex aequo temperabunt. 
Insigni suo munere ita fungentur, ut in tota eorum vita caritas divina 
semper efflorescere plenamque ubertatem suam attingere valeat. 

5 Ita Dei vivi voluntate homines, ad Eius imaginem facti, in vero 
ordine personarum constituti sunt ut, Christum, vitae principium, 13 se- 
cuti, in sacrificiis et gaudiis vocationis suae, illius testes fiant mysterii 
amoris, quod Dominus morte et resurrectione sua mundo revelavit (J). 

NOTAE 

Ad n. 60. 

1 Cf. Eph. 5, 16; Coi. 4, 5. 

Ad n. 61. 

2 Cf. Os. 2; ler. 3, 6-13; Ezech. 16 et 23; Is. 54. 

3 Cf. Mt. 9, 15; Mc. 2, 19-20; Lc. 5, 34-35; Io. 3, 29. Cf. etiam 2 Cor. 
11, 2; Eph. 5, 27; Apoc. 19, 7-8; 21, 2 et 9. 

4 Cf. Eph. 5, 25. 

5 Cf. Pius XI, Litt. Encycl. Casti Connubii: A.A.S., 22 (1930), p. 583. 

6 Cf. Eph. 5, 32. 

Ad n. 62. 

7 Cf. Gen. 2, 22-24; Prov. 5, 15-20; 31, 10-31; Tob. 8, 4-8; Cant. 1, 2-3; 
1, 16; 4, 16-5, 1; 7, 8-14; 1 Cor. 7, 3-6; Eph. 5, 25-33. 

8 Cf. Pius XI, Litt. Encycl. Casti Connubii-. A.A.S., 22 (1930), pp. 547 et 548. 
Denz. 3707. 

Ad n. 63. 

9 Cf. Pius XII, Alloc. Tra le visite , 20 ian. 1958: A.A.S., 50 (1958), p. 91. 

10 Cf. Sacramentarium Gregorianum-. PL 78, 262. 

11 Cf. ibid., coi. 261. 

Ad n. 64. 

12 Cf. S. Augustinus, De Civ. Dei , XXII, 24: PL 41, 790-791. 

13 Cf. Rom. 5, 15 et 18; 6, 5-11; Gal. 2, 20. 

Caput II 

DE CULTUS HUMANI PROGRESSU RITE PROMOVENDO 

Sectio 1: De cultus humani condicionibus in mundo hodierno 

65. \Condicionum vitae diversitas^. Ad veram plenamque humanita- 
tem homo nonnisi per « culturam » accedit, hoc est dona proprii animi 
corporisque explicando necnon ipsum orbem terrarum humaniorem red- 
dendo. Bona « culturae » huiusmodi, cum sint ordinis potissimum spiri- 
tualis, secus ac bona mere materialia, a pluribus sine exceptione possi- 
deri et sic efficacius ad unificationem humanitatis conferre possunt. 

Ex diverso autem modo utendi rebus, laborem praestandi et sese ex- 
primendi, religionem colendi moresque formandi, statuendi leges et iuri- 
dicas institutiones, augendi scientias et artes atque colendi pulchrum, 
diversae oriuntur communes condiciones vivendi et diversae formae com- 
ponendi bona vitae. Ita ex traditis institutis efficitur patrimonium cuique 
humanae communitati proprium. Ita etiam constituitur consortionis ratio 
(; milieu ) definita et historica, semper melior efficienda, in quam homo 
cuiuscumque gentis vel aetatis inseritur, et ex qua bona ad humanum 
civilemque cultum promovendum haurit. 

66. [De novis vivendi formis~\. Nostra vero aetate, ad huiusmodi cul- 
tum perficiendum ampliusque spargendum novae patent viae. Quas pa- 
raverunt ingens augmentum scientiarum naturalium et humanarum, 
etiam socialium, incrementum technicarum artium, necnon progressus 
in excolendis et recte disponendis instrumentis quibus homines inter se 
communicant. Hinc mens hominis hodierni particulari nota signatur: 
vitae consuetudines et mores in dies magis uniformes efficiuntur, dum 
novi modi sentiendi, agendi otiaque implendi apud « collectivitatem » 
quamdam latissime divulgantur {mass-culture ) . Aucta simul commercia 
inter varias gentes societatisque coetus thesauros diversarum cultus hu- 
mani formarum omnibus et singulis latius aperiunt, et sic universaliorem 
provehunt cultus ingenii rationem. 

67. [Homo, auctor cultus humani\. In hac transformatione, homines 
cuiusvis coetus vel nationis magis in dies conscii fiunt se proprii et suae 
communitatis humani cultus artifices atque auctores esse. Quod pro illis 
adhuc maioris ponderis est. Ipsa enim humana dignitate, spirituali et 
sociali, vocantur ut ingenium suum in historica hominum communitate, 
suo consilio et libertate, non sine sudore perpoliant, exprimant atque cum 
ea communicent; simul autem ut mundum in quo vivunt investigent, sub 

[53] suam potestatem redigant et operibus suis humanius configurent, atque 
ita sese ipsos forment atque progrediantur. 

5 68. [Difficultate s hodiernae huius muneris]. Hodie possessio bono- 

rum cultus humani pervia patet et latius disseminatur, et rationes inter 
varias cultus humani formas in dies multiplicantur. Comperitur quidem 
modum quo frequentiores rationes inter diversos coetus ac nationes 
instituantur haud raro vitam communitatum perturbare, novam rerum 
io concinentiam difficiliorem reddere, immo non semel sapientiam maiorum 
evertere et propriam indolem populorum in discrimen adducere, non 
sine gravi interdum nocumento pro vita spirituali multorum. 

Crescit similiter difficultas componendi cultum civilem qui ex ingenti 
scientiarum artiumque technicarum progressione oritur, cum eo cultu 
15 ingenii qui studiis humanioribus quae appellantur, secundum varias 
veterum traditiones, alitur. Quae tamen formae se invicem complere et 
fecundare debent ad integrum hominem aequo ordine colendum atque 
perficiendum. 

Denique cum spiritu novi cultus technici frequenter connectitur pro- 
20 cessus, qui pleniorem agnitionem induxit legitimae autonomiae ordinis 
temporalis. Sed idem processus quandoque huiusmodi est, ut spirituales 
divitias perantiquarum cultus civilis formarum pessumdet. Quinimmo ad 
« humanismum » mere terrestrem, ipsi religioni adversantem, non raro 
conducit. 

25 Quibus rite perspectis, nemo non videt omnes, et praecipue quidem 
christifideles, in una familia humana fraterne unitos, ad nova munera 
strenue adimplenda hac in re vocari. 

Sectio 2: De quibusdam principiis ad cultum humanum rite promovendum 

69. [De cultu humano suh lumine fidei]. Christifideles, in unum 
Populum Dei congregati et ad civitatem caelestem peregrinantes, ea quae 
30 sursum sunt quaerere ac sapere debent; 1 quo tamen nequaquam minui- 
tur momentum muneris eorum una cum omnibus hominibus adlaborandi 
ad aedificationem mundi humanius configurandi. E contra, in fidei chri- 
stianae mysteriis haud pauca incitamenta et adiumenta attingunt ad 
munus illud impense adimplendum et praesertim ad plenum huiusmodi 
35 operis sensum detegendum, quo cultus humanus in integra vocatione 
hominis suum eximium obtineat locum. 

Cum enim homo opere manuum suarum vel ope technicae rationis 
atque artis terram excolit, ut fructum afferat et dignum hominis habi- 
taculum fiat, ipse consilium Dei, initio temporum hominibus patefac- 
40 tum, 2 exsequitur et praeceptum implet creationis perficiendae, signa spi- 

ritus rebus imprimendo. Immo magnum Christi mandatum servat sese [54] 
in servitium fratrum impendendi. 

Insuper homo, utilitatis commodique sui cupiditatem superans et 
amore pulchri atque veri accensus, in varias scientiae, philosophiae atque 
artis disciplinas incumbit, ut seipsum ac mundum intimius cognoscat 5 
et magis in dies regnum veritatis extendat. Ita familia humana cla- 
rius illuminatur mirabili Sapientia, quae ab aeterno cum Deo erat, 
cuncta cum Eo componens, ludens in orbe terrarum, cum filiis hominum 
esse in deliciis habens. 3 

Eo ipso animus hominis, a rerum servitute magis solutus, expeditius 10 
ad sublimiores veri, boni et pulchri rationes et ipsum Dei cultum ele- 
vatur. Immo impulsu gratiae, ad agnoscendum Dei Verbum disponitur, 
quod antequam caro fieret ad omnia salvanda et in Se recapitulanda, 
iam « in mundo erat », tanquam « lux vera quae illuminat omnem ho- 
minem » (Io. 1 , 10). 4 15 

Sane hodiernus progressus scientiarum artiumque technicarum ho- 
minem coaevum in tentationem inducere potest, ut illarum inventis nimis 
fidens, se sibi sufficere aestimat neve amplius altiora quaerat, sed in agno- 
sticismo quiescat, vel hominem ipsum quasi in idolum erigat. Hae tamen 
disciplinae, rite excultae, eum ad Deum aptius perducere possunt. Nam 20 
hominis ingenium eiusque operositas intellectum et bonitatem divinam 
participant et imitantur. Quo altius homo secreta naturae propriique 
animi recessus explorat, eo clarius Deus, qui illa creavit et in Christo 
instauravit, in sua maiestate credenti apparebit. 

70. [De multiplici connexione inter bonum nuntium Christi et cui- 25 
tum humanum~\. Inter nuntium salutis et cultum humanum multiplices 
nexus inveniuntur. Nam Deus per revelationem suam, inde a primordiis 
usque ad pleniorem sui manifestationem in Filio incarnato, populum 
suum allocutus est secundum cultum civilem diversis aetatibus proprium. 

Ecclesia pariter Christi, novus populus Dei, verbo Dei nutritus, in 30 
bonis quibusdam cultus ingenii passim occurrentibus instrumentum 
invenit nuntium sibi consignatum altius intelligendi, investigandi et ex- 
plicandi, in sua praedicatione ad omnes gentes diffundendi et in cele- 
bratione liturgica atque in vita multiformis communitatis fidelium me- 
lius exprimendi. 35 

At simul, ad omnes populos cuiusvis aetatis et regionis missa, Eccle- 
sia nulli stirpi aut nationi, nulli particulari morum rationi, nulli antiquae 
aut novae consuetudini exclusive et indissolubili ter alligatur. Suae tra- 
ditioni constanter inhaerens, communionem cum diversis cultus humani 
formis inire potest, unde tum ipsa tum varii generis « cultura » ditescit. 40 

[ 54 ] Bonum nuntium Christi hominis lapsi vitam et cultum continenter 
renovat, et errores ac mala, ex semper minaci peccati seductione manan- 
tia, impugnat et removet. Mores populorum indesinenter purificat et 

[ 55 ] elevat. Animi ornamenta dotesque cuiuscumque populi vel aetatis super- 
nis divitiis velut ab intra fecundat, communit et complet atque in Christo 
restaurat . 5 Sic Evangelium reapse in aedificationem praedicatur; varie- 
tates autem humanae naturae et historiae in vitam christianam assu- 

5 mit, quo magis idonea efficiantur instrumenta ad vitam ac veritatem 
spargendam. 

71 . [De diversis rationibus in cultus humani formis rite compo- 
nendis ]. Nunquam obliviscendum est, animi cultum ad integram perso- 
nae humanae perfectionem, ad bonum communitatis et totius humanae 
io societatis esse referendam. Quare oportet artes sive fabriles sive libe- 
rales, disciplinasque omnes ita ad mentis animique cultum ordinari, ut 
promoveant facultatem admirandi, intus legendi et contemplandi; facul- 
tatem faciendi iudicium personale et excolendi sensum religiosum, mo- 
ralem ac socialem; aptitudinem ad sigillum humanum mundo adspecta- 
15 bili non sine labore imprimendum et ad vitam hominum consilio divino 
magis conformem reddendam. Hoc modo ingentes aetatis nostrae pro- 
gressus, praesertim in scientiis artibusque technicis, nedum germanum 
integrae personae et humanae familiae bonum, ut saepe dolentes com- 
perimus, impediant, ei potius validissime favebunt. 

20 Cultus denique animi, cum ex hominis indole spirituali et sociali 
immediate fluat, indesinenter indiget libertate ad se explicandum atque 
legitima, secundum propria principia, sui iuris agendi facultate. Ius 
ergo habet ad reverentiam et quadam gaudet inviolabilitate, servatis 
utique iuribus personae et communitatis, sive particularis sive univer- 
25 salis, intra fines boni communis. 

Sacra Synodus ergo, libenter recolens ea quae Concilium Vaticanum 
Primum docuit, declarat « duplicem esse ordinem cognitionis » distinc- 
tum, nempe fidei et rationis, nec sane Ecclesia vetat ne « humanarum 
artium et disciplinarum culturae (...) in suo quaeque ambitu propriis 
30 utantur principiis et propria methodo »; quare « iustam hanc libertatem 
agnoscens », scientiarum totiusque cultus humani legitimam autono- 
miam affirmat. 6 

Ad publicam vero auctoritatem pertinet, non propriam indolem 
cultus humani formarum determinare, sed condiciones et subsidia ad 
35 vitam culturalem promovendam fovere. Ideo praeprimis instandum est, 
ne civilis cultus, a proprio fine aversus, servire potestatibus politicis vel 
oeconomicis cogatur. 

Sectio 3: De quibusdam urgentioribus christianorum muneribus 
circa cultum humanum 


[55] 


72. [ Ius ad cultum humanum omnibus agnoscatur et in rem dedu- 
catur ]. Cum nunc primum facultas praebeatur plurimos homines ab 
ignorantiae miseria liberandi, officium nostrae aetati maxime consenta- 
neum est, praesertim pro christianis, strenue adlaborare ut ius omnium 
ad humanum civilemque cultum, personae dignitati congruum, sine di- 
scrimine stirpis, sexus, nationis vel socialis condicionis, ubique terrarum 
agnoscatur et ad rem deducatur. Ideo sufficiens bonorum cultus eius- 
modi copia omnibus providenda est, praesertim cultus quem fundamen- 
talem dicunt, ne plurimi litterarum ignorantia a cooperatione vere hu- 
mana ad bonum commune impediantur. 

Contendendum est itaque ut homines, quorum ingenii vires id fe- 
rant, ad altiores studiorum ordines ascendere possint; ita quidem ut 
iidem, quoad fieri possit, in humana societate ad munera et officia emer- 
gent, tum suo ingenio, tum peritiae quam sibi ipsi pepererint consenta- 
nea. 7 Sic coetus sociales cuiuscumque populi ad plenam vitae suae 
« culturalis » explicationem, suis dotibus atque a maioribus traditis me- 
moriis congruum, pertingere valebunt. 

Enixe insuper adlaborandum est ut omnes conscii fiant tum huius 
iuris, tum officii quo astringuntur sese excolendi. Res speciali ratione 
pro ruricolis et opificibus valet, quibus praebeantur tales condiciones 
operam suam praestandi, quae humanum eorum cultum non praepe- 
diant sed promoveant. 

Haec omnia quoque postulant ut homo libere possit verum inqui- 
rere et, morali ordine communique utilitate servatis, opinionem suam 
declarare ac vulgare, atque artem qualemcumque colere; ut denique ex 
veritate de publicis eventibus certior fiat. 8 


[56] 


5 


10 


15 


20 


73. [ De educatione ad hominis integrum cultum~\. Germana edu- 25 
catio ad cultum humanum in omni eius gradu institutionem in variis 
disciplinis artibusque et multiplicem eruditionem ad unum reducere 
sataget. Qua synthesi persona humana ad rectam rerum aestimationem 
ascendit et ad congruum iudicium de rationibus vitae et eventibus fe- 
rendum, fundatum super universalem intelligentiam et veram horni- 30 
num sapientiam. 

Quasi mater et nutrix huius educationis est imprimis familia, in 
qua liberi, amore foti, rectum rerum ordinem facilius condiscunt, dum 
probatae formae cultus humani quasi inconscie in animum progredien- 
tis adolescendae transfunduntur. 35 

In eadem educatione ne negligantur commoda, quae ad humani cui- 

[56] tus progressum praebentur nostri temporis condicionibus, cum, immi- 
nuto passim laboris spatio, in dies augescant pro pluribus hominibus 
opportunitates. Otia ad animum relaxandum et mentis ac corporis sani- 

40 tatem roborandam rite insumantur, per liberas industrias et studia, lu- 
dicra quoque certamina, versus alias regiones itinera, quibus ingenium 
hominis expolitur, sed et homines mutua cognitione locupletantur. Pa- 
riter christifideles sese impendant in manifestationes et actiones cultus 

[57] ingenii « collectivas », nostrae aetati proprias, spiritu humano et chri- 
stiano imbuendas. 

74. [De humano civilique cultu cum christiana institutione rite 
componendo ]. Compositio humani civilisque cultus cum christiana insti- 
5 tutione, quamvis maximi momenti sit, non tam facilis evadit. 

Experientia enim constat non raro oppositionem, immo quamdam dis- 
sensionem evenisse inter modum cogitandi dogmaticum Ecclesiae et 
scientiarum progressum, vel etiam inter applicationes doctrinae moralis 
christianae et aliquas postulationes hominis huius temporis. Quae diffi- 
10 cultates ad accuratiorem et altiorem intelligentiam fidei mentem excitare 
possunt. Ideo christifideles novam scientiam et doctrinam necnon novis- 
simorum inventorum notitiam cum christianis moribus christianaeque 
doctrinae institutione coniungant, ut religionis rerum cultus animique 
probitas apud ipsos pari gressu procedant cum scientiarum cognitione et 
15 cotidie progredientibus technicorum artibus, et ideo ipsi valeant res 
omnes integro christiano sensu diiudicare atque interpretari. 9 Etsi finis 
religionis sit Dei glorificatio et hominis salus aeterna, tamen, religione 
neglecta, etiam cultus integri hominis dilabitur. E contra Ecclesia, pro- 
prium implendo munus, iam eo ipso ad humanum civilemque cultum 
20 impellit atque confert, et actione sua, etiam liturgica, hominem ad inte- 
riorem libertatem educat. Ita eum a multiplici servitute liberat, necnon 
ostendit quantis fructibus Evangelium ad vitam quoque humaniorem 
ducendam exuberat. 10 

Fideles coniunctissime cum aliis suae aetatis hominibus vivant, et 
25 perfecte eorum cogitandi atque sentiendi modos qui per ingenii cultum 
exprimuntur, percipere studeant. Scientiarum recentes acquisitiones no- 
vas quaestiones suscitant, quae a theologis novas investigationes postu- 
lant, ne in visione hodierna mundi notitia Dei potius abscondatur quam 
manifestetur, neve suspicio excitetur scientificas indagationes cum fidei 
30 professione componi non posse. Fideles qui peritia in variis cultus humani 
campis eminent, Ecclesiam ingenii cultum magni facere indicant, et ad 
hominem elevandum eique lumen Christi patefaciendum non paulum 
conferunt. Scientiarum cultores, propriae utilitatis immemores, non so- 

lum hominibus insigne commodum praestant, sed ipsam Ecclesiam in suo [ 57 ] 
munere adimplendo maxime adiuvare possunt, ut praedicatio evangelica 35 
in intellectu hominum magis perspicua et eorum condicionibus quasi 
insita esse cognoscatur. 

Qui theologicis vel philosophicis disciplinis in Seminariis et Studio- 
rum Universitatibus incumbunt, cum hominibus aliarum scientiarum stu- 
diosis, collatis viribus atque consiliis, cooperari studeant. Theologica vel 40 
philosophica inquisitio coniunctionem cum proprio tempore ne negligat, 
ut homines variis disciplinis excultos ad pleniorem fidei scientiam iuvare 
possit. Haec socia opera plurimum proderit institutioni sacrorum mini- [ 58 ] 
strorum, qui doctrinam Ecclesiae de homine et de mundo aptius coaevis 
nostris explanare poterunt, ita ut verbum illud etiam libentius ab eis 
suscipiatur . 11 Immo optandum ut plures laici congruam in disciplinis 
sacris institutionem adipiscantur, nec pauci inter eos haec studia data 5 
opera, « scientificis » subsidiis adhibitis, colant et altius producant. 

Ut vero munus suum exercere valeant, agnoscatur fidelibus christiana 
libertas inquirendi, cogitandi necnon mentem suam in humilitate et 
fortitudine aperiendi in iis in quibus competentia gaudent . 12 

Artes quoque ingenuae, quae inter nobilissimas ingenii humani exer- 10 
citationes merito adnumerantur, a christifidelibus magni aestimentur. 
Indolem enim propriam hominis, eius problemata eiusque experientiam 
in suo conatu ad seipsum cognoscendum et perficiendum saepe dilucide 
edisserunt et vitam humanam, multiplicibus formis secundum tempora 
et regiones expressam, elevare valent. 15 

Exinde artium illarum cultores se ab Ecclesia in sua navitate agnitos 
sentient, et ordinata libertate f ruentes, faciliora commercia cum com- 
munitate christiana instituent. Artem quoque sacram excolent sub figu- 
ris quae coaevis nostris adaptarentur, iuxta de cetero variarum natio- 
num et regionum indolem, speciatim in sanctuario, ubi, modo dicendi 20 
accommodato, mentem ad Deum erigere satagent. Ita vocem suam 
adiungent ad mirabilem concentum in gloriam Christi et Dei . 13 


NOTAE [59] 

Ad n. 69. 

1 Cf. Coi. 3, 1-2. 

2 Cf. Gen. 1, 28. 

3 Cf. Prov. 8, 30-31. 

4 Cf. S. Irenaeus, Adv. Haer. III, 11, 8 (ed. Sagnard, p. 200; cf. ib., 16, 6: 
pp. 290-292; 21, 10-22, 1: pp. 370-372; 22, 3: p. 378; etc.). 

Ad n. 70. 

5 Cf. Eph. 1, 10. 

Ad n. 71. 

6 Cone. Vat. 1, Const. Dei Filius : Denz. 1795, 1799 (3015, 3019). Cf. Pius XI, 
Litt. Encycl. Quadragesimo Anno : A.A.S., 3 (1931), p. 190. 

Ad n. 72. 

I Cf. Ioannes XXIII, Litt. Encycl. Facem in terris-. A.A.S. , 55 (1963), p. 260. 

8 Cf. ibid., p. 260. 

Ad n. 74. 

9 Cf. Ioannes XXIII, Litt. Encycl. Facem in terris-, ibid., pp. 296 et 297. 

10 Cf. verba Pii XI ad Exc. D. Roland-Gosselin: « II ne faut jamais perdre 
de vue que 1’objectif de 1’Eglise est d’evangeliser et non de civiliser. Si elle civilise, 
c’est par 1’evangelisation » ( Semaines sociales de France, Versailles, 1936, pp. 461 
et 462). 

II Cf. Decr. De institutione sacerdotali et De educatione christiana. 

12 Cf. Const. dogm. Lumen Gentium, Cap. IV, n. 37: A.A.S. , 51 (1965), 
pp. 42 et 43. 

13 Cf. Const. De Sacra Liturgia, n. 123: A.A.S., 56 (1964), p. 131. Paulus VI, 
Discorso agli artisti romani : Civ. Cattol., 1964 (II), p. 982. 

Caput III [ 60 ] 

DE VITA OECONOMICA-SOCIALI 

75 . [ Quidam aspectus vitae oeconomicae hodiernae ]. Oeconomia ho- 

dierna, non secus atque aliae vitae socialis provinciae, signum gerit 
crescentis dominationis hominis super naturam, densiorum et impensio- 
rum rationum atque mutuae « dependentiae » inter cives et coetus, nec- 
non frequentioris interventus societatis imprimisque Civitatis ( VEtat ). 5 

Ex altera parte, progressus in rationibus producendi atque in bonis ac 
servitiis commutandis, oeconomiam aptum effecerunt instrumentum ad 
satisfaciendum novis et incessanter adauctis necessitatibus familiae hu- 
manae. Tanta beneficia, quae in futurum etiam meliora portendunt, ho- 
mini certe gratissima sunt. io 

Non desunt tamen rationes inquietudinis. Eo temporis momento quo 
vitae oeconomicae incrementum, rationaliter humaniterque directum at- 
que coordinatum, differentias sociales mitigare possit, nimis saepe in 
earum exasperationem vertitur, vel etiam alicubi in regressum conditio- 
nis socialis debilium et in despectum pauperum. Dum ingens multitudo 15 
rebus omnino necessariis caret, aliqui, etiam in regionibus minus pro- 
gressis, opulenter vivunt vel bona dissipant. Luxus et miseria simul 
exsistunt. Dum pauci maxima potestate deliberandi f ruuntur, multi 
paene omni possibilitate carent suo inceptu aut cum officii conscientia 
et onere ( responsahilite ) agendi. 20 

Similes defectus aequilibrii oeconomici ac socialis advertuntur inter 
agriculturam ex una parte, quaestuosas artes ( industrie ) ac servitia ex 
altera parte, sicut etiam inter diversas regiones unius eiusdemque na- 
tionis. Oppositio etiam gravior est inter nationes oeconomice progressas 
aliasque adhuc progredientes: unde acerrimae conflictationes non raro 25 
oriuntur, quae pacem totius mundi in discrimen vocant. 

Coaevi nostri has disparitates in dies acerbius persentiunt. Qui exin- 
de detrimenta patiuntur, condicionem suam aegre ferunt, eo vel magis 
quod vividiorem conscientiam differentiae vigentis adepti sunt, et per- 
suasissimum eis est, ampliores technicas et oeconomicas facultates, qui- 30 
bus mundus hodiernus gaudet, hunc infaustum statum rerum corrigi 
posse atque debere. 

Sectio 1 : De progressione oeconomica [ 61 ] 

76 . [Lex fundamentalis ]. Hodie, magis quam antea, ut consulatur 
augmento populi et satisfiat crescentibus generis humani optatis, incre- 

[ 61 ] 

mentum quaestuosarum artium quibus opera fiunt (la produc tion ) iure 
intenditur. Ideo favendum progressui technico, spiritui innovationis, no- 
5 vis creandis inceptis, modis quaestuosarum illarum artium aptandis, ac 
strenuis easdem quorumcumque exercentium conatibus, uno verbo omni- 
bus elementis quae huic progressioni inserviunt. Res tamen semper huma- 
no modo agenda est. Immo lex eius fundamentalis non consistit in quam 
maximo lucro nec quam latissimo dominatu quae obtineantur, sed in ho- 
10 minis servitio, hominis scilicet integri, attento ordine eius materialium 
necessitatum et desideriorum intellectualium, moralium, spiritualium, 
hominis, dicimus, cuiuscumque, et cuiuscumque hominum coetus, cuius- 
vis stirpis vel mundi regionis. Itaque servatis propriis rei oeconomicae 
normis, prae omnibus fines humani intendendi sunt, eo modo ut navitas 
15 oeconomica, quae suapte natura semper humana est, secundum ethicam 
socialem perficiatur atque Dei de homine consilio respondeat. 

77 . [Progressio oeconomica sub consilio hominis manere debet om- 
nium que hominum sociam operam requirit ]. 

Quapropter progressio oeconomica sub consilio hominis manere de- 
20 bet, neque soli arbitrio paucorum hominum peritorum aut coetuum, pri- 
vilegiis praeditorum, neque quarumdam potentiorum nationum permitti 
debet. Oportet e contra ut, in quocumque gradu, quam plurimi homines 
et ipsa communitas internationalis populorum in ea dirigenda activas par- 
tes habeant; pariter ut coordinentur et apto et cohaerenti ordine compo- 
25 nantur opera spontanea singulorum eorumque liberorum coetuum atque 
conatus auctoritatum publicarum. 

Incrementum nec soli cursui virium oeconomicarum nec soli potestati 
auctoritatis publicae tradi potest. Quare errores arguendi sunt, tam doctri- 
narum quae specie falsae libertatis reformationibus necessariis obstant, 
30 quam illarum quae iura fundamentalia personae humanae et coetuum post- 
ponunt « organizationi productionis collectivae », quae dicitur. 

Meminerint ceterum omnes cives officii sui per seipsos ad progres- 
sum propriae communitatis conferendi. In regionibus adhuc progredienti- 
bus, ubi omnes opes urgenter adhibendae sunt, bonum commune postulat 
35 ut, iure personali migrationis servato, nemo patriam suam privet subsidiis 
materialibus ac spiritualibus quibus f ruitur. 

\ 

78 . [De ingentibus differentiis oeconomicis-socialibus removendis vel 
minuendis ]. Ut exigentiis iustitiae et aequitatis respondeatur, strenue 
nitendum est ut, servatis iuribus personarum atque propria indole 

[ 62 ] cuiusque populi, ingentissimae quae nunc sunt et saepe crescunt diffe- 
rentiae oeconomicae discriminaque socialia quam citissime removeantur 
vel saltem minuantur. Eodem modo, peculiaribus agriculturae difficulta- 

tibus providendum est, ne ruricolae, ut saepius accidit, in condicione ci- [62] 
vium inferioris ordinis collocentur. 5 

Iustitia et aequitas item requirunt ut mobilitas, quae in progredienti- 
bus rebus oeconomicis omnino necessaria est, ita ordinetur ne vita homi- 
num singulorum eorumque familiarum incerta et praecaria fiat. Quoad 
opifices vero, qui ex alia natione vel regione oriundi, ad promotionem 
oeconomicam alius populi vel provinciae labore suo conferunt, sedulo vi- i° 
tanda est quodvis discrimen circa condiciones remunerationis vel la- 
boris. Insuper universi, imprimis publicae potestates, illos ut personas, 
non simpliciter veluti manus operi {main-d’oeuvre) admovendas, utiles 
tantum ad artes quaestuosas exercendas habere debent, eosque adiuvare 
ut familiam suam apud se habere et decentem habitationem sibi provi- 15 
dere possint, atque eorum insertioni in vitam socialem populi vel regio- 
nis recipientis favere. 

In rebus oeconomicis continuenter mutationi obnoxiis et in novis 
formis societatis « industrialis », curandum est ut labor sufficiens et uni- 
cuique conveniens cum possibilitate consentaneae formationis technicae 20 
et « professionalis » praebeatur, necnon ut victus atque dignitas humana 
in tuto collocentur eorum praesertim qui ob morbum vel aetatem gravio- 
ribus laborant difficultatibus. 

Sectio 2: De principiis totam vitam oeconomicam-socialem regentibus 

79. [De labore eiusque condicionibus atque de otio\. Labor huma- 
nus bonis exterioribus est anteferendus, quippe quae tantum rationem 25 
instrumentorum habent. 1 Procedit enim immediate ex persona, quae 
naturam quasi suo sigillo signat eamque suae voluntati submittit. Labo- 
rando, homo ex more propriam ac suorum vitam sustentat, vires corpo- 
ris sui ac mentis exserit, cum fratribus suis coniungitur eisque inservit, 
atque germanam caritatem exercere potest et ad perfectionem creatio- 30 
nis divinae sociam operam praebere. Credimus denique hominem, per 
laborem Deo oblatum, ipsi redemptionis operi Iesu Christi consociari, 
qui praecellentem labori detulit dignitatem, cum in oppidulo Nazareth 
propriis manibus operaretur. Exinde proficiscitur pro unoquoque officium 
laborandi atque etiam ius ad laborem, cui societas pro sua parte, secun- 35 
dum adiuncta in ea vigentia, satisfacere debet. Remuneratio autem laboris 
tanta esse debet ut homini facultatem praebeat suam suorumque vitam 
materialem, socialem, « culturalem » spiritualemque digne excolendi. 

Cum navitas oeconomica plerumque labore consociato hominum ef- 
ficiatur, iniquum et inhumanum est illam ita componere et ordinare ut 40 
detrimento sit quibusvis laborantibus. Nunc autem perincommode sae- 

[63] pius accidit ut opus facientes quodammodo sub iugo propriorum operum 
in servitutem redigantur. Universus ergo processus laboris fructuosi ( pro- 
cessus de productiori ) aequetur necessitatibus personae atque habitudini 
{rythme) hominis, imprimis eius vitae familiaris, respectu habito et sexus 
5 et aetatis. Laborantibus praebeatur facultas explicandi qualitates suas 
personamque suam in ipsa laboris exercitatione. Praeterea sufficiens quies 
et otium eis concedenda sunt, ut vitam familiarem, « culturalem », socia- 
lem et religiosam agere possint: immo procuranda est eis opportunitas 
libere exercendi vires ac potentias explicandi, quas fortasse in cotidiano 
io labore parum excolere valent. 

80. [De participatione in inceptis et in universa dispositione rei oeco- 
nomicae, et de conflictibus in labore]. In bonorum gignendorum inceptis, 
proprietarii (sive singuli, sive coetus aut « collectivitates », sive ipsa Ci- 
vitas, ubi bonum commune id postulat) et pariter ii qui, etsi non sunt 
15 proprietarii, de rebus oeconomicis actu disponunt, nunquam se gerere de- 
bent ut domini imperiosi: incepta, contra, quantum fieri potest, in com- 
munitates personarum convertenda sunt, id est hominum qui liberi sunt 
et sui iuris, ad imaginem Dei creati. Participent ergo illi omnes operis so- 
cii, modis apte ordinandis, negotia inceptum eorumque administrationem 
20 ( gestion ) et fructus. Saepius tamen cum non iam in ipso inceptu sed 

altius a superioris ordinis institutis decernatur de oeconomicis et sociali- 
bus condicionibus, e quibus sors futura laborantium eorumque libero- 
rum pendet, etiam in his statuendis partem habeant operarii; quinimmo 
participent universitatem progressionis oeconomicae ordinandae, impri- 
25 mis per delegatos ab ipsis libere electos, qui eorum necessitates, consilia 
et visionem rerum propriam apte exponant. 2 

Inter iura fundamentalia personae humanae adnumerandum est ius la- 
borantium libere condendi consociationes, quae eos vere repraesentare et 
ad vitam oeconomicam recto ordine disponendam conferre possint, nec- 
30 non ius earum navitatem libere participandi sine ultionis periculo. Per 
huiusmodi ordinatam participationem, cum progrediente formatione oeco- 
nomica-sociali iunctam, in dies augebitur apud operarios proprii mu- 
neris onerisque conscientia, ipsique, secundum capacitates aptitudinesque 
sibi proprias, impelli se sentient, ut totius operis progressionis oecono- 
35 micae et socialis socii sint. 

Cum autem inter eos et conductores operum conflictus oriuntur, ad 
pacificam solutionem conatus instituendi sunt. Ubi casus fert, confugiatur 
ad auxilium consiliorum neutrius partis, ad hoc institutorum, etiam cum 
Civitas ipsa opus conducit. Licet autem praeprimis ad huiusmodi sincerum 
40 inter partes colloquium sit recurrendum, operistitium tamen, et in 

hodiernis adiunctis, adiumentum necessarium manere potest ad de- [63] 
fendenda iura et implenda iusta desideria laborantium. Etiam in casu 
operistitii rationes vere humanae considerentur, sed respiciantur quoque 
bonum familiarum eorum qui opus intermittunt, iura aliorum et uni- [64] 
verse ea quae bonum commune postulat. Ubi de servitiis necessariis agi- 
tur, severiores imponi possunt condiciones. Denique quamprimum quae- 
rantur viae ad colloquium resumendum. 

81. [Bona terrestria ad utilitatem omnium destinantur ]. Deus terram 5 
cum omnibus quae in ea continentur ad utilitatem universorum hominum 
destinavit. Itaque, quaecumque sunt formae proprietatis, legitimis insti- 
tutionibus populorum accommodatae, secundum diversa atque mutabilia 
adiuncta, cura huius destinationis bonorum nunquam omitti debet. Qua- 
propter homo, illis bonis utens, res exteriores quas possidet nunquam io 
tanquam sibi proprias, sed tanquam communes habere debet, ut non sibi 
tantum sed etiam aliis queant prodesse. Ceterum omnibus ius strictum 
competit habendi partem bonorum sibi suisque familiis sufficientem. 3 Hoc 
sensu Patres Doctoresque Ecclesiae docuerunt divites ad pauperes ex 
superfluis suis sublevandos obligari. Qui autem in extrema necessitate 15 
degunt, ius habent ut sibi ex aliorum divitiis necessaria procurent. 

In societatibus oeconomice minus progressis, non raro destinationi 
communi bonorum ex parte satis fit per consuetudines et traditiones com- 
munitatis proprias, quarum complexu unicuique membro bona magis ne- 
cessaria praebentur: vitandum est ne contra illas a maioribus acceptas 20 
formas oeconomiae communitatis imprudenter agatur, quamdiu in vigore 
manent atque, ad adiuncta hodierna aptatae, hominibus perutiles esse 
non desinunt. Similiter in nationibus oeconomice magis progressis, corpus 
quoddam socialium institutionum, ad cautionem et securitatem spectan- 
tium, potest pro sua parte ad destinationem communem bonorum con- 25 
ferre. Insuper ulterius promovenda sunt servitia familiaria et socialia, 
praesertim ea quae animi cultui atque educationi consulere aggre- 
diuntur. In omnibus illis institutionibus sive communitatis propriis sive 
socialibus accommodandis, invigilandum est ne cives erga societatem ad 
quemdam statum inertiae inducantur, neve suscepti officii onus reiciant 30 
et servitia repudient. 

82. [De pecuniarum collocationibus et publica moderatione rei num- 
mariae ]. Bonorum collocationes ( investissements ), ex sua parte, tendere 
debent ad laborem quaestuosum reditusque sufficientes tam operanti po- 
pulo hodierno quam futuro procurandos. Qui directionem collocationis 35 
bonorum et ordinationem universae vitae oeconomicae in se suscipiunt, 
hos fines prae oculis habere debent, atque gravem suam obligationem 



496 


ACTA CONC. VATICANI II - PERIODUS IV 


[64] agnoscere futura praevidendi et iustum aequilibrium constituendi inter 
necessitates hodiernae consumptionis et exigentias collocandi bona pro 

40 generatione ventura. 

Cum autem tota vita oeconomica et socialis multum a publica mode- 
ratione rei nummariae ( gestion monetaire ) pendeat, suscepti officii et 

[65] oneris acris conscientia ab illis requiritur, qui edendae pecuniae {emis sion) 
praesunt, necnon ab omnibus civibus coetibusve, qui circa verum pe- 
cuniae valorem aliquam vim habent. 

83. [De accessione ad proprietatem et dominium bonorum; et de la- 
5 tifundiis]. Cum dominium bonorum exteriorum in persona radicem ha- 
beat et ad eiusdem expressionem essentialiter conferat, cum insuper ei 
occasionem praebeat suum munus onusque exercendi — quod ad vitam 
socialem vere humanam instituendam magni est momenti — valde inter- 
est ut faveatur omnium accessioni, sive singulorum, sive communita- 
io tum, ad quoddam bonorum exteriorum dominium. Formae talis dominii 
vel proprietatis hodie diversae sunt et in dies adhuc magis variantur. 
Utraque autem forma manet, una cum fundis socialibus, iuribus et mini- 
steriis a societate procuratis, fons securitatis non parvi pendendus. Quod 
non tantum de proprietatibus materialibus dicendum est, sed etiam de 
15 immaterialibus bonis, uti sunt capacitates « professionales ». 

Proprietas privata aut dominium quoddam in bona exteriora campum 
plane necessarium ad personalem et familiarem autonomiam unicuique 
confirmat et velut necessaria libertatis humanae extensio considerari debet. 
Demum quia ad munus onusque exercendum stimulos addit, condicio- 
20 nem quamdam libertatis politicae efficit. 4 

Ius ( la legitimite) privati dominii non obstat ei quod variis formis 
proprietatum publicarum inest; dummodo translatio bonorum in publi- 
cam proprietatem a competenti auctoritate et solummodo iuxta exigen- 
tias et intra limites boni communis fiat. Praeterea, ad Civitatem pertinet 
25 praecavere ne quis contra bonum commune privata proprietate male 
utatur. 5 

Omnis autem privata proprietas secum fert munus quoddam sociale 
sibi intrinsecum quod legi communis destinationis bonorum respondet. 6 
Hoc munere sociali neglecto, dominium multoties occasio cupiditatis et 
30 gravium perturbationum fieri potest, veluti quaestus studium circa pre- 
tia mercium vel circa valorem rerum moventium {valeurs mobilieres), 
aut nimia lucra e fundis terrae, ex sociali dispositione circa territoria 
{equipement du territoire) vel ex vitae urbanae incrementis ( urbani - 
sation ). Quae omnia fratres offendunt et societatem laedunt. 

35 In pluribus regionibus oeconomice minus progressis, fundi rustici 

magni vel etiam latissimi existunt, mediocriter exculti vel lucri causa et [65] 
sine ulla cultura manentes, dum maior pars populi terris caret vel minima 
tantum extensione agri gaudet, atque ex altera parte incrementum fructi- 
ficationis agrorum evidenter urgens apparet. Non raro ii qui a domi- 
nis horum magnorum fundorum ad laborem conducuntur, mercedem ho- 40 
mine indignam recipiunt, vel decentem habitationem non obtinent, vel 
a mediatoribus exspoliantur. Haud securi sunt et sub tali personali 
famulatu vivunt, ut fere omnis facultas sua sponte agendi ac in se 
recepti officii ratio, omnis promotio in cultu humano omnisque partici- [66] 
patio circa vitam socialem et politicam illis prohibeatur. Reformationes 
igitur necessariae sunt, quae pro variis casibus intendant vel incremen- 
tum mercedis, emendationem condicionum laborandi, augmentum secu- 
ritatis in conductione et incitamentum ad sponte operandum; vel distri- 5 
butionem fundorum non satis cultorum in commodum hominum qui eas 
terras fructuosas reddere valeant. In quo casu eis suppeditari debent 
servitia in hunc finem necessaria, praesertim subsidia educationis et ordi- 
natio quaedam cooperaria. Si bonum commune ademptionem proprie- 
tatis exigat, compensatio ex aequitate aestimanda est, non solo pretio ve- 10 
nali sed omnibus adiunctis perpensis. 

84. [De rationibus oeconomicis inter ditiores et egentiores nationes ]. 

Etiam rationes oeconomicae internationales, sive commerciales sive num- 
mariae, legibus iustitiae et aequitatis, a Deo statutis, subduntur. Eo 
modo hodie ordinari debent, ut ad imminuendas ingentes differentias 15 
inter nationes pertineant. Potentiores nationes earumque cives ab omni 
cupiditate abstinere debent in negotiatione cum debilioribus et pau- 
perioribus; nam hae proventibus oblatis ad primariam suam sustentatio- 
nem indigent. Quam citissime, insuper, condantur instituta apta ad ordi- 
nanda negotia internationalia et ad compensandos effectus qui ex inae- 20 
quali oeconomica potentia nationum manant. Huiusmodi ordinatio, cum 
adiumentis technicis, « culturalibus » et nummariis coniuncta, nationi- 
bus ad progressum nitentibus sine mora subsidia necessaria praestare 
debet, ut incrementa oeconomiae suae convenienter efficere possint. 

85. [De navitate oeconomica-sociali et Regno Dei]. Christiani qui 25 
activas partes in hodierna progressione oeconomica-sociali agunt et me- 
liorem iustitiam propugnant, persuasum sibi habeant se multum ad pro- 
speritatem humanitatis et salutem mundi conferre posse. Ad hoc magni 
interest ut, acquisitis peritia et experientia omnino necessariis, inter 
maxime terrestres navitates rectum servent ordinem bonorum, fideli- 30 
tatem servantes erga Christum Eiusque Evangelium. Spiritu Beatitudi- 
num imbuatur eorum vita tam personalis quam « collectiva ». 


32 

Quicumque, Christo obsecutus, primum quaerit Regnum Dei, ibi 
inveniet amorem validiorem ac puriorem ad omnes fratres suos adiu- 
vandos et opus iustitiae, inspirante caritate, perficiendum. 

Caput IV [68] 

DE VITA COMMUNITATIS POLITICAE 

86. [De hodierna vita publica ]. Nostris temporibus etiam in com- 

page et institutionibus populorum profundae advertuntur transforma- 
tiones, connexae sine dubio cum gravissimis huius saeculi eventis, quae 
ordinem publicum et internationalem perturbaverunt et adhuc per- 
turbant. 5 

Praeconio dignos aestimamus generosos conatus multorum homi- 
num ad abolendas iniustas consuetudines et leges quae exercitium li- 
bertatis civium nimis coartant. Ex vividiore conscientia humanae digni- 
tatis exoritur, in variis mundi regionibus, laudabile studium instaurandi 
ordinem politicum-iuridicum, in quo melius protegantur iura personae io 
in vita publica, ut sunt iura sese libere coadunandi et consociandi atque 
proprias opiniones exprimendi. Nam sine illo tutamento cives, sive sin- 
guli sive consociati, in vita et moderatione reipublicae actuose partici- 
pare nequeunt. 

Una cum progressu oeconomico-sociali ac « culturali » roboratur 15 
apud plures, etiam in novis nationibus, desiderium assumendi maiorem 
partem et officii onus in rationibus civium et consociationum inter se et 
cum publica auctoritate ordinandis. In multorum conscientia augentur 
studium servandi iura minorum alicuius nationis partium et reverentia 
erga homines aliam opinionem vel aliam religionem profitentes; simul 20 
instituitur latior cooperatio, ut omnes cives, et non tantum quidam pri- 
vilegiis ornati, iuribus personalibus reapse frui possint. Quod certe si- 
gnum est progredientis conscientiae socialis hominum. 

Eo magis deploramus quascumque formas oppressionis politicae, in 
aliquibus regionibus vigentes, quae libertatem civilem et religiosam 25 
praepediunt, victimas cupiditatum et criminum politicorum multipli- 
cant, et exercitium auctoritatis a bono communi ad commodum cuiusdam 
factionis vel ipsorum moderatorum detorquent. 

Ad vitam politicam vere humanam instaurandam nihil melius est 
quam interiorem iustitiae et benevolentiae sensum fovere et persuasiones 30 
fundamentales corroborare circa veram indolem communitatis politicae 
atque circa finem, rectum exercitium et limites publicae auctoritatis. 

87. [De natura et jine societatis politicae ]. Homines, familiae et 
varii liberi coetus sibi conscii sunt propriae insufficientiae ad vitam plene [69] 
humanam instituendam et necessitatem amplioris communitatis perci- 
piunt, in qua omnes quotidie, ad bonum commune semper melius pro- 

[69] curandum, proprias vires conferunt. 1 Quapropter societatem politicam 
secundum varias formas constituunt. Nascitur ergo societas politica prop- 
5 ter illud bonum commune, in quo suam plenam iustificationem et sensum 
obtinet et ex quo ius suum primigenium et proprium depromit, cum 
omnium cooperatione exercendum. 

Sed multi et diversi sunt homines qui in communitatem politicam 
conveniunt et legitime in diversa consilia declinare possunt. Ne igitur, 
io unoquoque in suam sententiam abeunte, respublica distrahatur, requi- 
ritur auctoritas quae omnium civium vires in bonum commune dirigat, 
non mechanice, sed imprimis ut vis moralis, quae in libertate et su- 
scepti officii et oneris conscientia nititur. 

Patet ergo societatem et auctoritatem politicam in natura humana 
15 fundari ideoque ad ordinem a Deo praefinitum pertinere, etiamsi deter- 
minatio regiminis et designatio moderatorum liberae hominum volun- 
tati relinquantur. Ut dicit Apostolus, « non est enim potestas nisi a 
Deo » ( Rom . 13, 1). 

Sequitur item exercitium auctoritatis politicae, sive in communi- 
20 tate ut tali, sive in institutis rempublicam repraesentantibus, semper ad 
effectum deduci debere intra fines ordinis moralis, ad bonum commune, 
et quidem « dynamice » conceptum, procurandum; tunc autem cives 
ad oboedientiam praestandam ex conscientia obligantur. 2 Modi vero 
« concreti », quibus communitas politica propriam compagem et publi- 
25 cae auctoritatis temperationem ordinat, varii esse possunt secundum di- 
versam populorum indolem et historiae progressum; semper autem for- 
mando homini exculto, pacifico et erga omnes benefico inservire de- 
bent, ad totius familiae humanae emolumentum. 

88. [De omnium in vita publica cooperatione ]. Plene congruit cum 
30 natura humana, ut formae inveniantur quae semper melius omnibus ci- 
vibus sine ullo discrimine possibilitatem « concretam » praebeant actuose 
libertatem participandi tum ad moderamen reipublicae, tum ad determi- 
nationem campi et finium variorum institutorum, tum ad electionem 
moderatorum. 3 

35 Ut cooperatio civium cum officii conscientia coniuncta in quotidia- 
na reipublicae vita effectum suum felicem attingat, requiritur positivus 
ordo iuris, in quo conveniens instauretur divisio muneris functionum et 
institutorum potestatis una cum nulli obnoxia et efficaci tuitione iurium. 
Omnium personarum, familiarum ac coetuum iura eorumque exercitium 
40 agnoscantur, serventur et promoveantur, 4 simul cum officiis quibus cuncti 
cives obstringuntur. Inter quae meminisse oportet officium afferendi rei- 
publicae materialia et personalia servitia quae ad bonum commune re- 

quiruntur. Caveant moderatores ne subiectos coetus, familiares, sociales [69] 
aut « culturales », corpora intermedia aut instituta « regionalia » impe- [70] 
diant, ne ve ea sua legitima et efficaci actione privent, quam potius liben- 
ter et ordinatim procurare satagent. Caveant cives ne nimiam potestatem 
auctoritati tribuant, neve nimia commoda et utilitates a republica inop- 
portune postulent, et sic personarum, familiarum necnon coetuum so- 5 
cialium officii onus imminuant. 

Ex adiunctis implicatioribus nostrae aetatis auctoritas reipublicae 
cogitur saepius in rebus socialibus et oeconomicis atque « culturalibus » 
se interponere, ad aptiores inducendas condiciones, quibus cives ac coetus 
ad bonum humanum integrum libere persequendum efficacius iuventur. io 
At inhumanum est quod gubernium in formas incidat dictatorias, quae 
iura personae graviter laedant. Cives vero pietatem erga patriam magnani- 
miter et fideliter excolant, sine tamen mentis angustia, ita scilicet ut 
etiam ad bonum totius familiae humanae, quae variis nexibus inter stir- 
pes, gentes ac nationes coniungitur, libenter respiciant. 15 

Christifideles in communitate politica specialem et propriam voca- 
tionem sentiant, qua debent exemplo praefulgere quatenus officii con- 
scientia sunt astricti et inserviunt bono communi excolendo, ita ut factis 
quoque commonstrent quomodo componatur auctoritas cum libertate, 
inceptio personalis cum coniunctione ac necessitudine totius corporis 20 
socialis, unitas opportuna cum proficua diversitate. Agnoscant legitimas 
opiniones differentes circa rem temporalem ordinandam, civesque qui 
eas, etiam consociati, honeste defendunt, revereantur. Factionibus autem 
non licet utilitatem suam bono communi praeponere. Educatio vero ci- 
vilis et politica, maxime hodie necessaria tum populo tum praesertim 25 
iuvenibus, sedulo curanda est. Qui idonei sunt aut fieri possunt, artem 
politicam difficilem simul et nobilissimam, 5 exercere ne renuant, proprii 
commodi et venalis beneficii immemores. Cum morum integritate et 
prudentia agant contra iniuriam et oppressionem, unius dominatum et 
intolerantiam, sed bono omnium se devoveant cum sinceritate et aequi- 30 
tate, immo cum caritate et fortitudine politica. 

89. [ Ecclesia et societas politica ]. Quae omnia facilius obtineri pos- 
sunt si rectus habeatur respectus rationis inter rempublicam et Ecclesiam 
intercedentis et clare distinguatur inter ea quae christifideles, sive sin- 
guli sive consociati, suo nomine tanquam cives, christiana conscientia 35 
ducti, sibi adsumunt et ea quae nomine Ecclesiae eiusque divinae mis- 
sionis una cum Pastoribus suis agunt. 

Ecclesia nolens ullo modo, ratione sui muneris et competentiae, cum 
societate civili confundi, simul signum et tutamentum est transcenden- 

[ 70 ] 40 tiae personae humanae. Homo enim ad solum ordinem temporalem non 

coartatur, sed in historia humana vivens, aeternam suam vocationem in- 
tegre servat. Ecclesia vero, in amore Redemptoris fundata, ipsa sua 
praesentia optime confert ut intra nationes et inter nationes iustitia et 

[ 71 ] caritas latius vigeant. Praedicando enim veritatem evangelicam et illu- 
minando omnes navitatis humanae provincias per suam doctrinam et 
testimonium a christifidelibus exhibitum, etiam libertatem politicam ci- 
vium non solum veretur sed promovet. 

5 Apostoli eorumque successores et cooperatores illorum, cum mittun- 
tur ut hominibus annuntient Christum Salvatorem mundi, qui moriens 
et resurgens a mortuis mortem devicit, in apostolatu suo exercendo inni- 
tuntur in potentia Dei, qui persaepe virtutem Evangelii in infirmitate 
testium manifestat. Quicumque ministerio Verbi Dei se devovent utan- 
10 tur oportet viis et subsidiis Evangelio propriis, quae in plurimis diffe- 
runt a subsidiis, etiam honestis, civitati terrenae propriis, et semper op- 
ponuntur astutiae et violentiae, quae toties hunc mundum perturbant. 

Res terrenae quidem et ea quae in hominum condicione mundum 
exsuperant, arcte inter se iunguntur, et ipsa Ecclesia rebus temporalibus 
15 utitur quantum propria eius missio id postulat. In privilegiis, tamen 
ab auctoritate civili oblatis, spem suam non reponit. Immo exercitio 
iurium quorumdam legitime acquisitorum libenter renuntiabit, ubi con- 
stiterit eorum usu candorem sui testimonii vocari in dubium, aut 
novas vitae condiciones aliam exigere ordinationem. Sanam vero coope- 
20 rationem cum civili potestate minime recusat, immo vehementer exoptat. 
Semper autem et ubique fas est ei cum vera libertate fidem praedicare 
et inter homines munus suum expedite exercere, omnia et sola subsidia 
adhibens quae Evangelio et bono omnium secundum temporum et con- 
dicionum diversitatem congruant. 

NOTAE 

Ad n. 87. 

1 Cf. Ioannes XXIII, Litt. Encycl. Mater et Magistra-. A.A.S., 53 (1961), 
p. 417. 

2 Cf. Rom. 13, 5. 

Ad n. 88. 

3 Cf. Pius XII, Nuntius Radioph. 24 dee. 1942: A.A.S., 35 (1943), pp. 9-24; 
24 dec. 1944: A.A.S., 37 (1945), pp. 11-17. Ioannes XXIII, Litt. Encycl. Vacem 
in terris-. A.A.S., 55 (1963), pp. 263, 271, 277 et 278. 

4 Cf. Pius XII, Nuntius Radioph. 1 iun. 1941: A.A.S., 33 (1941), p. 200. 
Ioannes XXIII, Litt. Encycl. Vacem in terris-. 1. c., p. 273 et 274. 

5 Cf. Pius XI, Alloc. 18 dec. 1927. 

Caput V [72] 

DE COMMUNITATE GENTIUM ET DE PACE PROMOVENDA 

90. [Introductio]. Universalis hominum inter se coniunctio ad obti- 

nendum ordinem oeconomicum, socialem et politicum, qui ad diuturnam 
pacem parandam capax sit, nunquam tam necessaria visa est quam no- 
stra aetate. Tum propter acerbos belli eventus, cum propter omnium in 
mutua cognitione profectum et ardens desiderium bona orbis terrarum 5 
participandi, instituta plura constituta sunt, quorum est consociare conatus 
populorum ad hanc unitatem efficiendam, non obstantibus gravibus con- 
dicionibus adversis, veluti terrore novi belli generalis, conflictibus ideolo- 
gicis, oppositionibus secundum stirpem vel religionem, aliisve discrimi- 
nibus. io 

Ecclesiae est invitare ad communem et magnanimam actionem, quae 
arctiorem voluntatum concordiam pariat hominesque universos, ex uno 
Patre progenitos, 1 ad fraternum gentium consensum et plenam caritatis 
expansionem perducat secundum primarium Christi praeceptum. 

91. [De natura pacis]. Pax tranquillitas ordinis recte dicitur, cum 15 
non sit mera absentia belli, neque e solo aequilibrio virium aut inclina- 
tionum, nec ex imperioso principatu oriatur, sed condicio societatis hu- 
manae est, in qua unicuique nationi, et infra nationem unicuique civi, 
suum in omni campo tribuatur, ita ut nemo id quod forsan ab aliis iniu- 

ste sit detentum, per vim et arma arripere conetur: ita pax erit opus 20 
iustitiae seu fructus ordinis a Deo pro societate humana intenti. 

E voluntate igitur hominum in bonum commune conspirantium pax 
dependet. Cum vero labilis sit humana voluntas, peccato sauciata et 
omnimodis concupiscentiis obnoxia, rectus ordo societatis simul ab uno- 
quoque constans exercitium dominationis sui, et ab auctoritate legitima 25 
vigilantiam requirit. Bonum commune generis humani insuper, etsi pri- 
maria ratione iuxta eamdem legem divinam semper est ordinandum, de- 
cursu temporum incessanter mutationibus « concretis » subicitur: aliae 
enim rationes sociales, alia requisita politici ordinis, aliae facultates uten- 
di et fruendi opibus orbis, ipsas condiciones societatis humanae aliter 30 
disponunt. Hoc sensu pax nunquam est quidquam factum, sed semper 
aliquid faciendum; quod officium imponitur tum voluntati individuae ad 
bonum commune conferenti tum sapienti moderationi, ad quam perti- 
net ordinem societatis cum iustitia et aequitate in plena coniunctione 
cum aliis societatibus regere. 35 

[73] Iustitia autem inter homines vix obtinetur, nisi exercitio mutuae 
fraternitatis alatur. Tunc enim homo ad reddendum unicuique suum 
inclinatur, quando proximum revera amat; propterea pax aeque ac 
iustitiae opus, immo magis, amicitiae fructus est. 

5 Pax autem terrena quae ex dilectione proximi oritur, figura et ef- 
fectus est Christi pacis, a Deo et Patre promanantis. Ipse enim Filius 
incarnatus, princeps pacis, per crucem suam omnes homines Deo re- 
conciliavit ac, restituens omnium unitatem in uno populo et uno cor- 
pore, in propria sua carne occidit odium, et resurrectione exaltatus, Spi- 
io ritum caritatis in corda hominum diffudit. 2 

Omnes igitur christiani obligantur, ut veritatem facientes in caritate 
illam pacem, quae Dei donum est, implorent, et suam operam cum omni- 
bus sincere pacificis socient ad condiciones condendas, sine quibus vera 
pax in terra consistere non potest. Quatenus enim homo peccator est, 
15 impendet periculum belli et usque ad reditum Christi impendebit; qua- 
tenus autem peccatum superat, pariter possibilis erit victoria de violentia 
reportanda, donec impleatur verbum: « Conflabunt gladios suos in vo- 
meres et lanceas suas in falces. Non levabit gens contra gentem gla- 
dium, nec exercebuntur ultra ad praelium » (Is. 2, 4). 

Sectio 1: De communitate internationali necnon de pace construenda 

20 92. [De communitate gentium et institutionibus internationalibus~\. 

Vigentibus hodie tam arctis nexibus mutuae necessitudinis inter omnes 
incolas et omnes populos orbis terrarum, boni communis quaesitio et 
adeptio iam requirunt ut communitas gentium ordinem sibi constituat 
qui praesentibus suis muneribus congruat, speciatim in illis numerosis 
25 regionibus quae hodie adhuc intolerabilem patiuntur egestatem. Talis 
autem promotio frustra exspectatur e solo progressu oeconomico et 
technico: tunc enim homo vere proficit, si mente et voluntate eo tendit 
ut vitam sub omni respectu vere humanam degat. 

Ad hos fines assequendos, institutiones communitatis internationalis 
30 necessitatibus diversis hominum pro sua parte prospicere debent, et qui- 
dem tam in campis vitae socialis, cuius generis sunt educatio, nutritio, 
sanitas, labor, quam in nonnullis adiunctis peculiaribus hic et illic orien- 
tibus, ut sunt exigentiae hodiernae incrementi generalis nationum pro- 
gredientium vel etiam aerumnae profugorum et condicio migrantium. 
35 Institutiones internationales et regionales iam existentes certe de 
genere humano bene merentur. Magni interest eas perficere et roborare, 
ut aptae fiant ad cooperationem stabiliendam quae impensior et amplior 
paulatim evadat et sic paci instaurandae inter populos efficacius inser- 
viat. 

Verus ordo communitatis gentium tamen non e solis institutionibus 
pendet, ut necessitati praesenti conformibus, sed etiam magis e iusti- 
tia plene observata et a mutua fraterna amicitia. Haec revera sunt radix 
et fons ethicae internationalis, quae non meram protectionem bonorum 
acquisitorum persequatur, sed potius necessariam participationem om- 
nium circa bona spiritualia et materialia a Conditore generi humano con- 
credita. Ad talem amicitiam christianorum munus est conniti, cum 
ipsi esse debeant nuntii Evangelii amoris. Quocirca Ecclesia facere non 
potest quin illos homines laudet, qui ad iura sua vindicanda actioni vio- 
lentae renuntiant, non recurrentes nisi ad subsidia defensioni apta, 
cunctis etiam debilioribus patentia, quae in veneratione vitae et in 
vigore veritatis nituntur. 

93. \_De cooperatione internationali in campo oeconomico ]. Hodier- 
na coniunctio humani generis etiam instaurationem cooperationis inter- 
nationalis in campo oeconomico imponit. Etsi omnes fere populi sui 
iuris facti sunt, longe tamen abest quin ab omni forma indebitae « de- 
pendentiae » liberentur et omnes periculum gravium difficultatum in- 
ternarum effugiant. Plurimi enim ex iis populis, etiam ubi strenue la- 
borant, fami et miseriae subiciuntur, ita ut vita eorum quandoque vix 
humana dici possit. Ad tam ingens malum auferendum remedia prae- 
standa requirunt conspirationem virium quae ultra et supra fines natio- 
nales sese extendant. 

Incrementum alicuius nationis, ut ipsa subsidiis hodiernis ad sese 
explicandam et perficiendam f ruatur, ex adiumentis humanis et pecunia- 
riis pendet. Cives nationis ipsius per educationem et formationem « pro- 
fessionalem » ad varia munera vitae oeconomicae et socialis obeunda 
praeparandi sunt. Ad hoc autem requiritur auxilium peritorum alieni- 
genarum, qui etiam in institutis publicis et privatis componendis et sta- 
biliendis opem ferant, non quidem ut dominatores sed adiutores et 
cooperatores. Auxilia materialia non sibi procurabunt nationes progre- 
dientes, quin profunda fiat mutatio regularum hodierni commercii in 
mundo. Alia insuper auxilia a nationibus progressis praeberi debent ad- 
hibita forma donorum, mutuorum et collocationum pecuniarum ( investis - 
sements financiers)-. haec fiant cum generositate et sine cupiditate ex 
una parte, cum omnimoda honestate ex altera. 

Ad verum ordinem oeconomicum universalem instaurandum abo- 
lenda erunt nimia lucrarum studia, ambitiones nationales, appetitus do- 
minationis politicae, supputationes ordinis militaris et desiderium « ideo- 
logias » propagandi et imponendi. Simul obest compositioni rei oecono- 
micae in mundo diversitas, immo conflictus, diversorum systematum 
oeconomicorum . 

[74] 40 94. [ Normae opportunae ]. a) Gentes progredientes valde cordi ha- 

beant ut finem progressus expresse et firmiter in plena perfectione hu- 
mana suorum incolarum collocent. Meminerint progressum ante omnia ex 

[75] labore et ingenio ipsarum gentium oriri et crescere, eo vel magis quod 
non in solis alienis opibus, sed praesertim in propriis plene efficiendis 
necnon in cultu ingenii et traditione propria inniti debet. Qua in re illi 
excellant oportet, qui maiorem vim in alios exercent. 

5 b) Gentium progressarum officium gravissimum est omnes populos 
in obeundis supradictis muneribus adiuvare. Quapropter accommoda- 
tiones spirituales et materiales ad hanc universalem cooperationem stabi- 
liendam requisitas apud seipsas libenter perficiant. 

c ) Communitatis internationalis est incrementum componere et sti- 
10 mulare, ita tamen ut opes ad hoc ordinatae quam efficacissime et plena 
cum aequitate disponantur. Ad eam etiam pertinet, servato principio sub- 
sidii praebendi, rationes oeconomicas in toto mundo ita ordinare ut ad 
normam iustitiae explicentur. In his actionibus communitas internatio- 
nalis in tuto positis bonis spiritualibus et moralibus procedat. 

15 95. [ Munus christianorum\. Christiani autem urgentur cum hoc 

opere libenter et toto corde cooperari, eo amplius quod egestas maioris 
partis mundi tantopere urgeat, ut quasi voce alta Christus in pauperibus 
caritatem asseclarum suorum sollicitet. Ne scandalo sint hominibus, cum 
nationes, quarum saepe maior incolarum pars christianorum nomine cen- 
20 sentur, bonorum copia fruuntur, cum aliae priventur rebus vitae neces- 
sariis ac fame et morbis omnigenaque torquentur miseria: spiritus enim 
paupertatis et caritatis gloria et testimonium Ecclesiae Christi est. 

Laudanda et stimulanda est caritas illorum christianorum, qui seip- 
sos ad opus promotionis humanae sustinendum offerunt. Sed omnis Po- 
25 puli Dei est, episcopis verbo et exemplo praeeuntibus, miserias huius 
temporis pro viribus sublevare et quidem, ut ab antiquo in Ecclesia mos 
fuit, etiam ipsis fortunis, non tantum superfluo suo. 

Spiritus caritatis nullo modo prohibet, verum omnino imperat ut 
actio caritatis lucide et ordinatim exerceatur. Quare necessarium est ut 
30 ii qui per seipsos nationibus destitutis inservire volunt, per instituta 
idonea apte formentur. Collectio et distributio subsidiorum materia- 
lium, quae nimis rigide et uniformiter non est agenda, per opus recto 
ordine compositum in dioecesi, natione et mundo fieri debet, et, si casus 
fert, in actione coniuncta cum fratribus christianis a communitate catho- 
35 ficorum seiunctis. 3 

96. [De cooperatione internationali quoad incrementum terrae in- 
colarum ]. Deus qua bonitate est et sapientia, pariter rerum naturae in- 

exhaustam fere indidit fructus proferendi facultatem, pariter hominem 175] 
tanta ingenii ditavit acie ut, aptis instrumentis adhibitis, editas res in 
suae vitae usum necessitatesque convertere possit. Quod nunquam ita 40 
evidenter patuit ut hodiernis temporibus, quibus progressus scientia- 
rum et technicarum artium effecit, ut dominium hominis super opes 
terrae quasi inexhaustas in dies magis affirmetur et extendatur. Cum [76] 
autem eodem tempore numerus incolarum, saltem in nonnullis partibus 
orbis, modo tam rapido crescit, ut numquam adhuc in historia generis 
humani evenit, urget necessitas ut omnes facultates ad victum necessariae 
et condiciones quibus homines perficiantur plene explorentur eaedemque 5 
toti communitati humanae per plenam et impensam cooperationem pa- 
rentur. 

Ardua condicio hodierna nationum in quibus crescens numerus ci- 
vium, propter paupertatem, progressum oeconomicum et socialem in 
discrimen vocat, nonnisi cooperatione internationali ac maxime auxilio io 
et opere nationum quae ingentibus opibus sunt praeditae, solvi potest. 

Considerata hac extrema rerum gravitate, novo ordine componendae 
sunt actiones oeconomicae et instituta structurarum socialia, idque sine 
mora aggrediendum. 

Capacitas res utiles edendi, qua terra pollet, continet adhuc potentiam is 
sat amplam ad nutriendum hominem. Nonnulli populi condiciones pro- 
prias vitae multo meliores reddere possent si, debita instructione exculti, 
a methodis antiquis ad artes technicarum novarum pro gignendis bonis 
agrestibus cum debita applicatione et prudentia transirent. Necesse est 
autem ut simul ratio possessionis terrarum secundum exigentias hodiernas 20 
populorum reformetur et variae formae cooperationis localis, regionalis 
et internationalis secundum veram utilitatem ruricolarum promoveantur. 

97. [De ratione politica demo graphica}. Ex altera parte, cum a mul- 
tis affirmetur incrementum incolarum orbis, praesertim in regionibus 
pauperioribus, omnibus subsidiis et quovis interventu auctoritatis pu- 25 
blicae funditus omnino minuendum esse, declarat S. Synodus, secundum 
inalienabile ius hominis ad matrimonium et generationem prolis, delibera- 
tionem circa numerum prolis gignendae ad extremum et per se e recto 
iudicio morali parentum pendere ac nullo modo arbitrio potestatis pu- 
blicae permitti posse. Cum autem tale iudicium conscientiam recte for- 30 
matam supponat, magni momenti est ut omnibus aditus praebeatur ad 
rectam et vere humanam officii conscientiam in respectu Legis divinae 
et consideratis adiunctis rerum ac temporum humanis excolendam. Hoc 
vero passim condiciones educationis et societatis in melius redactas et 
imprimis formationem religiosam vel saltem moralem plenam exigit. 35 

[76] Legislatio et publica potestas invigilent oportet, ut familiae cuiusvis 
condicionis socialis illis subsidiis ditentur, quae ad vitam familiarem pror- 
sus homine dignam et ad educationem prolis omnino congruam neces- 
saria sunt. Ideo in quacumque actione, quae vel ad habitacula con- 

40 struenda, vel ad instructionem impertiendam, vel ad cultum humanum in 
populo fovendum ordinantur, ad hoc intendatur, ut familiae in mutatis 
condicionibus ad perfectiorem vitam eleventur et non ad solam fruitio- 
nem commodioris vitae deiiciantur. 

[77] Tandem S. Synodus omnes monet ut caveant a propensione illorum 
qui publice vel priva tim solutiones promovent et quandoque imponunt, 
quae legis moralis nullam rationem habent et incremento incolarum 
orbis per omnimoda subsidia finem imponere contendunt. De progressi- 

5 bus scientificis tamen quorum firmitas bene probata est, et de quo- 
rum moralitate habetur sufficiens certitudo, homines, si res id postulat, 
certiores fiant. 

Sectio 2: De pace firmanda seu de bello vitando 

98. [De bello hodierno , imprimis de sic dicto « totali »]. Horror 
belli cuius memoria taeterrima generationis nostrae mentibus est im- 
io pressa, horrorque multoties peior novi conflictus per orbem terrarum si 
oriretur nos impellunt ut, proprio officio et supplicibus vocibus undequa- 
que ad nos pervenientibus obsecundantes, plena cum nostra conscientia 
spirituali nos consociemus viribus conspirantibus ad pacem stabilien- 
dam. Gravia verba ad christianos et ad totum orbem convertentes, nolu- 
15 mus nos immiscere competentiae proprie auctoritatum terrenarum nec 
solutiones politicas vel technicas afferre, sed tantummodo officium no- 
strum evangelicum unitatis et reconciliationis exercere. 

Omnis actio bellica quae indiscriminatim pertinet ad destructionem 
urbium integrarum cum earum incolis, a fortiori ad destructionem fere 
20 plenam regionum, est de se obiective crimen contra Deum et ipsum ho- 
minem quod firmiter et incunctanter damnandum est. Talis est actio 
bellica in qua omnino desunt: respectus ad qualitatem personarum (bel- 
lantium vel non-bellantium, senum, puerorum, mulierum) ac bonorum 
actione bellica laesorum, « proportionalitas » rationabilis inter legitimas 
25 rationes belli et sequelas actionis violentae inceptae, omnis possibilitas 
damna praevidendi et circumscribendi ( controle des effets). 

Ad tales actiones bellicas perpetrandas iam non arma atomica requi- 
runtur: sufficiunt enim « conventionalia », quae appellantur. Sed gra- 
vitas effectuum ex usu armorum atomicorum omnino peior est. Quamvis 
30 hic de iudicando quocumque, aut de ponderandis « subiectivis » propo- 

sitis quidquam statuere nolimus, affirmamus tamen talibus actionibus bel- [77] 
licis, cuiuscumque speciei sint (atomicae, biologicae, chimicae, « conven- 
tionales », etc.), conscientiam hominum non facile exonerari, cum obiec- 
tive crimina sint. 

In hoc consistit periculum singulare omnis belli hodierni quod socie- 35 
tatibus humanis quasi occasionem praebet talia scelera perpetrandi et 
connexione quadam ineluctabili voluntatem hominum ad nefandissima 
consilia impellit. Si bellum usque ad ultimam possibilitatem instrumento- 
rum scientificorum hodiernorum perduceretur, ex eo nil aliud oriretur, 
nisi internecio fere plena et omnino reciproca uniuscuiusque partis a 40 
parte adversa. 

Quamvis ergo, exhaustis omnibus pacificae tractationis subsidiis, non [78] 
illicitum esse possit iura iniuste impetita contra iniustum aggressorem vi 
et coactione defendere, attamen semper magis magisque a ratione alie- 
num fit bellum instrumentum aptum esse ad violata iura sarcienda. Dum 
ita clare apparet immanitas exitus postremi ad quem bellum hodiernum 5 
perducere possit, Providentia divina instanter ab homine requirit ut se 
ab antiqua servitute belli liberet, periculo praesenti finem imponendo. 

Sciant omnes homines huius aetatis se de his rebus rationem esse reddi- 
turos et decursum saeculorum futurorum ab hodiernorum officii et peri- 
culi conscientia dependere. Quamobrem urget obligatio omnes populos 10 
necnon moderatores eorum monendi, ut ad vitandos conflictus novi fiant 
conatus, omnino validiores et ampliores quam hucusque fieri soliti erant, 
cum conflictu iam orto, eventus, qui inde consecuturi sint, nullo modo 
praevideri possint. Nationibus vero quae cogitarent de via conflic- 
tuum formidolosorum ineunda, adhibitis omnibus hodiernis armis, ato- 15 
micis non exceptis, firmiter dicimus nullam nationem ius habere sibi 
internecionem gentis adversae ut finem proponendi, quantumcumque 
damnum est ab illa illatum. 

99. [ De « aequilibrio terroris »]. Nostris diebus arma apparata apud 
potentiores nationes ingenti quantitate accumulata sunt, quia firmitas de- 20 
fensionis uniuscuiusque partis e capacitate fulminea adversarium reper- 
cutiendi dependere putatur. Propterea immensa vis armorum qua variae 
nationes praeditae sunt efficit sic dictum « aequilibrium terroris », quod 
habetur quasi ultima ratio pacis ad praesens existentis in mundo. 

Sane nationes, de propria existentia iure sollicitae, condiciones « con- 25 
cretas » in quibus versantur, considerare debent; quae condiciones magna 
ex parte sunt consectaria eventuum praeteritorum ac lugenda veluti he- 
reditas errorum humanorum. Attamen omnibus ac praesertim rectoribus 
Civitatum, qui totis viribus atque animo omnino recto adimplere student 

[78]io gravia officia quae eis incumbunt, valde cavendum est ne hunc statum 
rerum confundant cum eo qui revera status pacis vocari potest. 

Etenim aequilibrium hoc est aliquid de se omnino deforme {mon- 
strueux). Nam si quacumque de causa in hoc statu rerum conflictus ori- 
retur, mutua destructio populorum qui sibi invicem opponuntur omnino 
35 instaret. Est etiam contra rationem ut nationes vires suas optimas insu- 
mant in apparandis et semper augendis armis, quae reapse numquam ad- 
hibentur. 

Hic rerum status gravissima detrimenta secum fert. Divitiae quae in 
armis gignendis effunduntur, adhiberi possent ad omnimodum incre- 
40 mentum et debita auxilia inopiae populorum. Ab initio suffocantur co- 
namina perutilia inter nationes ut institutiones pacificae condantur, cum 
timor ne inermibus bellum mortiferum inferatur, irrita faciat talia in- 
cepta quae fiduciam mutuam supponunt. Beneficia huius asperi status, si 
P®] adsunt, valde precaria sunt. Forsan « aequilibrium terroris », loco me- 
lioris consilii, reapse stabilitatem quamdam in consortione humana ser- 
vet; multa tamen continet quae praevideri nequeunt, etiam pro illis qui 
res accurate computare censentur, et ideo nemo talem condicionem ut 
5 institutionem sanam et efficacem pro rationibus internationalibus consi- 
derare potest, spem suam pro futuro in eam locando. Hoc triste et 
temporarium aequilibrium nonnisi quoddam perfugium a nobis haberi 
debet, quod occasionem praebet ut homines in hoc brevi temporis spa- 
tio quod superest, controversias suas modo homini digno componere 
io queant. 

100. [De actione inter nationaii ad bellum vitandum ]. Nationibus ea- 
rumque rectoribus certe concedi debet tempus opportunum, ut conflictus 
in conventu communi solvere possint; meminerint tamen omnes hoc 
tempus non posse in indefinitum produci. Exigentiis boni communis in 
15 praesentibus rerum adiunctis ad extremum nonnisi per exclusionem belli 
ab omnibus sancitam satisfieri poterit. Tale autem est discrimen in quo 
genus humanum hodie versatur, ut gravi officio devinciantur christiani, 
una cum omnibus hominibus bonae voluntatis, hoc totis viribus non 
tantum optare, sed per formationem opinionis publicae expostulare et 
20 pro viribus ad effectum deducere. 

Certe hoc non fiet nisi per auctoritatem publicam quae in orbem 
terrarum potestatem exerceat. Affirmat S. Synodus urgentem necessita- 
tem talis auctoritatis, ita ut condiciones vere praeparentur in quibus bel- 
lum quodcumque iam non possit amplius ut instrumentum considerari 
25 legitimum, etiam ad defensionem iuris. Haec auctoritas viribus polleat 
quibus efficaciter se interponere possit ad lites inter nationes arbitrio suo 



CONGREGATIO GENERALIS CXXXII 


511 


dirimendas, ad vigilantiam super armorum progredientem diminutionem 17 9] 
eorumque definitivam abolitionem exercendam, et ad eos puniendos qui 
ordinem pacificum internationalem perturbant. Patet igitur liberum usum 
armorum hodiernorum moraliter admitti non posse, et tendendum esse 30 
ad eorum omnimodam suppressionem. Quamdiu tamen institutiones in- 
ternationales pacem satis communire non valent, possessio illorum armo- 
rum, solum ad deterrendum adversarium, eiusdem armis instructum, non 
affirmari potest ut in se illegitima. Sed enixe agendum est ut tali statui 
rerum quam citissime finis imponatur, etiamsi ad hunc finem obtinendum, 35 
summae difficultates sint superandae. 

Cum interim progressus technici, communicationes et instituta ad 
lites pacifice componendas in dies maiorem efficaciam nanciscantur, mo- 
nentur Civitatum moderatores ut sine cunctatione gentes a belli discri- 
mine pro viribus liberent per conventiones et pacta quae iustam pacem 40 
confirment; simul ad hoc intendant ut ex animis deponantur simultates 
( les sentiments hostiles ), diffidentiae et odia. Insuper maxime cordi ha- 
beant ut minora numero fabricentur et teneantur arma, modo quo iam 
fieri potest, idque promoveant et sollemnibus pactis firment, processum 
bonorum officiorum stabiliter constituant et sese consultis auctoritatis in- 
ternationalis existentis subiciant. 

101. [De bellis minoribus et actibus cum bello connexis ]. Quamvis 
populi praesertim et sponte periculum belli per orbem saevientis timeant, 
nullo modo praetermittenda sunt, cum propter neces et vastationes quas 5 
secum ferunt, tum propter periculum ab eis paci in mundo illatum, 
bella regionalia et interna hodie vigentia vel imminentia (bella inter 
tribus; conflictus inter stirpes, « ideologici », religiosi; contentiones cir- 
ca fines Civitatum; bellum civile, seditiosum ad evertendam Civitatem 
susceptum, etc.). Quaecumque sunt causae eiusmodi conflictuum, qui in io 
nonnullis casibus ultimum suffugium hominum iniuste laesorum vel 
oppressorum efficiunt, omnia facienda sunt ad eos praeveniendos vel 
terminandos, sive tollendo iniustitias e quibus saepe oriuntur, sive fo- 
vendo mutuam reverentiam et aestimationem, sive recurrendo ad pro- 
cessum bonorum officiorum, ut appellantur. 15 

Nemini licet dare vel exsequi mandata quae evidenter legi Dei ad- 
versantur, ut sunt occisio innocentium et captivorum. Ubi autem vio- 
latio legis Dei non manifeste patet, praesumptio quidem iuris auctoritati 
competenti agnoscenda est, eiusque iussis est parendum, sed illi qui iussa 
impertiunt et rei publicae rationem moderantur, multo magis obliga- 20 
tione adstringuntur summa cum prudentia decernendi et secundum le- 
gem moralem agendi. Insuper, in hodiernis adiunctis sat conveniens vi- 

180] detur ut leges « positive » eos respiciant qui, vel propter testimonium 
lenitatis christianae, vel propter reverentiam erga vitam humanam, vel 

25 ex sincero fastidio omnem vim exercendi, ex conscientia servitium mi- 
litare vel quosdam actus qui ad immanem crudelitatem in bello con- 
ducunt, recusent. 

In quocumque bello, sive externo, sive interno, semper observan- 
dae sunt normae humanitatis quae a naturali iure oriuntur ac definiri so- 

30 lent pactis et conventis internationalibus. Denique tamquam « intrin- 
sece » perversa existimanda sunt instrumenta quae destructionem vel mi- 
nutionem adversarii in sua « personalitate » psychologica vel morali in- 
tendunt. 

Sectio 3: De missione Ecclesiae et Christianorum 

102. [De praesentia efficaci Ecclesiae in communitate internationali\. 

35 Ecclesia vi missionis divinae omnibus hominibus Evangelium praedi- 
candi et thesauros gratiae elargiendi, pacem ubique terrarum promovere 
studet atque solida fundamenta consortionis pacificae hominum ac popu- 
lorum, cognitionem nempe legis divinae et naturalis, omnes docet. Ad 
fovendam ergo et stimulandam cooperationem inter homines, in sinu 

40 Communitatis gentium omnino praesens sit Ecclesia, tam per suas insti- 
[81] tutiones officiales quam per plenam ac sinceram cooperationem omnium 
christianorum, voluntate ceteris inserviendi et spiritu abnegationis ani- 
matam, ratione habita institutionum et operum omnium quae ad pacem 
firmandam adlaborent. 

5 Quod efficacius continget, si ipsi fideles, officiis onerisque sui ut homi- 
nes et christiani conscii, influxum iam in proprio vitae ambitu exerceant, 
ita ut apud plurimos prompta ad cooperandum cum communitate interna- 
tionali voluntas excitetur. Cura peculiaris impendatur de hac re educandis 
et formandis iuvenibus. 

io Haec formatio et hic spiritus ad ceteros clericos et laicos extendi 
debet, ut efficiatur et roboretur opinio publica paci favorabilis, praeser- 
tim destruendo praeiudicatas opiniones, iniustitias et odia, quae tam saepe 
causa fuerunt oppositionis inter homines et impedimenta fraternae eorum 
unitatis. 

15 In eiusmodi formatione et actione christianorum principalis sollici- 
tudo pertinet ad episcopos: summum munus quod cum successore Petri 
in tota Ecclesia gerunt, etiam ad officia iustitiae et caritatis, praesertim a 
christianis in commodum omnium implenda, extenditur. 

103. [De partibus christianorum in Institutionibus internationali- 

20 bus\ Excellens forma navitatis internationalis profecto est socia opera 

quam christiani, sive singuli sive consociati, praestant Institutis ad coope- 

rationem inter nationes fovendam conditis vel condendis. Praeterea variae [ 81 ] 
consociationes catholicae ordinis internationalis, ad communitatem gen- 
tium pacificam ac fraternam construendam variis modis conferre possunt. 

Quas oportet roborare, debitis subsidiis instruere et recto ordine compo- 25 
nere. Hodie enim tam efficacitas actionis quam necessitas colloquii re- 
quirunt ut singuli etiam per incepta « collectiva » operentur. Tales con- 
sociationes insuper non paulum conferunt ad excolendum verum sensum 
universalem, quod catholicis certe congruit, et ad firmandam apud omnes 
conscientiam proprii officii et oneris pariter universali indole praeditam. 30 
Denique optandum est ut catholici, ad munus suum in communitate 
internationali adimplendum, cooperationem quaerant actuosam et « posi- 
tivam », sive cum fratribus seiunctis qui caritatem evangelicam profiten- 
tur, sive cum omnibus hominibus veram pacem quaerentibus. 


NOTAE 

Ad n. 90. 

1 Cf. Act. 17, 26. 

Ad n. 91. 

2 Cf. Is. 9, 6; Lc. 2, 14; Io. 14, 27; Rom. 5, 1; Eph. 2, 14. 

Ad n. 95. 

3 Cf. Paulus VI, Alloc. in Bombay ad diurnarios scriptores: A.A.S., 51 
(1965), p. 135. 


33 

[82] CONCLUSIO 

104. [De munere singulorum fidelium et Ecclesiarum particularium ]. 
Principia et normae ab hac Sacra Synodo proposita, diversis quidem ra- 
tionibus, ad Ecclesiae doctrinam pertinent: quae quidem omnes homines 
nostrorum temporum, sive credant in Deum sive non credant, adiuvare 

5 intendunt, ut mundum praecellenti dignitati hominis magis conforment 
et largiorem humanam fraternitatem instaurent, ut exigentias integrae 
suae vocationis clarius percipiant ac denique ut generoso atque consociato 
conamine urgentibus nostrae aetatis postulationibus sub impulsu amoris 
respondeant. 

10 At coram immensa diversitate tum status rerum tum cultus humani 
formarum in mundo, doctrina proposita in pluribus suis partibus consulto 
nonnisi indolem omnino generalem prae se fert. Ad episcopos itaque va- 
riarum regionum, commodo suo, ad clericos et laicos cuiuscumque terri- 
torii spectabit, ut eam magis determinent atque explicent, et praesertim 
15 ut eam exprimant et explanent verbis quae adiunctis, mentis formis et pro- 
prio singulorum gentium ingenio accommodentur: et sic eadem doctrina, 
ope altioris intelligentiae, populos ad fecundiorem actionem perducere 
queat. 

105. [De colloquio inter omnes homines ]. Cum autem hodie tempus 
20 futurum mundi potius quam aetatibus praecedentibus e liberis hominum 

decretis pendeat, Concilium diserte praedicta principia, in inconcussa Dei 
Veritate fundata, inculcare voluit, ut omnes humani generis familiae ac 
coetus iis illuminentur in iisque fundamentum pro communi colloquio in- 
veniant. Ecclesia, quae, virtute Spiritus Sancti homines ad diversissimas 
25 nationes, stirpes et cultus humani formas pertinentes in unum Corpus 
coadunat eosque in unam cum Deo et inter se communionem colligit, quo- 
modo non excellenter apparet ut habitaculum fraternitatis et sedes col- 
loquii, pignus supremae veritatis et signum unitatis totius humani ge- 
neris? 

30 Animus noster imprimis complectitur fratres nondum nobiscum in 
plena communione viventes, quibus tamen iungimur confessione Patris, 
Filii et Spiritus Sancti et caritatis vinculo, memores scilicet Christiano- 
rum unitatem hodie a multis etiam non credentibus expectari et desi- 
derari. Quo magis enim haec unitas, sub potenti actione Spiritus Sancti, 
35 in veritate et caritate proficiet, eo magis universo mundo praesagium erit 
unitatis et pacis. Quare unitis viribus studeamus ut Evangelio Christi in 

dies melius conformemur, sed etiam ut fraterne cooperemur servientes [®3] 
familiae humanae, quae familia Dei est et Christi Iesu. 

Animum nostrum etiam convertimus ad omnes qui in Deum cre- 
dunt in suisque traditionibus pretiosa elementa religiosa et humana con- 
servant, optantes ut apertum colloquium nos omnes adigat ad impulsio- 5 
nibus Spiritus fidelius obtemperandum. 

Desiderium instituendi colloquium, quod sola caritate erga Veritatem 
ducatur et cum congruente prudentia fiat, ex parte nostra neminem exclu- 
dit, 1 neque illos qui praeclara animi humani bona colunt, eorum vero Auc- 
torem nondum agnoscunt, at neque illos qui Ecclesiae opponuntur eam- 10 
que variis modis persequuntur. Unum Patrem habentes, omnes fratres 
sumus, eadem humana et divina vocatione praediti: ideo, ubi deest vio- 
lentia, cur sine dolo ad aedificandum mundum cooperari non possumus? 

Sed etiam intra Ecclesiam mutuam benevolentiam, reverentiam, aesti- 
mationem et concordiam promovere oportet, ut inter domesticos quo- 15 
que fidei fructuosior sermo obtineatur. Hic etiam colloquium varias for- 
mas assumere potest: inter Pastores, inter fideles, a Pastoribus cum fide- 
libus. In multis quaestionibus catholici legitime et utiliter diversimode 
opinantur, unde magis clarescit ratio transcendens fidei; nunquam ta- 
men praeterire possunt id quo uniuntur multo fortius esse quam id quo 20 
dividantur, memores adagii: in necessariis unitas, in dubiis libertas, in 
omnibus caritas, et verbi praesertim Domini: « In hoc cognoscent omnes 
quia discipuli mei estis, si dilectionem habueritis ad invicem » (Io. 13, 

35). 

106. [De mundo aedificando et ad fidem perducendo ]. In Ecclesia et 25 
per Ecclesiam christiani a Domino illuminantur et a Spiritu roborantur. 

Certe hodie ius non amplius habent mediocriter vivendi. Cum omnibus 
qui iustitiam colunt coniuncti, Evangelio fideliter adhaerentes huiusque 
viribus f ruentes, ingens opus in his terris adimplendum susceperunt, de 
cuius exitu die supremo reddent rationem. Non omnes enim qui dicunt 30 
Domine, Domine! intrabunt in Regnum caelorum, sed ii qui faciunt vo- 
luntatem Patris, 2 et validam manum operi apponunt. Vult autem Pater 
ut in singulis fratribus Christum agnoscamus et efficaciter diligamus, ut- 
que tam verbo quam opere testimonium perhibeamus Veritati et myste- 
rium amoris Patris caelestis cum aliis communicemus. Hoc facientes totum 35 
genus humanum ad vivam spem excitabimus, quae Spiritus Sancti donum 
est, ut tandem aliquando in mundo perenni et in pace ac beatitudine 
summa ad gloriam Domini suscipiatur. 

« Ei autem qui potens est omnia facere superabundanter quam peti- 

mus aut intelligimus, secundum virtutem quae operatur in nobis, Ipsi 
gloria in Ecclesia et in Christo Iesu, in omnes generationes saeculi saecu- 
lorum. Arnen » (Eph. 3, 20-21). 


NOTAE 

Ad n. 105. 

1 Cf. Paulus VI, Litt. Encycl. Ecclesiam suam, Pars III. 
Ad n. 106. 

2 Cf. Mt. 7, 21. 

RELATIO GENERALIS 

Hac relatione generali historiam integram, et iam sat longam, 
schematis « De Ecclesia in mundo huius temporis », nullo modo de- 
scribere intendimus; sed tantum elementa necessaria praebentur ad 
novam redactionem eius intelligendam. Hac de causa initium sumitur 
a tempore quo organa conciliaria competentia, post disceptationem anti- 
qui textus in aula habitam, ex animadversionibus Patrum quaedam 
consectaria, et quidem maximi momenti, duci censuerunt. 

Sic proceditur: 

I - Historia textus praesentis : 

1) Decisiones Subcommissionis plenariae mixtae (conventus die- 
rum 17, 19 et 20 nov. 1964). 

2) Modus procedendi in reelaboratione textus. 

3) Sessio laboris apud « Ariccia » habita (31 ianuarii - 6 februarii 
1965). 

4) Sessio subcommissionis plenariae mixtae Romae habita (8-13 fe- 
bruarii 1965). 

5) Sessio Commissionis plenariae mixtae Romae habita (29 martii - 
6 aprilis 1965). 

6) Sessio Commissionis de Concilii laboris coordinandis Romae 
habita (die 11 maii 1965). 

II - Praesentatio generalis textus : 

1) De titulo 

2) De iis ad quos dirigitur schema 

3) De stylo 

4) De scopo et de modo procedendi 

5) De ordine schematis 

Addendum : De ratione novae redactionis schematis cum textu priore: 

1) Quoad amplitudinem textus 

2) Quoad relativam novitatem textus 

3) Quoad essentialem similitudinem argumentorum 

I - HISTORIA TEXTUS PRAESENTIS 

1. Decisiones Sub commissionis plenariae mixtae 
(conventus mense novembri 1964 habitus) 

Sub praesidentia Exc.mi D.ni Guano, Episcopi Liburnensis, plures 
conventus habiti sunt a Subcommissione plenaria mixta ultimis diebus 
tertiae periodi Concilii, diebus nempe 17, 19 et 20 novembris 1964. 
Ratione habita animadversionum Patrum, plures « orientationes » sche- 
matis determinari potuerunt, et sequentes conclusiones factae sunt: 

— ampliandus est numerus Episcoporum Subcommissionis centra- 
lis, ita ut variae regiones et continentes melius repraesententur, iuxta 
optata plurium Patrum (quod immediate factum fuit). 

— admittitur necessitas amplioris « conspectus generalis » (olim 
signa temporum), qui explanat characteres principales mundi hodierni 
et sit veluti punctum proficiscendi (initium) totius schematis. 

— constituatur parvus coetus redactionis, cuius erit reelaboratio 
et redactio nova textus, iuxta animadversiones P 'atrum, sive scripto sive 
oretenus prolatas. 

Ut perfectior unitas schematis habeatur, eligendus erit unus tan- 
tum redactor. Sub responsabilitate exclusiva Episcoporum, redactor ille, 
coadiuvantibus secretariis duarum Commissionum et R. P. Haring, mu- 
nus habebit redigendi partem doctrinalem, et in unum colligendi textum, 
et invigilandi, quantum fieri poterit, ut unitas schematis servetur usque ad 
adoptionem definitivam a Patribus factam. 

Exc.mus D.nus Guano, Praeses Subcommissionis plenariae mixtae, 
et Exc.mus D.nus Ancel, Vice-praeses, petierunt ut R. D. Canonicus Pe- 
trus Haubtmann sumeret munus istud, et coadiuvaretur a tribus coope- 
ratoribus: nempe a RR. PP. Tucci, Hirschmann et a D.no Canonico 
Moeller. 

Rev.mus D.nus Philips, Secretarius-adiunctus Commissionis doctri- 
nalis, accepit munus supervisionis schematis quoad doctrinam, et etiam 
munus relatoris apud Commissionem plenariam mixtam. 

Haec decisio scripto exarata, die 8 decembris 1964, missa est ab 
Exc.mo D.no Guano, Praeside Subcommissionis plenariae mixtae, ad 
Sodales Commissionis plenariae mixtae. 

2. Modus procedendi in reelaboratione textus [ 86 1 

Nova elaboratio textus tribus praecipuis elementis innititur, quae 
ut normae redactionis habebantur: 

a) textus prior est basis (fundamentum) textus emendati; 

b) textus prior tamen emendandus, retractandus, denuo redigendus 

erit quoties hoc necessarium videtur ut animadversionibus Patrum sive [87] 
scriptis sive oralibus respondeat. 

c) Secundum desideria a pluribus Patribus expressa, Adnexa quae 
textum priorem comitabantur, inserenda erunt in novum textum, saltem 
quoad substantiam. Quod factum fuit ex iussu Em. Card. Cicognani, 
praesidis Commissionis de Coordinandis laboribus, iuxta epistolam mis- 
sam Em. Cardinalibus praesidibus Commissionis plenariae mixtae, die 
2 ian. 1965. 

Ut his normis obtemperetur, animadversiones Patrum, sive oretenus 
sive scriptis exhibitae, acuto examini atque scientificae inquisitioni sub- 
iciendae erant. Quod certo certius magnum laborem exigebat: animadver- 
siones enim Patrum 830 amplius paginas comprehendunt. 

Textus qui nunc Patrum examini proponitur, ex elementis supra 
memoratis originem ducit. Quapropter , quamvis in multis textus veluti 
novus apparet, non est tamen aliud nisi textus prior retractatus et diver- 
simode expressus, ad mentem plurimorum V atrum, necnon iuxta manda- 
tum competentis auctoritatis . Quod sane numquam obliviscendum erit 
in examine et disceptatione huius textus. 

3. Sessio laboris apud « Ariccia » habita 
(31 ian. -6 febr. 1965) 

Sessio haec fuit eventus maximi momenti in reelaboratione novi 
textus. Praesidebat Em.mus Card. Cento, Praeses Commissionis de Apo- 
stolatu Laicorum et Exc.mus D.nus Guano, Praeses Subcommissionis 
plenariae mixtae. 

Aliqua redactio praeliminaris partis doctrinalis exhibita erat Sub- 
commissioni doctrinali, sub praesidentia Exc.mi D.ni Garrone, et pecu- 
liari modo examinata. Alia ex parte, variae Subcommissiones particula- 
res elaboraverunt textus quoad propria obiecta ratione habita studiorum 
praecedentium, et praecipue Adnexorum textus prioris. 

Notandum est quod 29 Patres aderant in hac sessione laboris, ex 
omnibus fere partibus mundi. Aderant insuper 38 Periti, necnon aliqui 
auditores et auditrices et alii laici invitati (circiter 20). Iam praecedenti 

[87] schematis redactioni conficiendae, laici collaboraverunt. Iuxta desideria 
Patrum, plures adhuc ad hanc novam redactionem opus suum praesti- 
terunt. 

4. Sessio Sub commissionis plenariae mixtae Romae habita 

(8-13 febr. 1965) 

Sessio Subcommissionis plenariae mixtae, post sessionem laboris 
« Ariccia » habita, examini subiecit textus, eos perfecit et conclusiones 
opportunas duxit. Determinavit structuram definitivam textus praesen- 
tis, hoc modo: 

[88] — « conspectus generalis » partem propriam, distinctam nempe 
sive a Prooemio, sive a duabus partibus schematis, constituere debet; 

— pars doctrinalis dividi debet in quattuor capita (prout de facto 
iacent); 

— pars tractans de quibusdam problematibus magis concretis et 
actualibus ex quinque capitibus constare debet (cf. Summarium sche- 
matis). 

Duo hic notanda sunt: 

1) Adnexum olim I {De dignitate personae humanae fovenda) incor- 
poratum est, quoad substantiam, sive in partem doctrinalem, sive in 
novum caput, nempe De vita politica. Impossibile enim visum est de 
anthropologia christiana agere, quin de ipsa dignitate hominis tractaretur. 
Haec decisio facta est petente ipso praeside Subcommissionis competentis, 
Exc.mo D.no Wright. 

2) Brevis textus novus: De vita politica, introductus fuit secundum 
desiderata multorum Patrum, necnon ex mandato Subcommissionis ple- 
nariae mixtae. 

5. Sessio Commissionis plenariae mixtae Romae habita 
(29 martii - 6 aprilis 1965) 

Liceat in memoriam vocare quod Commissio mixta consistit ex Com- 
missione doctrinali (30 Sodales), Praeside Em.mo Card. Ottaviani, et ex 
Commissione de Apostolatu Laicorum (30 Sodales), Praeside Em.mo 
Card. Cento, necnon ex 7 Episcopis cooptatis ex sic dicto « tertio mundo » 
et ex regionibus quae sub regimine communismi inveniuntur. 

Commissio mixta plenaria examini acutissimo subiecit schema de- 
nuo elaboratum. 

Relator schematis fuit Rev.mus D.nus Philips, Secretarius-adiunc- 
tus Commissionis doctrinalis. 

Schema, uti nunc habetur, unanimi voto (uno dempto) a Commis- [88] 
sione mixta probatum fuit, licet cum nonnullis modis a Patribus Com- 
missionis allatis et admissis, quae postea in textum introducti fuerunt. 

6. Sessio Commissionis coordinationis Romae habita 
(die 11 maii 1965) 

Sub praesidentia Em. mi Card. Cicognani, Commissio « de coordi- 
nandis Concilii laboribus » audivit relationem particularem Em .mi Card. 
Suenens, super hoc schema. Post amplam disceptationem, statuit ut 
textus schematis, prouti iacet, Concilii Patribus transmitteretur, et insu- 
per satisfactionem suam expressit de labore facto. 

II - PRAESENTATIO GENERALIS TEXTUS [89] 

1. De titulo 

a) Titulus generalis schematis: De Ecclesia in mundo huius temporis, 
iam abhinc duobus annis a Commissione de coordinandis Concilii labo- 
ribus determinatum erat. Nihil ergo amplius hac de re dicendum videtur. 

b) Quoad qualificationem documenti, visum est ab eadem Commis- 
sione Coordinationis, in sessione diei 11 maii 1965 Romae habita, aptio- 
rem titulum esse: « Constitutio pastoralis ». Scopus enim praecipuus 
huius schematis non est directe doctrinam praebere, sed potius eius ap- 
plicationes ad condiciones nostri temporis necnon consectaria pastoralia 
ostendere et inculcare. Altera ex parte, schema hoc difficulter posset vo- 
cari « decretum », cum fere nullam contineat praescriptionem. Momen- 
tum autem schematis bene exprimi videtur per verbum « constitutio ». 

Quae cum ita sint, iure meritoque convenire videtur titulus « Constitutio 
pastoralis » per oppositionem ad « Constitutionem dogmaticam », sci- 
licet De Ecclesia ( Lumen Gentium). 

Notandum est insuper, quod, attenta indole essentialiter pastorali 
textus, schema hoc non indiget disceptatione tam rigorosa cuiusque 
vocabuli, ut fieri deberet in re stricte dogmatica. 

2. De iis ad quos dirigitur schema 

De « destinatariis » sat longa et difficilis disceptatio habita est in 
ipsa Subcommissione plenaria mixta. Hac de causa accurato studio subi- 
cienda erant animadversiones Patrum quoad hunc punctum, ut eorum 
mens bene cognosceretur. Hoc studium, methodice ductum, nullum relin- 
quit dubium quoad desiderium maioritatis Patrum, scilicet quod schema 

seu Concilium, sermonem ad universos homines sine ulla exceptione 
dirigi debet. 

Re vera, quamvis pauci Patres declarent vel supponant quod docu- 
mentum essentialiter dirigatur ad fideles (E/3645, 3741, 3919), longe 
maior pars explicite declarat, quod dirigi debet ad universos homines: 
« Omnibus christianis necnon omnibus christicolis, quinimmo omnibus 
hominibus bonae voluntatis » (E/ 3 646), ad totum universum secus ac 
alia schemata (E/3691), « tum christianis tum non christianis » (E/3690, 
3852), omnibus incolis terrae (E/3749, 3643, 4131, 4153 nomine 
70 Patrum); nam « ad universos homines spectat » (E/3680), ad « ho- 
minem in viis » (E/3758), ita ut « ad omnes ordinari » debeat (E/3837). 
Igitur, loqui debemus « omnibus hominibus », atheis non exceptis 
(E/3769). In eodem sensu, alius Pater (E/3747), nomine 60 Patrum, 
declarat quod schema comprehendi deberet etiam a 2.400.000.000 ho- 
minibus qui adhuc Ecclesiam non cognoscunt. 

Aliqui improbant textum priorem propter aliquam imprecisionem 
in isto puncto (E/3593, 3648). Non agitur, ait unus Pater, de colloquio 
simplici de mundo in ipsa Ecclesia, sed de colloquio Ecclesiae cum ipso 
mundo (E/3744). 

Ut his desideriis longe maiori parti Patrum obsecundetur, schema 
praesens — sicut ceteroquin schematis adumbrationes praecedentes — 
dirigitur « non tantum ad Ecclesiae filios omnesque Christi nomen in- 
vocantes, sed etiam ad universos homines » (N. 2): quod maximi mo- 
menti esse videtur. 

Clarum est ex hac « orientatione » consequentias sat ponderosas 
effluere, sive quoad stylum schematis, sive quoad modum procedendi. 

3. De stylo 

Dum pauci Patres petunt stylum non descriptivum, sed essentialiter 
theologicum (E/4093, 3757, 3688), Patres multo numerosiores expec- 
tant stylum « directum », « simplicem », non nimis ecclesiasticum vel 
exhortativum, « pastoralem », « heuristicum », et, in quantum fieri po- 
test, «omnibus accommodatum» (E/3678, 3593, 4121, 3804, 3770, 
3852, 3646, 3691, 3679, 4131, 3747 nomine 60 Episcoporum). Ali- 
qui etiam rogant ut sedulo vitetur stylus polemicae vel damnationis 
(E/3595, 4052). 

Haec autem affirmatio nullo modo contradicit alteram assertionem 
multorum Patrum, immo eorumdem Patrum, secundum quam schema 
supra fundamenta theologica , clara, firma, « christologica », niti debet 
(E/3676, 3594, 3126, 3136, 3838, 3922, 4093, 3649, 3687, 3757). 

Uno verbo, expectatur ut schema stylum quendam omnino « sui [90] 
generis » inveniat, doctrina quidem suffultum, sed communi hominum 
loquendi modo accommodatum (E/3598, 3575). Quod sane non tam 
facile fieri potest! 

Animadvertere tamen liceat quod stylus novus schematis generatim 
placuit, sive Patribus, sive laicis qui sessionibus laboris interfuerunt. 
Verbi gratia, exempla « concreta » quibus utitur pars doctrinalis ad illu- 
strandum aliquod punctum doctrinae (v. g. cf. N. 27, 33 et 38) deside- 
riis plurium respondent. 

4. De scopo et de modo procedendi 

Scopus schematis optime enuntiari videtur ab aliquo Patre (E/3689): 

« Repercutere spem et anxietatem hominis hodierni, et Ecclesiam osten- 
dere ut transcendentem et ut ad servitium hominum » directam. Haec 
assertio manifeste convenit plurimorum Patrum optatis. 

Quocirca perplures Patres rogant, ut incipiatur a factis et a veritatibus [ 91 ] 
qui a plurimis hominibus, etiam non credentibus, admittuntur: ita tamen 
ut ad manifestationem totius veritatis revelatae paulatim perveniatur 
(E/3593, 3690, 3691, 3748, 3768, 3804, 3837, 3846, 3744, 3747 
nomine 60 Episcoporum). 

Alii (E/3676 et E/3683) optime animadvertunt Ecclesiae missionem 
non debere considerari tantum in relatione ad problema mundi: nam 
missio Ecclesiae non est nisi continuatio ipsius operis salvifici Christi. 

Pauci tantum (E/3764, 3770) vellent ut a veritate revelata initium 
sumeretur. 

Plurimi, veluti « synthesim » assertionum allatarum proponentes, 
affirmant ipsas veritates « naturales » « oculis evangelicis » videndas esse 
— exclusa illa damnosa separatione inter ea quae ad ordinem « mere 
naturalem » et ea quae ad « redemptionis ordinem » pertinent, siqui- 
dem et ipsa creatio in ordine redemptionis inseritur (E/3676, 3746, 
3740, 3765, 3782, 3769, 3764, 3838, 4052, 3738 nomine alicuius 
Conferendae Episcopalis). 

Eadem ratione, maior pars Patrum optat ne incipiatur per manifesta- 
tionem ipsius Ecclesiae hierarchicae (E/3804, 3837, 3846, 3744, etc.). 
Ecclesia tamen debet sese mundo praesentare, non auctoritativo qui- 
dem modo, sed «modo praesentationis» (E/3677). Explicite petitur 
ab aliquibus ut Ecclesia, quatenus communitas hierarchica, in ultimo 
tantum capite partis doctrinalis praesentetur (E/3804, 3837). 

l yi J 5. De ORDINE SCHEMATIS 

Ut omnes hae opiniones, quantum fieri potest, concilientur, iubente 
ipsa Commissione competente , textus sic componitur: 

Post breve Prooemium, initium sumitur a factis et eventibus gene- 
ralioribus quibus condicio hominis in mundo nostri temporis signatur 
(Expositio introductiva: De hominis condicione in mundo hodierno). 

Ambae partes subsequentes, quarum altera magis generalis est, al- 
tera magis in particulari ingreditur, exponunt quid Dei Populus, seu 
Ecclesia, de boc rerum statu et evolutione praesentis mundi sentiat. 
Ubique vero homo ipse, sive consideratur ut persona individualis sive 
ut membrum societatis, omnium rerum expositarum centrum tenet. 

In unoquoque autem trium priorum capitum lae partis (De Ec- 
clesia et condicione hominis ), initium denuo sumitur a veritatibus et a 
problematibus quae omni homini obviam veniunt: quae tamen, quando 
fas est, modo biblico exponuntur. Semper autem e rebus magis cognitis 
usque ad altissimarum veritatum manifestationem fidei christianae, 
quippe quae in persona Verbi Incarnati reas sumuntur, progreditur 
(cap. I: De humanae personae vocatione; cap. II: De hominum commu- 
nitate; cap. III: Quid significet humana navitas in universo mundo). 

[92] Insuper, notandum est quod ad nonnullorum Patrum postulata as- 
sequenda, in his tribus prioribus capitibus, exponitur quid Ecclesia, seu 
Populus Dei, cogitat de mundo; dum contra in quarto capite eiusdem 
primae partis, ostenditur quomodo Ecclesia ipsa, ut communitas visibilis 
et hierarchica in boc mundo exsistens, suum munus circa res temporales 
exerceat (cap. IV: De munere Ecclesiae in mundo huius temporis). 

De II a autem parte, nil amplius in hac relatione generali dicendum 
est propter duas causas: 

a) argumenta quae in ea exponuntur ex capite IV necnon ex 
adnexis textus antiqui desumpta sunt, secundum eumdem ordinem 
(duabus dissimilitudinibus iam notatis exceptis) et non semel eisdem 
verbis. 

h) De cetero, in relatione particulari (cf. infra), de singulis capi- 
tibus istius II ae partis accurate agendum est: scilicet, De dignitate 
matrimonii et familiae fovenda (cap. I), De cultus humani progressu 
rite promovendo (cap. II), De vita oeconomica-sociali (cap. III), De vita 
communitatis politicae (cap. IV), De communitate gentium et de pace 
promovenda (cap. V). 

ADDENDUM: DE RATIONE NOVAE REDACTIONIS SCHEMATIS [92] 

CUM TEXTU PRIORE 

Ut similitudo necnon dissimilitudo novae redactionis cum priore textu 
melius appareant, haec animadvertenda sunt: 

1. Quoad amplitudinem textus 

Prior textus, sine adnexis, circiter viginti quatuor millibus verborum 
constabat; cum adnexis autem, circiter triginta quinque millia verborum 
includebat. Quamquam vero, ex instanti petitione plurium Patrum nec- 
non ex iussu auctoritatis competentis, argumenta in adnexis antea expo- 
sita in nova redactione resumuntur, textus praesens paulo brevior fit 
quam prior cum suis adnexis coniunctus. Etenim ex circiter triginta tria 
millibus verborum constat. 

2. Quoad relativam novitatem textus 

Certo certius textus hodie Patribus propositus in nonnullis indolem 
sat novam praefert. Haec tamen sequentia recolenda sunt: 

— Substantia et orientatio generalis schematis eaedem manent. Ma- 
teria tamen novo modo ordinatur, ratione habita animadversionum a 
Patribus prolatarum. In nonnullis autem punctis, accuratius in doctrina 
fundatur. 

— Actualis structuratio capitum plane respondet studio analytico [93] 
omnium animadversionum. Haec structuratio capitum explicite approbata 
fuit a Subcommissione plenaria mixta, Romae habita (8-13 febr. 1965), 
necnon a Commissione plenaria mixta (29 martii - 6 aprilis 1965) et 

a Commissione Coordinationis (11 maii 1965). 

3. Quoad essentialem similitudinem argumentorum 

Ut similitudo duorum textuum manifestius appareat, ambae redactio- 
nes breviter hic aequiparandae sunt (N.B. In hac tabula, initium sumitur 
a nova redactione; signa « T.P. » ad priorem textum referunt). 

Prooemium : quasi totaliter correspondet textui priori (num. 1 corre- 
spondet T.P. num 1; num. 2 correspondet T.P. num. 2; num. 3 corre- 
spondet T.P. num. 4). 

Expositio introductiva-. num. 4-5 correspondent T.P. num. 2. 
Num. 6-7-8-9: est nova descriptio mutationis psychologicae, moralis, 
religiosae, etc. 

[93] Pars I - De principiis 

Caput I. De humanae personae vocatione 
Num. 10 correspondet T.P. num. 5. 

Num 11-20: quaedam elementa occurrunt in Adnexo I, num 2-6. 
Plura tamen de hac « anthropologia christiana » de facto sunt nova; 
inserta sunt, quia a Patribus enixe postulata fuerunt. Quod valet in 
specie de num. 18-19, circa atheismum. 


Caput II. De hominum communitate 

Plura passim iam occurrebant in T.P., aliquando in Textu, saepius 
autem in Adnexis I et IV. 

Quoad singula, compara 


Num. 

23 

cum 

T.P., 

Adn 

• I, 8; 

» 

24 

» 

Adn. 

I, 1 

y 

» 

25-26 

» 

Adn. 

I, 7 

y 

» 

27 

» 

T.P. 

num. 

20; 

» 

30 

» 

Adn. 

I, 5 

y 

» 

33 

» 

Adn. 

IV, 

6; 

» 

34 

4 

Adn. 

IV, 

7; 

» 

35 

» 

Adn. 

IV, 

17 (in 


Unde disceptatio de hoc capite poterit brevius absolvi. 


[94] 


Caput III. Quid significet humana navitas in universo mundo 

Si quaedam elementa iam antea occurrebant (v. g. pro num. 42 in 
Adn. IV, 6), revera tamen haec pars est nova. 


Caput IV. De munere Ecclesiae 

Huius capitis elementa, saltem plurima, in Textu Priori adsunt, sed 
alio ordine. 

Ita num. 49 correspondet Adn. IV, 1; 

»51 » Adn. IV, 5; 

» 54 » T.P. num. 23, 7° et num. 14; 

» 55 » T.P. num. 14; 

» 57 » T.P. num. 17. 

Unde disceptatio de hoc capite poterit brevius absolvi. 

Summatim : in Expositione introductiva novi sunt numeri 6-9. In 
Parte I, nova sunt plurium in Capite I et III. Cetera autem, scilicet 
Capita II et IV, magna ex parte iam antea fuerunt tractata. 

Pars II - Quaestiones particulares [94] 

Caput I. De dignitate matrimonii et familiae fovenda 

Nova redactio plane correspondet Textui Priori, sed in pluribus est 
emendata secundum propositiones Patrum. 

Pro num. 60, cf. T.P. num. 21 et Adn. II, 1; 

» 61, cf. Adn. II, 2-3; 

» 62, cf. Adn. II, 4; 

» 63, cf. Adn. II, 5-6; 

» 64, cf. Adn. II, 7. 

Caput II. De cultus humani progressu rite promovendo 

Nova redactio correspondet T.P. num. 22 et Adn. III, quae fuerunt 
abbreviata sed non substantialiter immutata, quamvis ordo singularum 
partium sit diversus, et plures correctiones introductae fuerint secun- 
dum desideria Patrum. 


Num. 

65-67 correspondet Adn. 

ni, 

i; 

» 

69 

» 

Adn. 

m, 

7; 

» 

70 

» 

Adn. 

m, 

4, 6 et 

» 

71 

» 

Adn. 

in, 

2-3; 

» 

72 

» 

Adn. 

m, 

9; 

» 

74 

» 

Adn. 

m, 

5 et 9. 


Caput III . De vita oeconomica-sociali 

Nova redactio correspondet T.P. num. 23 et Adn. IV. 

Textus prior satis abbreviatus est, licet quaedam novae ideae intro- 
ductae fuerint. Rursus non datur substantialis immutatio, sed plures 
factae sunt correctiones. 


Num 

. 75 correspondet Adn. 

IV, 

1-4; 

» 

76 

» 

Adn. 

IV, 

5; 

» 

77 

» 

Adn. 

IV, 

6-7; 

» 

78 

» 

Adn. 

IV, 

16; 

» 

79 

» 

Adn. 

IV, 

11; 

» 

81 

» 

Adn. 

IV, 

8-9; 

» 

83 

» 

Adn. 

IV, 

15. 


Caput IV. De vita communitatis politicae 

Materia bic tractata invenitur in T.P. Adn. I in quo plura sunt 
emendata et praesertim abbreviata. 

[95] Num. 86 correspondet aliqualiter Adn. I, 10; 


87 

» 

Adn. 

i, 

9; 

88 

» 

Adn. 

i, 

11-12; 

89 

» 

Adn. 

i, 

13-14. 


Caput V. De communitate gentium et de pace promovenda 

Nova redactio correspondet T.P. num 24-25 et Adn. V. 

Ampliata fuit descriptio de natura pacis (num 91) et addita est expo- 
sitio de bello totali et de « aequilibrio terroris » (num. 98-99). Cetera 
fuerunt emendata et aliquando secundum alium ordinem disposita. 


Num. 

90 

correspondet Adn. 

V, 

1; 

» 

92 

» 

Adn. 

V, 

3-4 

» 

93-94 

» 

Adn. 

V, 

9; 

» 

95 

» 

Adn. 

v. 

13; 

» 

96-97 

» 

Adn. 

V, 

10; 

» 

100-101 

» 

Adn. 

V, 

11; 

» 

102 

» 

Adn. 

V, 

14; 

» 

103 

» 

Adn. 

V, 

15. 


Conclusio 

Num. 104 novae redactionis comparari potest cum Conclusione T.P. 
Num. 105, de colloquio occurrit aliquo modo in T.P. num. 18. 
Num. 106, de fine ultimo constituit additionem. 

Summatim. Praeter numeros indicatos ex Cap. V de pace et bello, 
cetera quae in hac Parte II exponuntur, plures tantum continent emen- 
dationes ad satisfaciendum Patribus. 

RELATIONES PARTICULARES [ 96 ] 

Cum omnia quae anteponuntur sive ad partem introductivam sive 
ad partem primam schematis quam maxime pertinent, de his duobus 
elementis pauca dicenda sunt. De parte secunda autem, diutius loquemur. 

PROOEMIUM 

Prooemium tribus numeris expletur in quibus prioris textus substan- 
tia resumitur. 

Secundum placita Patrum, magis determinatur ad quos Concilium 
sermonem dirigit, nempe ad catholicos, ad christianos, necnon ad omnes 
homines (n. 2) (cf. supra). 

Accuratius exponuntur diversi sensus verbi « mundus », ut saepius 
postulatum fuit (E/3756, 3667, 3779, 3650, 3690, 3594, 3686, 2794, 

3929, 4052, 3597, 3898, 3853, 3768, 3764, 3922, 3684, 3647, 3677). 

Hac de causa in fine n. 1 breviter delineatur sensus vocis mundus, in 
peccato positus sed a Christo redemptus. 

Item explicite dicitur quod Ecclesia est imprimis Populus Dei, etsi 
semper hierarchicus, ut plurimi Patres rogaverunt (E/3808, 3921, 3691, 

3599, 3921, etc.). Unus tamen Pater vult ut vox Ecclesia potius citetur 
in sensum Ecclesiae hierarchicae (E/3604). Quocirca, in tribus prioribus 
capitibus, Ecclesia praesertim ut Populus Dei exhibetur, utique hierar- 
chice constitutus, dum autem in capite quarto de Ecclesia ut commu- 
nitas hierarchica explicite agitur. 

EXPOSITIO INTRODUCTI V A 

Haec sequentia notanda sunt: 

Pars illa est nova. Composita fuit ut desideriis plurimorum Patrum 
respondeatur (cf. supra — de modo dicendi « historico », « dynamico », 

« intuitivo » et quasi « prospectivo », cf. etiam E/3740, 3646, 4153, 
E/3676). 

Elementa descriptionis allata sunt: a) a Subcommissione « De signis 
temporum », quae multum adlaboravit ad elementa universaliora col- 
ligenda; b ) necnon, magna ex parte, a laicis qui interfuerunt in sessio- 
nibus laboris. 

Notandum est insuper sensum huius descriptionis esse ut semper [97] 
appareat omnia ad hominem eiusque dignitatem et finem se referre. Mens 
commissionis fuit aliqua generaliora delineare, in quibus facile consen- 
sus quidem haberi potest, et ex quibus sequens sermo introducatur, quin 
ad particularia deveniatur. 


34 

[97] PARS PRIMA 

Pars illa quamdam doctrinam generaliorem exponit quae fundamen- 
tum theologicum praebeat sequentibus capitibus, ut enixe a Patribus 
postulabatur. 

Ex duobus elementis essentialiter constat: nempe ex anthropologia 
sub lumine fidei exposita et ex cosmologia. Quod certissime animadver- 
sionibus plurimorum Patrum respondet. 

Caput I: De humanae personae vocatione 

Sat multi Patres rogant ut anthropologia initium sumat in revela- 
tione ipsa (E/3645, 3852, 3593, 3764, 4148, 3830, 3598, 3675, 3679, 
3682, 4093, 3865, 3821, etc.). Alii autem postulant ut fundamentum 
anthropologiae praeprimis in campo naturali ponatur (E/3743, 3685, 
3869, 3861, 3871, 3163, etc.). Plures denique insistunt in veritate 
« biblica » circa hominem creatum ad imaginem Dei, cuius dignitas in 
Christo restauratur (E/4093, 3830, 3841, 3679, 3865, 3821, 3682, 
3844, 4117, 4131, 3598, 3675, 3189, 3848, etc.). 

Ut hae sat diversae sententiae componantur progressio fit ut antea 
diximus, iubente Commissione competente. 

De atheismo : multi Patres postulant ut ampliori modo sermo sit de 
atheismo, et quidem sub eius diversis formis, nullis exceptis. Longe 
maior pars horum Patrum aestimant ita de atheismo loquendum esse ut 
colloquium possibile evadat (E/3646, 3680, 3687, 3698, 3675, 3766, 
3644). Nonnulli rogant ut sermo fiat de communismo (E/3751, 3745, 
3846, 3650), sed non utando verbo « communismus », ut vitentur omnes 
species ingerendae politicae (E/3126 nomine plurium Patrum, E/4046, 
4107). 

Ut satisfactio praebeatur Patribus, explicite sermo fit de diversis 
formis atheismi, sine ulla ambiguitate possibili (nn. 18 et 19). Notandum 
est insuper quod tota prima pars responsionem globalem humanismo 
atheo constituit. 

[98] Caput II: De hominum communitate 

Cum ea quae iam diximus de anthropologia christiana de hoc capite 
etiam valent, pauca dicenda manent. 

Aliqui Patres deplorant quod antiquus textus laboret individualismo, 
vel quod hominem non consideret in eius socialibus mensuris. Omnis 
autem vita socialis in doctrina personae humanae fundari debet (E/3676, 
3749, 3668, 3868, etc.). Dum autem aliqui magis insistunt super 
fundamentum caritatis, alii plus tribuant iustitiae sociali: quod de cetero, 

ut iidem Patres fatentur, nullo modo contradictorium est (E/ 3769, 4080, [ 98 ] 

3686, 2647, 3868). 

In specie, plures Patres postulant ut sermo fiat de dignitate mulieris 
(E/3890, 3850 nomine 40 Episcoporum). Perplures Patres rogant etiam 
ut schema explicite loquatur adversus omnis generis discriminationem 
(E/3935, 3770, 4107, 3840 nomine multorum Patrum variarum natio- 
num quorum numerus non indicatur). 

Caput III: Quid significet humana navitas in universo mundo 

Problemata de significatione ultima navitatum hominis necnon de 
earum habitudine cum Regno Dei, veluti centrum animadversionum mul- 
torum Patrum apparet. Exempli gratia, « aestimatio valorum profa- 
norum sub respectu theologico » enixe postulatur, ita ut omnino vite- 
tur falsus dualismus inter ordinem mere naturalem et finem supernatu- 
ralem (E/3839, 3689, 3681, 3921, 3738 nomine alicuius Conferentiae 
Episcopalis). 

Relate ad hanc quaestionem, unus Pater sese refert positivo modo 
ad R. Teilhard de Chardin (E/3681). Contra, duo timent «ne indul- 
geatur optimismo teilhardiano » (E/3767, 3750). In eodem sensu, sex 
Patres affirmant salutem hominis « unice » reponi in « fuga mundi » 
(E/2794): quia adest « absoluta incompatibilitas inter Christum et mun- 
dum qui totus in maligno positus est » (E/ 3929; cf. etiam E/3690, 3768, 

3846). Attamen fere omnes Patres qui de hac re locuti sunt instanter 
postulant ut fundamenta praebeantur ad « theologiam valorum terre- 
strium » elaborandam. Quod certe cum postulatis plurimorum laicorum 
maxime convenit. 

In specie dignitas creationis sublineanda est (E/3748, commemo- 
rando prologum Iohannis), quia homo et mundus in uno consilio divino 
conveniunt (E/3675), ita ut, quamvis mundus vulneratus sit a diabolo, 
Christus et ipsum redemit (E/ 3 7 50). Coniunctio hominis et mundi mate- 
rialis in oeconomia salutis negari non potest, siquidem homo integer, cum 
suo corpore, in fine temporum salvari debet (E/3597, 3169, 3756). 

Idem argumentum, sed modo magis dialectico expositum, proponitur ab 
alio Patre qui, ad mentem Sancti Thomae, dicit quod « in homine evecta [ 99 ] 
est universitas creaturarum » (E/3684). Contra, unus Pater affirmat quod 
« sola creatura spiritualis elevari potest ad ordinem supernaturalem, etsi 
tota creatio extrinsece ordinetur ad Christum » (E/3776). 

Simili modo, plures Patres de sensu « laboris humani » locuti sunt. 

Duo ex illis affirmant quod « labor est fons perfectionis, sed tantum 
naturalis perfectionis » (E/3604), et quod nimius optimismus in hac re 
vitandus est (E/4051). Plurimi autem insistunt in significationem « theo- 

[99] logicam » laboris, quae non solum in sanctificatione personali (E/ 3 75 6) 
vel in sola bona « intentione » reponenda est (E/ 3 742), sed in adimple- 
tione muneris a Deo homini dati. In hoc sensu dici debet quod « labor 
hominis constituit partem integralem oeconomiae salutis, quia suo labore 
homo praeparat illam consummationem qua Deus mundum transforma- 
bit » (E/3597; cf. etiam E/3747, 3748, 3742, 3595, 3676). 

Plures Patres rogant ut ampliore modo sermo fiat de « technica », 
quia est « anima mundi moderni » (E/4141) et quia progressus tech- 
nici magnum influxum exercent super condicionem actualem hominum 
(E/3593). Ambivalentia technicae artis non est obliviscenda (E/3796), 
sed omnes hominis conatus in habitudine ad verba Genesis ( Replete 
terram ) referenda sunt (E/3741, 3921). 

Ut patet, omnia haec problemata difficillima sunt. Ex una parte, 
«ruptura» eschatologica numquam obliviscenda est (E/3645, 3764). 
Eadem ratione, indoles transcendentalis missionis Ecclesiae clare affir- 
mari debet (E/ 3 675). Ex altera autem parte, ipsa brevitas temporis 
« urget ad laborem », siquidem de omnibus quae in terris gerimus, 
iudicabimur (E/3645, 3764, 3675). In hoc sensu cosmologia christiana 
elaborari debet « in qua incorporatio ad Christum appareat non ut 
abalienatio a mundo, sed ut elevatio valorum mundi » (E/3598). Sic 
vera notio spei theologalis apparebit, quia spes christiana non avertit 
hominem a constructione mundi, sed contra eum invitat ut melius et 
arctius in mundo operetur (E/4050, 3650). Uno verbo, propositum pro- 
videntiale amplectitur non tantum civitatem caelestem sed etiam perfec- 
tionem mundi: et sic denuo in meliori luce apparet coniunctio intima 
inter vocationem caelestem et terrestrem hominis (E/3595). 

Ex omnibus his animadversionibus Patrum nova dispositio mate- 
riae capitis III facile deduci potest. In ultimis numeris huius capitis, 
omnia recapitulantur in Christo, « alpha et omega », « centrum omnium 
desideriorum » (nn. 45, 46, 47). 

Caput IV: De munere Ecclesiae in mundo huius temporis 

Hoc caput redactum est, iubente Subcommissione plenaria mixta ut 
Ecclesia ipsa, quatenus communitas visibilis et hierarchica in hoc mundo 
existens, « sese manifestat mundo », ordine tamen generali schematis 
[ 100 ] servato. Difficultas materiae ex eo provenit quod constitutio dogmatica 
Lumen gentium idem problema tractare videtur. Sed hic tantum agitur 
de Ecclesia relate ad mundum hodiernum , non autem de Ecclesia in seipsa 
considerata, nisi per transennam. Unde etiam aspectus « concretus » et 
« historicus » Ecclesiae magis sublineatur. 

Secundum plurimorum Patrum optata (cf. supra), themata de « in- [10®] 
sertione » ordinis creationis in ordine redemptionis, necnon de « mis- 
sione universali Ecclesiae » innuuntur (nn. 50 et 51). Ex his autem 
thematibus, consequentiae maximi momenti fluunt. In specie, « haere- 
sis », in praxi sat diffusa, secundum quam religio tantum in actibus quae 
ad cultum divinum pertinent concludi debet, explicite denuntiatur 
(n. 52). Ut in antiquo textu, dicitur etiam quomodo ipsa Ecclesia a 
mundo — sensu communiter recepto — iuvatur (n. 55). Denique sermo 
fit de spiritu servitii et paupertatis, quem exprimere debent omnes Ec- 
clesiae compages {struetur es), ut postulatis permultorum Patrum respon- 
deatur (n. 57). 

Cetera omnia quae in hoc capite continentur in relatione generali iam 
exposita sunt. 

PARS SECUNDA 

N.B. In hac parte, ordo procedendi sat diversus est ac in prima parte. 

Agitur enim de problematibus magis « concretis », quae alium modum 
dicendi (stylus) postulant. Quod etiam pro ipsa relatione verum est. 
Notandum est tamen quod relatio particularis de capite III {De vita 
oeconomica-sociaii ) modo generaliori procedit, ex eo quod relatio magis 
« technica » tempore opportuno non pervenit ut typis edatur. 

Caput I: De dignitate matrimonii et familiae fovenda 

1. De laboris methodo et de materia generali textus 

Subcommissiones quae mense februarii et Commissio plenaria mix- 
ta quae, mense aprilis 1965, textum de matrimonio et familia in 
nova redactione paraverunt, in suo opere perficiendo, iuxta regulam 
servandam, profectae sunt a textu in aula conciliari iam discussionibus 
Patrum submisso et generaliter recepto, denique votis Patrum Concilii 
verbotenus vel scripto prolatis complendo. 

Problemata, intuitu curae pastoralis elucidata, ita evolvuntur, ut 
doctrina catholicis proposita, etiam a non-catholicis, immo a non-chri- 
stianis accipi aut saltem intelligi possit. Ordo expositionis doctrinalis 
generatim ab elementis, uti aiunt, naturalibus procedit; quae per doc- 
trinam de sacramento et vita specifice christiana illuminantur et coro- 
nantur. 

Sub num. 60 enumerantur quaedam sic dicta signa temporum in re [ 101 ] 
matrimoniali et familiari. Elenchus brevis proponitur ad vitandas repe- 
titiones et hoc quidem modo, ut facta potius citentur quam statim 
diiudicentur. 

Sub num. 61: sacra indoles matrimonii et familiae illustratur. Suc- 
cessive sermo fit de matrimonio prouti, tamquam institutum, personali 
consensu inductum ac ulterius arbitrio coniugum subtractum, natura 
sua cum bonis ac finibus suis, cum proprietatibus legibusque suis ut 
aliquid sacrum aestimatur, ab illis omnibus qui huic societati dediti sunt; 
deinde prout est sacramentum in vetere testamento praefiguratum et a 
Redemptore instauratum. 

Deinde agitur de familia eiusque iuribus, prae ceteris in prole reli- 
giose educanda. 

Quae doctrina ita proponitur ut omnibus pateat matrimonium chri- 
stianum esse fontem felicitatis atque sanctitatis pro ipsis coniugibus, edu- 
cationis atque sanctificationis pro liberis, profectus pro societate civili 
et augmenti pro Ecclesia. 

In num. 62, iuxta vota multorum Patrum, de vero sensu amoris, qui 
exclusive coniugibus proprius est, disseritur. Amor humanus totum homi- 
nem movere potest tam in corpore quam in anima. Verus autem amor 
humanus, qui « terminatur » semper ad personam qua talem, fit amor 
amicitiae. Ita amor coniugalis quo duae personae intime et modo specifico 
uniuntur, quamdam plenitudinem humanam attingere valet et a Domino 
dono gratiae ac caritatis ditatur. Deus vero speciatim benedixit genero- 
sam virginitatem. Longe igitur ille amor vere humanus, a Deo sanctifi- 
catus, a mera egoistica inclinatione erotica differt. 

Talis autem amor variis et sibi propriis operibus honestis excolitur, 
sed et sacrificiis fovetur. Ille amor coniugalis est fidelis et indissolubilita- 
tem, instituto propriam, urget. 

Quapropter christiani omnia reiicere debent quibus amoris fides mi- 
sere proditur; e contra, testes in mundo sint illius veri amoris. Quare 
oportet iuvenes de illo sensu amoris instruantur et in castitate effor- 
mentur. 

Additiones factae iuxta vota Patrum: de adulterii et divortii lue; 
de necessitate educationis amoris et castitatis; de libertate consensus 
matrimonialis; de utilitate operum formationis, praecipue consociatio- 
num familiarum. 

Num. 63 tractat de problemate sic dictae « paternitatis responsabi- 
lis ». Iuxta votum multorum Patrum, subcommissiones et Commissio 
plenaria mixta: 

a) clare dixerunt hac in re conscientiam parentum regi legibus 
obiectivis; 

b) clare sublineant media inhonesta prohibita esse, verbis: « con- 
scientia quae lege Dei recte informatur »; 

c) clare denique merita familiarum etiam numerosiorem prolem [102] 
rationabiliter habentium ita extollunt, ut alii, qui prolem habere non 
potuerint, non de defectu accusentur. 

Addantur iuxta vota Patrum: laus familiarum prolem numerosiorem 
habentium; aequalis personae humanae dignitas tum mulieris tum viri. 

In num. 64 ubi tractatur de reverentia ipsi vitae atque vitae coniugali 
debita: 1) sermo fit de difficultatibus quae in praxi vitae coniugalis pas- 
sim occurrunt; 2) reiiciuntur solutiones faciliores et falsae; 3) proclamatur 
Dei dominium in vita et ministerium tantum ab Ipso hominibus hac in 
re commissum. 

Iuxta vota Patrum addita sunt quaedam de cura infantis in utero 
viventis, de abortu, de infanticidio, de ipsa vita coniugali secundum 
debitam dignitatem et legitimam competentiam a Deo tributam ducenda. 
Principia tantum generalia proponuntur, ne Concilium abeat in casuisti- 
cam et ut res Pontificiae Commissioni commissa integre servetur. 

2. Relatio de particularibus 

Animadvertatur: Signa in textu (1) (2) etc. ad Notas referuntur. 

Litterae vero (A) (B) etc. ad hanc relationem remittunt. Numeri autem 
vel ad tabulas Secretariatus vel ad tabulas Subcommissionis competentis 
se referunt. 

Ad num. 60 [De matrimonio et familia in mundo hodierno ]. 

(A) Compendiose profectus in re coniugali et familiari citantur. 

Cf. E/4520, E/4527, E/4532, E/4599, 200, 201, 202, 340, 348 bis, 

368, 479. 

(B) Iuxta vota Patrum, de quibusdam periculis sermo fit. Cf. E/ 3754, 
E/4035, E/4520, E/4532, E/4695, E/4802. 

(C) Ad « matrimonialis » additur « familiaris instituti », quia de 
utroque agitur; 

— voci « vis » additur « et robur », ut stabilitas instituti magis subli- 
neatur; 

— loco « repentinae » dicitur rectius « variae et profundae » immu- 
tationes; 

— dicitur quod profundae immutationes societatis hodiernae non 
potuerunt evertere « funditus » matrimonii institutum, ne confusio fiat 
cum immutationibus tantummodo accidentalibus. 

(D) Verbis « concordi actione » adduntur: « cum omnibus homini- 
bus bonae voluntatis », propter rei momentum. 

— loco « remotis obstaculis » dicitur « interceptis difficultatibus », 
quia obstacula saepe removeri nequeunt. 

[102] Ad num. 61 [De sacra matrimonii et familiae indole ]. 

(A) Mentio non fit de « contractu matrimoniali », sed verbis clariori- 
bus sermo est de « irrevocabili consensu personali », secundum vota Pa- 

[ 103 ] trum (cf. 196, 217, 336, 337, 359). Additur terminus biblicus « foe- 
dus », intuitu etiam Orientalium, pro quibus « contractus » quasdam 
difficultates facit. 

Notio instituti matrimonii sequenti phrasi firmatur, ne ullus censeat 
sese illud arbitrio suo postea dissolvere posse; aut, deficiente amore etiam 
requisito, matrimonium suum nullum fieri. 

(B) Proponitur additio : « Ipse vero Deus ... donis ac finibus ... in- 
struxit ». Ita fines intrinseci matrimonii synthetice in textum introdu- 
cuntur: cf. 196, 197, 206, 207, 208, 211, 213, 219, 220, 225, 228, 
246, 247, 341 bis, 343, 345, 347 bis, 350, 351, 353, 357, 475, 
E/4035, E/4792. Introductio huius ideae duorum principalium bono- 
rum matrimonii (procreationis nempe et amoris) uniendorum, semper 
fortius expetita fuit et in duobus supplementis scriptis fere unanimiter 
expostulatur. Inter ipsos Patres qui aliter sentiunt, quidam, uti n. 336, 
petierunt tamen ut amoris locus amplior daretur. Cui in n. sequenti suf- 
ficienter provisum est. Verba: « quae omnia pro generis humani ... 
maximi momenti sunt » fere ad litteram desumpta sunt ex emenda- 
tione 341. 

(C) Per verba: « Amore autem coniugali ... animetur oportet matri- 
monium, quod ... completur et coronatur » mentio fit, uti multi Patres 
petierunt, de matrimonio simul et amore. Momentum amoris coniugalis 
etiam ad ipsam prolem procreandam educandamque sublineatur: 197, 
200, 202, 206, 207, 208, 211, 219, 225, 336, 341 bis, 352, 477. 

Verba « veluti fastigio » eminenter, licet non technice, prolis prae- 
stantiam manifestant. 

(D) Expresse mentio fit de matrimonii sacramento: ita 197, 199, 
200, 205, 337, 341 bis, 344; compendiose in his lineis assumitur 
theologia ab (E/4053) proposita. Referuntur breviter textus Scripturae: 
cf. 206, 207, 211, 338, 347 bis, 470, E/4035, E/4532, E/4733. 

Expositio fit inde a V. T., ubi foedere inter Deum et populum elec- 
tum praefiguratur Christus Sponsus Ecclesiae, fundamentum indolis sa- 
cramentalis matrimonii. 

(E) Ubi de fructibus sacramenti, additur « gradatim ad plenam 
humanae personae perfectionem » accedere, ad exprimendum aspectum 
plene humanum matrimonii, etiam ut sacramenti. 

Additur « ideoque », quia glorificatio non est tertium quid; sed fit 
per perfectionem et sanctificationem ipsam. 

Dicitur « facilius » invenient, ne expressio sit nimis generalis (361). 

Verba, ex Encyclica Casti connubii introducta sunt iuxta vota Patrum 
(196, 197, 203, 205, 209, 220, 347, 348). 

(F) Aliquid additur de modo agendi liberorum erga parentes: fami- 
lia enim non solummodo parentibus constituitur; alia membra ei coope- 
rantur, etiam ad exemplum dandum. 

(G) Additur « tus procreandi » etiam tuendum (cf. E/4035 ). Addi- 
tur « prae ceteris » in religione, quia ius parentum latius patet (cf. 362). 

(H) Verbis « prosperitati omnique incremento ... faveat » provide- 
tur votis Patrum (218, 229, 479). 

Ad num. 62 [De amore coniugali\. 

(A) Loco « homines » dicitur « plures homines », ne nimis genera- 
liter homines sumantur. 

Loco « exaltent » dicitur « magni faciunt », latinitatis et rei causa. 

(B) Idea hic expressa reperitur in alloc. Pii XII (29 oct. 1951). De 
amore tanquam actu eminenter humano locuti sunt 200, 206, 207, 219, 
336, 350, 473, E/3754, E/4792; de amore amicitiae: 213, 217, 236; 
de amore caritatis: 197, 199, 219, 344 bis, 355. 

Adduntur verba desumpta ex Encycl. Casti connubii. 

(C) Loco « affectiva » dicitur « erotica », quia de illa inclinatione 
agitur et non de tota vita affectiva; cf. 237. 

(D) Additiones-, de adulterii et divortii lue damnanda-, cf. 200, 201, 
205, 338, 341, 341 bis, 352, 355, 359, 472, E/3754. 

— de polygamia, vide num. 60. 

— de prole illegitima (cf. 199, 217), consulto sermo non fit, quia 
eius damnatio quibusdam non rite intelligentibus viam ostendere pos- 
set ad media anticonceptiva, immo et abortum. 

— de educatione et praeparatione ad matrimonium per castita- 
tem: cf. 199, 204, 209, 217, 338, 469, E/4772. 

— de castis sponsalibus-, cf. 199. 

— de utilitate operum formationis, in specie consociationum fami- 
liarum: cf. 209, 338, 339, 474, E/4035. 

— de consilio parentum a filiis audiendo, praesertim in quibusdam 
regionibus. 

— de amore coniugali. Mens fuit viam mediam inire inter duas 
opiniones principaliores in aula vel scripto prolatas. Ampla maioritas 
petit ut valor amoris in vita coniugali eiusque natura exponatur: E/30, 
187, 199, 200, 204, 206, 212, 213, 219, 236, 331, 336, 341, 343, 
345, 347 bis, 350, 351, 353, 473, 476, 477, 478. 

Utraque pars Patrum fortasse satisfactionem inveniet in iis quae 
dicuntur de natura amoris coniugalis, quia: a) coniungitur cum ipsa cari- 
tate; b) praesentatur ut amor amicitiae et sic praecavetur confusio 


[103] 


[ 104 ] 

cum solo amore concupiscentiae; c) agnoscitur in sua realitate sexuali, 
sed sublineantur eius character eminenter humanus eiusque assumptio 
in amorem supernaturalem; d) unitur cum adimpletione officiorum vi- 
tae quotidianae et cum eius sacrificiis. 

Ad num. 63 [De matrimonii fecunditate ]. 

1. Quoad doctrinam. Licet quocumque tempore parentes numerum 
prolis determinaverint, quaestio hodie difficilior facta est eo quod in 
illa determinatione plura nova elementa concurrunt. Variae quoque sen- 

[ 105 ] tentiae manifestatae sunt in aula. Patres sat numerosi exoptant parentes, 
divinae Providentiae sese confidentes, tot generare filios quot Deus, 
mediante natura humana, eis dabit. Longe autem maior pars Patrum, 
uno aliove modo sententiam de sic dicta « paternitate responsabili » 
proponit (e. g. 192, 198, 199, 200, 209, 211, 216, 217, 218, 219 
[+ 145 Epp.], 241, 336, 341, 346, 472, 476, E/4792, E/4529, 
E/4599). Pauci tantum (e quibus 2 solummodo haesitanter) usum me- 
diorum anticonceptivorum in gravioribus casibus non excludunt. Com- 
missio potius viam priorum sententiarum, ad quas tot Patres accedunt, 
subsecuta est. 

De paternitate responsabili, recoluit verba Pii XII, ad obstetrices 
italicas (29 oct. 1951) et associationes familiarum italicarum (26 nov. 
1951), ubi « regulationem nativitatum » (distinguendo eam a sic dicto 
controle des naissances ), ex indicatione medicali, eugenetica et sociali 
admittit. 

Textus clare dicit conscientiam parentum regi legibus obiectivis et 
exigentiis bonorum diversi ordinis; et clare sublineat ex verbis adhibitis 
(« conscientia lege Dei recte informata ») media inhonesta esse prohi- 
bita, ut rogaverunt plures Patres (205, 209, 214, 216, 341, 375, 472, 
E/4529). 

Clare denique, iuxta vota multorum Patrum (cf. 196, 199, 206, 
212, 218, 220, 242, 336, 347, 352, 471, 472, E/4602, E/4802), 
merita familiarum prolem etiam numerosiorem habentium extollit, ita 
tamen ut alii, qui prolem numerosam habere non potuerint, non accu- 
sentur de generositatis defectu (E/4512). 

2. Ad particularia. (A) Ordo quo ideae in hac pericopa evolvuntur 
immutatus est; maluit subcommissio partem positivam praeponere. 

(B) Loco: « matrimonium sua natura ad prolis procreationem ordi- 
natur », dicitur: « talis est matrimonii et amoris coniugalis indoles, ut 
ex semetipsis ad prolem ordinentur ». Vocabulum « natura » in nostro 
contextu sat ambiguum esset; mentio de matrimonii instituto addita 
est, ut elementum iuridicum cum vita personali amoris coniungatur. 

(C) Loco: « eo proditur ut », dicitur: « eo tendunt ut », ut tolla- 
tur ambiguitas vocabuli usurpati et melius indicetur finalitas instituti 
et amoris. 

(D) Additur « licet in prolem ordinetur », ad temperandam duri- 
tiam expressionis « non est merum institutum procreationis ». 

(E) Loco: « matrimonium exigit ut coniuges sese vere ament », 
dicitur: « mutuus coniugum amor proficiat et maturescat », iuxta ani- 
madversiones Patrum ex novellis Ecclesiis, qui affirmant amorem in suis 
regionibus saepius incipere et crescere in ipso matrimonio. Cf. num. 62, 

(F) Additur: « saepius tam optata », ut attendatur ad intentionem 
eorum qui, etsi prolem non habent, eam tamen desiderant. Pro iisdem 
additur quod ad multiformem fecunditatem spiritualem invitantur. 

(G) Cf. infra, ubi de additionibus. 

(H) Post vocabula: « sciunt coniuges », delentur verba: « se non 
caeco instinctui mancipatos esse », quia negativa sunt et multis paren- 
tibus offensiva apparere possent. Cf. 240. 

(I) Loco: « non sine precibus », quod est satis negativum, dicitur: 
« docilitate erga Deum vivum »; insuper additur: « iugi vigilantia », 
ut parentes semper dispositi maneant ad ulteriorem prolem, si fieri po- 
test, recipiendam. 

(J) Loco: « secundum normam amoris » dicitur « indicationem amo- 
ris », quia amor non est norma sed indicat regulam. Additur coniuges 
sibi efformare debere iudicium prudentiae « communi consilio atque 
conatu », quia deliberandum est ante actionem. 

(K) Post verba « iudicium prudentiae sibi efformabunt » omittuntur 
verba: « non semel pro semper », quia pluribus Patribus displicent (v. g. 
245); ceterum iam idea exprimitur verbis « iugi vigilantia ». 

(L) Proponitur ut addatur: « dignoscentes temporum et status vitae 
conditiones », quia conditiones ulterius determinantur a temporibus et 
statibus vitae. 

(M) Additio: « societatis temporalis », explicite petitur ab E/4035. 

(N) Loco: « cum plena et conscia responsabilitate », dicitur: « gene- 
rosa, humana et christiana ... », quia « responsabilitas » spiritu genero- 
sitatis dirigi debet (363, 477, E/4602). 

(O) De laude familiae numerosae : cf. supra, p. 102, C. 

3. De additionibus. 1) Laus familiarum prolem numerosam haben- 
tium. De qua dictum est supra, p. 105. 

2) Additur phrasis de aequali dignitate humana cum mulieris tum 
viri, ut rogaverunt multi Patres, speciatim ex regionibus sese evolventi- 


[105] 

[ 106 ] bus ( c £_ 200, 201, 202, 340, 358 bis, 368, 479); sic roboratur unitas 
et stabilitas matrimonii. 

3) Dicitur coniuges non arbitrario modo determinare posse nu- 
merum prolis, sed « conscientia se regi debere quae lege Dei recte in- 
formetur » (iuxta vota 192, 195, 212, 214, 216, 243, 341, 370), ut 
tollatur omne periculum subiectivismi moralis et norma etiam obiectiva 
inculcetur. 

Ad num. 64 [Deus Dominus vitae]. 

(A) Deletur vocabulum « sincere », quia superfluum, et dicitur 
« novit ». 

(B) Additur « aliis que », quia enumeratio non est exhaustiva. 

(C) Additur: « in sua integritate et harmonia » ut materia, in qua 
difficultatem experiuntur coniuges, melius indicetur. 

[ 107 ] Loco « aegre » dicitur « difficulter » (E/4035), ad mitigandam ex- 
pressionem. 

Loco « possit », dicitur: « potest », quia de factis loquendum est 
(cf. E/4035). Verba « nisi ab iis qui iam magnis dotibus personalibus 
sunt » delentur, quia non satis determinata, et ne illi, qui talem supe- 
riorem personalitatem non habent, incriminentur. 

(D) Constructio stylistica clarior fit et expressio mitior. 

(E) Vocabulo « responsabilitatem », substituitur vox: « exigentiis »; 
res enim componendae sunt: nempe amor et exigentiae pro tempore proli 
oppositae; de cetero in verbo « componere » responsabilitas iam conti- 
netur. 

Loco « prolis », dicitur, claritatis causa, « numerus prolis ». Intro- 
ducitur expositio de periculis quibus familia et proles quandoque expo- 
nuntur per verba: « ubi autem vita intima coniugalis abrumpitur »; idea 
illa clarius exprimenda erat, quia revera causa periculorum esse potest. 

(F) Damnantur solutiones faciliores et crimina, quorum quaedam 
graviora citantur. De aliis illicitis operibus, uti de iniusta sterilisa- 
tione etc., sufficienter constat ex tota doctrina sequenti; de cetero enume- 
rationes damnatoriae in textu conciliari non videntur multiplicandae. 

(G) Introducitur quaestio specialis, hortatione speciali. 

(H) Retinetur idea de labore scientifico perficiendo sed magis iuxta 
mentem Ecclesiae evolvitur, scilicet non mere de scientia profana sed 
etiam de revelatione, Magisterio, sensu fidelium necnon iustorum omnium. 

(I) Sublineantur ideae de generositate in amore atque de sacrificiis 
accipiendis. Ita vitantur hedonismus (contra quem locuti sunt 196, 197, 
204, 209, 210, 213, 221, 236, etc.) et pessimismus iuxta vota (206, 
207, 208, 210, 211, E/17 etc.). Cf. etiam num. 61. 

Omittuntur ea quae dicebantur de dubiis ministrorum Ecclesiae. 

E contra, iuxta vota omnium fere Patrum, traduntur breviore modo [ 107 ] 
principia generalia, quibus vita, et speciatim vita coniugalis, debita 
dignitate atque competentia regitur. Nulla practica solutio proponitur, 
ut in casuisticam non intretur, et ut res Pontificiae Commissioni com- 
missa integre servetur. 

Expositio fit absque verbis technicis et lingua pastorali. Linn. 12-16 
in memoriam vocantur quae saepius a Pio XI et Pio XII dicta sunt de 
supremo dominio Dei in vitam et de iure limitato hominis in ea. 

Inde, uti nonnulli Patres rogaverunt (199, 205, 216, 241, 241 bis), 
damnantur crimina abortus et infanticidii, quorum prius specificatur: 

« quo innocenti vita iniuste aufertur », ne disputatio vigens inter theo- 
logos de ipsis variis argumentis et vocabulis in textum conciliarem intro- 
ducatur. Damnatio aliorum quae non citantur, sufficienter ex ipso textu 
patet; si elenchus efficeretur, semper insufficiens esset et periculo expo- 
neret, ne omnia non directe condemnata, approbari vel saltem tolerari 
viderentur. 

(J) De vita coniugali asseritur: [108] 

— legi divinae fideles sint coniuges: de sacrificiis et temperantia 
requisitis locuti sunt 196, 197, 200, 201, 204, 209, 212, 216, 338, 

341, 345, 353, 363, 477, E/4529. Cf. de delectatione ordinanda: 199, 

202, 206, 207, 219, 473, 476. 

— indagatio est facienda: cf. 192, 198, 199, 200, 203, 206, 207, 

208, 209, 211, 213, 215, 215 bis, 217, 219, 243, 344 bis, 345, 347, 
351,353, 355 bis, 356, 473. 

— facultas procreandi et actus ad hanc spectantes obiective consi- 
derati secundum genuinam personae humanae dignitatem revereantur: 
cf. 180, 197, 198, 200, 202, 204, E/4532; modus loquendi adhibitus, 
post longam disceptationem, selectus est ut satisfaceret votis Patrum, 
qui rogant: a) ut hac de re non taceatur (207, 241, 347, 348, E/4520, 
E/4527); b) quin tamen sermo fiat de sic dictis « methodis regulationis 
nativitatis » (192, 193); c) et quin res modo nimis technico exponatur 
(246, 247); d) rogant insuper Patres ut principia generaliora indicen- 
tur, quibus via aperta relinquatur operi theologico (193, 206, 217, 220, 

340, 347 bis, 353, 470, 473, 476); e) et ut illa principia non mere 
hauriantur e vita biologica seu animali (198, 204, 208, 219, 251, 
E/4695), sed ex ordine specifice humano atque dignitate personae hu- 
manae (209, 211, 338, 353). 

— sacrificia et gaudia sensu christiano accipiantur ut coniuges fiant 
testes mysterii mortis et resurrectionis Domini (lin. 33-36): cf. 204, 

208, 211, 471, E/4772. 

[108] Caput II: De cultus humani progressu rite promovendo 

1. Relatio generalis 

Post varia tentamina quae ad exitum non pervenerunt, statutum 
est ut textus de Cultura (num. 22, cum Adnexo III), qui in Aula discus- 
sus fuit, revisioni generali subiiceretur. Quod factum est in Subcom- 
missione, Aricciae, diebus 2-5 febr. 1965, deinde in Subcommissione 
Centrali Mixta, ibidem die 9 febr. Numerus 22 Textus prioris et ele- 
menta ex Adnexo III in aliquem largiorem contextum redacta fuerunt. 

Haec nova redactio a Commissione Mixta plenaria discussa et ap- 
probata fuit, Romae, 6-7 apr. 1965, admissis pluribus emendationi- 
bus pro claritate, et expositione latiore facta de nexibus inter Ecclesiam 
et Culturam, necnon de difficultatibus quae in hoc campo advertuntur. 

[109] 

2. Relatio de particularibus 

Plures Patres novam redactionem postulaverunt (v. g. E/3953; 
E/3955; E/3957), quae elementa Adnexi III includeret. Introducta 
fuit tripartita divisio: de factis, de principiis theologicis, de applicatio- 
nibus ad problema urgentiora. 

Sectio 1: De cultus humani condicionibus in mundo hodierno 
(nn. 65-68) 

a) Aliqui petierunt ut aliquomodo cultura definiatur (E/ 3957, 3901). 
Alii (sed aliquando iidem sunt), conscii de difficultate elaborandi defi- 
nitionem strictam culturae, rogaverunt ut descriptio aliquorum elemen- 
torum daretur, ut cultura posset distingui a civilisatione (E/3929, 3957); 
ut clarius appareret relatio inter culturam et « humanizationem » mundi; 
et denique ut melius manifestaretur nexus inter culturam et communio- 
nem interhumanam (E/3955), siquidem cultura radicata est in tota hi- 
storia stirpis vel familiae (E/3934). Cum idem postulatum fuerit a pluri- 
bus membris Commissionis plenariae mixtae, mense aprili 1965, aliqua 
descriptio culturae introducta fuit in initio num. 65. 

b) In textu priori deerat « sociologia culturae » modernae (E/3163), 
in qua pericula technocratiae et « suffocationis » verae culturae expo- 
nerentur (E/3951). Cultura ad verum finem personae humanae ordinari 
debet (E/3903), ideoque clarius manifestata fuit in textu novo tum 
ordinatio anthropologica tum conditio concreta culturae in societate 
hodierna (E/3952, 3163). Cultura respicit etiam patrimonium populo- 
rum et ambitum in quo vivunt, ut dicitur in altera parte num. 65. 

c ) Inter istos aspectus, sic dictus « pluralismus culturarum » consi- [ 109 ] 
derandus est, praesertim in regionibus ubi Ecclesia recenter introducta 

fuit, sicuti in Africa (E/3954). De quo sermo fit in num. 66. 

d) Eo amplius apparet necessitas rectum v alorum ordinem servandi 
(E/3163, 3901, 3957, 4052). Cultura non tantummodo consistit in 
labore quo terra excolitur, v. g. ope scientiarum (E/3957, 3901, 3955, 

4066); insimul, valor artis technicae non potest reduci ad qualitatem 
« medii » ad acquirendum otium et subsidium (E/2643), quia scientiae 
sunt et ipsae obiectum culturae: sic sat complexa relatio oritur inter 
diversos aspectus culturae, eo amplius quod in luce ponendum est 
etiam momentum theologiae et philosophiae christianae (E/3901, 3957), 
relate ad hominis finem ultimum, qui est ordinis spiritualis (E/3955, 

4066). Uno verbo, homo simul auctor et finis est culturae, ut dicitur 
num. 67. 

e) Apparent autem difficultates huius muneris. Cum hodie relatio- 
nes inter populos frequentiores et intimiores fiunt, insimul apparet pos- 
sibilitas alicuius culturae universalis (E/ 3 955), sed etiam periculum [ 110 ] 
evacuationis «sapientiae traditionalis » (E/3954, 3955). Accedit pe- 
riculum humanismi mere terrestris. De his tractat num. 68. 

Sectio 2: De quibusdam principiis ad cultum humanum rite promovendum 

(nn. 69-71) 

Multi patres rogaverunt ut cultura magis sub lumine fidei poneretur 
(E/3934, 3953, 4066, 3899, 3952, 4118, 3080), ita ut simul appareat 
quid Ecclesia conferre possit ad culturam et quomodo a cultura adiuvari 
possit in suo munere. 

a) Ecclesia, etsi de se non condita fuit ad culturam promovendam, 
magnopere tamen conferre potest ad veram culturam (E/3953, 4066). 

Sic Episcopi plurimi (E/ 3 959), vel Sancti (E/3899) partem habuerunt 
in cultura spirituali promovenda. Ecclesia enim « ipsam plenitudinem 
humanitatis Christi Capitis in mundo diffundere debet » (E/3934): sic 
tueri potest veram « anthropologiam » et vitare « anthropocentrismum » 
(E/3955), et falsum optimismum qui in oblivionem mittit praesentiam 
mali et doloris in mundo (E/3953). Eo sensu, munus suum proprium 
adimplendo, i. e. evangelizando, Ecclesia ad culturam confert (E/3955). 

b) Ecclesia plurimis formis culturae aperta esse potest ac debet 
(E/3952, 3959, 3903). Sane hoc officium difficile est: periculum enim 
infert alicuius relativismi vel in visione humanistica (E/3957) vel in for- 
mulatione theologica quam « novam paideiam » animare debet (E/3959). 

Sic etiam Ecclesia a cultura iuvatur in exercendo suo munere praedicandi 
(E/3953, 4118, 3952). 

c ) Inde sana libertas culturae, immo iusta eius in suo ordine auto- 
nomia ab Ecclesia agnosci debet. « Tempora quidem sunt elapsa, in 
quibus ad solam Ecclesiam pertinebat totius culturae dominium atque 
discrimen » (E/3953). Synodus « emphatico modo specialem et expres- 
sam declarationem facere debet de plena libertate atque autonomia 
investigationis scientificae prudenti modo factae » (E/3456, 3953). 

Ideae illae sequenti ordine in textu exponuntur: Num. 69: Sub 
lumine fidei, christiani ad promovendam culturam adducuntur, investi- 
gando veritatem, quaerendo aeternas rationes et ipsum Dei Verbum ac 
profundiorem Dei cognitionem. 

Num. 70: Evangelium et Cultura connectuntur. Nuntium salutis 
in cultura inveniet media sese exprimendi. Diversis formis culturae ape- 
ritur easque variis modis promovet. 

Num. 71: Variae rationes culturae rite sunt componendae. Ad in- 
tegram hominis perfectionem respicere debent. Servanda est sana liber- 
tas culturae; quod etiam observari debet ab auctoritate reipublicae. 

Sectio 3: De quibusdam urgentioribus muneribus christianorum 
circa cultum humanum 
(nn. 72-74) 

a) Etsi per media communicationis, de se, bona culturae omnibus 
hominibus praesto esse possunt, longe tamen abest ut modo concreto 
via sternatur omnibus ad talia bona. Toto conatu ergo adlaborandum 
est ut haec possibilitas concreta evadat pro illa maiore parte hominum 
qui adhuc his bonis privati sunt (E/3951 [ + 70 Epp.], 3901, 3957). 

Quod valet etiam pro individuis, qui exhortandi sunt ut sese per- 
ficiant et sufficiente libertate instruendi sunt: num. 72. 

b) Unde patet necessitas procurandi educationem culturalem, etiam 
in familia, et necessitas bene utendi maiore spatio otii: num. 73. 

c) De cursu historiae, non raro difficultates ortae sunt in relationi- 
bus inter Ecclesiam et culturam. Sane periculum falsi laicismi adest 
(E/4061), immo oppositionis ad Ecclesiam, e. g. in cultura atheistica 
(E/4062); sed periculum alicuius separationis etiam adfuit. Sic aliqui 
Patres rogaverunt ut declaratio fieret de « casu Galilei » (E/3953), quod 
clare alluditur sub num. 40. Alii voluerunt ut expresse aliquid dicatur 
circa elementa culturae etiam in his regionibus ubi religio impeditur. 
Historice constat evolutionem culturae aliquando factam esse per « libe- 
rationem » ( affranchiss ement ) erga certas formas sociologicas religionis. 
In hac materia « nimis facilis apologetica » vitanda est; contra, in 
tendendis quibusdam atheisticis « modum veritatis » detegere oportet 

(E/3952). Immo, hae confrontationes vel « oppositiones » ad meliorem [IU] 
intelligentiam praedicationis Ecclesiae conferre possunt. De his quae- 
stionibus agitur in num. 74, alineis 1 et 2. 

d) Exinde urgentior necessitas apparet ut bona culturae omnibus 
praesto sint per promotionem scientiae tum profanae (E/4105) tum 
theologicae (E/3953, 3955, 3956, 3959). Speciatim « laicis animus 
infundendum est ut aggrediantur investigationes vera dignitate scien- 
tifica pollentes in « theologicis disciplinis » (E/3959), et etiam in ma- 
teriis saecularibus, spiritu christiano imbuendis (E/3955). 

Quod exponitur in num. 74, al. 3. 

e) Nonnulli insistunt in libertatem veram praestandam illis qui arti- 
bus ingenuis incumbunt (E/3 163), ita ut istae artes appareant ut mani- 
festationes problematum intimorum hominis. Denique aliqui postulant 
ut formae novae artis adhibeantur in ipso sanctuario, ita ut Ecclesia, in 
sua vita culturali, magis omnibus sit aperta. Quod exponitur in duabus 
ultimis alineis. 

Caput III: De vita oeconomica-sociali 

N.B. Ut iam diximus, relatio quaedam amplior et accuratior postea 
dabitur Patribus, cum omnibus adnotationibus et citationibus oppor- 
tunis. 

Methodus laboris : Subcommissio competens examini subiecit omnes [ 112 ] 
animadversiones Patrum, quae sat multae fuerunt in hac re. Insuper sub- 
commissio curavit non omnia nova dare vel reficere, sed potius priorem 
textum perficere et complere, elementis principalioribus congruentibus 
Adnexis additis, iuxta Patrum vota. 

Quoad titulum : Non dicitur, sicut in anteriore textu, « de vita oeco- 
nomica et sociali », sed « de vita oeconomica-sociali », ut melius perci- 
piatur hic non agi de tota vita sociali, sed tantum de ordine oeconomico 
prout existere debet in actuali vita sociali. Sermo autem fit in ipso titulo 
de vita oeconomica-sociali, ut statim percipiatur quod Concilium ad 
ipsam realitatem, et non tantum ad ideas, attendere vult. In hoc capi- 
tulo, vita socialis non tantum aspectus mere sociales (seu inter varias 
communitates et societates) comprehendit, sed etiam relationes inter 
personas indi viduales in societate. 

Quoad materiae dispositionem'. Prius proceditur a descriptione rea- 
litatis et imprimis a descriptione ipsius progressionis oeconomicae, prout 
est vel prout esse debet, secundum suas fundamentales leges (sectio 1). 

Ex ista autem progressione, transitus fit ad principia quae totam vitam 
oeconomica-socialem regere debent (sectio 2). Quae principia se refe- 

[112] runt sive ad processum oeconomicum productivum, per laborem (nn. 79 
et 80), sive ad aspectum distributionis et acquisitionis bonorum 
(nn. 81-83). Denique de normis oeconomicis inter ditiores et egentiores 
nationes sermo fit (n. 84). 

Quoad themata tractata\ Relate ad antiquum textum, plura addita 
sunt. Inter alia, Patres quaesierunt ut sermo fieret de principiis ordinis 
moralis quoad ius proprietatis, respectu habito intrinsecae eius functio- 
nis socialis. Alii petierunt ut prae oculis habeantur condiciones et neces- 
sitates oeconomicae-sociales terrarum et populorum totius mundi, et 
non tantum condiciones populorum occidentalium. Alii postulaverunt 
ut circa problemata de labore, de iusto salario, de operistitio, de participa- 
tione, de condicionibus agriculturae necnon de migrationibus, aliquid 
dicatur. 

Quae omnia in novo textu locum habent. 

Caput IV: De vita communitatis politicae 
Relatio generalis 

Haec materia antea exponebatur in Adnexo I, altera parte, in nume- 
ris scilicet 9-14, ubi de persona humana in societate. Rogantibus plu- 
ribus, tractatio, spectato rei momento, ad particulare caput redacta est, 
cui titulus « de vita communitatis politicae ». 

Textus absolvitur 4 numeris, successive agentibus: num. 86: de 
hodierno statu rerum in vita publica; num. 87: de societatis politicae 

[ 113 ] 

natura et fine; num. 88: de cooperatione omnium ad publicam vitam; 
num. 89: de habitudine Ecclesiae erga societatem politicam. 

Relatio ad singulos numeros 

Num. 86 [ Quaedam de hodierno statu rerum ] 

Praemittuntur considerationes ordinis positivi, scilicet ex una parte, 
studium melius tuendi iura personae in vita publica, et ex altera parte 
latior participatio civium in rebus publicis ordinandis. Deinde evocantur 
elementa negativa, praesertim quod melior ordinatio praedicta non ad 
omnes nationes extenditur et quod exercitium auctoritatis saepe a suo 
fine detorquetur. 

Concluditur ad necessitatem excolendi sensum iustitiae et promo- 
vendi rectam cognitionem de principiis ad vitam publicam spectan- 
tibus. 

Num. 87 [De natura et fine politicae societatis ] [ 113 ] 

Imprimis exponitur necessitas societatis politicae, quae nititur in 
natura personae humanae, et tanquam corpus morale ex bono communi 
procurando exhaurit ius suum proprium et originarium. 

Deinde explanatur necessitas auctoritatis, quae similiter exoritur ex 
natura humana et consequenter ex Dei ordinatione, quamvis formae sub 
quibus auctoritas exercetur ab homine libere determinantur. 

In quibus fundatur obligatio pro auctoritate ordinem moralem obser- 
vandi et fines suos non praetergrediendi, et pro civibus praestandi oboe- 
dientiam. Quod corroboratur ex Revelatione, praesertim Rom. 14, et il- 
lustratur secundum Encyclicas Mater et Magistra ac Vacem in terris. 

Num. 88 [De cooperatione omnium in vita publica ] 

a) Imprimis affirmatur formas societatis evolvi et ad latiorem coope- 
rationem civium tendere. Ipsum bonum publicum dynamice est conci- 
piendum. 

b) Ulterius insistitur in necessitate exstruendi ordinem iuris in favo- 
rem tum civium tum coetuum, cum distinctione inter diversas potestates. 

Cives debent reipublicae subsidia offerre, non nimium auctoritati com- 
mittere neque nimium ab ea petere. Auctoritas, hodie saepius merito 
interveniens corpora intermedia et organa regionalia sustinere ac pro- 
movere debet. Omnes in genere componere debent rectum amorem 
patriae cum sensu boni communis universalis et societatis internationa- 
lis. Hanc brevem et aeque ponderatam expositionem petierunt plures 
Patres. 

c) In specie exponuntur munera christianorum, ut omnimodum 
aequilibrium prosequantur, diversitatem opinionum revereantur et edu- 
cationem civicam curent. Insistitur super necessitatem ut active in vita [114] 
publica participent, sicut plures Patres expresse postulaverunt. 

Num. 89 [De Ecclesia erga societatem politicam ] 

a) Sublineatur distinctio observanda inter illud quod cbristiani agunt 
ut cives, et illud quod faciunt nomine Ecclesiae. 

b) Ipsa Ecclesia simul servat erga politicam societatem tum distinc- 
tionem tum cooperationem, utrumque propter bonum commune. De 
quibus iam loquitur Const. Lumen Gentium, n. 36. 

c ) Media ab Ecclesia adhibita redolent spiritum Evangelii. 

d) Denique exponitur quaenam iura Ecclesia in societate publica 
sibi vindicat. 

[114] Caput V: De communitate gentium et de pace promovenda 

Relatio generalis 

Sub titulo « De communitate gentium et pace », Subcommissio de 
Capite V textum praeparavit qui numeris 24 et 25 schematis et Ad- 
nexo V respondet. Materia sat ampla nobis tradebatur tractanda. In 
elaboratione novi textus duplex principium nos conduxit: 1° sumere 
textum schematis et Adnexi ut fundamentum discussionum et illos 
textus retinere ubicumque retineri potuerint; 2° animadversiones Pa- 
trum attente considerare et correctiones ad mentem illorum adhibere. 
Attamen, ut persaepe advenit, in nonnullis punctis, quaesita Patrum 
diversa, immo aliquando contradictoria fuerunt, praesertim in quae- 
stionibus maximi momenti, sicut v. g. quando sermo fuit de quae- 
stione demographica vel de bello. Tunc Subcommissio viam mediam 
quaesivit inire reficiendo textum in conformitate cum factis obiectivis 
quae ab aliquibus peritis in hac materia particulari modo competentibus 
praesentata fuerunt. Ideo, quando in uno vel alio puncto nova dicta 
sunt, quae antea in schemate adhuc non inveniebantur, nihil aliud quae- 
rebatur quam ut tractatio materiae tam arduae perfectior et magis 
intelligibilis reddatur et puncta opposita in quaesitis modo opportuno 
concilientur. 

De Sectione 1. Votis plurium Patrum obsecundantes ante omnia de 
natura pacis aliquam novam paragraphum posuimus, quae de natura 
pacis modo doctrinali loquitur, quod fit sub num. 91. In num. 92, 
de communitate gentium et de institutionibus internationalibus fit sermo. 
Nonnulli Patres quaesierunt ut de Institutionibus nunc vigentibus expres- 
sius sermo fieret. Quare ab initiis affirmatur necessitas communitatis gen- 
tium ad bonum commune humanum et ex hac necessitate principia dedu- 
cuntur iuxta quae efformanda est Communitas Internationalis. In num. 93, 
de cooperatione internationali in campo oeconomico tractatur. Animad- 

[115] versiones Patrum in hac materia de facto famis et paupertatis in mundo 
declarationem expressam postulaverunt, et etiam ut ostenderetur quod 
solutio huius problematis in exercenda paupertate evangelica quaerenda 
est. In nn. 96-97, de problemate demographico agitur, quod certe ad 
expositionem de communitate gentium pertinet. Secundum vota aliquo- 
rum Patrum, ad hoc thema integrandam varia elementa ex Adnexis 
sumpsimus, ubi problema fusius et clarius tractatum fuit. Nonnulli 
Patres petierunt ut quaedam insuper dicerentur de amore patriae. 
Quod nunc factum est breviter in capite de communitate politica, sub 
num. 88. 

De Sectione 2. In secunda sectione huius capitis agitur de bello. [115] 
Interventus Patrum ex una parte condemnationem armorum et omnis 
praeparationis bellicae enixe postulaverunt; ex altera parte, alii ad gra- 
ves difficultates guberniorum in praesentibus rerum adiunctis appel- 
laverunt. De uno elemento tamen consensus fuit: de horrore belli et de 
difficultate exceptionali praesentis temporis propter existentiam armo- 
rum modernorum. Etsi multi damnationem specificam belli nuclearis 
requisierunt, Subcommissio tamen putavit magis conforme esse veri- 
tati rei et doctrinae traditionali, ut immoralitas actionis bellicae non 
tam e natura specifica armorum a priori deduceretur, sed ab effectibus 
ipsius actionis bellicae, nempe a defectu discriminationis et proportiona- 
litatis cum talibus effectibus coniuncto. In praesenti situatione praesertim 
duo considerata fuerunt sub hoc aspectu: periculum belli totalis et absur- 
ditas aequilibrii terroris. Unde confirmatur necessitas auctoritatis inter- 
nationalis efficacis ad statum pacis omnino firmandum. Postea, sub 
num. 101, quaedam adduntur de bellis regionalibus et variis actionibus 
subversivis. 

De Sectione 3. Tandem, in tertia sectione, agitur de missione Ec- 
clesiae et Christianorum in campo actionis internationalis . Textus de hac 
materia praesentatus quasi complete desumptus fuit ex Adnexis. Prae- 
sertim laici, in Subcommissione praesentes, quaesierunt ut de hac ma- 
teria expresse sermo fieret. In hoc campo actionis nempe permulti 
normas exspectant concretas. 

Haec fuerunt principia et motiva quae Subcommissionem in nova 
redactione textus huius capitis inspiraverunt. 

Relatio de particularibus 

Num. 90: Introductio. Inter graves circumstantias huius temporis 
indicantur non solum pericula belli generalis, sed etiam varii conflictus 
particulares passim vigentes. Iustificatur deinde interventus Ecclesiae in 
hac materia. 

Num. 91: De natura pacis. Imprimis proponitur notio positiva et 
non tantum negativa pacis. Ulterius indicantur condiciones ad pacem 
requisitae et effertur indoles dynamica pacis, i. e. pax est semper [ 116 ] 
aliquid faciendum. Fundatur autem in iustitia, et adhuc profundius in 
caritate. 

Pax terrestris non confundi debet cum pace Christi , cuius tamen est 
figura et effectus. Unde impelluntur christiani ad pacem in terris pro- 
movendam. 

In fine paragraphi addita est celeber textus Isaiae , servato eius 
sensu biblico. 

Sectio 1: De communitate internationali necnon de pace construenda 

In hac sectione tria principaliora themata tractantur, nempe de com- 
munitate internationali (num. 92); deinde de cooperatione oeconomica 
(num. 93-95); denique de incremento populationis in mundo (num. 96- 
97). 

Num. 92: Communitas gentium oritur ex necessitate omnibus vi- 
tam vere humanam procurandi. Haec communitas requirit institutio- 
nes internationales, tum propter exigentias generales mutuae depen- 
dentiae, tum propter eventus particulares, qui exsurgere possunt. Inde- 
sinenter autem sunt perficiendae. 

Debent insuper observare ethicam internationalem, in qua nitun- 
tur. In hoc contextu quaedam verba dicuntur de « non-violentia » in 
iuribus vindicandis, ut postulaverunt multi Patres. 

Num. 93-95: De cooperatione oeconomica inter nationes, prae- 
sertim in favorem nationum progredientium. Textus affirmat simul obli- 
gationem istarum nationum ad proprium laborem praestandum, tum 
eorum ius ad assistendam peritorum alienigenarum. 

Indicantur variae formae subsidiorum quae afferri debent, necnon 
difficultates devincendae et vitia vitanda in eorum distributione. 

Sub num. 94 dantur normae opportunae, successive pro populis pro- 
gredientibus, pro nationibus iam progressis, et pro communitate ipsa 
internationali. 

In num. 95 insistitur super munus christianorum, non tantum peri- 
torum, sed absolute omnium qui auxilia afferre debent; in quo opere 
oportet ut etiam cum technica methodo procedant. Memoratur explicite 
cooperatio cum christianis seiunctis. 

Num. 96-97: De incremento «populationis» in mundo. Impri- 
mis statuitur problema, num. 96. Urget ante omnia necessitas augendi 
facultates et media subsistendi pro maiore numero hominum; quod in- 
ceptum declaratur possibile. Sed requiritur solidarietas universalis, spe- 
ciatim pro nationibus « tertii mundi », quibus praebenda sunt media 
apta, i. e. instrumenta ad augendam productionem bonorum, correspon- 
dens educatio necessaria, extensio et profectus agriculturae, et institu- 
tiones « cooperativae ». 

In num. 97 affirmantur principia directiva. Potestas publica non po- 
test quovis modo restringere populationis augmentum et apprime agno- 
scere debet ius coniugum et parentum. Parentibus autem praestari debent 
tum necessaria formatio religiosa et moralis, tum subsidia oeconomica, 
socialia et culturalia. Reprobantur vero solutiones quae non servant 
rationem moralitatis. 

Sectio 2: De pace -firmanda seu de bello vitando [ 117 ] 

Tria primordialia themata tractantur: de bello totali (num. 98); de 
aequilibrio terroris (num. 99); de actione internationali contra bellum 
(num. 100-101). 

Num 98: De bello totali. Imprimis annuntiat S. Synodus gravia 
verba, per conscientiam cbristianam inspirata, licet in rebus technicis 
non intrent. 

Proscribitur explicite bellum totale propter immensitatem criminis 
obiectivi, quidquid sit de subiectivis intentionibus. Additur omne bellum 
modernum propria mole ad extrema tendere. Magis magisque excluden- 
dum est bellum etiam defensivum in communitate internationali melius 
constituta. Annihilatio adversarii nunquam potest intendi. 

Num. 99. Describitur « aequilibrium terroris », quod confundi non 
potest cum pace, immo quod interna contradictione laborat et con- 
sectaria gravissima infert, i. e. quia incepta ad conciliationem enervat, 
deficiente mutua fiducia. Non potest admitti nisi ut perfugium et ulti- 
mum spatium ad pacem confirmandam. 

Num. 100: De actione internationali. Haec tendere debet ad omne 
bellum excludendum, et consequenter ad fovendam opinionem pu- 
blicam et ad roborandam auctoritatem internationalem in hunc finem. 

Scopus est reductio et finalis suppressio armorum. Interea, donec fortior 
evadat organizatio internationalis, possessio armorum exclusive ad deter- 
rendum adversarium non declaratur absolute illegitima, sed providendum 
est ut instituantur conventiones et pacta, cum apta praeparatione animo- 
rum, ad conflictus solvendos. 

Num. 101: agitur de quaestione connexa, scilicet de bellis minoribus 
et actionibus cum bello connexis. Inculcatur obligatio in his omnibus ob- 
servandi praescriptiones ethicas. In hoc contextu additur observatio de 
« obiectione conscientiae » relate ad servitium militare, ut postulaverunt 
multi Patres. 

Sectio 3: De missione Ecclesiae et christianorum 

Num. 102. Imprimis tractatur de praesentia Ecclesiae in communitate 
internationali. Ad praestandam cooperationem Ecclesia fideles, speciatim 
iuvenes, educat et praeparat, praesertim spiritualiter, tum doctrina sua 
tum actione sua. In quo opere sollicitudo particularis Episcopis incumbit. 

Num. 103. Christiani ex una parte in institutionibus internationalibus [ 118 ] 
apte collaborare debent; ex altera parte excolere proprias organizationes 
catholicas internationales. Textus insistit super necessitatem consociatis 
viribus agendi, et quaerendi cooperationem cum fratribus seiunctis et 
omnibus hominibus vere pacificis. 

[118] 


RELATIO DE CONCLUSIONE 

Conclusio respicit totam expositionem de praesentia Ecclesiae in 
mundo huius temporis aedificando, et insistit super positionem principa- 
lem et vocationem integralem hominis. 

In conclusione tria efferuntur nempe necessitas actionis, utilitas col- 
loquii et spes christiana in mundo construendo et ad Deum dirigendo. 

Num. 104. Inculcatur necessitas operose agendi ad mundum ita aedi- 
ficandum, ut dignitati hominis eiusque integrae vocationi respondeat. 
Doctrinam generalem ad particulares regiones et specialia adiuncta ulte- 
rius determinare et applicare oportet, ducentibus Episcopis eorumque 
coetibus. 

Num. 105. Ad fructuosum laborem requiritur colloquium cum omni- 
bus, cuius fundamentum invenitur in universali fraternitate humana, et 
magis adhuc christiana, inter universos homines. Ecclesia sit « domus 
colloquii ». Consideratio applicatur successive fratribus seiunctis, deinde 
credentibus in Deum, denique etiam non-credentibus. Indicantur condi- 
tiones ad colloquium requisitae. Finaliter insistitur super dialogum inter 
ipsos catholicos. 

Num. 106. Ecclesia in hoc opere et colloquio praebet lumen Verbi et 
roborem Spiritus Sancti ; a. v. christiani dare debent testimonium Veri- 
tati et divulgare mysterium amoris V atris , cum firma spe in consumma- 
tione finali. 

2 - Exc.mus P. D. GABRIEL GARRONE 

Archiepiscopus Tolosanus 

RELATIO GENERALIS * 

V enerabiles Patres , 

De priore parte huius schematis relaturus nomine Subcommissionis, 
quae hanc partem elaboravit, nunc improvisam absentiam Exc. Domi- 
ni Guano, infirmitate detenti, suppleturus adsum. Hoc munere pro posse 
fungi conabor, in continuitate et pleno consensu cum priore relatore. 

Textus huius schematis qualis Patribus nunc proponitur non sine 
magno labore praeparatus est. De laboribus prioribus denuo loqui non 
expedit. Dicendum est tamen pondus operis, quale a Commissione mixta 
post tertiam sessionem acceptum est, grave omnino fuisse: non sine magno 
labore possibile erat tot et tantis interventionibus respondere. Membra 
igitur a Commissione mixta designata unam habuerunt sessionem, per 
quindecim dies intensi laboris. Secunda sessio locum habuit in qua Com- 
missio mixta completa textum examinavit, et approbavit, quem hodie 
Patres prae manibus habent. Ad hoc opus, numerus valde auctus erat 
Episcoporum, ut vere universalis repraesentatio haberetur. Insuper coope- 
rati sunt efficaciter et fructuose plures eminentes laici sive viri sive 
mulieres. 

Quod si textus, primo oculo, differre videtur a textu priore, hoc 
ferme asserendum est Commissionem nihil aliud intendisse et fecisse 
quam textum priorem votis Patrum perfecte accommodare. Quod si vide- 
tur etiam longior , sciendum est Commissionem solummodo religiose vo- 
tis a Patribus prolatis satisfacere voluisse. 

Opus igitur quod nunc exhibetur multa diligentia exactum, nobis 
probum esse videtur. 

Sine dubio fatebuntur Patres opus valde arduum fuisse. Arduum 
quidem ratione materiae : haec enim non plene definita erat, et in multis 
locum relinquebat ad determinationes in genere a Concilio requisitas. 
Arduum etiam ratione formae, quae, datis destinatariis, in traditione 
conciliari aliqualiter nova exstabat. 

Sub utroque respectu ab ipsis Patribus et normae agendi et media 
ad agendum exspectanda nobis erant, scrutatis interventionibus in Aula 
habitis. 


* Huiusmodi relatio typis impressa Patribus distributa est in congregatione 
generali CXXXII, die 21 septembris 1965. 

Quas normas Commissio attente in omnibus sequi studuit. Ibidem 
etiam media efficacia ad opus perficiendum invenit. Patrum est de fructu 
operis iudicare, nomine Patrum et, ut nobis videtur, ad mentem Patrum 
exacti; non quidem, libenter fatemur, perfecti, ob difficultatem rei et 
deficientias nostras; et ideo omnino suggestionibus Patrum indigemus 
et iisdem aperti erimus. 

Non autem se exhibebant problemata sub iisdem conditionibus quoad 
integrum schema. Sive scrutando interventiones Patrum, sive naturam 
ipsam rerum experiendo, quasi statim apparuit obiectum schematis in 
duas partes sponte dividi: altera ordinis magis theoretici, quae nempe 
mentem Ecclesiae in genere de relatione Ecclesiae ad mundum definiret; 
magis practica altera, utpote ad diversa saepta activitatis humanae bene- 
ficum lumen doctrinae Ecclesiae extendens, ita ut facta socialia « hu- 
mano » modo aspiciantur. 

Praeterea postulaverant Patres expresse ut quibusdam lineamentis 
statim ab initio et veluti in limine textus conditio mundi hodierni descri- 
beretur qui nunc ab Ecclesia ad dialogum quaeritur. 

Inde divisio textus simplex et clara in duas partes, post introductio- 
nem descriptivam. 

Commissioni visum est Patres expresse et breviter de parte intro- 
ductoria ab ipsa Subcommissione, quae hanc partem paravit, in aliqua 
propria relatione certiores facere. Item suo tempore de secunda parte 
practica. Ideo relatio generalis ... 1 praesertim de priore parte aget in quam 
moventur quaestiones generaliores, quae maiorem mutationem tulit, et 
circa quam praesertim gravis quaestio de modo loquendi ponitur. 

•it ii ii 

De oeconomia textus. 

In decursu prioris sessionis duplici modo mens Concilii patuit: pri- 
mo Schema in genere Concilium voto suo comprobavit, illud ut basim 
studii multo maiori suffragiorum numero accipiens, ita ut commissioni- 
bus quoad spiritum et mentem, lux fieret. Sed secundo et simul animad- 
versiones et observationes cumulavit, quarum plures intimius non tantum 
formam et ordinem sed etiam multimode substantiam Schematis propo- 
siti tangere constabat. 

Quibus requisitis nonnisi retractatione prioris Schematis occurrere 
fas erat, eo magis quod, secundum votum omnium, maxima cura continui- 
tati expositionis et redactionis unitati studendum erat: materia enim 
periculose complexa erat et diversitatem destinatorum considerare opor- 
tebat. 

Inde textus hic exhibitus, quo requisitis Patrum considerandis simul 
et conciliandis, quantum possibile est, satis fieri censemus. 

Instanter et pluries a Patribus postulatum erat ut Schema a con- 
spectu quodam introduceretur de statu hodierno mundi, in hac ferme 
hora in qua mundum Ecclesia adit ad colloquendum, id est in isto « nunc 
temporis » de quo in ipso schematis titulo. 

De hoc speciali introductione quaestio fiet. 

Sed praecise ab hoc conspectu mutuandum esse visum est integrae 
partis prioris Schematis veluti cardinem. 

Etenim praesentem mundi conditionem inspicienti statim apparet in 
quaestionibus, quae hodie ex evolutione rerum oriuntur et saepe corda 
premunt, nodum intimiorem, plus minus explicitum sed semper vivum, 
esse problema de ipso homine. Hoc enim saepius advertendum Patres 
dixerunt qui « Anthropologiam christianam » ut elementum essentiale 
Schematis postularunt. 

Ut ex tabula rerum videre est, totus Schematis prospectus in homi- 
nem et in conditionem humanam quasi contrahitur; haec est vere veluti 
anima Schematis. 

Ut responsum afferat ad aspirationes et quaestiones quae ex muta- 
tionibus et disruptis aequilibriis mundi hodie exsurgunt (n. 9), Schema 
nostrum exprimere intendit, in sua parte priori, quid Spiritus dicat 
Ecclesiae de conditione humana, et unde homini oritura sit salus (10). 

Nihil igitur aliud agendum nisi fontes scrutari, a Genesi ad Evan- 
gelium, unde dici possit quid sit homo, ab initio scilicet « ad imaginem 
Dei » factum. In medio positus mundi materialis quem aliquo modo 
per corpus suum, partem sui integrantem, resumit (12); sed mundum 
huic per spiritum suum transcendens (13), provocatur ad redeundum 
in se ut in secreto cordis praesentiam inveniat et conversatione gaudeat 
ipsius Dei (14). Libertate igitur ad amorem praeditus (15); ad relationes 
et communionem vocatus quae in caritate culmen suum obtinent (16); 
ad mortem tandem in communione Christi resurgentis vincendam (17), 
homo in ipsa sua ad Deum relatione differentiam suam propriam et 
supremam legem invenit (18), ita ut nihil homini magis offendat quam 
Atheismus, nihil etiam maius in hominem scelus quam iste Atheismus 
cum violenter vel perfide fit tyrannicus. 

Hominem dicere idem est ac Christum evocare, originem et fontem 
humanae perfectionis, simul et exemplar supremum: unde in Christo 
concluditur Caput de vocatione hominis. 

Quidquid a Patribus postulatum est in decursu expositionis fideli- 
ter retinetur. 

Longius disserit Caput II de Societate humana. In hac enim com- 

munitate seipsum invenire et complere potest homo Evangelio confor- 
mis. Unde de ordine sociali principia fundamentalia enuntiantur (22-26). 
Deinde revocantur in memoriam lineamenta existentiae humanae secun- 
dum quod a Christo nobis tradita sunt (27-36), et qualia in ipso Christo 
inveniuntur, in quo fundatur quidquid solidarietatis humanae nomen 
legitime habet. 

Maximum momentum Capiti III tribuendum est in praesenti hu- 
manae vitae tempore. Hic enim problemata tanguntur ex iis quae ma- 
xime conscientiam humanam hodie pungere et premere constat: quid 
de rebus terrenis censendum? Quem ipsis valorem agnoscit Ecclesia? 
Quid de rerum terrenarum autonomia? Ecclesia iis rebus consistendam 
propriam agnoscit an non? Quid de progressiva evolutione mundi, quid 
de victoriis quibus mundus hodie legitime gloriari posse credit? Haec 
omnia putatne Ecclesia grave quid et serium esse? Quid tandem omnia 
haec respectu promissionum caelestium et Regni? Graves omnino quae- 
stiones quae ad imum mentes hominum hodiernorum pertingunt et simul 
puncta difficillima et minime explicita revelationis christianae respiciunt 
(37-44). 

De his problematibus noluit Commissio Mixta quidquam negligere 
nec aliunde quocumque modo ultra certitudines fidei procedere: etenim 
opiniones particulares assumere nequit, sed tantum doctrinam commu- 
nem Ecclesiae tradere debet. Quam proxime igitur rebus humanis et ho- 
minibus sistere, nihil temerarie asserere, non incertis parcere et ad do- 
minationem Christi in fine accedere, in quo ultimum et summum veri- 
tatis verbum invenitur, ipsa non exclusa cruce: haec lex laboris fuit 
(45-47). 

Hic requirebatur inquisitio in profundo fidei, speciali modo in dog- 
mate creationis a qua res terrenae initium sumunt necnon et in mysterio 
paschali; requirebatur etiam maxima prudentia. De exitu laboris iudi- 
cabunt Patres. 

Nunc de Capite IV. 

Caput istud instanter et gravissimis argumentis a pluribus Patribus 
postulatum est: necessarium enim ductum est ut ex eo appareat etiam 
melius finis Schematis: nempe Ecclesiam esse vere in mundo principium 
et magistram salutis. 

Necesse erat ut Ecclesia, a cuius eruitur doctrina in prioribus capi- 
tibus exhibita, veluti per inclusionem resumpto in conclusione initio 
capitis, in fine se ipsam ostendat, formaliter dicendo quo titulo et cum 
quibus promissis doctrinam suam teneat et doceat: haec non ut philoso- 
phia accipienda est sed ut vera oeconomia salutis Creationem hominis 
in Redemptione includens (48-51). 

Ideo, populus Dei qui est Ecclesia, communionem suam cum mundo 
manifestat in quo praesens est. Ideo, vitam Christianorum constat non 
posse a realitatibus mundi eradicari, nec fidem extra vitam fieri posse. 
Munus laicorum praesertim sic fortiter affirmatur. Sic mundo Ecclesia 
iungitur ita ut iugiter in seipsa vestigia ferat talis coniunctionis necnon 
et quanta ab ipso mundo accipiat ignorare nequeat (52-57). 

Populus tandem Dei, in paupertate fraterna, in futurum tendit spe 
Salvatoris sui innixus (58). 


De modo dicendi. 

De modo dicendi, praesertim in hac priori parte Schematis, non mi- 
nor erat difficultas. Haec enim pars de doctrina fidei formali ter agit; 
atqui ita praestanda erat haec doctrina ut voluntati Concilii de desti- 
natariis consonaret, ut scilicet christiani quidem respiciantur imprimis 
sed expresse et omnes homines, ita ut, quae dicuntur non tantum chri- 
stianis sed universis hominibus intelligibilia forent: hoc expresse a 
pluribus Patribus et a Commissione Coordinationis requisitum erat. 

Ardua quidem via! Sed hic, magis quam in ullo alio loco, urget 
nos suprema Concilii intentio et vocatio qualis a Papa Ioanne definita 
est in ipso ortu Concilii et de qua simul ab ipso exemplum accepimus 
cum in Encyclicis suis linguam condebat istius collocutionis cum mundo, 
nobis indubitanter viam aperiens, et ... 2 probationem afferens mundum 
Iesu Christi verbo non impervium esse et ad Ipsum suscitari posse: quam 
viam Summus Pontifex Paulus et ingressus est in tot declarationibus, 
et Encyclicis, et nos iugiter ingredi docuit. 

Textus hic igitur evangelicus potiusquam technicus generaliter esse 
voluit: id est theologiam fideliter sequens, verbis tamen uti 3 simplicibus, 
ut sunt verba evangelica — sic de verbo « cor » ad loquendum de per- 
sona, quod verbum et sensus plenitudine et adaequatione ad rem mira- 
biliter gaudet. Textus vivens etiam voluit esse et dynamicus potiusquam 
abstractus et theoreticus, ut problematibus hominum quae respicere in- 
tendit quam proximus sit. Tandem aliquando et veritati fidei et realitati 
humanae vitae coniunctus esse quam maxime conatus est. 

Arduum ferme propositum, quod optime a Commissione Coordi- 
nationis expressum videtur cum, ad determinandam qualitatem theolo- 
gicam huius textus, titulum eligere decrevit: « Constitutio pastoralis », 
quem modum dicendi Pontifici Ioanni placiturum fuisse non dubitan- 
dum est, cuius voluntate Concilium hoc exstitit, et nobis videtur plene 
modo agendi et docendi Summi Pontificis cohaerere. Optime enim hoc 
titulo manifestatur quid intendamus: Electis enim destinatariis, currunt 

huius electionis consequentiae et accipiendae sunt. Inde etiam conatus ... 4 
ad praebendum Patribus statim ab initio sessionis, versiones textus offi- 
cialis latini in plures linguas vernaculas. 

* * * 

Secunda pars quinque capitulis constat, quae omnia iam in priori 
schemate inveniebantur. Duo tantum maiora notanda sunt: 

Primo deletum est caput proprium de persona humana, et remissa 
sunt quae continebat ad priorem partem ad vitandas repetitiones. Prae- 
terea quae exhibita sunt in priori sessione sub titulo « Adnexa » in ipso 
schemate admissa sunt saltem quoad essentialia ut eo ipso schema melius 
fieret, secundum vota Patrum. Proprio relatori relinquitur munus prae- 
sentandi capitula huius partis. Ut apparebit, ipsa sunt capitula prioris 
schematis, adaptata tantum postulationibus Patrum. 

* * * 

Conclusio. 

Relationem istam introductoriam aliter concludere nequimus ac 
in memoriam revocando praeclara verba Summi Pontificis nostri in En- 
cyclica Ecclesiam suam de dialogi necessitate et conditionibus: quae 
verba nobis ibi sunt lex. 

Non restat nisi ut iterum Commissio a Patribus indulgentiam petat, 
quibus satisfacere conata est, haud quidem ignorans imperfecti operis 
sed conscia de possibilitate ipsum perficiendi adiuvantibus Patribus et 
ipsorum iudicio humiliter confidens. 


In oratione-. 1 quae hodie affertur. 2 simul. 3 utens. 4 — non 
parvus — . 

Moderator. Gratias agimus ex corde exc.mo relatori necnon omni- 
bus venerabilibus membris mixtae commissionis quae vere laboriosum 
textum paraverunt. 

Nunc autem exc.mus D. secretarius proponit ulteriorem suffraga- 
tionem circa schema de divina revelatione. 

Secretarius generalis-. Videatis, Patres, pag. 21 schematis de divina 
revelatione, n. 12 [c/. pag. 355-357 nn. 12-131. Patres venerabiles, 
placet vobis aut non placet textus perlectus? 

Postea fiet, ante conclusionem, suffragatio de integro capite. Nunc 
respondeatis ad hunc textum. 

Moderator : Initium fit ergo disceptationis circa schema constitutionis 
pastoralis de Ecclesia in mundo huius temporis in toto suo complexu 
sumptum, in genere. 

Post hanc disceptationem genericam, Patrum votum exquiretur utrum 
placeat transire ad disceptationem singularum textus partium. 

3 - PATRUM ORATIONES 
(De Ecclesia in mundo huius temporis) 

5 

Em. mus P. D. FRANCISCUS card. SPELLMAN 
Archiepiscopus Neo-Ehoracensis 

Venerabiles Fratres, 

In primis, sicut in aula durante sessione proxime peracta iam dixi, 
haec constitutio pastoralis debet esse affirmatio perlucida sincerissima- 
que de positione quam Ecclesia ut suam videt in hoc saeculo: debet esse 
rededicatio sollemnis sed simul simplex, candida et humilis catholicae 
Ecclesiae ad humanitatis servitium. Ideoque desiderium habemus ut au- 
diamus et audiamur, ut rogemur exponere — etiam repraesentare — sen- 
tentias nostras. Optamus super omnia ut sinamur auxilium ita ferre toti 
generi humano ut omnes in vitam abundantiorem afferri possint. 

Ad huiusmodi finem assequendum, textus praesentis schematis nullo 
modo debilitandus est quoad materias tractatas. Attamen adhuc opus 
est, ut mihi videtur, providere speciatim in paginis primis quamdam 
qualitatem seu modum expressionis omnino clare significantem quod 
praecise hoc schema optat. Hoc in schemate Ecclesia non dat solutiones 
simplices et definitivas pro omnibus problematibus mundi hodierni; sed 
desiderat ut in dialogum cum omnibus hominibus bonae voluntatis inea- 
mus ad mundum meliorem aedificandum. 

Essentialis conditio huiusmodi dialogi ex parte christifidelium est 
spiritus virtusque oboedientiae erga potestatem quae in Ecclesia « a Chri- 
sto est constituta, ipsius vice fungitur, ut eius veluti publicum instru- 
mentum, tantique Pastoris repraesentat amorem ». Valde necessarium 
mihi videtur ut substantiam et significationem filialis oboedientiae chri- 
stianae, liberrime datae, explicemus. Ex una parte saepe aliquibus vide- 
tur ut Ecclesia catholica maxime foveat oboedientiam mere iudicialem 
et indeliberatam. Ex altera parte hodie aliqui ita loquuntur ac si oboe- 
dientia et reverentia erga Magisterium ecclesiasticum quodammodo op- 

ponuntur libertati filiorum Dei. Modo vere pastorali agendum est de oboe- 
dientia christiana quae cum libertate christifidelium perfecte consonat 
et quae ordinatur ad efficientiam ministerii nostri servitutis humano 
generi. 

In specie, cap. V de communitate gentium et de pace promovenda 
bene revisum est secundum animadversiones multorum Patrum. In textu 
praesenti praelucet desiderium ardens omnium bonae voluntatis hominum 
pro pace in iustitia et caritate vere fundata. 

Uni sectioni, tamen, obiicere debeo. Ex verbis n. 101 schematis oriri 
potest opinio quod servitium militare numquam potest esse obligatorium 
vel saltem potest esse obligatorium tantum pro iis qui vitam christianam 
perfectiorem non desiderant. 

Nationes, de propria exsistentia iure sollicitae, conditiones concretas 
in quibus versantur, considerare debent sub n. 99. Etiam hodie rectores 
nationis possunt iudicare institutiones internationales ad pacem stabi- 
liendam nondum valere et ideo praeparationem militarem ad pacem iuste 
promovendam esse necessariam. His in casibus praesumptio est illos, qui 
ad servitium militare vocentur, veram pacem intendere. 

Sicut ait S. Thomas ... 1 , aliquis potest resistere malo dupliciter. Uno 
modo, condonando propriam iniuriam. Et sic potest ad perfectionem 
pertinere, quando ita fieri expedit ad salutem aliorum. Alio modo, tole- 
rando patienter iniuriam 2 aliorum. Et hoc ad imperfectionem pertinet, 
vel etiam ad vitium, si aliquis potest convenienter iniurianti resistere. 

Sine dubio, iudicium de modo perfectiori resistendi malo in mundo 
hodierno non est facile. Sed, si rectores alicuius nationis in bona fide 
et post maturam considerationem iudicant servitium militare a civibus 
suis ad pacem et iustitiam defendendam omnino necessarium esse, quo- 
modo potest civis individuus servitium militare iuste recusare? Sicut 
dictum est in eadem sectione schematis: ubi autem violatio legis Dei 
non manifeste pateat, praesumptio iuris auctoritati competenti agno- 
scenda est, eiusque iussis est parendum. 

Nullus est vir bonae voluntatis qui non vult omnia bella regionalia 
et interna pacifice praeveniri vel terminari posse. De adiunctis hodiernis, 
tamen, in quibus rectores aliquarum nationum in bona fide iudicant vim 
militarem ad pacem veram stabiliendam omnino necessariam esse, sen- 
tentiam definitivam moralem dare nec volumus nec possumus. Ne haec 
constitutio in fines politicas contra intentionem nostram male vertatur, 
vehementer rogo ut totus hic n. 101 redigatur. Dixi. 

In textu scripto tradito : 1 (5. Theol. II-II, q. 188, art. 3, ad 2). 2 iniu- 

rias. 

Secretarius generalis : Proponitur suffragatio circa integrum cap. III 
de divina revelatione. Placetne vobis, Patribus, integrum caput, non 
placet an placet iuxta modum ? Triplex formula igitur. 


6 

Em.mus P. D. IOANNES card. LANDAZURI RICKETTS 

Archiepiscopus Limanus 

Venerabiles Patres, 

Schema de Ecclesia in mundo huius temporis est primum docu- 
mentum conciliare in quo Ecclesia coram universis hominibus agit de 
quibusdam gravissimis problematibus quae totum mundum affligunt. 
Gaudemus de hoc proposito Concilii vere opportuno et gratitudinis no- 
strae sensus pandimus commissioni et redactoribus: multa enim in 
actuali schemate bona sunt et pulchre dicuntur. Nova redactio sine 
dubio verum progressum constituit. 

Ne autem exspectationem totius mundi deludamus, non paucae 
emendationes adhuc requiri videntur. Nonnullas animadversiones se- 
cretariatui in scriptis tradam; aliquas autem principaliores hic propo- 
nere velim. Et quidem: 

1. Necessarium est ut sermo latinus perpoliatur. 

2. Ipse stylus litterarius emendandus est et ad maiorem unitatem 
reducendus: nam cum pluries adhibeatur sermo cathedraticus, aliquando 
tamen stylus pertinet ad quoddam genus rhetoricae nimis popularis. Sic, 
v. g., in contextu solemniore apparent sententiae huius generis: « Garrire 
circa dignitatem personae humanae non sufficit » f... 1 n. 27), et paulu- 
lum infra legimus de esuriente « qui, repente nobis in televisione occur- 
rens, sopitam conscientiam nostram interpellat » ( ibid .). Tales modi di- 
cendi forsan minus consoni videntur dignitati textus conciliaris. 

3. Maior disciplina mentalis in doctrina enuntianda requiritur atque 
melior materiae distributio, unde simul et maior brevitas habebitur: 
schema est nimis longum, triginta milia verborum continet; et saepe, 
dum multa dicuntur, non multum edicitur. Repetitiones etiam in actuali 
redactione abundant et satis manifeste patet singulas partes schematis 
a diversis redactoribus confectas esse quin deinceps in synthesim logi- 
cam et internam unitatem reductae sint. Sic, v. g., tribus in locis fuse 
agitur de sociali indole hominis, nempe in pag. 15-16, 21 ss. et 60 ss. 
Eadem principia hic illic repetuntur, non raro eisdem fere verbis nec 

desunt alia plura loca schematis in quibus fere identica doctrina iterum 
repetitur. Hae constantes repetitiones nonnihil contribuunt ad lectio- 
nem schematis onerosam faciendam ... 2 

4. Confusionem gignere potest quod eidem termini interdum sub 
alia et alia significatione adhibentur. Pro exemplo sit ipse terminus « Ec- 
clesia », qui in schemate quandoque significat fideles, quandoque insti- 
tutionem vel ipsam hierarchiam; nec deest mira expressio de Ecclesia 
quae « Concilium convocavit », cum notum sit Concilium a Romano 
Pontifice convocatum fuisse (n. 56)? Haec sensus mutatio interdum in 
duabus sententiis immediate connexis occurrit (cf. ibid.). 

5 . Maxima autem difficultas in eo est quod nec in praesenti schemate 
clare perspicitur ad quasnam personas ipsum dirigatur. Ab una enim 
parte in relatione generali (pag. 90, II, 2) dicitur schema dirigi « non 
tantum ad Ecclesiae filios omnesque Christi nomen invocantes sed 
etiam ad universos homines ». Ab altera autem parte constanter recur- 
sus fit ad expressiones et categorias theologicas quae non-christianis 
sunt simpliciter in-intelligibiles et eorum mirationem potius quam as- 
sensum provocabunt. Agens, v. g., de sociali indole hominis, schema lo- 
quitur de fide quae « docet nos Deum qui Unus quidem est, tribus sub- 
sistere Personis, quarum unaquaeque ita ad alias vivit ut ea ipsa rela- 
tione constituatur » (... 4 n. 16). 

Ut Ecclesia universos homines alloqueretur, duplex via possibilis 
erat: aut abstrahendo ab illis veritatibus quae in sola fidei luce cognosci 
possunt; aut, ex adverso, plenam veritatem nobis divinitus commissam 
hominibus proponendo, modo tamen hodiernae mentalitati hominum 
accommodato. 

Prima methodus potius est philosophica et humanistica quam theo- 
logica ideoque Concilio Oecumenico minus consona; altera methodus 
talia gravia incommoda evitat sed secum fert periculum ne solos catho- 
licos vel solos christianos attingat. Actuale vero schema utramque me- 
thodum permiscet et inde, ni fallor, nec fidelibus nec non-christianis 
revera satisfaciet. Fortasse aequivocatio venit ex ipso conceptu consti- 
tutionis. Textus enim schematis non est revera nec esse debet consti- 
tutio, sed simplex proclamatio ad omnes homines, qua Ecclesia suam 
missionem describit. In hac proclamatione Ecclesia non debet recurrere 
ad argumenta philosophica nec adhibere categorias theologicas compli- 
catas, sed annuntiare purum Evangelium quod Ecclesia praedicare tene- 
tur omni creaturae. Sic tandem aliquando pervenire poterimus ad textum 
vere theologicum, doctrinae Christi apprime innixum, Christi dico cuius 
verba simplicia, profunda, corda moventia manent hominibus cuiusvis 

temporis et condicionis aptata. Sic etiam exspectationi fidelium et non- 
christianis melius respondebimus; nam homines hodierni non exspectant 
a nobis longas et difficiles elucubrationes in humana ratione praesertim 
innixas sed potius purum Dei verbum quod et transcendit saecula. Tan- 
dem ita via panditur qua incedentes efficacius agere poterimus de aliqui- 
bus — haud omnibus — problematibus hodie urgentioribus. Ex Evan- 
gelio Christi et doctrina Ecclesiae systematice procedentes, haec proble- 
mata in luce fidei non solum multo profundius illustrabimus sed simul 
hominibus indicabimus verum vitae nostrae sensum qui ex sola morte et 
resurrectione Christi explicari potest. 

Ad modum conclusionis, quid in praxi — mea humili sententia — 
fieri possit, sequentibus verbis propono: Integra prima pars schematis 
retractetur et quidem ita ut in paucis paginis, modo sobrio et simplici, 
doctrina catholica circa praesentiam Ecclesiae in mundo explicetur et 
ipsa exhibeatur tamquam fermentum quod totam humanitatem pervadere 
debet; deinceps vero statim transitus fiat ad secundam partem quae « de 
quibusdam problematibus urgentioribus » agat, modo autem magis con- 
cinno et magis theologico ... 5 

Totus mundus exspectat ut Concilium 6 sollemni modo exponat pro- 
blemata de familia, de cultura, de vita oeconomico-sociali et praesertim 
de pace quae nostris diebus in summo periculo est et cui conservandae 
Summus Pontifex incessanter adlaborat. Faxit Deus ut hoc schema, omni 
qua possumus cura elaborandum, optimum effectum sortiatur apud omnes 
homines bonae voluntatis. 

Atque verba eiusdem in praxi plene perficiantur, i. e.: « Gaudium 
et spes, luctus et angor hominum huius temporis, pauperum praesertim 
et quorumvis afflictorum, sint etiam gaudium et spes, luctus et angor 
membrorum Populi Dei, nihilque humanum inveniatur, quod in corde 
Christi discipulorum non resonet » ... 7 


In textu scripto tradito: 1 pag. 23. 2 Accedit quod in hoc schemate plura 

explicantur quae iam in aliis schematibus fuse exposita fuerunt, puta in constitu- 
tione de Ecclesia et in schematibus de apostolatu laicorum et de libertate reli- 
giosa. 3 Concilium a Romano Pontifice convocatum fuerit (cf. pag. 43, n. 56). 
4 pag. 15. 5 In redactione primae partis multa usui venire poterunt quae actu 

in cap. IV partis I inveniuntur, opportune additis quibusdam principiis ex actua- 
libus capitibus I-III desumendis, in specie autem illis quae de historia salutis 
nostrae et de Christo agunt. Non dixerim angustias temporis hanc solutionem 
excludere, nam ab una parte etiam adaequata emendatio actualis longissimae 
partis I multum temporis requiret; ab altera autem parte videretur rectius nihil 
esse approbandum potius quam, propter angustias temporis approbare schema non 
satisfaciens. 6 Ecclesia. 7 (Prooemium n. 1). 

Animadversiones additae-. 

In sat multis locis schematis exprimuntur iudicia valde generalia et categorica 
de saeculis anteactis et de hodiernis temporibus. Qua in re multo cautius est 
procedendum. 

Refero, v. g., ad ea quae dicuntur in pag. 32, n. 40 et referentia in nota addita 
ad casum Galilaei, necnon ad ea quae in pag. 43, n. 56, proponuntur, scii.: « quod 
varia adiuncta v. g. necessitas defendendi fidem contra quosdam cogitandi modos 
tunc Ecclesiae adversos, vel deficiens comprehensio apud quosdam fideles, sive 
clericos sive laicos, in aliquibus regionibus effecerunt ut communitas christianorum 
apparuerit ... tamquam amica divi tum et praepotentium, socia illorum qui alios 
opprimebant, protectrix eorum qui “ immobilismo ” favebant » (pag. 43, n. 56). 

Talia iudicia sunt procul dubio nimis categorica et etiam iniusta. Agitur de 
rebus maxime complicatis in quarum serena et obiectiva diiudicatione plurima alia 
elementa consideranda sunt quae hic immerito penitus negliguntur. Cum hic insuper 
sermo non sit de quodam documento privato sed de sollemni documento conciliari, 
speciali cum cura providendum est ut huiusmodi iudicia parum aequilibrata expun- 
gantur vel substantialiter corrigantur. 

Moderator. Nunc autem exc.mus D. secretarius legit exitum suffra- 
gationis de dubio Patribus proposito circa schema de libertate religiosa. 

Secretarius generalis : 

Inter praesentes votantes 2.222 


dixerunt placet 1.997 

non placet 224 

Suffragium nullum 1 


Ergo exitus fuit positivus. 


7 

Em. mus P. D. RADULFUS card. SILVA HENRIQUEZ 
Archiepiscopus S. lacobi in Chile 

Venerabiles Patres , 

Schema de Ecclesia in mundo huius temporis videtur nimis longum; 
tamen nobis in genere placet ut basis disceptationis. Censemus specia- 
lis momenti esse materiam propositam in prima parte, ubi agitur de vi- 
sione christiana hominis et universi. Laici invenire debent in hac parte 
lumina necessaria ad dirigendas activitates suae difficilis vocationis in 
historia. 

Ad hoc autem, ut ista lumina magis perspicua appareant et maiorem 
certitudinem afferant, non paucas emendationes proponemus, quas in 

scriptis trademus; at insuper nobis videtur opportunum dilucidare sen- 
sum valoris schematis, incipiendo ab ipso eius titulo. 

Schema inscribitur « Constitutio pastoralis de Ecclesia in mundo 
huius temporis ». Explicatio autem huius tituli invenitur in pag. 89 fa- 
sciculi iam distributi. Ibi affirmatur documentum nostrum vocari « Con- 
stitutionem pastoralem » per oppositionem ad « Constitutionem dogma- 
ticam » de Ecclesia, iam promulgatam, et additur scopum huius consti- 
tutionis « non esse directe doctrinam praebere », ideoque « non indigere 
disceptatione tam rigorosa cuiusque vocabuli, ut fieri deberet in re stricte 
dogmatica ». 

Liceat nobis, salva reverentia erga « commissionem de coordinandis 
laboribus », aliquas breves animadversiones de hac re proponere. 

1. De sensu vocis « pastoralis ». Haec vox saltem duplicem sensum 
induere potest: 

a) Vox « pastoralis » ostendere potest ipsam naturam missionis 
hierarchiae Ecclesiae, et sic usurpatur in cap. III constitutionis Lumen 
Gentium. Hoc sensu indicat omnia quae ad missionem apostolorum per- 
tinent, imprimis vero, ut patet, ministerium doctrinale. Manifestum est 
ergo quod, sic intellecta, vox ista nequit significare oppositionem inter 
scopum pastoralem et scopum doctrinalem vel dogmaticum. 

b) Vox « pastoralis » innuere potest etiam accuratam ordinatio- 
nem navitatis apostolicae eiusque accommodatam organisationem; et sic, 
sensus vocis certe minuitur. 

Iamvero, ut satis clare apparet, schema nostrum nequit dici « pasto- 
rale » secundo sensu, praecise quia veram doctrinam proponit. Si vero 
schema dicitur « pastorale » primo sensu, hoc quidem verum est, sed 
hoc praecise excluditur a relatione generali, ut concluditur ex citationi- 
bus allatis. 

Censemus ergo hanc denominationem revera non esse usurpandam, 
primo quidem quia est ambigua et ansam praebere potest minori existi- 
mationi valoris documenti; secundo vero, quia sensu ampliori adhibita, 
omnino convenit omnibus documentis conciliaribus, praesertim huius 
Concilii, ideoque non apponenda particulari cuidam documento. 

Quaestio ergo de nomine, nostro iudicio, recte solvi posset suppri- 
mendo adiectivum « pastoralis », in titulo, ita ut documentum inscriba- 
tur « Constitutio de Ecclesia in mundo huius temporis ». Huic solutioni 
favet etiam praeclarum exemplum primi documenti nostri Concilii, quod 
« Constitutio de Sacra Liturgia » simpliciter nuncupatur. 

2. De qualificatione theologica huius schematis. Valor theologicus 
huius schematis indicandus videtur tantummodo in genere, et quidem 

secundum principia a commissione de doctrina fidei et morum stabilita 
die 6 martii anni elapsi et Patribus notificata in congregatione generali 123. 

En textus: « Ratione habita moris conciliaris ac praesentis Concilii 
finis pastoralis, haec Sancta Synodus ea tantum de rebus fidei et morum 
ab Ecclesia tenenda definit, quae ut talia aperte ipsa declaraverit. Cetera 
autem, quae Sancta Synodus proponit, utpote Supremi Magisterii doctri- 
nam, omnes et singuli christifideles excipere et amplecti debent iuxta 
ipsius Sanctae Synodi mentem, quae sive ex subiecta materia, sive ex 
dicendi ratione, innotescit, secundum normas theologicae interpreta- 
tionis ». 

Notandum est hanc commissionis declarationem, e suo tenore, non 
ad solam Constitutionem de Ecclesia coarctari, sed etiam documento 
nostro bene congruere. 

Venerabiles Patres, clare agnoscatur ergo plura doctrinalia in nostro 
documento contineri; schema vocetur simpliciter « Constitutio de Eccle- 
sia in mundo huius temporis »; et, ad eiusdem valorem quod attinet, 
remittatur ad « declarationem » commissionis theologicae supra relatam. 
Cetera in scriptis tradam. Dixi. Gratias. 


Animadversiones additae: 

Nota praevia : Prae oculis habeatur quod dictum est de titulo ac valore theo- 
logico huius documenti ab ipso infrascripto Cardinali. Proponitur quoad nomen 
ut auferatur vocabulum « pastoralis » quia et ambiguum, et non specificum. Ad 
valorem quod attinet, applicetur principium a Commissione theologica stabilitum 
d. 6 martii 1964 et Patribus notificatum in Congregatione Generali 123, d. 16 no- 
vembris eiusdem anni. Et sic corrigantur dicta in pag. 89, ubi « De titulo ». 

Ad n. 1. Pag. 5, linn. 1-4: Proponitur parva mutatio ordinis ad stylum direc- 
tius reddendum, hoc modo: « Hominum huius temporis, pauperum praesertim 
et quorumvis afflictorum, gaudium et spes, luctus et angor, sunt etiam membro- 
rum Populi Dei ... ». 

Pag. 5, lin. 5 s.: Deleatur phrasis: « ... Ecclesia enim seu Populus Dei coalescit 
ex hominibus, ... ». Ratio est quia verba haec innuunt probationem, minime neces- 
sariam, quia res evidens est. 

Pag. 5, lin. 7: Consequenter ad superiorem omissionem, deleatur verbum 
« qui ». 

Pag. 5, lin. 8: Post verbum « acceperunt » ponatur referentia ad Constitutio- 
nem Lumen Gentium , cap. II. 

Pag. 5, linn. 8-10: Suadetur inversio ordinis in hac phrasi, hoc modo: « Ec- 
clesia cum genere humano eiusque historia revera coniuncta est et intime sentit 
se esse coniunctam ». Ratio est ut prius de ordine ontologico dicatur et deinde ad 
ordinem cognitionis transeatur. 

Ad n. 2. Pag. 5, linn. 21-29: Proponitur alia ordinatio huius paragraphi: 
« (incipiendo a lin. 26) Licet “ mundus ” quatenus sub signo Maligni positus intel- 
ligatur (quod verbum ponitur pro “ est ”, quia hic potissimum agitur de modo 

intelligendi) Deo in tempore (dicitur “ in ”, quia affirmatio valet tantummodo usque 
ad Diem Domini) adversetur (cf. 1 Io. 5, 19; Io. 12, 31; 14, 30; 15, 18. 19; 
16, 8-11; 17, 9, etc.), tamen nomine “ mundi ” hic intelligimus (reditur ad lin. 21) 
ex una parte caelum et terram seu universitatem rerum a Deo creatarum, ex altera 
parte universam familiam humanam, cuius membra, quamvis peccatores sint, a 
Deo tamen personaliter diliguntur, pro quibus Christus seipsum tradidit et 
postea resurrexit, et qui omnes una eademque gaudent vocatione divina. Illum 
uno verbo dicimus mundum, quem sic dilexit Deus ut Filium suum Unigenitum 
daret: Christum nempe, lucem mundi ». Et nota bene quod omittitur phrasis 
« donec in fine et ipse per fidem salvetur » (lin. 27) quia non videtur hanc affir- 
mationem fieri posse de “ mundo ” sensu peiorativo sumpto. Ratio huius muta- 
tionis ordinis est desiderium servandi homogeneitatem textus. Sic etenim iam ab 
initio proponitur, quasi in obliquo, sensus peiorativus “ mundi ”, et deinde, usque 
ad finem, agitur de sensu positivo. In textu officiali phrasis « licet ... adversetur ... 
salvetur » rumpit cursus idearum. 

Ad n. 3. Pag. 6, lin. 9: Pro verbo « accepit » scribatur « habet ». Ratio-. 
cf. tx. gallicum, et insuper vox « habet » melius quam « accepit » innuit actualem 
influxum Domini in Ecclesiam. 

Ad n. 4. Pag. 7, lin. 7 s.: Post verbum « distrahitur » addatur « ... dum dis- 
sensiones politicae, sociales, oeconomicae, raciales et ideologicae imminutae non 
sunt, et aliunde novum bellum ... ». Ratio huius additionis est ut iam ab initio 
paradigmata afferantur et speciali modo sermo fiat de racismo, cuius momentum 
neminem fugit. 

Ad n. 5. Pag. 7, lin. 16: Scribatur: « ... de re mathematica, de rerum natura 
et de ipso homine...». Ratio-, verba «de rerum natura» videntur magis com- 
prehensiva. 

Ad n. 7. Pag. 8, lin. 26 s: Scribatur: « ... non amplius illis plene statui rerum 
hodierno apta ri videntur » vel «... non amplius illis statui rerum hodierno bene 
apta ri videntur ». Ratio est quia hic agitur de iudicio iuvenum, non directe de 
obiectiva realitate. 

Pag. 8, lin. 27 s.: Scribatur: « Inde gravis perturbatio in eorum modo et nor- 
mis agendi ». Ratio-, etiam hic sermo est de conditione iuvenum. 

Ad n. 8. Pag. 9, lin. 13: Scribatur: « Rumpitur inter condiciones vitae immer- 
sae multitudini et » vel « multitudini immersae ». Sic videtur clarius reddi sensus 
phrasis. 

Pag. 9, lin. 30: Post verbum « acerbissimae » addatur « ... quibus sensus in- 
faustae eventuum successionis comitantur, quarum ipse homo ... ». Ratio: Verbis 
sublineatis conamen fit reddendi verbum gallicum « echec », quod in priori textu 
inveniebatur et in textu latino forsitan casu cecidit. 

Ad n. 9. Pag. 9, lin. 38: Scribatur: « ... quibus per non aequam vel iniustam 
distributionem, orbatos se esse vivida conscientia iudicant ». Emendatio consistit 
in substitutione verbi « iniquitatem », quod nimis durum sonat, et in mutatione 
ordinis phraseos, ad maiorem perspicuitatem. 

Pag. 10, lin. 2: Post verbum « nationibus » addatur,- « ... nec non ab illis oeco- 
nomica earum dependentia ». Ratio: est factum quod in dubium revocari non 
potest, et cuius momentum grave omnino est. Sine hoc elemento descriptio manet 
quasi manca. 

Pag. 10, lin. 8: Hic nobis nova paragraphus inserenda videtur, hoc modo: 

« Talis evolutio, tum in suis causis, tum in decursu eius processus, cum variis 
modis cogitandi seu etiam philosophandi, cum diversis rationibus vitam ethicam 
aut aestheticam agendi, cumque denique maximis habitudinibus religiosis arcte 
connecti tur. Ideo processui mere mechanico illa evolutio assimilari nequit. Notan- 
dum est autem quod non paucae ideae quibus conscientia hodierna quodammodo 
imbuitur et regitur non directe pendent a civilisatione ut aiunt “ technica ”, sed 
saepe saepius in lucem pervenerunt cum ideae quasi proprio suo marte evolve- 
bantur. Verum hodie novum studium circa res culturales nec non religiosas apud 
plures scaturire conspicitur ». Ratio huius additionis est ut aperte ostendatur 
influxus idearum in mundi evolutionem, et ut non ita res proponi videantur quasi 
ex evolutione technica omnia etiam idearum systemata provenire dicantur. Et hoc 
non est merum iudicium seu interpretatio facturum, sed est factum sufficienter 
stabilitum. 

Pag. 10, lin. 10: Proponitur parva emendatio: « ... universalior appetitio; 
personae enim, atque coetus plenam vitam ... ». Ratio est quia « appetitio » non 
est persona. 

Pag. 10, lin. 12: Post verbum « potest » addatur: « ... potest; atque nationes 
omnes consociandas fortius in dies manifestantur ». Ratio: videtur necessarium ut 
ostendatur conatus in hoc sensu, qui tanquam caracteristica hodierna maxime agno- 
scendus est. Si formula proposita non placet, proponitur altera in eodem sensu: 
«... potest, atque nationes omnes quae in dies fortius conantur ad universalem 
quandam unitatem assequendam ». 

Pars I: ad titulum: loco «condicione», dicatur «vocatione», ita ut titulus 
legatur: « de Ecclesia et vocatione hominis ». Ratio: quia « vocatio » hominis ad 
totam primam partem schematis se refertur et insuper poterit mutari titulus capitis 
primi, qui, prout nunc sonat, non bene exprimit argumentum capitis. 

Ad n. 10. Pag. 12, lin. 16: corrigatur « e contrario » per « e contra », ut 
clarior evadat expressio. 

Pag. 12, lin. 17: substituatur « eoque non fallaci » cum adverbio: « secure ». 
Ratio: ut vitentur comparationes odiosae. 

Caput I: ad titulum: dicatur simpliciter: de humana persona, secundum ratio- 
nes supra dictas quoad titulum primae Partis. 

Ad n. 11. Pag. 13, lin. 17-19: Melius videtur invertire ordinem orationis hoc 
modo: « Quae consociatio viri ac mulieris, primam formam efficit communionis 
personarum, ad stirpem humanam propagandam instituta », ad vitandas possibiles 
interpretationes quoad hierarchiam finium matrimonii, nam hic non est intrandum 
in hanc quaestionem. 

Ad n. 12. Pag. 13, lin. 25: loco « Corporali sua conditione », dicatur: « Cor- 
pore et anima unus, homo universas mundanas ... ». Ratio: ut vitetur dualismus 
in visione realitatis humanae. 

Pag. 13, linn. 34-35: in fine lin. 34 supprimatur « homo » et tota phrasis sic 
corrigatur: «... bonum est, quod honorari et semper magis in vocatione personali 
hominis assumi debet ». Ratio: ne videatur opponi hominem corpori suo. 

Pag. 14, linn. 3-7: supprimatur tota alinea « At homo ... (Mt. 18, 18) », et in 
eius loco ponatur: « Homo ergo glorificet Deum in corpore suo, nec pravis cordis 
sui inclinationibus serviat ». Ratio: ut vitetur omnis species dualismi neque inter- 
pretetur corpus esse fontem peccati. 

Pag. 14, lin. 9: supprimatur « spiritualiter transformatum » et mutetur ver- 
bum « resuscitabitur » ita ut phrasis evadat mutata hoc modo: « die enim ultimo 
resuscitabimur, ut in Symbolo ... ». Ratio: ut loquatur de resurrectione modo 
magis amplo ad vitandas interpretationes dualisticas. 

Ad n. 13. Pag. 14, lin. 14: supprimatur adiectivum « physica » quia videtur 
inutile. 

Pag. 14, lin. 16: post « scientiis » addatur: « empiricis » quia adsunt et aliae 
scientiae de quibus hic non loquitur. 

Pag. 14, linn. 16-19: tota haec phrasis mutetur hoc modo: « At sapientia 
imbutus, etiam artem technicam ad pleniori vitae humanae inserviendum dirigat, 
et se se in meditatione veritatis et in contemplatione mirabilium Dei exerceat ». 
Ratio: ut melius indicetur quod ars technica ipsi homini servire debet, et ad 
vitandas interpretationes discutibiles quoad fundamentales veritates humanas. 

Pag. 14, linn. 21-22: dicatur: « non in hoc campo tamen illud perficitur ... » 
supprimendo phrasim sequentem « colloquium illud, quod condicio et subsidium 
est vitae socialis ». Ratio: quia non videtur haec affirmatio vera. 

Pag. 14, linn. 24-25: omittatur phrasis « Non enim ... acceptione », quia non 
videtur hic opportuna. 

Pag. 14, lin. 29: supprimatur « a maioribus accepta », quia affirmatio evadit 
magis incisiva et verior et pulchrior in contextu. 

Ad n. 14. Pag. 14, lin. 32: supprimatur « dominationem super res corporales 
affirmat et cum », quia est repetitio inutilis. 

Pag. 14, lin. 34: loco « Aliquid enim intimius in se habet, quo », dicatur: 
« Sua enim interioritate universitatem rerum ... ». Ratio: ad vitandam omnem 
speciem dicotomiae. 

Pag. 14, linn. 37-41: supprimatur tota phrasis «ibi non illuditur... detri- 
mentum pateretur », quia est nimis apologetica et non videtur necessaria in contextu'. 

Pag. 14, lin. 42: supprimatur haec ultima linea. 

Pag. 15, linn. 1-2: supprimantur hae duae lineae et eorum loco dicatur: 
« Homo legem in corde suo inscriptam habet, quam ipse sibi non dedit, cui 
obedire debet et secundum quam iudicabitur; eius autem vox ita sonat: Fac hoc, 
et hoc devita. Huius legis lumine ... ». Ratio: ut tota oratio clarior evadat. 

Pag. 15, linn. 5-8: dicatur: « ... oriuntur,- quae proinde solutio nullius indi- 
vidui aut coetus arbitrio relinqui potes/ », cetera supprimantur brevitatis causa 
ad vitandas repetitiones. 

Ad n. 15. Pag. 15, lin. 9: supprimatur « At nonnisi », et paragraphus inci- 
piatur simpliciter: « Homo libere ad bonum ... ». Ratio: nulla enim videtur dari 
oppositio. 

Pag. 15, lin. 10: post verbum « potest » addatur: « ac debet », ut affirmatio 
sit verior. 

Pag. 15, lin. 16: loco « humana » dicatur: « hominis », ratione grammaticali. 

Pag. 15, lin. 19: post «... aut coactionis » addatur: « Intimae vero huiusmodi 
voluntatis libertati, externae quoque libertatis ab aliis agnitio et observantia, homi- 
nis naturae ac dignitati consona, respondeat oportet. Neque tamen ad propriam 
perfectionem accedet homo, nisi insuper ab interna concupiscentiae et passionum 
suarum servitute liberabitur ». Ratio: ut detur visio magis completa ipsius liber- 
tatis, praesertim post approbationem declarationis de libertate religiosa. 

Pag. 15, lin. 24: supprimatur « E contra » et dicatur: « Agens vero cum 
Populo suo, eum semper ... », ne videatur nimis fortis oppositio. 

Pag. 15, lin. 29: supprimatur « etiam » quia ambiguum. 

Ad n. 16. Pag. 15, lin. 30: dicatur melius: « Homo rerum universitati certe 
praestat; omni tamen homini ... ». Ratio : sic evadit clarior. 

Ad n. 17. Pag. 16, lin. 13: ordinetur phrasis hoc alio modo: « Semen aeter- 
nitatis, quod in se gerit, soli materiae irreductibile cum sit, contra mortem insur- 
git ... » ut vitetur suspicio dualismi. 

Pag. 16, linn. 15-16: supprimatur tota phrasis « nam prorogatio longaevitatis 
biologicae huic quaestioni non respondet », quia videtur revera irrisoria. 

Pag. 16, lin. 26: ordinetur phrasis hoc alio modo: « Haec amoris relatio eum 
in esse constituit », claritatis causa. 

Ad n. 18. Pag. 16, lin. 37: loco « errant », dicatur « deficiunt ». 

Pag. 17, lin. 4: supprimatur « tamen ». 

Pag. 17, lin. 8: post verba « consulto devitant » addatur haec phrasis: « In 
pluribus his agendi rationibus latet veri Dei desiderium, immo ipsius Dei vocantis 
attractio, cum non longe sit ab unoquoque nostrum (cf, Act. 17, 27). In eorum 
autem erratis ipsi ... ». Ratio: ut melius describatur conditio obiectiva. 

Ad n. 19. Pag. 17, lin. 16: loco « probare », dicatur « propugnare », quia verius. 

Pag. 18, lin. 5: supprimatur « praesertim » quia est aequivoca traductio textus 
gallici. 

Ad n. 20. Pag. 18, linn. 13 et ss. Tota paragraphus reordinetur hoc modo: 

a) « Reapse nonnisi in mysterio Verbi incarnati hodierna inquietudo reli- 
giosa atque illa insoluta hominis quaestio vere clarescunt. 

b) Christus enim, qui est imago Dei invisibilis, Ipse est homo perfectus, 
qui Adae filios ad similitudinem divinam, inde a prima peccato obnubilatam, 
restituit. In Eo Deus est verus homo et unus ex hominibus est verus Deus. Quin- 
immo, Ipse, incarnatione sua, Se cum omni homine quodammodo in unum coaluit. 
Humanis manibus opus fecit, humana mente cogitavit, humana voluntate egit, 
humano corde dilexit. Natus de Maria Virgine, vere unus ex nostris factus est, in 
omnibus nobis similis excepto peccato. 

c) De cetero Adam, primus homo, erat « forma futuri » (Rom. 5, 14), scilicet 
Christi Domini. 

Christus, novissimus Adam, in ipsa revelatione mysterii Patris Eiusque amoris, 
hominem ipsi homini plene manifestat eique altissimam suam vocationem patefacit. 
Nil igitur mirum si in Eo omnes praedictae veritates suum inveniunt fontem atque 
fastigium. 

d) Homo ergo, Dei imaginem in seipso portans et mirabile mysterium Verbi 
incarnati Eiusque opus erga mundum participans, recapitulationem omnium rerum, 
peccati vulnere disgregatarum, in Christo et per Christum vere implet. Virtute enim 
Spiritus Sancti, Christi opus perpetuo vivum et efficax per saecula manet, tum in 
unoquoque hominum, tum in historia humana, donec Dominus veniat ac Regnum 
Dei instituatur. 

e) Regnum vero Dei non ita concipiendum est ac si Christus creaturas reni- 
tentes vi Ei subiicere velit, sed potius ut ordo ex ipsa unitate redintegrata exsur- 
gens, ita scilicet ut Christus, Deus-Homo, et auctor sit illius unitatis et caput novi 
ordinis exsurgentis, in quo ipse homo fiat integraliter homo et ipse Deus sit omnis 
in omnibus. 

Ratione-, a) Introducta est vinculatio magis explicita cum affirmationibus an- 
terioribus: cf. pag. 17, linn. 7, 10. 

b) Transponitur hic alinea secunda n. 20: Christus, Deus incarnatus, est ante 
omnia vera responsio hodiernae inquietudini religiosae. 

c) Transponitur hic alinea prima n. 20: Christus, secundus Adam, est respon- 
sio actualis angoris circa problema de homine, quid revera sit. 

d) Introducuntur hic aliquae ideae quae ditiorem reddunt paragraphum cum 
aliqua visione magis cosmica et magis anthropologica magnitudinis et missionis 
Christi. 

e) Suadetur hic aliqua clarificatio circa relationes hominem inter et Deum, 
inter historiam humanam et Regnum Dei. 

Excluduntur variae affirmationes textus propositi, quia videntur sitae in atmo- 
sphera theologica distincta ab illa quae revera est anima totius capitis. 

Ad Cap. II. Totum caput istud videtur valde inferius Encyclicis socialibus 
Romanorum Pontificum; ex altera parte, cum hic agatur, de aliqua visione synthe- 
tica, melius esset reducere Caput istud ad breviores paragraphos, allusione facta 
Litterarum Ency dicarum pertinentium. 

Ad n. 31. Abbrevietur, et utinam adsit in nova redactione cura vitandi quan- 
dam, ut ita dicam, depauperationem conceptus theologici caritatis. 

Ad n. 34. Pag. 27, lin. 30: dicatur melius: « in qua pars quam maxima pos- 
sibilis civium ...» ut affirmatio magis realistica evadat. 

Ad n. 35. Pag. 28, linn. 10-11: corrigatur hoc modo: « iam nunc vitae SS. Tri- 
nitatis eisdem offertur participatio ab Eaque vires ad communem salutem omnes 
accipiunt ». Ratio : ut affirmatio sit theologice vera, nam non omnes de facto parti- 
cipant nunc vitam SS. Trinitatis. 

Ad Cap. III. Ad n. 31. Pag. 30, lin. 3: substituatur «haec omnia ducunt? » 
pro « haec evolutio ducit? ». Ratio: sic quaestio est magis concreta et limitata et 
potest melius vitare ambiguitatem. 

Pag. 30, lin. 3: post «reapse» addatur: «in tempore», ob rationem nuper 
dictam. 

Pag. 30, lin. 4: post « ad quid » addatur: « historice », ob rationem nuper 
dictam (NB. corrigatur error « societatem » pro « societatum »). 

Pag. 30, linn. 6-14: mutetur ordo totius alineae sequenti modo: 

a) « Deus, qui nobis illuminationes ac vires omnes quibus indigemus prae- 
buit, ut sancte vivere et in suum Regnum, his in terris iam inchoatum, intrare pos- 
semus, non in antecessum omni nostrae inquisitioni respondit. 

b ) Ideo pro omnibus hominibus haec problemata perobscura remanent, quam- 
diu in fide peregrinamur, videntes « per speculum in aenigmate » (I Cor. 13, 12), 
id est usque ad ultimum diem. 

c ) Attamen cum hae quaestiones a salute nostra alienae non sint, credere 
debemus nos humili ac fidenti meditatione verbi divini, impellente Spiritu Sancto, 
posse aliquam arcanae veritatis intelligentiam impetrare ». Ratio : ut adsit progres- 
sus magis logicus in consideratione specialis difficultatis istorum problematum. 

Pag. 30, lin. 6: si mutatio ordinis recipitur, addatur in initio « Ideo », uti 
fecimus. 

Pag. 30, lin. 8: si mutatio ordinis recipitur, supprimatur « enim », uti fecimus. 

Pag. 30, lin. 11: loco «curiositati», dicatur «inquisitioni». Ratio : iste ter- 
minus videtur pro nobis magis positivus. 

Pag. 30, lin. 16: substituatur « continetur », pro « adumbratur », quod ver- 
bum videtur exprimere melius veritatem affirmationis. 

Ad n. 38. Pag. 30, lin. 23: supprimatur « “ individualis ” et “ collectiva ” », 
quia ista adiectiva hic videntur non necessaria; addantur potius inferius, hoc modo. 

Pag. 30, lin. 25: post « condiciones vitae » addatur « humanae, individualis 
et socialis ...» ut tota pericopa clarior evadat. 

Pag. 31, lin. 3: loco « doctrinarum », dicatur « scientiarum », ut verior sit. 

Pag. 31, lin. 11: substituatur « pertinet etiam », per « extenditur usque »; et 
post « ad mentis humanae opera » addatur: « quae in multis admirationem susci- 
tant ». Ratio: ne simpliciter affirmetur opera illa esse maxime mira, quod quidem 
non semper verum est. 

Ad n. 39. Pag. 31, lin. 16: omittatur « ut quidam asseveraverunt », quia est 
sententia polemica. In eadem linea ponatur verbum in subiunctivo: « arbitrentur », 
sic vitatur iudicium historicum forsan non omnino verum. 

Pag. 31, lin. 24: loco « christianorum nuntium », dicatur « nuntium evange- 
licum ». Ratio: sic sententia nititur fundamento magis obiectivo. 

Pag. 31, lin. 26: omittatur « ut quidam obiciunt », ad vitandum aspectum 
apologeticum in schemate. 

Ad n. 40. Pag. 31, lin. 39: loco « Pro credente igitur omnia », dicatur « Om- 
nia igitur ultimatim ... ». Ratio: nam hoc non est nec debet esse solum pro credente. 

Pag. 32, linn. 8-22: mutetur tota haec alinea « Si his verbis ... omnia condidit » 
hoc alio modo: « Si his verbis intelligimus creaturas omnes propria bonitate et 
valore gaudere (cf. 1 Tim. 4, 4: “ omnis creatura Dei bona est Gen. 1, 10, 12, 
18, etc.), propriisque legibus ac firmitate constare, ideoque et veram rationem finis 
ipsis competere, — quae omnia digna sunt quae, secundum talem eorundem ratio- 
nem et bonitatem, ab homine gradatim dignoscantur, serventur et colantur — , 
talem autonomiam exigere plane fas est: quod non solum ab hominibus nostrae 
aetatis vehementer postulatur, sed cum voluntate Creatoris apprime congruit, qui, 
ad Suae bonitatis exemplum, creaturas vere esse bonas et pulchras, vereque finis 
rationem induere fecit, earumque activitates, virtutes (efficaciam, efficientiam, cau- 
salitatem) legesque condidit, atque ita hunc mundanum ordinem firmum voluit 
atque humano labori perficiendum tradidit (cf. Gen. 1, 28 ...). Debent ergo homines 
hanc exigentiam vereri. Inquisitio methodica in omnes scientiarum partes, si more 
humano et secundum normas morales procedit, omni opportuna libertate fruatur 
oportet. Qui enim, humili et constanti animo, abscondita rerum perscrutari cona- 
tur, etiam inscius quasi manu ducitur Dei, qui omnia sustinet et facit ut sint id 
quod sunt. 

Ex altera parte, cum Creator universorum idem sit ac Deus Sacrae Scripturae, 
cumque ille qui salvos nos fecit et ad vitam suam participandam vocavit, idem sit 
atque ille qui omnia condidit, 9 leges illae et virtutes ab hominis inquisitione inven- 
tae, nedum unquam fidei adversari possint, contra cum ea optime sociantur, atque 
Deum ipsum Eiusque opera a nobis melius cognosci atque admirari ipsiusque operi 
quo perfecit caelos et terram et omnem ornatum eorum (cf. Gen. 2, 1) successivum 
laborem applicando inseri et continuando cooperari faciunt ». Ratio: nota quod 
tantummodo lineae quae sublineantur constituunt partem novam textus. Ista pars 
nova vult melius innuere autonomiam rerum temporalium, indicando praesertim 
quod ipsis competit veram rationem finis. Nobis videtur vere necessaria ista 
explicitatio . 

Pag. 32, lin. 3: loco « vereri », dicatur « timere », non agitur enim de reve- 
rentia sicuti in lin. 14 istius paragraphus. 

Pag. 32, lin. 14: loco « doctrinarum », dicatur « scientiarum », uti iam supra 
innuimus. 

Pag. 32, lin. 24: supprimatur «pristinis saeculis», quia non videtur tam 
verum. 

Pag. 32, lin. 28: supprimatur «interpretationem», sic textus simplificatur. 

Pag. 32, linn. 33-34: loco « res creatas ac leges sociales », dicatur potius « res 
omnes creatas », ut vitentur distinctiones minus utiles et non tam clarae. 

Ad nn. 41 et 42. Inter numerum 41 et numerum 42, id est post numerum 41, 
inserantur duae paragraphus Capitis sequentis, scilicet IV, et praecise nn. 50 ( Ordo 
redemptionis ordinem creationis assumit ), et 52 {De unione inter fidem et vitam 
concretam ). N. 50 incipiet in lin. 10 (pag. 39) post suppressionem primarum trium 
linearum hoc modo: « Deus enim qui novissimis ... ». In hoc ipso numero sup- 
primatur ultima linea, scii. lin. 23 (pag. 39), ratione translationis. N. 52 incipiatur 
hoc modo: « Consectarium haud parvi momenti ex hac inclusione totius ... ». 
Ratio : nobis videtur opportuna ista traspositio ut responsio ad problemata propo- 
sita sit integra, logice proposita et sat ampla, quin interrumpatur ab aliis quaestio- 
nibus quae disrumpunt nexum considerationis et complicant responsionem. 

Pag. 33, lin. 13: ponantur hic, ob rationes allatas, nn. 50 et 52 capitis se- 
quentis. 

Ad n. 42. Pag. 33, lin. 15: loco «universum» dicatur «omnia», claritatis 
causa. 

Pag. 33, lin. 18: loco « res et societatem », dicatur melius « alia », ut vitetur 
quaecumque umbra dicotomiae. 

Pag. 33, lin. 30: videtur melius loco « naturam » scribere hic « creationem ». 

Ad n. 43. Pag. 34, lin. 8: substituatur « ad Regnum Dei accedunt » pro « ad 
virtutum exercitium accedunt », quod verius exprimit mentem indicandam. 

In fine lineae dicatur, post punctum, « Inhaesitanter ergo christiani ... », sup- 
primendo « Unde », ne videatur indicari veluti unica ratio istius oppignerationis. 

Pag. 34, linn. 16-17: non dicatur « iam in mysterio adest », sed potius « iam 
inchoatur », claritatis theologicae causa. 

Ad n. 46. In pag. 35, totus n. 46 exigit specialem revisionem a) quoad cita- 
tiones Sacrae Scripturae, b) ut melius introducatur notio « servitii ». 

Cap. IV. Ad n. 49. Pag. 38, lin. 21: post «congregentur in unum», aggre- 
getur sequens pericopa: « Post Adae peccatum ita dispersi erant homines ut in 
dies ab unitate, sive individuali sive collectiva, misere decederent; eorum enim vita, 
ob intimae cum Deo unionis privationem, luctu et angore afficitur, atque eorum 
historia inter acerbas discordias et horrendas belli devastationes decurrit * dum uni- 
versalis inter eos coniunctionis ardua problemata nimis difficulter enodari possunt. 
Ecclesia, ergo, ipsa est veluti sacramentum ... ». Ratio: ut clarius explicitentur pec- 
cati consequentiae, quae revera constituunt rationem fundamentalem praesentia 
Ecclesiae Christi in Mundo eiusdemque peculiaris missionis salvatricis. 

Indicanda omnino est nota soteriologica Ecclesiae. 

Pag. 38, lin. 34: mutetur initium phraseos hoc modo: « Credentibus Ecclesia 
tradit Dei Revelationem, quae non apparet tanquam ... ». Ratio : sic verior evadit 
affirmatio. 

Ad n. 50. Pag. 39, linn. 7 ss.: iste numerus trasponatur, uti iam diximus in 

observationibus pertinentibus, ad praecedens caput, post n. 41. Ad hoc bene facien- 
dum supprimatur prima phrasis paragraphus, scilicet: « Ex eo quod ... humanae 
historiae efficitur ». 

Pag. 39, lin. 23: supprimatur tota linea « Ex hac doctrina ... eruuntur ». Ra- 
tione traslationis uti iam diximus. 

Ad n. 51. Pag. 39, lin. 37: post « spectantibus » ponatur virgula, et supprima- 
tur « Quapropter disciplina eius », ita ut evadat unica phrasis hoc modo: «... ad 
rem socialem spectantibus, et licet certas ... ». Ratio : ad simplfficandam et clarifi- 
candam affirmationem. 

Pag. 39, lin. 39: substituatur « accommodatur » per « aperta est », ne subre- 
pat suspicatio opportunismi. 

Ad n. 52. Pag. 40, linn. 18 ss.: transponatur totus numerus ad praecedens 
caput, uti iam explicavimus, post numeros 41 et 50. Ad hoc bene faciendum mute- 
tur initium paragraphi hoc modo: « Consectarium haud parvi momenti ex hac 
inclusione totius ... ». 

Pag. 41, linn. 17-18: partialiter mutetur ultima alinea paragraphus sequenti 
modo: « Gaudeant potius christiani, exemplum sequentes Christi, qui fabrilem 
artem exercuit, se omnes suas navitates terrestres exercere posse, in unam « syn- 
thesini » vitalem concordando conatus humanos « professionales », scientificos, 
technicos, cum bonis religiosis, sub quorum altissima ordinatione omnia in Dei 
gloriam cooperantur ». Ratio : ut vitetur sensus alicuius dicotomiae inter activita- 
tem temporalem et vitam religiosam. 

Ad n. 53. Pag. 41, lin. 25: post « competunt » addatur: « cf. cap. IV consti- 
tutionis De Eccl .) ». 

Pag. 41, lin. 26: substituatur « saepe » per « interdum », dialogi causa. 

Secretarius generalis-. En igitur exitus suffragationum. 


Suffragatio super cap. II, nn. 9 et 10: 

Inter praesentes votantes 2.253 

dixerunt placet 2.214 

non placet 34 

placet iuxta modum (ergo extra chorum) 3 

et suffragia nulla 2 

Textus est in congregatione approbatus. 


Exitus sequentis suffragationis « De divina Revelatione »: 


Inter Patres 2.246 

dixerunt placet super integro capite .... 1.874 

non placet 9 

placet iuxta modum 354 

Suffragia nulla 9 


Ergo hic est exitus super integro cap. II; quod igitur est a congre- 
gatione approbatum. 

Nunc suffragatio super cap. III, n. 11: 


Praesentes votantes 2.241 

Dixerunt placet 2.179 

non placet 56 

placet iuxta modum 2 

et suffragia nulla sunt 4 


Placuit congregationi etiam hic textus. 

Patres venerabiles, post factas suffragationes circa schema de divina 
revelatione, statim incipiet suffragatio super schemate de fidelium apo- 
stolatu, ni fallor, et dabitur crastina folium in quo omnes suffragationes 
super hoc schemate distincte habentur. 


8 

Em.mus P. D. LAURENTIUS card. JAGER 
Archiepiscopus Paderbornensis 

Venerabiles Patres, 

Hoc schema reformatum in genere placet, quia correspondet tam 
votis Patrum in aula prolatis quam constitutioni de Ecclesia et schemati 
de libertate religiosa aliisque documentis huius sacri Concilii. Laudan- 
dum est insuper aequilibrium inter doctrinam traditam Ecclesiae et re- 
sponsiones ad huius temporis novas quaestiones. 

Liceat mihi quasdam animadversiones proponere, quae magis totam 
rationem huius schematis respiciunt. 

I - Primo loco vitari debet omnis species cuiusdam optimismi area- 
listicif qui proprius fuit saeculi praeteriti non videntis ambivalentiam 
artis technicae et pericula in omni progressu humano abscondita. Quare 
propono, ut in n. 44, pag. 34, lin. 32, post verba « non sine influxu 
Maligni » addatur: « Quem spiritum malignum regno Dei iugiter ad- 
versantem Iesus Christus crucis victoria iam quidem devicit, sed eius 
potestatem adhuc acerbius semper hominum saluti vel aperte infestam 
vel occulte insidiantem glorioso secundo suo adventu ad nihilum redu- 
cet ». Ratio: Sacra Scriptura et praesertim Evangelium Ioannis eiusque 
Apocalypsis testantur illum magnum conflictum inter regnum Christi 
et regnum Diaboli, de quo S. Augustinus libros suos scripsit De civitate 
Dei. De hoc perenni conflictu, qui omnium saeculorum historiam salutis 
pervadit et progressu temporis non mitigatur, sed acrior fit et acerbior, 
debemus saltem una vice in nostro schemate clare et sobrie loqui, quam- 

vis non intendimus quamdam theologiam historiae proprie dictam pro- 
ponere. 

II - Deinde in pag. 46 in initio partis II in fine prooemii haec verba 
inserantur: « In solvendis hisce problematibus multum iuvabit coopera- 
tio omnium Christianorum tam singulorum quam Ecclesiarum et com- 
munitatum secundum principia in n. 12 decreti de Oecumenismo pro- 
mulgata, attentis illis quae in cap. III huius decreti de differentia 2 v. g. 
in Evangelii applicatione ... 3 sunt significata ». Ratio: Haec cooperatio 
in schemate hucusque nimis breviter est indicata et solummodo de singu- 
lis fratribus seiunctis loqui videtur. Oportet autem explicite hanc coope- 
rationem etiam cum Ecclesiis et communitatibus seiunctis promovere, 
inquantum fieri potest. 

III - Tandem mihi cordi est huic sacro Concilio proponere, ut com- 
missio specialis postconciliaris elaboret quoddam Summarium doctrinae 
catholicae, dico aliquod compendium breve theologiae huius temporis 
intelligentiis et necessitatibus adaptatum. Ita sequimur exemplum Con- 
cilii Tridentini, quod sua decreta complevit per Catechismum Romanum, 
qui totam doctrinam catholicam exponebat respondens quaestionibus in 
illo tempore agitatis. Concilium nostrum iam statuit constitutiones et de- 
creta, qui verum progressum doctrinalem et pastoralem Ecclesiae prae- 
bent, qui tamen progressus cum doctrina tradita componatur oportet. Ita 
omnibus apparebit plena harmonia progressus cum traditione catholica 
et evanescat illa incertitudo et inquietudo doctrinalis, quae in multis ca- 
tholicis exorta videtur. Gratias. 


In textu scripto tradito : 1 deest. 2 differentiis. 3 (sub n. 23). 


9 

Em. mus P. D. AUGUSTINUS card. BEA 
V ener abites Patres conciliares, 

In medias res procedendo primum quidem agnoscere liceat non tan- 
tum ingentem laborem a commissionibus competentibus in hoc sche- 
mate redigendo insumptum, sed maxime huius laboris fructus, scii, quod 
schematis textus multo melior evasit. Commissio videtur, id quod est 
maximi momenti, nunc fere illum modum loquendi invenisse, qui huic 
singulari schemati proprius esse debet. Id igitur agendum erit, ut textus 
etiam quoad alias qualitates perpoliatur. Qua in re tria puncta tantum 
efferre liceat: 

1. Saepe saepius, uti ceteroquin iam notatum est x lector quasi quo- 
dam fastidio afficitur, quia eaedem ideae iterum iterumque repetuntur 
et lectoris animus identidem ad iam dicta reverti cogitur. Hoc maxime 
obtinet in prima parte. Non opus est exempla afferre. Fortasse gene- 
raliter commendari potest, ut principia generalia, postquam semel in 
prima parte cap. I et in sectione I cap. II exposita fuerunt, nonnisi bre- 
vissime et paucissimis verbis, ubi opus est, recolantur, remittendo lecto- 
rem ad antea exposita. Puto vere operae pretium esse hac in re adhuc 
serio insudare . 2 

2. Schema in pluribus tum quoad doctrinam tum quoad modum eam 
proponendi 3 perpoliri debet. Utique saepius valde difficile est sibi iudi- 
cium adaequatum efformare de doctrina ipsa ob permultos graves de- 
fectus linguae latinae, de quibus plura postea . 4 Haec difficultas tamen 
non impedit, quominus plura notari possint, quae corrigi vel accuratius 
exponi debent. Hic nonnisi unum aliudve exemplum propono. Cetera 
scripto exponam. 

a) Initio schematis (n. 2) optime exponuntur variae acceptiones 
vocis « mundus » et additur: « Licet mundus, quatenus sub signo Ma- 
ligni positus est, Deo hoc tempore adversetur, donec in fine et ipse per 
fidem salvetur » ... 5 . Iamvero, ni fallor, hic agitur de conceptu ... 6 mundi, 
qui Novo Testamento proprius est, quique denotat creaturas liberas pro- 
prie quatenus Deo adversantur. Sic v. g. in noto textu ad Galatas, cap. 6, 
14: « Mihi mundus crucifixus est et ego mundo », ille mundus certe in 
fine non se convertet ; 7 vel in 1 loannis, cap. 2, 15: « Si quis diligit 
mundum, non est caritas Patris in eo »; et alia huiusmodi . 8 Agi in textu 
de mundo hoc sensu innuunt etiam expressiones ipsae ... 9 adhibitae, quae 
desumuntur ex 1 loannis , cap. 5, 19 ... 10 . Iamvero patet, hunc talem 
« mundum » ex conceptu suo 11 nunquam salvari posse praecise quia Deo 
adversatur. Nec valet hic provocare ad Ioannem, cap. 3, v. 17 s. ... 12 ; 
nam ibi 13 non agitur de mundo quatenus sub signo maligni est, sed qua- 
tenus significat universitatem rerum a Deo creatarum ... 14 

b) Aliud exemplum pag. 35 (n. 46) ad probandum Ecclesiam non 
quaerere propriam dominationem, dicitur: « Christus ipse omnem terre- 
strem potestatem pro se abnuit » ... 15 . Iamvero mittamus quod ad pro- 
bandam hanc affirmationem afferantur textus, quorum multi nihil pro- 
bant, quod longum esset enumerare (quod scripto faciam 16 ). Sed ipsa 
affirmatio, qua forma exprimitur, sustineri nequit. Nam Christus ipse 
dixit: « Data est mihi omnis potestas in caelo et in terra » ... 17 . De facto 
in lectionibus Festi Christi Regis omnino affirmatur potestas Christi 
etiam in res temporales , in quantum rectores mundi huius 18 ei eiusque 


37 

legibus oboedire debent: « Turpiter — dicit Encyclica — , turpiter 19 
ceteroquin erret, qui a Christo homine rerum civilium quarumlibet im- 
perium abiudicet » ... 20 « cuius imperio parere omnes necesse sit » ... 21 . 
Ergo textus potius afferre deberet regulam illam humilitatis et mansue- 
tudinis, quam Christus in vita sua mortali secutus est, quamque Eccle- 
sia Sua 22 omnino sequi vult. 

3. Ultimum punctum, quod quidem magni momenti esse videtur, 
respicit linguam latinam schematis, maxime primae partis™ Qua in re 
nullo modo agitur de lingua classica adhibenda. Omnino consentio, sim- 
plicem et fere aliquo modo « modernam » esse linguam 24 debere, quate- 
nus scii, pro conceptibus recentioribus v. g. « cultura » etiam voces no- 
vae adhibeantur vel creentur. Cultus humanus non adeo facile intelli- 
gitur ac cultura humana. Et alia vocabula adhibeantur 25 etsi non sint 
auctorum classicorum vel aliorum auctorum antiquorum. Immo pluries 
defectus claritatis et perspicuitatis in schemate oritur e nimio studio 
vocibus classicis utendi, etiam in rebus, quae res et conceptus modernos 
et non antiquos 26 exprimunt. 

Lingua latina ergo reddenda est non magis classica, sed hodiernis 
hominibus magis perspicua, quatenus scii, ideae clare exprimantur, ita 
ut lingua simul magis intellegibilis fiat? 1 Valde doleo, sed sincere fateri 
cogor, linguam schematis, prout nunc est, Concilio honori non esse et, 
id quod etiam peius est, saepe intellegi non posse. Toties 28 in schemate 
legendo cogebar respicere ad textum gallicum, ut intelligerem quid 
textus latinus dicere velit, quamvis per quinquaginta annos in lingua la- 
tina lectiones meas habui 29 ! Non afferam exempla. Dicam simpliciter 
in hoc schemate mihi accidit 30 quod in nullo alio schemate™ ex multis 
schematis quae habuimus, accidit 32 : scii, ad solas primas 14 paginas, 
quas in hac parte accuratiori examini subieci , 33 plus quam 20 paginas 
annotationum apponere coactus sum. Tamen honeste addo textum la- 
tinum inde a cap. III partis II notabiliter meliorem esse ... 34 

Non intendo inquirere, quas ob causas translatio talis sit. Hoc so- 
lum monere liceat, cavendam esse opinionem ac si sufficiat tradidisse 
Patribus conciliaribus textum gallicum, vel alium moderna lingua exara- 
tum. Textus enim officialis Concilii, qui a Patribus intelligi et approbari 
debet? 5 non est ulla translatio moderna sed solus textus latinus intelli- 
gibilis? 6 Oportet ergo, ut hic textus accuratus sit et maxime clarus. Secus 
postea infinitae orientur discussiones de sensu verborum quae dicuntur 37 
et etiam ipsa auctoritas doctrinalis documenti ob incertitudinem textus 
grave damnum patietur. 

Ergo lingua latina schematis saltem usque ad cap. II partis II inclu- 
sive funditus retractanda est, ut textus saltem aeque clarus et accuratus 

evadat ac textus gallicus. Insuper plura puncta doctrinae revisenda sunt 
vel accuratius exponenda. Hoc solum modo textus Concilio dignus eva- 
det et votationi submitti poterit. 


3 probandi. 4 infra, 
etiam Io. 3, 13; Io. 7, 7; 

tol 

13 


deest. 2 instare. 

7 deest. 8 (cf. 

« Scimus quoniam ex Deo sumus, et mundus totus 
11 deest. 12 (uti fit in loco citato). 13 in 


In textu scripto tradito-. 1 
5 (5, 26 s.). 6 aliquo. 

16, 20). 9 hic. 10 

in maligno positus est ». 

Io. 3, 17 s. 14 Fortasse auctores schematis hic dicere volebant, etiam ex illis 
qui aliquando ad mundum pertinebant, plures salvari posse, id quod omnino verum 
est. Proinde dicatur « etsi ... etiam aliqui, qui aliquando de mundo erant eum- 
que diligebant, postea ad fidem converti et salvari possint ». 

16 probabo. 17 ( Mt . 28, 18). 18 deest. 19 deest. 

Rom. lect. 6). 21 (ibid. lect. 5). 22 Ecclesiam suam. 

24 deest. 25 deest. 26 deest. 27 evadat. 28 Tantoties. 

30 accidisse. 31 deest. 32 deest. 33 subiicere potui, 
supra dictum iudicium de lingua latina schematis his partibus non applicatur. 
35 approbabitur. 36 deest. 37 deest. 


15 (35, 19). 
20 (Brev. 
23 deest. 
29 deest. 
34 Proinde 


Animadversiones additae: 

Prooemium. Pars. I : cap. I. N.B. Non repeto hic, quae in aula Concilii dixi, sed 
addo plura quae respiciunt doctrinam et maxime linguam latinam schematis, quae 
quidem usque ad cap. II partis II inclusi ve funditus retractanda esse videtur. 

Pag. 5, lin. 31. «Propriaque potestate»: nonne melius esset «potentia»? 
Idem dicatur ad pag. 6, lin. 34. 

Pag. 6, lin. 3. « Conaminis »: secundum traductionem gallicam fortasse melius 
latine « de suis ... studiis et industria ». 

Pag. 6, lin. 9. « Hominis enim persona salvanda »: forte melius « servanda »; 
haec ultima vox enim eandem ideam exprimit, sed nihil habet, quod hominem 
modernum offendere possit; dum verbum « salvare » offendere posset. 

« Spiritu sancto ducente »: ordinarie dicitur « duce »; idem dicatur pag. 6, 
lin. 18. 

Pag. 6, lin. 12. « In capite ... explanationis »: nescio utrum sit clarum et valde 
latinum; fortasse dicatur simpliciter « in centro ». 

Pag. 6, lin. 14. « Divinum quoddam semen »; nescio an sit imago valde felix 
et clara; fortasse est etiam nimis materialis; dicatur ergo uti in traductione gallica 
« aliquid divini ». 

Pag. 6, lin. 33. « Ut in repentino incremento »: expressio infelix et minime 
clara; proinde dicatur: « uti contingit, quando aliquid de repente ac velociter cre- 
scere incipit ». 

Pag. 6, lin. 35. « potestatem tam late extendit »; « jamais ... a ete aussi grand ». 

Pag. 6, lin. 36. « Proprii cordis intimiores recessus »: fortasse simplicius et 
clarius « proprii cordis intima ». 

Pag. 7, lin. 2. « Dum tamen »: forte melius « et tamen adhuc » (etiam antea 
enim multi incolae fame torquebantur). 

Pag. 7, lin. 6. « Sicut hodie ... distrahitur »: forte melius « et hodie ut num- 
quam antea ... distrahitur ». 

Pag. 7, lin. 14. « Plena quadam rerum transmutatione»: est fortasse nimis 
fortis expressio; sufficeret «magna» vel «profunda». 

Pag. 7, lin. 15. « Quae in mentem inducitur »: melius et clarius « in mente 
hominum producitur vel efficitur ». 

«Per praevalentes scientias»; melius: «eo quod praevalent scientiae...». 

Pag. 7, lin. 16. «In actione applicatur»: nonne melius esset «in praxi 
applicatur » vel « in praxim deducitur per ... ». 

Pag. 7, lin. 17. « Mens scientifica »: forte clarius « mens scientifica per dictas 
scientias naturales exactas effecta» (vel «inducta»). 

Pag. 7, lin. 23. « Versus praeterita »: forte melius repetere eandem praepo- 
sitionem e lin. 22 et dicere « super praeterita ». 

Pag. 7, lin. 26. « Amplificatio demographica ... praevidendo »: clarius: « in- 
crementa demographica, quae ex praedicta perfectione technica ex parte conse- 
quuntur, genus humanum ad incrementa propria praevidenda iam et ordinanda magis 
magisque inducunt » (vel.: « efficiunt, ut genus humanum ... cogitet ... »). 

Pag. 7, lin. 30. «ad altiorem ... perducunt»: ... melius invertere et dicere: 
« non solum ad altiorem cognitionem sui perducunt, sed ... ». 

Pag. 7, lin. 31. « efficiunt, ut ... exerceat »: sententia parum clara; vix intel- 
ligitur. 

Pag. 7, lin. 31. « consimiles suos »: forte melius « cons i m i les sibi ». 

Pag. 7, lin. 33. « Nova denique et aptiora »: melius « Nova denique et usque 
aptiora ». 

Pag. 7, lin. 35. « Quidquid magni accidit »: melius « Quidquid magni alicubi 
accidit »; 

« cognoscitur ... excitat »: melius: « cognosci ... excitare potest ». 

Pag. 7, lin. 38. « Unica ratio ... efficitur »: forte melius: « consortionis huma- 
nae ratio una efficitur, non iam in varias velut historias dispergitur ». 

Pag. 8, lin. 1. «atque quasi (« pour ainsi dire»). Ceterum in hoc contextu 
haec descriptio difficulter intelligitur. 

Pag. 8, lin. 16. « cum sui similibus ... ». 

Pag. 8, lin. 17. « Attamen non ... promoveat »: forte melius: « Quin tamen ... 
promoveat » (vel « dum non ... promovet »). 

Pag. 8, lin. 18. « Huiusmodi evolutio»; melius adde « huiusmodi quidem 
evolutio». 

Pag. 8, lin. 21. «Qui suis... tribuere cupiunt»; melius « pro suis obtinere 
vel acquirere cupiunt ». 

Pag. 8, lin. 31. « Cuiuscumque generis »: melius « omnis generis » vel « omne 
genus ». 

Pag. 8, lin. 33. « Aggrediuntur »: expressio forte nimis fortis; melius « co- 
nantur ». 

Pag. 8, lin. 39. « Discewdunt »: forte est mendum typograficum pro « disce- 
dunt »? 

Pag. 8, lin. 40. « Non amplius eventus singularis »: melius « non iam eventus 
rarus et singularis est ». 

Pag. 8, lin. 41. « Sed interdum ... proponunt »: forte melius conservatur sub- 
iectum antecedens et sententia construitur in passivo; proinde dicatur: « Sed 
interdum a quibusdam potestatibus ut doctrina propria proponitur ». 

Pag. 9, lin. 2. « Philosophorum sententiis »: fortasse pro « sententiis » ponatur 
una e vocibus sequentibus: studiis, placitis, doctrinis. 

Pag. 9, lin. 3. « Ita ut multi »: melius « ita ut inde permulti ». 

Pag. 9, linn. 8-16. « Frequentius rumpitur ... vix valet »; tota haec descriptio 
parum perspicue proponitur et a paucissimis intellegetur. 

Pag. 9, lin. 8. «Frequentius... in intima persona»: forte clarius et magis 
latine: « frequentius perturbatur aequilibrium in ipsa hominis persona et activitate ». 

Pag. 9, lin. 9. « Adultum ... et theoreticam »: nescio, num haec linea suffi- 
cienter clara sit; proponitur: « intellectum practicum, qui maturus et tempori 
hodierno accommodatus sit, et theoreticam ... ». 

Pag. 9, lin. 10. « Summam cognitionum... perveniat»: forte clarius: «Nec 
cognitiones suas ordinare nec eis dominari easque sufficienter in synthesim redigere 
valet » (invertitur « ordinare » et « dominari », quia ordinare est medium ad do- 
minandum). 

Pag. 9, lin. 12. « Rumpitur inter »: melius repetere subiectum et omittere 
secunda vice (lin. 13) verbum « rumpitur » et proinde dicere: « rumpitur item 
aequilibrium inter curam efficacitatis ... moralis; inter condiciones vitae ... per- 
sonalis ». 

Pag. 9, lin. 15. « Ingentem conatum »: melius « maiorem vel sufficientem »; 
nam si neque sufficientem conatum perficere valet, tanto minus ingentem! 

Pag. 9, lin. 16. « Efficere », melius « perficere ». 

Pag. 9, lin. 19. « Oriuntur discrepantiae ... »: praedicatum « oriuntur » com- 
mune est sequentibus particulis. 

« Et in ipsa densissima turba »: melius « in media turba positus ». 

Pag. 9, lin. 21. « subsequentes generationes»: «inter generationes quae sibi 
subsequuntur ». 

Pag. 9, lin. 27. « Quod mutuos diffidentias »: non apparet, ad quid referatur 
hoc pronomen relativum « quod »; dicatur fortasse « quae omnia »; nam plura in 
praeteritis lineis commemorata fuerunt. 

Pag. 9, lin. 30. « et quasi victima »: cur « quasi »? 

Pag. 9, lin. 34. « Roborare posse ... »: forte melius « in dies magis (vel usque) 
roborare». 

« Insuper eius esse ... statuat »: forte melius « eius esse, ordinem politicum ... 
statuere » (vel melius, « constabilire »). 

Pag. 9, lin. 36. « Facultatem det» melius: «facultatem praebeat». 

Pag. 9, lin. 39. Forte melius invertere ordinem et dicere: « orbatos se esse, 
vivida conscientia moti, iudicant ». 

Pag. 9, lin. 40. Cum in sequentibus sit sermo de mulieribus et de opificibus, 
ergo de classibus singularibus, et iterum de populis, forte ordo melius mutatur, 
ita ut, quae hic de nationibus dicuntur, ponantur post ea, quae dicuntur de mulie- 
ribus et de opificibus et uniantur cum illis, quae pag. 10 lin. 6 dicuntur de populis. 

Pag. 9, lin. 42. «In actione mundi» forte melius secundum contextum «in 
dominio mundi ». 

Pag. 10, lin. 3. « Aequalitatem de iure et de facto »: forte melius « aequalita- 
tem iuris et facti ». 

Pag. 10, lin. 6. Quid significat vox « interpellant »? 

Pag. 10, lin. 7. « Arbitrari »: cum non agatur de mera opinione, quae for- 
tasse falsa esse posset, forte melius est dicere: « cogitare vel sibi persuadere ». 

Pag. 10, lin. 11. « In suum bonum convertentes »: forte clarius et coordinando 
cum sententia priori: « Et ut in suum usum convertant ». 

Pag. 10, lin. 13. Quid significat « bonitatis gradibus »? (de valorum gra- 
dibus? vel: haec iudicia de valoribus?). 

Pag. 10, lin. 14. « Ad ... evolutionem »: melius « in evolutione » vel « pro 
evolutione ». Praeterea non agitur de « huius aetatis evolutione », sed de « hac 
evolutione » (quae modo descripta est). 

Pag. 10, lin. 16. « Quae mundum conspiranter ... imprimunt »: magis latine 
et magis clare: « Quae in mundo transformando conspirant eique indolem impli- 
catam et cuncta moventem imprimunt ». 

Pag. 10, lin. 18. « Potens ac debilis ... daturque ei optio eligendi »: corrigatur 
constructio et simul loco « apparet » quod saepe meram apparentiam significat, 
dicatur « se exhibere »; proinde textus sic construatur: « mundus hodiernus simul 
potentem ac debilem et capacem optima vel pessima patrandi, se exhibet et coram 
se posita habet ut eligat, libertatem vel servitutem ...» (Loco « exhibet » posset 
dici « se esse ... experitur »). 

Pag. 10, lin. 20. Quid significat « homo expetere pro bono suo non poterit »? 
« Se ipsum superans »: melius « se ipsum vincens »; haec est enim expressio com- 
munis, dum « se superare » etiam de maioribus usque operibus patrandis falso 
intellegi posset. 

Pag. 10, lin. 22. Melius repetitur subiectum et dicitur: « Homo enim subob- 
scure novit ab ipso pendere ... ». 

Pag. 10, lin. 23. «Et quae ... servire »: melius « Et quae dein vel eum oppri- 
mere vel ei servire ». 

Pag. 10, lin. 25. « Quid ... significat »: clarius secundum contextum: « Quis- 
nam est sensus et finis huius mirae condicionis »? 

Pag. 10, lin. 27. Per duo ablativa subsequentia res obscura evadit; proinde 

dicatur « qui per suae vitae condiciones a talibus problematibus avertuntur vel ab 

eis considerandis impediuntur ». 

Pag. 10, lin. 30. « Attamen »: non apparet cui sequentia opponantur; fortasse 
sententia melius ita ponitur: « Certe ob hodiernam mundi evolutionem quotidie 
eorum numerus crescit, qui hac in re a se ipsis responsum quaerunt ». 

Pag. 10, lin. 31. « Pertingunt », forte melius « perveniunt »; pertingere potius 
de aliquo homine vel re valde ardua attingenda dicitur. 

Pag. 10, lin. 32. « In itinere suo », melius « in eorum itinere ». 

Pag. 10, lin. 33. « Vel quae ... obtruduntur »: forte melius omittere « quae » 

et aliud verbum pro « obtrudere » ponere; proinde dicatur « vel eis non semel ... 
membrorum proponuntur ». 

Pag. 10, lin. 34. « Quid significationis in dolore ... »: melius latine: « quinam 
est sensus doloris mali etc. ». 

Pag. 10, lin. 35. « Tanto progressu subsistunt? Quid post hanc vitam ... »: 
melius, secundum contextum: « subsistere pergunt? quid post vitam hanc terre- 
strem ... ». 

Pag. 10, lin. 36. « Conamina » forte melius « studia et industria ». 

Pag. 10, lin. 38. « Eodem vergentibus »: forte melius « ad idem redeuntibus ». 

Pag. 10, lin. 39. « ambigitur »: melius: « agitur ». 

Pag. 10, lin. 40. « Obtinendum plures etiam »: melius et clarius « multi 
homines ». 

Pag. 10, lin. 41. « oculos convertunt ». 

Pag. 10. lin. 42. « Ad solutionem ... libenter intendit »: forte melius: « In 
solutione detegenda iuvare perlibenter paratum est ». 

Pars I: De Ecclesia et condicione hominis. 

Pag. 12, lin. 2. « In vita omnium hominum ... implicatus »: loco « implicatus » 
forte melius: « Vita omnium hominum intime participans et cognoscens ». 

Pag. 12, lin. 3. « Hic status rerum »: haec expressio videtur referri ad descrip- 
tionem datam in numeris praecedentibus; si ita est, dicatur clarius « rerum status 
modo descriptus ». 

Pag. 12, lin. 6. « Eventibus, postulationibus ... cum ceteris ... partem habet »: 
loco postulationibus dicatur exigentiis; loco « quorum partem habet » dicatur 
« quae ei cum ceteris ... hominibus communia sunt ». 

Pag. 12, lin. 8. « eiusque interventus »: fortasse melius explicandum est, de 
quo genere interventuum agatur, fere ita: « eius interventus paterne hominum 
curam gerentis, provide mundum et homines regentis et ad seipsum eorum finem 
dirigentis », vel, adhibendo textum e libro Sapientiae: « eius interventus, qui attin- 
git a fine usque ad finem fortiter et disponit omnia suaviter (cf. Sap. 8, 1) ad 
hominum bonum ». 

Pag. 12, lin. 9. « Novis inquisitionibus »: est expressio nimis abstracta, cuius 
sensus non est clarus; proponitur: « Et intensa ac repetita consideratione perse- 
veranter instituenda ». 

Pag. 12, lin. 14. « Auxilium decretorium »: expressio plene inintellegibilis; 
dicatur « Auxilium ejficax » vel « auxilium rem evincens ». 

Pag. 12, lin. 15. «in navitatibus »: cur non dicitur: « in activitate »? 

« Ab observantia erga ... »: magis exacte: « ab observantia propriarum illo- 
rum legum »; « observantia erga » dicitur potius de personis; hic vero videtur 
agi de legibus observandis, unde construi debet cum genetivo, uti supra. 

Pag. 12, lin. 17. « Haec fides interea ... illustrat »: melius « haec fides tamen ... 
illustrat ». 

Pag. 12, lin. 18. «Mentem... dirigit»: forte melius: «Mentem hominis». 

Pag. 12, lin. 18. « versus solutiones dirigit, ... sunt posita »: magis clare et 
exacte: « Quae profundis fundamentis nituntur et ex integra hominis vocatione 
consequuntur (vel eruuntur); vel secundum textum gallicum: « Quae rationem 
habent profundissimae illius realitatis, quae scilicet est integra hominis vocatio ». 

Pag. 12, lin. 20. Quid significat expressio « su fundata bona » (valores funda- 
mentales)? forte « superlaudata » vel « valores fundamentales »? forte neologismus 
« valor », qui facile intellegitur melius adhibetur loco vocis « bonum ». 

Pag. 12, lin. 21. « sub hoc lumen reducere ... coniungere »: forte magis latine 
et clare: « hoc lumine collustrare (vel “ sub hoc lumine cosiderare ”) eaque ad 
fontem suum divinum referre intendit ». 

Pag. 12, lin. 24. « Specia tim ... Semper sub lumine fidei humanae operae ... »: 
varia corrigenda hic videntur; proinde dicatur « Specia liter necessaria videtur 
(cap. II). Item sub lumine fidei, qui sit sensus ultimus operis hominis in mundo, 
illustrabit ». 

Pag. 12, lin. 26. « Summe humana »: forte melius: « apprime humana ». 

Pag. 12, lin. 28. Necnon « mutuum servitium ... invitantur »: forte clarius: 
« Necnon servitium ad quod sibi mutuo praestandum ipsi vocantur ». 

Pag. 13, lin. 1. « Credentium et non credentium »: forte melius « tam cre- 
dentium quam non credentium ». 

Pag. 13, lin. 3. «Si intimiori eius cordis desiderio respondere velit »: « cor » 
generatim de affectibus et sentimentis intelligitur, unde talia desiderio quandoque 
ut « sentimentalia » spernuntur; proinde forte melius: « si intimis eius (hominis) 
aspirationibus satisfacere velit ». 

Pag. 13, lin. 8. « Dirigitur »: haec vox ordinarie adhibetur ad personae actio- 
nem directi vam designandam; hic vero agitur de ordinatione obiectiva hominis 
in Deum ut finem; proinde dicatur « ad finem suum ordinatur »; in eadem linea 
ommittatur vox « ita ». 

Pag. 13, lin. 13. Nonne melius facultates hominis ponerentur ordine, quo ei 
innotescunt, ergo « conscientia et intellectu, corde et voluntate »? 

Pag. 13, lin. 15. Corrigatur mendum typographicum « libere » (loco liber#). 

Pag. 13, lin. 22. Quid significant verba « misericordiam amoris non denega- 
vit »? Agiturne de « amore misericordi » de quo est sermo in encyclicis Pii XII 
« Haurietis aquas » de devotione erga SS. Cor Iesu? Si vero textus latinus textum 
gallicum reddere vult, non videtur ei ullo modo respondere. Ceterum etiam expres- 
sio gallica « le pardon de son amitie » minime clara est, inquantum non apparet, 
utrum agatur de peccatis amicaliter vel amice ignoscendis, an de amicitia redinte- 
granda, eo quod peccata ignoscuntur. 

Pag. 13, lin. 26. « Vitae terrestris »: cum « terrestris » potius qualitatem vitae, 
et saepe in oppositione ad vitam caelestem significat, melius dicitur « vitae 
in terra » scii, in globo terrestri. 

Pag. 13, lin. 28. Quid significat expressio « vita moventur »? Forte dicatur 
potius « vita gaudent » vel « vivunt et moventur ». 

Pag. 13, lin. 31. «Homo... cum hoc mundo conseritur super quem... agere 
valet »: Expressio « cum hoc mundo conseritur » minime clara est; fortasse dica- 
tur « in hoc mundo inseritur vel includitur »; loco « super quem ... agere valet » 
dicatur « in quem ... agere valet ». 

Pag. 13, lin. 32. « Seipsum per corpus exprimendo »: forte clarius: « seip- 
sum per corpus eius que organa et sensus exprimendo ». 

Pag. 13, lin. 35. « Honorare » (corpus) male exprimit sensum modernae vocis 
« respecter » « rispettare ». Fortasse « revereri » vel « recte aestimare ». 

« In sua vocatione personali assumere debet »: minime clarum et minime lati- 
num; fortasse dici potest: « in vocatione propria exsequenda adhibere ». 

Pag. 13, lin. 36. « Homo totus, omnibus viribus suis »: melius « Cum omnibus 
viribus suis »; expressio enim « Omnibus viribus suis » non denotat instrumen- 
tum, sed explicat adiectivum praecedens « totus ». 

Pag. 14, lin. 3. «At homo ne ... contra glorificet »: prior sententiae pars, uti 
prostat, potius ut finalis apparet, id quod non congruit cum secunda parte; proinde 
dicatur « nedum pravis desideriis serviat cordis sui, e contra glorificet ». 

Pag. 14, lin. 4. « Corporis vires ... imperio inservire cogat »: imperium exigit 
potius oboedientiam; ergo loco « inservire » ponatur « oboedire »; secundum 
textum gallicum potius dicendum esset « spiritus dominio subesse cogat ». 

Pag. 14, lin. 8. « Die ultimo »: dicatur potius « die novissimo » adhibeatur 
expressio biblica usitata in Vulgata et proinde clara « in die novissimo », vox tech- 
nica ad finem mundi designandum. 

Pag. 14, lin. 9. Quid significat expressio « spiritualiter transformatum resusci- 

tabitur »? Textus videtur alludere ad 1 Cor. 15, 44 « seminatur corpus animale, 
surget corpus spiritale »; melius citaretur doctrina S. Pauli; praeterea textus innuit 
ac si corpus prius spiritualiter transformatur et deinde resuscitatur, quod minus 
exactum est; proinde fortasse dicatur: « per resurrectionem transformabitur in 
spiritale » (vox « resurrectio » melius congruit cum verbis Symboli, quae in sequen- 
tibus adducuntur). Textus lob 19, 26 melius omittitur. 

Pag. 14, lin. 13. Quid significant verba « intellectu suo, divinae mentis specu- 
lo »; ordinarie dicitur potius intellectus imago divinae mentis quam « speculum »; 
intellectus posset dici quodammodo speculum Dei, in quantum homini refert ima- 
ginem Dei, sed non est praecise speculum divinae mentis! 

Pag. 14, lin. 20. « Progressus fraterno ... colloquio ... conferunt »: vel dicatur 
« Conferunt ad colloquium » vel melius « colloquio prosunt vel favent ». 

Pag. 14, linn. 20-23. In his lineis plura corrigenda et clarius exponenda viden- 
tur, ita ut textus fere ita sonare deberet (ponendo loco « colloquium » « commu- 
nicationes », vox quae latius patet quam colloquium): « fraternae inter homines 
communicationi (communicationibus) plurimum faveant; tamen advertendum est, 
colloquium illud proprie dictum , quod condicio et subsidium est vitae socialis, non 
fieri in hoc campo magis amplo, sed in profundiore communione inter homines 
situm esse, scilicet in communione personarum facta in mutua reverentia erga 
integram hominis dignitatem spiritualem ». 

Pag. 24, lin. 24. Loco « de veritatis perceptione » dicatur « de veritatis 
cognitione ». 

Pag. 14, lin. 25. Addatur vox « etiam », ita ut sententia incipiat: « etiam 
magis quam ... ». 

Pag. 14, lin. 26. Quid significant verba « supplemento animae indiget »? Id 
quod habetur in textu gallico, fere ita latine reddendum esset: « etiam maiore 
contributione spiritus indiget ». 

« Ad sibi humanius adicienda »: non intellegitur quid significent haec verba; 
textus gallicus ita latine reddi posset: « Ad assimilanda (vel « interius elaboran- 
da ») et magis humana efficienda ... ». 

Pag. 14, lin. 27. « Si sapientiores ... non suscitat »: melius « nisi homines 
sapientia praeditos e proprio medio suscitet». 

Pag. 14, lin. 28. « Quocirca ... emolumentum praestare possunt »: melius et 
clarius « inde saepe saepius nationes pauperes quidem in re oeconomica sed 
sapientia a maioribus suis accepta ditiores, aliis nationibus egregie prodesse 
possunt ». 

Pag. 14, linn. 37-39. « ... sorte decernit ... realitatem attingit »: haec descrip- 
tio multo magis concreta esse deberet; saltem principaliora quaedam corriguntur. 
Dicatur ergo: «... Propriam sortem decernit; in his omnibus non decipitur fallaci 
aliqua opinione, quae quasi mero alicui influxui conditionum physicarum et socia- 
lium ... debeatur, sed econtra realitatem aliquam profundissimam mente attingit ». 

Pag. 14, linn. 39-41. Si adhibentur verba Domini ex Evangelio ea potius 
citanda essent vel saltem locus ( Mt . 16, 26) citandus esset; sed iure quaeri potest, 
num haec verba hic rite adduci possint; hic enim agitur de dignitate hominis natu- 
rali, dum verba Domini dicta sunt de salute hominis supernaturali et aeterna (agi 
de ordine naturali apparet etiam ex eis quae in primis lineis pag. 15 dicuntur). 

Pag. 15, lin. 1. Lex moralis naturalis non tantum pure formaliter ut lex iubens 
vel vetans, sed etiam ut bona agere, mala vitare iubens describi deberet. Secus 

enim ut arbitraria apparet. Quaeri etiam potest, nonne indicari debeat fundamen- 
tum huius legis situm in naturali dignitate hominis eiusque ordinatione in Deum 
ut proprium finem ultimum. Vera moralitas de qua pag. 15, lin. 7 non consistit 
in simplici imperativo aliqua agendi et alia vitandi, sed in imperativo bonum 
agendi et malum vitandi. 

Pag. 15, lin. 7. « Ad virtutis ... proficere ... »: forte melius: « in virtutis exer- 
citio ... proficere »; notandum tamen hic introduci derepente conceptum « virtu- 
tis », qui nullibi explicatur vel praeparatur; nonne multo melius procederetur ex 
dignitate hominis supra descripta et diceretur « ut homo et tota familia humana 
vitam homine vere dignam agere possit ». 

Pag. 15, lin. 9. Fortasse melius invertitur et paulisper mutatur textus et dici- 
tur: « At homo nonnisi libere bonum sequi potest ». 

Pag. 15, lin. 11. Melius repetitur subiectum et dicitur: «libertas autem 
non est ... ». 

Pag. 15, lin. 12. « Veram suam significationem et nobilitatem non obtineat »: 
forte melius et exactius: « suum scopum et finem non assequatur nec nobilitatem 
suam servet » (nobilitas ex se praecedit quamlibet actionem). 

Pag. 15, lin. 13. « Nisi finem suum constituat ... »; deest enim verbum se 
referens ad vocem « finis »; sed forte melius vox finis omitteretur et diceretur 
« nobilitatem non servet, nisi bonum tamquam finem proprium spontanea electione 
persequendo et ... ». 

Pag. 15, lin. 14. « Homo personalitatem suam detegens ... et iuris Dei »: quid 
significat «personalitatem suam detegere» (eius conscius fieri?) et esse «iuris 
Dei »? fortasse hominem « ad Deum pertinere »? 

Pag. 15, lin. 15. « Homo ... detegens ... iuris Dei »: Cur non sequamur sim- 
pliciter textum gallicum, qui simplex et perspicuus est et latine fere sic reddi 
potest: « Homo evolvens propriam personalitatem, simul intellegit et affirmat se 
esse sui iuris et tamen etiam se a Deo pendere » (a Dei auctoritate pendere). 

Pag. 15, lin. 17. « Consciam determinationem »: exactius « Sui ipsius deter- 
minatione » (secus determinatio ut ab extra proveniens intellegi posset). 

Pag. 15, lin. 17. « Personaliter motus et persuasus, libenter ... »: dicatur me- 
lius: « scilicet motus persuasione personali, spontanee et non sub ... ». 

Pag. 15, lin. 20. « Actuum suorum conscientiam et onus ... »: melius: 
« Actuum suorum conscius sit deque iis respondeat ». 

Pag. 15, lin. 21. « Permittit potius ... auferat »: loco « permittit », quod per- 
peram de permissione morali intellegi posset, dicatur « sinit » et totus textus hoc 
modo construatur: « Deus praefert sinere, ut creatura contra Creatorem suum 
insurgat, quam ei libertatem auferre ». 

Pag. 15, lin. 23. «Non violenter obtrudit» melius «imponit». «Mere ser- 
viliter prostratos ... aestimat »: secundum textum gallicum melius: « oboedien- 
tiam serviliter servilem nihili aestimat ». 

Pag. 15, linn. 24 s. « E contra ... dirigit »: textus gallicus ideam multo rectius 
exprimit. 

Pag. 15, linn. 25 s. « Et velut quodam itinere »; « ad definitivam resurrectio- 
nem »: etiam post mortem? 

Pag. 15, lin. 27. « Indesinens »: forte melius: « continuata et progrediens ». 

Pag. 15, lin. 30. « Dum materiae praestat »: melius: « materiam longe supe- 
rat » vel « longe praestantior est ». 



CONGREGATIO GENERALIS CXXXII 


587 


« Omni homini s imili s est »: clarius « vi ipsius naturae omni homini ... ». 

Pag. 15, lin. 31. « Sine rationibus cum aliis »: expressio saltem non clara; 
proinde dicatur « sine relationibus cum aliis ». 

Pag. 15, lin. 30. « Non sit ei onus ... »: secundum dicta in linea praecedenti 
non est, proprie loquendo omnino, onus, sed ad summum officium; ergo dicatur 
« non sit ei officium, accidentaliter ... ». 

Pag. 15, lin. 34. « Grandescit »: estne vox latina? Dicatur simpliciter « cre- 
scit ». 

Pag. 15, lin. 35. « Et hoc demum modo suae vocationi ... ». 

Pag. 15, lin. 36. « In his rebus »: melius « qua in re » (Quae dicta sunt in 
lineis praecedentibus, omnino ut una res vel unum thema concipi possunt). 

« Novos ... prospectus »: est ne vox latina et clara? Dicatur: simplicius « no- 
vam lucem ». 

Pag. 15, lin. 38. « Ita ad alias vivit »: expressio saltem valde obscura; forte 
dici potest « ad alias refertur et pro eis vivit ». 

Pag. 15, lin. 39. « Ut ea ipsa ... constituatur »: forte clarius: « ut hac eiusdem 
relatione ipsa eius ratio personae constituatur ». 

Pag. 15, lin. 41. « Homo ... sola creatura ... propter se ipsam voluerit »: No- 
tandum est textum S. Thomae, qui adducitur in nota, agere de providentia et 
gubernatione, non de creatione; praeterea res magis accurate exprimenda esset; 
nam certo Deus hominem propter seipsum et non tantum propter hominem voluit; 
ergo dicatur « propter se ipsa, qualibet alia creatura exclusa ». Sed tota phrasis est 
nimis contorta et parum probat. 

Pag. 16, lin. 1. « Idem ex seipso ... refertur ... se dando ... »: dicatur clarius: 
« Idem vi propriae naturae ad alios refertur, ita ut nonnisi se donando seipsum 
invenire possit »; notandum tamen expressionem biblicam « invenire se ipsum » 
homini communi minime claram esse; proinde forte melius eius loco diceretur 
« suam perfectionem obtinere possit ». 

Pag. 16, lin. 3. Mutetur ordo verborum hoc modo: « Ceteroquin uno man- 
dato diliges reliqua omnia comprehenduntur »; notandum tamen hoc in Novo 
Testamento dici de ordine concreto supernaturali; ergo addi deberet hoc suo 
modo valere etiam in ordine naturali de quo agunt multa, quae dicuntur in prae- 
senti paragrapho, v. g. quae dicuntur de indole sociali hominis. 

Insuper oporteret explicare, de quonam mandato agatur, id est, an de man- 
dato amoris Dei vel amoris proximi. E contextu praecedenti videretur agi de 
amore proximi, in linea sequenti autem videtur agi de amore Dei. 

Pag. 16, lin. 4. « Atque cum amor ... docemur »: neque nexus neque ipsa sen- 
tentia clara est; proponitur: « Atque cum amor Dei nequeat secundum conceptio- 
nem christianam ... seiungi, ideo a S. Paulo docemur ». 

Pag. 16, linn. 8-10. « Quod vero pro hominibus ... comprobatur ... »: melius 
et clarius: « Hoc autem pro hominibus, quippe qui in dies magis ab invicem de- 
pendeant, atque pro mundo, qui in dies magis in se unitur, patet esse maximi 
momenti ». 

Pag. 16, linn. 11-12. Cum in textu definitivo titulus in uncinis positus omit- 
tetur, in textu ipso vox « mors » poni deberet et proinde dicatur, simul corrigendo 
textum: « Recte iudicat homo, impossibile esse ut morte omnia finiantur ac in 
nihilum redigantur » (vox « denique » melius omittitur; nam non agitur de ultimo 
puncto expositionis). 

Pag. 16, linn. 12-14. « Semen aeternitatis... contendit »: primo videndum 
esset, utrum expressio « semen aeternitatis » sit sat clara, sine ulteriori explica- 
tione; praeterea totus textus funditus corrigendus est; dicatur fere ita: « Semen 
aeternitatis, quod nullo modo ad materiam reduci potest, morti efficaciter resistit 
ac efficit, ut homo ultra ipsam mortem ad vitam non perituram aspiret ». 

Pag. 16, linn. 14-16. « Sane omnia ... non respondet »: Sententia valde infelix; 
dicatur fere ita: « Omnia hodiernae technicae (artis) molimina, licet utilissima, 
in conspectu mortis omnino impotentia sunt et etiam prorogatio vitae materialis, 
a biologia hodierna tentata, minime hoc problema mortis solvere potest. 

Pag. 16, linn. 16-19. «Dum coram morte... positum esse»: Sententia clarior 
et magis latina reddatur fere hoc modo: « Etsi autem coram morte cogitatio mere 
humana deficit, Populus Dei affirmat, hominem vocatum esse ad finem aliquem 
beatum, qui excedit limites vitae terrestris». (Non dicatur «terrestris miseriae» 
quod non respondet neque textui gallico neque illis, quae antea in textu de vita 
in hoc mundo dicta sunt). 

Pag. 16, lin. 23. « Ad communionem cum ipso Deo »; forte melius secundum 
textum gallicum « Ad vitae communionem ... ». 

« Utrumque colloquium »: melius adhibeatur vox « dialogus »; hic terminus 
ex una parte nota Encyclica Pauli VI iam consecratus est et clarior est; ex alia 
autem facilius intellegitur « communionem », de qua in praecedentibus, resumi voce 
ampliore « dialogus » quam voce per se magis angusta « colloquium ». Sed fortasse 
simplicius et rectius: « Utraque haec communio ... ». 

Pag. 16, lin. 24. « A prima sua existentia »: numquid datur « secunda existen- 
tia » hominis? Dicatur ergo: « Inde ab initio existentiae ... participat » (loco 
« praesto est »). 

« Non enim existit ... diligitur ... se committat »: plura hic corrigenda veniunt 
et proinde dicatur: « Solum enim propterea existit, quia a Deo diligitur ... 

Pag. 16, lin. 26. «Se committat » est potius expressio fiduciae quam amoris, 
proinde dicatur « Seipsum donet ». 

« Haec amoris ratio eum subsistentem ... incidit calamitatem »: sententia 

valde infelix; dicatur forte: « Haec autem relatio constitutive ad ipsius esse per- 
tinet; illam non agnoscere maximum pro eo malum est ». 

Pag. 16, linn. 28-32. Tum stylus tum claritas deficiunt. Proinde dicatur: 
« Fides igitur ob solidas rationes, quas homini considerandas proponit ei anxie 
de sorte sua futura interroganti responsum dare valet. Immo communionem cum 
fratribus iam morte praereptis, quos dileximus ac diligimus et qui veram vitam 
sunt adepti, possibilem reddit ». 

Pag. 16, lin. 34. « Intimam ac vitalem ... cum Deo rationem »: expressio saltem 
non est clara; melius ponatur « relationem » (idem ponatur in lin. 37 et forte 
etiam in alio loco in eadem paragrapho). 

« Nullo modo aut non ... »: melius « vel nullo modo vel non recte ». 

Pag. 16, lin. 36. «Se invicem... excludunt... implicantur»; sufficit dicere 
« invicem » ut obiectum in accusativo; proinde dicatur « invicem non ... excludunt, 
immo ... invicem implicant » (ergo sine « se » et sine constructione passiva). 

Pag. 16, linn. 38-39. « Plures legitimum... suscitent»: magis praecise et 
clare: « Apud complures homines legitima ad autonomiam adspiratio efficit ut 
vix ac ne vix quidem qualemcumque dependentiam a Deo personali intellegere et 
admittere possint». 

Pag. 16, linn. 40-42. «Inter illos... negationem»: magis clare et latine ita 
dicatur: « Quos inter quidam hominem plus minus conscie tantopere exaltant, ut 
fides in Deum fere evacuetur; hi potius quam negare Deum, hominem efferre 
intendunt ». 

Pag. 16, lin. 32. « Sunt qui censeant ». 

Pag. 17, lin. 1. «Circa hoc problema»: clarius problema relationis inter 
hominum et Deum vigentis. 

Pag. 17, linn. 1-3. « Alii Deum ... reiciant »: forte clarius et magis accurate: 
« Alii Deum tali forma sibi repraesentant (vel fingunt), ut, Deum repudiantes, 
potius hanc fictitiam imaginem reiciant, quam verum Deum in Evangelio reve- 
latum ». (Expressio « Deus Evangelii » per se minus placet, nam Deus unus secun- 
dum suam naturam etc. potius et magis in Vetere Testamento se revelavit, dum 
Evangelia potius Deum Trinum revelant. Iamvero hic videtur agi de prima cogni- 
tione Dei. Inde saltem etiam Vetus Testamentum includi deberet. Fortasse loco 
« Deum Evangelii » dici posset « Deum Christianae revelationis »). 

Pag. 17, lin. 3. « Bonis ... imprimunt absolutum »: melius: « valoribus huma- 
nis characterem attribuunt absolutum » (vox « imprimere » denotat actionem rea- 
lem, de qua hic non agitur »; actio autem intellectualis de qua sermo est, melius 
exprimitur voce « attribuere »). 

Pag. 17, lin. 4. «Deo... agnoscitur... substituantur»: forte melius: «qui 
nonnisi Deo competit, unde in sua mente illos valores Deo substituunt ». 

Pag. 17, lin. 5. « Non vident ... rion agnoscunt »: stylistice clarius: « Non vident 
rationes, cur in vita sua de Deo aut de religione curare debeant, aut saltem easdem 
non intellegunt ». 

Pag. 17, lin. 6. « Practico materialismo dediti »: clarius: « Praesertim ob 
materialismum practicum cui dediti sunt ...» (vel melius « cui indulgent »). 

Pag. 17, lin. 9. « Erratis »: dicatur: « Erroribus ». 

Pag. 17, linn. 11-13. « Nemo ... effugere valet »: stylistice et linguistice melius: 
«In quibusdam occasionibus ... nullus homo effugere valet». 

Pag. 17, linn. 13 s. « Cui quaestioni solus Deus ... vocat »: melius et exac- 
tius: « Cui quaestioni solus Deus complete et efficaciter respondere potest, eo 
quod hominem ad profundiorem considerationem et humilem inquisitionem invi- 
tat » (additur «complete et efficaciter », quia per cognitionem naturalem Dei, et 
proinde etiam proprii finis, secundum Rom. 1, 19 ss. etiam homo ipse aliquomodo 
huic quaestioni respondere potest; secus negaretur cognitio Dei naturalis, affirmata 
a Concilio Vatie. I. 

Pag. 17, lin. 15. « Comperimus tamen plures »: melius: « Compertum habe- 
mus (vel novimus) non paucos » quod plus dicit quam « plures »; et de facto 
habentur permulti!). 

Pag. 17, lin. 16. «Probare»: exactius: «approbare». 

« Facta »: forte 'melius: « huius temporis notas ». 

Pag. 17, lin. 18. « Non ... reducendas » melius: « quae reduci nequeunt » (si 
enim possent reduci, non est cur hoc non fiat). 

Pag. 17, lin. 20. « Sustentatur »: expressio nimis debilis, melius: « promo- 
vetur ». ^ 

Pag. 17, lin. 21. «Diffunditur»: estne expressio latina et clara? 

Pag. 17, lin. 22. « Multifariis ... ligatus »: latine melius dicatur: « Omne 
genus miseriis oppressus ». 

Pag. 17, lin. 23. «In certis ac definitis ... sub specie ... »: melius: « In qui- 
busdam determinatis condicionibus ... sub imagine ... repraesentat » (vox « spe- 
cies » potius respectum et similia denotat aut imaginem fictam). 

Pag. 17, lin. 26. « Abalienat », melius: « sibi ipsi alienus evadit ». 

Pag. 17, lin. 27. « enixe », melius: « omni ope » (gallice « a tout prix »). 

Pag. 17, lin. 29. «Constituat»: estne sensus, ut homo solum hic in terris 
felicitatem suam quaerat, an est sensus, ut eam ad effectum deducat? In secundo 
casu melius diceretur « efficiat vel ad effectum deducat » (gallice « etablisse »). 

Pag. 17, lin. 31. « Subsidiis » melius « viis, mediis ». 

Pag. 17, lin. 32. «Offendunt»; adhibeatur expressio fortior «laedunt». 

Pag. 17, lin. 33. « Ante faciem » melius « in conspectu » vel: coram. 

Pag. 17, linn. 34-36. « Fideliter ... addicta ... firmiter reprobet »: clarius (se- 
cundum textum gallicum) et latine melius dicatur: « tam fidelitate erga Deum 
quam erga hominem mota perniciosas illas doctrinas actionesque, cum dolore qui- 
dem, firmiter tamen reprobare perget ». 

Pag. 17, lin. 37. « Ab innata eius excellentia deiciunt », melius: « innata ... 
privant ». 

Pag. 17, linn. 40 s. « Num suam ... puris fulcire valeant »: non adhibeatur 
modus dicendi, qui videtur admittere possibilitatem ut rationes illae vere validae 
et purae sint, eo vel magis quia hae rationes lin. 31 iam ut falsae indicatae fuerunt; 
hoc enim sapit contradictionem, vel saltem modum non sincerum agendi, quo 
homo hodiernus valde offenditur. Ergo dicatur: « Illos qui haec systemata se- 
quuntur ac defendunt (melius quam “ asserunt ”) invitamus, ut sincere rationes, 
quibus oppositionem suam contra religionem (melius quam “ contra Deum ”) ful- 
ciunt, sincero examini subiciant » (et omittantur verba « num vere validae atque 
purae sint », nam sensus examinis e contextu clarus est). 

Pag. 17, lin. 41. « Quaerimus ... civitatum rectores »: melius: « Interrogamus 
insuper eos, qui populos regunt, quo iure ipsi inter homines ...» (etsi enim expres- 
sio « civitatum rectores » classica esse possit, tamen in contextu minus clara est; 
melius ergo adhibetur expressio adhibita lin. 20 vel, ob varietatem, « qui popu- 
los regunt »). 

Pag. 17, lin. 43. « Ecclesia atheismum reiciens ... conferre debere »: magis 
clare. 

Pag. 18, lin. 3. « Etsi Ecclesia atheismum reicit, tamen sincere agnoscit, om- 
nes homines, sive credant sive non, in hoc mundo simul habitare et ad illum per- 
ficiendum propriam operam conferre debere ». 

Pag. 18, lin. 3. «At pro credentibus ... congregatorum »: melius: « Simul 
tamen pro credentibus iustam libertatem postulat, ut in hoc mundo templum 
etiam Deo exstruere possint, communitatem scilicet christianorum, qui in Ecclesia 
congregantur ». 

Pag. 18, lin. 6. « secretissimis ... desideriis »: cum vox « secretus » fortasse 
in lingua latina non habet sensum « intimus » melius dicatur « intimis ... desideriis ». 

Pag. 18, lin. 8. «De altiore sua sorte desperabant »: melius « De altissima 
eius sorte acriter dubitabant » (« desperare » potius denotat dubium de sorte 
ad ejfectum deducenda, quam dubium de existentia ipsius sortis; hic autem agitur 
potius de dubio de existentia eiusdem sortis). 

Pag. 18, linn. 8 ss. « Nuntium eius ... utilitatem fundit »: sententia minime 

clara, forte hoc modo corrigenda est: « Nuntius eius, adeo hominem non minuit, 
ut ei potius lucem, vitam et libertatem afferat ». 

Pag. 18, lin. 10. « Null um praeter illud... valet»: melius: «Nullus alius 
nuntius cordi hominis satisfacere valet, secundum illud S. Augustini: ». 

Pag. 18, lin. 14. Forte melius invertuntur verba et dicitur « primus enim 
homo, Adam, erat ... ». 

Pag. 18, linn. 15 ss. « Christus, novissimus Adam ... patefacit »: clarius dice- 
retur: « Novissimus Adam, Christus, revelans mysterium Patris Eiusque amoris, 
eo ipso humano generi manifestat qui sit homo et quae sublimis eius vocatio ». 

Pag. 18, lin. 18. Primo corrigendum esset mendum typographicum ponendo 
« si » loco « se ». Tamen forte melius sententia construeretur sic: « Nil igitur mi- 
rum, omnes veritates de hominis vocatione hucusque expositae in eo suum habere 
fontem atque invenire consummationem ». 

Pag. 18, lin. 20. Omittantur verba « qui est » et dicatur: « Imago Dei invisi- 
bilis, Christus est ... ». Et addatur in parenthesi Coi. 1, 15. 

Pag. 18, lin. 21. « Ad similitudinem » forte melius et fortius: « Ad imaginem ». 

« Inde a primo peccato obnubilatam »: forte melius indicatur primum pec- 
catum simul ut causa et proinde omittuntur verba « inde a » et dicitur « primo 
peccato obnubilatam ». 

Pag. 18, lin. 23. «Se cum omni homine ... coaluit »: cum « coalescere » sit 
in transitivum, omittendum esset « se »; praeterea videndum esset, an non possit 
inveniri melior expressio latina pro gallico « s’identifier » fortasse: Ipse ... cum 
omni homine quasi in unum coaluit. 

Pag. 18, lin. 24. « Humanis manibus opus fecit »: melius dicatur termino ma- 
gis generali « laboravit » vel « laborem exercuit ». 

Pag. 18, lin. 26. « Ex nostris » melius dicatur: « Ex nobis ». 

« In omnibus ... excepto peccato »: addatur citatio Hebr. 4, 15. 

Pag. 18, lin. 28. « Sanguine suo libere effuso »: ut clarius idea libertatis effe- 
ratur, forte melius diceretur « sponte effuso » ... et in Ipso Deus ... ». 

Pag. 18, lin. 29. « Deus nos reconciliavit sibi et inter nos »: est constructio 
aliquomodo dura; forte ita corrigi potest, adhibendo verba Epist. Ad Ephesios: 
« Nos reconciliavit sibi et fecit pacem inter nos » et in nota ponatur etiam 
Eph. 2, 15. 

« e servitute ... eripuit »: addatur citatio Coi. 1, 13; Rom. 6, 8-17. 

Pag. 18, lin. 39. Si placet citare in textu subiectum phrasis paulinae « Filius 
Dei », hoc fiat citando textum ad Galatas sicut iacet: « In fide vivo filii Dei, qui 
dilexit me ... ». 

Pag. 18, lin. 33. Forte magis praecise « Donec in fine mundi Dominus veniat » 
(confer 1 Cor. 11, 26). 

Pag. 18, lin. 34. Forte melius in plurali « impugnationes ». 

Pag. 18, lin. 38. « Cunctis possibilitatem offerre, ut, modo Ipsi cognito »: 
forte melius: « Cunctis id praestare , ut, modo ipsi soli cognito ». 

Pag. 18, linn. 39 s. « In Christo ... illuminatur ... nos obruit »: proponitur 
plura magis clare et latine exprimere hoc modo: « Hoc igitur modo in Christo 
novam lucem accipit problema doloris et mortis, quod sine hac revelatione calig in e 
obruitur ». 

Pag. 18, lin. 41. Forte melius invertere: « Christus instanter nos monuit ». 

Pag. 18, lin. 43. « Sed scriptum est ... »: nexus citationum sequentium cum 

praecedentibus non est clarus et melius explicetur; sensus videtur esse: eo quod 
aliquis « quaerit animam suam » et proinde peccat, eum non statim perdere ani- 
mam suam, datur enim remissio peccatorum. Si ita est, nectatur adhibendo textum 
S. Ioannis: « Sed et si quis peccaverit, advocatum habemus apud Patrem, Iesum 
Christum iustum » ( 1 Io. 2, 1). Et dein forte melius omittitur textus « Si repre- 
hendit ... ». Quidquid est, nexus et sensus clarius explicandus est. 

Pag. 19, lin. 3. Quid significant verba « qui solus cor nostrum transformare 
potest » et cur ponuntur? 

Pag. 19, lin. 4. Quomodo Christus, mittendo Spiritum suum, unumquemque 
« suo nomine appellat »? Ad quid refertur « suo »? hominis an Christi? Ut nexus 
inter missionem Spiritus et verba « eique comitem ... se praebet » appareat dicatur 
fortasse « mittendo proprium suum Spiritum », ita ut appareat, Christum per suum 
Spiritum se bonum comitem praebere. 

Fortasse loco « suo nomine appellat » melius diceretur, alludendo ad Io. 10, 4 
« Vocat nominatim » i. e. unumquemque individualiter et personaliter curat. 

Ceterum huius ultimi commatis (18, 41 - 19, 7) nexus et sensus vix perspicitur. 
Aut omittatur aut clarius explicetur. 

Pars I - capp. II-IV. — N.B. Magnus numerus notarum, quas in praecedentes 
paginas apponere coactus sum, sufficienter ostendit, om ni no mihi impossibile esse 
eadem mensura reliquam partem textus eiusdem schematis examini subicere quoad 
linguam et translationem. Unde in sequentibus potius ad rem 'ipsam attendam; 
adnotationes quoad linguam non apponam, nisi ubi agitur de sensu magis praeciso 
et clariore reddendo vel per modum digressionis. 

Pag. 22, lin. 24. « Utputa victum, vestitum ... »: cum verbum relativum « tri- 
buantur » sit in passivo hic potius nominativa ponenda sunt. 

Pag. 22, lin. 29. « Decretoria evolutione » pro « evolution decisive », non est 
la tinum; ponatur « evolutione maximi momenti vel ponderis » vel simile quid. 

Pag. 23, lin. 17. Omittatur « non » ante « licet », nam negatio implicite iam 
habetur in praecedenti « minus ». 

Pag. 23, lin. 29. « Ideo et damnatus est », scii, dives ille, qui secundum para- 
bolam Christi quotidie epulabatur; certo in textu nihil habetur de hac ratione 
damnationis divitis; inquantum in Evangelio ratio damnationis indicatur, haec 
potius in vita effrenata et luxuriosa quaerenda est; saltem illa ratio damnationis 
non tam absolute et peremptorie ponenda est. Forte addi posset aliqua probatio e 
S. Scr. v. g. « Iudicium enim sine misericordia illi, qui non fecit misericordiam » 
lac. 2, 14. 

Pag. 23, lin. 38 ad pag. 24, lin. 5. Cur crimina variorum generum et maximae 
variae gravitatis ponuntur ita permixta? Nonne inde res perperam intelligi posset, 
Ecclesiam haec omnia in eodem gradu ponere ac si eiusdem gravitatis essent? Ergo 
aliquis ordo inducendus esset, incipiendo v. g. a sententia generali pag. 24, lin. 2, 
illustrando dein eandem per exempla minus gravia et procedendo ad magis et 
maxime gravia. 

Pag. 24, lin. 19. « Caritas mentis » (Gall. Charite intellectuelle): omnis caritas 
ex mente procedit et expressio non indicat illud quod in textu intenditur; forte 
expressione descriptiva utendum est v. g. caritas in rebus vitae intellectualis vel 
aliquid simile (caritas relate ad opiniones aliorum). 

Pag. 25, lin. 10. «Humani generis conscientiae»: daturne aliqua «conscien- 
tia » proprie dicta humani generis? Et si datur, constituitne illa veram aliquam nor- 

mam moralem? Ipsa utique potest adhiberi ut argumentum aliquod potius intel- 
lectuale sed non proprie ut aliqua norma moralitatis. 

Pag. 25, lin. 18. Secundum contextum potius ponendum esset « num » loco 
« nonne ». 

Pag. 25, lin. 19. « Personarum acceptioni » dubitari potest num haec expressio 
biblica sufficienter clara sit, maxime in aliquo documento, quale est schema 13. 
Ponatur ergo expressio moderna « studium partium » (« parzialita ») vel simile quid. 

Pag. 26, lin. 27. « Roborem »: rectius « robur ». 

Pag. 26, lin. 27. « Inevitabiles coercitiones vitae socialis »; Cum omnis « coer- 
citio » proprie dicta cum hominis libertate pugnet, haec expressio potius evitanda 
esset; forte dici potest « inevitabiles necessitates ». 

Pag. 26, lin. 42. « Destinatio »: forte clarius dicatur « sors » vel « fata ». 

Pag. 27, lin. 11. «Normas... ad cursum vehiculorum...»: fortasse addatur 
« normas iustas », ne Concilium videatur simpliciter omnes normas in conscientia 
imponere. 

Pag. 30, lin. 1. « Coaetaneis »: haec vox indicat illum, qui eiusdem aetatis 
est ac ille, qui loquitur, non eos qui eodem tempore vivunt; ergo dicatur 
« aequales ». 

Pag. 30, linn. 6-14. Haec verba videntur nimis pessimistica esse. Etsi enim 
etiam pro christianis plura problemata hac in terra obscura maneant, tamen reve- 
latio lucem ea multo maiorem affert, quam quae hominibus sine revelatione praesto 
est. Unde non debemus loqui illo modo tam debili quasi dubitativo « credere debe- 
mus nos ... posse » (linn. 12 s.). Ergo dicatur: « Pro omnibus quidem homini- 
bus ... » (lin. 6) ... « Attamen cum hae quaestiones cum salute nostra intime 
cohaereant, revelatio divina eas sufficiente luce illustrat, unde humili oratione ac 
fidenti meditatione verbi divini, duce Spiritu Sancto, aliquam arcanae veritatis 
intellegentiam consequi possumus » (linn. 11-14). 

Pag. 30, lin. 31. « Ut universum mundum ... regeret »: locus citatus Sap. 9, 3 
dicit: « in aequitate et iustitia », cur ergo mutatur? 

Pag. 30, lin. 36. « Saluti corporis et mentis et animi »: quaenam est differentia 
inter « mentem et animam »? Ergo dicatur simpliciter cum gall.: « sanitati physi- 
cae, intellectuali et morali ». Sunt enim haec tria adiectiva iam sufficienter nota in 
lingua latina ecclesiastica, unde sine difficultate adhiberi possunt. 

Pag. 31, lin. 7. « Creatoris opus peragere »: Certe non proprie opus Creatoris 
peragunt, ad summum illud continuant, etiamsi nec hoc proprie loquendo; dicatur 
ergo « opus a Creatore inceptum quodammodo continuant ». 

Pag. 31, lin. 11. « ... assertio pertinet etiam»: melius «refertur etiam ad»; 
simplicius: « Quae dicta sunt, referuntur ... ». 

Pag. 32, lin. 8. « Si his verbis »: clarius, repetendo e praecedentibus « Si voce 
“ autonomia ” intellegitur ... ». 

Pag. 32, lin. 10. « Autonomiam exigere plene fas est »: cum « fas » adhibeatur 
de re licita et hic agitur potius de veritate aliqua, melius dicitur « autonomia legi- 
time exigitur », vel melius « affirmatur ». 

Pag. 32, lin. 19. « Hae leges et haec inventa, si vera sunt »-. Quo sensu leges 

et inventa « vera » esse possunt? dicatur « si vere talia sunt ». 

Pag. 32, lin. 29. « Non ita operose » melius difficulter ». 

Pag. 33, lin. 4. « Longius progredi velint »: melius: « ulterius progredi vel- 

lent » vel: « volunt ». 

Pag. 33, lin. 17. « Ad hominis incrementum »: loco « incrementum » dicatur: 
« adiumentum ». 

Pag. 33, lin. 29. « Plenam abnegationem requirere potest »: Dominus in Evan- 
gelio certe ab omni homine plenam abnegationem requirit: « omnis ex vobis, qui 
non renuntiat omnibus quae possidet non potest meus esse discipulus » ( Lc . 14, 33); 
non vero requirit semper plene effectivam abnegationem. Ergo dicatur: « plenam 
renuntiationem requirere potest ». 

Pag. 33, lin. 34. « Modo quidem communitatis proprio »: (« Maniere com- 
munautaire ») expressio non valde clara fortasse dicatur: « modo cum aliis com- 
muni ». 

Pag. 34, lin. 9. « Oppignorare se debent » (Gall. s’engager.): non est expres- 
sio latina; dicatur « se dare » vel « se dedere » vel « se dicare », vel: « eniti 
debent ». 

Pag. 34, lin. 22. « Non sine influxu Maligni »: saltem brevis probatio huius 
incisi requiritur v. g. de mundo in maligno posito ( 1 Io. 5, 19) vel Eph. 6, 12 « ad- 
versus mundi rectores tenebrarum harum, contra spiritualia nequitiae ». 

Pag. 34, lin. 26. « Exspectatio creaturae ...» melius citetur ad verbum Rom. 
8, 19. 

Pag. 34, lin. 29. « In dispensatione plenitudinis ... instaurabuntur »: expressio 
« plenitudo temporum » apud S. Paulum adhibetur de tempore primi adventus 
Christi (cf. Gal. 4, 4; Eph. 1, 10), non de tempore scii, gloriosi adventus. De 
eodem etiam tempore agunt textus qui loquuntur de omnibus rebus in Christo 
instaurandis {Eph. 1, 10; Coi. 1, 20). Proinde hae expressiones et hi textus non 
bene citantur in contextu stricte eschatologico, id est ubi agitur de adventu glo- 
rioso Christi. 

Pag. 34, lin. 32. « Caelum novum et terra nova ... consummabuntur »: « Cae- 
lum novum et terra nova » secundum Apocalypsim (21, 1 s.) sunt realitates iam 
consummatae, non demum « consummandae », id quod etiam valet de « novo caelo 
et de nova terra » de quibus loquitur S. Petrus (lin. 32). 

Pag. 34, lin. 39. « Redigere » agiturne de mendo typographico pro « dirigere »? 
Certe verbum « dirigere » melius diceretur. 

Pag. 35, lin. 6. « Dei sapientia »: dicatur « ut Dei sapientia » (vel dicatur 
« ille, cum sit Dei sapientia, attingit ... »). 

Pag. 35, lin. 7. « Splendor Patris aeterni ... omnia in Ipso constant »: melius 
esset, textum ita redigere, ut quam maxime textus Novi Testamenti ad verbum 
citari possint, fere ita: « Splendor est gloriae et figura substantiae » {Hehr. 1, 3) 
Patris, imago Dei invisibilis, primogenitus omnis creaturae: in ipso condita sunt 
universa in caelis et in terra, visibilia et invisibilia ...; omnia per ipsum et in ipsum 
creata sunt et ipse est ante omnes, et omnia in ipso constant » {Coi. 1, 15-17), 
« portatque omnia verbo virtutis suae » {Hehr. 1, 3). 

Pag. 35, lin. 17. « Ampliore ratione »: melius: Multo minus ... inserviens, 
propriam (attende ad « non » quod sequitur). 

Pag. 35, linn. 19-27. Omittatur citatio hymni liturgici « non eripit mortalia, 
qui regna dat caelestia »; non decet affirmationem prius quasi probare verbis litur- 
gicis quam ex S. Scriptura. Praeterea in sequentibus probationibus plura certe rem 
non probant. Omittantur ergo quae dubia sunt et afferantur solum quae certo pro- 
bant. Ita v. g. Mt. 4, 10 non proprie probat; nam ratio, cur Dominus satanam 

repellit, proprie ea est, quia ipse falso offert potestatem, quam non habet eamque 
offert pro sui ipsius adoratione. 

E textibus, qui hic adducuntur alii indicant regulam aliquam particularem , 
quam Dominus certo aliquo momento sequi voluit. Sic de legionibus angelorum 
quas a Patre non postulavit. Cetera autem indicant regulam humilitatis et mansue- 
tudinis, quam Christus in vita sua mortali secutus est, quamque Ecclesiam suam 
omnino sequi vult. Ergo in hac regula a Christo Ecclesiae data insistendum esset. 

Pag. 35, lin. 32. « In Spiritu famulatus » potius dicatur in spiritu servitii »; 
(Confer. Gall. « service »); etsi enim Christus venit ministrare, non venit tamen 
« famulus » hominum fieri. 

Pag. 35, lin. 38. « Punctum medium desideriorum »: secundum verba Pauli VI 
(n. 37): « il punto focale » potius dicatur « punctum ad quod convergunt desideria ». 

Pag. 35, lin. 39. « Gaudium et plenitudo »: secundum textum Pauli VI potius 
« gaudium et expletio ». 

Pag. 38, lin. 6. « A superbia simul et a desperatione liberat »; est forte modus 
loquendi, qui facile lectorem modernum offendere potest ab eoque ut nimis nega- 
tivus considerari posset; saltem loco « liberat » dicatur « avertit » (Cf. Gall. 
« detourne »). 

Pag. 38, linn. 19 ss. « Unicus finis ... ut homines vitam habeant ... congregen- 
tur in unum ». Et quid de gloria Dei? Ergo dicatur: « Finis propter quem vivit 
non est alius, quam ille Christi, scii, ut homines ... ». 

Pag. 38, linn. 29-32 (et pag. 39, lin. 1). «Scire desiderabit», «responsum 
praebet », « aperitur sensus propriae existentiae »: omnes hae expressiones indicant 
hic problema religiosum ad campum scientiae reduci, vel quasi ita; iamvero hoc 
objective non est verum; in religione multo magis agitur de relatione personali 
hominis ad Deum personalem; et praecise hic aspectus personalis religionis, respi- 
ciens totam personam et non tantum intellectum, ab hodierno homine maxime 
urgetur et iure quidem. Haec propria natura religionis non videtur plene negli- 
genda esse. 

Pag. 38, lin. 34. « Tamquam ideologia quaedam ». 

Pag. 39, linn. 2 s. « Verbum Dei caro factum, homo Christus Iesus »: quisnam 
est sensus? Nam Verbum Dei caro factum non est simpliciter homo Christus Iesus, 
sed homo-Deus Christus Iesus. (Cf. Gall. verbum Dei caro factum in Christo Iesu). 

Pag. 39, lin. 3. « Fons omnis sanctitatis » quid hic sanctitas sibi vult? Quinam 
nexus est cum praecedentibus? 

Pag. 39, lin. 4. « Ecclesia in mundo praesens »: secundum contextum exactius 
« Ecclesiae in mundo praesentia ». 

« Innititur » melius simplicius « nititur ». 

Pag. 39, lin. 5. Nonne ratio huius praesentiae etiam finis illius missionis est, 
id est ipse mundus per Ecclesiam salvandus, in cuius bonum Ecclesiae concreditur 
illa missio (Cf. lin. 15). 

Pag. 39, lin. 7. « Ordinem creationis assumit »: melius dicatur « comprehen- 
dit » (Cf. lin. 25). 

Pag. 39, lin. 10. « Novissimis temporibus »: alibi pluries haec expressio de 
hodierno tempore dicitur; ut appareat expressionem sensu biblico adhiberi, forte 
posset poni inter uncinas. 

Pag. 39, lin. 21. Quid significat vox « suopte »? Estne sensus « suo quodque 
modo »? 

Pag. 40, lin. 13. « Fermenti instar, totam massam humanam »: uti notum 
est hodierni homines non amant considerari ut « massa »; dicatur ergo totum genus 
(vel familiam) humanum (quamquam vox « massa » 1 Cor. 5, 6; Gal. 5, 9 in- 
venitur). 

Pag. 40, lin. 16. Quinam est sensus verborum « gloria Dei, vivens homo » 
et eorum nexus cum praecedentibus? 

Pag. 40, lin. 20. « Initio sumpto » est translatio litteralis expressionis gallicae 
« a commencer »; dicatur simpliciter « inde a ». 

Pag. 40, lin. 27. « Modo inverso ».- est translatio litteralis expressionis gallicae 
« a 1’invers »: dicatur « ex contrario ». 

Pag. 41, lin. 11. Quid significat vox «dolose»? (Cf. Gall. « artificielle »); 
fortasse « iniuste ». 

Pag. 41, lin. 26. « Saepe redarguendum »: non apparet cur hoc ponatur; prae- 
terea Gall. « contester » non significat « redarguere »; fortasse: « ad disceptandum 
cum eo, semper autem ad eum vivificandum ... ». 

Pag. 41, lin. 34. Quid significat vox « animadvertentur »? videtur poni debere 
« animadvertatur », vel «... laici admoneantur » ... 

Pag. 42, lin. 6. « Auctoritatem Ecclesiae obligare »: quid significat haec vox? 
Certe vox ital. « impegnare » vel gall. « engager » non ita redditur latine; for- 
tasse «... auctoritatem Ecclesiae sibi vindicare ». 

Pag. 42, lin. 12. « Interventus Eius audient »: (Gall. « Appel »): dicatur sim- 
plicius et clarius « vocem » (Cf. lin. 13) vel « inspirationes ». 

Pag. 42, linn. 13 s. Melius quam « voci respondere » dicitur « vocem sequi » 
vel « Voci obsequi » vel « oboedire ». 

Pag. 43, lin. 2. «Ex humani generis historia » ex sequentibus videtur agi 
potius de iis, quae Ecclesia « decursu historiae generis humani » acceperit, nam 
agitur etiam de progressibus scientiarum etc. 

Pag. 43, lin. 11. «varias loquelas nostri temporis auscultare»: est translatio 
litteralis gallici « langages »; secundum usum latinum forte melius dicitur « voces » 
vel, si ita melius placet, adhibeatur utraque expressio et dicatur « varias voces 
nostri temporis ac loquelas, quibus ipsum utitur auscultare »; hoc modo forte 
melius quadrat ad sequentia. 

Pag. 43, lin. 16. « Coaetaneos »: dicatur potius « Coaevos »; non agitur de iis, 
qui eiusdem aetatis sunt quam nos, sed de iis qui eodem aevo vivunt ac nos. 

Pag. 43, linn. 20 s. « Testimonio ... libertatem eorum nullo modo offendit »: 
Est fortasse expressio nimis fortis; de facto secundum Gall. agitur simpliciter de 
respectu habendo libertatis; ergo dicatur « libertatem iusta observantia prosequi- 
tur » vel simile quid. 

Pag. 43, lin. 27. « Fideles » dicatur « fidele » scii, membra (cf. lin. 26). 

Pag. 43, lin. 31. Quid significant verba « Ecclesia vero ab Evangelio iudica- 
tur »: Quinam est nexus cum praecedentibus? 

Pag. 43, lin. 35. Addatur hic nota: Cf. Sermo Ioannis XXIII 13 Nov. 1960, 
A.A.S., 52, 1960, pag. 960. 

Pag. 44, lin. 8. Loco « Exemplum » dicatur « exemplar ». 

Moderator : Nunc, exc.mus D. secretarius generalis exitum alius suf- 
fragationis dicit. 

Secretarius generalis : Super cap. III, nn. 12-13: 

Patres praesentes et votantes 2.064 

Dixerunt placet 2.029 

non placet 28 

placet iuxta modum 4 

Suffragia nulla 3 

Etiam hic textus placuit congregationi. 

Moderator. Proxima congregatio generalis erit crastina, feria IV, 
hora nona. 

Em.mus P. D. Eugenius card. Tis serant: Reponatur Sacrosanctum 
Evangelium. 

I 

ANIMADVERSIONES SCRIPTO EXHIBITAE 

QUOAD SCHEMA VOTI DE MATRIMONII SACRAMENTO 

post schematis disceptationem 

1 

Em.mus P. D. LAURENTIUS card. JAGER 
Archiepiscopus Paderbornensis 

Problematis matrimoniorum mixtorum solutio perfecta inveniri non potest, 
quamdiu separatio christianorum perdurat. Hisce in circumstantiis proposita sche- 
matis emendati commendanda et laudanda sunt, quia saluti animarum provident 
inquantum fieri potest, et quidem secundum principia in decreto de oecumenismo 
statuta. 

Quasdam emendationes propono : 

Pag. 13, linn. 2-5: Omnino distinguantur matrimonia partis catholicae cum 
parte baptizata non catholica a matrimoniis partis catholicae cum parte non bap- 
tizata. Haec distinctio necessaria videtur neque etiam brevitatis causa unquam 
omittatur. Ratio : re vera sunt duae res valde diversae. Fratres baptizati seiuncti 
graviter offenduntur, si hac in re aequari videntur cum non baptizatis. 

Pag. 13, lin. 10: Post verbum « baptismum » addatur: « in Ecclesia catho- 
lica ». Ratio-, claritatis causa, nam textus revera intendit baptismum catholicum. 

Pag. 13, lin. 15: Loco verborum « item certior pars non catholica fiat » potius 
dicatur: « item ambae partes certiores fiant ». Rationes: a) revera ambae partes 
certiores fieri debent de finibus et proprietatibus essentialibus matrimonii; b) si 
solummodo pars non catholica nominatur, fratres seiuncti ex hoc offenduntur, quia 
supponitur, solummodo non catholicos christianos monendos esse de essentialibus 
matrimonii. Et quamvis verum est v. g. plures protestantes in quibusdam regio- 
nibus ignorantia de matrimonii proprietatibus laborare, tamen sunt etiam alii 
protestantes, qui hac de re bene instructi sunt. Ex altera parte non desunt etiam 
catholici, qui monitione et instructione de matrimonio egent. 

Pag. 14, linn. 32-33: Valde placet, ut cursus causarum matrimonialium ex- 
peditior fiat. Ideo in fine lin. 33 addatur: « et omnis retardatio et dilatio causae 
aptis ordinationibus excludatur ». Ratio : illae dilationes, ubi nihil iam agitur 
in causa, in detrimentum salutis animarum cedunt. 

Pag. 15, lin. 3: Post verbum « amplientur » addatur hoc vel simile incisum: 
Acta causarum ad Sacram Rotam Romanam transmittenda praeter in lingua latina 
liceat exhiberi etiam in linguis vulgaribus plurimum usitatis, ut sunt v. g. lingua 
italica, gallica, anglica et germanica. Ratio: plures difficultates ex necessitate trans- 
lationis actorum in linguam latinam exoriuntur, quibus persaepe causarum cursus 
nimis protrahitur. 

2 

Em.mus P. D. IOSEPH ELMAR card. RITTER 
Archiepiscopus S. Ludovici 

1. Pag. 12, linn. 15 ss.: Saltem indicatur votum respicere solummodo legis- 
lationem futuram. Urgentius propono ut novae dispositiones de re matrimoniali in 
voto contentae incipiant valere statim post earum approbationem et promulga- 
tionem. Ratio-, novae dispositiones desiderantur ut problematibus et necessitatibus 
existentibus respondentes. Recognitio autem codicis iuris canonici, quantumvis 
certa sit quoad factum, adhuc maxime incerta est quoad tempus. 

2. Pag. 14, linn. 22-31: Praescripta in c) par. 6 contenta, ut mihi videtur, 
delenda sunt. Ratio-, sine necessitate aut utilitate, exercitium iuris personalis re- 
stringunt. Secundum notas in fine schematis positas, haec praescripta finem habent 
ut aliqui abusus corrigantur et evitentur. Paragraphus verbis « At in applica- 
tione... » incipiens, in pag. 18, mentionem facit duorum abusuum. Quorum al- 
terum, meo iudicio, minime constituit abusum: potius medium existit commen- 
dandum iuris ad matrimonium servandi. Si remedium necessarium est contra ma- 
trimonia minorum, aliter provideatur. 

3. Alicubi in schemate inseratur sequens: « Illi qui in religione catholica bapti- 
zari sunt sed ab infantili aetate sive in alia religione sive sine ulla religione adole- 
verunt nullibi tenentur ad catholicam matrimonii formam servandam nec ullis 
impedimentis iuris mere ecclesiastici restringuntur ». Ratio : pars canonis 1099 
abrogata est in favorem illorum qui volunt se convertere ad fidem catholicam in 
aetate adulta. Ex altera parte tamen Ecclesia multa alia matrimonia fecit invalida: 
quod minime convenit. Probitas, aequitas, ac caritas prohibent ne Ecclesia, in fa- 
vorem paucorum, matrimonia plurimorum invalida faciat. 


3 

Exc.mus P. D. THOMAS LEONETTI 
Archiepiscopus Capuanus 

Pag. 11, lin. 12: loco « induant oportet » dicatur: « induunt »: quo satius 
innuatur Sacramenti efficacia. 

Pag. 12, linn. 13-15: legatur: « ...Plurimis periculis et ingruentibus erroribus 
sunt obnoxii, quibus nuptiarum genuina natura, fines, proprietates, validitas ipsa 
labefactari possunt »: opportunum enim videtur ut Concilium nedum conditio- 
nes novas sed et grassantes errores prae oculis habeat. 

Pag. 12, lin. 17 dicatur: «... fiat, necnon ad matrimonii sacramentum tuen- 
dum... » quod nimirum in subsequentibus schema Voti assequendum intendit. 

Pag. 12, in n. 4: aliquid videtur addendum quo votum temporaneum casti- 
tatis, in professione religiosa, emissum, impedimentum impediens constituere di- 
catur. 

Pag. 14, linn. 5 ss.: sub litt. h) nimium videtur aperiri ianua ad matrimoniorum 
quocumque vel malo modo celebrationem admittendam; quod nefastis consectariis 



APPENDIX - DE MATRIMONII SACRAMENTO 


603 


locum facile daret. Casum effingas, haud satis rarum, sacerdotis qui non sit plene 
compos sui, licet nondum ulla interdictione aut prohibitione ligatus, vel ex lon- 
ginqua dioecesi et regione provenientis. 

Haec saltem viderentur addenda: « ... in ecclesia vel oratorio publico cele- 
bretur, intra fines dioecesis cui sacerdos incardinatus seu adscriptus sit ». 

4 

Exc.mus P. D. ARTURUS TABERA ARAOZ 
Episcopus Albasit ensis 

Huius brevis ac ieiuni schematis voti de matrimonii sacramento revisio ac 
emendatio, potius, ut fuit propositum, curae et studio alicuius commissionis pon- 
tificiae esset committenda. Clare non perspicitur cur haec propositio Concilio facta 
Patribus non placuerit. Multa etiam quae in Voto continentur, ob eorum indolem 
iuridicam et practicam, meliorem locum haberent in C.I.C. renovando. 

Animadversiones aliquae. N. 4, pag. 12. Haec addantur: « Impedimentum co- 
gnationis legalis (cc. 1059 et 1080) sit semper impedimentum impediens ». Im- 
pedimentum raptus supprimatur. 

Ratio-. 1. Legislatio C.I.C. in hac re canonizat leges civiles, at impossibile 
est scire utrum lex civilis statuat impedimentum dirimens an tantum impediens: 
iura civilia enim habere solent conceptionem longe diversam a lege canonica circa 
naturam et influxum impedimentorum matrimonialium. 

2. Hodie, et in posterum, raptus vix momentum practicum habet, data evo- 
lutione sociali mulieris: satis enim protegitur libertas mulieris per invaliditatem 
statutam in c. 1087, 1, ex capite vis et metus. Tristis experientia demonstravit 
hoc impedimentum talis esse naturae ut impossibile fere sit determinare quando 
impedimentum contrahatur quando re vera cesset. 

N. 4, linn. 31 ss., pag. 12. Dicatur: « d) Votum publicum temporarium casti- 
tatis in professione religiosa emissum, impedimentum impediens constituit. 
c ) Votum publicum perpetuum castitatis, in professione... ». 

Ratio: 1. In textu actuali sermo est de voto privato ac de voto publico per- 
petuo: statuitur ut illud nullum impedimentum canonicum, hoc autem impedi- 
mentum dirimens constituat. Sed quid de voto publico temporario? Cum sit vo- 
tum publicum impedimentum canonicum constituat oportet, cum vero sit tempo- 
rarium forse melius esset ut non nisi impedimentum impediens sit. 

2. Supprimuntur verba « Omne » et « perfectae » quia superflua: verbum 
« omne » nihil addit; verbum « perfectae » superest, cum votum publicum casti- 
tatis semper importat castitatem perfectam. 

N. 5, lin. 2, pag. 13. « ... Separentur, in quantum fieri potest... ». 

N. 5, lin. 13, pag. 13. Dicatur: « ...partem non catholicam opportuno tem- 
pore ante dispensationem nempe moneatur... ». Ratio: pars non catholica, si serio 
assentiri vult tum promissionibus a parte catholica factis tum obligationibus a fini- 
bus et proprietatibus matrimonii dimanantibus, tempestive omnino moneri oportet, 
cum res adhuc sunt integrae et certo ante dispensationem. 

N. 5, linn. 18 ss., pag. 13. Textus posset sic mutari: « ...Ordinariis locorum, 

si ita statuit Conferentia episcopalis nationalis, facultas a forma canonica in sin- 
gulis casibus dispensandi tribuatur... ». Ratio: si non ponitur haec restrictio, lex 
communis de forma canonica pro matrimoniis mixtis, practice ex dispensationibus 
generalibus Ordinariorum posset enervari. Lex de forma canonica servanda, quae 
maxime uniformis sit oportet, practice careret uniformitate: immo ut valide quis 
contrahere posset in nuptiis mixtis absque forma canonica sufficeret ut se trans- 
ferret in dioecesim ubi illa dispensatio generalis ab Ordinario concessa esset. 

N. 5, linn. 25 ss., pag. 13. Dici possit: « Matrimonia mixta sive inter bapti- 
zatos sive inter baptizatos et non baptizatos, intra Missam celebrari possunt, si 
auctoritas localis, attentis circumstantiis et periculo scandali remoto, id opportu- 
num censuerit ». Ratio: non videtur ratio huiusmodi distinctionis: omnia relin- 
quenda prudenti arbitrio episcopi attentis causis et circumstantiis locorum, semper 
tamen remoto scandali periculo. 

N. 6, linn. 15 ss., p. 14. Vel supprimatur haec pericopa, vel saltem graviores 
statuantur cautelae ad graves abusus praecavendos qui ex hac matrimonii forma 
admissa, coram sacerdote facile oriri possint. 

1. Dicatur expresse quod implicite tantum habetur, nempe gravis inde illi- 
ceitas: « matrimonium contra iuris praeceptum, quod graviter illicitum est, vali- 
dum declaretur ». 

2. Hae cautiones vel conditiones ad validitatem matrimonii addendae: a) quod 
haec matrimonia non sint per generalem dispositionem vel per particulare decretum 
ab Ordinario prohibita: b ) ut publice celebretur cum expressa rectoris ecclesiae 
permissione; c) ac simul tum sacerdoti tum nupturientibus constet et istorum 
status libertas et impedimentorum absentia. 

5 

Rev.mus P. D. VINCENTIUS TOMEK 
Praepositus generalis Ord. Scholarum Piarum 

N. 5, pag. 13. In textu illae habentur tantum normae, quae ad matrimonia 
mixta cum forma canonica, vel sine ipsa ast cum dipensatione Ordinarii loci con- 
trahenda referuntur. 

Quid autem quoad matrimonia clandestina mixta, idest illa quae absque di- 
spensatione a forma canonica contrahentur? Matrimonia huiusmodi sat frequentia 
erunt in ditionibus populationis mixtae eo, quod pars catholica non implorabit di- 
spensationem Ordinarii loci, vel vero ideo, quia Ordinarius loci dispensationem, v. g. 
ob non completas condiciones sub a) enumeratas, denegabit. Quaeritur, utrum 
haec matrimonia consensu vere matrimoniali publice contracta valida debeant 
haberi, sicuti habita sunt in Germania et in Hungaria ante a. 1918, an non. 

Ita nobis videtur, quod legislatio futura validitatem talium matrimoniorum 
non agnoscet. Ast — de opinione nostra — neque expedit ut talia matrimonia 
clandestina mixta valida agnoscantur. En rationes: 1. Si ipsa valida agnosceren- 
tur, magna haberetur tentatio non praestandi cautiones sub a) signatas, quae ten- 
tatio suppressione excommunicationis in iure hodierno latae maior adhuc evaderet. 
2. Uti experientiae nos edocent (experientiae infrascripti imprimis ad Hungariam 
referuntur), permulta matrimonia clandestina mixta, imprimis ex culpa partis 

acatholicae, infra breve tempus cum divortio terminantur. His in casibus, si nempe 
validitas talium matrimoniorum agnosceretur, pars acatholica iuxta principia suae 
religionis post divortium libere posset alterum matrimonium contrahere, dum 
pars catholica hoc facere nequiret. Quam ob rem non convenit partem catholicam 
agnitione validitatis matrimonii obligatione vinculi indissolubilis onerare. 

Omni modo convenit autem, ut Ordinarius loci ad matrimonia huiusmodi 
convalidanda facultatem habeat, pro casibus, in quibus adfuerit probabilitas adim- 
plendi cautiones sub a) enumeratas. 


6 

PLURES EXC.MI DD. PP. CONCILIARES 

Velim exprimere adhaerentiam meam interventionibus prolatis ab em.mo card. 
Spellman et exc.mo D. Krol, e Civitatibus Americae Septemtrionalis, de quibusdam 
defectibus maioris momenti in schemate de matrimonii sacramento. Enixe rogatur 
ut hae animadversiones amplissime considerentur a commissione incaricata de hac 
re iudicanda. 

[Subscripserunt] A. Bell, ep. Sacramentensis; J. Byrne, arch. Dubuquensis; 
J. Costello, ep. tit. Chomatitanus; A. Danglmayr, aux. Dallesensis-Arcis Vorthen- 
sis; J. Donovan, ep. tit. Rhasensis; Th. Donnellan, ep. Ogdensburgensis; J. Fearns, 
ep. tit. Geritanus, aux. Neo-Eboracensis; Th. Gorman, ep. Dallesensis-Arcis Vor- 
thensis; C. Greco, ep. Alexandrinus; M. J. Guilfoyle, ep. tit. Bullensis; R. Joyce, 
ep. Burlingtonensis; E. Primeau, ep. Manchesteriensis; M. Schnexnayder, ep. La- 
fayettensis; E. Swanstrom, ep. tit. Arbensis; J. Whealon, ep. tit. Andrapensis; 
A. Zuroweste, ep. Bellevillensis. 


II 

ANIMADVERSIONES SCRIPTO EXHIBITAE 


QUOAD SCHEMA DECRETI DE LIBERTATE RELIGIOSA 

inter sessionem III et IV 


1 

Em.mus P. D. MICHAEL card. BROWNE 

Iterum cum dolore coram Vobis confiteor me non consentire doctrinae sche- 
matis de libertate religiosa ne quidem sub nova sua forma. 

Haec oppositio nullatenus procedit a quacumque dispositione minus bona erga 
nostros dilectos fratres separatos sed a desiderio conservandi in hac materia doc- 
trinam catholicam exactam quae plena est caritate et aequitate erga eos et erga 
omnes homines. 

Haec doctrina, in primo loco, scopum habet defensionis verae Fidei contra 
omnia pericula. 

Item humillime agnosco doctrinam illam quam Summus Pontifex breviter 

enuntiavit in Allocutione Natalitia circa illam iustam et bene intellectam libertatem 
religiosam quae argumenta non assumit a persuasionibus religiosis aliorum homi- 
num, quando illa non sunt contrariae bono communi, ad illis imponendam fidem 
libere ab ipsis non acceptatam vel ad instituendam respectu eorum discriminationes 
odiosas vel vexationes iniustas. 

Observationes meae unice habent intentum ut schema perducatur ad exactius 
exponendam et vindicandam illam iustam libertatem religiosam hominibus sacram 
sive ex iure ipsis a Deo, auctore naturae, collatam sive ex iure ipsis a Deo auctore 
ordinis supernaturalis collatam per doctrinam Evangelii Iesu Christi, Fundatoris 
Ecclesiae. 

His dictis procedo nunc breviter per ordinem ad illas observationes quae tan- 
gunt intrinseca ipsius schematis: 

1. Dici non potest Encyclicas Litteras et alia documenta Pontificia saec. xix 
non respicere doctrinam libertatis religiosae prout in schemate exponitur. Utique 
forsitan motiva Pontificum illius temporis alia fuerunt ab illis quae nunc cadunt 
sub nostra consideratione, sed ipsi conceptus naturae huius libertatis ut ab illis 
expositae et ut expositae in schemate iidem sunt saltem quoad substantiam. 

2. Finis auctoritatis civilis non limitatur ad meram curam rerum temporalium 
et ordinis publici qualitercumque intellectorum. Sed finis proprius eius est ita 
gubernare ut cives vivere possint et ut de facto vivant vitam hominibus dignam. 
Apex huius vitae hominibus dignae invenitur sub aspectu morali, scii., ut cives vi- 
vant secundum virtutem. 

3. Si populus sit christianus, tunc rectores civitatis regere debent eo modo 
ut subditis facile reddatur immo ut ipsi promoveantur ad vivendum secundum 
illam rationem quae digna est christianis, seu secundum virtutem christianam. 

Exinde rectores debent magni aestimare Ecclesiam catholicam eique auxilium 
praestare. Ipsa enim a Deo instituta est ut cives sancte et virtuose vivant. Rectori- 
bus civitatum non licet esse agnosticos quoad vitam civitatis. 

4. Dignitas humanae personae non potest considerari ut ratio iustificans in- 
differentiam auctoritatis civilis quoad religionem specificam civium. Haec digni- 
tas est ratio ob quam auctoritas civilis nihil facere debeat derogatorium huic liber- 
tati, non autem ut nihil faciat ipsi conveniens, immo promotivum eiusdem. 

Nihil autem ita consonans est dignitati humanae ac vera fides et vita humana 
secundum eius dictamina. 

5. In fine confiteor me non videre aliam viam ad veram doctrinam circa liber- 
tatem religiosam in societate politica ostendendam nisi illam quam innuit Summus 
Pontifex Pius XII scii, studium exigentiarum boni communis in societate quoad 
professiones religiosas promiscua. 

Textus varii ex Enc. Leonis XIII circa Libertatem religionis. 

I. « ... Insuper neque causa iusta nascitur cur Ecclesiam quisquam criminetur... 
ei, quae germana et legitima sit, libertati inimicam. Revera si divini cultus varia 
genera eodem iure esse, quo veram religionem, Ecclesia iudicat non licere, non 
ideo tamen eos damnat rerum publicarum administratores, qui magni alicuius aut 
adipiscendi boni, aut prohibendi causa mali, moribus atque usu patienter ferunt, 
ut ea habeant singula in civitate locum. Atque illud quoque magnopere cavere 
Ecclesia solet ut ad amplexendam fidem catholicam nemo invitus cogatur, quia, 

quod sapienter Augustinus monet, credere non potest homo nisi volens » (ex 
Litt. Enc. Immortale Dei, p. 141, infra, in Actis Leonis XIII, vol. V). 

II. « Revera quae res in civitate plurimum ad communem salutem possunt... 
quae valent ad decus, ad personam hominis, ad aequalitatem iuris in singulis civi- 
bus conservandam, earum rerum omnium Ecclesiam catholicam vel inventricem, 
vel auspicem, vel custodem semper fuisse, superiorum aetatum monumenta te- 
stantur » (ex Litt. Enc. Immortale Dei, p. 142, infra, in Actis Leonis XIII , vol. V). 

III. « Quamobrem Deum civilis societas, quia societas est, parentem et auc- 
torem suum agnoscat necesse est, atque eius potestatem dominatumque vereatur 
et colat. Vetat igitur iustitia, vetat ratio atheam esse, vel, quod in atheismum reci- 
deret, erga varias, ut loquuntur religiones pari modo affectam civitatem, eademque 
singulis iura promiscue largiri » (ex Litt. Enc. Libertas, p. 231, in med. in Actis 
Leonis XIII, vol. VIII). 

IV. « Itaque ex dictis consequitur, nequaquam licere petere, defendere, largiri, 
cogitandi, scribendi, docendi, itemque promiscuam religionum libertatem veluti iura 
totidem quae homini natura dederit. 

Nam si vere natura dedisset, imperium Dei detrectari ius esset, nec ulla 
temperari lege libertas humana posset. Similiter consequitur ista genera libertatis 
posse quidem, si iustae causae sint, tolerari, definita tamen moderatione ne in libi- 
dinem atque insolentiam degenerent » (ex Litt. Enc. Libertas, p. 244, in med. in 
Actis Leonis XIII, vol. VIII). 

Ex alloc. Pii XII, Ci riesce (anno 1953): «... Innanzi tutto occorre affermare 
chiaramente: che nessuna autorita umana, nessuno Stato, nessuna Comunita di 
Stati, qualunque sia il loro carattere religioso, possono dare un mandato posi- 
tivo o una positiva autorizzazione d’insegnare o di fare cio che sarebbe contrario 
alia verita religiosa o al bene morale... Neppure Dio potrebbe dare un tale positivo 
mandato o una tale positiva autorizzazione, perche sarebbe in contraddizione con 
la Sua assoluta veridicita e santita. 

Un’altra questione essenzialmente diversa e ... (se) si chiede se il non impe- 
dire os sia il tollerare sia in ... [certe) circo stanze permesso, e percio la positiva 
repressione non sia sempre un dovere ». (A.A.S., 45, p. 798). 

Poi il Papa pone due principi per aiutare a risolvere i problemi circa la tol- 
leranza : «Primo: cio che non risponde alia verita e alia norma morale non ha 
oggettivamente alcun diritto ne alia esistenza ne alia propaganda ne alVazione. 

Secondo: il non impedirlo per mezzo di leggi statali e di disposizioni coerci- 
tive puo nondimeno essere giustificato nelVinteresse di un bene superiore e piu 
vasto» ( ibid ., p. 799; cf. quoque A.A.S., 38 [1946], p. 393). 

2 

Em. mus P. D. IOSEPH M. card. BUENO Y MONREAL 
Archiepiscopus Hispalensis 

N. 1, linn. 9-12. Deleantur verba « In permultis publicis civitatum... » usque 
ad finem paragraphi «... stabile regimen ». Ratio est quod idem dicitur in n. 14, 
est ergo repetitio. Qui conceptus, nempe mentio Constitutionum civilium, aptius 
inveniri debet in memorato n. 14. 

Ad initium tractationis de libertate sumendum, sufficit factum hodie apud 
omnes naturaliter notum; quin nostra tractatio debeat initium sumere a Constitu- 
tionibus politicis Statuum. 

Tandem melior illatio habetur cum paragrapho sequenti. 

N. 4, linn. 3-15: ...eius activitate plerumque aspectus socialis connectitur cum 
aspectu interiore. Ergo ... deneget, quando hoc exercitium socialem conviventiam 
non impedit. Hoc modo enim ... integritas personae. 

Deleantur vero reliqua verba huius n. 4 a), quum falsa omnino proferant, nam 
manifestatio socialis impediri potest quando praeiudicium affert ordinatae et pa- 
cificae vitae communitatis. 

Nec necessario omnis actus internus tendit ad exteriorizationem; maxime vero 
in re religiosa, quae potius « in corde » perficitur. 

N. 4. In lin. 29 deleatur particula in. In lin. 30, post verbum « exponendis », 
addatur: , iis qui libere huic dialogo assentiant. Ratio patet, eadem enim saltem est 
libertas ei qui exponit, ac ei qui libere acceptare vel respuere potest hanc exposi- 
tionem. Unde sequeretur ius limitandi libertatem exponendi quando expositio fit 
mediis psychologice aut socialiter prementibus, a quibus quis liberari nequit. 
Confer modernas « propagandas » quae assimilari aliquo modo possunt « lavacro 
cerebri », et reapse libertatem minuunt audientium. 

N. 6, lin. 24. Deleantur verba « veritatem divulgandam »; maneat ergo textus: 
...ad vitam religiosam fovendam... Ratio est quod, quum agatur de libertate cuius- 
vis religionis, etiam falsae, non possumus de omnibus dicere « veritatem divul- 
gare »; nec ratio unde libertas petitur est veritas vel falsitas obiectiva divulgatio- 
nis sed natura personae. 

N. 12. Reficiatur ex integro textus huius numeri, iuxta sequentia. Roboretur 
ex exemplo Christi Domini assertio facta in lineis praecedentibus, n.p.: Indoli 
fidei christianae oppositum est... etc. 

Exemplum Domini explanari posset verbis secundae paragraphi « Etenim 
Iesus qui Christus et Dominus... » etc. 

Deleantur vero, quia falsissima et arbitraria sunt ea omnia quae confundunt 
libertatem prouti hodie intelligitur, cum Libertate a veteri Lege et a peccato 
quam Christus praedicavit i. e. deleatur integra paragraphus prima huius numeri. 

Deleantur pariter verba secundae paragraphi quae respiciunt miracula Christi, 
inde a verbis « Miracula fecit ut auditores... » usque ad verba « quae omnia recu- 
savit Iesus ( Lc . 11, 16 ss.; Io 4, 48) ». 

Agitur enim de interpretatione omnino mira et arbitraria ne dicam ridicula, 
de qua dein erubescere tenebimur. 


3 

Em.mus P. D. PETRUS TATSUO card. DOI 
Archiepiscopus Tokiensis 

Cum consensu aliorum 12 episcoporum Iaponiae; reliqui 2 Praesules (i. e. 
de Nagasaki et de Fukuoka) suas observationes separatim miserunt. 

1. N. 2 ( Quaestio historica)-. Iste numerus totus aut tollatur aut funditus 
emendetur. Securius et facilius est eum simpliciter omittere. Rationes-. 1. Est 

valde difficile dare explicationem brevem, exactam et sufficientem de hac quaestione 
tam complexa et obscura. 

2. Non potest dici, ut fit in schemate, quod prohibitiones Ecclesiae saec. xix 
respiciebant tantum doctrinam laicismi et illam de omnipotentia status. Confera- 
tur v. g. prop. 78 Syllabi (Denz. 1778) quae directe opponitur illis quae dicun- 
tur in n. 7 schematis. 

3. Neque asseri potest tam absolute quod principia Ecclesiae hac in re 
« semper eadem manent in suo sensu et sua sententia ». Nam etiam quoad prin- 
cipia haec aliquis progressus admittendus est, quatenus nempe paulatim profun- 
dius et plenius cognoscantur, et consequenter ad hanc cognitionem etiam adhi- 
bentur. 

4. Timendum est ne homines cultiores, catholici et acatholici, qui complexam 
historiam huius argumenti in saeculo elapso investigaverint, haec legentes Concilium 
aut de nimia simplicitate aut de defectu sinceritatis accusent. 

5. Displicet etiam tam sollemnis renovatio duplicis damnationis in pag. 5, 
linn. 13-14. In hoc Concilio, propter eius finem praecipue pastoralem, generaliter 
evitata sunt damnationes et anathemata ideoque mirum est quod praecise in hoc 
documento, agente de libertate religiosa, redeant. 

2. In n. 3, pag. 6, linn. 11 s.: loco « sed unam religionem veram esse, quam 
Deus et Pater Domini nostri Iesu Christi per Filium suum incarnatum revelavit... » 
dicatur potius: « sed Deum et Patrem D.N.I.C. veram religionem per Filium 
suum incarnatum revelasse atque Ecclesiae custodiendam et omnibus hominibus 
evangelizandam tradidisse ». Ratio: propter ipsam naturam et totum contextum 
huius declarationis quae a multis acatholicis legetur, haec forma mitior praefe- 
renda est. 

3. In n. 4, e) pag. 9, lin. 7: loco « Ipsa » dicatur « Ipsa potestas publica ». 
Ratio: secum enim refertur ad subiectum immediate praecedens, i. e. « Libertas ». 

4. Desideratur ut ex illis, quae habentur in pag. 38 et 39, n. 4 et n. 5 (de reli- 
gione catholica ut religione Status et de Concordatis) brevis mentio in ipsa decla- 
ratione fiat. Ratio: ne Ecclesia in regionibus, in quibus talibus iuribus fruitur, 
damna ex hac declaratione patiatur. 


4 

Em.mus P. D. LEO STEPHANUS card. DUVAL 
Archiepiscopus Algeriensis 


Ad n. 2, pag 5 (ad finem) compleatur sequenti modo « Tandem clarius... quod 
omnium civium naturalia iura inter se componat, tueatur, colat, vindicet ». Ratio: 
fidelitas perfecta in transcribendo conceptum seu doctrinam a Ioanne XXIII in 
allato textu propositam. 

Ad n. 4, pag. 7, sub a) loco « Hoc modo enim... et ad duo simul spectat » 
dicatur oportet: « Hoc modo enim violaretur ipsa integritas personae, cum libertas 
religiosa uni subiecto integre sumpto inhaereat, et ad duo simul spectat... ». Ra- 
tiones: si proponitur principium sic absolutum in schemate, nusquam ulla po- 
testas ullum actum exteriorem in vita sociali impedire posset. 


39 

Principium schematis de nexu omnino indivisibili inter libertatem interiorem 
et eius manifestationem socialem contradicit aliis eiusdem schematis principiis, 
videlicet: a) « potestas legifera solummodo ad actus exteriores extenditur » [cf. 
pag. 8, sub e] et b) « Exercitium religionis in societate a coercitiva interventione 
Status esse debet, nisi quando exercitium religionis graviter noceat ordini publico » 
(cf. pag. 9 sub b). 

Praeterea, ex eo quod homo ex natura sua non potest quin actus exteriores 
ponat secundum conscientiam propriam sequitur ius eiusdem ad tales actus exte- 
riores sed non tamen ad omnes actus exteriores. Igitur mundus internus hominis 
ab eiusdem manifestationibus separari valet. 

Ad n. 4, pag. 7, sub b). Loco « Quare ad debitam hominis libertatem... expo- 
nendis » dicatur oportet: « Quare ad debitam hominis libertatem religiosam perti- 
net ut non impediatur ab ineundo dialogo donec ad veritatem religiosam perve- 
niat ». Ratio: illogice saltus fit in textu ex officio et iure quaerendi veritatem ad 
ius exponendi persuasiones quascumque i. e., etiam falsas. Hoc autem contradicit: 
primo rationi, ius enim falsum exponendi oriretur ex officio quaerendi veritatem. 
Secundo, contradicit doctrinae Vaticani I circa obligationem catholicorum perseve- 
randi in fide eorumque disparem conditionem cum acatholicis (Denz.-Schon., 
3036). Referentia ad Enc. Ecclesiam suam non est ad rem; loquitur enim de dialogo 
ipsius Ecclesiae, non de quibuslibet exponendis. 

Ad n. 7, pag. 11, lin. 4. Loco « Communitates religiosae... testanda », dicatur 
oportet: « Communitates religiosae ius etiam habent ne impediantur in sua fide, 
ore et scripto, publice docenda atque testanda libere accedentibus ». Rationes-, a) ut 
intelligatur quod ius docendi testandique exercere nequit coactione sive physica 
sive morali erga alios, et ex alia parte, exprimatur limitatio contra abusus, lae- 
dentes ipsam aliorum libertatem; b) in ipso schemate mentio fit limitationis iuris 
libertatis religiosae his verbis: « servato ordine publico », « servatis exigentiis 
ordinis publici » etc.; sed hic, ubi agitur de re tanti momenti, nulla proponitur li- 
mitatio; et hoc maxime dolendum. 

Ad n. 7, pag. 11, lin. 4, in fine. Textus compleatur hoc modo: « ... , praesertim 
quando de pueris, egenis vel rudioribus agitur ». Ratio: minus honesta iudicanda 
sunt munera quaevis cum iniunctione hanc vel illam fidem amplectendi alicui 
exhibita. Huiusmodi proselytismus, certe reprobandus ut personae dignitati con- 
trarius, plus una vice apud indigentes exercetur. 

Ad n. 12, pag. 14, lin. 28; sequens proponitur emendatio: expungantur verba: 
« tamen consulto prodigia illa... pag. 15, lin. 11... traxit ad seipsum ». Paragraphus 
sic perhibeatur: «... Miracula fecit ut auditores fide verbo suo adhaererent testi- 
monium autem veritati summopere praestitit sanguine suo, ita ut exaltatus a terra, 
omnes vi amoris traxerit ad seipsum ». Ratio: quae in verbis eradendis asseritur 
falso nititur supposito videlicet, miracula fidem coactam ac modo necessario ex- 
torquere. Sunt miracula motivum credibilitatis, auctoritatem Dei utique sua- 
dentia, minime vero rationem rem revelatam intellectui ut evidentem monstrantia. 

[ Subscripserunt etiam ] Franciscus Aldegunde, arch. Tingitan., Vedastus Jac- 
quier, ep. tit. Sufasar. 

* * * 

1. N. 2, pag. 4, lin. 29, loco « quaedam notio libertatis religiosae », dicatur 
« quaedam vitiosa notio libertatis ». Lin. 31, loco « Hanc libertatis religiosae no- 
tionem » dicatur « Hanc falsam libertatis notionem ». Rationes: a) saec. xix age- 
batur non tantum de libertate religiosa, sed de libertate sub eius latiore ambitu 
(libertas religionis, libertas moralis); b) cum schema versetur circa « libertatem 
religiosam », non opportunum nec prudens videtur adhibere hanc vocem ad de- 
signandam falsam conceptionem libertatis. Haec falsa notio libertatis religiosae 
confusionem facit. 

2. N. 2, pag. 5, lin. 2, deleantur verba « libertatis religiosae » et dicatur sim- 
pliciter « reipublicae legale regimen ». Rationes: a) cf. supra; b) hoc regimen 
non est regimen libertatis, sed regimen oppressionis, ut ex sequentibus verbis 
schematis constat. 

3. N. 2, pag. 5, in fine paginae, deleantur 2 lineae: « Cum historiae religio- 
sae » et prosequatur: « Hodie agitur... ». Rationes: a) haec quaestio non est abso- 
lute nova; b) haec affirmatio est inutilis, immo nociva, utpote vim tollens horum 
quae infra dicuntur. 

4. N. 3, linn. 11 ss. deleantur verba « sed unam... » usque ad « tradidit » 
et sic scribatur: « sequi in vita religiosa sententiam, sed homines gravi teneri of- 
ficio... etc. ». Postea dicatur: « Insuper declarat haec Sacra Synodus hanc ca- 
tholicam doctrinam nullatenus adversari... » (suppressis verbis « de una vera reli- 
gione »). Rationes: a) ita sufficienter exponitur unam esse veritatem religiosam; 
b) ansa non praebetur accusationibus contra Ecclesiam. 

5. N. 4, pag. 8, lin. 26, par. 1). Tota paragraphus aliter redigatur v. g. sic: 
« Societas civilis ius habet sese protegendi contra abusus, qui perpetrari possint 
adducto titulo libertatis religiosae. Pertinet praecipue ad potestates publicas huius- 
modi protectionem praestare, non tamen modo arbitrario, sed secundum normas 
iuridicas, quae constituuntur exigentiis boni communis. Ideoque exercitium li- 
bertatis religiosae limitari non licet nisi in quantum graviter et manifeste contra- 
dicit fini societatis, seu ipsi bono communi. Sed bonum commune definiri non potest 
nisi in relatione ad personam humanam; complectitur enim « summam earum vitae 
socialis conditionum, quibus homines suam ipsorum perfectionem possent plenius 
atque perfectius consequi » ( Mater et Magistra: A.A.S., 1961, p. 417; Pacem in 
terris: A.A.S., 1963, p. 273). Inde sequitur exercitium libertatis religiosae in 
societate a coercitiva interventione status immune est, nisi quando exercitium reli- 
gionis graviter noceat, iuri aliorum, dignitati personae humanae aut legi morali. 
Rationes: a) periculosissimum est asserere limitationes libertatis religiosae pen- 
dere ab ordine publico; nam gubernia possunt abuti referentiis ad ordinem publi- 
cum; v. g. aliqua potestas publica sub nomine ordinis publici, posset interdicere 
talem vel talem religionem, immo omnem religionem; b) gubernia non possunt 
abuti referentiis ad bonum commune, cum bonum commune innitatur in aliquo 
fundamento absoluto, i. e. persona humana; c ) Paulus VI in nuntio radiophonico 
diei 22 decembris 1964, dixit (circa finem): « Nous redisons 1’interdiction de tirer 
pretexte de croyances d’autrui — a supposer qu’elle ne soient pas contraires au 
bien commun — pour imposer une foi non librement acceptee... ». 

N.B.: Nullo modo intelligi possunt ea quae dicuntur pag. 28, linn. 8 ss. 
« difficile est ad hos limites describendas formulas invenire quibus potestates pu- 

blicae religioni hostiles abuti non possent ad iustificandam inadmissibilem repres- 
sionem vitae religiosae ». 

Haec verba indigna sunt Concilio oecumenico. Revera textus schematis ansam 
praebet abusibus potestatis civilis. Si dicitur limites pendere a dignitate personae 
humanae, nulla ansa praebetur istis abusibus. 

6. N. 9, pag. 12, linn. 21 et 22, deleantur verba: « educativas, culturales, 
caritati vas, sociales ». Ratio: etsi per haec verba affirmetur aliquid omnino verum, 
tamen hoc non videtur affirmandum in textu de Ubertate refigiosa. 

[ Subscripserunt etiam\ Franciscus Aldegunde, arch. Tingitan., Bertrandus 
Lacaste, ep. Auranen., Paulus Pinier, ep. Constantinian., Georgius Mercier, ep. 
Laghouaten., Vedastus Jacquier, ep. tit. Sufasaritanen. 


5 

Em.mus P. D. LAURENTIUS card. JAGER 
Archiepiscopus Raderbornensis 

Ratio emendationum sequentium haec est. Valde placet in schemate de libertate 
religiosa libertatis aspectus personalis, sed tamen distinctio inter hominis Uberta- 
tem « civilem » et « personalem » seu interiorem, quae generaliter in schemate 
adhibetur, videtur esse nimis subiectivistica seu individualistica. Persona etenim 
humana natura sua est sociaUs, i. e. constituta in relatione personali ad alteras per- 
sonas humanas, quae relatio finaliter et ultimo terminatur in ipso Deo. Proinde 
actio seu Ubertas sociaUs sub hoc respectu aeque est personalis ac actio individualis 
seu Ubertas conscientiae. Adiectivum « personalis » hoc sensu potest sumi pro: ad 
personam pertinens, quo indivisibilis Ubertas « personaUs » includit duplicem aspec- 
tum: indi vidualem (privatam) et socialem. Recte iam in textu schematis hoc sensu 
dicitur pag. 8, lin. 30: « Actus religiosi, quibus homines privatim et publice sese 
ad Deum ex intima sententia personali ordinant, etc. ». 

Pag. 3, loco linn 1 ss. alius textus ponatur: Dignitatis personae humanae ac 
proinde libertatis personalis, i. e. individualis et socialis, hac nostra aetate homines 
magis magisque conscii fiunt. Postulant iuridicam limitationem potestatis publicae, 
ne fines honestae Ubertatis individualis nimis circumscribantur. Itemque exigunt 
Ubertates civiles, ut possint in societate vitam agere homine dignam. 

Pag. 6, Un. 36: ...ad custodiendam in societate hodierna personae dignitatem 
et individualem (privatam) et civilem. 

Pag. 8, Un. 22: ...aucto sensu dignitatis personalis, individualis (privatae) et 
civiUs. 


6 

Em.mus P. D. FRANCISCUS 1 card. KONIG 
Archiepiscopus Vindobonensis 

N. 2: Vel omittatur totus textus inde a verbis n. 2 pag. 4 « patet igitur Uber- 
tatem » usque ad verba « colat, vindicet » versus finem pag. 5; cetera huius numeri 
adaptentur secundum infra dicenda. Vel: pag. 4, lin. 5 n. 2, loco « laicismus nun- 

cupata » dicatur sic vel simili modo « quaequidem germina quoque veritatis con- 
tinebat, sed tandem illum errorem protulit, qui laicismus nuncupatur ». Pag. 5, 
in secundo inciso lin. 3 post « ideologiae » addatur « Ecclesia vero novis quae- 
stionibus exortis mota est, ut ex fonte Evangelii profundiorem intelligentiam li- 
bertatis religiosae inquirat et doctrinam suam de hac libertate aptiori modo ex- 
primat ». Rationes: 1. Continuitas historica, quam conspectus historicus in n. 2 
exhibitus monstrare intendit, de facto hoc modo non existit. Expositio prout datur 
historice teneri nequit. Iamvero veracitas historica tum pro catholicis tum pro lec- 
toribus non-catholicis maximi momenti et officium pastorale Ecclesiae est. Intentio 
apologetica salvandi principium continuitatis non debet nos inducere, ut facta 
historica secundum beneplacitum nostrum adaptemus. 

2. Indicatio pag. 4, n. 2, errorum saec. xix explicat quidem damnationes ab 
Ecclesia editas, non vero sufficit, ut intelligatur, cur Ecclesia verum conceptum 
libertatis religiosae contra errores non explicaverit. Homines hodierni quibus Con- 
cilium respondere intendit quaerunt, cur Ecclesia saec. xix tantum errores damna- 
verit et germina veritatis in mente hominum exsurgentia, quamvis erroribus ob- 
nubilata, non serius consideraverit et evolverit. Ad hanc quaestionem conspectus 
historicus schematis non respondet. 

3. Conspectus historicus suggerit solum laicismum causam fuisse funestarum 
illarum consequentiarum, quae iure in schemate reprobantur. Revera autem multis 
hominibus catholicis persuasum est etiam modum loquendi et agendi nimis de- 
fensivum et negativum Ecclesiae ad illam evolutionem contulisse. 

4. Schema proponit principia (omnino vera), quae Ecclesia temporibus prae- 
teritis nondum docuit. Continuitas modi agendi in eo consistit, quod Ecclesia 
semper conata est, ut nuntium Evangelii condicionibus temporum applicaret. Even- 
tus historici saepe novos aspectus Evangelii in lucem ponunt, qui antea neglecti 
sunt. 

5. Constitutio de Ecclesia exhibet Ecclesiam tamquam populum peregrinantem 
et decretum de Oecumenismo iure agnoscit homines Ecclesiae quandoque in habi- 
tudine erga alios a culpa non fuisse exemptos. Quae nunc in declaratione de liber- 
tate religiosa concrete applicari deberent. Homines nostri temporis bene intelligunt 
etiam Ecclesiae peregrinantis homines, novis exurgentibus quaestionibus, veritatem 
quaerere debere et non statim invenire, sed non acceptant declarationem aliquam 
apologeticam, quae non correspondeat veritati historicae. 

6. Melius esset, si totus conspectus historicus de saec. xix agens omitteretur. 
Nam non videtur esse Concilii, sed potius theologiae quaestiones historicas investi- 
gare, praesertim si sunt difficiles. 

* * * 

Omittatur totus textus inde a verbis n. 2 pag. 4 « patet igitur libertatem » 
usque ad verba « colat, vindicet » inclusive versus finem pag. 5. Cetera huius 
numeri adaptentur secundum infra dicenda. Rationes : 

1. Non videtur esse Concilii, sed potius theologiae, exponere quaestiones hi- 
storicas, praesertim si sunt difficiles. 

2. Expositio historica, prout in hoc numero exhibetur, scientifice vix defendi 
potest et vix convincet peritos neque catholicos neque acatholicos, qui documenta 
et modum agendi Ecclesiae catholicae saeculis praeteritis, praesertim saec. xix, 

non ignorant. Continuitas historica eo saltem modo, quem conspectus historicus 
n. 2 praetendit, historice vix affirmari potest. Iamvero veracitas historica Concilii 
tum pro catholicis tum pro lectoribus non-catholicis maximi momenti et officium 
pastorale Ecclesiae est. Intentio apologetica salvandi principium continuitatis non 
debet nos inducere, ut facta historica secundum beneplacitum nostrum adaptemus. 
Periculum pro doctrina de infallibilitate Ecclesiae non adest, cum ex una parte con- 
tinuitas aliqua existat et ex altera parte Ecclesia nulla documenta ediderit, de quibus 
infallibilitas affirmanda esset. 

3. Schema proponit principia quaedam (omnino vera), quae Ecclesia tempo- 
ribus praeteritis nondum docuit. Continuitas modi agendi Ecclesiae in eo consistit, 
quod semper conata est, ut nuntium Evangelii conditionibus temporum applica- 
ret. Eventus historici saepe novos aspectus eiusdem Evangelii in lucem ponunt, 
quorum Ecclesia antea nondum fuit conscia. 

4. Expositio n. 2 data non respondet quaestionibus hominum nostri temporis, 
quibus Concilium respondere debet et vult. Nam homines hodierni quaerunt, cur 
Ecclesia saec. xix tantum errores damnaverit et germina veritatis tunc in mente 
hominum exsurgentia (quamvis certe erroribus obnubilata) non modo magis serio 
et obiectivo consideraverit et evolverit. Indicatio errorum saec. xix pag. 4, n. 2 
data explicat quidem damnationes ab Ecclesia editas, non vero sufficit, ut intelli- 
gatur, cur Ecclesia verum conceptum libertatis religiosae non positive contra er- 
rores explicaverit et nunc demum positivam doctrinam proponat, postquam multi 
Status principium libertatis religiosae in constitutiones suas receperunt. 

5. Homines nostri temporis (praesertim doctrina constitutionis de Ecclesia 
et decreti de Oecumenismo edocti) bene intelligunt etiam Ecclesiae peregrinantis 
homines, novis exsurgentibus quaestionibus, veritatem quaerere debere et non 
statim invenire, sed non acceptant declarationem aliquam apologeticam, quae non 
exhibet plenam veritatem historicam. Quae veritas tunc tantum plene exhibetur, 
si non tantum — ut in schemate fit — laicismus indicatur ut causa funestarum 
consequentiarum iure reprobatarum, sed commemoratur quoque modus loquendi et 
agendi magis defensivus et negativus Ecclesiae in illo discrimine saec. xix. 

Si vero textus supra indicatus omitti nequit, propono sequentes emendationes, 
quae saltem cautiones quasdam afferunt: 

1. Pag. 4, lin. 5 n. 2, loco « laicismus nuncupata » dicatur sic vel simili modo 
« quae quidem germina quoque veritatis continebat, sed tandem illum protulit er- 
rorem, qui laicismus nuncupatur ». 

2. Pag. 5, lin. 3 secundi incisi post « ideologiae », addatur « Ecclesia vero 
novis quaestionibus exortis mota est, ut ex fonte Evangelii profundiorem intel- 
ligentiam libertatis religiosae inquirat et doctrinam suam de hac libertate aptiori 
modo exprimat ». 

Em.mus P. D. ARCADIUS M. card. LARRAONA 


Textus emendatus 
Declaratio 

DE LIBERTATE RELIGIOSA 

SEU 

DE IURE PERSONAE ET COMMU- 
NITATUM AD LIBERTATEM 
IN RE RELIGIOSA, (a) 

I. Libertatis religiosae generalis 

RATIO. 

1. [ Rerum status hodiernus ]. (b) 
Dignitatis personae humanae hac nostra 


aetate homines magis magisque conscii 
fiunt. 1 

Exigunt libertates civiles, ut pos- 
sint in societate vitam agere homine 
dignam, (c) 

Itemque postulant iuridicam limi- 
tationem potestatis publicae, ne fines 
honestae libertatis personalis nimis cir- 
cumscribantur. (d) 

Quae libertatis postulatio maxime 
ea respicit, quae ad religionem spec- 
tant. (e) In permultis publicis civitatum 


(a) Proponitur nova redactio magis accurata: Declaratio Conciliaris Vaticana 
de humanae personae dignitate ac de iure libertatis personarum singulari et col- 
lectivo in re praesertim religiosa. - Rationes emendationis propositae: 

Declaratio conciliaris vaticana : ut ab initio in titulo iam appareat declara- 
tionis origo et fons, ex quibus ipsa declaratio momentum et auctoritatem obtinet. 

De humanae personae dignitate : ut subnotetur Concilium cum libertate reli- 
giosa, et ut ipsius fundamentum, tractare voluere de dignitate personae humanae; 
non « de humana personae dignitate », ne dum humanam personae dignitatem 
exponimus, filialem illam dignitatem christianam et supernaturalem oblivisci vi- 
deamur. « Agnosce, christiane, dignitatem tuam », monebat S. Leo. Dignitas per- 
sonae humanae, et quidem integre accepta, cum omnes ad Regnum Dei invitentur 
et destinentur, est radix omnium aliorum iurium. 

Ac de iure libertatis personarum singulari et collectivo-, ut relatio statim ap- 
pareat inter personae dignitatem et ius libertatis personarum singularum et col- 
lectivarum, quod ex ipsa oritur. 

In re praesertim religiosa: ut vindicatio veri iuris libertatis, etsi in re prae- 
sertim religiosa, in ambitu aliorum aspectuum libertatis inseratur. Id est, etsi 
speciatim de religiosa libertate agatur, tota vera et rationabilis libertas vindicatur, 
sicut tota humana dignitas merito proclamatur. 

(b) Hic titulus primo numero competens melius ita corrigeretur: Sensus ho- 
diernus dignitatis et libertatis. Sane, ipse respondet illis, ut attente legenti patet, 
quae in tribus paragraphis n. 1 continentur. 

In prima paragrapho plura confuse miscentur quae, ut credimus, melius ordi- 
narentur immo separarentur, ut in novo textu totius numeri fecimus. Tamen, si 
libet, posset relinqui textus, sequentibus tamen correctionibus. 

(c) Deberet melius dici: « Status vere civiles et Societates authentice religio- 
sae, non solum dignitatem personae humanae in civibus omnibus ac etiam in 

constitutionibus civium libertas in re 
religiosa instituta est tamquam stabile 
regimen. 2 (f) 

(g) Libertas religiosa communiter 
hodie intelligitur esse verum ius, in 
dignitate humana fundatum, quod de- 


bet in iuridica et politica compositione 
societatis ita agnosci, ut ius civile 
evadat. Percipitur insuper esse ius, se- 
cundum quod homines debent liberi 
seu immunes esse a coercitione ex parte 
hominum et cuiusvis potestatis mere 


singulis subditis ac hominibus, generatim absque exceptione, agnoscunt et procla- 
mant, sed integram vitam practice dignam pro omnibus vindicant et tuentur ». 
Ratio: ne misceamus res, et agamus de libertatibus antequam libertatem definieri- 
mus, melius ageretur primo de humana dignitate agnoscenda, deinde de libertate 
religiosa et civili generatim, et postea de libertate religiosa et de illis quae ipsa 
complectitur. 

(d) Melius haec verba et hoc loco omitterentur, quia evidenter non nimis 
cohaerent cum praecedentibus et sequentibus. Ceterum nimis vaga sunt verba 
« nimis circumscribantur », et posset magis concrete et magis practice res definiri. 
Quod « ad melius esse » dictum sit, indeque possit etiam relinqui. 

(e) Melius, ut in n. 1 diximus, postea, separatis numeris, magis logice « de 
libertate generatim » et « de libertate religiosa » ageretur. Si textus relinquere- 
tur, ita corrigendus esset: « Quam libertatis postulationem Ecclesia in hac decla- 
ratione considerare statuit in iis quae ad religionis libertatem spectant, inspectis 
ceteris sanae rationis criteriis atque christianae catholicae revelationis fontibus ». 

Rationes hae sunt: 1. Non videretur simpliciter verum, accurate loquendo, 
quod sollicitudo hodierni hominis, sibi libertatem vindicantis, ea maxime respiciat, 
quae ad religionem spectant, cum plures nullam religionem profiteantur, et multi 
etiam qui theoretice aliquam colunt, de multis aliis rebus magis quam de religione 
solliciti certe sint. 

2. Declaratio vaticana, qua conciliaris est, libertatem contemplatur sub lu- 
mine Dei, attentis principiis sanae rationis, revelationis christianae criteriis, atque 
Ecclesiae doctrinis. Iuxta haec, libertas primo respicitur ut Dei donum ac medium 
vitam divinae voluntati congruentem libere ac ex voluntate et amore, ex sensu 
responsabilitatis cum merito ducendi, et finem ultimum inde consequendi. Haec, 
quae Ecclesia, sibi ipsi fidelis, proclamat, cum plene cohaereant dignitati humanae 
et rectae rationis criteriis, maxima ex parte rationabilia cum sint, ab omnibus 
admitti directo possunt; quatenus vero rationem excedunt, etsi ut principia vindi- 
centur (thesis), tamen in praxi nemini qui catholicus non sit (hypothesis) im- 
ponuntur. 

3. In hac declaratione agitur de humana dignitate ac de libertate religiosa. 
Aliis in locis de ceteris aspectibus libertatis actum fuit; e. g. circa preli et diffu- 
sionis idearum libertatem, etc. 

(f) Haec verba melius duplici ratione omitterentur: 1. quia non necessaria 
comparatio, odiosa est; 2. quia non raro proclamatio libertatis religiosae permixta 
est cum gravibus erroribus qui certe laudari non possunt, e. g. atheismus Status, 
indifferentismus, cum admissione plurium quae moralitatem crasse offendunt, etc. 

(g) « Libertas religiosa sive facultas ducendi vitam religiosam, communiter 
hodie intelligitur esse verum ius, in dignitate humana et eius officio erga Deum 
fundatum... Non solum in sua conscientia efformanda de re religiosa, sed etiam 

humanae, non solum in sua conscien- 
tia efformanda de re religiosa, sed 
etiam in religionis libero exercitio. 
Quod quidem exercitium religionis 
agnoscitur liberum esse debere duplici 
sensu, ut scilicet in re religiosa nemo 
cogatur ad agendum contra suam con- 
scientiam, neque impediatur quominus 
iuxta suam conscientiam agat, (h) intra 
limites qui certa norma morali et iu- 
ridica determinantur, (i) Denique in- 
telligitur tutelam huius iuris tum ad sin- 
gulos homines tum maxime ad potesta- 
tes publicas pertinere. 

Per hanc igitur iuridicam libertatis 


religiosae notionem, quae nostra aetate 
genetatim agnoscitur (j) nullatenus si- 
gnificatur hominem nulla obligatione in 
re religiosa teneri aut a Dei potestate 
emancipari. Non enim concipitur ac si 
persona humana falsum et verum pos- 
sit aeque aestimare, vel ipsi officium 
non incumbat formandi veram sibi de 
rebus religiosis sententiam vel arbitra- 
rio statuere valeat utrum, in qua reli- 
gione et quanam ratione Deo servire 
velit. 3 (k) 

2. (1) [ Quaestio historica]. Patet 
igitur libertatem religiosam hodie non 


in debitae religionis libero exercitio... Neque impediatur quominus iuxta suam 
rectam conscientiam agat ». Ratio-. « Libertas religiosa » est locutio aequivoca rite 
determinanda: non est quaestio de libertate « a religione » sed « ad religionem ». 
Fundamentum est dignitas humana, non quomodocumque concepta, sed ex eius 
officio erga Deum. Item non potest agnosci verum ius cuicumque formae religio- 
nis, sed religioni debitae iuxta rectam conscientiam, sicut edixit Ioannes XXIII 
in Enc. Vacem in terris et iterum atque fusius Paulus VI, cuius sunt sequentia 
verba: « quanto e in essi (in hominibus) sacro e insopprimibile; 1’aspirazione 
fondamentale a Dio e il diritto di manifestaria aU’esterno nelle forme dovute dei 
culto... La giusta e bene intesa liberta religiosa » (Nuntius radioph. 22 dec. 1964, 
apud UOsservatore Romano, 24 dec. 1964, p. 2). 

(h) Pro verbis « percipitur, agnoscitur, intelligitur », quae potius subiectiva 
esse videntur, obiective forsan melius dici posset: « Ex huiusmodi iuris ratione ac 
vi descendit quod homines...; quod exercitium religionis liberum esse debet...; quod 
denique ad singulos homines et maxime ad publicas potestates ipsius tutela ut 
grave competit et inalienabile officium ». 

(i) Loco verborum « intra limites qui certa norma morali et iuridica determi- 
nantur », in fine paragraphi diceretur: « Hoc ius, ut infra clare definitur, intra 
limites normarum moralium, certi boni communis, honesti et legitimi iuris civilis 
circa ordinem publicum et parium iurium harmoniam, concludendum est ». 

(j) Postulatur deletio verborum « quae nostra aetate generatim agnoscuntur », 
quia, ut videtur, Concilium debet proponere notionem libertatis religiosae, quae 
non pendeat a temporalibus adiunctis, sed eam quae, a revelatione et hominis 
natura emanans, tempora quaelibet transcendit. Id congruit cum iis quae dicit 
declaratio sub n. 2, pag. 5, linn. 22-26. 

(k) Paragraphus tertia: « Per hanc igitur... » relinqui quidem potest, sed si 
volumus omnia clara et completa, Concilioque plene digna evadere posse, duo 
numeri addi deberent, hic vel infra, scilicet: « Limites intrinseci libertatis religio- 
sae, et Limites extrinseci exercitii libertatis religiosae » (pag. 15). 

(l) Melius quam « Quaestio historica » diceretur: « Iuris religiosae libertatis 
evolutio historica ». 

Loco priorum verborum « Patet igitur » quae non perfecte anterioribus co- 

eodem modo ac olim considerari. Re- 
vera saeculo decimo nono in multis na- 
tionibus invalere coepit ideologia, lai- 
cismus nuncupata. 4 Nitebatur in placito 
rationalistico de absoluta autonomia in- 
di vidualis rationis humanae, secundum 
quod homo est sibi ipsi lex et Deo 
nullatenus subiicitur. 5 Ex hoc placito 
philosophico derivata est quaedam no- 
tio libertatis religiosae, in qua omni- 
modus relativismus atque indifferenti- 
smus in re religiosa latebat. 6 Hanc li- 
bertatis religiosae notionem eiusque 
praemissam philosophicam Ecclesia re- 
probavit. Componi enim non potest 
notio haec cum dignitate humana, quae 
maxime consistit in eo, quod homo, ad 
imaginem Dei factus, Deum vivum et 
verum cognoscat Eique soli serviat. 7 

Hoc valet in omnibus partibus vi- 
tae atque activitatis humanae, ac prae- 
cipue in iis, quae ad religionem spec- 
tant. 14 (m) Tandem clarius in dies affir- 
matur, praecipuum potestatis publicae 
munus in eo esse quod omnium civium 
naturalia iura tueatur, colat, vindicet. 15 

Cum historiae decursu igitur exorta 


est nova quaedam quaestio de libertate 
religiosa. Hodie enim agitur de obser- 
vanda conservandaque dignitate perso- 
nae humanae ac proinde de efficaciter 
tuendis eius iuribus, quorum primum 
est hominis ius, ut sit in re religiosa 
immunis a coercitione, (n) praesertim 
ex parte potestatis publicae. 16 

3. [ Declaratio ]. His positis, haec 
Sacra Synodus hac sua Declaratione 
exponere intendit quid de hodierno 
libertatis religiosae regimine sentiat, (o) 
Primo affirmat et docet, iuxta con- 
stantem Ecclesiae doctrinam, non libe- 
rum esse unicuique homini quam quis- 
que maluerit sequi in vita religiosa sen- 
tentiam, sed unam religionem veram es- 
se, quam Deus et Pater Domini nostri 
Iesu Christi per Filium suum incarna- 
tum revelavit atque Ecclesiae custo- 
diendam et omnibus hominibus evan- 
gelizandam tradidit; homines vero gra- 
vi teneri officio veritatem in re religio- 
sa inquirendi et cognitam sectandi. In- 
super declarat haec Sacra Synodus, 
hanc catholicam de unica verae reli- 


haerent, dici posset: « Ius libertatis religiosae, antequam ad indigitatum sensum 
quem nunc habet, et sub quo communiter recipitur, pervenerit, non brevem neque 
facilem evolutionem passum est. Sane, ut tantum recentiores evolutionis phases 
recenseamus, saeculo decimo nono... ». 

Dum dicitur in ultimis quinque lineis: « Componi enim non potest... » ad- 
denda haec verba essent: « Componi enim non potest neque cum vinculo essen- 
tiali quo ut creaturae Deo ligamur, neque cum humana dignitate... ». 

(m) Documenta quae allegantur sub notula 14 ad confirmanda dicta in textu, 
non pertinent ad rem, si excipiantur Litt. Enc. Vacem in terris. Leo XIII et 
Pius XI loquuntur de libertate quam filii Ecclesiae habent ubique et palam fidem 
suam profitendi, ut patet legenti contextum. Verba Pii XII fuerunt alibi expla- 
nata ab eodem Pontifice, i. e. in Allocutione diei 6 dec. 1953 (A.A.S., 45, 
pp. 797-799) ubi exponit notam suam doctrinam de tolerantia. 

(n) «...immunis ab indebita coercitione...». Ratio: quia aliquando merito 
coerceri negative potest, ne abusive vita religiosa publice geratur. 

(o) « Exponere intendit doctrinam de debita libertate religiosa ». Ratio : non 
videtur verum quod finis declarationis sit enuntiare quid Ecclesia cogitet « de ho- 
dierno libertatis religiosae regimine ». Declaratio ideo editur a Concilio ut omnibus 
innotescat doctrina quam, circa libertatem religiosam, Ecclesia profert de the- 
sauro suo. 

gione doctrinam nullatenus adversari li- 
bertati humanae et civili in vita reli- 
giosa ducenda, (p) Veritas enim evan- 
gelica est in societate humana fermen- 
tum, quod plura honestae libertatis be- 
neficia per saecula protulit; praeterea 
Ecclesiae doctrina de hominis dignita- 
te, quatenus ex ipso rationis fonte de- 
promitur, libertatem civilem in re reli- 
giosa firmiter sustentat et commen- 
dat. (q) 

Cum igitur Ecclesiae incumbat mu- 
nus, ut honestae hominis in civitate li- 
bertati patrocinetur eamque sua doc- 
trina atque auctoritate roboret, haec 
Sacra Synodus declarat regimen iuri- 
dicum hodiernum libertatis religiosae, 
quippe quod principiis rationis huma- 
nae fulcitur, esse in se honestum et 
vere necessarium ad custodiendam in 
societate hodierna hominis dignitatem 
et personalem et civilem, (r) Affirmat 
insuper libertatem religiosam, sensu 
iam descripto, esse verum ius, in ipsa 


dignitate personae humanae fundatum, 
quod omnes homines omnesque com- 
munitates religiosae possunt sibi legi- 
time vindicare. 17 (s) 

II. Doctrina de libertate religio- 
sa EX RATIONE DESUMPTA, (t) 

4. \_Fundamenta Ubertatis religio- 
sae ]. 

a) ( Integritas personae). Homo, 
qui persona est, natura sua est so- 
cialis. Proinde in eius activitate aspec- 
tus socialis inseparabiliter connectitur 
cum aspectu interiore. Ergo iniuria ho- 
mini fit, si quis interiorem hominis 
personalem libertatem in re religiosa 
agnoscat, simulque ei liberum in socie- 
tate religionis exercitium deneget. Hoc 
modo enim violaretur ipsa integritas 
personae. Nexus inter libertatem inte- 
riorem et eius manifestationem socia- 
lem est omnino indissolubilis, (u) 


(p) «de unica vera religione doctrinam nullatenus adversari libertati huma- 
nae et civili in vita religiosa ducenda, sed ex adverso, si illa solide, ut hic eam 
exponimus, intelligatur, cum vera libertate perfecte componi ». 

(q) «... praeterea Ecclesiae doctrina de hominis vera dignitate, quatenus ex ipso 
rationis fonte depromitur, libertatem civilem in vita religiosa debite gerenda 
sustentat ». Ratio: quia non omnes recte sentiunt de vera germanaque dignitate 
hominis; neque omnis forma vitae religiosae est digna libertate, ut patet de idolo- 
latria, praxi superstitiosa, etc. 

(r) « quando expositis et exponendis normis fideliter conformatur, in se ho- 
nestum esse, bono communi respondere posse, et ad custodiendam in societate ho- 
minis dignitatem personalem et civilem, in concreto morali ter necessarium repu- 
tari posse ». Ratio : non licet ita universalitatem approbare regimen « hodiernum » 
ut pro to typum, cum non omnia regimina eodem modo agnoscant libertatem, salva 
honestate de facto, neque est probatum regimen quodcumque libertatis religiosae 
esse absolute honestum ac necessarium. 

(s) « ... in ipsa dignitate personae humanae fundatum, quod omnes homines, 
et singillatim et in communitate religiosa adunati, possunt sibi legitime vindicare ». 
Ratio: non enim recte dicitur « omnes communitates religiosae », quia indicare 
videtur pluralitatem religionum legitimam seu naturaliter debitam. Revera ius 
naturale non competit nisi uni verae communitati religiosae. 

(t) Melius corrigeretur titulus, iuxta superius dicta: II. Doctrina de humana 
dignitate et religiosa libertate ex rectae rationis principiis illustrata ac confirmata. 

(u) « ... aspectus socialis naturaliter connectitur cum aspectu interiori. Ergo 

Libertas religiosa est una, indivisa 
et indivisibilis, uno subiecto integre 
sumpto inhaeret, et ad duo simul spec- 
tat: nempe ad libertatem interiorem 
seu conscientiae et ad liberum exerci- 
tium religionis. 

b) ( Inquisitio veritatis ). Homo 
habet officium et ius quaerendi verita- 
tem. Veritatem autem quaerere, eique 
iam inventae firmiter adhaerere tenetur 
humano modo, libera scilicet inquisi- 
tione atque assensu personali. Insuper, 
cum homo sit natura sua socialis, ve- 
ritas quaeritur et invenitur per magi- 
sterium seu institutionem et per com- 
municationem inter homines, in qua 
aliis exponunt veritatem quam invene- 
runt vel se invenisse iudicaverint . 18 
Quae omnia maxime valent de verita- 
tibus in re religiosa, (v) Quare ad debi- 


tam hominis libertatem religiosam per- 
tinet ut non impediatur in suis persua- 
sionibus de re religiosa in dialogo ex- 
ponendis. (w) 

c ) ( Indoles religionis ). Ex ipsa 
religionis indole, exercitium eius con- 
sistit primario in actibus interioribus 
prorsus voluntariis atque liberis, qui- 
bus homo sese ad Deum directe ordi- 
nat, eo quidem animo ut suam neces- 
situdinem ad Deum agnoscat et debita 
oboedientia adhaereat voluntati divi- 
nae. Actus autem religionis interiores 
sua ipsorum indole, quae cum natura 
sociali hominis cohaeret, in actus ex- 
teriores prodeunt. Exinde sequitur 
quod homo ius habet ut in sua reli- 
gione publice exercenda immunis sit 
a coercitione sive legali sive sociali, (x) 

d) ( Conscientia humana). Supre- 


iniuria homini fit, si quis interiorem hominis personalem libertatem in re religiosa 
iure agnoscat, simulque ei liberum in societate religionis exercitium sine causa 
extrinseca proportionata deneget. Hoc enim modo violaretur integritas vitae 
personalis. Nexus inter libertatem interiorem debitam et eius manifestationem so- 
cialem aptam solvi nequit salva integritate debita vitae religiosae hominis ». Ra- 
tio: melius dicitur « naturaliter » quam « inseparabiliter », quia revera, debite 
vel indebite, actus exteriores sunt separabiles ab actu interiori. Aliquando, sup- 
posito actu interiori, merito impeditur actus exterior, ut natet, e. g. de non con- 
summatione furti intenti; et aliquando, reddito impossibili actu exteriori, urget 
ponere saltem actum interiorem. Oportet addere verba illa « sine causa », quia 
aliquando absque iniuria moderatur exterius vita religiosa, etiam legitima, ob bo- 
num commune civitatis. Loco « integritas personae » dicendum est « integritas 
vitae personalis », quia revera, proprie loquendo, actus exteriores hominis, licet 
dimanent a persona, non pertinent ad integritatem personae. Postrema verba de- 
terminantur vocabulo « debita », quia non quaecumque religiositas, sive interna 
sive externa, est iusta et digna libertate, ac fundamentum veri iuris. 

(v) « Quae valent de veritatibus in re religiosa quae reapse tales sunt, salvis, 
quoad communicationem, bono communi, ordine publico, moralitate, illa specia- 
tim quae publice sancita est, et denique iuribus aliorum, ita ut proselytismus nec 
mendax, nec venalis, seu non ordinatus, merito censeri queat ». 

(w) «... pertinet ut non impediatur in suis persuasionibus, honesto dialogo 
exponendis coram aliis veritatem de re religiosa conquirentibus ». Ratio: sic vita- 
tur fictum ius evulgandi aberrantes opiniones inter vere fideles incautos, etc. 

(x) « Exinde sequitur quod homo ius habet ut in sua religione Deo debita 
publice riteque exercenda, immunis sit a coercitione sive legali sive sociali. Quoad 
exercitium vero externum religionis, non sufficit sinceritas professionis et religionis 
professae dignitas et honestas; cum agatur de re ordinis socialis, ius necessario con- 

ma humanae vitae norma est lex divi- 
na, quae est aeterna, absoluta, obiec- 
tiva, universalis. Homo autem legi di- 
vinae obtemperare tantummodo potest, 
secundum quod illam sui ipsius con- 
scientiae dictamine percipit. Neque fi- 
nem suum ultimum consequi potest, 
nisi certa conscientiae iudicia, mediis 
adhibitis idoneis, sibi prudenter effor- 
met et his dictaminibus fideliter oboe- 
diat. Inde sequitur principium morale 
absolutum, quod vetat, ne quis in re 
religiosa cogatur ad agendum contra 
suam conscientiam. 19 (y) 

Hisce autem nostris diebus, aucto 
sensu dignitatis humanae, personalis 
et civilis, aliud insuper exigitur, ne sci- 
licet quis in societate humana impe- 


diatur, maxime a potestate publica, 
quominus agat in re religiosa secundum 
suam conscientiam, (z) salvo ordine 
publico, qui partem essentialem totius 
boni communis constituit, (a) Quae 
quidem exigentia est prorsus rationi 
consentanea et homine digna. 20 

e ) ( Moderatio civitatis). Actus 
religiosi, quibus homines privatim et 
publice sese ad Deum ex intima sen- 
tentia personali ordinant, temporalem 
et terrestrem rerum ordinem transcen- 
dunt. Ideo in his actibus ponendis ho- 
mo non subest potestati civili, cuius 
competentia ob ipsum eius finem ad 
ordinem terrestrem et temporalem re- 
stringitur, 21 (fi) et cuius potestas legi- 
fera solummodo ad actus exteriores 


eluditur intra limites boni communis, ordinis publici, ordinis moralis recepti, pa- 
rium aliorum iurium quae coordinanda sunt ». 

(y) « ... ad agendum contra suam conscientiam. Immo hodie et semper, vera 
aestimatio dignitatis humanae, personalis et civilis, aliud insuper exigit, ne scilicet 
quis in societate humana impediatur, maxime a potestate publica, quominus agat 
in re religiosa secundum rectam suae conscientiae normam ». Ratio : hoc enim 
ius est non solum hodiernum, sed pro semper. Hoc tamen ius debetur dignitati 
humanae recte aestimatae et iuxta rectam conscientiam, ut est doctrina catholica 
et satis expressa in Enc. Vacem in terris. 

(z) «... salvis semper bono communi, ordine publico et praecipue ordinata 
conviventia iuridica et sociali, moralitate publica sancita ». 

(a) « His salvis, Status, etsi imprimis numquam absolute possit ullo modo 
quemvis cogere ad agendum in re religiosa contra propriam conscientiam, et prae- 
terea etsi competens non sit agnoscendus ad iudicandum in ordine interno et 
obiectivo de veritate religiosa, an scilicet conscientia recta sit vel erronea, tamen 
in ordine externo et sociali, quin obstet conscientia indubie recta, ratione boni 
communis, socialis conviventiae, ordinis publici, sancitae moralitatis, recognito- 
rum iurium, intra horum omnium veros limites stricte interpretatos, ipsius con- 
scientiae manifestationes moderari prudenter potest. Ecclesia vero, Magistra veri- 
tatis, etsi ut principium illa probare non possit quae in re religiosa erronea certe 
sunt, etsi a conscientia subiective recta teneantur, tamen quando conscientia sin- 
cera est, etsi invincibiliter non accurate vera, non tantum ulla ratione illos tangit 
ipsisve molestiam infert, sed ut Bona Mater erga eos “ qui ignorant et errant ” 
benevolentia ac materna pietate afficitur ut mente ac corde in oratione praecipue 
complectatur ». 

(fi) Nemo capere poterit quae sit connexio verborum Ioannis XXIII, quae 
leguntur sub notula 20, cum textu cui eadem respondent. 

Documenta quae allegantur sub notula 21 non cohaerent cum textu. Leo XIII 
et Pius XI loquuntur de habitudine Status non ad religionem simpliciter, sed ad 



622 


ACTA CONC. VATICANI II - PERIODUS IV 


extenditur. 22 (y) Potestas ergo publica, 
quae de interioribus actibus religiosis 
nequit iudicare nequit pariter publicum 
religionis exercitium coercere aut im- 


pedire, salvis tamen exigentiis ordinis 
publici. Libertas debet homini agnosci 
quam maxima fieri potest ac non re- 
stringenda est nisi inquantum est neces- 


Ecclesiam catholicam; et tunc planum est competentiam Status coarctari ad tem- 
poralia, quamvis semper servato ordine ad aeterna. 

Insuper, haec pars declarationis inscribitur Doctrina de libertate religiosa ex 
ratione desumpta ; sed documenta illorum Pontificum doctrinam hauriunt a reve- 
latione, eamque proponunt prout emanat ab eadem revelatione. Hic sunt extra 
locum. 

Evidens est rationes intercedentes inter Statum et Ecclesiam catholicam non 
posse extendi ad definiendam habitudinem Status ad religionem quamlibet. Nemo 
ignorat Statum habere iura et competentiam in educationem civium, quae non potest 
esse vere humana absque religione seu recta hominis ordinatione ad Deum; religio 
autem, de sua natura, transcendit tempus. Competentia Status proinde non restrin- 
gitur ad temporalia. 

(y) Verba « cuius potestas legifera solummodo ad actus exteriores extendi- 
tur » displicent multiplici ratione. Primo, quia non referunt doctrinam documen- 
torum, quae allegantur sub notula 22. S. Thomas loquitur de iudicio legis humanae 
analogo sensu atque moralistae et canonistae, cum dicunt: «de interioribus non 
iudicat Ecclesia ». Inde tamen, minime sequitur Ecclesiam non habere potestatem 
in conscientiam. S. Thomas docet explicite legem humanam posse praecipere actus 
virtutum ( Summa Theol., I-II, 96, 3) — qui actus non sunt mera exsecutio ex- 
terna — , atque obligare in foro conscientiae ( ibid a. 4). Verba Ioannis XXIII 
non pertinet ad rem, quia loquuntur de habitudine singulorum civium ad invicem, 
non de rationibus intercedentibus inter publicam potestatem et subditos; de hoc 
tantum agitur nunc; schema enim loquitur de potestate legifera Status. 

Secundo, verba illa non solum carent quovis auctoritatis patrocinio, sed in- 
super sunt falsa. Nonne Ecclesia praedicavit semper verbum S. Pauli, scii, civili 
auctoritati obtemperandum esse « propter conscientiam »? ( Rom . 13, 5). Item Ioan- 
nes XXIII statim post inutilia verba ad rem quae allegantur in not. 22, dicit 
omnino ad rem: « qui igitur personam Civitatis gerunt, tunc tantum homines 
ex animi conscientia obligare possunt, si eorum auctoritas cum Dei auctoritate 
coniungitur eiusque est particeps » ( Pacem in terris : A.A.S., 55, p. 270). Et pergit 
docens quod illi qui oboediunt civilibus magistratibus, oboediunt et serviunt Deo, 
cui servire regnare est {ibid., p. 271). Et nunc quaeritur: quomodo civium con- 
scientia ligari potest lege civili, nisi eadem lex, nudam exterioritatem transcendens, 
conscientiam attingat? 

Tertio, verba illa non cohaerent cum ipso schemate. Iuxta schema, libertas 
religionem publice profitendi habet duplex fundamentum, quod ita enuntiatur: 

a) « nexus inter libertatem interiorem eiusque manifestationem socialem est omnino 
indissolubilis. Libertas religiosa est una, indivisa et indivisibilis... » (n. 4, a, pag. 7). 

b) « Actus autem religionis interiores sua ipsorum indole, quae cum natura sociali 
hominis cohaeret, in actus exteriores prodeunt... » (n. 4, e, pag. 8). Si actus inte- 
rior et exterior seiungi nequeunt, cum sermo est de personis singulis, cur non 
solum seiungi possunt, sed de facto seiungi tur in schemate ad restringendam com- 
petentiam Status? Dicemusne Statum esse tantum centrum coordinandi ea officia, 

sarium. 23 (<5) Ipsa omnino limites suos 
excedit, si in regimen animorum aut in 
curam animarum sese quovis modo im- 
misceat. 24 (g) 

5. [ Limites libertatis religiosae ]. 

a) ( Norma moralis), etc. 

b) ( Norma iuridica ). Societas ci- 


vilis ius habet sese protegendi contra 
abusus, qui perpetrari possint adducto 
titulo libertatis religiosae. Pertinet 
praecipue ad potestates publicas huius- 
modi protectionem praestare, non ta- 
men modo arbitrario, sed secundum 
normas iuridicas, quae constituuntur 
exigentiis ordinis publici. Qui ordo pu- 
blicus est illa pars essentialis boni com- 


quae curant publicam vigilantiam et externam securitatem ordinis constituti? 
Bonum commune, quod civili potestati committitur, nihil aliud continet nisi offi- 
cium vigilantiae? 

Intrinseca contradictio schematis magis adhuc effertur, si attendantur ea quae 
dicuntur postea in Relatione sub titulo Ratio habetur obiectionum maiorum, 2, 
pp. 37-38: de indistinctione inter ius obiectivum et subiectivum. Cum agitur de 
quaerendo fundamento libertatis personalis, aufertur distinctio; cum vero quaestio 
est de competentia Status, eadem distinctio exaggeratur immodice. Inde non potest 
oriri nisi individualismus. 

(<5) Verba illa continent regulam nimis concretam, quae pendet a prudentia 
:t non debet enuntiari in documento Concilii. Optimum erit concordare iura ei- 
dum singulorum cum iuribus Status atque exigentiis boni communis; et non vi- 
detur rationabile praesupponere quod concordia statuenda erit semper ampliando 
ad maximum usum iurium singulorum et restringendo ad minimum iura Status 
et exigentias boni communis. Aliquando alicubi poterunt res ita componi, sed non 
semper et ubique. Et ideo non est danda regula universalis. 

Praeterea, si verba illa intelligantur sub lumine principii enuntiati in notula 23 
displicent omnino. Licetne respicere Statum eiusque iura uti rem civibus odiosam? 
Nonne iura illius emanant a natura atque ab eadem natura ordinantur ad tuenda 
iura civium? Si iura Status sunt odiosa, propterea quod nonnumquam coarctent 
iura civium, cur non iura uniuscuiusque erunt etiam odiosa ceteris, quandoquidem 
eos similiter cum coarctent vel coarctare possint? (cf. n. 5, a, pag. 9). Nemo non 
videt hinc facillime fieri transitum ad conflictationes sive civium adversus Statum 
et viceversa, sive civium ad invicem. 

(e) Verba quae hic leguntur, non referunt « doctrinam de libertate religiosa 
ex ratione desumpta », sed solum doctrinam de incompetentia Status ad regimen 
vitae religiosae, quae est propria Ecclesiae catholicae. Quod evidenter patet legenti 
verba Leonis XIII, quae allegantur sub notula 24. Non est possibile continere 
admirationem, cum quis videt ea verba prolata esse pro doctrina affirmata in 
schemate. 

Omnibus perpensis, quae dicta sunt in anterioribus Animadversionibus, po- 
stulantur duo circa n. 4, e) schematis: primo: delere ea omnia quae leguntur p. 9, 
linn. 5-10. Secundo: redigere reliqua prout sequitur: «... temporalem et terre- 
strem rerum ordinem pervadunt et transcendunt. Ideo in his actibus ponendis 
homo non subest potestati civili, cuius competentia propria et immediata ordinem 
terrestrem et temporalem primario attingit, intuitu tamen finis transcendentis 
civium, et cuius potestas legifera directe actus exteriores ordinat. Potestas ergo 
publica, quae de interioribus actibus religiosis nequit iudicare, nisi prout exterius 

munis (?) quae committitur potestati 
publicae, ut praecipue vi coercitiva le- 
gis protegatur. Exercitium religionis in 
societate a coercitiva interventione sta- 
tus immune esse debet, nisi quando 
exercitium religionis graviter noceat 
ordini publico sive per perturbationem 
pacis publicae, sive per violationem mo- 
ralitatis publicae, sive per laesionem 
iurium civilium aliorum. 

III. Consequentiae practicae 

6. [ Cura libertatis religiosae ] .In- 
violabilia hominis iura tueri praecipuum 
est cuiusvis potestatis publicae offi- 
cium. Debet igitur potestas publica, per 
iustas leges, efficaciter suscipere tutelam 
curamque libertatis religiosae omnium 
civium. Itemque a potestate publica 
providendum est, ne civium aequalitas 
in ordinatione iuridica laedatur propter 
rationes religiosas. 

Ex quibus sequitur nefas esse po- 


testati publicae, per vim vel metum 
civibus imponere professionem aut 
reiectionem cuiusvis religionis. Eo ma- 
gis contra voluntatem Dei et contra 
sacra personae et familiae gentium iura 
agitur, quando vis adhibeatur ad reli- 
gionem ipsam delendam vel cohiben- 
dam sive in toto genere humano sive 
in aliqua regione sive in determinato 
coetu religioso. [7]) Immo vero huic 
Sacrae Synodo in votis est, ut ius per- 
sonae humanae ad libertatem religio- 
sam in omnibus per orbem terrarum 
civitatibus agnoscatur et efficaci tutela 
iuridica muniatur. 25 Quo magis enim 
societas civilis propitias suppeditat 
condiciones ad veritatem divulgandam 
vitamque religiosam fovendam, eo ma- 
gis ipsa fruetur bonis, quae undequa- 
que proveniunt ex fidelitate hominum 
erga Deum Eiusque sanctam volun- 
tatem. 26 

7. [ Libertas communitatum reli- 
giosarum']. Libertas religiosa, (0) quae 


innotescunt, nequit pariter publicum religionis exercitium coercere aut impedire, 
salvis tamen exigentiis veritatis religionis et boni communis ». 

(?) «...quae constituuntur exigentiis boni communis, quod committitur po- 
testati publicae... nisi quando exercitium religionis graviter noceat bono communi 
sive per perturbationem pacis publicae, sive per violationem moralitatis publicae, 
sive per laesionem quorumcumque iurium aliorum ». Ratio-, melius quam de « or- 
dine publico » qui hodie habet sensum nimis extrinsecum, dicendum est de bono 
communi, quae locutio est frequentior in Magisterio ecclesiastico, magis ethica et 
theologica. Inter iura aliorum includitur ius ad veritatem religiosam. 

(Yj) « ... tutelam curamque iustae aut debitae libertatis religiosae omnium 
civium. Itemque a potestate publica cavendum est ne vi aut metu civibus verae 
religionis professio imponatur, aut civium aequalitas in ordinatione iuridica lae- 
datur propter solam religionis rationem... Ad religionem ipsam delendam vel cohi- 
bendam in individuo vel in societate ». Ratio: in declaratione religio quae tutela 
et cura digna est, non est alia quam religio iuste Deo debita. Hoc adiectivum 
« debita » apponendum est, sicut apponitur a Paulo VI in Alloc. 22 dec. 1964. 
Ea quae dicuntur in linn. 11-13 atque 19-28 sunt repetitiones prioris numeri, et 
melius omitterentur. 

(0) «Vera germanaque Ubertas religiosa, quae... ». Ratio : oportet distinguere, 
cum Magisterio Ecclesiae, religionem veram seu Deo debitam, et alias formas reli- 
gionis, quibus non est verum ius sociale, nec individuale proprie dictum. Falsum, 
utpote malum, non fundat verum ius et officium, ut iterato docent Leo XIII et 
Pius XII. 

singulis personis competit, etiam, com- 
munitatibus agnoscenda est. Hae nam- 
que a sociali natura tum hominis, tum 
ipsius religionis requiruntur. ( i ) 

Illis igitur iure debentur indepen- 
dentia et etc. 

IV. Doctrina libertatis religiosae 

SUB LUCE REVELATIONIS. 

10. [ Libertas Ecclesiae ]. (x) In 
bonis Ecclesiae, quae ubique semper- 
que conservanda sunt ab omnique iniu- 
ria defendenda, illud certe praestantis- 
simum est, tanta ipsam perfrui agendi 
libertate, quantam salus hominum cu- 
randa requirat. Haec enim est libertas 
divina, ab Unigenito Dei Filio auctore 
profecta, qui Ecclesiam sanguine fuso 
excitavit. Atque adeo propria est Ec- 
clesiae, ut qui contra eam faciunt liber- 
tatem, iidem contra Deum faciunt. 


Iuxta totam traditionem catholicam, 
libertas Ecclesiae est principium fun- 
damentale in iis, quae spectant ad re- 
lationem inter Ecclesiam et ordinem 
civilem vitae humanae. 27 (/,) 

Ecclesia sibi in societate humana 
et coram quavis potestate publica vin- 
dicat libertatem, utpote quae est auc- 
toritas spiritualis, a Christo Domino 
constituta, cui soli ex divino mandato 
incumbit officium, ut in mundum uni- 
versum eat atque evangelium praedi- 
cet omni creaturae (cf. Mc. 16, 15; 
Mt. 28, 10-20). 28 Pariter libertatem si- 
bi vindicat Ecclesia, prout est etiam 
societas hominum divinitus convocata, 
quorum omnes et singuli in societate 
civili iure gaudent vivendi ad ratio- 
nis conscientiaeque christianae prae- 
scripta. 29 

(jU) Iamvero ubi reapse viget ho- 
diernum regimen libertatis religiosae, 


(i) «...salvo bono communi, ordine publico, fundamentali recognita mora- 
litate, atque aliorum etiam paribus iuribus ». « His semper salvis, communitatibus 
religiosis etiam debentur... ». 

(x) Textus schematis silet de dignitate et libertate filiorum Dei, biblica quam 
maxime, ideoque ab Ecclesia quam maxime proclamanda. Oportet insuper distin- 
guere inter veram dignitatem et libertatem filiorum Dei (ab errore et licentia pec- 
candi) et pseudo-dignitatem et libertatem hominis recedendi a veritate fidei et 
salute Christi. Hae omnes libertates indistincte proclamatae sunt in illa Profes- 
sione Univ. Iurium Humanorum, die 10 dec. 1948 ab O.N.U., quae sane, ex hac 
parte, stare non potest cum doctrina catholica. Haec eadem libertas ad officia et 
iura adimplenda, vindicanda est societati et Statui, iuxta notam doctrinam Roma- 
norum Pontificum, praesertim Leonis XIII in Enc. Libertas et Immortale Dei. 
Cf. textum novum in n. 10. 

(X) « Hinc Ecclesia libertatem conscientiae ac cultus exercitii, ut iure divino 
fundatam ac veluti necessariam conditionem suae missionis adimplendae ubicum- 
que erga Statum aliosque quoslibet vindicavit ». Ratio-, non potest sine distinctione 
dici quod « iuxta totam traditionem catholicam libertas Ecclesiae est principium 
fundamentale in iis quae spectant ad relationem inter Ecclesiam et ordinem civilem 
vitae humanae ». 

(jii) Tota paragraphus omittenda esset. Nam est declaratio facti particularis 
hodierni extra quaestionem. Praeterea illud factum non semper componitur cum 
pleno iure Ecclesiae, ex voluntate Christi et ex iure fundato in veritate religionis 
christianae. Theoretice non potest dici omnes religiones a veritate aberrantes eo- 
dem iure gaudere atque Ecclesia catholica. Et practice, etsi determinatis circum- 


40 

ipsa Ecclesia stabilem obtinet condicio- 
nem et iuris et facti plenamque inde- 
pendentiam in missione divina exse- 
quenda, quae ei soli ex mandato Chri- 
sti committitur. 30 Praeterea Christifi- 
deles iure civili gaudent ne impediantur 
in vita ducenda iuxta fidem catholicam. 


Concordia igitur datur inter libertatem, 
quam Ecclesia sibi mandato Christi 
vindicat, et libertatem religiosam illam 
quam Ecclesia postulat pro omnibus 
hominibus et communitatibus ut ve- 
rum ius, ipsius rationis lumine com- 
probatum. ( v ) 


stantiis, tale « regimen libertatis religiosae » faveat verae religioni, hoc non de- 
monstrat verum statum iustitiae in illis regionibus, et minus adhuc communiter 
pro omnibus, ut monebat Leo XIII in Epist. Longinqua Oceani. 

Praeterea, verba Pii XII, quae allegantur sub notula 30, non habent sensum, 
quem eis schema tribuit. Dicit enim Pius XII statim ante verba citata: « essa (Ec- 
clesia) per principio, ossia in tesi, non puo approvare la completa separazione dei 
due Poteri » (A.A.S., 45 [1953], p. 802). Ergo ubi «hodiernum regimen liber- 
tatis religiosae » fundatur in separatione Potestatum, non viget libertas religiosa, 
quae sit ad mentem Pii XII in documento allegato, et propterea documentum eius- 
modi non potest iure allegari ad confirmandum « hodiernum regimen libertatis 
religiosae ». 

Insuper, paulo post verba allegata in notula schematis, addit idem Pontifex: 
« quando la Chiesa ha apposto la sua firma ad un Concordato, questo vale per 
tutto il suo contenuto. Ma il suo senso intimo puo essere, con mutua cognizione 
di ambedue le alte parti contraenti, graduato; puo significare una espressa appro- 
vazione, ma puo anche dire una semplice tolleranza, secondo quei due principi 
che sono la norma per la convivenza della Chiesa e dei suoi fedeli con le Potenze 
e gli uomini di altra credenza » (ib.); de quibus duobus principiis idem Pontifex 
prius disseruerat in eadem Allocutione ( ibid ., pp. 797-799). 

Manifestum est ea, quae Ecclesia tolerat tantum, non iuvare directe et ex se 
ad missionem suam divinam omni, qua par est, independentia exsequendam. Quod- 
libet Concordatum praebet Ecclesiae instrumentum, vi cuius gaudet libertate iuris 
et facti in Civitate, quacum initur. Sed ea libertas iuris non semper est libertas 
quae adaequet postulata iuris divini, ut supponit schema contra apertam declara- 
tionem Pii XII, sed nonnumquam est tantum libertas iuris humani, quam Ecclesia 
acceptat ad vitanda maiora mala, i. e. secundum regulas tolerantiae, prout idem 
Pontifex edicit. 

(v) Prout iacet in textu emendato a Commissione hic numerus sustineri non 
potest, et quidem his de causis: supponit systema ideale, ad quod absolute con- 
spirandum esset, systema libertatis, ita ut tradi tionalis Ecclesiae thesis nunc iam 
nec ut hypo thesis admittatur. Quod clare contradicit et certe missioni specificae 
Ecclesiae, et supremis, claris, certis principiis, iteratis solemnibus declarationibus, 
quae vetant aequiparationem totalem conscientiae erroneae et conscientiae verae, 
et confusionem inter libertatem conscientiae, ex qua non licet imponere, vi quo- 
modolibet illata, nec fidem neque ideas religiosas, vel exigere actus vel religiosas 
praxes, et plenam positivam, socialem libertatem religiosam. Intra limites saepe 
saepius definitis, iustis de causis potest agnosci rationabilis libertas religiosa quae 
absque dubio, non raro, moraliter necessaria erit atque socialiter utilis. Libertas 
religiosa quae proponitur, et ut proponitur, potest esse conspiratio (1’ideale pra- 
tico) pluribus in casibus apta et sufficiens, et sub hoc respectu admitti potest. Sed 

11. [ Libertas fidet], etc. 

12. [ Doctrina evangelica]. etc. (£) 

13. [ Munus Ecclesiae]. Ecclesia 
Catholica, ut divino obtemperet man- 
dato: « docete omnes gentes ... docen- 


tes eos servare omnia quaecumque man- 
davi vobis » {Mt. 28, 19-20), impensa 
cura adlaborare debet « ut sermo Dei 
currat... » etc. 

14. \Conclusio]. (o) 


nec deducitur tota ex principiis allegatis, nec sub multiplici respectu potest esse 
in omnibus nationibus una, nec in hoc mundo impediri potest quod, occasione 
modorum libertatis religiosae, et sub ipsorum praetextu, fiant interventus Statuum 
in alios Status, in quibus, tot tantisque modis, actio et proselytismus libertatis 
religiosae convertuntur in damnandos interventus characteris aperte politici. 

(C) Quoad n. 11, melius esset redire ad textum priorem. Magna pars nu- 
meri 12 non considerat nisi aspectus superficiales libertatis fidei. 

Si quis vero malit retinere textum emendatum utriusque numeri, notentur 
sequentia: Adversus postremam sententiam numeri 11 valent quae prius dicta 
sunt. 

Textus emendatus protrahitur absque causa. De natura libera actus fidei nemo 
dubitat. Ad quid ergo tot testimonia? Praeterea, testimonia Sacrae Scripturae 
non videntur esse ad rem de fiber tate religiosa, prout in declaratione consideratur. 

In toto hoc novo textu potius quam curare de bono usu libertatis eiusdemque 
iure in homine et in societate erga Deum colendum, videtur esse cura unice de 
ipsa libertate simpliciter, sub quacumque forma vel modo accipiatur (etiam ad 
malum et errorem), eodem fere modo ac « liberalismus ». Non sufficit extollere 
libertatem personalem contra Status totalitarios antipersonalistas, sed necesse est 
extollere etiam rectum et dignum usum libertatis contra autonomiam absolutam 
conscientiae ad libitum. 

Potest revera dici quod Christus non voluit miracula facere, de quibus est 
sermo in n. 12, ea determinata ratione quod « violentiam redolerent »? Cur ergo 
aliquod eorum patratum est ab Elia? Miracula inferunt violentiam fidei? Nonne 
maximum omnium miraculorum est resurrectio Christi? Nonne Apostoli eam con- 
tinuo appellant, non utique ad extorquendam fidem, sed ad eam confirmandam? 

(o) Proponitur sequens Conclusio: « Sacra erga Synodus christifideles omnes- 
que homines bonae voluntatis adhortatur ut libertatem filiorum Dei internam 
magis magisque assequantur; iustum exercitium cultus Deo privatim publiceque 
debiti curent vel concedant. Item exoptat ut civitates et regimina hanc iustam 
libertatem, quam ius naturae et gratiae postulant, rite agnoscant et in ius civile 
mandent. Denique, cum manifestum sit cunctas gentes magis magisque in dies 
unum fieri, homines diversae culturae et religionis arctioribus inter se devinciri 
relationibus, ut pacificae relationes, concordia et profectus humanitatis foveatur 
atque firmetur, ipsa Sacra Synodus adprecatur ut illi qui gratiam verae ac indubi- 
tabilis fidei catholicae acceperunt, omni cum humanitate ac reverentia personae 
debitis, alios alloquantur et, proportionata mensura iuxta circumstantias, eorum 
propriam professionem religiosam ne incongrue obstruant, sed fideliter servent 
traditam Ecclesiae doctrinam. 

Faxit igitur Pater luminum ut familia humana per gratiam Christi et virtu- 
tem Spiritus Sancti adducatur ad illam libertatem Christi in veritate ( Gal . 5, 1; 
1 Tim. 2, 4; Io. 8, 32) unumque cultum Deo debitum ». 

Postquam ad plures numeros declarationis illas saltem quas necessarias seu 
valde utiles in Domino censuimus correctiones seu additiones brevesque illustra- 
tiones praesentavimus, pro aliquibus magis momentosis numeris, qui, diversis sub 
respectibus, totum tangunt schema, novum textum redegimus, quem Commissioni 
humiliter subiicimus. 


DECLARATIO CONCILIARIS OECUMENICA 
CONCILII VATICANI SECUNDI 

DE HUMANI GENERIS MIRABILI DIGNITATE 

DE PERSONARUM SINGULARIUM NECNON SOCIALIUM 
IN RE PRAESERTIM RELIGIOSA 
SANCTA AC NOBILI « LIBERTATE » PROCLAMANDA 

Sensus hodiernus humanae dignitatis. Sensus illius personalis atque socialis 
« humanae substantiae dignitatis », quam ut in Missae divino Mysterio, Ecclesia 
quotidie profitetur « Deus mirabiliter condicit ac mirabilius reformavit » 1 hac 
nostra aetate feliciter magis evadit inter homines ac gentes communis, magisque 
in dies conscius atque fortis. Et quidem adeo ut ipse iam totam humanam vitam, 
non religiosam tantum sed civilem etiam, publicam et privatam, pervadat atque 
informet. 

Una voce plenoque animo hunc communem humanae dignitatis sensum, So- 
cietates religiosae ac civiles proclamant, nec tantum, sed et pro toto genere humano 
hanc fortiter sacram vindicant dignitatem necnon et vitam ipsi in omnibus fideliter 
respondentem, pro singulis etiam hominibus quotquot sunt, exigunt ac omnibus 
modis consequi nituntur. 

Huic nobili humanae dignitatis sensui atque ipsius dignitatis proclamationi et 
vindicationi, ex corde totisque viribus Concilium Oecumenicum Vaticanum II 
atque singuli ipsius Patres adhaerent. Leonis vere Magni, qui suo agitato tempore, 
barbariae victor, Civitatem salvavit, notissimum dictum 2 accipientes et facile huic 
solemni occasioni aptantes, ut hortamentum, si licet, et ut sincerum simul atque 
amabile augurium omnibus prorsus hominibus dilectisque vere, nec una tantum 
sed trina ratione fratribus, natura scii, humana imagine Dei qua omnes ornamur 
simul ac iungimur, divina filiatione ad quam omnes singulique vocati sumus et 
iugiter invitamur, communi denique spe aeternae divinae hereditatis ad quam 
omnes destinamur, referimus. Et dum hanc declarationem subscribimus, subsigna- 
mus, vobisque mittimus, haec vobis nobisque laetantia verba, ad illa Leoniana com- 
posita, libenter addimus: Agnoscite homines excelsam vestrae nostraeque omnium 
humanae naturae, libertatis etiam inaestimabili dono insignitae, dignitatem, qua 
ad imaginem Dei facti sumus . 3 Agnoscite fratres sublimem celsitudinem qua ut 
Apostolus Paulus Athenienses in Areopago alloquebatur, Deus « non longe est 


1 In Offertorio Sacrificii Missae: ad aquae in Calicem immissionem. 

2 S. Leo Magnus, Sermo I in Nativitate Domini. 

3 Gn. 1, 26-27; Mt. 19, 4; cf. Gn. 9, 6; Sap. 2, 22; Eccl. 17, 1. 

ab unoquoque nostrum » sed « in Ipso vivimus et movemur et sumus »; sicut 
et quidam vestrorum poetarum dixerunt : « Ipsius enim et genus sumus » 4 veluti 
ex stirpe divina nati, divini generis participes effecti. Agnoscite filii Dei atque in 
Deo fratres, bonitatem paternam Dei quae vos omnes ad filiationem invitat, ad 
ipsam vos trahit, illam vobis offert, donatque et ad orationem alliciens illam verbis 
incipere iubet quae filialem et fraternam dignitatem profitentur: « Pater noster » 
et fiduciam excitant . 5 

Agnoscentes ut homines et liberi, ut imagines Dei, ut filii et heredes Dei , 6 
ut fratres et coheredes filiorum Dei dignitatem nostram, Deo, qui est caritas , 7 
Patri a quo omnia bona procedunt 8 et omnis paternitas descendit , 9 fratribus 
quibus in Deo et Patre iungimur, libere ex amore fidem fidelitatemque servemus 
ac filiali et fraterna pietate omnes prosequamur. 

[ Libertas civilis-, quid secumferat et quid exigat\. Libertas civilis est ius in Sta- 
tibus recte ordinatis recognitum, quod cives et subditi, sub respectu individuali 
et sociali, erga omnes habent et vindicare possunt; scii., erga concives, erga Statum 
ipsiusque organa singula, erga alios quoslibet. 

Hoc amplissimum ius sequentia saltem complecti necessario debet: recogni- 
tionem plenam, et in casu defensionem, dignitatis vitae humanae, omniumque ad 
illam ducendam, sustinendam, exercendam et evolvendam, quae, iuxta seriam tem- 
porum evolutionem, necessaria seu convenientia reputanda sunt; auctoritatis pu- 
blicae ita ordinatam moderationem, ut omnes qui illam exercent: digne et honeste 
cives subditosque suos, omnes semperque, tractare debeant, in regendo et in rebus 
definiendis et ordinandis, non arbitrio duci permittantur, sed ad normam legum 
civilium et naturalium, sub incursu respondentium sanctionum, operari tenean- 
tur, cuique concesso legali opportuno recursu contra certos potestatis abusus; in 
gubernio et in relationibus civium ordinandis, honestae ac iustae civium agendi 
facultati limites imponere non valeant, nisi ut certo bono communi satisfaciant, 
ut ordinem publicum tueantur et defendant, ut praevalentia iura recognoscant, et 
aequalia coprdinent, ac denique ut saltem legibus recognitam, moralitatem vin- 
dicent. 

[Libertas religiosa : vera ipsius ratio~\. Libertas religiosa, ut hodie ipsa com- 
muniter, nec immerito, accipitur, in sua intrinseca ratione: est verum ius, naturale 
et civile in dignitate humana, qua ipsa patet, fundatum, atque legi et ordini di- 
vinae Providentiae in hac vita adaequate respondens, quod omni homini, quicum- 
que sit et ubicumque inveniatur, agnoscendum est, ac nulli denegari potest, immo 
quod, ut fieri iam solet in legibus fundamentalibus Statuum qui eas recte habent 
ordinatas, ut ius primarium cuique in religionis professione expresse recogno- 
scendum et sanciendum est. 

Huiusmodi religiosae libertatis ius haec praecipue complectitur: externam li- 
bertatem, vi cuius nullus homo a qualibet auctoritate, civili vel religiosa, quavis 


4 Act. 17, 28-31. 

5 Mt. 6, 9 (cf. 6, 4. 6. 8. etc.); Lc. 11, 2. 

6 Rom, 8, 17. 

7 1 Io. 4, 8-12. 

8 Io. 1, 17. 

9 Epb. 3, 15. 

ratione vel colore vi externa adigi potest ad hanc vel illam religionem amplecten- 
dam vel reficiendam, vel ad quoslibet actus cultus ponendos vel omittendos; 
libertatem conscientiae , ex qua, in re religiosa, nulla civilis auctoritas competens 
est ut aliquam fidem definiat vel religionem seu religionis actus ut obligatoria 
decernat vel quomodolibet imponat, aut in iis iura civilia, omnibus debita, fun- 
dare praesumat; libertatem professionis huius vel alius religionis, ita ut Status 
non tantum aliquam religionem, vel ipsius actus, minime imponat, sed liberum 
propriae religionis exercitium cuique prorsus relinquant, quin iuribus inde pri- 
vet vel onera imponat, sed civem defendat in sui cultus legitimo exercitio. 

[ Limites intrinseci verae Ubertatis religiosae ]. Per hanc iuridicam liberta- 
tis religiosae sinceram notionem, in hac nostra aetate defensam, si ipsa recte in- 
telligatur, nullatenus significatur hominem nulla obligatione in re religiosa teneri, 
aut a Deo emancipari, ita ut atheismo privato vel Status quoquo modo faveatur. 
Non enim libertas religiosa eo sensu concipitur, ac si persona posset falsum et 
verum aeque aestimare, vel ac si ipsi officium non incumbat veram sibi, privatim 
et publice, de rebus religiosis formandi sententiam, vel arbitrio suo statuere valeat 
utrum, et in qua religione, et qua ratione, Deo servire velit. 

Quaestio praeterea non tangitur: de religione Status, iuridice et politice li- 
bere recteque instituta, quae sarcta tectaque illa relinquit quae supra statuta fue- 
runt; nec regimine concordatario, salvis iterum nn. anterioribus, intra propriam 
ipsius provinciam, ullo modo derogare vel ab eo quid detrahere intenditur. 

[ Limites in exercitio iuris libertatis religiosae ]. Omne ius, ut sustineri valeat. 
1) Sibi ipsi fidele debet esse et suum fundamentum non excedere; ut puta in 
casu humanae naturae dignitatem, ita ut nullo colore religiosae libertatis liceat 
ea vindicare quae illam aperte violarent, etiam secundum normas iure ipso civili 
constitutas. 2) Certos aeternae et naturalis legis terminos praetergredi non potest, 
ac proinde libertas religiosa intra recognitam moralitatem contineri debet. 3) Com- 
mune bonum intactum servare tenetur, ita ut nulli suffragetur religiosa libertas: 
ad vim quomodolibet inferendam aliorum iuribus, praesertim in eodem ordine, 
sive impediendo ipsorum explicationem, sive exaggerato neque authentico prose- 
lytismo favendo; 4) Publicum ordinem in suis praecipue normis fundamentalibus 
vulnerare vel turbare non potest. 

[ Fundamentum libertatis religiosae\. a) ( Dignitas et integritas personae hu- 
manae). Libertas religiosa in dignitate personae humanae solidum suum funda- 
mentum invenire constat. Sane, dum Deus suis legibus hominis vitam ordinatam 
voluit, ipsas coercitive non imposuit, sed ad personae nobilitatem, ad servitii di- 
gnitatem et iustum meritumque praemium per eas consequendum, eas nulla illata 
vi, sed libere observandas tradidit. 

Et quidem non uno tantum respectu, nam cum homo unus sit, sed ipsa natura 
sua socialis, dignitatem indeque exortam libertatem ex integritate vitae personalis, 
Dominus largitus est, non tantum interne, sed etiam externe, in ordine tam fami- 
liari, quam sociali et publico, in quibus omnibus pariter interna naturaliter debet 
fulgere libertas. 

Dum tamen religiosa interna libertas externe exercetur, ipsa quin in suo 
exercitio coerceatur, qua ius est atque factum, cum bono communi, ordine pu- 
blico, moralitate legitime externe sancita, cum aliorum denique pari iure coordinari 
debet necessario. 

His salvis, nexus inter libertatem interiorem et eius externam cuiusvis gradus 
manifestationem, habendus est naturaliter. 

Libertas religiosa, recte ita intellecta, est una, indivisa et indivisibilis, uni 
subiecto integre sumpto inhaerens et ad duo simul generatim spectans, nempe, 
ad libertatem internam seu conscientiae et ad liberum externum religionis exer- 
citium. 

5. [ Limites libertatis religiosae ]. Praeter internos limites intra quos con- 
ceptus et ius libertatis religiosae, ut vidimus, necessario continetur, adsunt externi 
limites quos transgredi non licet: 

a) ( Normae morales). Libertas religiosa, intra unamquamque rempublicam, 
illis moralitatis normis contrahitur quae humana dignitate praecipue fundatae, in 
legislatione Status receptae sunt. 

b) ( Normae sociales ). Ius ad libertatem in re religiosa in societate humana 
exercetur, ideoque quibusdam normis quae ipsum ratione ordinatae conviventiae 
necessario definiunt ac limitant, subicitur. Sane, primum ordinatae conviventiae 
morale principium in mutua responsabilitatis relatione erga alios consistit. Nam 
in iuribus exercendis, unusquisque iurium aliarum personarum, cum quibus ei 
est agendum, suorumque erga eas officiorum quae ex iustitia, aequitate, humani- 
tate nascuntur, fidelis ratio habenda est. 

c ) (Normae iuridicae). Ius libertatis religiosae denique limites habere potest 
ex legitimo et rationabili Potestatis publicae interventu, ad iuris normas et tra- 
mites peracto in casibus in quibus: recognitae moralitatis normae defendendae et 
sanciendae essent, quae religionis praetextu non leviter offenderentur; bonum 
commune detrimentum certum caperet ex religionis arbitrario et effrenato exer- 
citio; paria aliorum iura in exercitio libertatis religiosae violarentur; ordo publicus, 
occasione vel praetextu libertatis religiosae turbaretur; iura certa atque recognita 
Status, Societatis et singulorum, ex abusibus religiosae libertatis pessumdari pos- 
sent vel non leviter offendi. 

10. \Dignitas ac libertas filiorum Dei~\. Praeter dignitatem naturalem, adest 
alia multo excellentior, nempe dignitas supernaturalis, qua homo est filius Dei 
ex gratia et caritate ( Rom . 5, 5; 1 Io. 3, 1), cui dignitati debetur libertas religiosa 
quam nobis attulit Christus, quaeque ideo appellatur libertas filiorum Dei: li- 
bertas a servitute diaboli et a servitute peccati. Libertas ideo non quidem er- 
randi vel profitendi quamcumque religionem, sed illam tantum quae est unice 
vera, quam praedicavit ipse Christus, extra quem nemo salvatur (Act. 4, 12). Et 
consequenter libertas eam praedicandi in universo mundo, ex mandato Christi, cui 
data est omnis potestas in caelo et in terra (Mc. 16, 15-16). 

Neque illi, qui catholicam fidem iam susceperunt, libertatem habent de ea 
dubitandi vel ab ea recedendi quocumque praetextu vel quacumque ratione, sed 
e contra officio adstringuntur in ea perseverandi, quin tamen huiusmodi captivatio 
intellectus in obsequium Christi minuat veram libertatem, sed potius eam servat 
et tuetur, sublata falsa libertate errandi. Cum quo tamen stat quod homo fidelis, 
vera libertate psychologica veraque libertate morali ab omni coactione, verum li- 
berae voluntatis obsequium praestet Deo revelanti (Denz. 3010, 3014). 

Qui vero hanc veram fidem et religionem agnoverunt et susceperunt, nullum 
habent ius eam submittendi dictamini personali propriae conscientiae per modum 
dubitantis vel ipsam anxie quaerentis, sed tantum per modum ei firmissime adhae- 

rentis. In his qui veritatem invenerunt vel in veritate nati et educati sunt, non 
est fides submittenda et regulanda libera conscientia eorum, sed potius ipsorum 
conscientia debet submitti et regulari ex fide. 

Qui autem nondum eam invenerunt, ius et officium habent ipsam libere inqui- 
rendi eamque amplectendi et profitendi ex quo invenerint. 

Quod dicitur de singulis hominibus, proportionaliter dicendum est de iure et 
officio societatis civilis et Status, qui pariter a Deo est et Deo obsequi debet. 


8 

Em. mus P. D. PAULUS PETRUS card. MEOUCHI 
Patriarcha Antiochenus Maronitarum 


1. II y a dans le Schema declarationis de libertate religiosa plus de perfection 
que dans les differents textes precedents sur la liberte religieuse, et au point de 
vue clarte de 1’expose, et au point de vue de la precision doctrinale. II reste, 
cependant, un certain nombre de points a noter. 

2. Des repetitions a supprimer, p. e. p. 3, par. 2, lignes 2 sq. et p. 6, par. 3, 
lignes 11 sq. et d’autres textes. 

3. Heureusement qu’on a supprime ce que comportait le texte de 1963 sur 
« le droit de la conscience errante ». 

4. La relation juridique et sociale de la liberte religieuse a 1’Etat est nette- 
ment affirmee et met la reflection contenue dans ce Schema sur un plan a la fois 
pastoral et doctrinal necessaire. 

5. Tout le developpement de la pensee dans ce Schema tourne autour de 
la dignite de la personne humaine en laquelle est fondee la liberte de conscience. 
Mais cette dignite n’a de valeur que parce qu’elle se fonde finalement sur la con- 
di tion surnaturelle de 1’homme, fait a 1’image de Dieu. Le lien du droit naturel 
aux realites surnaturelles est le bienvenu ici. Le cadre existentiel concret de la 
voca tion surnaturelle de 1’homme n’enleve rien au contexte naturel de la dignite 
humaine. 11 la renforce et lui donne plus d’assises. 

6. Cela donne a la reflexion de ce Schema plus d’extension. L’Eglise entend 
ne pas s’adresser aux catholiques seulement. Elie se donne pour la protectrice de 
la liberte religieuse partout et toujours. 

7. Le Schema tente de preciser autant que possible la notion du bien com- 
mun sur laquelle les Etats pourraient se fonder pour restreindre la liberte reli- 
gieuse. 

Ici le progres de la pensee est lent, vague parfois, timide. II y aurait lieu, je 
crois, de donner un paragraphe entier a la precision de cette notion sans epar- 
piller les principes dans difierents developpements. 

Cette notion du bien commun est-elle une notion relative a 1’ensemble de 
1’humanite ou a la communaute nationale seulement? 

8. On a bien fait de lier la nature sociale de la religion a la nature sociale 
de 1’homme. L’extension sociale de la religion est une manifestation de 1’exten- 
sion de la personne humaine dans sa relation a d’autres personnes. 

9. Pariant de la dignite de la personne humaine, a plusieurs reprises (ce qui 
fait repetitions ici et a propos d’autres textes dans le Schema) la declaration aurait 
pu insister davantage sur la responsabilite personnelle dans la recherche de la vraie 
religion. 

10. Le texte du Schema refuse et condamne toute forme d’intolerance comme 
toute discrimination raciale et religieuse, et cela, d’ailleurs, en accord avec la 
cinquieme partie du Schema sur la relation de 1’Eglise avec les religions non- 
chretiennes. 

11. Les relations de l’Eglise et de la societe civile sont tranchees dans des 
afErmations sans explication. On aimerait que cette question delicate et celle 
qui lui est connexe (les devoirs des Etats envers 1’Eglise) soient analysees plus 
dans le detail. 

Le Schema XIII en parlera. Mais il faudrait, me semble-t-il, donner ici des 
principes de Solutions, renouveler la question et ne pas accepter facilement la 
separation de 1’Eglise et de 1’Etat ni une relation purement formelle et negative. 
II faudrait pouvoir definir la situation positive de 1’Eglise dans son rapport a 
l’Etat. L’Eglise dans sa mission spirituelle doit etre 1’inspiratrice des Etats sans 
pourtant s’immiscer dans la pohtique. 

12. L’on voudrait savoir, d’une maniere plus claire, quelle serait l’attitude de 
1’Eglise si un Etat catholique laissait la liberte a des communautes protestantes 
d’ouvrir des temples et d’exercer leur culte. 

II y a les droits minimum des minorites religieuses a sauvegarder. Sur ce 
point notre Schema reste assez incomplet. 

13. Sur le plan religieux, comme sur d’autres pians, la liberte n’est pas sou- 
veraine maitresse du vrai et du faux, du bien et du mal. Il y a une exigence 
interieure qui la lie par dela toute contrainte exterieure. Ce point a ete tres net- 
tement dit et plusieurs fois repete, et avec bonheur. On ne peut tenir, en effet, 
en aucun cas, que la morale puisse etre purement subjective sans en subir les 
exces assez vite. Le devoir missionnaire demeure intact. A cause de cela, on garde 
le droit d’avertir la liberte de la verite. C’est le fondement meme du devoir mis- 
sionnaire d’annoncer une verite qui est universelle. 

14. Ce point qui se trouve dans le Schema pourrait etre, me semble-t-il, 
un peu plus developpe. 

15. Ce qui est dit de la famille, des communautes religieuses, des Associations 
est bon. N’est-il pas necessaire a ce propos de definir les relations des deux ordres, 
comme nous 1’avons dit plus haut, temporel et spirituel? 

16. Il me semble que l’indifferentisme religieux et le relativisme doctrinal 
qui pouvaient inquieter le lecteur de la precedente declaration sur la liberte reli- 
gieuse n’aient plus de place dans le present Schema. 


k k k 

1. Le present texte est de loin superieur au texte precedent et peut, tel quel, 
satisfaire a la discussion des Peres, si l’on veut se mettre dans les perspectives 
juridiques qui sont les siennes. 

2. On a supprime la partie historique de l’ancien texte. On a bien fait. Elie 
aurait, dans un texte conciliaire, souleve plus de questions qu’elle n’en aurait 
resolu. 

3. La methode suivie dans la presentation des idees me parait bonne: main- 
tenir, apres une declaration qui oriente 1’esprit dans le sens du contenu du 
Schema, les fondements rationnels de la liberte religieuse, pour passer ensuite aux 
fondements puises dans la Revelation, et qui constituent des reperes plus ou 
moins lointains, eclairant les affirmations precedentes. 

De la sorte, l’etendue des idees developpees est beaucoup plus large; les 
non-croyants pourraient en profiter autant que les croyants pour qui les donnees 
de la Revelation viendraient ulterieurement interioriser une liberte qui ne veut 
etre ici que 1’absence de toute contrainte, et la mettre en rapport etroit avec 
PEglise, realite surnaturelle, qui, devant mener Thumanite vers sa fin surnatu- 
relle, a des droits a reclamer pour la vraie religion et pour elle-meme, seule vraie 
societe de salut fondee par le Verbe Incarne. 

C’est bien ce que nous dit le paragraphe 2: il affirme trois points, sans preuves 
et d’une maniere lapidaire: 1) le droit a la liberte religieuse fondee dans la 
dignite de la personne. II consiste dans 1’absence de contrainte: nui ne peut etre 
force a agir contre sa conscience; nui ne peut etre empeche d’agir selon sa con- 
science, en prive et en public, dans de justes limites. 2) Ce droit doit etre re- 
connu par les lois. 3) Mais cela ne libere pas 1’homme de chercher la verite; il 
ne lui permet pas de vivre dans 1’indifference par rapport au vrai et au faux. 
Cela laisse intacte la doctrine catholique sur la vraie religion et Punique vraie 
Eglise. 

Les critiques d’indifferentisme faites aux precedents essais de textes trouvent 
ici leur solution par ces affirmations claires et pleines, et qui ne laissent de doutes 
ni sur 1’intention du Concile ni sur les perspectives actuelles, differentes du temps 
du Syllabus. 

Je note qu’on a bien fait d’insister des le debut sur la dignite de la personne 
humaine, pour fonder la liberte religieuse. Cette derniere est, par la, immedia- 
tement caracterisee comme etant une notion morale et theologique. La difficulte 
serait justement de passer a la notion pratique, juridique de la liberte religieuse, 
c’est-a-dire, au droit du libre exercice de la religion dans la societe. 

Ne pourrait-on pas partir de 1’ordre des faits purement et simplement et 
constater la liberte de l’homme dans les pians politique, legal, etc., et essayer de 
lui chercher, par apres, les fondements necessaires a sa structure, theologiques, 
moraux, juridiques, etc. 

Les deux points de vue, metaphysique et existentiel, sont defendables. Mais 
il faudrait incliner, me semble-t-il, pour celui ou Pinference du point de vue 
juridique, qui est celui du Schema ne soit pas impossible ou trop difficile. 

J’inclinerai volontiers vers 1’ordre existentiel, le plan de la pratique de la 
liberte, et je dirai qu’il faudrait mieux partir de la constatation de la liberte de 
1’homme, en exercice, malgre tous les totalitarismes, telle qu’elle s’exerce sur 
differents pians et en venir a justifier ce fait universel par les arguments, dont le 
principal serait justement la dignite de l’homme et ce qui en decoule. 

De la sorte, il est plus normal d’atteindre les non-croyants qui pourraient se 
refuser a nos arguments theologiques et moraux. Iis sont obliges d’admettre 
une situation de fait qu’ils vivent eux-memes et qu’il s’agira ensuite d’interpreter. 

L’etendue donc de l’ordre existentiel selon lequel on presenterait ce Schema 
sur la liberte religieuse serait plus large encore. 

Les citoyens, en effet, qui ont constitue 1’Etat en lui donnant sa structure 

juridique, peuvent exiger de lui qu’il leur laisse la liberte de vivre leur vie, surtout 
leur vie de foi. 

A partir de la 1’on pourrait se servir de tous les arguments que nous donne 
le texte present du Schema. 

4. En suivant cette perspecti ve, l’on eviterait tout ce qui donnerait a ce Schema 
une allure encore individualiste. Quant aux analyses de la personne comme rela- 
tion aux autres et aux valeurs, on pourrait les inclure dans une orientation qui parte 
d’abord du concret et de ce qui est. Et c’est aussi dans cette orientation qu’on 
pourrait differencier la portee des structures sociales: les unes oppriment la liberte, 
les autres Paident dans son developpement et la protegent. 

5. La notion de Bien Commun dont parlaient les precedents textes et qui 
devait signifier les limites de la liberte laissee aux individus sur le plan social, 
dans 1’exercice public de cette liberte, etait sujette a bien des interpretations, et 
pouvait preter a des commentaires sans fin. On lui a substitue la notion d’Ordre 
public, qui demanderait encore a etre precisee, objecti vernent. Malgre cela, elle 
restera sujette, pour qui le veut, a de mauvaises interpretations pour justifier 
un point de vue (athee ou autres) dans des circonstances donnees. Mais peut-on 
trouver une meilleure notion? II me semble toutefois possible de la preciser 
pour couper court a un usage detourne et malveillant. 

6. On devrait, en eflet, me semble-t-il, caracteriser POrdre public dont 1’Etat 
est le defenseur: 1’authentique ordre public. S’il n’est pas facile de le faire objec- 
tivement, 1’on pourrait au moins signaler les actes qui lui nuisent, objectivement, 
des actes qui nuisent a d’autres citoyens, qui offensent la moralite publique, qui 
troublent la paix de la societe. Ici encore, quelle est cette paix de la societe et 
de telle societe determinee? 

En tout cas, le Schema donne deux regles: morale et juridique qui limitent 
Pexercice social de la liberte religieuse. 

7. II me semble de la plus haute importance de rattacher concretement d’une 
fa^on ou d’une autre, ce Schema aux autres Schemas conciliaires qui tratient de 
PEglise, de sa tache missionnaire, de Papostolat des laics, etc. pour enlever — dans 
les perspectives d’un droit aux autres a exister — tout relent d’indifferentisme. 
L’Eglise, en reconnaissant elle-meme ce droit aux minorites religieuses dans les 
pays a grande majorite catholique, doit intensifier son travail pour eclairer les 
esprits sur les deux points qui sont affirmes ici avec vigueur: chercher le vrai 
Dieu et son unique Eglise. Cela maintient PEglise dans un etat de mission, qui 
est son etre propre, et cela libere sa conscience: la verite est attirante par elle- 
meme pourvu qu’elle soit accompagnee d’un temoignage authentique de la vie, 
dans une atmosphere de liberte. 

8. L’insistance de PEglise, dans ce Schema, sur la dignite de la personne hu- 
maine, est une reponse au defi lance par les totalitarismes de ce siecle. La per- 
sonne humaine est sujette de droits qu’il faut sauver, parmi lesquel le premier 
est celui de Pimmunite, en matiere de religion, de toute coercition, de la part 
des autres, surtout de la part des pouvoirs publics. 

9. On a bien fait de supprimer les expressions « droits de la conscience ». 
« liberte de la conscience », qui pourraient preter a de longues discussions et a des 
confusions. Ce n’est pas, en effet, la conscience qui fonde le droit, mais la per- 
sonne elle-meme. La conscience est un critere immediat dont la personne se sert 
dans sa recherche de la verite; elle est la mediatrice de la loi eternelle. 



636 


ACTA CONC. VATICANI II - PERIODUS IV 


De plus, d’avoir evite de parier d’un droit de la conscience, aide a ne pas 
entrer dans la discussion interminable de la conscience erronee (cf. Guy de Bro- 
glie, Le droit naturel a la Uberte religieuse , Collection Beauchesne, 6, Paris 1964). 

10. C’est pourquoi, si Phomme doit suivre sa conscience, dans la recherche 
de la verite, il doit le faire comme il convient a sa nature: librement et dans le 
dialogue. Ces deux points sont marques dans le Schema. Mais peut-on affirmer de 
la religion naturelle (tant que nous sommes dans les arguments rationnels), 
qu’elle est sociale par nature? Ou bien qu’elle ne l’est qu’a cause de la nature 
sociale de 1’homme religieux, qui doit manifester au dehors, dans des gestes de 
culte, sa religion (cf. paragraphe 6, p. 11, lignes 24-25). 

11. La perspective dans laquelle s’est mis le Schema justifie certains modes 
de parier: p. e. numen. Otto en a parle pour designer le sacre dans toute reli- 
gion. Je ne sais si ce mot existe dans la litterature chretienne. C’est un terme gene- 
rique qui peut s’appliquer a d’autres religions ou communautes religieuses que 
le Christianisme. 

12. Pariant des fondements reveles de la liberte religieuse, le Schema aurait 

pu, d’une maniere plus explicite, dire que c’est sous 1’influence secrete de 1’Evan- 
gile, de la Parole de Dieu, que certaines valeurs furent connues dans leurs veri- 
tables dimensions, que c’est aussi sous cette influence que certaines exigences 
morales et au tres se sont fait jour lentement dans 1’histoire de 1’humanite... La 

dignite de la personne humaine est Pune de ces valeurs precisees (cf. p. 14, 

lignes 18-23). 

13. Le paragraphe qui traite du Christ et des Apotres dans leur comporte- 
ment et leur mode d’agir avec les hommes, est insuffisant, hesitant, sans vigueur. 
L’expression elle-meme, bien que simple, claire, n’est pas assez synthetique, ni la 
pensee qu’on voudrait declarer (p. 14, par. 10). 

14. Si Pacte de foi doit etre supremement libre, cela ne veut pas dire que la 

foi est d’autant plus vraie qu’elle serait plus libre. C’est pour cela que le para- 
graphe sur la liberte de Pacte de foi a ete allegee, et avec raison, de cette affir- 

mation. Il fallait, en effet, rendre compte de la vertu de foi, et de la foi active 

qui existent chez les enfants. 

15. Ce qui a ete ajoute a la conclusion dans le sens pastoral est le bienvenu. 

16. On a bien fait de suggerer que PEtat n’est pas la societe civile. 


9 

Em. mus P. D. ALBERTUS GREGORIUS card. MEYER 
Archiepiscopus Chicagiensis 

Appendix I: De conceptu ordinis publici in iure canonico. 

Can. 14, par. 1, n. 2: « (Peregrini non adstringuntur) legibus territorii in 
quo versantur, iis exceptis quae ordini publico consulunt, vel actuum sollemnia 
determinant ». 

Ut videtur, formula invecta est in ius canonicum ex iure civili internationali, 
secundum quod alieni tenentur legibus, quae ordinem publicum spectant. Intelli- 
guntur istae leges, quae « securitatem status » respiciunt, si licet locutione ho- 
dierna uti. 

Res explicatur a Vermeersch: « Verba: ordo publicus satis parum definita 
sunt ex voluntate legislatoris atque usibus receptis interpretationem recipiunt. Sa- 
tis concordes sunt scriptores leges illas ordini publico consulere quae bonum pu- 
blicum seu commune non pro fine tantum (sicut omnis lex), sed pro obiecto im- 
mediate habent. Quae nisi ab omnibus in territorio commorantibus observantur, 
ipsa communitas detrimentum patietur. Tales non sunt leges quae sanctificatio- 
nem fidelium promovere intendunt. Dici fortasse posset ordini publico consuli per 
eas leges quae ad damnum avertendum potius quam ad bonum commune promo- 
vendum latae sunt. Peregrini enim communi alieni territorii bono cooperari per 
se non debent, cum ad communitatem particularem non pertineant; damnosi tamen 
esse vetantur » (Vermeersch-Creusen, 'Epitome iuris canonici 2, ed. 8, 1963, 
n. 110). 

Circa totam rem, cf. Hackett, John Henry, The Concept of Public Order, 
Washington, D.C.: The Catholic University of America Press, 1959. 

Saltem patet distinctio inter bonum commune et ordinem publicum. Aliud 
est « bene esse societatis », aliud autem « securitas status ». Insuper patet, aliud 
esse id quod utile sit ad bonum commune; aliud autem id quod necessarium est 
ad ordinem publicum. Hoc praestandum est necessario, adhibita etiam coercitione; 
illud autem non necessario nec sub coercitione sed libere. Tandem patet, aliud esse 
id quod ordini publico opponatur; quod quidem est necessario reprimendum; aliud 
vero id quod opponatur bono communi, quod non necessario est reprimendum, 
cum per se valeat regula libertatis. Exigentiae ordinis publici iustificant restric- 
tionem libertatis; utilitates autem boni communis eam non iustificant. Illae enim 
specialiter urgent; haec autem non. 


10 

Em.mus P. D. FERDINANDUS card. QUIROGA Y PALACIOS 
Archiepiscopus Compostellanus 

Novum schema de libertate religiosa optima continet et accurate attendit ad 
non paucas animadversiones merito in textum prioris schematis allatas. Unde 
iustas laudes in genere meretur. Attamen quaedam, non parvi momenti, mea sen- 
tentia, in ipso adhuc desiderantur, ut declaratio digna sacro Concilio et huius 
temporis necessitatibus accommodata revera evadat. 

Animadversiones generales. En praecipui defectus qui, meo quidem iudicio, 
novum schema deturpant. 

1. Regimen libertatis religiosae proponit, quin verbum addat de laudanda of- 
ficiali agnitione verae religionis ex parte Status cuius cives maximo numero eam pro- 
fitentur. 

Utique exc.mus relator expresse asserit: « Libertas religiosa non impedit quo- 
minus in determinata civitate ubi catholici numero praevalent, Ecclesiae catholicae 
quaedam privilegia aut etiam officialis agnitio tribuatur ». Sed haec in relatione 
inveniuntur, non in textu schematis. Omnino autem desideratur ut ipse textus 
ita aperte doctrinam proponat, ut non tantum recte intellegi possit, sed ut alio 
modo unquam possit intellegi. 

In schematis textu, prout iacet, facile videri potest tacita approbatio doctri- 
nae de indifferentismo religioso Status. Haec autem doctrina: 

a) Directe damnata fuit a Pio IX ( Quanta cura et Syllabus ), Leone XIII 
( Immortale Dei, Humanum genus, Libertas, Longinqua Oceani ), Pio X (Vehe- 
menter Nos), Pio XI ( Quas primas), Pio XII ( Summi Pontificatus). 

Nullum quidem ex his Summorum Pontificum documentis affert aliquam 
damnationem « ex cathedra ». Sed neque Concilium Vaticanum II aliquid intendit 
« ex cathedra » definire. Eius constitutiones dogmaticae continent simpliciter 
« doctrinam catholicam ». Si autem doctrinae catholicae prius expositae opponun- 
tur, quamnam vim retinent? Alia ex parte, nemini latet periculum scandali et 
perturbationis quod huiusmodi contradictiones inter doctrinam olim et doctrinam 
nunc propositam pro fidelibus involvunt. Concilium Vaticanum II adaptare debet 
nostris temporibus priores declarationes Ecclesiae, non eis contradicere; debet 
nova proponere, sed religiose servare antiquam ecclesiasticam doctrinam. 

b) Iniuriam affert Ecclesiae: si agnitio verae religionis iura et vires Status 
excedit, aut opponitur regimini libertatis religiosae, quod ipsum ius naturale po- 
stulare asseritur, Ecclesia illegitime egit, quando — usque in hodiernum tempus — 
in conventionibus cum statibus catholicis curavit ut hi officialiter agnoscerent reli- 
gionem Ecclesiae catholicae tamquam unicam veram. 

c) Opponitur recto Status conceptui. Etenim, assertio incapacitatis Status 
ad discernendam veram religionem quam amplectuntur cives, dirimit absurde per- 
sonam rei publicae moderatorum, ut si ipsi, tantum tamquam cives privati, non 
autem tamquam publici moderatores, ratione naturali et Gratiae auxiliis gauderent 
ad veram religionem cognoscendam. Praeterea, si incapaces sunt ad discernendum 
quaenam sit vera religio, logica consequentia affirmanda est etiam eorum impo- 
tentia ad cognoscendum Deum, necessitatem alicuius religionis, immo ipsa prin- 
cipia moralia. Unde nec de indissolubilitate et unitate matrimonii aliquid decernere 
valent, nec multo minus fovere quamlibet populi religiosam instructionem, nisi 
hoc agant ad servandam publicam aliquam opinionem, ob eius utilitatem relate 
ad ordinem publicum, quin tamen de eius veritate quid scire possint, quod dice- 
retur illicita calliditas. 

Societas civilis certe directe respicit tantum bona huius temporalis vitae, at 
non unice. Civis enim disiungi nequit in duas personas, quarum una, animo intento 
ad bona vitae terrestris, subiaceat civili potestati, altera vero, respiciens beatitu- 
dinem aeternam, pertineat ad Ecclesiae moderationem. Civis e contra unus est ac 
indivisibilis, aptus ad possibilem felicitatem temporalem et ad felicitatem aeter- 
nam consequendam. Hoc autem civitatis moderatores ignorare nequeunt. Ideoque 
— prout asserunt ecclesiastica documenta antea allata — , non utique directe, quod 
ad Ecclesiam pertinet, sed indirecte debent et ipsi civibus adesse in acquisitione 
ultimi finis, fovendo, pro viribus et sicut civium conditiones suadeant, veram 
religionem. 

Doctrina haec directe respicit nationes in quibus numerus veram religionem 
profitentium valde praevalet. At de facto multae sunt nationes in quibus e contra 
praevalent sectatores falsae religionis. Hinc quaeri posset num Ecclesia, ob bonum 
universale, renuere deberet agnitionem officialem verae religionis ex parte Sta- 
tuum catholicorum, ne aliorum Statuum moderatores similiter falsam aliquam reli- 
gionem tamquam unicam Status religionem amplectantur. Sed agnitio verae reli- 
gionis in ecclesiasticis documentis allatis iure merito affertur ut officium stricte 
dictum potestatis civilis Statuum catholicorum; huic officio respondet ius civilis 
potestatis ad agnoscendam officialiter veram religionem et ad tribuendum Deo cui- 

tum, tamquam publica potestas, in vera Christi Ecclesia. Negare autem hoc ius 
ob humanum commodum non videtur licere. 

2. Asseritur in schemate eadem iura competere sive verae sive falsis religio- 
sis communitatibus (cf. v. g. n. 7). Hoc autem etiam a Summis Pontificibus dam- 
natum fuit (a Leone XIII, Libertas ; a Pio XII, or. Ci riesce, 3 dec. 1953). Et 
merito: etsi quilibet homo ius habeat ad quaerendam religionem absque ulla 
coactione (quod minime negandum est), si in errorem religiosum incidit, et cum 
aliis eiusdem mentis societatem instituit, haec communitas, quae falsam religionem 
profitetur, putabit forte se gaudere, sed revera non gaudet eisdem iuribus ac vera 
societas religiosa; nemo enim verum ius habet ad spargendos errores et falsitates. 
Aliud est quod nostri temporis conditiones suadeant ut de facto omnibus commu- 
nitatibus religiosis libertas concedatur, tantummodo limitata exigentiis illis de qui- 
bus in schemate mentio fit. 

3. Etiam deplorandum puto loquendi modum in extollenda humana dignitate 
et libertate, qui ostendere videtur sensum nimis, ut ita dicam, « humanisticum » 
et quasi « rationalisticum », ita ut schema aliquando potius diceretur laicalis pro- 
clamatio iurium personae humanae, quam pastoralis expositio propria Sacri Con- 
cilii. 

Hic sensui, qui totum pervadit schema, accedit nimis iterata assertio de neces- 
sitate ubique promulgandi regimen libertatis religiosae et immodicae laudes huic 
libertati tributae; unde inferri forsitan posset concessionem amplae libertatis falsis 
communitatibus religiosis maxime urgentem necessitatem esse in hodierna vita et 
actione Ecclesiae. 

Animadversiones in singulos numeros. N. 1. Lin. 2, pag. 3: Post verba: 
« Dignitatis personae humanae », addatur: « quam Deus mirabiliter condidit et 
mirabilius reformavit ». Et in nota: « In Sacrosancto Missae Sacrificio ». Ratio : 
hoc modo ostenditur quomodo Ecclesia semper personae humanae dignitatem 
agnovit. Additur insuper, ut oportet, aliqua religiosa dictio. 

Linn. 9-12, pag. 3: Comma: « In permultis publicis civitatum constitutionibus 
civium libertas in re religiosa instituta est tamquam stabile regimen », omittatur. 
Rationes : 1. Non est ad rem. 2. Iteratur in n. 14: «patet etiam libertatem reli- 
giosam in plerisque constitutionibus iam ut ius civile declarari ». 3. Haec verba, 
in initio schematis prolata, sumi possent ut reprobatio agnitionis civilis verae 
religionis. 

N. 2. Lin. 12, pag. 5: Post verba: « cum quo totalitarismus hodiernus in- 
time connecti tur », addatur in alia paragrapho: « Etiam damnavit Ecclesia doc- 
trinam quae afferebat ut optimum et maxime optabile regimen indifferentismi 
Status in re religiosa. Omnes enim homines, non tantum individualiter sumpti, 
sed etiam quatenus in civili societate coalescunt, a Deo vocantur ut veram reli- 
gionem agnoscant et colant ». In nota afferantur documenta ecclesiastica allata in 
animadv. generali, 1. 

Rationes-. 1. De facto, haec liberalismi doctrina etiam damnata fuit. Omissio 
autem huius damnationis sumi posset aut tamquam tacita eius abrogatio, aut 
saltem ut sinceritatis defectus, ex animo ingrata tacendi. 

2. Verba Pii XI allata in nota 11, ad hunc numerum, intime quidem cohaerent 
cum hac damnatione, quippe qui ibi (Epist. Enc. Maximam gravis simamque) 
Pius XI renovat damnationem quae in Enc. Pii X, V ehementer Nos invenitur, circa 
separationem reipublicae Galliae ab Ecclesia. 

3. Huius damnationis mentio nullatenus nocet regimini libertatis religiosae; 
de hac ecclesiastica damnatione etiam dicere oportet « manere integram et immu- 
tabilem ». 

Linn. 13-14, pag. 5: Verba: « Utraque haec damnatio, olim lata, hodie ma- 
net integra et immutabilis », mutentur sic: « Hae damnationes, olim latae, hodie 
manent integrae et immutabiles ». Ratio: addita fuit, in correctione proposita, 
tertia damnatio. 

Linn. 27-29, pag. 5: Verba: « In hac doctrina firmius in dies persona humana 
asseritur esse et esse debere totius vitae socialis fundamentum, finis, subiectum », 
omittantur. Ratio : Etsi postrema huius commatis verba desumpta sint ex do- 
cumentis Pii XII et Ioannis XXIII, in his documentis inveniuntur in alio plane 
contextu. Hic autem assertio intellegi posset ut si tota vita socialis ad tutelam 
iurium personalium uniuscuiusque civis reduceretur, cum e contra vita socialis 
non semel imponat sacrificium personalium utilitatum, immo ipsius vitae, in bonum 
societatis (in pestilentia, in bello iusto ...). 

N. 3. Linn. 40-41, pag. 6: Verba: « omnesque communitates religiosae », 
omittantur. Ratio: assertio sumi posset eo sensu ut omnes communitates religio- 
sae, verae et falsae, haberent eadem iura, quod Ecclesia merito damnavit, ut dictum 
manet in animadv. generali, 2. 

Lin. 42, pag. 6: Post ultima huius numeri verba addatur: « Nec contradi- 
cere laudandae agnitioni verae religionis ex parte Status ». Ratio: exposita in 
animadv. generali, 1. 

N. 4. Linn. 21-29, pag. 8: Verba: «Hisce autem nostris diebus...» usque 
ad: « rationi consentanea et homine digna », omittantur. Ratio: Ideae laude di- 
gnae huius paragraphi iam in antea dictis inveniuntur. Quod autem additur: 
«... exigitur ne... quis in societate humana impediatur, maxime a potestate pu- 
blica, quominus agat in re religiosa secundum suam conscientiam, salvo ordine 
publico », sumi potest sensu omnino falso. Etenim, quid significet moderatio li- 
bertatis religiosae propter ordinem publicum, exponitur postea, n. 5. Si igitur con- 
scientia religiosa quosdam inducit v. g. ut pueros suos a litterarum cognitione 
arceat, vel ut in aegritudine a medicis et medicaminibus abstineat, cum hoc non 
noceat ordini publico, de quo in n. 5, potestas civilis nihil contra huiusmodi stul- 
titias, si in aliqua religiosa opinione nituntur, agere valet. 

Lin. 30, pag. 8 - lin. 10, pag. 9: Tota haec paragraphus, e) Moderatio civita- 
tis , omittatur. Rationes: 1. Ex una parte, nihil utile continere videtur quod non 
alibi dicatur. 

2. Ex altera vero parte, prout iacet, multis laborat defectibus: a) Dicitur: 
« Actus religiosi, quibus homines privatim et publice esse ad Deum... ordinant, 
temporalem et terrestrem rerum ordinem transcendunt ». Actus vero cultus publici 
constituunt factum aliquod sociale, quod totaliter civilem potestatem non transcen- 
dit; ob rationes enim ordinis publici potest haec, ut exponitur n. 5, eius liberas 
manifestationes moderari. 

b) De potestate civili dicitur: « cuius potestas legifera solummodo ad actus 
exteriores extenditur ». Haec assertio, imprimis, non affert aptam rationem de 
praecedentibus; nam, ex eo quod potestas civilis non extendatur nisi ad actus 
exteriores, non sequitur nihil posse quoad cultum publicum. Praeterea, ipsa as- 
sertio, etsi citetur pro ea textus S. Thomae, plenissime sumpta, sine restrictione 
ad res religiosas vel ad actus pure internos, iuridice sustineri nequit. 

c) Verba: « Libertas debet homini agnosci... », usque ad: « inquantum 
est necessarium », continent novam iterationem ideae iam expositae. 

d) Pronomen « ipsa », quo incipit ultimum paragraphi comma, gramma- 
tice referri deberet ad libertatem, non ad potestatem publicam, ut intenditur. 

N. 7. Animadversio: In hoc numero asseritur omnibus communitatibus reli- 
giosis, sive verae, sive falsis, paria iura agnoscenda esse. Hoc vero opponi doc- 
trinae Summorum Pontificum et rationi, in animadv. generali, 2, dictum fuit. 
Ibi etiam dixi hanc veram doctrinam non impedire quominus, ob hodiernas vitae 
socialis conditiones, omnibus communitatibus religiosis regimen libertatis conce- 
datur, salvis semper exigentiis de quibus sermo est in schemate. 

Iuxta hoc criterium: linn. 4-5, pag. 11: Verba: «Hae namque a sociali na- 
tura tum hominis, tum ipsius religionis requiruntur », omittantur. 

Lin. 6, pag. 11: Loco: « Illis igitur iure debetur independentia... », dicatur: 
« Illae igitur gaudeant independentia... ». 

Linn. 14-16, pag. 11: Loco: « Communitatibus religiosis pariter competit ius, 
ne mediis legalibus vel actione administrativa Status impediantur in suis pro- 
priis... », dicatur: « Communitates religiosae non impediantur mediis legalibus vel 
actione administrativa Status in suis propriis... ». 

Linn. 21-22, pag. 11: Loco: «Communitates religiosae ius etiam habent, ne 
impediantur in sua fide... », dicatur: « Nec impediantur communitates religiosae 
in sua fide... ». 

N. 9. Lin. 21, pag. 12: Post verba: « salvis iuribus aliorum », addatur: « et 
exigentiis ordinis publici ». Ratio : additio opportuna videtur, ne libertas de qua 
in paragrapho agitur falso intellegatur. 

N. 10. Linn. 16-28, pag. 13: Tota paragraphus: « lamvero ubi reapse vi- 
get... ut verum ius, ipsius rationis lumine comprobatum », omittatur. Rationes'. 

1. Supponere videtur systema ideale, maxime optandum, quoad relationes in- 
ter Ecclesiam et Statum, esse systema libertatis religiosae sine agnitione civili verae 
religionis; de hac enim agnitione nec mentio fit. Hoc autem pluries reprobatum 
fuit, ut in animadv. generali, 1, declaratum manet. 

2. Ultima verba: « ut verum ius, ipsius rationis humanae lumine compro- 
batum », asserere videntur paria iura competere verae et falsis religionibus, quod 
pariter fuit damnatum, ut in animadv. generali, 2, et ad n. 7 exposui. 

N. 11. Linn. 8-9, pag. 14: Loco: « Ideo in regimine libertatis religiosae con- 
ditiones dantur... », dicatur potius: « Ideo in recta ordinatione libertatis religio- 
sae conditiones dantur... ». Ratio: Per « regimen libertatis religiosae » sumi posset 
regimen indifferentismi Status in re religiosa, et tunc, si assertio sumitur exclu- 
sive ( tantum in hoc regimine dantur conditiones...), falsum diceretur, quippe qui 
etiam adsunt in regimine agnitionis civilis verae religionis. 

N. 12. Linn. 27-36, pag. 14: Comma: « Miracula fecit ut auditores... », usque 
ad: « quae omnia recusavit Iesus », omittatur. Rationes : 1. Miracula numquam 
cogunt ad assentiendum, contra quod ex huius commatis verbis inferri liceret. 

2. Appellatio ad miracula a diabolo proposita et reiecta a Domino, nullatenus 
est ad rem. Ex duobus miraculis propositis a diabolo ( Mt . 4, 3-7), unum patran- 
dum erat in deserto, absque testibus; alterum quidem coram populo; at non recu- 
savit illud Iesus eo quod palam fieri deberet (tot prodigia, et quidem maxime mi- 
rabilia, fecit coram multitudine: multiplicationem panum, resurrectionem La- 
zari...), sed quia inanem gloriam prae se ferebat et Dominum incitabat ut sese 

« tamquam regem fortem et mirabilem » a populo agnoscendum praeberet, prout 
optime in nota 33 dicitur. 

Linn. 31-36, pag. 15: Ultima paragraphus: « Iuxta mentem ergo Christi»... 
usque ad « erga libertatem humanam sollicitudine », omittatur. Ratio: quod revera 
ex praecedentibus infertur est neminem posse ad fidem et religionem amplectendam 
cogi; at regimen Ubertatis religiosae aUa permulta complectitur, ita ut quibuslibet 
communitatibus reUgiosis plenam socialem et civilem Ubertatem tribuat. Dedu- 
cere autem totum ex praemissis in quibus partim continetur, est simplex so- 
phisma. 

N. 14. Lin. 6, pag. 18: Post verba: « diligenter servato », addatur: « iusto », 
ita ut dicatur: « diligenter servato iusto regimine Ubertatis religiosae in societate ». 
Ratio: oportet ut in solemni totius schematis conclusione clare appareat non 
optari quodlibet systema Ubertatis religiosae, sed iustum, illud nempe quod in 
schemate expositum fuit. 


11 

Em.mus P. D. PAULUS M. RICHAUD 
Archiepiscopus Burdigalensis 

Ad n. 1. Prima paragraphus valet. Sed melius esset si, immediate, positio 
historica, de qua in n. 2, explanaretur. Unde post verba « tanquam stabile regi- 
men » addatur: « Patet Ubertatem reUgiosam hodie non eodem modo ac olim 
considerari, praesertim quando absoluta autonomia individualis rationis humanae 
requirebatur a pluribus, vel quando immoderata Ubertas singulis hominibus vin- 
dicabatur sequendi et propagandi quaeUbet propriae conscientiae placita, postha- 
bitis normis moralibus et socialibus hac in re observandis. Quam indebitam hu- 
manae conscientiae et Ubertatis exaltationem Ecclesia non immerito reprobavit. 
Nam ab isto placito philosophico fluebat placitum poUticum de omnipotentia Sta- 
tus civilis etiam in re reUgiosa ». Ratio: sic veritas historica accuratius servatur, 
nam damnationes prolatae in saec. xix non fuerunt solummodo contra laicismum 
sed etiam contra quosdam catholicos qui quoddam indifferentismum sustinebant. 

Unde deleatur tota paragraphus pag. 5 a verbis « Utraque haec damnatio » 
usque ad verba « colat, vindicet ». 

Denique aliam emendationem valde exopto in n. 1 pag. 3, lin. 20. Deleatur 
verbum «mere ». Ratio: secus appareret quoddam ius potestatis religiosae hanc 
coercitionem exercendi. 

Ad n. 4, par. B, pag. 7, in fine paragraphi, addatur: « servato tamen bono 
communi superiore ». Ratio: quia praecise homo natura sua est socialis, quasdam 
restrictiones debet accipere ratione habita aliorum, in divulgatione opinionum 
suarum. 

Pag. 8, lin. 14, par. D. « ... secundum quod illam qua talem percipit et agno- 
scit in conscientia sua ». Ratio: non in dictamine conscientiae lex percipitur sed 
dictamen legis agnoscitur in conscientia. 

Pag. 8, par. D. Istae propositiones mihi valde insufficientes videntur, si 
non clare et expresse dicatur quod conscientia erronea potest accipere opiniones 
erroneas quarum errorem non percipit. Tota est hodie quaestio de libertate reli- 
giosa ac philosophica. Hoc schema videtur tractare tantummodo de libertate iuri- 

dica et exteriori. Prius dicendum est de libertate psychologica et morali. Suffi- 
ceret addere ad istam paragraphum de conscientia humana: « Convenit etiam con- 
scientiae humanae quando bona fide et secundum suas proprias investigationes 
opinionem erroneam amplectitur, quandam errorem tenere contra quam nemo 
potest, nisi pro bono communi superiore, sese assurgere coactione externa ». 

Denique in hoc n. 4, pag. 9, lin. 7, addatur: «... nisi in quantum bono supe- 
riori ipsius hominis et bono communi totaliter sumpto est necessarium ». Ratio: 
secus omnis potestas civilis, plus minusve dictatorialis, posset declarare necessa- 
riam istam restrictionem. 

N. 6, pag. 10, lin. 15. Addatur: « quando vis quocum modo , etiam moralis 
et psychologica adhibetur ». Ratio : vis potest non esse physica, sed plerumque 
existit per numas vel per suggestiones. 

N. 7, pag. 11, lin. 12. Addatur: « ordinandam necnon in actuatione caritatis 
vel in formatione operibus socialibus aut culturalibus secundum eadem principia ». 
Ratio: secus libertas religiosa restringitur ad cultum et ad vitam mere reli- 
giosam. 

N. 12, pag. 14, lin. 32. Deleantur haec verba: « Revera Satanas » usque 
ad « recusavit Iesus ». Ratio: hoc argumentum difficile fundatur in exegesi. 

12 

Em.mus P. D. RADULFUS card. SILVA HENRIQUEZ 
Archiepiscopus S. lac obi in Chile 

Animadversiones generales. 1. Quamvis textus emendatus sit satis longus et 
nonnumquam mitius praecedenti, placet quoad fundamentalia, salvis animadver- 
sionibus quae postea proponentur. 

2. Ad obiectionem quod haec declaratio periculosa est propter indifferen- 
tismum exinde forte exori turum, respondemus satis in ipso textu hoc periculum ca- 
veri ad doctrinam quod attinet (cf. n. 1, pag. 4, alinea 2); quae doctrina fusius 
erit a Pastoribus explicata cum, de cetero, indifferentismus apud nonnullos catho- 
licos aliquo saltem modo iam inveniatur. Ex hoc capite « Declaratio » nostra ap- 
paret maxime opportuna. 

3. Cardo totius declarationis invenitur in iure personae humanae et simul in 
incompetentia potestatis civilis per respectum ad conditionem uniuscuiusque con- 
scientiae relate ad fidem, ut optime notavit in aula conciliari exc.mus D. Carolus 
Colombo quando de hac re disceptabatur. Haec principia omnino servanda sunt 
et in textu emendato satis proponuntur. 

4. Ex adverso, putamus non esse admittendum in textu placitum illud, secun- 
dum quod « Veritas habet ius, non error ». Circa hanc rem mentem nostram 
modo ampliori exposuimus in scriptis ad Secretariatum missis d. 23 septembris 
1964, quae omnia nunc iterum corroboramus. 

5. Experientia teste, non semel accidit in Congregationibus Generalibus ut 
longe maiore parte Patrum consentiente ac silente de aliquo argumento, numerus 
relative exiguus quamplurimas movet obiectiones. Exinde oritur in Aula impressio 
ac si Congregatio valde divisa sit de re proposita, quae impressio non est obiectiva. 
Ideoque videtur in nostro argumento necessarium ut secretariatus, obiectionibus 

omnibus rite ponderatis, rationem habeat mentis maioritatis Patrum, ad quam 
indagandam posset proponi, vel forsan debet, quaestio utrum textus placeat in 
genere necne, quod proh dolor! omissum fuit post disceptationem mensis septem- 
bris elapsi, et sic via aperta remansit ulterioribus dubitationibus de mente Congre- 
gationis generalis. 

6. Cardinalis archiepiscopus Sancti Iacobi in Chilia occasione harum animad- 
versionum proponendarum, in memoriam revocat se, nomine etiam quinquaginta 
et octo Patrum ex America Latina, pro textu priori d. 23 septembris 1964 locu- 
tum esse, magis principia generalia quam redactionem respiciens, pro qua in scrip- 
tis emendationes proposuit. Illa vero quae de principiis edixit etiam nunc suum 
valorem servant. 

7. Cum « Declaratio » maximi sit momenti non tantum pro Ecclesia catho- 
lica, sed etiam pro aliis communitatibus christianis nec non pro omnibus homi- 
nibus, optandum est ut vitetur stylus apologeticus. Insistendum est in argumentis 
omnibus bonae voluntatis hominibus perviis. 

Animadversiones particulares. Ad n. 1 : Pag. 3, lin. 20: Deleatur verbum 
« mere ». Ratio-, ne ansa praebeatur ut quis suspicari posset Concilium docere Ec- 
clesiam ius habere non catholicos coercendi in re religiosa. 

Pag. 4, linn. 9-19: Haec alinea maximi momenti est et sufficit omnino, in am- 
bitu doctrinali, ad vitandum periculum indifferentismi. Ergo in omni suppositione 
retinenda est. 

Ad n. 2: pag. 5, linn. 13-26: Proponuntur plures mutationes, quarum rationes 
infra indicantur: «Explicantur itaque damnationes olim latae. (1) Mutantur (2) 
tempora et ideologiae (3): profecto revolutae sunt conditiones vitae socialis quibus 
innitebatur illud veluti universale principium: “ unum imperium, una fides, una 
lex ”. Immo, Ecclesia deplorat quosdam abusus temporis praeteriti ex nimis rigida 
huius conceptionis interpretatione exortos, gaudet vero de hodierna magis evoluta 
dignitatis personae consideratione (4). Insuper (5), novis problematibus insurgen- 
tibus et perspectis (6), ampliorem doctrinam de re sociali et civili continuo evolvit, 
de thesauro suo proferens nova et vetera. In hac doctrina, etc. ... ». Rationes-. 

(1) Sic mutatur phrasis schematis emendati «Utraque haec damnatio ...im- 
mutabilis » quae propositio est nimis severa. In connexione cum argumento in hac 
parte melius est loqui de explicatione veterum condemnationum, hoc melius re- 
spondet psychologiae non catholicorum. 

(2) Deleta est vox « tamen », grammaticalibus ex causis, uti patet. 

(3) Omittuntur duae orationes, scii, a verbo « Etenim his... » usque ad « ... prae- 
valere coepit » (linn. 15-21). Sic vitatur iudicium historicum de conditione hodierna 
rationalismi et, ad totalitarismum status quod attinet, sufficit quod postea dicitur, 
scii. pag. 17, linn. 20-25. 

(4) Haec nova commata insistunt in momento evolutionis conditionum socia- 
lium, quod maximi est momenti in explicanda mutatione praxis. Additur insuper, 
paucis quidem et ponderatis verbis, quoddam iudicium ex parte Ecclesiae circa 
praeteritos abusus nec non circa hodiernam conditionem. Hoc videtur necessarium 
ne Ecclesia appareat tamquam solidaria illis abusibus. 

(5) Verbum « Insuper » locum tenet verborum « Praeterea Ecclesia », et re- 
quiritur ex mutationibus inductis. 

(6) Deletur phrasis « e principiis, quae semper manent eadem in suo sensu et 
sua sententia ». Hoc fit quia non est perspicuum et sat longis explicationibus indi- 

geret de tenore vel propositione principiorum hac in re, de eorum cognitione et 
interpretatione temporibus anteactis. Phrasis insuper quae omittitur nimi s apolo- 
getice sonat. Res vel reponatur in notis vel, melius adhuc, labori theologorum enu- 
cleanda relinquatur. 

Ad n. 3: pag. 6, linn. 5-28: Deleatur tota paragraphus, scii, a verbis « His po- 
sitis... » usque ad verba «... sustentat et commendat ». Rationes-. 

1. Non est locus huic textui in declaratione de libertate religiosa. Etenim sola 
quaestio dogmatica quae in hac materia oritur haec est: utrum scii, sub regimine 
libertatis religiosae, sensu hodierno intellectae (cf. n. 1, textus emend.), libertas Ec- 
clesiae libertasque fidei et vitae christianae serventur integrae. Non apparet ratio 
cur de unica vera religione hic sollemnis fiat sermo. De cetero, tam in constitu- 
tione dogmatica de Ecclesia (sub. n. 8 et 14) quam in decreto de Oecumenismo 
(sub nn. 2 et 3), Concilium iam de unica Ecclesia sollemniter locutum est. Porro 
documenta eiusdem Concilii considerari debent, sicut et omnia alia acta Magisterii, 
sicut connexa. Posset referentiae ad loca citata illorum documentorum addi in no- 
tulis pro hoc loco. 

2. Iam satis patet ex antecedentibus (pag. 4, par. 2, sub n. 1), institutum 
hodiernum libertatis religiosae non proclamare indifferentis mum religiosum, neque 
eidem favere. 

3 . Praemissa totius « Declarationis » est munus Ecclesiae honestae libertati 
humanae patrocinandi. Sumat igitur declaratio exordium ab hoc munere. 

4. Stylus huius paragraphi auribus hominis hodierni male quodammodo so- 
nabit. Ceteroquin verba « Veritas enim... protulit » (pag. 6, linn. 21-24) locum 
aptiorem invenient in pag. 12, post verba « ... in tota activitate humana dirigenda » 
(lin. 2). 

Pag. 6, lin. 33: Deleatur verbum « hodiernum ». Ratio : ne textus sic interpre- 
tetur ut eidem sic dictus « opportunismus » tribuatur. 

Ad n. 4: pag. 7, linn. 9-15: Hae duae orationes sunt maximi momenti et 
eorum fundamentum omnino clarum: impossibilis enim est ut quis firmiter teneat 
aliquam veritatem, quae socialem conviventiam non destruat, et simul acceptare 
possit prohibitionem ad hanc veritatem communicandam: hoc esset contra ipsam 
naturam boni, quod percipitur ut diffusivum. Possum revera iudicare me veritatem 
possidere quae alios certe ditabit et acceptare vetitum has divitias spiritus commu- 
nicandi? Hoc, cauto ordine sociali, merito reputari debet inintelligibile, ne dicamus 
abnorme. 

Pag. 7, lin. 29: Deleantur verba « in dialogo ». Ratio : verbum « dialogus » 
accipitur frequenter sensu satis restricto; si hic sensus restrictus esset omnis et 
tota amplitudo libertatis religiosae, merito dici posset vix locus esse vel agi hic 
de libertate religiosa. 

Pag. 8, lin. 10: Post verba « ...lex divina », addatur vel « in ipsa natura hu- 
mana inscripta », vel « naturae insita ». Ratio huius additionis est ut vitetur im- 
pressio ac si lex divina sit aliquid extrinsecum naturae humanae. 

Pag. 8, lin. 21: Post verbum «conscientiam» addatur «quam quisque sequi 
tenetur in omnibus », et illustrentur haec verba sequenti nota; cf. S. Thomas Aq., 
Summ. Theol . , 1-2, 19, 5, in c : « Unde dicendum est simpliciter quod omnis vo- 
luntas discordans a ratione, sive recta sive errante, semper est mala »; ibid. ad 2: 

« Quando ratio errans proponit aliquid ut praeceptum Dei, tunc idem est contem- 
nere dictamen rationis, et Dei praeceptum »; cf. etiam declarationem episcoporum 

Tanganikae (Doc. Cath. 1961, coi. 1396-1397) et episcoporum Helvetiae ( Doc . 
Cath. 9 dee. 1945). 

Pag. 8, lin. 21: Post additionem verborum in emendatione immediate superiori 
propositorum, addatur nova haec oratio: « Hoc etiam valet pro iis qui inculpabiliter 
ad explicitam Dei cognitionem non pervenerint ». Ratio est ut explicitius conside- 
retur casus atheorum. 

Pag. 9, lin. 7: Post verbum «Ipsa» addatur «potestas»; aliter enim sub- 
auditur ut subiectum huius phrasis « Libertas », ex oratione immediate praecedenti. 

Ad n. 6: pag. 10, lin. 11: Post verbum «metum» addatur «directe vel in- 
directe ». Ratio: oportet rem explicitius proponere, ad vitandos abusus, in quantum 
fieri potest. 

Ad n. 7: pag. 11, lin. 8: Corrigatur mendum: «honorent». 

Ad n. 10: pag. 12, lin. 25 s.: Initium phrasis sic mutetur: « Inter ea quae 
ad bonum Ecclesiae spectant, quae... ». Ratio: ut vitetur impressio ac si textus ex- 
plicite vellet bona temporalia modo nimis absoluto pro Ecclesia vindicare. 

Pag. 12, lin. 30: Pro verbo « divina » legatur « sacra », quae vox videtur 
magis accurata. 

Pag. 12, linn. 32-34: Oratio « Atque... faciunt » deleri potest nam et inclu- 
ditur in praecedentibus et non christianis sonaret nimis polemicam. 

Pag. 13, lin. 7: Deleatur verbum « soli », ut vitetur sensus polemicus et ne 
ingrediamur problema de nuntio evangelico ab aliis christianis proclamato. 

Pag. 13, lin. 12: Deleantur verba « divinitus convocata », non quia vera non 
sint, uti patet, sed quia secunda pars huius alineae fundatur in conviventia sociali; 
non debet ergo afferri argumentum ex revelatione. 

Pag. 13, lin. 20: Deleatur verbum « soli ». Pro ratione cf. supra ad lin. 7. 

Ad n. 12: Proponitur ut specialis commissio peritorum in re biblica citationes 
omnes recognoscat in hoc numero adhibitas (et in genere in tota declaratione) eo 
fine ut eae tantum remaneant simpliciter quae revera in sensu litterali usurpantur. 
Reliqua, aut deleantur, aut introducantur cum particula « cf. » ut mos est e. g. 
in constitutione dogmatica de Ecclesia. 

Pag. 14, lin. 31: Recognoscantur duo loca citata. Constat revera ex ea posse 
erui quod in textu affirmatur? 

Pag. 14, linn. 33 s.: Pro verbis « Iudaei pariter » scribatur « Auditores quidam 
Christi etiam talia... ». Ratio: verbum « pariter » videtur ad Satanam se referre! 
Vitetur insuper formulatio quae Iudaeos laederetur ex generalisatione minus ac- 
curata. 

Pag. 15, linn. 17-21: Non videtur perspicua connexio organica huius orationis 
cum linea argumentationis textus. Forsan deleri potest a verbo « Sicuti » usque ad 
verbum « loqui », citationibus non exceptis. 

13 

Em. mus P. D. IOSEPH card. SIRI 
Archiepiscopus lanuensis 

Animadversiones in genere. 

1. Titulus non recte sonat et male intelligi potest. 

2. Evolvitur in schemate conceptus iuris putativi qui in rem maximi momenti 
vertit. 

Solummodo ubi adest veritas, habetur ius obiectivum, et quidem ita ut actus 
externus huic veritati correspondens impediri nequeat; nisi ex gravissimis rationi- 
bus de quibus hic sermo non est. 

E contra, ubi habetur ius mere putativum, seu ius qui in veritate obiectiva 
non nititur, etsi oporteat hominem immunem omnino esse a coactione quoad con- 
scientiam attinet, minime exinde sequitur actus « externos » impediri non posse. 
Ratio ergo cur aliquando actiones « externae » impediri possint, non tantum in 
bono communi et in aliorum iuribus reperitur, sed etiam, sane utpote radix, in 
eo quod agitur in casu de iure mere putativo. 

Absque hac fundamentali idea non intelligamus catholicam Religionem num- 
quam externe impediri posse. 

Aliter procul dubio iudicandum, si omnia iura mere putativa essent. At hoc 
est simpliciter falsum. 

Quapropter patet periculum textus. Quid dicendum, v. g., si bonum com- 
mune, puta sovieticum, una cum civium atheisticorum putativis iuribus, postulent 
religionem supprimi, praesertim catholica? 

Huiusmodi argumentatio respuitur non solummodo quia agitur in casu de 
bono communi non vero, necnon de iure putativo atheisticorum civium cui contra- 
ponitur catholicorum quoque ius putativum, se in primis praecise ex eo quod 
ius catholicorum non est mere putativum, sed obiectivum. 

Ex hac idea neglecta textus insufficiens videtur, immo aliquando ambiguus. 
Nempe, si intelligitur de iure obiectivo, textus bene currit; si autem de iure puta- 
tivo, iam non paucas insinuat aequivocationes. 

Tollatur ideo talis ambiguitas. 

Attentis hodiernis vitae condicionibus, actio externa quae ex iure profluit 
mere putativo, fere nunquam impedienda est. Hoc tamen nonnisi ex bono com- 
muni superiore sequitur, eo quod aliquando minus malum tolerandum est. 

3. Clarius indicetur textum, ubi de bono publico vel communi agit, semper 
loqui de vero bono publico vel communi. 

Animadversiones in specie. 

Pag. 3, lin. 1. Dicatur: « Libertatis religiosae apud hodiernos populos genera- 
lis ratio », ne videatur Ecclesia suam deserere theologicam doctrinam, tantis sui 
Magisterii documentis munitam. 

Pag. 3, linn. 13-17. Dicatur: « Libertas religiosa communiter hodie intelligitur 
esse verum ius, in dignitate humana et vera iustitia fundatum, quod debet in iuri- 
dica et politica compositione societatis ita agnosci, ut verum ius civile evadat ». 
Ratio-, nisi textus aliquoties mentionem faciat de « iustitia », idest de elemento 

necessario obiectivo, quo solo verum ius stat et constituitur, non sufficienter vi- 
tatur positivismus iuridicus pluries ab Ecclesia damnatus. Textus enim fere semper 
agit de mero iure civili, quod perperam confundit cum « iure legali ». Haec autem 
confusio radix est et origo totius positivismi iuridici. 

Pag. 4-5 n. 2. Integre supprimatur usque ad lin. 39, quia dubitari vehementer 
potest utrum de quaestione « facti » et pure historica iudicare aut quidquam expo- 
nere debeat Ecclesia catholica. 

Pag. 5, lin. 40. Dicatur: « Cum historiae decursu igitur exortus est novus qui- 
dam modus proponendi libertatem religiosam ». Etenim non proprie agitur de 
« nova quaestione », sed tantum de novo modo ipsam proponendi. 

Pag. 6, linn. 30-43. Dicatur: « affirmat insuper libertatem religiosam, sensu 
iam descripto, esse verum ius in ipsa dignitate personae atque iustitia fundatum, 
quod omnes homines et communitates religiosae possint sibi legitime vindicari. 
Cum igitur Ecclesiae incumbat munus... haec Sacra Synodus declarat regimen iuri- 
dicum populorum huius temporis , dummodo principiis rationis humanae fulciatur, 
esse in se honestum et vere necessarium... ». Ratio: dicitur « populorum huius tem- 
poris », ut stabiliatur « factum », non ipsa doctrina, quae forsitan non semper est; 
loco « quippe quod », ponitur « dummodo », quia non evidenter apparet, immo 
aliquando falsum est, quod regimen iuridicum hodiernum libertatis religiosae sit 
absolute probandum necne. 

Pag. 8, linn. 5-8. Dicatur: « Exinde sequitur quod homo ius habet, ut in reli- 
gione publice exercenda, ab iniusta actione, sive legali, sive sociali, immunis sit ». 
Transitus enim ab actibus interioribus hominis ad exteriores tantum iure fit si 
actus exteriores iuste poni possunt. 

Pag. 8-9, littera e) (Moderatio civitatis) supprimatur, eo quod quaestiones ag- 
greditur de competentia civilis potestatis, maxime implicatas et difficiles, quae 
praeterea necessariae non sunt pro Concilio. 

Pag. 9, linn. 5-7. Dicatur: « Ea debet homini agnosci libertas quae suae digni- 
tati, responsabilitati et iustitiae sit consentanea; ideoque restringenda non est nisi 
in quantum sit necessarium ». Ita explicite affirmandum, ne nimis quam par sit 
libertas extollatur, propendens in « individualismum ». 

Pag. 9, linn. 27-30. Dicatur: « Qui ordo publicus est illa pars essentialis boni 
communis, quae committitur potestati publicae, ut civium vita socialis ordinatim 
procedat ». Textus enim munus potestatis civilis reducit ad ordinem servandum 
modo tantum negativo, idest « poliziesco » ac pure poenali. 

Pag. 10, linn. 7-8. Dicatur: « Itemque a potestate publica providendum est ne 
civium aequalitas iuridica laedatur propter solas et iustas rationes religiosas ». Etenim 
in textu nulla fit distinctio inter solas rationes religiosas et rationes simul religiosas 
ac civiles, neque inter rationes iustas et iniustas. Cavendum scii, ne multi plurima 
exigant, sub religionis specie, in ordine quoque externo et publico, quae sive legi 
naturali, sive aliorum iuribus adversantur (v. g. polygamia). 

Pag. 11, linn. 1-4. Dicatur: « Libertas religiosa, quae singulis personis com- 
petit, intra tamen normas limitativas superius positas, etiam communitatibus agno- 
scenda est ». Nempe, normae limitativae, in n. 5 appositae, valere dicendae sunt 
etiam et in primis pro communitatibus religiosis. 

Pag. 12, lin. 35 usque ad lin. 3 in pag. 13. Dicatur: « Iuxta totam traditionem 
catholicam, libertas Ecclesiae quidquam praecipuum perhibetur esse in iis quae 
spectant ad relationem inter Ecclesiam et ordinem civilem vitae humanae ». Etenim, 

nullus peritus in iure publico Ecclesiae unquam ausus est affirmare, uti dicitur in 
textu, libertatem Ecclesiae esse « principium fundamentale » de relationibus inter 
Ecclesiam et Statum. 

Pag. 14, n. 12. (Doctrina evangelica) integre refundatur, quippe qui modo 
inorganico, confuso et nimis pleonastico tradit hac de re evangelicam doctrinam. 
Oportet ut fiat de christiana libertate vera theologia biblica, vestigia praesertim 
sectando S. Pauli et S. Ioannis, cum in subiecta materia pluria illustriaque studia 
extant. 


14 

Exc.mus P. D. FRANCISCUS card. SPELLMAN 
Archiepisco pus Neo-Eboracensis 

Cum praesertim in hodiernis adiunctis maxima cura adhiberi debet de dignitate 
personae humanae a Deo creatae et redemptae necnon de iuribus et officiis talis 
personae, schema Declarationis de libertate religiosa secundum placita Patrum Con- 
cilii nuperrime elaboratum omnino pergratum est. Tandem aliquando, non solum 
acatholici et infideles sed etiam ipsi fideles ideam tantum partialem vel etiam erro- 
neam sibi efformant de mente Ecclesiae circa personam humanam eiusque ius ad 
libertatem religiosam. Quam ob rem, opportunius videtur ut vindicatio ab Ecclesia 
huius libertatis clare elaboretur et quasi systema tice redigatur. Perpulchra dicta 
sunt de dignitate personae humanae eiusque iure in societate ad libertatem in re 
religiosa, de iure in materia religiosa conscientiam sequendi, de exclusione omnis 
externae coercitionis in materia religiosa. Similiter, optime notatur quod ius ad 
libertatem conscientiae externe exercendam semper et ubique valet et agnosci debet. 
Quae omnia verissima sunt et vero oecumenismo valde favent necnon christifideles 
eorumque pastores apud homines disparis cultus et diversae religionis degentes 
iuvabunt. 

Utilissime declaratio decernit de catholicorum cooperatione cum eis qui non 
sunt catholici et de relationibus inter Ecclesiam et societatem civilem. Simili fere 
modo ac antea, multi hodierni omnino ignorant quod Ecclesia catholica approbat 
societates civiles modernas quando, in ordinanda vita civili, libertatem religiosam 
et aequalitatem politicam asseclis cuiusvis religionis tribuendam esse statuunt vel 
etiam quod secundum mentem Ecclesiae status civilis nequit imponere civibus 
professionem determinatae religionis tamquam conditionem ut pleno et integro 
iure vitae nationali et civili participare valeant. Ecclesia desiderat statum esse 
impartialem et benevolum erga omnes qui in re religiosa dictamini suae conscientiae 
oboediunt. Apud nostros, huiusmodi clara declaratio mentis Ecclesiae erit sine ullo 
dubio omnibus pergrata. 

Declaratio iam sat disceptata est. Timeo ne aliqua emendatio maior textus 
praesentis vel mutatio huius declarationis sit pro multis causa dubitationis (ne 
dicam plus), de sinceritate Ecclesiae quando loquitur de libertate religiosa. Decla- 
ratio uti nunc elaborata stare debet. 

Em. mus P. D. LEO IOSEPH card. SUENENS 
Archiepiscopus Mechliniensis-Bruxellensis 

Pag. 8 d, lin. 27 « secundum suam conscientiam, salvo ordine publico, qui 
partem essentialem totius boni communis constituit ». 

a) Deleantur verba: « qui partem essentialem totius boni communis consti- 
tuit ». Ratio: bonum commune, quod est finis societatis civilis, complectitur non 
tantum ordinem publicum, vi coercitiva promovendum, sed insuper et multo magis 
ut omnes cives participes fieri possint fructuum mutuae et communis cooperationis, 
valorum culturae, etc. uno verbo, omnium bonorum quae societas civilis augere 
tuerique valet. 

b) Melius mutetur textus sequenti modo: «... secundum suam conscien- 
tiam, salvis exigentiis iustitiae ». Ratio: sic bene circumscribitur ius inviolabile 
conscientiae ac simul melius indicatur ibi agi de limitatione quae est ordinis mo- 
ralis et non tantum ordinis iuridici. 

Pag. 8 e. Moderatio civitatis. Haec paragraphus tota deleatur. Ratio: 1. Super- 
vacanea est haec paragraphus ad stabiliendam libertatem religiosam, quae sufficien- 
ter et melius probatur dictis sub a), b), c ) et d). 2 . Fundatur in doctrina de iure 
naturali Status quae disputationi obnoxia est. In ordine enim naturali etiam ad 
societatem civilem pertinet fovere vitam moralem et religiosam utpote quae ad 
bonum commune civium conferunt. Utique, reddenda sunt quae sunt Caesaris Cae- 
sari et quae sunt Dei Deo. Et in ordine supernaturali realiter existentes distinctio- 
nes hae opportune faciendae et retinendae sunt. Argumentatio autem pro libertate 
religiosa hac in parte niti vult in iure naturae quod valet pro omnibus hominibus. 
Iamvero in ordine naturali religio magni momenti est pro perfectione morali ho- 
minum et propterea boni communis civium non paucum interest. 3. Videtur con- 
tinere doctrinam de officio et munere societatis civilis nimis restricto, nimirum ad 
ordinem iuridicum tantum. 

Pag. 9, n. 5 b, lin. 29. « Qui ordo publicus ... ut praesertim vi coercitiva legis 
protegatur ». Deleatur. Ratio: profecto libertas religiosa ordine publico limitatur 
et restringitur. Sed hic aspectus, scii, ordo publicus, non debet in textu conciliari 
proclamari tamquam pars essentialis boni communis, secundum dicta in animad- 
versione circa pag. 8 d. 

Pag. 9, n. 5 b. Ultima paragraphus sic legatur: « Exercitium religionis in 
societate a coercitiva interventione status immune esse debet nisi quando (exerci- 
tium religionis) graviter noceat ... et reliqua. 

Quae inter parentheses ponuntur deleantur vel simpliciter ponatur: hoc. Sub- 
iectum ne repetatur in eadem phrasi. 

Pag. 14, n. 11. Ultima paragraphus: « Indoli ergo fidei christianae oppositum 
est quodvis in re religiosa genus coercitionis ex parte humanae potestatis ». Mu- 
tetur: «... quodvis in re religiosa genus coercitionis et ex parte humanae potestatis 
et ex parte ipsius Ecclesiae ». Ratio: si actus fidei liber est et supernaturalis, libertas 
religiosa agnoscenda est non tantum a societate civili sed et ab ipsa Ecclesia. Rei 

veritati et spiritui Evangelico magis consonat si libertatem religiosam vindicamus 
non tantum erga extraneos sed etiam — ut par est — erga omnes. 

Pag. 15. Paragraphus secunda: verba sublineata addantur: « Omnibus ergo 
spretis armis carnalibus exemplum mansuetudinis et modestiae Christi sequentes, 
veritatem facientes in caritate ( Eph . 4, 15) verbum Dei praedicaverunt ... et reliqua. 

[ Adhaeserunt etiam\ G. Van Zuylen, ep. Leodiensis; A. Charue, ep. Namur- 
censis; L. Van Peteghem, ep. Gandavensis; M. De Keyzer, aux. Brugensis. 


16 

Em. mus P. D. STEPHANIIS card. WYSZYNSKI 
Archiepiscopus Gnesnensis 

Nomine episcoporum Poloniae. 

A. Animadversiones ad schema in genere. 1 . Schematis titulus non plene cor- 
respondet argumento. Imprimis enim sermo fit de relatione Ecclesiae ad potestatem 
publicam. Schema videtur autem ad libertatem religiosam catholicorum spectare, 
minime autem, omnium hominum. 

2. Deest investigatio psychologico-philosophica notionis: libertas religiosa. 

Notio « libertas religiosa » imprimis iuridice investigatur, et modo negativo: 
immunitas hominis a coercitione sive legali sive sociali (pag. 8). Textus ergo pri- 
marie Libertatem religiosam externam sibi proponit, quam quaelibet potestas 
publica suis civibus praestare debeat. Huius libertatis fundamentum dignitas est 
personae humanae, atque varia iura civilia, quae ex constitutionibus proveniunt. 

Parum autem (pag. 7, 8) de gravitate interiorum actuum religionis tractatur. 
At haec res maximi est momenti. Libertas enim religiosa re vera tunc primum 
existere valet, cum omnes homines uti individua, id est personae civiles, cuique 
hominum ius tribuant credendi atque fidem manifestandi secundum propriam 
cuiusque voluntatem. Ex facto enim intimae, internae unionis religiosae cum 
Deitate (vel cum Deo personali) deducere licet, omnem religionem quodam sensu 
veram esse, veritatem nempe propriam significare individui hominis religiosi. Ea de 
causa schema declarationis exprimere debet omnem religionem — exclusa tantum 
pathologica eius forma — dignitate et gravitate gaudere. 

Supradictum non excludit, quominus S. Synodus affirmare possit immo debeat, 
unicam pleno titulo veram hanc esse religionem, quam Christus Dominus revela- 
verat et suae Ecclesiae custodiendam tradiderat. Via autem, quae hominibus patet 
ad cognoscendam accipiendamque hanc christianam religionem nostris temporibus 
eadem proponitur, quam Apostolorum tempore: Via « docendi, arguendi, erudiendi 
in iustitia » (2 Tim. 3, 16), coniuncta cum bona hominum voluntate, Dei confir- 
mante Gratia. Variae autem religionis formae, ubicumque terrarum existentes, 
secundum ipsius Christi verba sunt tractandae: « Et alias oves habeo, quae non 
sunt ex hoc ovili » (Io. 10, 16). Id significat eas oves non in sinu electi populi 
iudaici, sed extra eum vixisse et evolvisse. Ergo hi homines aliter credentes oves 
dicuntur, iudaicis ovibus similes, quamquam sine bono Pastore errantes. Immo 
vero errabunt hae oves tam terribiliter, « ut omnis, qui interficit vos, arbitretur 
obsequium se praestare Deo » (Io. 16, 2). Attamen ipsae talium persecutorum 

mentes non sunt a priori damnandae, ut exempli gratia casus demonstrat S. Pauli 
Apostoli, olim Sauli persecutoris, qui « nesciens fecit ». Libertas errandi in fide 
religiosa est ergo conservanda, quia radicem in natura habet humana. 

Recordari etiam licet significationem « falsum » et « verum » notiones esse 
abstractas, theoreticas. Subiectum autem vivens, homo, subiectivo modo eas facit 
esse suas, hanc sibi assimilans, quam conscientiae iudicio veram, bonam, dignam 
iudicet. Erronea est ergo sententia, libertatem religiosam omnibus hominibus con- 
cessam idem significare quam falsum cum vero aequiparare. Omnis enim homo 
gravis propriam religionem veram esse agnoscit, falsam autem — aliorum hominum. 
Homini autem necesse est secundum suam conscientiam — etsi erroneam — agere. 

Sancta exoptat Ecclesia catholica, ut secundum Christi verba brevi tempore 
ipsa Ecclesia « unicum sit ovile » in mundo universo. Sibi ipsae tamen atque huic 
universo mundo probare debet, se « ex fide vivere ». Hoc idem est, aut se confi- 
dere, Dei adiuvante Gratia alios homines per exempla bona atque per argumenta- 
tionem scientifico-religiosam ad veritatem christianae Revelationis perducere posse. 
Principium « vivendi ex fide », si melius ab ipsis catholicis exerceretur, optima esset 
indubitanter via ad Christi Ecclesiam roborandam et numero credentium augendam. 

Si catholici libertatem religiosam pro omnibus hominibus sincere agnoscent, 
tunc demum poterunt etiam pro seipsis hanc expostulare libertatem — tam ex 
parte omnium aliter credentium, quam ex parte cuiuslibet potestatis publicae. 

B. Animadversiones ad schema in specie. Ad n. 2. « Hominis ius (est), ut sit in 
re religiosa immunis a coercitione, praesertim ex parte potestatis publicae ». Pro- 
ponitur addendum: tam ex parte potestatis publicae, quam ex parte cuiuslibet com- 
munitatis religiosae. 

Ad n. 13. Post verba: « veritatem, quae Christus est », addendum: cf. Io. 
14, 6 et 18, 37. 

Ad Relationem II, 2). Auctor dicit, se de doctrina moralis tolerantiae Christia- 
norum erga non-christianos non tractare. Fortasse non recte, nam brevis locutio de 
hac doctrina hic valde necessaria videtur. 

Ad Relationem III. Cum Ecclesia catholica in quadam civitate privilegiatur, 
« aliae communitates religiosae vera religiosa libertate gaudere possint ». Propositio 
emendationis: gaudere debeant. 

Additio. Fortasse damnare oportet errores, in sinu Ecclesiae decursu annorum 
per quosdam catholicos (etiam religiosos) commissos erga sic dictos « haereticos 
confundendos »? 


17 

Exc.mus p. d. francisus aldegunde dorrego 

Archiepiscopus Tingitanus 

Universa ferme doctrina in schemate tradita mihi perplacet, imo quid simile 
diebus nostris dicendum peropportunum esse considero. Nonnulla vero, praeter 
emendationes una simul cum exc.mo Ordinario Algeriensi iam factas, animadver- 
tere mihi liceat. 

N. 2, pag. 5, linn. 14-21. Humiliter propono modificationem qua textus sic 
remaneret: « Mutantur tamen tempora et problemata. Etenim his nostris diebus 
aspectus de libertate religiosa ethicus, qui saeculo decimo nono proprius fuit, iam 

psychologico eiusdem problematis aspectui locum fere cessit. Illo tempore de effre- 
nata individui autonomia sermo erat; hodie, totalitarismo status passim grassante, 
humanae libertati prorsus infenso, potius de ipsa libertatis existentia agitur. Prae- 
terea Ecclesia, etc. Ratio: ut clarius et praesens et anteacta Ecclesiae positio quoad 
libertatem nec non harmonicus in re progressus elucescat. Insuper, vocabulum 
« ideologiae » minus recte hoc in loco adhiberi videtur. Enim vero, etiam Eccle- 
siae ideologia mutatur? Sed Concilium loquitur ut Ecclesia docens, non ut hic aut 
ille magister. 

N. 2, pag. 5, linn. 37-38. Textus sequenti modo compleatur: « quod omnium 
civium naturalia iura inter se componat, tueatur, colat, vindicet ». Ratio: iurium 
conflictus componere ad Statum procul dubio spectat. Idem postulat fidelitas in 
transcribendo conceptum a Ioanne XXIII in allato textu propositum. 

N. 4, pag. 7, linn. 11-16. Textus: « Hoc modo enim ... et ad duo simul spectat » 
sequenti modo mihi videtur ordinandus: « Hoc modo enim violaretur ipsa inte- 
gritas personae, cum libertas religiosa uni subiecto totaliter sumpto inhaereat, et 
ad duos simul spectet: nempe ... etc. ». Rationes: a) prout in schemate perhibetur, 
principium est nimis absolutum; quo stante, nulla potestas actum ullum exterio- 
rem in vita sociali impedire posset, b) Nexus indivisibilis inter libertatem interio- 
rem et eiusdem manifestationem socialem contradicit aliis propositionibus huius 
schematis, videlicet: pag, 8, lin. 38 scribitur: « potestas legifera solummodo ad 
actus exteriores extenditur »; pag. 9, linn. 5-7, « Libertas ... non restringenda est 
nisi in quantum est necessarium ». Et eadem pagina, lin. 32 asseritur: « Exercitium 
religionis in societate a coercitiva interventione Status immune esse debet, nisi 
quando exercitium religionis graviter noceat ordini publico ». c ) Ex eo quod homo 
naturaliter tendit ad actus exteriores secundum propriam conscientiam ponendos, 
utique sequitur ius ad tales actus exteriores, minime vero ius ad omnes actus. 
Igitur, mundus internus hominis ab eiusdem manifestationibus separari valet. 
Huiusmodi separatio evidentius perspicitur in casu magistratus — iudex, magister, 
procurator etc. — qui, virtute principii indiscriminationis (n. 6 schem. pag. 10) 
Statum secundum placita religionis a personali religione diverse ordinatum serviret 
publicumque in eo exerceret ministerium. 

N. 4, pag. 7, lin. 32. Meo humili iudicio, textus sequenti modo compleri debe- 
ret: «... persuasionibus de re religiosa, praecisa vero quavis aliorum fidei irri- 
sione, in dialogo exponendis ». Ratio: Concilii mens super re, procul dubio in se 
clara et evidenti, ut nitide resplendeat omnino convenit. Experientia teste, certus 
sum « Pastores quosdam » tam ampla Concilii declaratione se praevalere ut in non- 
nullos fidei articulos audacter impetant. 

N. 7, pag. 11, lin. 23. Sequentem postulo modificationem: « publice docenda 
atque testanda libere accedentibus. In fide ... etc. ». Rationes: a) Ut intelligatur 
quod ius docendi testandique nequit exercere coactione sive physica sive morali 
erga alios. Exprimatur ergo limitatio quaedam contra possibiles abusus, laedentes 
aliorum libertatem, b) Ut cum aliis schematis propositionibus nunc dicta plene 
cohaereant. 

N. 7, pag. 11, lin. 28. Vocabulum egenis, vel aliud simile, adiungere oporteret; 
quo textus ita sonaret: «... quando de pueris, egenis vel rudioribus agitur ». Ratio: 
minus honesta iudicanda sunt munera quaevis cum iniunctione hanc vel illam fidem 
amplectendi alicui exhibita. Talis proselytismi forma, certe reprobanda ut personae 
dignitati contraria, plus una vice apud indigentes exercetur. 

N. 12, pag. 14, linn. 28-35. Emendatio est sequens: Deleantur verba: « tamen 
consulto prodigia illa ... (Io. 4, 48) », et textus sic exprimatur: « Miracula fecit ut 
auditores fide verbo suo adhaererent; sed prodigia illa respuit quae violentiam 
redolerent ». Rationes : a) nullo fulcitur fundamento interpretatio qua Christi recu- 
satio talia patrandi miracula animo vel proposito suos auditores non coegendi tri- 
buitur; eo vel magis quod b) similis interpretatio falso nititur supposito, videlicet: 
miracula fidem modo necessario extorquere. 


18 

Rev.mus P. D. ANGELUS ALMARCEGUI 
Prior generalis O.R.S.A. 

Pag. 3, lin. 1. Dicatur: « Libertas religiosa apud hodiernos populos generalis 
ratio ». Ita clarius apparebit Ecclesiam non deserere suam doctrinam theologicam, 
tantis documentis munitam. 

Pag. 3, linn. 13-15. Dicatur: « Libertas religiosa communiter hodie intelligitur 
esse verum ius, in dignitate humana et vera iustitia fundatum » ... Ut ita mentio 
fiat de « iustitia », id est, de elemento necessario obiectivo quo solo verum ius 
stat et constituitur. 

Pag. 5, linn. 39-40. « Cum historiae decursu igitur exortus est novus quidem 
modus proponendi libertatem religiosam ». Non agitur proprie de nova quaestione, 
sed tantum de novo modo ipsam proponendi. 

Pag. 6, linn. 32-33. Dicatur: « in ipsa dignitate personae humanae atque iustitia 
fundatum ». Vid. supra emendat., pag. 3, linn. 13-15. 

Pag. 7, linn. 16-17. Dicatur: « Homo habet officium et ius quaerendi veritatem 
in re religiosa ». Dici non potest hominem obligari ad quamlibet veritatem quae- 
rendam. 

Pag. 7, linn. 31-32. Dicatur: « ... in suis investigationibus de re religiosa in 
dialogo quaerendis ». Ne falsa inducatur species quod homo in dialogo stabiliendo 
suis persuasionibus tantum duci possit. 

Pag. 8, linn. 6-8. Dicatur: « ... ut in sua religione publice exercenda immunis 
sit ab iniusta coercitione sive legali sive sociali ». Quia in certis casibus actus exte- 
riores iuste limitantur, ut in n. 5 recognoscitur. 

Pag. 9, linn. 5-7. Textus sic mutetur: « Ea debet homini cognosci libertas quae 
suae dignitati atque responsabilitati et iustitiae sit consentanea: ideo non est restrin- 
genda nisi in quantum sit necessarium ». Ne species praebeatur quod libertas nimis 
quam par sit extollitur. 

Pag. 9, linn. 27-30. Dicatur: « Qui ordo publicus est illa pars essentialis boni 
communis, quae committitur potestati publicae, ut civium vita socialis ordinatim 
procedat ». In textu munus potestatis civilis reducebatur ad ordinem servandum 
modo tantum negativo et pure poenali. 

Pag. 10, linn. 7-8. Dicatur: « Itemque a potestate publica providendum est, 
ne civium aequalitas in ordinatione iuridica laedatur propter solas et iustas rationes 
religiosas ». Ut debita habeatur distinctio inter solas rationes religiosas et rationes 
religiosas simul et civiles, atque inter orationes iustas et iniustas. 

Pag. 10, lin. 11. Addatur: «... per vim vel metum aut alia iniusta media». 

Ut clare appareat potestatem publicam non posse, in religiosa libertate regulanda, 
nisi media iusta adhibere. 

Pag. 11, linn. 1-4. Dicatur: « Libertas religiosa, quae singulis personis com- 
petit, intra tamen normas limitativas superius positas, etiam communitatibus agno- 
scenda est ». Quia normae limitativae in n. 5 appositae, valere dicendae sunt non 
tantum pro singulis personis verum etiam, et prae primis, pro communitatibus 
religiosis. 

Pag. 12, lin. 35 ad pag. 13, linn. 1-3. Dicatur: « Iuxta totam traditionem 
catholicam libertas Ecclesiae quidquam praecipuum perhibetur esse in iis quae spec- 
tant ». Quia textus modo nimis exaggerato affirmabat « principium fundamentale » 
de relationibus inter Ecclesiam et Statum esse libertatem Ecclesiae. 

Pag. 14, n. 12. Melius erit si totus numerus restructuretur, quia, prout stat, 
modo inorganico, confuso et partiali doctrinam evangelicam tradit. 


19 

Exc.mus P. D. LUDOVICUS ALONSO MUNOYERRO 
Archiepiscopus tit. Sionensis 

Cap. I. N. 1. a) Verba « In permultis civitatibus ... stabile regimen » delenda 
sunt, mihi videtur, quia aestimaret aliquis Concilium constitutiones liberales appro- 
basse, quod valde periculosum est, quia multa originem ducunt ex rationalismo, 
liberalismo etc., erroresque habent permixtos. 

b) Secunda paragraphus in genere placet. Exponitur in ea quid Concilium pro 
libertate religiosa intelligat. 

N. 2. Potest remanere, et placet quatenus est improbatio laicismi, rationalismi, 
liberalismi, ideoque approbatio Magisterii Pontificii Gregorii XVI, Pii IX, Leo- 
nis XIII etc. 

N. 3. a) Prima paragraphus admittenda est iuxta modum; modus autem est 
hic: quando dicitur « hanc catholicam de unica vera religione doctrinam nullatenus 
adversari libertati humanae », addatur « iustae et rectae libertati ». Secus haberetur 
contradictio cum praecedentibus. 

b) Secunda paragraphus etiam placet, sed corrigenda est: imprimis tollatur 
adiectivum « hodiernum » quod additur in textu verbis « regimini iuridici », Placet 
haec redactio, vel alia similis: « Sacra Synodus declarat regimen iuridicum libertatis 
religiosae, principiis rationis humanae fulcitum (non omnia rationi humanae con- 
formantur) esse honestum et posse esse necessarium ad convisendam in societate 
humana procurandam et personae humanae dignitatem, personalem et civilem, 
custodiendam ». 

Item, in fine addantur haec verba: « legitime vindicare intra limites de quibus 
in n. 1 pag. 2 actum est, et postea expressius exponentur ». 

Cap. II. N. 4. Doctrina sub littera a) prout est in textu non placet. Doctrina 
est enim falsa quod « nexus inter libertatem interiorem et eius manifestationem 
socialem est omnino indissolubilis ». Nimis absolute asseritur. Verum est in ordine 
philosophico, quia actus externus ab interno actu voluntatis procedit. Sed in ordine 
morali et iuridico nullo modo hic nexus admittendus est, quasi persona humana 
ius habeat manifestandi semper (inseparabiliter) quod conscientiae suae verum 



656 


ACTA CONC. VATICANI II - PERIODUS IV 


videatur. Alia atque alia est ratio in utroque. Persona interne cogitat quod ipsi 
verum videtur, et nemo, nisi solus Deus, scit utrum illa persona vera adhibuerit 
media ad efformandam recte conscientiam religiosam (de hac agimus), et ideo sit 
in bona fide, an non. Propterea hanc libertatem nemo impedire potest. 

Attamen, quando agitur de proiectione externa et sociali, homines, ignari de 
interiori conscientia individui, obiective iudicare debent, iuxta normas traditio- 
nales, et iuxta veritates naturales et principia moralia communiter admissa, et si 
casus ferat, attentis veritatibus supernaturalibus, ut in societate catholica. Si ille 
individuus agere intendit contra veritates, principia moralia, et modus conviventiae 
communiter admissos in societate, cives et auctoritates actiones damnosas et peri- 
culosas impedire possunt et fortasse debent. Unde tota doctrina huius paragraphi 
subiectivismum et liberalismum redolet. Consectaria etiam gravissima orirentur. 
Canibalismus, ut novimus esse in regionibus incultis nationis dictae Congo, mani- 
festatus in postrema rebellione, est sancitus ut quid bonum a quadam secta religiosa. 
Item quomodo quis prohibere possit quod non adhibeatur euthanasia in casu gra- 
vissimo, prout adhibita fuit in Belgio anno 1962? Et sic de ceteris. 

Propterea, ipse textus emendatus schematis aliquas limitationes libertatis 
admittit in aliis locis. Unde ut contradictio vitetur, corrigi debet vel alio modo con- 
fici, ita ut clare pateat quod de illa libertate agatur « vera et recte intellecta » 
(Paulus VI), vel, si de errore bona fide professo in ordine religioso, quod limites 
observandi sunt in ordine morali et iuridico, prout in numero ... exponentur. 

b) In hac paragrapho, in fine, aliquid asseritur quod gravitate laborat. Agitur 
de iure ad dif usionem erroris. Nullo modo oblivisci oportet quod in multis natio- 
nibus stabile principium est quod nemo potest religionem propagare distinctam 
ab officiali, quae solet esse una ex paganis. In aliqua natione catholica hoc habetur 
ut norma. Sed in hac de vera religione agitur: ad tutandam veritatem prohibentur 
actus propagationis errorum, qui divisiones et inordinationes sociales inducunt. 
Si aequo modo tractanda est veritas et error, norma exponendi doctrinam eadem 
esse debet, dicunt multi. Quiescere debemus hoc modo ratiocinandi? Nullo modo. 
Nos sumus in possessione veritatis. Error est malum quoddam; in re religiosa, gra- 
vissimum. Si propagatur, alii malum contrahunt. Mala vero sunt vitanda sicut 
pestis, si possibile est. Quid ergo? Dialogus erit impossibilis? Non erit impossibilis 
pro his qui libere accedant ad dialogandum. Nulla obligatio dialogandi imponenda. 
Ecclesia autem prohibet pro suis fidelibus quod inconsiderate accedant ad loca ubi 
errores doceantur. Sed si accedunt, inobediendo suis auctoritatibus, magistri errores 
docere non impediuntur. Unde in fine paragraphi addendum est « libere acceden- 
tibus ad dialogum ». Insuper illa conditio servari debet « morali ordine commu- 
nique omnium utilitate servatis » ( Pacem in terris, A.A.S., 55, p. 260). 

c) Etiam haec verba sunt corrigenda, quia dicit idem quod in paragrapho 1 
dignum correctionis existimavi. Unde, vel expungitur, quia est repetitio et quidem 
error, vel corrigatur necesse est, modo antea indicto, semper « intra limites ordinis 
moralis, boni communis, iurium aliorum, et ordinis publici ». 

d) Iterum schema in eumdem errorem incidit. Tamen unam exceptionem 
ponit, et est haec « Salvo ordine publico ». Parum est hoc. Posset poni ita: salvo 
ordine publico ceterisque conditionibus quae bonum commune constituunt ». 

e) Non placet quod actio potestatis publicae in re religiosa unice limitetur his 
verbis: « salvis tamen exigentiis ordinis publici ». Ne repetantur semper eadem 
verba, potest dici sic: « salvis exigentiis boni communis, quod iuxta conditiones 

societatis existimandum est ». Non sufficit quod aliquis dicat: « Ego sum prote- 
stans ». Illi qui natus est in familia vel populo protestanticis, credendum est; datur 
enim praesumptio. Sed, de illo qui hodie catholicus est, et crastino asserit prote- 
stantem esse, Status suspicari potest ne alia motiva non digna sint ad talem muta- 
tionem. Hi casus dantur in Hispania: Concedendum est illis liberum exercitium 
cultus publici? 

N. 5. a) Verbis confusis exponitur tamquam norma limitativa norma mor ali- 
tatis. Sed de normis moralibus proprie nihil dicitur. Fiat referentia ad normas 
christianas vel saltem ad normas communiter admissas in nationibus civilizatis, 
quae in iure naturali solent esse fundatae. 

b) Loco « exigentiis ordinis publici », dicatur « exigentiis boni communis ». 
« Quare exercitium religionis in societate, a coercitiva interventione status immune 
esse debet, nisi quando exercitium religionis graviter noceat bono communi, sive 
per perturbationes ordinis publici, sive per violationem moralitatis publicae, sive 
per laesionem iurium aliorum civium ». 

Cap. III. N. 6. Prima paragraphus, admittenda. 

Secundam vero admitto usque ad illa verba: « Imo vero huic Sacrae Synodo ... 
muniatur », quae verba instanter peto ut deleantur. 

Iam saepe saepius haec recommendatio facta est, v. g. in prima paragrapho. 
Quare nunc urgetur libertas religiosa? Et fit quidem verbis absolutis, sine limita- 
tione aliqua, ita ut illas nationes comprehendat in quibus unitas catholica viget. 
Libertates etiam ab O.N.U. stabilitae (vide notam 25) admittuntur. Unitas catho- 
lica hispanica nihil iam deest ut tollatur e medio. Nihil facilius quam probare hoc 
esse ideale inimicorum Ecclesiae traditionalium. Aliqui existimant catholicismum 
hispanum esse crucem Ecclesiae. Multi ex catholicis videntur assensum praebere. 
Si unitas catholica propter causas politicas periit, damnum Ecclesiae universalis 
erit minimum, si damno illato a decisione Concilii Oecumenici comparetur. 

Cum mea intentio sit cooperari, non obstruere, propono ut dicatur quod « ius 
personae humanae ... agnoscatur et iusta et efficaci tutela etc. ». 

N. 7. Sub hoc n. 7 in quinque paragraphis doctrina exponitur quae magnos 
et graves dolores Ecclesiae Iesu Christi affert in toto mundo. 

In primis, exposita iam doctrina de libertate religiosa in sua proiectione sociali, 
quae afferuntur in hoc n. 7, superflua sunt. Sufficeret dicere quae in schemate priore 
habentur, quia in secunda paragrapho conceditur libertas « intra supra dictos limites 
a fine societatis imponendos ». 

Praeterea quod descendat Concilium ad tanta et talia particularia exponenda 
tamquam propria iura communitatum religiosarum improprium est Concilii. 

Quid relinquitur determinandum Guberniis et Sanctae Sedi in Concordatis 
habendis? Non in memoriam revocant huius schematis auctores verba quae bis 
vel ter, modo solemni, em. mus card. Bea protulit in 2 sessione, de Oecumenismo 
sermonem faciens. Dixit quod principia sunt vera, universalia et perennia; sed 
debent circumstantiis temporum, locorum et personarum accommodari. 

Certissimum est hoc. Relinquamus ergo ad Sanctam Sedem et Gubernia deter- 
minare qualis debet esse libertas, quae singulis nationibus conveniat. 

Textus prior moderatior erat. Imo approbari poterat. Quare in schemate emen- 
dato tantus liberalismus in medium ruit? 

Venerabiles Patres, moderamine opus est. In manibus nostris est sors Eccle- 
siae. Ne in peius opus Apologistis redigamus. 


42 

Igitur, hic textus reponendus est. Fortasse textus prior admittendus. 

Cap. IV. N. 10. In tertia paragrapho, periculosa etiam doctrina exponitur. 
Non tantum Ecclesia sibi vindicat libertatem, sed etiam eam « postulat pro omni- 
bus hominibus et communitatibus (religiosis) ut verum ius ». Et hoc asseritur ut 
concordia inter libertatem Ecclesiae et communitatum. Ubi concordia habet funda- 
mentum? Ecclesiam habet a Deo, per revelationem. Ceterae communitates, dicitur, 
« ipsius rationis lumine ». Sed hae communitates non catholicae religionem pro- 
fitentur falsam. Ergo concordia datur inter veram religionem revelatam et alias 
falsas religiones? Concordia vera non potest existere, in ordine doctrinali. Ergo, 
si existit, in alio ordine debet quaeri; et ita est. Datur in ordine practico, civili, 
iuridico, iuxta illa quae pluries in schemate et emendationibus dictum est. Venia- 
mus, igitur, ad solutionem. 

Imprimis, non fiat sermo de hodierno regimine libertatis. Videretur in mentem 
adduci regimen norteamericanum et in O.N.U. stabilitum. Dicatur, v. g. sic: « Iam 
vero ubi reapse recta ordinatio civilis existat circa rem religiosam, iuxta superius 
exposita ... ». 

Compatibilis igitur est libertas quam Ecclesia sibi mandato Christi vindicat, et 
libertas religiosa quae in praecedentibus articulis ut vera libertas ab Ecclesia 
recognoscitur. 

N. 11. Illa verba « Unde etiam sequitur ... », supprimi debent. Haec est doc- 
trina Rousseau. Quid de educatione christiana a patribus in infantia? Cavendum 
est a modo loquendi, qui inimicis Ecclesiae ansam praebeant ut ipsam impetant. 

In 2 paragrapho, loco dicendi « in regimine libertatis religiosae conditiones 
dantur », dicatur « in regimine ... conditiones dentur ... ». 

N. 12. Doctrina evangelica quae adducitur non probat nisi actum fidei et voca- 
tionis debere esse liberum, i. e. sine coactione. Nihil de culto publico, de diffusione 
libera errorum, etc. Consequentia finalis non est logica. Non deducitur ex Evan- 
gelio regimen libertatis religiosae prout ab asseclis huius intenditur. Si rem integre 
considerare velimus, alia multa in Evangelio inveniremus: imprecationes Iesu Christi 
contra pharisaeos, expulsionem mercatorum e templo, adversus peccatores minas, etc. 
Si S. Ioannem ( Epist . 2, 10-11) consulamus, audiemus dicere: «nec Ave si dixe- 
ritis », ei nempe qui doctrinam Christi non profitetur. 

Tandem, toto ex corde propono quod novum schema sit breve, logice exara- 
tum, cum cautela confectum, ne Ecclesiae, dum protestantibus grata appareat, dolo- 
rem et fortasse defectiones intulerit in locis ubi Religio catholica adhuc praeeminet. 
Possibile est ita libertatis declarationem dignam in Concilio Vaticano II approbare. 
Faxit Deus ut ita eveniat, in bonum totius Ecclesiae, quin pereat illa « insula catho- 
lica » ( Relatio , pag. 27), quae aliquibus videtur displicere. Insula haec parva est, 
sed Europam docuit per S. Isidorum, mundum christianum a mahumetanis Ube- 
ravit, cum sua unitate catholica Evangelium tulit in 22 Respublicas Americae et in 
Insulas Philippinas; cui etiam debetur quod religionis catholicae remanet in regio- 
nibus protestanticis, etc. 

Beata Virgo Maria, Mater Ecclesiae, commissionem adiuvet ad hanc declara- 
tionem parandam. 

Exc.mus P. D. CAROLUS IOSEPH ALTER 
Archiepiscopus Cincinnat ensis 

1. Loquor non tantum in nomine meo sed in nomine plurimorurm episcopo- 
rum Statuum Foederatorum Americae Septem trionalis. Die 17 oct. 1964 declaratio 
de libertate religiosa, uti in schemate, deliberatione diligenti habita apud episcopos 
fere unanimi voce in genere est approbata. Quasdam animadversiones autem volu- 
mus adiungere, praesertim de praerogativa divina et essentiali Ecclesiae ad liber- 
tatem et independentiam f ruendam in suo munere fungendo; insuper de incompeten- 
tia potestatis civilis quoad veritates religiosas decernendas; denique de obligatione 
potestatis civilis media apta adhibendi ut omnes cives libere et secure suum finem 
ultimum secundum suam rectam conscientiam prosequi possint. 

2. Loquimur non de Ubertate quaUcumque, nec de Ubertate religiosa indeter- 
minata et latiore sensu intellecta, sed praecise de iure personae humanae ad immu- 
nitatem in re reUgiosa ab omni externa coactione a potestate publica vel a quacum- 
que aUa potestate inducta. Excellentissimus relator hanc distinctionem inter veram 
Ubertatem religiosam et alia genera falsae Ubertatis religiosae iam in sessione Con- 
ciUi secunda in lucem bene posuit. Numquam nec ullo modo affirmatur ius perso- 
nae humanae errorem docendi, vel malum faciendi. Ius personae humanae ad im- 
munitatem in re reUgiosa ab omni coactione externa vindicatur tantum ut ius so- 
ciale et iuridicum coram potestate civili et in ordine temporali; minime autem affir- 
matur ius humanae personae ad Ubertatem religiosam coram Deo. 

Valde desiderabile nobis videtur, immo necessarium ad pacem et concordiam 
in societate civiU promovendam, ut in Concilio Vaticano II claris verbis et sine 
ambiguitate de hac quaestione in schemate de Oecumenismo tractetur. Hoc enim 
fere ab omnibus expectatur, praesertim in ilUs regionibus ubi pluraUsmus in reli- 
gione viget. 

Apud multos tum catholicos tum non-catholicos dubia adhuc existunt, num 
Ecclesia catholica agnoscat plenam Ubertatem religiosam pro omnibus civibus. Quae- 
ritur, enim, utrum Ubertas Deum colendi tum privatim tum publice, tum in coeti- 
bus coadunatis tum singulatim, iuxta rectam singulorum conscientiam, agnosca- 
tur pro Catholicis tantum vel etiam pro omnibus aliis. 

In memoriam redigendum est quod non desunt qui exprobant catholicos, in 
re reUgiosa, ratione quadam ambigua, et haud honorabili se gerere. Nam, aiunt, 
ubi catholici minoritatem poUticam constituunt, ibi ius ad plenam Ubertatem in 
reUgione sibi vindicant; ubi vero maioritatem poUticam constituunt, ibi ceteris ius 
non agnoscunt ad plenam Ubertatem in re reUgiosa exercendam. Quamobrem haec 
dubia et suspiciones ita evitari oportet ut difficultates non paucae amoveantur a 
publica vita cathoUcorum. 

3. Mutationes plures et magni momenti quoad structuram et competentiam 
potestatis civilis cursu temporis factae sunt. PubUca auctoritas hodiernis tempori- 
bus non amplius de bonis spiritualibus iudicat atque decernit. Hodie, fere ubique, 
cives, praesertim in re reUgiosa, ius iudicandi independenter a potestate publica sibi 
vindicant et hac in re competentiam Status denegant, et merito quidem, quia, si 
ratio spectetur qua ReipubUcae auctoritas exercetur, clare apparet quod ipsa non 

est apta ad iudicia pro merito ferenda in re religiosa; huiusmodi enim auctoritas 
exercetur principio democratico maioritatis adhibito. Omnino igitur incongruum 
erit si veritas et valor doctrinae divinae et disciplinae Ecclesiae subicienda sit 
suffragationi maioritatis civium. 

4. De libertate religiosa relate ad Ecclesiam. I. Ecclesia, propter divinam suam 
institutionem atque solemne mandatum, quod ei Christus commisit ad docendos 
omnes populos, gaudet absoluto iure in munere suo adimplendo, i. e. circa suam 
divinam missionem independenter ab omni temporali auctoritate sive imperio, et 
insuper, per mandatum divinum, in libere agendo immunis esse debet ab omni 
externa vi seu coactione. Hanc libertatem Ecclesia constanter defendit iam inde 
a temporibus apostolicis ac sibi illam vindicavit in omnibus temporibus historiae, 
maximis non obstantibus difficultatibus. Haec tamen libertas, a Deo data, esset 
inanis si singula membra eiusdem, relate ad propriam fidem religiosam eiusque 
exercitium, non essent libera ab omni externa coactione. Haec libertas, ut sit efficax 
in praxi, includere debet eandem immunitatem pro omnibus civibus. Si haec libertas 
non extenditur omnibus civibus, et si principium libertatis religiosae in ordine 
temporali non acceptatur ut principium universaliter validum pro omnibus natio- 
nibus, frustra postulabitur ab Ecclesia; deinde etiam cives sive singulatim sive 
in coetibus coadunati numquam considerari possunt securi ac liberi; immo etiam 
libertas ipsius Ecclesiae in periculo instanti permanenter versaret. 

III. Multa graviaque damna hodie Ecclesia eiusque membra patiuntur quia 
Status seu potestas civilis in pluribus regionibus iniuste obstat libertati religiosae 
et false sibi usurpat ius ordinandi fidem ac praxim religiosam. At ius determinandi 
fidem religiosam eiusque praxim soli Deo pertinet eiusque Ecclesiae, quam ipse pro 
hoc fine constituit. Hoc iure Status nullo modo gaudet. Si potestas civilis praesumit 
ordinare fidem et praxim religiosam, eo ipso excedit propriam iurisdictionem. Bo- 
num commune societatis in ordine publico atque iura aliorum tuenda sunt, sed 
unitas nationalis in ordine temporali, quamvis sit elementum maximi momenti, ta- 
men subici oportet maiori bono spirituali Ecclesiae universalis atque subordinari 
communi bono totius societatis humanae. 

5. Conclusio. In hodiernis adiunctis quaestio de libertate religiosa, ut mihi 
videtur, solvenda esse oportet imprimis in ordine practico potius quam in ordine 
speculativo. Libertas Ecclesiae in suo munere fungendo est bonum principale, prae- 
stantissimum et, igitur, est bonum non tantum in quibusdam circumstantiis par- 
ticularibus, sed etiam in ordine universali et in omnibus circumstantiis. Secundum 
meam opinionem, non est dubium quin, si declaratio in Synodo solemniter de plena 
immunitate personae humanae in re religiosa promulgata fuerit, deinde maxime 
proderit tum Ecclesiae tum societati, etiamque Oecumenismus valde fovebitur 
apud omnes fratres seiunctos. 


21 

Exc.mus p. d. hyacinthus argaya goicoechea 

Episcopus Mindonensis-F errolensis 

Circa schema declarationis de libertate religiosa , ut continetur in textu qui 
Patribus datus est sub finem III sessionis Concilii Vaticani II, quae sequuntur 
animadvertere meum esse duxi; ex quibus animadversionibus, aliae sunt indolis 
generalis, aliae autem res particulares respiciunt. De singulis seorsim. 

I. Animadversiones generales. In tota hac declaratione non sufficienter distin- 
guuntur quaedam notiones fundamentales, quae multo accuratius adhiberi debuis- 
sent, ne graves doctrinas confusiones irriperent. 

a) Libertatis notio. In primis, non satis prae oculis habetur distinctio fun- 
damentalis in hac re, libertatis nempe physicae vel psychologicae a libertate mo- 
rali et a libertate iuridica. 

Libertas religiosa physica seu psychologica, quae est facultas hominis vere in 
se immunis a necessitate et qua homo fit dominus ac responsabilis suorum actuum, 
a nemine cordato in dubium revocata est nec revocari potest. Ideo homo habet 
etiam facultatem physicam peccandi, licet gravissimum habeat officium moralitet 
abstinendi a peccato. 

Libertas moralis est eadem libertas physica, quae et quatenus praeterea im- 
munis est a vinculo morali obligationis, praecepti, legis, honestatis, etc. 

In re autem religiosa libertas moralis simpliciter non datur. Minime enim datur 
libertas moralis contradictionis, ad Deum nempe colendum vel non colendum, quia 
semper homo lege naturali aut positiva vel utraque, divinitus obligatus est ad 
Deum positive colendum. Ideoque haec libertas moralis contradictionis nequaquam 
dari potest. 

Non datur libertas moralis contrarietatis vel specificationis, ad Deum scii, vel 
uno vel alio modo indistincte colendum, quia homo semper obligatus est ad Deum 
colendum modo quo ipse vult coli: Aut secundum dictamen legis naturalis a 
Deo cordibus impressae, iis qui unquam exstiterunt tempore Legis Naturae; aut 
iuxta praescripta in Vetere Testamento, iis qui unquam exstiterunt sub Lege Mo- 
saica; aut secundum mandata Legis Novae a Christo revelatae, pro iis qui exsti- 
terunt post Evangelium promulgatum. Propterea non datur religiosa libertas sim- 
plicis specificationis. 

Libertas religiosa iuridica est libertas naturalis quam omnis homo habet relate 
ad alios homines in rebus religiosis, vi cuius homini nullum obstaculum, neque 
a persona privata neque ab auctoritate civili est interponendum, sine ratione suf- 
ficienti, quo impediatur quominus cultum privatum et publicum Deo tribuat iuxta 
dictamen suae conscientiae. Diximus sine ratione sufficienti, quia haec libertas iuri- 
dica limitationibus iuridicis subiecta est, quales sunt iura certa, legitime acquisita 
et praevalentia aliarum personarum, cum quibus componi forte non possit exer- 
citium libertatis religiosae iuridicae alterius personae, vel etiam ac praesertim iura 
certo praevalentia boni communis, maxime quando agitur de publico exercitio cultus 
religiosi. 

Haec libertas religiosa iuridica, cum supra adnotatis limitationibus, certo agno- 
scenda est et in praxim ubique deducenda. 

Ergo in schemate aperte declarandum est in eo non agi de libertate religiosa 
morali simpliciter, quia non datur, prout indicavimus et prout abunde docet 
Leo XIII in suis litteris encyclicis quae incipiunt: Libertas praestantissimum . 

b) Ius verum et ius putativum. Non satis accurate adhibetur vel prae oculis 
habetur distinctio magni momenti hac in re, de iure ad exercendam propriam reli- 
gionem. Probe enim distinguenda sunt iura vera et propria a iuribus mere existi- 
matis et putativis. Nam contra veritatem et contra divinam legem, sive naturalem 
sive positivam, iura vera et propria nulla dari possunt; etenim ius nullum verum 
est, nisi in veritate sit fundatum, neque ius ullum proprium hominis dici potest, 
nisi legi divinae sit consentaneum. Attamen in casu erroris invincibilis et in homine 

bona fide decepto, admitti debet et consideratione dignum est ius eius, quod tamen 
mere existimatum et putativum reapse est, quodque propterea iuribus aliorum 
veris et propriis cedere debet. 

In schemate hae distinctiones non videntur prae oculis haberi. Ex earum tamen 
consideratione patet schema in non paucis locis omnino accuratius corrigendum esse 
secundum rectam doctrinam. Bonus enim christifidelis caritate tenetur errantes, 
etiam bona fide, prudenter quidem, sed pro virili parte ad veritatem conducere. 

c ) Ordo obiectivus et ordo subiectivus. Neque sufficienter per totum schema 
servatur et attenditur distinctio, magni momenti hac in re, qua probe discriminan- 
dus est ordo obiectivus ab ordine subiectivo. Immo vero, cum constet ordinem 
subiectivum subordinandum esse ordini obiectivo, adeo tamen per integrum schema 
effertur dictamen conscientiae individualis in re religiosa, ut de facto conscientia 
subiectiva appareat veluti fons originarius omnium iurium omniumque officiorum 
hominis in re religiosa; dum e contra, iuxta veritatem omnino asserendum est 
dictamen conscientiae subiectivae subiici debere normae obiectivae divinitus statu- 
tae et homini sive per naturam sive per revelationem sufficienter manifestatae. 
Quapropter clare statui debent haec tria principia: 

1. Non est in aliquo alio salus, neque aliud nomen est sub caelo datum 
hominibus, in quo oporteat nos salvos fieri, nisi Dominus Iesus Christus (cf. Act. 
4, 10-12). 

2. Unica est a Christo fundata Ecclesia, cui Dominus demandavit opus suum 
redemptionis ac salutis perenne reddere et omnibus hominibus integrum et fideli- 
ter distribuere et applicare usque ad consummationem saeculi; et quidem ita ut 
« qui crediderit et baptizatus fuerit, salvus erit, qui vero non crediderit, condemna- 
bitur » (cf. Mc. 16, 16; Mt. 28, 1-20; Lc. 24, 47; Io. 20, 21-23; Act. 1. 8). 

3. Legitimi Pastores ovium Christi, quales sumus nos, si nolunt tamquam 
mercenarii a Domino improbari, cum vident lupos venientes, non debent dimittere 
oves ut lupi rapiant et disperdant gregem, sed tenentur oves a lupis defendere 
usque ad mortem (cf. Io. 10, 12-15). 

Maxime ad lucem horum principiorum a nobis doceri potest doctrina vere ca- 
tholica de libertate religiosa. 

II. Animadversiones particulares. His animadversionibus generalibus praemis- 
sis, ad ea descendimus quae particularia dici possunt, quaeque prout sequitur cor- 
rigenda esse existimamus. 

1. N. 1, linn. 1-3, pag. 3. Corrigatur hoc modo: «Personae humanae vera 
dignitas, cuius homines nostrae aetatis magis magisque conscii fiunt ». Ratio : exopto 
praesertim ut addatur vox « vera ». Nam plures dantur de facto conceptus digni- 
tatis humanae, quorum non pauci inadmissibiles sunt. Propterea necesse est ut 
Concilium, cum loquitur de dignitate personae, saltem suggerat se velle intelligi de 
vera dignitate, de illa nempe quae prosequitur verum et bonum, quae sola vera 
dignitas humana est. 

2. N. 1, linn. 2-4, pag. 4. Potius redigatur hoc modo: « Nemo iniuste cogatur 
ad agendum contra suam conscientiam recte efformatam, neque impediatur quo- 
minus iuxta rectam suam conscientiam agat ». Ratio-, determinationes quae addun- 
tur necessariae videntur. Nam saepe homines procedere volunt iuxta conscientiam 
evidenter erroneam, vel perperam efformatam. In his vero casibus lex caritatis 
saepe iubet ut cohibeantur vel corrigantur ob eorum ipsum bonum. Quibus in 
casibus coactio vel impeditio non est iniusta, sed potius commendata. 

3. Pag. 5, linn. 11-12 et 19, n. 2. Vox « totalitarismus », quae habet sensum 
specificum et significat vel fascismum vel nazismum, consultius omitti deberet. Nam 
hodie huiusmodi totalitarismus iam vigore caret. Contra vero communismus atheus 
et materialista omnino opprimit omnem libertatem religiosam et civilem hominum 
quamplurimorum . 

Loco dicendi « totalitarismus », dicatur in utroque loco « statismus absolutus », 
sub hac enim denominatione aeque comprehenduntur et communismus atheus et 
totalitarismus cuiusvis generis. 

4. Pag. 6, linn. 32-35, n. 3. Quae sequuntur: « Regimen iuridicum hodiernum 
libertatis religiosae, quippe quod principiis rationis humanae fulcitur, esse in se 
honestum »; hoc modo corrigantur: « Regimen iuridicum hodiernum libertatis reli- 
giosae, quod principiis rationis humanae fulciatur, esse in se honestum ». Ratio: 
prout asseritur, doctrina falsa esse potest; varia enim exsistunt hodie iuridica re- 
gimina, quae principiis rationis humanae non fulciuntur. 

5. Pag. 6, lin. 42, n. 3. Compleatur hoc modo: «... legitime vindicare, intra 
iustas normas, inferius n. 5 statuendas ». Ratio: ne inde ab initio falso censeatur 
libertatem religiosam vindicari posse a singulis sive individuis sive communitatibus 
sine ulla morali vel iuridica limitatione aequa et iusta. 

6. Pag. 7, linn. 7-8, n. 4, a). Quod legitur: « ...liberum in societate reli- 
gionis exercitium deneget»; compleatur hoc modo: « ...liberum in societate exer- 
citium religionis sine causa deneget ». Ratio: quia potest adesse iusta causa ob quam 
externum religionis exercitium denegetur: puta bonum commune societatis vel iura 
acquisita et praevalentia aliorum civium. 

7. Pag. 7, linn. 9-11, n. 4, a). Textus compleatur hoc modo: «Nexus inter 
libertatem interiorem et eius manifestationem socialem per se est omnino indisso- 
lubilis ». Ratio: addendum est per se, quia per accidens saepe occurrere potest ut 
manifestatio socialis sola impediri debeat, prout occurrit in pluribus aliis libertatis 
humanae casibus. 

8. Pag. 7, linn. 21-23, n. 4, b). Compleatur hoc modo: « ... veritas quaeritur 
et invenitur plerumque per magisterium... inter, homines ». Ratio: quia aliae viae 
sunt ad inveniendam veritatem, neque excludi debent, ita absolute, viae quibus 
Deus sese hominibus saepe communicat. Praeterea in mundo hodierno saepe etiam 
per magisterium et communicationem inter homines, in animis hominum, maxime 
rudium, instillatur error et fortiter imprimitur. 

9. Pag. 8, linn. 7-8, n. 4, c). Compleatur hoc modo: «...immunis sit ab 
indebita coercitione sive legali sive sociali ». Ratio: quia dari possunt causae sive 
morales sive sociales ob quas publicum religionis exercitium coerceri debeat. 

10. Pag. 9, linn. 22-25, n. 5, b). Compleatur hoc modo: « Societas civilis 
ius habet sese protegendi contra abusus, qui ex cultu falsae religionis provenire 
possint, adducto titulo libertatis religiosae ». Ratio: quia non potest dici sine 
distinctione abusus provenire posse ex cultu etiam verae religionis. 

Similiter linn. 34-35 complendae sunt hoc modo: « ... nisi quando exercitium 
religionis, ut plurimum falsae, ordini publico noceat... ». Ratio: quia nequit admitti 
exercitium religionis verae ordini publico nocere posse. Vox « graviter » superflua 
videtur. 

11. Pag. 11, linn. 2-3, n. 7. Textus hoc modo complendus est: «Libertas 
religiosa... etiam communitatibus, intra limites numero 5 assignatos, agnoscenda 

est ». Ratio : quia illae iustae normae vel maxime necessariae sunt relate ad activi- 
tates communitatum religiosarum. Adeoque hic in memoriam revocari debent. 

12. Pag. 11, linn. 23-24, n. 7. Assertio hoc fere modo complenda vel restrin- 
genda est: «... publice docenda atque testanda, dummodo doctrinas aperte falsas 
ne doceant, vel mores manifeste pravos ne spargat, contra civium communem sen- 
sum religiosum ». Ratio : Quod sine ulla restrictione asseritur, falsum et nocuum 
esse videtur, neque facile conciliabile cum normis statutis in eodem schemate, n. 5. 

13. Pag. 13, lin. 29, n. 11. Initio n. 11 addenda est brevis paragraphus, 
quae desumi potest ex iis quae dicuntur in relatione, pag. 38, n. 4. Paragraphus 
quam propono, ita se habere posset: « Haec doctrina de libertate religiosa non con- 
tradicit conceptui historico sic dicti status confessionalis. Nihil igitur prohibet quo- 
minus religio catholica iure humano publico agnoscatur et stabiliatur tamquam 
religio status, dummodo aequa religiosa libertas salva maneat, prout in hac decla- 
ratione describitur ». Ratio : hanc paragraphum censeo o mn ino necessariam ad 
salvandam doctrinam Summorum Pontificum, et saeculares usus Sanctae Sedis in 
hac re tanti momenti. 

14. Pag. 14-15, n. 12. Per totum n. 12 plura adducuntur testimonia ex 
S. Scriptura, quae vel minime probant quod intenditur, vel afferunt fallacem 
probationem; ipsis enim efficaciter opponi possunt alii fere innumeri textus ex 
S. Scriptura cum Veteris tum Novi Testamenti. Ideoque censeo ex hoc numero 
prorsus delenda esse saltem ea quae habentur inde a pag. 14, lin. 27: « Miracula 
fecit... ». Ratio: a vero simpliciter aberrat hoc quod dicitur, Christum mere invi- 
tasse homines ad fidem; certum est enim etiam eis fidem praecepisse, sub aeterno 
discrimine salutis: « Qui crediderit et baptizatus fuerit, salvus erit; qui vero non 
crediderit, condemnabitur » (Mc. 16, 16). Et Domini discipulus. Paulus, non mere 
ad invitandum restringebat suum apostolatum, sed pressius urgebat iuxta instruc- 
tionem Timotheo datam: « Praedica verbum, insta opportune, importune, argue, 
obsecra, increpa in omni patientia et doctrina » (2 Tim. 4, 2). 

Praeterea, terrores aeternae damnationis quas saepe Christus excitabat in 
animis auditorum, multo plus sunt quam mera invitatio, v. g., illud « compelle 
intrare ad nuptias » quas Paterfamilias Filio suo paraverat (Lc. 14, 23), aliaque 
sexcenta quae afferri possent. 

Aliunde vero, miracula innumera, charismata extraordinaria, beneficentiae 
singularia opera quibus Christus et apostoli praedicationem suam commendabant, 
et quae prorsus extrinseca sunt subiecto, obiecto et actui fidei ad quem ordi- 
nabantur, indirectam saltem et pro simplicibus et rudibus, ut erant eorum audi- 
tores, morali ter cogentem quamdam coactionem importabant. Instructio autem ca- 
techetica et religiosa, quae etiam pueris et rudibus de mandato Ecclesiae imper- 
tienda est, multo plus secumfert quam meram et nudam invitationem ad libere et 
sine ulla neque morali et indirecta coactione fidem amplectendam. 

Animadvertendum etiam est quod in homine lapso « sensus et cogitatio hu- 
mani cordis in malum prona sunt ab adolescentia sua» (Gn. 6, 5 et 8, 21; Mt. 
15, 19). Atque non solum ab intrinseco, sed etiam ab extrinseco homines debent 
« induere armaturam Dei, ut possint stare adversus insidias diaboli, quoniam non 
est nobis solum colluctatio adversus carnem et sanguinem; sed adversus prin- 
cipes et potestates, contra spiritualia nequitiae » {Eph. 6, 11). Quare etiam nos 
monet Petrus: « Sobrii estote et vigilate, quia adversarius vester diabolus tam- 
quam leo rugiens circuit, quaerens quem devoret » ( 1 Pt. 5, 8). 

Quae cum ita sint, potius divina paedagogia suadet ut merae et purae in- 
vitationi addatur quaedam paterna, non solum amoris sed etiam timoris, salutaris 
coactio, qua etiam Deus « quos amat arguit et castigat » ut suae voluntati obe- 
diant ( Apoc . 3, 19; Prov. 3, 11-12). Immo in homine lapso, ad hoc ut vere et 
cum plena libertate se decidere possit, quodammodo necessaria est haec paterna 
et divina paedagogia: eatenus saltem, quatenus necessaria sit ad compensandam 
humanam et diabolicam coactionem in contrarium. 

Ea demum quae dicuntur de miraculis, omnino compensari possent aliis ex 
ipsamet S. Scriptura depromptis, quibus contrarium comprobari videtur. Nunc 
temporis in memoriam revocare sufficiat factum historicum mortis Ananiae et 
Saphirae, mediante Petro patratum, quod narratum habemus apud Act. 5, 1-11; 
ex eo enim « factus est timor magnus in universa Ecclesia » {Act. 5, 11). 


22 

Exc.mus P. D. ASSUERUS THEOPHANUS BASSI 
Episcopus Loiamensis 

Novum schema mihi substantialiter placet quia, relicta priore visione subiecti- 
vistica in iure conscientiae rectae fundata, ius ad libertatem religiosam pro omni- 
bus affirmat tantum a conflictu cum iuribus potioribus singulorum vel societatis in 
suo esse limitatum. 

Tamen quae de fundamentis iuris ad libertatem dicuntur minus mihi placent, 
tum quia aliqua fragmentarietate laborant, tum quia pertingere ad ipsam radicem 
iuris non videntur, tum denique quia schema non sufficienter praebet doctrinam 
tradi tionalem de veritate ut unico fundamento iuris. 

Mihi etenim videtur aliquid veri adesse in assertione Papae Pii XII: « Cio 
che non corrisponde alia verita ed alia norma morale, non ha oggettivamente 
alcun diritto ne alTesistenza, ne alia propaganda, ne all’azione ». Ius etenim 
definitur « facultas moralis irrefragabilis »; facultas igitur quae non fundatur in 
vi physica apta ad obtinendum iuris respectum, sed in morali omnium obligatione 
ad finem ultimum tendendi et a consecutione huius finis et ab usu mediorum ad id 
vere necessariorum neminem impediendi. Insisto in veritate necessitatis quia tan- 
tum exigentia vera capax erit sese irrefragabiliter intellectui et voluntati cetero- 
rum imponendi, et sensum obligationis in ceteris efficiendi. 

Ergo exigentiae verae relate ad finem ultimum sunt fundamentum iuris ut 
facultatis moralis. Libertas in agendo autem exigitur vere ad finem ultimum con- 
sequendum, et ideo adest ius obiectivum ad libertatem etiam in re religiosa. Non 
adest ergo ius directum ad singulas manifestationes religiosas falsas , quae uti tales 
nequeunt esse fundamentum iuris; sed adest ius magis generale ad libertatem in 
agendo quae, utpote exigentia vera, potest esse fundamentum iuris. 

Hoc argumentum in doctrina traditionali fundatum mihi videtur posse multos 
patres trahere ad acceptationem schematis si efficaciter proponatur. 

Etiam quae de limitibus iuris ad libertatem religiosam dicuntur minus pla- 
cent, saltem prout iacent. 

His generaliter notatis, ecce emendationes textus propositae. 



666 


ACTA CONC. VATICANI II - PERIODUS IV 


4. (Fundamenta liberatis religiosae, pag. 7). a) (Necessitas libertatis ad finem 
ultimum). Homo habet officium et proinde ius consequendi proprium finem ulti- 
mum; huic iuri correspondet in ceteris hominibus officium neminem impediendi 
a consecutione huius finis. Officium et ius autem consequendi proprium finem 
exigunt officium et ius ad media vere necessaria ad finem. 

Libertas in agendo autem est medium vere necessarium ut homo finem ul- 
timum consequi possit, ergo homo habet officium et ius ad libertatem in agendo. 

Haec libertas vero necessaria in omni actione ut haec apta sit ad finem ulti- 
mum attingendum, maxime necessaria est in professione religionis. Susceptio reli- 
gionis etenim, et eiusdem externa manifestatio ut sint salutares, natura sua liberae 
esse debent. 

Huic iuri directe adversatur coaddo psychologica, indirecte tamen adversan- 
tur etiam coactio physica et moralis; iisdem homo proinde uti nequit sine iniusti- 
tia usque dum ius ad libertatem perdurat. 

b) (Inquisitio veritatis humano modo facienda et integritas personae). 
Homo praeterea habent officium et ius quaerendi veritatem. Veritatem autem 
quaerere, eique inventae firmiter adhaerere tenetur humano modo, libera scii, in- 
quisitione atque assensu personali; tantum hoc modo etenim adhaesio veritati 
salutaris est. 

Ergo nullus est qui potest sese substituere intellectui personae agentis et eius 
liberae voluntati in assensu veritati praestando; omnes e contra hanc plenam liber- 
tatem religiosam internam hominis recognoscere ac revereri debent. 

Insuper, cum homo, qui persona est, natura sua sit socialis, veritas ab ipso 
quaeritur et invenitur praesertim per magisterium seu institutionem et per com- 
municationem inter homines, in qua alii aliis exponunt veritatem quam invene- 
runt vel se invenisse iudicaverint. Quae omnia maxime valent de veritatibus in 
re religiosa. Quare ad debitam hominis libertatem religiosam pertinet ut non 
impediatur in suis persuasionibus de re religiosa in dialogo exponendis. 

Eadem causa iniuria homini fit si quis interiorem hominis personalem liber- 
tatem in re religiosa agnoscat, simulque ei liberum in societate religionis exerci- 
tium deneget. Hoc modo enim violaretur ipsa integritas personae. Nexus inter 
libertatem interiorem et eius manifestationem socialem est omnino indissolubilis. 
Libertas religiosa est una, indivisa et indivisibilis, uni subiecto integre sumpto 
inhaeret, et ad duo simul spectat: nempe ad libertatem interiorem seu conscien- 
tiae et ad liberum exercitium religionis. 

c ) (Bonum humano modo faciendum). Adhuc: suprema humanae vitae 
norma est lex divina, quae est aeterna, absoluta, obiectiva, universalis. Hanc nor- 
mam autem Deus non physice homini imposuit ut aliis animalibus, sed moraliter, 
relinquens ei possibilitatem erroris et libertatem physicam etiam non obtempe- 
randi legi divinae clare cognitae. Talem enim Deus hominem fecit; et non con- 
stat alicui dedisse potestatem, qua nec ipse utitur, impediendi hominis liberta- 
tem errandi et peccandi, nisi errando vel peccando iura singulorum vel societatis 
laedat. 

d ) (Moderatio civitatis). Actus religiosi, quibus homines privatim et pu- 
blice sese ad Deum ex intima sententia personali ordinant, temporalem et ter- 
restrem rerum ordinem transcendunt. Ideo in his actibus ponendis homo non 
subest potestati civili, cuius competentia ob ipsum eius finem ad ordinem terre- 
strem et temporalem restringitur, et cuius potestas legifera solummodo ad actus 

exteriores extendtiur. Potestas vero publica, quae de interioribus actibus religio- 
sis nequit iudicare, nequit pariter publicum religionis exercitium coercere aut im- 
pedire, salvis tamen exigentiis ordinis publici. Ipsa omnino limites suos excedit, 
si in regimen animorum aut in cura animarum sese quovis modo immisceat. 

Ex hac potestatis publice incompetentia deducitur ius, saltem relativum, ho- 
minis ad libertatem internam et simul externam in re religiosa, quae debet homini 
agnosci quam maxima fieri potest, ac non restringenda est nisi in quantum est ne- 
cessarium. 

5. (Limites libertatis religiosae). Ius ad libertatem in re religiosa exercetur ab 
homine Deo subordinato et in societate humana vivente; ideoque quibusdam 
normis limitantibus obnoxium est. 

a) (Limes moralis). Prima harum normarum est principium responsabili- 
tatis personalis erga Deum, vi cuius homo assensum veritati clare cognitae dene- 
gare licite nequit. Ex hoc principio exurgit limes liciti usus libertatis in re re- 
ligiosa. 

b) (Limes iuridicus erga alios homines). Dein attendendum est ad prin- 
cipium responsabilitatis personalis erga alios, et ad officium non laedendi in exer- 
citio propriae libertatis iura aliorum. Si etenim exercitium libertatis evaderet non 
solum illicitum, sed et iniustum statim deficeret ius ad libertatem et ad summum 
loquendum esset de tolerantia ad obtinendum maius bonum vel ad vitandum 
maius malum. 

c) (Limes iuridicus erga societatem civilem). Denique attendendum est ad 
principium responsabilitatis personalis erga societatem civilem et ad officium unius- 
cuiusque civis non laedendi ordinem publicum, sive per perturbationem pacis pu- 
blicae sive per violationem moralitatis publicae, sive per laesionem iurium civi- 
lium aliorum. Si ergo usus libertatis evaderet iniustus erga societatem civilem, 
amplius de iure ad libertatem religiosam loqui non posset. Ad summum loquendum 
esset de tolerantia ex parte Status ad obtinendum maius bonum vel ad vitandum 
maius malum. 


23 

Exc.mus P. D. MAURITIUS BAUDOUX 
Archiepiscopus S. Bonifacii 

In genere. 1. Status quaestionis, cum introductione historica, optime deter- 
minat problema quod mundi moderni quaesito respondet: Quid de hodierno li- 
bertatis religiosae regimine sentit Ecclesia? Substantia declarationis ergo nobis 
valde placet. 

2. Videtur quod declaratio alloquitur non tantum catholicis, sed aliis christia- 
nis et hominibus bonae voluntatis (ad mentem Enc. Pacem in terris ). In hoc con- 
textu, praesentatio hic illic nimis auctoritativa non videtur convenire. Praeferendus 
est stylus humilior, sicut in textu priore. 

In specie. Pag. 6, n. 3. Proponimus declarationem incipere cum secunda pa- 
ragrapho, praemissa tamen prima sententia primae paragraphi. Sic ergo legatur 
textus: 

« [Declaratio]. His positis, haec Sacra Synodus hac sua declaratione expo- 

nere intendit quid de hodierno libertatis religiosae regimine sentiat. Cum Eccle- 
siae incumbat munus, ut... sibi legitime vindicare ». 

Et post haec ultima verba addendum est: « Fatendum est tandem idem ius 
etiam fundari in Verbo Dei ut revelatum est et cuius ipsa Ecclesia minister est 
erga omnes homines ». Ratio : ex statu quaestionis et ex ordine quo materia trac- 
tatur (scii.: 1. fundamenta naturalia libertatis religiosae, 2. fundamentum reve- 
latum) substantia primae paragraphi non videtur ad rem in hoc loco et apparet 
inintelligibilis pro aliis christianis et non-christianis. Si tamen servandae sint, hae 
affirmationes, utique recognitae, in IV parte locum obtinebunt, ubi agitur de 
« Doctrina libertatis religiosae sub luce revelationis ». 

Pag. 7-9, n. 4. Quinque fundamenta naturalia libertatis religiosae nimis sepa- 
rate considerantur; ordo magis organicus videtur sequens: a) integritas personae; 
b ) inquisitio veritatis; c) conscientia humana; d) indoles religionis; e) moderatio 
civitatis. 

Pag. 8, n. 4, d) (Conscientia humana). Novus textus proponitur: « In inquisi- 
tione veritatis, homo invenit normam universalem suae actionis in ipsa sua na- 
tura, ubi expressio concreta voluntatis Dei Conditoris vere apparet, et secundum 
quod illam normam sui ipsius conscientiae dictamine percipit, legi divinae obtem- 
perare potest. Neque finem suum... » etc. Ratio: sententia prima textus schematis 
nimis in abstracto rem considerat. Lex divina non satis apparet ut ex natura hu- 
mana profluens in quantum perceptibilis pro humano intellectu. 

Pag. 12, n. 8. Textus a lin. 7 usque ad finem paragraphi sic emendetur: « Pa- 
rentibus, ratione inalienabilis officii filios educandi, a publicis potestatibus agno- 
scendum est ius educatores seu magistros asciscendi, ideoque scholas vel alia educa- 
tionis media libere condendi et eligendi. Ad hanc autem electionis libertatem 
tuendam, eis adiumentum praebeatur et subsidia aequa provideantur ». Rationes : 

1. Textus sic magis consonat cum schemate declarationis de educatione chri- 
stiana, nn. 4-6. 

2. In lucem ponitur ipsum fundamentum iuris parentum educationis media 
seligendi. 

3. Ad officium suum in prolis educatione efficaciter adimplendum parentes 
auxilio societatis indigent. Haec tuitio verae libertatis modo positivo declaratur. 

IV. Doctrina libertatis religiosae sub luce revelationis. 

Pag. 12-17, nn. 10-13. In tota hac IV parte, praesentationem magis inven- 
tivam optare liceat. Proponimus ergo ordinem materiae sequentem: 

1. Incipere cum textus prioris paragrapho n. 30, pag. 32, linn. 25-32. Ratio : 
vinculum inter ordinem naturalem et revelatum optime manifestatur. 

2. Evolvere postea, imprimis ipsam doctrinam evangelicam (cf. n. 12), de- 
inde libertatem fidei (cf. n. 11), insuper speciale munus Ecclesiae (cf. n. 13) et 
tandem libertatem Ecclesiae (cf. n. 10, et ut infra emendatur). 

3. Addendum est aliquod verbum quoad Ecclesiae habitudinem erga com- 
munitates christianas (ex decreto de Oecumenismo) et erga religiones non-christia- 
nas (ex schemate declarationis de Ecclesiae habitudine ad religiones non-christia- 
nas) in quantum haec Ecclesiae habitudo libertatem religiosam peculiariter tangit 
(cf. infra novus n. 15). 

Novus n. 10. Textus prior sub pag. 32, n. 30, linn. 25-32: « Homines ergo 
qui, iuxta dictamen conscientiae... instrumentis salutis praedita ». Ratio: servan- 

dus est hic textus prior quia optime consonat cum materia declarationis, et modo 
meliori quam textus emendatus exprimit id quod homines a rei publicae modera- 
toribus expectare possunt et debent. Ipse autem textus emendatus (pag. 13) non 
videtur ad mentem constitutionis de Ecclesia, quia primo loquitur de hierarchia et 
solummodo postea de populo Dei (« societas hominum divinitus convocata »). In- 
super, textus bis utitur verbo « vindicat » ac si Ecclesia aliquem colluctaret. 

Novus n. 11. [Doctrina evangelica]. Substantialiter servatur textus emenda- 
tus sub n. 12. Observare licet tamen quod quattuor lineae « Revera Satanas... 
Iudaei pariter... recusavit Iesus » (linn. 21-25) nimis durae videntur. Nonne 
sufficeret affirmare ut in linea sequenti (lin. 26) « Respuit prodigia illa quae violen- 
tiam redolerent... »? 

Novus n. 12. [Libertas fidei]. Textus immutatus. 

Novus n. 13. [Munus Ecclesiae]. Textus sub n. 13, cum emendationibus se- 
quentibus: a) In secunda paragrapho corrigendum est stylus linn. 1-8. Uti nunc 
stat textus « triumphalismum » sapit, et spiritu biblico caret. 

b ) In tertia paragrapho, lin. 2, loco « erga veritatem Christi » dicatur 
« erga Christum qui veritas est », ut magis manifestetur nexus inter discipulum 
et Christum ipsum. 

Novus n. 14. [Libertas Ecclesiae]. Novus textus totaliter sumatur ex paragra- 
phis prima et tertia olim sub n. 10, omissis linn. 6-10 « Haec enim... contra Deum 
faciunt » (in calce pag. 12) quae omnino superfluae videntur. Omittitur etiam 
secunda paragraphus, ut supra explicatur. 

Novus n. 15. [Ecclesiae habitudo erga omnes in familia humana]. Ratio: op- 
portunum est breviter indicare nexum declarationis nostrae cum aliis documentis 
Concilii ad rem pertinentibus (cf. Animadversionem in pag. 12-17, nn. 10-13, 3). 

[ Subscripsit etiam ] A. Hacault, aux. S. Bonifacii. 

Exc.mus P. D. EUGENIUS BEITIA ALDAZABAL 
Episcopus tit. Verronensis, adm. ap. Santanderiensis 

1. In pag. 4, n. 1, ubi dicitur: «per hanc iuridicam libertatem religiosam... 
nullatenus hominem nulla obligatione ... », oportet ut dicatur: « per hanc iuridicam 
libertatem religiosam nullatenus significatur hominem aut societatem ipsam poli- 
ticam nulla obligatione teneri ... ». 

2. Simili modo in pag. 6, n. 3, lin. 12, ubi dicitur: « Homines vero gravi teneri 
officio ... », dicatur: « Homines, sive singuli, sive efformantes societatem politicam, 
gravi teneri officio ... ». 

Et hoc quidem ut textus declarationis concordet cum assertis a relatore dicente 
in pag. 29 libertatem religiosam « non impedire quominus... Ecclesiae catholicae... 
etiam officialis agnitio tribuatur ». 

Quin immo ipsa commissio seu secretariatus habens rationem obiectionum 
maiorum, in pag. 38, n. 4, asserit declarationem componi posse cum confessiona- 
lismo Status, qui ceterum non est omnino liber sed obligatorius in genere et in 
determinatis adiunctis, si attendantur multi textus Litt. Enc. v. g. Libertas in n. 26 
et Immortale Dei Leonis Pp. XIII et Quas primas Pii Pp. XI. 

Bonum foret referre in « notulis » ad calcem hos textus pontificios. 

Item peto, pro quarta sessione Concilii, cum schema in aula discutiatur — data 
nova redactione — ut fas sit mihi Verba facere brevi expositione in congregatione 
generali. 


25 

Exc.mus P. D. VITALIS BONIFACIUS BERTOLI 
Episcopus tit. Attaeatanus, vic. ap. Tripolitanus 

De libertate religiosa. Libertas scii, eligendi religionem quandam, gusto pro- 
prio, nonne...? In casu nostro, ius hominis, numquam violatum est. Est res pa- 
cifica. 

Habitudo Ecclesiae catholicae. Proprium est Ecclesiae seu religioni catholicae, 
liberos relinquere homines in propria religionis electione. 

Ecclesiae ministrorum officium. Ecclesia catholica eiusque ministri instruunt, 
exhortant, docent veritatem ut homines quid, iure et recte, facere debeant. Sic et 
cur declaratio de libertate religiosa, in electo Concilio Oecumenico Vaticano II, 
proposita fuit ...? 

Sic stantibus rebus, prima facie, declaratio de libertate religiosa, ut iam tem- 
pore suo in congregatione generali aliqui de hac quaestione questi sunt, videtur ad 
indifferentismum ac ad materialismum, ducere. Propter declarationem in verbis, 
laicistarum ac rationalistarum, gaudent et gaudebunt, utpote idearum propriarum 
victoria. Vero autem stat enuntiatum: « Ride bene chi ride ultimo ». 

Non omnes religiones sunt pares et coaequales, sed tantum vera est illa religio, 
quae veritatem integram, continet. Qua de causa, homines veritatem discere, stu- 
dere debent, et dein consequenter ac logice, religionem eligere. 

Necessitas veritatem docendi urget. Volventibus annis, ut impediatur in indif- 
ferentismum ac materialismum incidendi, necessitas urget ex parte ministrorum 
Dei, docendi magis de die in diem, veritatem et sensum explanandi declarationis 
de libertate religiosa. Ac revera, vita quotidiana et veritates expositas ministrorum 
Dei, inter se consentiant. 

His praemissis, mihi videtur tota quaestio est et electa assemblea bene fecit 
declarationem de libertate religiosa proponere, ut qui de bono communi multum 
praestare debent, audiant. 

Italice: « Si batte la sella per far capire alPasino ». 

Sunt Gubernia, sunt Nationum Rectores, qui subditis non permittunt, bono 
proprio, religionem eligere. 

Sunt alteri qui, subditorum conscientiam coartant. Quid faciendum est, ut et 
Ipsi vocem Ecclesiae audire possunt ...? 

En de libertate religiosa declarationem! 

Momentum nostrum, hora nostra est! Ne timeat igitur Ecclesia, Concilium 
Oecumenicum Vaticanum II, ne timeat extollere vocem: Libertas religiosa, signum 
temporis est! 

Quapropter et nos, gratias agentes Deo, Ecclesiae Matri et Spiritui Sancto, 
ne timeamus, omnibus difficultatibus superatis, suffragium positivum dare « decla- 
rationi de libertate religiosa »! Sic verum evadebit enunciatum: « Si batte la sella 
per far capire alPasino ». 

Non propter Ecclesiae fideles , sed magis, multo magis, propter Gubernantes et 
propter mundum religioni catholicae infensum, proposita est: declaratio de Uber- 
tate religiosa. 

Faxit nunc Deus et Mater Ecclesiae et Spiritus Sanctus quod, proposita quae- 
stio, permultos producat salutiferos fructus! 

Exc.mus P. D. IOSEPH BONFIGLIOLI 
Archiepiscopus tit. Darnitanus, eoad, c.i.s. Syracusanus 

1. Textus emendatus longe praestat priori, praesertim si consideretur sub 
luce eorum quae in relatione dicuntur. 

2. At non satis lucide et recte evolvuntur argumenta sive ex revelatione, sive 
ex ratione, cum eorum non appareat mutua connexio, sed potius quaedam iuxta- 
positio. 

3. Desideratur vera ratio seu definitio libertatis religiosae, itemque recta notio 
libertatis civilis, necnon et utriusque mutua relatio. Habentur passim, nec utiliter 
repetitae, descriptiones practicae parum clarae, in forma negativa: v. g. pag. 4, 
linn. 1-5; pag. 6, linn. 1-3; pag. 8, linn. 18-21. 

4. Pag. 8, n. 4, d) legitur incisa: « salvo ordine publico » quae ansam praebere 
potest incommodis non parvi momenti. Nam in aliqua societate civili « ordo pu- 
blicus » sensu mere iuridico et relativistico intellectus legitime posset impedire 
quominus homo agat in re religiosa secundum suam conscientiam (vide U.R.S.S.). 

5. Pag. 10, linn. 6-9: « Itemque etc. »: textus est nimis syntheticus, ideoque 
nimiis interpretationibus dubiis obnoxius. Bene quidem evolvuntur rationes in rela- 
tione pag. 29: ergo ad earum mentem emendetur. 

6. Pag. 13, linn. 23-28: ad comma « Concordia igitur etc. ». Animadverto haec 
verba non bene distinguere inter libertatem conscientiae et libertatem religiosam, 
immo videntur innuere aequiparationem conscientiae verae et conscientiae falsae. 

7. Pag. 14, lin. 9: conditiones sufficientes dantur. 


27 

Exc.mus P. D. FELIX BORROMINI 
Episcopus Comensis 

Minus placet; nam ut mihi videtur: 

1. Ecclesia catholica est unica vera religio a Deo volita, ideoque ratio exigit 
ut ius, etsi tantum sit civile, non unum atque idem sit cum omnibus aliis religioni- 
bus; ad falsas religiones, quando reapse hoc exigatur ad bonum commune, ad 
maximum concedi poterit tolerantia. 

2. Quando agitur de homine, neque de integritate ontologica loqui possumus, 
neque de integritate morali, sed de homine historico, id est sub regimine peccati 
originalis, et in hac positione integritas moralis minime laeditur si, iusta de causa, 

aliquis impediatur ab alio, praesertim a potestate publica, et quidem ratione boni 
communis, ne in exsecutionem ponat dictamina conscientiae, etsi sincerae. 

3. Quod si dictamina conscientiae sunt falsa, nullum ius habent ad externam 
manifestationem et tanto minus ad exsecutionem, nam munus iuris etiam civilis 
tantum, non est mere negativum sed etiam positivum, id est fovere debet verum 
bonum commune: in aliqua extraordinaria circumstantia, tolerantia adhiberi poterit. 

4. Dicitur in schemate: « fides eo magis est genuina, quo magis libera est et 
personalis » (cf. n. 4, pag. 14). 

Fides cum sit donum Dei magis quam actus hominis, non debet dici esse eo 
magis genuina, quo magis personalis sit et libera. 

5. Cum Ecclesia catholica habeat ius verum et divinum propagandi Evange- 
lium, posset (saltem in principio) vim (aliquo modo iusto) adhibere, ne impediatur 
iniuste ab hoc iure legitimo exercendo, et item potestas civilis, in certis et deter- 
minatis casibus, et semper propter bonum commune, potest (saltem quoad princi- 
pia), limitare libertatem publicam religiosam: Haec limitatio iusta, dici non debet 
esse contra libertatem actus fidei (cf. De Broglie, p. 71, nota 1). 

Principia de quibus supra, meo humili iu dicio, non clare elucent in schemate 
prouti iacet. 


28 

Exc.mus P. D. FRANCISCUS BOUGON 
Episcopus Molinensis 

N. 1, pag. 4, ligne 19 inclus, maintenu tel quel, sauf les modi suivants: 

Ad n. 1, pag. 3, lin. 20. Deleatur verbum « mere ». Ratio : ne ansa praebeatur 
ut quis suspicari posset Concilium docere Ecclesiam ius habere non catholicos 
coercendi in re religiosa. 

Ad n. 1, pag. 4, lin. 4. Deleatur verbum « certa ». Ratio : ne iam ab initio 
quaestiones oriantur de sensu huius normae, quae ceterum postea sub n. 5 expli- 
cite effertur. 

Immediatement apres le n. 1, inserer du n. 10, pag. 12, au n. 12, pag. 15 
ligne 30. Ratio-, declaratio de libertate religiosa est declaratio conciliaris, ideoque 
in Revelatione ipsa niti debet. Insuper ex vita primaeva Ecclesiae libertas religiosa 
tamquam ab ipso fonte in mundum manavit. Modus exponendi sequi debet modum 
ipsum inveniendi. 

Ce texte insere appellerait les modi particuliers suivants: 

Ad n. 10, pag. 12, lin. 30. Pro verbo « divina » legatur « sacra ». Ratio : 
Verbum « sacra » videtur magis accuratum. 

Ad n. 10, pag. 12, lin. 34. Post « libertatem », addatur « etiamsi sic dictis 
iuribus Dei niti contendunt, iidem contra Deum faciunt ». Ratio : sic melius insi- 
nuatur Ecclesiam, suam ipsius agendi rationem iudicare in memoriam revocando 
principia minus laudanda. 

Ad n. 10, pag. 12, lin. 35. Textus allatus ab hac linea usque ad pag. 13, lin. 28 
alibi transferatur. Ratio-. Ne prius appareat exigentia Ecclesiae quoad libertatem 
eius, sed potius doctrina Ecclesiae de ipsa libertate. 

Ad n. 11, pag. 14, lin. 18. Post (1 Cor. 8, 6) inseratur « qui Ubertate sua nos 
liberavit ». Ratio-, sic clare apparet unde veniat libertas. 

Ad n. 11, pag. 14, lin. 23: id est (Act. 2, 36) deleatur. Ratio : in Act. 2, 36, 
dicitur quod, Iesum ex mortuis resuscitando, « et Dominum eum, et Christum fecit 
Deus ». Talis affirmatio de Iesu resuscitato et glorificato ad Iesum ministerium 
suum peragentem in terris applicari simpliciter non potest. Affirmatio tamen est 
vera sub alio aspectu et servari potest, sed ad Act. 2, 36 ne remittatur! Si aliqua 
citatio opportuna videtur, dicatur v. g. « Etenim Iesus, qui Christus et Filius Dei 
est (Mt. 16, 16) ... ». 

Ad pag. 14, linn. 26-27 . Post « coegit » et citationes sequentes, textus sic 
sonet: « Pro seipso omnimodo renuit humanam potestatem sive tempore vitae 
publicae (Io. 6, 15), sive in hora suae Passionis (Mt. 26, 52) ». Ratio: sic clare 
appareat Christum renuisse omnem vim coercitivam in ministerio suo. 

Ad pag. 14, lin. 28 ad 37. Deleantur haec verba et in locum eorum haec se- 
quentia ponantur: Miracula fecit ut auditores fide missioni suae adhaererent (Mt. 
11, 2-7); respuit autem prodigia seu inutilia (Mt. 4, 5-7) seu quae violentiam redo- 
lerent ut quando Apostoli, etc. ...» lin. 37, pag. 14. Ratio : lineae delendae pro- 
ponuntur qua obscurae neque ad rem clare pertinentes ... 

Ad pag. 15, lin. 25, post mansuetudinis, ponatur: modestiae et patientiae 
(cf. Mt. 13, 29) Christi sequentes. Ratio: opportunitas referendi exemplum Christi 
ad rem plene pertinens. 

Apres la pag. 15, lin. 30: supprimer les lignes 31 a 36 et les remplacer par le 
paragraphe ci apres. Ratio: quia paragraphus proposita praebet conspectum histo- 
ricum magis completum et aequilibratum. 

« Sparsa autem Ecclesia intra limites imperii romani, per invictam fidei confes- 
sionem pretioso martyrum sanguine illustratam, civitatibus, necnon imperatoribus 
et praefectis romanis libertas conscientiae christianae ideoque humanae palam 
manifestata est. 

Sic, iustificando et ampliando antiquitatis paganae praeclara libertatis testi- 
monia, christiani omnibus hominibus verae libertatis religiosae exemplar protu- 
lerunt. In decursu autem ulterioris temporis praesertim postquam imperatores 
religionem christianam tamquam religionem reipublicae recognoverint, christiani 
non semper aliis illam libertatem tribuerunt quam pro seipsis iam primum vindi- 
caverant. Faventibus autem peculiaribus circumstantiis in mundo occidentali, Ec- 
clesia, boni communis causa, structuras temporales deficientes aut supplevit aut 
etiam, postquam instauratae fuerint, non solum imbuit sed etiam ad proprium usum 
adhibuit. 

Crevit societas culturalis et politica quae in dies minus ac minus felicem influ- 
xum Ecclesiae recognoscere toleravit, dum e contra suum proprium finem iure 
explere cupiebat. 

(Ex pag. 4, linn. 22 sq.). Revera saeculo decimo non pariter crevit infelix 
oppositio ex una parte inter societatem modernam quae in vindicanda libertate 
Ecclesiam respuit, et Ecclesiam ipsam quae, ex altera parte, in vindicandis iuribus 
Dei, Christi et hominis religiosi, aspirationes seu valores coaetaneorum respuere 
videbatur. 

In hac contentione inter societatem modernam et Ecclesiam, quidam Christiani 
necessariam reconciliationem tentantes omnibus exigentiis veritatis, praesertim in 
ordine religioso, non satis consulentes periculo indifferentismi obnoxii fuerunt ». 

Apres ce texte nouveau, revenir au n. 2, pag. 4 et jusqu’au n. 9, pag. 12 avec 
les modi particuliers suivants: 


43 

Ad pag. 4, n. 2, linn. 20-31: deleantur et in eorum locum substituantur hae 
lineae: Insuper, grassante placito de absoluta autonomia individualis rationis huma- 
nae, floruit quaedam notio libertatis in qua latebat omnimodus relati vismus in re 
religiosa. Ratio : nexus facilior ex praecedenti textu ad sequentem: « Hanc liber- 
tatis religiosae » etc. a pag. 4, lin. 31, ad pag. 5, lin. 12, inclusive. 

Hic ultimus textus tamen cum istis duobus modis: 

Ad pag. 4, lin. 39, loco cohaerebat, ponatur « coalescebat ». Ratio : expressio 
mitior videtur magis accommodata historiae factis. 

Ad pag. 5, lin. 13 ad 38, deleatur. Ratio: nimis longus textus, non satis clarus, 
fortasse inutilis et exigentiis perspectivae historicae non consonans. 

Deinde resumantur integre: pag. 5, lin. 39 ad pag. 6, lin. 4. 

Ad pag. 6, lin. 5 ad 28, deleantur. Ratio: inutilis declaratio de veritate reli- 
gionis quae omnino aliunde patet. Insuper hae sententiae difficile componuntur cum 
aliquibus eventibus historiae Ecclesiae. Retinere tamen oportebit declarationem 
pag. 6, lin. 18 ad 21, quae ulterius locum suum inveniet. 

Deinde prosequatur pag. 6, lin. 29 ad lin. 42, cum duobus modis sequentibus: 
Ad pag. 6, lin. 33, « hodiernum » et linea 36 « hodierna » deleantur. Ratio: ne 
videatur declaratio opportunismo favere, quia libertas religiosa non ad tempus valet. 

Ad pag. 6, lin. 37, post « personalem et civilem » dicatur: Declarat insuper 
haec Sacrosancta Synodus catholicam de unica vera religione doctrinam nullatenus 
adversari libertati humanae et civili in vita religiosa ducenda (linn. ex pag. 6, 18-21). 

Deinde deleantur lin. 37, pag. 6 ad lin. 42. Ratio: sic terminatur tota haec 
pars historica a declaratione explicita doctrinae traditionalis Ecclesiae de libertate 
religiosa. Quae declaratio in hoc loco maxime convenit per modum conclusionis. 

Deinde prosequatur pag. 7, n. 4, cum modis sequentibus: ad n. 4, pag. 8, 
lin. 20, post verbum « conscientiam » addatur: « quam quisque sequi tenetur in 
omnibus ». Et in nota: cf. Rom. 14, 23, et S. Thom. Commentarium in hunc locum. 
Cf. etiam declarationem Episcoporum Tanganikae ( Doc . Cath. 1961, coi. 1396-1397) 
et Episcoporum Helvetiae (Doc. Cath. 9 dec. 1945). 

Ad n. 4, pag. 9, lin. 7. Post verbum « Ipsa » addatur « potestas ». Ratio: 
claritatis causa. 

Exinde n. 5. Limites libertatis religiosae, sine ulla mutatione. 

Postea n. 6. Cura libertatis religiosae, cum modo sequenti: ad n. 6, pag. 10, 
lin. 11, post verbum « metum » addatur « directe vel indirecte ». Ratio: oportet 
rem explicitius proponere, ad vitandos abusus, in quantum fieri potest. 

Deinde ponatur n. 7. Libertas communitatum religiosarum cum modis sequen- 
tibus. 

Ad n. 7, pag. 11, lin. 8. Verba « Deum » ad « honoret » sic mutentur: « cul- 
tum suum agant ». Ratio: ut includantur etiam religiones quae Deum personalem 
non colunt: e. g. Buddhismus. 

Ad n. 7, pag. 11, lin. 21. Post « communitates religiosas », deleatur « ius etiam 
habent » et lin. 23 addatur post « testanda » « legitimis exigentiis boni communis 
rite servatis ». Ratio: ius non existit sine relatione ad bonum commune in exer- 
citio suo ... 

Deinde nn. 8-9 sine ulla mutatione. 

Postea: Modus ad titulum pag. 12. Titulus sic sonans IV. Doctrina libertatis 
religiosae sub luce revelationis, deleatur et in eius locum ponatur: Libertas reli- 
giosa Ecclesiae ipsius. Ratio: quia convenientior materiae tractatae. 

Deinde n. 10, pag. 12, lin. 35 ad p. 13, lin. 28 ex suo loco translatae ut prae- 
cedenter dictum. 

Ad n. 10, p. 12, lin. 25 ad 34, deleantur. Ratio : quia iam praecedenter aequi- 
valenter dictum. 

Deinde resumatur « Iuxta totam traditionem... » cum modis: ad n. 10, pag. 13, 
lin. 7, deleatur verbum « soli ». Ratio-, ut vitetur sensus polemicus et ne ingredia- 
mur problema de nuntio evangelico ab aliis christianis proclamato. 

Ad n. 10, pag. 13, lin. 12. Deleantur verba « divinitus convocata ». Ratio: 
secunda pars huius alineae fundatur in conviventia sociali ergo non debet afferri 
argumentum ex revelatione. 

N. 11 iam praecedenter adhibitum. 

N. 12, pag. 14 ad pag. 15, lin. 30: iam praecedenter adhibitum. 

Deinde: ad n. 12, pag. 15, linn. 31-36: deleantur hae lineae. Ratio: iam aequi- 
valenter alibi dicta. 

Deinde nn. 13, 14, prouti iacent. 

[, Subscripserunt etiam~\ P. Rouge, Ev. Nlmes; J. Strebler, arch. tit. Nicopoli 
in Epiro. 

Exc.mus p. d. eduardus thomas boza mazvidal 

Episcopus tit. Vindensis, aux. S. Christophori de Habana 

Meo humili iudicio, haec declaratio debet non tantum exponere principia et 
affirmare Ecclesiam catholicam hunc modum agendi sequi velle, sed etiam strenue 
petere ab omnibus ut haec religiosa libertas in toto orbe terrarum servetur. 

Mihi videtur quod dum tam ingens numerus catholicorum gravissimas aerum- 
nas et iniurias patiuntur religionis causa, schema prout iacet est nimis timidum in 
haec gravissima facta denuntianda et in remedium exigendum. Vere incomprehen- 
sibile esset omnibus si de hac re loquendo, in hoc puncto fere taceremus. 

Propterea propono ut in conclusione, pag. 17, n. 14 emendatus sic dicatur: 
« Constat igitur praesentis aetatis homines, quacumque cultura imbuantur, magis 
in dies optare ut libere possint religionem private publiceque profiteri; patet etiam 
libertatem religiosam in plerisque constitutionibus iam ut ius civile declarari, quod 
laeto animo salutamus. Non desunt tamen regimina in quibus, etsi in ipsa eorum 
constitutione ius ad cultum Deo praestandum agnoscitur, tamen ipsae publicae 
potestates conantur cives a religione profitenda removere et communitatibus reli- 
giosis vitam perdifficilem et periclitantem reddere. Propterea haec Sacra Synodus 
maximo cum dolore denuntiat quod in magna parte orbis haec libertas religiosa 
non existit, et in multis nationibus, praesertim in iis quae sub atheismo militante 
degunt et quae fere tertiam partem mundi constituunt, credentes multis modis per- 
secuti et vexati sunt et a libero religionis exercitio impediti. Revera, ingens nume- 
rus Sacrorum Pastorum et sacerdotum, mortui, captivi, deportati, aut a sui mini- 
sterii exercitio separati sunt, idemque potest dicere de laicis christifidelibus. 

Ecclesia catholica maxime curat de iure omnium hominum, etiam non catholi- 
corum, in re religiosa, sed simul exigit et vindicat hoc ius pro seipsa. Ideo haec 
Sancta Synodus petit a coetu internationali Nationum Unitarum, qui hoc ius in 
declaratione Iurium Humanorum anno 1948 prolata recognoscit, ut exigat ab 

omnibus supremis nationum moderatoribus ut ius ad religionem libere profiten- 
dam in tuto ponatur et in praxim deducatur ». 

Sacra Synodus christifideles exhortatur et huius aetatis homines universos 
adprecatur ut perattente considerent quantopere libertas religiosa necessaria sit in 
praesentibus potissimum vitae humanae adiunctis. Manifestum est enim cunctas 
gentes etc. usque in finem. 

Exc.mus P. D. VINCENTIUS BRIZGYS 
Episcopus tit. Bosanensis, aux. Kaunensis 

Observatio generalis. Pro futuro valorem habebunt ea, quae et quo modo in 
decretis Concilii dicta erunt. Non est satis ergo aliquam quaestionem in relatione 
optime illustrare vel tempore disceptationum optimas observationes facere. Necesse 
est ipsum textum decreti satis amplum et clarum fieri. 

Ad particularia. 1. Ad n. 1, in pag. 3-4. Quod et quo modo dictum est in fine 
pag. 3 et in initio pag. 4 verbis: « Quod quidem exercitium religionis agnoscitur 
liberum esse debere duplici sensu, ut scilicet in re religiosa nemo cogatur ad agen- 
dum contra suam conscientiam, neque impediatur quominus iuxta suam conscien- 
tiam agat, intra limites qui certa norma morali et iuridica determinantur », mihi 
videtur non esse satis clarum. Aliquis posset interpretare verba a me sublineata 
potestatem civilem absolutum ius et competentiam habere in rebus religionem 
spectantibus omnia, normis iuridicis determinare. Revera hodie in regionibus sub 
communismo atheo res religionem spectantes normis iuridicis determinantur tali 
modo, ut ex libertate religiosa nihil remansit. Mihi videtur hanc partem huius n. 1 
alio modo exprimendam esse. 

Propono loco verborum: « qui certa norma morali et iuridica determinantur » 
verba « in quantum hoc non offendit iura ceterorum civium et normas morales 
naturales » vel aliquem modum loquendi, quod excluderet competentiam auctori- 
tatis civilis « normis iuridicis » res religiosas moderare et determinare. 

2. Ad n. 3, in fine pag. 6 ad verba: « haec Sacra Synodus declarat regimen 
iuridicum hodiernum libertatis religiosae, quippe quod principiis rationis humanae 
fulcitur, esse in se honestum » etc. 

Omnia regimina, tam hodierna quam praeterita, principiis rationis humanae 
fulciuntur et fulciebantur. Quis tamen posset negare fuisse et esse regimina nequis- 
sima, erga religionem et libertatem religiosam inimicissima et iniustissima. Non 
negamus hodie dari gubernia civilia digna verborum textus schematis, esset tamen 
iniustum et realitati contrarius omnia gubernia et regimina iisdem verbis laudare. 

3. Ad n. 4, pag. 7. Quae in hoc numero sub littera a) dicuntur, mihi videtur 
caute reexaminanda esse. Si verum esset quod et quo modo dicitur verbis: « Proinde 
in eius activitate aspectus socialis inseparabiliter connectitur cum aspectu interno », 
homo haberet absolutam et illimitatam libertatem externo modo omnia exprimere 
et exercere, quae intus latent. Hoc exprimitur ulterius in textu aliis verbis, nempe: 
« Nexus inter libertatem interiorem et eius manifestationem socialem est omnino 
indissolubilis ». Una et altera affirmatio non probatur et praesertim si secunda 
vera esset, omnes nostri conatus et consilia multa interiora domare, essent non 

virtutes, sed vitium contra naturam. Quod non est clarum, paucum iuvat et ad 
libertatem religionis probandam et defendendam. 

Mihi videtur, in nostro casu, i. e. libertatis religiosae procedendum ex eo esse, 
quod homo a Deo donatus capacitate suas relationes cum Deo intellectu percipere, 
voluntate accipere et desiderare et externo modo eas exprimere. Has suas rela- 
tiones cum Deo potest et privatim et simul cum ceteris hominibus exprimere. 

Essetne non satis in hoc numero retinere solummodo ea, quae sub littera b) 
dicuntur, omissis quae sub littera a) habentur? 

4. Ad pag. 8, linn. 2-5, verba: « Actus autem religionis interiores sua ipsorum 
indole, quae cum natura sociali hominis cohaeret »... notandum est non semper 
esse idem actum exteriorem et actum socialem vel alio verbo, actum exteriorem 
non esse necessario actum socialem. 

Sequitur, vel haec affirmatio in linn. 2-5 omittenda, vel non probatur, quod 
sequitur in linn. 6-7, quod ceterum non est consequentia dicti in linn. 2-5. 

5. Ad pag. 8, sub littera d) loco verborum: « salvo ordine publico », propono 
verba « iura et securitas civium », quia « ordo publicus » est verbum ambiguum, 
sub cuius praetextu prohibentur omnia, quae gubernantibus non placent. Dantur 
mala in societate ex culpa gubernantium, quae sine aliqua perturbatione sic dicti 
ordinis publici aboliri nequeunt. 

6. Ad pag. 9, in lin. 4 ad verba: « salvis tamen exigentiis ordinis publici », 
repetenda hic a me sub 5 scripta. Notandum est quasi semper et ubique, ubi fuerunt 
vel sunt prohibitae quaecumquae publicae manifestationes religiosae e. g. proces- 
siones, funeralia religiosa, benedictiones domorum, visitatio fidelium a sacerdo- 
tibus etc. gubernia antireligiosa usi sunt et utuntur hoc verbo « ordinis et securi- 
tatis publicae ». 

7. In pag. 9, sub littera b ) integra pericope est nimis vaga. « Normae iuridicae 
constitutae exigentiis ordinis publici », sine criterio seu norma superiori et hic a 
nobis in Decreto clare pronuntiando non possunt admitti uti fons et fundamentum 
illimitatae competentiae potestatis civilis. Potestas civilis est a Deo quantum a Deo, 
quantum cum Deo. Nonne secundum « normas iuridicas constitutas exigentiis ordi- 
nis publici » Christus crucifixus fuit, fuit edictum christianos esse non licere? 
Nostris temporibus destructio iudaeorum fuit, persecutio Ecclesiae fuit et conti- 
nuatur semper secundum « normas iuridicas constitutas exigentiis ordinis » utique 
secundum iudicium auctorum normarum. 

8. Quae habentur ulterius sub III (Consequentiae practicae) tunc et tantum 
stabunt, in quantum iuridice, logice firmum fundamentum ponetur in duabus 
prioribus partibus. 

In genere, in textu schematis non probatur argumentis seu rationibus et prin- 
cipiis apodicticis, quod intendimus in hoc schemate probare. 

31 

Rev.mus P. D. IOSEPH BUCKLEY 
Praepositus generalis Societatis Mariae 

N. 1, pag. 3, lin. 20. Deleatur verbum « mere ». Ratio: ne ansa praebeatur ut 
quis suspicari posset Concilium docere Ecclesiam ius habere non catholicos coer- 
cendi in re religiosa. 

N. 2, pag. 4, lin. 21. Post: considerari, addatur novum alinea. Profecto revo- 
luta sunt tempora medievalia ubi lex universalis erat: « Cuius regio eius religio », 
non sine coactione et abusibus. Ecclesia hos abusus temporis praeteriti deplorat, 
et gaudet de novo aetate mundi, ubi conscientia magis personalis et adulta pro 
omnibus hominibus evadit (vel: promovetur). Ratio : 1. Ut dixit exc. Garrone, 
mundus non credet nostrae sinceritati si Ecclesia non se poenitet abusuum qui 
odium mundi excitaverunt, et nunc adhuc excitant. 2. Textus est valde unilateralis 
et partialis. Acerbe reprobat errores unius lateris, et tacet illos qui sunt ex latere 
Ecclesiae. Talis partialitas indigna est Concilii oecumenici et odium mundi excitaret. 

N. 2, pag. 5, linn. 12 ss. Paragraphus, quae incipit « Utraque haec damnatio », 
de novo redigatur, his praesertim attentis considerationibus: 

1. Phrasis «Utraque haec damnatio olim lata hodie manet integra et im- 
mutabilis » nimis severa est; dicatur potius: « Explicantur itaque damnationes 
olim latae ». 

2. Post phrasim quae incipit: « Mutantur tempora et ideologiae » intro- 
ducatur quaedam expressa agnitio mutationum temporis his vel similibus verbis: 
« Profecto revoluta sunt tempora illa quando vigebat universale principium: unum 
imperium, una fides, una lex. Ecclesia hos abusus temporis praeteriti deplorat, 
gaudet autem de novo statu rerum ». 

3. Mentio de totalitarismo status hic omitti potest, quia de illo agitur 
postea in n. 14, pag. 17, linn. 20-25. Unde phrasis quae incipit per verba « Ete- 
nim his ... » cum phrasi sequenti quae incipit « Quod maius ...» supprimantur. 
Lin. 21 verbum « praeterea » consequenter omittendum esset. 

4. Incisa lin. 23 seq. quae incipit per verba « e principiis » usque ad « sen- 
tentia » (lin. 24) omittatur. Non enim perspicuum est et nimis apologetice sonat. 

5. Est retinendum in hoc (novo) ordine « officiis teneri iuribusque gaudere ». 

N. 3, pag. 6, linn. 5-28. Ista paragraphus deleatur. Rationes : 

1. Non est hic locus in Declaratione de libertate religiosa. Etenim sola quae- 
stio dogmatica, quae in hac materia oritur, haec est, utrum scilicet sub regimine 
libertatis religiosae, sensu hodierno intellectae, libertas Ecclesiae libertasque fidei 
et vitae christianae serventur integrae. Nulla est ratio cur de unica vera religione 
sermo fiat sollemnis. 

2. Iam satis patet ex antecedentibus (pag. 4, par. 2), institutum hodiernum 
libertatis religiosae non proclamare indifferentismum religiosum neque ei favere. 

3. Praemissa totius Declarationis est munus Ecclesiae honestae libertati 
humanae patrocinandi. Sumat igitur Declaratio exordium ab hoc munere. 

4. Stylus huius paragraphi auribus hominis hodierni male quodammodo 
sonabit. 

Ceteroquin incisum illud «Veritas enim evangelica ... per saecula protulit», 
locum aptiorem inveniet in pag. 12, post verba, « in tota activitate humana di- 
rigenda ». 

N. 3, pag. 6, lin. 33. Deleatur verbum « hodiernum ». Ratio : ne textus sic 
interpretetur ut eidem sic dictus « opportunismus » tribuatur. 

N. 4, pag. 7, lin. 10: post « manifestationem » addatur « externam immo et 
socialem ». Ratio-, ne saltetur passus — externus individualis — inter internum 
et externum socialem. 

N. 4, pag. 8, lin. 20. Post verbum « conscientiam » addatur: « quam quisque 
sequi tenetur in omnibus ». Et in nota: cf. Rom. 14, 23, et S. Thom. Commen- 

tarium in hunc locum. Cf. Etiam declarationem episcoporum Tanganikae ( Doc . 
Cath. 1961, coi. 1396-1397) et episcoporum Helvetiae (Doc. Cath., 9 dec. 1945). 

N. 4, pag. 8, lin. 20. Post verba supra proposita inseratur nova phrasis: « Hoc 
etiam valet pro iis qui inculpabiliter ad Dei cognitionem non perveniunt ». Ratio : 
ut explicite habeatur ratio etiam athearum. 

N. 4, pag. 9, lin. 7. Post verbum « Ipsa » addatur: « potestas ». Ratio : clari- 
tatis causa. 

N. 6, pag. 10, lin. 11. Post verbum «metum» addatur «directe vel indi- 
recte ». Ratio : oportet rem explicitius proponere, ad vitandos abusus, in quantum 
fieri potest. 

N. 10, pag. 12, lin. 30. Pro verbo « divina » legatur « sacra ». Ratio : verbum 
« sacra » videtur magis accuratum. 

N. 10, pag. 13, lin. 7. Deleatur verbum « soli ». Ratio-, ut vitetur sensus pole- 
micus et ne ingrediamur problema de nuntio evangelico ab aliis christianis pro- 
clamato. 

N. 10, pag. 13, lin. 12. Deleantur verba « divinitus convocata ». Ratio : Se- 
cunda pars huius alineae fundatur in conviventia sociali; ergo non debet afferri 
argumentum ex revelatione. 

N. 12, pag. 14, lin. 33 s. Pro verbis « Iudaei pariter » scribatur « Auditores 
quidam Christi etiam talia ... ». Ratio: verbum « pariter » videtur ad Satanam se 
referre. Videtur formulatio quae Iudaeos laederet ex generalisatione minus ac- 
curata. 


32 

Exc.mus P. D. LUDOVICUS IOSEPH CABANA 
Arcbiepiscopus tit. Caralliensis 

[Misit opusculum Comitatus Episcopalis Internationalis seu coetus internatio- 
nalis Patrum: Super schema declarationis de libertate religiosa emendationes 
textus ] . 


33 

Exc.mus P. D. IOANNES CANESTRI 
Episcopus tit. Tenediensis, aux. Romanus 

Schema declarationis de libertate religiosa in melius mutatum est; attamen non 
sufficienter solidis philosophiae et theologiae principiis innititur. 

I. De limite libertatis. Ut limes libertatis religiosae ponitur in schemate ordo 
publicus servandus: dum ponendus est finis boni communis. 

Quaestio enim agitur (in n. 1) de iure naturali, nam dicitur « verum ius in 
dignitate humana fundatum » et extenditur ad publicam professionem erroris. Ad 
quod dicendum est; 

1. Verum quidem est societatem civilem non debere omnem professionem 
erroris impedire, ac proinde datur aliqua civilis libertas erroris. At haec libertas 
non oritur ex iure proprie dicto secundum naturam, quia non datur proprie ius 
ad aliquid malum et professio erroris numquam potest dici bona: ergo clarius 

dicendum esset societatem non habere ius illud malum. Cum agatur de documento 
conciliari proprietas verborum servanda est. 

2. In declaratione de libertate religiosa ius naturale de quo sermo est, 
extenditur pro individuis et etiam pro communitatibus non solum indeterminate 
ad professionem erroris, sed usque ad propagationem erroris, nec alius limes 
ponitur nisi quod servandus sit ordo publicus. Hoc autem admitti nequit, nam 
nihil agendum est nec a singulis nec a communitatibus quod sit contra bonum com- 
mune, saltem ex iure naturae. Ordo vero publicus servari potest etiam ubi aliquid 
fit contra bonum commune; nam bonum commune latius patet quam ordo publicus 
sicut in ipso schemate agnoscitur (n. 5 b). Repugnat autem quod habeatur ius 
naturale agendi contra bonum commune. Verum quidem est in eodem loco sche- 
matis dici quod ordo publicus est « illa pars boni communis quae committitur 
potestati publicae », sed hic est novus error, nam potestati publicae non commit- 
titur tantum pars boni communis sed totum bonum commune. Quae tradi tionalis 
doctrina docetur in Enc. Vacem in terris ( A.A.S. , 55, p. 273). 

Pariter Paulus VI limitem libertatis religiosae reponit in bono communi ser- 
vando ( Radiomessaggio natalizio 1964). 

Unde cum aliquid fit contra bonum commune — etiam ordine publico ser- 
vato — non fit ex iure naturali; et si permittatur, ut saepe permittendum est, per- 
mittitur ne maius malum sequatur vel ad maius bonum assequendum, secundum 
doctrinam explicite et accurate prolatam a Pio XII. 

Primo: cio che non risponde alia verita e alia norma morale, non ha oggettiva- 
mente alcun diritto ne alPesistenza ne alia propaganda, ne alTazione. Secondo: il 
non impedirlo per mezzo di leggi statali e di disposizioni coercitive puo nondi- 
meno essere giustificato nelTinteresse di un bene superiore e piu vasto (A.A.S., 
45, p. 799). 

II. De libertate Ecclesiae. Bene asseritur libertas Ecclesiae etiam ex iure super- 
naturali (n. 10). Sed in eodem numero nihil dicitur de iure Ecclesiae sibi proprio, 
in quantum est vera religio et ius habet, ubi ut talis agnoscitur, ad specialem com- 
mendationem et protectionem, salvo iure super agnito, ceterarum communitatum. 
Non videtur Concilium Oecumenicum posse hoc praeterire silentio. Haec quidem 
omissio videtur causari ex alio errore quo dicitur in schemate competentia pote- 
statis civilis restringi ad ordinem terrestrem (immo ad ordinem publicum) servan- 
dum (n. 4 e). Non ita docent RR. PP. Ioannes XXIII et Pius XII in locis supra 
citatis, non ita Leo XIII: Civilem igitur societatem communi utilitati natam in 
tuenda prosperitate reipublicae necesse est sic consulere civibus ut obtinendo adi- 
piscendoque summo illi atque incommutabili bono quod sponte appetunt non modo 
nihil importet unquam incommodi, sed omnes quascumque possit opportunitates 
offerat. Quarum praecipua est ut detur opera religioni sancte inviolateque servan- 
dae, cuius officia hominem Deo coniungunt ( Immortale Dei). 

III. De historia doctrinae. Doctrina schematis declarationis de libertate religiosa 
non poterit — secundum supra dicta — haberi ut evolutio doctrinae Ecclesiae, 
sed eius eversio. 

Quae dicuntur in n. 2 de quaestione historica non sunt veritati consona. 
Dicitur enim: 1. Libertas religiosa quam damnavit Ecclesia includebat laicismum, 
indifferentismum , relativismum; 2. Hodie persona facta est « totius vitae socialis 
fundamentum, finis, subiectum »; 3. Hodie Status debet civium iura tueri. 

At dicendum: ad 1. Libertas quae damnata est v. g. in prop. 79 in Syllabo est 
libertas cuiusque cultus itemque plena potestas omnibus attributa quaslibet opi- 
niones cogitationesque palam publiceque manifestandi et damnatur quia conducit 
ad populorum mores animosque facilius corrumpendos ac indifferentismi pestem 
propagandam. Unde non damnatur quia deducta ab indifferentismo sed quia ducit 
ad indifferentismum . 

Ad 2. Persona humana in Ecclesia semper in honore fuit, sed veritati subiecta 
est, in qua est eius bonum et dignitas. 

Ad 3. Status quidem iura naturalia civium tueri debet; at ius ad errorem 
diffundendum non est ius naturale. 

Conclusio. Rogatur ut schema de libertate religiosa corrigatur antequam in 
IV sessione Concilii votis Patrum proponatur. Quatuor praecipue desiderantur. 

1. Ubi invocatur ius naturae, non ponatur eius limes in solo ordine pu- 
blico, sed in bono communi servando. 

2. Ubi aliquid permittitur contra bonum commune, non invocetur ius natu- 
rale sed ratio maioris boni procurandi vel peioris mali vitandi. 

3. Servetur legitimitas Status confessionalis et facultas specialiter iuvandi 
Ecclesiam. 

4. Differentia quae invenitur in disciplina Ecclesiae relate ad libertatem 
religiosam explicetur ex prosecutione boni communis quod in quibusdam condi- 
cionibus melius obtinetur cum maiore libertate. 

Condiciones indicari possunt: pluralismus opinionum, timor tyrannidis, et 
totalitarismi, facilior defensio veritatis per media pacifica. 


34 

Exc.mus P. D. IOANNES CAPOBIANCO 
Episcopus Urbaniensis et S. Angeli in Vado 

Schema de libertate religiosa, die 17 nov. 1964 in aula praesentatum, suffraga- 
tioni Patrum subiectum non fuit. 

Animadversiones relativae ante diem 31 ianuarii c. a. mittendae sunt. Itaque, 
iuxta humilem meam sententiam: 

1. Schema propositum ab integro est reficiendum: a) quoad generalem 
structuram; b) quoad radicalem positionem quaestionis; c) quoad doctrinam fun- 
damentalem eiusque argumenta; quae omnia mederi non possunt emendamentis 
singulis a Patribus Conciliaribus praesentatis. 

2. Quoad haec singula emendamenta in textu introducenda, remitto ad ea 
quae Coetus internationalis Patrum (Iesus Torres, cmf, via Giacomo Medici, 3-5, 
Roma 856) in suis animadversionibus criticis typis impressis, notavit. 

35 

Exc.mus P. D. DOMINICUS LUCAS CAPOZI 
Archiepiscopus Taeiuenensis 

1. Adprobata et promulgata praesenti declaratione de libertate religiosa, quo 
iure urgere Ecclesia poterit suam praxim exigendi cautiones de universa prole 
catholice baptizandi et educandi, in matrimoniis celebrandis cum dispensatione 
super impedimento mixtae religionis et disparitatis cultus? 

Videtur enim contra ius naturale et divinum exigere ut proles baptizetur ca- 
tholice et catholice educetur, si praesertim coniux acatholicus putet hoc promittere 
et facere non posse nisi agat contra conscientiam suam. Potest igitur Ecclesia velle 
ut quis contra dictamen conscientiae suae agat? Vel est damnanda Ecclesia eo 
quod hoc semper exegit et etiam in praesenti semper urget non tantum a parte 
catholica, sed etiam et praesertim a parte acatholica? Et quidem ad validitatem 
dispensationis sive pro mixta religione, sive pro disparitate cultus? 

2. Doctrina libertatis religiosae — prout ex ista Declaratione exponitur — 
sub luce divinae revelationis seu iure divino positivo, videtur contradicere doctri- 
nae L. R. ex ratione desumptae, seu iure naturali. 

Nam pag. 13, linn. 4 ss. textus emendati dicitur: « Ecclesia sibi in societate 
humana ... cui soli ex divino mandato incumbit officium ut in mundum universum 
eat atque Evangelium praedicet omni creaturae ». 

Si soli Ecclesiae incumbit officium praedicandi, soli ergo Ecclesiae ex voluntate 
Domini, ius libertatis agnoscendum erit; nam officio ius respondeat oportet. Ita 
saltem in thesi agnoscendum erit; in hypo thesi autem poterit esse quaestio de tole- 
rantia, sed tolerantia dico. 

3. Eadem pagina, linn. 15-20, dicitur: « Iamvero ubi reapse ... quae ei soli ex 
mandato Christi committitur ». 

Si ei soli — uti certe tenendum — ex mandato Christi committitur, ergo vestra 
argumentatio non concludit, seu sustineri non potest, quia tali regimini libertatis 
Ecclesia nullo modo potest dici obtinere condicionem iuris — quod ei soli debe- 
tur — et facti. Ius enim et officium ei soli competit, dum econtra in tali regimine 
libertatis eadem libertas agnoscitur et sectis et omnibus aliis religionibus falsis. 

Concludendo : ex iure naturali non video difficultatem, sed ex iure positivo 
divino — saltem dico in thesi — soli verae Ecclesiae Dei competit ius libertatis. 
Quod si ipsa Ecclesia Dei praedicaret libertatem pro omnibus religionibus falsis 
et sectis, tunc, mihi videtur, se opponeret voluntati Christi et Dei: quod absit 
omnino. 

Iterum: in thesi, seu per se, soli verae Ecclesiae Christi — Catholicae Ro- 
manae — ius libertatis competit; in hypothesi autem, seu de facto, a Statu etiam 
Catholico tolerantia admittenda. 

Quod si quis dixerit hanc esse quaestionem tantum verborum, cogitet ille 
quod hic agitur de Documento tam Sollemni Concilii Oecumenici; pro quo docu- 
mento nulla cautela superflua censenda est. 

36 

Exc.mus P. D. ALOISIUS M. CARLI 
Episcopus Signinus 

Praenotandum. Adhaereo animadversionibus criticis contentis in opusculo, 
cui titulus: Super schema declarationis de libertate religiosa animadversiones cri- 
ticae ( Patribus Conciliaribus reservatum ), cyclostylo editum cura « Coetus Interna- 
tionalis Patrum », seu — quod idem est — « Comitatus Internationalis Episco- 
palis »: quod opusculum, commoditatis causa, adnectitur. 

Hic quaedam puncta enucleantur aut ex professo adduntur. 

ludicium generale. Schema non placet, attenta eius structura: scii, attentis 
principiis quibus innititur nec non dispositione materiae. Plura quoad substantiam 
non placent; quaedam placent iuxta modum. Ratio huius iudicii generalis: Totum 
schema ita conceptum apparet ut sic dictum « hodiernum regimen libertatis reli- 
giosae » sequatur illudque canonizet ; et, quod peius est, ita se gerit ac si velit 
doctrinam et praxim hucusque ab Ecclesia habitam veluti iustificare ac purgare 
coram moderna ratione cogitandi et agendi. Hic modus agendi schematis non 
potest admitti quia: 

a) pragmatismum et naturalismum quemdam sapit: pragmatismum qui- 

dem, nam theoriam libertatis religiosae fundat super id quod hodie et communiter 
ab hominibus fit; naturalismum vero, nam caret afflatu supernaturali et pastorali. 
Vix differt a declaratione O.N.U.; et tamen pro Ecclesia, pro Concilio Oecumenico 
non potest non agi de ea tantum libertate « qua nos Christus liberavit »! 

b) gratis praesupponit hodiernum « regimen libertatis religiosae » univoce 
sumi, quoad rem, apud omnes; tamquam immutabile concipi; fundari ubique 
super eadem principia, et talia principia quae possint ab Ecclesia probari; 

c ) ignorat actuale « regimen libertatis religiosae » fundari plus minusve in 
laicismo, indifferentismo religioso vel agnosticismo. 

Modus quo schema procedit posset forsan tolerari in sede apologetica; non 
potest autem admitti in Concilio Oecumenico, cuius est enuntiare principia im- 
mutabilia et aeterna, ea desumendo e sinu divinae Revelationis et magisterii eccle- 
siastici, deinde — quatenus opus sit — ea corroborare argumentis ex ratione natu- 
rali desumpta, denique descendere ad applicationes practicas. Et sic, sponte sua, 
a posteriori facile erit iudicare utrum hodiernum regimen libertatis religiosae con- 
forme sit necne principiis doctrinae catholicae, in quibus conveniat, in quibus 
vero discrepet. 

Minime placet quod schema e doctrina Magisterii pontificalis ea tantum se- 
ligat quae ad thesim quandam convalidandam videantur conferre, cetera penitus 
ignoret aut in notis releget. 

Illud quoque improbandum censetur quod in assignandis limitibus manife- 
stationis exterioris libertatis religiosae derelinquatur traditionalis notio « Boni 
communis » (quae tamen habetur in laudatissima Enc. Pacem in terris, v. g. « mo- 
rali ordine communique omnium utilitate servatis », A.A.S., 1963, p. 260) et in- 
troducatur notio « ordinis publici »: quae notio est nimis vaga, cum differat apud 
canonistas et civilistas, immo non constans sit apud ipsos civilistas; immo valde 
periculosa, cum practice derelinquat auctoritatibus civilibus statuere quisnam sit 
in concreto ordo publicus pro hac vel illa natione, pro hoc vel illo tempore. 

Iuxta opinionem meam declaratio, quod formam deberet: esse praecisa, com- 
pleta pariterque valde concisa: prout decet naturam sollemnis declarationis su- 
premae Auctoritatis Ecclesiasticae; omittere quae essentialia non sunt: v. g. lon- 
gum excursum historicum n. 2; continere quae omnino certa sunt, et in pacifica 
possessione Magisterii et quidem valida pro omnibus locis et pro omnibus tem- 
poribus. 

Quoad materiae distributionem sic mihi videtur declaratio facienda: 

A) Breve prooemium, in quo exponantur rationes cur Concilium Oecume- 
nicum suum esse censeat doctrinam catholicam exponere circa libertatem religio- 
sam. Quae rationes ad has reduci possunt: a) necessitas illuminandi fideles et ex- 
traneos circa hoc problema quod tangit directe doctrinam Ecclesiae catholicae; 
b) id multum conferre potest ad pacem inter homines fovendam; c ) id potest 
vires addere illis hominibus bonae voluntatis qui hodie student iustam ac rectam 
libertatem religiosam in toto mundo diffundere (quaedam habentur in n. 1); 
d) proh dolor hodie in non paucis locis plurimi homines per nefas privantur tali 
libertate (quaedam habentur in n. 14). 

jB) Detur genuina notio libertatis religiosae, eam desumendo non quidem 
ab hodierno sic dicto « regimine libertatis religiosae », sed eam desumendo a di- 
vina revelatione, per rationem corroborata. Agitur enim non de quacumque liber- 
tate religiosa, sed de ea quam Paulus VI vocat « giusta e bene intesa liberta re- 
ligiosa » (Alloc. Natalitia 1964). Omnino ergo necessarium est declarare et sta- 
tuere omnia principia quae habentur de hac re in doctrina catholica, cum omnibus 
distinctionibus: a) libertas religiosa in foro interno (libertas conscientiarum); 
b) libertas religiosa in foro externo, cum subdistinctionibus 1) exercitii privati et 
2) exercitii publici, quod dispescitur tripliciter: individuale, familiare, collectivum 
(ecclesiale, communitarium, associativum stricte sumptum);c) libertas religiosa pro 
vera Religione, et pro falsis; d ) pro unoquoque puncto seu typo exponatur doc- 
trina tenenda, afferantur argumenta ex divina revelatione et ex ratione; deinde 
bene assignentur limites, si qui sint, exercitii horum diversorum typorum liber- 
tatis, indicentur tituli quibus legitime fundantur, et declaretur auctoritas a qua 
recognoscendi sint. Nam evidenter tituli et limites non possunt esse iidem pro 
unoquoque typo libertatis religiosae. 

In particulari. Afferuntur quaedam animadversiones particulares ad singulos 
numeros schematis. 

N. 1. Descriptio rerum status hodierni est valde imperfecta, et in pluribus di- 
scutibilis. Talis positio quaestionis non videtur admittenda praesertim quia profici- 
scitur ex mera situatione facti, et collocatur in mero plano iuridico, et quidem 
iuris positivi civilis. 

Pag. 3, lin. 1. In titulo dicatur: « Libertatis religiosae apud hodiernos gene- 
ralis ratio », quia revera subsequens tractatio non exponit quaenam sit « in se » 
generalis notio libertatis religiosae, sed qualis hodie communiter accipiatur. Unde 
quaestio praeliminaris: estne necessarium et conveniens ut Concilium exponat 
quid sentiant homines de libertate religiosa? Nonne melius diceret quid ipsum 
sentiat de hac re? Suam propriam doctrinam habet Ecclesia: non indiget mutuare 
ab extranea. 

Pag. 3, lin. 7. Loco « potestatis publicae » dicatur « potestatis civilis » quia 
etiam Ecclesia est potestas publica. 

Pag. 3, linn. 14-18. Sic emendatum legatur: « Libertas religiosa communiter 
hodie intelligitur esse verum ius, in vera iustitia et in dignitate humana fundatum, 
quod debet in iuridica et politica compositione societatis ita agnosci, ut etiam verum 
ius civile evadat ». Ratio additamentorum: 

a) Nisi textus aliquoties saltem mentionem faciat de « iustitia », idest de 
elemento necessario obiectivo, quo solo verum ius stat et constituitur, positivismus 
iuridicus, pluries ab Ecclesia damnatus, non sufficienter vitatur. 

b) Textus enim agit fere semper de mero « iure civili », quod perperam 
confundit cum « iure legali ». Haec autem confusio radix est et origo totius positi- 
vismi iuridici. Ius enim, sicut ait Leo XIII, est facultas moralis quam absurdum 
est existimare veritati et mendacio, honestati et turpitudini promiscue et com- 
muniter a natura datum ( Libertas praestantissimum). 

Pag. 4, lin. 4. Loco « intra limites qui certa norma morali et iuridica deter- 
minantur » dicatur « intra limites qui certis ac iustis normis determinantur ». 
Ratio: non videtur bonum in hac positione quaestionis statim affirmare quae sit 
natura concreta harum normarum: sufficiat pro nunc dicere quod debeant esse 
normae certae et iustae. 

Pag. 4, lin. 10. Auferantur verba « quae nostra aetate generatim agnoscitur », 
quia continent iudicium historicum, a quo Concilium abstinere debet, ne argui 
possit de errore historico. 

Pag. 4, lin. 11. Loco « nullatenus significatur hominem » dicatur: « nulla- 
tenus per se significatur hominem ». Secus affirmatio contradiceret historiae. 
Nonne v. g. in URSS libertas religiosa significat hominem emancipari a Deo? 

Pag. 4, lin. 13 s. Ob supradictam rationem ita legatur: « Non enim persona 
humana falsum ac verum potest aeque aestimare, neque arbitrario statuere valet 
utrum, aut in qua religione aut quanam ratione Deo servire velit, sed ipsi officium 
incumbit sibi eflormandi veram de rebus religiosis sententiam ». 

N. 2. Totus hic numerus mihi videtur omittendus quia: non est necessarius : 
non enim ad Concilia spectat texere historiam doctrinarum, quae est res facti. 
Immo id contradicit naturae propriae « declarationis », quae est concinnitas expo- 
sitionis; non est opportunus : legenti enim videtur excusatio quaedam non petita, 
ergo accusatio manifesta, quasi revera adsit in Ecclesia mutatio doctrinae et aptatio 
eiusdem variis situationibus historicis. Relinquatur, quaeso, theologis in sua pro- 
pria sede demonstrare doctrinam a Concilio Vaticano II statuendam non contra- 
dicere doctrinae praecedentium Pontificum; est discutibilis : estne enim comple- 
tus, exactus iste excursus historicus? Ne Concilium sese exponere velit criticae 
virorum in re historica peritorum! Ipsis relinquatur munus conficiendi excursus 
historicos in suis libris! Unicuique suum. 

Pag. 5, lin. 39. Loco « Cum historiae decursu igitur exorta est nova quaedam 
quaestio de libertate religiosa » esset melius dicendum: « Cum historiae decursu 
igitur exortwr est novus quidam modus proponendi quaestionem de libertate 
religiosa ». 

N. 3, pag. 6, linn. 5-8. Affirmatur: « Haec sacra Synodus... exponere intendit 
quid de hodierno libertatis religiosae regimine sentiat ». At Concilium non vocatur 
praecise ad iudicandum de hodierno regimine, quasi istud regimen sit ubique idem 
et sit in se constans iisdemque fulciatur rationibus. Ergo dicatur: « haec sacra 
Synodus... exponere intendit quid de libertate religiosa Ecclesia catholica sentiat ». 

Pag. 6, lin. 20. Loco « nullatenus adversari libertati humanae et civili in vita 

religiosa ducenda » dicatur: « nullatenus adversari iustae ac rectae libertati huma- 
nae et civili etc. ». Ratio : habentur quaedam formae libertatis civilis quae non 
sunt iustae neque rectae, proinde non possunt ab Ecclesia admitti. 

Pag. 6, lin. 25. Loco « quatenus ex ipso rationis fonte depromitur, libertatem 
civilem... in re religiosa... » dicatur: « quatenus ex divina revelatione et ex ipsa 
humana ratione depromitur, iustam ac rectam libertatem civilem in re religiosa etc. ». 
Rationes-, a) in primis ex divina Revelatione Ecclesiae doctrina promanat; b) Ec- 
clesia non qualemcumque, sed iustam tantum ac rectam, libertatem civilem in re 
religiosa sustentat ac commendat. 

Pag. 6, linn. 29-42. Totum hoc longum comma videtur supprimendum quia: 

a) « canonizat » actuale regimen civile Ubertatis religiosae, illudque declarat in 
se honestum ac vere necessarium ad custodiendam hodie dignitatem hominis et 
personalem et civilem. At quaeritur: spectatne ad Concilium promere talia iudicia, 
cum res de qua agitur non sit bene definita, neque eadem apud omnes, neque iis- 
dem principiis fulcita? 

b) Nimis praepropere affirmatur hodiernum regimen iuridicum libertatis 
reUgiosae principiis rationis humanae fulciri ideoque esse absolute probandum; 
nimis asseveranter dicitur esse vere necessarium ad custodiendam in societate ho- 
dierna hominis dignitatem personalem et civilem, quasi non sit possibile afiud 
regimen aeque iustum ac hodiernum, quasi hucusque dignitas personalis et civilis 
incustodita fuerit! 

c) Affirmatur denique libertatem religiosam esse verum ius « in ipsa digni- 
tate personae humanae fundatum ». Esto. Sed quid sit in concreto ista dignitas, 
de qua saepe saepius fit sermo in declaratione, et quae hic commemoratur veluti 
unicum fundamentum libertatis religiosae, nullibi explicatur: unde remanet aliquid 
vagum et confusum, ad instar cuiusdam « slogan »! Si enim intelligitur « dignitas » 
in linea ontologica, tunc haec qualitas numquam amitti potest, nulla proinde 
indiget custodia ex parte hominis. Si vero ponitur in linea « morali », tunc haec 
dignitas resultat ex adhaesione vero et bono: et sic ius libertatis religiosae, quae in 
« regimine » hodierno non fundatur super hanc adhaesionem vero et bono, careret 
suo genuino fundamento! 

Quod si comma linn. 29-42 manere debet, saltem emendetur et ordine magis 
logico redigatur, hunc fere in modum: « Affirmat insuper haec Sacra Synodus li- 
bertatem religiosam, sensu iam descripto, esse verum ius in ipsa morali dignitate 
personae humanae atque in iustitia fundatum, quod omnes homines et communi- 
tates religiosae poss int sibi legitime vindicare. Cum igitur Ecclesiae incumbat 
munus ut honestae hominis in civitate libertati patrocinetur eamque sua doctrina 
atque auctoritate roboret, haec Sacra Synodus agnoscit regimen iuridicum libertatis 
religiosae, apud permultos populos hodie vigens, in quantum principiis rectae 
rationis fulciatur et cum divina Revelatione concordet, esse honestum et aptum ad 
custodiendam in societate hodierna hominis dignitatem et personalem et civilem ». 

N. 4. Totus hic numerus laborat vitio fundamentali quod non distinguat 
religionem veram a falsis, conscientiam veram ab erronea, conscientiam sinceram 
(vel, ut alii dicunt, rectam) ab insincera: iamvero pro istis diversissimis casibus 
non potest statui unica regula. 

Circa a), linn. 1-15, pag. 7 haec notantur: argumentatio nimis probat, quia 
ex se excluderet quamcumque separabilitatem inter actum internum et actum ex- 
ternum, quemcumque interventum, etiam legitimum, auctoritatis civilis in publico 

exercitio actuum externorum. Quod praesupponit absentiam peccati originalis eius- 
demque sequelarum in homine actuali, ideoque sapit optimismum rousseaunianum. 
Praecise ex natura sociali hominis, e contra, deducitur quod non semper singulus 
homo possit ac debeat actum exteriorem ponere! 

Unde iam principium propositum in schemate habet suos limites intrinsecos. 
Proponimus ergo emendatum comma, atque ordine magis logico digestum: « Homo, 
qui persona est, natura sua est socialis. Proinde in eius activitate aspectus socialis 
intime connectitur cum aspectu interiore. Libertas religiosa est una, indivisa et 
indivisibilis, uni subiecto integre sumpto inhaereo, et per se ad duo simul spectae: 
nempe, ad libertatem interiorem seu conscientiae, et ordine morali communique 
bono servatis, ad liberum exercitium externum religionis. Ideo iniuria homini fit 
si quis interiorem hominis personalem libertatem religiosam agnoscat, simulque ei 
liberum in societate religionis exercitium illegitime deneget aut coarctet ». 

Circa b), pag. 7, linn. 16-30 haec notantur: a) affirmatur nimis generali modo 
esse hominis officium quaerendi veritatem: quod non facile admittitur de quacum- 
que veritate, v. g. de veritate scientifica. Restringatur ergo affirmatio ad solam 
veritatem religiosam, de qua una Concilium agere debet. 

b) Ex iure inquirendi veritatem logice non consequitur ius, absolute affir- 
matum in schemate, libere exponendi suas persuasiones de re religiosa, quae- 
cumque demum sint, etiam falsae et malae. 

Unde, ut vitentur paralogismi, comma sic emendandum censeo: « Homo habet 
officium et ius quaerendi veritatem in re religiosa. Veritatem autem quaerere, 
eique iam inventae firmiter adhaerere tenetur humano modo, libera scilicet inquisi- 
tione atque assensu personali. Insuper, cum homo sit natura sua socialis, veritas 
quaeritur ordinarie et invenitur per magisterium seu institutionem et per commu- 
nicationem inter homines, in qua alii aliis exponunt veritatem. Quare ad debitam 
hominis libertatem religiosam pertinet ut illegitime non impediantur in suis in- 
vestigationibus de re religiosa, etiam per dialogum, peragendis ». 

Circa c), pag. 7, lin. 31 - pag. 8, lin. 8 haec notantur: etiam hic deprehen- 
ditur illegitimus transitus ex libertate actuum internorum ad omnimodam liber- 
tatem actuum externorum. Unde negandum est quod actus religionis interiores 
« sua ipsorum indole » debeant prodire in actus exteriores: hoc pendet potius a 
natura sociali hominis, non autem ab indole propria actus religionis. 

Linn. 2-8 pag. 8 sic emendatae proponuntur: « Actus autem religionis in- 
teriores, attenta natura sociali hominis, in legitimos actus exteriores prodeunt. 
Exinde sequitur quod homo ius habet, ut in ( ) religione externe exercenda im- 
munis esse debeat, ab iniusto impedimento sive legali sive sociali ». 

Circa d), pag. 8, linn. 9-29 haec adnotantur: pag. 8, lin. 11: post vocabulum 
« universalis » addatur cum textu priore: « Unusquisque ergo tenetur ad hanc 
Dei ordinationem omni studio recte et vere cognoscendam ut se libere ei con- 
formare valeat ». Ratio additamenti: obligatio moralis sibi efformandi conscientiam 
veram praecedit, immo legitimat, iura conscientiae invincibiliter erroneae. Ergo de 
hac obligatione schema omnino silere non potest. 

Pag. 8, lin. 26. Verba « salvo ordine publico qui partem essentialem totius boni 
communis constituit » non placent quia sunt nimis scholastica, immo insufficien- 
tia. Ergo aut comma legatur generali modo (postea in n. 5 explicando); « ...quo- 
minus legitime agat in re religiosa secundum suam conscientiam. Quae quidem exi- 
gentia est prorsus etc. ». Aut dicatur: « quominus agat in re religiosa secundum 

suam conscientiam, ordine quidem morali communique bono servatis. Quae qui- 
dem exigentiam est prorsus etc. ». 

Circa e), pag. 8, lin. 30 - pag. 9, lin. 10 haec notantur: cum totus n. 4 con- 
secretur « fundamentis » libertatis religiosae, scii, radicibus ex quibus primordia- 
liter ipsa oritur, comma e ) quod inscribitur « moderatio civitatis » est extra locum 
suum. Nam ista moderatio non potest vocari radix et fundamentum ex qua oritur 
libertas religiosa; est potius unus ex limitibus libertatis exercitium definientibus. 
Unde comma e) expungendum est e n. 4 et collocandum sub n. 5 b). 

Pag. 9, lin. 1. Loco «Potestas ergo publica» dicatur: «Potestas ergo ci- 
vilis ». 

Pag. 9, lin. 3. Loco « nequit pariter publicum religionis exercitium coercere » 
dicatur: « nequit pariter externum religionis exercitium coercere ». Ratio-. « ex- 
ternum » latius patet quam « publicum ». 

Pag. 9, lin. 4. Loco « salvis tamen exigentiis ordinis publici » dicatur: « sal- 
vis tamen exigentiis ordinis moralis atque boni communis ». Ratio iam est dicta: 
est o mnin o insufficiens notio ordinis publici. 

Pag. 9, lin. 5. Loco « Libertas debet homini agnosci » dicatur: « Libertas 
in re religiosa debet homini agnosci ». Rationes-, a) hic agimus de sola libertate 
religiosa, non de alia; b) libertas religiosa habet, natura sua, aliquid speciale, cum 
directe ordinetur ad Deum colendum. 

Pag. 9, linn. 8-10. Haec propositio mihi videtur magis logice ponenda in 
lin. 1, immediate post verbum «extenditur». Est enim consectarium logicum 
et immediatum illius principii, quod competentia potestatis civilis restringitur 
ad ordinem terrestrem ac temporalem. Ergo propositio mutet locum et sic legatur 
emendata: « Ipsa civilis potestas competentiam suam exced er et, si in regimen aut 
curam animarum sese quovis modo immisceri ». Melior est forma hypothetica 
quam indicativa. 

N. 5, pag. 9, linn. 12-15. Non ius ad libertatem, sed potius eius externum 
exercitium limitatur. Unde sic emendetur textus: « Exercitium externum iuris 
ad libertatem in re religiosa, cum in societate humana exerceatur, quibusdam 
normis limitantibus necessario obnoxium est ». 

Pag. 9, linn. 22-38. Totum hoc comma mihi videtur penitus retractandum, 
postquam ei unitum fuerit comma pag. 8 sub e). Ratio: arbitrarie schema limitem 
normae iuridicae ponit in sola observantia ordinis publici. Qui ordo cum tandem 
aliquando constituatur per ipsam auctoritatem civilem, porta aperitur abusibus 
legalibus et subiectivismo: fieri enim potest ut alicubi vocetur « ordo publicus » 
quod e contra vera iniustitia sit. Auctoritas civilis debet munire normis iuridicis 
exigentias ordinis moralis ac boni communis: quae exigentiae sunt supra ipsam 
auctoritatem, cum constituant aliquid vere obiectivum. 

Quae in linn. 29-39 exponuntur circa « ordinem publicum » tamquam partem 
essentialem boni communis, commissam potestati civili ut praecipue vi coercitiva 
legis protegatur, sunt omnino nova. Perperam exc.mus Relator in pag. 28 affir- 
mat: « Hanc doctrinam exposuit Pius XII in allocutione Ci riesce, 6 dec. 1953, 
A.A.S., 45 (1953), p. 797, ubi dicit exercitium religionis immune esse debere ab 
interventu status, nisi legibus poenalibus determinatae civitatis contradicat ». E 
contra, in praefata allocutione Pius XII semper loquitur de ordine morali et de 
bono communi, numquam de « ordine publico » et de illo triplici interventu 
auctoritatis civilis, quem habet schema in linn. 34-38. Pius XII hypotizat — sed 

minime approbat — normam iuridicam, quae probabiliter statuetur a Communi- 
tate Statuum: « Secondo le probabilita e le circostanze, e prevedibile che questo 
regolamento di diritto positivo verra enunciato cosl: Nell 'interno dei suo terri- 
torio e per i suoi cittadini ogni Stato regolera gli affari religiosi e morali con 
una propria legge; nondimeno in tutto il territorio della Comunita degli Stati 
sara permesso ai cittadini di ogni Stato-membro Pesercizio delle proprie credenze 
e pratiche etiche e religiose, in quanto queste non contravvengano alie leggi 
penali dello Stato in cui soggiornano ». Post talem statum quaestionis quaerit 
Pius XII: « Per il giurista, 1’uomo politico e lo Stato cattolico sorge qui il que- 
sito: possono essi dare il consenso ad un simile regolamento, quando si tratta di 
entrare nella Comunita dei popoli e di rimanervi? ». Et respondet: « Innanzi 
tutto occorre affermare chiaramente: che nessuna autorita umana, nessuno Stato, 
nessuna Comunita di Stati, qualunque sia il loro car attere religioso, possono dare 
un mandato positivo o una positiva autorizzazione d’insegnare o di fare cio che 
sarebbe contrario alia verita religiosa o al bene morale ». Addit tamen quod in 
determinatis circumstantiis potest, immo debet, « non impediri » idest « tole- 
rari » id quod est erroneum et falsum. Et subdit formulam tolerantiae religio- 
sae et moralis validam pro Communitate Statuum: « Primo: cio che non risponde 
alia verita e alia norma morale, non ha oggettivamente alcun diritto ne alTesistenza 
ne alia propaganda, ne alPazione. Secondo: il non impedirlo per mezzo di leggi 
statali e di disposizioni coercitive puo nondimeno essere giustificato nelPinteresse 
di un bene superiore e piu. vasto » (A.A.S., 1953, pp. 798-799). 

Ergo doctrina schematis in hac re valde mutilat, ne dicam pervertit, doctri- 
nam Pii XII, ad quam in relatione appellat! 

N. 6, In genere. Ubi legitur « potestas publica » melius esset dicere « potestas 
civilis ». Ratio iam est allata. 

Pag. 10, lin. 8. Loco « ne civium aequalitas in ordinatione iuridica laedatur 
propter rationes religiosas » dicatur: « ne civium iura in ordinatione iuridica civili 
laedantur sub praetextu religioso ». Rationes-, a) dicitur « iura », quia non datur 
vera et stricta « aequalitas » civium: iustitia enim est « unicuique suum reddere », 
minime vero « unicuique aequale reddere »; b) additur « civili » quia praecise 
de hac ordinatione iuridica agitur; c) dicitur « sub praetextu », quia proprie non 
potest vocari « ratio ». 

Pag. 10, lin. 11. Loco « per vim vel metum » dicatur: « per vim vel metum 
aliave iniusta media ». Nam praeter vim et metum sunt alia media iniusta. 

Pag. 10, lin. 15. Loco « quando vis adhibeatur » dicatur generaliore modo 
« quando medium iniustum adhibeatur ». 

Pag. 10, linn. 22-27 . Totum hoc comma « Quo magis enim... Eiusque sanctam 
voluntatem » auferendum censeo quia ea quae continet non possunt affirmari non- 
nisi de una vera religione et de una Ecclesia catholica. Tali sensu loquitur Leo XIII 
citatus in nota 26. Ergo talis affirmatio non potest adduci in favorem libertatis 
pro omnibus indiscriminatim religionibus. 

N. 7, pag. 11, lin. 4. Verba « tum ipsius religionis » (quae recte deerant in 
textu priore) sunt auferenda: religio enim ex se, natura sua, non est necessario 
socialis. Utique potest esse talis in religione positiva. 

Pag. 11, lin. 15. Loco « actione administrativa status » dicatur generaliore 
modo « actione administrativa auctoritatis civilis ». 

Pag. 11, lin. 18. Loco « cum auctoritatibus religiosis » dicatur « cum auctori- 
tatibus vel communitatibus religiosis ». Ratio est evidens. 

Pag. 11, lin. 23. Post verba « docenda atque testanda » addatur haec ne- 
cessaria limitatio: « , servato tamen ordine morali atque bono communi ». Secus 
affirmatio non esset vera et probanda. 

Nn. 8-9, pag. 12, lin. 4. Loco « utpote quae est societas proprio iure gaudens » 
dicatur: « utpote quae est societas proprio ac primordiali iure gaudens ». 

Pag. 12, lin. 10. Loco « a publicis potestatibus » legatur: « a civilibus pote- 
statibus ». 

Pag. 12, lin. 11. Loco «vera cum libertate» dicatur: «vera ac plena cum 
libertate ». 

Pag. 12, lin. 19. Auferenda censeo, ob rationem iam dictam sub n. 7, verba 
« atque in ipsa natura religionis ». 

Pag. 12, lin. 21. Post verba «salvis iuribus aliorum» addatur: «nec non 
ordine morali ac bono communi servatis ». 

N. 10, pag. 12, lin. 31. Loco «quantam salus hominum curanda requirat» 
dicatur: « quantam salus sup ematur alis hominum curanda requirat ». Ratio clari- 
tatis, relate speciatim ad auctoritates civiles. 

Pag. 12, lin. 36. Loco « iidem contra Deum faciunt » dicatur: « iidem contra 
Deum et contra officium fachmt ». Rationes-, a) additamentum « et contra offi- 
cium » — quod habetur in citato textu Leonis XIII, minime est superfluum, 
praesertim pro illis auctoritatibus quae Deum aut negant aut neglegunt; b) dici- 
tur « faciant » loco « faciunt » ratione rectae latinitatis. 

Pag. 13, lin. 13. Loco «quorum omnes et singuli», ratione bonae latinita- 
tis, dicatur « qui omnes et singuli », vel « cuius omnes et singuli fideles ». 

Pag. 13, linn. 16-20. Totum comma: « Iamvero ubi reapse... committitur » 
omittendum censeo, quia continet iudicium historicum quod non respondet omnino 
veritati historicae. 

Pag. 13, linn. 23-28. Loco « Concordia igitur datur inter libertatem, quam 
Ecclesia sibi mandato Christi vindicat, et libertatem religiosam illam quam Eccle- 
sia postulat pro omnibus hominibus et communitatibus ut verum ius, ipsius ra- 
tionis lumine comprobatum » dicatur: « Concordia tamen datur, etsi titulis et 
limitibus diversis, inter libertatem quam Ecclesia sibi ex mandato Christi vindi- 
cat, et libertatem religiosam illam quam Ecclesia agnoscit omnibus hominibus et 
communitatibus esse tribuendam ». Sine propositis additamentis et omissionibus 
affirmatio schematis non potest admitti: Ecclesia enim traderet seipsam si reco- 
gnosceret falsis religionibus verum ius ad indiscriminatam libertatem. 

N. 11, pag. 13, lin. 33. Loco « neminem tamen » dicatur « neminem proinde », 
quia ista immunitas a coactione est consequentia (« proinde ») responsabilitatis, 
non autem limitatio (« tamen »). 

Pag. 13, lin. 34. Sermo est de 'fide « catholica »; in lin. 35 et in pag. 14, 
lin. 6 de fide « christiana »; in linn. 3 et 4 pag. 14 de fide sine addito. Adhibeatur 
eadem terminologia. Ego optarem « fidem » sine addito. 

Pag. 14, lin. 1. Legitur: «nisi Pater traxerit eum et rationabile liberumque 
Deo praestiterit fidei obsequium ». Ponuntur duae condiciones, quarum prior, 
nisi recte explicetur, videretur auferre libertatem actus fidei. Unde dicerem potius 
sic: « nisi Patri trahenti ipsum (Io. 6, 44) rationabile liberumque praestet fidei 
obsequium ». 

Pag. 14, linn. 3-5. Totum comma « Unde etiam sequitur quod fides eo magis 
est genuina, quo magis libera est et personalis » auferendum censeo. Agitur enim 
de consequentia quae non invenitur contenta in verbo Dei et a Patribus con- 
stanter praedicata (pag. 13, lin. 30). Affirmatio potest habere duplicem significa- 
tionem: admissibilem (cum explicatione) unam, inadmissibilem alteram. Fides 

est actus internus, essentialiter, qui a nullo homine potest directe attingi, neque 
a diabulo: « coacta voluntas semper voluntas est »! 

Pag. 14, linn. 8-11. Totum comma « Ideo in regimine... in hac materia obser- 
vantur », supprimendum censeo quia: a) minime cohaeret cum praecedentibus 
istud iudicium historicum; b) canonizat vagum illud (atque arbitrarie praesuppo- 
situm ut univocum, universale et perenne) « regimen hodiernum libertatis reli- 
giosae »; c) non est undequaque verum quod in sic dicto « regimine libertatis re- 
ligiosae » hodie observentur omnes exigentiae doctrinae catholicae! 

N. 12. Est numerus infelicissime compositus. Dolendum vehementer est quod 
in textu Concilii proponatur exegesis biblica tam unilateralis et tam ridicula. 
Totus numerus est radicitus reficiendus. 

Pag. 14, lin. 12. Loco « Libertas religiosa, prout hodie intelligitur » dicatur: 
« lusta et recta libertas religiosa altas radices habet in verbo Dei ». Ratio: nos 
agimus hic de libertate religiosa « giusta e bene intesa » (ita Paulus VI), non de 
ea quae hodie intelligitur, in qua inveniuntur quaedam (v. g. principia) ab Eccle- 
sia catholica minime admittenda. 

Pag. 14, lin. 14. Loco « Libertas quam Christus praedicavit » dicatur: « Li- 
bertas quam Christus eiusque apostoli praedica -v erunt ». Ratio est evidens. 

Pag. 14, lin. 18. Loco « Libertas autem religiosa a societate postulata » dica- 
tur ob rationem supra allatam: « lusta autem ac recta libertas religiosa ( ) innititur 
etiam in dignitate personae etc. ». Dignitas enim personae humanae non est neque 
unicum neque primarium fundamentum libertatis religiosae. 

Pag. 14, lin. 25 ss. Legitur: « discipulos allexit quidem et invitavit, num- 
quam vero coegit ( Mt . 4, 19; 11, 28-30; 19, 16-22; Io. 6, 68) ». 

Quid haec ad rem nostram, quae est de libertate religiosa? Nihil prorsus! 
Textus allati canunt extra chorum. V. g. Mt. 4, 19 agit de speciali vocatione ad 
apostolatum; Mt. 11, 28-30 non agit de vocatione ad fidem; in Mt. 19, 16-22 
habentur duo « si vis », sed primum est obligatorium (« si vis ad vitam ingredi »), 
alterum est facultativum (« si vis perfectus esse »); in Io. 6, 68 minime signifi- 
catur quod sit moraliter liberum abire ab Iesu! 

Ergo totum hoc comma, utpote impertinens, supprimatur. 

Pag. 14, lin. 27 - pag. 15, lin. 11. Totum hoc longum comma pariter expun- 
gendum censeo quia non est ad rem de libertate religiosa. Insuper quae ibi 
dicuntur falso nituntur praesupposito, quod scii, miracula fidem coactam seu ne- 
cessariam aliquo modo efficiant. E contra, sollemne est in Theologia motiva credi- 
bilitatis, etiam splendida, doctrinam revelatam non reddere evidenter veram, sed 
tantum evidenter credibilem: unde libertas actus fidei semper manet salva ex 
eius obiecto formali, scii, ex auctoritate Dei revelantis. 

In particulari, citati loci Mt. 12, 38-39; Io. 6, 30-33 et 2, 18 minime probant 
Iesum consulto prodigia illa patrare iterum iterumque renuisse, quibus homines 
ad assentiendum quodammodo cogerentur; id unum probant Christum noluisse 
patrare ea miracula quae Iudaei petebant, sed ea quae ipse volebat (« et signum 

non dabitur ei nisi signum Ionae prophetae », Mt. 12, 39; « Ego sum panis vi- 
tae... et panis quem ego dabo caro mea est», Io. 6, 35. 52; «solvite templum 
hoc et in triduo reaedificabo illud », Io. 2, 19). 

In lin. 36 legimus: « Respuit prodigia illa quae violentiam redolerent » et 
citatur Lc. 9, 54-56. Atqui ille textus demonstrat Christum respuisse prodigia 
quae vindictam saperent, sed nihil de libertate in credendo. 

In pag. 15, lin. 4 legimus: « Christus semper fuit ille perfectus Servus... traxit 
ad seipsum ». Sed quid haec ad libertatem religiosam demonstrandam? Prorsus 
nihil! Christus ille mitissimus dixit aliquando « qui non crediderit et baptizatus 
fuerit condemnabitur »! 

Pag. 15, lin. 32. Verba « hodie aucto in hominibus sensu propriae dignitatis », 
supprimantur quia sunt iniuriosa, quasi Ecclesia libertatem religiosam antehac 
negaverit et hodie concedat solummodo quia in hominibus auctus est sensus di- 
gnitatis personalis! Legatur ergo textus sic emendatus: « Iuxta mentem ergo 
Christi eiusque principia agit Ecclesia quando iustam ac rectam libertatem reli- 
giosam tuetur, eique fizvet pro pastorali sua erga homines sollicitudine ». 

N. 13, pag. 16, lin. 7. Citatio desumpta ex 1 Tim. 2, 1-4 non videtur inter- 
rumpenda quia verba omissa (« pro regibus et omnibus, qui in sublimitate sunt, 
ut quietam et tranquillam vitam agamus in omni pietate et castitate ») respiciunt 
relationes inter Ecclesiam et civiles potestates. 

Pag. 16, lin. 25. Legimus « quibus ipse Dominus unus est ». Quid significant 
ista verba? Forsitan: « quarum auctor idem est Dominus »? 

N. 14, pag. 17, linn. 20-25. Haec verba quae agunt de persecutionibus reli- 
giosis sunt nimis blanda et vaga. Fortior exigitur condemnatio, virilior protesta- 
tio: certe non fideliter reddunt realem situationem dimidiae fere partis mundi! 

Pag. 17, lin. 31. Loco «quantopere libertas religiosa necessaria sit» legatur: 
« quantopere iusta ac recta libertas religiosa necessaria sit ». 

Pag. 18, lin. 6. Loco « diligenter servato regimine libertatis religiosae in so- 
cietate » dicatur: « diligenter servato iusto ac recto regimine libertatis religiosae 
in societate ». 

N.B. - Misit etiam opuscula: 1. Super schema declarationis de libertate reli- 
giosa animadversiones criticae. 

2. Comitatus episcopalis internationalis seu Coetus internationalis P atrum. 
Super schema declarationis de libertate religiosa emendationes textus, quibus se 
adhaerere declaravit. 

Illis item se adhaerere declaravit exc.mus P. D. Albertus Castelli, arch. tit. 
Rhusiensis. 


37 

Exc.mus P. D. IACOBUS VINCENTIUS CASEY 
Episcopus Lincolnensis 


Schema novum declarationis de libertate religiosa mihi valde placet, et enixe 
rogo ut methodus secundum quam declaratio nunc procedit immutata retineatur. 
Similiter mihi placet structura generalis declarationis quae retinenda est, nempe 



APPENDIX - DE LIBERTATE RELIGIOSA 


693 


doctrina de iure hominis ad libertatem religiosam et concordia huius doctrinae 
cum principiis fidei. 

Generatim mihi placet expositio conceptus libertatis religiosae, et laudanda est 
norma qua libertas religiosa limitatur. Mihi videtur quod ordo publicus, minime 
bonum commune, hac in declaratione retinenda est tamquam norma limitationis. 


38 

Exc.mus p. d. laureanus castan lacoma 

Episcopus Seguntinus-Guadalajarensis 
Observationes generales. 

1. Doctrina schematis non est plene adhuc elaborata; sed, e contra, immatura, 
partialiter tantum vera. 

a) Certe, antea in hac re attentio potissimum dirigebatur ad iura Dei et Ec- 
clesiae, et etiam ad bonum commune societatis, et minus ad hominis dignitatem. 
Nunc autem, fere tantum haec dignitas prae oculis habetur, et de facto in penum- 
bra, ne dicam in obscuritate, manent Dei et Ecclesiae iura. Ecclesiae iura, prout 
hic exponuntur, eadem omnino sunt ac cuiuslibet coetus religiosi, perinde ac si 
Christus nullam specificam ei dedisset potestatem, nam quae Ecclesia facere potest, 
potest etiam quaelibet alia religio iam existens aut quae in posterum a quolibet 
visionario condatur. 

Utique, humanae naturae iura vindicanda sunt, sed non ita ut Dei Ecclesiaeque 
iura obnubilentur. 

Quidquid sit de iuribus putativis seu subiectivis hominis, scilicet fundatis tan- 
tum in conscientia invincibiliter erronea et in humana dignitate, certe certius 
obiective tantum Deus et Christus ius habent, ut religio ab Eo revelata praedicetur 
et propagetur ab Ecclesia. 

Inde infertur Ecclesiae iura, non esse eadem ac iura cuiusvis religionis, sed 
Ecclesiam habere ex una parte eadem iura subiectiva ac aliae religiones; ex alia 
parte ipsam tantum habere verum ius obiectivum, fundatum in rei veritate. 

Quomodo autem componuntur iura obiectiva societatis ad bonum commune, 
quod certe impeditur per propagationem erroris, et iura obiectiva Dei Ecclesiaeque 
ut tantum vera religio propagetur, cum iuribus subiectivis hominum? Hoc in sche- 
mate non bene videtur, sed ius putativum aut subiectivum personae humanae 
omnino praevalet supra iura Dei, Ecclesiae societatisque, 

b) Alia adhuc remanet quaestio gravis. Illa iura putativa seu subiectiva per- 
sonae humanae, suntne vera et propria iura, stricte loquendo, ad religionem externe 
propagandam, an tantum ius non stricte dictum, et indirectum, scilicet, ius ad tole- 
rantiam, et ad hoc ut non puniantur propter illam religionem obiective falsam sed 
sine dolo acceptatam ex errore? 

Doctrina tradi tionalis Ecclesiae semper docuerat agi non de vero, stricto et 
directo iure, sed de tolerantia. Et ita videtur sustinendum, nam nullum adest verum 
obiectivum fundamentum, sed tantum subiectivum, nempe conscientia erronea. 

2. Inde fluit alia consideratio. Videntur esse in schemate nonnullae contradic- 
tiones. Prima haec est: 



694 ACTA CONC. VATICANI II - PERIODUS IV 

a) In n. 2, pag. 5, linn. 23-24 affirmatur principia Ecclesiae circa hanc quae- 
stionem « semper eadem manere in suo sensu et in sua sententia ». Sed e contra, 
doctrina quae proponitur omnino componi non potest cum principiis traditiona- 
libus Ecclesiae circa hanc rem, iuxta quae, persona humana in errore manens incul- 
pabiliter, non habet ius strictum et directum, sed tantum improprie dictum et 
indirectum, nempe, ad tolerantiam, quibusdam conditionibus positis. 

Hoc semper Pontifices docuerunt. Undecim tantum abhinc annis, Pius Papa XII 
in alloc. Ci riesce expresse hac de re loquens coram Unione Iurisperitorum Ita- 
licorum (cf. A.A.S., 45, p. 794 ...) expresse et modo contundenti hanc doctri- 
nam clare et firmiter adhuc docebat: « Nulla auctoritas potest dare (mandatum 
aut potestatem docendi aut agendi contra veritatem) quia est contra naturam 
hominis voluntatem ac spiritum cogere ad errorem aut malum ... Nec ipse Deus 
potest mandatum positivum aut positivam facultatem huiusmodi dare, quia hoc 
contradiceret Eius absolutae veracitati ac sanctitati ». Post haec loquitur de « tole- 
rantia » aut de « non impediendo aut reprimendo » errore, proponendo eamdem 
doctrinam Ecclesiae traditionalem quam sui proposuerant antecessores. 

Immo, nuperrime, Summus Pontifex, feliciter regnans Paulus PP. VI, in 
nuntio radiophonico ante diem natalem Domini, eandem doctrinam exposuit. Lo- 
quens « de iusta et bene intellecta Ubertate religiosa », dixit hanc in eo consistere 
ut aliorum religiones tolerentur, dummodo non sint contra bonum commune, aut 
non velint cogere alios ad finem libere non acceptatam, aut cives discriminationi 
subiicere vel iniuste vexare. (Ad litteram non affero verba, quia A.A.S. cum textu 
officiali nondum accepi.) 

Haec est doctrina traditionalis et vera, in qua caritas servatur et nihil veritas 
patitur. 

Quae dicantur in schemate contra hanc Pauli VI doctrinam, nullo modo meum 
suffragium obtinere poterunt. 

Nec licet ad evasionem recurrere per sic dictam legem continuitatis et legem 
progressus. Verus progressus esse debet, ut in schemate affirmatur, talis ut doctrina 
semper « maneat in suo sensu et sua sententia ». Ideo, dum adsit vera et substan- 
tialis mutatio in doctrina, tantum loqui fas est de lege traditionis ... et de lege 
contradictionis. 

Dici posset forsan, ad criteria disparia concordanda, illis in locis, ubi plura- 
litas religiosa datur, ad pacem et caritatem et pacificam civium coexistentiam 
tutandas, plenam et mutuam tolerantiam, ideoque libertatem religiosam, esse aliquid 
omnino necessarium, ideoque devenire posse verum et strictum ius positivum; 
sed semper hoc ius, coram Deo et lege aeterna erit aliquid non directe volitum et 
praeceptum, sed indirecte tantum permissum et « toleratum ». 

b ) Alia contradictio in eo est quod modo absoluto et sine ulla distinctione 
affirmatur libertatem religiosam esse « unam, indivisam, indivisibilem » et « ad 
duo simul spectare: nempe, ad libertatem interiorem seu conscientiae et ad liberum 
exercitium religionis » (pag. 7, n. 4, litt. a). Sed paulo infra statuuntur limites liber- 
tatis religiosae in societate. Quomodo haec inter se componi possunt? Certe, non 
clare apparet in schemate. 

3. Tandem, omnino approbari non possunt quae dicuntur in cap. IV circa 
doctrinam de libertate religiosa sub luce revelationis. Silentium absolutum adest 
circa textus non paucos V. T. in quibus reges populi electi qui publicum ministe- 
rium prophetarum falsorum et falsorum deorum cultum prohibebant, omnino lau- 

dantur; et, e contra, ipsi boni reges nonnumquam exprobrantur eo quod tales 
prophetas toleraverint et idola ac « excelsa » non abstulerint. Cf. v. g. 3 Reg. 
22, 44; 4 Reg. 12, 3; ibid, 14, 4; ibid., 15, 35; 2 Par. 20, 33; ibid., 31, 1; etc. 
Immo, laudatur Elias eo quod prophetas Baal occidi iusserit, post obtentum ignem 
a Deo pro sacrificio. 

Si libertas religiosa esset ius strictum et verum ex rei natura, nonne potius 
in sacris paginis laudandi essent reges qui libere cultum a Deo prohibitum per- 
mittebant, et vituperandi qui reprimebant? De his omnibus nec verbum dicitur 
in schemate. 

Non ignorandum est, profecto, nos esse nunc, non sub lege timoris, sed amoris 
et pacis; attamen, non licet praeterire Vetus Testamentum et dicere ea quae certe 
cum eo componi nequeunt. 

Relate ad Novum Testamentum, textus qui citantur, tantum probant spiritum 
Novae Legis non esse spiritum violentiae sed amoris et pacis. Sed, num inde infertur 
ius propagandi falsam religionem esse verum et strictum ius naturale? 

Quod dicitur Christum « consulto prodigia illa patrare iterum iterumque 
renuisse quibus homines ad assentiendum quodammodo cogerentur » ineptum om- 
nino est. Talis interpretatio est sine fundamento theologico, inconsistens in tradi- 
tione patristica et puerilis. 

a) Sine fundamento theologico, quia signa seu miracula non tollunt liber- 
tatem actus fidei, nam rem non faciunt intrinsece evidentem, sed evidenter 
credibilem. 

b) Sine consistentia in traditione patristica. Quis unquam Sanctus Pater 
talem interpretationem proposuit? 

c) Puerilis. Nonne multa alia fecit Iesus miracula quae omnino Christi mis- 
sionem probabant, quorum vim adversarii evertere non potuerunt, ut sanatio caeci 
nati, Lazari resurrectio etc.? Nonne in uno ex textibus in schemate allegatis 
( Mt . 12-39) quando Iesus renuit facere signum quod petebant scribae et pharisei, 
nuntiavit eis signum maximum, nempe suam resurrectionem? 

Unde concludo: necessarium omnino est ut hic textus omnino reficiatur et ita 
exaretur ut cum traditionali Ecclesiae doctrina componi possit. 

Etiam ego diligo libertatem quam maximam; sed libertatem quae cum veritate, 
scilicet, cum verbo Dei revelato et cum Ecclesiae doctrina traditionali componi 
possit. 

In praxi, cum doctrina de tolerantia, maxime si interpretetur iuxta spiritum 
oecumenismi et verae caritatis christianae, amplissima libertas obtineri potest pro 
omnibus. Nulla adest necessitas gravissimum vulnus infringendi magisterio RR. Pon- 
tificum, qui uno ore tolerantiam permittunt in quibusdam adiunctis, sed verum 
et strictum ius naturale absolutum propagandi errores religiosos non admittunt. 
Si vera est doctrina Pauli VI in textu supra allegato, doctrina schematis circa 
libertatem religiosam, non est nec « iusta » nec « bene intellecta ». 

Animadversiones particulares. 

1. In omnibus paginis: ubi dicit « textus emendatus », dicatur « textus no- 
vus ». Nam: a) Textus prior 271 lineas habebat; ille autem qui dicitur emenda- 
tus, 556. b) De priore textu tantum 35 lineae remanserunt, c) Structura argumenti, 
fundamenta quaedam allata, omnino nova sunt. 

2. In pag. 10, lin. 22 s. usque ad finem, deleantur. Argumentum quod afle- 

runt pro libertate religiosa est contradictorium ... « Quo magis societas civilis sup- 
peditat conditiones ad veritatem divulgandam ... ». Sed libertas religiosa omnimoda, 
cum omnibus religionibus inter se oppositis concedatur, non suppeditat conditiones 
ad veritatem, sed ad errorem divulgandum. 

3. De cetero, adhaereo emendationibus particularibus propositis in fasciculo 
adnexo, quatenus componi possint cum iis quae hucusque dixi. 

* * * 

Misit etiam opusculum Comitatus episcopalis internationalis: Super schema 
declarationis de libertate religiosa emendationes textus. 


39 

Exc.mus p. d. alfredus cifuentes gomez 

Archiepiscopus Serenensis 

I - Libertatis religiosae generalis ratio. 

1. Rerum status hodiernus. Cum agatur de descriptione, ut ita dicamus, histo- 
rica circa libertatem civilem et religiosam hodierno tempore habitam, nihil maioris 
momenti in hac prima schematis parte observandum ducimus. 

Declaratio, quae in pag. 6 apparet, nobis videtur cum vera Ecclesiae doctrina 
consonans, quatenus « affirmat et docet, iuxta constantem Ecclesiae doctrinam, 
non liberum esse unicuique hominum quam quisque maluerit sequi in vita reli- 
giosa sententiam, sed unam religionem veram esse ... ». 

Sed tamen schema sententiam sustinere videtur omnino Ecclesiae doctrinae 
oppositam, si « Fundamenta libertatis religiosae » perpendimus iuxta textum 
emendatum, in pag. 7 {supra) insertum: 

a) Integritas personae. « Ergo iniuria homini fit, si quis interiorem hominis 
personalem libertatem in re religiosa agnoscat, simulque ei liberum in societate 
religionis exercitium deneget. Hoc modo enim violaretur ipsa integritas personae ... 
Libertas religiosa est una, indivisibilis ... et ad duo simul spectat: nempe ad liber- 
tatem interiorem seu conscientiae, et ad liberum exercitium religionis ». Ut ex 
terminis transcriptis patet, in eodem iuridico ordine constituuntur veritas atque 
error in re religiosa, cultus externus verus et cultus falsus. Quod quidem tamquam 
aperte absurdum et doctrinae catholicae tam philosophicae quam theologicae con- 
trarium habendum est. Error enim ius non habet ut diffundatur atque exterius in 
vulgum proferatur. Aliud est falsitatem vel errorem in foro conscientiae intimae 
concludere, et aliud in lucem pandere, cum periculo vel damno veritatis vel boni 
communis. Plane concedere non licet personae quae falsae religioni adhaeret, ius ut 
illam publice profiteatur. Tolerari quidem potest, iuxta normam a Pio XII statu- 
tam, decem abhinc annis (Allocutio ad iurisperitos). Quae tolerantia omnino differt 
a libertate proprie dicta, cuius restrictionem affert intra limites ad veritatis et com- 
munitatis tutamen convenientes. Libertas ut religio falsa in publico profiteatur, 
idem est ac si libertas concederetur ad damnum inferendum iis qui in possessione 
veritatis inveniuntur, propter imminentia pericula contra fidem ex « proselytismo » 
praeconiorum seu oratorum provenientis. 

Prae oculis habenda est damnatio a Pio IX facta in Syllabo (8 dec. 1869) doc- 
trinae quae tenet: « Liberum cuique hominum esse eam amplecti et profiteri reli- 
gionem quae rationis lumine quis ductus veram putaverit ». Etiam Leo XIII sen- 
tentiam improbat, utpote virtuti religionis contrariam, eorum qui asserunt: « Inte- 
grum cuique aut quam libuerit aut omnino nullam profiteri religionem » (ut illam 
libertatem tueantur) « uti loquuntur, cultus » ( Libertas , 20 iun. 1888, A.S.S., 20, 
p. 603). Ad rem Ioannes XXIII: « In hominis iuribus hoc quoque numerandum 
est, ut Deum ad rectam conscientiae suae normam venerari possit, et religionem 
privatim (et) publice profiteri » (Litt. Enc. Pacem in terris, 11 apr. 1963, A.A.S., 
55, p. 279). Recta autem conscientia ea est quae obiectum sicut in se est reprae- 
sentat, atque aeternae Dei rationi conformatur, quae summa regula est omnium 
humanarum actionum (S. Lig., Lib. I, n. 3). 

b) Inquisitio veritatis, p. 7. Tanquam idoneum medium ad veritatem, etiam 
religiosam inquirendam, ab schemate recursus suadetur hic, non ad verum et 
authenticum Ecclesiae magisterium, sed ad magisterium in genere, id est quodlibet, 
etiamsi errori sit obnoxium; quod certe non congruit cum recta norma de hac re, 
ab eodem schemate prius statuta, quando, scilicet « Munus Ecclesiae describit » 
(pag. 16, in medio). 

Ad « dialogum » quod attinet, qui etiam a schemate commendatur, curandum 
est ne laudabile propositum dissidentes fratres ad veram fidem adducendi, in 
attenuationem aut imminutionem veritatis deflectant. Ea ratione « dialogus » adhi- 
bendus est, ut fidei catholicae doctrina ita abunde et nitide exponatur, ut dubia, 
ambiguitates atque errantium mentes, veritatis splendore illustrentur. 

7. Libertas communitatum religiosarum, pag. 11. « Communitates religiosae 
ius etiam habent ne impediantur in sua fide ore et scripto publice docenda ... ». 
Quod tantum valet pro religiosis communitatibus veram religionem sectantibus, 
salva tamen praescripto canonis 1385-1, n. 2, de censura praevia pro « scriptis 
in quibus aliquid sit quod religionis ... particulariter intersit ». Necnon et praescripto 
canonis 1386 circa Ordinariorum consensum quem petere tenentur clerici saecu- 
lares et religiosi, ut possint libros « edere, et in diariis, foliis vel libellis periodicis 
scribere ... ». 

Ad religiosas communitates quod attinet falsam religionem sectantes, Eccle- 
sia prohibet ut edantur « libri quorumvis auctorum haeresim vel schisma propu- 
gnantes » can. 1399, n. 2. 

8. Libertas religiosa familiae, pag. 12. « Parentibus autem competit ius ad 
determinandam rationem institutionis religiosae liberis tradendae ». Cui decla- 
rationi opportunum ducimus ac necessarium addere: « salvo praescripto cano- 
nis 1374 pro pueris catholicis educandis, qui prohibentur « scholas acatholicas, 
neutras, mixtas, quae nempe etiam acatholicis patent », frequentare. 

12. Doctrina Evangelica, pag. 14 et 15. Multa praeclare et pulchre dicuntur de 
Christi Iesu humilitate et mansuetudine; cuius exemplum sequentes Apostoli, 
« omnibus spretis armis carnalibus », verbum Dei praedicaverunt ... Commissio 
tamen prae oculis non habuit severas Divini Magistri sententias adversus eos qui 
fidem veritatibus Evangelii praestare renuerint: « Euntes in mundum universum 
praedicate Evangelium omni creaturae. Qui crediderit ... salvus erit; qui vero non 
crediderit condemnabitur » ( Mc . 16, 16). « Qui non est mecum contra me est » 
(Mt. 13, 30). «Si Ecclesiam non audierit, sit tibi sicut ethnicus et publicanus » 

(Mt. 18, 17). Et Paulus Ap.: « Ita et hi resistunt veritati, homines corrupti mente, 
reprobi circa fidem » (2 Tim. 3, 8). 

Quam severitatem erga eos qui verae fidei obsistunt vel ab illa defecerunt, 
Ecclesia merito exercet, graves adversus eos poenas statuens. Ita, e. g., vi cano- 
nis 2314-l,n. 1. « Omnes a christiana fide apostatae et singuli haeretici aut schisma- 
tici incurrunt ipso facto excommunicationem ». Alii s etiam congruis poenis a Co- 
dice luris Canonici plectuntur qui quomodolibet deliquerint contra fidem et Ec- 
clesiae unitatem (cf. canns. 2315, 2316, 2317, 2318). Numquid praefatae poenae 
vi carent hodierna nostra aetate, in qua magis magisque in dies crescit socialis 
conscientiae de dignitate, integritate atque immunitate humanae personae, sicut 
in schemate magna cum emphasi proclamatur? 

Quoad cap. 14. Conclusio, pag. 17, id tantum suadere opportunum putamus 
ut omne periculum confusionis aut erroris arceatur in definitivo textu, et clare 
appareat non quamlibet sed tantum legitimam religionis libertatem a Sacra Synodo 
patrocinari. 

Schema de libertate religiosa , in suo generali aspectu perpensum, nimis beni- 
gnum videtur atque « indifferentismo » religioso et liberalismi philosophici prin- 
cipiis favens, quatenus non raro in textu ius postulatur ad religiosam libertatem 
indiscriminatim sumptam, quasi talis libertas absoluta conditio esset aut praero- 
gativa a personae humanae dignitate hodiernis temporibus efflagitata. 

Schema, praeterea, defectu confusionis atque incohaerentiae laborat: aliquando 
enim, praecipue in prima « Declarationis » parte, veram de libertate religiosa doc- 
trinam profert; aliquoties tamen, velut in suis locis notavimus, a recta sententia 
aberrat, quando, scilicet, religiosam libertatem, prout in litterali textu apparet, 
pro omnibus religionibus indiscriminatim vindicat. 

Fortasse huius schematis moderatores arbitrati sunt hoc benigno modo dissi- 
dentes fratres facilius allici posse ad veram fidem quaerendam et amplectendam. 
Vanum quidem et fallax propositum. Regressus enim aut ingressus ad solam et 
veram Ecclesiam fieri debet ianuis apertis, ante nitidam et integram catholicae fidei 
veritatem, absque ulla cum errore concomitantia aut conventione. Ita, et non aliter 
optatus finis obtinebitur, quia veritatis splendor per se valet erroris tenebras dissi- 
pare atque obumbratas mentes illuminare. E contra, si eo consilio ut acatholici 
ad veram fidem convertantur, Ecclesia videatur in propria sua doctrina haesitans 
aut imminuta, aut cum errore conveniens, non quidem aestimationem sed potius 
dissidentium fratrum despectum sibi concitabit. 

Ut melius atque efficacius ad veram fidem prosequendam dissidentes excitentur, 
ante omnia opus est orare atque indesinenter pro hac intentione orare, quatenus 
sine divino iuvamine, nihil fructuose facere dabitur (Io. 15, 15). Etiam B.mae Vir- 
ginis Mariae mediationem deprecare oportet, Cui Ecclesia in sua Sacra Liturgia 
cum laetitia et fiducia decantat: « Cunctas haereses sola interemisti in universo 
mundo ». Deinde, expedit veram doctrinam accurate atque integro modo expo- 
nere, atque errantes firmiter ac suaviter redarguere. (Quoad publicas cum acatho- 
licis disputationes, cf. can. 1325-3). Ad quod multum « dialogus » valebit, iuxta 
normas a Pont. Paulo VI statutas in Litt. Enc. Ecclesiam Suam (6 aug. 1964) Ita, 
ad veram fidem amplectendam dissidentes efficaciter allicientur, atque errantes 
oves ad ovile adducentur, iuxta Divini et Supremi Pastoris optatum: « Unum 
ovile et unus pastor » (Io. 10, 16). 

Ex iis quae de hoc schemate succincte exposuimus, logice inferimus « Schema 

de liberate religiosa » breviari atque ad id tantum reduci posse, quod sit opus 
ad veram atque authenticam doctrinam declarandam, scilicet, uni et soli verae 
Ecclesiae Christi competere religiosam libertatem absolute sumptam, semper et 
ubique terrarum, quatenus ipsi tantum ius et officium et Divini Fundatoris man- 
datum commissum est: « Docete omnes gentes ... » (Mt. 28, 19); « Praedicate 
Evangelium omni creaturae ...» (Mc. 16, 15). 

Ad ceteras religiones quod attinet, Ecclesia, pro locorum et personarum 
adiunctis, censet eas tolerari vel permitti posse, remoto periculo damni suaeipsius 
et boni communis. 

Ergo remanere in schemate oportet «Declaratio», (3), pag. 6, in sua prima 
parte. Item, quae in pag. 12 exponuntur in n. 10, in cap. cui titulus « Libertas 
Ecclesiae ». Etiam cap. 13, pag. 15, 16 et 17, ubi « Munus Ecclesiae » describitur. 
Atque alia etiam pauca ad rem pertinentia vel utilia, eo emendato modo prout 
significavimus, cf. pag. 11 (in fine), et 12 (supra). 

Cetera aut redundant, aut catholicae Ecclesiae doctrinae adversantur, prae- 
cipue ea quae liberalismi principiis, aut « indifferenti smo » religioso aut falsis reli- 
gionibus quomodolibet favent; quapropter omittenda esse arbitramur. 

Quod in Statuum iuridico civili regimine libertas fulciatur diversarum religio- 
num, ob rationes obvias, explicatur quidem, quamvis id omnimode laudabile non 
videatur. Sed nullo pacto expedit ut vera Christi Ecclesia, magistra, depositum, 
nuncia et tutamen veritatis, in conciliari declaratione stabiliat eamdem pro omnibus 
religionibus libertatem, contra ipsius Ecclesiae naturam, atque eiusdem authenti- 
cam et constantem de hac re tanti momenti doctrinam. 

[, Subscripserunt etiam ] P. A. Farina, ep. tit. Citharizo; A. Mery B., arch. 
tit. Fasi. 


40 

Exc.mus P. D. IOSEPH CIRARDA LACHIONDO 
Episcopus tit. Drusilianensis, aux. Hispalensis 

1. N. 1, lin. 14. Dicitur: «...in dignitate humana fundatum...». Dicatur: 
«...in persona humana eiusque dignitate fundatum...». Ratio : dignitas est qua- 
litas. Fundamentum vero radicale libertatis religiosae est libertas ipsa personae, seu 
in eo quod persona sit sui iuris. Quod personalitatem ipsam constituit, et non 
est tantum qualitas. Qualitas dignitatis, praesertim supernaturalis, auget valorem 
personae indeque valorem eiusdem libertatis. Libertas tribuit personae humanae 
specialem dignitatem (cf. Leo XIII, Libertas, in initio). 

2. N. 1, linn. 15-16. Dicitur: « ...in iuridica et politica compositione socie- 
tatis... ». Dicatur: «...in iuridica et politica ordinatione societatis...». Ratio-. 
« Compositio » societatis est expressio inusitata, et magis sapit aspectui physico, 
quam aspectui indolis moralis de eo quod debet fieri per actus humanos in ordi- 
nanda vel structuranda societate. 

3. N. 1, linn. 1-5, pag. 4. Dicitur: « ... duplici sensu, ut scii. ... determinan- 
tur ». Addatur: «... determinantur; et ut persona humana gaudeat illis condi- 
tionibus vel mediis in quibus hanc immunitatem seu libertatem religiosam in 
actum redigi possit ». Ratio-. Textus schematis enim offert tantummodo notionem 

mere negativam, ita ut appareat tum in textu tum in relatione (pag. 37) tantum 
exclusionem omnis coercitionis. 

Libertas autem, etiam religiosa, sicut et omnes aliae libertates in societate 
civili, aliquid etiam positivum exigit, scii, libertatem positivam seu libertatem 
in actum redigendi id ad quod libertas negativa recognoscitur. A. v.: non tantum 
quod persona sit immunis a coercitione vel prohibitione, sed etiam quod efective 
possit agere, indeque quod dentur conditiones et media positiva in quibus possi- 
bile sit attingere illud bonum ad quod ius immunitatis statuitur in iure. 

Exemplum: v. g. ordinatio iuridica recognoscit quod omnis cives libertatem 
habet in automobile vias percurrendi. Hoc tamen nihil est si, insimul, ipse ma- 
chinam automobilisticam obtinere non potest, quia nec in natione fabricantur, 
nec licentiam ipsam importandi ei recognoscitur. 

Eodem modo: libertas religiosa (immunitas) nihil esset, si insimul ordinatio 
iuridica societatis, quatenus ex se est, non tribuit conditiones sociales-iuridicas ut 
positive cives possit vitam religiosam exercere. 

4. N. 1, pag. 4, lin. 9. Dicitur: « ...Per hanc igitur iuridicam libertatis reli- 
giosae notionem... ». Dicatur: « Per hoc igitur ius libertatis religiosae, quod 
nostra aetate ». Ratio: schema stat in plano philosophiae iuris, i. e. in notione 
quae ingredi debet in ordinatione iuridica; non autem in plano ordinationis iuri- 
dicae. Unde notio philosophica iuris, non notio iuridica, danda est. 

Notio in philosophia iuris est valorativa et statuit id quod in ordinatione 
iuridica debet esse; notio autem iuridica est illa quae iam ingressa est in ordi- 
natione iuridica, indeque est notio scientifica, avalorativa nisi in alteriorem planum 
philosophiae ascendatur. Ita saltem est modus habitualis loquendi. 

5. N. 2 (Quaestio historica). Id quod in hoc numero dicitur verum est. At 
ut iudicium et ut explicatio historica est insufficiens. 

Recte ut dicatur quod dicitur de placito philosophico rationalistico. At, stat 
etiam placitum theologicum-philosophicum ab auctore Lamennais saec. xix su- 
stentatum et a Magisterio Ecclesiae sancitum in enc. Mirari vos, 15 augusti 1832 
a Gregorio XVI. 

Unde, ita proponimus textum: 

Dicitur: « Nitebatur in placito rationalistico... subiicitur. Ex hoc placito 

philosophico derivata est quaedam notio libertatis religiosae, in qua omni modo 
relativismus atque indifferentismus in re religiosa latebat. Hanc libertatis religiosae 
notionem eiusque praemissam philosophicam Ecclesia reprobavit. Componi enim 
non potest notio haec cum dignitate humana, quae maxime consistit in eo, quod 
homo, ad imaginem Dei factus, Deum vivum et verum cognoscat eique soli ser- 
viat ». Dicatur: « Nitebatur vel in placito rationalistico... subiicitur vel in alio 
placito philosophico theologico. Ex his placitis derivata est... Hanc libertatis 
religiosae notionem eiusque praemissas Ecclesia reprobavit. Componi enim... soli 
serviat, vel cum providenti consilio Dei de vita et historia hominum ». 

Addimus « vel cum providenti consilio Dei de vita et historia hominum », 
quia traditionalismus rigidus abstracte non repugnat et esse potuit, sed non fuit 
in historia. 

6. N. 2, pag. 5, par. 2, lin. 30. Dicitur: « Itemque in luce ponitur hominem, 
prout est persona, officiis teneri iuribusque gaudere... ». Dicatur: « Itemque in 
luce ponitur hominem prout est persona, libertate praedita, officiis teneri iuribus- 
que gaudere... ». Ratio: addimus « libertate praedita » ut expresse appareat ratio 

specifica propria. Etenim ratio propria libertatis religiosae est in libertate physica 
(seu ut alii hodie malunt appellare « psychologica »), vi cuius unusquisque homo 
propriam decisionem religiosam personaliter seu a seipso sumere debet, quin va- 
leat decisio coacta vel ab aliis facta. 

Est natura sua inalienabilis et indelegabilis (in adultis). Non decet ergo ut 
haec ratio omnino in toto schemate sileatur. 

7. N. 2, pag. 5, par. 3, lin. 40. Dicitur: « Cum historiae decursu igitur 
exorta est nova quaedam quaestio de libertate religiosa ». Dicatur: «... novus 
quidam status quaestionis de libertate religiosa ». Ratio : ita accuratius res expri- 
mitur. Est enim novus modus proponendi veterem quaestionem. 

8. N. 3, pag. 6, linn. 20-21. Dicitur: « ...nullatenus adversari libertati huma- 
nae et civili... ». Dicatur: « nullatenus adversari libertati personali et civili... ». 
Ratio: etiam libertas civilis est humana. Quod schema intendit dicere est de non 
incompatibilitate inter doctrinam catholicam de unica religione revelata et vera 
et libertatem qua persona gaudet personaliter et gaudere debet civiliter. 

9. N. 3, pag. 6, par. 2, linn. 32-33 et 36. Dicitur: « ... declarat regimen iuri- 
dicum hodiernum libertatis religiosae... in societate hodierna...»: ...hodiernum... 
...hodierna... supprimantur. Ratio: bene est quod in lin. 7 dixit «de hodierno 
libertatis regimine » quia immediate initium huius numeri 3 venit post quaestionem 
historicam. Attamen hic non bene est ut loquatur de « hodierno », etenim agitur 
de iudicio doctrinali, post argumentationes philosophico-theologicas, indeque de 
iudicio quod valet pro omnibus hominibus omnibusque communitatibus religio- 
sis (linn. 40-41, ibid.). Nec ullum argumentum datur in schemate, ex quo deduci 
possit quod regimen libertatis sit « vere necessarium... in societate hodierna ». Omnia 
argumenta allata sunt pro societate simpliciter, i. e. pro omni societate quia « in 
ipsa dignitate personae humanae fundatum » {ibid.), et non in aliqua « hodierna 
dignitate » personae. 

10. N. 4, pag. 7, a). Dicitur: « Homo, qui persona est, natura sua est so- 
cialis. Proinde... ». Dicatur: « Homo, qui persona est libertate praedita, natura 
sua est socialis. Proinde... ». Ratio: a) quia libertas personalis est totum funda- 
mentum primum et specificum insimul cum natura sociali. Quod tamen etsi im- 
plicite libertas in personalitate contineatur, bene est ut exprimatur. 

b) Ut in principio ex quo deducuntur conclusiones (« Proinde », « Ergo »), 
appareat expresse fundamentum conclusionum. Postea enim loquitur de « interio- 
rem... libertatem » et de « libero in societate exercitio ». Parallelismum ergo 
servetur: libertas interior = libertas personae ; libertas in societate = quia liber- 
tas personae socialis. 

11. N. 4, pag. 7, a), lin. 8 s. Dicitur: «Hoc modo enim violaretur ipsa inte- 
gritas personae. Nexus inter libertatem interiorem et eius manifestationem socia- 
lem est omnino indissolubilis. Libertas religiosa est una, indivisa et indivisibilis, 
uni subiecto integre sumpto inhaeret, et ad duo simul spectat... » etc. Dicatur: « Hoc 
modo violaretur ipsa integritas personae, cum libertas religiosa uni subiecto in- 
tegre sumpto inhaereat, et ad duo simul spectat... ». Ratio: doctrina quae intendi- 
tur vera est. At nimis rigide et absolute exponitur. Principium enim ita exponi 
debet, ut eiusdem formulatio iam praevideat limites, quae postea sub n. 5 expo- 
nuntur. 

Iamvero, postquam iam sufficienter in lineis praecedentibus locutum fuit de 
nexu inseparabili inter aspectum socialem et aspectum interiorem, indeque de 

libertate interna religiosa deque exercitio in societate, iterum et adhuc fortius dici- 
tur et quidem terminis inversis de nexu inter interioritatem et manifestationem 
socialem quod est « omnino indissolubilis », indeque libertas religiosa esse « una 
indivisa et indivisibilis ». 

a) Ex quo sequeretur quod auctoritas numquam posset dissolvi vel divi- 
dere manifestationem socialem (i. e. prohibere), etsi perniciosam, etenim nexus est 
« omnino indissolubilis », est « indivisibilis ». 

b) Principium hoc de indi visione et indivisibilitate et indissolubilitate inter 
libertatem interiorem et eiusdem manifestationem socialem contradicit principio 
posteriori ipsius schematis asserentis: 1. « potestas legifera solummodo ad actus 
exteriores extenditur » (pag. 8, sub <?); 2. « Exercitium religionis in societate a 
coercitiva interventione Status immune esse debet, nisi quando... noceat ordini 
publico » (pag. 9, sub b ) et etiam « salvis tamen exigentiis ordinis publici » 
(pag. 9, sub e). 

c ) Ex eo quod natura ipsa socialis hominis exigat ponere actus exteriores 
et sociales sequitur quod homini recognoscendum est ius ad actus exteriores, non 
autem ad omnes actus exteriores sociales. Ergo separari potest mundus internus 
ab eiusdem manifestationibus socialibus concretis. 

12. N. 4, b), pag. 7, lin. 24. Dicitur: «... per communicationem inter homi- 
nes, in qua alii aliis exponunt veritatem quam invenerunt... ». Dicatur: « ... in qua 
exponitur veritas ab illis qui eam invenerunt... ». Ratio : ut servetur clarius pro- 
gressus logicus: homo habet ius quaerendi, inde libera inquisitio, inde accessus ad 
dialogum, inde ei exponitur in dialogo veritas. Ipse ergo subiectum totius ora- 
tionis servetur. 

13. Ibid., lin. ultimis in par. b). Dicitur: « Quare ad debitam hominis liber- 
tatem religiosam pertinet ut non impediatur in suis persuasionibus de re religiosa 
in dialogo exponendis». Dicatur: «...ut non impediatur in libero de re reli- 
giosa dialogo stabiliendo ». Ratio : a) Additur « liber » dialogus ut appareat quod 
nemo potest coacte imponere dialogum. Sub hoc praesupposito, libertas religiosa 
exigit ut dialogus libere initus vel ineundus non impediatur a tertiis (Statu vel 
privatis). 

b) Dicimus ut non impediatur « in libero de re religiosa dialogo stabi- 
liendo » ut retineatur linea logica (cf. modum priorem) incipiens a subiecto inqui- 
rente. Implicite iam continetur quod persuasiones propriae exponuntur in dialogo, 
etenim agitur de dialogo. 

c) De essentia dialogi est ut alter libere acceptet dialogum. 

14. N. 4, pag. 8, lin. 6: ad e). Dicitur: « Exinde sequitur quod homo ius 
habet ut in sua religione publice exercenda... ». Dicatur: « Exinde sequitur quod 
homo, ordinem socialem servans, ius habet ut... ». Ratio-, quia si ex ipsa natura 
sociali hominis exurgit ius ad actus sociales exercendos in re religiosa, etiam ex 
ipsa sua natura sociali hominis exurgit necessitas et officium servandi ordinem 
socialem et publicum in suas manifestationes sociales. 

Unde et ius et limites huius iuris ex eadem fonte proveniunt. 

15. N. 4, pag. 8, ad d ), lin. 26. Dicitur: « ... in re religiosa secundum suam 
conscientiam, salvo ordine publico... ». Dicatur: «... in re religiosa, secundum 
suam rectam conscientiam salvo ordine publico... ». Ratio-, ut aptius respondeat 
notionibus prioribus in eodem paragrapho expositis, in quibus loquitur de recti- 
tudine conscientiae (etiamsi nomen non adhibeatur), et quae hic resumuntur. 

Etiamque ut verba Ioannis XXIII ( Vacem in terris) rememorentur consonantius: 
« ad rectam conscientiae suae normam ». 

16. N. 4, e), pag. 8-9 (Moderatio civitatis). Dicitur: « Actus religiosi, quibus 
homines privatim et publice sese ad Deum ex intima sententia personali ordinant, 
temporalem et terrestrem rerum ordinem transcendunt. 

Ideo in his actibus ponendis homo non subest potestati civili, cuius compe- 
tentia ob ipsum eius finem ad ordinem terrestrem et temporalem restringitur, et 
cuius potestas legifera solummodo ad actus exteriores extenditur. 

Potestas ergo publica, quae de interioribus actibus religiosis nequit iudicare, 
nequit pariter publicum religionis exercitium coercere aut impedire, salvis tamen 
exigentiis ordinis publici. 

Libertas debet homini agnosci quam maxima fieri potest ac non restringenda 
est nisi inquantum necessarium. Ipsa omnino limites suos excedit, si in regimen 
animorum aut in curam animarum sese quovis modo immisceat ». Dicatur: « Actus 
religiosi... Ideo in his... temporalem restringitur. 

In hac vero competentia, potestas publica solummodo ad actus exteriores ex- 
tenditur et de actibus internis iudicare nequit. 

Cum autem manifestationes sociales actuum humanorum religiosorum sint 
actus exteriores, potestas publica, etsi limites proprios excederet si in regimen 
animorum sese quovis modo immisceret vel publicum religionis exercitium coer- 
ceret aut impediret, potest tamen et debet hoc exercitium intra exigentias ordinis 
publici definire. 

Libertas ergo religiosa homini quam maxima agnoscenda est et nonnisi in- 
quantum necessarium restringenda ». Ratio: confuse et aliquantulum contradic- 
toria exponitur doctrina de incompetentia et competentia Status. Etenim: 

a) affirmatur potestas legifera tantummodo ad actus exteriores extendi, et 
insimul negatur quod possit actus exteriores seu publicum exercitium coercere, 
quin detur ratio compositionis horum extremorum; 

b) statuitur principium non plene verum. Etenim affirmatur quod actus 
religiosi ordinem temporalem transcendunt, simul ac recognoscitur quod ordinem 
publicum servandum est, i. e. quod ordinem temporalem insimul attingunt; quin 
tamen offeratur ratio compositionis amborum terminorum; 

c) non adaequate exprimitur principium de competentia Status. Potestas 
enim publica ad actus exteriores extenditur (et ad interiores quatenus ex suis 
manifestationibus exterioribus cognoscibiles); et actus religiosi sociales sunt actus 
externi, ergo cadunt sub potestate civili, non tamen ut religiosi, sed ut externi 
et sociales. 

Inde que corrigitur textus, servando doctrinam quae in schemate intenditur 
quae vera est, et distinguendo inter actus internos, qui non sunt de competentia 
potestatis publicae civilis, et manifestationes sociales seu actus externos, qui, etsi 
tangunt ordinem socialem, illum tamen transcendunt, indeque cadunt sub po- 
testate publica civili non quatenus illos prohibere aut coercere possit (suum enim 
ordinem proprium transcendunt), sed quatenus ipsos intra ordinem publicum 
definire tenetur. (Definire, i. e. fixare limites intra quos exercitium habendum est). 

17. N. 6, post totum numerum, addere, ante ultimam phrasim (lin. 22): 

a) Hoc tamen libertatis religiosae regimen non impedit quominus alicui 

religioni officialis agnitio in ordinatione iuridica recognoscatur. 

Haec vero religionis conditio nemini civium vel coetuum religiosorum liber- 
tatem religiosam vel aequalitatem iurium civilium minuit, nec ipsos obiectum coer- 
citionis facit. 

b) Prorsus, cum vita religiosa sit omnium summum et universale bonum 
personae humanae, auctoritas civilis, quatenus ex se est, tenetur summam earum 
vitae socialis conditionum, in quibus homines suam ipsorum perfectionem reli- 
giosam possunt plenius atque expeditius consequi, promovere. Et quo magis socie- 
tas civilis propitias suppeditat conditiones ad veritatem... 

Ratio: addimus duos gressus: a) paragraphum de Statu confessionali, de quo 
Relator locutus est in pag. 29 et 38, ex quibus verba desumuntur; 

b ) positive loquitur de promotione conditionum socialium pro vita religiosa 
ex parte auctoritatis publicae. Sumimus verba ex Vacem in terris, n. 58, in quibus 
offert Ioannes XXIII notionem boni communis: « Summam earum vitae socialis 
conditionum, quibus homines suam ipsorum perfectionem possent plenius atque 
expeditius consequi ». 

De his duobus punctis schema omnino silebat. Quod non decet. 

18. N. 7, pag. 11, par. 4. Dicitur: « Communitates religiosae ius etiam ha- 
bent, ne impediantur in sua fide, ore, etc... ». Dicatur: « Communitates religiosae 
ius etiam habent, morali ordine communique omnium utilitate servatis, ne im- 
pediantur... ». Ratio: consonum non est ut hac in re (de libertate propagandae) 
qua maxima est, omnino sileatur ordinem publicum ut limitem, cum ipse nomi- 
netur aliis in casibus minoris momenti. 

Verba quae adducuntur sumuntur ex Vacem in terris, ex paragrapho quae lo- 
quitur praecise de libertate divulgationis, in genere. 

19. N. 10, pag. 13, par. 3, lin. 16. Dicitur: « Iamvero ubi reapse viget 
hodiernum regimen libertatis religiosae... ». Tollatur: « hodiernum ». Ratio: ele- 
gantius est, ne appareat iudicium de factis, sed principium ex quo derivantur 
bona. 

20. N. 12 (Doctrina evangelica). Inde a lin. 26 (« Miracula fecit... ») in 
pag. 14, usque ad lin. 6 (« ... fumigans extringuit »). Supprimatur. 

Etenim: a) in schemate non agitur de libertate intellectus seu libertate theo- 
logica actus fidei, in qua intellectus non cogitur ex evidentia interna motivorum 
vel veritatum. De qua tamen agitur in his lineis in quibus loquitur de miraculis 
Christi ad assentiendum non cogentibus. 

b ) Nec agitur de vindicta divina, ab Apostolis Christo postulata pro Sa- 
maritanis. Adhuc et magis, cum, et si adducitur argumentum de denegatione 
ignis de caelo, opponi posset argumentum de vindicta divina desolationis Hieru- 
salem a Christo prophetizatae et a Tito adimpletae. Unde, ne quid nimis. 


De structura declarationis de libertate religiosa 


Schematis 

I. Generalis ratio 

1. Status hodiernus 

2. Quaestio historica 

3. Declaratio 


Nostra 

I. Generalis ratio 

Idem 

Idem 

Idem 

Schematis 

II. Doctrina... ex ratione 

4. Fundamenta: 

a) integritas personae 
h) inquisitio veritatis 

c) indoles religionis 

d) conscientia 

e) moderatio civitatis 

5. Limites: 

a) norma moralis 
h) norma iuridica 

III. Consequentiae practicae 

6. Cura libertatis 

7. Libertas communitatum 

8. Libertas familiae 

9. Associationis libertas 


IV. Doctrina... ex revelatione 

10. Libertas Ecclesiae 

11. Libertas fidei 

12. Doctrina evangelica 

13. Munus Ecclesiae 

Conclusio. 


Nostra 

II. Doctrina : 

A) Fundamenta : 

a) integritas 
h) inquisitio 

c ) conscientia 

d) libertas actus fidei 

e) indoles religionis 
/) libertas Ecclesiae 
g) munus Ecclesiae 

B) Limites : 

a) norma moralis 

b) norma iuridica 

C) Libertates communitatum 

a) familiae 

b) associationis 

c) interna coetuum 

d) externa coetuum: i. e. pro- 
pagandae. 

D) Functio Status 

a) moderatio civitatis 

b ) cura libertatis 

c) Status confessionalis 

d) promotio conditionum 

Conclusio. 


In structura a nobis oblata addimus tantum duo puncta: 1° punctum de 
statu confessionali de quo silet schema, Relator autem bis locutus est (pag. 29 et 
pag. 38); et 2° de promotione conditionum in quibus vita religiosa facilius et 
expeditius consequi possit in societate. De his duobus offerimus redactionem. 

Sufficit ut diversae paragraphi ponantur in novo ordine. Tantum haec notanda: 
quoad libertates communitatum, ita: 

Libertates communitatum'. Libertas religiosa, quae singulis personis compe- 
tit, servato ordine publico, etiam communitatibus agnoscenda est. Hae namque 
a sociali natura tum hominis tum ipsius religionis requiruntur: Unde {haec verba 
sunt ex n. 7): 

a) (Libertas religiosa familiae) (ut in n. 8 schematis); 

b) (Libertas associationis religiosae) (ut in n. 9); 

c) (Libertas associationum vel coetuum pro vita propria) (ut in n. 7, pag. 11, 
par. 2 et 3); 

d) (Libertas associationum vel coetuum pro vita ad extra seu ad propa- 
gandam) (ut in n. 7, pag. 11, par. 4 et 5). 


45 

41 

Exc.mus P. D. HENRICUS ROMULUS COMPAGNONE 

Episcopus Anagninus 

1. In genere locutio deberet esse magis sobria et concisa. Ita esset dignior 
magisterio conciliari. Etiam lingua latina saepe redolet litteralem versionem cuius- 
dam linguae modernae. 

2. Fundamentum libertatis religiosae non ita est « dignitas personae humanae » 
acsi persona creata sit quid simpliciter absolutum; sed persona humana quatenus 
et quia unice ad Deum, refertur. 

Hoc est dicendum inde ab initio, ad modum principii, ut postea semper sub- 
intelligatur tamquam ratio et mensura eorum quae dicentur. 

Potest autem satis exprimi, ut reor, parva additione in n. 1, secunda alinea 
(pag. 3), hoc modo: « Libertas religiosa hodie agnoscitur esse verum ius in ipsa 
personae humanae dignitate, quae ex eius ad Deum ordinatione oritur, fundatum, 
quod debet... ». 

3. Ad hoc ius determinandum necessarium puto ut his quae dicuntur in 
pag. 4, alinea « Per hanc igitur iuridicam... » statim subiungantur, apto nexu ut 
patet, ea quae dicuntur in pag. 8, alinea d). 

In pag. enim 4 exponitur ohiectiva hominis obligatio; in pag. vero 8 expo- 
nitur obligatio qua quis tenetur subiective et proxime in agendo. 

Ex utraque autem consideratione integre determinatur obligatio et consequens 
ius, religionem libere profitendi. 

4. Ad n. 4. Non placet quod Concilium afferat rationes suae doctrinae, prae- 
sertim mutuatas ex mera ethica rationali. Quaedam ex his rationibus possunt in 
discrimen adduci, saltem quoad formula tionem acceptatam in textu. 

5. Quae in initio pag. 9 dicuntur de potestate « publica » non valent de po- 
testate publica in Ecclesia. In tota hac paragrapho agitur de potestate publica 
civili ; ergo conservetur haec terminologia ad vitandam falsam interpretationem. 

Ceterum in actibus religiosis publice ponendis singuli homines et communi- 
tates religiosae non subsunt potestati civili directe et per se, subsunt autem indi- 
recte et per accidens, ut in n. 5 exponitur. Dicatur igitur in hac paragrapho: 
« Ideo in his actibus ponendis homo non subest directe potestati civili... ». 

6. Ad n. 12, pag. 14, alinea secunda, « Miracula fecit... ». Quo fundamento 
affirmatur Christus « consulto » prodigia illa patrare iterum iterumque renuisse, 
« quibus homines ad assentiendum quodammodo cogerentur »? (Inepte citantur 
Mt. 12, 38-39 et Io. 6, 30-33. Adduntur pariter aliae citationes quae et ipsae nullum 
praebent fundamentum illi gravissimae assertioni). 

E contra ipse Iesus aliam expresse innuit causam recusationis novorum miracu- 
lorum (cf. Lc. 16, 31). Et sua miracula iam sufficientia iudicat ad sui manifesta- 
tionem et ad peccatum non credentibus attribuendum (cf. Io. 15, 24). 

Illa igitur affirmatio, utpote gratuita et tam gravis, est expungenda. 

42 

Rev.mus P. D. HERIBERTUS CORREA YEPES 
Praefectus apostolicus Mituensis 


[C/. n. 43~\. 


43 

Exc.mus P. D. ANGELUS CUNIBERTI 
Episcopus tit. Arsinoensis in Cypro , vic. ap. Florentiae 

Schema, ita ut invenitur, non placet. 

Adnotationes in genere. 1 . In schemate sub unico conspectu, in linea aequali- 
tatis, agitur de libertate religiosa et de Status relationibus tum erga Ecclesiam 
catholicam, tum erga ceteras ecclesias vel religiosas communitates. 

Hoc autem non placet. Nam, ad religiosam libertatem quod attinet, fieri 
potest ut concreta affirmatio universim valida obtineatur; sed ad relationes quod 
attinet, cum agatur de doctrina discutibili, sub adiunctis valde diversis, universalis 
norma statui nequit, etsi hoc in aliquibus nationibus conveniens appareat. Etenim: 
in schemate haec sub aspectu pragmatico-regionali aguntur, prae oculis habitis 
adiunctis historicis, socio-religiosis et politico-iuridicis huius vel illius nationis. 

Progressus historicus, religiosus, iuridicus ac politicus universarum nationum 
mutari et in unum redigi nequit, sub aliquarum nationum exemplo, per conciliare 
schema. Neque huiusmodi formas meliores esse in praxi, vel solas esse veras huc- 
usque probatum fuit. « In dubiis libertas ». 

Unde: primum, considerari debet; aliud autem, si placet, ad aliud schema 
deferatur, ne doctrina et principia, ex quibus confusio et falsae applicationes orian- 
tur, passim commisceantur. 

2. Specialis sensus quo vox « ius » accipitur in finali tantummodo schematis 
relatione exponitur, et hoc confusionis periculum gignit. Sensus ergo, quo vox 
« ius » accipienda est, in textu conciliari aperiatur. 

3. Proselytismus modo vago consideratur; tractari debet strictis et certis 
normis, ne valde generica habeantur principia, quibus innixae, aberrationes pes- 
simae legitime propagari posse arbitrentur. 

4. Generaliores et non satis certae statuuntur praemissae, ex quibus absur- 
dae conclusiones deduci possunt. Ita n. 4, sub a) et b). 

5. In nova huius schematis scripta praesentatione, observationes a magnis 
catholicis coetibus remissae omnino parvipenduntur. 

Speciales adnotationes. Ad n. 1. Deest gravium rationum relatio, quibus huius 
thematis tractandi necessitas patescat. 

Cum enim specifica ratio agendi SS. PP. Pii XI, Pii XII et Ioannis XXIII, 
testante em.mo card. Bea (cf. Aggiornamenti Sociali, Milano 1964), semper fuerit 
necessitas Ubertatis religiosae contra totalitarismos materiaUstas consolidandae et 
vindicandae, talis necessitas in schemate alleganda est in concreto. 

In paragrapho 2, si eius momentum attendatur, multa desiderantur: Nec sta- 
tuitur nec satis sustentatur ipsa religiosae libertatis natura. Libertas agendi se- 
cundum propriam conscientiam certis limitibus non circumscribitur; quae a bono 
communi postulantur, clare et distincte percontari debent. 

Ad verba « intra limites qui certa norma morali et iuridica determinatur », 
haec alia addantur: « ut in n . 5 b) clare explicantur... ». 

Ut melius religiosae libertatis conceptus patefiat, addantur in fine huius nu- 
meri exc.mi relatoris verba, quae pag. 37 leguntur: « Exinde constat quod affir- 
mando libertatem esse verum ius hominis, nullatenus affirmatur omnes religiones 
eamdem aequalem auctoritatem positivam habere, a Deo receptam, ut exsistant 
seseque propagent. Neque affirmatur, potestati publicae licere omnibus religioni- 
bus positivam auctoritatem dare, ut aequo iure in societate gaudeant. Declaratio 
enim agit de personis humanis sive singillatim sive collective sumptis ». 

Ad n. 2. Si relatio historica sustentatur, referendum simul est quomodo Eccle- 
sia humanam dignitatem, Dei inalienabilia iura, obiectivam veritatem, veram reli- 
gionem, bonum societatis commune, aliaque strenue vindicaverit, ut omnia logice 
cohaereant. 

Ad n. 3, par. 2. Cum Concilium ad universam Ecclesiam respiciat, non est 
statuendum ab ipso, circa religiosam libertatem, « regimen iuridicum hodiernum », 
quod datur et expedit pluribus nationibus pluralitate praeditis, sed ceteris nec 
potest nec debet imponi. Unde: vel revertendum est ad priorem textum, sub n. 29, 
vel delendum inde a verbis « regimen iuridicum hodiernum » usque ad verba 
« haec sacra Synodus declarat libertatem religiosam esse verum ius »...: nam 
affirmatio, quae ita suppressa venit, liberalismum approbatum (hispanice « cano- 
nizado ») sapit. 

Nota 17 omittatur, nam novos et non probatos auctores in textu conciliari 
invocare inconveniens est. 

Ad n. 4. Aliud est principium personalis libertatis, quo quis propriae con- 
scientiae dictamen, dummodo recta sit, sequi potest, quodque unicuique hominum 
in materia religiosa tribui potest; et aliud est principium socialis Ubertatis, seu 
publicum earum convictionum exercitium; et hoc aliud principium ipso societatis 
fine, bono communi (certis uniuscuiusque nationis adiunctis aestimandum) et alio- 
rum iuribus limitari debet. 

Ex praemissis universalissimis, nimia extensione ditatis, conclusiones educun- 
tur valde universales, discussioni obnoxiae, hoc in absurdum devenientes: quaevis 
humana aberratio, licet pessima, ius sese propagandi et honoris sibi vindicare 
potest; et eiusmodi ius, primigenium et naturale cum sit, logice limitari nequit, 
etsi levissimae restrictiones ibidem insinuentur. Hoc modo proselytismus sectarum 
omnium et errorum in materia religiosa admissus habetur. 

Neque admitti potest quod sub ordinali a) dicitur: « Nam non omnes inter- 
nae hominis volitiones externum et sociale ius generant. 

In ordinali c), eadem nimia conceptuum generalis acceptio, ab antecedentibus 
principiis derivata, apparet. 

In ordinali d), limitatio statuta verbis « salvo ordine publico » non sufficit; 
dici debet: « salvis iuribus aliorum, fine et bono communi societatis ». 

In ordinali e), apparet propensio iam in adnotationibus generalibus signata, 
qua universae Ecclesiae, schemate mediante, intenditur imponi opinio quaedam 
inter mere probabiles circa modum concipiendi Statum, necnon et relationes inter 

civilem potestatem et religiosum factum. Rerum nostrarum veritate perpensa, 
eiusmodi opinio inacceptabilis evadit. Quae ex Leone XIII et ex Pio XII addu- 
cuntur, habenda sunt tamquam voces supremae in altum sublatae contra civilis 
Status superbam ambitionem recludendi et subiiciendi sub temporali regimine 
sanctam Ecclesiam. 

Nec desunt qui e contrario Statum desiderent cuius munus omnino sit ma- 
teriale; unde consequitur politicum ordinem a lege morali et a revelatione dis- 
sociari. 

Si Status finis est bonum temporale assequi, attamen cum Deum etiam ha- 
beat auctorem, ipse Status Deum debet agnoscere eique cultum praebere (Leo XIII, 
Libertas). 

Status boni communis defensor constitutus, bona (Hispanice « Valores »), 
quibus civitas et patrius affectus sustentantur, spernere non potest. Quamvis 
ipsius non sit haec creare bona, neque sese Ecclesiam cogitare, religiosa tamen 
bona ad vitam nationalem alendam utilia promovere debet, eaque, si iam invenien- 
tur, protegere et conservare, etiam privilegia Ecclesiae concedendo. 

Status erga veram religionem positivas obligationes habet. 

Ad n. 5, in ordinali b). Limitatio, quae ex ordine publico derivatur, satis 
vaga et insufficiens apparet. 

Ad n. 6. Quod hoc numero continetur est consequentia ex positis praemis- 
sis, discussioni obnoxiis, deducta, nam Statum quodam Laicismi moderati sensu 
concipit. Ob haec verba: « itemque a potestate publica providendum est, ne civium 
aequalitas in ordinatione iuridica laedatur propter ordinationes religiosas », iuste 
inquiritur: An reicienda sint auxilia catholicis institutionibus sive educationis 
sive beneficentiae a Statu, catholicis in nationibus concessa, nisi aequalia simili- 
bus institutionibus aliarum religionum concedantur? Etiamsi hoc absurdum atte- 
nuari videtur in n. 4 pag. 38, talis attenuatio nec vim nec sensum textus conciliaris 
habet, immo et deletur statim verbis, quae n. 5, pag. 39 leguntur, quibus indi- 
cantur veluti obsoletos fines concordatorum: « Prosequi privilegia legalia varii 
ordinis ». 

Haec est implicatio doctrinae discussae relationum inter Ecclesiam et Statum, 
quae recte hoc schemate tractanda non venit, prout in observationibus generali- 
bus dictum fuit. 

Hic n. 6 acceptabilis evaderet verba clarissimi Relatoris addendo, quae pag. 39 
leguntur: « Libertas religiosa non impedit quominus in determinata civitate, ubi 
catholici numero praevalent... » usque ad «... ducere vitam ». 

Ad n. 7. In commentario ad num. 4 demonstratum est quomodo principium 
quo, ex libertate personali, nulla praehabita distinctione, ad socialem libertatem 
transitus fit, esse valde aequivocum. 

Et hoc aliud principium: « Communitates religiosae ius etiam habent ne 
impediantur in sua fide, ore et scripto, publice docenda atque testanda », eadem 
gravi observatione oneratur. Eiusmodi doctrina haberi non potest uti Ecclesiae 
communis et certa; documentis pontificiis ullo modo innititur; nec eadem doc- 
trina tantarum sectarum infensum proselytismum continere valet; quod pro catho- 
licismo verum publici ordinis negotium constituit. Omnino repugnat, ob conve- 
nientes pro aliquibus nationibus affirmationes, religiosam unitatem scindere etiam 
in vastis catholicitatis regionibus, et multorum fidelium religiosa ignorantia labo- 
rantium apostasiam acceptare uti lacrimabile pretium pro convenientia dictorum. 

Statim ac catholici Europae ad solidandam nostrarum gentium fidem, quod Evan- 
gelii operariorum carentia impeditur, efficaciter adiuverint, alia omnino profutura 
adiuncta novas institutiones excogitandas permittent. 

Ad n. 8. Status, ulli religioni favere intendens, si tantum scholas constituat, 
ex quibus omnis religiosa educatio penitus excludatur, verum patrumfamilias ius 
violat. Hoc connotare valde conveniens est, nam hoc agendi modo puerorum 
libertas non custoditur, sed atheismus ipsis vere traditur. 

Circa familiae ius in educandis filiis, notandum est matrem, hac in re, non esse 
patre inferiorem; si ergo mater prolis postulat educationem in vera religione, haec 
matris voluntas despici non potest. Si dicatur: Quando vir et mulier non eamdem 
habent religionem, viri opinio praeferenda est, eo quod Status discrimen solvere 
non valet, in agnosticismum inciditur, nam agnosticismus veram religionem non 
posse cognosci contendit. 

Ad n. 10. Saltem in initio, de qua agatur Ecclesia indicetur. Ceterum, nullius 
momenti est affirmare pro catholica Ecclesia solum ius ne impediatur; nam summo 
cognito momento evangelici nuntii, quod hominibus in eorum propriam utilitatem 
Ecclesia offert, iam elucet ipsam Ecclesiam iuvandam esse legibus, quibus, ad vitam 
instituendam sub veri praeceptis, difficultates non parentur. Nec sufficit dicere: 
Status leges ad normam iuris naturae ferat; nam naturale ius multa habet non 
facilia intellectu, et in eius interpretatione errorem non fugit quisquis Ecclesiae 
catholicae magisterium non admittit; nam Deus Ecclesiam suam assistit, ut ius 
naturae interpretari recte queat. Omnes acatholicae nationes, v. g. divortium, 
etiam gravi cum detrimento pro bono sociali, admittunt; Suecia et Iaponia leges 
contra ius vivendi, quod homini etiam antequam nascatur competit, habent; in 
Puerto Rico humana sterilizatio favetur; olim in Germania, sub regimine vulgo 
« nazi », incurabilibus ius vivendi denegatum fuit, et alia multa vere criminosa, 
sub specie nationalis progressus, perpetrata sunt; in Germania Foederata abortus 
legitimare intenditur, si conceptio per actum violatorium habita est; etc. etc. Hoc 
principium: « Religio est supra competentiam Reipublicae » fieri potest causa cur 
Status sola humanistarum et naturalis tarum luce in agendo deducatur, ita ut tali- 
bus regulis sacrum personae humanae ius etiam naturale violetur aut denegetur. 

Ad n. 11. Affirmatio statuitur de veritatis sufficientia ut ipsa per se sola et 
cognoscatur et admittatur. Hoc autem nimio spiritualismo et optimismo indulget, 
veluti classicus liberalismus (« Homo bonus est, et sponte in veritatem et bonum 
inclinatus »). 

Ad n. 12. « Excursus » momento gaudet, sed alibi locandus est. 

Adnotationes circa relationem qua schema proponitur. In fine pag. 27 legi- 
tur: « Non est ius Status ut personam humanam dirigat in re religiosa »... « Reli- 
gio supra competentiam reipublicae ». Attamen Statui competit vitam socialem ita 
ordinare, ut secundum moralitatis regulas verae religionis vitam instituere et pos- 
sibile et facile eveniat. Si Status veram religionem cognoscere nequiverit, leges 
condet secundum suam naturalem cognitionem, quae, actuali experientia teste, 
ipsum ius naturale primarium violat, uti iam supra dictum est. 

Iuxta dictum in pag. 38 in fine, Status confessionalis admitti potest; sed 
« cavendum est ne ex instituto religionis statalis deriventur consequentiae, quae 
aequalitati omnium civium in iure publico damnum inferrent ». His positis, insti- 
tutiones catholicae in natione catholica iuvari non possent, nisi pari modo insti- 

tutiones protestantes adiuventur. Et haec quomodo conciliari poterunt cum dictis 
in pag. 29 in fine: « Libertas religiosa non impedit quominus in determinata civi- 
tate, ubi catholici numero praevalent, Ecclesiae catholicae quaedam privilegia aut 
etiam officialis agnitio tribuatur »? Cum in pag. 38 Status confessionalis admit- 
tatur, talis admissio eo venit ut catholica religio tanquam civium maioritatis pro- 
pria, non autem tanquam statalis, recognoscatur; Status ergo religionem habere 
non debet; et nulla in rebus religiosis obligatione teneretur (cf. pag. 28: « Religio 
supra competentiam reipublicae »). 

Aliud, immo contrarium, deducitur tam ex Litteris Encyclicis Libertas Leo- 
nis XIII, tum Mediator Dei Pii XII, cuius sunt sequentia verba: « Illud procul- 
dubio hominibus praecipuum officium est: ut se quisque vitamque suam ad Deum 
dirigat. Homo autem recto ad Deum dirigitur cum supremam eius maiestatem 
supremumque magisterium agnoscit... cum denique cultum atque obsequium per 
religionis virtutem Deo uni et vero praestat. Quod quidem officium, si homines 
singillatim primo loco obligat, at humanam quoque communitatem universam, 
socialibus mutuis nexibus conformatam obstringit, cum et ipsa a summa Dei 
auctoritate pendeat » (A.A.S., 1947, pp. 525, 526). Litteris vero Encyclicis Summi 
Pontificatus affirmatur Statum veram ignoscendo religionem sibi ipsi tribuere 
illam, quae soli Deo competit, obsolutam autonomiam, et hoc modo sese totius 
iuris arbitrum constituere. luris gentium et iuris naturalis efficientia uni arbitrariae 
Status potestati immolatur, quin ipsius Status abusus in iuribus interpretandis cohi- 
beatur (cf. A.A.S., 1939, pp. 423, 431, 437 et 438). 


44 

Exc.mus P. D. DAVID CUNNINGHAM 
Episcopus tit. Lampsacenus , aux. Syracusensis 

1. Schema uti nunc stat valde mihi placet tum in materia tum in modo quo 
Declaratio procedit. 

2. Ad pag. 4, n. 2 Quaestio Historica melius remitteretur ad notam. Totus 
hic numerus quasi quandam apologiam sonat pro Ecclesia saeculi decimi noni et 
quidem inter condiciones polemicas tunc temporis in quibusdam nationibus in 
Europa. Tota quaestio nimis complexa est ut tam breviter absolvi possit. 

3. Ad pag. 6, n. 3 omittatur paragraphus prima quia nulla est ratio doctrinalis 
nec ratio pastoralis cur de unica vera religione fiat hic sermo. Sumat declaratio ex 
verbis « Cum igitur Ecclesiae ... ». 


45 

Exc.mus P. D. IOSEPH D’AVACK 
Archiepiscopus tit. Leontopolitanus in Pamphylia 

Attenta humana fragilitate (loquor propter casus quos ipse constatavi), dili- 
gentissime videtur cavendum: 

1. ne quis deducat: « Iuxta meam conscientiam, non est Deus; mihi satis; ad 
nihil aliud teneor »; dum e contra Sap. 13, 1-9, et praesertim Rom. 1, 18 ss.; 

2. ne quis deducat: « iuxta meam conscientiam, talis vel talis lex mere eccle- 

siastica caret fundamento; ergo ego catholicus talibus legibus Ecclesiae non teneor »; 
dum e contra, etiam lumine rationis mere naturalis, cognosci potest hominem 
creatum esse a Deo talem qui egeat et valeat vivere in societate hierarchica, unde 
« qui resistit potestati, Dei ordinationi resistit » ( Rom . 13, 2); unde is qui iuxta 
suam conscientiam ingreditur Ecclesiam, debet Ecclesiae oboedire; iuxta conscien- 
tiam, non tantum oboedire tenemur iis quorum fundamentum proprium videmus, 
sed etiam iis quorum fundamentum proprium non videmus sed imperata sunt a 
societate cui iuxta conscientiam adhaeremus. 


46 

Exc.mus P. D. ANTONIUS DE CASTRO MAYER 
Episcopus Camposinus 

In genere. In textu emendato schematis declarationis de libertate religiosa, 
haec, inter alia, animadvertere liceat: 

1. Textus quaestionem de libertate religiosa ad limites restringit ordinis 
mere iuridici civilis, prout nunc hic ordo penes populos, generaliter statuitur. 

2. Inde, non undique fugit vitium positivismi iuridici, quo laborat gene- 
ra tim ius civile hodiernum. 

3. Etenim, ad sola facta intentus, veri iuris civilis negligit considerationem 
fundamenti, seu normae obiectivae moralitatis, a qua omne ius, ut verum sit ius, 
dependet, et quae vitat ut verum ius aequo modo verum et falsum, bonum et 
malum respiciat. 

4. Reiicit traditionalem doctrinam de Bono Communi ut est ratio qua 
ducantur oportet potestates civiles in regulandis relationibus civium et communi- 
tatum in conviventia sociali. 

5. Exinde, ad fallaces consequentias devenit, nempe, ad iuridicam aequipa- 
rationem inter veram et falsas religiones (n. 3: « Affirmat ... libertatem religio- 
sam ... esse verum ius ... quod omnes homines omnesque communitates religiosae 
possunt sibi legitime vindicare »); ad mancam notionem dignitatis humanae (quae, 
sc. negligit, melius, nullam rationem habet adhaesionis bono obiectivo); favet 
etiam indifferentismum et laicismum Status (cum nimis restringat competentiam 
potestatis civilis in re religiosa, quae unice de exigentiis ordinis publici, in hac re, 
curare deberet. Cf. 4 e). 

6. Videtur, ergo, textus recognoscendus secundum traditionalem doctrinam 
Ecclesiae quae, pariter considerans verum ius nonnisi vero et bono competere, et 
naturam humanam labilem esse propter originale peccatum, distinguit inter ius 
ad veram libertatem quod unice ad verum et bonum datur, et meram tolerantiam 
quae errori et malo concedi potest ratione Boni Communis. 

Haec omnia in documentis sat multis Magisterii Ecclesiae inveniuntur. Data 
opera de hac quaestione egit Leo XIII in Litt. Enc. Libertas prae st antis simum, sicut 
etiam in aliis Immortale Dei inscriptis. Eodem modo, Pius XII, nostris temporibus, 
et quidem ut doctrinam Ecclesiae hodiernae aetati aptaret, in allocutione Ci riesce, 
octobris 1953 {A.A.S., 45, p. 796). 

Optarem ut textus recognosceretur secundum illa documenta pontificia, nempe 
Litt. Enc. Libertas prae stantis simum Leonis XIII, et Ali. Ci riesce Pii XII. 

Quaedam particularia. 1. Inscriptio, ne ansam falsae interpretationi praebeat, 
paululum mutetur. Dicatur, v. g. Declaratio de libertate personae et communitatum 
in re religiosa. 

2. N. 1 pro fundamento libertatis religiosae unum ponit, scii., dignitatem 
humanam. Mihi videtur tota quaestio clarior apparere si exordium sumatur a 
vera et catholica libertatis moralis notione. Hoc posito fundamento, eius applicatio 
ad ordinem religiosum in conviventia sociali commode introducit, dico, introducit 
doctrinae totius hanc rem respicientis expositionem, quae firmior etiam appareret. 
Libertas, enim, Dei donum ad verum et bonum hominibus datum est. Attamen, 
propter deficientiam naturae humanae, nec omnia bona possibilia praecipi possunt, 
nec omnia mala prohiberi (cf. Ci riesce). Inde aliquoties mala permitti debent ob 
bonum commune ( ibid .). Ad ordinem religiosum applicando: Sola vera religio ius 
ad libertatem proprie habet; ceterae, autem, quia verae non sunt, possunt, et fere 
semper debent permitti ut sint, scii, propter Bonum Commune. 

3. N. 3. a) In hoc numero declaratur « doctrinam de unica vera religione nulla- 
tenus adversari libertati humanae et civili in vita religiosa ducenda ». Est expressio 
minimalista. Addendum videtur quod huiusmodi doctrina perfecte componitur cum 
vera libertate. 

b) Ubi dicit « regimen iuridicum hodiernum libertatis religiosae esse in se 
honestum et vere necessarium ... quippe quod principiis rationis humanae fulcitur », 
schema optimismo fallacioso laborat. Regimen iuridicum hodiernum generatim 
positivismo iuridico vitiatur, ita ut dici nequeat « principiis rationis humanae ful- 
ciri ». Praeterea, schema videtur damnare traditionalem doctrinam Ecclesiae, quae 
verum ius nonnisi vero tribuit. Propterea, 

c) ultima verba huius n. 3, inde a verbis « Affirmat insuper » auferenda sunt. 
Nullum verum ius positivum, scii, in iure naturali fundatum, omnimodam indif- 
ferentiam in re religiosa ut principium statuere potest. 

4. N. 4. Argumenta quae hoc numero pro libertate religiosa proferuntur fal- 
laciosa sunt: 

a) Integritas personae non postulat omnino indissolubilem nexum inter 
libertatem interiorem et eius manifestationem socialem. Ipsum schema illam indis- 
solubilitatem solvit cum, agens de « moderatione civitatis » statuit « Exercitium 
religionis in societate a coercitiva interventione Status immune esse debet, nisi 
quando exercitium religionis graviter noceat ordini publico (pag. 9 b) », et etiam 
« salvis tamen exigentiis ordinis publici (pag. 9 e) ». Adest ergo ratio que limita- 
tionem imponit exercitio externo liberi hominis arbitrii, quae potius est bonum 
commune quam ordo iuridicus tantum. 

b ) Ex iure veritatem inquirendi, et si agitur de veritate religiosa, ex officio in 
eam investigandam, illogice deducitur ius ad quamcumque persuasionem religiosam 
communicandam. Persuasio enim non semper verum in se continet. 

c) Eodem modo indoles religiosa non iustificat omnimodam immunitatem a 
coactione in manifestatione externa persuasionis religiosae, sicut iam vidimus supra 
sub lit. a), 

d) Verum quidem est neminem cogi posse ut contra conscientiam agat; ratio 
autem cur non semper secundum suam conscientiam externe sese ostendat non 
est tantum Ordo publicus, sed praesertim bonum commune. Praeterea non potest 
esse sermo de dignitate humana cum quaestio est de errore qua tali. 

(?) Nimis restringitur competentia auctoritatis civilis, quae positive bono 
communi duci debet, et non tantum negative laesionem ordinis publici vitare. In 
toto schemate experitur aversio ad auctoritates civiles. Forte id procedit ex abu- 
sibus quarumdam auctoritatum in re religiosa. Abusus autem non est ratio cur 
recta de dignitate, responsabilitate et competentia auctoritatis civilis doctrina 
quam semper tenuit Ecclesia non agnoscatur. 

5. Ad IV « Doctrina libertatis religiosae sub luce revelationis ». Ad haec, 
sequentes animadversiones praecipuas esse censeo: 

1) Concilium, utpote Magisterium Ecclesiae extraordinarium, quaestiones 
tractare deberet sub luce Revelationis. Hoc, autem, schema doctrinam revelatam 
proponit velut confirmationem eorum quae ex principiis naturalibus eruisse putavit. 

2) Praeterea, argumenta a schemate proposita deficientia sunt: 

a) Non videtur affirmandum libertatem Ecclesiae esse principium funda- 
mentale in iis quae spectant ad relationem inter Ecclesiam et ordinem civilem 
vitae humanae (n. 10, 1). 

b) Schema nimis extollit hodiernum regimen Ubertatis religiosae quasi 
regimen ideale, contra id quod docetur in pluribus Romanorum Pontificum docu- 
mentis damnantibus thesim propugnantem separationem Ecclesiae et Status. 

c ) Schema falso supponit omnia Ecclesiae et fidelium bene se habere in 
huiusmodi regimine, ignorans persecutiones sic dictas albas non raras quibus tale 
regimen ansam praebet. 

d) Item, schema falso affirmat ius supernaturale postulare indiscriminatam 
libertatem religiosam pro omnibus, sive civibus, sive communitatibus (« Concordia 
igitur datur inter libertatem, quam Ecclesia sibi mandato Christi vindicat, et liber- 
tatem rehgiosam illam quam Ecclesia postulat pro omnibus hominibus et com- 
munitatibus ut verum ius, ipsius rationis lumine comprobatum: n. 10, 3 »). Aliter 
docuit Pius XII: « Cio che non risponde alia verita e alia norma morale, non ha 
oggettivamente alcun diritto, ne all’esistenza, ne alia propaganda, ne alPazione » 
(Ci riesce, A.A.S., 45, p. 798). 

e ) Ex vero principio, « neminem invitum esse cogendum ad amplexandam 
fidem catholicam », falsam deducit conclusionem, nempe « oppositum esse quodvis 
in re religiosa genus coercitionis ex parte humanae potestatis » (n. 11, 1 et 2). 
Potest enim adesse coercitio iusta mediis honestis adhibitis quae reprobari nequit. 
Homo enim lapsus ex variis causis impeditur in legitimo usu suae libertatis. Liber- 
tas revera datur ad verum et bonum. Homo autem lapsus obscuritate mentis, 
proclivitate ad malum sibi derelictus, difficulter ad convenientem dignitatem per- 
sonae humanae advenit. Potest ergo et debet iuvari ut huiusmodi perfectionem 
attingat. Hoc munus — quod parentum est et Ecclesiae, et etiam potestatis civilis — 
quamdam coercitionem secumfert in bonum ipsius personae. Insuper, propter 
bonum commune, interdum potestas civilis limitare potest libertatem religiosam 
publice exercendam. Ipsa Ecclesia, in principio, et ipsa potest vim adhibere ne 
impediatur a legitimo iure quod a Domino accepit, ad Evangelium propagandum. 
Nulla ex his coercitionibus libertatem actus fidei laedit. 

3) N. 12 quae doctrinam evangelicam exponere intendit, reficiendus videtur 
a peritis in hac re, ita ut nitida habeatur theologia biblica de libertate religiosa. 

Exc.mus P. D. CAROLUS DE PROVENCHERES 
Archiepiscopus Aquensis in Gallia 

Hunc textum laudo et adprobo quoad principia essentialia; tamen nonnullas 
emendationes propono. 

Pag. 3, lin. 20: verbum « mere » deleatur. Ratio : ne ansa praebeatur ut 
quis suspicari posset Concilium docere Ecclesiam ius habere non catholicos coer- 
cendi in re religiosa. 

Pag. 4, lin. 12: legere: «nulla morali obligatione...». Ratio: claritatis causa. 

N. 2, linn. 21-23: legere: «Patet igitur libertatem religiosam hodie novo 
modo considerari, quia novi aspectus decursu historiae apparuerunt ». Ratio: ne 
Ecclesia videatur sententiam mutasse. 

Lin. 23: addere: «Nam hodie magis magisque populationes diversarum 
religionum permiscentur et in ambitu eiusdem societatis convivunt. Ex alia parte, 
democratia, qua cuique civi plenitudo iurium et officiorum aequalium agnoscitur, 
melius affirmatur. Insuper revera... ». Ratio: nova consideratio oritur non tantum 
ex mutatione ideologica, sed ex factis historicis novis, quorum consequentiae et 
valores melius percipiuntur, ut sunt pluralismus et democratia. 

Lin. 37, post: « serviat », addere: « Ad hanc damnatam opinionem acce- 
debat etiam illa falsa nonnullorum catholicorum, secundum quam “ solam cuique 
suam esse conscientiam iudicem ” (Denz. 1817) ». Ratio: ita ut etiam mentio fiat 
damnationis erga liberalismum La Mennais. Textus sumitur ex Mirari vos , citata 
in Immortali Dei. 

Addere etiam: « Tamen simul ac hi errores irrumpebant, sensus genuinus 
libertatis crescebat, quem, saepius modo infausto expressum, tardius a christianis 
agnitum esse fatendum est ». Ratio: quia carentia christianorum in legendo « signa 
temporum » sic agnoscitur. 

Pag. 5, lin. 2: «...moderatores reipublicae, distinctionem evangelicam inter 
res Dei et res Caesaris respuentes et quasi ad vetus paganismum redeuntes legale... ». 
Ratio: sicut explicite in Contrat social affirmatur. Quae doctrina constitutiones 
inspiravit. 

Lin. 9, addere: « componi cum vera personae indole et hominis libertate... ». 
Ratio: claritatis causa. Quia agitur de transcendentia personae relate ad societatem 
politicam et statum. 

Linn. 13-14, sic legantur: «Quas errores etiam hodie Ecclesia damnat. Mu- 
tantur... ». Ratio: textus temperari debet, quia quaedam differentia adest inter 
modum affirmandi temporis Pii IX et temporis hodierni. 

Lin. 15, post: « tempore » legere: « novaeque ideologiae surrexerunt. Etenim 
his nostris diebus huic rationalismo, quod saeculo decimo nono floruit, iam adhuc 
graviores errores sese addiderunt, vel etiam eum quandoque supplantaverunt ». 
Ratio: errores moderni adhuc rudiores sunt. Insuper hic rudis rationalismus quan- 
doque, saltem quoad aliquos aspectus, adhuc remanet. Eadem autonomia pro in- 
dividuo olim vindicata hodie homini collectivo attribuitur, ita ut error de omni- 
potentia status aggravetur. 

Lin. 24, verba: « in suo sensu et sua sententia », deleantur. Ratio : haec for- 
mula adhibetur quando agitur de re proprie dogmatica. 

Lin. 34, pro: «praecipue», legere: «eminenter». Ratio : rectius dicitur. 

Lin. 41, legere: « Hodie enim agitur prae primis de... ». Ratio-, quia vetus 
error non totaliter abolitur. 

Pag. 6, linn. 1-2: pro « quorum primum », potius legere: « quorum prae- 
cipuum », vel: « inter quos eminet ». Ratio : quia primum, in ordine naturae, 
potest significare quod est fundamentalius, ut v. g. ius ad vitam. 

N. 3, lin. 22, pro « enim », legere: « etiam ». Ratio : quia libertas civilis reli- 
gionis non derivatur directe a veritate evangelica. 

Lin. 24: legere: « ..beneficia iam protulit et in dies afferre potest». Ratio : 
textus impressus temperari debet. 

Lin. 30, pro « ut honestae... patrocinetur », legere: « ut honesta hominis in 
civitate libertas promoveatur ». Ratio: verbum « patrocinetur » sapit paterna- 
lismum. 

Lin. 38, pro « descripto », legere « definito ». Ratio: sensus non describitur. 

Pag. 7, linn. 1-4, n. 4 a): legere: « Homo ut persona, quatenus subiectum 
intelligens et liber, capacitate pollet in communione cum Deo personali intrandi 
seseque ad eum dirigendi. At totus homo eiusque omnes activitates ad personam 
pertinent atque referuntur. Unde etiam expressio exterior cogitationum interiorum 
earumdemque communicatio cum aliis ex hominis natura sociali derivans suo 
modo praerogativas et iura ipsius personae participant. Nam iura sunt personae, 
sed ad huiusmodi iura diversae partes humanae naturae quasi titulos constituunt. 

Ex hoc praesertim ius habetur pro unoquoque libere in societate religionem 
exercendi. Attamen huiusmodi iuris usus, sicut et omnium aliorum iurium a 
iustitia legali (vel: moralitate) mensurari debet ad hoc ut rectus evadat. Sic ex 
natura personae sequitur in activitate hominis aspectum socialem cum aspectu 
interiore inseparabiliter connecti. Ergo... ». 

Ratio: argumentum non sat enucleatur. Nam: 1. Persona qua talis non est 
radix, saltem unica, sociabilitatis in homine. 

2. At omnes partes et actiones hominis attribuuntur personae quae non sine 
integritate concipi potest. 

3. Distinguendum est inter iura et eorundem usus (cf. v. g. S. Thomae, 
Summ. Th.j II a -II ae , qu. 66, quoad possessionem rerum). Ius qua tale datur vel 
non datur. Usus autem semper regulatur , virtute scii, iustitiae legalis, cui proprium 
est ad bonum commune respicere. Insuper nonnulli actus ad iustitiam legalem 
pertinentes a lege determinari et moderari possunt. 1 

Hac formulatione, obiectiones timentium ne ius « absolutum » quidquid pro- 
ferendi ponatur, evanescunt. 

b ) Lin. 26, pro « maxime », legere « etiam ». Ratio: quia, proprie loquendo, 
veritates ordinis supernaturalis modo auctoritativo, sc. per Revelationem a Magi- 
sterio Ecclesiae propositam, communicatur. Diversi tamen remanent aspectus, 
etiam in religione revelata, ubi dialogus postulatur. 

Linn. 27-28, legere: « Quare ad inquisitionem veritatis eique adhaesionem 


1 Loco: « iustitia legali », potest dici « moralitate », si prima formula magis scholastica 
videtur. 

personae humanae dignam pertinet ut non impediatur... ». Ratio : quia libertas 
religiosa hic non debet finis poni, sed conditio ad hoc ut homo modo digno veritati 
adhaereat. Agitur de fundamento libertatis religiosae. 

Pag. 8, linn. 2-5, legere: «...Actibus autem interioribus... actus exteriores 
correspondent ». Ratio: quia, v. g., in educatione puerorum via est ab exteriore ad 
interiorem. 

Lin. 20, post « conscientiam » addatur « quam quisque sequi tenetur in 
omnibus. Hoc etiam valet pro iis qui inculpabiliter ad Dei cognitionem non perve- 
niunt. Hisce autem... ». Ratio: sic res explicitius proponitur, et ratio habetur 
atheorum et agnosticorum. 

d) Lin. 26, legere: « recto ordine publico ». Ratio: saepius persecutores 
ad ordinem publicum appellant. Sic indicatur hunc ordinem normis obiectivis 
subdi. 

Pag. 9, e), lin. 5: «recti ordinis publici». Ratio eadem. 

Lin. 7, legere: « nisi in quantum genuino bono hominis et societatis est ne- 
cessarium ». Ratio: persecutores facile restrictionem necessariam esse affirmant; 
oportet normam obiectivam poni. 

Lin. 7, legere: « Ipsa potestas publica... ». Ratio: claritatis causa. 

N. 5, a) lin. 13, pro « limitantibus », legere: « mensurantibus », vel: « regu- 
lantibus », vel « moderantibus ». Ratio: ne textus sic interpretetur quasi ius ex se 
esset sine limite, a societate tamen quasi ab extrinseco limitatum. Norma mensu- 
rat ad rectitudinem usus. 

Linn. 14-15, pro « principium morale responsabilitatis personalis », legere 
melius: « debitum iustitiae erga alios ». Ratio: quia agitur de sic dicta iustitia 
legali. 

b) Lin. 27, legere: « recti ordinis publici ». 

Lin. 34, legere: « recto ordini publico ». Ratio supra allata, cf. pag. 8, lin. 26. 

Lin. 33, legere: « quando exercitium depravatum religionis... ». Ratio: quia 
obiective agitur tantum de exercitio non recto. 

Pag. 10, n. 6, linn. 2-3, legere: « ad praecipua cuiusvis potestatis publicae 
officia pertinet ». Ratio: quia etiam essentialiter ad hanc potestatem pertinet favere 
officiorum exercitio. 

Lin. 15, legere: « quando vis quocumque modo (vel: etiam moralis aut psy- 
chologica) adhibetur ». Ratio: expresse dicendum est. 

Pag. 11, n. 7, linn. 4-5, legere: « Hae namque a sociali natura hominis requi- 
runtur ». Ratio: si ad omnes religiones respiciatur, nimia varietas invenitur in 
rationibus et formis quibus sunt sociales. Structura socialis Ecclesiae abusive aliis 
religionibus extenditur. Alia ex parte, principium subsidiaritatis fundamentum suf- 
ficiens praebet pro iuribus communitatum. 

Lin. 8, loco «Deum» legere «numina superna». Ratio: sunt communitates 
religiosae quae non verum Deum honorant, et etiam monotheistae non sunt. 

Lin. 20, addere: « in bonis honeste acquirendis... ». Ratio: propter accusa- 
tiones contra divitias currentes. 

Lin. 31, legere: « singularem valorem doctrinae suae religiosae ». Ratio: quia 
non semper agitur de veritate obiectiva. 

Pag. 12, n. 8. Hoc valet de familia ut habetur in Occidente. Cavendum est 
ne in aliis regionibus hic textus abusive adhibeatur. Nam quandoque nomine pa- 

triarchalis familiae iura personae negantur, etiam filiis in maioritate constitutis et 
praesertim mulieribus. 

Pag. 12, n. 9, lin. 30, pro «divina», legere «sacra». Ratio : verbum «di- 
vina » videtur magis accuratum. 

Pag. 13, n. 10, lin. 7, verbum « soli » deleatur. Ratio : inutiliter provocans. 

Linn. 11-12, legere: « prout est etiam societas hominum libere ex conscientia 
convocationi divinae respondentium ». Ratio : quia in societate hodierna plurali- 
stica, titulus de facto adhibitus est libera associatio credentium. 

Lin. 19, verbum « soli » deleatur. Ratio supra allata. 

N. 11, lin. 34, pro «liber», legere «voluntarius». 

Pag. 14, lin. 5, pro « libera », legere « voluntaria ». Ratio: verbum « liber » 
male intellegi posset relate ad quaestiones de necessitate credibilitatis. « Non-evi- 
dentia » obiecti fidei non significat quod fides sit ad libitum. Insuper « volunta- 
rius » melius dicit spontaneitatem adhaesionis personalis. 

Linn. 6-8: Hoc non est proprium fidei. Valet pro omni activitate spirituali: 
adhaesio propositioni philosophicae, in arte, etc. 

N. 12, linn. 27-35 deleantur. Ratio: interrogentur exegetae. Interpretatio 
mihi non videtur ad rem. Agebatur in his casibus de gustu immoderato prodigio- 
rum pro seipsis consideratorum, non in quantum sunt signa, vel de tentatione Dei. 

Pag. 15, lin. 3, addere: « Discipulum increpavit qui ad gladium recurrebat, 
attestans se non rogasse Patrem ut sibi plusquam duodecim legiones angelorum 
exhiberet ( Mt . 26, 51-53). Nam Christus... ». Ratio patet. 

In hac paragrapho addantur textus Mt. 5, 45 et 13, 29, qui ad rem optime 
pertinent. 

Pag. 16, n. 13, lin. 26, legatur: « usus ». 

Lin. 28, addere forsan 1 Pt. 2, 12. 

Pag. 17, lin. 1, legere: « qui in errore vel ignorantia circa fidem... ». 

Lin. 5, addere: « Ipse modus diffundendi veritatis divinae spiritualis esse 
debet, utpote huic veritati plene cohaerens atque conformis ». Ratio: homines 
hodierni melius percipiunt conformitatem quae debet dari inter finem et media. 

Lin. 9, pro « libere », legere: « voluntarie ». Ratione allata. 


48 

Exc.mus P. D. LEO DE URIARTE BENGOA 
Episcopus tit. Madaurensis, vic. ap. S. Raymundi 

Placet iuxta modum. Modus est: Licet propugnanda et acceptanda sit abso- 
luta libertas religiosa vel conscientaie quae a solo Deo pendet; sed haec libertas 
religiosa et haec libertas conscientiae debent esse ordinatae quia absque ordine non 
potest dari libertatem. Itaque libertas religiosa et libertas conscientiae circumscri- 
bendae sunt limitibus rationabilibus, ordinatis et iustis, ita ut extendi non pos- 
sint ultra iura aliorum; quia si unusquisque habet ius libertatis, habet etiam et 
alius. Auctoritas Civilis non potest immiscui in rebus conscientiae quae a solo Deo 
pendet; distinguenda tamen, libertas conscientiae interna, quae est intangibilis 
et in qua nemo potest immiscui, ab ea libertate quae est externa seu socialis, vel 
manifestatio externa conscientiae, et in hac potest Auctoritas Civilis ac debet, 

tueri atque defendere libertatem conscientiae civium atque etiam impedire ne iura 
alicuius civium laedantur, ut ita omnes in pace quae est, tranquillitas in ordine, 
vivant et Deo servire possint, prout volunt. 

Non est libertas religiosa, neque libertas conscientiae impugnare, offendere 
vel dimicare contra religionem alicuius; potest quis exponere suam doctrinam reli- 
giosam sed quin contra aliorum doctrinam vel religionem loquantur. Potest unus- 
quisque suam exponere libere doctrinam vel religionem, sed absque conatu impu- 
gnandi, vel offendendi vel dimicandi contra aliquam aliam religionem, quamvis 
ipse credat non esse veram, quia et alius potest etiam credere suam religionem esse 
veram et non alteram. Expositio doctrinae et dialogus nulli offendit, sed lucem 
affert, calorem et amorem. 

Dicitur de S. Francisco Salesio quod numquam loquutus est contra doctrinam 
fratrum separatorum, cum esset in medio eorum, sed sese circumscribebat ad 
expositionem doctrinae christianae, nitide, vere et sincere atque sic convertisse 
multa millia millium fratrum separatorum. 

Exc.mus P. D. ALBERTUS CONRADUS DE VITO 
Episcopus Lucknovensis 

Pag. 29, n. 25. 1. Necessitas libertatis religiosae ab omnibus admittitur et 
in schemate rationes seu argumenta ad persuadendum apta data sunt. Liceat tamen 
pauca addere ad confusionem vitandam, quae magna revera adesse videtur, uti ex 
Patrum animadversionibus in aula conciliari erui potest. 

Confusio primario habetur quia non omnes Patres eundem sensum iisdem 
verbis tribuunt. Ideoque ordinatim procedendum est seu per gradus, i. e. primo 
explicando quod in singulis gradibus per libertatem intelligi debet. 

2. Deus hominem creavit cum libera voluntate ita ut ipse libere ageret, immo 
meritum ac demeritum hominis, actuum ab eius libera voluntate in agendo, unice 
dependet. 

3. S. Paulus, de fide agens, clare dicit rationabile obsequium nostrum esse 
debere. Nos nempe liberi sumus ac, rationibus seu argumentis quibus Revelatio 
Divina credenda nobis proponitur bene perpensis seu cognitis, libere credere vel 
obsequium nostrum praestare debemus. 

4. Ideoque homo primo inquirere tenetur ubinam sit veritas, quaenam inter 
diversas sit vera religio et tunc, sub suae conscientiae impulsu, licet libere, neces- 
sario tamen sui intellectus assensum verae religioni praestare debet. - 

5. Homo dum de veritate libere inquirit, ab extra totaliter liber esse debet tum 
in suo studio tum in sua adhaesione vel non veritati de qua in casu. 

6. Eo quod Christus Apostolos in universum mundum misit ut omnes gen- 
tes docerent et simili modo omnibus hominibus mandavit ut nuntium evangelicum 
acceptarent, Sacrosancta Synodus clare ac sine ulla verborum ambiguitate, vel ti- 
more aut humana consideratione omnibus hominibus, iis qui civilem societatem 
regunt non exclusis, annuntiare debet Christum Ecclesiae suae munus evangelium 
praedicandi dedisse, ideoque omnes homines praeceptum accepisse nuntium evan- 
gelicum audiendi, licet liberi tamen permaneant in suo assensu. 

7. Eo quod omnes homines in sua inquisitione de vera religione totaliter 
liberi esse debent, sequitur quod illi qui civilem societatem regunt omnibus suis 
subditis plenam libertatem relinquere debent ut ipsi, maturo ac libero examine 
peracto, liberi evadant inquirendi, acceptandi ac profitendi religionem quam ve- 
ram esse putant. 

8. Eadem quippe ratione omnes cuiuscumque religionis rectores suis asseclis 
libertatem relinquere debent ut inquirant, acceptent et profiteant religionem quam 
ipsi veram esse putant. 

9. Ideoque Concilium libertatem religiosam docens seu declarans, nullo modo 
indifferentismum religiosum agnoscit seu docet, asserendo omnes religiones aequo 
modo bonas esse, sed tantum declarat hominem in sua inquisitione veritatis a nulla 
externa coactione turbari deberi. 

Nisi hoc modo doctrina de libertate religiosa exposita fuerit, multae ambigui- 
tates locum habebunt, uti de facto iam accidit in aula conciliari quando de hac 
materia actum est. A fortiori ambiguitates exurgent inter homines pro quibus haec 
declaratio fit. Hac declaratione peculiari modo perverse utentur qui prava volun- 
tate in Ecclesiam pollent, simpliciores homines decipientes sub speciosa argumen- 
tatione quod Ecclesia tandem aliquando praeteritos errores agnoscit cum unam 
tantum religionem catholicam imponebat. 

Conclusionem faciens votum facio ut doctrina de libertate religiosa clariori 
modo exponatur iuxta animadversiones supra datas. 

Exc.mus P. D. VIRGINIUS DONDEO 
Episcopus Urbevetanus 

Pag. 3. linn. 13-17: cf. pag. 877. 

Pag. 5, lin. 40: cf. pag. 877. 

Pag. 6, linn. 30-43: cf. pag. 877. 

Pag. 7, linn. 16-17: cf. pag. 878. 

Pag. 7, linn. 30-31: cf. pag. 878. 

Pag. 8, linn. 5-8: cf. pag. 878. 

Pag. 9, linn. 5-7: cf. pag. 878. 

Pag. 9, linn. 27-30: cf. pag. 878. 

Pag. 10, linn. 7-8: cf. pag. 878. 

Cf. etiam pag. 881. 

Exc.mus P. D. HUGO ALOISIUS DONOHOE 
Episcopus Stocktoniensis 

In accord with the general instructions given to the Counciliar Fathers in 
November to submit their recommendations before January 31, 1965, I wish to 
voice my opinion on the document on religious liber ty. 

My suggestion is this: before debate is reopened on religious liberty, the 
Counciliar Fathers should vote on the acceptance or rejection o£ the present 
text on religious liberty. Through interventions they would have every opportunity 
to make whatever modifications are called for. 

Exc.mus P. D. MARCELLUS M. DUBOIS 
Archiepiscopus Bisuntinus 

I. Quidam sentiunt hanc declarationem tantum in iure naturali ponendam 
esse: hoc modo, haec declaratio omnes homines attinget. 

Meo iudicio, haec declaratio erit multo firmior si etiam in religiosis rationi- 
bus firmatur (quae immo positio, ceteroquin, maxime apologetica est). Hae ratio- 
nes, omnibus credentibus, et a fortiori omnibus christianis lucem acceptissimam 
dabunt, quae lux ad honorem Dei et Iesu Christi fulget. 

II. Nostrum concilium, iis qui animadversiones mittunt, aliquoties aliquas 
deceptiones affert. 

V. g. 1) In animadversionibus quas, die 28-8-1964, de primo schemate de li- 
bertate religiosa (pag. 36, lin. 5) misi, scripsi (pag. 5 et 6): 

«De S. Augustino, tantum commemoratur opus Contra litteras Petiliani ( PL 
43/315), scriptum 401/403, sed eamdem sententiam illustris doctor exprimit 

1. in Ep. 23, missa ad Maximinum, episcopum donatistam, ante annum 396 
(PL 33/98). Ei proponit discussiones contradictorias, sed pacificas, militibus absen- 
tibus, “ ut omnes qui nos audiant intelligant non hoc esse propositi mei ut inviti 
homines ad cuiusquam communionem cogantur, sed ut quietissime quaerentibus 
veritas innotescat... Re agamus, ratione agamus, divinarum Scripturarum auctori- 
tatibus agamus ”. Mirabile iter ad veritatem! 1 

2. In Ep. 34 (PL 33/132), scripta anno 396 ad Eusebium: “ Scit Deus... 
neque me id agere ut ad communionem catholicam quisquam cogatur invitus, sed 
ut omnibus errantibus aperta veritas declaretur, et per nostrum ministerium, Deo 
iuvante, manifestata se amplectandam atque sectandam satis ipsa persuadeat ”. 

3. Idem, quoad sensum, in Ep. 35 (PL 33/135). Donatistae filiam catechu- 
menam catholicam, “ invitis parentibus ”, baptizaverant. Pater eius eam revocare 
severitate ad communionem catholicam volebat. “ Ego [Augustinus] feminam... 
nisi volentem, et libero arbitrio meliora deligentem suscipi noluissem; ille rusticus 
[pater] etiam plagis instare coepit, ut sibi filia consentiret; quod statim omnimodo 
fieri prohibui ” ». 

V. g. 2) In interventione in aula de hac re, die 24 sept. 1964, has paginas 
revocavi. 

Attamen, de his omnibus, nulla mentio facta est in novo schemate pag. 23, 
lin. 15 s. 

Itaque iterum dico: Utinam...! 


1 Quisque scit variationes auctoris in hac re (v. g. Ep. 93, § 17) sed, semper amori 
oboediens, plus minusve in spiritu nostri schematis est! (pag. 30, lin. 13: «amanter»). 

Exc.mus P. D. LEO FERDINANDUS DWORSCHAK 
Episcopus Fargensis 

Liceat mihi graviter commendare ut textus schematis declarationis de libertate 
religiosa seu de iure personae et communitatum ad libertatem in re religiosa , de quo 
in sessione III Concilii Oecumenici disceptabatur, retineatur substantialiter prouti 
emendatus fuit, et ut Patribus eiusdem Concilii opportunitas praebeatur de eodem 
schemate in hac forma in initio sessionis quartae suffragari. 

Ratio huius petitionis haec est: textus emendatus schematis funditus exprimit 
mentem meam necnon maioris partis Concilii Patrum, prouti in aula Concilii per 
disceptationes et alia documenta in III sessione demonstratum est. 

Exc.mus P. D. ROBERTUS IOSEPH DWYER 
Episcopus Renensis 

Velim et in eam mentem te, em.me, impellam, ut de religionis libertate tracta- 
tum, quem, perpaucis ante diebus sessionem tertiam Concilium hodiernum Oecu- 
menicum posterum in annum protulit, Patres consiliarii acceperunt, secretariatus 
vester ad eos iterum referre debeat, ut, sessione quarta convocata, res statim dis- 
seratur et quam primum controversia, si quae sit, de ea disceptetur. 

Concedatur profecto verum esse, ut in locis nonnullis instrumentum melius 
fieri possit. Superbiae et intolerantiae religiosae ortum, v. g., pertractat (Introd. 
n. 2), et, quamquam hoc difficile probatu esset, potestatem civilem unice vitu- 
perat. Pars IV, n. 13, ut mihi quidem videtur, rem controversam theologicam 
de ecclesiae provincia in rebus ad legem naturalem pertinentibus supervacanea 
et inutilis complectitur. 

Sententia firmissima et de religionis libertate stabilissima a Concilio promul- 
gata, mihi persuadetur, plurimum valebit. In laude et in gratia cum bonae volun- 
tatis omnibus hominibus semper, haud dubie, erit. 

Exc.mus P. D. ARTURUS ELCHINGER 
Episcopus tit. Antandrinus, eoad, c.i.s. Argent orat ensis 

Simple suggestion pour un plan d’ensemble. II n’est pas tenu compte dans ce 
projet de Targument tire de la Sainte Ecriture. 

I. La Doctrine chretienne de la Liberte. 1. L’Eglise catholique n’a cesse 
d’affirmer que la liberte personnelle etait a la fois la prerogative de 1’individu 
humain et la condition indispensable de sa vie morale et religieuse. 

Dans le prologue de la I-II, c’est-a-dire, de la premiere partie du traite 
moral de la somme theologique, S. Thomas affirme: « Homo factus ad imaginem 
Dei dicitur, secundum quod per imaginem significatur intellectuale et arbitrio li- 
berum et per se potestativum », et un peu plus loin: « Secundum quod et ipse 
est suorum operum principium, quasi liberum arbitrium habens et suorum operum 
potestatem ». Cette interpretation de Gn. 1, 26 et 27 remonte a S. Jean Damascene, 
De Fide Orthodoxa, 1. II, c. 12 ( MG 94, 920) et, au dela, aux Peres Cappadociens. 

2. Cette liberte personnelle, appelee aussi dans ce sens, le libre arbitre, exige 
que toute personne physique et normale ait la faculte de se decider en vue du 
bien tel qu’il lui apparait, sans avoir a subir de violence ni physique ni morale 
de quelque autorite humaine que ce soit, de quelque personne aussi que ce soit. 

Seul le bon usage du libre arbitre peut en effet permettre a une personne 
de s’elever jusqu’a la liberte morale et a la liberte religieuse qui est la « vocation » 
du chretien (Gal. 5, 13). 

Au contraire, tout acte d’homme ( = actus hominis ), suscite per la violence 
physique ou par une violence morale grave, est depourvu de valeur morale. 
L’Eglise Catholique n’a cesse de 1’enseigner soit en decrivant le peche mortel 
(I-II, qu. 75, art. 2), soit en definissant les effets produits par la violence physique 
et la peur (I-II, qu. 6, art. 4, 5 et 6, puis C.D.C., can. 103, § 1 et § 2, et les 
differents cas d’application que le C.D.C. en envisage). 

3. II ressort de cette doctrine, commune a 1’Eglise et aux institutions inspi- 
rees d’un ordre d’essence morale et non du jeu des seules forces irrationnelles 
(Jean XXIII, Pacem in terris, A.A.S., 55 [1963], pp. 258 et 265), que les actes 
les plus eleves qu’une personne humaine soit appelee a poser, ceux de foi, d’espe- 
rance et de charite, doivent etre des actes eminemment libres, c’est-a-dire, pre- 
serves de toute contrainte physique et morale. Voila pourquoi S. Thomas a pu 
dire: « Quod ex amore facimus, maxime voluntarie facimus » (I-II, qu. 114, 
art. 4). Sans libre arbitre au depart de la vie morale, l’homme ne pourrait s’elever 
a la liberte chretienne qui se realise au fur et a mesure que « Gratia Spiritus 
Sancti... facit nos libere operari ea quae conveniunt gratiae et vitare ea quae 
gratiae repugnant » (I-II, qu. 108, art. 1, ad 2 et tout le contexte). Sans libre 
arbitre, toute vie chretienne personnelle serait donc empechee de s’epanouir et 
de croitre dans 1’homme. 

4. II ressort de la, toujours par voie de consequence, que dans la mesure 
ou elle ne lese aucun tiers et ne nuit pas au Bien Commun, toute personne, de 
nfimporte quelle race et de n’importe quelle religion, exige que ses convictions 
morales et religieuses soient respectees et ceci d’autant plus, que nui, en dehors 
du Seigneur, ne peut apprecier la bonne volonte qu’elle deploie pour s’approcher 
de la Verite, qui, selon la foi fondamentale de 1’Eglise, « est en Jesus » {Eph. 4 , 21). 

II. Les Consequences juridiques de la Doctrine Chretienne de la Liberte. 

5. Cette doctrine traditionnelle et fondamentale a la fois, demeurerait entiere- 
ment inefficace dans la pratique, si les pouvoirs constitues, tant ceux de 1’Etat que 
ceux des communautes religieuses, ne protegeaient et ne favorisaient pas l’exercice 
de la liberte personnelle a la fois dans leur legislation et dans leur jurisprudence. 
II est indispensable que le respect de cette liberte figure en bonne place dans 
les Lois Fondamentales de 1’Etat, pour qu’elle possede ainsi la garantie juridique 
la plus solide. 

6. Tout Etat qui entend, en effet, sauver la dignite de la personne humaine, 
doit octroyer a tous les individus proteges par ses lois, sous la reserve toujours 
que nui tiers ne soit lese et que le Bien Commun ne soit perturbe, une double 
liberte juridique: la liberte personnelle d’opinion et de conscience et la liberte 
personnelle de libre exercice des cultes. 

7. La liberte personnelle de libre exercice des cultes serait toutefois de 
minee importance, la oii l’Etat n’accorderait pas aux communautes religieuses la 
liberte collective de libre exercice des cultes et de predication religieuse, la liberte 
collective d’eduquer leurs membres selon leurs convictions morales et religieuses, 
la liberte collective d’information en matiere religieuse, et, quant aux commu- 
nautes catholiques, le droit de communi quer librement et sous le sceau du secret 
avec le Siege Romain. Ces libertes collectives, PEglise chretienne les revendique 
depuis que Pierre l’a fait devant les autorites constituees de son epoque (Act. 
5, 29) et que les martyrs Pont fait au prix de leur sang. 

8. L’Eglise catholique, a son tour, s’engage a respecter, dans les limites deja 
indiquees d’un Droit Fondamental, les convictions religieuses et morales des 
hommes et des associations religieuses qui n’ont pu parvenir a la meme foi 
qu’elle-meme. Fidele a la doctrine qui vient d’etre exposee, elle condamne donc 
tout emploi de violence, tant physique que morale, soit pour detacher une per- 
sonne des convictions morales et religieuses qu’elle possede, soit pour amener 
quelqu’un a la foi et au culte d’une autre obedience. 

9. Toutefois PEglise Catholique affirme qu’en revendiquant pour les parents 
chretiens le droit d’elever leurs enfants dans les ecoles chretiennes (can. 1374) 
et selon leurs convictions, elle n’entend exercer effectivement aucune contrainte 
injuste sur la personne de ces enfants: une education chretienne authentique place 
en effet les enfants, tot au tard, dans un etat de liberte morale, qui, seul, leur 
permettra de faire de verites transmises par la famille et par 1’ecole, la matiere 
d’une conviction personnelle et libre. 

10. Enfin fidele a la pratique des Apotres, PEglise Catholique affirme agir 
conformement a la mission qu’elle a regue de Jesus-Christ, en preservant ses 
fideles des abus de la liberte ( 1 Cor. 4, 21; Gal. 5, 13 et 1 Pt. 2, 16): il lui repu- 
gnerait de toute evidence de le faire « en forcant la main » (I-II, qu. 107, art. 1, 
ad 2: « cohibere manum ») a une epoque et dans une societe ou 1’individu, de 
plus en plus, doit et peut trouver en lui-meme les convictions et la force pour 
resister a Perreur et a la decheance. 


* * * 

P. 3, I. Libertatis religiosae generalis ratio. 1. Rerum status hodiernus. 
Le developpement 1. du debut de ce scheme comprend 3 alineas. 

l er alinea: il y est question d’une prise de conscience des hommes d’aujour- 
d’hui. L’objet de cette prise de conscience est designe par les termes dignitas, 
libertates civiles, limitatio, et le texte passe de suite a libertas in re religiosa. 

Cf. la source citee, note 1, Pacem in terris, qui est plus explicite, car dignitas 
personae y est franchement definie « ut in agendo homo proprio consilio et liber- 
tate f ruatur ». 

En restreignant des le debut la liberte de la personne a un droit civil, le scheme 
se prive d’une base solide. Une defini tion a la fois philosophique et theologique 

du libre arbitre, puis de la liberte morale, accompagnee de justifications, auraient 
du etre placees des le debut du scheme. 

2 e alinea: nous demeurons dans le domaine exclusivement juridique, nous 
n’entendons parier que de liberte religieuse, dont le fondement serait le seul terme 
de dignitas humana place au debut de P alinea. 

3 e alinea: ce developpement est d’une tout autre facture que les deux pre- 
cedents, puisque les erreurs de 1’indifferentisme y sont denoncees, conformement 
aux propositions 15 et 16 du Syllabus , D. 1715 et 1716. 

Cet alinea porte donc des condamnations sans s’appuyer sur une doctrine 
prealablement exposee; le scheme en effet n’exposera la doctrine que p. 12, sous 
le n. IV, Doctrina libertatis religiosae sub luce revelationis. 

Nous touchons du doigt Pune des faiblesses du scheme, sa structure. II parait 
indispensable de rester fidele a la methode classique des conciles, en partant d’un 
large expose doctrinal. 

P. 4, 2. Quaestio historica. Une fresque historique est difficile a faire, parce 
que la hierarchie de 1’Eglise s’est toujours trouvee dans un conflit de conscience 
que 1’on pourrait decrire ainsi: respecter les convictions subjectives, c’est-a-dire, 
la liberte de conscience, d’une part, et, d’autre part, defendre le depot de la Reve- 
lation, dont le sens est objectivement fixe. 

La hierarchie a appuye son action defensive sur 1 Cor. 5, le cas de Pinceste, 
puis sur 1 Tim. 6, 20 et 2 Tim. 1, 4, le depot a garder et a defendre. 

Dans le fait, la pratique de 1’Eglise envisage 2 situations, exposees dans 

II-II, 10, 8: 

1. Celle des infideles qui n’ont jamais re^u le don de la foi: « Et tales nullo 
modo sunt ad fidem compellendi ut ipsi credant, quia credere voluntatis est ». 

Toutefois « sunt tamen compellendi a fidelibus, si adsit facultas, ut fidem 
non impediant... ». 

La conversion des Saxons sous Charlemagne est donc a rejeter, comme 1’af- 
firmait d’ailleurs Alcuin. 

Au contraire, selon les exigences des epoques, PEglise revendique le droit 
et le pouvoir de defendre la foi de ses fideles. Les exigences varient, il appartient 
au jugement prudentiel de ceux qui gouvernent de choisir les moyens de la 
defense. 

Ainsi s’expliquent, par 1’epoque: Leon X, Erreurs de M. Luther tirees de la 
bulle Exsurge Domine, n. 33, D. 773; et Pie IX, Syllabus, propositions 77-79, 
D. 1777-1779. 

2. Celle des heretiques et des apostats, dit S. Thomas, ibid., qui avaient 
re^u et accepte le don de la foi: « sunt etiam corporaliter compellendi ». Ce prin- 
cipe d’action n’est plus admissible: parce que la foi ne s’impose plus avec evidence 
dans les institutions et que PEglise, par consequent, ignore le degre de mauvaise 
volonte dans les consciences de ses fideles. Quant aux heretiques d’aujourd’hui, 
iis ne sont plus formels. 

P. 7, II. Doctrina de libertate religiosa ex ratione desumpta. L’expose est 
scolaire, les deductions sont visiblement orientees vers 1’affirmation d’une liberte 
religieuse de nature juridique. Le texte est une dissertation de droit, qui manque 
de souffle. 

II aurait fallu montrer que sans liberte interieure, l’agir de 1’homme est de- 
pourvu de toute valeur morale, et passer de la, au nom de la realisation morale et 
religieuse de 1’homme, a la revendication de libertes de nature juridique; dont la 
liberte religieuse est un cas privilegie aux yeux de 1’Eglise. 

Leon XIII et Jean XXIII avaient parle avec plus de clarte, voir notes 1 et 14. 

P. 8, d), Conscientia humana. Dans cet alinea nous relevons: 

1. Une enumeration d’epithetes, ligne 3, peu conforme au langage de la theolo- 
gie que S. Thomas a fixe. 

Lex aeterna designe le projet de gouvernement du monde tel qu’il est en 
Dieu: il n’est connu de l’homme que par impressio, irradiatio ou participatio, 
donc d’une fa^on plus ou moins fragmentaire. Cf. I-II, 91, 1 et 93. Cette distinc- 
tion aurait permis d’etablir le principe qui force au respect des consciences: « Qui- 
dam, dit S. Thomas, plus et quidam minus participant de cognitione veritatis » 
(I-II, 93, 2). 

2. Un langage inadapte a la mentalite actuelle, qui serait plus sensible au 
theme de la conscience sollicitee par Dieu; encore faudrait-il dire comment elle 
est sollicitee et que tous ne le sont pas avec evidence; il y a des degres dans 
les sollicitations de Dieu. 

P. 9, 5. Limites libertatis religiosae. On souhaiterait plus de precision, p. ex., 
en englobant ici ce qui est dit p. 11, 7, 4 e alinea et p. 13, 2 e alinea in fine. 

P. 12, IV. Doctrinae libertatis religiosae sub luce revelationis. 

10. Libertas Ecclesiae. Nous acquerons de plus en plus la conviction que le 
scheme se preoccupe de la liberte juridique attachee a 1’Eglise en tant que societe; 
la liberte religieuse, droit inalienable de la personne, passe toujours au second 
plan. Ceci est nettement exprime p. 13, alinea 2: la liberte des fideles est placee 
dans la dependance de la liberte juridique dont doit jouir 1’Eglise en tant que 
corps. 

11. Libertas fidei. Il est inopportun de restreindre la liberte au domaine 
des activites de la foi. L’acte parfait du chretien, qu’est Lacte de charite, exige 
la liberte interieure et exterieure la plus grande: « Quod ex amore facimus, ma- 
xima voluntarie facimus » (I-II, 114, 4). 

P. 14, 12. Doctrina evangelica. L’argument scripturaire parait insuffisant. Des 
ouvrages comme ceux de W. Eichrodt, Berlin, ou G. von Rad, Miinchen, sur la 
Theologie de l’A. T., auraient permis de montrer que tout au long de son His- 
toire, Israel a experimente la tension entre les imperatifs d’une religion collective 
et les exigences d’une conscience personnelle. Il aurait fallu mettre en relief, 
p. ex., le debut de Gn., 1’histoire de David, 1’action de Jeremie et d’Ezechiel. 

Les themes du N. T. que retient le scheme ne sont pas toujours les plus 
faciles a comprendre: il aurait ete indispensable de se servir du theme du cceur 
et de Linterieur de 1’homme, selon Mc. 7, 21 et textes paralleles, puis du theme 
voisin de 1’impur et du pur, selon 1’enseignement que donne Paul au sujet des 
idolothytes, 1 Cor. 8, 1; cf. 1 Cor. 10, 14 et Rom. 14, 13 etc. 

Les deux passages essentiels du N. T., ou la veritable liberte est distinguee 
de la fausse, ne sont pas mentionnes; iis auraient cependant permis de fonder 
le droit que s’attribue PEglise de defendre ses enfants contre les illusions d’une 
liberte vaine: Gal. 5, 13 et 1 Pt. 2, 16; on pourrait ajouter Rom. 6, 15. 

Bibliographie supplementaire: R. Hofmann, Gewissensfreiheit in theologischer 
Sicht, dans Festgabe fur Tb. Muncker, Diisseldorf, Patmos (1958), pp. 13-31; et 
article Gewissensfreiheit, dans LThK.; K. Rahner, Die Freiheit in der Kirche 
et Wiirde u. Freiheit des Menschen, dans Schriften zur Theologie, Einsiedeln, 
Benzinger, vol. II, pp. 95-114 et 347-378. 

Rev.mus P. D. ANICETUS FERNANDEZ 
Magister generalis O.P. 


Textus emendatus 

1. Ferum status hodiernus. 

... Quae libertatis postulatio maxi- 
me ea respicit, quae ad religionem 
spectant ... 

Libertas religiosa communiter ho- 
die intelligitur esse verum ius, in di- 
gnitate humana fundatum, quod debet 
in iuridica et politica compositione so- 
cietatis ita agnosci, ut ius civile eva- 
dat ... 

... non solum in sua conscientia 
efformanda de re religiosa, sed etiam 
in religionis libero exercitio ... 

... neque impediatur quominus 
iuxta suam conscientiam agat, ... 


Textus novit er correctus 

1. Ferum status hodiernus. 

... Quam libertatis postulationem 
Ecclesia nunc considerare statuit in 
iis, quae ad religionem spectant. (1) 

Libertas religiosa sive facultas du- 
cendi vitam religiosam, communiter 
hodie intelligitur esse verum ius, in 
dignitate humana et eius officio erga 
Deum fundatum, quod debet in iuri- 
dica et politica ... 

... non solum in sua conscientia 
efformanda de re religiosa, sed etiam 
in debitae religionis libero exercitio ... 

... neque impediatur quominus 
iuxta suam rectam conscientiam 
agat, ... (2) 


(1) Fatio correctionis-, a) Non videtur verum, universe loquendo, quod sol- 
licitudo hominis hodierni, sibi libertatem vindicantis, ea respiciat vel maxime quae 
ad religionem spectant, cum ingens hominum multitudo religionem omnino negli- 
gat; b) illi, qui religionem colunt, non raro maiorem sollicitudinem, saltem practi- 
cam, de quamplurimis aliis habent rebus; c) Ecclesia revera libertatem sub lumine 
Dei contemplatur, et, proinde, in ipsa libertate primo respicit donum Dei atque 
medium vitam ducendi divinae voluntati congruentem, i. e., rectam vitam religio- 
sam; d) dicitur nunc, quia declaratio est de libertate religiosa, et quia libertates 
circa res alias alibi tanguntur. 

Postulatur simul deletio totius commatis (n. 1, p. 3, linn. 9-12), quia libertas 
religiosa sancita Constitutionis Civitatum haud semper principiis innititur, quae 
Ecclesia probare possit: ut asseritur hic, et postea sub n. 11. 

(2) Fatio correctionis-. « Libertas religiosa » est locutio aequivoca rite deter- 
minanda: non est quaestio de libertate « a religione », sed « ad religionem ». 
Fundamentum est dignitas humana, non quomodocumque concepta, sed ex eius 

Textus emendatus 

... Per hanc igitur iuridicam liber- 
tatis religiosae notionem, quae nostra 
aetate generatim agnoscitur, nullatenus 
significatur... 

2. Quaestio historica. 

...de omnipotentia status etiam in 
re religiosa ... ut esset omnipotenti sta- 
tus potestati subiecta ... 

In hac doctrina firmius in dies 
persona humana asseritur esse et esse 
debere totius vitae socialis fundamen- 
tum, finis, subiectum. 

... quae ad religionem spectant. 14 

... immunis a coercitione. 


Textus novit er correctus 

... Per hanc igitur iuridicam liber- 
tatis religiosae notionem, nullatenus si- 
gnificatur ... (3) 

2. Quaestio historica. 

... de ... status etiam in re religio- 
sa ... ut esset potestati subiecta ... (4) 

In hac doctrina firmius in dies 
persona humana asseritur esse et esse 
debere subiectum totius vitae moralis, 
eiusdemque, sub Deo, fundamentum 
et finis. (5) 

... quae ad religionem spectant. (6) 

... immunis ab indebita coercitio- 
ne. (7) 


officio erga Deum. Item, non potest agnosci verum ius cuicumque formae religio- 
nis, sed religioni debitae iuxta rectam conscientiam, sicut edixit Ioannes XXIII in 
litt. enc. Vacem in terris, et iterum atque fusius Paulus VI, cuius sunt verba: 
« ... quanto e in essi (= in hominibus) sacro e insopprimibile: Paspirazione fonda- 
mentale a Dio e il diritto di manifestaria alPesterno nelle forme dovute dei culto... 
La giusta e bene intesa liberta religiosa ». In Nuntio radiophonico La ricorrenza, 
22 dec. 1964: UOsservatore Romano, 24-XII-1964, p. 2. 

(3) Ratio correctionis’. Videtur illa verba « quae nostra aetate generatim agno- 
scitur » delenda esse, quia Concilium notionem libertatis religiosae proponere de- 
bet, quae non pendeat a temporum aut aetatum adiunctis, sed potius notionem 
quae, a revelatione et hominis natura emanans, tempora quaelibet transcendat. 
Hoc congruit praesertim cum iis quae in declaratione dicuntur sub n. 2, pag. 5, 
linn. 22-26. 

(4) Ratio correctionis-. Vocabula omnipotentia et omnipotenti, quae in textu 
declarationis inseruntur (n. 2, pag. 4, lin. pen. et pag. 5, lin. 5), expedire non 
videntur ad statum applicata; ideo aut simpliciter illa delere aut saltem mutare 
oportet. 

(5) Ratio correctionis-. Sententia ita enuntiata multo melius congruit cum 
universo complexu doctrinae Ecclesiae, de qua in textu agitur. 

(6) Documenta qua allegantur sub notula 14 (n. 2, pag. 5, lin. 34) ad con- 
firmandam sententiam in textu propositam non pertinent ad rem, si excipiantur 
litt. enc. Vacem in terris. Leo XIII et Pius XI loquuntur de libertate quam filii 
Ecclesiae habent ubique et palam fidem suam profitendi, uti patebit cuiquam con- 
textum perlegenti. Ipsa vero Pii XII verba ab eodem Pontifice alibi explanata in- 
veniuntur, i. e., in Allocutione diei 6 dec. anni 1953, quando exposuit notam suam 
doctrinam de tolerantia (cf. A.A.S., 45 [1953], pp. 797-799). 

(7) Ratio correctionis-. Additur « ab indebita », quia aliquando merito coer- 
ceri negative potest, ne abusive vita religiosa publice geratur. 

Textus emendatus 

3. Declaratio. His positis, haec Sa- 
cra Synodus hac sua Declaratione expo- 
nere intendit quid de hodierno liberta- 
tis religiosae regimine sentiat. 

... praeterea Ecclesia doctrina de 
hominis dignitate, quatenus ex ipso ra- 
tionis fonte depromitur, libertatem ci- 
vilem in re religiosa firmiter sustentat 
et commendat. 

...haec Sacra Synodus declarat re- 
gimen iuridicum hodiernum libertatis 
religiosae ... esse in se honestum et 
vere necessarium ... 

... in ipsa dignitate personae huma- 
nae fundatum, quod omnes homines 
omnesque communitates religiosae pos- 
sunt sibi legitime vindicare. 

4. Fundamentum libertatis reli- 
giosae. 

a) ( Integritas personae). Homo, 
qui persona est, natura sua est socia- 
lis. Proinde in eius activitate aspectus 
socialis inseparabiliter connectitur cum 
aspectu interiore. Ergo iniuria homini 
fit, si quis interiorem hominis perso- 
nalem libertatem in re religiosa agno- 
scat, simul que ei liberum in societate 


Textus noviter correctus 

3. Declaratio. His positis, haec Sa- 
cra Synodus hac sua Declaratione expo- 
nere intendit doctrinam de debita li- 
bertate religiosa. (8) 

... praeterea Ecclesia doctrina de 
hominis vera dignitate, quatenus ex 
ipso rationis fonte depromitur, liberta- 
tem civilem in vita religiosa debite 
gerenda sustentat. (9) 

... haec Sacra Synodus declarat re- 
gimen iuridicum libertatis religiosae ... 
esse debitum et vere necessarium ...(10) 

... in ipsa dignitate personae huma- 
nae fundatum, quod omnes homines, 
et singillatim et in communitate reli- 
giosa adunati, possunt sibi legitime 
vindicare. (11) 

4. Fundamentum libertatis reli- 
giosae. 

a) ( Integritas personae ). Homo, 
qui persona est, natura sua est socia- 
lis. Proinde in eius activitate aspectus 
socialis naturaliter connectitur cum 
aspectu interiori. Ergo iniuria homini 
fit, si quis interiorem hominis perso- 
nalem libertatem in re religiosa iure 
agnoscat, simulque ei liberum in so- 


(8) Ratio emendationis-. Non videtur verum quod finis declarationis sit enun- 
tiare quid Ecclesia cogitet « de hodierno libertatis religiosae regimine » (n. 3, 
pag. 6, linn. 6-8). Declaratio ideo editur a Concilio ut omnibus innotescat doctrina 
quam circa libertatem religiosam Ecclesia de thesauro profert suo. 

(9) Ratio correctionis : Quia non omnes recte sentiunt de vera germanaque 
dignitate hominis; neque quaelibet vitae religiosae forma digna est libertate, ut 
patet de idololatria, praxi superstitiosa, etc. 

(10) Ratio correctionis-. Non licet ita universaliter approbare regimen «ho- 
diernum » (n. 3, pag. 6, linn. 32-35) ut prototypum, cum non omnia regimina 
eodem modo agnoscant libertatem, salva honestate de facto, neque probatum 
est regimen quodcumque libertatis religiosae esse absolute honestum ac necessarium. 

(11) Ratio correctionis-. Non enim bene dictum videtur « omnes communi- 
tates religiosae » (n. 3, pag. 6, linn. 39-42), ubi facile praefata verba extenduntur 
ad aequivalentia: « pluralitatem religionum legitimam seu naturaliter debitam ». 
Revera ius naturale non competit nisi uni veraeque communitati religiosae. 

Textus emendatus 

religionis exercitium deneget. Hoc enim 
modo violaretur ipsa integritas perso- 
nae. Nexus inter libertatem interiorem 
et eius manifestationem socialem est 
omnino indissolubilis. 


b) ( Inquisitio veritatis). 

... Quare ad debitam hominis li- 
bertatem religiosam pertinet ut non 
impediatur in suis persuasionibus de 
re religiosa in dialogo exponendis. 


c ) ( Indoles religionis). 

... Exinde sequitur quod homo ius 
habet, ut in sua religione publice exer- 
cenda immunis sit a coercitione sive 
legali sive sociali. 

d) ( Conscientia humana). 

... Hisce autem nostris diebus, auc- 
to sensu dignitatis humanae, personalis 
et civilis, aliud insuper exigitur, ne sci- 
licet quis in societate humana impe- 


T ex tus noviter correctus 

cietate religionis exercitium sine cau- 
sa extrinseca proportionata deneget. 
Hoc enim modo violaretur integritas 
vitae personalis. Nexus inter liberta- 
tem interiorem debitam et eius mani- 
festationem socialem aptam solvi ne- 
quit salva integritate debita vitae reli- 
giosae hominis .(12) 

b) ( Inquisitio veritatis). 

... Quare ad debitam hominis li- 
bertatem religiosam pertinet ut non 
impediatur in suis persuasionibus, ho- 
nesto dialogo exponendis coram aliis 
veritatem de re religiosa conquirenti- 
bus. (13) 

c) ( Indoles religionis). 

... Exinde sequitur quod homo ius 
habet, ut in sua religione Deo debita 
publice riteque exercenda immunis sit 
a coercitione sive legali sive sociali. (14) 

d) ( Conscientia humana). 

... Immo hodie et semper, vera 
aestimatio dignitatis humanae, perso- 
nalis et civilis, aliud insuper exigit, ne 
scilicet quis in societate humana impe- 


(12) Ratio correctionis-. Melius quam « inseparabiliter » (n. 4, pag. 7, linn. 3-15) 
dicitur naturaliter, quia revera, debite vel indebite, actus exteriores sunt separa- 
biles ab actu interiori. Aliquando, supposito actu interiori, merito impeditur actus 
exterior, ut patet, verbigratia, de non consummatione furti intenti; et aliquando, 
reddito impossibili actu exteriori, urget ponere saltem actum interiorem. 

Simulque addere oportet verba illa sine causa..., quia aliquando absque iniu- 
ria moderatur exterius vita religiosa, etiam legitima, ob bonum commune civi- 
tatis. 

Denique, loco « integritas personae » ponitur integritas vitae personalis, nam, 
proprie loquendo, actus exteriores hominis, licet a persona dimanent, non perti- 
nent ad personae integritatem. 

Postrema verba aptius determinantur vocabulo debita, quia non quaecumque 
religiositas, sive interna sive externa, est iusta et libertate digna, ac proinde veri 
iuris fundamentum exstat. 

(13) Ratio correctionis-. Sic vitatur fictum illud ius evulgandi aberrantes opi- 
niones inter fideles incautos aut ignorantes. 

(14) Ratio correctionis-. Ex supra dictis patet. 

Textus emendatus 

diatur, maxime a potestate publica, 
quominus agat in re religiosa secundum 
suam conscientiam, salvo... 

e) ( Moderatio civitatis). Actus 
religiosi, quibus homines privatim et 
publice sese ad Deum ex intima sen- 
tentia personali ordinant, temporalem 
et terrestrem rerum ordinem transcen- 
dunt. Ideo in his actibus ponendis ho- 
mo non subest potestati civili, cuius 
competentia ob ipsum eius finem ad 
ordinem terrestrem et temporalem re- 
stringitur, et cuius potestas legifera so- 
lummodo ad actus exteriores extendi- 
tur. Potestas ergo publica, quae de 
interioribus actibus religiosis nequit 
iudicare, nequit pariter publicum re- 
ligionis exercitium coercere aut impe- 
dire, salvis tamen exigentiis ordinis 
publici. Libertas debet homini agnosci 
quam maxima fieri potest ac non re- 
stringenda est nisi inquantum est ne- 
cessarium. Ipsa omnino limites suos 
excedit, si in regimen animorum aut 
in curam animarum sese quovis modo 
immisceat. 


Textus novit er correctus 

diatur, maxime a potestate publica, 
quominus agat in re religiosa secundum 
rectam suam conscientiam, salvo ... (15) 

e) ( Moderatio civitatis). Actus 
religiosi, quibus homines privatim et 
publice sese ad Deum ex intima sen- 
tentia personali ordinant, temporalem 
et terrestrem rerum ordinem perva- 
dunt et transcendunt. Ideo in his acti- 
bus ponendis homo non subest pote- 
stati civili, cuius competentia propria 
et immediata ordinem terrestrem et 
temporalem primario attingit, intuitu 
tamen finis transcendentis civium, et 
cuius potestas legifera directe actus ex- 
teriores ordinat. Potestas ergo publi- 
ca, quae de interioribus actibus religio- 
nis nequit iudicare, nisi prout exterius 
innotescunt, nequit pariter publicum 
religionis exercitium coercere aut im- 
pedire, salvis tamen exigentiis verita- 
tis religionis et boni communis. (16) 


(15) Ratio correctionis : Hoc etenim ius haud tantum «hodiernum» est, ve- 
rum etiam permanens seu pro semper valorem habens. Nihilominus, debetur di- 
gnitati humanae recte aestimatae, et iuxta rectam conscientiam, ut constat ex 
doctrina catholica satis expressa in Litt. Enc. Vacem in terris. 

(16) Ratio correctionis-. Clausula « cuius potestas legifera solummodo ad actus 
exteriores extenditur » multiplici displicet ratione. Vrimo, quia non refert doctri- 
nam documentorum, quae allegantur sub n. 22. Divus Thomas loquitur de iudicio 
legis humanae analogo sensu ac moralistae et canonistae faciunt cum asserunt: de 
interioribus non iudicat Ecclesia. Inde tamen, minime sequitur Ecclesiam non ha- 
bere potestatem in conscientiam. S. Thomas explicite docet legem humanam posse 
praecipere actus virtutum (I-II, 96, 3), qui non sunt mera executio externa, atque 
ideo obligare in foro conscientiae (ibid., a. 4). 

Verba Ioannis XXIII ad rem non spectant, quia agit de habitudine singulorum 
civium ad invicem, non vero de rationibus inter publicam potestatem et subditos 
adstantibus. De hoc tantum nunc tractatur; sed littera declarationis loquitur de alia 
re, de potestate legifera status videlicet (n. 3, pag. 8, linn. 37-38). Secundo, verba 
illa non solum carent quovis auctoritatis patrocinio, sed insuper sunt falsa. Nonne 
vero Ecclesia semper verbum S. Pauli praedicavit, scii.: auctoritati civili obtem- 

perandum esse « propter conscientiam »? (Rom. 13, 5). Item, Ioannes XXIII, 
statim post verba, quae inutiliter allegantur in n. 22, ait omnino ad rem: « qui 
igitur personam Civitatis gerunt, tunc tantum homines ex animi conscientia obli- 
gare possunt , si eorum auctoritas cum Dei auctoritate coniungitur eiusque est 
particeps » (Pacem in terris : A.A.S., 55, p. 270). Et pergit Summus Pontifex 
docens quod illi qui obediunt civilibus magistratibus, obediunt et serviunt Deo, 
cui servire regnare est ( ibid p. 271). Nunc iam quaeritur: quomodo civium con- 
scientia ligari potest lege civili, nisi eadem lex, nudam exterioritatem transcendens, 
conscientiam attingat? Tertio , verba illa non cohaerent cum textu ipsius declara- 
tionis. Iuxta ipsam, libertas religionem publice profitendi habet duplex fundamen- 
tum, quod ita enuntiatur: a) « nexus inter libertatem interiorem eiusque manife- 
stationem socialem est omnino indissolubilis. Libertas religiosa est una, indivisa 
et indivisibilis... » (n. 4, a], pag. 7); b) actus autem religionis interiores sua 
ipsorum indole, quae cum natura sociali hominis cohaeret, in actus exteriores 
prodeunt... » (n. 4, e], pag, 8). Age iam: si actus interior et exterior seiungi ne- 
queunt, cum sermo est de personis singulis, cur non seiungi possunt, sed de jacto 
seiunguntur in declaratione ad restringendam competentiam Status? Dicemusne 
Statum esse tantum centrum coordinandi ea officia, quae curant publicam vigilan- 
tiam et externam securitatem ordinis constituti? Bonum commune, quod civili po- 
testati committitur, nihil aliud continet nisi officium vigilantiae? Quarto, intrinseca 
contradictio textus propositi magis adhuc effertur si attendantur ea quae dicuntur 
postea in Relatione sub titulo Ratio habetur obiectionum maiorum (2, pp. 37-38): 
de indistinctione inter ius obiectivum et ius subiectivum. Cum agitur de quaerendo 
fundamento libertatis personalis, aufertur distinctio; cum vero quaestio est de 
competentia Status, eadem distinctio exaggeratur. Individualismum haec sapiunt. 

Praeterea, verba allata n. 4, e), pag. 9, linn. 5-7 regulam continent nimis 
concretam, quae pendet a prudentia et non debet enuntiari in documento Con- 
cilii. Optimum erit concordare iura civium singulorum cum iuribus Status atque 
exigentiis boni communis; et non videtur rationabile praesupponere quod con- 
cordia statuenda erit semper ampliando ad maximum usum iurium singulorum et 
restringendo ad minimum iura Status et exigentias boni communis. Aliquando 
et alicubi res ita componi poterunt, sed non semper et ubique. Ideoque regula 
universalis non, uti fit, proponenda est. Adde etiam: si verba illa intelligantur 
sub lumine principii enuntiati in notula 23, displicent omnino. Licetne respicere 
Statum eiusque iura uti rem civibus odiosam? Nonne iura illius emanant a natura 
atque ab eadem natura ordinantur ad tuenda iura civium? Si iura Status sunt 
odiosa, propterea quod nonnumquam coarctent iura civium, cur non iura unius- 
cuiusque erunt etiam odiosa ceteris, quandoquidem eos similiter coarctent vel 
coarctare possint (cf. textum decl. n. 5, a], pag. 9). Nemo non videt hinc facillime 
fieri transitum ad conflictationes sive civium adversum Statum, vel viceversa, sive 
civium ad invicem. 

Itemque, verba quae leguntur n. 4, e), pag. 9, linn. 7-10 non referunt « doc- 
trinam de libertate religiosa ex ratione desumptam » (n. 4, pag. 7, initio), sed so- 
lum doctrinam de incompetentia Status ad regimen vitae religiosae, quae est pro- 
pria Ecclesiae catholicae. Quod evidenter patet legenti verba Leonis XIII, quae 
citantur in notula 24. 

Denique, etiam quae allegantur sub notula 20 non cohaerent cum textu de- 
clarationis: nemo capere poterit quae sit connexio verborum Ioannis XXIII cum 

Textus emendatus 

5. Limites libertatis religiosae. 

... quae constituuntur exigentiis 
ordinis publici. Qui ordo publicus est 
illa pars essentialis boni communis, 
quae committitur potestati publicae ... 

... nisi quando exercitium religio- 
nis graviter noceat ordini publico sive 
per perturbationem pacis publicae, si- 
ve per violationem morali tatis publicae, 
sive per laesionem iurium civilium 
aliorum. 

6. Cura libertatis religiosae. 

... tutelam curamque libertatis re- 
ligiosae omnium civium. Itemque a po- 
testate publica providendum est, ne 
civium aequalitas in ordinatione iuri- 
dica laedatur propter rationes reli- 
giosas. 

... ad religionem ipsam delendam 


Textus novit er correctus 

5. Limites libertatis religiosae. 

... quae constituuntur exigentiis 
boni communis, quod committitur po- 
testati publicae ... 

... nisi quando exercitium religio- 
nis graviter noceat bono communi sive 
per perturbationem pacis publicae, si- 
ve per violationem moralitatis publi- 
cae, sive per laesionem quorumcumque 
iurium aliorum .(17) 

6. Cura libertatis religiosae. 

... tutelam curamque iustae aut de- 
bitae libertatis religiosae omnium ci- 
vium. Itemque a potestate publica ca- 
vendum est ne vi aut metu civibus ve- 
rae religionis professio imponatur, aut 
civium aequalitas in ordinatione iuridi- 
ca laedatur propter religionis rationem. 

... ad religionem ipsam delendam 


textu cui eadem respondere volunt. Idem dicendum est de documentis quae citan- 
tur sub notula 21. Nam Leo XIII et Pius XI loquuntur de habitudine Status non 
ad religionem simpliciter, sed ad Ecclesiam catholicam; et tunc patet quod com- 
petentia Status coarctatur ad temporalia, quamvis semper servato ordine ad aeterna. 
Aliunde, haec pars declarationis inscribitur « doctrina de libertate religiosa ex ra- 
tione desumpta » (n. 4, pag. 7, initio). Sed documenta allata ipsorum Pontificum 
doctrinam hauriunt ex revelatione, eaque proponunt prout emanat ab eadem reve- 
latione. Ergo hic extra locum afferuntur. Evidens enim est rationes intercedentes 
inter Statum et Ecclesiam catholicam non posse extendi ad definiendam habitudi- 
nem Status ad religionem quamlibet. Nemo ignorat Status habere iura et compe- 
tentiam in educationem civium, quae non potest esse vere humana absque reli- 
gione seu recta hominum ordinatione ad Deum; religio autem, suapte natura, 
tempus transcendit. Competentia Status proinde non restringitur ad tempo- 
ralia. 

Omnibus igitur perpensis, ex praedictis duae conclusiones iure meritoque 
eruuntur: Trima-, redigere textum prout no vi ter proponitur. Secunda-, delere 
verba quae in pag. 9, e) linn. 5-10 leguntur. 

(17) Ratio correctionis-. Melius quam de « ordine publico » (n. 5, b~\, pag. 9, 
linn. 27-37), qui hodie habet sensum nimis extrinsecum, dicendum est de bono 
communi, quae locutio est frequenter in Magisterio Ecclesiae, et aliunde etiam 
magis ethica et theologica censenda. Inter iura aliorum includitur ius ad veritatem 
religiosam. 

Textus emendatus 

vel cohibendam sive in toto genere hu- 
mano sive in aliqua regione sive in de- 
terminato coetu religioso. 

7. Libertas communitatum religio- 
sarum. 

Libertas religiosa, quae singulis 
personis competit ... 

10 . 


Textus noviter correctus 

vel cohibendam in individuo vel in so- 
cietate. (18) 

7. Libertas communitatum religio- 
sarum. 

Vera germanaque libertas religiosa, 
quae singulis personis competit ... (19) 

10. Dignitas ac libertas filiorum 

Dei. 

Praeter dignitatem naturalem, ad- 
est alia multo excellentior, dignitas 
nempe supernaturalis, qua homo est 
filius Dei ex gratia et caritate ( Rom . 
5, 5; 1 Io. 3, 1), cui dignitati debetur 
libertas religiosa quam nobis attulit 
Christus, quaeque ideo appellatur li- 
bertas filiorum Dei: libertas a servi- 
tute diaboli et a servitute peccati. Li- 
bertas igitur non quidem errandi vel 
profitendi quamcumque religionem, sed 
illam tantum quae est unice vera, quam 
praedicavit ipse Christus, extra quem 
nemo salvatur (Act. 4, 12). Et conse- 
quenter libertas eam praedicandi in uni- 
verso mundo, ex mandato Ipsius, cui 
data est omnis potestas in caelo et in 
terra ( Mc . 16, 15-16). 

Neque illi, qui catholicam fidem 
iam susceperunt, libertatem habent de 
ea dubitandi vel ab ea recedendi quo- 
cumque praetextu vel quacumque ra- 
tione, sed e contra officio adstringuntur 
in ea perseverandi, quin tamen huius- 


(18) Ratio correctionis-. In declaratione, religio quae tutela et cura digna est, 
non alia quam religio iuste Deo debita, ideoque adiecti vatio debita omitti non 
deberet, sed apponenda esset in n. 6, pag. 10, lin. 5, sicut fecit Paulus VI in Allo- 
cutione iam relata diei 22 dec. 1964. 

Praeterea, ea quae dicuntur in linn. 11-13 atque in linn. 19-28 sunt iteratio- 
nes praecedentis numeri, ideoque valedicantur. 

(19) Ratio correctionis-. Oportet distinguere, una cum Ecclesiae Magisterio, 
religionem veram seu Deo debitam et alias religionis formas, quibus non adest 
verum ius sociale, nec individuale proprie dictum. Falsum, utpote malum, non 
fundat verum ius et officium, sicut etiam atque etiam docent Leo XIII et Pius XII. 

Textus emendatus 


Libertas Ecclesiae. 

In bonis Ecclesiae quae ubique 
semperque ... 


Textus novit er correctus 

modi captivatio intellectus in obse- 
quium Christi minuat veram liberta- 
tem, sed potius eam servat et tuetur, 
sublata falsa libertate errandi. Cum 
quo tamen stat quod homo fidelis, ve- 
ra libertate psychologica veraque liber- 
tate morali ab omni coactione, verum 
liberae voluntatis obsequium praestet 
Deo revelanti (Denz. 3010, 3014). 

Qui vero hanc fidem et religionem 
agnoverunt et susceperunt, nullum ha- 
bent ius eam submittendi dictamini 
personali propriae conscientiae per mo- 
dum dubitantis vel ipsam anxie quae- 
rentis, sed tantum per modum ipsae 
firmissime adhaerentis. In iis qui ve- 
ritatem invenerunt vel in veritate nati 
sunt atque educati, non est fides sub- 
mittenda et regulanda libera eorum 
conscientia, sed potius eorum conscien- 
tia submitti debet ac regulari ex fide. 

Qui autem nondum eam invene- 
runt fidem, ius et officium habent ipsam 
inquirendi, eamque amplectendi et pro- 
fitendi ex quo invenerint. 

Quod dicitur de singulis homini- 
bus, proportionaliter dicendum est de 
iure et officio societatis civilis ac Sta- 
tus, qui pariter a Deo sunt et Deo ob- 
sequi debent. (20) 

Libertas Ecclesiae. 

In bonis Ecclesiae quae ubique 
semperque ... 


(20) Ratio correctionis-. Textus declarationis silet de hac libertate, quae vel 
maxime biblica exstat, idcirco ab Ecclesia quam maxime proclamanda. Additio 
opportuna ac necessaria censetur. Oportet etiam distinguere inter veram digni- 
tatem et libertatem filiorum Dei (ab errore et licentia peccandi) et pseudo-digni- 
tatem et libertatem hominis recedendi a veritate fidei et salute Christi. Hae omnes 
libertates indistincte proclamatae inveniuntur in illa professione Universali Iurium 
Humanorum, die 10 decembris 1949 ab O.N.U. prolata, quae sane hac ex parte 
stare non potest cum catholica doctrina. Haec eademque libertas ad officia et iura 
adimplenda, vindicanda est civili Societati et Statui, iuxta notam Romanorum 
Pontificum doctrinam, praesertim vero Leonis XIII in Epist. Enc. Libertas et 
Immortale Dei. 

Textus emendatus 

Iam vero ubi reapse viget hodier- 
num regimen libertatis religiosae, 
ipsa ... 

Ecclesia stabilem obtinet condicionem 
et iuris et facti ... ipsius rationis lumi- 
ne comprobatum. 

11. Libertas fidei. 

Doctrina fundamentalis catholica 
est ... Ideo in regimine libertatis reli- 


Textus novit er correctus 

Iam vero ubi reapse viget hodier- 
num regimen libertatis religiosae, 
ipsa Ecclesia stabilem obtinet condi- 
cionem et iuris et facti ... ipsius ratio- 
nis lumine comprobatum. (21) 

11. Libertas fidei. 

Doctrina fundamentalis catholica 
est ... Ideo in regimine libertatis reli- 


(21) Ratio correctionis : Quae inseruntur in textu emendato, n. 10, pag. 13, 
linn. 16-28 melius omitterentur. En ratio: agitur ibi de facti particularis ho- 
dierni declaratione, quae quidem extra quaestionem remanet. Praeterea, illud fac- 
tum non semper cum pleno Ecclesiae iure ex voluntate Christi atque ex iure fun- 
dato in veritate religionis componitur. Theoretice dici nequit omnes religiones a 
veritate aberrantes eodem gaudere iure ac Ecclesia catholica. Practice autem, etsi 
in determinatis circumstantiis tale « regimen libertatis religiosae » faveat verae 
religioni, hoc non demonstrat verum statum iustitiae in illis regionibus, et minus 
adhuc si hoc fiat indistincte pro omnibus, uti monebat Leo XIII in Epist. Lon- 
ginqua Oceani. 

Praeterea, verba Pii XII, quae allegantur sub notula 30, non habent illum 
sensum quem hic eius declaratio indit. Ait vero Pius XII paululum ante verba 
inlata: « essa ( = Ecclesia) per principio, ossia in te si, non puo approvare la com- 
pleta separazione dei due Poteri » (A.A.S., 45, 1953, pag. 802). Ergo ubi « ho- 
diernum regimen libertatis religiosae » fundatur in separatione Potestatum, non 
viget libertas religiosa, quae sit ad mentem allegati documenti Pii XII, et propterea 
invalide eiusmodi verba ad confirmandum « hodiernum regimen libertatis religio- 
sae » inducuntur. 

Demum, ibi doctrina contraria innuitur, immediate post verba citata in notula 
declarationis-, addit ibi Summus Pontifex: « quando la Chiesa ha apposto la sua 
firma ad un Concordato, questo vale per tutto il suo contenuto. Ma il suo senso 
intimo puo essere, con mutua cognizione di ambedue le alte Parti contraenti, gra- 
duato; puo significare una espressa approvazione, ma puo anche dire una sem- 
plice tolleranza, secondo quei due principi che sono la norma per la convivenza 
della Chiesa e dei suoi fedeli con le Potenze e gli uomini di altra credenza » 
( ibid .). De illis duobus principiis, cf. ibid., pp. 797-799. 

Manifestum igitur est ea, quae' Ecclesia tolerat tantum, non directe iuvare et 
ex se ad missionem suam divinam omni qua par est independentia exsequendam. 
Quam ob rem omne Concordatum Ecclesiae praebet instrumentum aliquod, vi cuius 
libertate iuris et facti gaudet in Civitate quacum illud init. Sed haec iuris et facti 
libertas non semper est libertas quae adaequat postulata divini iuris, ut infert decla- 
ratio contra apertam sententiam Pii XII; quandoque agitur de libertate tantum- 
modo iuris humani, quam ipsamet Ecclesia acceptat ad vitanda maiora mala, et hoc 
secundum regulas tolerantiae facit, prout idem Pius XII ibidem edicit. 

Textus emendatus 

giosae condiciones dantur, in quibus 
exigentiae doctrinae catholicae in hac 
materia observantur. 

12. Doctrina ev angelica. 

Libertas religiosa ..., eique fovet 
pro pastorali sua erga libertatem hu- 
manam sollicitudine. 

14. Conclusio. 

Constat igitur praesentis aetatis 
homines, quacumque cultura imbuan- 
tur, magis in dies optare ut libere pos- 


Textus noviter correctus 

giosae condiciones dantur, in quibus 
exigentiae doctrinae catholicae in hac 
materia observantur. 

12. Doctrina evangelica. 

Libertas religiosa ..., eique fovet 
pro pastorali sua erga libertatem hu- 
manam sollicitudine. (22) 

14. Conclusio. 

Sacra ergo Synodus christifideles 
omnesque homines bonae voluntatis 
adhortatur ut libertatem filiorum Dei 


(22) Ratio correctionis-. Quae in nn. 11 et 12 in textu emendato inseruntur, 
haud paucas et parvas difficultates suscitant. Quoad numerum 11, textus prior 
melior videtur, ideoque ad ipsum redire arbitramur opportunum. Quoad nume- 
rum 12, ibi, in textu emendato videlicet, non considerantur nisi aspectus super- 
ficiales libertatis fidei. 

Si Patres deputati malint retinere textum emendatum utriusque numeri, se- 
quentia notantur: a) Relate ad numerum 11: 

1. Ultima sententia incidit in animadversiones de quibus usque nunc sermo 

fuit. 

2. Textus emendatus protrahitur sine causa, nam de natura libera actus fidei 
nemo est qui in Concilio dubitet: ad quid igitur tot testimonia? Insuper, testi- 
monia Sacrae Scripturae inducta non apparent directe connexa cum quaestione 
de libertate religiosa, prout saltem in declaratione consideratur. 

3. In toto emendato textu potius quam curare de bono usu libertatis eius- 
demque iure in homine et in societate erga Deum colendum, videtur prae oculis 
habere unice ipsam libertatem simpliciter sumptam, sub quacumque forma vel 
modo exerceatur (etiam ad malum vel ad errorem). Et tunc haec doctrina haud 
differt a « liberalismo ». Nec sufficit extollere libertatem personalem contra Status 
totalitarios antipersonalistas, sed opus etiam est extollere rectum et dignum usum 
libertatis contra autonomiam absolutam conscientiae ad libitum. 

b) Relate ad numerum 12: 

1. In pag. 14, linn. 28-41 sermo est de miraculis Christi. Sed quaeritur: potest 
revera dici quod Christus non fecit miracula ea scii, determinata ratione quod 
« violentiam redolerent »? (lin. 37). Cur ergo aliquod eorum patratum est ab 
Elia? (cf. linn. 40-41). Est verum quod miracula inferunt violentiam fidei? Nonne 
maximum omnium miraculorum Resurrectio Christi? Nonne Apostoli eam continuo 
cordi habent, et non utique ad fidem extorquendam, verum enim ad eam confir- 
mandam? 

2. In pag. 15, linn. 32-34, si textus emendatus servatur, addere oportet: re- 
gimen debitae libertatis religiosae... Et ratio ex supra dictis iam iterum patet. 


47 

textus emendatus 

sint religionem privatim publiceque 
profiteri; patet etiam libertatem reli- 
giosam in plerisque constitutionibus 
iam ut ius civile declarari. 

Non desunt tamen regimina in 
quibus ... in societate ducendam obser- 
ventur. 


Faxit igitur Deus et Pater omnium 
ut familia humana, diligenter servato 
regimine libertatis religiosae in socie- 
tate, per gratiam Christi et virtutem 
Spiritus Sancti adducatur ad sublimio- 
rem illam ac perennem libertatem « qua 
Christus nos liberavit » (Gal. 5, 1). 


Textus noviter correctus 

internam magis magisque adsequantur, 
iustumque exercitium cultus Deo de- 
biti privatim publiceque curent vel 
concedant. Item exoptat ut Civitates 
et regimina hanc iustam libertatem, 
quam ius naturae et gratia postulant, 
rite agnoscant et in ius civile mandent. 
Denique, cum manifestum sit cunctas 
gentes magis magisque in dies unum 
fieri, homines diversae culturae et re- 
ligionis arctioribus inter se devinciri 
relationibus, ut pacifica concordia pa- 
cificusque profectus humanitatis fo- 
veantur atque firmentur, ipsa Sacra 
Synodus adprecatur ut illi qui gratiam 
verae ac indubitabilis fidei catholicae 
acceperunt, omni cum humanitate ac 
reverentia personae debitis, alios allo- 
quantur et eorum propriam professio- 
nem religiosam ne incongrue obstruant, 
sed fideliter servent traditam Ecclesiae 
doctrinam. 

Faxit igitur Pater luminum ut fa- 
milia humana per gratiam Christi et 
virtutem Spiritus Sancti adducatur ad 
illam libertatem Christi in veritate 
{Gal. 5, 1; 1 Tim. 2, 4; Io. 8, 32) 
unumque cultum Deo debitum. (23) 


(23) Ratio correctionis : Conclusio noviter proposita est veluti corollarium 
inductum ex supra relatis animadversionibus in textum emendatum. Est aliunde 
magis cohaerens cum doctrina Ecclesiae, magisque succincta et, ni fallimur, magis 
cum Concilii Vaticani II pastorali indole adaequata. 


57 

Exc.mus P. D. ANTONIUS FERREIRA GOMES 
Episcopus Portugallensis 

Dilatio temporalis in hoc schemate suffragando potest atque debet ad melio- 
rem frugem, Deo favente, perducere. Declaratio enim de libertate religiosa, die 
11 novembris 1964 in actuali forma prolata, debilior quidem, enervior incohae- 
rentiorque quam antea apparet. 

Emendatio in melius nunc rursus fidenter et alacri animo partim redintegranda 
partim autem de novo aggredienda mihi videtur. Eo magis universali expectationi 
nunc apprime respondere debet quo maius scandalum commotionesque de extranea 
quidem procrastinatione, negato cuiuscumque generis voto, exorta atque late dif- 
fusa sunt. 

Quoad praesentem formam schematis, praeter ipsam intentionem, procul du- 
bio multa alia bona admittenda erunt; quae tamen minime prohibent quominus 
plurimae iure admoveantur obiectiones circa quaedam alia, quarum potiores ad se- 
quentia capita reduci possunt: 

a) Schema declarationis, potius quam documenti conciliaris (quod utique 
ab homine hodierno maxime, inter omnia alia et prae illis, considerabitur atque 
scrutabitur) imaginem praesefert cuiusdam catechesis ad pueros erudiendos sensim- 
que sine sensu ad amarum remedium glutiendum manuducentis; 

b) adhuc hoc « rationale lac » quasi ad meram agnitionem atque timidam 
proclamationem exigentiarum conscientiae hodiernae reductum apparet, ex quo 
non unus suspicabitur Ecclesiam, post plura colluctationis contra libertatem saecula, 
se tandem aliquando victam agnovisse; 

c) immo vero, cum schema quasi apologetice (ad renuentibus calcitranti- 
busque suadendum, ni fallor, de ipsius ecclesiastica utilitate) procedat, verendum 
ne in eo mundus denuo videre velit specimen opportunismi et ignobilis accom- 
modationis, sc. quod nunc Ecclesia maius emolumentum profectumque ex liber- 
tate generali quam ex privilegio suo expectet, quando nempe plura Gubernia pro- 
fitentur atheismum, islamismum etc. et iam paucissimi « Status catholici » inve- 
niuntur; 

d) cum in tribus prioribus capitibus declaratio omittat rationes et funda- 
menta theologica doctrinae, non poterit fugere quandam speciem pragmatismi, 
evolutionismi coacti atque « modernismi » accommodatitii; 

e ) conspectus, a saeculo xix tantum ductus, est omnino inadaequatus, in 
partes contrarias potius ducit nec revera paucis verbis expediri potest; cum verus 
et utilis perspectus quaestionis sit reapse ille millennarius aevi seu « rhythmi con- 
stantiniani », iam pessumdati aut tandem pessum euntis (qui forte non expresse 
describendus sed semper prae mente in perspectandis tum ideis tum motibus ha- 
bendus erit). 

Ad haec et alia huiusmodi incommoda vitanda mihi videntur in reficiendo 
schemate tria praecipue attendenda, quae debita reverentia subdo: 

I. Universa declaratio principiis et doctrinis S. Thomae est innitenda. Hoc, 
quod iam ab initio sentiebam, cuius vero omissio quasi quiddam extraneum et 
inintelligibile autumabam, nunc a consequenti, post circumventiones de declara- 
tione, maxime autem mentem divisione circa S. Thomam praehabita et bene per- 
specta (quae mihi neutiquam irreductibilis videtur), mihi sole clarior utile et 
necessarium apparet. Re quidem vera qui S. Thomam magistrum volunt non pos- 
sunt auctoritatem sancti Doctoris in hac re contemnere: qui autem Aquinatem ut 
stimulum et speculum studiosorum praeferunt rem ipsam rationesque admittent, 
immo vero iamiam ut plurimum admittunt. 

Doctrina de conscientia apud S. Thomam fundamentalis omnino est latissi- 
meque in universum magisterium suum patet. De conscientia autem erronea, quae 
propius ad quaestionem nostram accedit, multa bona atque inter se cohaerentia, 

maxime autem in illo praeclaro art. 5, q. XIX, I-II ae , S. Th. quem utique articulum 
optimam declarationem de libertate conscientiae ipsissimis verbis, adhuc pro mundo 
hodierno, proclamare possemus: et quidem non tantum ut ius sed etiam ut oficium 
sequendae propriae conscientiae, etiam errantis. 

« Conscientia nihil aliud est quam applicatio scientiae ad aliquem actum. 
Scientia autem in ratione est. Voluntas ergo discordans a ratione errante, est con- 
tra conscientiam. Sed omnis talis voluntas est mala: dicitur enim Rom. 14, 23: 

“ Omne quod non est ex fide peccatum est ”, idest omne quod est contra conscien- 
tiam. Ergo voluntas discordans a ratione errante est mala ». Et in corpore articuli 
hanc perpetuam doctrinam evolvit et explanat solari claritate atque collucentibus 
exemplis, minime celans pathos controversiae, sc. controversiae illae adversus 
scholam franciscanam sive contra augustinismum sui temporis (quae fuit colluc- 
tatio totius vitae suae et adhuc... post mortem, at non contra franciscanos, tantum). 

« Cum conscientia sit quodammodo dictamen rationis, idem est quaerere utrum 
voluntas discordans a ratione errante sit mala, quod quaerere utrum conscientia 
errans obliget... 

Quia obiectum voluntatis est id quod proponitur a ratione ut malum, voluntas, 
dum in illud fertur, accipit rationem mali. Hoc autem contingit non solum in in- 
differentibus, sed etiam in per se bonis vel malis. Non solum enim illud quod est 
indifferens, potest accipere rationem boni vel mali per accidens; sed etiam id 
quod est bonum, potest accipere rationem mali, vel illud quod est malum, ratio- 
nem boni, propter apprehensionem rationis. Puta, abstinere a fornicatione bonum 
quoddam est; tamen in hoc bonum non fertur voluntas, nisi secundum quod a 
ratione proponitur. Si ergo proponatur ut malum a ratione errante, feretur in hoc 
sub ratione mali. Unde voluntas erit mala, quia vult malum: non quidem id quod 
est malum per se, sed id quod est malum per accidens, propter apprehensionem 
rationis. Et similiter credere in Christum est per se bonum, et necessarium ad 
salutem: sed voluntas non fertur in hoc, nisi secundum quod a ratione proponitur. 
Unde si a ratione proponatur ut malum voluntas feretur in hoc ut malum: non 
quia sit malum secundum se, sed quia est per accidens ex apprehensione rationis. 
Et ideo Philosophus dicit, in VII Ethic. quod “ per se loquendo, incontinens est 
qui non sequitur rationem rectam: per accidens autem, qui non sequitur etiam 
rationem falsam ”. Unde dicendum est simpliciter quod omnis voluntas discordans 
a ratione, sive recta sive errante, semper est mala ». 

Ideo voluntas concordans rationi, idest secundum conscientiam, est bona, 
etiamsi ratio erret inculpabiliter, quia « manifestum est quod illa ignorantia quae 
causat involuntarium, tollit rationem boni et mali moralis » ut prosequitur in 
art. sequenti (6); seu, ut concludit in art. 7 (cum Augustino dicente « quod in- 
tentio remuneratur a Deo ») « bonitas voluntatis ex intentione finis dependet ». 

Haec doctrina, praeprimis moralis ac religiosa, absque dubio cohaeret cum 
principiis generalioribus et proxime metaphy sicis, in quibus ipsa obiectivitas et 
stabilitas moralitatis innititur. Ita omnem rationem boni et mali ad transcendentem 
rationem veri atque ad ipsam naturam actuum humanorum iuxta propria obiecta 
reducit. « Verum intellectus practici aliter accipitur quam verum intellectus spe- 
culativi, ut dicitur in 6 Ethic. Nam verum intellectus speculativi accipitur per 
conformitatem intellectus ad rem... Verum autem intellectus practici accipitur per 
conformitatem ad appetitum rectum (seu, ut dicit in corpore articuli, ad voluntatem 
in finem debitum ordinatam per habitum rationis). Quae quidem conformitas in 

necessariis locum non habet, quae voluntate humana non fiunt; sed solum in con- 
tingentibus quae possunt a nobis fieri, sive sint agibilia interiora (de quibus est 
prudentia) sive factibilia exteriora (de quibus, ars) (I-II ae , q. 57, 5 ad 3). Rectitudo 
autem appetitus hic rursus definitur per finem seu intentionem, quia, sicut per- 
fectio et rectitudo rationis in speculativis dependet ex principiis, « in humanis 
actibus se habent fines sicut principia in speculativis, ut dicitur in 7 Et hic. Et 
ideo ad prudentiam, quae est recta ratio agibilium, requiritur quod homo sit bene 
dispositus circa fines: quod quidem est per appetitum rectum » ( ihid ., a. 4). 

Haec et similia quae in Summa Theologica profitetur prorsus cohaerent cum 
eis quae ubique semperque docuit. Ita in Commentariis Sententiarum (II, 39, 
3 ad 1) et De Veritate (17, 4) asserit illud per accidens fieri secundum legem Dei 
quod a ratione praesentatur quasi conforme legi Dei, cum revera non sit; qui 
autem talem conscientiam habet per se obligatur a conscientia recta, per accidens 
autem ab erronea (quam habet ut rectam). « Dicitur enim conscientia secundum 
quod aliquis sibi conscius est. Quamvis autem scientia sit semper verorum, non 
tamen quidquid aliquis aestimat se scire, verum est; et ita non oportet quod 
semper sit conscientia vera » (II Sent. 39, 3, 2 ad 4). 

Haec est doctrina thetica Doctoris Universalis, quod, ni fallor, omnes admit- 
tunt. Nunc autem si aliquis, contra hanc theticam et absolutam positionem, effata 
plurima eiusdem Doctoris de haeresi et apostasia adducere vellit, agnoscere debet 
se nihil intelligere aut considerare nolle de structura civico-religiosa Medii Aevi: 
de « republica christiana », de « sacro imperio », de communitate fidelium (fidelis 
ultimatim insimulque erga Imperatorem et Papam), de professione catholica quasi 
parte essentiali conceptus ipsius tum civis tum principis etc. Si hoc « rhythmo 
constantiniano » adhuc nostratibus congredimur, tunc etiam « duplex gladius » a 
Pontifice nostro assumendus est, non tantum ut fideles , mediante principe, coer- 
ceat sed magis ut principes et imperatores ad fidem profitendam, fovendam tuen- 
damque ducat, cum illo necessario consectario quod, si ipsi a fide deficiant, eos 
excommunicatione ac depositione plectat, iuxta Decretum « Nos Sanctorum » Gre- 
gorii VII, et fideles a « fidelitate et sacramento » erga eos absolvat, immo vero 
« ne sibi fidelitatem observent omnibus modis » prohibeat, ut videre fuit, luctuose 
quidem, adhuc saeculo xvi exeunte! Attamen, quoad ipsam mentem Doctoris An- 
gelici, notandum est eum conscium fuisse ius et praxim repressionis haereticorum 
esse aliquid temporale, « hypotheticum » scii. « reipublicae christianae »; nec ideo 
habere rationem naturalis iuris absoluti, immo nec essentialis praxis Ecclesiae a 
Christo provenientis, sed potius praeseferre rationem poenae vi iuris Ecclesiae 
temporaliter acquisiti. Ita v. g. in II-II, q. 12, a. 2, dicit: « Infidelitas secundum 
seipsam non repugnat dominio, eo quod dominium introductum est de iure gentium, 
quod est ius humanum; distinctio autem fidelium et infidelium est secundum ius 
divinum, per quod non tollitur ius humanum. Sed aliquis per infidelitatem peccans 
potest sententialiter ius dominii ammittere, sicut quandoque per alias culpas ». Et 
quod hoc ius poenale adhuc ut temporale ab ipso habeatur patet ex responsione ad 
obiectionem ex Ambrosio probante obedientiam militum erga Iulianum « Aposta- 
tam » sumptam, cum dicit: « illo tempore Ecclesia, in sui novitate, nondum habebat 
potestatem principes compescendi ». 

In intolerantia erga haereticos et apostatas (contra « tolerantiam » iudaeorum 
et aliorum infidelium) semper apparet rationem infidelitatis seu transfugii relate ad 

societatem illam civico-religiosam sem sacram. Infideles nihil promiserant, ideo non 
sunt compellendi, qui autem fidem aliquando acceperunt et libere confessi sunt 
« sunt etiam corporaliter compellendi ut impleant quod promiserant et teneant 
quod semel susceperunt » (II-II ae q. 10, a. 8). « Gravius peccat qui non impleat 
quod promisit (haereticus) quam si non impleat quod numquam promisit » iibid., 
a. 6). Haereticus meretur privari societate humana, quasi hostis ipsius. Haec positio 
historico-doctrinalis luculenter etiam resultat ex ipsa notione « brachii saecularis », 
ad quam Aquinas provocat (et quam « sancta Inquisitio » numquam oblita est) 
fictio iuris utique, et lugenda quidem fictio; attamen ius est in figura et formalitate. 
Decretalis dicit, quod « si aliqui, post abiurationem erroris, deprehensi fuerint 
in abiuratam haeresim recidisse, saeculari iudicio sunt relinquendi (II-II ae , q. 11, 
a. 4). Et antea ( ibid ., a. 3): Ecclesia « ulterius relinquit eum iudicio saeculari a 
mundo exterminandum per mortem ». Et adhuc notandum in hac re Aquinatem 
non doctrinam ullo modo suam efferre sed tantum praxim Ecclesiae iustificare. 
Alioquin addendum adhuc est habitudinem penitus diversam Doctoris Universalis 
ad duplicem infidelitatem retentam esse a Schola, ita ut, dum ad intra, ope « sanctae 
Inquisitionis », « Malleorum Beneficarum » et huiusmodi lugendis mediis politiam 
civico-sacram procuravit et exercuit — adhuc nunc Inquisitio a quibusdam iustificatur 
ut « tribunal defensionis socialis »; sed num est Ecclesiae? — ad extra nihilominus 
scii, ad infidelitatem negativam quod attinet, praeprimis Schola salmanticensis veram 
theticam doctrinam renovat ac tuetur atque hac navitate, ope praecipue Fr. de 
Victoria et discipulorum suorum ius gentium modernum et hodiernum « Statum 
iuris » creavit (ut etiam graphice seu pictorice in ipsa sede Societatis Nationum 
agnoscitur) atque, coram nova realitate colonialismi et imperialismi, ius naturale 
a divino-positivo non abolito nec abolendo semper asseruit, et practice, ope maxime 
Bartholomaei de las Casas coram « novo mundo » convertendo, in rem adducere 
sategit, qui etiam sancto Pontifici Pio V proposuit et exoravit ut Sancta Sedes 
assumeret supremum munus « fidei impositae » abhorrendae atque prohibendae, 
unde ortae sunt prius specialis Commissio Cardinalitia ac dein Congregatio de Pro- 
paganda Fide, quae certo certius numquam nec hodie libertatem conscientiae com- 
pescuit aut compescit. 

Haec sufficient, et forsitan abundabunt (attamen quod abundat non nocet) ut 
elucescat thesis S. Thomae, quae est etiam thesis Ecclesiae, heri et hodie et in 
saeculum. Conditio autem historica, seu « hypothesis », erat omnino alia, non 
tantum diversa verum etiam contradictoria immo summe contraria conditioni socie- 
tatis et mentis hodiernae. Si ergo, spreta thesi perenni, nunc temporis adhaeremus 
« hypothesi » praegressae atque devexae, peccamus (sit venia verbo!) contra Aqui- 
natem, contra rationem, contra historiam atque ... contra Ecclesiam. 

II. Cap. IV declarationis, meo sensu, est simpliciter omittendum; quae ibi 
nova et propria inveniuntur, signate « doctrina evangelica » sub n. 12 posita, erunt 
in fundamentationem theoretico-historicam transferenda. 

Mirum tamen mihi prorsus videtur, cum Evangelium adducitur, alto silentio 
premi ipsissimam historiam salutis, in quantum est affirmatio f activa et f actrix 
conscientiae religiosae, immo etiam, ut asserunt auctores de cetero profani, « crea- 
tio » nova conscientiae personalis. Quae enim Christus « coepit facere et docere » 
(optime commemorata in n. 12) complentur eis quae pertulit pro nostra omnium 
salute. Passio autem et mors in Cruce non sunt nec a divino Magisterio nec a reali- 
tate historica simpliciter separanda, et quasi per saltum in ordine tantum transcen- 

dentali et mystico perspectanda: sunt etiam in re factum quoddam humanum et 
maxime humanum, sub luce etiam phaenomenico-historica perspectandum. Nec 
supernaturale quid sine natura (in casu, sine historia) intelligitur. Nunc autem 
historice Christus mortuus est pro affirmanda et affirmata Ubertate religiosa, seu 
responsabilitate conscientiae humanae erga Deum prae hominibus et iure humano. 
Ipse autem definivit hoc facinus contra conscientiam humanam ut auctoritatis pec- 
catum « maius peccatum » theocratiae Iudaicae, ideo etiam peccatum, peccatum 
certo minus at verum peccatum, Romani imperii. Peccatum autem est semper 
offensa Dei; et, in casu, specialiter offensa Dei et blasphemia subsignantur ut 
abusus publicae auctoritatis, inquantum respondit Iesus: Non haberes potestatem 
adversus me ullam, nisi tibi datum esset desuper (Io. 19, 11). Certo certius num- 
quam satis conscii erimus, numquam ideo satis in historiam hominum aget, illud 
supremum, historice transcendens at vere historicum, quod adoramus, ut Fons 
totius salutis, Victimam facinoris dupliciter scelesti « rationis Status »! ... 

Cum Christus decrevit Caesari danda quae sunt Caesaris, Deo autem quae Dei 
sunt, non agitur tantum de distinguenda re politica a religiosa sed de creando novo 
et proprio (id est atheocratico) spatio seu sphaera rei religiosae. Scimus enim in 
civitate antiqua nullum Dei spatium dari quin esset ipsum etiam Caesaris: Caesar 
est simul Pontifex Maximus (apotheotice ipse deus et salvator, sicut vicissim dea 
Roma et reges), religio seu cultus est negotium civitatis, Philosophia debet ad 
cultum civitatis educare (ut Socrates expertus est), Politica, minime Theologia, est 
maxima et summa scientiarum. Cum ergo Christus se Pastorem bonum proclamavit 
(reges dicebantur communiter « pastores populorum »), cum admisit et dixit se 
Magistrum, Dominum et Iudicem, cum Petro et ceteris apostolis potestates confert 
eos monens contra exemplum et praxim regum gentium, cum tandem in iudicium 
mortis vocatus regnum Veritatis edixit et se Regem Veritatis agnovit, agitur de 
nova creatione, de Ecclesia ut regno conscientiae et libertatis, de novo spatio liber- 
tatis humanae scii, de persona humana ad Deum et coram Deo, et ideo extra et 
praeter Statum, tandem aliquando de homine ut hodie iure concipitur, qui ad 
extra iam colit ideam humanitatis supra ideas etiam iustas illam limitantes, atque 
ad intra hoc plus minusve sentit et iam expressit: « De Deo loqui est de homine 
loqui, de homine funditus loqui est de Deo loqui » (neutiquam de Statu illo 
« divino » hegeliano). Hoc est, ni fallor, in declaratione nostra clare manifestan- 
dum; atque confirmandum historia trisaeculari Ecclesiae coram imperio Romano, 
quae non aliud est quam colluctatio pro libertate conscientiae religiosae, sive pro 
ipso spatio libertatis regni Dei, aut populi Dei, aut hominis simpliciter scii, hominis 
ad Deum aut ad se (nempe ad suum autonomum et personalem finem), contra 
« Statum religiosum » aut, quod ultimatim in idem recidit, contra « religionem » 
Status (nihil inde mirum quod christiani, sicut olim Socrates, de atheismo damna- 
rentur, ut « secta athea et sine legibus »). 

Hoc postea, sub « rhythmo constantiniano » ultra modum obscuratum est: 
et a quibusdam illud millennium hodie adhuc pro aeternitate et dogmate pe- 
renni habetur (quod, ut vidimus, philosophia ipsa perennis, etiam in ipsissimis 
incunabulis mentis historice conformandae, non postulavit). Sed tandem aliquando 
ad lucem ingenuam properamus: et nihil prohibet quominus « primos Christiano- 
rum » habeamus (etiamsi essemus ultimi, sicut primigenii christiani de se ipsis 
censebant) ... 

III. Doctrina libertatis religiosae prorsus a quaestionibus de tolerantia distin- 
guenda est. Tolerantia enim est circa malum aut minus bonum; efformare autem 
et sequi propriam conscientiam est non tantum ius sed etiam officium cuiuscumque 
personae sui compotis, ideo simpliciter bonum. 

Nihilominus censeo in declaratione non omittenda principia generaliora tole- 
rantiae, ob plures rationes quae ad sequentes plus minusve reduci possunt: 

a) Homines, cum non sint perfecti nec simplices, in sua vita ducenda gene- 
ratim moventur appetitorum complexu tam vario et colorato ut nec ipse agens 
multoties sibimetipsi plenam rationem reddere valeat, ceterorum autem semper 
suspicioni perversae aut impurae intentionis subiciatur. Hoc generatim et fere 
iure meritoque viget ubi « Status catholicus » libertatem civico-politicam coercet. 
Ibi omnes suspicantur dissidentiam religiosam, aliquo saltem gradu, esse assertio- 
nem alicuius possibilis libertatis, quam solidarietate externa plus minusve tueri 
confiditur. In Hispania clarissimus Archiepiscopus Ovetensis nuperrime agnovit 
« res religiosas semper simul fuisse politicas atque religiosas ... Utque modo qui 
confessiones acatholicas profitebant habebantur in Hispania ut « inimici ». Non 
admodum constat utrum inimici fidei an patriae ». 

b) Qui hodie talem libertatem suspicari et de perfida intentione damnare 
intendant non carent textibus ecclesiasticorum scriptorum, et quidem maximorum 
Patrum et Doctorum, qui haeresim et apostasiam sub luce axiologice valde negativa 
despiciunt quique si absque distinctione temporum summantur possunt ad into- 
lerantiam quin ad semper accodatam « sanctam Inquisitionem » ducere. Recolan- 
tur, e. g. Augustinus: « Haereticus est qui alicuius temporalis commodi, et maxime 
gloriae principatusque sui gratia, falsas ac novas opiniones vel gignit vel sequitur »; 
aut Gregorius: « ex inani gloria oriuntur novitatum praesumptiones ». Ipse S. Tho- 
mas, salva principaliter infidelitate « secundum puram negationem » quae « non 
est peccatum », admodum proclivis ad ius sui temporis tutandum pro republica 
christiana defendenda, propendendo ad supponendam potius infidelitatem « se- 
cundum contrarietatem ad fidem » secundum quod erit peccatum iure ecclesiastico- 
civili punibile. 

c) In comperto est colluctationem plurisaecularem ad hodiernam libertatem 
religiosam capessendam sub vocabulo tolerantiae, sive bene sive male, ductam esse. 
Ut omnes ideo rem intelligant, immo ut Ecclesia demonstret se non timere quod- 
libet veritatis signum ubiquaque inveniatur et iustitiam praestare eis qui eam 
tuentur, aliquid de tolerantia eiusque habitudine ad libertatem dicendum erit. 

d) Tandem Pontifices ipsi saeculi xix et xx doctrinam Ecclesiae quoad tole- 
rantiam, ad mentem S. Thomae evolverunt; et adhuc Pius XII habitudinem ad 
conditiones nostri temporis, respectu inprimis habito ad exceptionem Status catho- 
lici in mundo aconfessionali hodierno, iuxta vocabulum et conceptum tolerantiae 
adamussim cooptavit. De hoc magisterio, saltem theoretice, nemo dissentit: re 
autem bene perspecta, huiusmodi magisterium, quod reapse ad libertatem religiosam 
ducit (et ad hoc intendebat), verbotenus nihil aliud est quam discessus seu expo- 
liatio « rhythmi constantiniani ». Ideo doctrina libertatis conscientiae videtur com- 
plenda atque firmanda psychologice, adhuc autem paedagogice et historice quasi 
manuducenda per doctrinam alias evangelicam tolerantiae positivae, scii, caritatis 
christianae ad consuetudinem civilem humaniter agendam et ad convictum pacifi- 
cum et amicum in gentibus ac inter gentes adparandum dicentis. 

58 

Exc.mus P. D. IOANNES FERRO 
Archiepiscopus Rheginensis 

Schema laudabiliter clariorem doctrinam de libertate religiosa proponendam 
intendit, ut dialogus oecumenicus haberi possit. 

Sed ad hunc finem assequendum, fideliori ac diligentiori ratione adhaereat 
oportet Ecclesiae doctrinae, quae potissimum elucet in Romanorum Pontificum 
documentis. 

Textus schematis quemdam hirenismum sapit, cum detrimento verae doctri- 
nae Ecclesiae. 

Deest in textu concinnitas sermonis. 


59 

Exc.mus P. D. IACOBUS FLORES MARTIN 
Episcopus Barbastrensis 

Iam tamquam principium debet statui necessitas declarationis de libertate 
religiosa in mundo hodierno. Ne tamen fiat in detrimentum animarum et contra 
Dei voluntatem, debemus agnoscere limitationes quasdam quae vitent proselyti- 
smum, ne contra ac debemus vitare, foveamus religiosas luctas inter cives qui 
pacifice convivere debent. 

Concrete loquentes de schemate nostro exhibito habet plura bona, immo et 
optima e. g. nn. 1 et 2. Nisi quod pag. 5 lin. 15, debet poni post immutabilis, 
dein alia linea diversa: Mutantur tamen. 

N. 3, pag. 6, lin. 32... regimen iuridicum libertatis religiosae, nempe quod 
statuit... Cum enim multa et diversa sint regimina libertatis in multis locis expe- 
dit ut statuatur quale regimen libertatis scii, quod viget in Hispania, quod viget 
in America, in Anglia, vel in aliis locis. 

Videtur melius poni iam hic: Quod scii, neminem obligat, neminem prohibet 
a faciendo tali... 

N. 4. Omnino videtur retractandus et verus reddendus, est enim falsus omnino 
et multa continet quae defendi non possunt. 

a) Homo qui persona est natura sua est socialis. Proinde in eius activitate 
aspectus socialis inseparabiliter connectitur cum aspectu interiori: Hoc tamen non 
videtur verum. Multa enim interiora non manifestantur, immo saepissime non 
debent manifestari, non expedit manifestare, ergo non sunt inseparabiles. Est 
utique connaturaliter connexum, est ordinarie connexum, at non inseparabiliter. 

Quod sequitur etiam falsum videtur: Non fit iniuria si quis personalem liber- 
tatem religiosam interiorem agnoscat, simulque ei liberum in societate religionis 
exercitium deneget: Agitur de rebus omnino diversis, cum sequelis et anteceden- 
tibus diversis: 1. quidem libertas interior, libertas ad religionem interiorem profi- 
tendam, sentiendam etc. est omnino ius connexum cum essentiali libertate inte- 
riore qua homo gaudet, cum propria conscientia et ius inviolabile internum; ast 

in exercitio externo, in manifestatione externa omnino debet considerari influxas 
externos, iura aliorum, mandata aliorum. Quoties repugnabunt iuribus aliorum 
in defensione propriae religionis, religionis filiorum, etc. bene alibi dicitur. Nullo 
modo laeditur integritas personae, sicut non laeditur quando imponitur censura 
pro scriptis quae agitationem, revolutionem, immoralitatem, perversiones pro- 
ducere possunt in mundo. Falsissimum est quod dicitur lin. 10: nexus inter 
libertatem interiorem et eius manifestationem exteriorem est indissolubilis. Datur 
enim saepissime non solum possibilitas sed etiam realitas separationis. Exercitium 
enim interius potest haberi singulis momentis, domi, in templo, in cubiculo et de 
facto saepissime datur. 

Libertas religiosa interior cum exteriori, non est una, indivisa et indivisi- 
bilis, sed multiplex, varia, diversa et divisibilis. Immo iura externa non sunt 
semper eadem, eodem modo et ratione. Non potest aequaliter tractari quae di- 
versa sunt: sicut non debet gestiri eodem vestimento qui grandis est, ac qui par- 
vulus; qui adiposus est et qui subtilis. Ita etiam in modo tractandi omnes alios 
debent considerari proportiones, si revera aequitatem volumus servare, in scholis, 
in manifestationibus etc., ut vitetur proselytismus perniciosus omnino pro pace. 

Veritas religiosa ordinarie invenitur per dialogum. Attamen potuit Deus 
statuere alium modum; praedicatiqne et doctrina speciali, scii., revelata. Nec 
potest dici quemque posse docere per plateas et vicos, sine ullo titulo, vel mandato 
et singulariter si alii nolunt recipere; tunc ad favendam libertatem novorum, nova- 
torum iniuria fiet aliis qui sunt in possessione, quod omnino vitandum est. 

Ullo modo videtur agnoscendum ius exponendi aliis, quae ipsi credunt se 
invenisse, licet falsum sit. Et si ageretur de vita religiosa quae existimatur a Deo 
imposita et iussa nemo potest talia iubere, talia propagare contra illam, cum pe- 
riculo perversionis, sicut venenum non potest propinari, licet aliquis credat se 
invenisse optimum quid. 

Cetera quae hoc numero dicuntur admitti possunt, et sufficiunt si bona fide 
agatur. Non tamen ita fit, sed multoties actum est, et agunt non hac bona fide 
sed, proselytismus omnino inhonestus promovetur contra libertatem aliorum, 
bonam fidem aliorum, ingenuitatem, parvam scientiam, vel potius ignorantiam 
profitentes. Non omnia enim quae protestantes speciatim sectae aliquae agunt 
honesta, et nobiliter fiunt. 

In n. 12: curandum est ne etiam textus adducti et interpretati suo vigore 
genuino destituantur ita ut virtus evangelii et vim obligandi amittant: quod enim 
et Christus fecit et damnationem cum qua minas paenarum nuntiavit sua vi desti- 
tuantur: Qui non crediderit condemnabitur et apostolorum ratio agendi demon- 
strat se esse certos, et certam obligationem aliorum esse. 

N. 14. Certissime ab omnibus exigitur ut libertas detur pro sua professione; 
non adeo clara videtur libertas proselytismi, libertas propagandae quae aliorum 
fidem offendere, debilitare, vel ruere potest. Nec semper, etiam qui propriam vitam 
dare parati sunt, et dederunt, ut plus quam 20.000 in Hispania fecerunt sunt 
capaces defensionis logicae, nec respondere possunt rationibus, licet et ipsi dixe- 
rint: nescimus quomodo respondeamus sed parati sumus pro Christo et pro Ec- 
clesia catholica mori et de facto ita mortui sunt, tot sacerdotes, tot seminaristae, 
tot iuvenes de Actione catholica. 

Deo gratias pro Christo sanguinem suum fuderunt et ideo cum Christo re- 
gnant sine fine. 

Iterum dico omnino certum est debere vitari coactio ad credendum, sed debet 
imponi coactio ne aliis qui in bona fide sunt fidem amittant, ex iniusto prose- 
lytismo. 

Quid ergo de missionibus? Non sumus nos qui Missiones volumus vel impo- 
nimus est Deus, et obedire oportet Deo magis quam hominibus: Euntes docete 
omnes gentes. Ego mitto vos sicut agnos in medio luporum..., et occident vos... 
sed nolite timere ego vici mundum. Et de facto semper verum fuit et erit: Noli 
vinci a malo sed vince in bono malum. 


60 

Exc.mus P. D. GUALTERUS ANDREAS FOERY 
Episcopus Syracusensis 

In genere schema declarationis in praesenti forma mihi placet. Tamen, quae- 
stio historica (ad pag. 4, n. 2) nimis complexa est. Exinde non includeretur hoc in 
textu sed remitteretur ad notam. 

Non datur ratio doctrinalis nec ratio pastoralis pro prima paragrapho ad pag. 6, 
n. 3 (declaratio) ubi sermo fit de unica vera religione. Iam satis tractatur alio in 
loco et in aliis Concilii documentis. 


61 

Exc.mus P. D. MARIUS FRANCISCUS FORST 
Episcopus Dodgepolitanus 

In view of the CounciPs inability to express by vote its opinion of the 
declaration on Religious Liberty during session three, may I intervene with a 
request that the text Religious Liberty presented to the Council Fathers on 
November 17, 1964 be retained, and presented immediately in session four as the 
basis for a complete vote. 

There may be minor improvements needed in the text, and these, I am 
confident, can be made as a resuit of the « modi » that will resuit. 

However, the Council Fathers have expressed their opinions first on the 
need for a conciliar statement on Religious Liberty; and as a resuit of the 
discussion enjoyed during the third session they have made ciear the direction 
this statement should take. The present text surely is a reflection of the wish 
of the majority of the Council Fathers, and as such should not be arbitrarily 
rejected. 


62 

Exc.mus P. D. IO ANNES B. FRANZ 
Episcopus Peoriensis 

Valde agitati sunt permulti episcopi et alii per decisionem qua Praesidentia 
Concilii suffragium promissum supra schema de libertate religiosa revocavit. Haec 
decisio, deliberationibus tres per annos non obstantibus iacta, apud multos videtur 

violatio bonae fiduciae et quasi infausta diffidentia facultatis iudicii patrum con- 
ciliarium. 

Quapropter, ardenter imploramus textum huius schematis in declarationibus 
essentialibus omnibus conservatum esse et iterum quam citius coram quartam 
Concilii sessionem positurum esse. 


63 

Exc.mus P. D. ANTONIUS FUSTELLA 
Episcopus Tudertinus 

I. Actualis aliquarum societatum situatio, in quibus nempe sic dicta mo- 
derna libertas religiosa viget, nimis optimistice praesentatur. Estne revera aliquid 
optimum, quo melius nihil sperandum sit? Sed quid de futuris hominum expe- 
rientiis scimus? 

II. Iudicium historicum de tota hac quaestione, prout in schemate datur et 
exponitur, non rectum videtur: a nostra moderna conceptione nimis pendet, alia 
tempora cum aliis opinionibus forsitan alia iudicia historica dabunt. Ideoque tale 
iudicium, quod in documento conciliari et iniustum esse potest, omittamus. 

III. Duo principia, magna cum vi, affirmanda videntur: 1. nullus homo, 
quacumque de causa a nemine, neque a publica auctoritate civili vel religiosa, 
externe in re religiosa cogi vel impediri potest; 2. Ecclesia ipsa, etsi in re religiosa 
se verum possidere sciat, ab una parte quos sui non sunt ad catholicam religionem 
quocumque modo ingrediendam cogere non potest, neque eos in eorum religione 
exercenda impedire, ab alia autem parte quos sui iam fuerant, externe atque 
violenter, e. g. cum poenis temporalibus etiam a sic dicto brachio temporali prae- 
stitis, quocumque modo afficere vel affligere non potest. 

Quae principia, bene intellecta et in praxim honeste deducta, quominus 
tristis atque iniusta ambiguitas oriatur impediunt: ne quando catholici in aliqua 
societate multi, ideoque fortes, sunt sibi ipsis tantum libertatem religiosam quaerant, 
eamque aliis omnibus denegando vel iniuste limitando; quando e contra in alia 
societate pauci, ideoque debiles et ut non raro istis in circumstantiis vexati, sunt 
magno cum clamore sibi et aliis libertatem religiosam ut maximum bonum petant. 

Denique duo ipsa principia essentialia, sufficientia, revera catholica omnibusque 
Patribus accepta videntur: ideo Concilium ea ita asserat suaque faciat ut nemo 
ipsa in discrimen adhuc legitime vocare vel ab eis Ecclesia amplius discedere pos- 
sit. Quorum lucida atque fortis confirmatio Concilium, magna cum utilitate et 
spe omnium Patrum consensus, multis atque salebrosis quaestionibus historicis 
et practicis, quae ceteroquin si tantum indirecte tanguntur, prouti in nostro sche- 
mate fit, non bene solvuntur et in diversis temporibus diversas solutiones habue- 
runt et sine dubio habebunt, manifeste exonerare potest. 

* * * 

Pag. 17, linn. 20-33 « non desunt... vitae humanae adiuncta » et pag. 20, 
linn. 24-26 « quo magis... religiosam fovendam ». 

Utique maxima culpa est quando societas cum legibus impedit liberum exer- 
citium religionis (utpote apud atheistas); sed nonne videtur optimismus, saltem 

exaggeratus, si de nationibus ubi viget « libertas religiosa » de iure et de facto 
in vita ordinanda, nihil omnino dicatur in tota declaratione, de magnis difficulta- 
tibus, quae ordinarie religionis exercitio fiunt ex nimia libertate in vita morali? 
Utque est atheismus apud communistas, sed magna immoralitas apud nationes 
vulgo democraticas, de facto est magnum periculum pro libertate religiosa unius- 
cuiusque. Ideo dicatur aliquid etiam de isto magno periculo contra practicam 
libertatem in re religiosa, quod adest apud nationes ubi viget libertas iuridica 
religionis. 

Pag. 11, linn. 26-28: « quoad exercitionem... vel rudioribus agitur » et 
pag. 15, linn. 15-16: « non... inhonesta, sed »: secunda supprimatur, prima saltem 
mutetur. Ratio-, affirmatio satis gravis contra praesentem praxim: insinuatur nempe 
suspicio quod de facto sic agatur in non paucis... quod non constat! ne dicatur 
quod agitur de animadversione pro futuro: et hoc etiam est satis durum! 

Pag. 13, linn. 23-28: «concordia igitur... rationis lumine comprobatum» 
et pag. 14, linn. 8-11: « ideo in regimine... in hac materia observantur » et pag. 15, 
linn. 31-36: « iuxta mentem... sollicitudine ». Est insistentia exaggerata: agi- 
turne de « aliqua exercitatione scholari »? Est revera necessarium quod cum tot 
repetitionibus eadem res dicatur? Ne obliviscamur pluries in hac declaratione af- 
firmare ne nimia coercitio « libertati » detur... Ergo: saltem aliqua istarum expres- 
sionum supprimatur vel minuatur. 

Pag. 14. Totum n. 12 placet iuxta modum. Totus hic numerus ab integro re- 
tractandus est; quippe qui modo inorganico, confuso et nimis pleonastico tradit 
doctrinam evangelicam. Igitur petimus ut hic numerus iterum tradatur peritis in 
hac re, ut compendiosa atque numeris perfecta fiat theologia biblica de libertate 
christiana, vestigia premendo praesertim S. Pauli et S. Ioannis; de qua re illu- 
stria exstant studia sive catholica sive protestantica. 


64 

Exc.mus P. D. IOANNES MARCUS GANNON 
Episcopus Eriensis 

Novum schema quod de libertate religiosa dicitur, quodque circa conclusionem 
III sessionis Concilii Vaticani Secundi prolatum est, mihi plerumque acceptabile 
esse videtur. Favore ergo meo praecipue gaudet, si, ut videtur, pro disputatione 
in IV sessione eiusdem Concilii deferri debet. 

Bonum vero esset si textus sequeretur normas a Litteris Encyclicis Vacem in 
terris datas, vitatis tamen theologicis controversiis. 

Volo itaque animadversionibus em. mi D. card. Alberti Meyer obsequi. 

Magna mihi spes est ut schema ipsum initio ipsius sessionis proferatur atque 
Patrum omnium assensum recipiat. 

Exc.mus P. D. RAPHAEL GARClA Y GARClA DE CASTRO 
Archiepiscopus Granatensis 

1. Enixe rogatur Secretariatus ad christianorum unitatem fovendam ut clarius 
Concilio exponat utrum praesens textus declarationis de libertate religiosa a com- 
missione de doctrina fidei et morum fuerit revera approbatus necne. Etenim, iuxta 
relatoris declarationem, textus « plus quam duabus tertiis partibus membrorum 
huius commissionis placuit, nonnullis tamen ex parte maioritatis observationibus 
factis » (Schema ..., Relatio, pag. 30) (a. v., maioritas sufficiens obtenta est com- 
putando simul suffragia affirmativa simpliciter — « placet » — et affirmativa con- 
ditionate — « placet iuxta modum » — ); Secretariatus ad christianorum unitatem 
fovendam, fatente eodem relatore, de ipsis rationem habuit « in quantum non 
contradicebant textui quem secretariatus unanimiter confecit iuxta emendationes 
in aula petitas a Patribus conciliaribus » (Schema ..., Relatio, pag. 30) (a. v., Se- 
cretariatus rationem non habuit earum emendationum commissionis theologicae, 
quae menti Secretariatus non correspondebant). Potest tunc quaeri utrum vota 
affirmativa conditionate ( placet iuxta modum), conditionibus non attentis, possint 
adhuc affirmativa considerari. Et in tali hypo thesi Secretariatus enixe rogandus 
est ut Concilio manifestet utrum textus adhuc habeat pro se maioritatem suffra- 
giorum commissionis theologicae necne. 

Implicita excusatio Secretariatus (textus nempe confectus erat « iuxta emen- 
dationes in aula petitas a Patribus conciliaribus ») non bene intelligitur; omnes 
enim optime sciunt petitiones Patrum habuisse in hac re directiones prorsus oppo- 
sitas. Dicat ergo potius Secretariatus textum confectum esse iuxta criterium ipsius 
Secretariatus taleque criterium fuisse normam absolutam ad iudicandas emenda- 
tiones commissionis theologicae. 

2. Rroblema de magisterio pontificio praecedenti. Omnes norunt magisterium 
pontificium praecedens in hac re haberi. Omnes optime cognoscunt tale magiste- 
rium maximam difficultatem offerre doctrinae schematis. Illam schema solvere vult 
appellando ad circumstantias historicas saeculi decimi noni, et sic textus, attentis 
illis circumstantiis, illud magisterium interpretatur tamquam duplicem damnatio- 
nem: damnationem talis notionis « libertatis religiosae, in qua omnimodus relati- 
vismus atque indifferentismus in re religiosa latebat » et damnationem « totalis 
autonomiae potestatis publicae sine modo sine lege, cum quo (sic; qua?) totalita- 
rismus hodiernus intime connecti tur » (Schema n. 2, pag. 4 s.). 

Ad haec animadvertere oportet Pium XII eiusque magisterium ad saeculum 
decimum nonum non pertinere. 

Praeterea aliud est quaenam fuerit occasio alicuius interventus magisterii eccle- 
siastici et aliud quid illa occasione Ecclesia docuerit. Iam vero evidens est doctri- 
nam Ecclesiae de hac re, id est, principia theoretica in documentis illa occasione 
datis prolata non posse reduci ad has duas simplices damnationes. 

Petendum ergo est: ut sincere examini subiiciantur magisterium praecedens 
atque principia ab Ecclesia de hac re prolata, quin recursus fiat ad tam faciles solu- 
tiones sicut illa a schemate excogitata. Post illum laborem sincere et scientifice 

peractum apparebit utrum possit dici doctrinam schematis procedere « e principiis, 
quae semper eadem manent in suo sensu et sua sententia » (Schema n. 2, pag. 5). 

3. Positio centralis schematis. Quaestio, quam sibi schema proponit haec est: 
« quid censet Ecclesia de modo quo libertas religiosa in vita sociali et civili hodie 
plerumque ordinatur et stabilitur » (Schema ..., Relatio, pag. 26). Responsio est 
sequens: « haec Sacra Synodus declarat regimen iuridicum hodiernum libertatis 
religiosae, quippe quod principiis rationis humanae fulcitur, esse in se honestum 
et vere necessarium ad custodiendam in societate hodierna hominis dignitatem et 
personalem et civilem. Affirmat insuper libertatem religiosam, sensu iam descripto, 
esse verum ius, in ipsa dignitate personae humanae fundatum, quod omnes homines 
omnesque communitates religiosae possunt sibi legitime vindicare » (Schema 
n. 3, pag. 6). 

In hac ultima assertione maxima difficultas habetur, quae evidentius appare- 
bit, si consideretur id quod in Relatione dicitur de tolerantia, quando « Ratio 
habetur obiectionum maiorum »: « Contra declarationem obiicitur, Ecclesiam posse 
tolerantiam approbare, non tamen libertatem religiosam. Quodsi accurate intelli- 
gitur status quaestionis hodiernus, haec opinio non iam potest sustineri » (Sche- 
ma ..., Relatio, pag. 40). Sed haec, sic dicta, opinio est expressa doctrina Pii XII: 
« Con questo sono chiariti i due principi, dai quali bisogna ricavare nei casi con- 
creti la risposta alia gravissima questione circa 1’atteggiamento dei giurista, del- 
1’uomo politico e dello Stato sovrano cattolico riguardo ad una formula di tolle- 
ranza religiosa e morale dei contenuto sopra indicato, da prendersi in considera- 
zione per la Comunita degli Stati. Primo: cio che non risponde alia verita e alia 
norma morale, non ha oggettivamente alcun diritto ne all’esistenza ne alia propa- 
ganda, ne all’azione. Secondo: il non impedirlo per mezzo di leggi statali e di 
disposizioni coercitive puo nondimeno essere giustfficato nell’interesse di un bene 
superiore e piu vasto » (Ali. Ci riesce, 6 dec. 1953: A.A.S., 20 [1953], p. 799; 
ex hac Allocutione plura alia de nostro argumento colligi possent). « (L’Eglise) 
estime que leurs convictions (des non-catholiques) constituent un motif, mais non 
toutefois le principal, de tolerance » (AII. Vous avez voulu, 7 sept. 1955: A.A.S., 
22 [1955], p. 679). 

Haec omnia ostendunt, serio et scientffice in tam gravi materia procedendum 
esse. Et si revera, ut affirmat schema, principia servanda sunt, principia Pii XII 
investigare oportebit. 

Assertio schematis non potest tuto fundari in notissimis verbis Ioannis XXIII 
in Enc. Pacem in terris : « In hominis iuribus hoc quoque numerandum est, ut et 
Deum, ad rectam conscientiae suae normam, venerari possit, et religionem privatim 
publice profiteri » (A.A.S., 55 [1963], p. 260). Cf. quae de sensu illius verbi 
« rectam » scripserunt inter alios G. de Broglie, Le Droit natur el a la Liberte 
religieuse, Paris 1964, pp. 183-188 et V. Rodriguez, Sobre la libertad religiosa: 
La Ciencia Tomista 91 (1964), pp. 414-418. 

Exc.mus P. D. SECUNDUS GARCIA DE SIERRA Y MENDEZ 
Archiepiscopus Burgensis 

Post tertiam redactionem huius schematis, sperare licet quandam perfectionem 
in textu, sereno animo quaerendam. Doctrinam revelatam, traditionem Ecclesiae 
et rerum statum hodiernum attendere oportet lucide, alte, harmonice, prout decet 
Concilium. Vitentur igitur pericula obscuritatis, demagogiae levitatis in determi- 
nandis principiis, exaggeratae pressionis vulgatae litteraturae et ambientis, ut 
veritas obiectiva quaeratur, custodientes depositum et devitantes profanas vocum 
novitates (cf. 1 Tim. 6, 20). Necessarium aequilibrium non aderit dummodo me- 
thodus et criteria adhibita vel maxime intendant desideriis, potius quam veris 
rationibus, quorumdam satisfacere. 

Haec volvens, quasdam mutationes in textu propono necessarias: 

1. Vitetur positivismus iuridicus. Ius de quo agitur pag. 3, linn. 13-17, con- 
fundi videtur cum iure legali. Iam vero, ius in dignitate humana fundatum non 
identificari potest cum iure legali, est enim ius involvens necessario iustitiam. 
Proinde dicatur: « Libertas religiosa communiter hodie intelligitur esse verum ius, 
in dignitate humana et vera ius titia fundatum, quod ... ». 

Pro pag. 6, linn. 30-43, quid simile videtur dicendum. Redactio sit: « Haec 
Sacra Synodus declarat regimen iuridicum populorum huius temporis, dummodo 
principiis rationis humanae fulciatur, esse in se honestum ... affirmat insuper liber- 
tatem religiosam, sensu iam descripto, esse verum ius in ipsa dignitate personae 
atque ius titia fundatum... ». 

Hic modus procedendi continuo prae oculis habeatur, ut vitetur canonizatio 
factorum, quorum convenientia saepe a circumstantiis pendet, nec possunt elevari 
in legem universalem; insuper, ita vitatur identificatio veri iuris cum iure legali, 
quod potest acceptari aliquando ut convenientius pro determinata situatione, sem- 
per vero perfectibile est. 

2. Vitentur concretae interpretationes historiae. Licet quae n. 2 leguntur 
(pag. 4-6) in genere sustineri possint, Concilii non esse videtur ingredi quaestiones 
quae potius philosophis historiae essent amandandae. Doctrinae iudicatae nobis 
valde proximae sunt in tempore, ut debita moderatione et sufficienti perspectiva 
appareant in complexu totius humanae historiae; aliunde agitur de problematibus 
quae fere exclusive mundum Occidentis tangunt; denique, nimio optimismo modum 
cogitandi hodiernum tamquam culmen perfectionis in subiecta materia quis poterit 
cogitare. Ideo convenientius abstineret Concilium ab his iudiciis concretis in rebus 
historicis. 

Conclusio huius n. 2. (pag. 5, lin. 40) teneri non potest. Dicatur: « Novus 
quidam modus proponendi quaestionem de libertate religiosa ... ». Quaestio enim 
antiquissima est, ut historice de facili comprobatur. 

3. Limites ohiectivi personae humanae ne transgrediantur. Quod non raro 
fit in textu: a ) quando, pag. 7, linn. 1-15, exaggeratam unionem inter actum inte- 
riorem hominis et exteriorem proponit schema. Dicatur: «... in eius activitate 
aspectus socialis intime connectitur cum aspectu interiore ». Falsum enim est adesse 



APPENDIX - DE LIBERTATE RELIGIOSA 


753 


unionem inseparabilem in unoquoque actu, nam actus quidam externe poni non 
possunt propter laesionem alicuius boni aut veri; 

b) quando transitus fit illegitimus ab actibus internis in exteriores, qui trans- 
itus tantummodo licet quando actus exteriores boni sunt. Ita pag. 8, linn. 5-8, dici 
debet: « Exinde sequitur quod homo ius habet, ut in religione publice exercenda, 
ab iniusta actione, sive legali ... ». Non autem esset iniusta actio impedire, saltem 
aliquando, malum. Ita doctrina concordabit cum his quae prius n. 5 schema dixerat; 

c ) quando negatur potestati civili potestas moderandi quovis modo actus 
externos religionis, ut expresse dicitur pag. 8-9, lit. e. Utpote incongrua et non 
undequaque vera nec necessaria, melius supprimerentur; 

d) quando ansa praebetur individualismo in modo extollendi libertatem 
(pag. 9, linn. 5-7). Dicatur: « Ea debet homini agnosci libertas quae legi divinae, 
dignitati humanae et exigentiis iustitiae sit consentanea ac non restringenda ... ». 
Sunt enim limitationes obviae ac omnino necessariae. 

4. Ordo publicus recte intelligatur. Quod non fit, si modo mere negativo 
concipiatur, ut videtur erui ex pag. 9, linn. 27-30. Dicatur: « Qui ordo publicus 
est illa pars essentialis boni communis, quae committitur potestati publicae, ut aptis 
mediis foveatur et protegatur ». Ordo enim publicus non modo protegi sed etiam 
foveri debet, quod non tantum nec semper vi coercitiva legis obtinetur. 

5. Consequentiae practicae concordent cum principiis. Inveniuntur enim 
aliquando latius patere, ut in pag. 10, linn. 7-8, quae redigi debent: « ... provi- 
dendum est ne civium aequalitas in ordinatione iuridica laedatur propter solas et 
iustas rationes religiosas ». Cum rationes religiosae non raro aliis admisceantur, sub 
praetextu religionis aliqui plura non religiosa exigunt; requiritur insuper rationes 
religiosas esse iustas; iuxta limitationes n. 5 appositas. 

Item, pag. 11, linn. 1-4 dici debet: « Libertas religiosa ... competit, intra 
supradictos limites a fine societatis imponendos, etiam communitatibus agnoscenda 
est ». Verba superaddita desumuntur ex textu priori, et quidem merito, nam homo, 
socialiter agens, finem societatis attendere tenetur, ne in anarchiam incidat. 

Item pag. 11, linn. 21-23, dicatur: « Communitates religiosae ius etiam ha- 
bent, ne impediantur in sua fide, ore et scripto, vitato proselytismo, publice do- 
cenda atque testanda libere accedentibus ». Formula enim, sine additionibus pro- 
positis, quarum prima ex textu priori depromitur, occasionem plurium abusuum 
praeberet; implicaret insuper coactionem saltem moralem pro renuentibus acce- 
dere, de facili perturbaretur ordo publicus. 

6. Maturius extruatur corpus doctrinae ad lucem revelationis. Nam praeter 
non immodicas laudes erga disciplinam vigentem in populis in quibus adest omni- 
moda libertas religiosa, contra constantem doctrinam Ecclesiae de ideali regimine 
status confessionalis catholici, quaestiones proponuntur quae ad rem non perti- 
nent, ut est notissima doctrina de libertate actus fidei. 

Doctrina biblica non consistit in quadam selectione textuum, ut thesis prae- 
concepta roboretur. Integra debet dari. De facili posset alia diversa selectio textuum 
fieri e diametro opposita. Corpus doctrinae necessarium est, potius quam multipli- 
catio textuum sine sufficienti cohaesione. 

Res maximi momenti est, siquidem declarationes de libertate religiosa, in 
plano mere naturali, variae iam adsunt et fortasse meliores quam haec declaratio 
Concilii, etiam emendata. Proprium Concilii est synthesim doctrinae revelatae in 

subiecta materia clare et complete exponere. Theologis rerum biblicarum peritis 
commendetur labor, ut integram doctrinam tradant praescindendo a quolibet 
« opportunismo ». Intentio enim Concilii debet esse non mundo consentire aut 
placere sed veram doctrinam vivificantis verbi Dei alto suo magisterio tradere. 


67 

Exc.mus P. D. RAPHAEL GONZALEZ MORALEJO 
Episcopus tit. Dardanus, aux. V alentinus 

Pag. 4, linn. 39-40 loco « omnipotentia » dicatur « competentia ». 

Pag. 5, lin. 5 loco « omnipotenti » supprimatur hoc verbum. Ratio : quia 
verum non est placitum philosophicum laicismi vel liberalismi, nec placitum eius 
politicum defendere omnipotentiam status in nulla re. 

Pag. 6, linn. 29-37: « Cum igitur Ecclesiae incumbat munus ut honestae 
hominis in civitate libertati patrocinetur eamque sua doctrina atque auctoritate 
roboret, haec Sacra Synodus declarat regimen iuridicum populorum huius tem- 
poris, dummodo principiis rationis humanae fulciatur, esse in se honestum et 
vere necessarium ad custodiendam in societate hodierna hominis dignitatem et 
personalem et civilem ». Ratio: a) Ordo paragraphorum mutatur ut aptiore pro- 
cedat ratione logica; b ) dicitur autem « populorum », ut stabiliatur « factum » 
non ipsa doctrina, quae forsitan non semper est; c) loco « quippe quod » ponitur 
« dummodo » quia non evidenter apparet, immo aliquoties falsum est quod regi- 
men iuridicum hodiernum libertatis religiosae sit absolute probandum necne. 

Pag. 7, n. 4, sub a): cf. pag. 879. 

Pag. 7, n. 4, sub b): cf. pag. 880. 

Pag. 8, n. 4, sub c): cf. pag. 880. Ex altera parte, in tota hac quaestione 

oportet non oblivisci atheismum esse etiam positio religiosa, quamvis negativa, 
quae non solum exprimitur vel consistit in actibus exterioribus, sed etiam tendit 
ad exteriorem et publicam propagationem. Sed videtur non esse eodem modo 
tractandum atheismum quo hic postulatur pro religionibus. 

Pag. 8, n. 4, sub d), lin. 10: loco dicendi «lex divina» dicatur «lex natu- 
ralis » vel saltem « lex naturalis quae utpote reflexus legis divinae in humana na- 
tura... ». Ratio: quia hic exponuntur argumenta ex ratione desumpta. Sed lex 
divina negatur ab agnosticis, atheis et similibus. 

Pag. 9, linn. 5-7: « Ea debet homini agnosci libertas quae suae dignitati atque 
responsabilitati et iustitiae sit consentanea; ideo non est restringenda nisi in quan- 
tum est necessarium ». Ratio: ne nimis quam par sit extollatur libertas, propen- 
dens in individualismum. Ut etiam doctrina sit conformis cum n. 5, in quo normae 
limitativae rectissime statutae sunt. 

Pag. 11, linn. 1-4: « Libertas religiosa, quae singulis personis competit, intra 
tamen normas limitativas supra expositas, etiam communitatibus agnoscenda est ». 
Ratio: quia normae limitativae in n. 5 appositae, valere dicendae sunt non tantum 
pro singulis personis, verum etiam, et prae primis, pro communitatibus religiosis. 
Ceteroquin, textus prior recte aiebat: « intra supradictos limites a fine societatis 
imponendos ». 

Pag. 14, ad totum n. 12. Totus hic numerus ab integro retractandus est; 

quippe qui modo inorganico, confuso et nimis pleonastico tradit doctrinam evange- 
licam. Igitur petimus ut hic numerus iterum tradatur peritis in hac re, ut compen- 
diosa atque numeris perfecta fiat theologia biblica de libertate christiana, vestigia 
premendo praesertim S. Pauli et S. Ioannis; de qua re illustria exstant studia sive 
catholica sive etiam protestantica. 

Caute perpendatur paragraphus ultima huius n. 12 qui sic incipit: « Iuxta 
mentem ergo Christi... » ne for se appareat contradictio quaedam inter modum 
agendi Ecclesiae hodie — aucto in hominibus sensu propriae dignitatis — et eum 
quo in praeterito usa est Ecclesia, quando homines forsitan non habebant suffi- 
cientem conscientiam eorum dignitatis. 


68 

Exc.mus P. D. HENRICUS GUFFLET 
Episcopus tit. Calamensis, eoad, c.i.s. Lemovicensis 

Remarques generales. La difficulte la plus grave, qui demeure, me semble 
etre dans les Droits des « Pouvoirs Publics ». On utilise a plusieurs reprises l’ex- 
pression « salvis exigentiis ordinis publici », n. 4, pag. 8, lin. 26; pag. 9, linn. 4. 7; 
n. 5, pag. 9, linn. 21. 37. 

II faudrait exactement preciser les limites des exigences de 1’ordre public. 
Car c’est presque toujours au nom de 1’ordre public qu’on a persecute les 
religions. 

II faudrait, si cette expression est inevitable, redire chaque fois que 1’ordre 
public lui-meme reste toujours au Service des droits inalienables de la personne 
humaine, et ne peut les supprimer; au contraire, il leur reste toujours soumis. 

Par consequent 1’ordre publique ne legitime une intervention contre les ma- 
nifestations exterieures de la liberte religieuse, que si celles-ci portent atteinte 
a des droits inalienables d’autres personnes ou de la communaute, uniquement 
dans les limites necessaires pour empecher ce dommage; en respectant dans la 
repression toutes les garanties juridiques de la defense; en manifestant positive- 
ment que c’est contre ces exces que l’on agit, et non pas pour empecher des 
personnes de pratiquer une religion du moment qu’elles ne lesent pas les droits 
des au tres. 

II demeure, neanmoins, un dilemme: ordre public et « droit des commu- 
nautes religieuses de montrer la valeur particuliere de la verite religieuse pour 
1’organisation de la societe et diriger toute 1’activite humaine » (n. 7, pag. 12, 
lin. 12). 

II ne s’agit pas de le contester, mais d’en manifester les consequences. 

En effet, les communautes religieuses ayant le droit de propager leur doc- 
trine, possedent ce droit egalement a 1’egard des problemes sociaux et politiques. 

Si leur doctrine va contre le bien commun, les pouvoirs publics, dont c’est 
le role premier de veiller au bien commun, n’ont-ils pas le droit, en vertu meme 
de cette charge, d’interdire et d’empecher la propaga tion de cette doctrine? 

De plus les pouvoirs publics sont competents pour juger de ce qui est con- 
forme ou non au bien commun. 

Or, il faut remarquer que les pouvoirs publics n’ont pas seulement a porter 
un jugement de valeur absolu sur la verite objective de la doctrine sociale, mais 

aussi et surtout un jugement d’ordre tres relatif tenant compte de tous les ele- 
ments de la situation politique et sociale. 11 peuvent juger que telle doctrine vraie 
et bonne en elle-meme, est nefaste, en fait, actuellement, parce que les citoyens 
ou au moins la plus grande partie d’entre eux n’est pas capable de la mettre 
en pratique; « le mieux est souvent 1’ennemi du bien ». 

C’est une raison de plus pour que les pouvoirs publics soient competents 
pour empecher la diffusion de telle ou telle doctrine sociale ou politique, impliquee 
dans telle doctrine religieuse, et jugee par eux en opposition avec le bien com- 
mun. Qui sera 1’arbitre? 

Dans cette perspective, le marxiste, convaincu, peut tres legitimement et en 
conscience empecher TEglise catholique de propager sa doctrine sociale. Pour 
lui, en edet, il est evident qu’elle va contre le bien commun de la societe civile, dont 
il est le garant et le juge, et le premier responsable. 

N’aboutit-on pas a la necessite d’un organisme international, au-dessus des 
etats, qui soit garant des droits inalienables de la personne humaine contre les 
abus possibles du pouvoir, et vice-versa. 

Sans cela, a quel titre pourrait-on empecher les pouvoirs publics d’user de 
coercition, s’il n’y a pas pour eux d’autres moyens d’empecher les abus. On pour- 
rait dire: 

1. Les pouvoirs publics n’ont le droit d’empecher dans la doctrine sociale que 
ce qui va contre le bien commun, etant entendu qu’ils respectent totalement la 
liberte en matiere proprement religieuse. 

Mais n’y a-t-il pas des conceptions religieuses qui en elles-memes induent la 
destruction de la societe civile? 

2. Les limites de la coercition sont toujours marquees par les exigences des 
droits inalienables de la personne humaine. Le bien commun ne peut en aucune 
fa^on etre atteint si les pouvoirs publics ne garantissent ni ne respectent la 
dignite de la personne humaine. 

3. Faut-il en arriver a dire que toute communaute religieuse est superieure 
aux pouvoirs publics? dans les jugements a porter sur les implications sociales 
et politiques de la doctrine proprement religieuse? 

C’est evidemment inacceptable, dans la mesure ou une communaute reli- 
gieuse peut etre d’origine purement humaine, puisque, de par sa nature meme, 
la relation religieuse a Dieu est de 1’ordre naturel. 

N. 1, pag. 3, linn. 19-20: « cuiusvis potestatis mere humanae »: que signifie 
ce « mere »? 

N. 5. La difficulte nait de ce qu’on presente la regie morale, lorsqu’il s’agit 
des personnes; la regie juridique, lorsqu’il s’agit de la societe civile et de l’etat. 

Or, les personnes sont soumises a l’ordre juridique et defendues par lui. La 
societe civile est aussi soumise a l’ordre moral. 

D’autre part, dans le b) la distinction n’est pas assez bien marquee entre la 
societe civile, qui represente 1’ensemble des citoyens en tant qu’organises et lies 
entre eux, et 1’Etat qui represente 1’organisme que les citoyens se sont donnes pour 
la direction a prendre dans la poursuite du bien commun de la societe civile. 

N. 6, linn. 18-19: « Huic Sacrae Synodo in votis est ». Cette expression ne 
me paratt pas assez forte. 

N. 7. Dans Lensemble il est bon. Ne serait-il pas opportun de noter explicite- 
ment le rapport entre les droits des communautes religieuses et les droits reconnus 

par les democraties: liberte cTassociation et tous droits afferents, liberte de presse 
et d Information. 

Le dernier paragraphe (pag. 11-12) «Tandem ad» me parait mal redige, et 
par suite maladroit. Au lieu de « in tota activitate humana dirigenda » mettre 
plutot « animanda » ou « principia proponenda ». 

N. 8. « ... quae est societas proprio iure gaudens »; pas assez precis. Mettre 
p. e.: « quae est societas vi legis naturalis proprio iure gaudens ». 

N. 9. 11 semble mal place. 11 faudrait Pinserer dans le n. 7, p. e. apres le 
premier paragraphe. 

D’autre part, si l’on veut y defendre les Institutions chretiennes, qu’on le dise 
franchement. 

N. 11. L’explication de la liberte de Tacte de foi parait insuffisante. 

II faudrait insis ter sur le fait que la verite ne contraint notre intelligence 
que si son evidence intrinseque lui apparait. 

Or, il est de la nature des verites de foi que leur evidence intrinseque ne 
peut apparaitre a Tintelligence humaine. 

Elles font necessairement intervenir le temoignage d’une Personne, Dieu. 
Or, fut-il celui de Dieu, ce temoignage laisse toujours notre intelligence libre 
par rapport a la verite elle-meme. 

N. 12, pag. 14, linn. 40-41: «quemadmodum tempore Eliae prophetae fac- 
tum est ». Le rapprochement ne vaut pas. 

En effet, lorsqu’Elie a fait descendre le feu du ciel sur les soldats du roi, c’est 
parceque ceux-ci avaient ordre de le tuer. Cetait un cas de legitime defense, ou 
Elie a use de la Puissance de Dieu; absolument pas un cas de coercition en ma- 
tiere de foi. 

De plus, ce rapprochement me parait dangereux. Car TAncien Testament est 
Parole de Dieu. II serait contradictoire que Dieu y approuve et y utilise des 
moyens qu’il reprouve positivement dans le Nouveau. Ou alors il faudrait 1’expli- 
quer par la difference de situations, ce qui entrainerait de longs developpements. 


69 

Exc.mus P. D. PAULUS GURPIDE BEOPE 
Episcopus Flaviobrigensis 

Pag. 3, n. 1, linn. 1-3. Corrigatur hoc modo: « Personae humanae vera di- 
gnitas cuius homines nostrae aetatis magis magisque conscii fiunt ». Ratio: opto 
praesertim ut addatur vox « vera ». Nam plures dantur de facto conceptus digni- 
tatis humanae quorum non pauci inadmissibiles sunt. Propterea necesse est ut 
Concilium cum loquitur de dignitate personae, saltem suggerat se velle intelligi de 
vera dignitate, nempe de illa quae prosequitur verum et bonum, quae sola vera 
dignitas humana est. 

Pag. 4, linn. 2-4, n. 1. Potius redigantur hoc modo: « nemo iniuste cogatur 
ad agendum contra suam conscientiam recte efformatam, neque impediatur quo- 
minus iuxta rectam suam conscientiam agat». Ratio : determinationes quae addun- 
tur necessariae videntur. Nam saepe homines procedere volunt iuxta conscientiam 
evidenter erroneam, vel perperam efformatam. In his vero casibus lex caritatis saepe 

iubet ut cohibeantur vel corrigantur ob eorum ipsum bonum. Quibus in casibus 
coactio vel impeditio non est iniusta, sed potius commendata. 

Pag. 5, linn. 11 et 19. Vox « totalitarismus » quae habet sensum specificum 
et significat vel « fascismum » vel « nazismum » consultius omitti deberet. Nam 
hodie iam huiusmodi « totalitarismi » iam vigore carent. Contra vero « commu- 
nismus atheus et materialista » omnino opprimit omnem libertatem religiosam et 
civilem hominum quamplurimorum. Loco dicendi « totalitarismus » dicatur in utro- 
que loco « statismus absolutus », sub hac enim denominatione aeque comprehen- 
duntur et communismus atheus et totalitarismus cuiusvis generis. 

Pag. 6, n. 3, linn. 33-34, legitur « regimen iuridicum hodiernum libertatis 
religiosae, quippe quod principiis rationis humanae fulcitur, esse in se hone- 
stum ». Corrigatur hoc modo: « regimen iuridicum hodiernum libertatis religio- 
sae, quod principiis rationis humanae fulcitur, esse in se honestum ». Ratio : prout 
asseritur, doctrina falsa esse potest: varia enim exsistunt hodie iuridica regimina, 
quae principiis rationis humanae non fulciuntur. 

Pag. 6, n. 3, lin. 42. Compleatur hoc modo: «... legitime vindicare; intra 
iustas normas, inferius, n. 5, statuendis ». Ratio-, ne inde ab initio falso censeatur 
libertatem religiosam vindicari posse a singulis sive individuis sive communitati- 
bus sine ulla morali vel iuridica limitatione aequa et iusta. 

Pag. 7, n. 4, linn. 7-8: legitur « ...liberum in societate religionis exercitium 
deneget ». Compleatur hoc modo: « ...liberum in societate exercitium religionis 
sine causa deneget ». Ratio-, quia potest esse iusta causa ob quam externum reli- 
gionis exercitium denegetur; puta bonum commune societatis vel iura acquisita 
et praevalentia aliorum civium. 

Pag. 7, n. 4, linn. 9-11: Textus compleatur hoc modo: «Nexus inter liber- 
tatem interiorem et eius manifestationem socialem per se est omnino indisso- 
lubilis ». Ratio : addendum est « per se », quia per accidens saepe occurrere potest 
in pluribus aliis libertatis humanae casibus. 

Pag. 7, n. 4, b), linn. 22. Compleatur hoc modo: « ... veritas quaeritur et 
invenitur plerumque per magisterium... inter homines ». Ratio: quia aliae viae 
sunt ad inveniendam veritatem, neque excludi debent ita absolute viae quibus 
Deus sese hominibus saepe communicat. Praeterea in mundo hodierno saepe etiam 
« per magisterium et communicationem inter homines », in animis hominum ma- 
xime rudium, instillatur error et fortiter imprimitur. 

Pag. 8, lin. 7. Compleatur hoc modo: « ...immunis sit ab indebita coerci- 
tione sive legali sive sociali ». Ratio: quia possunt dari causae sive morales sive 
sociales ob quas publicum religionis exercitium coerceri debeat. 

Pag. 9, n. 5 b), linn. 23-24: Compleatur hoc modo: « Societas civilis ius habet 
sese protegendi contra abusus qui ex cultu falsae religionis provenire possint, ad- 
ducto titulo libertatis religiosae ». Ratio: quia non potest dici sine distinctione abu- 
sus provenire posse ex cultu etiam verae religionis. 

Similiter linn. 34-35 complendae sunt hoc modo: « nisi quando exercitium 
religionis ut plurimum falsae ordini publico noceat... ». Ratio: quia nequit ad- 
mitti exercitium religionis verae ordini publico nocere posse. Vox « graviter » 
superflua videtur. 

Pag. 11, n. 7, lin. 3: complendus est textus hoc modo: « etiam communita- 
tibus, intra limites n. 5 assignatos, agnoscenda est ». Ratio: quia illae iustae nor- 

mae vel maxime necessariae sunt relate ad activitates communitatum religiosa- 
rum. Adeoque hic in memoriam revocari debent. 

Pag. 11, lin. 23, n. 7. Complenda est vel restringenda assertio hoc fere modo: 
«... publice docenda atque testanda, dummodo doctrinas aperte falsas ne doceant 
vel mores manifeste pravos ne spargant, contra communem religiosum sensum 
civium ». Ratio: quod asseritur sine ulla limitatione falsum et nocuum esse vide- 
tur, neque facile conciliabile cum normis statutis in eodem schemate n. 5. 

Pag. 13, ante n. 11 addenda est brevis paragraphus quae desumi posset ex iis 
quae dicuntur in relatione pag. 38, n. 4. Paragraphus quam propono poterat esse 
haec: « Haec doctrina de libertate religiosa non contradicit conceptui historico sic 
dicti status confessionalis. Nihil igitur prohibet quominus religio catholica iure 
humano publico agnoscatur et stabiliatur tanquam religio status, dummodo aequa 
religiosa libertas salva maneat, prout in hac declaratione describitur ». Ratio: 
hanc paragraphum censeo omnino necessariam ad salvandam doctrinam Summorum 
Pontificum, et saeculares usus Sanctae Sedis in hac re tanti momenti. 

Pag. 14-15, n. 12. In hoc n. 12 plura adducuntur testimonia ex Scriptura, 
quae vel non probant quod intenditur, vel afferunt fallacem probationem, cui 
omnino contradici poterat aliis innumeris testibus ex Scriptura Veteris et Novi 
Testamenti. 

Ideo censeo omnino ex hoc numero delenda esse saltem ea quae habentur 
inde a pag. 14, lin. 27: « miracula fecit... » usque ad pag. 15, lin. 3 (Lc. 9, 54-56). 
Ratio: non est unice verum quod dicitur, Christum mere invitasse homines ad 
fidem, sed etiam eis fidem praecepisse, sub aeterno discrimine salutis: « Qui 
crediderit et baptizatus fuerit salvus erit: qui vero non crediderit, condemnabitur » 
( Mc . 16, 16). Et Domini discipulus S. Paulus non mere ad invitandum restringebat 
suum apostolatum, sed pressius urgebat iuxta instructionem quam dedit Timotheo: 
« Praedica verbum insta opportune, importune, argue, obsecra increpa in omni 
patientia et doctrina » (2 Tim. 4, 2). 

Praeterea, terrores aeternae damnationis, quos Christus saepe in animis audi- 
torum excitabat: illud « compelle intrare ad nuptias », quas Paterfamilias para- 
verat Filio suo (Lc. 14, 23), aliaque plura quae afferri possent, multo plus sunt 
quam mera invitatio. 

Aliunde vero, miracula innumera, charismata extraordinaria, beneficentiae 
singularia opera, quibus Christus et apostoli praedicationem commendabant, et 
quae prorsus extrinseca sunt subiecto, obiecto et actui fidei, ad quem ordina- 
bantur, indirectam saltem et pro simplicibus et rudibus, ut erant eorum auditores, 
moraliter cogentem quandam coactionem importabant. Instructio vero catechetica 
et religiosa, quae etiam pueris et rudibus ex Ecclesiae mandato impertienda est, 
aliquid multo plus secum ferunt quam meram et nudam invitationem ad libere 
et sine ulla neque morali et indirecta coactione fidem amplectendam. 

Animadvertendum etiam est, quod in homine lapso, « sensus et cogitatio 
humani cordis in malum prona sunt ab adolescentia sua » ( Gn . 6, 5; 8, 21; Mt. 
15, 19): atque non solum ab intrinseco sed etiam ab extrinseco homines debent 
« induere armaturam Dei, ut possint stare adversus insidias diaboli: quoniam 
non est nobis solum colluctatio adversus carnem et sanguinem: sed adversus 
principes et potestates, contra spiritualia nequitiae » (Eph. 6, 11). Quare etiam nos 
monet Petrus: « Sobrii estote et vigilate: quia adversarius vester diabolus tam- 
quam leo rugiens circuit quaerens quem devoret » ( 1 Pt. 5, 8). 

Quae cum ita sint, potius divina paedagogia suadet ut mere et purae invita- 
tioni addatur quaedam paterna non solum amoris sed etiam timoris salutaris 
coactio, qua etiam ipse Deus « quos amat arguit et castigat » ut suae voluntati 
obediant {Apoc. 3, 19; Prov. 3, 11-12). Immo in homine lapso, ad hoc quod vere 
cum plena libertate se decidere possit, quodammodo necessaria est haec paterna 
et divina paedagogia: eatenus saltem quatenus necessaria sit ad compensandam 
humanam et diabolicam coactionem in contrarium. 

Ea quae dicuntur de miraculis omnino compensari possent aliis ex ipsa Scrip- 
tura depromptis, quibus contrarium comprobari videtur. Sufficiat pro nunc in me- 
moriam revocare factum mortis Ananiae et Saphirae mediante Petro patratum, 
quod narratum habemus in Act. 5, 1-11, ex quo « factus est timor magnus in 
universa Ecclesia » (Act. 5, 11). 

[ Subscripsit etiam\ F. Melendro, arch. Anking. 

* * * 

N. 1. Concilium non debet ita loqui de libertate religiosa. Non enim in his 
quae de libertate religiosa ab hominibus — et fortasse irreligiosis — affirmantur 
vel non affirmantur Concilium niti debet, sed in his quae de libertate religiosa Ec- 
clesia docet. Proinde primum definiendum seu exponendum est: 1) quid nomine 
libertatis religiosae intelligatur; 2) deinde quid Ecclesia in re religiosa de officiis 
ac iuribus hominis et societatis semper docuerit. 

Ecclesia, cum mundo loquatur, certe ante oculos habere debet quid mundus 
cogitet, quid dicat, quid faciat; attamen Ecclesiae doctrina non est, credo, ea quam 
mundus tenet, sed ea quae aut in fide uno vel alio modo continetur: in S. Scripturis, 
in Traditione, in Magisterio ecclesiastico, aut ex hac fide derivatur. 

Proinde ex hoc n. 1 omnia omittenda esse videntur, praeter ea quae a versu 17 
usque ad finem affirmantur, i. e. « Homines debent liberi seu immunes esse ... 
servire velit ». His enim versibus aliquo modo describitur quid nomine libertatis 
religiosae Concilium intelligat. Cetera superflua sunt. 

N. 2, pag. 4. Totus numerus in quadam historica ac philosophica divagatione 
sub una luce rationis humanae consistit, a qua fides omnino abest. Hac igitur de 
causa et quia nullo modo est necessarius, omittendus est. 

Evidens est Ecclesiam et reiecisse et reicere eam libertatem religiosam quae 
aut in autonomia aut in independentia aut in indifferentia hominis erga Deum 
consistat, iuxta placita rationalismi vel laicismi; et etiam eam quae tantum consistat 
in iure, ab omnipotenti et totalitario Statu consesso, in re religiosa hoc vel illo 
modo agendi, et quidem intra certos limites a Statu determinatos, ut totalitarismus 
nazista et comunismus volunt. Ideo autem Ecclesia has libertatis conceptiones reicit 
quia pugnant cum illa vera atque legitima libertate quam Deus per naturam et 
gratiam homini tribuit. Proinde primum definienda est et velut fundamentum 
totius decreti seu schematis ponenda vera et christiana libertatis conceptio, dum 
ceterae omnes conceptiones reiciuntur. 

N. 3. Prout iacet multis de causis admitti non potest. 1) Dicitur catholicam 
religionem esse veram et unicam religionem a Deo probatam et omnes homines 
ad eam amplectendam sub gravi teneri; at additur hanc Ecclesiae doctrinam non 
contradicere libertati humanae et civili « in vita religiosa ducenda ». Quomodo 

fieri potest ut non contradicat cum secum ferat prohibitionem reiciendi et obliga- 
tionem amplectendi catholicam fidem, et in populo catholico obligationem prae- 
terea Ecclesiae et Status defendendi eam adversus hostiles impetus qui bono com- 
muni et honori Dei et Ecclesiae noceant? 2) Deinde dicitur civilem in re religiosa 
libertatem niti et commendari in Ecclesiae doctrina de dignitate personae humanae 
seu hominis, et quidem prout haec doctrina ex ipsa humana ratione derivatur. 

Quod non facile intelligitur cum nondum aperte explicatum sit in quo haec 
civilis libertas consistat et quae sit haec personae humanae dignitas. Et alia ex parte 
Ecclesiae doctrina de dignitate personae humanae non ex ratione, sed ex ratione 
simul et ex revelatione derivatur. 3) Loquuntur praeterea de quodam « regimine 
hodierno iuridico libertatis religiosae », de quo, in fine paragraphi, affirmatur 
« principiis rationis humanae fulciri » et proinde, additur, esse in se « honestum 
et vere necessarium ad custodiendam in societate hodierna hominis dignitatem perso- 
nalem et civilem », et hanc libertatem religiosam esse « verum ius, in ipsa dignitate 
personae humanae fundatum ». Attamen non explicatum est in quo hoc regimen ho- 
diernum consistat, cum regimina hodierna tam varia sint; neque in quo consistat 
haec dignitas personae humanae, et multo minus sub lumine catholicae fidei; neque 
quomodo hoc regimen principiis rationis humanae fulciatur, etc. Omnes sunt affir- 
mationes gratuitae, incertae, nullo argumento philosophico aut theologico innixae. 

N. 4. Textus emendati. Nihil aliud est quam quaedam lectio philosophica quae 
Concilio minime decet, falsis insuper affirmationibus conspersa, saltem prout in 
se ipsae sonant. 

Minime decet Concilio, quia Concilii munus est fidei doctrinam proponere 
et confirmare aut illustrare argumentis seu rationibus theologicis, et tandem, sobrie 
quidem ac caute, argumentis nudae rationis omnino certis. Nunc vero, hic n. 4 nihil 
aliud est quam defensio rationalis cuiusdam propositionis progressistae a Con- 
cilio facta. 

Conspersa est praeterea affirmationibus excutiendis, aut falsis aut incertis, et 
proinde non admittendis; v. g. in paragrapho a), in versibus 4-7. « Ergo iniuria 
homini fit, si quis interiorem hominis personalem libertatem in re religiosa agno- 
scat, simulque ei liberum in societate religionis exercitium deneget », et etiam in 
toto paragrapho, quia in omnibus eius affirmationibus dicitur inseparabilitatem 
inveniri inter internam religionis conceptionem et eius externam manifestationem, 
et immoralitatem prohibendi seu impediendi hanc externam manifestationem. Sed 
nec datur inseparabilitas nec immoralitas. Nam saepe dantur causae ad eam prohi- 
bendam, et prohiberi potest et etiam debet, ut patet ex doctrina theoretica et prac- 
tica S. Pontificum, praesertim in saeculis xix et xx. 

Sed praeterea hae affirmationes generatim sumptae pugnant cum his quae 
deinde in eodem n. 4, paragrapho d et in n. 5 dicuntur cum statuitur Statum posse 
et etiam debere in determinatis adiunctis eam prohibere. 

Itaque universus paragraphus a) in n. 4 vel omittendus vel saltem emendandus 
est, eius affirmationes sensu dicto corrigendo. 

In paragrapho b ) circa finem, amplissima et illimitata libertas eis conceditur 
qui suas conceptiones religiosas ceteris exponere velint. Quae tamen libertas limi- 
tanda est bono communi societatis et ceterorum obiectivo iure, quod etiam publica 
auctoritas — tam ecclesiastica in iis quae ad eam pertinent quam civilis — 
tueri debet. 

In paragrapho c) iterum in eundem errorem inciditur, cum omnis legalis et 

socialis interventio ad eorum religionis publicum exercitium impediendum ex- 
cludatur. 

In paragrapho d) exponitur causa ad eorum religionis externam manifestatio- 
nem impediendam, quae est ordo publicus. Sed ea non est unica causa, quia, etiam 
incolumi ordine publico, bonum commune, moralitas, ceterorum iura, etc. peri- 
clitari possunt. 

Paragraphus e) iterum incidit in errorem statuendi ordinem publicum velut 
unicam causam cur Status potestatem habeat limitandi aut prohibendi religionis 
uniuscuiusque externam et publicam manifestationem. 

N. 5. De limitationibus libertatis religiosae. Universus numerus reiciendus 
est. Nam 1) Totus numerus eo tendit ut statuatur Ordinem publicum esse unicam 
causam qua innixus Status iure possit limitare aut prohibere quosdam actus publicos 
religionis (cultum, propagationem), cum plane constet hanc limitationem et prohi- 
bitionem iustificari ex iis quae vero bono communi exiguntur (v. g. in populo 
unius religionis catholicae), quamvis ordo publicus non pericli tetur. 2) Norma 
moralis a norma iuridica distinguitur cum, ut videtur, de actibus externis publicis 
agatur, quasi videlicet veram obligationem moralem has limitationes imponendi 
Status non habeat. 

Hoc saltem sensu emendandus est. 

N. 6. (De tutela libertatis religiosae). In prima paragrapho nonnulla emen- 
danda sunt. Primum enim officium auctoritatis civilis iuxta perfectum Dei consilium, 
quod invenitur ubi unitas catholica datur, est Dei et Ecclesiae ius tueri; et deinde 
secundo loco — salvo iure Dei — etiam ius hominum. 

Praeterea, quoad cives, Status tueri debet non eorum libertatem sed eorum 
iustam libertatem. Haec autem tutela non exigit, ubi unitas catholica datur, aequa- 
litatem iuridicam omnium religionum. 

Et fortasse neque in populis plurium religionum posset eam exigere. 

Praeterea in populis catholicis iustum est non omnes cives habere plenam 
iurium civilium aequalitatem, v. g. ut doceant et educent in scholis pueros et 
iuvenes, ut fiant duces Status, etc. 

In paragrapho secunda, praeter tres primos versus, ceteri omnes emendandi 
sunt, ne probari videatur et prohibitio in populis unius religionis catholicae impe- 
diendi publica vi propagationem et cultum publicum protestantismi, et commen- 
datio concedendi protestantibus ubique, ideoque etiam in populis unius religionis 
catholicae, hanc libertatem cultus publici et propagationis. Quae prohibitio et com- 
mendatio doctrinis S. Pontificum, Ecclesiae usui et ipsi humanae rationi aperte 
adversantur. 

Postremis sex versibus n. 6, ut probari possint, haec verba addenda sunt: 
« in veritate fundatam », inter verba « vitamque religiosam » et « fovendam ». 

N. 7. (De libertate coetuum religiosorum). Quod hic numerus continet nullo 
modo admitti potest in populo unius religionis catholicae. Hoc enim in populo 
propagatio et cultus publicus religionum falsarum proscribendi sunt: 1) propter 
honorem Dei et Ecclesiae catholicae; 2) propter periculum laedendi conceptiones 
et vitam christianam omnium catholicorum, eorum praesertim qui opibus carent 
quibus sese defendant. Ecclesia vero et Status graviter obligantur in hoc populo 
ad hos indefensos homines tuendos; hi autem homines plenum ius habent eam 
tutelam exigendi. 

Praeterea, etiam in populis plurium religionum, Ecclesia non verum ius acatho- 
licis, sed tantum tolerantiam ex necessitate concedere potest. 

Praeterea, cum iam supra dictum sit de externa manifestatione conceptionis 
religiosae quod dictum est, non apparet ratio cur de hac re in specie agatur. 

Recte perspectis quae a vero bono communi exiguntur, iis coetibus religiosis 
quorum conceptiones legi naturali non repugnant, tutela iuridica concedenda est 
ad eorum religionem privatim et publice exercendam. Nihil amplius doctrina 
catholica permittit. 

2) Concedamus hoc regimen, etsi non ideale, esse bonum et nonnunquam opti- 
mum regionibus seu populis plurium religionum. At populis catholicis ne bonum 
quidem est; qua de causa semper a S. Pontificibus in populis catholicis, v. g. in 
Hispania, prohibitum est, salva necessaria seu convenienti tolerantia. 

N. 11. De libertate Actus fidei. Dicitur fidem (actum fidei), etsi coram Deo 
obligatorium, debere tamen liberum esse, ita ut nulla potestate humana cogente 
eliciatur. Quod verum est. 

Sed additur regimen libertatis religiosae — ut saepe et quidem pro cultu et 
propagatione in populis etiam catholicis propugnatum est — optatissimas exhibere 
conditiones ut actus fidei liber oriatur. Quod in populis unius religionis falsum est. 
Nam haec propagatio et hic cultus publicus in his populis catholicis, a) est aliquid 
contrarium bono communi, qui mente catholica concipiendus est; b) est fidelibus 
catholicis permolestum; c ) est perniciosum conceptioni et vitae christianae eorum 
hominum catholicorum qui minus instructi inveniuntur ad sophismatibus resisten- 
dum. Ergo hoc regimen non est regimen libertatis in his populis, sed licentiae et 
effrenationis. 

N. 12. (De libertate religiosa prout in Evangelio et in genere in N. T. fun- 
datur). Vix credi potest schematis redactores ita potuisse S. Scripturis abuti! 

Textus hi omnes nihil probant eorum quae redactor seu redactores probare 
conantur. 

Aperte quidam etiam textus falso et ridicule interpretantur, et praeterea nullus 
eorum probat Ecclesiam et Statum in populo catholico ad defendendam subditorum 
fidem prohibendo propagationem haereseos non teneri; sed ad summum eos teneri 
ad servandam libertatem actus fidei ita ut nulla vis aut coactio adhibeatur. 

Ultima pars, sex postremi versus, nihil aliud est quam quoddam sophisma. 
Nam haec libertas progressista non secum fert certe in se coactionem in conscien- 
tias; at alia gravia mala affert, ut seductionem et fraudem hominum infirmorum, 
indifferentismum, etc. Et ex alia parte Ecclesia et Status in populis catholicis gra- 
vissima munia obeunt cum hos infirmos homines tuentur, divinum honorem defen- 
dunt, etc. et non ideo homines ad credendum cogunt. 

Multi textus adduci possunt quibus Christi bonitas et mansuetudo ostendan- 
tur, sed nonne alii adduci possunt quibus ostendatur eius indignatio et sanctus 
rigor et firmitas adversus superbos et hypocritas et fratrum corruptores? Illae in 
pharisaeos imprecationes, mercatores flagelli ictibus e templo expulsi, fortissimae 
in peccatores comminationes ... rem maxima claritate illustrant. 

N. 13. Totus numerus admitti potest cum nullam difficultatem doctrinalem 
afferat nec quaestiones discutiendas de libertate religiosa contineant. Hortatur 
tantum ad apostolatum, praedicationis praesertim et orationis et testimonii, semper 
cum caritate et humanitate erga acatholicos. 

N. 14. Est conclusio omnis doctrinae supra expositae. In eo dicitur: Hodie 

homines hodierni libertatem desiderant ad suam religionem privatim et publice 
profitendam. 

In multis populis haec libertas agnoscitur et legibus defenditur. 

In aliis vero populis, quamvis aliquo modo verbis admittatur, de facto haec 
libertas conculcatur. In quamcumque religionem persecutiones moventur ad eam 
destruendam. 

Cum hodie mundus ad unificationem tendat et communicatio inter omnes 
maior in dies sit, haberi non potest pacifica conviventia sine illa libertate religiosa 
quam schema exhibet. 

Haec autem conclusio falsa est. Ut haec conviventia obtineatur aequalitas inter 
omnes coetus religiosos (non loquamur de libertate) est fortasse necessaria; sed 
in populis unius religionis catholicae satis est quod acatholicis dissidentibus Con- 
ventio Hispana concedit: nempe cultus privati libertatem et agnitionem ac tutelam 
iurium civilium omnibus communium, cum quibusdam limitationibus non magni 
momenti cum tam pauci sint protestantes, iudaei, etc., sine coactione aliqua ut 
catholici fiant, et omnia cum caritate. 


70 

Exc.mus P. D. PHILIPPUS MATTHIAS HANNAN 
Episcopus tit. Hieropolitanus, aux. V ashingtonensis 

1. Servetur atque immutata retineatur methodus secundum quam declaratio 
procedit, scii, a) ut exordium sumatur e statu rerum hodierno, in quo libertas 
religiosa et limitatio correspondens potestatis publicae de facto postulantur fere 
universim ab hominibus, propterea quod propriae dignitatis et personalis et civilis 
magis magisque conscii sunt facti; b ) ut dein exponatur conceptus libertatis reli- 
giosae, quid sit et quid non sit, prout hodie communiter intelligitur et iure consti- 
tutionali vindicatur; c) ut posthac afferantur argumenta, cur libertas religiosa sit 
affirmanda tamquam verum hominis ius. Rationes : 

a) Haec methodus, quae conscientiam historicam (historica! consciousness) 
exhibet, a sana philosophia (et, mutatis mutandis, a sana theologia) hodie quam 
maxime probatur; estque in praesenti materia omnino necessaria et unice valida, 
cum quaestio agatur, in qua evolutio doctrinae peracta est. 

b) Sic declaratio aggreditur problema ubi de facto exsurgit, scii., non in 
ordine abstracto seu speculativo sed in ordine practico seu politico et iuridico. 

c) Sic ab initio patet, quod libertas religiosa sensu hodierno non est notio 
theologica vel quasi- theologica vel ideologica sed potius notio formali ter iuridica. 

d) Sic via optime sternitur ad doctrinalem solutionem problematis practici. 
Etenim ius hominis ad libertatem in re- religiosa non est quaedam « veritas aeterna », 
quae demonstrari potest a priori, modo abstracto, arguendo deductive ex aliis « ve- 
ritatibus aeternis ». E contra, nonnisi recentius pervenerunt homines in possessio- 
nem huius veritatis. Solummodo decurrente experientia historica, et aucta exinde 
inter homines gradatim conscientia dignitatis personae, rationi humanae innotescere 
coepit, quod libertas religiosa est vera exigentia naturae hominis, quatenus persona 
est, ac proinde verum hominis ius. 

Optima igitur est declarationis methodologia. Ac proinde ipsa quaestio recte 

ab initio ponitur. Quaestio enim est, utrum homines nostrae aetatis iure et ratio- 
nabiliter, seu secundum naturales exigentias dignitatis humanae, sibi vindicent 
libertatem religiosam. Non sunt igitur ii audiendi, qui dicunt, quod declaratio 
« positi vismo indulget », vel « opinioni publicae hodiernae cedit ». Obiectiones 
exhibent et ignorantiam elenchi et sensum methodologiae mancum. 


71 

Exc.mus P. D. CAROLUS HERMANNUS HELMSING 
Episcopus Kansanop olit anus - S. loseph 

Schema mihi valde placet. Propono simpliciter sequentia: 

1. Pag. 3, n. 1, lin. 19. « Potestatis mere humanae ». Vox mere omittatur, 
ne ansam praebeamus adversariis Ecclesiae qui dicunt Ecclesiam his verbis velle 
excludere suam potestatem in hac re. 

2. Pag. 4, n. 2. Videtur melius inserere totam hanc quaestionem historicam 
et magis amplificatam in nota in qua etiam confitendum est catholicos non semper 
servasse libertatem conscientiae et Ubertatem religiosam erga alios. 

3. Pag. 7, n. 4 c, lin. 34. In clausula « quibus homo sese ad Deum directe 
ordinat » propono inserere « sub influxu divinae gratiae » vel « Deo auxiliante » 
post vocem « homo » ad vitandam apparentiam Pelagianismi. 


72 

Exc.mus P. D. IOANNES HERVAS Y BENET 
Episcopus tit. Doritanus, praei. Cluniensis 

Ad totius schematis compositionem. Numerentur lineae textus, sicut mos est 
in omnibus schematibus Concilii. Ratio: patet, ad commoditatem omnium Patrum 
et peritorum, immo et ipsius secretariatus vota et emendationes excipientis. 

Ad titulum. Reformetur titulus generalis schematis hoc modo: « Declaratio 
de Ubertate civili religionis seu de iure civium et communitatum ad Ubertatem in 
re religiosa ». Ratio: a) Necessarium est invenire titulum qui doctrinam et ambi- 
tum schematis exactis verbis referat, nec plus nec minus, absque ambiguitate et 
confusione. 

b) Sed titulus actualis his quaUtatibus non ornatur, et quandam confusionem 
populo generavit. 

c) Verba enim « Ubertas reUgiosa » latius patent quam doctrina sub tali titulo 
in schemate exposita. Sunt verba generica, quae aUis immo et falsis Ubertatibus 
applicari possunt, de quibus non est sermo vel quae in ipso schemate reiciuntur. 
Unde schema damnat absolutam libertatem seu autonomiam a lege divina quam 
proclamabat RationaUsmus, et illam libertatem moralem Relativismi et indiffe- 
rentismi. 

d) Nova quaestio proponitur (cf. pag. 5, Un. 40), eaque concreta et praecisis 
terminis delimitata: scilicet Ubertas personae humanae ab externa coactione et 
praesertim a coercitione legis et potestatis civilis in re reUgiosa. 

Conclusio : Quaestioni particulari et concretae titulus generalis non apte 

respondet. Reformetur ergo titulus in sensu supra dicto. 

Ad pag. 3, lin. 14. Ubi textus dicit: «... in dignitate humana fundatum », 
dicatur: « in persona humana eiusque dignitate fundatum ... ». Ratio : dignitas est 
qualitas. Fundamentum autem radicale libertatis religiosae est libertas ipsa per- 
sonae, seu esse sui iuris, quod « personalitatem » constituit, en non meram qua- 
litatem. 

Libertas vero specialem dignitatem personae humanae tribuit. 

Ad pag. 4, linn. 1-5. Compleatur textus hoc modo: Dicit: « debere duplici 
sensu, ut scilicet ... determinantur ». Dicat: «... determinantur; et ut persona hu- 
mana gaudeat illis conditionibus vel mediis, in quibus hanc immunitatem a coac- 
tione seu libertatem religiosam in actum redigi possit ». Ratio-, schema offert notio- 
nem tantummodo negativam libertatis, quam considerat quasi immunitatem ab 
omni coactione. 

Libertas autem religiosa, sicut omnes aliae libertates in societate civili, aliquid 
positivum secum fert: non tantum immunitatem a coercitione, sed etiam faculta- 
tem effective agendi, unde libertas exigit conditiones et media positiva in quibus 
possibile sit attingere illud bonum propter quod immunitas a coercitione statuitur 
in iure. 

Ad pag. 4, linn. 24 ss. Compleatur recensio quaestionis historicae sic: Dicitur: 
Lin. 24: « Nitebatur in placito rationalistico ... secundum quod ... Deo nullatenus 
subicitur. Ex hoc placito ... ». Dicatur: « Nitebatur vel in placito rationalistico ... 
subicitur, vel in alio placito philosophico theologico. Ex his placitis derivata est ... »; 
Lin. 31: «Hanc libertatem religiosam eiusque praemissam philosophicam Ecclesia 
reprobavit ... ». Dicatur: « Hanc libertatem religiosam eiusque praemissas Eccle- 
sia reprobavit ... »; Lin. 36: « Deum vivum et verum cognoscat Eique soli serviat ». 
Dicatur: «... Deum vivum et verum cognoscat Eique soli serviat; nec cum provi- 
denti consilio Dei de vita et historia hominum ». Ratio : explicatio historica, quam 
praebet, vera est sed insufficiens . 

Laicismus de quo agimus, non nitebatur tantum principiis rationalismi de quo 
supra. Prae oculis etiam habendum est placitum theologicum philosophicum ab 
auctore Lamennais saec. xix sustentatum, et a Magisterio Ecclesiae damnatum 
(cf. Gregorius XVI, Enc. Mirari vos, 15 aug. 1832). 

Additur in fine « vel cum providenti Dei consilio de vita et historia homi- 
num », quia tradi tionalismus rigidus abstracte non repugnat et dari potuit, sed de 
facto non fuit in historia. 

Ad pag. 5, linn. 14-15 (paragr. 2, linn. 2-3). Leviter immutetur textus, ita ut 
ubi legitur: « Mutantur tempora et ideologiae », dicatur: « Mutantur tempora et 
ideologiae populorum ». Rationes-. 1. Ut vitetur omnis sapor relativismi, quem 
num », quia traditionalismus rigidus abstracte non repugnat et dari potuit, sed de 
haberet vel habere posset affirmatio in abstracto. 2. Ut modo clariori determinetur 
sensus in schemate intentus absque ullo falsae interpretationis periculo. 

Pag. 5, linn. 29 ss. Compleatur textus hoc modo: Ubi dicit: « Itemque in 
luce ponitur hominem, prout est persona, officiis teneri iuribusque gaudere ... ». 
Dicat: « Itemque in luce ponitur hominem, prout est persona libertate praedita, 
officiis teneri iuribusque gaudere ... ». Ratio-, his verbis additur ratio specifica. 
Etenim ratio specifica propria libertatis religiosae est in libertate physica vel psycho- 

logica, vi cuius unusquisque propriam decisionem personaliter a seipso sumere 
debet, quin valeat decisio coacta vel ab aliis imperata. 

Non decet ergo ut haec ratio in toto schemate sileatur. 

Ad pag. 5, in fine, lin. 40. Leviter reformetur textus, ita ut ubi dicit: « Cum 
historiae decursu igitur nova quaedam quaestio de libertate religiosa ...» dicat: 
« Cum historiae decursu novus quidam status quaestionis de libertate religiosa ... ». 
Ratio: ita accuratius res exprimitur. Erat enim novus modus proponendi veterem 
quaestionem. 

Ad pag. 6, par. 3. Auferantur verba « hodiernum » et « hodierna », ita ut 
ubi legitur: Lin. 7: « Quid de hodierno libertatis religiosae regimine sentiat ». 
Dicatur: « Quid de libertatis religiosae quaestionibus sentiat ». Lin. 32: « Sancta 
Synodus declarat regimen iuridicum hodiernum libertatis religiosae ... ». Dicatur: 
Sancta Synodus daclarat regimen iuridicum libertatis religiosae ... ». Lin. 35: « Ne- 
cessarium ad custodiendam in societate hodierna ». Dicatur: « Necessarium ad 
custodiendam in societate». Rationes : 1. Iudicium Concilii (praesertim quod as- 
seritur linn. 32 et 35) est iudicium doctrinale, quod innititur argumentis philoso- 
phico-theologicis. Argumenta vero non respiciunt societatem hodiernam, sed so- 
cietatem humanam in genere; fundantur enim, uti legitur in textu, « in ipsa digni- 
tate personae humanae », non in aliqua hodierna novitate. Iudicium ergo valet pro 
hominibus omnibus cuiusque temporis. 

2. Devitare oportet declarationem conciliarem ita intelligi et accipi posse, ut 
credatur de hoc vel illo regimine concreto sententiam ferre, immo et ab uno vel 
altero regimine hodierno influxum accepisse. 

Ecclesia enim, licet in tempore hodierno vivat et hominibus hodiernis loqua- 
tur, nonnisi principia generalia statuere vult, quando de his rebus loquitur. 

Ad pag. 6, linn. 20-21. Leviter reformetur textus, ita ut ubi dicit: « ... nulla- 
tenus adversari libertati humanae et civili ». Dicat: « nullatenus adversari libertati 
personali et civili ». Ratio: etiam libertas civilis est humana. Quod revera schema 
intendit dicere est de non-incompatibilitate inter doctrinam catholicam de unica 
religione vera et libertatem qua homo gaudet personaliter et gaudere debet civiliter. 

Ad pag. 6, n. 3 (alteram partem), lin. 33. Leviter reformetur textus, ita ut 
ubi dicit: « Sacra Synodus declarat regimen hodiernum libertatis religiosae ». Dicat: 
« Sacra Synodus declarat regimen honestae libertatis religiosae ». Rationes: 1. Ver- 
bum « hodiernum » omittendum est, ut in alio scripto postulavimus. 

2. In contextu affirmatur munus Ecclesiae esse honestae hominis libertati patro- 
cinari. Sed in lineis sequentibus solemnis et fundamentalis assertio continetur, 
quae magni momenti erit pro omni societate humana. Necessarium ergo est verba 
accurate ponderare. 

Propono hanc additionem verbi « honestae », ut clarius libertatem, quae a 
Concilio in hoc textu capitali vindicatur, non qualemcumque esse, sed illam hone- 
stam et naturae humanae consentaneam, quam spiritus Evangelii et documenta 
Ecclesiae commendant. 

Ad pag. 7, linn. 8 ss. Omittantur quaedam verba nimis absoluta, quae videntur 
excludere etiam illas exceptiones quas schema admittit. En textus: 

Dicitur: « Hoc modo violaretur integritas personae. Nexus inter libertatem 
interiorem et eius manifestationem socialem est omnino indissolubilis. Libertas 
religiosa est una, indivisa et indivisibilis, uni subiecto integre sumpto inhaeret, et 

ad duo simul spectat: nempe ... ». Dicatur: « Hoc modo violaretur ipsa integritas 
personae, cum libertas religiosa uni subiecto integre sumpto inhaereat, et ad duo 
simul sp edet-, nempe ... ». Rationes : 1. Doctrina quae intenditur, vera est. Sed 
nimis rigide et absolute proponitur. Res enim ita debet exponi, ut in formulatione 
eius iam praevideantur limites, qui de facto postea agnoscuntur, in par. 5 « Limites 
libertatis religiosae ». 

2. Si libertas religiosa, prouti asseritur, nexum omnino indissolubilem inter 
eius interioritatem et manifestationem habet, si est « una, indivisa et indivisibilis », 
quonam modo vel quo iure auctoritas poterit prohibere eius manifestationem 
socialem perniciosam? 

3. Si libertas est una, indivisa et indivisibilis, quo iure postea distinguitur 
inter actus internos et externos libertatis, exempli gratia quando schema affirmat 
(pag. 8 sub line, paragr. e): « potestas legifera solummodo ad actus exteriores 
extenditur ». Sed iuxta principium indivisibilitatis, si potestas actus externos pro- 
hibet, etiam ius naturae prohiberet. 

4. Nexus indissolubilis, et libertas indivisibilis non admittunt exceptiones, 
secus non essent indivisibiles. Sed textus affirmat: « Exercitium religionis a coer- 
citiva interventione Status immune esse debet, nisi quando ... noceat ordini pu- 
blico » (pag. 9, linn. 31 ss.), « salvis tamen exigentiis ordinis publici » ( ibid ., lin. 4). 

5. Non idem est ius ad ponendos actus exteriores, et ius ad ponendos omnes 
actus exteriores. Valet distinctio inter libertatem personalem internam et eius 
manifestationem externam et socialem. Primum naturae absolute convenit, alterum 
limites habet. 

Ad pag. 7, paragr. b, in fine. Reformetur textus 4 ultimis lineis paragr. b) 
comprehensus, ita ut ubi dicitur: « Quare ad debitam hominis libertatem religiosam 
pertinet ut non impediatur in suis persuasionibus de re religiosa in dialogo expo- 
nendis ». Dicatur: « Quare ad debitam hominis libertatem pertinet ut non impe- 
diatur in libero de religione dialogo stabiliendo ». Rationes-. 1. Dialogum dicimus 
liberum. Libertas enim religiosa exigit: a) ut dialogus non coacte imponatur; et 
ab altero admittatur; b) ut dialogus libere initus non impediatur a tertio. 

2. Omittimus verba « in suis persuasionibus », quia inutilia. Unusquisque enim 
in dialogo persuasiones proprias exponit. Sic textus clarior evadit. 

3. Dicimus « de religione », quia « de re religiosa » ingrate sonat. 

4. Dicimus « in dialogo stabiliendo » ut clarius retineatur linea logica inci- 
piens a subiecto inquirente. 

Ad pag. 8, lin. 25. Textus compleatur hoc modo: Ubi dicitur: « in re reli- 
giosa, secundum suam conscientiam ... ». Dicatur: « in re religiosa, secundum 
suam rectam conscientiam ». Rationes-. 1. In priori parte eiusdem paragraphi loqui- 
tur de rectitudine conscientiae (« idoneis mediis adhibitis, sibi prudenter efformet 
et his dictaminibus fideliter oboediat »). Quae notiones aptissime resumi possunt 
verbo « rectam ». 

2. Verba Ioannis XXIII accuratius colligi iuvabit, quando de hac ipsa quae- 
stione strenue affirmavit: « Ad rectam conscientiae suae normam » (Pacem in terris ). 

Ad pag. 8-9, paragr. e) (Moderatio civitatis). Reficiatur paragraphus hoc modo: 
Dicitur: « Ideo in his actibus ponendis homo non subest potestati civili, cuius 
competentia ob ipsum eius finem ad ordinem terrestrem et temporalem restrin- 
gitur, et cuius potestas legifera solummodo ad actus exteriores extenditur. 

Potestas ergo publica, quae de interioribus actibus religiosis nequit iudicare, 
nequit pariter publicum religionis exercitium coercere aut impedire, salvis tamen 
exigentiis ordinis publici. 

Libertas debet homini agnosci quam maxima fieri potest ac non restringenda 
est nisi inquantum est necessarium. Ipsa omnino limites suos excedit, si in regimen 
animorum aut in curam animarum sese quovis modo immisceat ». Dicatur: «... re- 
stringitur. In hac vero competentia, potestas publica solummodo ad actus exteriores 
extenditur et de actibus internis iudicare nequit. 

Cum autem manifestationes sociales actuum humanorum religiosorum sint actus 
exteriores, potestas publica, etsi limites proprios excederet si in regimen animorum 
sese quovis modo immisceret vel publicum religionis exercitium coerceret aut 
impediret, potest tamen et debet hoc exercitium intra exigentias boni communis 
definire. 

Libertas ergo religiosa homini quam maxima agnoscenda est et nonnisi inquan- 
tum necessarium restringenda ». Rationes : Doctrina de competentia et incompe- 
tentia Status modo confuso et aliquantulum contradictorio proponitur. 

a) Affirmatur potestas legifera ad actus exteriores restricta, et simul negatur 
quod talis potestas publica possit coercere publicum exercitium religionis, id est, 
actus exteriores. Sed nulla datur ratio qua componi possint haec duo quae oppo- 
sita videntur. 

b) Statuitur principium imperfectum, seu non plene verum. Etenim affir- 
matur quod actus religiosi ordinem temporalem transcendunt, et simul quod iidem 
actus ordinem publicum, i. e. temporalem attingunt; sed nulla datur ratio compo- 
sitionis amborum terminorum. 

c ) Imperfecte etiam exprimitur principium de competentia Status. Certe 
« potestas publica ad actus exteriores extenditur », sed etiam ad interiores, qua- 
tenus cognoscibiles ex suis manifestationibus exterioribus. Praeterea actus reli- 
giosi sociales sunt actus externi, cadunt ergo sub potestate civili, non tamen ut 
religiosi, sed ut externi et sociales. 

Sub luce harum distinctionum corrigitur textus, servando doctrinam quae in 
schemate intenditur et vera est. 

Ad pag. 9, linn. 4-5 et 26-28, 31-34. Reformetur textus his lineis compre- 
hensus, ita ut ubi dicitur: « ... salvis tamen exigentiis ordinis publici », dicatur: 
« salvis tamen exigentiis boni communis, sicut Ecclesia docet »; et ubi legitur: 
« sed secundum normas iuridicas, quae constituuntur exigentiis ordinis publici », 
sic emendetur: « secundum normas iuridicas quae postulantur exigentiis boni com- 
munis societatis, et praecipue ordinis publici, qui est pars essentialis ipsius ... ». 
Tandem, linn. 33 ss.: « ... nisi quando exercitium religionis graviter noceat ordini 
publico », sic redigatur: « nisi quando exercitium religionis graviter noceat bono 
communi, sive per perturbationem pacis publicae, sive per violationem moralitatis 
publicae, sive per laesionem iurium civilium aliorum ». 

Explicatur: Prooemium. Omnes Patres conciliares evidenter libertatem, et non 
coactionem volumus. Omnes quidem iuris consulto romano Paulo assentimur di- 
centi: « Libertas inaestimabilis res est » (1.106 D., De Reg. luris, 50, 17). 

Certum etiam est omnes nos cum Ioanne XXIII firmiter tenere: « In hominis 
iuribus hoc quoque numerandum est, ut et Deum, ad rectam conscientiae suae 
normam, venerari possit, et religionem privatim publice profiteri » (Pacem in 

terris). Hanc libertatem cupimus, et una cum Apostolis, apologetis et martyribus, 
parati sumus ad eam constanter vindicare, scriptis sancire ac sanguine nostro 
consecrare (cf. ibid.). 

Libenter fatemur, attentis hodiernis historiae humanae adiunctis, opportunum 
ac forsan necessarium esse ut Concilium Declarationem de libertate in rebus reli- 
giosis pronuntiet. 

Non enim qualemcumque effrenatam defendimus libertatem, contra quam iure 
ac merito Ecclesia sententiam reprobationis saepe tulit, sed illam vindicamus liber- 
tatem, de qua Leo XIII egregie dixit: « Haec quidem vera, haec digna filiis Dei 
libertas, quae humanae dignitatem personae honestissime tuetur, est omni vi iniuria- 
que maior: eademque Ecclesiae semper optata ac praecipue cara » (Ioannes XXIII, 
Vacem in terris). 

Ecclesia semper accurate distinxit inter iura fundamentalia personae et liber- 
tates civicas, quae etiam publicae vocantur. Hae enim libertates hominibus tribuun- 
tur et agnoscuntur, ex eo quod sunt cives seu membra communitatis civilis; et 
quamvis originem ducunt ex humanae personae iuribus, non semper cum his aequi- 
perari possunt nec eandem naturam habent. Libertates civicae nunquam esse pos- 
sunt absolutae, sed intra certos limites moderantur et temperantur, eo ipso quod 
cum aliorum iuribus et libertatibus coexistere debent atque ex bono communi 
societatis promanant. 

His rationibus permotus has emendationes Commissioni propono, ut in re 
suapte natura complexa et ardua formulam exactam veramque inveniamus, quae 
nec ambiguitati nec errori viam aperiat, sed doctrinam catholicam de vera libertate 
civica in rebus religiosis authentice statuat et decernat. 

Unde a Concilio humiliter postulare audeo ut emendationes de quibus supra, 
benigne accipiat. 

Rationes : non sunt validae, mea quidem opinione, rationes quas clarissimus 
Relator adduxit ut tolleret de schemate « bonum commune », quod prius veluti 
normam et limitem in exercitio libertatis constitutum fuerat. En eius verba: « In 
redactione nostrae declarationis anno elapso propositae, affirmavimus exercitium 
libertatis religiosae limitari bono communi. Sed iure merito permulti Patres osten- 
derunt quod haec norma nimis late patet et viam aperiret ad multiplices abusus » 
(pag. 28). 

Sed hanc mentem non probamus sequentibus rationibus: 

I. Etiam permulti Patres aliter sentimus et probare possumus contrarium, 
scii, quod ordo publicus est norma nimis patens et viam aperiens ad multiplices 
abusus. 

Plurimi conceptus, quos firmiter tenere debemus, ex natura sua nimis patent, 
et in decursu historiae abusibus et erroribus saepe labefactari videbantur. Sic, 
exempli gratia, notio Dei Uni et Trini. Nonne etiam notiones iuris et ipsius liber- 
tatis longe patent? Nonne errorum iniuria saepissime vitiantur? 

Attamen ex abusu non arguitur legitime contra usum, iuxta veterem et uni- 
versalem regulam iuris. Non licet tollere quod est rectum, ut deviatio praecludatur. 
Abusus enim non tollit usum. 

Nullum revera est verbum, nulla optima sententia, quae vitiari non possit, 
quando intervenit malitia humana. Ipsamet notio ordinis publici, quae in textu 
emendato schematis pro norma statuitur, nonne adhibetur hodie ab omni regimine 

tyrannico ad iustificandam oppressionem suosque abusus contra veram civium 
libertatem? 

II. Facile praeterea ostendi potest notionem boni communis non ita nimis 
patere, cum saepe definita et accurate descripta sit in Magisterio ordinario Ecclesiae, 
praesertim nostris temporibus a Summo Pontifice Ioanne XXIII in Encyclica 
Vacem in terris. 

Non probamus ergo rationes quibus notio ordinis publici supponitur loco 
« boni communis » in documento Magisterii solemnis et universalis Ecclesiae, quod 
ita concipi et exarari debet, ut conveniat menti et doctrinae a Summo Pontifice 
Ioanne XXIII traditae. 

III. Qua de causa norma « ordinis publici » loco « boni communis » proponitur 
in schemate ad libertates civium moderandas? 

Haec substitutio facta videtur, mea quidem opinione, ut Concilium imitetur 
doctrinas et declarationes civiles seu profanas. Hunc agendi modum reputamus 
minus rectum et dolendum. Placet quaedam afferre testimonia: 

a) Declaratio de Iuribus Humanis a Conventione Revolutionaria Gallica, 
anno 1789 facta, sic se habet: « Nemo ob proprias opiniones, etiam religiosas, mo- 
lestiam patiatur, dummodo harum opinionum manifestatio ordinem publicum lege 
sancitum non laedat » (art. 10). 

b ) Constitutio Regni Hollandiae decernit: « Permittitur quilibet cultus 
publicus, apud aedes vel intra saepta societatis religiosae, sed cultus submittitur 
illis normis quae necessariae sint ad ordinem et pacem publicam tuendam » 
(art. 177). 

c ) In Professione Universali Iurium Humanorum, statuta die 10 dec. 1948, 
a Conventione Nationum Foederatarum, dicitur: « In iuribus et libertatibus pro- 
priis exercendis, unusquisque submittitur solis limitibus qui lege determinantur, 
eo unico fine ut agnoscantur et tueantur iura et libertates aliorum, iustae bonorum 
morum exigentiae, ordo publicus et commodum generale in societate democratica » 
(art. 29, 2). 

Quae cum ita sint, dolendum sane videtur schema ignorare vel oblivioni tra- 
dere ea omnia quae Ecclesiae Magisterium aptissime docuit de norma boni com- 
munis in societate civili et de iuribus et officiis auctoritatis et civium Ubertatibus, 
ut documentum caperet ex alienis fontibus, qui et minus probati sunt, et sensum 
politicum sapiunt. 

His accedit quod textus emendatus schematis non habet illam perspicuitatem 
et determinationem, quibus Conventio Europaea pro tuendis Iuribus Humanis et 
Libertatibus Fundamentalibus, die 4 nov. 1950 declaraverat: « Exercitium harum 
libertatum, eo quod officia pariat et propriorum actuum rationem exigat, potest 
quibusdam normis et regulis, conditionibus, exemptionibus limitari, a lege sancitis, 
quia in societate democratica necessarium videtur ad tuendam rem publicam, ad 
securitatem et ordinem protegendum, ad facinora vitanda, ad defendendam famam 
et iura aliorum, ad impediendam evulgationem secretorum atque ad vindicandam 
auctoritatem civilem et potestatem iudiciariam » (art. 10, 2). 

His ergo omnibus rite perspectis, iure meritoque interrogare liceat: 

Qua de causa, qua ratione redactores textus ita alacriter doctrinam traditio- 
nalem in probatissimis documentis Magisterii ecclesiastici promulgatam, ubi de 

bono communi veluti norma relationis inter auctoritatem et cives edocemur, ut 
ad aliena placita, minus probata, et ad documenta politica recurrant? 

Non conficimus documentum politicum, sed doctrinam catholicam investiga- 
mus, pro omnibus temporibus atque civilibus societatibus validam. 

Praeterea, quomodo in locum notionis « boni communis », ita accurate descrip- 
tae et propositae a Magisterio Ecclesiae, substituemus hanc « ordinis publici » 
normam, incertam, inexpertam, facilem ad abusus et falsas interpretationes multo 
magis quam « bonum commune »? 

Conclusio. Ex dictis humiliter a Concilio postulo ut in paragraphis quae de 
moderatione civitatis et de limitibus libertatis religiosae (pag. 8 et 9 schematis) non 
proponatur ordo publicus quasi unica ratio, qua liceat auctoritati moderare liber- 
tatem civium; nec quasi unicus limes libertatis religiosae; cum vera norma ultima 
huius libertatis, qualiter a traditione ecclesiastica proponitur et documentis Magi- 
sterii solemnis Ecclesiae sancitur est « bonum commune » ipsius societatis. 

Ad pag. 10, lin. 7 (n. 6). Textus reformetur ita ut ubi dicit: « ne civium 
aequalitas...», dicat: «ne civium rationabilis aequalitas...». Ratio: additur 

adiectivum « rationabilis », ut documentum conciliare aequalitatem civicam vin- 
dicet, quae sit dignitati personae humanae consentaneam (iuxta Evangelii et Ec- 
clesiae doctrinam), non vero demagogicam illam aequalitatem, quae verae libertatis 
eversio est. 

Ad pag. 10, par. 6: Consequentiae practicae. Inseratur schemati, lin. 22, post 
verba «... tutela iuridica muniatur », doctrina de Statu confessionali, de qua Rela- 
tor locutus est, scii.: «Hoc tamen libertatis religiosae regimen non impedit quo- 
minus alicui religioni officialis agnitio in ordinatione iuridica recognoscatur. Haec 
vero religionis conditio nemini civium vel coetuum religiosorum libertatem reli- 
giosam vel aequalitatem iurium civilium minuit, nec ipsos obiectum coercitionis 
facit. 

Cum vita religiosa sit omnium summum et universale bonum personae huma- 
nae, auctoritas civilis, quatenus ex se est, tenetur summam earum vitae socialis 
conditionum, in quibus homines suam ipsorum perfectionem religiosam possunt 
plenius atque expeditius consequi, promovere », et quo magis societas civilis pro- 
pitias suppeditat condiciones ... (etc. usque ad finem par. 6, pag. 10). 

Rationes: 1. Verba proposita inveniuntur in oratione a Relatore habita et 
schemati annexa (pag. 29 et 38), et referuntur ad duas quaestiones magni mo- 
menti, de quibus schema omnino silet: Status confessionalis et promotio conditio- 
num socialium pro vita religiosa ex parte auctoritatis publicae. 

2. Cum Status confessionales, sive catholici sive acatholici de facto dentur, 
valde necessarium est explicite definire quo modo confessionalitas Status componi 
possit cum vera libertate religiosa. 

Praeterea, cum Ecclesia catholica publicis documentis iuridicis confessionalita- 
tem Status non raro agnoverit, non sufficit explicatio relatoris, sed Concilium 
ipsum debet authenticam doctrinam definire. 

3. Sed dicendum est item de promotione socialium conditionum pro vita reli- 
giosa ex parte auctoritatis publicae. Cum enim vita religiosa sit omnium summum 
et universale bonum personae humanae, etiam auctoritas civilis qua talis, aliquam 
collaborationem praestare debet. Verba quae proponuntur in altera parte huius voti, 
desumpta sunt ex Encyclica Pacem in terris, in quibus Ioannes XXIII hanc dabat 

notionem boni communis: « Summam earum vitae socialis conditionum, quibus 
homines suam ipsorum perfectionem possent plenius atque expeditius consequi ». 

Ad pag. 14-15, par. 12 (Doctrina evangelica). Explicatio miraculorum Christi 
quae habetur a lin. 26, pag. 14: « Miracula fecit... » ad lin. 6, pag. 15: « ... linum 
fumigans extinguit », nimis probat et omittenda est. Rationes-. 1 . Applicatio est 
impropia. In schemate enim non agitur de libertate intellectus seu de libertate 
theologica actus fidei, in qua intellectus non cogitur ad assentiendum ex evidentia 
interna motivorum, sed potius de libertate civili, id est, de libertate hominis ante 
leges societatis et coercitiones externas, ut vitam religiosam instituere possit iuxta 
propriae conscientiae testimonium. 

Sed tota schematis explicatio nihil aliud demonstrat nisi quod Christus non 
coegit intellectum ad assentiendum, ita ut actus fidei liber remaneret. 

2. Minus etiam probant ea quae allegantur de vindicta divina ab Apostolis 
postulata pro Samaritanis reluctantibus. Si valeret hoc argumentum de denegatione 
vindictae, pari iure opponi posset argumentum de vindicta divina, quam Christus 
praenuntiavit et Titus adimplevit contra Hierusalem desolatam. 

Unde, ne quid nimis. Melius est haec omnia omittere. Vita et exemplum 
Christi satis probant quod schema intendit probare. Quae ad miracula spectant, 
omittantur. 

Ad pag. 17, n. 14 (Conclusio), linn. 17-28. Omittantur verba quae incipiunt 
« patet enim libertatem religiosam in plerisque Constitutionibus ...» etc. usque ad 
« ...haec vero deploranda facta cum moerore denuntians ». Rationes-. 1. Laus qua- 
rundam Constitutionum civilium et damnatio regiminum libertatem opprimentium, 
clare et aperte desumitur ex argumento et principiis totius declarationis praesentis. 

Non est ergo necessarium haec iterum repetere. 

2. Supradicta verba stylo conciliari carent et ad conciliationem non invitant. 
Non est conveniens, mea opinione, ut documentum Concilii condemnatione con- 
cludatur. Ipse enim Secretariatus Unionis tales damnationes his temporibus minus 
consentaneas iudicat. 

3. In his continetur applicatio doctrinalis, quae ex una parte est obvia (ergo 
minus necessaria) et ex altera parte admittit interpretationem sapore politico intinc- 
tam, quae Concilii impropria est. 

4. Sensus declarationis, immo et conclusionis eiusdem, idem permanet si hae 
applicationes omittuntur. Tunc tota libertatis declaratio elevationem doctrinalem, 
independentiam Ecclesiae a rebus politicis, ac theologicam argumenti visionem 
multo melius ostendet. 

Conclusio decreti sic ergo se haberet: « Constat igitur praesentis aetatis ho- 
mines, quacumque cultura imbuantur, magis in dies optare ut libere possint reli- 
gionem privatim publiceque profiteri. Sacra Synodus christifideles adhortatur et 
huius aetatis homines universos adprecatur ut perattente considerent quantopere 
libertas religiosa necessaria sit in praesentibus potissimum vitae humanae adiunctis ». 

Exc.mus P. D. ANGELUS HIDALGO IBANEZ 
Episcopus Iacensis 

Cum in schema declarationis de libertate religiosa , agatur de re magni mo- 
menti in munere pastorali, curanda est in eo nitida et accurata expositio in con- 
ceptibus et locutionibus. Ideo circa schema haec manifestanda censeo. 

In genere. 1. Placent quae in schema dicuntur de ordinatione iuridica liber- 
tatis religiosae. 

2. Placet tantum iuxta modum expositio doctrinalis, in qua fundamenta iaciun- 
tur huius libertatis, et ex qua iura eius propria deducuntur. 

3. Non intelligo quempiam hominum posse verum ius in errore fundare, in 
societate validum. Hoc in nullo rerum ordine admittitur. Unde nec admittendum 
in ordine religioso. 

4. Schema exponit in par. II doctrinam de libertate religiosa ex ratione de- 
sumptam, et in par. IV doctrinam de libertate religiosa sub luce revelationis, quin 
inter utramque doctrinam necessaria relatio definiatur. 

Doctrina, enim, de libertate religiosa, alia est in ordine naturali, alia in ordine 
supernaturali. In ordine naturali, qui ordo ignorat revelationem, quaevis religio, 
mediis licitis et honestis expressa, est vera, et fundamentum praebet ad verum 
ius in eius activitate interna et externa. In ordine supernaturali una tantum est 
vera religio in revelatione fundata, et ex Dei voluntate ius habet praevalens relate 
ad religiones falsas. 

Unde status quaestionis est omnino diversus in ordinibus supernaturali et 
naturali, doctrina omnino diversa et diversae conclusiones. 

In specie. Ad n. 1, linn. 1-3, dicitur: « Dignitatis personae humanae hac no- 
stra aetate homines magis magisque conscii fiunt ». Dicendum esset hoc vel simili 
modo: « Dignitatis personae humanae, qualis ex ratione et revelatione deducitur, 
hac nostra... ». Ratio est-, persona humana, eiusdem dignitas et iura quae in tali 
dignitate fundantur, non ab omnibus eodem modo intelliguntur. Ideo horum notio 
vera est enucleanda, ut vitiosae interpretationes excludantur doctrinae in nn. 1, 2, 
et 3 expositae. 

Ad n. 4, sub a) dicitur: « Hoc modo enim violaretur ipsa integritas personae. 
Nexus inter libertatem et eius manifestationem socialem est omnino indissolubi- 
lis. Libertas religiosa est una, indivisa et indivisibilis, uno subiecto integre sumpto 
inhaeret, et ad duo simul spectat... etc. ». Dicatur: « Hoc modo violaretur ipsa 
integritas personae, cum libertas religiosa uni subiecto integre sumpto inhaereat, 
et ad duo simul spectat... etc. ». Rationes-. 1. Quod est unum, indivisum et indi- 
visibile, aut totum datur, aut nullatenus datur. Unde libertas religiosa dari deberet 
tota semper et ubique. Si ponitur principium tam absolutum in schema, nunquam 
auctoritas ulla posset prohibere ullum actum exteriorem in vita sociali, etsi perni- 
ciosum esset, attentaret enim in integritatem ipsam personae. 

2. Principium schematis de indi visibilitate et indivisi one, et de nexu omnino 
indivisibili inter fiber tatem internam et externam manifestationem socialem, contra- 
dicit principio posteriori ipsius schematis asserentis: 

a) « Potestas legifera solummodo ad actus exteriores extenditur » (cf. pag. 8, 
sub e ~\ , Moderatio civitatis). 

b) « Exercitium religionis in societate a coercitiva interventione Status 
immune esse debet, nisi quando exercitium religionis graviter noceat ordini pu- 
blico... » (pag. 9, sub b], Norma iuridica ), et etiam « Salvis tamen exigentiis ordi- 
nis publici » (pag. 9, sub e], Moderatio civitatis). 

3. Ex eo quod homo ex natura sua tendat ad actus exteriores ponendos secun- 
dum conscientiam propriam, sequitur homini concedendum esse ius ad actus exte- 
riores, sed non tamen ad omnes actus exteriores. 

Ad n. 4, sub b) « Inquisitio veritatis », dicitur: « Quare ad debitam hominis 
libertatem religiosam pertinet ut non impediatur in suis persuasionibus de re reli- 
giosa in dialogo exponendis ». Dicatur: « Quare ad debitam hominis libertatem 
religionis pertinet ut non impediatur ab ineundo dialogo donec ad veritatem reli- 
giosam perveniat ». Ratio: in textu illogice fit saltus ex officio et iure quaerendi 
veritatem ad ius exponendi quascumque persuasiones de re religiosa ac proinde 
etiam falsas. 

Quocirca ius exponendi falsum oriretur ex officio quaerendi veritatem. 

Haec, praeterea, illogica consequentia directe opponitur definitioni Concilii 
Vaticani I, circa obligationem catholicorum perseverandi in fide eorumque dispa- 
rem conditionem cum acatholicis (cf. Denz.Schon. 3036). Catholici siquidem, 
utpote veritate gaudentes, nullam obligationem habent adhuc quaerendi veritatem, 
immo nec ius aliam doctrinam quaerendi; quapropter praedicationi aliarum per- 
suasionum religiosarum subesse nequeunt. 

Allusio vero, in nota 18, ad Enc. Ecclesiam suam, non est ad rem. In Encyclicis 
litteris enim sermo est non de quibuslibet persuasionibus religiosis exponendis, sed 
de dialogo ipsius Ecclesiae, qui sic definitur a Summo Pontifice: « Itaque collo- 
quium quasi ratio quaedam est putandum apostolici obeundi muneris atque ani- 
morum iungendorum veluti instrumentum » ( Ecclesiam suam, pag. 40). 

In pag. 8, n. 4, sub c), Indoles religionis. Dicitur: « Exinde sequitur quod 
homo ius habet ut in sua religione publice exercenda immunis sit a coercitione 
sive legali sive sociali ». Dicatur: « Exinde sequitur quod homo, ordinem socialem 
servans, ius habet, ut in sua religione... etc. ». Ratio: quia si ex ipsa natura sociali 
hominis exurgit ius ad actus sociales exercendos, etiam ex ipsa natura sociali homi- 
nis exurgit necessitas et officium servandi ordinem socialem et publicum. 

In pag. 11, n. 7, Libertas communitatum religiosarum, dicitur: « Commu- 
nitates religiosae ius etiam habent, ne impediantur in sua fide, ore et scripto, pu- 
blice docenda atque testanda ». Dicatur: « Communitates religiosae ius etiam 
habent, ne impediantur in sua fide, ore et scripto, publice docenda atque testanda 
libere accedentibus ». Rationes: 1. Ut ex una parte intelligatur quod ius « docendi 
et testandi » exerceri nequit coactione sive physica sive morali erga alios, et ex 
alia parte ut exprimatur principium limitationis contra abusus, qui possunt exsur- 
gere laedentes ipsam libertatem religiosam personarum. 

2. In ipso schema mentio fit limitationis iuris libertatis religiosae his verbis: 
« servato ordine publico », « servatis exigentiis ordinis publici ». 

Tamen, hic, ubi de re magni momenti agitur, non exprimitur ulla limitatio. 
Quod non decet. 

3. Posset admitti et enuntiari quod « communitates religiosae ius legale 
etiam habent... etc. », quia ius legale includit iudicium prudentiale , non autem 

indicium doctrinale, i. e. non exprimit intrinsecam veritatem rei. Iudicium vero 
prudentiale attingit ordinationem iuridicam, quae adaptari debet crcumstantiis 
concretis locorum, temporum et personarum. 

In pag. 14, n. 12, Doctrina evangelica: Expungantur sequentia verba: a 
lin. 26, pag. 14: « Miracula fecit ut auditores fide verbo suo adhaererent... etc. » 
usque ad lin. 11 in pag. 15, quae dicit: « Exaltatus a terra omnes vi amoris traxit 
ad seipsum ». Ratio: quae ibi dicuntur falso nituntur supposito; ac si unquam 
miracula fidem vere coactam seu necessariam efficerent. 

E contra, solemne est in theologia motiva credibilitatis, etiam splendida, doc- 
trinam revelatam non reddere evidenter veram, sed tantum evidenter credibilem. 

Libertas actus fidei semper in tuto est, nimirum ex eius obiecto formali, scii, 
auctoritate Dei loquentis. 

Exc.mus P. D. RAIMUNDUS HILLINGER 
Episcopus tit. Derbeus, aux. Chicagiensis 

I write to second the recommandations of card. Ritter: 

1. That the historical position of the Introduction (n. 2) should be revised 
and corrected. 

2. That part II (n. 4 c) omit the phrase “man ordaining himself directly 
to God”. 

3. That part IV (n. 13) of the text be revised to avoid theological con- 
troversy over the precise extent of the Churches authority in teaching the 
natural law. 

4. That the present text be retained as the basis of the conciliar declaration. 

Exc.mus P. D. CAROLUS M. HIMMER 
Episcopus Tornacensis 

Pag. 4 et 5. Explicatio historica non omnino placet. Etenim non videtur recta. 
Non est societas moderna quae evolutionem passa est dum melius detegeret iura 
personae in materia religiosa, sed potius Ecclesia. Ex alia parte, cum accentus 
ponitur in progressu « personalismi » ad proclamationem libertatis religiosae iusti- 
ficandam periculum est ne hic modus agendi vim minuat transcendentiam ipsius 
doctrinae. 

Non est « nova quaestio » quae -exsurgit in ipsa doctrina sed tantum circum- 
stantiarum contextus qui ducit Ecclesiam ad proclamationem explicitam alicuius 
veritatis quam substantialiter semper professa est vel profiteri debuisset. 

Pag. 8, d). Declaratur ut principium morale absolutum quod nemo in re reli- 
giosa contra suam conscientiam cogi possit. 

Nullibi autem in declaratione clare definitur id quod significat « in re reli- 
giosa ». Haec expressio « in re religiosa » comprehenditne cultum tantum aut 
etiam ethicam? 

Si etiam de ethica agitur, principium ibi allatum sancit etiam et quidem 
absolute et universaliter legitimitatem obiectionis conscientiae: in omni campo 
dummodo obiectio affertur nomine conscientiae moralis (v. g. negatio servitii 
militaris, negatio solvendi tributa [impots] ut iniusta reputata, etc.). 

Pag. 10, n. 6, in fine. Societas civilis invitatur suppeditare « conditiones ad 
veritatem divulgandam vitamque religiosam fovendam ». 

Supponitur agi ibi de diffusione verae religionis. 

Hoc videtur aequi vocatione quadam laborare. Nonne melius esset scribere: 
« Quo magis enim societas civilis praedictam suppeditat libertatem eo magis ipsa 
f ruetur bonis, ... ». 

Praeterea nonne esset ibi locus fortiter insistendi in hac idea: nedum religio 
civitati noceat (ut marxistae et athei hodie fortiter declarant) e contrario religio 
civitati quam maxime inservit. 

Pag. 12, n. 7 in fine. Loco « in tota activitate humana dirigenda » scribatur: 
« in tota activitate humana inspiranda » seu (si magis placet) « animanda ». Ratio : 
verba « tota dirigenda » totalitarismum sapiunt. 

Exc.mus P. D. EDUARDUS HOWARD 
Archiepiscopus Portlandensis in Oregon 

Con dovuta reverenza, insisto che lo schema de libertate religiosa sia mante- 
nuto come base per discussione alia quarta sessione dei Concilio Ecumenico Vati- 
cano II. 

Pero colgo 1’occasione per sottomettere a Vostra Eminenza Reverendissima i 
seguenti suggerimenti per emendazioni: 

1. La sezione istorica dei proemio dovrebbe essere rifatta. Nello schema 
Ponere della mancanza religiosa e stato attribuito soltanto alie autorita civili, men- 
tre dobbiamo ammettere che le comunita cristiane sono state frequentemente respon- 
sabili per le azioni dello stato confessionale. 

2. Nella seconda parte, la descrizione della natura di religione dovrebbe es- 
sere corretta. 

3. Nella quarta parte il testo dello schema entra gratuitamente in una con- 
troversia teologica circa la natura dell’ autorita della Chiesa nelPinsegnare la legge 
naturale. 

Exc.mus P. D. RAIMUNDUS IGLESIAS NAVARRI 
Episcopus Urgellensis 

Has tres quae sequuntur animadversiones ad schema de libertate religiosa 
afferre humiliter audeo: 

1. Declaratio huius libertatis, prouti iacet, videtur exclusive elaborata intuitu 
earum nationum in quibus pluralismus religiosus in dies magis magisque vigere 
videtur. 

Fortasse melius esset statuere (vel saltem a schema non excludere) princi- 
pium de vera religione unice profitenda ab omnibus qui eamdem ut talem agno- 
scunt: salva tamen libertate eorum e contra sentientium, dummodo bono communi 
et publicae tranquillitati ne laedant. 

2. Minime ratione naturali probatur munus et officium moderatorum socie- 
tatis civilis ita restringi posse aut debere ut ratio publica agendi subditorum in 
re religiosa ab ipsorum moderamine sit prorsus aliena, propterea quod cultus 
publicus religiosus ad bonum commune civilis societatis quam maxime conferre 
potest. 

Immo: Revelatione supposita eaque ab universa Natione seu populo admissa, 
ibidem Potestas civilis potest et debet eamdem amplecti et profiteri eidemque 
favere, salva semper libertate pro singulis in foro interno atque in sinu familiari 
aliter sentiendi et agendi. 

In foro autem externo seu publico talis agendi libertas bono communi pacique 
publicae erit suppeditanda; etsi enim nemo cogi possit ad agendum contra suam 
conscientiam, ad bonum tamen commune Societatis ius praedictum moderari vel 
limitari licebit et debebit. 

3. Quia proselytismus religionis falsae ordini publico saepe saepiusque nocu- 
mentum affere potest, facilius delimitari idem poterit. 

Infrascriptus opportunum videtur ut hae tres animadversiones prae oculis 
habeantur in definitiva schematis elaboratione. 

Exc.mus P. D. VINCENTIUS M. JACONO 
Episcopus tit. P at ar ensis 

1 . Admissa opportunitate declarationis a Cone. Vaticano II edicendae, pro 
rei gravitate documentum ita est accurate redigendum ut omnes simul mundi re- 
giones respiciantur ac in tuto ponatur ius veritatis , una cum permissione seu tole- 
rantia erroris, iusta ac gravi de causa, cum « cio che non risponde alia verita e 
alia norma morale, non ha oggettivamente alcun diritto ne all’esistenza, ne alia 
propaganda, ne all’azione » (Pius XII). 

In universum dicendum ad textum: positio quaestionis in ordine mere iuri- 
dico non videtur apta quia insufficiens est ad doctrinam catholicam clare et rite 
exponendam. 

2. Circa titulum videtur potius dicendum: « Declaratio Conciliaris Vaticani II 
de humana dignitate ac de personae et communitatis libertate in re, praesertim re- 
ligiosa », ut fundamentum libertatis statim indicetur et praeterea vindicetur tota 
libertas ita ut libertas religiosa facilius possit ac debeat admitti. 

3. Textus nn. 3 et 4 et 5 ameliorari debet, forte sequenti modo: 

a) « Libertas religiosa, ut hodie communiter accipitur in sua intrinseca 
ratione, est verum ius naturale et civile, in dignitate humana fundatum, atque legi 
et ordini divinae Providentiae in hac vita adaequate respondens, quod omni ho- 
mini agnoscendum est ac nulli denegari potest, immo quod, ut fieri iam solet in 
legibus fundamentalibus Status, ceu ius primarium cuique in Religionis professione 
expresse recognoscendum et sanciendum est. 

b) Limites intrinseci verae libertatis in re religiosa. Per hanc iuridicam liber- 
tatis religiosae veram notionem, in hac nostra aetate defensam, nullatenus signi- 
ficatur homines nulla obligatione in re religiosa teneri aut a Deo emancipari, ita 
ut atheismo privato vel Status quoquo modo faveatur. Non enim libertas religiosa 
eo sensu concipitur ac si persona posset falsum et verum aeque aestimare, vel ac 
si ipsi officium non incumbat veram sibi, privatim et publice, de rebus religiosis 
efformandi conscientiam, vel arbitrio suo statuere valeat utrum et in qua reli- 
gione et qua ratione Deo servire velit... 

c ) Limites in exercitio imis libertatis in re religiosa. Omne ius, ut susti- 
neri valeat, sibi ipsi fidele esse debeat et suum fundamentum non excedere, utputa 
in casu humanae naturae dignitatis... 

Certos aeternae et rationalis legis terminos praetergredi non potest, ac proinde 
libertas religiosa intra recognitam moralitatem contineri debet. Commune bonum 
intactum servare debet etc. 

4. Quoad conscientiam humanam notandum: « Status etsi numquam absolute 
possit ullo modo quemvis cogere ad agendum in re religiosa contra propriam con- 
scientiam, et praeterea etsi competens non sit agnoscendus ad iudicandum, in 
ordine interno ac obiectivo, de veritate religiosa, tamen in ordine externo et 
sociali, quin obstet conscientia indubie recta, ratione boni communis etc. ... ipsius 
conscientiae manifestationem moderari prudenter potest. 

Ecclesia vero, magistra veritatis, etsi ut principium illa probare non possit quae 
in re religiosa erronea certe sunt, tamen, ut bona mater, erga eos qui “ ignorant 
et errant ” benevolentia ac materna pietate afficitur ut mente et corde in oratione 
illos amplectatur et nullam molestiam illis infert. Praecipuum semper est ius veri- 
tatis, dum error, ob bonam fidem, toleratur ». 

Exc.mus P. D. ANDREAS JACQ 
Episcopus tit. Cerasenus 

Pour plus de clarte, les remarques suivantes sur ce sujet delicat resteront 
redigees en fran^ais. 

1. Deux remarques prealables au sujet du texte actuel. 

a) Le texte actuel manque d’unite. Le lecteur non averti ne sait pas 
si finalement il s’agit d’un expose sur le droit a la liberte religieuse (ce qui est 
theoriquement 1’objet de ce texte) ou s’il s’agit surtout d’un expose sur la liberte 
de 1’Eglise (Ecclesia ius habet...). 

b) Le texte manifeste que les redacteurs ont hesite, sans choisir, entre deux 
points de vue differents: soit parier du droit a la liberte religieuse dans une ligne 
de « droit naturel » afin de repondre a 1’attente de tous les hommes et d’etre 
eventuellement compris par eux (un peu comme dans 1’Encyclique Vacem in 
terris)-, soit en parier en fonction de la Revelation biblique, en particulier en fonc- 
tion du Nouveau Testament, ou le message du Christ est propose aux hommes sans 
s’imposer a eux par la violence, mais au contraire dans le respect de leur liberte. 
Dans cette ligne, on repondrait mieux aux desirs des freres separes. 

2. Sur le fond de la question , nos remarques porteront essentiellement sur 
la limite du droit a la liberte religieuse et sur la competence de la cite temporelle 
{de l'E tat ) dans le domaine religieux. 

a) Les convictions religieuses des hommes ont des consequences inevitables 
dans le domaine social et public, domaine dans lequel les pouvoirs publics ont 
mission et droit d’intervenir. Les convictions religieuses impliquent un ensemble 
de relations entre les hommes qui n’echappe pas totalement a la cite temporelle. 

S’il est vrai que les pouvoirs publics n’ont pas competence dans la determi- 
nation de la verite religieuse, objet d’une conviction religieuse, il est vrai aussi 
que les pouvoirs publics ne peuvent ignorer les consequences concretes, sociales, 
publiques des convictions religieuses. 

II sera toujours necessaire d’etablir un certain arrangement, un certain « mo- 
dus vivendi » entre les autorites religieuses reconnues par la conscience de certains 
hommes comme autorites legitimes pour eux, et les autorites publiques et poli- 
tiques. 

b) Par ailleurs, il n’est pas tres satisfaisant de prendre comme principe de 
limitation du droit a la liberte religieuse des realites ou des normes etrangeres a ce 
droit lui-meme. Sinon la limitation apparait comme purement exterieure, etran- 
gere et finalement arbitraire. 

Il faudrait au contraire que le droit a la liberte religieuse soit limite par le 
fondement meme reconnu a ce droit, qui est la dignite de 1’homme. 

Ainsi ce qui, dans une religion ou dans une ideologie, compromet la dignite 
de 1’homme ne peut etre accepte par la societe civile et par 1’autorite chargee dans 
cette societe de garantir la dignite de 1’homme, sur laquelle elle est elle-meme 
fondee. Dans un tel cas, 1’autorite publique devra donc limiter le droit de cette 
religion ou de cette ideologie pour autant precisement qu’elle compromet la di- 
gnite de 1’homme. 

Autrement dit, on ne peut concevoir les choses de maniere trop simpliste et 
comme coupee au couteau: d’une part, 1’autorite religieuse et la conscience, pou- 
vant reconnaitre, chacune suivant son role, l’objet religieux, et d’autre part, la 
societe civile, n’ayant aucunement pour objet la realite religieuse, sous aucun 
de ses aspects. Deux points de vue distincts justifient un certain role de Vauto- 
rite civile dans le domaine religieux: 1) d’une part, dans les consequences pu- 
bliques et sociales des convictions religieuses; 2) d’autre part, dans le cas ou des 
convictions religieuses compromettent la dignite de l’homme. 

Par ailleurs, du point de vue de Vautorite religieuse, l’affirmation du droit 
a la liberte religieuse signifie pour elle le refus d’appuyer par des moyens de 
puissance, notamment politiques, ses convictions religieuses, pour les faire parta- 
ger aux hommes. Tout moyen qui mettrait en perii la liberte de la conscience et 
par consequent la dignite de l’homme doit etre exclu de la proclamation des con- 
victions religieuses. 

En ver tu des considerations precedentes, il me semble que le texte conciliaire 
sur la liberte religieuse pourrait: 

a) Etre beaucoup plus bref. Est-il necessaire de souligner que le texte 
propose est terriblement alourdi par toute la partie historique sur le Syllabus, 
qui n’est guere a sa place dans un texte conciliaire. Sans doute etait-il necessaire 
de completer et de preciser la doctrine du premier texte qui pouvait preter a 
ambiguite, et aussi de marquer la continuite de la doctrine par rapport aux ensei- 

gnements precedents. Mais ce long rappel d’un expose redige dans une problema- 
tique differente parait en grande partie superflu. 

b) Comporter essentiellement les quatre prises de position suivantes : 

1. L’homme est appele a obeir a Dieu et a lui faire hommage de sa soumis- 
sion selon la voix de sa conscience (dictamen). Cette affirmation n’est aucunement 
a comprendre dans un sens indifferentiste, comme si toutes les affirmations reli- 
gieuses avaient meme et egale valeur objecti ve ou si toutes les religions etaient 
egalement vraies. En outre, cette affirmation impii que la reconnaissance de la pleine 
dimension humaine de la conscience, qui est celle d’une personne vivant en societe 
et capable de se lier avec d’autres personnes dans des communautes. Ce point est 
explicitement declare dans les textes successifs soumis aux eveques. 

2. Les pouvoirs publics n’ont pas competence quant a la definition de la 
verite religieuse. Iis ne peuvent donc choisir en fonction de normes religieuses 
parmi les differentes affirmations ideologiques des citoyens dont iis sont charges. 

3. Les autorites religieuses, en particulier TEglise catholique, doivent recon- 
naitre qu’aucun moyen de coercition ne peut etre legitimement apporte pour impo- 
ser telle ou telle conviction religieuse. II faudrait ici une declaration solennelle de 
1’Eglise catholique renon^ant pour sa part a tout moyen de coercition pour la 
diffusion de 1’Evangile. 

4. Parce que les pouvoirs publics ont competence sur les hommes qui font 
partie de groupements religieux, 1’Eglise catholique, pour sa part, se reconnait 
prete a envisager avec les autorites competentes Tetablissement d’accords, varia- 
bles suivant les situations locales, necessaires au developpement harmonieux de 
la vie religieuse de ses fideles et a la paix civile. 

Exc.mus P. D. ROBERTUS JOYCE 
Episcopus Burlingtonensis 

In genere. Schema novum declarationis de libertate religiosa, recognitum et 
adauctum, placet. Haec, quae sequuntur, animadversiones offeruntur, ut Secretaria- 
tui in opere emendationis subsidio sint. 

1. Servetur atque immutata retineatur methodus secundum quam declaratio 
procedit, scii, a) ut exordium sumatur e statu rerum hodierno, in quo libertas 
religiosa et limitatio correspondens potestatis publicae de facto postulantur fere 
universim ab hominibus, propterea quod propriae dignitatis et personalis et civi- 
lis magis magisque conscii sunt facti; b) ut dein exponatur conceptus libertatis 
religiosae, quid sit et quid non sit, prout hodie communiter intelligitur et iure 
constitutionali vindicatur; c) ut posthac afferantur argumenta, cur libertas religiosa 
sit affirmanda tamquam verum hominis ius. Rationes: 

a) Haec methodus, quae conscientiam historicam (historical consciousness) 
exhibet, a sana philosophia (et, mutatis mutandis, a sana theologia) hodie quam 
maxime probatur; estque in praesenti materia omnino necessaria et unice valida, 
cum quaestio agatur, in qua evolutio doctrinae peracta est. 

b) Sic declaratio aggreditur problema ubi de facto exsurgit, scii, non in 
ordine abstracto seu speculativo sed in ordine practico seu politico et iuridico. 

c ) Sic ab initio patet, quod libertas religiosa sensu hodierno non est notio 
theologica vel quasi- theologica vel ideologica sed potius notio formali ter iuridica. 

d) Sic via optime sternitur ad doctrinalem solutionem problematis practici. 
Etenim ius hominis ad libertatem in re religiosa non est quaedam « veritas aeterna », 
quae demonstrari potest a priori, modo abstracto, arguendo deductive ex aliis 
« veritatibus aeternis ». E contra, nonnisi recentius pervenerunt homines in posses- 
sionem huius veritatis. Solummodo decurrente experientia historica, et aucta 
exinde inter homines gradatim conscientia dignitatis personae, rationi humanae 
innotescere coepit, quod Ubertas religiosa est vera exigentia naturae hominis, qua- 
tenus persona est, ac proinde verum hominis ius. 

Optima igitur est declarationis methodologia. Ac proinde ipsa quaestio recte 
ab initio ponitur. Quaestio enim est, utrum homines nostrae aetatis iure et ratio- 
nabiliter, seu secundum naturales exigentias dignitatis humanae, sibi vindicent li- 
bertatem religiosam. Non sunt igitur audiendi, qui dicunt, quod declaratio « posi- 
tivismo indulget », vel « opinioni publicae hodiernae cedit ». Obiectiones exhibent 
et ignorantiam elenchi et sensum methodologiae mancum. 

2. Pariter retinenda est structura generalis declarationis, scii., ut primo doctrina 
de iure hominis ad libertatem in re religiosa stabiliatur argumentis e ratione de- 
sumptis, atque ut dein ostendatur concordia huius doctrinae cum principiis fidei. 
Principia autem, quae ad rem pertinent, apte seliguntur, libertas nimirum Eccle- 
siae, libertas fidei supernaturalis, doctrina evangelica. 

3. Placet expositio conceptus libertatis religiosae tum in genere, quatenus im- 
portat duplicem immunitatem (n. 1, pag. 3-4), tum in suis applicationibus socia- 
libus (nn. 7-9, pag. 11-12). 

4. Satis caute notat declaratio, quod ius ad libertatem in re religiosa, sive 
personale sive sociale, non est quoad suum exercitium quid absolutum. Exercetur 
enim in societate, ac proinde, sicut in re aliorum iurium civilium, est quibusdam 
limitibus obnoxium. Exacte porro et secundum sententiam saniorem satis hodie 
communem statuuntur normae limitationis (n. 5, pag. 9). 

Laudanda omnino est declaratio, quia non recurrit ad bonum commune tam- 
quam ad normam limitationis sed ad ordinem publicum. Cum autem in hac re 
dentur et controversia et confusio, rem expendere forsan iuvabit. 

Etenim in nostro casu non agitur de qualicumque interventione potestatis 
publicae in campo qualicumque activitatis socialis. Agitur vero de coercitiva inter- 
ventione in speciali ordine iurium seu libertatum civilium, quarum prima est liber- 
tas religiosa. Iamvero bonum commune societatis maxime consistit in his huma- 
nae personae iuribus servatis, ac proinde officium praecipuum potestatis publicae 
erga bonum commune consistit in his iuribus servandis (cf. nota 15, pag. 20), ut 
societas ad normam libertatis regatur (Pacem in terris ; cf. nota 20, pag. 21). Valet 
igitur in hac materia regula traditionalis iurisprudentiae, quae in ipsa declaratione 
rite laudatur: « Libertas debet homini agnosci quam maxime fieri potest ac non 
restringenda nisi in quantum est necessarium » (n. 4 e, pag. 9). Restrictio enim 
libertatis est per se odiosa. 

Actio igitur potestatis publicae, qua exercitium libertatis religiosae coercitive 
restringitur vel impeditur, est actio odiosa. Norma proinde secundum quam iusti- 
ficari potest eiusmodi actio non est eius utilitas ad bonum commune promoven- 
dum. Per se enim, ut dictum est, promovetur bonum commune per tutelam liber- 
tatum civilium, religiosa libertate inclusa, et non per eorum restrictionem. Ergo 

norma quae iustificat actionem restrictivam libertatis civilis non potest esse nisi 
necessitas huiusmodi actionis ad ea mala reprimenda, quae necessario reprimenda 
sunt. Ultra limites huiusmodi necessitatis illicite sese extenderet actio odiosa. 

Ita igitur ad notionem ordinis publici pervenitur, quae inadaequate distingui- 
tur a notione boni communis. Notio enim boni communis « summam complectitur 
earum vitae socialis condicionum, quibus homines suam ipsorum perfectionem 
possint plenius atque expeditius consequi » ( Mater et Magistra). Intra ambitum 
huius notionis largioris, notio ordinis publici eas tantum vitae socialis condiciones 
complectitur, quae ita sunt essentiales, ut actione coercitiva potestatis publicae 
necessario sunt vindicandae ac protegendae contra mala, quae graviter sint iis 
contraria. 

Eadem igitur viget distinctio inadaequata inter bonum commune et ordinem 
publicum, quae viget inter societatem et statum. 

Fundamentum societatis est ipsa persona humana (cf. nota 12, pag. 20). Ergo 
bonum commune societatis ea fere omnia bona complectitur, quae ad perfectionem 
hominis in terris spectant. Fundamentum vero status est disciplina cogens metu 
poenae, quae est lex humana. Ergo bonum status non complectitur nisi ea bona, 
quae vis coercitiva legis et administrationis publicae consequi potest, et quidem 
debet, ut ipse status ut ordo quidam consistere possit. 

Est autem status ordo quidam politicus, cuius bonum est pax publica seu 
externa. Est porro status ordo quidam moralis, cuius bonum est illa mensura mora- 
litatis publicae, quae vi legis stabiliri potest. Est denique status ordo quidam 
iuridicus, cuius bonum in eo est, quod homini secure vindicatur id quod ei pri- 
mario ex iustita debetur, scii., eius iura et libertates ut persona humana. Hoc igitur 
triplici bono — politico, morali, iuridico — constituitur ordo publicus ut pars 
fundamentalis boni communis. Qui quidem ordo committitur potestati publicae, 
ut protegatur contra mala opposita, adhibita, si necesse est, vi coercitiva. 

Quae cum ita sint, in bene ordinata civitate, quae ad normas iustitiae et liber- 
tatis regitur, recte statuitur principium, quod laudat declaratio: « Exercitium re- 
ligionis in societate a coercitiva interventione status immune esse debet, nisi quando 
exercitium religionis graviter noceat ordini publico sive per perturbationem pacis 
publicae, sive per violationem moralitatis publicae, sive per laesionem iurium alio- 
rum » (n. 5 b, pag. 9). Agitur enim de odiosa restrictione iuris civilis, quod quidem 
privilegiatum est. 

Ergo non licet arguere, quod eiusmodi restrictio utilis sit ad bonum commune 
promovendum. Oportet vero arguere, quod necessaria est ad ordinem publicum 
servandum. 

Emendationes proponendae. His de meritis declarationis dictis, ceterisque omis- 
sis, quae dici possent, progredimur ad quasdam emendationes proponendas, eo qui- 
dem animo ut declaratio fortior in suo sensu evadat. Videat Secretariatus, si, col- 
latis opinionibus aliorum Patrum, accipi possint. 

1. Ad pag. 4, n. 2 ( Quaestio historica). Melius remitteretur ad notam quaestio 
historica. Rationes-. 

a) Quae hic dicuntur, vera sunt. Non autem omnia, quae in historia quae- 
stionis vera sunt, dicuntur. Exinde est, quod totus hic numerus quasi quamdam 
apologiam sonat pro Ecclesia saeculi decimi noni et quidem inter condiciones po- 
lemicas tum temporis obtinentibus in quibusdam nationibus in Europa. Est trac- 
tatio saltem trunca. Immo si de historia volumus loqui honeste, Ecclesia hodierna 

debet apertis verbis declarare se multorum paenitere delictorum, quae saeculis 
peractis patrata sunt contra libertatem religiosam ab hominibus Ecclesiae vel in no- 
mine Ecclesiae (e. g., Inquisitio et Romana et Hispanica, bella religiosa, plura facta 
durante aetate absolutismi confessionalis, qui dicitur; etc.). 

b) Tota quaestio nimis est complexa quam ut breviter absolvi possit. Im- 
portat enim quaestionem spinosam de evolutione doctrinae. Satis nobis sit, ut 
in nostra declaratione clare affirmetur terminus evolutionis, qui est doctrina de li- 
bertate religiosa, ut quae est verum ius hominis. Theologis autem relinquatur, ut 
libere disceptent de ratione evolutionis, de eius causis et occasionibus, stadiis, etc. 
In hunc igitur sensum conficiatur nota, quae ad ipsum factum evolutionis animad- 
vertere debet et ad eius validitatem. Utilia erunt ea, quae pag. 5 habentur, inde 
a « Praeterea Ecclesia... » usque ad pag. 6: «... ex parte potestatis publicae ». 

2. Ad pag. 6, n. 3 ( Declaratio ). Omittatur paragraphus prima, linn. 5-28. 
Rationes : 

a) Nulla est ratio doctrinalis cur de unica vera religione fiat hic sermo. 
Sola enim quaestio dogmatica tractanda, quando de libertate religiosa agitur, est 
de libertate Ecclesiae, utrum scii, libertas ecclesiastica, quam ex mandato Christi 
sibi vindicat Ecclesia, vere componi possit cum libertate religiosa, quam homines 
nostrae aetatis sibi vindicant ex aucta conscientia dignitatis humanae. 

b) Neque datur ratio pastoralis. Satis enim patet ex antecedentibus (pag. 4, 
par. 2), quod institutum libertatis religiosae non praedicat indifferentismum reli- 
giosum. Ceteroquin, ad pastores Ecclesiae pertinet, ut verum sensum declarationis 
ita fidelibus explicent, ut eorum fides atque obedientiam erga Ecclesiae auctori- 
tatem nullum damnum capiat, sed potius maius robur. 

c ) Ideo fit haec declaratio, ut Ecclesia munus suum expleat erga affirma- 
tionem et tutelam honestae libertatis in societate. Sumat igitur declaratio initium ex 
hoc munere, ut in par. 3, pag. 6. 

3. Ad pag. 7, n. 4 ( Fundamenta libertatis religiosae ). De conceptu libertatis 
religiosae, quid sit, vix est hodie disputatio substantialis inter peritos, sive catho- 
licos sive Protestantes. Incipit autem disputatio, quando ventum est ad quaestio- 
nem, an sit libertas religiosa affirmanda tamquam verum ius hominis. Omnes fere 
consentiunt, quod validum argumentum confici potest. At, ut saepius fit, disputatur 
de ratione et modo, quo argumentum confici debet. Iamvero, nostra declaratio nec 
potest nec debet finem ponere huic disputationi. Theologis relinquatur, ut tandem 
ad consensum perveniant, libere inter se disputando. Patribus conciliaribus satis 
erit, si in declaratione lineamenta quaedam essentialia indicent ad argumentum 
conficiendum. Haec intentio declarationis debet a relatore clare exponi, ne inean- 
tur disputationes inutiles. 

Duo autem sunt maioris momenti, primo, ut argumentum declarationis ma- 
neat intra statum quaestionis iam in initio positum (cf. n. 1, pag. 3-4), secundo 
et consequenter, ut argumentum exhibeat eamdem conscientiam historicam (histo- 
rical consciousness), quae elucet in modo quo status quaestionis ponitur. 

Iamvero sapienti consilio schema declarationis suum fecit statum quaestionis, 
conscientia historica informatum, quam exposuit Ioannes XXIII in Litt. Enc. 
Vacem in terris. Duplex est eius elementum. Primo, ex aucta conscientia dignitatis 
personalis homines hodierni sibi postulant libertatem personalem: « Illud praeterea 
humana dignitas personae exigit, ut in agendo homo proprio consilio et libertate 
fruatur » (A.A.S., 55 [1963], p. 265; cf. seq.). Secundo, aucta conscientia di- 

gnitas personalis secumfert novam conscientiam dignitatis politicae seu civilis. 
Exinde fit, quod homines, ex una parte, sibi postulant libertates civiles, de quibus 
Vacem in terris longius tractat ( ibid pp. 259-65), atque ex altera parte, postu- 
lant limitationes potestatis publicae (cf. ibid., pp. 273-79), ut libertates civiles 
inviolabiles evadant. 

Postulant itaque homines nostrae aetatis, ut sint immunes a coercitione sive 
legali sive sociali, nisi in quantum eiusmodi coercitio sit prorsus necessaria. Socie- 
tas utique regenda est, sed « libertate integra » (pag. 266), ita ut « libertatis con- 
suetudinem teneat » (pag. 297). Libertatem autem postulant homines duplici 
sensu, ne scii, quis constringatur ad agendum contra suum proprium consilium, neve 
quis restringatur, quominus agat iuxta suum proprium consilium. In utroque 
utique casu agitur de vi arbitraria. Iamvero hae generales « animorum appetitio- 
nes » (pag. 279) sese manifestant speciali ratione in iis, quae ad religionis exerci- 
tium spectant. 

In hoc statu quaestionis, quem schema declarationis brevius exponit, ipsis- 
sima quaestio est, utrum homines hodie rationabiliter postulent libertatem reli- 
giosam. Quaeritur aliis verbis, utrum haec ipsa postulatio manifestet, non quam- 
dam quasi « voluntatem ad licentiam », sed veram exigentiam dignitatis personae, 
seu veram intentionem naturae humanae, ut homo sit in re religiosa liber, duplici 
sensu supra dicto. 

His positis, clarum esse videtur, undenam argumentum debeat exordium su- 
mere, nempe ex conscientia humana (cf. pag. 8, n. 4 d). Exactius loquendo, su- 
matur exordium ex dignitate personae secundum quam in re religiosa duci debet 
propria sua conscientia. Duplex est ratio. Primo, ita exhibebitur conscientia histo- 
rica problematis. Nam, ut bene innuitur in nota 19 (pag. 21), praecise in intelli- 
gendis exigentiis dignitatis humanae, quantum ad conscientiam (conscience) se- 
quendam, factus est progressus historicus. Secundo, ita patebit nodus problematis 
hodierni, simulque via ad solutionem sternetur. 

Etenim nulla hodie est difficultas de libertate religiosa probanda, in quantum 
importat immunitatem hominis, ne cogatur ad agendum contra suam conscientiam. 
Haec est veritas iam diu acquisita, tum historice tum speculative. Eiusmodi immu- 
nitas ab omnibus hominibus sanae mentis admittitur, cum evidenter connectatur 
cum necessaria libertate cuiusvis personalis decisionis religiosae, ne dicam cum 
libertate actus fidei supernaturalis. 

Adhuc tamen hodie movetur difficultas de probanda libertate religiosa, in 
quantum importat immunitatem a coercitione, qua homo restringatur vel impe- 
diatur, quominus iuxta suam conscientiam agat. Difficultas movetur a fautoribus 
sic dicti « status idealis catholici », cui competit ius ad intolerantiam legalem 
erga manifestationes sociales falsae religionis, quae procedunt ex conscientia er- 
ronea. Ex una parte, aiunt, conscientiae erroneae nulla competunt iura; ex altera 
parte, potestas publica catholica officium habet et ius impediendi, quominus ii, qui 
in errore versantur, publice exerceant suum religionem, ne exinde unitas nationis 
religiosa, quae ad bonum commune pertinet, damnum patiatur. Quibus accedit, 
quod totalitarismus statalis negat hominibus ius agendi iuxta conscientiam, quam- 
vis ipsam libertatem conscientiae saltem verbis concedant. 

Iamvero, speculative loquendo, libertas agendi in societate iuxta conscientiam 
sive veram sive erroneam non immediate sequitur ex ipsa libertate conscientiae. 
Manet enim quaestio, utrum potestas publica ius habet impediendi eiusmodi actio- 


so 

nem. Historice autem loquendo, illa libertas agendi de facto non agnoscebatur, 
donec iam satis evoluta est conscientia (consciousness) hominum politica et civilis, 
ut tandem derelicta esset notio quaedam potestatis politicae diu recepta. Diu enim 
praevalebat notio, secundum quam potestas politica est sacralis (divinum ius re- 
gum), paterna (rex ut pater patriae, cives ut parvuli), absolutistica (rex legibus 
solutus, cives ut meri subditi), quodammodo in Ecclesia exercenda (rex ut prae- 
cipuum membrum Ecclesiae, defensor fidei), sovranitas indivisibilis, cui competit 
praerogativa religiosa (cuius regio eius et religio). 

De facto igitur nonnisi recentius homines intelligere coeperunt, quod dignitas 
politica seu civilis humanae personae exigit, ut potestas publica ita ad res ordinis 
terrestris et temporalis seu politici et iuridici limitetur, ut in re religiosa homo sit 
liber a coercitione statali in agendo iuxta suam conscientiam. Simulque lentius 
invaluit persuasio, quod, si homo vi impeditur, quominus agat iuxta suam conscien- 
tiam, potestas publica ultra vires agit, et ipsa politica seu civilis dignitas personae 
infringitur. 

Patet igitur, et speculative et historice loquendo, quod duae immunitates, 
quibus constituitur libertas religiosa, sunt separatim tractandae. Non enim de 
utraque valet eadem ratio. 

Schema declarationis bene distinguit duplicem exigentiam conscientiae (con- 
science), seu melius dignitatis personae quantum ad conscientiam sequendam. Ve- 
rissime porro asserit, quod « principium morale absolutum... vetat, ne quis in re 
religiosa cogatur ad agendum contra suam conscientiam » (pag. 9, n. 4 d). Ita absol- 
vitur prima quaestio, neque opus est plura dicere. De altera autem exigentia, 
recentius percepta et recognita, affirmat: « Quae quidem exigentia est prorsus ra- 
tioni consentanea et homine digna» ( loc . cit.). Quod verum esse fatemur. Non 
tamen affertur principium, secundum quod comprobatur esse verum. Quodnam 
igitur et quale est hoc principium? 

Nostro iudicio, est principium politicum. Exactius loquendo est principium 
politicae seu civilis dignitatis personae, quae eius personalem dignitatem comi- 
tatur et publice exprimit. Sic igitur habetur argumentum completum. 

Etenim prior exigentia, ne homo cogatur ad agendum contra suam conscien- 
tiam, fundatur in personali dignitate hominis, quae maxime in eo est, quod homo 
est coram Deo Domino liber, ut in re religiosa proprio consilio et libertate fruatur, 
sub solius Dei iudicio, ita ut in se solum recipiat periculum decisionis suae re- 
spectu Primae Veritatis, quae lumine rationis atque amplior lumine revelationis 
ei innotescit, mediante conscientia. Si igitur homo cogitur ad agendum contra con- 
scientiam, laeditur in intima sua dignitate, qua persona. 

Altera autem exigentia, ne impediatur homo, quominus agat iuxta suam con- 
scientiam, fundatur in politica seu civili dignitate hominis, quae maxime in eo est, 
quod homo est coram publica potestate et quavis alia potestate sociali liber, ut in 
re religiosa proprio consilio et libertate fruatur, quin iudicio potestatis publicae 
subiiciatur eius conscientia, aut quavis vi impediatur, quominus iuxta suam con- 
scientiam agat. Si igitur ita impeditur, laeditur proxime in sua dignitate politica seu 
civili per actionem ultra vires ex parte potestatis publicae (supposito quod non est 
quaestio de ordine publico violato), et consequenter laeditur in sua dignitate fun- 
damentali personali. 

Ita completur prius argumentum, et quidem ex eodem fonte. Fundamenta 
igitur libertatis religiosae, in utroque eius sensu, ibi ponuntur ubi revera sunt et 

ubi secundum communem hominum conscientiam his diebus intelliguntur esse, in 
ipsa scii, dignitate personae sub utroque eius aspectu, personali et politica seu civili. 

Ad scopum nostrae declarationis sufficit huiusmodi argumentum bipartitum 
et organice compositum. Vix quisquam est, ni fallimur, qui eius validitatem negare 
valebit. Totum enim est ad mentem Litt. Enc. Vacem in terris. Est insuper ad 
mentem Pii Papae XII, si complete spectatur eius doctrina de persona humana et 
de iuridica compositione civitatis. Immo est ad mentem totius traditionis catho- 
licae, si in suo intimo sensu sententiaque profunda perspicitur et iuxta veras 
exigentias conscientiae hodiernae historicae evolvitur, iuxta illud, « Vetera novis 
augere et perficere ». 

Videat autem secretariatus, si, iuxta vota et animadversiones Patrum, alia 
argumenta, quae in schemate proponuntur, adhuc utilia fore videantur. Suo non 
carent valore, quamvis quibusdam forsan appareant nimis exquisita. 

[Subscripserunt etiam~\ Albertus card. Meyer, arch. Chicago; W. Cousins, 
arch. Milwaukee; J. Davis, arch. Santa Fe. 


81 

Exc.mus P. D. NARCISSUS JUBANY ARNAU 
Episcopus Gerundensis 

Verum quidem est novum schema de libertate religiosa maiore perfectione 
gaudere ac antiquo. Multae emendationes introductae sunt, ita ut nova redactio, 
revera, declaratione solemni Concilii Oecumenici indigna non videatur. 

Attamen, ad ulteriorem textus perfectionem, sequentes observationes praemit- 
tere cupio. 

1. N. 2, pag. 4 et 5. Affirmatio, iuxta quam condemnationes Ecclesiae saeculi 
transacti, relate ad libertatem religiosam, tantum attingunt liberalismum rationa- 
listicum et antichristianum, quadam simplicitate peccat ac praeterea contradicit 
veritatem historicam; nam satis apud historicos constant, tum existentia cuiusdam 
formae liberalismi catholici, tum eius condemnatio, primo a Gregorio XVI, in En- 
cyclica Mirari vos, et postea a Pio IX et Leone XIII. 

Iustificare proinde concordantiam actualis declarationis « de libertate religiosa » 
cum doctrina traditionali in Ecclesia, affirmando istam respicere tantum libera- 
lismum rationalisticum est quid historice erroneum ac praeterea — quod in Ec- 
clesia gravius est — nobilitate ac sinceritate caret. 

Veritas, tamen, veritati non contradicit. Concordantia doctrinae schematis cum 
declarationibus Romanorum Pontificum saeculi transacti revera datur. Sed aliunde 
invenienda est: nempe in diverso conceptu libertatis religiosae, quae considerari 
potest 

a) Ratione fundamenti. Libertas religiosa, iuxta doctrinam Ioannis XXIII, 
fundatur in iure quod habet omnis homo ut conscientiam, quam diligenter effor- 
mavit, sequatur ac in carentia obligationis amplectendi religionem catholicam, ante 
eius cognitionem ut veram religionem. Contra, iuxta fautores liberalismi catholici, 
libertas religiosa est quaedam consequentia ex cognitione philosophiae, quae tenet 
omnes certitudines religiosas et morales, quas nos habemus, a revelatione primaeva 
originem ducere. Iuxta illos haec revelatio, per testimonium generis humani, in es- 

sentialibus integra pervenit ad omnes populos et ad omnes conscientias. Proinde, 
cum iam ex naturali conscientiae lumine homines veritates necessarias ad suam 
vitam recte dirigendam aeternamque salvationem comparandam possideant, sequi- 
tur, tamquam quid naturaliter consequens, libertas religiosa. 

b) Ratione amplitudinis. Dum libertas religiosa in schemate propugnata 
nullo modo est illimitata, sed intra limites ordinis moralis communisque omnium 
utilitatis circumscribitur, in sententia liberalismi catholici est plane omnimoda, 
absque ullo respectu ad bonum commune civium — quod auctoritas civilis debet 
tutare — cum revera ista tantum de rebus materialibus curare debeat. 

Proinde, valde conveniens est ut paragraphus 2 n. 2 pag. 4 « Porro cum pla- 
cito » per aliam substituatur in qua clare constet simul ac rationalistici, liberalismi 
catholici existentia, damnati non immerito ad Ecclesia, eo quod quamdam liber- 
tatem religiosam erroneam tum ratione fundamenti, tum ratione amplitudinis, 
defendebat. 

2. Pag. 7 et 8: Ex quinque argumentis quae hic afferuntur, valde desideratur 
ut primum supprimatur. Ratio sita est in eo quod principia in quibus fundatur 
nec sufficienter clara nec inexpugnabilia sunt. Revera, si certum est ex una parte 
personam humanam substantialiter « indivisibilem » esse, ex alia etiam certum est 
nullo modo hoc attributum posse applicari ad eius activitates, nec proinde ad 
« libertatem » quam alii habent, ut haec in suis diversis formis exerceatur. Prae- 
terea, ex eo quod homo sit essentialiter socialis, non tantum sequitur ius ad expo- 
nendas suas opiniones, verum etiam obligatio ad actiones in bonum commune recte 
ordinandas et proinde ad leges civitatis, quae ad hoc tendent, fideliter tenendas. 

Nullum dubium praeterea existit quin assertum sit iam sufficienter probatum, 
per alia quattuor argumenta. 

3. In n. 7, pag. 11 dicitur: « Communitates religiosae ius etiam habent ne 
impediantur in sua fide, ore et scripto, publice docenda atque testanda ». Iamvero, 
hoc principium, sic enuntiatum, aequivocum manet, nam dum pro aliis intelligetur 
ut omnino absolutum et inviolabile — etiam ad errores funestiores divulgandos — 
alii recte interpretabunt — iuxta luris Naturalis principia et doctrinam Ioan- 
nis XXIII in Encyclica Vacem in terris — limitatum scilicet per exigentias ordinis 
moralis communisque omnium utilitatis. 

Proinde, formula enuntiata complenda est, ita ut clare et sufficienter appareat 
communitates religiosas, de quibus agitur, in exercitio suae libertatis exigentiis 
luris Naturalis subiici, ac consequenter nullo modo libertate omnimoda, sed limi- 
tata per exigentias boni communis gaudere. 

4. In initio n. 6 pag. 10 dicitur: « Inviolabilia hominis iura tueri praecipuum 
est cuiusvis potestatis publicae officium ». Haec doctrina simpliciter non videtur 
consona cum doctrina traditionali in Ecclesia, clare enuntiata per Pium XII et 
Ioannem XXIII, iuxta quam ita praecipuum officium est potestatis publicae tueri 
iura, ac curare ut obligationes rite adimpleantur. Haec sunt enim verba Ioan- 
nis XXIII: « inviolabilia iura tueri, hominum propria, atque curare ut facilius 
quisque suis muneribus defungatur, hoc cuiusvis publicae potestatis officium est 
praecipuum » (cf. A.A.S., 1963, pp. 273-274). 

Proinde proponitur mutatio formulae praedictae istis terminis: « Inviolabilia 
hominis iura tueri ad praecipuum cuiusvis potestatis publicae officium pertinet ». 

5. In fine n. 6, pag. 10 post votum Concilii ut libertas religiosa ubique agno- 
scatur, datur sequens ratio: « Quo magis enim societas civilis propitias suppeditat 

conditiones ad veritatem divulgandam vitamque religiosam fovendam, eo magis 
ipsa fruetur bonis quae undequaque proveniunt ex fidelitate hominum erga Deum 
eiusque sanctam voluntatem ». 

Formula videtur supponere correlationem necessariam inter libertatem religio- 
sam in societate et possessionem veritatis in animabus, quod saltem nullo modo 
probatur. Melius esset ab hoc commate praescindere vel id per aliud substituere 
in quo affirmetur libertatem religiosam posse et debere proficuam esse veritati, 
dummodo veritatis religiosae defensores sui magni momenti muneris plene con- 
scii sint. 

6. In ultima paragrapho n. 7, pag. 11 et 12 in favorem communitatum reli- 
giosarum ius vindicatur ad ostendendum « singularem valorem veritatis religiosae 
in ordinanda societate et in tota activitate humana dirigenda ». 

Revera non apparet momentum talis declarationis. Si communitates habent ius 
ut suas doctrinas doceant, iam intelligitur etiam esse in sua potestate ostendere 
quanto illas conferant ad vitam socialem recte dirigendam. Attamen, si rationes 
pro paragraphi conservatione sunt validiores, valde conveniens est ut formula 
« valorem veritatis religiosae » substituatur per aliam: « valorem doctrinae suae 
religiosae », nam secus datur verbo « veritatis » sensum relativum, quod quidem 
non solum inauditum est in aliis documentis ecclesiasticis, sed etiam fideles ad 
quoddam relativismum et indiferentismum ducere potest. 

7. Prout spectat ad nn. 12 et 13 schematis, fortasse melius esset illos contra- 
here. Doctrina quae exponitur ob suam claritatem non indiget tanta extensione. 
Imo « textus prior » schematis, forsitan opportune, substitueret partem n. 13 quae 
verbo « Christifideles » incipitur. Sic nihil deficiendo in essentialibus, notabilem 
et laudabilem brevitatem assequeretur. 


82 

Exc.mus P. D. IOANNES IOSEPH KROL 
Archiepiscopus Philadelphiensis 'Latinorum 

In genere. Textus emendatus et amplificatus magis enucleatum in doctrina 
sua exponenda se praebet, et urgentioribus Patrum petitionibus satisfacere videtur. 

In specie. 1 . Pag. 4, n. 2. Haec brevis historia statum quaestionis clariorem 
reddit demonstrando declarationem agere nec de notione libertatis religiosae « Lai- 
cismus » nuncupata, quae saec. xix vigebat, nec de eiusdem notione ut in Statu 
Totalitariano accepta, quas duas notiones Ecclesia iam reprobavit. Doctrina ergo, 
de libertate religiosa in declaratione praesentata non continet aliquam abrogationem 
doctrinae Ecclesiae, cuius principia semper eadem manent; est potius applicatio 
veterum principiorum ad novam amplioremque intelligentiam huius libertatis (re- 
gula progressus). Declaratio, tamen, se praebet tamquam declarationem pastoralem 
non ad Patres conciliares, sed a Patribus conciliaribus ad omnes homines directam. 
Valde expetendum est ut candide eluceat in ipso textu hanc declarationem agere 
de libertate religiosa in sensu definito, moderno, restricto, nullatenus approbantem 
illas notiones libertatis religiosae a viris saecularibus olim propositas et iam ab 
Ecclesia reprobatas. Exinde scient omnes hanc doctrinam non esse prorsus novam, 
sed potius applicationem principiorum traditionalium ad notionem modernam 

necnon evolventem libertatis religiosae. Cum inclusio « Quaestionis Historicae » 
in ipso textu dici possit offendere contra desideratam brevitatem declarationis, 
tamen, claritas exinde augetur. Si electio inter has duas qualitates haberi debet, 
claritas omnino praeferenda est. 

2. Pag. 3, n. 1. In paragrapho prima, Textus Emendatus, clare et praecise 
explicando quid notio libertatis in declaratione adhibita sibi velit, et quid sibi non 
velit, Textum Priorem (n. 26, pag. 29, linn. 9-15) certe superat. Libertas religiosa 
praecise definitur tamquam immunitas a vi externa. Relatio (pag. 37) Patres liber- 
tatem religiosam non esse eis auctoritatis traditionem monet. Forsan melius esset 
includere hanc notionem in n. 1 ipsius textus declarationis quia sat gravis est ut 
cognoscatur non tantum a Patribus per relationem, sed ab omnibus hominibus per 
ipsum textum. 

3. Pag. 6, n. 3. Declaratio de libertate religiosa (ipsa essentia huius declaratio- 
nis) in n. 3 contenta clare demonstrat libertatem religiosam, sicuti apud iurispru- 
dentiam hodiernam communiter viget non adversari doctrinae quae tenet Eccle- 
siam catholicam esse revera unicam religionem veram. Quare conceptus hodie 
vigens potest ab Ecclesia approbari, et de facto approbatur uti legitimum ac ne- 
cessarium. 

4. Pag. 6, n. 3, linn. 12-13. Loco « veritatem in re religiosa », legatur, « veram 
religionem ». 

5. Pag. 6, n. 3, lin. 34. Loco « sensu iam descripto », legatur « sensu supra 
descripto » (cf. n. 1). 

6. Pag. 6, n. 3, linn. 33-36. Dicitur universaliter-. « Affirmat insuper liberta- 
tem religiosam, sensu iam descripto, esse verum ius, in ipsa dignitate personae 
humanae fundatum, quod omnes homines omnesque communitates religiosae pos- 
sunt sibi legitime vindicare ». 

Vultne haec citatio per vocem « omnes » finem ponere quaestioni disputatae 
utrum libertas religiosa pertineat ad omnes homines sive veram sive falsam reli- 
gionem amplect entes (obiective vel subiective veram) aut in bona fide aut in 
mala fide? 

7. Pag. 7-9, n. 4. Paragraphus 4 Textum Priorem praestat quoad methodolo- 
giam. Afferuntur quinque argumenta e ratione sumpta ad roborandam declaratio- 
nem iam in paragrapho tertia allatam. Ex his quinque argumentis, quattuor sunt 
aut theologica aut ethica; quintum in principiis politicis legalibusque vigentibus 
fundatur. Textus Emendatus, ergo, aptior videtur ad menti huius saeculi per- 
suadendum. 

8. Pag. 9, n. 5. Ad sedandam aliquorum Patrum verecundiam de consectariis 
practicis ex exercitio libertatis religiosae illimitato provenientibus, paragraphus 5 
duo principia constituit, alterum morale; alterum, iuridicum. His principiis libertas 
restringitur et Textus Emendatus melior evadit quam Textus Prior. Potestas 
auctoritatis civilis coactiva relate ad bonum commune in genere, restringitur ad 
aspectum peculiarem boni communis, nempe, ad « ordinem publicum » in specie. 
Insuper, definiuntur 1) pax publica, 2) conservatio moralitatis publicae, 3) invio- 
labilitas iurium civilium aliorum, tamquam tres normae constitutivae ad « ordinem 
publicum » conservandum, et in hoc Textus Emendatus certe excellit Textum 
Priorem in quo « bonum commune » tantummodo in genere tractatur. Argumen- 
tum, autem, claudicat in quantum adhuc videtur permittere ut auctoritas civilis 
interpretetur iuxta normas proprias in qua re perturbatio pacis publicae, violatio 

moralitatis publicae, et laesio iurium civilium aliorum constituantur. Quaevis auc- 
toritas civilis vel religioni adversa, vel religioni catholicae nim is favens, has normas 
adhuc interpretari posset secundum praeconceptiones proprias. 

9. Pag. 10, n. 6. Sectio prima huius paragraphi statuit munus amplectendae 
« curae libertatis religiosae » pertinere ad auctoritatem civilem. Sectio altera deinde 
citat casus in quibus auctoritas civilis hoc officio deest. Exempla, autem, concreta 
in Textu Priori contenta (n. 29, pag. 31, lin. 41; pag. 32, linn. 1-8) a Textu Emen- 
dato omissa sunt. Nonne bene esset haec denuo inserere in sectionem alteram 
paragraphi 6? Multo clarius omnibus demonstrant quomodo auctoritates civiles 
deesse possint, et quomodo revera desint suo officio tuendae curae libertatis 
religiosae. 

10. Pag. 12, n. 8, linn. 5-12. Quamquam hic paragraphus vult tueri ius paren- 
tum ad prolem educandam ab usurpatione ex parte auctoritatis civilis, quaeri, 
tamen, potest quomodo haec enuntiatio absoluta iuris parentum reconciliari possit 
cum lege Ecclesiae catholicae quae declarat liberos a matrimonio mixto natos in 
religione catholica educandos esse, atque liberos parentum catholicorum in scholis 
catholicis educandos esse. 

11. Pag. 12, n. 10. Latinitas Tituli Sectionis IV deficere videtur. Legatur, 
potius, « Doctrina Libertatis Religiosae in Revelatione Fundata ». 

12. Pag. 14-15, n. 12. Sectio IV huius schematis efformata est ut satisfaceretur 
votis multorum Patrum qui rogaverunt ut haec declaratio praesentaretur tamquam 
revera in Verbo Dei Revelato fundata. Relatio (pag. 26, III, 3) concedit doctrinam 
Evangelii stricte loquendo directe problema libertatis religiosae non continere. 
Dicit, autem, hanc libertatem radices habere in Sacra Scriptura et in exemplo 
Christi Eiusque apostolorum. Sed textus citati non semper probant ea ad quae 
probanda adducuntur. Schema (pag. 14, n. 12) demonstrare conatur nec Christum 
nec Apostolos umquam coegisse quemquam ut in Eo crederet vel doctrinam Eius 
amplecteretur. In Evangelio fides in Christo Domino semper manet libera electio. 
Textus pergit: « Miracula fecit (Iesus) ut auditores fide verbo suo adhaererent; 
tamen consulto prodigia illa patrare iterum iterumque renuit, quibus homines ad 
assentiendum quodammodo cogerentur ...» (pag. 14, n. 12, linn. 16-20). 

Textus Emendatus proponit Christum consulto prodigia illa patrare renuisse 
(Mt. 12, 38-39; Io. 6, 30-33; Mt. 4, 5-7; Lc. 11, 16; Io. 2, 18; Lc. 9, 54-56) 
timentem ne auditores exinde ad assentiendum quodammodo cogerentur. Dubi- 
tandum est num exegesis recta textuum omnium heic allatorum demonstret talem 
timorem fuisse motivum, et multo minus, motivum unicum, propter quod Cnristus 
Dominus renuerit patrare omnia miracula in his locis Evangelii petita et in hac 
declaratione citata. Contextus videtur, saltem interdum, assignare alias rationes 
quam illas in Textu Emendato datas. Melius esset haec Evangelii loca omittere 
quam eis dare interpretationem in Textu Emendato assignatam. 

Exc.mus P. D. MARCELLUS LEFEBVRE 
Archiepiscopus tit. Synnadensis in Phrygia 

Cap. I: Libertatis religiosae generalis ratio. Descriptio huius rationis libertatis 
religiosae desumitur ex aliqua opinione publica hodierna. Haec opinio in primatu 
conscientiae et in liberatione ab omni coactione fundatur; haec duo elementa di- 
gnitatem humanam essentialiter constituunt. 

Dato non probato quod « homines hac nostra aetate magis ac magis conscii 
fiunt de (hac) dignitate personae humanae », quomodo Ecclesia sine explicatione 
seu distinctione admittere potest hanc rationem libertatis religiosae? 

Conscientia estne quid absolutum vel relativum? Conscientia estne ultima 
ratio obiectiva et subiectiva in re religiosa? 

Quomodo homo sequendo suam conscientiam potest invenire suam salutem 
aeternam? Nonne quia in aliqua veritate obiectiva Deum invenit et Salvatorem 
nostrum? 

Conscientia non potest definiri sine relatione ad veritatem, ad quam essentia- 
liter ordinatur. 

Item de libertate humana, quae non potest definiri ut liberationem a coactione, 
nisi destruendo omnem auctoritatem. Coactio potest esse physica vel moralis. 
Coactio moralis in re religiosa valde utilis est et invenitur in omnibus scripturis. 
Timor est initium sapientiae. 

Auctoritas est ad bonum faciendum et malum vitandum, i. e. ad adiuvandos 
homines in bono usu libertatis. 

Quod in pag. 3, 4, 5, 6, dicitur latet multis aequivocationibus et ambiguitatibus. 

Valde mirum quod dicitur in pag. 6 in fine declarationis: « Haec Sacra Syno- 
dus declarat regimen iuridicum hodiernum (!) libertatis religiosae esse in se hone- 
stum et vere necessarium ad custodiendam in societate hodierna hominis dignitatem 
et personalem et civilem ». 

Si haec affirmatio vera est, tunc doctrina quae usque nunc ab Ecclesia docetur 
et praesertim ab ultimis Pontificibus falsa est. 

Aliud est affirmare necessitatem hodiernam maioris liberalitatis ex parte aucto- 
ritatis, aliud est dicere hunc statum esse conformiorem dignitati humanae, quia 
implicite in hac affirmatione admitteretur ius scandali, sive ex errore sive ex vitio, 
quod absit. 

Cap. II: Doctrina de libertate religiosa ex ratione desumpta. Pag. 7. Inte- 
gritas personae: Quomodo potest affirmari hoc principium: « Nexus inter liber- 
tatem interiorem et eius manifestationem socialem est omnino indissolubilis ». Quis 
homo sensatus potest sine tremore talem affirmationem enuntiare! Quid remanet 
de auctoritate et de Veritate? Denuo affirmatur ius ad scandalum! 

Inquisitio Veritatis: In hac paragrapho apparet irrealismum huius declarationis. 
Inquisitio Veritatis pro hominibus in hac terra degentibus maxime consistit in oboe- 
dientia, in obsequio intellectus erga auctoritatem aliquam sive familiarem sive reli- 
giosam sive etiam civilem. Quanti sunt homines qui ad Veritatem pervenire possunt 
sine adiutorio auctoritatis? 

Indoles religionis: Religio interna erronea conducit ad actus externos saepe 

superstitiosos et contrarios dignitati humanae et praesertim dignitati divinae. 
Religio erronea secumfert necessario principia contraria legi naturali praesertim in 
matrimonio sicut tam clare exprimit S. Paulus ad Romanos. 

Quomodo potest affirmari: Exinde sequitur quod homo ius habet ut in sua 
religione publice exercenda immunis sit a coercitione sive legali sive sociali » 
(pag. 8). 

Conscientia humana: Conscientia humana non est tabula rasa. Sunt principia 
moralia in conscientia quorum unum: Oboedire oportet Deo et auctoritatibus ab 
Eo constitutis. Dictamen conscientiae subiici debet auctoritati a Deo constitutae. 

Ubi invenitur conscientia nisi in hominibus viventibus in societatibus, ergo 
submissis auctoritatibus. 

Moderatio civitatis: Quod hic affirmatur contradicit explicite doctrina catho- 
lica. Vide « Immortale Dei » a Leone XIII. 

Limites libertatis religiosae: Nisi clare definiatur quid sit bonum publicum 
et consequenter ordo publicus, impossibile evadit determinare limites libertatis 
religiosae practice. 

Sed bonum publicum et ordo publicus definiri non possunt nisi relate ad 
veritatem. 

Cap. III: Consequentiae practicae. Ex principiis aequi vocis et falsis consequen- 
tiae non possunt non esse aequi vocae et falsae. 

Cap. IV: Doctrina libertatis religiosae sub luce revelationis. Nihil probat nisi 
in quantum conscientiae dictamen hanc doctrinam percipit. 

Ex Sacra Scriptura non potest probari nisi obligationem submittendi non solum 
conscientiam sed totam personam Deo et Christo et Ecclesiae. Qui revelationem 
ignoscit non potest agnoscere Deum cui debet submittere personam suam secun- 
dum praecepta conscientiae suae quae praecepta sunt obiectiva et vera nisi con- 
scientia sit inculpabiliter erronea in aliquibus. 

Nullibi Sacra Scriptura dat alicui ius scandali, etiamsi aliquis habet conscien- 
tiam inculpabiliter erroneam. Et nemo salvari potest ex errore, sed ex voluntate 
oboediendi Deo. 

Conclusio pag. 17. « Constat igitur praesentis aetatis homines, quacumque 
cultura imbuantur, magis in dies optare ut libere possint religionem privatim pu- 
bliceque profiteri ... ». 

« Illa fausta huius temporis signa laeto animo salutans ... ». 

« Proinde omnino requiritur ut ubique terrarum libertas religiosa efficaci 
tutela iuridica muniatur ... ». 

Quid hoc sibi vult? Quid hoc significat? Ut omnes in sua bona fide perma- 
neant ... Ut nullus sit amplius status civilis cum legislatione catholica. Ut catholici 
cives nullo modo conantur ut societas civilis fiat amplius catholica. Ut leges morales 
istarum communitatum religiosarum omnes eodem modo sint in codice civili, prae- 
sertim quoad matrimonium et usum matrimonii. Ut scholae catholicae apertae 
sint omnibus religionibus, indiscriminatim. 

Si haec conclusio admittitur ut doctrina Ecclesiae ergo admittitur relativismus 
in doctrina, indifferentismus practicus, disparitio spiritus missionarii in Ecclesia 
ad convertendas animas. 

Omnis vitalitas Ecclesiae ab evangelio venit ex hoc quod Ecclesia semper pro- 
fessa est sese solam a Christo fundatam ad Veritatem diffundendam in universo 

mundo sicut dixit Christus « In hoc natus sum et ad hoc veni in mundum ut testi- 
monium perhibeam Veritati ». 

Omnes ad Ecclesiam convertuntur quia habet veritatem, multa sacrificia 
faciunt ad obediendum veritati, ut sint in Veritate. 

Ut quid haec sacrificia, ut quid caelibatus sacerdotum, virginitas religiosorum 
et religiosarum, ut quid sanguis missionariorum nisi propter Veritatem, nisi quia 
Christus est Veritas, nisi quia Ecclesia Christi est Veritas. 

Sola Veritas est fundamentum iuris. Conscientia, Libertas, Dignitas humana 
non habent iura nisi in quantum essentialem relationem habent cum Veritate. 

84 

Exc.mus P. D. ALBERTUS LEMENAGER 
Episcopus Y armuthensis 

In n. 9, pag. 14. Supprimatur a lin. 7: « Quae omnia » ... usque ad lin. 17 
inclusive; et sic prosequatur lin. 18: Hoc evangelicum fermentum... Ratio: haec 
paragraphus ut iacet ansam praebet controversiis interminabilibus, et non est ne- 
cessaria ad finem intentum, cum iam ostensum est quomodo libertas religiosa in 
historia salutis i. e. in Novo Testamento radicetur (pag. 40 fasciculi); ideoque, 
iuxta principia exposita pag. 37 fasciculi, VIII, n. 6, haec paragraphus istius optimi 
textus est tollenda. 


85 

Exc.mus P. D. STEPHANUS LEVEN 
Episcopus tit. Buritanus, aux. S. Antonii 

I am writing to express my votum that the Schema on Religious Liberty may 
be kept on the agenda for the fourth and final session of the Council. Since 
there has never been even a preliminary vote on the subject and no text can be 
said to be “in possession”, I wish to express my desire that the text distributed 
just prior to the conclusion of the third session of Vatican Council II be maintained 
as the basis for discussion. This text, as you must know better than anyone else, 
has evolved through a continued process of study and prayer and emendation and 
certainly forms the best basis for any future discussion and development. 

86 

Exc.mus P. D. IOSEPH LOPEZ ORTIZ 
Episcopus Tud ensis-V ic ensis 

Pag. 7, lin. 10: verba auferantur « est una indivisa et indivisibilis ». Ratio: 
nec propositio omnino iusta videtur, nec necessaria ad conclusionem firmandam. 

Pag. 11, par. 4, dicatur « Communitates religiosae ius habent ne impediantur 
in sua fide ore et scripto testanda et docenda non renuentibus ». Ratio: quia etiam 
de iuribus renuentium quidquam dicendum oportet. 

Pag. 14, lin. 27: lineae subsequentes auferantur, nempe ubi incipit: «con- 
sulto prodigia illa patrare iterum iterumque renuit ... ». Ratio: quia idea coactionis 
in miraculis periculosa videtur. Aliunde Dominus suasioni diabolicae obstitit de 
pane obtinendo lapidibus immutatis. Attamen panes bis miro modo multiplicavit. 
Quid ex duobus plus coactivum? 

87 

Exc.mus P. D. CORNELIUS LUCEY 
Episcopus Corcagiensis et Rossensis 

Pag. 3, lin. 2. Legatur « personae humanae, quatenus simul et liberae et so- 
cialis, hac nostra... ». Ratio: ut innuatur cur difficultates oriuntur quae mentes 
hominum ad hanc rem vertunt. 

Ib. lin. 8. Omittatur « Maxime » et substituatur « fere semper et ubique 
ea respicit... ». Ratio: ne sit exaggeratio. 

Ib. lin. 16. Post verba « ius civile » addatur « seu ius gentium ». Ratio: rec- 
tius et pro campo internationali et ad mentem S. Thomae (cf. S. Thomam de 
iure proprietatis privatae). 

Pag. 5, lin. 8. Melius: « violant non solum Ecclesiae sed et quidem omnium 
hominum nativam libertatem ». Omittatur sequens verbum « Praeterea ». Ratio: 
ne ansa detur dicendi Ecclesiam solummodo de propriis iuribus sollicitam esse. 

Ib. lin. 28. Inseratur « ... esse debere quodammodo totius... ». Ratio: nimis 
absolutum! Quid de Deo? 

Ib. lin. 37. Lege « ... iura tueatur, vindicet, colat et promoveat ». Ratio: mere 
« tueri » iura liberalismum sapit. 

Pag. 6, lin. 1. Loco «quorum primum», ponatur «intra quae eminet homi- 
nis ius... ». Ratio: ius primum ordinatim est ius suiipsius conservandi. 

Ib. lin. 27. Lege: « ...re religiosa his temporibus firmiter». Ratio: quia per 
plura saecula de facto non « commendavit ». 

Ib. lin. 34. Lege «... principiis rationis humanae consonat esse in se honestum 
et vere utilem seu aptum ad custodiendam... ». Ratio: ne quasi « exigentia lo- 
gica » construatur. 

Ib. lin. 39 et seq. Omisso « esse », legatur: « ... tamquam verum ius, in ipsa... 
humanae fundari, quod omnes... ». Ratio: non est stricte « necessarium » ubique 
terrarum et semper. 

Pag. 7, lin. 3 et seq. Ponatur : «... aspectus socialis quasi connaturaliter se- 
quitur de aspectu personali. Ergo iniuria homini videtur fieri, si quis... violaretur 
ipsa dignitas personae. Nexus... socialem est quasi indissolubilis. Libertas religiosa 
est quodammodo una, indivisa... ». Ratio: nos omnes plura agimus quae nullum 
aspectum socialem habent! De facto « iniuria » non semper sequitur. Reapse 
« nexus » non est « indissolubilis », nec « libertas » indivisibilis. 

Ib. lin. 25. Mutetur sic: « ... invenerunt vel se invenisse sibi persuaserint. Quae 
omnia aeque valent de... re religiosa aliis volentibus in dialogo exponendis ». 
Ratio: libertas religiosa non est maxima inter nostras libertates. Libertas exposi- 
tionis et dialogi praesupponit voluntatem audiendi ex parte aliorum. 

Pag. 8, lin. 5. Mutetur sic: «... in actus exteriores et etiam publicos tendunt ». 
Ratio: multi actus exteriores sunt privati. 

Ib. lin. 11. Inseratur e textu priori post «universalis»: «Unusquisque ergo 
tenetur ad hanc Dei ordinationem omni studio recte cognoscendam ut se libere ei 
conformare valeat. Homo... ». Ratio : ut veritas positive affirmetur. 

Ib. lin. 28. Omittatur « Quae quidem, etc. in toto ». Ratio-, falso innititur 
citationi e Pacem in terris, quae loquitur de relationibus internationalibus inter 
Statum et Statum. 

Ib. lin. 35. Melius « non subordinatur potestati... ». Ratio-, quia de facto 
« subest » in aliquo sensu; e. g. potestas civilis prohibere potest ne Missae di- 
cantur in viis publicis. 

Pag. 9, lin. 1. Melius: « ...ad actus exteriores immediate et directe extendi- 
tur». Ratio: nota 22 falso citatur. 1. S. Thomas continuat tamen: «Et ideo 
lex humana... sufficienter interiores actus ».2. Hic loquitur directe de iussis contra 
legem Dei. 3. Ioannes continuatur de potestate Status obligandi subiectos in con- 
scientia. 

Ib. lin. 3. Melius: « ...nequit iudicare, legitime publicum... coerceat aut im- 
pediat solummodo cum bonum ordinis publici id exigat ». Ratio-, aliter est trans- 
itus obvius ex ordine subiectivo ad obiectivum. 

Ib. lin. 7. Melius « necessarium aut saltem utile ». Ratio patet. 

Ib. lin. 10. Addantur post « sese »: « immediate et directe quovis modo... ». 
Ratio: per « quovis modo » excluderetur etiam indirecta interventio pro bono pu- 
blico. 

Ib. lin. 27. Inseratur « veri » ante « ordinis publici ». Ratio : ut manifestum 
sit potestatem civilem ad normam ordinis obiectivam agere debeat. 

Pag. 10, lin. 2. Potius scribatur: «... iura tueri inter praecipua cuiusvis pote- 
statis publicae officia enumeratur. Debet... ». Ratio : aliter insinuatur Liberalismus 
qui docet Statum nullum officium positive bonum commune promovendi habere. 

Ib. lin. 3 ss. Mutetur sic: « Convenit igitur ut potestas... suscipiat tutelam 
curamque libertatis etiam religiosae omnium civium ». Ratio: si iure meritoque 
« debet » cur non in saeculis praeteritis « debuit »? 

Ib. lin. 8. Inseratur « iniuste » ante verbum « laedatur ». Ratio: nonne dentur 
causae iustae discriminationis? Debent omnes aequales esse? 

Ib. lin. 24. Substituatur « quaerendam » pro « divulgandam ». Ratio: de facto 
nota 25 tractat de iure « veritatem libere quaerendi »; nota 26 de Ecclesia, non 
de veritate, aut fidelitate hominum. 

Pag. 11, n. 7. Melius: «Libertas... communitatibus convenienter agnoscitur, 
cum ipsae ex sociali natura... oriantur ». Ratio: ius ad libertatem est aliquid non 
ex natura rerum praecise sed potius ex hodiernibus conditionibus elucescens. 

Ib. lin. 5 ss. Melius: « Illis igitur iure tribuuntur indepen dentia... Deum cultu 
publico honorare studeant... ». Ratio: secus nimis « theologicum » et ideo pro 
omni saeculo. 

Pag. 13, ad finem par. 10 « ...ut verum ius civile seu gentium, ipsius rationis 
lumini consentaneum ». Ratio: ne ius nimis in tempore et radice extendatur. 

Pag. 14, lin. 3 etc. Omittatur omnino sententia: « Unde etiam etc. ». Ratio: 
negari potest genuinitatem fidei e gradu libertatis pendere. E. g. in aliquo sensu, 
eo minus est libera quo clarius exposita. 

Pag. 14. Par. 12, uti in textu stat, non est admittenda. Textus est fere « cari- 
catura » praedicationis et Christi ipsius et apostolorum in quantum omittit omnem 
mentionem durorum quibus increduli minantur. Post « omnes vi amoris traxit ad 

seipsum », addatur ad complendam doctrinam « Qui vero trahi recusant, increpi- 
tare immo et severe minare non dubitavit ». « Qui non crediderit condemnabitur » 
(Mt. 16, 16); «Vae vobis scribae » (Mt. 23); « generatio mala et adultera » 
( Mt . 7); « tolerabilius erit terrae Sodom » (Mt. 10); etc. etc. 

Pag, 16, lin. 14. Mutetur sic: « ...magistra et custos est veritatis religiosae... ». 
Ratio : ne nimis asseratur, si Ecclesia tamquam fons etiam veritatum saecularium 
habeatur. Insuper Ecclesia est non solum magistra sed etiam et custos et inde- 
fectibilis. 

Pag. 17, lin. 31. Legatur: « ...libertas religiosa desiderabilis immo et neces- 
saria... ». Ratio : re vera non est per se et in omnibus adiunctis necessaria. 

Ib. lin. ultima. Substituatur loco « omnino requiruntur »: « enixe commen- 
datur ut... ». Ratio : ne nimis requiramus. 

Pag. 18. Dicatur potius: « Faxit Deus... virtutem Spiritus Sancti adducatur 
ad cognitionem Patris sui et quem misit ut sit nostra via, veritas, et vita ». Ratio: 
textus ut stat est mere lusus verborum de « libertate » Christi. 

Notae sunt magna ex parte aut non ad rem aut ad summum non cum dimidia 
vi probativa quam auctoritates in documentis huius momenti citatae habere solent. 
Melius et dignius auctoritates non adducere quam fingere. Propono igitur ut aut 
Notae omnino omittantur aut in ordine veritatis et relevantiae corrigantur. Indignae 
sunt declaratione secus laudabili. 

Exc.mus P. D. ROBERTUS EMMET LUCEY 
Archiepiscopus S. Antonii 

Just prior to the conclusion of the third session of the Second Vatican Council 
the text of the schema on religious liberty was distributed to the Bishops and 
in my opinion it is a most excellent document. I respectfully urge that the Bishops 
of the world be given an opportunity to vote on the text as it now stands without 
any further adjustments. After the text has been approved in general it will be 
time enough, I believe, to suggest certain minor emendations. 


89 

Exc.mus P. D. CAROLUS MACCARI 
Archiepiscopus-episcopus Montis Regalis in Pedem onte 

Commissioni competenti haec, quae sequuntur, proponenda censeo eo tantum 
fine, ut schema propositum diligenti examini subiiciatur et, quantum fieri potest, 
perficiatur: agitur enim de materia tam salebrosa et delicata, quae numquam satis 
superque tractata censenda erit. 

1 . Titulus primae sectionis « libertatis religiosae generalis ratio » tria com- 
plectitur: rerum statum hodiernum (n. 1), quaestionem historicam (n. 2) et decla- 
rationem Concilii. Titulus, uti patet, non adaequate materiam in ipso agitatam 
indicat. Quaeritur insuper, quinam sit sensus ditionis « ratio generalis »: estne 
ratio doctrinalis ac theoretica, an ratio historica? Uterque sensus includi videtur, 

periculosa inde consequente ambiguitate doctrinali. Qui enim legit textum sche- 
matis, nescit quaenam sint « opiniones » hominum hac nostra aetate et quaenam 
principia iuxta doctrinam catholicam retinenda de libertate religiosa. Quando, v. g., 
schema enunciat mentem communem hodiernam de libertate his verbis « Libertas 
religiosa communiter hodie intelligitur esse verum ius etc. » (n. 1, pag. 3), iure 
quis postulat: principium hoc estne tantum communis opinio hodiernis temporibus, 
an est etiam principium doctrinale catholice verum? Sermo huiusmodi, dubius et 
ambiguus, vitandus omnino est. Quod fieri nequit — saltem humili meo iudi- 
cio — , si transitus a ratione historica ad rationem doctrinalem non vitetur, aut 
saltem evidentius enuncietur. 

2. Periodi, quae in n. 1 pag. 3, ab initio usque ad « tamquam stabile regi- 
men » continentur, ordine nexuque haud splendent. Refundantur oportet, ne « re- 
rum status hodiernus » (fortasse melius diceretur: « hodiernus sensus humanae 
dignitatis ac libertatis ») reducatur ad enumerationem aridam et incompletam. 

3. Verba, quibus initium capit n. 2 pag. 4 (« Patet igitur... »), non videntur 
bene cohaerere cum iis quae immediate praecedunt in textu, ubi nonnisi implicite 
sermo fit de modo concipiendi libertatem tempore praeterito (« olim »). Praeterea 
conclusio magis patet quam praemissis: sensus enim libertatis religiosae, de quo 
dicitur, non ab omnibus eodem modo eademque significatione recipitur. Proponitur 
haec vel similis textus modificatio: « Ius libertatis religiosae sensum, quo hodie 
communiter recipitur, non semper habuit... ». 

4. In n. 3 pag. 6, vitanda est cacofonia: « His positis, haec Sacra Synodus hac 
sua declaratione... ». Melius dicatur: « Quibus positis, sacrosancta Synodus hac sua 
declaratione... ». 

5. In eodem numero et in eadem pagina, loco « Ecclesiae custodiendam et 

omnibus hominibus evangelizandam tradidit », dicatur: « Ecclesiae catholicae, 

quia depositum vere fidei uni Ecclesiae catholicae Christus tradidit ». Haec additio 
magis claram logicamque reddit propositio, quae immediate sequitur: « hanc catho- 
licam de unica vera religione doctrinam... ». 

6. Semper in n. 3 pag. 6, temperanda videtur affirmatio de regimine hodierno 
libertatis religiosae. Loco igitur « quippe quod principiis rationis humanae fulci- 
tur », melius forsan diceretur « quamdiu principiis humanae rationis fulcitur et 
iis quae in hac declaratione affirmantur fideliter adhaeret, esse in se honestum... ». 

7. In n. 4, litt. a), ubi agitur de « integritate personae », non omnia perspicua 
apparent, immo argumentum princeps aliquatenus claudicare videtur. Verum qui- 
dem est personam humanam, ob naturam suam socialem, duobus aspectibus inse- 
parabiliter constitui, altero nempe interiore et altero exteriore. At consequitur 
inde nexum inter libertatem interiorem et eius manifestationem socialem tali gau- 
dere indissolubilitate, quod semper et ubique homo liber sit externe manifestare 
suam religionem? Quid de casu, in quo aliquis in exercitio exteriore suae reli- 
gionis offendat rationem boni communis? Principium in schemate enunciatum, si 
absolute sumatur, valet in hypothesi hominis puri, labe scii, originali non infecti. 
At, proh dolor, homo in condicione historica secumfert tristes peccati originalis 
effectus et etiam iure libertatis, in manifestando externe suum sensum religiosum, 
abuti potest! 

8. Ea quae modo dicta sunt circa litt. a), valent etiam de « inquisitione 
veritatis » sub litt. h). Revera nemo dubitare potest de officio et iure quaerendi 

veritatem ex parte hominis, deque eius libertate in hac inquisitione et in effor- 
manda personali persuasione circa rem religiosam. Quando autem quaestio fit 
de sociali huius persuasionis religiosae communicatione, libertas habere nequit 
eamdem extensionem, sive quia media adhibita licita atque honesta sint oportet, 
sive quia bonum commune limitationes haud iniquas exigere potest. 

9. Schema nostrum, agendo de limitibus libertatis religiosae, eos reducit ad 
exigentias quae ex « ordine publico » oriuntur. Meo humili iudicio, servanda esset 
in materia tam delicata doctrina tradi tionalis et magis tuta de « bono communi ». 

Plures aliae adnotationes fieri possent circa schema, sed fugit irreparabile 
tempus et ministerium pastorale urget. Quae supra dixi mente serena spero fore 
ut benigno examini subiiciantur a commissione et dubia, saepe haud levia, circa 
doctrinam in schemate de libertate religiosa, quantum fieri potest, amoveantur. 

Exc.mus p. d. eduardus martinez gonzales 

Episcopus Zamor ensis 

Doctrina de libertate religiosa, prout in hac declaratione traditur, praesertim 
innititur in iuribus quae personae humanae attribuuntur ex ipsius dignitate prove- 
nientibus. At in quo consistit dignitas personae humanae? In naturalibus in eo 
praesertim quod intellectu spirituali et libertate libera praedita, sit imago Dei na- 
turalis. In supernaturalibus in eo quod ad talem ordinem elevata, gratia sanctifi- 
cante ditata et aeterna destinatione ad Deum praedita, filius Dei sit eiusque imago 
supernaturalis. 

Hinc quidquid huiusmodi conditionibus convenit, ipsi de libertate concedendum 
est; quidquid vero non convenit aut non congruit, sed talem imaginem aut destruit 
aut foedat, ipsi de libertate denegandum est, praesertim si sit contra iura Condi- 
toris sui. Loqui enim de dignitate humanae personae et de eius iuribus, et obli- 
visci et praeterire divinam et infinitam dignitatem eiusque iura inviolabilia, abso- 
num est. 

Nunc vero; obiectum et perfectio intellectus veritas est; obiectum et perfectio 
voluntatis bonitas est. Unde error in intellectu et malitia in voluntate est defectus 
intellectus et voluntatis; et facultas eligendi inter ipsos est defectus libertatis et 
perfectionis humanae. Quapropter in Deo dari nequit, qui est perfectissime intel- 
ligens et volens et liber. 

Sic, si in aliquo sit error in fide contra illud quod Deus revelavit, prohibere 
eum communicationem et propagationem sui erroris, non est negare dignitatem 
personae et iure ex ea dimanantia, sed vitare contagium tanti mali. Sicut non est 
negare dignitatem personae et eius ius aliquod, si morbo contagioso laborantem 
aut amentia affectum, etsi non ipsi, sed tantum aliis cognitam, eam a communi 
commercio cum sanis arceamus. Reverenter dignitas humanae personae agnoscitur 
eiusque ius quod in ceteris ei competit, et propter tractatur humaniter ut persona. 

Quid esset de iure ad veritatem et bonum, ad sanitatem aliorum si talibus 
morbo contagioso infectis libertas publice cum eis conversandi concederetur? 
Etenim ipsi ius habent suam sanam mentem et veritatem et bonitatem conservandi. 
Limites igitur libertatis religiosae sunt bonum commune, ordo publicus in eo 

contentus et iura aliorum. Cumque promotio et tutela eorum potestati civili com- 
petat, competit in aspectu sociali et materiali potestati civili, non quidem iudicare 
de re religiosa, sed certe cum de vera religione agitur in cuius possessione integer 
populus est, bona illa tueri. 

At quomodo certi erimus nos esse in possessione veritatis fidei? De hoc non 
licet nec potest aliquis catholicus dubitare, ut docet Concilium Vaticanum I. Nihil 
aliud adducere necesse est nisi integrum tractatum de vera religione veraque 
Christi Ecclesia, et in mentem revocare quae Leo XIII in suis Encyclicis Immor- 
tale Dei et Libertas profuse tradit. En unam paragraphum: « Itaque ex dictis 
consequitur nequaquam licere petere, defendere... itemque promiscuam religio- 
num libertatem, veluti iura totidem homini natura dederit. Nam si vere natura 
dedisset, imperium Dei detrectari ius esset, nec ulla temperari lege libertas 
posset ». 

Certum quidem est principium morale quod vetat ne quis in re religiosa 
cogatur ad agendum contra suam conscientiam, cuius dictamine lex divina ei inti- 
matur. Sed praeter quam quod tale principium ad ordinem personalem pertinet 
eumque afficit, vetat tantummodo coactionem contra ipsam libertatem individua- 
lem, minime vero libertatem religiosam socialem et publicam demonstrat. Quae 
neque deduci potest ex eo quod homo natura sua sit socialis, quia ex eo sequitur 
ius ad ponendos actus sociales et publicos qui societati non nocent, minime vero 
ad omne quod interne cogitet aut velit. 

Quid ergo? Si circumstantiae tales sint ut necessarium videatur ad bonum 
commune talem libertatem concedere, poterit Concilium huiusmodi declarationem 
libertatis facere. At non ex exigentiis, iuribus, dignitate personae humanae, sed 
ex necessitate pacificae convivendae socialis. Quod clare praevidit et docuit Leo XIII 
in Encyclica laudata. Ceterum videndum erit usque quo tale bonum commune 
protendatur. 

Atque haec est, ni fallor, vera et rationabilis doctrina de libertate religiosa, 
in qua iura Dei Conditoris supra hominem creaturam suam, et vera iura hominis 
iuribus Dei subordinata agnoscuntur et componuntur. Ceterum unum restat quae- 
rendum: Sic stabilita doctrina, declaratio de libertate religiosa bonum aliquod pro 
Ecclesia Christi obtinebitur? Faxit Deus. 

Pag. 3, lin. 1, proponitur ut titulus qui dicit « Libertatis religiosae generalis 
ratio » sic immutetur: « Libertatis religiosae apud hodiernos populos generalis 
ratio ». Ratio est ne videatur Ecclesia catholica suam doctrinam theologicam, 
tantis documentis munitam, deserere. 

Pag. 3, linn. 13-17: dicatur: «Libertas religiosa communiter hodie intelligi- 
tur esse verum ius, in dignitate humana et vera iustitia fundatum, quod debet in 
iuridica et politica compositione societatis ita agnosci, ut verum ius civile evadat ». 
Ratio-, quia nisi textus aliquoties mentionem faciat de « iustitia », i. e. de ele- 
mento necessario obiectivo, quo solo verum ius stat et constituitur, positi vismus 
iuridicus pluries ab Ecclesia damnatus, non sufficienter vitatur. Textus enim agit 
semper de mero iure civili, quod perperam confundit cum iure legali. Haec autem 
confusio radix est et origo totius positi vismi iuridici. 

Pag. 4, ad integrum n. 2: melius est ut supprimatur. Ratio-, dubitari vehementer 
potest utrum de quaestione facti et pure historica iudicare aut quidquam expo- 
nere debeat Ecclesia catholica. Eo vel magis quod Romani Pontifices in encyclicis 
et documentis pontificiis libertas ab eis vindicata ut ius Ecclesiae inviolabile, in- 

tellexerunt eam quae Christi Ecclesiae competit. Sic Leo XIII in Enc. Immortale 
Dei circa christianam institutionem Status refertur modo constanti ad Ecclesiam 
eamque definit suis propriis characteribus credibilitatis. Pariter in Enc. Libertas in 
qua distinguendo diversas Ecclesias, eam dicit sequendam quam Deus instituit et 
distinguitur quibusdam notis facile cognoscibilibus, quibus Deus eam signavit. 

Pag. 5, lin. 40, ubi dicit: « Cum historiae igitur decursu exorta est nova 
quaedam quaestio de libertate religiosa ». Dicatur: « Cum historiae decursu igitur 
exortus est novus quidam modus proponendi libertatem religiosam ». Ratio: non 
enim agitur proprie de « nova quaestione », sed tantum de novo modo ipsam 
proponendi. 

Pag. 6, linn. 3-43: oportet ita dicere: « Affirmat insuper libertatem religio- 
sam, sensu supra descripto, esse verum ius in ipsa dignitate personae atque iustitia 
fundatum, quod omnes homines et communitates religiosae possint sibi legitime 
vindicare. Cum igitur Ecclesiae incumbat munus ut honestae hominis in civitate 
libertati patrocinetur eamque sua doctrina atque auctoritate roboret, haec Sacra 
Synodus declarat regimen iuridicum populorum huius temporis, dummodo prin- 
cipiis rationis humanae fulciatur, esse in se honestum et vere necessarium ad cu- 
stodiendum in societate hodierna hominis dignitatem et personalem et civilem ». 
Ratio: a) Ordo paragraphorum mutatur ut aptiore procedat ratione logica; b) di- 
citur autem « populorum » ut stabiliatur « factum », non ipsa doctrina, quae for- 
sitan non semper est; c ) loco « quippe quod » ponitur « dummodo » quia non 
clare apparet, immo aliquoties falsum est, regimen iuridicum hodiernum libertatis 
religiosae sit absolute probandum. 

Pag. 6, n. 3, ad finem addatur: « Firmiter vero retineatur doctrina religionem 
catholicam, quae unica vera est et signis aptis ad eius veritatem dignoscendam 
mundo praesentatur, ut Concilium Vaticanum I tradit (sessio III, cap. 3), in so- 
cietate ubi cognita fuerit publice et socialiter singulari existimatione esse haben- 
dam ». Ratio: si catholica Ecclesia quae mundo praesentatur signis authenticitatis 
divinae, eaque sola, in eodem loco pari existimatione habetur ac quilibet motus 
religiosus a visionario confectus et serio fundamento orbatus, etiam apud illos 
inter quos veritas catholicismi et falsitas aliarum religionum satis innotescit, Deus 
contemnitur, dum comparatur seu aequiparatur visionario aut falso prophetae, et 
sua signa locutionis parvipenduntur. Nam signa a Deo data de veritate revelationis 
sunt externa et publica, ideoque externe et publice debent agnosci. 

N. 4, linn. 1-15, litt. a), loco textus recensitus dicatur: « Homo, qui persona 
est, natura sua est socialis. Proinde in eius activitate aspectus socialis naturaliter 
connecti tur cum aspectu interiore. Ergo iniuria homini fit si quis interiorem homi- 
nis personalem libertatem in re agnoscat simulque ei liberum et iustum in societate 
religionis exercitium deneget. Hoc enim modo violaretur ipsa integritas personae, 
cum libertas religiosa per se uni subiecto integre sumpto inhaereat, et ad duo 
simul spectet: nempe ad libertatem interiorem seu conscientiae et ad liberum exer- 
citium religionis ». Ratio: 1. Si ponitur principium adeo absolutum ut in sche- 
mate est, nunquam auctoritas ulla posset prohibere ullum actum exteriorem in 
vita sociali, etsi perniciosum esset; etenim attentaret contra integritatem perso- 
nae. 2. Principium quod statuitur indivisibilitatis et indivisionis, et de nexu omnino 
indivisibili inter libertatem interiorem et eius manifestationem socialem contra- 
dicit principio posteriori ipsius schematis asserentis: « Exercitium religionis in 

societate a coercitiva interventione Status immune esse debet, nisi quando exer- 
citium religionis graviter noceat ordini publico... » (pag. 9 sub b). Et etiam « salvis 
tamen exigentiis ordinis publici» (pag. 9 sub e], Moderatio civitatis). 3. Ex eo 
quod ex natura sua homo non possit quin actus exteriores ponat secundum con- 
scientiam propriam, non sequitur quod homini concedendum est ius ad omnes 
actus exteriores, sed ad aliquos. Ergo separari quit mundus internus hominis 
ab eiusdem manifestationibus concretis. Atque haec semel pro semper sint dicta 
quando tale ius vindicatur personae humanae derivatum ex iure ponendi actus 
exteriores, ne illogicus transitus fiat ex ordine indi viduali ad ordinem socialem. 

Pag. 7, ad n. 4 b). Dicit: « Quare ad debitam hominis libertatem religiosam 
pertinet ut homo non impediatur in suis persuasionibus de re religiosa in dia- 
logo exponendis ». Dicatur: « Quare ad debitam libertatem religiosam pertinet ut 
non impediatur ab ineundo dialogo donec ad veritatem religiosam perveniat ». 
Ratio: in textu illogice saltus fit ex officio et iure quaerendi veritatem ad ius 
exponendi quascumque persuasiones de re religiosa, ac proinde etiam falsas. Quo- 
circa ius exponendi falsum oriretur ex officio quaerendi veritatem. Haec praeterea 
illogica consequentia directe opponitur doctrinae Concilii Vaticani I circa condi- 
cionem catholicorum qui divinae gratiae auxilio ad fidem pervenerunt et disparem 
condicionem cum acatholicis habent (cf. Denz.-Schon., n. 3036). Catholici quidem, 
utpote veritate gaudentes; nullam obligationem habent quaerendi veritatem, immo 
nec ius aliam doctrinam quaerendi; quapropter praedicationi aliarum persuasio- 
num subesse nequeunt. Allusio vero in nota 18 ad enc. Ecclesiam suam non est 
ad rem. Ibi enim sermo est non de quibuslibet persuasionibus religiosis exponendis, 
sed de dialogo ipsius Ecclesiae qui sic definitur a Summo Pontifice: « Itaque col- 
loquium quasi ratio quaedam est putandum apostolici obeundi muneris atque ani- 
morum iungendorum veluti instrumentum » (Enc. Ecclesiam suam , p. 40). 

Pag. 8, linn. 5-8. Dicit: « Exinde sequitur quod homo ius habet ut in sua 
religione publice exercenda immunis sit a coercitione sive legali sive sociali ». Dica- 
tur: « Exinde sequitur quod homo ius habet ut in religione publice exercenda ab 
iniusta actione sive legali sive sociali, immunis sit ». Ratio : in hac paragrapho, 
sicut in proxime antecedentibus, transitus fit illegitimus, ut iam antea notavimus, 
ex actibus hominis interioribus ad exteriores. Hic autem transitus iure non fit, 
nisi quando actus exteriores iuste poni possunt. Quod ceteroquin n. 5 affirmatur 
loquens de normis limitativis. 

Pag. 8, lin. 33, lit. e). Dicit: « ... ex intima sententia personali ordinant, tem- 
poralem et terrestrem rerum ordinem transcendunt ». Dicat: « ... Ex intima senten- 
tia personali ordinant, cum tamen quadam repercussione externa ... ». Ratio: ratio 
qua potestas civilis in his quae ad religionem pertinent suas partes habet, est prae- 
cise quia actus religionis etiam sociales et publici sunt. 

Pag. 9, n. 5 b). Dicat: « quae constituuntur exigentiis boni communis et ordi- 
nis publici ». Qui ordo publicus est illa pars essentialis boni communis quae com- 
mittitur potestati publicae ut civium vita socialis ordinatim procedat ». Ratio: 
Ioannes XXIII in Pacem in terris docet bonum commune recte fundare limitationem 
iurium ex parte potestatis civilis, et quod bonum commune ita parandum est ut 
« hominum saluti non officiatur, sed eidem etiam serviatur ». In recte ordinanda 
republica satis non est ordinem servare ex parte auctoritatis, sed est etiam bonum 
commune procurandum. Cf. A.A.S., vol. 55 (1963), pp. 272-274. Textus autem 

reducebat munus potestatis civilis ad ordinem servandum modo tantum negativo, 
dum de facto modo positivo eum promovere debet. 

Pag. 9, linn. 5-7. Dicit: « Libertas debet homini agnosci quam maxime fieri 
potest ac non restringenda est nisi in quantum est necessarium ». Dicat: « Ea debet 
homini agnosci libertas quae suae dignitati atque responsabilitati et iustitiae sit 
consentanea; ideo non est restringenda nisi in quantum sit necessarium ». Ratio : 
ne nimis quam par sit extollatur libertas, quae de se propendit in individualismum. 
Ut etiam doctrina sit conformis cum n. 5 in quo normae limitativae libertatis recte 
statuuntur. 

Pag. 11, n. 7. Dicit: « Communitates religiosae ius etiam habent ne impedian- 
tur in sua fide, ore et scripto, publice docenda atque testanda ». Dicat: « Com- 
munitates religiosae ius etiam habent ne impediantur in sua fide ore et scripto 
publice docenda atque testanda libere accedentibus », « atque servatis exigentiis 
ordinis publici, boni communis et iuris aliorum ». Ratio: 1) Intelligitur quod ius 
docendi et testandi exerceri nequit coactione sive physica sive morali erga alios, 
sed prae oculis habendum est principium limitationis contra abusus qui possunt 
exsurgere laedentes ipsam libertatem religiosam personarum. 2) Si in ipso sche- 
mate mentio fit de limitibus libertatis religiosae personalis, potiore ratione tales 
limites hic debent assignari, ubi de re maioris momenti agitur. 3) Potest admitti 
et enuntiari quod « communitates religiosae ius legale etiam habent » quia ius 
legale includit iudicium prudentiale non autem iudicium doctrinale, i. e. non 
exprimit intrinsecam veritatem rei. Iudicium prudentiale attingit ordinationem 
iuridicam, quae adaptari debet circumstantiis locorum, temporum et personarum. 

Pag. 12, n. 7, lin. 2. Addatur: « dummodo vitetur periculum inducendi indif- 
ferentismum religiosum ». Ratio: ubi vera cognoscitur religio, omnimoda libertas 
propagandi alias religiones disparet, iura Dei, qui manifestavit se solum esse colen- 
dum, si cognoscitur, conculcat, et grave damnum infert veris adoratoribus. Iuxta 
Cone. Vat. I (Denz.-Schon., 3014) catholici nunquam habere possunt causam 
iustam mutandi aut in dubium revocandi eandem fidem, « minime par est con- 
dicio eorum qui ... catholicae veritati adhaeserunt, atque eorum ... qui falsam reli- 
gionem sectantur ». Atque haec doctrina Vaticani I in oblivione traditur in toto 
schemate. Immerito in eodem plano collocantur catholici et acatholici. 

Ad n. 12: vel omittatur vel saltem retractetur integer. Nam a) alii textus 
inducti non sunt ad rem v. g. Rom. 8, 2 ubi sermo est de liberatione interna a 
lege peccati seu a vi concupiscentiae. Pariter 1 Cor. 8, 6, ubi causa efficiens et 
finalis redemptionis exprimitur; Rom. 1, 16, ubi de vi Evangelii ad salutem; 
b) alii sunt omnino generales nihilque de hac re probare ostendunt; v. g. Act. 2, 36; 
Mt. 11, 29; Is. 42, 1-4; Mt. 12, 20; c ) alii ex diversis capitibus alias explicationes 
admittunt; v. g. Mt. 4, 5-7; Lc. 11, 16; Io. 2, 18; Lc. 54-56; d) alii non de fide 
et religione, sed de vocatione loquuntur v. g. Mt. 4, 19; 11, 28-30; e) alii demum 
videntur laborare falso supposito, scii, miracula cogere posse ad fidem, dum 
notum est signa credibilitatis, ideoque miracula, non posse ad fidem cogere, quod 
et historia confirmatur. In genere manifestant characterem redemptionis, praedi- 
cationis et personae Christi. Postrema paragraphus infelix videtur, siquidem Chri- 
stum et Ecclesiam proponit quasi eadem libertate debere proclamare doctrinam 
ab ipsis edoctam, et doctrinam ab aliis contortam. 

In n. 13, pag. 16, lin. 3, addatur in fine: « per praedicationem doctrinae et 

mandatorum ipsius ». Ratio: hoc enim modo iubentur apostoli munus suum 
exercere. 

Pag. 17, n. 13, lin. 13: addatur in fine: «licet sine laesione iuris divini». 
Ratio: ne nimis concedatur dignitati personae humanae, ut supra iura divinae 
personae extollatur. 

Exc.mus P. D. EDUARDUS MASON 
Episcopus tit. Rusjcadensis, vic. ap. de EI Obeid 

In schemate de libertate religiosa istae inveniuntur sententiae: 

1. In pag. 8, ad. n. 4, sub littera d, in lin. 20: « salvo ordine publico ». 

2. In pag. 9, ad n. 4, sub littera e, in linn. inter 22 et 23: « salvis exigentiis 
ordinis publici ». 

3. In eadem pag. 9, ad n. 5, sub littera b in fine: « sive per turbationem 
pacis publicae ». 

Omnia supradicta verba sunt de se clara et vera, sed m ih i omnino non placent 
eo quod sciam gubernia non pauca usa fuisse ratione « pacis ordinis publici » ad 
tegendam veram persecutionem contra Ecclesiam, et conculcatio libertatis! 

Ita res se habuit in Sudan, primo sub regimine coloniali anglo-aegyptiaco, 
quando quinque provinciae in regione septemtrionali Sudanensi clausae sunt prae- 
dicationi evangelicae ob praetextum quod maior pars incolarum esset mussulmana, 
et praedicatio crearet periculum insurrectionis contra missionarios christianos si 
facultas praedicandi Evangelium illis facta fuisset! 

Subsequens gubernium nationale post independentiam retinuit et confirmavit 
eandem negationem libertatis sub eodem praetextu « pacis publicae! ». 

Quae cum ita sint puto necessarium quod in schemate de libertate religiosa 
omne fulcimen subtrahatur supradictae negationi libertatis. 

Hoc multimodis fieri potest, sed mihi videtur quod quaedam expositio ratio- 
cinata huius libertatis in nostro praesenti schemate reddet eiusdem ideam faciliorem 
et clariorem. 

Dicendum est ergo quod « publica pax » male servetur a gubernio per dene- 
gationem libertatis sectioni civium minoritariae. 

Pax publica servanda est sine damno alicuius. Consequens est ut gubernium 
teneatur tueri omnium iura praesertim minoritatis contra invasiones iniustas 
maioris. Hoc modo tantum aedificatur verum fundamentum pacis publicae in 
mutuo respectu! 

Considerationes istae valent sive pro Mussulmanis in Asia et Africa relate ad 
christianos in minoritate, quam in Europa et America pro catholicis relate ad 
alias religiones praesertim protestantes ubi in minoritate sunt. 

Postrema pars declarationis ut supra, est necessaria ad refutandam accusatio- 
nem eorum qui dicunt quod nos catholici loquamur de libertate cum simus in 
minoritate, de iuribus veritatis absolutae cum sumus maioritarii. 

Omnia gubernia, sive catholica quam acatholica discant graviter errare eos 
qui putant se posse auctoritatem propriam solidare sive utendo fide religiosa ad 
fines humanos, sive contra religiones dimicando ad alios fines temporales asse- 
quendos. 



APPENDIX - DE LIBERTATE RELIGIOSA 


805 


92 

Exc.mus P. D. IOANNES CAROLUS McQUAID 
Archiepiscopus Dublinensis 

Pag. 3. Sectio I: secunda paragraphus. Declaratio videtur ius in dignitate 
humana fundare. At dignitas humana, utpote terminus apud hodiernos parum 
clarus, explicitetur oportet. Quare, amplificetur textus eo sensu ut demonstretur 
dignitatem humanam in excellentia hominis supra res creatas fundari et ex lege 
naturali intellectus et voluntatis hominis necnon ex gratia divina derivare. 

Pag. 9. Sectio 5 b). Verba in clausula nisi quando in exercitium religionis gra- 
viter noceat ordini publico, prima facie saltem ita a Statibus communisticis intelligi 
et in commodum suum citari possunt ut interventio coercitiva in religionem catho- 
licam iustificetur. Quare in votis est ut textus ita reficiatur ut magis explicitae 
fiant implicationes verborum ordo publicus et praesertim bonum commune, de 
quibus statim supra. Exercitium enim verae religionis nullo modo potest bono 
publico obiectivo nocere. 

Exc.mus P. D. FREDERICUS MELENDRO 
Archiepiscopus Nganchimensis 

[C/. pag. 757-760']. 

Exc.mus P. D. ALBINUS MENSA 
Episcopus Eporediensis 

A) Animadversiones in schema in universo sumptum. 1. Doctrina generalis 
omnino admittenda videtur. 

2. Theoretice, fortasse, alia generalis ratio (in qua Revelatio primum locum 
teneret) optanda esset. Ratione tamen habita de fine pastorali quem S. Synodus 
sibi proposuit, instaurandi scilicet « dialogum » cum mundo, praesens schema 
recipiendum videtur ut basis pro disceptatione in aula conciliari. 

3. Textus aliquando nimis prolixus videtur. 

B) Animadversiones in singulas partes. 1 . Pag. 3, cap. I, n. 1 , lin. 13. Addendum 
proponitur: « Libertas religiosa, prae st antis sim a omnium libertatum quas humana 
societas postulat, communiter hodie intelligi tur ... ». Ratio: ut clarius in luce ponatur 
nexus inter libertatem religiosam et reliquas libertates quas hodie homines existi- 
mant ut bona inamissibilia pro persona humana. 

2. Pag. 3, cap. I, n. 1, lin. 20. Supprimatur verbum « mere ». Ratio: Ne textus 
intelligendus videatur quasi auctoritas ecclesiastica (quae certo certius mere hu- 
mana dici non potest) sibi vindicaret ius utendi « coercitione » (lin. 19) physica 
in re religiosa. 

Quod si de auctoritativa propositione veritatis ab Ecclesia facienda loqui 

intenditur, clarius res dicenda esset; quod tamen necessarium non videtur cum 
eadem pluries in schemate repetantur. 

3. Pag. 3, cap. I, n. 1, linn. 20-21. Quaeritur ut declaretur ius habere ad 
libertatem « in sua conscientia efformanda de re religiosa » etiam illi qui nondum 
pervenerunt ad Deum affirmandum atque colendum, vel athei sese dicunt. 

4. Pag. 3, cap. I, n. 1, lin. 22. Supprimendum proponitur verbum « Ubero » 
(« sed etiam in religionis libero exercitio »). Ratio : videtur inutilis pleonasmus 
(« ... quod homines debent Uberi seu immunes esse a coercitione ... in reUgionis 
libero exercitio »). 

5. Pag. 4-6, cap. I, n. 2. Quaestio historica supprimenda videtur. Ratio-, est 
necessario imperfecta: plura saecula ignorantur et multae animadversiones super 
unamquamque quaestionem faciendae essent quod impossibile videtur in aUqua 
« declaratione ». 

Forsitan non inutile est affirmare non mutari doctrinam Ecclesiae sed eandem 
semper doctrinam ad novas circumstantias applicari, etsi decursu saeculorum non 
semper praxis cum doctrina convenerit. 

6. Pag. 6, cap. I, n. 3. « Declaratio » hoc loco non necessaria videtur, immo 
textum prolixiorem reddit, ideoque proponimus ut supprimatur. Putamus tamen 
utilitatem habere animadversionem qua affirmatur libertatem religiosam non con- 
fundendam esse cum « indifferentismo » et minime adversari certitudini possidendi 
veritatem absolutam quam Ecclesia catholica iure sibi vindicat. 

7. Pag. 7, cap. II, n. 4 a) et seq. Cum sermo fit de fundamento libertatis reli- 
giosae videtur loquendum iam esse, per modum brevis mentionis, de limitationibus 
huius libertatis, ne textus, qui postea de his limitationibus loquitur, secum dis- 
sentire videatur. 

8. Pag. 7-9, cap. II, n. 4. Proponimus ut argumenta allata ad fundandam liber- 
tatem religiosam ad tria contrahantur: a) dignitas personae humanae; b) indoles 
religionis; c ) moderatio civitatis. Ratio : nimia prolixitas et plures repetitiones 
vitandae. 

9. Pag. 9, cap. II, n. 5. Totus paragraphus sequenti modo mutandus videtur: 

a) Principium generale: Ius ad libertatem religiosam, ut omnia alia iura in 
humana societate exercenda, quibusdam normis limitantibus obnoxium est. Quarum 
prima est principium iuridico-morale responsabilitatis personalis erga alios. Etenim 
in iuribus suis exercendis unusquisque debet rationem habere iurium aliarum per- 
sonarum suorumque officiorum erga alios. 

b) (pro individuo). Cum omnibus agendum est non solum secundum iusti- 
tiam legibus civilibus confirmatam, sed etiam secundum humanitatem, ideoque 
nemo debet suis iuribus uti cum damno vel offensione aliarum personarum. 

Nemini fas est, religionis praetextu, sibi vel suo coetui utilitates temporales 
adquirere. 

c ) (pro societate). Pertinet praecipue ad potestates publicas normas iuridicas 
statuere quibus societas protegatur contra abusus qui perpetrari possunt adducto 
titulo libertatis religiosae. Quae normae constituendae sunt non arbitrario modo, 
sed secundum exigentias ordinis publici, qualis determinatur in societate fundata 
super iura fundamentalia hominis, ut declarantur, verbi gratia, in « Dichiarazione 
universale dei diritti delTuomo » ab O.N.U. facta. 

Rationes-. 1. Principium sub a) positum valet tum pro conscientia individui, 
tum pro iure definiendo; proinde est principium morale-iuridicum. 

2. Definitio « ordinis publici » ut continetur pag. 9 videtur nihil dicere. Scri- 
bitur enim: « Qui ordo publicus est illa pars essentialis boni communis, quae 
committitur potestati publicae, ut praecipue vi coercitiva legis protegatur ». Sed 
alia et alia in singulis nationibus vi coercitivae legis committuntur, et quaestio est 
praecise haec: quae sint vi coercitivae legis tribuenda ne iustitia violetur? Ambi- 
guitas non tollitur per exempla quae in fine paragraphi adducuntur, nam nimia 
cum facilitate, v. g. in Russia, Sina etc., moralitas (marxista) vel ordo publicus 
adduci possunt ut praetextus ad libertatem religiosam iniuste limitandam vel 
tollendam. 

Ad ambiguitatem vitandam proponitur citatio alicuius normae a pluribus 
(saltem) nationibus admissae ut est declaratio universalis iurium hominis ab O.N.U. 
facta. 

10. Pag. 10, cap. III, n. 6. Totus paragraphus supprimendus videtur. Ratio : 
quae ibi continentur pluries repetuntur. 

11. Pag. 12-14, cap. IV. Proponimus ut n. 11 ponatur loco n. 10 et viceversa. 
Rationes-, ne Ecclesia videatur declarationem de libertate religiosa facere praecipue 
ad sua iura affirmanda; ut servetur parallelismus cum nn. 12 et 13, in quibus mu- 
nus Ecclesiae secundo loco ponitur. 

12. Pag. 12, cap. IV, n. 10. Proponimus ut verba aliquomodo molliantur. 
Ratio: ut affirmatio magis consona fiat tum « Doctrinae evangelicae » n. 12 con- 
tentae, tum « mentalitati » hominis hodierni. 


95 

Exc.mus p. d. gregorius modrego y casaus 

Archiepiscopus Barcinonensis 

In universum schema. In universum schema animadverti potest quaedam 
principia non satis attendi. Inter quae, haec noto; 

a) non satis proponitur discrimen inter libertatem physicam et moralem; 

h) non satis considerari videntur principia philosophica et theologica de 
libertate eiusque exercitio, praesertim in statu naturae lapsae; 

c) ipsa natura libertatis fidei parum attenditur; 

d ) status actualis historicus exercitii libertatis satis ingenue tractatur; quot 
enim sunt de facto coactiones morales propagandae in malum! 

e) non attenduntur diversa adiuncta existentialia in diversis regionibus; 

/) doctrina Cone. Vaticani I, ss. III, c. III (Denz. 1794) de discrimine 

catholicorum a non catholicis non videtur satis in mentem haberi; quae quidem 
iterum proclamari deberet, sicut iterum proclamata est doctrina de Primatu 
pontificio; 

g) quod nunc quasi inventa sit dignitas personae humanae ingenuum nimis 
videtur. 

Pag. 3, linn. 13-17. « Libertas religiosa communiter hodie intelligitur esse 
verum ius, in dignitate humana et vera iustitia fundatum, quod debet in iuridica 
et politica compositione societatis ita agnosci, ut verum ius civile evadat ». Ratio: 
mentio fit de « iustitia » seu de elemento necessario obiectivo, ad vitandum positi- 
vismum iuridicum. 

Dicitur « verum » ius civile, ne confundatur cum iure « legali ». 

Pag. 4, linn. 18-19. « In qua religione et quanam ratione Deus velit serviri ». 
Datio-, videtur ita exponi melius obligatio erga unicam veram religionem obiectivam. 

Pag. 5, lin. 40. « Cum historiae decursu igitur exortus est novus quidam 
modus proponendi libertatem religiosam ». Ratio : non enim agitur proprie de 
« nova » quaestione, sed de novo modo ipsam proponendi. 

Pag. 6, a lin. 30 usque ad finem pag. « Affirmat insuper libertatem religiosam, 
sensu iam descripto, esse verum ius in ipsa dignitate personae atque iustitia fun- 
datum, quod omnes homines et communitates religiosae possint sibi legitime vin- 
dicare. Cum igitur Ecclesiae incumbat munus ut honestae hominis in civitate liber- 
tati patrocinetur eamque sua doctrina ac auctoritate roboret, haec Sacra Synodus 
declarat regimen iuridicum populorum huius temporis, dummodo principiis rationis 
humanae fulciatur, esse in se honestum et vere necessarium ad custodiendam in 
societate hodierna hominis dignitatem et personalem et civilem ». 

« Doctrina tamen a Romanis Pontificibus elapso et praesenti saeculo stabilita 
circa existimationem quae in publica societate Ecclesiae catholicae est concedenda, 
suum valorem retinet pro ordinandis relationibus hodiernis inter civilem et eccle- 
siasticam potestatem, etiam respectu habito ad alios coetus religiosos, dummodo 
adiuncta novorum temporum aeque ponderentur ». Ratio-, ordo paragraphorum 
mutatur ut aptiore procedat ratione logica. 

Dicitur « populorum » ut stabiliatur « factum », non ipsa doctrina, quae for- 
sitan non semper est. 

Loco « Quippe quod » ponitur « dummodo » quia non est verum quod regi- 
men iuridicum hodiernum libertatis religiosae absolute probandum sit. 

Nova paragraphus additur. Nam uterque extremus est vitandus, et quod nova 
tempora ignorentur et quod doctrina perennis obliviscatur. Textus valorem prac- 
tice tollit illis documentis pontificiis, praetextu mutationis temporum et adiuncto- 
rum. Duo videntur confundi: occasio tradendae doctrinae et ipsa doctrina. Om- 
nino putandum est doctrinam hanc suum valorem retinere pro ordinandis rebus 
religiosis inter diversas potestates sive civiles sive religiosas, nam subiecta ad quae 
respicit sunt eadem, nempe: Ecclesia, potestas civilis, fideles catholici, acatholici, 
coetus religiosi, salus animarum et libertas in professione fidei. Si aliqua ex iis 
aliquatenus sunt mutata, recte et aeque ponderentur, sed principia serventur et 
iuxta illa res prudenter iudicetur. Secus effugere non possumus notam novitatis in 
doctrina adeo gravi et despectum auctoritatis Romanorum Pontificum, qui usque 
ad Pium XII, hoc non excluso in Alloc. ad iuris peritos italos, clare et firmiter 
eandem doctrinam constanter ut veram et perennem edocuerunt. 

Pag. 7, linn. 11-15. « Hoc modo enim violaretur ipsa integritas personae, 
(supprimatur) ... cum libertas religiosa uni subiecto integre ... ». Ratio-, nam si ponitur 
principium tam absolutum in schemate, numquam auctoritas ulla posset prohibere 
actum quendam exteriorem in vita sociali, etsi esset perniciosum, etenim attentaret 
contra integritatem personae. 

Exaggeratur unio inter actum hominis interiorem et exteriorem. Haec unio 
valet quidem pro hominis natura atque pro actibus in genere consideratis, non 
vero pro singulis et specificis actibus, pro his scilicet qui externe poni nequeunt 
absque laesione alicuius boni vel veri. 

Pag. 8, linn. 5-8. « Exinde sequitur quod homo, ordinem socialem servans, 
ius habet ut in religione sua publice exercenda, ab iniusta actione sive legali sive 

sociali, immunis sit ». Ratio : quia si ex ipsa natura sociali hominis ius exurgit 
ad actus sociales exercendos, etiam ex ipsa natura sociali hominis exurgit neces- 
sitas et officium servandi ordinem socialem et publicum. 

Transitus ex actibus hominis interioribus ad exteriores illegitime fit nisi 
quando actus exteriores iuste poni possunt. Ita affirmatur in n. 5. 

Pag. 9, linn. 5-7. « Ea debet homini agnosci libertas quae suae dignitati, atque 
responsabilitati, et iustitiae sit consentanea; ideo non est restringenda nisi in quan- 
tum sit necessarium ». Ratio: Ne nimis quam par sit extollatur libertas, propendens 
in individualismum. 

Pag. 9, linn. 26-30. « quae constituuntur exigentiis boni communis et prae- 
sertim ordinis publici. Qui ordo publicus est illa pars boni communis, quae com- 
mittitur potestati publicae, ut civium vita socialis ordinatim procedat ». Ratio: ait 
enim Ioannes XXIII in enc. Pacem in terris: « In recte ordinanda republica 
satis non est servare ordinem ex parte auctoritatis, etiam est bonum commune 
procurandum ». A.A.S., 55 (1963), pp. 272-274. 

Quoad ordinem socialem publicum in textu potestati civili tribuitur munus 
mere negativum et pure poenale. 

Pag. 10, linn. 7-8. « Itemque a potestate publica providendum est ne civium 
aequalitas in ordinatione iuridica laedatur propter solas et ius t as rationes religiosas ». 
Ratio: in textu nulla erat distinctio inter solas rationes religiosas et rationes reli- 
giosas simul et civiles, neque inter iustas et iniustas. Ne accidat quod sub specie 
religionis exigantur quae legi naturali vel iuribus aliorum adversantur. 

Pag. 11, n. 7. Libertas communitatum religiosarum. In genere, doctrina huius 
numeri practice erit semper favorabilis pro communitatibus non-catholicis; saepe 
desfavorabilis communitati catholicae, praesertim ubi maior pars est catholica et 
sunt catholici magistratus et legislatores. Catholici enim, salvis rationibus ordinis 
publici, obligantur audire petitiones et eisdem accedere a non catholicis formulatas. 
Magistratus vero non catholici non ita ut catholici vim huius decreti aestimare 
tenentur. Itaque, dum Ecclesia catholica unica habet a Deo munus omnes homines 
amplectendi, ipsa offert maiores possibilitates sese propagandi aliis coetibus reli- 
giosis. Res quidem difficilis est proponendi in formulis intelligibilibus et accepta- 
bilibus simul communitatibus non-catholicis et Ecclesiae. Caveamus ne Ecclesia 
catholica, ex doctrina ab ipsa proposita in hoc Decreto peiores conditiones sibi paret. 

Pag. 11, linn. 1-4. « Libertas religiosa, quae singulis personis competit, intra 
tamen normas limitativas superius positas (n. 5), etiam communitatibus agno- 
scenda est ». Ratio: nam prae primis valere dicendae sunt de communitatibus quae 
dicta sunt n. 5 pro limitatione singularum personarum. Praeterea textus prior 
aiebat: « intra supradictos limites a fine societatis imponendos ». 

Pag. 12, lin. 35 et pag. 13 linn. 1-2. « Iuxta totam traditionem catholicam 
libertas Ecclesiae quidquam praecipuum perhibetur esse in iis quae spectant ... ». 
Ratio: videtur exaggeratum dicere « principium fundamentale », quod umquam 
affirmatur a peritis catholicis in iure publico ecclesiastico. 

Pag. 14, linn 3-5. Supprimantur verba « Unde etiam sequitur quod fides eo 
magis est genuina, quo magis libera est et personalis ». Ratio: verba illa generant 
ambiguitatem et aequi vocitatem. 

Pag. 13, linn. 17-29. Supprimantur saltem hoc sensu arguendi ex experientia. 
Ratio: non videtur esse quae dicuntur in textu satis firmata experientia, etiamsi 
relator ad testimonium unius Patris loquentis nomine episcoporum (pag. 29) refe- 

rentiam faciat. Adversus haec adduci potest affirmatio Leonis XIII in Longinqua 
Oceani loquens de progressu Ecclesiae ope quidem libertatis religiosae apud Status 
Foederatos Americae. 

Pag. 14 et 15, ad totum n. 12. Totus hic numerus ab integro retractandus est; 
quippe qui modo inorganico, confuso et nimis pleonastico tradit doctrinam evan- 
gelicam. 

Igitur petimus ut hic numerus iterum tradatur peritis ut compendiosa atque 
numeris perfecta fiat Theologia biblica de libertate cbristiana, vestigia premendo 
praesertim S. Pauli et S. Ioannis; de qua re illustria exstant studia sive catholica, 
sive etiam protestantica. 

Saltem a lin. 26 pag. 14 usque ad lin. 11 pag. 15, i. e. a « Miracula fecit ... » 
usque ad « ... traxit ad seipsum ». Supprimantur. Ratio : quae ibi dicuntur falso 
nituntur supposito, ac si umquam miracula fidem vere coactam seu necessariam 
efficerent. Christus non renuit prodigia quae cogerent, sed quae conniverent mes- 
sianismo carnali. 

Pag. 17, post lin. 20, nova addatur paragraphus. « Adsunt nationes in quibus 
religio catholica a maxima populi parte profitetur, atque cultus a Deo exhibetur 
etiam publice a magistratibus, et principia moralia catholica in elaboratione legum 
prae oculis habentur. Hic rerum status laudandus est, nam “ libertas religiosa non 
impedit quominus in determinata civitate ubi Catholici numero praevalent, Eccle- 
siae catholicae quaedam privilegia aut etiam officialis agnitio tribuatur. Talis pri- 
vilegiata condicio si aliquando divina Providentia et hominum bona voluntate 
suppeditatur, de se non excludit, quod etiam aliae communitates religiosae vera 
religiosa libertate gaudere possint ” » (cf. relatio, pag. 29 ultima paragraphus). 

Demum, ad integrum schema, haec addam: Circa ordinem schematis forte 
mirum videri potest declarationem Concilii Oecumenici primum agere rem « ex 
ratione » (c. II) et non nisi postea (c. IV) « sub luce revelationis ». 

Cum exigentiae religiosae — intellectuales et morales — sint multo plures et 
naturae difficiliores in religione catholica quam in aliis (in mysteriis accipiendis, 
in quaestione de divortio, de limitatione natalitatis ...), posita proclivitate in malum 
naturae lapsae et medio ambiente moderno, libertas propagandi alias religiones 
potest esse occasio multarum defectionum a fide catholica, scandalum et tentatio 
infirmioribus. 

Ad pag. 7, n. 7 a). Connexio inter interiorem libertatem personalem eiusque 
exteriorem manifestationem non adeo patens est, ut schema proclamat. Nisi fallor, 
hic et alibi, ut in universum notatum est, principia philosophica et theologica de 
natura verae libertatis non satis attenduntur. Ideo tota haec paragraphus retractari 
deberet. 

Exc.mus P. D. EMMANUEL MOLL Y SALORD 
Episcopus Dertosensis 

I. Observationes generales. 1. Concilium Oecumenicum Ecclesiae catholicae, 
cum aliquam declarationem circa libertatem religiosam conficere intendit, non 
potest unice per principia Philosophiae pure naturalis duci, sed per Philosophiam 
fide illustratam, simulque per veritates Sacrae Theologiae fundatas et probatas. Tale 



APPENDIX - DE LIBERTATE RELIGIOSA 


811 


Concilium enim non est coetus in religione indifferens aut laicus, sed coetus sub 
ductu Spiritus Sancti convocatus et cum eiusdem Spiritus speciali assistentia suum 
laborem complens. 

2. Sub his principiis, dignitas humana non est reponenda praecise in hominis 
libertate, sed potius in sua rationalitate, in sua anima spirituali et immortali, 
adhuc autem, in sua per gratiam elevatione qua filius Dei adoptivus existit et 
haeres aeternae beatitudinis. 

3. Homo non in mundo ingreditur quasi ens autonomum et independens, sed 
moraliter alligatum pluribus officiis et obligationibus erga Deum, erga legem tum 
naturalem tum positivam, erga parentes suos, erga Statum, erga suos concives, etc. 

4. Natura nostra humana est natura vitiata, proclivis ad abusum suae liber- 
tatis; quare necessitatem habet imperii auctoritatis externae. 

5. Ex alia parte, religio vera unica est. Veritates fundamentales in ipsa 
habentur: fides in unum Deum Trinum et Creatorem, in Iesum Christum omnium 
hominum Redemptorem et Fundatorem Ecclesiae ut societatis perfectae, cum iure 
praedicandi, custodiendi, defendendi et diffundendi fidem in mundum universum. 

6. Status per se et directe non curat de rebus religiosis, nec de illis iudicat; 
potest tamen religionem cognoscere eamque profiteri. Officium suum est protegere 
vera iura individuorum et societatum sui territorii. Propterea, quando agitur de 
Statu confessionaliter, ut dicitur, catholico, hic defendere tenetur iura Ecclesiae, 
maxime si haec expresse talem protectionem petit, sive occasionaliter sive per 
aliquam officialem conventionem. Cum vero agitur de Statu non catholico, tunc 
Ecclesia poterit ei exigere protectionem suorum iurium, non certe ut societas a 
Christo Domino fundata, sed ut aliae omnes societates, ex iure nempe naturali. 
Hoc autem non est « opportunismus », sed realismus, mens comprehensiva, sensus 
practicus. 

7. De homine individuo, a) Homo est liber. Utique, physice omnino liber 
est et nascitur, etsi moraliter valde sit alligatus, ut in observatione 3 a dictum est. 
Notandum tamen est non esse contrarium hominis dignitati ut, propter graves 
iustasque causas, haec libertas limitetur in suo exercitio, et libertatem non esse 
perfectionem absolutam sed relativam. 

b ) Humana dignitas postulat ut in fide religiosa profitenda libertas homini 
detur. Certe quidem, in catholica theologia fidem esse actum liberum docetur, 
neque coactione ulla sive physica sive morali imponi alicui posse. Immo etiam 
coactio illa reficitur quae exerceri potest abutendo simplicitate vel ignorantia ali- 
cuius hominis, captiosis rationibus vel aliis mediis adhibitis v. g. scriptis, largitio- 
nibus, etc., ut ille in errorem inducatur. 

c) Homo secundum propriam conscientiam agere debet. Ita prorsus, etiamsi 
haec erronea sit. Sed etiam ad veritatem quaerendam omnibus mediis quibus uti 
possit graviter tenetur. 

d) Homo libertate gaudet Deum colendi secundum propriam et conscientiam 
et religionem. In sua vita privata ita certe est, ea tamen ratione ut non praetermit- 
tatur quod supra, c), dictum est. Etiam in vita publica, modo non aliorum ius lae- 
dat. Si hoc ius, vel fortasse iura, sunt ordinis superioris, vel iura illorum hominum 
qui veritatem possident, necesse est ut haec praevaleant, dum alia limitari in suo 
exercitio debeant, ne iurium collisio provocetur. (Sic res se haberent, exempli gra- 
tia, in afi qua natione confessionaliter catholica, ubi omnes catholici sint, omnino 
paucis exceptis). 

His rationibus perspectis, quas Oecumenicum Concilium semper prae oculis 
habere debet quin umquam vel dissimulet vel praetermittat, percurramus aliqua 
quae inveniuntur in schemate de libertate religiosa, quod in conciliari aula, die 
17 superioris mensis novembris, praesentatum fuit. 

II. Observationes particulares. 1. Ad titulum cap. I: «Libertatis religiosae 
generalis ratio ». Sic emendetur « Libertatis religiosae in mundo hodierno gene- 
ralis ratio » vel « apud hodiernos populos ». 

Omnino cavendum est ne Ecclesia suam theologicam doctrinam vel propria 
uniuscuiusque rei nomina deserere videatur, si hanc libertatis religiosae rationem 
ut propriam proponit, cum revera nihil aliud agat nisi obiter nunc accipere liber- 
tatis religiosae rationem quae communiter tempore nostro habetur. 

2. Ad n. 1, lin. 8. Ponatur « etiam » loco « maxime ». Magis veritati respon- 
det, cum ab hominibus nostri temporis aliae libertates multo praestantiores quam 
libertas religiosa aestimentur. 

3. Ad n. 1, linn. 9 ss. Verba linn. 9-12 « In permultis... stabile regimen » tol- 
lantur. Minime necessaria sunt et alia ex parte tot sunt inopportuna et erronea 
in nationum constitutionibus! 

4. Ad n. 1, linn. 13 ss. Ut ius aliquod vere tale sit, in iustitia inniti oportet 
ut conditio obiectiva et necessaria. Itaque linn. 13-17 supradictae paragraphi pri- 
mae sic emendentur: « Libertas religiosa communiter hodie intelligitur esse verum 
ius, in dignitate humana et vera iustitia fundatum , quod debet in iuridica et po- 
litica compositione societatis ita agnosci, ut verum ius civile evadat ». 

5. Ad n. 2, pag. 4-6. Omnino hic numerus omittendus est. Imprimis, quia 
hi excursus historici-doctrinales sunt valde periculosi, interpretationibusque perso- 
nalibus ansam praebent, et pro Concilio Oecumenico minus convenientes apparent. 

Praeterea, quia, etsi expresse non dicatur, intentio huius numeri dirigitur ad 
imminuendam vim Magisterii Ecclesiae, vel melius, Romanorum Pontificum, prae- 
sertim Leonis XIII, valorem mere occasionalem eius doctrinae tribuendo. (Con- 
necti debet hic numerus cum n. 6, pag. 39, huius schematis). Quod nullo modo 
admitti potest. Distinguere clare oportet occasionem alicuius documenti pontificii 
et principia quibus ipsum innititur. Dato et non concesso laicismum et omnipoten- 
tismum Status hodie non haberi (unius alteriusve formae, et saltem in suis radici- 
bus ac consectariis adhuc exstant), principia quibus Leo XIII innitebatur perma- 
nent et in illis quae superius exposuimus continentur. Haec principia prae oculis 
habentes, locuti sunt non tantum Leo XIII, sed etiam S. Pius X, Benedictus XV, 
Pius XI et Pius XII. Et haec sunt praecipue: iura Dei et Ecclesiae, missio Status 
et ambitus suae potestatis in genere et praesertim officia Status catholici. 

Agitur proinde de constanti doctrina Magisterii Ecclesiastici horum Romano- 
rum Pontificum, quam Concilium Oecumenicum ex industria praetermittere nequit. 

Aliunde, proponere ut principium, saltem tacite, Encyclicas vel documenta 
RR. Pontificum valorem mere occasionalem habere, periculosissimum esset. Quo- 
usque v. g. valorem habent vel habebunt doctrinae Pii XII in sua Encyclica Menti 
nostrae, Ioannis XXIII in Vacem in terris, et Pauli VI in Ecclesiam suam? 

6. Ad n. 3, pag. 6. Cardo totius schematis hic invenitur. Cum magna ex parte 
novus sit, oportet diligenter eum considerare. Ab initio usque ad lin. 14 lauda- 
bilia et acceptabilia censentur. 

Sequentia vero, a lin. 14, hoc sensu mutanda videntur: « Insuper declarat 
haec Sacra Synodus... libertati et dignitati personae humanae in vita religiosa 

ducenda, quatenus nemo potest cogi ad illam doctrinam amplectendam ». « Affir- 
mat insuper libertatem religiosam, sensu iam descripto, esse verum ius in ipsa 
dignitate personae atque iustitia fundatum, quod omnes homines et communitates 
religiosae possint sibi vindicare. Cum igitur Ecclesiae incumbat munus ut honestae 
hominis in civitate libertati patrocinetur eamque sua doctrina et auctoritate roboret, 
haec Sacra Synodus declarat regimen iuridicum populorum huius temporis, gene- 
rarim loquendo et dummodo principiis rationis humanae fulciatur, esse in se hone- 
stum et necessarium ad custodiendam in societate hodierna hominis dignitatem et 
personalem et civilem ». 

Cetera omnia quae in hac paragrapho continentur supprimenda sunt. Sic vi- 
tantur confusiones ac distinctiones quibus alia redactio locum daret. 

Hic numerus sic concludere oportet: « Firmiter vero retineatur doctrina quae 
tenet religionem catholicam, in societate ubi cognita fuerit, publice et socialiter 
in singulari existimatione esse habendam ». Sic caverentur multa dubia quae oriri 
possent ex hac declaratione Concilii. 

7. Ad n. 4, pag. 7. Coniunctio inter actum internum et externum hominis 
nimis exaggeratur. Possunt, et immo seiungi debent cum iusta causa illud postulet. 
Proinde, haec paragraphus sic proponi deberet: « Homo, qui persona est, natura 
sua est socialis. Proinde in eius activitate aspectus socialis intime connectitur cum 
aspectu interiore. Libertas religiosa est una, uni subiecto integre sumpto inhaeret, 
et ad duo simul spectat: nempe, ad libertatem interiorem seu conscientiae et ad 
liberum exercitium religionis. Ideo iniuria homini fit si quis interiorem hominis 
personalem libertatem religiosam agnoscat, simulque ei liberum in societate reli- 
gionis exercitium, iusta non de causa, denegat ». 

Scii., in genere haec unio adesse debet; sed, in concreto, possunt esse causae, 
e. g. iura aliorum, bonum commune, quae separationem exigant. Ipsum schema 
supponit possibilitatem huius separationis in ipso hoc numero litt. e) et in num. 5, b). 

8. Ad n. 4, litt. b). Addere oportet haec verba: « Homo habet officium et 
ius quaerendi veritatem in re religiosa ». Non qualemcumque veritatem. 

9. Ad n. 4, litt. b). Maior praecisio requiritur in ultimis verbis huius numeri. 
Sic proponi deberet: « Quare ad debitam hominis libertatem religiosam pertinet 
ut non impediatur ab ineundo dialogo donec ad veritatem religiosam perveniat ». 
Si textus allatus in schemate sumitur sicut sonat, a iure et officio inquirendi veri- 
tatem transitus fit ad ius exponendi qualemcumque doctrinam in materia religiosa, 
etiamsi erroneam et falsam. 

Hac modificatione textus quae proponitur, simul attenditur doctrinae Con- 
cilii Vaticani I: catholicus ut possessor veritatis, non tenetur eam inquirere, sed 
firmiter in ipsa perseverare. 

10. Ad n. 4, litt. c). Ultima verba hoc sensu emendanda sunt: « Exinde se- 
quitur quod homo, ordinem publicum et socialem servans, ius habet... ». Iam dic- 
tum est antea omnem hominem, natura sua socialem, habere officium servandi 
ordinem socialem et publicum, qui exstat supra omnia iura indi vidualia. 

11. Ad n. 4, litt. e). Fere omnino novus in hoc schemate. Omitti debet, quia 
ingreditur quaestiones circa competentiam et ambitum potestatis civilis, admodum 
arduas ac difficiles, et non conveniens videtur ut Concilium circa illas sese manife- 
stet. Praeterea, solutiones in textu allatae valde incongruae iudicari possunt. 

12. Ad n. 5, litt. b). In lin. 7 addi debet: « Pertinet praecipue... quae con- 
stituuntur exigentiis boni communis et ordinis publici ». Iuxta Magisterium Ec- 

clesiae (Ioannis XXIII in Vacem in terris exempli causa), bonum commune deli- 
mitat iura indi vidualia, et auctoritas non tantum debet providere ut ordo publicus 
servetur, sed etiam positive debet promovere bonum commune, removens impe- 
dimenta et difficultates. 

Lin. 10 sic emendari debet: « Qui ordo publicus... potestati publicae, ut ci- 
vium vita socialis ordinatim procedat ». Officium auctoritatis civilis non est mere 
coercitivum, negativum, poenale, sed praecipue positivum, promovens bonum com- 
mune omnibus civibus. 

13. Ad n. 6, pag. 10. In lin. 6 addatur: « ... omnium civium, salvis semper 
exigentiis boni communis ». Scii., ut dictum est antea, bonum commune potest 
postulare limitationem exercitii alicuius iuris individualis. 

Et in lin. 8 adiungatur: «... laedatur propter solas et iustas rationes religio- 
sas ». Possunt enim dari aliae rationes quae sint simul religiosae et civiles; et 
aliae non iustae, v. g. oppositae legi naturali, ut polygamia, prostitutio religiosa, 
sacrificia humana, etc. 

14. Ad n. 7, lin. 2. Interponi debet: « .. personis competit intra tamen nor- 
mas limitativas superius positas, etiam communitatibus... ». 

Ad finem huius paragraphi, lin. 4, addatur: « Patet autem praefatas normas 
limitativas actibus communitatum, qui natura sua externi sunt, speciali modo appli- 
cari oportere ». Vel aliud simile. Nam praecise quia actus externi sunt, facilius lae- 
dere possunt aliorum iura. 

15. Ad n. 7, lin. 22. Ita perficiatur: « ... atque testanda libere accedentibus ». 

16. Ad n. 9. Sic concludi debet: « Consequentiae practicae: « Omnia tandem 
quae in nn. 6, 7, 8 et 9 dicta manent ita sunt intelligenda ut praevaleat semper 
lex et ratio boni communis et, ubi debite agnita fuerint, iura Ecclesiae catholicae ». 
Ubi religio catholica debite agnoscitur, libertas propagandi alias religiones laedit 
iura Dei et Ecclesiae, gravissimum insuper damnum inferens filiis suis. In Conci- 
lio Vaticano I expresse dicitur: « minime par est conditio eorum qui catholicae 
veritati adhaeserunt, atque eorum... qui falsam religionem sectantur ». Quod quidem 
prorsus praetermittitur in schemate allato, cum catholicis omnino aequentur non 
catholici. 

17. Ad cap. IV. « Doctrina libertatis religiosae sub luce Revelationis ». 

Ipse titulus testatur hucusque, in tribus primis schematis capitibus, quae 
maxima pars totius schematis constituunt, actum esse de libertate religiosa sub 
luce principiorum rationis naturalis, abstractione facta a revelatione. Admodum 
improprium videtur hic modus procedendi Concilii Oecumenici Ecclesiae catholicae 
cui Sacra Scriptura et Traditio sunt fontes primarii suae doctrinae. Praeterea di- 
cendum est hoc tentamen confirmandi doctrinam hucusque expositam per revela- 
tionis argumenta esse valde superficiale et minus congruum, ut inferius patebit. 

18. Ad n. 10, linn. 11 ss. « Iuxta totam traditionem ... est principium funda- 
mentale... ». Haec verba plus aequo exprimunt. Sufficeret dicere: « quidquam 
praecipuum perhibetur esse ». 

Ad paragr. « Iamvero ubi... », pag. 13. Ubi regimen libertatis religiosae viget, 
Ecclesia habet libertatem adimplendi suam missionem. Hoc ex parte verum est, 
non autem ex toto. Nam Ecclesia in hoc casu non adimplet suam missionem plene 
et perfecte, sicut postulat eius natura. Agit vero ut una ex multis religionibus 
quae in errore militant, non autem ut societas a Christo condita, unicae veritatis 
religiosae custos, societas perfecta cum omnibus suis iuribus doctrinam divinam 



APPENDIX - DE LIBERTATE RELIGIOSA 


815 


praedicandi, conservandi et defendendi. Non est haec libertas religiosa quam po- 
stulat et exigit natura Ecclesiae catholicae. Ecclesia hanc libertatem tantum ac- 
ceptat ubi adversae circumstantiae pleniorem ac perfectiorem libertatem non per- 
mittunt. Sed ubi Ecclesia agnoscitur ut talis, cum omni sua auctoritate ac suis 
iuribus, ipsa multo magis exigit. Non tantum postulat libertatem exercendi proprium 
ministerium, sed etiam exigit potestatem conservandi fidem ab ipsa praedicatam 
simulque tuendi suos filios contra falsos prophetas qui, simplicitate eorum forma- 
tionis religiosae abutendo, eos in errorem inducere intendunt; exigit praeterea ut 
ubi illa est a saeculis constituta, et est tamquam in pacifica possessione totius 
populi vel nationis, sic revereatur, ut sola religio divinae revelationis et fidei 
thesaurum possidens. Cum vero Status qui sic eam agnoscit, sit confessionaliter, 
ut dicitur, catholicus, ab ipso petit ut in legibus suis debitum primum locum 
Ecclesiae assignet et alias religiones reverenter observans excipiat. 

Itaque prae oculis habentes quae divina revelatio de Ecclesia eiusque iuribus 
docet, norma illa libertatis religiosae minime ut aliquid iustum et veritati con- 
forme acceptari potest, sed tamquam aliquid minus malum, quia aliud melius 
obtineri non possit. Sed ubi haec obtineri possunt vel obtenta sunt, om n ino sunt 
servanda ad ipsius Ecclesiae bonum. 

19. Ad n. 11, pag. 14, linn. 3-5. Omnia illa verba: «Unde etiam... et per- 
sonalis » demantur. Verba sunt enim valde ambigua et incerta. Fides e. g. S. Pauli, 
quia certe minus libera fuit quam aliorum apostolorum, num minus genuina fuit? 
B.mae Virginis Mariae fides, tot tantisque rationibus credibilitatis innixa, quia 
minus libera fuit, fuit forsan minus genuina? Fides illorum qui in regionibus et 
familiis catholicis nati sunt estne minus genuina fides, quam illorum qui ab errore 
recedentes libere ad veritatem convertuntur? 

20. Ad n. 12. Ex integro novus est, ad primum schema additus. Imprimis 
refundendus et reficiendus ab integro est. Obscurus enim est tot testimoniis refer- 
tus, non semper eandem veritatis vim praebentibus. 

Praeterea, quae a lin. 26, pag. 14, « Miracula fecit... » usque ad lin. 11, pag. 15, 
« Exaltatus a terra omnes vi amoris traxit ad seipsum », habentur, nituntur falso 
supposito: nempe, miracula fidem vere coactam seu necessariam efficere posse. 
E contra, certum in Theologia semper habitum est motiva credibilitatis, etiam 
splendida (e. g. ipsam Christi resurrectionem), doctrinam revelatam non reddere 
evidenter veram, sed tantum evidenter credibilem, tuta semper manens libertas 
actus fidei. 

Insuper omnia testimonia allata probant et Iesum Christum et Apostolos 
non voluisse fidem vi imponere, sed, fidei actum liberum relinquendo, sufficientia 
credibilitatis motiva praebuisse ut fides cognosci et admitti posset. In hoc autem 
minime dissentimus. Itaque, Ecclesia cum fidem minime vi imponat atque ab omni 
coactione abhorreat in illam propagandam, ad normam Christi et apostolorum agit. 
Minime vero huic agendi rationi adversatur quod Ecclesia iure, quod ab ipso 
Christo habeat, utatur ad hanc suorum filiorum fidem servandam atque tuendam, 
ubi id fieri possit. 

Tollenda est integra paragraphus pag. 15 « Iuxta mentem... humanam solli- 
citudinem ». 

21. Optandum esset novum caput. «Doctrina libertatis religiosae sub luce 
magisterii Summorum Pontificum ». 

Nempe, quid de libertate religiosa sentierunt Leo XIII, S. Pius X, Benedic- 

tus XV, Pius XI, Pius XII? Mirandum sane est nolle hunc doctrinalem aspectum 
debito studio considerare. Quia huiusmodi libertatem religiosam, prout in schemate 
proponitur, praefati Pontifices non admittunt eamque reiiciunt? Hoc silentium circa 
constans Magisterium Summorum Pontificum nostri temporis Concilium Oecume- 
nicum admittere non potest. 

22. Ad n. 14. Illis attentis, quae dicta sunt, ab integro reficiendus hic nume- 
rus esset, quia quaedam habet neganda, quaedam distinguenda, quaedam admit- 
tenda. Cum alia ex parte recte schema concludatur n. 13, optandum est ut n. 14 
integer supprimatur. 

Antequam finem imponam huic meo scripto, aliqua dicere vellem de illis quae 
proprie ad schema non pertinent, et continentur in pag. 36-40. 

Ibi relator, vel aliquis alius, conatur solutionem praebere difficultatibus quae 
opponuntur libertati religiosae ab his qui eam limitatam volunt, certis in adiunctis, 
in suo externo exercitio. Sed inanes prorsus solutiones. Illae responsiones difficul- 
tates non solvunt, sed eludunt vanis circumloquiis. In omnibus illis numeris omnia 
luce mere naturali considerantur; nulla fit mentio iurium Dei, Ecclesiae, homi- 
num qui in possessione veritatis inveniuntur; nec officiorum Status sicubi Ecclesia 
ut vera tenetur et agnoscitur; nec Magisterii Romanorum Pontificum nostrorum 
temporum (non agitur de solo Leone XIII, etiamsi eius auctoritas iam per se 
nobis sufficeret); nec principiorum doctrinalium quae sunt fundamenta quibus 
moderna Concordata, quae legis vim retinent, innituntur; etc. Nec exponitur verus 
tolerantiae conceptus, qui si bene intelligatur, optime cum rationabili usu externo 
libertatis religiosae componitur. Sed de his omnibus, satis. 

Haec mihi visa sunt dicenda circa schema propositum de libertate religiosa. 

Exc.mus P. D. SANCTUS MORO BRIZ 
Episcopus Abulensis 

I. Circa schema in genere. 1. Videtur mutandum esse titulum schematis, hoc 
modo: « De libertate civili religiosa, seu de iure civili personae et communitatum 
ad libertatem in re religiosa ». 

« Civili », inquam. Consideratur enim homo in societate degens et « legi 
civili » subiacens, et dicimus: sub hoc aspectu, civili, « omnis homo et omnis etiam 
communitas sunt liberi ad religionem, quam maluerint, sequendam (eam seligere, 
iuxta eam vivere, etc.): nemo ius habet ad eos cogendos (coactionem exercere) in 
hac materia ... ». Idest, « in ordine religioso omnes sumus civiliter liberi ... ». 

Igitur alios aspectus libertatis humanae prorsus praetermittimus (v. g. a) 
conceptum libertatis physicae et moralis in genere; b ) libertas, in specie, conscien- 
tiae, preli et aliorumque instrumentorum; c) immo communicationis socialis de ipsa 
libertate religiosa, alias omnes quaestiones non tangimus). Praesupponitur tamen 
vera notio libertatis religiosae, quae haec praecipue complectitur: 

a) externam libertatem, vi cuius nullus homo a qualibet auctoritate, civili 
vel religiosa, qualibet ratione vel colore vi externa adigi potest ad hanc vel illam 
religionem amplectendam seu reiciendam, vel ad quoslibet actus cultus ponendos 
vel omittendos; 

b ) libertatem conscientiae, ex qua in re religiosa nulla civilis auctoritas 
competens est ut aliquam fidem definiat vel religionem seu religionis actus ut obli- 
gatoria decernat vel quomodolibet imponat, aut in iis iura civilia omnibus debita 
fundare praesumat; 

c ) libertatem professionis huius vel alius religionis, ita ut Status non tantum 
aliquam Religionem vel ipsius actus nemini imponat, sed liberum propriae reli- 
gionis exercitium cuique prorsus relinquat, quin iuribus inde privet vel onera im- 
ponat, sed civem defendat in legitimo sui cultus exercitio. 

2. Huius civili libertati, — de qua est sermo — , non adversatur sic dictus 
Status (politicus) « confessionalis », qui unam determinatam religionem « officia- 
liter » profitetur: de se enim libertatem civium non pessumdat. Si Status ille est 
catholicus, eo quod maior pars vel moraliter omnes cives catholici sunt, tenetur 
hanc in concreto professionem religiosam civium tutari. 

Haec autem obiter sint dicta. Quin igitur positivas Status obligationes circa 
religionem statuere intendamus, notare interest civilem Auctoritatem officio teneri 
fovendi illas condiciones sociales uti infra notabimus sub n. 17. 

II. Observationes in specie de quibusdam numeris. 1. Pag. 3, n. 1, linn, 8-9 
dicatur: « etiam ea respicit quae ad religionem spectant ». Omittantur quae postea 
dicuntur linn. 9-12. Ratio: si nimis extollitur libertas, periculum creatur indiffe- 
rentismi. Quod libertas religiosa habeatur contenta ut stabile regimen in multis 
constitutionibus civitatum, rem non vere commendat, nam plurima non recta esse 
solent in constitutionibus civitatum. 

2. Pag. 3, n. 1, linn. 13-17 dicatur: « Libertas religiosa communiter hodie 
intelligitur esse verum ius, in persona humana eiusque dignitate et vera iustitia 
fundatum, quod... agnosci, ut verum ius civile evadat». Ratio : Dignitas est qua- 
litas ... Libertas est quae tribuit personae humanae specialem dignitatem. 

Nisi textus aliquoties mentionem faciat de « iustitia », id est, de elemento 
necessario obiectivo, quo solo verum ius stat et constituitur, positivismus iuridicus, 
pluries ab Ecclesia damnatus, non sufficienter vitatur. Ius etenim, sicut ait Leo XIII, 
est facultas moralis, quam, ut diximus, saepiusque dicendum est, absurdum est 
existimare veritati et mendacio, honestati et turpitudini promiscue et communiter 
a natura datum (« Libertas »). 

3. Pag. 4, n. 1, lin. 5, post verba « determinantur », haec addantur: « et ut 
persona humana gaudeat illis conditionibus vel mediis in quibus hanc immunitatem 
seu libertatem religiosam in actum redigi possit ». 

4. Pag. 4, n. 2: Melius autem est ut supprimatur. Dubitari vehementer potest 
utrum de quaestione « facti » et pure historica iudicare aut quidquam exponere 
debeat Ecclesia catholica. 

Si vero textus conservatur, ut iudicium et ut explicatio historica est insuffi- 
ciens ... Recte ut dicatur quod dicitur de placito philosophico rationalistico; at 
stat etiam placitum theologicum-philosophicum ab auctore Lamennais saec. xix 
sustentatum et a magisterio Ecclesiae sancitum in enc. Mirari vos. Ideoque post 
verba « nitebatur » addendum esset: « Vel in placito ... vel in alio placito philo- 
sophico theologico ». Et in pag. 5, lin. 40 ubi dicitur « nova quaedam quaestio » ... 
melius esset dicendum: « Cum historiae decursu igitur exortus est novus quidam 
modus proponendi libertatem religiosam », quia non agitur propie de « nova » 
quaestione, sed tantum de novo modo ipsam proponendi. 

5. Pag. 6, ad n. 2 addantur: « Tamen doctrina a Romanis Pontificibus sta- 
bilita elapso et praesenti saeculo circa existimationem quae in publica societate 
catholicae Ecclesiae est concedenda, suum valorem retinet pro ordinandis relatio- 
nibus hodiernis inter civilem et ecclesiasticam potestatem, etiam respectu habito 
ad alios coetus religiosos, dummodo adiuncta novorum temporum aeque ponde- 
rentur ». Ratio-, uterque extremus est vitandus, et quod nova tempora ignorentur 
et quod doctrina perennis obliviscatur. Textus valorem practice tollit omnibus his 
documentis, praetextu mutationis temporum et adiunctorum. Duo videntur con- 
fundi: occasio doctrinae tradendae et ipsa doctrina. Omnino putandum est doctri- 
nam hanc suum valorem retinere pro ordinandis rebus religiosis inter diversas pote- 
states sive civiles sive religiosas, nam subiecta ad quae respicit sunt eadem, nempe: 
Ecclesia, Potestas civilis, fideles catholici, acatholici, varii coetus religiosi, salus 
animarum et libertas in professione fidei. Si aliqua ex his aliquatenus sunt mutata, 
recte et aeque ponderentur, sed principia serventur, et iuxta illa res prudenter 
iudicentur. Secus effugere non possumus notam novitatis in doctrina adeo gravi 
et despectum auctoritatis Romanorum Pontificum, qui usque ad Pium XII, hoc 
non excluso in Allocutione ad iuris peritos Italiae, clare et firmiter eamdem doctri- 
nam constanter ut veram et perennem edocuerunt. 

6. Pag. 6, n. 3, ad finem addatur: « Firmiter vero retineatur doctrina religio- 
nem catholicam quae unica vera est et signis aptis ad eius veritatem dignoscendam 
mundo praesentatur, ut Cone. Vaticanum I tradit, in societate ubi cognita fuerit, 
publice et socialiter in singulari existimatione esse habendam ». Ratio: si catholica 
Ecclesia, quae mundo praesentatur signis autenticitatis divinae, eaque sola, ut docet 
Cone. Vat. I, in eodem loco, pari existimatione habetur ac quilibet motus reli- 
giosus a visionario effectus, serio fundamento orbatus, etiam apud illos inter quos 
veritas catholicismi et falsitas aliarum religionum satis innotescit Deus contemnitur, 
dum comparatur seu aequiparatur visionario aut falso prophetae, et sua signa 
locutionis parvipenduntur. Nam signa a Deo data de veritate revelationis sunt 
externa et publica ergo externe et publice debent agnosci. 

7. Pag. 6, n. 3, linn. 30-43 sic proponitur: « Affirmat insuper libertatem reli- 
giosam, sensu iam descripto, esse verum ius in ipsa dignitate atque iustitia fun- 
datum, quod omnes homines et communitates religiosae possit sibi legitime vindi- 
care. Cum igitur ... regimen iuridicum populorum huius temporis, dummodo prin- 
cipiis rationis humanae fulciatur ... ». Ratio: a) ordo paragraphorum mutatur ut 
aptiore procedat ratione logica; b) dicitur autem « populorum » ut stabiliatur « fac- 
tum » non ipsa doctrina, quae forsitan non semper est; c) loco « quippe quod » 
ponitur « dummodo », quia non evidenter apparet, immo aliquoties falsum est quod 
regimen iuridicum hodiernum libertatis religiosae sit absolute probandum necne. 

8. Pag. 7, n. 4, sub littera a), nova redactio proponitur: « Homo, qui persona 
est, natura sua est socialis. Proinde in eius activitate aspectus socialis intime con- 
nectitur cum aspectu interiore. Libertas religiosa est una, indivisa et indivisibilis, 
uni subiecto integre sumpto inhaeret, et ad duo simul spectat: nempe, ad Uber- 
tatem interiorem seu conscientiae, et ad Uberum exercitium religionis. Ideo iniuria 
homini fit si quis interiorem hominis personalem Ubertatem reUgiosam agnoscat, 
simulque ei Uberum in societate religionis exercitium, iusta non de causa, deneget ». 
Ratio: quia in textu quaedam indebita et exaggerata unio inter actum interiorem 
hominis et exteriorem affirmatur; iam vero, haec unio atque exigentia valent quidem 

pro hominis natura atque actibus in genere consideratis, non autem pro singulis 
atque specificis actibus, pro his scilicet, qui externe poni nequeunt absque laesione 
alicuius boni aut veri. 

9. Pag. 7, n. 4, sub lit. b), lin. 12, nova redactio proponitur: « Quare ad debi- 
tam hominis libertatem religiosam pertinet ut non impediatur ab ineundo dialogo 
donec ad veritatem religiosam perveniat ». Ratio : in textu illogice saltus fit ex 
officio et iure quaerendi veritatem ad ius exponendi quascumque persuasiones de 
re religiosa ac proinde etiam falsas. Quocirca ius exponendi falsum oriretur ex 
officio quaerendi veritatem. 

Haec, praeterea, illogica consequentia directe opponitur definitioni Cone. 
Vat. I circa obligationem catholicorum perseverandi in fide eorumque disparem 
conditionem cum acatholicis. Catholici siquidem, utpote veritate gaudentes, nullam 
obligationem habent adhuc quaerendi veritatem, immo nec ius aliam doctrinam 
quaerendi; quapropter praedicationi aliarum persuasionum religiosarum subesse 
nequeunt. 

Allusio vero, in nota 18, ad enc. Ecclesiam suam non est ad rem. In Encyclicis 
litteris enim sermo est non de quibuslibet persuasionibus religiosis exponendis sed 
de dialogo ipsius Ecclesiae qui sic definitur a Summo Pontifice: « Itaque collo- 
quium quasi ratio quaedam est putandum apostolici obeundi muneris atque ani- 
morum iungendorum veluti instrumentum » ( Ecclesiam suam, pag. 40). 

10. Pag. 8, linn. 5-8 nova redactio proponitur: « Exinde sequitur quod homo, 
ordinem socialem servans, ius habet, ut in sua religione publice exercenda, ab iniusta 
actione sive legali sive sociali immunis sit ». Ratio: transitus ex actibus hominis 
interioribus ad exteriores iure non fit, nisi quando actus exteriores iuste poni 
possunt. 

Etiam ex ipsa sua natura sociali hominis exurgit necessitas et officium ser- 
vandi ordinem socialem et publicum in suas manifestationes sociales. Unde et ius 
et limites huius iuris ex eadem fonte proveniunt. 

11. Pag. 8, ad lit. d) lin. 17 dicatur: ... « in re religiosa, secundum suam 
rectam conscientiam salvo ordine publico ... ». 

12. Pag. 8, sub lit. e) et pag. 9, sub lit. e), supprimatur tota haec paragraphus, 
quae quaestiones de competentia potestatis civilis aggreditur maxime implicatas 
et difficiles; nec tamen sunt necessariae pro Concilio. Praeterea textus eas fere 
omnes feliciter non solvit. 

13. Pag. 9, sub b) n. 5, circa medium addatur: « boni communis et » ita ut 
textus sic legatur: « Pertinet praecipue ad potestates publicas huiusmodi protec- 
tionem praestare, non tamen arbitrario modo, sed secundum normas iuridicas, 
quae constituuntur exigentiis boni communis et ordinis publici ». 

14. Pag. 9, sub lit. b) n. 5, lin. 8 dicatur: « Qui ordo publicus ... potestati 
publicae, ut civium vita socialis ordinatim procedat ». Ratio : textus enim redu- 
cebat munus potestatis civilis ad ordinem servandum modo tantum negativo, i. e., 
« polizziaco » et pure poenali. 

15. Pag. 10, n. 6, linn. 7-8 dicatur: « ... propter solas et iustas rationes reli- 
giosas ». 

16. Pag. 10, n. 6, lin. 11, dicatur: « per vim vel metum aut alia iniusta media ». 

17. Pag. 10, n. 6, lin. 22 addere: « a) Hoc tamen libertatis religiosae regimen 
non impedit quominus alicui religioni officialis agnitio in ordinatione iuridica reco- 

gnoscatur. Haec vero religionis conditio nemini civium vel coetuum religiosorum 
libertatem religiosam vel aequalitatem iurium civilium minuit, nec ipsos obiectum 
coercitionis facit, b) Prorsus, cum vita religiosa sit omnium summum et universale 
bonum personae humanae, auctoritas civilis, quatenus ex se est, tenetur summam 
earum vitae socialis conditionum, in quibus homines suam ipsorum perfectionem re- 
ligiosam possunt plenius atque expeditius consequi, promovere. Et quo magis ... ». 
Ratio: addimus duos gressus: a) paragraphus de Statu confessionali, de quo Relator 
loquutus est in pag. 29 et 38, ex quibus verba desumuntur; b) positive loquitur de 
promotione conditionum socialium pro vita religiosa ex parte auctoritatis publicae. 
Sumimus verba ex Racem in terris, n. 58. 

18. Pag. 11, n. 7, linn. 1-4 dicatur: « Libertas religiosa, quae singulis personis 
competit, intra tamen normas limitativas superius positas ». 

19. Pag. 11, n. 7, par. 4 dicatur: « Communitates religiosae ius etiam habent, 
morali ordine communique omnium utilitate servatis, ne impediantur in sua fide, 
ore et scripto, publice docenda atque testanda libere accedentibus ». Ratio: conso- 
num non est ut hac in re (de libertate propagandae) qua maxima est, omnino silea- 
tur ordinem publicum ut limitem, cum ipse nominetur aliis in casibus minoris 
momenti. Verba quae adducuntur sumuntur ex Racem in terris, ex paragrapho 
quae loquitur praecise de libertate divulgationis, in genere. 

Ut ex alia parte intelligatur quod ius « docendi et testandi » exerceri nequit 
coactione sive physica sive morali erga alios, et ex alia parte ut exprimatur princi- 
pium limitationis contra abusus, qui possunt exsurgere laedentes ipsam libertatem 
religiosam personarum. 

Posset admitti et enuntiari quod « communitates religiosae ius legale etiam 
habent ... », quia ius legale includit iudicium prudentiale, non autem iudicium 
doctrinale i. e. non exprimit intrinsecam veritatem rei. Iudicium vero prudentiale 
attingit ordinationem iuridicam, quae adaptari debet circumstantiis concretis loco- 
rum, temporum et personarum. 

20. Pag. 12, n. 7, lin. 2, addatur: « dummodo vitetur periculum inducendi 
indifferentismum religiosum ». 

21. Pag. 12, ad titulum IV, « Doctrina libertatis religiosae sub luce revelatio- 
nis », haec notanda: Textus emendatus absque ulla ratione organica, transitum 
facit ad doctrinam illustrandam sub luce revelationis; de quo modo procedendi haec 
animadvertenda sunt: a) Partes I, II et III, quae doctrinam tradunt sub luce 
rationis, apparent iuxtapositae, non intime colligatae cum parte IV. Desideratur 
ergo ea intima connexio quae semper exstitit in catholica doctrina exponenda de 
unione inter naturam et gratiam, b) Inde sequitur Concilium in hac re partes agere 
pure naturales et iuridicas. Hoc autem ipsi Concilio minus competere videtur; 
exstant iam enim plurimae declarationes iuridicae de libertate religiosa, quae per- 
fectiores sunt hoc textu, etiam emendato, c ) Immo rei conciliari minus consenta- 
neum videtur si, textus proponendus multa dicat de libertate religiosa sub luce 
rationis, pauca tamen et imperfecta sub luce revelationis. Hac quippe ratione agendi, 
Concilium mundo hodierno utique consentiret ; non autem mundo praeberet ver- 
bum Dei vivificans atque omni gladio ancipi ti penetrabilius. 

22. Pag. 12, lin. 35 ad pag. 13, linn. 1-3, dicatur: « Iuxta totam traditionem 
catholicam libertas Ecclesiae aliquid praecipuum perhibetur esse in iis quae spec- 
tant ». Ratio: quia textus modo nimis exaggerato affirmabat « principium funda- 

mentale » de relationibus inter Ecclesiam et Statum esse libertatem Ecclesiae. 
Quod nullus catholicorum, peritus in iure publico Ecclesiae unquam ausus est 
affirmare. 

23. Pag. 14, linn. 3-5, supprimantur haec verba: « Unde etiam sequitur quod 
fides eo magis est genuina, quo magis libera est et personalis ». 

Quia illa verba generant ambiguitatem et aequivocitatem; nec ceteroquin 
sunt necessaria. 

24. Pag. 14 et 15, num. 12, haec notanda: Totus hic numerus ab integro 
retractandus est; quippe qui modo inorganico, confuso et nimis pleonastico tradit 
doctrinam evangelicam. Igitur petimus ut hic numerus iterum tradatur peritis in 
hac re, ut compendiosa atque numeris perfecta fiat Theologia biblica de libertate 
christiana, vestigia premendo praesertim S. Pauli et S. Ioannis; de qua re illustria 
exstant studia sive catholica, sive etiam protestantica. 

Si vero textus conservetur, saltem supprimantur verba a lin. 6, par. 2, n. 12 
« Miracula fecit » ... usque ad verba « extinguit » pag. 15, lin. 7. Etenim: a) In 
schemate non agitur de libertate intellectus seu libertate theologica actus fidei, in 
qua intellectus non cogitur ex evidentia interna motivorum vel veritatum. De qua 
tamen agitur in his lineis in quibus loquitur de miraculis Christi ad assentiendum 
non cogentibus. 

h) Nec agitur de vindicta divina, ab apostolis Christo postulata pro Samarita- 
nis. Adhuc et magis, cum et si adducitur argumentum de denegatione ignis de caelo, 
opponi posset argumentum de vindicta divina desolationis Hierusalem a Christo 
prophetizatae et a Tito adimpletae. 

III. De structura declarationis de libertate religiosa. 

I - Generalis ratio. Idem. 

II - Doctrina-. 

A) Fundamenta-, a) integritas; b) inquisitio; c) conscientia; d) libertas actus 
fidei; e) indoles religionis; /) libertas Ecclesiae; g) munus Ecclesiae. 

B) Limites. Idem. 

C) Libertates communitatum-, a) familiae; b) associationis; c) interna coetuum; 
d) externa coetuum, i. e. « propagandae » ut dicitur. 

D) Functio Status-, a) cura libertatis; b) Status confessionalis; c) promotio 
conditionum. 

Conclusio. In structura a nobis oblata addimus tantum duo puncta: 1. punc- 
tum de « Statu confessionali » de quo silet schema; 2. de promotione conditionum 
in quibus vita religiosa facilius et expeditius consequi possit in societate. 

Exc.mus P. D. THOMAS VILLELMUS MULDOON 
Episcopus tit. Fesseitanus, aux. Siulneyensis 

1. Libenter admitto hominem habere ius civile ad religionem amplectendam 
iuxta sincera dictamina conscientiae suae, atque ius civile ad religionem suam exer- 
cendam tum privatim tum publice intra limites normae moralis et normae iuri- 
dicae, uti in textu schematis indicatur. 

2. Libenter admitto hoc ius civile fundari in dignitate humana quae postulat 
ut homo non impediatur quin Deum honeste colat iuxta suam conscientiam sincere 
efformatam. 

3. Nego autem ullam religionem falsam ullum ius habere ad sese propagan- 
dam. Propagatio religionis falsae tolerari potest tamquam malum ob bonum com- 
mune, nempe pro bono pacis socialis. Immo, in societate pluralistica tolerari debet, 
nam bonum commune hoc perspicue postulat (cf. Allocutionem Pii XII, Ci riesce, 
anno 1935, A. AS., 44, pp. 798-799). 

Ecclesia nullam aliam doctrinam unquam admisit. Recta theologia nullam aliam 
doctrinam admittere potest. Sane, errori nullum ius inest sive ad existentiam sive 
ad propagationem, licet in persona sincere errante tolerandus est ob ius personae 
ut conscientia eius ab aliis non violetur. 

(In parenthesi: ne dicatur, sicut aliqui hodie dicunt, « errorem non existere, 
sed existere tantum personas errantes, nam error est quid abstractum ». Si enim 
error non existit, veritas non existit. Quod absurdum est). 

4. Rogo igitur ut tota par. 4, in pag. 11, deleatur, scii.: « Communitates reli- 
giosae ius etiam habent ... vel rudioribus agitur ». 

5. Immo, innixe rogo ut totus n. 7, in pag. 11, supprimatur, ac totus sermo 
coarctetur ad libertatem religiosam individualis personae. Ratio haec est: ex una 
parte, Concilium coram mundo hodierno vix dicere possit: « Aliae religiones nul- 
lum ius ad propagationem habent, sed earum propagatio toleranda est ob maius 
bonum » (quod est verum); ex altera parte, libertas religiosa, iuxta exigentias ho- 
diernas, satis inculcatur in pag. 7, n. 4, schematis, ubi de iuribus hominum agitur. 

6. Schema, uti iacet, hoc in praxi dicit omnibus falsis religionibus: « Vos ius 
habetis rapiendi oves Christi, si valetis ». Quomodo unquam possint hoc dicere 
pastores quos Christus gregi suo praeposuit? 

Hae res valde graves sunt. Propterea humiliter peto ne plus dicatur quam 
dicere oporteat. 

Exc.mus p. d. marcellinus olaechea loizaga 

Archiepiscopus Valentinus 

N. 1, pag. 3, linn. 8-9. Dicatur: « etiam ea respicit quae ad religionem spec- 
tant ». (Omittantur quae postea dicuntur linn. 9-12). Ratio : si nimis extollitur 
libertas, periculum creatur indifferentismi. Quod libertas religiosa habeatur con- 
tenta, ut stabile regimen, in multis constitutionibus civitatum, rem non vere com- 
mendat, nam plurima non recta esse solent in constitutionibus civitatum. 

N. 4, sub a), pag. 7. Dicitur: « Hoc modo enim violaretur ipsa integritas 
personae. Nexus inter libertatem et eius manifestationem socialem est omnino 
indissolubilis. Libertas religiosa est una, indivisa et indivisibilis, uni subiecto inte- 
gre sumpto inhaeret, et ad duo simul spectat ... etc. ». Dicatur: « Hoc modo enim 
violaretur ipsa integritas personae, cum libertas religiosa uni subiecto integre 
sumpto inhaereat, et ad duo simul spectat ... etc. ». Rationes-. 1. Nam si ponitur 
principium tam absolutum in schemate, nunquam auctoritas ulla posset prohibere 
ullum actum exteriorem in vita sociali, etsi perniciosum esset, etenim attentaret 
contra integritatem ipsam personae. 

2. Principium schematis indivisibilitatis et indi visionis, et de nexu omnino in- 
divisibili inter libertatem interiorem et eius manifestationem socialem contradicit 
principio posteriori ipsius schematis asserentis: a) « Potestas legifera solummodo 
ad actus exteriores extenditur » (cf. pag. 8, sub e], Moderatio civitatis), b) « Exer- 
citium religionis in societate a coercitiva interventione Status immune esse debet, 
nisi quando exercitium religionis graviter noceat ordini publico... » (pag. 9, sub b~\, 
Norma iuridica) et etiam « salvis tamen exigentiis ordinis publici » (pag. 9, sub e], 
Moderatio civitatis ) . 

3. Ex eo quod homo ex natura sua non possit quin actus exteriores ponat 
secundum conscientiam propriam sequitur quod homini concedendum est ius ad 
actus exteriores sed non tamen ad omnes actus exteriores. Ergo separari potest 
mundus internus hominis ab eiusdem manifestationibus concretis. 

Libertas religiosa (vel melius, libertas conscientiae) quatenus interna, inase- 
quibilis est « iniudiciabilis » a societate; sed quatenus externa (scii.: eiusdem proiec- 
ti in societate) assequibilis est et « iudiciabilis », et nec vero iuri communi nec 
iuri concivium officere nequit. 

N. 4, sub c), pag. 8. Dicitur: « Exinde sequitur quod homo ius habet ut 
in sua religione publice exercenda immunis sit a coercitione sive legali sive so- 
ciali ». Dicatur: « Exinde sequitur quod homo, ordinem socialem servans, ius 
habet, ut in sua religione... » etc. Ratio : quia si ex ipsa natura sociali hominis 
exurgit ius ad actus sociales exercendos etiam ex ipsa natura sociali hominis exur- 
git necessitas et officium servandi ordinem socialem et publicum. 

N. 5 b), pag. 9. Circa medium addatur: « boni communis et », ita ut textus 
sic legatur: « Pertinet praecipue ad potestates publicas huiusmodi protectionem 
praestare, non tamen arbitrario modo, sed secundum normas iuridicas, quae con- 
stituuntur exigentiis boni communis et ordinis publici. Qui... » etc. Ratio: Ioan- 
nem XXIII in Pacem in terris docet bonum commune recte fundare limitationem 
iurium ex parte Potestatis civilis, et quod bonum commune ita parandum est ut 
« hominum saluti non officiatur, sed eidem etiam serviatur ». In recte ordinanda 
republica satis non est ordinem servare ex parte auctoritatis, etiam est bonum 
commune procurandum, ut saepe docet idem Pontifex. Cf. Pacem in terris : A.A.S., 
55 (1963), pp. 272-274, et alibi. 

N. 7, pag. 11 (Libertas communitatum religiosarum). Dicitur: « Communi- 
tates religiosae ius etiam habent, ne impediantur in sua fide, ore et scripto, pu- 
blice docenda atque testanda ». Dicatur: « Communitates religiosae ius etiam ha- 
bent, ne impediantur in sua fide, ore et scripto, publice docenda atque testanda 
libere accedentibus ». 

Rationes: 1. Ut ex una parte intelligatur quod ius « docendi et testandi » 
exerceri nequit coactione sive physica sive morali erga alios, et ex alia parte ut 
exprimatur principium limitationis contra abusus, qui possunt exurgere laedentes 
ipsam libertatem religiosam personarum. 

2. In ipso schemate mentio fit limitationis iuris libertatis religiosae his verbis: 
« servato ordine publico », « servatis exigentiis ordinis publici ». 

Tamen hic ubi de re magni momenti agitur, non exprimitur ulla limitatio. 
Quod non decet. 

3. Posset admitti et enuntiari quod « communitates religiosae ius legale etiam 
habent... etc. » quia ius legale includit iudicium prudentiale, non autem iudicium 

doctrinale, i. e. non exprimit intrinsecam veritatem rei. Iudicium vero prudentiale 
attingit ordinationem iuridicam, quae adaptari debet circumstantiis concretis loco- 
rum, temporum et personarum. 

N. 7, lin. 2, pag. 12. Addatur: «... dummodo vitetur periculum inducendi 
indifferentismum religiosum ». Ratio : Ubi vera cognoscitur religio, omnimoda li- 
bertas propagandi alias religiones, iura Dei, qui manifestavit se solum esse colen- 
dum, si cognoscitur, conculcat, et grave damnum infert vere adoratoribus. Iuxta 
Cone. Vat. I (Denz. Schon. 3014) catholici « nullam unquam habere possunt 
causam iustam mutandi aut in dubium fidei eamdem revocandi » « minime par 
est conditio eorum, qui... catholicae veritati adhaeserunt, atque eorum... qui fal- 
sam religionem sectantur ». Proh dolor, haec doctrina Concilii Vaticani I in obli- 
vionem datur in toto schemate. Immerito in eodem plano collocantur catholici 
et acatholici. 

N. 12, pag. 14 ( Doctrina evangelica). Expungantur sequentia verba: a lin. 26, 
pag. 14 « Miracula fecit ut auditores fide verbo suo adhaererent » etc. etc., usque 
ad lin. 11 in pag. 15, quae dicit: « Exaltatus a terra omnes vi amoris traxit ad se 
ipsum ». Ratio : quae ibi dicuntur falso nituntur supposito; ac si unquam miracula 
fidem vere coactam seu necessariam efficerent. 

E contra, solemne est in Theologia motiva credibilitatis, etiam splendida, doc- 
trinam revelatam non reddere evidenter veram sed tantum evidenter credibilem. 

Libertas actus fidei semper in tuto est, nimirum ex eius obiecto formali, sc. 
auctoritate Dei loquentis. 

Exc.mus P. D. PETRUS PALAZZINI 
Archiepiscopus tit. Caesariensis in Cappadocia 

1. In universo schemate, dum magis explicatur religiosa libertas ex humanae 
rationis principiis desumpta, obscura exstat tractatio, quae vere dogmatica et ca- 
tholica dicitur. 

2. Loco notarum minoris momenti, operae pretium videtur, si quid opinor, 
ita funditus recognoscere schema: a) Expungatur cap. II « Doctrina de libertate 
religiosa ex ratione desumpta » eiusque in locum substituatur breve corollarium, 
quod appendicis instar, insequentis capitis sit; b) post dogmaticam tractationem, 
breviter clareque primaria capita exponantur maxime ex revelationis principiis 
hausta; i. e. demonstretur catholicam doctrinam id genus esse ut humanae liber- 
tatis iura eorum, qui catholicorum nomine non gloriantur, agnoscere et vindicare 
valeat. 

Extremum, praesens schema perlegenti videtur christiana revelatio non satis 
eorum, qui christiano nomine minime censentur, libertatis probitatisque iura vin- 
dicare; atque in sententiis, ex ratione et philosophicis disciplinis depromptis, plus 
aequo consistere. 

Exc.mus p. d. pacificus m. aloisius perantoni 

Archiepiscopus Lancianensis et episcopus Ortonensis 

Pag. 3, lin. 1: loco actualis tituli, dicatur: «Libertatis religiosae apud 
hodiernos populos generalis ratio ». Ratio : additur « apud hodiernos populos », 
ne videatur Ecclesia catholicam suam doctrinam theologicam, tantis Ecclesiae do- 
cumentis munitam deserere. 

Pag. 3, linn. 13-17: loco illarum linearum, dicatur: «Libertas religiosa 
communiter hodie intelligitur esse verum ius, in dignitate humana et vera iustitia 
fundatum, quod debet in iuridica et politica compositione societatis ita agnosci, 
ut verum ius civile evadat ». Ratio : nisi textus aliquoties mentionem faciat de 
iustitia, i. e., de elemento necessario obiectivo, quo solum verum ius stat et 
constituitur, positivismus iuridicus, pluries in Ecclesia damnatus, non sufficienter 
vitatur. Textus enim agit fere semper de mero iure civili, quod perperam con- 
fundit cum iure legali. Haec autem confusio radix est et origo totius positi vismi 
iuridici. 

Pag. 4, ad integrum n. 2: melius est ut supprimatur. Ratio : dubitari vehe- 
menter potest utrum de quaestione « facti » et pure historica iudicare aut quidquam 
exponere debeat Ecclesia catholica. 

Pag. 5, lin. 40, loco: « nova quaedam quaestio de libertate religiosa », di- 
catur: « Cum historiae decursu igitur exortus est novus quidam modus propo- 
nendi libertatem religiosam ». Ratio : non enim agitur proprie de « nova » quae- 
stione, sed tantum de novo modo ipsam proponendi. 

Pag. 6, linn. 30-43: loco earum, dicatur: « affirmat insuper libertatem 

religiosam, sensu iam descripto, esse verum ius in ipsa dignitate personae atque 
iustitia fundatum, quod omnes homines et communitates religiosae possint sibi 
legitime vindicare. Cum igitur Ecclesiae incumbat munus ut honestae hominis 
in civitate libertati patrocinetur eamque sua doctrina atque auctoritate roboret, 
haec Sacra Synodus declarat regimen iuridicum populorum huius temporis, dum- 
modo principiis rationis humanae fulciatur, esse in se honestum et vere necessa- 
rium ad custodiendam in societate hodierna hominis dignitatem et personalem 
et civilem ». Ratio : a) Ordo paragraphorum mutatur ut aptiore procedat ratione 
logica; b) dicitur autem « populorum », ut stabiliatur factum non ipsa doctrina, 
quae forsitan non semper est; c) loco « quippe quod » ponitur « dummodo », 
quia non evidenter apparet regimen hodiernum libertatis religiosae esse pro- 
bandum. 

Pag. 7, linn. 16-17: loco « Homo habet officium et ius quaerendi veritatem », 
dicatur: « Homo habet officium et ius quaerendi veritatem in re religiosa. Hanc 
autem... ». Ratio : Concilium quippe non potest obligare hominem quemcumque 
ad quamlibet veritatem quaerendam, sed tantum loqui debet de veritate in re 
religiosa. 

Pag. 7, linn. 1-15: loco earum, dicatur: « Homo, qui persona est, natura 
sua est socialis. Proinde in eius activitate aspectus socialis intime connectitur cum 
aspectu interiore. Libertas religiosa est una, indivisa et indivisibilis, uni subiecto 
integre sumpto inhaeret, et ad duo simul spectat: nempe, ad libertatem interiorem 

seu conscientiae, et ad liberum exercitium religionis. Ideo iniuria homini fit si 
quis interiorem hominis personalem libertatem religiosam agnoscat, simulque 
ei liberum in societate religionis exercitium, iusta non de causa deneget ». Ratio: 
in hac paragrapho quae a nobis melius redacta proponitur, quaedam indebita et 
exaggerata unio inter actum interiorem hominis et exteriorem affirmabatur; iam 
vero haec unio atque exigentia valent quidem pro hominis natura atque actibus 
in genere consideratis, non autem pro singulis et specificis actibus. 

Pag. 7, linn. 30-31: loco earum, dicatur: « Quare ad debitam hominis 
libertatem religiosam pertinet ut non impediatur in suis investigationibus de re 
religiosa in dialogo quaerendis ». Ratio: vox enim « persuasionibus » falsam indu- 
cere posset speciem ac si homo in dialogo stabiliendo suis persuasionibus tantum 
duci posset. 

Pag. 8, linn. 5-8: loco earum, dicatur*. « Exinde sequitur quod homo ius 
habet, ut in religione publice exercenda, ab iniusta actione, sive legali, sive sociali 
immunis sit »... Ratio: in hac paragrapho, transitus fit illegitimus ex actibus ho- 
minis interioribus ad exteriores; hic autem transitus iure non fit, nisi quando actus 
exteriores iuste poni possunt. 

Pagg. 8-9, integra littera e): Supprimatur. Ratio: tota haec paragraphus quae- 
stiones de competentia potestatis civilis aggreditur, maxime implicatas et diffi- 
ciles; nec tamen sunt necessariae pro Concilio. Praeterquam quod textus eas fere 
omnes perperam solvit. 

Pag. 9, linn. 5-7: loco earum, dicatur: «Et debet homini agnosci libertas 
quae suae dignitati atque responsabilitati sit consentanea; ideo non est restrin- 
genda nisi in quantum sit necessarium ». Ratio: ne nimis quam par sit extollatur 
libertas, propendens in individualismum. Ut etiam doctrina sit conformis cum 
n. 5, in quo normae limitativae rectissime statutae sunt. 

Pag. 9, linn. 27-30: loco earum, dicatur: « Qui ordo publicus est illa pars 
essentialis boni communis, quae committitur potestati publicae, ut civium vita 
socialis ordinatim procedat ». Ratio: textus enim reducebat munus potestatis civilis 
ad ordinem servandum modo tantum negativo, id est « poliziesco » et pure poenali. 

Pag. 10, linn. 7-8: loco earum, dicatur: « Itemque a potestate publica provi- 
dendum est ne civium aequalitas in ordinatione iuridica laedatur propter solas et 
iustas rationes religiosas ». Ratio: in textu nulla erat distinctio inter solas rationes 
religiosas simul et civiles; neque inter rationes iustas et iniustas. 

Pag. 10, lin. 11: adiungatur: «per vim vel metum aut alia iusta media...». 
Ratio: ut clare appareat potestatem publicam non posse, in religiosa libertate 
regulanda, nisi media iusta adhibere. 

Pag. 11, linn. 1-4: loco earum, dicatur: « Libertas religiosa, quae singulis 
personis competit, intra tamen normas limitativas superius positas, etiam commu- 
nitatibus agnoscenda est ». Ratio: quia normae limitativae, in n. 5 appositae, 
valere dicendae sunt non tantum pro singulis personis, verum etiam, et prae pri- 
mis, pro communitatibus religiosis. Ceteroquin, textus prior recte aiebat: « intra 
supradictos limites a fine societatis imponendos ». 

Pag. 12, ad titulum IV. Doctrina libertatis religiosae sub luce Revelationis: 
Hoc est dicendum: Textus emendatus absque ulla ratione organica, transitum facit 
ad doctrinam illustrandam sub luce Revelationis. De quo modo procedendi haec 
animadvertenda sunt: 

a) Partes I, II et III, quae doctrinam tradunt sub luce rationis, apparent 
iuxtapositae, non intime colligatae cum parte IV. 

b) Inde sequitur Concilium in hac re partes agere pure naturales et iuri- 
dicas. Hoc autem ipsi Concilio minus competere videtur. 

c ) Immo rei conciliari minus consentaneum videtur si textus proponendus 
multa dicat de libertate religiosa sub luce rationis, pauca autem imperfecta sub 
luce revelationis. Hac quippe ratione agendi, Concilium mundo hodierno utique 
consentiret; non autem mundo praeberet Verbum Dei vivificans atque omni gladio 
ancipiti penetrabilius. 

Pag. 12, lin. 35 et pag. 13, linn. 1-3: loco earum, dicatur: « Iuxta totam 
traditionem catholicam libertas Ecclesiae quidquam praecipuum perhibetur esse 
in iis quae spectant... ». Ratio : quia textus, modo nimis exaggerato affirmabat: 
« principium fundamentale » de relationibus inter Ecclesiam et Statum esse liber- 
tatem Ecclesiae. Quod nullus catholicorum, peritus in iure publico Ecclesiae um- 
quam ausus est affirmare. 

Pag. 14, linn. 3-5: Verba: «Unde etiam sequitur quod fides eo magis est 
genuina, quo magis libera est et personalis »; supprimantur. Ratio est-, quia illa 
verba generant ambiguitatem et aequi vocitatem; nec ceteroquin sunt necessaria. 

Pag. 14 ad totum n. 12: Totus hic numerus ab integro est retractandus; quippe 
qui modo inorganico, confuso et nimis pleonastico tradit doctrinam evangelicam. 
Ideo peto ut hic numerus iterum tradatur peritis in hac re, ut compendiosa atque 
numeris perfecta fiat Theologia biblica de libertate christiana, vestigia premendo 
praesertim S. Pauli et S. Ioannis, de qua re illustria exstant studia sive catholica, 
sive etiam protestantica. 

Exc.mus P. D. IOSEPH PETRALIA 
Episcopus Agrigentinus 

Folium 3: n. 1; secunda periodus. Loco: « Percipitur insuper esse ius, se- 
cundum quod... », dicatur: « Quod quidem ius eo sensu accipiendum est, ut ho- 
mines liberi seu immunes esse debeant a coercitione... ». Ratio est-, non intelli- 
gitur quare dicatur « percipitur insuper esse ius, secundum quod... » quasi de alio 
iure sermo sit, dum vero iuris superius expressi explicatio fiat. 

Fol. 4, n. 2 ( Quaestio historica ). Post verba: « Revera saeculo decimo nono » 
inserantur haec: « sub influxu complexus illius errorum qui saeculo superiore 
sub specioso illuminismi nomine praevaluerat ». Ratio est: laicismus non est nisi 
fructus illorum errorum quos illuminismus copiose sparserat. 

Fol. 4, n. 2, prima periodus. Loco « laicismus nuncupata », dicatur: « quae lai- 
cismus nuncupatur ». Ratio est: non tantum saeculo praeterito, etiam nunc lai- 
cismus nuncupatur. Phrasis sic correcta magis latine sonat. 

Fol. 4, n. 1, secunda periodus. Post verba: « Per hanc igitur iuridicam liber- 
tatis religiosae notionem, quae nostra aetate generatim agnoscitur... », addantur 
verba: « etsi, proh dolor, non semper neque ubique in praxim deducatur ». Ratio 
est: persecutio aperta seu subdola qua Religio impetitur in rebus publicis com- 
munismo subiectis. 

Exc.mus P. D. IOSEPH POGACNIK 
Archiepiscopus Labacensis 

1. Schema concordet cum indole Concilii pastorali et regula a Pp. Ioanne 
tradita: abstineatur a damnationibus. Ratio est etiam haec, quod modus loquendi 
asper in aliquibus regionibus Ecclesiae difficultates causare posset. Tota veritas 
dicenda, sed prudenter loquendum est. 

2. Ad particularia: a) N. 2, pag. 5, lin. 20 dicitur: Totalitarismus status, 
libertati humanae prorsus infensus. Dicatur ex rationibus allatis: Totalitarismus, 
libertatem humanam arcte constringens... 

b) N. 6, pag. 10, linn. 15 s. Verba: « ...sive in toto genere humano sive 
in aliqua regione sive in determinato coetu religioso » deleantur, quia superflua. At 
assumatur in eadem paragrapho textus prioris schematis, nunc omissus: « Pariter 
haec religiosa libertas offenditur... ». Ratio-, enumerantur frequentiores formae ho- 
diernae, quibus libertas religiosa offenditur. 

c) N. 14, pag. 17, linn. 20 s. Tota paragraphus: « Non desunt tamen regi- 
mina... periclitantem reddere » deleatur, ex ratione supra allata et quia in se- 
quentibus tam inefficaciter refutatur. 

Exc.mus P. D. ALEXANDER PONCET 
Episcopus tit. Basilinopolitanus 

N. 2, pag. 6, linn. 26-28: Post verba « intactam relinquit doctrinam catholi- 
cam de unica vera religione et de unica Christi Ecclesia », haec addere: « Libertas 
insuper religionis, prout hic statuitur, nunquam supremo Dei iuri opponi posset. 
In ea enim supponitur mens sincera eorum qui Deum colunt, et qui gener atim in 
omnibus religionibus quae verum et unicum Deum explicite agnoscunt bona fide 
suae religioni adhaerere et in ea sincere Deum verum colere velle praesumi debent. 

Inter alias autem religiones, quae non explicite verum Deum agnoscunt, illis 
aequum est quoddam ius libertatis ab ipsa lege naturae agnoscere quae implicite 
verum Deum quaerere videntur, nec aliquid prae se ferunt apertae irreverentiae 
erga divinam Maiestatem: qui his religionibus adhaerent eorum bona fides ordi- 
narie etiam praesumi debet ». 

N. 3, pag. 8, linn. 37-38: Post verba « secundum conscientiam suam tendere 
possint », et ante verba « Potestas igitur civilis limites suas excedere... », haec in- 
terponere: « Quod aliunde intactam relinquit ipsius potestatis civilis, quae a 
Deo est ( Rom . 13, 1), officium, nomine societatis civilis, quam repraesentat, Maie- 
statem divinam, modo congruenti, venerandi ». 

N. 3, pag. 9, lin. 3: Post verba « ad Deum respiciunt », et ante verba « sese 
immisceat, haec interponere: « spreto in hac re supra-dicto humanae personae 
iure ad libertatem », ita ut sic compleatur haec sententia: « Potestas igitur civi- 
lis limites suas excedere dicenda est, si in ea quae ipsam ordinationem hominis ad 

Deum respiciunt, spreto in hac re supra-dicto humanae personae iure ad libertatem, 
sese immisceat ». 

Rationes pro his emendationibus-. N. 2, pag. 6, additio post lin. 26: Ne ius, 
ex ipsa natura hominis, etiam falsis religionibus tributum, voluntati Dei contra- 
rium appareat, qui nobis modum revelavit quo ipsum colere debemus; quin etiam, 
ne approbari videatur cultus divinae creaturae a pluribus religionibus exhibitus, 
necesse est distinguere inter religiones quae verum et unicum Deum explicite 
colunt et aliis, necnon agnoscere apud priores, et quasdam ex posterioribus, eas 
scii, in quibus saltem implicite verus Deus quaeri videtur, bonam fidem eorum 
qui his religionibus initiati sunt, et quorum conscientia, sic invincibiliter erronea, 
recta tamen dici potest: unde eam sequi Deum offendere nequit. 

Aliunde religiones illas, quibus non potest verum ex ipsa natura hominis ius 
libertatis agnosci, non negatur, ubi necesse apparet, propter publicum ordinem 
protegendum, a civili lege libertatem, utique tolerantiae, recipere posse. 

N. 3, pag. 8, et n. 3, pag. 9: His additionibus textus reemendati verba, in se, 
ut opinamur, graviora, ad veriorem sensum reducerentur. Sin aliter, quod in hoc 
ipso schemate dicitur in pag. 11, linn. 13-20, considerari posset ut contradicens 
huic priori assertioni. Idem dicendum esset, v. g. de conventionibus, seu con- 
cordatibus inter varias Nationes et Sanctam Sedem, et aliis forsan diversis, 
laude dignis, potestatis civilis actionibus, quae non stricte ad res huius saeculi 
restringuntur. 

Insuper verba huius schematis, quibus potestatem civilem limites suos excedere 
affirmatur, si in ea quae ipsam ordinationem hominis ad Deum respiciunt, sese 
immisceat, sine ulla restrictione acciperentur, ansam praeberent ad falsam inter- 
pretationem, nempe ad affirmandam totam civilis Societatis et Potestatis a Deo 
independentiam: uno verbo, Religio res appareret individui, non Societatis. 

[ Subscripsit etiam\ M. Darmancier, vic. ap. Ins. Wallis et Futuna. 

Exc.mus P. D. ARTEMIUS PRATI 
Episcopus Car pensis 

1. Titulus non bene sonat et male intelligi potest. 

2. Evolvatur conceptus iuris putativi qui in re maximi momenti vertit. Tan- 
tum ubi adest veritas, habetur ius obiectivum, et quidem ita ut actus externus 
veritati correspondens impediri nequeat, nisi ex gravissimis rationibus, de qui- 
bus hic sermo non est. 

Ubi autem adest ius mere putativum, seu ius qui in veritate obiectiva non 
nititur, homo quidem immunis sit oportet a coactione quoad conscientiam attinet, 
nullo modo ex hoc sequitur actus « externos » impediri non posse. 

Rratio ergo cur aliquando actio « externa » impediri potest, non tantum bo- 
num commune et iura aliorum sunt, sed etiam, sane utpote radix, in eo habetur 
quod in casu agitur de iure mere putativo. 

Idea haec fundamentalis esse videtur ut intelligatur cur religio catholica nun- 
quam externe impediri possit. 

Si omnia iura mere putativa essent, quod falsum est, aliter iudicandum esset. 

Quapropter periculum textus in eo est: bonum commune, puta sovieticum, 
et iura putativa civium atheisticorum postulant ut religio supprimatur praesertim 
catholica. Ergo. 

Argumentum non solum falsum est, quia in casu agitur non de vero bono 
communi et de iure putativo civium, cui contraponitur ius putativum catholicorum, 
sed praecise etiam ex eo quod ius catholicorum non est mere putativum, sed 
obiectivum. 

Ex hac idea neglecta textus insufficiens apparet, immo aliquando ambiguus est. 

Scii., si inteUigitur de iure obiectivo, textus bene currit; si autem de iure 
putativo, iam falsa insinuare videtur. Tollatur ergo huiusmodi ambiguitas. 

Ex dictis tamen minime sequitur actionem externam falsam illius qui ius puta- 
tivum se habere existimat impediendam esse, saltem non semper; immo in hodiernis 
condicionibus raro, immo fere nunquam impediendum esse. Hoc simpliciter ex bono 
communi superiore sequitur, ex hoc quod aliquando minus malum tolerandum est. 

3. Clarius indicetur quod textus, si de bono publico vel communi loquitur, 
de bono communi vero loqui intendit. 

4. Prima suffragatio, quae comprehendit nn. 1-2-3 textus emendati, nostro 
iudicio meretur « placet », etsi philosophice loquendo potius mereretur « transeat ». 

Secunda suffragatio, quae comprehendit nn. 4-5, deberet exprimi « non placet ». 

Tertia suffragatio, quae comprehendit nn. 6-7-8-9, etiam « non placet » di- 
cenda esset. 

Quarta suffragatio, quae comprehendit nn. 10-11-12-13-14 meretur etiam « non 
placet ». Rationes huiusmodi negativae suffragationis exponuntur in explicatione 
et gravitate modorum quoad integrum schema. 

Quinta suffragatio quae versatur circa integrum textum, nostro quidem iudicio 
obtinere potest « placet iuxta modum ». Hos autem modos exponimus in foliis 
adnexis. 

Vi de pag. 877-881 (Plures PP. conciliares A et B). 

Rev.mus P. D. IOANNES PROU 
Abbas generalis Congregationis Gallicae O.S.B. 

Abbas Solesmensis plene adhaeret animadversionibus criticis emendationibus- 
que circa schema declarationis de libertate religiosa a « Comitatu Episcopali In- 
ternationali » propositis. 

Vim illarum peculiarem laudat in quantum errores positivismi iuridici necnon 
personalismi ab existentialismo profluentis, textum schematis propositum inficien- 
tes, denuntiant. 

Ipsarum conclusiones doctrinales adprobat, necnon conclusionem practicam 
quae his verbis exprimitur: a) Schema propositum, in quantum fieri potest, ex 
integro renovatur, b) Si talis renovatio impossibilis apparet, omnes emendationes 
a supradicto coetu propositae in textu iterum emendato inserantur. 

Fateor huiusmodi correctiones effectum adhuc mere negativum obtinere, prout 
videlicet affirmationes erroneas a Concilio proferendas expungunt, quin construe- 

tivo atque positivo modo textum emendatum ad doctrinae compendium simul 
integrum perfecteque sibi cohaerens adducant. 

Praeterea, praedictae emendationes non sufficienter respiciunt ad formam 
authentici cuiusdam boni communis quae pro Ecclesia constituitur ipsa libertate 
religiosa qualis etiam in Statibus totalitarismo vel persecutionibus obnoxiis ser- 
vanda est. Haec autem omissio provenit ex defectu considerationis circa naturam 
analogicam ipsius boni communis, illius praesertim quod est simul finis et intrinseca 
mensura libertatis religiosae. 

Ideoque notula specialis his animadversionibus hic adnectitur, in qua plura 
enucleantur quibus in clariori luce ponatur doctrina traditionalis Ecclesiae distin- 
guens duos boni communis adspectus, inter se ordinatos, quorum inferior et re- 
strictior assignari potest et debet ad limites libertatis religiosae definiendos. Ita 
etiam omnibus apparebit quomodo doctrina hodierna, in ipso schemate proposita, 
vim possidet universalem et non mere occasionalem quae ex positivismo iuridico 
quadam « situatione » imperato dimanaret. 

Schema super talem distinctionem elaboratum proponere posset circa liberta- 
tem religiosam synthesim cohaerentem cuius valor universalis omnium temporum 
omniumque locorum necessitatibus subveniret. 

Du moment que la liberte religieuse est affirmee comme un droit de la per- 
sonne humaine, en tant que telle, c’est-a-dire, un droit de chaque individu de 
nature humaine, c’est que l’on considere la liberte religieuse personnelle a la fois 
comme le contenu d’une norme juridique et comme une valeur faisant partie du 
« bonum humanum » ou bien commun de tous les hommes, c’est-a-dire comme un 
element essentiel de ce bien commun. 

Qu’entend-on alors par liberte religieuse (supposition du terme)? 

II ne peut s’agir de la capacite ou faculte naturelle d’agir librement ou liberte 
ontologique, de soi poly valente. Une telle capacite est uniquement d’ordre ontolo- 
gique, elle n’est pas encore dans 1’ordre ethique: un etre en tant que tel, n’est 
ni moral ni immoral. Est moral un acte humain en tant qu’il est specifie par une 
fin, bien reel ou bien apparent, d’ou cet acte regoit sa forme et son etre moral. 

II ne peut s’agir non plus de cette liberte qu’on pourrait appeler psycholo- 
gique , c’est-a-dire, de 1’acte spirituel et interieur elicite naturellement par la volonte 
libre. Dire « acte volontaire », c’est dire absence de contrainte interieure. Meme 
dans le cas d’une totale coaction physique, tant que 1’esprit garde sa possibilite 
d’exercice, il demeure capable de cette emergence par rapport a toute determina- 
tion ou situation exterieure, qui est le propre de 1’esprit et de la liberte. Meme 
alors, dans le cas d’une telle coaction, il reste au moins a 1’esprit libre le pouvoir 
de consentir ou de refuser son consentement. 

La liberte ontologique et psychologique telle qu’on vient de 1’exposer, n’est 
pas un bien a promouvoir ou a poursuivre, puisqu’elle existe toujours du simple 
fait qu’un etre raisonnable existe: c’est une donnee de la nature. 

Une telle liberte n’est pas non plus un bien commun au sens striet , c’est-a-dire 
de l’ordre moral, comme une valeur a promouvoir par 1’action commune d’hommes 
vivant en societe. Une telle liberte est anterieure d’une priorite de nature et de 
temps a toute societe et a tout agir social. Elle n’est bien commun, au sens analo- 
gique, qu’en tant que bien propre de 1’espece ou nature humaine, participee par 
les individus de cette nature ou personnes humaines. Promouvoir 1’espece hu- 

maine comme un bien commun est le fait d’ethiques eugenistes ou raciales, qui 
n’ont jamais ete admises par 1’Eglise. 

II ne peut donc s’agir que de liberte morale ou liberte d’exercice par rapport 
a toute coaction, interne ou externe, d’un acte qui, etant dans l’ordre moral, a un 
contenu, une fin qui le specifie. 

Et puisqu’il s’agit de droit, il s’agit donc de liberte morale, comme fait social. 
(On ne parle pas au sens striet de droit d’un seul par rapport a lui-meme: il faut 
au moins le rapport Dieu-personne bumaine). Et dans toute vie en societe, dans 
tout agir social, le formel qui specifie cette societe ou cet agir est le bien commun. 

Enfin, il reste a preciser que le bien commun, en doctrine chretienne, n’est 
jamais considere comme determine par 1’homme agissant de fagon independante, 
mais comme donne par Dieu Createur, qui a donc autorite pour edicter le contenu 
de la norme juridique qu’est la loi naturelle et par Dieu Redemptem, qui a autorite 
pour edicter le contenu de la norme juridique qu’est la loi evangelique. 

Autrement dit, toute liberte morale est specifiee par sa fin : elle est bonne 
ou mauvaise (iusta ou iniusta ) selon qu’elle est conforme a la fin naturelle ou 
surnaturelle de Thomme. 

N. B. Un certain personnalisme, issu de Texistentialisme, vide 1’exercice de la 
liberte de tout son contenu, pour le reduire a une pure spontaneite, appelee authen- 
ticite ou sincerite, qui seule aurait la valeur morale. Adopter une telle position 
serait renier le fondement meme de la morale chretienne. 

L’exercice de la liberte, considere comme norme au sens juridique, est une 
valeur contenue dans le bien commun de tous les hommes ou bonum humanum, 
dont chaque personne est une partie, donc une realisation concrete. Ce bien com- 
mun edicte par 1’autorite de Dieu Createur et Redempteur, est en definitive sanc- 
tionne par sa souverainete supreme. 

Il s’en suit que la liberte religieuse est un droit contenu dans le bien com- 
mun sous son aspect de norme juridique, et limite objectivement et ab intrinseco 
par ce bien commun tel qu’il est exprime dans la loi naturelle et dans la loi sur- 
naturelle. 

La loi surnaturelle de charite n’etant pas contraire a la loi naturelle, mais en 
continuite avec elle et 1’achevant, le droit a 1’exercice de la liberte religieuse dans 
les limites de la loi naturelle et du droit naturel est un vrai droit, tant dans 
l’ordre naturel que surnaturel, car il exprime concretement la loi naturelle et, ce 
faisant, conduit et prepare a 1’exercice plenier de la liberte morale, religieuse sur- 
naturelle. 

Le bien commun specifie donc toujours le droit. Mais par bien commun on 
entend habituellement deux realites differentes: le bonum humanum, ou vrai bien 
commun de tous les hommes; le iustum sociale. 

Le bien commun proprement dit a pour contenu 1’ensemble des valeurs qui 
integrent la perfection de la personne humaine vivant en societe. Ce bien commun 
comprend a un plan les valeurs de la nature humaine telle que Dieu l’a voulue 
en la creant; a un autre plan, les valeurs surnaturelles de 1’humanite restauree 
en Notre Seigneur Jesus-Christ, dont la participation concrete par chaque per- 
sonne humaine est l’objet de la vocation divine surnaturelle. Ces valeurs sont donc 
un donne anterieur a toute action humaine. Ce bien commun est dit egalement bien 

commun immanent aux hommes vivant en societe car il ne se realise concrete- 
ment qu’en eux et constitue leur perfection. 

Ce bien commun fonde la loi naturelle ou surnaturelle absolue, selon la- 
quelle tout homme et le droit d’eliciter librement un acte moral specifie par sa fin 
naturelle ou surnaturelle. 

Ce bien commun proprement dit est 1’objet soit de 1’amour social, soit de 
la charite politique. 

A ce bien commun humain proprement dit, immuable, est ordonnee une 
organisation juridique qui regie concretement 1’agir social commun des hommes 
vers ce bien commun humain proprement dit. Cette organisation juridique ou iustum 
sociale est egalement designe dans le langage courant par 1’expression bien com- 
mun, car elle traduit concretement la poursuite et la realisation du bien commun 
proprement dit dans une situation donnee. De fait, le iustum sociale est un vrai 
bien commun, mais un bonum utile (non un bonum honestum), veritable iustum 
medium en vue de la fin et objet d’une vraie justice sociale dominee par la pru- 
dence politique. 

En raison des situations de fait, variables selon les temps et les circonstances, 
le iustum sociale prend specialement appui sur Pune ou 1’autre valeur objective- 
ment contenue dans le bien commun et que l’on considere comme la plus apte hic 
et nunc a promouvoir 1’ensemble des valeurs connexes qui toutes ensemble consti- 
tuent le bien commun proprement dit. 

Quand le bien commun humain proprement dit, objet de la croyance et de 
Penseignement de PEglise, etait Pobjet de la conscience commune universelle 
formant une chretiente dans un monde homogene, il avait priorite de fait sur le 
iustum sociale. Le iustum sociale etait alors au Service immediat du bien commun 
proprement dit dans ses normes juridiques. Cette relation du iustum sociale au 
bien commun proprement dit est la meilleure qui puisse exister; aussi, PEglise 
n’a-t-elle cesse de la defendre (cf. de recents Concordats). 

Maintenant, cette conscience universelle n’existe plus. Les hommes de bonne 
volonte se trouvent de plus en plus troubles par la diversite des croyances reli- 
gieuses avec laquelle la multiplicite des relations internationales et Pinformation 
de notre temps les mettent en contact. 

Enfin, PEglise se trouve de plus en plus en conflit avec des societes tempo- 
relles et terrestres qui vident le contenu du bien commun qu’elles ont charge de 
promouvoir de toute valeur ethique et religieuse et tendent a nier a la valeur 
sociale de la vie religieuse ou bien a la releguer dans le domaine des opinions 
libres. 

Sans rien renier de sa doctrine, qui affirme que le salut de Phumanite ne peut 
venir que de Jesus seul et de 1’insertion implicite ou explicite de chaque personne 
a son Corps Mystique, la Sainte Eglise, dans la ligne de sa doctrine sociale, reaf- 
firmee solennellement et de fagon homogene par tous les Souverains Pontifes, de 
Pie IX a Paul VI, met davantage en lumiere son enseignement sur la valeur de 
bien commun entendu comme ci-dessus, au sens d’organisation juridique, comme 
bien commun international. 

Et dans cette perspective, il peut apparaitre prudent a PEglise de considerer 
Pune des valeurs faisant reellement partie du bien commun, la liberte individuelle, 
comme la plus apte, en devenant contenu d’une norme juridique, a ordonner 
concretement les droits des individus et des societes. Dans le monde actuel, en 


53 


834 


ACTA CONC. VATICANI II 


PERIODUS IV 


e flet, aucune autorite ne reconnait TEglise comme 1’ultime instance juridique 
determinant le bien ou le mal, le iustum et 1’iniustum. De plus, la situation con- 
crete de 1’homme est determinee par le peche originel qui le rend plus soucieux 
de son bien propre que du bien commun. Enfin, 1’oeuvre salvifique du Christ ne 
rachete la nature humaine que par insertion personnelle de chacun au Corps 
Mystique. 

La liberte personnelle, valeur du bien commun humain proprement dit, appa- 
rait alors a 1’Eglise comme la valeur -cie de Torganisation juridique au iustum so- 
ciale. De la sorte, 1’Eglise ne fait pas un choix qui exclue les autres valeurs inte- 
grantes du bien commun humain proprement dit: la liberte etant le propre d’une 
nature raisonnable exprime bien le tout de 1’homme. Comme elle implique la con- 
nexion avec toutes les valeurs humaines, elle ne peut s’entendre correctement sans 
ces valeurs. Mais ce principe d’organisation juridique a partir de la liberte doit 
toujours etre considere par rapport au bien commun dont il est un des aspects et 
qu’il a pour finali te de pourvoir: aussi est-il un principe analogique, dont 1’appli- 
cation concrete est differente dans chaque cas. 

En resume, il ne s’agit pas de liberte comme nature, de soi moralement indif- 
ferente et qui n’est donc pas objet de ius. Il s’agit de liberte comme acte, qui a 
donc une fin moralement bonne ou mauvaise; celle-ci est son objet qui la specifie 
comme etre moral en lui donnant sa forme ou contenu: une liberte sans contenu 
est aussi absurde qu’une ligne sans direction determinee. 

Il s’agit ensuite du droit a 1’exercice d’un acte libre. Qui dit droit, dit rela- 
tions interpersonnelles, donc vie en societe. 

A moins d’etre anarchique, la vie en societe est finalisee par un bien commun, 
lequel est le formel de la societe: une societe est caracterisee par son bien commun. 

N. B. « Droit et Juridique » s’entendent non dans le sens d’un pur forma- 
lisme juridique, mais d’un vrai ius; iis sont donc dans l’ordre ethique et ont valeur 
realiste. 

Enfin, tout bien commun est donne par quelqu’un qui a autorite pour fonder 
la societe, promouvoir 1’action de tous vers le bien commun, sanctionner les man- 
quements au bien commun. 

L 'autorite divine, en creant et rachetant la nature humaine, dont chaque per- 
sonne, sujet de droit, est membre, fonde un bien commun: la nature humaine 
libre, appelee a la vision beatifique. Cette meme autorite divine s’emploie a pro- 
mouvoir ce bien commun par sa grace et son gouvernement, elle le sanctionne 
par la recompense ou la damnation. (Dieu Remunerateur est objet de connais- 
sance religieuse naturelle). 

Outre ce bien commun proprement dit, donne, anterieur a tout agir humain, 
il existe, dans toute societe, et en particulier dans le genre humain comme societe 
internationale, une organisation juridique, ordonnant l’agir individuel en vue du 
bien commun proprement dit et participant, comme le moyen a sa fin, de sa bonte 
transcendante: bonum dijfusivum sui. C’est pourquoi « bien commun » est un 
terme analogique qui s’applique tant au bien commun proprement dit qu’au bien 
commun iustum sociale ou organisation juridique a partir d’une valeur du bien 
commun proprement dit, consideree comme fondamentale. 

Au niveau du bien commun, organisation juridique, dans un monde divise 
de croyances, il est prudent 1 d’affirmer et de promouvoir le libre exercice de la 
croyance religieuse, c’est-a-dire 1’absence de toute coercition dans 1’exercice de la 

liberte, comme une valeur juridique, partie integrante d’un ordre juridique in- 
ternational. 

Une telle liberte limitee concretement dans son exercice par le contenu du 
bien commun proprement dit favorise la decouverte de ce vrai bien commun hu- 
main, la paisible vie en societe des individus et des nations et peut hater la 
realisation du royaume de Dieu, 1’Eglise. 


1 On entend par prudence la vertu morale au sens striet qui, finalisee par le vrai bien 
et informee par la charite, ordonne les moyens en vue de la fin derniere. 

Exc.mus P. D. VICTOR IOSEPH REED 
Episcopus Oklahomensis et Tulsensis 

I wish hereby to petition tbe Holy Father, through the Secretariat for 
Promoting Christian Unity, that the text of the schema on “Religious Liberty” 
which was distributed to the Council Fathers just before the end of Session II 
be retained as the official basis of further conciliar discussion and/or declaration. 

As a recommendation, I wish to say that the historical responsibility for 
religious intolerance cannot be placed entirely at the door of the civil authorities. 
Certainly the Church and our separated brethren share this responsibility ( Intro - 
duction, § 2). 

Exc.mus P. D. ALEXANDER CAROLUS RENARD 
Episcopus V ersaliensis 

Je propose: 1. la suppression du par. 2, pag. 4. II me semble perilleux d’abor- 
der la question historique: il faudrait tellement de nuances pour la traiter correc- 
tement! Puis, un Concile n’a pas a faire de Phistoire, mais de la doctrine et de 
la pastorale; 

2. une nouvelle redaction du par. 12, pag. 14-15. Ce paragraphe est trop 
negatif. Les citations ( Mt . 12, 38-39; Io. 6, 30-33) ne se rapportent pas a la ques- 
tion de la liberte religieuse. 

Page 15, lignes 14-15-16, pourquoi cette insistance sur Paction coercitive et 
les artifices inadmissibles? Ne vaudrait-il pas mieux insister sur la Verite du Christ 
proposee au cceur libre de 1’homme pour qu’il se convertisse? Des courants de 
pensee, dans 1’Eglise, soutiennent que Papostolat ne vise pas a la conversion au 
Christ, mais n’est qu’un temoignage! ce qui est contraire au donne revele. 

On aimerait voir clairement dans le texte: 1. que c’est « la Verite du Christ 
qui delivre, qui libere »; 2. que la liberte, en germe en tout homme, est appelee 
a une liberation progressive de Perreur et de Pegoisme, par la Foi et la Charite du 
Christ: on fait comme si la liberte etait absolue — et un absolu: elle est relative 
en tout homme a toutes sortes de determinismes et relative a Dieu, sa source 
et sa fin. 

Exc.mus P. D. NEMESIUS RIVERA MEZA 
Episcopus tit. Diospolitanus superior 

... «Ut decreta Concilii ab omnibus, qui responsabilitatem huius muneris ha- 
bent, cum vigore perficiantur eoque modo ad adipiscendam novae funditus vitae 
formam contribuant ». Ita legitur in Directorio vel Libro Ordinis pro mense martio 
anni 1965 alicuius dioecesis ut intentio proposita a Pia Unione Apostolatus Ora- 
tionis, obtenta benedictione B.mi Patris Nostri Pauli VI. 

Haec verba sine dubio exeunt a timore, ne finitis Concilii sessionibus plus 
minusve omnia remaneant, ut antea se praestabant. Hic timor etiam in laicorum 
circulis necnon sacerdotalium existit. Metu vexantur, ne spes magna mundi ter- 
minet infortunio doloroso, immo desperatione, quia Ecclesia, christianismus, Con- 
cilium, sunt incapaces afferre mundo reformas urgentissimas ad salvandum eum. 
Quia revera non desunt, quod negari nequit, inter laicos et sacerdotes personae, 
quae apertam vel clandestinam resistentiam exhibent cum intentione impediendi 
aut frustrandi motum progressus modernis fovens in Ecclesia et Concilio. 

Francogalli ita appellant: « sabotage ». Sectatores sunt falsi conservatismi non 
intelligentes etiam Ecclesiam esse submissam legi universali omnium viventium, 
id est: Crescere, progredi de perfectione ad perfectionem, eoque modo servire 
hominibus omnium temporum atque culturae inclusae modernorum. Se opponunt 
agnoscere proverbium quod dicit: « Vox temporis, vox Dei ». Neque admittunt 
illud romanorum antiquorum: « Tempora mutantur et nos mutamur in illis ». 
Non possunt se conformare cum exigentiis et postulatibus nostrorum populorum, 
neque cum novis modis cogitandi. Vivunt in mundis praeteritis videntes pericula 
in quolibet progressu. Videtur haberi duas classes inter repraesentantes resistentiae 
et oppositionis. Altera probabiliter nimis commoda est et propterea nolunt mole- 
stari nec praeoccupari talibus quaestionibus. Similes huius generis homines sunt 
« servus nequam » Evangelii, qui se negavit augere cum industria et labore id, 
quod erat Domini sui. Altera classis multo magis periculosa est. « Oculos habent 
et non vident, aures habent et non audiunt, manus habent et non palpabunt ». 
Appellari possunt repraesentantes feudalismi in Ecclesia. Conceptum habent Ec- 
clesiam fataliter erroneum: qui regnis huius mundi est simillimum. Quia obliti 
sunt eloquium sollemne Domini Nostri Iesu Christi ante Pilatum quod dicit: « Re- 
gnum meum non est de hoc mundo ». Obliti sunt, si unquam id noverunt antea, 
Iesum Christum dixisse: « Pauperibus praedicatur Evangelium ». « Non veni ad 
sanos et fortes, sed ad infirmos et debiles »... Vitant contactum cum gente modesta, 
paupere, oppressa, male nutrita, sine protectione, sine spe surgendi ex statu mise- 
rabili, in quo degunt vitam suam. - 

In alia parte haec classis oppositionis praefert se aggregari repraesentantibus 
potentiae in Statibus huius mundi, discipuli potestatis publicae repraesentantibus 
pecuniae, id est, discipuli mammonae, necnon repraesentantibus abundantiae, 
luxuriae, splendoris, in aulis magnorum in statibus suis, sine misericordia in con- 
spectu gentis suae quae suffert inopiam rerum maxime necessariarum cum suis 
innocentibus liberis. Felices sunt in alta societate grandium et nobilium divitumque 
admissos esse, eos imitantur et ita habitudo eorumque atque repraesentatio in 

publico vix differt ab illa principum regumque saeculorum. Homines pauperes, 
modestos, sine recursibus ne quidem habent occasiones videndi eos. Si forte id 
contingat, i. e., si, casus exceptionis, recepti sunt, quam celerrime dimittuntur vel 
reiiciuntur. Contrarium fit in casibus visitationis a viribus vel mulieribus circulo- 
rum altium divitumque factae. Hi qui defendunt dignitatem hominis eiusque iura 
et libertatem, imprimis libertatem religiosam, scandalo eis sunt permagno atque 
indignationi. Ab iis mundus in vanum spectat salutem et solutionem tantarum 
quaestionum maximi momenti, nostrorum dierum. Non possunt neque volunt 
responsum dare positivum angustiis populorum. Conservare « statum quo » est pro 
illis valde commodum et hoc adulatur suis passionibus, fami passionique domi- 
nandi, quia quaerunt continuare quam possibile fruentes bonis huius mundi. 
Praedicatio « nuntii boni », id est Evangelium eorum non interest. Pro eis eloquia, 
exemplum mandataque Christi non existere videtur. 

Hic iacet et quaerendum periculum urgens, quod minatur destructionem labo- 
rum hominum bonae voluntatis nostris temporibus. Non debemus esse caeci; in- 
fluentia eorum permagna est et valde realis et propterea timenda. Persuasi enim 
sunt magis efficacem esse vim et coactionem quam dare libertatem personalem et 
religiosam ad conservandam et propagandam religionem christianam. Quid id signi- 
ficat, sapimus ex libris historicis Medio Aevo tractantibus. 

Quid faciendum est contra illum spiritum negationis et oppositionis adversus 
reformas Concilii, in primis contra libertatem religiosam, quam mundus ubique 
terrarum exspectat iudicans eam esse postulatum primordialem et principalem 
iustitiae, indispensabilem. Experientia docet magnam partem laicorum inter chri- 
stianos, immo non christianos in totalitate, aestimare eam tamquam bonum psy- 
chologicum biologicumque quod nemini hominum possit negari. Ideoque dicimus, 
laici debent esse admissi tamquam collaboratores et defensores libertatis religiosae, 
ubicumque de hac materia discutitur et dimicatur. 

Praelati et omnes institutiones religiosi generis nullo modo possunt esse pro se 
ipsis unici factores decisivi istius quaestionis occupantis totum mundum. Sunt 
laici permulti, qui passi sunt terribiliter privati donorum libertatis religiosae. Iusti- 
tia exigit ut audiatur eorum vox. 

1. Clerus: iam studiis et praeparationi sacerdotum saecularium et regularium 
dari debet maximum momentum. Lamentabiles notiones, ignorantia et mala tra- 
ditione causatae debent eliminari. Voluntas Dei est libertas. Actitudines contrariae 
coactionis sive violentiae sunt contra intentiones claras et graves Summi Creatoris. 
Is qui fecit et homines et animalia, dedit hominibus libertatem eligendi inter 
bonum et malum. Animalibus hoc privilegium negavit. Suum quique. Cf. Eloquium 
Domini Nostri Iesu Christi: « Ierusalem, Ierusalem quoties ..., tu autem noluisti ». 
« Nolite iudicare, ne vos iudicemini ». 

2. Id quod in Seminariis et Universitatibus theologorum inceptum fuit, con- 
tinuari debet in reunionibus pastoralibus, exercitiis saltem annualibus, in perio- 
dicis ad manus omnium clericorum destinatis et cuiusque indoles, in visitationibus 
officialibus et inspectionibus in parochiis obligatoribus, in missionibus populari- 
bus. Proclamatio doctrinae huius, id est iurium primi ordinis hominum, alliciebat 
in primis annis et saeculis christianismi servos, soldatos, egentes, totum genus mi- 
serabile. Et conversi sunt et mortui sunt martyres Ecclesiae, fundamentum fiebant 
laicum igne et sanguine erectum et perenne et exemplum fovens grandes motus 
mundiales christianismi. Ecclesiam duxerunt ad victoriam super Statum quasi om- 

nipotentis Imperii Romani. Id consecuti sunt sine armis, sine militibus et exerciti- 
bus, sine machinis belli mortalibus. Defenderunt libertatem religiosam necnon 
Evangelii usque ad mortem voluntariam. 

3. Via correctionis. Mentionari debet existentia erroris fatalis, infelicis. Inve- 
nimus in mentalitate christifidelium, catholicorum et non catholicorum, convic- 
tionem falsam, secundum quam unitates religiosas et partes politicas non praestant 
differentiam notabilem inter se. Attamen bene distinguendum est. Religio est ali- 
quid spirituale et divinum, plusminusve relatio et unio inter Deum et hominem. 
In consequentia eiusdem indolis est, etiam relatio inter hominem et omnes mor- 
tales, qui sunt filii Dei et fratres omnium. Ideoque religio agit similitudine Dei 
nostri et ita debet agere. Deus diligit omnia, quae creavit. Aequo modo membra 
religionum amare debent omnia, in primis omnes homines, filios Dei, sine excep- 
tione. Cf. « Diligite inimicos vestros ... non tantum amicos, sympathicos ». « Orate 
pro calumniantibus vos ... ». Partes autem vel unitates politicae sunt uniones 
egoismo collectivo inspiratae et conductae, felices, si possunt damna infligere riva- 
libus suis, id est, aliis partibus. Feliciores sunt, si possunt sibi ipsis parare quam 
maxima emolumenta, potentiam, influentiam etc., frequenter agunt sine scrupulo- 
sitate quoad media adhibita. Ista est essentialis differentia inter religiones et partes 
politicas. Responsabiles ecclesiastici laicique bonae voluntatis habeant ante oculos 
suos munus difficillimum et laborem ad consequendam transformationem mentali- 
tatis egoisticae, quae deformat faciem relationemque populorum et religionum ubi- 
que terrarum. Non desunt apta remedia ad corrigendum istum errorem qui attingit 
essentiam ipsam et vitam christianismi. Talia remedia sunt exercitia spiritualia, 
missiones, instructiones speciales datae christifidelibus in parrochiis. Ut experientia 
docet: iuventus, masculina et feminina, avide doctrinam rectam acceptare maxime 
parati sunt eamque ad diffusionem et effectum producere. Proh dolor, personae in 
numero nimis magno, provectioris aetatis, solum cum difficultate converti possunt 
propter falsam educationem et habitudinem usque adhuc conservatam. 

Concludo. Totus orbis terrarum spectat hodie Romam et ad venerabiles Patres 
Concilii. Schema nostrum libertatis religiosae, ut est Ubertas in sensu generali, 
est thema discussionis ubique, cum passione ventilatum, ubique altissime aestima- 
tum eiusque solutio positiva vehementer desideratum. 

Deceptio reapse esset terribilissima omni in humanitate, si Concilium in ista 
materia, cui omnes attribuunt maximum et definitivum momentum, daret respon- 
sum negativum. Spes et expectatio ardent in cordibus omnium, amatissimi Patres 
conciliares. Plus quam quattuor saecula praeterierunt, quando defectio ab Ecclesia 
accidit maxima, incomprehensibile dictu! Quia factores responsabiles ecclesiastici 
non intenderunt signa illius temporis. 

Num debet ille casus tristis, horribilis repeti? Ne obliviscamur! 

Quaestione tanti momenti bene soluta mundus gaudenter gratias acturus erit 
Concilio atque Ecclesiae, paratus, decisus ad quaerendum serium dialogum et ad 
consequendam unionem fraternalem christifidelium, quae omnibus curae est. 

Exc.mus P. D. HECTOR RUEDA HERNANDEZ 
Episcopus Bucar amanguensis 

Declaratio circa libertatem religiosam, quae in principio necessaria dicenda est, 
redacta ea forma quae in textu emendato nunc prostat, fere in omnibus satis- 
faciens dicenda videtur. 

Praecisiones tamen quaedam adhuc spectantur. Nam in re tam salebrosa et 
discussionibus obnoxia, maxima claritas et determinatio exigitur. En e. g. quaedam 
quae acclaranda videntur: 

1. In textu emendato fol. 6, n. 3, linn. 33-34 dicitur: « ...haec Sacra Sy- 
nodus declarat regimen iuridicum hodiernum libertatis religiosae... esse in se hone- 
stum... ». Quod quidem verum est et iuremerito dicitur, si agitur de regimine 
illo sensu supra exposito. At non valet de regimine hodierno libertatis religiosae 
vigenti in quibusdam regionibus uti in Unione R. S. Sovietica (cf. Constitutio 
21 ianuarii 1937 per legem 25 febr. 1947 modificata, art. 128). 

Quapropter dicendum videtur: « Regimen iuridicum hodiernum libertatis 

religiosae, sensu supra exposito intellectum ». 

2. Cum in quibusdam regionibus adhuc vigeat regimen iuridicum confessio- 
nalismi status, cumque tale regimen, servatis servandis, stare simul possit cum 
regimine libertatis religiosae (fasc. pag. 38, n. 4), textus emendatus hac in re 
completandus videtur. Ita resistentia contra schema minuetur et graves difficul- 
tates in futuro vitabuntur. 

Quod si hoc admittitur, putamus additionem reduci posse ad haec verba 
clarissimi relatoris De Smedt, quae in eodem fasciculo leguntur: « Libertas reli- 
giosa non impedit quominus in determinata civitate ubi catholici numero prae- 
valent... » etc., usque ad verba «... dummodo ipsa liberam queat ducere vitam » 
(fol. 29-30). 

Additio haec forsan quibusdam minus diplomatica apparebit, at sinceritate 
absque dubio praevalebit. 

\_Suhscripsit etiam'] P. Rivera Mejfa, ep. Soccorro y San Gil. 

Exc.mus P. D. IOSEPH RUOTOLO 
Episcopus Uxentinus - S. Mariae Leucadensis 

Textus emendatus schematis de libertate religiosa generatim placet, quia rem 
pertractat maiore amplitudine argumentationum quam textus prior, et quia ratio- 
nem habuit emendationum a Patribus prolatarum. Nihilominus tres animadversio- 
nes, meo humili iudicio, nunc faciendae videntur. 

1. Textus affirmat, et peropportune quidem, rei publicae defendendum esse 
et agnoscendum liberum exercitium religionis omnium civium. 

Sed, quando improbat agendi rationem Status qui velit religionem dirigere 

vel comprimere, mihi videtur textus magis sollicitus esse ad improbandos Status 
qui religionem imponant quam Status qui eam comprimant. 

In n. 2, sub finem, ubi dicitur « primum est hominis ius ut sit in re religiosa 
immunis a coercitione... » opportunum videtur addendum « et a persecutione... ». 

2. Saltem ter affirmatur exercitium libertatis religiosae limites habere, prae- 
terquam ex iuribus aliarum personarum, ex exigentiis ordinis publici. 

Sed, quamquam periti, rationem habentes emendationum a Patribus prola- 
tarum, adnisi sunt formulas invenire — uti declaravit exc. relator De Smedt — 
quibus potestates publicae religioni hostiles abuti non possent ad iustificandum 
inadmissibilem repressionem vitae religiosae, tamen mihi videtur periculum perma- 
nere falsae interpretationis. 

Quare, n. 5 vel enucleatius explicandus, praesertim in par. b), vel omnino 
auferendus una cum expressionibus, quae exstant in n. 4, par. d) et e) « ... salvo or- 
dine publico..., salvis tamen exigentiis ordinis publici... ». 

3. Quando, in n. 7, agitur de libertate communitatum religiosarum in publice 
docenda vel testanda sua fide, iure meritoque etiam damnatur quidquid coercitione 
vel suasione inhonesta aut minus recta sapit. 

Sed locutio illa «... praesertim quando de pueris vel rudioribus agitur » 
nonne ansam praebet omnibus atheis qui velint doctrinam christianam, et ipsam 
Baptismi administrationem, tradendas non esse pueris, quia hi libertate electionis 
nondum gaudeant? 

Exc . mus P. D. PAULUS RUSCH 

Episcopus Oenipontanus 

N. 2, pag. 4-6, tractat de re historica, sed minus accurate. 

1. Fundamentum falsum non semper erat autonomia absoluta, sed saepius 
doctrina de aequalitate religionum sicuti ex ipso Syllabo, thesis 15-18 (Denz. 
1715-18) elucet. Nec notula 6 (pag. 4, lin. 31) probat, quod probandum esset. 

2. Ex sententia pag. 5, linn. 13-14, effluere videtur, in Syllabo simpliciter 
de damnationibus absolutis agi, de qua re viri in historia probati cautius iudicant. 
Cf. Roger Aubert, Der Syllabus von 1864, in Stimmen der Zeit, 1964-65, I, 
pp. 14-17, et praesertim Denz.-Schon., p. 576, nota ad syllabum, ubi scribit: 
« Valor singularum propositionum dimetiendus est secundum valorem fontis (Epist. 
encycl., Litt. Ap., Alloc.) cuius etiam contextus respici debet, ut earum sensus 
praecisus inveniatur. Patet quaedam propositiones indolis magis iuridicae vel ec- 
clesiastico-politicae nimirum condicionibus illius temporis debitas esse ». Quae 
sententia inspectis thesibus 76-78 (Denz. 1776-78) facile elucet ita ut in syllabo 
nonnumquam magis de aliqua agatur regula practica, quae in certis circumstantiis 
valet, quae tamen hodie iam non habentur. 

Unde propono, ut hic textus n. 2 a viris in historia peritis reficiatur, vel 
saltem ut sequenti modo mutetur: 

1. Pag. 4, n. 2, linn. 24 ss.: «Nitebatur in diversis fundamentis, sive in doc- 
trina de absoluta autonomia individuali sive in doctrina de perfecta aequalitate 
religionum. Ex hisce placitis philosophicis derivata est necessario notio libertatis 

religiosae, in qua relati vismus et indifferentismus in re religiosa iacebat » (sine no- 
tula 6). Et reliqua. 

2. Pag. 5, n. 2, linn. 13-14: « Ex hisce praemissis utraque damnatio intel- 
ligenda est» (sine notula 11). Et reliqua. 

Sequens autem doctrina philosophica et praesertim theologica bona et optima 
dicenda est. 

Exc.mus P. D. IOANNES RUSSELL 
Episcopus Richmondiensis 

Schema novum declarationis de libertate religiosa valde placet, attamen haec 
animadversiones offero: 

1. Quaestio historica, pag. 4, n. 2. Haec quaestio historica melius ad notam 
remitteretur quia est valde complexa et breviter absolvi non potest. Praeterea 
totum onus intolerantiae religiosae non imputari debet solummodo auctoritatibus 
civilibus sed Ecclesia hodierna debet declarare se multorum paenitere delictorum, 
quae saeculis peractis patrata sunt contra libertatem religiosam ab hominibus Ec- 
clesiae vel in nomine Ecclesiae. 

2. Munus Ecclesiae IV, n. 13. Textus gratuito controversiam theologicam 
introducit de certo limite Ecclesiae auctoritatis legem naturalem docendi. 

Tamen adversus has observationes supra dictas quaeso ac spero quod haec 
declaratio de libertate religiosa retineatur ut basis declarationis conciliaris. 

Exc.mus P. D. ANTONIUS SAMORE 
Archiepiscopus tit. Ternobenus 

In genere, textus emendatus longe melior est quam prior; sed adhuc non- 
nullae emendationes postulantur, iuxta modos quos infra propono: 

Pag. 5, lin. 37: omittatur vox «naturalia»: est quidem vox ambigua, quia 
videtur limitare munus auctoritatis publicae ad protegenda iura civium quae 
directe oriuntur ex iure naturali, non ad alia, sicut iura quae oriuntur ex con- 
tractu. 

Pag. 6, lin. 3: omittatur « praesertim ». Lin. 15: Ecclesiae catholicae custo- 
diendam. 

Pag. 7, linn. 1-15: omittantur omnino verba quae continentur in hac prima 
paragrapho. Etenim, nihil adhuc dictum est de interiore hominis personali libertate 
sed tantum de iure hominis esse immunis a coactione civilis potestatis in re reli- 
gosa. Revera caret paragraphus clara distinctione inter libertatem physicam et li- 
bertatem moralem. 

Pag. 7, lin. 31: addatur: «nisi hae persuasiones ordini publico adversentur» 
(nam si expressio persuasionum favet communismo vel destructioni gubernii, potest 
supprimi a potestate civili). 

Pag. 7, linn. 32 ss. Argumentum expositum in c ) non caret difficultatibus: 
etenim, videtur continere commixtionem libertatis physicae et moralis. Homo 
quidem habet libertatem physicam ad actus interiores religionis ponendos; non 
vero habet libertatem moralem (nisi mere subiectivam) ad hos actos ponendos, si 
mali sunt (e. g. adorationem falsi numinis). 

Saltem, proinde, omittantur verba: « sua ipsorum indole » (pag. 8, lin. 3). 

Pag. 8, lin. 19: omittatur « absolutum », et addantur verba: « nisi publico 
ordini obstet». Lin. 24: omittatur: «maxime». 

Pag. 9, lin. 20: addatur: « caritatem ». 

Pag. 10, lin. 19: « ut ius personae humanae ad immunitatem a coactione ex 
parte auctoritatis civilis in praxi religionis in omnibus... » (loco: « ad libertatem 
religiosam »). 

Pag. 11, lin. 13: addatur: « salvo ordine publico ». 

Pag. 12, lin. 5: «ius ad immunitatem a lege civili in ordinanda religiosa 
vita sua domestica » (loco: « ad libere ordinandam... »). Lin. 8: « eadem immu- 
nitas ad determinandam... ». Lin. 11: « eadem immunitas in eligendo... ». Lin. 19: 
« Praeterea, in dignitate humana fundatur ius... » (loco: « in natura hominis so- 
ciali atque in ipsa natura religionis »). 

Pag. 13, lin. 27: « ut vera immunitas a lege civili » (loco: « ut verum ius »). 

Pag. 14, lin. 8: «ex parte civilis potestatis » (loco: « humanae »). 

Pag. 14-15, linn. 12 ss.: non praesentatur completa veritas de modo agendi 
Christi ad discipulos alliciendos. Impressio datur quod ille nunquam adhibuit 
coercitionem vel minas: quod falsum. 

Pag. 17, lin. 16: «ut immunes ab omni coactione ex parte auctoritatis civi- 
lis » (loco: « ut libere »). 

Exc.mus P. D. ANTONIUS SANTIN 
Archiepiscopus Tergestinus et lustinopolitanus 

N. 1, pag. 3, comma primum. Non est conscientia dignitatis personae, sed 
ipsa dignitas personae quae exigentiam libertatis statuit. 

N. 1, pag. 3, comma secundum. « Communiter hodie intelligitur ». Decla- 
ratio definiat libertatem religiosam; Concilio digna haec locutio non est. 

N. 1, pag. 4, lin. 6. Ponatur « respectum » pro « tutelam ». 

N. 3, pag. 6, comma secundum. « Cum igitur Ecclesia incumbat munus, ut 
honestae hominis in civitate libertati patrocinetur ». Non est « munus » Eccle- 
siae et non pertinet proprie Ecclesiae libertati patrocinari. 

N. 3, pag. 6, comma secundum: «... regimen iuridicum hodiernum liberta- 
tis ». Quale regimen? Diversum est a statu ad statum; a persecutione in actu 
ad veram et plenam libertatem. 

N. 6, pag. 10, comma primum: « civium aequalitas ». In Concordato intra 
Sanctam Sedem et Italiam statuitur ne sacerdotes apostatae in scholis publicis do- 
ceant. 

N. 7, pag. 11, comma quartum. In fide religiosa spargenda abstinendum est 
ab omni coercitione, suasione inhonesta aut minus recta praesertim quando agitur 

de pueris et rudioribus. Sed sine coercitione et suasione minus recta ludimagister, 
professor vel educator in scholis et institutis publicis alendis orphanis et pauperi- 
bus destinatis potest aperte haeresim diffundere. De quo hic clarius providendum 
est ne eveniat. 

Exc.mus P. D. ANDRE AS SAPELAK 
Episcopus tit. Sebastopolitanus in Thracia 

Observationes generales-. 1 . Admitto necessitatem vel saltem magnam utilita- 
tem nostris temporibus declarationis conciliaris de libertate religiosa. 

2. Generatim placent ea omnia quae de iure personae et communitatum ad 
libertatem in re religiosa asseruntur. 

3. Schema nimis theoretice, philosophice ac historice, potius quam pastora- 
liter ac realiter de libertate religiosa pertractat. 

4. Declaratio conciliaris de libertate religiosa debet loqui principaliter et 
primarie de iure Ecclesiae Evangelium omni creaturae praedicandi. 

Conditionibus autem Ecclesiae aetate nostra inspectis, explicite et fortiter 
condemnanda sunt systemata politica atheismum uti doctrinam profitentia, quae 
missionem Ecclesiae vi ac violentia impediunt, ipsamque existentiam Ecclesiae 
Christi potenti apparatu statali oppugnant usque ad eiusdem totalem destruc- 
tionem. 

5. Mirum et incomprehensibile permultis hominibus evadit, quod Patres 
Sacrosancti Concilii Vaticani II ex una parte populum iudaicum a persecutione 
« razziali » iuste et quidem tam aperte defendentes, ex altera autem parte notis- 
simas ac crudelissimas persecutiones religiosas, quas millia millium fratrum no- 
strorum iam a pluribus decenniis patiuntur, prudentiali quodam silentio prae- 
tereunt. 

Propositiones: 1. Conficiatur nova pars schematis — et quidem principalior — 
sub titulo e. g. «De iure Ecclesiae Evangelium omni creaturae praedicandi ». 

Necesse est ut Ecclesia in documento conciliari tempore gravissimarum per- 
secutionum vindicet sibi ius ad libertatem, idemque ius omnis personae ac com- 
munitatis ad libertatem in re religiosa strenue defendat. 

2. Exponatur in hac parte schematis hodierna condicio Ecclesiae Christi in 
regionibus, ubi iura Ecclesiae a civili potestate atheistica conculcata sunt, ubique 
millia millium christifidelium una cum episcopis ac sacerdotibus persecutiones pro 
Christi nomine patiuntur, et novae generationes a mediis ad salutem aeternam 
adsequendam violenter privantur. 

3. Inserantur in schemate de libertate religiosa verba SS. Domini nostri 
Pauli Papae VI, feliciter regnantis, quibus ipse Romanus Pontifex in Allocutioni- 
bus ac praesertim in Litteris Encyclicis Ecclesiam Suam dolentem statum Eccle- 
siae Christi sub regimine atheistico denuntiat. 

4. Invitentur denique omnes christiani una cum omnibus hominibus in Deum 
credentibus ut viribus unitis violentiae atheismi militantis firmiter et concorditer 
resistant. 

Si totus mundus exspectat declarationem conciliarem de libertate religiosa , 

eam specialissimo modo exspectant fratres nostri episcopi, sacerdotes ac fideles 
qui pro Christo persecutionem patiuntur. Ipsi a Concilio defensionem ac libera- 
tionem sperant. Utinam ipsum multum conferre possit, ut vera et sincera libertas 
religiosa pro omnibus hominibus in toto orbe terrarum regnet. 

Exc.mus P. D. LAURENTIUS SATOSHI NAGAE 
Episcopus Urawaensis 

Ad n. 4, pag. 8, lin. 20: Post verbum « conscientiae » addatur « Hoc etiam 
valet pro iis qui inculpabiliter ad Dei expressam cognitionem non perveniunt ». 
Ratio: ut explicite habeatur ratio eorum qui Deum et legem divinam ut talem 
nesciunt uti e. g. Buddhistae et atheistae. Alioquin totus contextus valere videtur 
solummodo pro iis qui Monotheismum profitentur. 

Exc.mus P. D. MAURITIUS SCHEXNAYDER 
Episcopus Lafayettensis 

Per hanc interventionem scriptam, nos, inscripti, petimus ut declarationem 
de libertate religiosa , in III sessione Concilii praesentatam, in substantia sua re- 
tineatur. 

Haec declaratio sicuti nunc est doctrinam sanam et claram continet et omne 
periculum indifferentismi evitat. 

Porro, mundus talem declarationem de Ecclesia expectat. 

\_Subscripsit etiam\ W. Baudreaux, aux. Lafayette. 


119 

Exc.mus P. D. IOSEPH SCHNEIDER 
Archiepiscopus Bambergensis 

Quae art. 4, lit. a, ad probandam libertatem religiosam in societate ex inte- 
gritate personae proponuntur, mihi — ni fallor — ancipiti quodam ductu procedere 
videntur. 

In conclusione etenim (quae phrasi continetur incipiente verbis: « Ergo iniuria 
homini fit ... ») libertas religiosa quoad exterius exercitium, ut ita dicam, personale 
vel potius individuale, in societate peragendum, affirmari videtur. At ex indole 
sociali hominis, quae uti fundamentum argumentationis assumitur, deductio non 
« in recto », ut mihi videtur, sed « in obliquo » tantum fit ad exterius exercitium 
personale religionis — utpote scii, inclusum in exercitio sociali, i. e. in communione 
cum aliis facto; quod exercitium sociale, tanquam ius hominis, « in recto » ex 
eius indole sociali deducitur. 

Unde clarius mihi videtur procedere probatio, si super fundamento naturae 
socialis, quae hominis propria est, struatur immediate argumentum pro iure ad 
exercendam religionem in communione cum aliis, in quo iure aperte inesse ipsum 
religionis exercitium externum negare nemo potest. 

Argumentum hoc fere modo procedere posset: « Homo, qui persona est, na- 
tura sua est socialis. Proinde ipsi non solum inclinatio, sed ius nativum inest, ut 
ea quae eius intersunt sociali congregatione procuret, sive ad id ex necessitate 
ineluctabili, sive ex studio utilitatis adducatur. Huic iuri nativo iniuria fit, si quis 
homini personalem solam libertatem interiorem in re religiosa agnoscat, at ei liber- 
tatem actionis communis seu socialis in re religiosa deneget. Cum autem actio 
socialis seu communis religiosa absque exercitio religionis externo concipi nequeat, 
liberum exercitium religionis ius naturale hominis in societate constituit ». 

Exc.mus P. D. VILLELMUS SCHOEMAKER 
Episcopus Purwoker tensis 

1. Consentio eis qui opinantur, quod declaratio de libertate religiosa, non 
tantum sit aliqua iteratio « Edicti de Nantes » aut quaedam declaratio tolerantiae 
practicae, forsan cum theoria quondam praeposita « Theseos et hypotheseos », 
sed declaratio clara et theologice fundata de libertate hominis etiam conscientiae 
erroneae, ad libere consentiendum conscientiae sua formata quamquam in re sit 
erronea ( subiecti ve / obiective ) . 

Id quod non est idem ac agnoscere « Ius erroris », tamquam systema theo- 
retica quod semper cum omni et aequali libertate impugnari potest, sed semper 
et ubique agnoscere libertas hominis sub Deo. 

Veritas defendit et liberat seipsam, non indiget coactio physica, immo eam 
repellit, quamquam in historia humanitatis quaedam ductio et defensio « conscien- 
tiarum rudium/non formatarum » ius existendi habere patet. 

2. E contra, quamquam in genere consentire volo cum « textu emendato » 
proposito tamquam « aggiornamento » his in rebus, textus mihi adhuc « perfecti- 
bilis » videtur. 

Quamquam liber tas-personalis/collectiva in rebus religiosis « de iure hominis » 
agnoscenda sit, quia aut veritas obiectiva non sit nota/agnita, aut complexum veri- 
tatis semper sit « de Mysterio vitae et salutis », libertas religiosa est complexa 
et implicat iura et obligationes, ambae innixae « dignitati personae humanae 
sub Deo ». 

Inde rogamus ut in declaratione etiam evolvetur « praxis libertatis mutualis » 
cum exigentiis tolerantiae, respectus mutui, damnatio mendacii in commeatu pri- 
vato et communali, damnatio mendacii historici, damnatio coactionis physici vel 
moralis iniustae, insuper cum exigentiis caritatis mutualis in societate humana etc. 
in mediis communicationis socialis. Ne declaratio « libertatis » sit excusatio anar- 
chiae mentalis vel libertinismus moralis. Caveant consules. 

Exc.mus P. D. IOSEPH SCHOISWOHL 
Episcopus Graecensis-Seccoviensis 

1. Pag. 8, lin. 26 post verba « salvo ordine publico » deleantur verba « qui 
partem essentialem totius boni communis constituit ». 

2. Pag. 8, lin. 28 deleantur verba « Qui ordo publicus est illa pars essentialis 
boni communis, quae committitur potestati publicae, ut praecipue vi coercitiva 
legis protegatur ». Ratio-, ordo publicus sensu stricto comprehendit totum bonum 
commune. 

3. Pag. 9, lin. 7 loco « Ipsa » dicatur « Potestas publica ». Ratio : ne « Ipsa » 
referatur ad praecedens verbum « Libertas ». 

4. Pag. 9, lin. 9 loco « quovis modo » dicatur « iniuste ». Ratio : a) Bonum 
commune (publicum) etiam res religiosas respicere debet, b ) Quid fieret de « quae- 
stionibus mixtis » inter potestatem publicam et ecclesiasticam? 

Exc.mus P. D. ALFREDUS SILVA SANTIAGO 
Archiepiscopus tit. Petrensis in Palaestina 

Uti omnes norunt, post primam, post secundam, post tertiam Concilii Vati- 
cani II insoluta quaestio illa, gravissima equidem ac vexata, de libertate religiosa 
pendet. Cum igitur, post unam, et alteram, et alteram disceptationum seriem, in 
pendenti sit solutio, et Concilii consilium in infinitum protrahi nequeat, quae se- 
quuntur observationes facere iuvat: 

1. De titulo. Notio sic dictae « libertatis religiosae » in numero 28 proponitur. 
Iam enim: quamplurimis Patribus visum est titulum et conceptum ab eo expres- 
sum difficultates haud paucas gignere. Iure meritoque, quia binomium illud ger- 
manam notionem et libertatis et religionis supponere debet et harmoniam. Et hoc 
non apparet. 

Nec satis fit obiectioni qui respondere velit dicendo quod notio libertatis pro- 
posita est « notio vulgaris » seu melius « notio usitata » in loquela hominum 
hodierna. Concilium presse sed simul proprie loqui debet, et in proprietate verbo- 
rum definitiones rerum tradat oportet, ut doctrina procul dubio sit. Iam vero: 
notio libertatis quae apud philosophiam et sociologiam hodie perfunditur est notio 
subiectivismum sapiens sine ullo ordine ad obiectum seu finem. Cum igitur in 
ista notione valde confusa correlatio inter « vim electivam » et « ordinem medio- 
rum in finem » obiectivum remaneat, patet quod non sine causa a quamplurimis 
Patribus reficiatur huiusmodi definitio « libertatis religiosae », quia, sic dejinita 
libertate, eius adiectivatio « religiosa » non determinant nisi materiam seu campum 
in quo illa « libertas » erit exercenda; unde sequitur hanc libertatem uti pedisequa. 

Haec in ambitu pure philosophico dicta ad ferra brevia praefatam libertatis 
religiosae notionem trahunt. 

2. De respectu ad doctrinam « de Ecclesia » habendo. Quum Concilium Vati- 

canum II iam constitutionem dogmaticam de Ecclesia promulgaverit, opus est ad 
ipsius doctrinam respicere, quando de libertate religiosa in posterum disceptare 
velimus. 

Iam vero: In illa constitutione palam asseritur quod omnes homines sunt 
vocati ad « Populum Dei », qui unus et unicus est, atque de « missione Ecclesiae » 
ad evangelmandum mundum, quae quidem missio haud tantum Hierarchiae reser- 
vatur omnimode, verum etiam omnibus christifidelibus aliqualiter extenditur 
(cf. de Ecclesia, nn. 13 et 17). 

Haec doctrina, abs dubio, censenda est: a) cum doctrina revelata conformis, 
prouti in Sacris Litteris manifestissime apparet, ubi de vocatione omnium gentium 
ad lumen Dei et Christi eius sermo ininterruptus legitur; b) cum doctrina Magisterii 
Ecclesiae, quae iterum, perpolita, promulgatur; c) cum doctrina theologica com- 
muni concors, quae semper inter nos docet unam et unicam esse religionem. Trac- 
tatus « de vera religione » etiam dici potest constitutio dogmatica de Ecclesia a 
Concilio promulgata. 

Tamen, in declaratione haec omnino praetermittuntur , et praesertim insistit 
in « iure ad libertatem ». 

3. De fundamentis «libertatis religiosae». In declaratione, nn. 29-30, 
pag. 30-31, agitur de « iure ad libertatem ». Fundamenta theologica huius libertatis 
non clara apparent, ut satis abunde ex disceptationibus inter theologos. Funda- 
menta adhibita in declaratione ad subiectivismum accedunt, et etiam patet quod 
non omnibus Patribus placent. Addam: 

a) debent esse fundata in veritate, seu, aliis verbis, in « iure obiectivo et 
finali », ac praesertim in genuino libertatis conceptu. Et non est sic; 

b) debent esse universalia, i. e., valoris universalis praerogativam exhibere 
debent, quoad tempus et quoad loca, non tantummodo hic aut inde valida vel 
urgibilia; 

c) debent esse oecumenica, iuxta principia Oecumenismi catholici iam a 
Concilio promulgata. At mihi oecumenica non videntur si ultima ratio urgendi 
libertatem est « error subiectivus », vincibilis vel invincibilis — alia quaestio est 
si circa veritates ad religionem pertinentes error invincibilis dari potest: lux natu- 
ralis rationis ipsas invenire potest saltem quoad principia generaliora — : quia, 
licet hoc verum sit, nempe quod, iuxta doctrinam Ecclesiae catholicae in « errore » 
sunt, offensivum criterium semper est, quia ipsos arguit de errore. 

d) Ecclesia haec argumenta unquam adhibuit, argumenta nempe « conscien- 
tiae erroneae » ad sua iura libertatis in exercitio religionis vindicanda. Quare pro 
ceteris coetibus religiosis ipsa proponit? 

4. De « lege amoris » cum « lege veritatis obiectivae » componendis. En crite- 
rium optimum ad solvendam hanc quaestionem. Lex amoris est revera distinctiva 
lex christianorum, ut ex Sacris Litteris scimus. Iterum constitutione de Ecclesia 
editur, semperque edenda erit (cf. n. 15). Haec fuit lex quam Ecclesia semper 
docuit ac in praxim reduxit erga alias religiones. Etiam si in communitate civili 
maior pars religioni catholicae adhaereret, Ecclesia catholica tolerantiam propu- 
gnavit. Haec praxis vel maxime laudatur a divo Thoma (cf. II-II, q. 10, a. 12) citra 
rationes et auctoritatem Sanctorum Doctorum. Unquam quaestio « De bello reli- 
gioso » introducitur in Ecclesia catholica, quamvis sub hac specie aliquod bellum 
historicum recenseatur. 

Alia ex parte loquimur de lege veritatis obiectivae. Haec a Concilio in consti- 
tutione de Ecclesia explicatur. Explicatur etiam a S. Paulo. 

Textus sive Evangelii sive S. Pauli ad iura veritatis obiectivae — Deus est 
maxima Veritas obiectiva — noti sunt. Haec iura veritatis vindicantur ab Ecclesia 
in exercitio suae missionis. Quod si in determinatis circumstantiis argumenta theo- 
logica, id est, supernaturalia adhibet, pro suis fidelibus adhibet. Pro ceteris, nonnisi 
argumenta omnibus communia, vi rationis naturalis lumine captu facilia, proponit. 

Conclusio: Postquam promulgata constitutio dogmatica de Ecclesia necnon 
decretum de Oecumenismo fuerunt, mihi videtur quod declaratio de libertate reli- 
giosa in Concilio Vaticano II vel praetermitti potest, vel stricte cum constitutione 
et cum decreto componi debet. 

Ad rem sufficiunt quae sancita in praefatis documentis exstant. 

Exc.mus P. D. ARTURUS TABERA ARAOZ 
Episcopus Albasitensis 

Schema declarationis de libertate religiosa , quod nunc proponitur correctum, 
et perpolitum quoad formam et quoad substantiam, valde differt ab anterioribus 
schematibus, longeque illos superat claritate, perspicuitate ac doctrinae veritate 
et praecisione. 

Praesertim laudandum puto quod quaestionem libertatis religiosae ad liberta- 
tem naturalem et civilem, seu coram lege naturali et civili, pressius contraxerit. 

Sunt tamen nonnulla in textu proposito quae, sive quoad substantiam sive 
quoad formam, non placent. 

Animadversiones ad singula. Titulus. Potius: « De humana dignitate et prae- 
sertim de personae ac communitatum in re religiosa libertate civili », vel quid 
simile. Ratio : titulus propositus magis, ni fallor, consonat cum argumento in 
schemate tractato, eiusque ratione: de dignitate personae humanae nempe ut fun- 
damentum libertatis in genere, omnisque iuris in homine, indeque ut fundamentum 
etiam libertatis religiosae coram lege civili. 

N. 1, linn. 1-12, pag. 3. Aliquae in textu correctiones proponuntur: « Perso- 
nae humanae vera dignitas, cuius homines hac nostra aetate magis magisque conscii 
fiunt, ita libertates civiles exigit ut ipsi, a Deo mirabiliter conditi ac mirabilius 
reformati, possint in societate vitam agere homine dignam. Item libertates civiles 
huiusmodi postulant ... ». Ratio et notae: 1 . In hac prima numeri paragrapho non 
bene percipitur ordo et nexus dictorum. 

2. Additur verbum « vera », quia plures dantur de facto conceptus dignitatis 
humanae, quorum aliqui inadmissibiles sunt. Cf. n. 2, linn. 34-35, pag. 4. 

3. Verba liturgica proponuntur, ut iam ab initio declaratio expresse inducat 
verum fontem dignitatis personae in homine historico: creationem nempe a Deo 
et redemptionem. 

4. Postrema verba « In permultis ... stabile regimen » omitti possent: quia 
inutilis comparatio et quia non semper proclamatio libertatis religiosae laudari 
potest, quae in publicis constitutionibus Civitatum instituitur. 

N. 1, linn. 13 s., pag. 3, et linn. 1 s., pag. 4. In hac secunda paragrapho numeri 
primi, haec vel similes mutationes proponuntur: 

1. Expungantur verba «communiter hodie» in lin. 13, et «percipitur» in 
lin. 17 par. 3, ac verba « quae nostra aetate generatim agnoscitur » in linn. 10-11, 
pag. 4. 

2. Addatur verbum « personae », in lin. 14: « in dignitate personae humanae ». 

3. Addantur in lin. 2 pag. 4 verbum « iniuste » et in lin. 3 verba «recte 
efformatam ». 

4. Addantur verba « in boni communis et publici ordinis tutelam » in lin. 5. 

5. Post verbum « determinantur » haec vel similis formula introducatur: « et 
ut persona humana in illis semper conditionibus versetur in quibus libertatem reli- 
giosam convenienter exercere et evolvere queat ». 

Unde textus propositus: « Libertas religiosa ( ) intelligitur esse verum ius in 
dignitate personae humanae ... evadat. Ex huius insuper iuris vi sequitur homines 
liberos esse seu ... ut scilicet in re religiosa nemo iniuste cogatur ... conscientiam 
recte efformatam ... norma morali et iuridica in boni communis et publici ordinis 
tutelam determinantur, et ut persona humana in illis conditionibus versetur in 
quibus huiusmodi libertatem religiosam convenienter exercere et evolvere queat ». 
Ratio: 1. Formulae expunctae nimium sapiunt subiectivismum ac relativismum, 
meramque videntur opinionem enuntiare. Hoc non decet Decreto conciliari, quum 
non hodiernas mundi opiniones debeat proclamare, sed Ecclesiae doctrinale iudi- 
cium veramque ac immutabilem sententiam in re tam gravi. Optandum potius 
esset ut schema veram et genuinam libertatis religiosae notionem et rationem 
mundo traderet completam. 

2. Fundamentum ultimum libertatis est persona: expresse ergo ponatur per- 
sonae (non humana) dignitas ut fundamentum libertatis religiosae de qua agitur. 

3. Determinatio quae additur, « recte efformatam », omnino necessaria mihi 
videtur: nam in aliquibus circumstantiis homines, ob diversas causas quas expe- 
rientia testatur, procedunt iuxta conscientiam evidenter erroneam vel perperam 
efformatam: in his casibus lex caritatis cum lege libertatis erit concilianda, et 
coactio vel impeditio non esset iniusta sed potius commendata. 

4. Forsan optimum esset obiectum huiusmodi normae iuridicae expresse de- 
terminare: saltem remittatur ad ea quae postea in ipsa nostra declaratione de 
limitibus libertatis religiosae statuuntur in n. 5. 

5. Textus schematis unum aspectum negativum quaestionis exhibet nempe, 
absentiam coactionis et impedimentorum in libertate religiosa exercenda. Optandum 
ut etiam aspectus positivus, qui potior est appareat: nempe libertatis religiosae 
rationem exigere ut illae conditiones disponantur in quibus ipsa convenienter ab 
omnibus exerceri possit, iuxta ea quae postea dicentur in n. 6. 

N. 1, linn. 13-15, pag. 4. Potius dicatur: « Non enim concipitur ac si falsum 
et verum possint aeque aestimari, vel personae humanae officium ... ». Ratio: for- 
san hac levi, quoad formam, sed gravi, quoad substantiam mutatione textus, una 
ex quaestionibus schematis centralibus solutionem ab omnibus probatam invenire 
posset, quin tenori et rationi schematis difficultates moveantur e magisterio eccle- 
siastico, praesertim Pii XII, tam iterato tamque gravi, desumptae. Si haec cor- 
rectio admitteretur, doctrina magisterii de obiectiva aestimatione veri ac falsi, 
verae ac falsae religionis, substantialiter salveretur, sicut etiam salvatur hypothe- 

tica et abstracta tolerantiae ratio quae minime rationi libertatis religiosae prout 
nunc in schemate proponitur obstat. 

Nemini enim latet haberi in re magisterium pontificium, neminique fugit 
huiusmodi magisterium maximam schematis doctrinae, et eius rationi et spiritui 
praecipue, difficultatem opponere. Gravior pluribus apparebit difficultas, si consi- 
deretur quod in relatione (pag. 40) dicitur de « tolerantia »: « Etenim de hodierno 
instituto libertatis religiosae dici nequit quod, etsi in se sit malum, potest tamen 
tolerari ut minus malum ob maius bonum consequendum: e contra; hoc institutum 
affirmandum ut in se honestum ... (haec opinio iam non potest sustineri). Tamen 
pro multis, ne dicam pro fere omnibus, haec opinio est expressa et iterata doc- 
trina SS. Pontificum, non tantum saec. xix (Leo XIII, Enc. Immortale Dei, Denz. 
[1963], 3176; Enc. Libertas, Denz. 3250-3255), sed etiam recentiorum Pii XI et 
Pii XII (Pii XI, A.A.S. [1931], pp. 301-302; Pii XII Alloc. ad Rotam Rom., 
A.A.S. [1946], p. 393; ad Angliae Legatum, A.A.S. [1951], p. 797; ad Iurecon- 
sultos catholicos, A.A.S. [1953], p. 799; ad Conventum X intern. de Scientiis 
historicis, A.A.S. [1955], p. 678 s.). Optandum toto corde est ut sincero examini 
subiiciantur occasio quidem huiusmodi interventuum magisterii, sed etiam, et prae- 
cipue quid illa occasione Ecclesia docuerit et an, facilius rationibus opportunisticis 
et artificiosis solutionibus, ut multi opinantur, posthabitis, dici possit doctrinam 
schematis in hac re « e principiis, quae semper eadem manent in suo sensu et sua 
sententia » procedere (schem. n. 2, pag. 5, linn. 23-24). A. v.: si revera, ut affir- 
mat schema, principia servanda sunt, investigare serio ac scientifice oportebit, me- 
thodo theologica, an ea quae in re Leo XIII, Pius XI ac Pius XII etiam his diebus 
advenerunt, principia sint quae servari debent, vel opiniones, ut cl. relator affirmat, 
quae luce Concilii ut umbrae evanescunt. 

N. 2, linn. 33-34, pag. 4. Dicatur: « ... Componi non potest notio haec neque 
cum vinculo essentiali quo, ut creatura, homo Deo ligatur, neque cum dignitate 
personae quae ... ». 

N. 2, linn. 11 et 19, pag. 5. Vox « totalitarismus », quae habet sensum spe- 
cificum et vel « fascismum », ut aiunt, vel « nazismum » significat, consultius 
omitti deberet: hodie huiusmodi « totalitarismi » evanuerunt, dum e contra « com- 
munismus atheus et materialista » opprimit omnem libertatem et religiosam et 
civilem. 

Dicatur erga « Statismus absolutus »: sub hac enim denominatione aeque 
comprehenduntur et « communismus atheus » et « totalitarismus » cuiusvis generis. 

N. 2, lin. 38, pag. 5. Post postrema verba paragraphi, « tueatur, colat, vin- 
dicet », haec vel similia addere oporteret: «... quin tamen negari possit illam 
novam relationem quae, vi redemptionis, inter Ecclesiam Christi et potestates 
civiles intercedit » (Pii XII Nuntius radiophon. Natal. an. 1951; A.A.S. [1952], 
pp. 10-11). Ratio : verendum esset ut, ex schematis tenore et spiritu, talem esse 
separationem quis deducat inter munus Ecclesiae et munus Status, talem « laici- 
tatem » status affirmet ac si Christus, Caput Ecclesiae, sua divina redemptione, 
illam inter eos novam relationem instauraverit quam Pius XII nitide proclamavit 
( loc . cit .): « A questi rapporti naturali ... se ne aggiungono altri, interni e vitali, 
che hanno il loro principio e la loro origine nella persona di Gesu Cristo, in quanto 
Capo della Chiesa ». 

N. 2, lin. 40, pag. 5. Non « nova quaestio ... » sed « novus status eiusdem 
quaestionis ... ». 

N. 3, linn. 20-21, pag. 6. Perpoliri deberet textus: «... nullatenus adversari 
verae libertati personali et civili in vita religiosa ducenda, immo cum ea apprime 
componi ... ». Etiam libertas civilis est humana: formula intentionem textus non 
bene exprimit cum verbo « humana ». 

N. 3, linn. 32-35, pag. 6. Corrigatur textus hoc modo: « ... declarat regimen 
iuridicum libertatis religiosae, prout descriptum est (vel: iuxta doctrinam ac legem 
catholicam, si formula velimus uti Pii XI, A. A.S. [1929], p. 301) esse in se ho- 
nestum; hancque insuper libertatem religiosam esse verum ius ... possunt sibi 
legitime vindicare, iuxta normas inferius, n. 5, statuendas ». Ratio emendationum 
inductarum: 

1. Necessarium omnino puto ut, quum Concilium solemniter declarat honesta- 
tem regiminis libertatis religiosae, expresse in textu dicatur agi de libertate reli- 
giosa prout in schemate describitur, vel sensu in eo descripto (ut postea dicitur in 
lin. 38), non de alia, vel in alio sensu. 

2. Non bene videtur ut loquatur de hodierno regimine: Declaratio nostra 
continet iudicium doctrinale, quod per se a rationibus chronologicis debet abstrahere. 

3. Ob similem rationem supprimatur clausula « et vere necessarium ... civi- 
lem »: quod enim hic de libertate religiosa statuitur, valet, vel valere debet, pro 
omni societate simpliciter, non pro hodierna tantum. 

4. Expungerem verba « quippe quod ... fulcitur »: inutilis affirmatio quae in 
toto schematis textu explicitus vel implicitus continetur. 

5. Oportet ut in hac enuntiatione doctrinali adsit expressa affirmatio limita- 
tionis moralis et iuridicae quae, revera, in huiusmodi libertate religiosa suppo- 
nitur et continetur. 

N. 4 a), linn. 1-15, pag. 7. 1. Ni fallor in meliorem formam redigi posset 
textus: oporteret enim ut gradatim et per ordinem primum natura socialis per- 
sonae humanae affirmetur; dein connexio proponatur inter aspectum socialem et 
aspectum internum activitatis personae, inter interioritatem et manifestationem 
socialem; postea ad libertatem religiosam doctrina concrete extendatur; denique 
consequentiae practicae ex huius duplicis aspectus exigentiis dimanantes expo- 
nantur. 

2. Expungantur verba « Nexus ... est omnino indissolubilis» (linn. 9-11) et 
« una, indivisa et indivisibilis » (lin. 12): quia idea sufficienter exprimitur sive 
initio « inseparabiliter connecti tur », sive postea « uni subiecto integre sumpto 
inhaeret », et quia exaggerate insistitur in indissolubilitate et indivisibilitate nexus 
inter libertatem interiorem et eiusdem manifestationem socialem, quae quidem 
certis limitibus subiicitur; et ideo aliquoties, etsi per accidens, dissociari potest. 

3. Additur verbum « iniuste » vel « sine causa » (in lin. 8) quia ex dictis 
certa potest dari causa ad externos religionis actus quandoque denegandos. 

Unde textus tenor ordinatus adumbratur: « Homo, qui persona (libera) est ... 
cum aspectu interiore. Libertas religiosa ergo quae ( ) uni subiecto integre sumpto 
inhaeret, ... exercitium religionis. Hinc iniuria homini fit ... exercitium iniuste 
(vel: sine causa) deneget. Hoc modo violaretur ipsa integritas personae ». 

N. 4, linn. 27 s. Dicatur: « ... ut homo non impediatur in libero et ordinato 
de re religiosa dialogo stabiliendo ». Ratio : additur « libero » ut appareat neminem 
posse coactum imponere dialogum. 

Dicimus « ordinato » ut via praepediatur proselytismo mendaci, venali vel 
inordinato. 

N. 4, lin. 6, pag. 8. Aliquod temperamentum inducendum est in textu: vel 
dicatur « homo ordinem socialem servans ius habet ... », vel dicatur postea «... im- 
munis sit ab indebita coercitione ... ». Ratio patet : libertas religiosa in eius exer- 
citio externo suos limites habet sociales, unde vel hi servantur, vel coercitio est 
legitima. 

N. 4, lin. 26, pag. 8. « Secundum suam rectam conscientiam ». 

N. 4, linn. 1 s., pag. 9. Proponitur textus aliquantum perpolitus et auctus 
et aptiori modo, ut opinor, dispositus: « ... extenditur. In hac vero competentia 
Potestatis publicae quae, etsi quid sit verum quidve falsum in re religiosa ex illu- 
minatione Ecclesiae potest aestimare, tamen ad actus externos tantum extenditur 
quin proinde de internis actibus religiosis iudicare queat. 

Cum tamen publicum religionis exercitium sit externa ac socialis activitatis 
personae manifestatio. Potestas publica potest et debet hoc exercitium intra exi- 
gentias ordinis publici definire, non vero coercere nec impedire, sed potius defen- 
dere et fovere quam maxime. 

Insuper, etsi omnino limites suos excederet si in regimen et curam animarum 
sese quovis modo aut praetextu immisceat, tamen curam libertatis, ad normam n. 6 
suscipere eius officium erit, immo multum sua collaboratione conferre potest ad 
Ecclesiae Christi missionem supernaturalem, sive vias parando ipsius actioni sal- 
vificae, vel fovendo omnibus licitis mediis plenam personalem civium responsa- 
bilitatem etiam in ordine aeterno, vel, denique, res disponendo in bonum com- 
mune prae oculis habitis ordinis aeterni exigentiis ». Ratio : 1. Confuse et aliquan- 
tulum contradictorie et incomplete exponitur doctrina de competentia et incom- 
petentia Status in hac provincia. Hinc affirmationes textus ita ordinate disponuntur 
ut in tribus propositionibus, in textu hodierno etsi non completa ratione expositis, 
clare pateat triplex huiusmodi competentiae affirmatio cum respondente triplici 
limitatione et explicatione: a) Competentia Potestatis publicae ad actus externos 
tantummodo extenditur, etsi ei negari non possit capacitas verum et falsum reli- 
giosum et revelatum cognoscendi; b) competentia ad manifestationes sociales, seu 
actus externos religiosos, intra opportunos ac necessarios limites definiendos, etsi 
has manifestationes non possit prohibere aut coercere ultra id quod necessitas 
postulat; c) competentia, immo officium, ad curam et defensionem libertatis reli- 
giosae suscipiendam, et capacitas missionem supernaturalem Ecclesiae, diversis 
modis, adiuvandi, etsi in regimen et curam animarum sese immiscere non possit. 

2. Textus etiam aliquos aspectus positivos admittit, ut omnino decet. 

3. Additur ultima propositio ad verbum fere mutuata e documentis magisterii 
Pii XII (Nuntius radioph. Natal. 1941, in A.A.S. [1942], p. 19; Nuntius radioph. 
Natal. 1942, in A.A.S. [1943], p. 19; Alloc. ad A. C„ in A.A.S. [1942], p. 283) 
qui vestigia premit aliorum RR. Pontificum. 

N. 5 b), linn. 23-24 et 34-35, pag. 9. Compleatur textus hoc modo: « Societas 
civilis... contra abusus qui ex cultu- falsae religionis (vel: professione) provenire 
possunt ... (linn. 23-24) ... quando exercitium religionis, ut plurimum falsae, gra- 
viter ordinem ... » (linn. 34-35). Ratio: quia dici non potest absque distinctione 
abusus provenire posse vel nocumentum ordini publico ex professione verae 
religionis. 

N. 6, post lin. 22. Hae duae novae propositiones addendae: « Hoc tamen 
libertatis religiosae regimen non impedit quominus religio catholica iure humano 
publico agnoscatur tamquam religio civium in quadam regione vel tamquam 

religio status stabiliatur. Haec vero religionis conditio nemini civium vel coetibus 
religiosis libertatem religiosam prout in hac declaratione statuitur, minuit. 

Prorsus, cum vita religiosa sit omnium magnum et universale bonum personae 
humanae. Potestas civilis officium est, summam earum vitae socialis promovendi 
conditionum, quibus homines suam ipsorum perfectionem religiosam possunt ple- 
nius atque expeditius consequi. Quo magis societas civilis ... ». Ratio : de his dua- 
bus quaestionibus schema, quod mirum est, omnino silet, licet de primo loquatur 
Relator in pag. 29 et 38 ex quibus verba desumuntur. 

Positive loquitur de promotione conditionum socialium ad vitam religiosam 
verbis utens Enc. Vacem in terris, n. 58. 

N. 7, lin. 3, pag. 11. Complendus textus hoc vel simili modo: « ... etiam com- 
munitatibus, intra limites n. 5 assignatos, agnoscenda est. 

N. 7, lin. 23, pag. 11. Dicatur: « ... publice docenda atque testanda, dum- 
modo ordo moralis communisque omnium utilitas integre sancte serventur ». 
Ratio patet : verba proposita ex Enc. Vacem in terris sumuntur, ex paragrapho 
ubi expresse de libertate divulgationis agit. 

N. 10, lin. 16, pag. 13. Expungatur «hodiernum». Non omnibus placebit 
textus a secretariatu hic propositus, immo plures doctrinam in eo contentam « lapi- 
dem scandali retinebunt ». Supponit systema esse ideale, in quod totis viribus 
contendendum, systema absolutae libertatis, ita ut traditionalis Ecclesiae thesis, 
iam nec ut hypothesis admitti possit. 

Hoc difficile reddit intelligentiam specificae Ecclesiae missionis ac certa et 
clara principia, iterate quidem et solemniter a magisterio proclamata, quae vetant 
aequiparationem conscientiae erroneae et conscientiae verae, et confusionem inter 
libertatem conscientiae et libertatem religiosam. Multi vehementer timent ac dolent 
quod libertas religiosa proponatur, ut hic proponitur, ut unicum nempe regimen 
unicaque forma possibilis, non ut conspiratio pluribus in casibus apta et sufficiens. 
Hoc nec deducitur ex principiis allegatis, nec sub multiplici respectu potest esse 
in omnibus nationibus normale, nec in hoc mundo impediri potest quod occasione 
modorum libertatis religiosae eorumque praetextu, fiant interventus Statuum in 
alios Status, in quibus tot tantisque modis actio et proselytismus convertuntur in 
damnandos interventus vere politicos. 

Conandum ergo est ut formulae conciliares inveniantur quae in hoc gravi 
negotio tantum quod verum est exprimant atque efficax ad ordinem a Deo intentum 
in mundo instaurandum. 

N. 12, pag. 14, 15. In hoc n. 12 plura adducuntur testimonia ex Scriptura, 
quae vel non probant quod intenditur, vel afferunt fallacem probationem, cui 
omnino contradici poterat aliis innumeris textibus ex Scriptura Veteris et Novi 
Testamenti. 

Ideo censeo omnino ex hoc numero delenda esse saltem ea quae habentur 
inde a pag. 14, lin. 27: « miracula fecit ... » usque ad pag. 15, lin. 3 ( Lc . 9, 54-56). 
Ratio: non est unice verum quod dicitur, Christum mere invitasse homines ad 
fidem, sed etiam eis fidem praecepisse, sub aeterno discrimine salutis: « Qui cre- 
diderit et baptizatus fuerit salvus erit; qui vero non crediderit, condemnabitur » 
( Mc . 16, 16). Et Domini discipulus S. Paulus non mere ad invitandum restringebat 
suum apostolatum, sed pressius urgebat iuxta instructionem quam dedit Timotheo: 
« Praedica verbum insta opportune, importune, argue, obsecra increpa in omni 
patientia et doctrina » (2 Tim. 4, 2). 

Praeterea, terrores aeternae damnationis, quos Christus saepe in animis audi- 
torum excitabat: illud « compelle intrare ad nuptias », quas Paterfamilias para- 
verat Filio suo ( Lc . 14, 25), aliaque plura quae afferri possent, multo plus sunt 
quam mera invitatio. 

Aliunde vero, miracula innumera, charismata extraordinaria, beneficentiae 
singularia opera, quibus Christus et Apostoli praedicationem commendabant, et 
quae prorsus extrinseca sunt subiecto, obiecto et actui fidei, ad quem ordinabantur, 
indirectam saltem et pro simplicibus et rudibus, ut erant eorum auditores, moraliter 
cogentem quandam coactionem importabant. Instructio vero catechetica et reli- 
giosa, quae pluri etiam pueris et rudibus ex Ecclesiae mandato impertienda est, 
aliquid multo plus secum ferunt quam meram et nudam invitationem ad libere et 
sine ulla neque morali et indirecta coactione fidem amplectendam. 

Animadvertendum etiam est, quod in homine lapso , « sensus et cogitatio hu- 
mani cordis in malum prona sunt ab adolescentia sua» (Gn. 6, 5; 8, 21; Mt. 
15, 19); atque non solum ab intrinseco sed etiam ab extrinseco homines debent 
« induere armaturam Dei, ut possint stare adversus insidias diaboli quoniam non 
est nobis solum colluctatio adversus carnem et sanguinem; sed adversus principes 
et potestates, contra spiritualia nequitiae» ( Eph . 6, 11). Quare etiam nos monet 
Petrus: « sobrii estote et vigilate; quia adversarius vester diabolus tanquam leo 
rugiens circuit quaerens quem devoret » ( 1 Pt. 5, 8). 

Quae cum ita sint, potius divina paedagogia suadet ut mere et purae invita- 
tioni addatur quaedam paterna non solum amoris sed etiam timoris salutaris coactio, 
qua etiam ipse Deus « quos amat arguit et castigat » ut suae voluntati obediant 
(Apoc. 3, 19; Prov. 3, 11-12). Immo in homine lapso, ad hoc quod vere cum plena 
libertate se decidere possit, quodammodo necessaria est haec paterna et divina 
paedagogia; eatenus saltem quatenus necessaria sit ad compensandam humanam 
et diabolicam coactionem in contrarium. 

Ea quae dicuntur de miraculis omnino compensari possent aliis ex ipsa Scrip- 
tura depromptis, quibus contrarium comprobari videtur. Sufficiat pro nunc in me- 
moriam revocare factum mortis Ananiae et Saphirae mediante Petro patratum, 
quod narratum habemus in Act. 5, 1-11, ex quo « factus est timor magnus in uni- 
versa Ecclesia» (Act. 5, 11). 


124 

Exc.mus P. D. AEMILIUS TAGLE COVARRUBlAS 
Episcopus Vallis Paradisi 

EI esquema senala como fundamento de la libertad religiosa la mayor conciencia 
que actualmente existe acerca de la dignidad de la persona humana. Elia reclama 
libertades civiles y tambien libertad religiosa. 

Pero estimo que se olvida algo fundamental. 

La persona humana debe ser considerada dentro dei conjunto dei orden de la 
Creacion y de la Redencion. En relacion a otros valores superiores como son los 
derechos de Dios y la Verdad revelada. Esto es lo justo y lo objetivo. 

Nuestra epoca, muy preocupada de destacar los valores humanos, va dejando 
en segundo plano lo religioso y sobrenatural. 

Es evidente que el hombre tiene derecho a que no se le obligue a profesar 
la fe. 

Pero no parece igualmente claro el derecho a no ser impedido en la mani- 
festacion de una fe no verdadera. 

El esquema deja limitado este derecho solo por ciertas normas morales y 
juridicas. Creo que ademas dei derecho ajeno y dei Estado a que ellas se refieren, 
esta limitado por los derechos de Dios y la Verdad, que no pueden en la practica 
desconocerse. 

Con respecto a la libertad religiosa existen dos situaciones totalmente dis- 
tintas. No puede aplicarse el mismo criterio al error que a la verdad. 

La Iglesia como depositaria de la Verdad revelada tiene derecho a profesarla 
y difundirla plenamente, siempre y en todas partes, y ningun poder humano puede 
impedfrselo. Goza de amplia libertad religiosa. 

Pero el error carece de todo derecho. Solo puede ser permitido en razon 
de la buena fe en circunstancias muy determinadas. 

Se reconoce este principio — pag. 4, lineas 14 a 16; pag. 6, lineas 10 a 18; 
y en la refutacion de las objecciones, pag. 39 y 40 — pero queda sin embargo 
practicamente anulado con lo expresado en gran parte dei Titulo I y todo el Ti- 
tulo III: « Hodiernum enim regimen libertatis religiosae nullatenus importat 
quod auctoritas publica positive affirmat religiones falsas esse veras. Sub regimine 
libertatis religiosae iure publico simpliciter agnoscitur... neminem esse impedien- 
dum, quin secundum conscientiam agat » (pag. 39 y 40). 

Pero las consecuencias practicas — Titulo III, nn. 6-9 — coloca en igualdad 
de condiciones al error y la verdad en todos los campos de actividad publica. 

Esto resulta contrario a la doctrina y practica de la Iglesia. 

Es contrario ademas a los derechos de Dios sobre la sociedad humana. 

Es doctrina de la Iglesia que no solo los individuos sino la sociedad en cuanto 
tal tiene deberes para con Dios. El es el Senor de las naciones. Los gobiernos deben 
reconocer a Dios y favorecer el desarrollo de la verdadera fe. 

Existen muchas partes donde este ideal se realiza en gran parte (v. g. America 
Latina). Partes de mayoria catolica donde se reconocen en la practica esos derechos 
y paises en donde estan juridicamente sancionados en la Constitucion y las leyes. 

No puede por eso sostenerse lo que dice la Declaracion (pag. 6, linea 34 y ss.): 
« regimen iuridicum hodiernum libertatis religiosae, ... esse in se honestum et 
vere necessarium ad custodiendam hominis dignitatem... »; y linea 39: « esse verum 
ius, quod omnes homines omnesque communitates religiosae possunt sibi legitime 
vindicare»; y pag. 10, lineas 19-21: «ius personae humanae ad libertatem re- 
ligiosam in omnibus per orbem terrarum civitatibus agnoscatur et efficaci tutela 
iuridica muniatur ». 

Una declaracion como la presente significa contradecir abiertamente esta doc- 
trina al mismo tiempo que abrir una brecha en la unidad religiosa. 

Significa abrirle un amplio camino creando sin objeto nuevos y enormes 
obstaculos al avance dei Reino de Dios. 

Y lo que resulta incomprensible es que sea la misma Iglesia, depositaria y 
maestra de la verdad, quien lo proclame en una declaracion conciliar! 

Todo esto significa un desconocimiento de los derechos de Dios y la Verdad 
y la aceptacion practica dei indiferentismo religioso. 

Por lo tanto es necesario: 1. Afirmar claramente los derechos de la verdad 

y dei Estado catolico, que no permita la difusion dei error. 2. El derecho y maxima 
conveniencia a los paises de mayoria catolica de restringir al campo privado el 
ejercicio de otras religiones. 

Se argumenta la libertad religiosa para los paises pluralistas donde el cato- 
licismo no es mayoritario. 

En naciones donde el pensamiento cristiano no inspire la vida sea porque 
los catolicos son minoria o porque las leyes asi lo establecen. 

Son situaciones de hecho, ante las cuales la Iglesia actua reconociendo la rea- 
lidad politica pero sin transigir en los principios. 

Por eso no pueden hacerse declaraciones como las contenedas en el esquema, 
que dan a estas situaciones de hecho una fundamentacion. 

La Iglesia alii revindica sus propios derechos y acepta la situacion. 

Es interesante comprobar que son Estados Unidos de Norteamerica y Africa, 
paises de minoria catolica, quienes postulan la libertad religiosa. 

No es efectiva la acusacion de oportunismo que se le hace a la Iglesia al decir 
que actua con un criterio en los paises en que es mayoria y con otro en los que 
es minoria. 

La Iglesia actua siempre con identico criterio: sostiene que solo la religion 
verdadera tiene amplia y verdadera libertad. 

No reconoce derechos al error y solo acepta la difusion dei error alii donde 
las condiciones concretas no permitan hacer otra cosa. 

Libertad en el sentido que nadie puede ser obligado a creer: concedo. Li- 
bertad en el sentido que nadie puede impedir la manifestacion de la fe religiosa... 
si es de la Iglesia Catolica, concedo; de otras religiones por principio: en estados 
catolicos o de mayoria catolica, si es publicamente, niego; privadamente concedo; 
en paises pluralistas de minorias catolicas solo se acepta de hecho. 

Ob rationes allatas existimo: 

Cap. I confusum, contradictorium, doctrinaeque Ecclesiae contrarium esse 
et, salva aliqua parte expositionis historicae primaque parte declarationis (pag. 6, 
linn. 8-18) inacceptabilem. 

Proponitur ergo ut post lin. 18 pag. 6 addatur: « Sola veritas diffusionis pro- 
fessionisque plenum ius habet. Nemo eae hanc libertatem denegare potest. 

Ta m individui quam nationes Dei et veritatis iura agnosci debent. 

In nationes secundum christianum sensum ordinatas aliae religiones tantum- 
modo privatim profiteri debent. In nationes ubi sensus christianus non praevalet, 
Ecclesia iura sua libertatis religiosae vindicando, situationem de facto imperantem 
alias confessiones faventem agnoscit ». 

Cap. II quia praescindit a luce Revelationis, radicaliter modificante conceptus 
in capite expressos, videtur esse partialem et incompletum. 

Proponitur ut supprimatur aut si manet ut addatur: post lin. 15: « Dummodo 
agatur de vera religione, si de falsa religione obiective agatur, non fit homini 
iniuria ut in Statu catholico exercitium sociale seu publicum prohibeatur ». 

Post lin. 6, pag. 8: «ut in vera religione publice et privatim in aliis religioni- 
bus in statu catholico exercendis immunis sit... ». 

Pag. 8, lin. 26 post « suam conscientiam », « dummodo privatim cultum exer- 
ceat in statu catholico » salvo ordine... 

Pag. 9, post lin. 10 addatur: « Salvo tamen in natione catholica iure prohi- 
bendi alium cultum publicum ob obligationem servandi unitatem verae fidei ». 

Pag. 9 in fine addatur: « et fidei unitatem socialem in natione catholica ». 

Cap. III, n. 6 est confusum et inacceptabile in linn. 1-22 et tantummodo 
Ecclesiae catholicae in ultima parte adaptatur.. 

Nn. 7, 8 et 9 omnino inacceptabiles. 

Cap. IV bonam doctrinam de libertate religiosa ad lucem revelationis sustinet 
tamen hoc nihil habet cum « quaesita » libertate religiosa pro falsis religionibus. 

Conclusio, n. 14, ambigua et proinde inacceptabilis est. 


125 

Exc.mus P. D. EMMANUEL TALAMAS CAMANDARI 
Episcopus Civitatis Juarezensis 

Pag. 4, linn. 1-3: affirmatio «ut scii, in re religiosa nemo cogatur ad agen- 
dum contra suam conscientiam » includitne approbationem theoriae eorum qui 
censent potestatem civilem non posse cogere cives vocatos ad bellum si opponunt 
sic dictam obiectionem conscientiae? 

Pag. 4, lin. 6: « intelligitur tutelam huius iuris tum ad singulos homines ». 
Nonne affirmatio haec est contra thesim iuridicam docentem tutelam iurium, praeter 
casum extremae necessitatis, pertinere solum ad potestatem publicam, ne pax 
et ordo publicus grave damnum continuo patiantur? Bene ergo attendatur ad 
hoc in definitiva redactione. 

Pag. 5, lin. 11: loco « cum quo » videtur dici debere « cum qua ». 

Pag. 8, lin. 20, litt. d ) item ac supra pag. 4, linn. 1-3. 

Pag. 9, lin. 7, litt. e): « Ipsa omnino limites suos excedit ». Tollatur con- 
fusio redactionis, nam verbum « ipsa » potest prima facie intelligi de « libertate » 
de qua immediate antea tractat periodus grammaticalis, et non de « potestate pu- 
blica » de qua agitur in periodo anteriore ad ipsam libertatem. 

Pag. 11, n. 7, lin. 7: dicitur «ut secundum proprias leges sese regant». 
Videtur adesse quaedam confusio gravis. Etenim: « Leges propriae » in textu 
intelligunturne leges civiles quae supponerent independentiam vel autonomiam 
politicam illarum communitatum, vel solam autonomiam in re religiosa? Tollatur 
ergo confusio, ne male interpretetur documentum conciliare a guberniis. 

Pag. 16, n. 13, lin. 4: melius dicere « rogat » loco verbi « obsecrat » ne 
hoc verbum immediate post repetatur « obsecrationibus ». 

126 

Exc.mus P. D. ANGELUS TEMINO SAlZ 
Episcopus Auriensis 

Puto schema esse denuo reficiendum ita ut: A) Maior consideratio habeatur 
doctrinae tradi tionalis Ecclesiae circa libertatem religiosam, cuius vigentia pro 
omni tempore est admittenda, attentis tamen diversis adiunctis temporum pro 
debita applicatione. 

B ) Nullo pacto doceri videatur Ecclesiam catholicam et alios coetus reli- 
giosos in eadem linea et plano esse de se in societate civili collocandos. Nam 
catholicismus est unica religio vera, a Deo revelata, quod minime de aliis potest 
dici. Huius veritatis debet schema habere rationem, ne indifferentismus religio- 
sus promoveri videatur. 

C) Placet schema reformatum, quod praesentat « Comitatus Episcopalis 
Interna tionalis, seu Coetus Internationalis Patrum ». 


127 

Exc.mus P. D. MESROB TERZIAN 
Episcopus tit. Comanensis in Armenia 

Quod attinet ad fundamentum libertatis religiosae mihi necessarium videtur 
paucis tractare de hac libertate etiam respectu ad Deum, in quantum consistat 
in eo quod homo possit consequi quod Auctor naturae vult ut finis ultimus ne- 
cessarius hominis (cf. Deci., pag. 7). 

Relate ad libertatem fidei fortasse quaedam debent dici ad reconciliandam li- 
bertatem cum excommunicatione: etenim excommunicatio non impedit liberta- 
tem conscientiae, sed defendit fideles adversus perturbatores Societatis Ecclesia- 
sticae. Excommunicatio est usus iuris servandi Ecclesiam ac tuendi eius liberta- 
tem. Ceteroquin excommunicatus remanet sui iuris atque inviolabilis in suis iudi- 
ciis, persuasionibus, in consensu voluntatis, neque impeditur libere communi- 
candi cum Deo. 

Nota: 1. Pag. 9, lin. 7, termino «ipsa» addi debet «Potestas publica» ad 
maiorem claritatem. 

2. Pag. 11, lin. 8, adest error typo graphicus : imprimatur «honorent» loco 
« honoret ». 


128 

Rev.mus P. D. VINCENTIUS TOMEK 
Praepositus generalis Ord. cler. reg. Scholarum Piarum 

Ea quae a D. relatore in relatione die 11 nov. a. 1964 data et in aula die 
19 eiusdem mensis prolata sub fine pag. 29 et initio pag. 30 dicuntur (« Libertas 
religiosa non impedit, quominus... dummodo ipsa liberam queat ducere vitam ») 
de opinione infrascripti Patris conciliaris deberent ipsius declarationis partem agere, 
vel saltem aliqua nota explicativa vel alio modo auctoritate Concilii Oecumenici 
approbari. 

129 

Exc.mus P. D. GUIDO TONETTI 
Archiepiscopus-episcopus Cuneensis 

Ad n. 2, pag. 6 addatur: «Tamen doctrina a Romanis Pontificibus stabilita 
elapso et praesenti saeculo circa existimationem quae in publica societate catho- 
licae Ecclesiae est concedenda, suum valorem retinet pro ordinandis relationibus 
hodiernis inter civilem et ecclesiasticam potestatem, etiam respectu habito ad alios 
coetus religiosos, dummodo adiuncta novorum temporum aeque ponderentur ». 
Ratio-, uterque extremus est vitandus, et quod nova tempora ignorentur, et quod 
doctrina perennis obliviscatur. Textus valorem practice tollit omnibus his docu- 
mentis, praetextu mutationis temporum et adiunctorum. Duo videntur confundi: 
occasio doctrinae tradendae et ipsa doctrina. Omnino putandum est doctrinam 
hanc suum valorem retinere pro ordinandis rebus religiosis inter diversas pote- 
states sive civiles sive religiosas, nam subiecta ad quae respicit sunt eadem, nempe: 
Ecclesia, Potestas civilis, fideles catholici, acatholici, varii coetus religiosi, salus 
animarum et libertas in professione fidei. Si aliqua ex his aliquatenus sunt mutata, 
recte et aeque ponderentur, sed principia serventur, et iuxta illa res prudenter 
iudicentur. Secus effugere non possumus notam novitatis in doctrina adeo gravi 
et despectum auctoritatis Romanorum Pontificum, qui usque ad Pium XII, hoc 
non excluso in Allocutione ad iurisperitos Italiae, clare et firmiter eandem doc- 
trinam constanter ut verum et perennem edocuerunt. 

[C/. etiam pag. 877-881 ]. Plures Patres conciliares A et B. 


130 

Rev.mus P. D. HENRICUS ALEXANDER VALLEGO BERNAL 
Praefectus apostolicus Tierradentroensis 

Pag. 4, linn. 9-19 (n. 1). Placet iuxta modum. Dicitur: « Per hanc igitur 
iuridicam libertatis religiosae notionem, quae nostra aetate generatim agnoscitur, 
nullatenus significatur hominem nulla obligatione in re religiosa teneri aut a Dei 
potestate emancipari. Non enim concipitur ac si persona humana falsum et verum 
possit aeque aestimare vel ipsi officium non incumbat formandi veram sibi de rebus 
religiosis sententiam vel arbitrario statuere valeat utrum, in qua religione et qua- 
nam ratione Deo servire velit». Dicatur: «Per hanc igitur iuridicam libertatis 
religiosae notionem, quae nostra aetate generatim agnoscitur, nullatenus signifi- 
catur hominem vel Statum (vel societatem civilem) nulla obligatione in re reli- 
giosa teneri aut a Dei potestate emancipari. Non enim concipitur ac si persona 
humana vel Status (vel societas civils) falsum et verum possint aeque aesti- 
mare vel ipsis officium non incumbat formandi veram sibi de rebus religiosis 
sententiam vel arbitrario statuere valeant utrum, in qua religione et quanam ra- 
tione Deo servire velint ». 

Ratio-. 1 . Si persona humana est independens a potestate civili in re religiosa, 
e contra Potestas civilis non est independens ab ideis religiosis suorum subditorum 
in exercitio suae potestatis, minus autem si agatur de aliqua Democratia reprae- 

sentativa. Non potest e. g. potestas civilis statuere divortium pro omnibus matri- 
moniis etiam catholicorum. Hoc secundum « hypothesim ». 

2. Secundum « thesim » etiam Status tenetur officiis erga Deum, ut aiebat 
Leo XIII: « Deinde qui populo praesunt, hoc omnino rei publicae debent, ut non 
solum commodis et rebus externis, sed maxime animi bonis , legum sapientia, 
consulant. Atqui ad istorum incrementa bonorum ne cogitari quidem potest quid- 
quam iis legibus aptius, quae Deum habeant auctorem-, ob eamque rem qui in 
regendis civitatibus nolunt divinarum legum haberi rationem , aberrantem jaciunt 
ab instituto suo et a praescriptione naturae politicam potestatem... ». « Eadem 
libertas si consideretur in civitatibus, hoc sane vult, nihil esse quod ullum Deo 
cultum civitas adhibeat aut adhiberi publice velit: nullum anteferri alteri, sed aequo 
iure omnes haberi oportere, nec habita ratione populi, si populus catholicum profi- 
teatur nomen. Quae ut recta essent, verum esse oportere, civilis hominum com- 
munitatis officia adversus Deum aut nulla esse, aut impune solvi posse: quod est 
utrumque aperte falsum ». ( Libertas , BAC, pp. 242, 244, nn. 14 et 16). 

3. Ratio generalis est dependentia omnis legislationis ab aliqua doctrina phi- 
losophica, sicut communistae sequuntur Marx ita e. g. democratici sequuntur, plus 
minusve, doctrinam christianam qua apparet dignitas personae humanae. Sicut 
apparet, etiam in ipsa legislatione canonica in qua praecipue attenditur ad doctri- 
nam « evangelicam »; quare sunt Patres qui contra « iuridicismum » loquuntur, 
quia tale vitio aberrantem faciunt a spiritu legislationis canonicae i. e. a doctrina 
evangelica ut adhaereant litterae, ipsam legislationem canonicam. 

Pag. 11, par. 4, linn. 20-27. Placet iuxta modum. Melius est ut supprimatur 
integram paragraphum. Ratio: a) Ex hac paragrapho eruitur aequalitas omnium 
Communitatum religiosarum, tum illarum quae veritatem simul ac errores docent 
tum Ecclesiae catholicae, columna et firmamentum veritatis, in docendis homini- 
bus. Cum forsitan non expediat praerogativas Ecclesiae catholicae extollere, melius 
esset nihil circa hanc quaestionem dicere. 

b) His assertionibus damnatur praxim Ecclesiae damnandi libros acatho- 
licorum (can. 1399, 4); textus enim schematis concedit ius docendi-, ergo officium 
incumbit omnibus aliis exercitium illius iuris non impediendi; cur ergo ab Ecclesia 
prohibetur ipsa editio illorum librorum prohibitorum? (can. 1398, 1). Libri 
prohibiti non possunt nec edi nec legi, nec retineri, nec vendi, nec verti, nec 
ullo modo cum aliis communicari. 

c ) Ex iure naturae tenetur homo pericula gravia contra suum bonum, sive 
animae sive corporis, vitare, nisi adsit causa gravis sese exponendi periculo. Ius 
ergo etiam habet non perducendi ab aliis ad talia pericula. Cur etiam Status,, 
« cuius praecipuum officium est tueri iura hominis » (n. 6) liberam diffusionem 
errorum contra fidem permittere tenetur? Estne fides minus bonum quam boni 
mores? 

d) Omnes homines ius naturale habent ad veritatem assequendam. Veritas 
enim, est « bonum praecipuum » hominis: « Haec est autem vita aeterna: Ut 
cognoscant te solum Deum verum et quem misisti Iesum Christum » (Io. 17, 3). 
Hoc autem ius ad veritatem Potestas civilis non potest efficaciter tueri, si liberam 
omnino diffusionem errorum contra veritates religiosas permittat. Si diffusionem 
errorum contra salutem corporis, e. g. usus « opiaceos », ut oppium, « marihuana » 
coercere potest, cur non potest tueri bonum « intellectus » quod est veritas? 
Neque dicatur Status de veritate religiosa iudicare non posse; nam ad hoc enim 

posuit Deus Ecclesiam suam ut sit Magistra Veritatis. Secundum ergo doctrinam 
Ecclesiae, Status diffusionem veritatis tueri potest, saltem si de guberniis catho- 
licis agitur. Nam, si, qui civitates regunt, attendere non deberent doctrinam Ec- 
clesiae frustra tot encyclicas sociales ediderunt Summi Pontifices et frustra etiam 
ipsam hanc declarationem circa libertatem religiosam approbabit Concilium. 

4. Si ratio cur aliquis, ore et scripto, publice docere potest « suam » fidem 
est « eius intima sententia personali » (pag. 8, e), quare etiam atheismum dif- 
fundi non posset ab iis qui « ex intima sententia personali » Deum non admittunt. 
Sunt et fuerunt multi philosophi qui Monismum etiam materialisticum, tenent et 
tenuerunt. Illa « intima sententia personali » nimis sapit «liberum examen pro- 
testanticum ». 


131 

Exc.mus P. D. IO ANNES B. VELASCO 
Episcopus Sciiamenensis 

I. Status quaestionis. Deus optimus maximus, conditor, gubernator et finis 
totius universi misericordissime hominem ad suam efformavit imaginem. Nihil 
mirum proinde si homo hanc divinam excellentiam ac transcendendam agnoscens, 
seipsum ad Deum ligatum vinculis religionis sentiat. Ex quo apparet quaestio tota 
de religionis libertate esse in sua radice et essentia quaestio theologica et dogmatica, 
et nonnisi per extensionem ad publicas manifestationes ipsius, iuridicam induere no- 
tam. Unde patet quomodo solutio huius quaestionis non ab alio fonte quam a 
divina revelatione et magisterio Ecclesiae sit repetenda. Ut vero in hac solutione 
quaerenda recto itinere procedamus, sequentia sunt sedulo perpendenda: 

1. Religionis natura atque eius vis obligandi. 

2. De genuina significatione libertatis et quousque se protrahat vera libertas. 

3. De officio hominis veram religionem perquirendi et illam inventam am- 
plectendi. 

4. De genuina notione conscientiae deque eius vi in morali directione huma- 
nae vitae. 

5. Libertas religiosa et tolerantia falsae religionis. 

6. Corollarium de norma sequenda in statibus ubi aut unitas catholica aut 
pluralitas viget religiosa. 

II. Sensus terminorum. 1. Religio-. Quaecumque sit eius vera etymologia « reli- 
gio proprie importat ordinem ad Deum » (II-II, 81, 1) et ad ipsam pertinet red- 
dere honorem debitum Deo ( Ibid 2). Religio sic sumpta est ab homine libere ex 
officio ineluctabili amplectenda. Adest namque pro singulis hominibus, sensu 
distributivo, obligatio moralis, id est sub peccato, profitendi religionem naturalem, 
immo religionem positivam fortasse revelatam atque sufficienter propositam. Cui 
officio praeit, ut par est, obligatio inquirendi veram religionem, cum iam adest 
probabilitas de eius existentia. Et religio devenit sufficienter proposita cum habetur 
certitudo moralis de Dei existentia deque facto locutionis divinae sive divinae reve- 
lationis. Haec omnia sunt necessaria consequentia iuri divino ut videlicet Dei excel- 
lentia agnoscatur « debito » cultu. Et proinde iam adumbratur difficultas vindi- 
candi libertatem in materia religiosa cum haec libertas sit veluti negatio practica 
illius officii hominis exhibendi Deo « debitum » cultum. 

2. Libertas. Est facultas electiva ex praecedenti deliberatione. « Liberum est 
id quod est causa sui motus » (I II, 83, 1 ad 3). Libertas est attributum vere 
radicatum in constitutivo formali personae humanae. 

Libertas duplicem innuit significationem, aliam psychologicam aliam moralem. 
Libertas psychologica nominat dominium esse determinandi ad specialem rationem 
agendi. In sensu autem morali, libertas est « facultas electiva mediorum servato 
ordine finis ». Non est proinde de natura libertatis, nec ideo est in potestate ho- 
minis, illam invocare ad pravam electionem quae magis separat a fine quam in 
ipsum perducat. Talis modus agendi non facit ad essentiam libertatis sed ad eius 
abusum. 

3. De officio hominis veram religionem pervestigandi et illam inventam amplec- 
tendi-. Homo ex iure naturae tenetur proprium finem efficaciter intendere. Sine 
religione autem impossibile est unquam ad finem ultimum pertingere; ergo patet 
quod homo tenetur certiorem se reddere de vera religione, atque illam amplecti 
ut debitum cultum Deo exhibeat. E contra homo maxime elongatur a fine suo 
ultimo, a Deo beatificante, per infidelitatem. 

Quomodo igitur stabit doctrina illa de libertate religiosa si unica via perve- 
niendi ad Deum est vera religio, naturalis aut revelata? 

4. Conscientia. Conscientia idem est ac iudicium practicum de bonitate aut 
malitia actionis praeteritae, vel actionis ponendae aut omittendae. 

Conscientia non est ultima et suprema norma agendi sed proxima quae hic et 
nunc stat pro lege Dei, vel pro voluntate Dei. Ad conscientiam recte efformandam 
licet prae mente habere praecepta legis naturalis, legis positivae tum divinae cum 
humanae quibus iudicium practicum debet conformari. 

Conscientia est recta si veritati rei se conformet, falsa autem si a rei veritate 
deficit. In utroque casu est norma sequenda; tamen conscientia errans non semper 
excusat a peccato. Si agatur de conscientia vincibiliter erronea, eius dictamini 
nemini licet parere sine peccato. 

5. Libertas religiosa. Libertas religiosa signat illam individuam atque collecti- 
vam rationem agendi in divino cultu exercendo atque in doctrina religiosa diffun- 
denda qua homo immunis est ab omni physica vel morali coactione. Libertas sic 
sumpta duas indueret notas essentiales, ex quibus una esset positiva alia negativa. 
Positiva includit libertatem cultum Deo exhibendi, doctrinam religiosam divul- 
gandi etc. Negativa vero nota libertatis secum ferret facultatem derelinquendi pro- 
priam fidem religiosam, in aliam transeundi vel religionem penitus reficiendi. Fal- 
sitas huius postulatus inde evidentissime patet quod nemo potest propriam fidem 
in Christum in dubium vocare vel eam penitus reiicere sine peccato. Et si res ita 
sit, quid remanet de libertate religiosa? 

Quid vero sit de libertate religiosa sentiendum amplius patebit ex sequentibus: 

A. Quaedam praesupposita dogmatica. Agitur de quaestione omnino absolute 
dogmatica, cum libertas sit attributum personae humanae, non in sensu pure natu- 
rali sumpta, sed prouti existit a parte rei, scii, elevatae ad ordinem supernaturalem. 
Deficeret ergo ratio tota argumentandi in hac materia si persona humana sub aspectu 
ethicae naturalis dilucidaretur. Ex hominis elevatione ad vitam gratiae iam patet 
lumen in hac disceptatione sequendum non esse aliud praeter ipsam revelationem, 
scriptam et oralem, necnon magisterium Ecclesiae. 

B. Dogma humanae libertatis. Hominem libero arbitrio esse ornatum est ve- 

ritas revelata et ut talis solemniter ab Ecclesia proposita « Si quis dixerit hominis 
arbitrium post Adae peccatum amissum et extinctum esse dixerit, A. S. » (Denz. 
815). Haec libertas tanquam essentiale attributum personae humanae limites ratio- 
nis naturalis nequaquam excedit: « Ratiocinatio Dei existentiam, animae spiritua- 
litatem, hominis libertatem cum certitudine probare potest » (Pio IX, De Falso 
Traditionalismo). Quam magni sit libertas facienda, ex Leonis XIII testimonio 
constat: «Libertas, praestantissimum naturae donum, idemque intelligentia aut 
ratione utentium naturarum unice proprium, hanc tribuit homini dignitatem ut 
sit in manu consilii sui, obtineatque actionum suarum potestatem ... Iamvero sicut 
animi humani natura, simplicem, spiritualem, atque immortalem, sic et libertatem 
nemo nec altius praedicat, nec constantius asserit Ecclesia Catholica quae scii, 
utrumque omni tempore loqui sicque tuetur ut dogma ». 

C. Limites humanae libertatis. Libertas humana intra certos clauditur limites 
ab ordine morali obiective sumpta provenientibus et a subiecti exigentiis ad ope- 
randum necessariis. Quoad limitationem libertatis a parte obiecti, haec verba Divi 
Thomae sunt alte significantia: « Deus reliquit hominem in manu consilii sui, non 
quia liceat ei facere omne quod velit, sed quod ad id quod faciendum est, non 
cogitur necessitate naturae, sicut creaturae irrationales, sed libera electione ex 
proprio consilio procedente » (II-II, q. 104, 1 ad 1). 

Libertatis limites ex parte subiecti consequuntur eius absolutam impotentiam 
ad recte operandum in ordine supernaturali sine auxilio divinae gratiae. 

Libera electio mali moralis sub ratione boni, quamvis sit signum libertatis 
non attamen est de eius essentia nec ipsam per se manifestat. « Velle malum nec 
est libertas nec pars libertatis quamvis sit quoddam libertatis signum (De Veri- 
tate 22, 6). 

Electio propterea mali moralis non est signum dignitatis humanae nec illi 
favet, est potius devaluatio, ne dicam degradatio personalitatis. « Errant qui ope- 
rantur malum » ( Prov . 14, 22). 

Liceat ergo ex dictis sequentes inferre conclusiones: 

Prima propositio-. Vera libertas religiosa. Omnis homo iure naturali atque 
positivo divino tenetur ad religionem amplectendam atque cultum Deo exhiben- 
dum tam private quam publice, tum singillatim cum collective, secundum dictamen 
rectae rationis et voluntatis Dei supernatur aliter hominibus manifestatae. Huius- 
modi officium est libere adimplendum et illud omnes revereri atque agnoscere 
tenentur. 

Praeter plurima documenta ex S. C. et Traditione quae in demonstratione 
huius theseos possent adduci liceat recolere testimonia Pii XI et Pii XII. 

Pius XI ita scribebat in « Non abbiamo bisogno i E in consideratione di que- 
sto duplice diritto delle anime, che Ci dicevamo teste lieti e fieri di combattere 
la buona battaglia per la liberta delle coscienze, non gia (come qualcuno for se inav- 
vertitamente Ci ha fatto dire) per la liberta di coscienza, maniera di dire equivoca 
e troppo spesso abusata a significare la assoluta indipendenza della coscienza, cosa 
assurda in anima da Dio creata e redenta ». Et Pius XII in nuntio radiophonico 
in festo Nativitatis Domini 1942, « Et in re sociali non una tantum, sed plures 
etiam eaeque gravissimae sunt quaestiones, sive mere sociales, sive sociales-politi- 
cae, quae ordinem ethicum, conscientias, salutem animarum spectant ideoque mi- 
nime dici possunt versari extra auctoritatem curamque Ecclesiae. Quin immo, 

etiam extra ordinem socialem occurrunt quaestiones, non stricte « religiosae », de 
rebus politicis sive ad singulas sive ad omnes nationes pertinentibus, quae ordinem 
ethicum attingunt, conscientias gravant, adeptionem finis ultimi haud levi periculo 
exponere possunt et persaepe exponunt. Ita quaestio de fine ac terminis potestatis 
civilis; de rationibus inter singulos homines et societatem; de « statibus totalita- 
riis », quos vocant, ex quovis principio ortis et deductis; de « totali laicizatione 
Status », uti dicitur, et vitae publicae; de plane efficienda scholae « laicizatione »; 
de natura ethica belli, de legitimo vel non legitimo bello, quale nostris temporibus 
geritur, et de viri religiosae conscientiae in eo adiuctrici opera permittenda vel 
deneganda ; de vinculis et rationibus ethicis, quibus nationes mutue reguntur et 
tenentur ». 

Et tandem Ioannes XXIII: « In hominis iuribus hoc quoque numerandum est, 
ut et Deum, ad rectam conscientiae suae normam venerari possit, et religionem pri- 
vatim publice profiteri ». Recta norma conscientiae non est alia praeter ius divinum 
ut Deus ab omnibus debito cultu honoretur. 

Propositio secunda : a) Non est in potestate Status proprios subditos compel- 
lere ad religionem amplectendam atque eam publice aut private exercendam. 

b) Iure naturali atque positivo divino Status tenetur religionem veram summa 
auctoritate excercere, eius firmitatem atque propriam dilatationem inter gentes suae 
ditioni subiectas curare atque ipsam tueri a quamcumque oppugnatione ab extrin- 
seco proveniente. 

c) Quod vero munus fundat ius ad media proportionata adhibenda ut propa- 
gatio falsae religionis cohibeatur. 

d) Nihil prohibet quominus per modum actus « tolerentur » publicae mani- 
festationes cultus falsi quandocumque ita exigat bonum commune sive Ecclesiae 
sive Romani Pontificis. 

(Confer: Mirari Vos, Denz. 1613-16 14; Quanta Cura; Immortale Dei; Hu- 
manum Genus; Libertas; Pascendi; Quas Primas; Summi Pontificatus; etc.). 

Ratio theologica’. Status a Deo derivat propriam auctoritatem, tenetur ergo 
supremum Dei dominium agnoscere, ei reverentiam et cultum exhibendo. 

Propositio tertia-, a) Quicumque ex invincibili errore falsam profitetur reli- 
gionem atque eam divulgare conatur, subiective ab omni culpa morali vacat et 
nemo potest illum de ullo crimine accusare vel quascumque poenas in illum 
expetere. 

b) Subiectiva haec immunitas a crimine atque bona fides nullum naturale ius 
pariunt quod veram vim habeant coram Ecclesia vel Statu, quamvis de facto sit 
prae mente tenenda ad prudentem tolerantiam in casu exercendam (Pio IX, Singu- 
lari Quadam ; Denz. 1677; Denz. 1715-1716). 

Corollaria: Ex superioribus rationibus sequentia sequuntur corollaria: 

1. Nullimode est tolerandum quemlibet pati violentiam si stans dictamini 
propriae conscientiae falsam profiteatur religionem. 

2. Libertas quatenus attributum personae humanae non est ius absolutum; 
arctatur namque per iura verae religionis et eorum qui illam colunt, ut videlicet 
illam pacifice exerceant immunes ab omni impugnatione sectatorum religionis 
falsae. « Veritas liberabit vos » ab omni errore religioso ne homo ab assecutione 
finis ultimi arceatur. 

3. In Statibus in quibus magna frequentia civium fidem catholicam profitetur, 
rei publicae moderatores tenentur eam agnoscere atque tueri. Quoad vero cives in 
exiguo numero alias religiones colentes, iidem rei publicae moderatores tenentur 
eorum libertatem religiosam atque privatum cultum vereri. Nefas tamen esset 
pro Statu Catholico tolerare cultum publicum religionis falsae vel eius propa- 
gationem. 

4. In statibus ubi religio catholica a paucis profitetur libertas cuiuscumque 
religiosi cultus est pariter agnoscenda. 

5. Haec eadem ratio agendi esset servanda ab omnibus Statibus si foederatio 
politica inter omnes nationes esset in futuro internationali pactu inienda. Tunc 
enim melius provideretur bono communi atque paci universali inter nationes, salvis 
tamen iuribus Dei. 

Conclusio-. « Lo que no responde a la verdad y a la norma moral, no tiene 
objectivamente ningun derecho ni a la existencia, ni a la propaganda ni a la accion 
(Pio XII, A.A.S., 45 [1953], p. 799). 


132 

Exc.mus P. D. THOMAS WILCZYNSKI 
Episcopus tit. Polyboiensis 

In pag. 9, n. 5, sub b) in fine: sententia omnino aliter exprimi debet. 

In mente clarissimorum membrorum huius commissionis versari debent aliqua 
facta notissima et quidem concreta. 

V. g. Turba iudaica postulans mortem Domini clamat: « Nos legem habemus, 
et secundum legem debet mori, quia Filium Dei se fecit » Io. 19, 7. 

Omnes persecutiones contra Ecclesiam « lege » iustificabantur. Primo conde- 
batur lex adversa Ecclesiae et deinde sequebatur persecutio. 

Tempore ultimi belli in nomine « legis » milia milium hominum « legali ter » 
occisi sunt. Tamen Iudicium internationale non admisit excusationem eorum qui 
secundum « legem » egerunt. Lex potest esse summa iniuria et propterea in hoc 
puncto dici debet de qua lege est sermo. 

Processio in festo Corporis Christi, die Omnium Fidelium Defunctorum, ad 
sanctuaria mariana, catechesis puerorum in ecclesia, immo introitus puerorum ante 
18 annum finitum in ecclesiam, potest esse « contra legem » quae « legem » laedit 
et quidem non tantum « aliorum hominum privatorum sed « omnipotentis » status. 

In discussionibus cum atheis ministris status, hoc argumentum semper redit: 
« contra legem agis », « contra ordinem publicum ». 

Ego iurista non sum. Studui in Instituto Biblico. Commissio habet ad suam 
dispositionem innumerabilem numerum peritorum qui possunt eam adiuvare in 
hoc, certissime arduo labore. 

Schema in se perpulchrum, optimum, hoc in puncto debet mutari et mens 
membrorum commissionis alio modo exprimi debet. 


55 

CONFERENTIA EPISCOPORUM APULIAE 

1. Modus generalis. Schema, quod suffragandum proponitur, etsi sub aliquibus 
aspectibus melior sit textu praecedenti, videtur tamen nimis diffusum in exposi- 
tione, quod minus convenit declarationi, quae clara, absque ulla possibilitate con- 
fusionis vel aequi vocationis, et brevis esse debet. Modus ergo est: a) auferatur 
integer n. 1, transferendo ea, quae pag. 4, linn. 9-19, habentur, ad n. 3; b) con- 
trahatur n. 2; c) contrahatur tota declaratio ita ut in ea enuntientur principia certa, 
sive theologica sive iuridica, quamvis ambiguitatem vitando, neque nimis ad par- 
ticularia descendatur. 

2. Pag. 7, n. 4, linn. 24-25. Verba « vel invenisse iudicaverint. Quae omnia 
valent maxime de veritatibus in re religiosa etc. », cum aequivocationi sese prae- 
stent, auferantur. 

In genere, fundamenta libertatis religiosae maiore perspicuitate sunt in- 
dicanda. 

3. Pag. 9, n. 5, pag. 10, n. 6, pag. 11, n. 7, pag. 12, nn. 8-9. In limitibusi 
(vel amplitudine) libertatis religiosae indicandis non tantum ratio habenda est 
ordinis publici, sed totius boni communis in suis historicis contentis (contenuti). 

4. Pagg. 15, 16, 17, n. 13. Clare in tuto ponantur auctoritas dogmatica Ec- 
clesiae et eius ius poenale. Aliis verbis clare affirmetur non haberi libertatem reli- 
giosam intra Ecclesiam. 

EPISCOPI REGIONIS GALLIAE OCCIDENTALIS 

1. Titulus declarationis de libertate religiosa immutetur in « De libertate 
in re religiosa » et deinceps agatur tantummodo de ista libertate « in re religiosa », 
ut ostendatur Ecclesiam petere observantiam libertatis, non tantum credentium 
(libertas religiosa) sed etiam non credentium et atheorum (« libertas in re reli- 
giosa »). 

2. N. 1, lin. 2: « et cuiusvis potestatis mere humanae ». Deleatur « mere »: 
istud adverbium videtur annuere homines non esse « liberos seu immunes a 
coactione » ex parte Ecclesiae, quod est contra spiritum et mentem declarationis 
et effectum eius omnino in nihilum redigit. 

3. N. 2: Conspectus historicus de toto resumi debet. Non debemus oblivisci 
ab Ecclesia, decursu saeculi xix, damnatos esse catholicos « qui non nitebantur 
in placito rationalistico de absoluta autonomia indi vidualis rationis humanae, se- 
cundum quod homo est sibi ipsi lex et Deo nullatenus subiicitur ». Harum damna- 
tionum explanatio, qualis a schemate proponitur, non est igitur exhaustiva. Per- 
utiliter attenderetur interventui D. Garrone in aula, sicuti primae relationi D. De 
Smedt ostendenti evolutionem Ecclesiae mentis secundum duplicem legem con- 
tinuitatis et progressus. Decursu temporis evangelicum fermentum fermentatum 
est; notiones aliquae in maturitatem venerunt. In hoc conspectu historico, non 
esset timendum dicere Concilium deplorare abusus ab ecclesiasticis hominibus 
admissos. 

4. N. 3: Totum primum tractum, usque ad verba « sustentat et commen- 
dat », delendum oporteret. In hoc tractu, verbum « libertas » non semper utitur 
eodem sensu. Neque verum est semper et ubique veritatem evangelicam « in so- 
cietate humana plura beneficia » produxisse. De cetero beneficia illa saepe producta 
sunt extra Ecclesiae publica organa. 

In secundo tractu solemnius loqui oporteret. Hoc mundus exspectat ut Ec- 
clesia solemniter agnoscat ius in « libertatem in re religiosa » eorum omnium qui 
filii eius non sunt. Hoc magis importat quam expostulatio ut libertas illa ab 
imperio publico agnoscatur. 

5. N. 4. Ut progressus cogitationis et expositionis melius sequatur, immutetur 
ordo paragraphorum et sic ponatur: 1. conscientia humana (d); 2. inquisitio veri- 
tatis ( b ); 3. integritas personae (a); 4. indoles religionis (c); 5. moderatio civi- 
tatis (e). 

§ D, lin. 10: sic dicendum esset: « Inde sequitur principium morale essentiale 
(et non absolutum, quod nullum prorsus limitem admittit) quod vetat ne quis 
cogatur ad agendam contra suam conscientiam, praesertim in re religiosa... ». 

Pag. 9. Deleatur locutio: regimen animorum. Etenim imperium publicum 
inquirere debet ut promoveatur ordo quidam humanorum valorum qui pertinet ad 
hoc regimen animorum. 

6. N. 5: In § B, non dicendum est ordinem publicum esse partem essentialem 
boni communis; est solummodo conditio quaedam. Dicendum est libertatem in re 
religiosa esse quoddam essentiale elementum boni communis, inducendo in textum 
latinum: « Libertas in re religiosa est quaedam pars essentialis boni communis et 
quidem magni momenti ». 

Sub finem huius tractus B , deleatur: « per perturbationem pacis publicae », 
quia persecutores in promptu habebunt dicere exercitium libertatis in re religiosa 
pacem publicam perturbare. 

7. Consequentiae practicae male veniunt hoc loco. Reficiendae sunt post 
n. 13, ante n. 14. 

8. N. 6. In primo tractu, verbum « tueri » immutandum est in « promovere ». 
Secundo tractu, lin. 13, verbi « enim » in locum veniat « de cetero »: quod se- 
quitur non est consequentia praecedentis, sed nova veritas. 

9. N. 7. In fine tertii tractus, cum agitur de bonis, pro certo affirmandum est 
ius ea acquirendi eisque fruendi non esse illimitatum. Agitur de bonis necessariis 
ad exercitium vitae religiosae. 

10. N. 9. Delenda est locutio « atque in ipsa natura religionis »: ista deter- 
minatio argumentum, quod vim generalem intendit habere, debilitat. 

11. Textus sub hoc n. 10 delendus est. Proponit enim doctrinam « maxima- 
lem » et quidem infeliciter. 

Prima sententia prorsus ridicula est hoc loco. Neque oportet in textu decla- 
rationis scribere: « Atque ideo propria est Ecclesiae, ut qui contra eam faciunt 
libertatem, fidem contra Deum faciunt ». Neque etiam a potestate civili rogandum 
est ut agnoscat Ecclesiam tamquam divinitus convocatam. 

Saltem oportet deleatur comma quod, in primo tractu, sequitur: « in bonis 
Ecclesiae... ». Sententia fit enim declaratio intolerabilis et est provocatio episco- 
pis putantibus sibi officium esse ut suis fidelibus bona Ecclesiae largiantur. 

In secundo et tertio tractu, locutiones: « sibi, cui soli, ei soli, sibi » sunt in- 
tolerabiles. Ecclesia loqui debet modo praesentativo, non auctoritativo. 

Incipienda est a n. 11 expositio «de libertate in re religiosa» sub luce re- 
velationis. 

12. Sub n. 11, lin. 5. In locum verbi « tamen », veniat « ideo ». 

13. Sub n. 13. In ipsa fine pag. 16, post verbum « patienter », addatur: 
« ac maxime quoque reverenter ». 

14. Inscribatur decet prae textu huius n. 14, titulus Conclusio, in characte- 
ribus prorsus similibus iis quae inveniuntur pag. 3, 7, 10, 12. 

[ Subscripserunt ] Masse; Villepelet; Cazaux; Guyot; Jacquemin; Fauvel; Che- 
valier; Riopel; Pioger; Mazerat; Fave; Guilhem; Kerveadou; Boussard. 

CONFERENTIA EPISCOPORUM NEERLANDIAE 

1. Animadversiones fundamentaliores. 1. Maxime exoptamus, ne haec decla- 
ratio fiat propter rationes potius opportunisticas. Ecclesia magno animo libertatem 
religiosam reapse optimum bonum humanitatis aestimare debet, non quidem ma- 
lum tolerandum. Omne quod merum opportunismum sapit, de schemate est eruen- 
dum. Attamen censemus brevem expositionem historicam praeviam (sub n. 2) 
licet non exhaustiva sit, esse optimam ut mens catholicorum serene adaperiatur 
facto historico cuiusdam evolutionis doctrinae ecclesiasticae secundum varias tem- 
porum condiciones. 

2. Licet praeprimis omnis species indifferentismi evitanda sit, Ecclesia tamen 
tenorem fundamentalem huius schematis ne mutet seu debilitet sub praetextu, 
quod sola Ecclesia Christi est unica vera religio absoluta. Hoc pro nostra fide 
verissimum est, sed nequaquam diminuit veritatem et exigentiam libertatis religio- 
sae. Ad quod si non attendatur, periculum adest, quod notio aliqua libertatis re- 
ligiosae proponatur quae assimilatur illi, quod dicitur in art. 124 Constitutionis 
communisticae URSS, nempe: « libertas exercitii cultus religiosi et libertas pro- 
pagandae anti-religiosae omnibus civibus agnoscenda est » ( Grosze Sowjet-Enzyklo- 
padie, s. v. « Atheismus », Dietz-Verlag, Berolinum 1955, p. 26): i. e. visioni 
mundi, unice verae censendae (in hoc casu atheismo), soli competit libertas pro- 
pagandae, ceteris vero omnibus tantum libertas religiosa plus minusve privata 
sed non ius propagandae. Ecclesia catholica, seipsam non propriis meritis sed me- 
rito Christi reapse ut absolute veram agnoscens, facile in tentationem potest ve- 
nire ut de facto eandem « tacticam » relate ad alios exerceat. Quod tamen esset 
negatio verae libertatis religiosae. Cum tamen Ecclesia ab hominibus non raro de 
tali tactica incriminetur, schema omnem ansam huic criminationi sedulo vitare 
debet. 

3. Quantum ad « fundamenta libertatis religiosae » laudamus, quod schema 
« bonum commune » non ut fundamentum ipsius libertatis religiosae ponit, ut 
quidam volunt, sed tantum ut fundamentum concretae eius limitationis. Etenim, 
si ipsum bonum commune ponatur libertatis religiosae fundamentum, reapse di- 
gnitas humana periclitatur, personaque affirmatur esse pro Statu, non Status pro 
personis humanis. 

Ex altera parte, licet conscientia humana (pag. 8, sub d littera) recte ut 

aliquod fundamentum libertatis religiosae ponatur, oportet tamen notetur quod 
ius civile et proinde libertas iuridica sunt independentes a statu conscientiae ci- 
vium. Status enim non est dirimere, utrum cives sequantur praecepta suae con- 
scientiae, necne; aliis verbis: Status non est dirimere, utrum eius cives sint bonae 
vel malae fidei. Ipse Status debet proinde protegere libertatem non tantum civium 
qui reapse dictamen conscientiae sequuntur, sed libertatis omnium civium sine 
ulla exceptione. Libertas iuridica et legalis adesse debet, ut spatium detur exer- 
citio libertatis conscientiae, sed iudicium ferre de interna bona vel mala fide civium 
in re religiosa ad competentiam Status non pertinet. Ex hoc sequitur, quod mera 
enumeratio aliquorum fundamentorum (pag. 8, sub a... e litteris) non dat plenam 
satisfactionem et potest esse ambigua. Loco huius enumerationis sequentia propo- 
nuntur. In n. 4 (pag. 7) prius affirmanda est lex universalis, quae nunc habetur 
in pag. 8, sub d littera: « Suprema humanae vitae norma est lex divina, univer- 
salis ». Dein dicendum est, obligationem moralem (humanam et divinam) non ad- 
versari libertati humanae, sed eo tendit, ut libertas vere libera et homine digna 
sit. Tunc dicendum est, quod dicitur pag. 8, sub d littera, nempe: « Homo tamen 
legi divinae obtemperare tantummodo potest, secundum quod illam sui ipsius 
conscientiae dictamine percipit. Neque finem suum... fideliter oboediat ». Tunc 
inserendum est quod nunc dicitur pag. 7 sub b littera, de « inquisitione veritatis ». 
Demum disserendum est de « integritate personae » (pag. 7, sub a littera): i. e. 
cum homo secundum dictamen conscientiae propriae legi divinae obtemperare de- 
beat, propter nexum inter libertatem interiorem et eius manifestationem socialem 
etiam ius habet ad exercitium publicum religionis. (Nunc schema sub a littera 
affirmat fundamentum manifestationis socialis libertatis religiosae, quin prius fun- 
daverit ius libertatis interioris. Quod est ordo praeposterus). 

Proinde sermo fieri non debet de diversis fundamentis libertatis religiosae. 
Quae dicta sunt pag. 7-8, sub a, b et d litteris, in unum organice sunt conflanda, 
quia agitur de unico fundamento sub multiplici respectu. Quod fundamentum est 
ipsa natura hominis, qui ut persona sub lumine valorum moralium seipsum libere 
determinare debet et ita directionem dare vitae suae. Huius ordinationis vitae 
propriae ipsa libertas humana est principium intrinsecum et liberum, quod nullo 
modo ab extrinseco potest cogi vel violari. Homo ipse enim dominus actuum 
suorum esse debet. Libertas religiosa iuridica in societate semper adesse debet, 
ut reapse libertas humana spatium habeat in officio tam alto humano ordinandi 
directionem propriae vitae; nulla proinde potestas humana extranea se substituere 
potest principio activo et intrinseco actuum humanorum. 

Ideo melius manifestari potest, « libertatem » esse « libertatem a... » (a coac- 
tione omnis generis), ut esse possit reapse « libertas ad... » (ad valores vere huma- 
nos realizandos). Quae quidem notio plane deest in schemate. 

Postea tantum agendum est de « aspectu sociali religionis » (quae nunc ha- 
bentur pag. 7-8, sub c littera), et, demum, consequentia horum omnium affir- 
mantur, nempe ea quae nunc habentur pag. 8-9, sub e littera (« moderatio civi- 
tatis »). 

Et tunc transitus fiat ad n. 5 de « limitibus libertatis religiosae ». 

Recapitulando-. pag. 7-9, n. 4 de « fundamentis libertatis religiosae » organice 
est redigendum, proficiscendo a suprema humanae vitae norma (d littera), dete- 
genda per propriam inquisitionem veritatis (b littera) et affirmanda per dictamen 
propriae conscientiae (d littera) et in praxi deducenda in ordine interiori, et exte- 

riori, privato et publico, propter integritatem personae humanae quae natura sua 
est socialis et exiens in exteriora (a littera). Ita faciendo, plurimae difficultates 
ab ovo evitantur et declaratio de libertate religiosa non sapit opportunismum 
(« quia nunc omnes homines valde illam aestimant »!), sed eam ipsa natura et 
dignitate hominis inniti penitius indicatur. Tunc organice sequitur paragraphus de 
aspectu sociali religionis (c littera), et consequentia pro moderamine civitatis, quod 
tantum respicit actus publice exteriores civium, etiam in religione constitutorum, 
organice sequuntur (e littera), atque logice via sternitur ad considerationem limi- 
tum libertatis religiosae (n. 5). 

4. Laudamus quod prius schema agitur de fundamento humano libertatis re- 
ligiosae et postea de lumine revelationis. Etenim « libertas religiosa » est « datum » 
evidens conscientiae humanae moralis hodiernae. Quem valorem Ecclesia solem- 
niter debet declarare, indicando tamen verum eius fundamentum, quo plane distin- 
guitur ius ad libertatem religiosam ab omni specie indifferentismi. Quam ob rem 
hunc ordinem in schemate retinendum esse putamus. 

Attamen c. 4 « Doctrina libertatis religiosae sub luce Revelationis », melius 
posset structurari: nempe prius nn. 12 et 13, tunc n. 11, et demum n. 10. Etenim 
n. 12 incipit: « Libertas religiosa prout hodie intelligitur, altas radices habet in 
verbo Dei » et optime indicat transitum considerationis libertatis religiosae sub 
luce rationis ad considerationem eiusdem sub lumine revelationis. Ordo proinde 
sit: n. 12, n. 13, n. 11, n. 10. 

5. Datur etiam in toto schemate quaedam ambiguitas inter ordinem « exte- 
riorem » et ordinem « publicum ». 

In omnibus sphaeris, sive privatis sive publicis, valet norma moralis; sed norma 
iuridica tantum valet pro exterioribus publicis. Schema, sub n. 4, a littera (pag. 7), 
loquitur de inseparabili nexu inter aspectum socialem et aspectum interiorem. Sed 
dantur sphaerae activitatis exterioris sed privatae. Quaeritur, utrum sphaera « ex- 
terior sed privata » cadere possit sub norma iuridica, et per consequens sub mode- 
ramine civitatis? Textus in hoc non est clarus. Proinde, v. g., pag. 3, n. 1, in penul- 
tima linea, oportet addatur: « sed etiam in religionis libero exercitio etiam pu- 
blico », cum detur exercitium exterius sed privatum religionis. 

In hoc contextu schema non satis insistit in hoc, quod societas (religiosa) non 
tantum est necessaria ad personalem crescentiam vitae religiosae, sed habet quen- 
dam valorem in seipsa. Quam ob rem fundamentum nn. 7, 8 et 9 (pag. 11-12) 
melius posset indicari. 

II. Particularia. Pag. 6, lin. 9, dicitur: « (Synodus) affirmat et docet ... non li- 
berum esse unicuique homini quam quisque maluerit sequi in vita religiosa sen- 
tentiam, sed unam religionem veram esse ». In hoc contextu vocabulum « libe- 
rum » est ambiguum et prorsus evitandum. « Libertas » hic sensu arcto adhibetur, 
nempe ut contradistincta ab obligatione morali. Attamen adhaerendo obligationi 
morali homo in summa libertate constituitur. Ideo dicatur: « ... affirmat et docet, 
iuxta constantem Ecclesiae doctrinam, homini non licere in vita religiosa senten- 
tiam sequi quam arbitrarie maluerit. Una est enim religio vera, quam... ». Iuvat, 
ut punctum finale habeatur post « maluerit », secus duplex elementum eiusdem 
phrasis est ambiguum, quia duplex affirmatio (arbitrarie malle) et « unam esse 
veram religionem » non sunt eiusdem ordinis. 

Pag. 6, linn. 21-28: in his lineis datur iustificatio, quare doctrina catholica 

de unica vera religione non adversetur libertati humanae et civili (11, 18-21). 
Sed iustificatio videtur valde impropria et indirecta. Ideo, prius fundamentalis 
iustificatio oportet ponatur, nempe: obligatio moralis non adversatur libertati 
creatae humanae, sed potius hanc libertatem vere liberam reddit. Ergo, pag. 6, 
lin. 21, post verba « in vita religiosa ducenda » et ante « Veritas enim evangelica » 
inserenda sunt sequentia: « Obligatione enim morali et religiosa libertas creata 
non minuitur, sed vere libera ab omni coactione constituitur. Insuper veritas 
evangelica... ». 

Schema silet de condicione minorennium et aliorum his similium relate ad 
libertatem religiosam. Nonne aliquod verbum esset addendum de his sub n. 5, 
ubi agitur de limitibus religiosae libertatis? 

Dantur enim iura parentum et tutorum. Similia valent de dictis relate ad li- 
bertatem Ecclesiae evangelizandi, pag. 13, lin. 4 ss. (etiam hac in re iura parentum 
violare Ecclesiae non licet). Quaestio poni potest, utrum declaratio de libertate re- 
ligiosa non esset manca, si sileatur problema, quaenam iura minorennes habeant 
independenter a parentibus ac tutoribus, et quaenam iura hi habeant in mino- 
rennes. 

Pag. 16, linn. 8-9: circumlocutio «quibus Dominus unus est» videtur sat 
confusa. Quid hoc sibi vult? 

Praesertim in n. 4 multa habentur absolute dicta, quae tamen sub n. 5 limi- 
tantur. Nonne post quasdam affirmationes absolutas addendum esset « salvis di- 
cendis sub n. 5 », praesertim sequentibus in locis: a) pag. 6, n. 2, linn. 1-4; 
b) pag. 7, n. 4, d, in fine; c ) pag. 8, n. 4, c, in fine; d) pag. 11, n. 7, 4 alinea. 

N. 2, pag. 6, lin. 2-4. Sermo fit de « iure hominis, ut sit in re religiosa im- 
munis a coercitione, praesertim ex parte potestatis publicae ». Intentio sane rec- 
tissima est, et patet schema per « praesertim » intendere inclusionem « immuni- 
tatis a coercitione ex parte hominum individualium ». Sed materialiter redactio 
grammaticalis subaudit ipsam Ecclesiam nullam habere vim (spiritualem) coerciti- 
vam erga proprios subditos! Quod est contra intentionem schematis, uti patet. 
Hoc ultimum ponit specialem quaestionem de consociationibus s. d. liberis. Si quis 
enim libere accedat ad aliquam societatem, puta Ecclesiam, ipse sese obstringit 
ad tenenda principia fundamentalia et vitalia ipsius societatis. Quodsi postea 
recusat, merito a societate excommunicari potest vel puniri: talibus enim in casibus 
consocietatum liberarum aliae et leges vigere incipiunt, quia societates illae prae- 
cise essentialiter consistunt in adunatione multorum per liberam acceptationem 
principiorum fundamentalium ipsius consociationis, quibus reiectis ipsa consocia- 
tio evanesceret. Recusans numquam potest cogi ad agendum contra suam con- 
scientiam, sed ipsa consociatio se defendere potest contra vires ab intrinseco eam 
mollientes. Si haec omnia silentur, schema confusiones gignere possit! Sed tunc 
addendum est, quod in tali processu excommunicationis aut punitionis (spiritua- 
lis, uti patet, quando de Ecclesia agitur), iura hominum (v. g. auditionis et de- 
fensionis) sunt observanda. 

N. 3, pag. 6, lin. 26: addendum est « etiam »: « quatenus ex ipso rationis 
fonte depromitur, libertatem etiam civilem in re religiosa firmiter sustentat et com- 
mendat ». 

N. 6, pag. 10, in initio dicitur: « Inviolabilia hominis iura tueri praecipuum 
est cuiusvis potestatis publicae officium ». Loco huius dicatur: « Inviolabilia homi- 
nis iura tueri ad praecipuum cuiusvis potestatis publicae officium pertinet ». Ratio : 

Potestatis publicae non tantum est tueri iura hominum, sed etiam eos adiuvare 
ad implenda officia et obligationes (cf. Vacem in terris-. A.A.S. , 1963, pp. 273-274). 

N. 7, pag. 11: dicitur «ut Deum cultu publico honorent». In hoc textu 
consideratio coarctatur ad religiones christianas vel saltem monotheisticas, dum 
ratio latius patet: ergo dicatur « ut numen supremum aut numina superna cultu 
publico honorent ». 

N. 7, pag. 11-12: haec alinea postulat pro communitatibus religiosis ius se- 
quens: « ostendere singularem valorem veritatis religiosae in ordinanda socie- 
tate... ». Cum agatur de quibusvis religionibus verbum « veritas » non est ad rem! 
Dicatur proinde: « extendere valorem doctrinae suae religiosae... ». 

Conclusio generalis. Maxime laudantes tenorem fundamentalem ipsius sche- 
matis, permulta adhuc in textu sunt perpolienda et melius redigenda. 

Quaedam particularia. Pag. 5, n. 1, lin. 6: loco « una enim communitas sunt 
omnes gentes », dicatur: « Ad unam enim communitatem vocatae sunt omnes gen- 
tes ». 1 latio: communitas non datur, sed facienda est. 

Pag. 7, n. 4, linn. 25-27: addatur « specialis », nempe « Sacra haec Synodus 
meminit vinculi specialis quo populus N. T. cum stirpe Abrahae coniunctus est ». 
Ratio: quia in priore numero, sub n. 3, relate ad Musulmanos iam sermo fiebat 
de aliquo vinculo (Musulmanorum) cum Abraham. 

N. B.: Pag. 7, n. 1, linn. 1-2: licet verbum « genus humanum » de se bonum 
est, melius tamen esset dicere « homines » simpliciter. Ergo: « Nostra aetate in 
qua homines in dies arctius uniuntur... ». 


136 

PLURES PATRES CONCILIARES COLUMBIAE 

Schema ita ut invenitur non placet. 

Adnotationes in genere. 1. In schemate sub unico conspectu, in linea aequa- 
litatis, agitur de libertate religiosa et de Status relationibus tum erga Ecclesiam 
catholicam, tum erga ceteras ecclesias vel religiosas communitates. 

Hoc autem non placet. Nam, religiosam libertatem quod attinet, fieri potest 
ut concreta affirmatio universim valida obtineatur; sed relationes quod attinet, 
cum agatur de doctrina discutibili, sub adiunctis valde diversis, universalis norma 
statui nequit, etsi hoc in aliquibus nationibus conveniens appareat. Etenim: in 
schemate haec sub aspectu pragmatico-regionali aguntur, prae oculis habitis adiunctis 
historicis, socio-religiosis et politico-iuridicis huius vel illius nationis. 

Progressus historicus, religiosus, iuridicus et politicus universarum nationum 
mutari et in unum redigi, sub aliquarum regionum exemplo, per conciliare schema, 
non potest. Neque eiusmodi formas meliores esse in praxi, vel solas esse veras 
hucusque probatum fuit. « In dubiis libertas ». 

Unde: primum considerari debet; aliud autem, si placet, ad aliud schema 
deferatur, ne doctrina et principia, ex quibus confusio et falsae applicationes 
oriantur, passim commisceantur. 

2. Specialis sensus quo vox « ius » accipitur in finali tantummodo schematis 
relatione exponitur, et hoc confusionis periculum gignit. Sensus ergo, quo vox 
« ius » accipienda venit, in textu conciliari aperiatur. 

3. Proselytismus modo vago consideratur; tractari debet strictis et certis nor- 
mis, ne valde generica habeantur principia, quibus innixae aberrationes pessimae 
legitime propagari posse arbitrentur. 

4. Generaliores et non satis certae statuuntur praemissae, ex quibus absurdae 
conclusiones deduci possunt. Ita in numero 4 sub a) et b). 

5. In nova huius schematis scripta praesentatione observationes a magnis 
catholicis coetibus remissae omnino parvipenduntur. 

Speciales adnotationes. Ad n. 1. Deest gravium rationum relatio, quibus huius 
thematis tractandi necessitas patescat. 

Cum enim specifica ratio agendi SS. PP. Pii XI, Pii XII et Ioannis XXIII, 
testante em.mo cardinali Bea (cf. Aggiornamenti Sociali, Milano 1964) semper fue- 
rit necessitas libertatis religiosae contra totalitarismos materialistas consolidandae 
et vindicandae eadem necessitas in schemate alleganda est in concreto. 

In par. 2, si eius momentum attendatur, multa desiderantur: Nec statuitur 
nec satis sustentatur ipsa religiosae libertatis natura. Libertas agendi secundum 
propriam conscientiam certis limitibus non circumscribitur; quae a bono communi 
postulantur clare et distincte percontari debent. 

Ad verba « intra limites qui certa norma morali et iuridica determinantur », 
haec alia addantur: « ut in n . 5 b) clare explicantur ». 

Ut melius religiosae libertatis conceptus patefiat, addantur in fine huius numeri 
exc.mi relatoris verba, quae pag. 37 leguntur: « Exinde constat quod affirmando 
libertatem esse verum ius hominis nullatenus affirmatur, omnes religiones eamdem 
aequalem auctoritatem positivam habere, a Deo receptam, ut exsistant seseque 
propagent. Neque affirmatur, potestati publicae licere omnibus religionibus posi- 
tivam auctoritatem dare, ut aequo iure in societate gaudeant. Declaratio enim agit 
de personis humanis sive singillatim sive collective sumptis ». 

Ad n. 2. Si relatio historica sustentatur, referendum simul est quomodo Ec- 
clesia humanam dignitatem, Dei inalienabilia iura, obiectivam veritatem, veram 
religionem, bonum societatis commune, aliaque strenue vindicaverit, ut omnia 
logice cohaereant. 

Ad n. 3, par. 2. Cum Concilium ad universam Ecclesiam respiciat, non est 
statuendum ab ipso, circa religiosam libertatem, « regimen iuridicum hodiernum », 
quod datur et expedit pluribus nationibus pluralitate praeditis, sed ceteris nec 
potest, nec debet imponi. Unde: vel revertendum est ad antecedentem textum sub 
n. 29, vel delendum inde a verbis, « regimen iuridicum hodiernum » usque ad verba 
« haec sacra Synodus declarat libertatem religiosam esse verum ius » ...: nam affir- 
matio, quae ita suppressa venit, liberalismum approbatum (hispanice « canoni- 
zado ») sapit. 

Nota 17 omittatur, nam novos et non probatos auctores in textu conciliari 
invocare inconveniens est. 

Ad n. 4. Aliud est principium personalis libertatis, quo quis propriae con- 
scientiae dictamen, dummodo recta sit, sequi potest, quodque unicuique hominum 
in materia religiosa tribui potest; et aliud est principium socialis libertatis, seu 
publicum earum convictionum exercitium; et hoc aliud principium ipso societatis 
fine, bono communi (certis uniuscuiusque nationis adiunctis aestimandum) et alio- 
rum iuribus limitari debet. 

Ex praemissis universalissimis, nimia extensione ditatis, conclusiones educuntur 
valde universales, discussioni obnoxiae, hoc in absurdum devenientes: quaevis 

humana aberratio, licet pessima, ius sese propagandi et honoris sibi vindicare potest; 
et eiusmodi ius, primigenium et naturale cum sit, logice limitari nequit, etsi levis- 
simae restrictiones ibidem insinuentur. Hoc modo proselytismus sectarum omnium 
et errorum in materia religiosa admissus habetur. 

Neque admitti potest quod sub ordinali a ) dicitur: « Nam non omnes internae 
hominis volitiones externum et sociale ius generant. 

In ordinali c ) eadem nimia conceptuum generalis acceptio, ab antecedentibus 
principiis derivata, apparet. 

In ordinali d) limitatio statuta verbis « salvo ordine publico » non sufficit; 
dici debet: « salvis iuribus aliorum, fine et bono communi societatis ». 

In ordinali e) apparet propensio iam adnotationibus generalibus signata, qua 
universae Ecclesiae, schemate mediante, intenditur imponi opinio, quaedam inter 
mere probabiles, circa modum concipiendi Statum, necnon et relationes inter 
civilem potestatem et religiosum factum. Rerum nostrarum veritate perpensa, eius- 
modi opinio inacceptabilis evadit. Quare ex Leone XIII et ex Pio XI adducuntur, 
habenda sunt tamquam voces supremae in altum sublatae contra civilis Status 
superbam ambitionem recludendi et subiciendi sub temporali regimine sanctam 
Ecclesiam. 

Nec desunt qui e contrario Statum desiderent cuius munus omnino sit mate- 
riale; unde consequitur politicum ordinem a lege morali et a revelatione dissociari. 

Si Status finis est bonum temporale assequi, attamen cum Deum etiam habeat 
auctorem, ipse Status Deum debet agnoscere Eique cultum praebere (Leo XIII, 
Libertas). 

Status boni communis defensor constitutus, bona (hispanice « Valores »), 
quibus civitas et patrius affectus sustentantur, spernere non potest. Quamvis ipsius 
non sit haec creare bona, neque sese Ecclesiam cogitare, religiosa tamen bona ad 
vitam nationalem alendam utilia promovere debet, eaque, si iam invenientur, prote- 
gere et conservare etiam privilegia Ecclesiae concedendo. Status erga veram reli- 
gionem positivas obligationes habet. 

Ad n. 5, in ordinali b). Limitatio, quae ex ordine publico derivatur satis vaga 
et insufficiens apparet. 

Ad n. 6. Quod hoc numero continetur est consequentia ex positis praemissis, 
discussioni obnoxiis, deducta, nam Statum quodam Laicismi moderati sensu con- 
cipit. Ob haec verba: « itemque a potestate publica providendum est, ne civium 
aequalitas in ordinatione iuridica laedatur propter ordinationes religiosas », iuste 
inquiritur: An reicienda sint auxilia catholicis institutionibus sive educationis sive 
beneficientiae a Statu, catholicis in nationibus concessa, nisi aequalia similibus insti- 
tutionibus aliarum religionum concedantur? Etiamsi hoc absurdum attenuari videtur 
in n. 4 pag. 38, talis attenuatio nec vim, nec sensum textus conciliaris habet, 
immo et deletur statim verbis, quae n. 5 pag. 39 leguntur, quibus indicantur 
veluti obsoletos fines concordatorum: « Prosequi privilegia legalia varii ordinis ». 

Haec est implicatio doctrinae discussae relationum inter Ecclesias et Statum, 
quae recte hoc schemate tractanda non venit, prout in observationibus generalibus 
dictum fuit. 

Hic n. 6 acceptabilis evaderet verba clarissimi relatoris addendo, quae pag. 39 
leguntur: « Libertas religiosa non impedit quominus in determinata civitate, ubi 
catholici numero praevalent ...» usque ad «... ducere vitam ». 

Ad n. 7. In commentario ad n. 4 demonstratum est quomodo principium, quo, 

ex libertate personali, nulla praehabita distinctione, ad socialem libertatem trans- 
itus fit, esse valde aequivocum. 

Et hoc aliud principium: « Communitates religiosae ius etiam habent ne 
impediantur in sua fide ore et scripto, publice docenda atque testanda », eadem 
gravi observatione oneratur. Eiusmodi doctrina haberi non potest uti Ecclesiae 
communis et certa; documentis pontificiis ullo modo innititur; nec eadem doctrina 
tantarum sectarum infensum proselytismum continere valet; quod pro catholicismo 
verum publici ordinis negotium constituit. Omnino repugnat, ob convenientes pro 
aliquibus nationibus affirmationes, religiosam unitatem scindere etiam in vastis 
catholicitatis regionibus, et multorum fidelium religiosa ignorantia laborantium 
apostasiam acceptare uti lacrimabile pretium pro convenienti dictorum. Statim ac 
catholici Europae ad solidandam nostrarum gentium fidem, quod Evangelii ope- 
rariorum carenti impeditur, efficaciter adiuverint, alia omnino profutura adiuncta 
novas institutiones excogitandas permittent. 

Ad n. 8. Status, ulli religioni favere intendens, si tantum scholas constituat, 
ex quibus omnis religiosa educatio penitus excludatur, verum patrumfamilias ius 
violat. Hoc connotare valde conveniens est, nam hoc agendi modo puerorum 
libertas non custoditur, sed atheismus ipsis vere traditur. 

Circa familiae ius in educandis filiis notandum est matrem hac in re non esse 
patre inferiorem; si ergo mater prolis postulat educationem in vera religione, haec 
matris voluntas despici non potest. Si dicatur: quando vir et mulier non eamdem 
habent religionem, viri opinio praeferenda est, eo quod Status discrimen solvere 
non valet, in agnosticismum inciditur, nam agnosticismus veram religionem non 
posse cognosci contendit. 

Ad n. 10. Saltem in initio de qua agatur Ecclesia indicetur. Ceterum, nullius 
momenti est affirmare pro catholica Ecclesia solum ius ne impediatur; nam summo 
cognito momento evangelici nuntii, quod hominibus in eorum propriam utilitatem 
Ecclesia offert, iam elucet ipsam Ecclesiam iuvandam esse legibus, quibus ad vitam 
instituendam sub veri praeceptis difficultates non parentur. Nec sufficit dicere: 
Status leges ad normam iuris naturae ferat; nam naturale ius multa habet non 
facilia intellectu, et in eius interpretatione errorem non fugit quisquis Ecclesiae 
catholicae magisterium non admittit; nam Deus Ecclesiam suam assistit, ut ius 
naturae interpretari recte queat. Omnes acatholicae nationes, v. g. divortium 
etiam gravi cum bono sociali detrimento admittunt; Suecia et Iaponia leges 
contra ius vivendi, quod homini etiam antequam nascatur competit, habent; 
in Puerto Rico humana sterilizatio favetur; olim in Germania sub regimine vulgo 
« nazi » incurabilibus ius vivendi denegatum fuit, et alia multa vere criminosa, 
sub specie nationalis progressus perpetrata sunt; in Germania Foederata abortus 
legitimare intenditur, si conceptio per actum violatorium habita est, etc. Hoc 
principium: « Religio est supra competentiam reipublicae » fieri potest causa cur 
Status sola humanistarum et naturalistarum luce in agendo ducatur ita ut talibus 
regulis sacrum personae humanae ius etiam naturale violetur aut denegetur. 

Ad n. 11. Affirmatio statuitur de veritatis sufficientia ut ipsa per se sola et 
cognoscatur et admittatur. Hoc autem nimio spiritualismo et optimismo indulget 
veluti classicus liberalismus (« Homo bonus est et sponte in veritatem et bonum 
inclinatus »). 

Ad n. 12. « Excursus » momento gaudet, sed alibi locandus est. Annotationes 
circa relationem qua schema proponitur. 

In fine pag. 27 legitur: « Non est ius Status ut personam humanam dirigat 
in re religiosa » ... « Religio supra competentiam reipublicae ». Attamen Statui com- 
petit vitam socialem ita ordinare, ut secundum moralitatis regulas verae religionis 
vitam instituere et possibile et facile eveniat. Si Status veram religionem cognoscere 
nequiverit, leges condet secundum suam naturalem cognitionem, quae, actuali 
experientia teste, ipsum ius naturale primarium violat, uti iam supra dictum est. 
Iuxta dictum in pag. 38 in fine, Status confessionalis admitti potest; sed « caven- 
dum est ne ex instituto religionis statalis deriventur consequentiae, quae aequali- 
tati omnium civium in iure publico damnum inferrent ». His positis, institutiones 
catholicae in natione catholica iuvari non possent, nisi pari modo institutiones pro- 
testantes adiuventur. Et haec quomodo conciliari poterunt cum dictis in pag. 29 
in fine: « Libertas religiosa non impedit quominus in determinata civitate, ubi 
catholici numero praevalent, Ecclesiae catholicae quaedam privilegia aut etiam 
officialis agnitio tribuatur? » Cum in pag. 38 Status confessionalis admittatur, 
talis admissio eo venit ut catholica religio tamquam civium maioritatis propria 
non autem tamquam statalis recognoscatur; Status ergo religionem habere non 
debet; et nulla in rebus religiosis obligatione teneretur. Cf. pag. 28: « Religio 
supra competentiam reipublicae ». 

Aliud, immo contrarium, deducitur tum ex Litteris Encyclicis Libertas Leo- 
nis XIII, tum Mediator Dei Pii XII, cuius sunt sequentia verba: « Illud procul- 
dubio hominibus praecipuum officium est: ut se quisque vitamque suam ad Deum 
dirigat. Homo autem recto ad Deum dirigitur cum supremam eius maiestatem 
supremumque magisterium agnoscit ... cum denique cultum atque obsequium per 
religionis virtutem Deo uni et vero praestat. Quod quidem officium, si homines 
singillatim primo loco obligat, at humanam quoque communitatem universam, 
socialibus mutuis nexibus conformatam obstringit, cum et ipsa a summa Dei aucto- 
ritate pendeat ». A.A.S., 1947, pp. 525, 526. Litteris vero Encyclicis Summi Pon- 
tificatus affirmatur Statum veram ignoscendo religionem sibi ipsi tribuere illam, 
quae soli Deo competit, absolutam autonomiam, et hoc modo sese totius iuris 
arbitrum constituere. luris gentium et iuris naturalis efficientia uni arbitrariae 
Status potestati immolatur, quin ipsius Status abusus in iuribus interpretandis 
cohibeatur (cf. A.A.S., 1939, pp. 423, 431, 437 et 438). 

[ Subscripserunt ] G. Villa Gaviria, ep. Barranquilla; A. Ocampo, arch. Tunja; 
V. Roig y Villalba, vic. ap. Valledupar; A. Duque Villegas, arch. Manizales; 
J. Arango, praef. ap. Guapi; J. Giraldo, ep. Pasto; L. Irizar, vic. ap. Tumaco; 
Pl. Crous, vic. ap. Sibundoy; A. Arteaga Yepes, ep. tit. Auzegera; M. Arce, ep. 
Ipiales; G. Escobar, ep. Antioquia; B. Alvarez, ep. Pereira; A. Munoz, arch. 
Nuevo Pamplona; J. Pimiento, ep. Garzon-Neiva; B. Arango, ep. Barrancabermeja; 
M. Medina, ep. Monteria; P. Grau, ep. tit. Pella; P. Rivera Mejia, ep. Socorro y 
San Gil; L. Garcia, praef. ap. Arauca; G. de Orihuela, praef. ap. S. Andres y Provi- 
denda; G. Garavito, ep. tit. Ciparisia, aux. Villavicencio; S. Mari, vic. ap. Riohacha; 
J. Coronado, praef. ap. Ariari; N. Forero, ep. S. Marta. 

137 

PLURES PATRES CONCILIARES 

A 

Pag. 3, lin. 1, placet iuxta modum. Titulus dicit « Libertatis religiosae gene- 
ralis ratio ». Dicatur « Libertatis religiosae apud hodiernos populos generalis 
ratio ». Ratio: ne videatur Ecclesia catholicam suam doctrinam theologicam, tantis 
Ecclesiae documentis munitam, deserere. 

Pag. 3, linn. 13-17: Placet iuxta modum. «Libertas religiosa communiter 
hodie intelligitur esse verum ius, in dignitate humana et vera iustitia fundatum, 
quod debet in iuridica et politica compositione societatis ita agnosci, ut verum 
ius civile evadat ». Ratio: nisi textus aliquoties mentionem faciat de « iustitia » 
i. e. de elemento necessario obiectivo, quo solo verum ius stat et constituitur, posi- 
tivismus iuridicus, pluries ab Ecclesia damnatus, non sufficienter vitatur. Textus 
enim agit fere semper de mero iure civili, quod perperam confundit cum iure legali. 
Haec autem confusio radix est et origo totius positivismi iuridici. Ius etenim, 
sicut ait Leo XIII, est facultas moralis, quam, ut diximus, saepiusque dicendum 
est, absurdum est existimare veritati et mendacio, honestati et turpitudini pro- 
miscue et communiter a natura datum. ( Libertas prae st antis simum.) 

Pag. 4, ad integrum n. 2. Placet iuxta modum. Melius est ut supprimatur. 
Ratio: dubitari vehementer potest utrum de quaestione « facti » et pure historica 
iudicare aut quidquam exponere debeat Ecclesia catholica. 

Pag. 5, lin. 40, ubi dicitur « nova quaedam quaestio de libertate religiosa » 
placet iuxta modum. « Cum historiae decursu igitur exortus est novus quidam mo- 
dus proponendi Ubertatem religiosam ». Ratio : Non enim agitur proprio de « nova » 
quaestione, sed tantum de novo modo ipsam proponendi. 

Pag. 6, Unn. 30-43, placet iuxta modum. « Affirmat insuper libertatem reli- 
giosam, sensu iam descripto, esse verum ius in ipsa dignitate personae atque iustitia 
fundatum, quod omnes homines et communitates religiosae possint sibi legitime 
vindicare. Cum igitur Ecclesiae incumbat munus ut honestae hominis in civitate 
libertati patrocinetur eamque sua doctrina atque auctoritate roboret, haec Sacra 
Synodus declarat regimen iuridicum populorum huius temporis, dummodo prin- 
cipiis rationis humanae fulciatur, esse in se honestum et vere necessarium ad 
custodiendam in societate hodierna hominis dignitatem et personalem et civilem ». 
Ratio: a) Ordo paragraphorum mutatur ut aptiore procedat ratione logica; b) Di- 
citur autem « populorum » ut stabiliatur « factum » non ipsa doctrina quae for- 
sitan non semper est; c ) Loco « quippe quod » ponitur « dummodo », quia non 
evidenter apparet, imo aliquoties falsum est quod regimen iuridicum hodiernum 
libertatis religiosae sit absolute probandum necne. 

Pag. 7, linn. 1-15, placet iuxta modum. « Homo qui persona est, natura sua 
est socialis. Proinde in eius activitate aspectus socialis intime connecti tur cum 
aspectu interiore. Libertas religiosa est una, indivisa et indivisibilis, uni subiecto 
integre sumpto inhaeret, et ad duo simul spectat: nempe, ad libertatem interiorem 
seu conscientiae, et ad liberum exercitium religionis. Ideo iniuria homini fit si 
quis interiorem hominis personalem libertatem religiosam agnoscat, simulque 
ei liberum in societate religionis exercitium iusta non de causa deneget ». Ratio: 

in hac paragrapho quae a nobis melius redacta proponitur, quaedam indebita et 
exaggerata unio inter actum interiorem hominis et exteriorem affirmabatur; iam 
vero, haec unio atque exigentia valent quidem pro hominis natura atque actibus in 
genere consideratis, non autem pro singulis atque specificis actibus, pro his scii, 
qui externe poni nequeunt absque laesione alicuius boni aut veri. 

Pag. 7, linn. 16-17, placet iuxta modum. « Homo habet officium et ius quae- 
rendi veritatem in re religiosa. Hanc autem ... ». Ratio : Concilium quippe non 
potest obligare hominem quemcumque ad quamlibet veritatem quaerendam, sed 
tantum loqui debet de veritate in re religiosa. 

Pag. 7, linn. 30-31, placet iuxta modum. « Quare ad debitam hominis liber- 
tatem religiosam pertinet ut non impediatur in suis investigationibus de re reli- 
giosa in dialogo quaerendis ... ». Ratio : vox enim « persuasionibus » falsam indu- 
cere posset speciem acsi homo in dialogo stabiliendo suis persuasionibus tantum 
duci posset. 

Pag. 8, linn. 5-8, placet iuxta modum. « Exinde sequitur quod homo ius habet 
ut in religione publice exercenda, ab iniusta coactione, sive legali sive sociali, im- 
munis sit ». Ratio-, in hac paragrapho, sicut in proxime antecedentibus, transitus 
fit illegitimus ex actibus hominis interioribus ad exteriores. Hic autem transitus 
iure non fit, nisi quando actus exteriores iuste poni possunt. Quod ceteroquin 
n. 5 clare iam affirmat loquens de normis limitati vis. 

Pag. 8-9, integra littera e), placet iuxta modum. Supprimatur. Ratio : tota 
haec paragraphus quaestiones de competentia potestatis civilis aggreditur maxime 
implicatas et difficiles; nec tamen sunt necessariae pro Concilio. Praeterquam quod 
textus eas fere omnes perperam solvit. 

Pag. 9, linn. 5-7, placet iuxta modum. « Ea debet homini agnosci libertas, 
quae suae dignitati atque responsabilitati et iustitiae sit consentanea; ideo non 
est restringenda nisi in quantum sit necessarium ». Ratio : ne nimis quam par est 
extollatur libertas, propendens in individualismum. Ut etiam doctrina sit confor- 
mis cum n. 5, in quo normae limitativae rectissime statutae sunt. 

Pag. 9, linn. 27-30, placet iuxta modum. « Qui ordo publicus est illa pars 
essentialis boni communis quae committitur potestati publicae, ut civium vita 
socialis ordinatim procedat ». Ratio: textus enim reducebat munus potestatis 

civilis ad ordinem servandum modo tantum negativo, i. e. « poliziaco » et pure 
poenali. 

Pag. 10, linn. 7-8, placet iuxta modum. « Itemque a potestate publica provi- 
dendum est ne civium aequalitas in ordinatione iuridica laedatur propter solas 
et iustas rationes religiosas ». Ratio: in textu nulla erat distinctio inter solas 
rationes religiosas et rationes religiosas simul et civiles; neque inter rationes iustas 
et iniustas. Ita ut saepe fiat quod multi, sub specie religionis plurima exigant, 
etiam in ordine externo et publico exsequenda, quae sive legi naturali sive iuribus 
aliorum quam maxime adversantur. Ita e. g. prostitutio religiosa, polygamia et 
alia id genus. 

Pag. 10, lin. 11, placet iuxta modum. « Per vim vel metum aut alia iniusta 
media ... ». Ratio: ut clare appareat potestatem publicam non posse in religiosa 
libertate regulanda, nisi media iusta adhibere. 

Pag. 11, linn. 1-4, placet iuxta modum. « Libertas religiosa, quae singulis per- 
sonis competit, intra tamen normas limitativas superius positas, etiam communita- 
tibus agnoscenda est». Ratio: quia normae limitativae, in n. 5 appositae, valere 

dicendae sunt non tantum pro singulis personis, verum etiam, et prae primis, pro 
communitatibus religiosis. Ceteroquin, textus prior recte aiebat: « intra supradictos 
limites a fine societatis imponendos ». 

Pag. 12, ad titulum IV. Doctrina libertatis sub luce revelationis, placet iuxta 
modum. Textus emendatus absque ulla ratione organica, transitum facit ad doctri- 
nam illustrandam sub luce revelationis. De quo modo procedendi haec animad- 
vertenda sunt: a) Partes I, II, III quae doctrinam tradunt sub luce rationis, ap- 
parent iuxtapositae, non intime colligatae cum parte IV. Desideratur ergo ea 
intima connexio quae semper exstitit in catholica doctrina exponenda de unione 
inter naturam et gratiam, b) Inde sequitur Concilium in hac re partes agere pure 
naturales et iuridicas. Hoc autem ipsi Concilio minus competere videtur; exstant 
iam enim plurimae declarationes iuridicae de libertate religiosa, quae perfectiores 
sunt hoc textu, etiam emendato, c ) Immo rei conciliari minus consentaneum videtur 
si textus proponendus multa dicat de libertate religiosa sub luce rationis, pauca 
autem et imperfecta sub luce revelationis. Hac quippe ratione agendi Concilium 
mundo hodierno utique consentiret; non autem mundo praeberet verbum Dei 
vivifcans atque omni gladio ancipi ti penetrabilius. 

Pag. 12, lin. 35, ad pag. 13, linn. 1-3, placet iuxta modum. « Iuxta totam tra- 
ditionem catholicam libertas Ecclesiae quidquam praecipuum perhibetur esse in 
iis quae spectant ... ». Ratio: quia textus, modo nimis exaggerato affirmabat « prin- 
cipium fundamentale » de relationibus inter Ecclesiam et Statum esse libertatem 
Ecclesiae. Quod nullum catholicorum, peritus in iure publico Ecclesiae unquam 
ausus est affirmare. 

Pag. 14, linn. 3-5, placet iuxta modum. Verba « Unde etiam sequitur quod 
fides eo magis est genuina quo magis libera est et personalis » supprimantur. Ratio : 
illa verba generant ambiguitatem et aequivocitatem; nec ceteroquin sunt necessaria. 

Pag. 14, ad totum n. 12, placet iuxta modum. Totus numerus hic ab integro 
retractandus est, quippe qui modo inorganico, confuso et nimis pleonastico tradit 
doctrinam evangelicam. Igitur petimus ut hic numerus iterum tradatur peritis in 
hac re, ut compendiosa atque numeris perfecta fiat Theologia biblica de libertate 
christiana, vestigia premendo praesertim S. Pauli et S. Ioannis; de qua re illustria 
exstant studia sive catholica sive etiam protestantica. 

[ Subscripserunt ] V. Arroyo, vic. ap. Requena; C. Boiardo, ep. Apuania; A. De 
Vito, ep. Lucknow; C. Fernandez, ep. Huajuapan de Leon; F. Muguerza, ep. Oran; 
G. Tonetti arch. ep. Cuneo; P. Yamaguchi, arch. Nagasaki; A. Prati, ep. Carpi. 

B 

In pag. 7, n. 4, sub a). Dicitur: « Hoc modo enim violaretur ipsa integritas 
personae. Nexus inter libertatem et eius manifestationem socialem est omnino 
indissolubilis. Libertas religiosa est una, indivisa et indivisibilis, uni subiecto in- 
tegre sumpto inhaeret, et ad duo simul spectat... etc. ». Dicatur: « Hoc modo 
enim violaretur ipsa integritas personae, cum libertas religiosa uni subiecto inte- 
gre sumpto inhaereat, et ad duo simul spectat... etc. ». Rationes : 1. Nam si 
ponitur principium tam absolutum in schemate, numquam auctoritas ulla posset 
prohibere ullum actum exteriorem in vita sociali, etsi perniciosum esset, etenim 
attentaret contra integritatem ipsam personae. 

2. Principium schematis indi visibilitatis et indivisionis, et de nexu omnino 
indivisibili inter libertatem interiorem et eius manifestationem socialem contra- 
dicit principio posteriori ipsius schematis asserentis: a) « potestas legifera solum- 
modo ad actus exteriores extenditur » (cf. pag. 8, sub e ] Moderatio civitatis), 
b) « Exercitium religionis in societate a coercitiva interventione Status immune 
esse debet, nisi quando exercitium religionis graviter noceat ordini publico... » 
(pag. 9, sub b~\ Norma iuridica ) et etiam « salvis tamen exigentiis ordinis pu- 
blici » (pag. 9, sub e] Moderatio civitatis). 

3. Ex eo quod homo ex natura sua non possit quin actus exteriores ponat 
secundum conscientiam propriam sequitur quod homini concedendum est ius 
ad actus exteriores sed non tamen ad omnes actus exteriores. Ergo separari potest 
mundus internus hominis ab eiusdem manifestationibus concretis. 

Ad n. 4, b) « Inquisitio veritatis », in pag. 7. Dicitur: « Quare ad debitam 
hominis libertatem religiosam pertinet ut non impediatur in suis persuasionibus 
de re religiosa in dialogo exponendis ». Dicatur: « Quare ad debitam hominis li- 
bertatem religiosam pertinet ut non impediatur ab ineundo dialogo donec ad 
veritatem religiosam perveniat ». Ratio: in textu illogice saltus fit ex officio et iure 
quaerendi veritatem ad ius exponendi quascumque persuasiones de re religiosa 
ac proinde etiam falsas. 

Quocirca ius exponendi falsum oriretur ex officio quaerendi veritatem. 

Haec, praeterea, illogica consequentia directe opponitur definitioni Concilii 
Vaticani I circa obligationem catholicorum perseverandi in fide eorumque di- 
sparem conditionem cum acatholicis (cf. Denz.-Schon. 3036). Catholici siquidem, 
utpote veritate gaudentes, nullam obligationem habent adhuc quaerendi veritatem, 
immo nec ius aliam doctrinam quaerendi; quapropter praedicationi aliarum per- 
suasionum religiosarum subesse nequeunt. 

Allusio vero, in nota 18, ad Enc. Ecclesiam suam non est ad rem. In Ency- 
clicis litteris enim sermo est non de quibuslibet persuasionibus religiosis expo- 
nendis, sed de dialogo ipsius Ecclesiae, qui sic definitur a Summo Pontifice: 
« Itaque colloquium quasi ratio quaedam est putandum apostolici obeundi mu- 
neris atque animorum iungendorum veluti instrumentum » ( Ecclesiam suam, p. 40). 

In pag. 8, n. 4, sub c) Indolis religionis. Dicitur: « Exinde sequitur quod 
homo ius habet ut in sua religione publice exercenda immunis sit a coercitione 
sive legali sive sociali ». Dicatur: « Exinde sequitur quod homo, ordinem socialem 
servans, ius habet, ut in sua religione... etc. ». Ratio: quia si ex ipsa natura 
sociali hominis exsurgit ius ad actus sociales exercendos etiam ex ipsa natura 
sociali hominis exsurgit necessitas et officium servandi ordinem socialem et pu- 
blicum. 

In pag. 11, n. 7 (Libertas communitatum religiosarum). Dicitur: « Communi- 
tates religiosae ius etiam habent, ne impediantur in sua fide, ore et scripto, publice 
docenda atque testanda ». Dicatur: « Communitates religiosae ius etiam habent, 
ne impediantur, in sua fide, ore et scripto, publice docenda atque testanda libere 
accedentibus ». Rationes: 1. Ut ex una parte intelligatur quod ius « docendi et 
testandi » exerceri nequit coactione sive physica sive morali erga alios, et ex 
alia parte ut exprimatur principium limitationis contra abusus, qui possunt ex- 
surgere laedentes ipsam libertatem religiosam personarum. 

2. In ipso schemate mentio fit limitationis iuris libertatis religiosae his ver- 
bis: « servato ordine publico », « servatis exigentiis ordinis publici ». 

Tamen hic ubi de re magni momenti agitur, non exprimitur ulla limitatio. 
Quod non decet. 

3. Posset admitti et enuntiari quod « communitates religiosae ius legale etiam 
habent... etc. » quia ius legale includit iudicium prudentiale, non autem iudicium 
doctrinale , i. e. non exprimit intrinsecam veritatem rei. Iudicium vero prudentiale 
attingit ordinationem iuridicam, quae adaptari debet circumstantiis concretis lo- 
corum, temporum et personarum. 

Ad n. 12 (Doctrina evangelica), in pag. 14. Expungantur sequentia verba: 
a lin. 26, pag. 14 « Miracula fecit ut auditores fide verbo suo adhaererent » etc., 
usque ad lin. 11 in pag. 15, quae dicit: « Exaltatus a terra omnes vi amoris traxit 
ad seipsum ». Ratio: quae ibi dicuntur falso nituntur supposito; ac si unquam 
miracula fidem vere coactam seu necessariam efficerent. 

E contra, solemne est in Theologia motiva credibilitatis, etiam splendida, doc- 
trinam revelatam non reddere evidenter veram sed tantum evidenter credibilem. 

Libertas actus fidei semper in tuto est, nimirum ex eius o'biecto formali, scii, 
auctoritate Dei loquentis. 

[ Subscripserunt ] V. Arroyo, vic. ap. Requena; G. Tonetti, arch.-ep. Cuneo; 
C. Saboia Bandeira de Mello, ep. Palmas; P. Gurpide, ep. Bilbao; A. De Vito, 
ep. Lucknow; Virg. Dondeo, ep. Orvieto; A. Prati, ep. Carpi; L. Rodriguez 
Ballon, arch. Arequipa. 

